
Lăsăm în urmă un an agresat de vulgaritate, o perioadă de intense frământări 
sociale, de tulburări de gândire şi de devieri de la cale, de la bunele intenţii sau de la acele 
descinderi pe care sufletul şi le-a programat din timp. Mulţi vor trăi tot restul zilelor cu 
traumele pe care anul 2010 le-a adus, cu neîmplinirile pe care atât de simplu şi de 
indiferent le-a predispus. Peste ani vor privi în urmă şi se vor mira cum de mintea le-a 
rămas întreagă, cum de au reuşit să se menţină în albia faptelor bune, cum de au reuşit să 
nu-şi piardă capul, ci doar puţin să ştirbească din eleganţă sau din seriozitate. Mirarea nu 
este însă un lucru bun, pentru că anul 2010 nu şi-a încheiat încă planurile, că intervenţiile 
sale, dezvoltate de ambițiile fără măsură, de pofte lipsite de rațiune, de devieri de la bunul 
simţ, buna creştere sau de la un echilibru firesc, aşa cum îl simţeam şi cum ne-ar fi plăcut 
să-l vedem crescând, au încă repercusiuni majore asupra corpului, asupra sufletului, 
asupra structurilor mentale sau asupra sentimentelor. 

Lăsăm în urmă un an deloc simplu, un an dificil la capitolul alegerea celor mai bune 
mijloace, la capitolul supravieţuire, dar mai ales lăsăm în urmă un an care ne-a încercat 
gândirea cum nu s-a mai întâmplat până acum cu generaţiile care respiră şi participă prin 
propriile lor fiinţe la construcţia sau reconstrucţia istoriei de acum. Maturitatea şi 
seninătatea nu au reuşit anul acesta să se împace şi nu vor reuşi nici în 2011 să cadă la o 
înţelegere pentru că o nouă serie de evenimente, desfăşurate tot pe sectorul social, vor 
insista asupra continuării schimbărilor de mentalitate, a reînnoirii structurilor statului, 
preschimbării lupului în mieluşel blând, a modelării încrederii în aşa fel încât să nu mai 
rămână nimic neatins de îndoială sau suspiciune. 

2011 este un an tulburat de nevoi imediate ce nu pot fi satisfăcute, de modificări 
rapide de structură, de manifestări neobişnuite ale vremii sau vremurilor, de continuare 
într-un chip intransigent, fără reveniri sau ajustări, a restructurării sociale, a remodelării 
instituţiilor, a agasării cetăţeanului pentru a accepta uşor şi fără resentimente pierderea 
valorilor sale şi deopotrivă însuşirea acelor elemente fără rost, fără de trebuinţă cu care, în 
imensa sa generozitate, societatea ne va împodobi. Anul acesta se va vorbi despre oameni 
nu ca despre părți constitutive ale societăţii, ci ca elemente de consum sau ca o cantitate ce 
poate fi uşor de controlat prin dirijarea factorului remuneraţie, stimă de sine sau 
alimentaţie. 

Întregul an va fi presărat de evenimente astrale ce nu se vor mai repeta, aşa cum s-a 
întâmplat în 2010, ci vor interveni cu efectul de ghiulea ce va arunca în aer o organizaţie, o 
structură veche, o clădire antică, o moda, un obicei, o formă de gândire sau de hrănire, dar 
despre care nimeni nu va şti cu precizie de unde a fost propulsată. Mai mult decât în 2010, 
în 2011 binele şi stabilitatea vor fi valori dispreţuite şi dacă se va încerca repararea a ceea 
ce s-a stricat anterior, se va face doar pentru a distrage atenţia, doar pentru a diminua 
consumul şi a-l îndrepta spre un anumit segment, cu scopul de a îndrepta populaţia, de a o 
coordona spre anumite alegeri. Totuşi, 2011 va părea “bunul samaritean” invocându-se 
motivul stabilităţii menţinută în faţa unui inamic invizibil, în faţa unei dinamici prezentată 
ca fiind periculoasă, expusă în termeni exageraţi. Cea mai proastă perioadă a anului 2011 
va fi în luna august, prin crucea cosmică pe semne cardinale ce se va forma şi care va fi 
activă în intervalul 7-20 august, iar cea mai bună, indicată de transformarea lui Neptun în 
planetă mediatoare opoziţiei Jupiter-Saturn şi de trigonul Saturn-Neptun, va apărea spre 
finalul anului când, înrobiţi sau rătăciţi în conceptele cu care trebuie să lucrăm, dar pe 
care nu le înţelegem, răstălmăcim totul şi ajungem să ne bucurăm de valorile vieţii 
personale, de ceea ce s-a salvat din distrugere, de sămânţa de adevăr, lumină, înţelegere 
sau de sensibilitate, valori ce nu au fost pierdute în nervi, ură, nemulţumire, dispreţ, 
concediere, chirurgie sau toxine. Cele două elemente nu sunt insă complementare, adică 
nu reprezintă fațete ale aceleiaşi monede şi deci nu se vor stimula reciproc pentru 
obţinerea de rezultate constructive. Ceea ce se tulbura în august 2011, se va împlini în 
iunie 2012, când Uranus şi Pluton vor ridica un careu perfect, însă nu va funcţiona în 
acelaşi sector cu aspectele bune ale finalului de an 2011. 

2011 vine însă cu mai multă mobilitate, cu mai mult dinamism, cu impulsuri extrem 
de dure şi ample care, pentru a nu strica nimic în desfăşurarea lor, cer individului putere 
de a lucra în condiţii de stres, capacitate de înţelegere, pricepere, măiestrie, control. Unul 
din motivele dezvoltării acestui dinamism ar fi că Uranus pe 12 martie va trece în Berbec 
şi, chiar dacă în perioada 10 iulie — 10 decembrie va fi retrograd, nu se va mai întoarce în 
Peşti, având prilejul de a se apropia de toleranța admisă pentru a forma un careu cu 
Pluton — aspect deosebit de agresiv şi periculos ce încurajează nesăbuinţa, experimentele 
scăpate de sub control, descoperirile geniale, dar şi periculoase pentru echilibru sau 
stabilitate. Altul ar fi Neptun, care, pe 4 aprilie, trece în domiciliu (Peşti), lăsând în urmă 
semnul expresiei sale negative (în Vărsător este în cădere), al tulburării sale majore, 
încurajând misterul structurilor cu caracter mistic sau religios, revenirea la putere a 
vechilor structuri, reîntoarcerea la o credinţă uitată în timp, la înţelegere subtilă, la 
misticism, însă prin termeni noi sau chiar prin inovaţii care, în acest moment de trecere de 
la o perioadă la alta, adică acum în 2011 când se va plimba între Vărsător şi Peşti, vor fi 
deosebit de neplăcute. La fel ca şi Uranus în 2010, Neptun, în 2011, nu va sta mult în noul 
semn, revenind în Vărsător prin retrogradare. În iunie, opoziţia Saturn-Uranus va încerca 
din nou să se producă, însă nu va reuşi decât în limita toleranţei. Saturn reuşeşte însă să i 
se opună lui Jupiter, la fel de intens şi agresiv cum i s-a opus lui Uranus în ultimii doi ani. 
Descoperim astfel un nou inamic, un nou duşman, de această dată nu în schimbare, 
noutate, modificări făcute de dragul noului (Uranus), ci în structurile statului, noile 
edificii ridicate prin efort, consum, împărţirea sarcinilor, săvârşirea unui act de dreptate 
(Jupiter). 

Planetele cu deplasare lentă au în 2011 un comportament neobişnuit şi, ca efect al 
acestor modificări de vibraţie, societatea noastră va trece prin intense schimbări. Faţă de 
2010, aspectele negative vor alterna cu cele benefice, alinându-ne rănile, încurajându-ne 
să ne adaptăm la vremurile pe care le trăim, la acceptarea cu mai multă mobilitatea a 
părerii celuilalt şi, oricât de mult ne-ar surprinde această indicație, chiar a imixtiunii sale 
în vieţile celorlalţi, invocându-se motivul regulilor mai bune, soluţiilor mai practice, 
ideilor mai bine elaborate. Având însă un Uranus în Berbec anul acesta ne vom risipi 
mult, vom arde în focul orgoliului, creaţiei, eroismului. Vom idealiza viaţa de familie, de 
cuplu şi ne vom trezi la finalul anului cu multe experienţe la activ, cu multe valori 
acumulate, dar fără rezervele cu care am început anul, ce erau şi aşa puţine. Asta 
înseamnă pentru mulţi schimbare majoră, deviere de la traseul iniţial sau chiar 
dezrădăcinare. Acolo unde scopul nu a fost acumularea de noi experienţe sau ruperea de 
trecut, de traumele acestuia, de ceea ce reprezentă el, cu bune şi cu rele, acest tip de final 
aduce a părăsire, abandonare sau a înstrăinare. 


CÂTE PUŢIN DESPRE COMPORTAMENTUL 
PLANETELOR ÎN 2011 


Acest sector al analizei, dedicat mai curând pasionaţilor de astrologie, care doresc 
să înţeleagă ce trăsături au stat la baza conexiunilor, a ideilor expuse aici în formă 
elaborată, va aborda trăsăturile planetelor de la Marte la Pluton. Celelalte au anual un tur 
complet al zodiacului, deci împlinesc în fiecare an toate tipurile de aspecte cu acestea. În 
afara maleficilor Saturn şi Pluton care în 2011 rămân consecvenţi zodiilor pe care le-au 
tranzitat şi în 2010, celelalte (Marte, Jupiter, Uranus şi Neptun) au un tranzit oscilant, 
rapid, cu treceri peste cuspida dintre zodii înainte şi înapoi şi, din această cauză, 
impunând schimbări spectaculoase, stabilizări neaşteptate sau răsturnări de situaţii cu 
efect amplu asupra opiniei publice, în văzul lumii, dar şi cu ecou major asupra anilor care 
vor veni, până în 2015. 

Marte, anul acesta, va parcurge mai mult de jumătate de zodiac, vrând parcă să 
recupereze şederea de 6 luni în Leu, pe care a comportat-o anterior. Începe anul la gradul 
18 Capricorn şi trece în 2012 la gradul 20 Fecioară. De la Capricorn la Fecioară, Marte va 
trece prin aproape toate tipurile de aspecte cu planetele grele, mai puţin conjuncţie cu 
Pluton, Capul Dragonului şi Saturn. 

Unul dintre cele mai dificile aspecte pe care le va construi în 2011 va surveni în 
aprilie, când va ridica un careu în T pe semne cardinale cu cei doi malefici Saturn şi Pluton 
cu care nu poate ajunge anul acesta în conjuncţie şi, deci, nu poate pune la mijloc acelaşi 
tip de vibraţie, un scop comun sau interese asemănătoare. Va aduce astfel confuzie şi 
precipitare, nervi, impulsivitate, însă nu doar la nivelul vieţii private, unde dacă stricăm o 
farfurie cumpărăm alta la loc fără să ne distrugem viaţa, ci la nivelul structurilor sociale, 
unde disensiunile, lipsa de judecată, gândirea răsturnată, efortul de a susţine orgoliul şi de 
a-l menţine împotriva tuturor, va constitui un fel de standard, de model de comportament, 
de criteriu de performanţă pe baza căruia structuri noi ale statului, aspecte noi desprinse 
în urma remodelării acestora în 2010 îşi vor ajusta propriile ţinte. Dorinţele, prin acest 
aspect al lui Marte, sunt tulburătoare, împotriva firii, care răstoarnă ordinea firească sau o 
strică din neatentie, lipsă de control, destăinuirea unui secret, refuzul de a colabora. 

Luna august este însă de departe cea mai dificilă perioadă a tranzitului marțian, 
aducând o totală lipsă de control şi, deopotrivă, pierderea în dorinţa de a combina două 
tipuri de idealuri care nu sunt compatibile. Luna august 2011, aduce, prin crucea cosmică 
pe semne cardinale la care Marte participă, păşirea într-o nouă etapă a vieţii, distrugerea 
ultimelor şanse de redresare pe o cale amiabilă, fără efort sau consum interior intens. 

Între aceste două ipostaze, ambițiile sunt instrumente de redresare sau de motivare 
pozitivă. Se gândeşte puţin şi se simte mult şi aceste valenţe specifice lui Marte aduc elan 
şi speranţă. 

Parcurgerea unui sector zodiacal atât de mare într-un an, ne indică faptul că în 
general acţiunile sale sunt precipitate, că evenimentele la care participă vor avea un semn 
de agresivitate în componenţa lor, o instabilitate ce vine din frustrări, din dorinţe 
neîmplinite, din orgolii rănite în prima jumătate anului 2010, de insatisfacţii provocate de 
o folosire necuviincioasă a energiei, a efortului fizic, a muncii, a entuziasmului. 


e 

Ju piter, pe 22 ianuarie intră în Berbec pe care Îl parcurge repede, în mai puțin 
de jumătate de an, fapt neobişnuit la această planetă care are nevoie de aproximativ un an 
pentru a trece prin fiecare semn. La fel ca şi în cazul lui Marte, această viteză de tranzit 
ameţitoare prin Berbec — semnul iniţiativei, demarării proiectelor, începutului, dorinţei, 
complementarităţii — va afecta toate tipurile de relaţii, acumulările, puterea deţinută din 
umbră, gândirea practică, simţul măsurii şi echilibrul social. 

Trecerea sa rapidă prin Berbec în prima jumătate a anului este semn de 
instabilitate socială, de nelinişte, nemulţumire, neîncredere în lege, legiuitor, reprezentant 
al structurilor statului, funcţionar, în liderul de opinie, de structură organizatorică. Acest 
gen de instabilitate, poate duce în lunile martie şi aprilie la schimbări sociale majore, la 
dezrădăcinări masive prin implicarea maselor. Jupiter în Berbec nu este o poziţie bună 
pentru gândire, profunzime, ci foarte bună pentru acţiune, iniţiativă, descindere. Cei ce 
doresc să atace un post, să-şi însuşească o poziţie importantă, să atingă o poziţie socială şi 
vor să se folosească de aceste influxuri, de această şansă, trebuie să ştie că norocul, aşa 
cum spune proverbul „nu-i intră singur în traistă”. Această poziţie cere multe rezerve, 
relaţii cu persoane importante, valori solide care să nu poată fi ajustate pe drum, care să 
fie deja elaborate, stabile, profunde la începutul anului (22 ianuarie) când Jupiter intră în 
Berbec. Orice modificare a acestora pe traseu, orice reconfigurare a schemei, îl aruncă pe 
individ în gol, pentru că, practic, prin această poziţie el merge pe sârmă. Lumea ideilor, 
precizia, forţa, intensitatea, sinceritatea şi implicarea sunt elemente care ne vor tenta mult 

în prima jumătate a anului şi pentru cei pregătiţi vor fi mijloace de reuşită, însă pentru cei 
epuizați, ruşinoşi, temători în fata schimbării, lipsiţi de simţ practic, prea orgolioşi sau 
visători în mod patologic va însemna o cădere de sus. 

Trecând în Taur, pe 4 iunie, Jupiter va aduce mai mult confort, o luciditate practică 
pe care mulţi nu au avut-o în ultima vreme şi o dorinţă de stabilitate, linişte, izolare şi 
putere. Taurul, nici în general, dar nici pentru Jupiter acum, nu este un semn de linişte şi 
relaxare. El are forfotul său intern, ambițiile sale calculate, dorinţa sa de abundență şi 
senzualitate care, lui Jupiter, specializat în exprimări la scenă deschisă, nu îi fac atât de 
bine. Dacă în prima jumătate a anului sinceritatea, transparenţa ideilor, claritatea 
mişcărilor şi ţinta dezvăluită făceau parte din modalităţile de expresie, intrând în Taur, 
până pe 11 iunie 2012 va căuta să aşeze în locuri precise, în locaşuri speciale, funcţiile de 
conducere, traseele educaţionale, finalitatea studiilor, veridicitatea unei decizii sau chiar 
sistemul judiciar în ansamblu. 

Atât în Berbec, cât şi în Taur, relaţia cu instituţiile care îşi coordonează activitatea 
prin regulă, regim strict de lucru, program, relaţia cu poliţia, armata, cu organizaţiile 
paramilitare, cu acei “Robin Hood” ai zilelor noastre, produc tulburări sociale majore. 
Iniţial confruntările vor fi la nivel ideologic, însă în perioada iunie 2011 — iunie 2012 
aceste ambiţii abstracte sunt volatilizate, trecându-se la revendicări teritoriale. În Taur, 
Jupiter are nevoie de spaţiu, de pământ, apă, de spaţiu aerian sau de loc pentru a se 
desfăşura în sectorul subacvatic. Acolo unde câştiga îşi va impune limba şi obiceiurile şi se 
va pregăti să-şi apere avutul printr-un regim drastic de viaţă, prin reţinere de la consum 
sau investiţii în sisteme de apărare. 

Tranzitul lui Jupiter de anul acesta este în mare parte negativ, afectat de combinaţii 
explozive, de planuri lipsite de judecată sau supuse unei judecăţi exclusiv agresive din 
prima jumătate. Sunt rezervat chiar şi în privinţa trigonului cu Pluton, împlinit pe 7 iulie, 
care ar indica o soluţie trainică, o descoperire epocală, o deschidere spre un gen de 
consum neconvențional, un noroc venit din necunoscut. Mă tem că acest noroc nu va 
întârzia să apară, dar, producându-se într-un context social atât de agresiv, în care masele 
de oameni sunt lezate atât în gândire cât şi în acţiune, fiind mai curând atrase spre 
comportamente impulsive, consum, defulare, aroganță sau descinderi, nu vom avea 
ocazia, noi, cei mulţi, să beneficiem de acest noroc. 

Cu această poziţie, anul 2011 este anul unor importante descoperiri istorice, 
arheologice, ale căror informaţii ce atentează în mod substanţial la scheme solide de 
gândire, la modele de dezvoltare culturală, la explicaţii cu privire la originea, evoluţia sau 
finalul unor fiinţe ce au trăit cu mult timp în urmă. Semnul retrogradării lui Jupiter, care 
reiterează trigonul cu Pluton în 28 octombrie, transforma lunile octombrie şi noiembrie în 
surse de descoperire, recunoaştere şi aducerea la lumină a unor izvoare importante de 
cunoaştere. 

În aspectul său negativ, descoperirea izvoarelor, prin acest trigon, poate însemna 
erupție sau mişcare necontrolată a scoarței, avertismente venite dintr-o zonă aridă, lipsită 
de viaţă, în forma pe care o abordăm noi zi de zi. 

Opoziția cu Saturn, împlinită în prima jumătate a anului 2011 (28 martie) ne 
schimbă inamicul, zona de conflict, mijloacele folosite în confruntare. Privind anul 2011 
doar din punctul de vedere al conflictului, ceea ce se va declanşa în a doua jumătate a lunii 
martie şi care este alimentat de opoziţia lui Jupiter cu Saturn este un semn de deviere de 
la cale, de împotrivire doar de dragul de a opune rezistenţă, de stricăciune pe spaţiul 
public prin faptul că acum, dintr-odată, este descoperit un alt inamic, o altă ţintă, un alt 
duşman care va fi prezentat ca fiind adevăratul obstacol. Se va considera că înlăturând 
acest obstacol scăpăm de sărăcie, de criza financiară, de pericolul izbucnirii unui război, 
de spionarea abuzivă a vieţii private s.a.m.d. 

Este uşor de înţeles că acest aspect, producându-se pe tranzitul rapid a lui Jupiter 
prin Berbec, tot ce ar trebui aprofundat pentru a descoperi adevărata soluţie va fi pierdut 
în discuţii şi confruntări inutile. Pionieratul va fi deci un instrument de desconsiderare a 

valorilor, scoţându-i în evidenţă pe cei oportunişti, superficiali, complexaţi, doar pentru că 
sunt siguri pe ei, doar pentru că se încadrează în condiţia specială pe care o cere Jupiter în 
Berbec pentru a-şi oferi sprijinul: încrederea în sine! 


Saturn, sigur şi fidel tranzitului său prin Balanţă, nu mai este vedeta acestui 
an. Restricţiile sale nu vor mai fi de actualitate, ci elemente împotriva cărora se vor emite 
păreri şi, prin asta, vor fi căutate strategii de atenuare a instrumentelor saturniene sau de 
control al acestora. Restricţia va produce alergie la figurat sau la propriu, scoțând în 
evidenţă o folosire necuviincioasă a vibraţiilor sale în 2010. Indiferent că s-a dorit 
aplicarea acestor măsuri într-un timp foarte scurt sau că au existat şi motive ascunse 
pentru a face acest lucru, efectul pe care îl aducem cu noi în 2011 este unul dureros şi 
tragic. Pentru a-şi justifica evoluţia, avansarea în acest demers social, iniţiatorii 
restricţiilor saturniene vor invoca acum descoperirea unui nou inamic, identificarea altor 
probleme. Cunoscătorii, nu doar ai mesajelor astrale, în general ai mesajelor subtile, ştiu 
că această explicaţie este de fapt o scuză ce apare atunci când un mecanism este scăpat de 
sub control. 

Lunile august şi septembrie, prin conjuncţia lui Saturn cu Junon concomitent cu 
opoziţia cu Lilith ne descoperă acest adevăr şi ne sperie cu o perspectivă complicată a rasei 
umane. Mesajul în sine, cel care conţine informaţia restricţiilor, ţine anul acesta de 
resursele pământului, de bogăţia solului sau subsolului, al purității aerului, al apei sau al 
radiaţiilor solare. Anul acesta ni se va distrage atenţia de pe lipsa banilor, de pe neputinţa 
de a controla un mecanism financiar în continuă expansiune şi impunerea unor măsuri de 
îndatorare sau reîndatorare pe ideea “frica păzeşte bostănăria”, pe concepte ecologice, de 
protecţie a planetei, de epurare, de folosire a unui combustibil alternativ menit să 
înlocuiască petrolul folosit de atâţia ani. 

Nu sunt însă simple discuţii şi în niciun caz nu survin prin invitaţii deschise la masa 
tratativelor din care participanţii să plece de acolo cu ceea ce este mai bun din ceea ce s-a 
discutat. Se fac alte afaceri, se împarte planeta din nou în zone de interes pe motivul 
combustibilului alternativ în urma unei confruntări demne de filmele cu James Bond sau 
X-Men. Toate acestea apar pentru că restricţia a fost o acţiune deliberată pentru a deţine, 
prin Saturn în Balanţă, un control asupra oamenilor, nu asupra structurilor create de 
oameni. 

Dacă vom cumula acum trecerea lui Jupiter în Taur până în 2012 şi, din 2012, 
trecerea lui Saturn pe Scorpion, deci pe aceeaşi axa a valorilor materiale şi posesiunilor, 
înțelegem cam care sunt motivele şi schemele care se iniţiază încă de pe acum la nivel 
global pentru delimitarea zonelor de interes. Asta se întâmplă pentru că Jupiter în Taur va 
fi în fereastra opoziţiei cu Saturn, însă acesta încă se află în Balanţă şi acest gen de 
nepotrivire, de neîncadrare pe aceeaşi axă, aduce convulsie, tulburări de alegere, 
confruntări şi implicit pagube colaterale în zona de conflict. 

Careul lui Saturn cu Pluton nu este însă un fapt de trecut cu vederea. El a fost activ 
şi în 2010 şi va fi activ şi în 2011, în prima jumătate a acestui an, aducând ceea ce nu mai 
este de mult timp o surpriză: criza! Deşi din opoziţia celor două planete se poate înţelege 
mai curând acest termen, pentru că dispunerea lor produce o expulzare a tensiunilor şi o 
consumare a acestora pe spaţiul social, careul aduce o afectare a voinţei, o diminuare a 
motivaţiei pentru muncă sau pentru a crede într-o schimbare pozitivă. Oricum ar fi careul 
lui Pluton din domiciliul lui Saturn (Capricorn) cu Saturn, aflat în exaltare, ne indică 
acum, în prima jumătate anului 2011, o preschimbare bună prin durere, pierderi masive 
de imagine sau de bunuri, subminarea unei autorităţi prin reorientarea întregului sistem 
financiar, judiciar sau prin aşezarea lor pe alte baze. 

Unghiul nu ne vorbeşte în mod exclusiv despre schimbări legislative, despre 
modificarea structurilor statului prin vot, ci despre acele elemente care, dacă ar merge, 
dacă s-ar permanentiza, s-ar dezvolta împotriva individului, împotriva siguranţei sale. 
După cum se poate constata, nici ceea ce se întâmplă acum nu este pentru stabilitatea şi 

binele imediat, ci pentru prăbuşirea unor structuri cu scopul implicit de a face loc altora, 
aşa cum s-a întâmplat şi cu ridicarea celor ce sunt acum înlăturate. Aceasta este o dovadă 
în plus că, din punct de vedere astrologic, frământările civilizaţiei nu pot fi produse şi 
întreţinute doar de o singură planetă, prin trecerea ei printr-o anumită zodie, ci prin 
efectul cumulat al mai multor poziţii astrale, prin unghiurile care se ridică între acestea. 


Uranus, pe 12 martie, va părăsi pentru următorii aproximativ 80 de ani zodia 
Peşti, lăsându-i în urmă pe cei cu sânge albastru să-şi numere banii, să-şi adune familia, să 
le facă un anunţ special în faţa unor importante schimbări de structură, aşa cum se 
preconizează în 2011. Până la retrogradarea ce începe în 10 iulie, deplasarea lui Uranus va 
fi una constructivă, fără a dezvolta o aversiune faţă de ceea ce a fost corect în 2010, 
împlinind o conjuncţie (3 aprilie) şi un sextil (27 iunie) cu Marte, ajutând la o grăbire a 
măsurilor anunţate de anul anterior, limitându-şi puterea de acţiune la un domeniu 
impropriu şi impulsionând investiţiile sau cheltuielile într-un sector care nu avea nevoie 
urgentă acum de aşa ceva. Din această cauză, comportamentul lui Uranus în 2011 va fi 
neobişnuit, nu prin efectele pe care le va produce, ci prin principiile pe care le va promova, 
atingând limita sacrificiului, nu dintr-o conştiinţă a gesturilor eroice, ci dintr-o lipsă de 
control, din neputinţa de a opri valul unor măsuri care trebuie să schimbe în totalitate 
înfăţişarea. Pe baza acestor direcţii, ceea ce Uranus va aduce în perioada martie — iulie 
2011 va fi de fapt o corectare a demersurilor pe care le-a dezvoltat în primele două luni ale 
anului. 

Spre deosebire de 2010, când deplasându-se pe cumpăna dintre Peşti şi Berbec, a 
adus la lumină tensiunile inerente ce apar între aceste două semne şi care au luat 
înfăţişarea confruntării dintre sfârşitul unei epoci şi începutul alteia, între distrugerea unei 
construcţii şi ridicarea alteia, prin mijloace moderne, acum ura criminalului care se 
întoarce la locul faptei pentru a-şi savura acţiunea malefică, pentru a-şi hrăni mândria şi 
orgoliul şi, de asemenea, pentru a şi le zeifica, dispare şi acţiunile reformiste vor atinge 
punctele sensibile pe care nu le-a putut atinge în 2010 din teamă sau lipsa unei scheme 
pertinente. Prin acest mod de acţiune, intervenţia lui Uranus în 2011 este mai puternică 
decât cea din 2010, prin intransigenţă, prin acţiune directă şi imposibil de întors, prin 
distrugerea într-un mod iremediabil a unei scheme pentru ridicarea unei noi societăți. 
Ascendentul în Capricorn pe tema ingresului în Berbec de acum nu ne garantează că 
intenţiile sunt benefice, că finalitatea este constructivă, ci ne garantează construirea unei 
noi opinii, a unei noi scheme sociale care va dezvolta un nou mod de abordare a vieţii, a 
consumului, printr-o schimbare a priorităţilor, abordată însă cu un scop benefic — acela de 
a stabiliza. Pe 15 mai 2018, când Uranus va trece în Taur, cu Soarele, Luna şi Mercur pe 
acest semn, cu o zodie Capricorn extrem de încărcată de conjuncţia Pluton-Lilith, de 
trecerea lui Saturn prin domiciliu şi de plasarea lui Marte pe gradul anaretic al acestei 
zodii, maniera în care se va face trimitere la ceea ce se începe acum va fi una impulsivă, 
disperată, privită ca soluţie salvatoare. 

Intrăm aşadar într-o perioadă de reconstrucţie a vieţii, a istoriei. Ştiind care va fi 
mesajul lui Uranus la trecerea sa în Taur (cădere), înţelegem cât de importanţi sunt aceşti 
şapte ani care ne-au mai rămas şi cât de importante vor fi valorile pe care va trebui să le 
dezvoltăm. În Berbec, Uranus este un lider de opinie, un reformator, un gânditor genial, 
plin de forţă şi creativitate, capabil să reziste la efort fizic şi intelectual, dar incapabil să se 
supună unor reguli, unei autorităţi sau să construiască scheme în care să se includă şi pe 
sine. El creează pentru ceilalţi, simte pentru public, trăieşte pentru familie, gândeşte 
pentru vremurile care vor veni şi orice ar face nu este în stare să se preocupe de ceea ce are 
nevoie. Consumul este deci intens, devorarea instrumentului de lucru, a resurselor până la 
epuizare este un fapt ce se va împlini în următorii şapte ani. Ceea ce se va construi 
începând cu momentul martie 2011 este însă de o valoare imensă pentru omenire. Într-un 
plan secund, în locuri retrase, în spaţii ascunse opiniei publice, noi instrumente de 
exprimare, noi modalităţi de comunicare, noi ţinte se stabilesc şi, se preconizează ca până 

în 2018, să fie atinse. Totul intra într-un proces de grăbire, de urgentare, de modificare 
rapidă, de preschimbare în aşteptarea unui moment complicat de trecere a omenirii spre o 
nouă etapă a exprimării sale. În tot acest interval de şapte ani, momentele de retrogradare 
sunt perioade de autoanaliză, ipostaze în care se va dezvolta un respiro activ, o aparentă 
stagnare, oprire din acest maraton pentru a număra paşii pe care i-am făcut, resursele pe 
care le mai avem, schemele pe care trebuie să le punem în aplicare. 

2011 ne aduce contactul cu un nou tip de entuziasm. Acum ne vor fi prezentate 
mesaje care anunţa zorii depăşirii momentului de criză. Atunci când va fi făcut acest lucru, 
prin apelul la schimbări strategice, la modificări aduse tehnologiilor moderne pentru a 
combate sărăcirea planetei de resurse, avem de-a face cu o nouă formă de păcăleală. 
Uranus este forţa imprevizibilă a necunoscutului, iar misterul său nu este de neexplorat, 
profund, întunecat, ci complex, situat pe un alt nivel, la care nu se ajunge decât prin 
autodepăşire, nu prin îndeplinirea unui ritual, prin oferirea unui preţ, prin stabilirea unor 
condiţii de parteneriat. Cu Uranus în Berbec, şi în special în 2011, curiozitatea ne va costa 
scump. Obiecte aparent nevinovate, folosite într-un spaţiu deschis, aduc lumii noi modele 
de teroare şi grijă, de spaimă în fața unui inamic artificial, construit dintr-o curiozitate 
ştiinţifică, dintr-o diversitate a gândirii sau dintr-o dorinţă ascunsă şi bolnăvicioasă de a 
reforma lumea prin aceste mijloace. 

Careul în T cardinal la care participă în mijlocul anului împreună cu Saturn, aduce 
un entuziasm negativ, un îndemn spre consum care va produce o nouă formă de criză, o 
nouă formă de pagubă, de distrugere sau de eşec. Mijlocul lui 2011 este, prin Uranus, 
semnul asocierilor pe ideea de putere, de factor cumulat, de dezvoltare a unei ambiţii 
pentru îndeplinirea căreia nu contează cu cine se asociază şi prin ce mijloc. Un compromis 
va fi făcut în vara acestui an care va reprezenta o pată vizibilă în tot acest tranzit de şapte 
ani al lui Uranus în Berbec. 


Ne ptun, pe ultimul segment al zodiei Vărsător, semn al căderii sale, va trece în 
2011 la gradul 24 şi, după ce în 4 aprilie va trece în Peşti (domiciliul sau) şi, în intervalul 3 
iunie — 9 noiembrie va fi în mers retrograd, revenind în Vărsător, la 1 ianuarie 2012 se va 
situa la gradul 26 Vărsător, urmând ca pe 3 februarie 2012 să intre definitiv pentru acest 
ciclu în Peşti. Aşa cum s-a întâmplat cu Uranus în 2010, aşa se va întâmpla cu Neptun 
acum, însă similitudinile se vor opri doar la acest stadiu pentru că vibraţiile celor două 
planete diferă mult, chiar dacă până acum, din 2003, au fost în recepţie mutuală (Uranus 
a trecut prin domiciliul lui Neptun şi viceversa). 

Mesajul acestei planete în 2011 este unul terifiant. El ne va spune că vin vremuri 
mai bune, dar nu pentru cei care suntem acum, care ne-am format, nu pentru obiceiurile 
pe care dorim să le cultivăm cu atâta pasiune. În cădere (Vărsător), Neptun ne-a adus 
iluzia libertăţii, a puterii de a gândi şi simţi, a inspiraţiei, amestecând tulburările de 
conştiinţă cu flexibilitatea unei minţi inspirate sau culte. Lipsa unei educaţii, a 
echilibrului, a purificărilor periodice prin care trebuie să treacă până şi terapeutul care îi 
ajută pe toţi să se vindece, necesitatea împărtăşirii îndoielilor, a durerilor sufleteşti pentru 
a preîntâmpina răspândirea lor ca fenomen de masă, a făcut din trecerea lui Neptun prin 
Vărsător, în special din 2003 încoace, de când a împărţit cu Uranus acest mesaj (aceste 
doua planete au fost din 2003 în recepţie mutuală, adică fiecare ocupa domiciliul 
celuilalt), un sector trist şi periculos pentru rasa umană. Dacă în matematică, după regula 
semnelor la înmulţire, minus cu minus înseamnă plus, în astrologie, în ezoterism, acest 
raport acum nu înseamnă a impune o negaţie negaţiei, ci a amplifica negația prin 
construirea unui nou înveliş pentru a-i întări mesajul. Iluzia soluţiilor salvatoare, a 
vindecătorului perfect, a pilulei care ne aduce aminte de tot ceea ce am făcut în vieţile 
anterioare sau care ne face să uităm ceea ce ne doare cel mai tare, sunt doar câteva din 
direcţiile cu care Neptun în Vărsător ne-a tulburat sufletele şi ne-a transformat în sclavi ai 
iluziilor, din 2003 încoace. 

Acum revenirea este dură, ca un duş rece. Anul acesta, în special în intervalul 4 
aprilie — 5 august, Neptun se va comporta ca într-o perioadă de superretrogradare. O 
luăm de la capăt cu multe din obiceiuri, nevoi, cu multe din relaţiile pe care le-am 
dezvoltat în ultimii 8 ani, cu locuinţa, ţara, națiunea. Intervenţia sa nu este însă o noutate. 
El şi-a pregătit această schimbare de registru şi, informându-ne din timp, prin conjuncţia 
cu Chiron — o vedetă a anului 2010 -, cere, prin reprezentanţii săi, prin liderii de opinie, 
prin savanții înzestrați cu un simţ subtil special, prin vizionari sau terapeuţi, o altă 
abordare, o altă înţelegere a lumii. 

În 2011, Neptun este cel care aduce informaţii, mesaje, avertismente menţinându- 
se în acest registru al pregătirilor pentru valul cu care ne va lovi începând din 2012. 
Modificările sale sunt cele ce ţin de viziune, de educaţie, autoeducaţie, de cultivarea 
sensibilităţii, de necesitatea izolării sufletului în substanţe psihedelice, de a dezvolta un 
comportament sfidător la adresa lumii fizice ori a ştiinţei. Acest gen de contradicţie, 
vizibilă doar anul acesta, prin plimbarea lui Neptun între Vărsător şi Peşti, este o 
excentricitate şi poate deveni o altă formă de iluzie. Cei care nu doresc să se adapteze 
frigului normalităţii, vicisitudinilor acestei lumi, sfârşesc prin a oferi tribut frigului, prin a 
fi ţinuţi departe de iubire, inspiraţie, departe de sacrificiu, departe de compasiune, adică 
departe de cele mai nobile sentimente umane. În 2011, prin intermediul lui Neptun, aflăm 
de ce ne-am născut pe această planetă şi ce trebuie să facem să nu rătăcim în derivă, care 
este rolul pe care îl deţinem în grupul de apartenenţă şi, cei mai sensibili, pot şti cât va 
dura până când îşi vor muta spiritul într-un plan superior. 

Pentru că mulţi astrologi, interesaţi de astrologia mondială, fac în mod frecvent 
confuzia între semnul natal al unui stat şi vibrația zodiacală a poporului, tot ca o trăsătură 
neptuniană, vom avea de-a face în 2011 cu o explozie de proorociri, de informaţii de 
natură subtilă ce anunţă schimbări spectaculoase ale planetei, modificări ale scoarţei sau 
descinderi ale marilor grupuri, ale popoarelor pentru o reîmpărțire teritorială. Plimbându- 
se între Vărsător şi Peşti, între puşcărie şi casă, Neptun va aduce anul acesta multă 
confuzie, multă zăpăceală şi, pe fondul acesta, escrocii vor avea multă putere de influență 
şi multe mesaje lipicioase de transmis. Această latură tulburătoare a planetei Neptun în 
2011 va părea ca o anatemă pentru rasa umană. 

În tot acest joc, anul acesta se va auzi mai des de români, decât despre România, 
pentru că dacă România, ca stat este o ţară Vărsător, poporul român se situează sub 
influenţa zodiei Peşti şi implicit a lui Neptun ca guvernator. Asta explică imensele 
dezamăgiri pe care periodic va trebui să le experimentăm, asta va explica de ce părăsirea 
Vărsătorului de către Neptun va însemna şi revenirea la normal a specificului acestui 
popor. Poate deloc întâmplător, în 1859, când a apărut România modernă, Neptun trecea 
prin Peşti. Neavând, între acea perioadă şi ceea ce se întâmplă acum, o altă revenire prin 
Peşti a acestei planete, ne vom aştepta, însă nu în 2011, pentru că nu este timpul necesar, 
ci din februarie 2012, când va reveni definitiv în Peşti, la o nouă formă de manifestarea a 
specificului naţional, la o nouă etapă de creştere şi dezvoltare a naţiunii, la reconstrucţia 
unui altfel de stat, conform cerinţelor de acum. Acest mesaj se mulează perfect pe 
specificul naţiunii, pe mesajul istoric al poporului român care nu doreşte să-şi însuşească 
ceea ce este al altuia, dar şi pe rolul de gardian pe care l-am avut în această parte de lume. 
Misticii, entuziasmați, ne spun că suntem un popor de luptători şi că este firesc să avem 
imaginea de oameni rătăciţi pentru că, în absenţa unui lider cu vocaţie, cetele de luptători 
se aruncă haotic în luptă. Neptun în Peşti este pentru poporul român liderul cu vocaţie şi 
din 2012 îşi va găsi mijlocul cel mai potrivit pentru a susține, acum, când are cel mai mult 
nevoie, acest popor încercat de soartă. Voi reveni asupra acestei idei în analiza aplicată 
anului 2012, pentru a nu atribui anului 2011 ceea ce de fapt nu-i aparţine. 

Implicaţiile sociale ale tranzitului lui Neptun în 2011 sunt centrate pe lovituri, 
schimbări în salturi, evenimente care tulbură deciziile bune venite împreună cu primul 
gând, cu prima recomandare, cu prima propunere, cu primul pas. Tulburătoarea sa 
“plimbare” între Vărsător şi Peşti este pentru 2011 un fel de Sabie a lui Damocles, un fel de 

descoperire a unui sâmbure bolnav, al unui cancer ascuns în spatele unui tonus special, al 
rozului din obraji sau invizibil la analize specifice. Până în iunie o linişte aparenta va 
domni pentru că există multă viteză de reacţie, multă energie şi nimeni nu se va mai gândi 
de două ori atunci când va lua o decizie. Vara lui 2011 va fi însă una extrem de dificilă, în 
care suntem pe punctul de a săvârşi o gravă eroare prin decizii la care se va reveni iar şi iar 
şi cu cât se va regândi situaţia, cu atât se va alege o variantă şi mai rea. Acest fapt inedit va 
face din 2011 o mare vedetă, un an atât de ciudat încât întreaga viaţa ne vom aminti de el 
pentru că acum, aşa cum se spune în popor, parcă ne ia Dumnezeu minţile. 


Pluton, în 2011 va fi extrem de duplicitar, extinzându-şi trăsăturile până la 
limita superioară, contribuind la frământări interne ample şi complicate care, pe de o 
parte, vor susţine amploarea schimbărilor structurale şi de viziune pe care Uranus le 
indica, iar pe de alta protejând dreptatea, adevărul, justiţia, inspiraţia şi echilibrul, chiar 
dacă acestea sunt în convalescenţă, după un an în care nimic nu a scăpat neatins de 
schimbare, sărăcie, durere sau boală. 

În 2011, Pluton va participa la careu, trigon cu Jupiter, sextil, trigon, opoziţie cu 
Marte, dar şi, spre finalul anului, la o configuraţie numită Zmeu, construind cu Marte, 
Planeta Focar a configurației, un trigon. 

Pluton devine însă dificil din cauza careului cu Uranus pe care nu îl împlineşte la 
grad perfect anul acesta, ci doar se apropie de unghi, în limita orbului, dar pe care va avea 
grijă să-l împlinească în 2012, 2013, 2014 de câte două ori în fiecare dintre aceşti ani şi în 
2015 o singură dată. În deceniul al patrulea al secolului trecut, aceste două planete au 
trecut prin aceeaşi ipostază, numai că Pluton participa la cuadratură din Rac, iar acum din 
Capricorn. Dacă atunci a trebuit să facem faţa unei emancipări emoţionale, ce a dus în 
special la ascensiunea fascismului, cu urmările pe care le ştim, acum, cu Pluton în 
Capricorn, manevrele sunt trecute mai mult într-un plan secund şi sunt vizaţi liderii de 
opiniei, şefii de stat, reprezentanţii unor grupuri. Elanul maselor, entuziasmul exprimării 
opiniilor într-un mod furtunos şi agresiv ce a contribuit substanţial la pregătirea Celui de 
Al Doilea Război Mondial, acum se poate reitera printr-un alt gen de agresivitate, printr-o 
altfel de impunere. Sunt rupte barierele gândirii tradiţionale, limitele schemelor logice, ale 
algoritmilor clasici, pregătindu-se, încă de pe acum, terenul pentru amplele schimbări de 
viziune şi structură ce vor veni pentru civilizația umană cu trecerea lui Pluton prin 
Vărsător (2023-2043). Este însă prea devreme să ne oprim acum asupra trăsăturilor lui 
Pluton în Vărsător, dar acum se impune să înseram în acest tip de analiza indicaţia că, în 
intervalul 2012 -2015, schemele de supravieţuire vor fi serios puse la încercare. Omul se va 
îndrepta spre apă, spre folosirea virtuţilor sale terapeutice, spre a folosi acest component 
al vieţii pentru a da viaţa sau pentru a o reduce, asistând astfel la manifestări complicate 
ale regimului hidric, atât la nivel individual, prin modificări în folosirea apei, dar şi la nivel 
planetar prin devierea unor curenţi, prin schimbarea temperaturii sau ajustarea umidității 
acolo unde aceasta se manifestă în valori extreme. 

Deocamdată, în 2011, Pluton aduce teama de pierdere a unui teritoriu, inserţia unui 
factor străin într-o zonă de conflict pentru a controla conflictul şi a-l dezamorsa gradat 
până în 2015, când acest careul se va disipa, dar şi devierea de la o cale greşită, în mijlocul 
anului, prin triunghiul minor la care participă împreună cu Neptun şi Jupiter. Trigonul lui 
Pluton cu Jupiter, cu Neptun în domiciliu, ce intervine benefic asupra lui Pluton, şi cu 
Uranus, ce forţează o zonă de conflict spre a o dezamorsa prin explozii repetate, aduce 
evenimentelor sociale o falie, o delimitare între zone de bună înţelegere, de suferinţă şi 
sacrificiu şi cele de agresiune şi conflict. Mulţi ocultişti, ce au interpretat în felul lor 
profeţiile marilor vizionari ai lumii, au susţinut că începând cu 2011 şi, unii dintre ei spun 
că din 2012, se va iniţia o formă amplă de conflict, pentru care s-a folosit termenul de 
Război, Apocalipsă, Sfârşit. Din punct de vedere astrologic niciunul dintre acestea nu este 
exclus şi, de asemenea, niciunul dintre acestea nu este în mod exclusiv posibil. Trecem 
printr-o perioadă de frământări ample care pot indica şi conflicte de natură ideologică, şi 

confruntări armate, dar şi dispute pe criterii etnice ori religioase. Elementul comun 
interpretărilor lansate de aceşti translatori şi teoriile astrologiei moderne este acela de 
confluență între epoci, între ere, între perioade ample ce implică nu doar distrugerea 
gradată a structurilor vechi, ce nu ne mai sunt necesare, ci şi reconstrucţia altora, o 
segregare a valorilor, o filtrare ale acestora pentru a le lăsa în istorie ca trăsături definitorii 
ale perioadei pe care o parcurgem. 

Aşa după cum se poate observa, există un mister în toată această construcţie, o 
necunoscută sau, într-un scenariu pesimist, chiar o confruntare între o necunoscută şi un 
mister care aduce tragicul în fiecare loc unde slăbiciunea a pus piciorul. 2011, prin Pluton, 
este un an al fricii de viitor, al divergenţelor de opinie într-un moment de negociere, de 
înţelegere, de iniţiere a unui proiect de mare amploare ce implică bani, valori imobiliare, 
strategii sau inginerii financiare, iniţierea unor titluri noi sau prin crearea unor noi 
modalităţi de plată sau de evaluare a muncii. Relaţia cu munca (cu rezultatele ei) este 
privită într-un chip nou pentru că asta implică o deplasarea a valorilor dintr-o zona de 
conflict spre o zonă de consum, de sacrificiu sau de epurare, creându-se impresia că acesta 
este motivul pentru care s-a iniţiat ori menţinut conflictul. 

Ca un efect al acestei manevre, oamenii se vor teme pentru resursele lor, că le sunt 
agresate economiile, că le sunt furaţi banii sau că sunt invitaţi să ia parte la un proces de 
revigorare a unui sistem financiar bolnav prin rezultatele muncii lor. Dacă mulţi vor fi 
indiferenți sau cel mult confuzi în faţa unor conflicte localizate punctual pe glob, pentru că 
din punct de vedere fizic nu au nicio legătură cu acestea, aspectul ajutorului cerut cu forţa, 
al consumului de dragul unei greşeli făcute de alţii, pare să fie aspectul cel mai neplăcut al 
lui 2011 ce ţine de vibraţiile planetei Pluton. 


Într-o accepţiune generală, vibraţiile anului 2011 au darul de a ne sintetiza mesajele 
cu iz apocaliptic cu cele fanteziste ce anunţa finalizarea crizei economice, redresarea, 
schimbarea centrelor de putere economică sau revenirea la obiceiurile societăţii de 
consum, aşa cum le ştiam până în 2008. Revenirea la ceea ce a fost este în mod clar o 
fantezie, însă reclădirea unei societăţi obsedată de control şi dezvoltată împotriva naturii, 
a bazei, a elementului care o formează este posibilă, iar primele semne apar chiar din 2011. 


ANUL 2011 ŞI CELE PATRU PERIOADE ALE SALE 


Mai puţin evidentă decât 2010, împărţirea pe perioade benefice şi malefice a lui 
2011 nu ne ajută să înţelegem mai bine modalitatea sa de acţiune. Dacă anterior am fost 
ajutaţi de anticipările făcute pentru că fiecare interval avea nevoie de o pregătire specială, 
de o stare sufletească propice depăşirii modelelor de tensiune, de apropiere, de luciditate 
ori înţelegere, acum tot anul 2011 se află într-o altfel de ipostază şi ceea ce numim 
perioade bune sau rele, zone de conflict sau intervale de echilibru şi dinamism pozitiv, nu 
sunt decât vârfuri ale dinamismului social, nu şi intervale benefice sau malefice ale unui 
determinism astral. 

În ansamblul său 2011 este anul schimbărilor de opinie, al conflictelor iminente, al 
creării unei delimitări între perioada pe care am lăsat-o în urmă şi cea care va veni în trei 
etape 2012-2015, 2016-2023 şi 2023 — 2043. Intuitiv, mulţi surprind că acum avem de 
parcurs un moment special în care nici nu ne-am desprins de structurile vechi, dar nici nu 
am asimilat pe deplin valorile noii epoci. Viteza cu care Marte parcurge mai bine de 
jumătate de zodiac, cu care Jupiter trece prin Berbec în aproximativ 5 luni, dinamismul cu 
care Neptun în aprilie intră în Peşti şi la puţin timp după aceea revine în Vărsător până în 
februarie 2012, nu ne permite să ne desprindem pe deplin de ceea ce este vechi şi nici să 

asimilăm noutatea, pentru că ne impune un fel de agasare subtilă, de viteză mare de lucru, 
iar noi nu suntem încă obişnuiţi cu asta. Pe aceste influenţe, Pluton va interveni într-un 
mod şi mai dificil decât a făcut-o în 2010, pe de o parte amplificând modificările de 
structură — trăsătură desprinsă din careul cu Uranus — iar pe de alta impunând o 
autoconservare săvârşită împotriva mesajului, îndemnului social, împotriva mersului 
firesc al vremurilor. Această manevră va impune un decalaj între naţiuni, între popoare, 
între zone de pe glob, însă nu pe direcţia pe care o ştim deja, nu prin raportul pe care îl 
ştim, nu prin ceea ce s-a dezvoltat începând cu anii '30 ai secolului trecut încoace. 

Atunci întreaga lume s-a prăbuşit şi războiul a fost o consecinţă a lipsei de control. 
Acum, cu Saturn în exaltare, cu Neptun în domiciliu, suntem dispuşi să învăţăm din 
faptele trecutului, dar nu în 2011, ci începând din 2012 încolo. 


Primele trei luni ale anului sunt luni de anticipare, de profeție, de 
deschidere spre noi orizonturi, de indicare a unor strategii care par corecte, bune, dar în 
realitate sunt iluzorii pentru că sunt stabilite în conformitate cu nevoile trecutului şi 
tocmai de aceea nu vor putea fi aplicate. Chiar dacă începem anul în tonurile specifice lui 
2010 şi vom crede că nimic nu ne va surprinde, luna februarie ne aduce tuturor un şoc, o 
formă de tulburare a conştiinţei, o pierdere însemnată ce va indica un final. Şi cum o lege 
nescrisă a vieţii spune ca atunci când cineva pierde, altcineva trebuie să câştige, 
învingătorii sunt cei care şi-au pregătit schema de acţiune din 2010 pentru că nimic din 
ceea ce se inițiază acum nu are timp să ajungă la maturitate. 

Ianuarie este o lună încărcată de confuzie şi resemnare. Vibraţiile lui 2010 încă nu 
s-au risipit, însă se mai menţin tensiunile între indivizi sau între grupuri, aşa cum au fost 
ele iniţiate în noiembrie 2010, pe conjuncţia lui Pluton cu Capul Dragonului. Din aceste 
considerente prima lună a anului este supusă unor tulburări desprinse din exprimarea 
opiniilor, din consum, calcul, schema de lucru, organigramă. Zilele de 4 şi 12 ianuarie sunt 
zile de mari descinderi. Sunt iniţiate noi scheme de lucru şi aplicarea lor instiga la 
nemulţumire. Dacă nu am şti ce se va întâmpla cu unghiurile dintre planete peste an, am 
putea numi intervalul cuprins între conjuncţia lui Jupiter cu Uranus din 4 ianuarie şi 
sextilul lui Marte cu Jupiter din 14 ianuarie drept cea mai bună perioadă anului, însă, prin 
careul lui Venus cu Neptun din 4 ianuarie şi careul lui Junon la Nodurile Lunii în 12 
ianuarie, ceea ce este bun rămâne pe hârtie, în stadiul de proiect sau aruncat în vânt de la 
tribună. 

Trecerea lui Jupiter în Berbec în 22 ianuarie aduce în sectorul social un moment de 
trezire, de optimism, de entuziasm, de folosire a unei oportunităţi pentru a agresa locul cel 
mai dureros, de ieşire din anonimat, de ridicare a unui nou lider care, prin tinereţe, lipsă 
de maturitate sau risipă în fapte ori vorbe, nu-şi va putea stabiliza locul şi nici duce mai 
departe strategiile. Aceste impulsuri au la dispoziţie doar 4 zile pentru a se dezvolta, deci 
foarte puţin, pentru că din 26 ianuarie până pe 13 iunie Saturn va intra în mers retrograd, 
mergând înapoi 7 grade pe spaţiul celui de al doilea decan al zodie Balanţă. 

Întreaga luna ne va spori dezamăgirea şi ne va încuraja acţiunile rapide. Vom simţi 
că avem puterea şi resursele necesare pentru a ne opune valului de schimbări ce se vor 
desfăşura pe sectorul social, arătându-ne agresivi, recalcitranţi, nemulţumiţi sau brutali. 
Ceea ce se iniţiază însă cu Jupiter în Berbec este o ridicare, un progres, o schimbare 
pozitivă ce nu va putea fi pusă în aplicare, de care nu vom putea beneficia şi pentru care, 
din lipsă de maturitate ori resentimente pe ceea ce s-a întâmplat în 2009 şi 2010, nu vom 
mai găsi timpul şi forţa necesare să le punem în aplicare. La început, în aceste 31 de zile 
ale primei luni, doar vom spera, chiar dacă vom dispune şi de instrumente de acţiune! 

Februarie ne aduce un gen de instabilitate pe care nu o vom putea localiza. 
Mintea, sufletul, aparatul de control, societatea, vor căuta să explice cam în ce constă 
nemulţumirea, agitația, tulburările, chiar haosul. Nu se poate indica nimic în mod concret, 
însă se va fabula pe temele oferite spre gândire, spre analiză, încă din luna ianuarie. 
Înainte de a se muta în Peşti, Marte va ridica un trigon cu Saturn pe 6 februarie şi va trece 

prin conjuncţia cu Neptun pe 21 februarie. Cele două zile sunt intense şi deosebit de 
importante pentru stabilirea schemei de acţiune ce va fi aplicată de-a lungul întregului an. 
În 6 februarie, trigonul între malefici îi poate încuraja pe cei aflaţi în funcţii importante să 
stabilească cele mai rapide mijloace de a-şi rezolva problemele, de a acumula un capital 
substanţial încât mijlocul anului să nu-i găsească nepregătiţi. Momentul 6 februarie, ca şi 
celelalte două zile importante din ianuarie indicate mai sus, sunt lezate de lipsa de 
coordonare şi răspuns. Vom dispune de metode, vom vedea recolta de dincolo de drum, 
însă nimeni nu ne ajută să trecem de partea cealaltă, nimeni nu-şi consumă energia, 
relaţiile, propriile resurse, dacă nu va avea la rândul său ceva de câştigat. Chiar dacă Venus 
din nou va interveni cu stres şi invidie, minciună sau, dimpotrivă, va promite fără să 
intervină, fără să facă nimic, 6 februarie este un moment prielnic deschiderii unei pagini 
importante în istoria grupului, în istoria personală şi, cine ştie, poate chiar a umanităţii. 

Pe 21 februarie nu doar Marte şi Neptun îşi unesc forţele pe final de Vărsător, ci şi 
Mercur intervine în această ecuaţie, pentru a coaliza la o nouă formă de reverberaţie, de 
aplicarea a unui plan greşit, de reinventare a roții, de renumărare a voturilor, când ştim cu 
toţii care este finalul, adică de reeditare a unei erori de decizie, judecată sau de reiterare a 
unei fapte pe care o regăsim de multe ori în istorie. Ulterior acestui moment, Mercur şi 
Marte, pe rând, părăsesc semnul Vărsătorului. Ne va părăsi norocul, energia, forţa şi 
întregul spectru al speranţelor, cele care s-au sprijinit doar pe faptele săvârşite în 2011, se 
întorc şi o nouă formă de eşec ne va curge prin vene în loc de sânge. 

Finalul lunii februarie ne reaminteste că trăim într-o lume a confruntărilor, a 
deposedărilor, a disconfortului pe care ştim foarte bine să ni-l creăm unii altora. Careul lui 
Jupiter cu Pluton din 25 februarie se va produce sub razele directe ale conjuncţiei Soare- 
Mercur (cazimi), al sextilului Mercur-Pluton, dar mai ales în sectorul de influenţă al 
careului pe care Uranus îl va împlini cu Nodurile Lunii. Totul va fi aşadar sub semnul 
nesiguranţei şi nu vom reuşi să ne protejăm acumulările, valorile, depozitele de energie 
sau avutul, nici dacă le vom ascunde pe fundul mării. Dacă există un moment când vom 
avea certitudinea că anul 2011 nu este deloc un an simplu, atunci acesta va fi, în ultimele 3 
zile ale lunii februarie. 

Martie aduce primul mare eveniment al anului: trecerea lui Uranus în Berbec, fără 
a mai reveni în Peşti, până la finalul ciclului său de aproximativ 80 de ani (pe 19 februarie 
2087 Uranus va reveni în Peşti). Un alt eveniment al anului 2011 ce va fi găzduit de luna 
martie va fi opoziţia Jupiter-Saturn, împlinită la grad perfect la 29 martie. Pe lângă 
acestea, sextilul pe care Marte îl va împlini cu Pluton în 4 martie va părea un eveniment 
trecător, ca un evident mesaj de pace, de înţelegere, de iertare, de armistițiu, ca un semn al 
reconcilierii ce nu va putea fi pus în aplicare pentru că există o prea mare aversiune faţă de 
trecut, o obsesie a inamicului invizibil, o fobie a grupărilor care acţionează din umbră, a 
conspiraţiilor. 

Duşmanul anilor 2010 şi 2009, care generic a fost numit “criza financiară”, va lua 
acum o altă formă şi i se vor atribui alte denumiri, ce vor avea înţelesul de schismă, 
separare, despărţire, reinventare, reformulare sau deviere. Ne reîntoarcem la perioada 28 
mai — 14 august 2010 când Uranus a trecut prin aceeaşi zonă a Berbecului şi care a 
impregnat-o cu semnul unei inovări dureroase, cu reţineri, deposedări de valori, bani, 
funcţie. Pentru că doar în intervalul 28 mai — 5 iulie Uranus a avut mers direct în Berbec, 
timpul pentru a răsturna scena socială, aşa cum ne arată mesajul direct al acestei planete 
acum, nu a fost dus la îndeplinire. Aşadar, ne reîntoarcem la pedepsele lui 2010, la 
reanalizarea unor decizii ce au fost luate în intervalul indicat nu pentru a le anula, ci 
pentru a le continua în acelaşi mod şi cu aceleaşi instrumente, aşa cum s-a procedat 
anterior. 

Abia spre sfârşitul lunii vom realiza că acest tip de continuare este de fapt o altă 
formă de agresiune pe care acum indivizii o săvârşesc la adresa destinului comun. Acest 
tip de manevră, iniţiat în intervalul 28 mai — 5 iulie 2010 şi reiterat acum, a avut în 
noiembrie 2010 o formă de reeditare, care a fost deviată de la scopul iniţial, cel din vară, 

aducând pierderi de ambele tabere. Aceste probleme vor reînvia în luna martie fără a se 
putea măcar oferi suportul necesar pentru a le soluţiona. Indicaţii valoroase vor exista, 
însă cu toţii ne vom grăbi, cu toţii ne vom lăsa antrenați de proiecte multiple, suprapuse, 
ce nu pot fi soluționate tocmai datorită dihotomiei. 


Lunile aprilie, mai şi iunie sunt luni de modelare în raport cu 


forţe externe. Acesta nu este un tip nou de interacţiune, pentru că am mai experimentat 
aşa ceva şi în 2003, când Uranus şi-a schimbat semnul, dar şi în intervalul 2008-2010, 
când Saturn şi Uranus au trecut prin opoziții repetate. Trecerea lui Neptun în domiciliu, 
dar şi intrarea lui Uranus în drepturi în Berbec de-a lungul acestor trei luni, vor deschide 
porţi de cunoaştere ce se vor dovedi periculoase pentru omenire. Unele profeţii maliţioase, 
formulate pentru a speria muritorul de rând, se vor împlini pornind de la gesturi 
necugetate ale liderilor săvârşite în aceste trei luni. În această observaţie sunt incluse 
trăsături ale planetelor Jupiter, Uranus şi Marte ce împovărează zodia Berbec în această 
primăvară, dar şi ale Lunii negre care, de la sfârşitul lui martie până la mijlocul lunii 
decembrie 2011, va agresa civilizaţia umană cu aroganță şi intransigenţă, cu distrugerea 
creaţiilor valoroase, cu tensiuni pe liniile de delimitare ale plăcilor tectonice, ale zonelor 
culturale sau religioase, ale generaţiilor impunând distrugere şi tensiune acolo unde 
vindecarea este cel mai mult cerută. Pe unii îi pot speria aceste indicaţii, însă acestea sunt 
valorile cu care vor rezona în aceste trei luni şi poate ne ajută mai mult să le ştim rostul 
decât să le negăm intervenţia. 

Luna aprilie aduce un alt mare eveniment al anului 2011: intrarea lui Neptun în 
Peşti pe 4 aprilie. Dacă în 3 aprilie Marte trece prin conjuncţia cu Uranus pe Berbec, ce 
poate fi privită ca o dezlănţuire a naturii, ca o revoltă a primitivului împotriva tehnologiei 
pe motivul strămutării sau distrugerii habitatului natural, al modificării cadrului sau al 
redimensionării sarcinii sale, evenimentul din 4 aprilie va fi primit cu teamă, cu reţinere. 
Acum se va produce o mobilizare puternică a elementelor personale, a acumulărilor de 
valori pe sectorul public în aşa fel încât nu va mai conta ce ardem, ce sacrificăm, ce rupem 
în părţi, ce despărţim, ci va conta amprenta/impresia pe care o vom lăsa în grupul de 
apartenenţă, în familie, în viaţa socială sau într-un cadru mai larg, cel al rasei umane. Nu 
ar trebui să ne surprindă deloc dacă acesta va fi momentul când minţi luminate vor fi 
inspirate pentru a face descoperiri celebre sau când personalităţi puternice vor fi 
încurajate să decidă împotriva rasei umane, a urmaşilor, a propriilor idei, a aspiraţiei, 
chiar a credinţei în sine. 

Faptul că la doar 5 zile de la trecerea lui Neptun în Peşti, Pluton intră în mers 
retrograd până pe 16 septembrie 2011, iar Marte va trece prin careul cu Pluton şi opoziţia 
cu Saturn, ne va părea drept o consecinţă firească a luptei de clasă, a disputelor, 
divergenţelor de opinie, a desprinderii de tradiţie, străbuni, graiul părinţilor, obiceiuri, 
chiar speranţa de a menţine toate acestea aşa cum au fost păstrate de sute de ani. Efectul 
va fi asemenea unui val ucigaş care va lăsa în picioare doar câteva formaţiuni solide ale 
căror rădăcini nu sunt acum vizate. Luna aprilie este dificilă la capitolul echilibru 
emoţional, luciditate şi recunoştinţă. 

Luna mai va încerca să repare tulburătoarea explozie temperamentală a lunii 
aprilie şi va urmări, în special după data de 11, când Marte trece în Taur împlinind, la doar 
o zi după acest eveniment, sextilul cu Neptun, să adune într-o carte, într-o ideologie, într- 
un proiect, într-un demers sau într-o organizaţie elemente contrare care trebuie să cadă de 
comun acord. Înţelegeri şi armistiţii celebre ale lui 2011 vor fi mai vizibile acum şi tot 
acum li se va acorda acestora o mai mare atenţie. 

Începem luna sub razele conjuncţiei Marte-Jupiter, deci sub impulsul novator al 
pionierului care îşi doreşte ca zilnic să atingă câte un obiectiv, mobilul reparărilor, al păcii, 
al liniştii sau al proiectelor constructive va fi de fapt ambiția şi contracția interioară în 
vederea trecerii pe un alt nivel. 

Din nefericire, nimic din toate acestea nu va vedea finalul pentru că actorii acestui 
teatru dramatic (planetele) se deplasează prea repede pentru ca evenimentele ce le 
predispun să aibă timpul necesar atingerii stadiului final. Un detaliu important care va 
lăsa urme dureroase lunii mai este cel indicat de evenimentele împlinite în ultima decadă 
a lunii anterioare. Atunci, după opoziţia Marte-Saturn care a pus la grea încercare 
stabilitatea emoţională şi a scos la lumina lipsa bunelor intenţii, minciuna, aroganţa sau 
vanitatea, faptele sociale au rupt o înţelegere, au produs desprinderea de un element 
absolut esenţial unei bune coordonări programată în luna mai. Dintr-o greşeală 
lamentabilă săvârşită într-un sincron impresionant în aprilie, oamenii se vor strădui, vor 
munci, îşi vor consuma întreaga energie în luna mai să repare, să reconstruiască, să 
reînalţe turnul pe care tocmai l-au distrus la o criză de nervi. 

Luna iunie va fi un simbol al vitezei de reacției şi al mobilităţii de a traversa viaţa şi 
de a lăsa urme adânci în conştiinţa de grup. Neptun, pe 3 iunie, va intra în mers retrograd 
până pe 9 noiembrie şi va anunţa o retragere a bunelor intenţii spre un sector periculos, 
spre un grup restrâns de persoane, care vor încerca în iulie 2011 să-şi revendice beneficii 
care nu le aparţin. Se trece de la instinct la rafinament, de la impuls la distincţie şi 
eleganţă, de la gesturi rapide, bruşte, la disponibilitatea spre dialog şi comunicare. 

Trecerea lui Jupiter în Taur şi, asemenea lui Marte cu o lună în urmă, împlinirea 
sextilului cu Neptun, dar şi, în 13 iunie, revenirea lui Saturn la mersul direct, aduce o 
dihotomie stranie demersurilor sociale, stabilizând conflicte ale lunii aprilie, reparând 
complicaţii ale anului 2010, dar şi promițând, într-un acces de orgoliu şi vanitate, 
apropierea de un iminent blocaj, citit din cifre, statistici, comunicat pe cale verbală cu joc 
de scenă şi intonaţie. 

Multe din cele ce vin spre noi în iunie 2011 sunt neadevăruri, produse finale ale 
unor procese care, în realitate, nu mai pot fi schimbate, dar care sunt transformate în 
beneficii pentru grupurile coordonatoare, lideri de opinie, şefi, ghizi, responsabili, părinţi 
s.a.m.d. 

Luna iunie este o lună a discuţiilor sterile, a zâmbetelor largi şi a mesajelor 
cosmetizate. Dincolo de ceea ce se transmite există o intensă luptă, dar ea nu va putea fi 
văzută decât în jurul datei de 22 iunie, când Marte şi Uranus nu reuşesc să cadă de comun 
acord în privinţa termenelor, sumelor alocate, mesajelor comunicate prin mijloacele mass- 
media, creându-se confuzie. Este însă o lună mai puţin periculoasă pentru că nu iniţiază 
nimic acum, ci doar anunţă ce va fi, care va fi desfăşurătorul evenimentelor pe următorul 
an, adică până în iunie 2012. 


Lunile iulie, august şi septembrie au de oferit un mesaj 


sintetic, fiind toate trei legate în aşa fel încât iulie va aduce cauza, august efectul iar 
septembrie reacţiunea. Trigonul Jupiter-Pluton va fi expresia unei dinamici sociale 
importante ce va avea de oferit un mesaj karmic special: suntem făuritorii propriului 
destin! Trigonul pe care Marte şi Saturn îl vor împlini cu doar o zi înainte va oferi 
maturitate şi capacitate de analiză, dar şi o segregare a multor intenţii şi efecte pe care 
anul 2010 şi prima jumătate a anului 2011 nu le-a oferit. Trecerea lui Neptun în Vărsător 
şi din nou împlinirea unor aspecte malefice între Marte, Uranus şi Pluton, dar şi 
construirea acelei cruci cosmice pe semne cardinale în care maleficii Marte, Pluton şi 
Uranus implica asteroidul Junon într-un aspect malefic menit să-i distrugă aura 
luminoasă, benefică şi protectoare. Persoanele aparent neînsemnate, ţări mici, lideri care 
nu au dovedit putere sau organizaţii care îşi susțineau mesajul fără a fi ascultate vreodată, 
sunt antrenate în evenimente sociale cu scopul de a manipula opinia publică şi de a 
distrage atenţia de la adevăratele intenţii. Dacă am avut impresia că aprilie a fost maestru 
la a crea probleme, înseamnă că nu am ştiut nimic despre luna august. Într-o devitalizare 
accentuată şi cu pantalonii rupţi după incidentele intense ale lunii august, evenimentele 
lunii septembrie au menirea de a-i apropia mai mult pe oameni de moralitate, încredere, 
pozitivitate, credinţă. Sub aceste impulsuri interioare, faptele sociale sunt adevărate 

minuni ale anului 2011. Din nimic, grupul se reclădeşte, instituţia înfloreşte, echilibrul se 
restabileşte şi asta pentru că în mijloc există o inimă care şi-a păstrat în prima jumătate a 
anului 2011 calităţile cu care s-a născut şi prin asta acum se impune. Acum lideri 
importanţi se vor remarca prin sacrificiul lor sau prin impactul carismatic asupra maselor. 

Luna iulie are pentru noi o serie de predispoziţii încărcate de o importantă 
trăsătură karmică. Să fii făuritorul propriului destin, să recepţionezi într-un mod sintetic 
valorile comunităţii şi, în raport cu acestea, să poţi să găseşti resursele necesare pentru a 
elabora un mod de răspuns, de a-i oferi acesteia ceea ce-i lipseşte pentru a evolua, este un 
element misterios al Creaţiei prin care viaţa însăşi perpetuează. În caracterul lor abstract, 
aceste idei au o nuanţă aparte şi pentru omul obişnuit, până acum, nu au reprezentat mare 
lucru. Pentru cei simpli, acest tip de karma ce se revărsa din adâncimile destinului sunt 
considerate evenimente nefericite, ghinioane sau pedepse prin care li se pun interdicții sau 
li se delimitează un areal special de explorare. Dacă în viaţa personală ei se simt 
obstrucţionaţi tocmai pentru că depind unii de alţii, că trebuie să ceară în permanenţă 
ajutor şi că, după ce-l vor primi, nu ştiu să se poarte, în viaţa socială faptele unui membru 
afectează integritatea grupului, iar acea “sancţiune” va fi resimţită în mod egal de toţi 
membrii. Astfel termenul de păcat, încălcare a unei înţelegeri, sfidarea unor reguli de bună 
practică doar pentru a considera că liderul trebuie să-şi revendice rezultatele membrilor 
pe care îi conduce, atrage un gen de limitare ce va avea repercusiuni asupra tuturor 
membrilor. Luna iulie va fi însă luna în care am putea plăti pentru greşelile altora, iar cei 
ce greşesc se vor justifica prin faptul că au dat curs unui îndemn de grup, ce, ulterior, nu 
va mai fi recunoscut. Nu va fi vorba de minciună, ci mai curând de un gen de disimulare, 
de înlocuire a muncii personale cu altceva, ce aşteptăm să primim gratis. 

Mecanismul erorii de judecată, aplicat lunii iulie, va produce în august o 
descindere majoră pe sectorul public ceea ce va face din această lună o vedetă 
incontestabilă a anului 2011. Trecerea lui Marte în cădere pe 3 august, întoarcerea lui 
Neptun în Vărsător, careurile pe care Marte le va împlini în intervalul 5-25 august 2011 cu 
Uranus şi respectiv Saturn, opoziţia cu Pluton, dar şi intrarea în mers retrograd a lui 
Jupiter, la finalul lunii, aduce evenimente ample, numeroase, unele scurte în intensitate, 
care vor afecta viaţa privată cu deposedări de bunuri sau despărțiri ale generaţiilor (părinţi 
de copii, bunici de nepoți s.a.m.d.) altele ample, ce vor atinge finalitatea în 2012 prin mai 
multe etape, fragmentat, în funcţie de tranzitul lui Marte. 

În primul rând, prin căderea lui Marte (trecerea sa prin Rac) valorile cultivate şi 
susţinute de primăvara acestui an sunt acum agresate, anulate sau schimbate în altele. 
Familiei i se va oferi un nou statut în mod direct prin legi, hotărâri, verdicte sau indirect 
prin încurajarea individualismului. Luna august este plină de teamă, de griji pentru ziua 
de mâine, de demersuri sociale care se vor axa pe coordonarea vieţii personale tocmai 
pentru a se obţine efectele sociale scontate. Aceste indicaţii ţin de teoria conspirației, de 
aplicarea cu eficienţă a tehnicilor de manipulare, a teoriei reducerii populaţiei pe motivul 
epuizări resurselor. 

Agresând familia, individul care o formează, înseamnă a da normalităţii verdictul 
vinovat! Pornind de la acest tip de dizarmonie, relaţiile între indivizi, în familiile mai mari 
cum sunt naţiunile sau popoarele, intră într-o eră glaciară şi disensiunile care până mai 
ieri erau simple divergențe, acum devin motive de agresiune sau justificări în favoarea 
conflictului sau refuzului comunicării. Cea mai dificilă perioadă a lunii va fi între 5 şi 25, 
adică între revenirea lui Neptun în Vărsător şi împlinirea careului Marte-Saturn. 

Semnul sentinţei, al reacţiunii pe o deciziei greşită sau considerată aşa, va produce 
o modificare a conţinutului declaraţiilor, o deplasarea a sferei de interes de la spectacol 
social, interes pentru informaţie, spre un sector al nemulțumirii, al muncii neplătite sau al 
muncii plătită în alt mod, al deposedării de bunuri de preţ, practicată din 2008 încoace, de 
când Saturn şi Jupiter s-au opus prima dată în acest ciclu. Nu este însă atât de complicat 
în a trece prin opoziţiile lui Saturn cu Jupiter, în situaţia în care Jupiter în aproximativ 11 
ani face un tur complet al zodiacului, este însă dificil ca după o agresare a valorilor sacre, o 

deposedare de ceea ce ne linişteşte, ne vindecă sau ne conferă statutul de normalitate, să 
trecem printr-un careu Uranus-Pluton într-o perioadă în care planetele se deplasează 
rapid, prea rapid pentru a-şi stabiliza influenţele. Ceea ce rezultă din asta este o distrugere 
masivă a normalităţii. 

Luna august a acestui an este unul din vârfurile acestei agresiuni practicate 
împotriva individului, a liniştii sale şi prin asta vor fi compromise acele calități morale 
care ne-au ridicat la rangul de rasă superioară. Înţelegem de aici că intenţia de a folosi 
tehnici de manipulare pentru a coordona un grup în vederea obţinerii unor reacţii pe 
fondul predispoziţiilor de separare, schisma, desprindere impuse de determinismul astral, 
putem spune, fără a cădea în derizoriu, că 2011 este anul în care rasa umană se va despărți 
în oameni superiori şi oameni inferiori, nu din punctul de vedere al educaţiei, culturii, 
manierelor ori al provenienţei nobiliare, ci printr-o intervenţie asupra codului genetic, 
asupra fondului informaţional pe care această rasa îl conţine. Pun la îndoială că vor fi 
făcute publice experimentele în care subiecţii sunt oameni, iar produsele finale tot oameni, 
dar, pentru că unui astrolog nu i se poate uşor spăla creierul, suntem obligaţi să spunem şi 
cine are urechi de auzit să audă! 

În septembrie se vor căuta mijloacele cele mai potrivite pentru a impune liniştea. 
Se poate anticipa, prin prezenţa lui Marte în Rac mai bine de jumătate din luna, că 
sentimentele, libertatea de expresie şi răutatea vor genera conflicte între oameni, dispute 
pe ideea remuneraţiei, a aprecierii muncii, a suplimentării sarcinilor sau a modificării 
condiţiilor de muncă. Demersurile lunii august vor trece însă într-un plan secund, nu vor 
fi oprite, şi ceea ce va ieşi la suprafaţă vor fi reacţiile oamenilor, multe şi diverse, 
informaţii referitoare la efectul deciziilor lunii anterioare, adică un fel de bilanţ după un 
bombardament. 

Luna septembrie este o lună a bolilor, a dezechilibrelor de natură fiziologică 
datorate acumulării de toxine, a fricii, a grijilor. Echilibrul psihic este acum puternic 
zdruncinat şi, ca o consecinţă a acesteia, reacţiile maselor, dacă ne referim la sectorul 
social, vor fi haotice, lipsite de un mesaj clar, de o coerenţă şi, deci, acţiunile lor nu vor 
atinge finalitatea dorită. Viaţa privată se va situa întreaga lună septembrie într-o derivă. 
Rătăcirea, lipsa unui suport, regretele, sunt elementele sale definitorii. Finalul lunii ne va 
aduce însă o nouă serie de încercări. Asocieri de proastă factura, devierea de la cale prin 
lipsa controlului dorințelor, stabilirea de legături pe datorie, frică, intenţii obscure, 
minciună, şantaj ne vor face ca peste timp să ne amintim cu tristeţe de ceea ce ne va aduce 
această lună. Ideea reliefată cu o forţă specială de George Orwell în “Ferma animalelor” 
“Unele animale sunt mai egale decât altele!” va fi resimţită din plin în ultima decadă a 
lunii septembrie. 


Ultimele trei luni ale anului 2011 ne vor aduce o importantă schimbare 
de direcţie. Reconstrucţia trigonului lui Jupiter cu Pluton, pe semne de pământ, ne 
readuce în centrul atenţie relaţiile de natură karmică ale lunii iulie 2011, însă acum pe un 
alt fond, unul mai bun, dar şi revenirea la mersul direct a planetelor Neptun (9 
noiembrie), Uranus (10 decembrie) şi Jupiter (26 decembrie) pe fondul unor aspecte 
benefice pe care Marte le va împlini cu Jupiter, Saturn şi Uranus, ne va oferi o nouă 
perspectivă a evenimentelor, dar şi ameninţarea că tulburările sociale ale acestui an, 
schimbările pe care le-a produs, devizele pe care şi le-a atribuit şi finalitatea pe care şi-a 
propus-o vor face din unghiurile mult mai stabile ale lui 2012 un instrument de împlinire 
a hotărârilor luate într-un moment de intensă determinare. Cei care au un antrenament 
spiritual special, care sunt lucizi, cu capul limpede şi care ştiu că nu orice înoată e peşte, 
vor vedea finalul anului ca pe o promisiune făcută la beţie, care în mod obligatoriu trebuie 
ţinută. Chiar dacă vom deveni mai serioşi la finalul acestui an, dinamica evenimentelor 
care s-au consumat, în special cele din vară, va depăşi în intensitate fărâma de minte care 
ne-a mai rămas, că de înţelepciune nici nu poate fi vorba. 

Luna octombrie are, la capitolul evenimente astrale, un careu Marte-Jupiter, un 
sextil Marte-Saturn şi la final un trigon Jupiter-Pluton, al doilea de anul acesta, de această 
dată cu Jupiter retrograd. Dacă unghiurile pe care le face Marte în această lună sunt 
importante într-o dinamică restrânsă la câteva săptămâni, cel mult la cadrul acestei luni, 
trigonul Jupiter-Pluton se constituie drept principalul eveniment al finalului de an. El va 
determina un gen de reacţie, de aversiune împotriva unei decizii gândită eronat în vară şi, 
tocmai pentru că se apropie finalul anului, trebuie pusă în aplicare. Acest tip de decizie îi 
vizează pe cei cu funcţii instabile, cu aspirații spre a lucra în străinătate, spre alianţă, 
asocieri cu sedii pe pământ străin, spre demersuri în care este implicat comerţul exterior, 
vânzarea cu amănuntul sau produse în stare concentrată. Alimentul va fi acum subiect de 
discuţie, chiar subiect de intrigă. Gândind situaţia din interior nici nu ştii cum să priveşti 
evenimentele acestei luni. Ori te axezi pe trigonul Jupiter-Pluton şi consideri că orice 
formă de exprimare este admisă, pentru că, fiind soră cu adevărul, corecta informare şi 
bunele intenţii să ducă la un final pozitiv, ori te laşi cuprins de melancolie şi refuzi să 
accepţi aplicarea deciziilor privitoare la viaţa de familie, integritatea sa, intimitate, 
echilibru emoţional, inspiraţie. 

O astfel de contradicţie este definitorie pentru luna octombrie şi nu va trece nici în 
următoarele luni, ci doar va lua alte forme. 

Luna noiembrie începe în forță prin opoziţia Marte-Neptun şi, la două zile de la 
împlinirea acesteia la grad perfect, cu revenirea la mers direct a lui Neptun. Deşi Marte nu 
intră în categoria planetelor cu mers lent şi deci evenimentele pe care le predispune nu 
sunt distribuite pe perioade lungi, impulsul şi stricăciunile pe care le va provoca în 
noiembrie, tocmai pentru că afectează funcţiile psihice, latura intuitivă, echilibrul 
emoţional, cu intensităţi nebănuite sau reducerea la minimum a plăcerii de a trăi, ne 
tulbură sufletele în momentul acţiunii sau deciziei cum nu s-a întâmplat de-a lungul 
întregului an. Mulţi vor spune că mai multe ghinioane, opoziții, întârzieri ca acum, nu au 
avut tot anul, alţii mai retractili se întorc la viaţa spirituală punând pe seama legii cauză- 
efect, pe karmă, toate obstrucţiunile lunii. Dacă de-a lungul întregului an, în special 
perioada februarie-mai, erorile şi tulburările au venit din grabă, viteza, neputinţa de a 
lucra sub stres, refuzul de a consuma din rezerve pentru a împlini un demers sau pentru a 
soluţiona o doleanţă venită din partea unui cunoscut, acum eşecul pare să se formeze în 
stare pură. 

În a doua parte a lunii, cu trecerea lui Marte în Fecioară, vom încerca să fim mai 
atenţi şi vom căuta să ne punem bine cu toţi cei cu care din noiembrie 2008 nu am fost în 
relaţii bune. Există o intuiţie greu de explicat care îi va inspira pe oameni să se implice în 
demersuri penibile. Nu este greşit să fii în pace cu cei cu care ai avut dispute, chiar este 
indicat, dar să simţi că este momentul să faci asta când suportul exterior indică o totală 
lipsă de sincronizare, este semn de mare încercare sufletească. Pentru unii însă sufletul 
este o construcţie abstractă care doar le dă de lucru filosofilor şi tocmai de aceea vom 
vedea de-a lungul acestei luni penibilul exprimându-se în atât de multe forme, că ne va lua 
disperarea. Recomandat este să râdem de penibil, rău, de ceea ce instigă la frustrare sau 
care produce prin repetare sau opresiune teamă sau invidie. Luna noiembrie ne oferă 
prilejul să râdem de acestea sau, într-o transpunere carageliană “Să ne râdem!” 

În luna decembrie se instaurează un calm extrem de suspect pentru cei care tot 
anul au fost răscoliţi de evenimente sau au luat parte cu intensitate la modificările de 
statut social, la strămutări sau schisme. Revenirea lui Uranus la mersul direct în 10 
decembrie şi pe 26 decembrie a lui Jupiter, aduce sfârşitului de an un cer fără planete 
retrograde, deci fără probleme urgente de soluţionat. Acest calm, pe furtuna desfăşurată 
de-a lungul întregului an şi prin anticiparea lui 2012, aşezând în matcă soluţii tulburătoare 
ce pot fi comparate cu cele din Renaştere sau ce au venit cu Revoluţia Franceză, este doar 
un moment de respiro, doar o scădere în intensitate a dinamicii evenimentelor sociale, nu 
şi soluţionarea lor. Mulţi nici nu vor observa că apele s-au liniştit pentru a se opri şi ei din 
strigat lozinci sau din a urla la Lună şi, într-un moment de muţenie generală, ei vor fi cei 

câţiva măgăruşi care vor striga cu precizie ora exactă atunci când nimeni nu are nevoie de 
asta. 

Revenirea celor două planete la mersul direct aduce o aromă astrală de pregătiri 
pentru următorul an. Gândurile se îndreaptă doar spre viitor dintr-o teamă disperată de 
sine, dintr-o fugă de sine, de ceea ce am creat anul acesta, de ceea ce reprezintă 
răspunderea ce am primit-o prin noile funcţii, noul statut, noile coduri, noua legislaţie. 
Puţini vor fi cei care se vor gândi la 2011, la tulburătoarele evenimente pe care le-au 
traversat, fie cu teama că au pierdut iremediabil ceea ce au sperat din 2008 încoace că vor 
obţine, fie cu bucuria de a fi contemporani cu evenimentele sociale despre care urmaşii 
noştri vor afla din cărţile de istorie. 

Ceea ce aduce luna decembrie nu este însă esenţial prin informaţie sau evenimente, 
ci prin calitate. Liniştea, detaşarea, sunt necesare după o perioadă de intense frământări, 
după o descindere în forţă pe sectorul social, aşa cum se întâmplă de-a lungul întregului 
an. 


ANUL 2011 ŞI CELE ŞASE AXE ZODIACALE 


IS 

Axa Berbec-Balantă este o axă intensă anul acesta prin faptul ca 
Uranus intră pentru 7 ani în Berbec, iar Jupiter în prima parte a anului trece prin Berbec, 
ambele planete construind cu Saturn un gen de antagonism cu efecte dinamice asupra 
celor născuţi în cele două zodii. De partea cealaltă, în vara acestui an, ca element esenţial 
al Crucii Cardinale, alături de Rac şi de Capricorn, axa Berbec-Balanţă se află în postura de 
reformă rapidă, de a schimba funcţia cu procesul şi de a lăsa locurile libere nu atât pentru 
că mulţi se vor simţi alungaţi de indiferenţă, ci pentru că efortul este atât de intens încât 
preferă să plece singuri. 

Cei născuţi în zodia Berbec au parte, în prima jumătate a anului, de evenimente 
atât de intense şi complicate, de schimbări de situaţie şi statut cum nu au mai avut 
niciodată până acum şi în mod sigur nu vor mai avea parte nici de acum încolo. Acum 
trăiesc momentul vieţii lor, ipostaza cea mai neobişnuită şi în care nu s-au văzut niciodată, 
fiind plini de putere, dinamici şi mânaţi de atât de multe dorinţe, încât cei care vor avea un 
Berbec în preajma vor obosi numai privindu-l. Pentru că Marte, guvernatorul lor, străbate 
mai bine de jumătate de zodiac, aşa cum nu îi este specific, în 2011 berbecii se vor 
preocupa să recupereze timpul pierdut în ultimii ani sau chiar cel pe care l-au risipit până 
acum. Indiferent de domeniul în care se îndreaptă, aceştia vor deveni promotorii zilei de 
mâine, iniţiatorii celor mai nebănuite şi îndrăzneţe proiecte, semnatarii celor mai 
tulburătoare declaraţii. Evident, nu tot ceea ce vor face berbecii anul acesta va fi bine. Vara 
acestui an le aduce aşadar erori de decizie, boli care avansează foarte repede, disensiuni 
care le pot scurta mandatul, averea, şederea, viza chiar viaţa. Nu sunt deloc prudenţi, nici 
măcar cum au fost până acum, tocmai de aceea se vor preocupa anul acesta mai mult de 
planul general, de schemă, de amploarea evenimentelor decât de cifra de control, de 
întregul edificiu pe care au visat dintotdeauna că-l vor construi. Perioada 23 februarie — 12 
martie şi 5 august — 19 septembrie sunt perioadele cele mai dificile ale acestui an pentru 
berbeci. 

Elementul cel mai interesant ce li se poate întâmpla anul acesta este să fie provocaţi 
de un opozant în încercarea acestuia de a-i întoarce din drum, de a-i devia de la împlinirea 
visului vieţii lor. Având vocaţia de ctitor anul acesta berbecul va depăşi cu brio această 
provocare şi va aprecia situaţia ca pe un resort care propulsându-i, le scurtează 
considerabil timpul de lucru. 

Balanţele nu împărtăşesc destinul ascendent al berbecilor. Ele sunt şi anul acesta 
dinamice, dar la fel cum s-a întâmplat în 2010, în salturi, cu acţiuni din umbră, cu 
momente de glorie şi de declin ce se vor solda cu eliberarea acestora de tensiunea pe care 
de-a lungul întregii vieţi au acumulat-o. Nu au, asemenea berbecilor, vocaţia de ctitori, 
tocmai de aceea prima jumătate a anului şi-o vor petrece în teama de a nu fi la înălțimea 
solicitărilor, aprecierilor sau provocărilor. Avându-l pe Uranus în postura de mediator, de 
exemplu de bună practică, balanţele se vor dovedi, pentru prima dată în viaţa lor, deosebit 
de inspirate. Suprasolicitarea sau dinamismul ce le vine din casa parteneriatelor şi a 
inamicilor vizibili le încearcă mult pe viaţa de familie, le descoperă secrete pe care nu ar 
trebui să le ştie niciodată pentru că nu le pot gestiona şi, pentru că se vor lăsa preocupate 
de ceea ce nu le este specific, riscă mult să cadă în dizgrație, să le fie afectată imaginea sau 
să li se diminueze venitul prin lipsa de susţinere, refuzul colaborării ori prin refuzul 
reînnoirii unor contracte sau colaborări. O doză de superficialitate vizibilă acum prin noua 
postură pe care au dobândit-o în 2010 îi va compromite în vara acestui an şi le va arăta o 
latură agresivă pe care mulţi nu o ştiu. 

Anul acesta balanţele pot păcăli prin discurs lapidar, fără conţinut, prin farmec, 
carismă şi pot pierde prin ataşamentul faţă de starea de bine pe care le-a dat-o 2010. 
Lunile iunie şi august sunt cele mai dificile pentru balanţe şi tot atunci pot trece prin 
complicațiile cele mai dificile al vieţii lor, aspect care va ţine de informaţie, de o deplasare 
sau de ascensiunea socială. 


Axa Taur-Scorpion va deveni activa abia în vara acestui an, în rest va 
acţiona din umbra atât în plan social prin sugestii, sfaturi, recomandări, prin iniţierea de 
demersuri pe care le va transfera în alte sectoare ale vieţii pentru a se ocupa altcineva de 
ele. Refuzul, intransigenţa, lipsa de comunicare şi de determinare, pot face din această axă 
una aducătoare de boli, de complicaţii sociale, care să ducă la diminuarea motivaţiei 
pentru muncă sau la eşec. 

Taurii au un an dificil la capitolul sănătate şi dinamic la capitolul muncă. Vor 
depune mult efort pentru a se menţine lideri de piaţă, de opinie, pentru a fi în centrul 
atenţiei sau pentru a obţine ceea ce în 2010 nu au mai avut timp. Din nefericire, prima 
jumătate a anului le aduce mai mult rău decât bine şi se vor arăta descumpăniţi, 
descurajaţi chiar dezamăgiţi de oameni, de situaţii, de funcţie, de ţară, de credinţă, de 
apartenenţa la un grup. Pe acest tip de impuls, de determinare, cei puternici vor dezvolta o 
latură negativă a personalităţii apucând pe un drum greşit. Organizațiile cu statut secret, 
intrarea într-un spital ca pacient sau chiar ca medic, le modifică taurilor conştiinţa 
lucrului bine făcut, seriozitatea şi profesionalismul ce doresc să le fie apreciate şi vor căuta 
să vâneze succese de o zi, bucurii trecătoare sau implicări dinamice în distrugeri aplicate 
grupurilor, ţărilor sau maselor în ansamblu. Le va plăcea să-i vadă şi pe alţii suferind, se 
vor arăta detaşaţi, reci, însă doar ei vor şti că durerea, negația, efortul intens, le menţin 
starea de luciditate. Taurii primesc anul acesta avertismente tocmai pentru că va exista o 
mare diferenţă între prima parte şi cea de a doua a anului. Este imperios necesar pentru 
tauri ca efortul să fie depus în mod pozitiv, să nu se lase cuprinşi de resentimente, de 
întunecare, de ură, dispreţ, pentru a nu-şi face planuri măreţe pe aceste baze. A doua 
jumătate a anului, ba chiar până în iunie 2012, Taurii vor fi adevăraţi legiuitori ai 
societăţii, avânt puterea şi motivaţia pentru a pune bazele unor structuri cu adevărat 
solide. Scoşi din ritmul lor lent şi apăsător, luna august este pentru tauri cea mai dificilă 
luna a anului. Atunci se vor simţi loviți în cuvinte, mesaj, sănătate, într-un mod greu de 
acceptat şi de iertat. 

Scorpionii, la fel ca şi taurii, au de parcurs un an al tulburărilor de conştiinţă. Se 
simt consumaţi de dorinţe pe care nu şi le mai pot împlini, dar şi marcați de momente de 
luciditate negativă. Au făcut în 2010 destăinuiri pe care acum le regretă, au ajutat oameni 
care acum le-au devenit duşmani şi sunt puternici doar pentru că au fost susținuți de 
scorpioni, au pierdut valori importante pentru că au vrut să schimbe ceva în viaţa lor. 

Acum regretă binele de altădată şi pentru prima dată în viaţa lor se vor confrunta cu 
duşmani, inamici, complicaţii venite dintr-un sector emoţional cărora nu le mai pot face 
faţă. Trecând prin dureri sufleteşti şi fizice, prin slăbiri organice ample şi leziuni multiple, 
chiar fizice, Scorpionii intră în a doua jumătate a anului cu o mare greutate sufletească. Se 
gândesc numai la eşec, boli, prieteni care i-au dezamăgit, pierderi importante comportate 
în perioada 2008-2010 şi nu-şi mai găsesc motivaţia pentru a merge mai departe. Când 
vor vedea că de fapt nu este aşa şi că din iunie destinul le intră din nou în drepturi, vor 
dori să-i tragă la răspundere pe cei care i-au făcut să sufere. Din nefericire, nu fac decât să- 
şi afecteze şi mai mult starea de sănătate, echilibrul emoţional, limitele implicării sociale şi 
chiar credibilitatea, pentru ca acea satisfacţie nu ţine mult. 2011 este un an greu pentru 
scorpioni pentru că sunt slăbiţi de atâtea eşecuri sau afecţiuni, de dezamăgiri şi efort şi nu 
mai pot acţiona rapid aşa cum cere anul acesta. Rămaşi în urma, mulţi scorpioni îşi văd 
viaţa intrând pe o linie moartă fără să accepte că mesajul negativ al evenimentelor este 
doar pentru anul acesta şi că se vor ridica atunci când se vor împăca pe deplin cu eşecul de 
a nu fi dat lovitura în 2010. Mulţi vor refuza să înveţe acceptarea, înfrângerea, şi asta le va 
amplifica suferința. Cei ponderaţi şi care privesc durerea lui 2011 cu maturitate, înțeleg că 
apropierea de iubire, de compasiune, de iertare a celor care le-au greşit nu se putea face 
pentru ei decât aşa, decât trecând prin acest gen de experienţă, pe ideea „fiecăruia i se da 
după propria lui măsură!”. Aceştia vor intra în 2012 cu fruntea sus şi cu o teribilă dorinţă 
de a o lua de la capăt. Acest nou început, ce va veni chiar cu finalul lui 2011, pentru aceşti 
scorpioni maturi şi dispuşi să schimbe abordarea vieţii, nu este deloc o iluzie. 


Axa Gemeni-Săgetător este anul acesta într-un total dezacord cu 
mersul firesc al lucrurilor, cu dinamismul lor şi nu va împărtăşi evenimentelor coloratura 
specială pe care le-o vor impune planetele din semnele cardinale. Având o altă structură şi 
de asemenea alte scopuri, această axă va tulbura comunicarea şi buna înţelegere a 
lucrurilor, va rupe armonia acolo unde se va căuta echilibrul prin cuvânt şi va dezvolta o 
formă de comerţ care lezează sufletul şi educaţia morală. Comportamentul planetei 
Jupiter, rapid şi precipitat în Berbec, lent şi apăsător în Taur, aduce axei Gemeni- 
Săgetător şanse pe care le vor arunca pe fereastră, prieteni pe care îi vor jigni, oportunităţi 
pe care le vor rupe, le vor fragmenta, vrând să arate prin asta generozitate. 

Gemenii, în 2011, aspiră şi deopotrivă detestă funcţiile, îi clasifică şi îi încadrează 
pe toţi şi regretă că în 2010 au sperat în obţinerea imposibilului. Regretul este cu atât mai 
mare cu cât tot ceea ce se va întâmpla în acest an va fi privit prin prisma lui “dacă ar fi 
fost...”, “dacă s-ar fi putut...” s.a.m.d. Chiar din primele zile ale anului pun ţara la cale şi 
spera într-un câştig substanţial dintr-o speculație, dintr-o oportunitate ivită pe 
neaşteptate, dintr-o susţinere ce vine din ceea ce au avut în 2009. Se pierd însă în detalii, 
nu reuşesc să facă repede un calcul şi pierd o mare şansă de a trece în faţa tuturor. Fiind 
axaţi pe vise şi speranţe, mulţi gemeni nici nu ştiu că începutul anului le poate rezerva aşa 
ceva. Eşecul poate veni dintr-o situaţie banală: refuză să răspundă la telefon, nu aud 
soneria, pierd trenul şi nu mai participă la o întâlnire, uită acasă banii cu care şi-ar fi 
achiziţionat un valoros pix sau un alt instrument de scris — o obsesie a multor nativi 
născuţi în acest semn. În lipsa unei atenţii potrivite, anul 2011 care este dinamic şi plin de 
evenimente pentru toată lumea, pentru ei poate trece ca o ploaie de vară. Pe principiul “Ce 
să fie? Nu-i nimic. A trecut acceleratul.” (G. Topârceanu, Acceleratul) întregul an 2011 le 
trece prin faţa ochilor acestor nativi şi se întreabă de ce s-au speriat oamenii atât de mult, 
care a fost de fapt greutatea emoţională şi nu sunt în stare să vadă pierderile lui 2011 mai 
mari decât pierderile lui 2010. 

Cu toate acestea vara anului 2011 ii aduce în faţa unui eveniment tragic, în faţa unui 
avertisment serios care ar trebui să-i aducă rapid cu picioarele pe pământ: ori pierd totul 
visând, ori se mobilizează şi supraviețuiesc. Este greu de stabilit într-o albie gama de 
gânduri, fapte şi gesturi mature pe care le poate face un gemeni în situaţia aceasta. Cei mai 

mulţi dintre ei îşi caută o justificare şi apoi, pasul următor va fi autoamăgirea într-un 
confort cald: “Ei, lasă, că-i bine şi aşa”. 

Săgetătorii, spre deosebire de gemenii cu care lucrează pe axă, sunt creatori de 
vise şi speranţe. Ceea ce aduce săgetătorul în lume în 2011 este eminamente benefic, 
luminos şi ajută la purificarea sufletului, corpului, minţii şi la ridicarea nivelului de 
educaţie, moral său spiritual. Nu este un an bun pentru acumulări materiale, dar, în afara 
calculelor pe care şi le-au făcut la un anumit nivel încă din finalul lui 2010, nu-şi doresc 
avere, bani mulţi şi nu urmăresc să schimbe un zâmbet pe 100 de euro. Anul acesta sunt 
consumaţi de familie, de apropierea de rude, copii, de dorinţa de a aduce pe lume un copil 
sau de a-i transfera acestuia ce-i mai bun şi mai frumos pe lume. Finalul lunii martie este 
dificil pentru săgetători pentru că sunt pe punctul să comită eroarea vieţii lor. Dintr-o 
întâmplare de moment, dintr-o adresare necuviincioasă, dintr-o exprimare sinceră, dar 
tăioasă, săgetătorii pot declanşa un proces de anulare a creşterii lor spirituale, sociale, 
profesionale sau morale. Nu-i va deranja că stagnează atât timp cât schema se încadrează 
în desfăşurător, adică să fie una din variantele posibile la care s-au gândit pe final de an 
2010. Acum nu vor regreta, dar peste timp, când îşi vor aminti ce au risipit în 2011 doar de 
dragul confortului, vor spune “parcă mi-a luat Dumnezeu minţile”. 

Vara lui 2011 îi pune pe săgetători în valoare, chiar dacă din punct de vedere 
material va trebui să-şi pună din timp bani deoparte pentru cheltuielile din luna august. 
Atunci tristeţea, efortul, nepăsarea celorlalţi, criticile venite din anturaj sau lipsa susţinerii 
din partea celor pe care în 2010 i-au ajutat, schimbă multe în sufletul sensibil al unui 
săgetător care se luptă toată viaţa cu dorinţa de a înţelege. 

A doua parte a anului, dar mai puţin în perioada de retrogradare a lui Jupiter (30 
august — 26 decembrie) este benefică pentru proiecte personale, pentru aplicarea 
planurilor iniţiate în 2010 de deplasare, de efort mai bine plătit, de învăţarea unei noi 
meserii. 

Finalul anului îi va găsi singuri, dar maturi şi mulţi dintre ei cu un dram de 
înțelepciune în plus faţă de cei din jur. Ajutorul pe care l-au canalizat prin fiinţele lor le 
vine înapoi prin maturitate şi seriozitate, prin sedimentarea acelor idei care sunt 
constructive pentru viaţă şi, prin asta, săgetătorii devin principalii învingători ai lui 2011. 


Axa Capricorn-Rac va suporta din plin încercările lui 2011, poate cel 
mai mult dintre toate. Cu Pluton pe semnul lor de ceva vreme, cu Saturn în exaltare care 
se compromite în conflicte penibile sau în dispute sterile fără să-i ajute în vreun fel, cu 
Uranus şi Jupiter trecând prin semnul de inspiraţie socială şi stabilitate personală pentru 
cele două zodii, această axă este un aspirator de probleme, care vor fi vizibile mai puţin 
prin evenimente sociale şi mai mult prin drame interioare, îndoială, ezitare, tristeţe, 
consum interior, ce pot somatiza în afecţiuni ale ochilor, ale osaturii, prin dezechilibrul 
impus regimului apei sau în asimilarea calciului şi magneziului. 

Racii au un rol deosebit de important pentru comunitate. Harnici şi în permanenţă 
preocupaţi de munca lor, aceşti nativi îndrăznesc anul acesta să spere mai mult decât pot 
obţine. Înainte de a primi rodul muncii lor, recunoaşterea cunoştinţelor, a priceperii sau 
înainte de a li se răspunde pe măsura sensibilităţii lor, li se va cere un preţ. Indiferent că îl 
oferă sau nu, pasul următor va fi un mare gol în care fie nu mai primesc nimic pentru că 
nu a existat nimic, fie ei înşişi, dintr-un motiv pe care doar ei îl ştiu şi refuză să-l 
împărtăşească, se retrag. Retragerea racilor nu duce la izolare, pentru că aceştia sunt fiinţe 
dinamice, cardinale, care au nevoie de mişcare, mobilitate, ci duce la o interiorizare 
dureroasă motivată de o pierdere importantă despre care nu au puterea să accepte că 
oricum nu ar fi primit-o. 

În cazul racilor cu un dezvoltat simţ social, cu deschideri spirituale şi inserţie în 
viaţa morală a comunităţii, eşecul lor poate deveni o sursă de înţelepciune pentru grup. 
Interiorizaţi şi umili în acceptare, racii îşi pot descoperi veleităţi bioenergetice, 

posibilitatea de a comunica telepatic sau de a stabili legături cu fiinţe angelice, de a fi 
inspirați şi prin asta de a-şi modifica viaţa într-un chip magnific. 

În 2011 racii sunt neobosiţi în dorinţa lor de a căuta, înţelege şi cuprinde ceea ce 
este benefic în grup, în societate sau într-o persoană din anturaj pentru a avea certitudinea 
că reproducând un model, depăşesc acest impas. 

În 2011 racii au multe avantaje şi multe beneficii, la fel şi câştiguri de imagine şi 
recompense, însă nu primesc ceea ce cer şi asta înseamnă că, dintre toate zodiile, au parte 
de drama cea mai intensă. 

Capricornii au un început de an furtunos, cu oportunităţi în plan social sau 
deschideri la nivelul vieţii interioare. Planurile lor par o continuare a lui 2010, dar în 
realitate vin cu o modificare substanţială a acestora. În 2011 aceştia se vor ghida după ceea 
ce şi-au stabilit la început de an, chiar din primele zile. La fel ca racii, capricornii sunt în 
2011 deopotrivă intuitivi şi raţionali şi tocmai de aceea doresc să înceapă anul cu 
obiectivele clar trasate pentru a fi pregătiţi pentru ceea ce va veni peste ei. Apropierea de 
familie le va aduce gânduri variate de schimbarea statutului, de renunţarea la acel 
standard pe care l-au avut până acum şi pe care l-au acceptat chiar şi în 2010 foarte greu. 
Mulţi dintre capricorni se vor simţi mai bine consumându-şi energia în evenimente 
sociale, în proiecte de anvergură pentru a ignora impasul pe care îl traversează împreună 
cu familia. 

În 2011 capricornii sunt ponderaţi la cheltuieli, axându-se mai mult pe acumulare 
sau pe sporirea venitului familiei pe care însă altcineva din familie îl va micşora sau poate 
chiar familia în ansamblu. 

Întregul an au frământări şi evenimentele lunii august vin să le confirme tot ceea ce 
au gândit şi regândit de la începutul anului. Acest gen de conformare este un mare eşec 
pentru capricorni şi refuză să accepte un plan secund care li s-a impus ca o penitenţă. Nu- 
şi acceptă vina, ba chiar doreşte să se apere invocând înţelegerea sa profundă, observaţiile 
pe care le-a făcut de-a lungul primelor şase luni ale anului, dar acest tip de înţelegere pe 
care o doreşte nu o va primi. 

În cazul capricornilor pasionaţi de ezoterism, care se consumă pentru a fi şi mai 
profunzi în abordările lor, aceste ipostaze sunt motive de renunțare la lume, de ieşire din 
grupă, de părăsire a ţării, retragere în solitudine, de despărţire de memorie sau de trecut. 


Axa Leu-Vărsător aduce în 2011 două direcţii: una legată de 
autoexprimare, iar cealaltă de autoconservare. Experimentând dinamica planetelor 
Jupiter şi Uranus pe o axă a comunicării şi deplasărilor fizice sau mentale, dar şi a crucii 
cardinale ce se va împlini în vara acestui an, axa Leu-Vărsător va dezvolta o serie de 
complicaţii sociale susţinute pe reverberaţii astrale, pe amplitudini ameţitoare a 
evenimentelor, dincolo de cât pot rezista ei anul acesta, după ce 2010 le-a adus o epuizare 
dincolo de cota minimă admisă. Relaţiile dintre bucurie şi tristeţe, dintre extaz şi 
dezamăgire pe care 2010 le-a predispus, vor continua anul acesta într-un alt registru 
cromatic, într-un mod mult mai vizibil, cu mai multe riscuri în ceea ce privesc informaţiile 
despre oameni, despre locul de muncă, despre propria sănătate sau despre cum îşi pot 
folosi voinţa ori cunoştinţele pentru a detensiona locul în care trăiesc. 

Leii vor cere anul acesta drepturile pe care nu le-au primit în 2010. Se vor împărţit 
între familie şi profesie, arătându-se nemulţumiţi de ambele. Prima parte a anului se va 
situa sub semnul creşterii şi prosperității. Evenimentele vor fi de fapt semnale pozitive pe 
care 2010 nu le-a putut conţine şi care îi copleşesc pe lei cu aprecieri, cu laude şi 
recompense. Multora aceste beneficii le vor schimba iremediabil modul de a gândi şi se 
vor simţi în sfârşit apreciaţi, aşa cum nu au fost niciodată, însă cei maturi în gândire, care 
nu-şi consumă energia pe aceste iluzii învelite în staniol, îşi vor îndrepta atenţia spre locul 
de muncă, spre sănătate, spre relaţiile complicate ale lui 2010 care au dat vieţii un aspect 
dramatic, periculos. Aceştia vor încerca să repare, să reconstruiască echilibrul pierdut, 
având meritele şi farmecul laudelor în afara preocupărilor lor. 

Pentru lei este însă un an neobişnuit la capitolul viaţă interioară. Fiind slăbiţi de 
efortul făcut în 2010, însă contactul din aprilie 2011 cu vibraţiile inefabile ale intuiţiei 
spirituale, predispuse de trecerea lui Neptun în Peşti, îi pune pe aceştia în relaţie cu un gen 
de informaţie greu de înţeles şi la fel de greu de manevrat. Chiar dacă se vor afla pe un 
piedestal, că doar pentru asta au muncit în 2010, nu vor şti să folosească cum trebuie ceea 
ce simt, cuprind ca informaţie sau ceea ce sunt îndemnați să facă. Le va fi foarte greu să 
păstreze echilibrul, dar au, mai mult decât cei cu care se înconjoară, conştiinţa contactului 
inefabil cu ceea ce este mai preţios şi mai important pentru ei. Eşecul în a administra cum 
trebuie toate acestea îi duce însă pe lei în pragul unei drame interioare cum nu au văzut ei 
în 2010. Tocmai de aceea li se recomandă să se înconjoare de fiinţe puternice, pozitive, 
sincere care, în momente dificile, să nu abuzeze de sensibilitatea lor şi nici de uşurinţa cu 
care îşi vor ieşi din fire. 

Un gen de inteligenţă emoţională abordată chiar de la începutul acestui an şi 
cultivată cu prioritate în luna august, pe marea cruce cosmică în semne cardinale, când 
Soarele trecea pe semnul lor, îi poate ţine departe de multe dintre problemele şi tensiunile 
lui 2011. În rest se dovedesc a fi maeştri ai cuvântului, ai recomandărilor făcute pe sectorul 
public, ai deciziilor dure luate în familie sau într-un grup de familii. În 2011 leii pot fi ghizi 
minunaţi pentru alţii, însă pentru ei nu vor şti ce trebuie să facă. Pentru a-şi găsi echilibrul 
va trebui să îndure umilinţa de a vedea lumina de la capătul tunelului, dar de a accepta că 
nu este pentru ei, pentru că acum au tot ceea ce le trebuie. Întoarcerea privirii către sine le 
oferă leilor adevărate revelații ce ţin de comportament, modul de administrare a valorilor, 
de descoperire a potenţialului ascuns şi de folosire a acestora pentru binele celorlalţi. 

Vărsătorii vor privi viaţa cu mai multă maturitate. Ceea ce pentru alţii este 
noutate pentru ei este rutină. Asta se întâmplă nu pentru că au o atitudine necuviincioasă 
faţă de oameni sau faţă de întâmplări, ci pentru că tot ceea ce li se întâmplă în 2011 face 
parte dintr-un scenariu interior, dintr-o gândire dezvoltată în intimitate, într-un dialog 
interior intens. Pentru vărsători 2011 este un an al schimbărilor, al deviaţiilor de la ceea ce 
făceau cu plăcere, chiar dar nu le mai era util, sau de trecere pe un plan superior al 
acestora chiar dacă nu este prioritar. Această translatare se face cu efort intens, cu durere, 
cu nemulţumire, cu revoltă, cu afecţiune în aşa fel încât ideea de viaţă liniştită, chiar şi în 
cadrul restrâns cum este cel al vieţii de familie, este o glumă bună. 

Primele luni ale anului aduc mai curând semnale, indicaţii, direcţii, scheme, 
proiecte, decât evenimente şi soluţii, iar vărsătorii vor şti să le înţeleagă pe măsura calităţii 
lor. Chiar din primele zile ale anului îşi fac planuri pentru administrarea banilor, a 
acumulărilor de până acum, îşi construiesc în minte o posibilă modificare de locuinţă, de 
schimbare de domiciliu, de strămutare, de renunțare la genul de intrigi şi complicaţii ale 
lui 2010 care s-au datorat familiei, anturajului sau societăţii. Nu doar anul acesta, ci în 
general vărsătorii sunt animați de dorinţa de a schimba locul, familia, şcoala, informaţiile, 
de a urca necontenit sau de a se plimba ca un perpetuum mobile de la o locaţie la alta după 
un program pe care nu-l pot împărtăşi nimănui pentru că numai ei îl înţeleg. În 2011 acest 
program devine constructiv, eficient şi el poate aduce o modificare de statut absolut 
esenţială pentru întreaga existenţă. Sunt pătimaşi şi egoişti atunci când se tem, dar veseli 
şi deschişi atunci când le revine forţa şi inspiraţia. 

În 2011 drumurile pe care vărsătorii le deschid sunt trasee de evoluţie, mijloace de 
educaţie în masă, repere importante pentru a regla o eroare apărută în derularea 
evenimentelor programate până în 2015. Condiţia ca toate acestea să fie perfect integrate 
în grup şi să nu aducă o explozie prin neîmpărtăşire este libertatea. Cu riscul de a se răni 
singuri, lăsaţi-i pe vărsători anul acesta să se joace cu cuțitul pentru că ne vor arăta, după 
mii de ani, care a fost adevăratul motiv pentru care a fost inventat acest obiect. 


Axa Fectoară-Peşti va personaliza în 2011 extreme ale forţei 
interioare, aducând aproape succesul şi decăderea într-un mod lamentabil sau dureros. 
Relaţiile complexe ce s-au dezvoltat de-a lungul lui 2010, condiţionarea eficienţei doar de 

grup, asociere, cunoştinţe, relaţii sau contracte, vin în 2011 cu un mod de acţiune dur şi 
revoluţionar, aşa cum această axă nu poate îndura. În 2011 axa Fecioară-Peşti îndeamnă la 
schimbarea modului de trai, a alimentaţiei, a sursei de inspiraţie, la strămutarea într-un 
alt plan al existenţei sau la decizii privind administrarea propriei averi, diferit de cum au 
făcut-o până acum, adică în mod riscant. 

Fecioarele sunt în 2011 extrem de nemulţumite, mereu în tensiune, panicate, 
stresante pentru anturaj şi dispuse să recurgă la gesturi extreme pentru a scăpa de această 
tensiune interioară. Modul de a gândi va fi asemănător cu cel din 2010, însă mijloacele de 
exprimare vor fi încărcate de o forță imensă, având darul de a influenţa prin cuvânt 
mediul, anturajul, grupul pe care îl coordonează, aducând la vedere temerile lor în stadiul 
neelaborat. Teama de sărăcie, de schimbări dramatice în ceea ce privesc statutul şi averea 
personală, nu sunt deloc ţinute în frâu şi simt că totul li se duce la vale. Anterior, chiar şi 
prin intermediul greutăților, reuşeau să se coordoneze, să extragă un înţeles sau să vadă în 
acestea semne ale creşterii. Acum trec printr-un moment de luciditate negativă şi 
apreciază că totul se sprijină pe umerii lor, că nimic nu le iese şi că nici sănătatea nu-i mai 
ajută. Cu toate acestea, mândre de ceea ce au realizat în 2010, fecioarele nu vor renunţa la 
mersul sacadat spre înainte, nici la planurile pe care şi le-au făcut. În acest sens, intervalul 
4 aprilie — 5 august le conferă o încredere debordantă, îndrăznind să se gândească la 
faptul că probabil greutăţile se împuţinează şi că mecanismul pe care l-au declanşat în 
2010 va merge de la sine până la final. Amăgindu-se în felul acesta, finalul de an 2011 le 
rezervă o mare neîmplinire. Întreaga construcţie nu stă nici acum în picioare şi iarăşi 
trebuie să o ia de la capăt cu demersurile sociale, cu regimul alimentar, cu cursurile de 
calificare, cu reeşalonarea împrumutului sau cu educaţia copiilor. 

Ceea ce este bun în 2011 pentru fecioară este exemplul pe care îl oferă. Sunt 
ambiţioase, mai mult decât au fost până acum, tenace de parcă toate acestea le vin din 
nimic, din eter sau direct de la Providenţă. Cei mai mulţi dintre nativi sunt extrem de 
preocupaţi să aducă la lumină vechituri, de exemplu aparatul de radio al bunicii, cu cutie 
de lemn şi butoane pentru selectarea frecvenţei, pe motiv că nu emite atâtea radiaţii, sau 
prefera mobila futuristă, chiar dacă asta înseamnă să doarmă pe pardoseală, pe o saltea 
Dormeo, iar în jur să se distingă doar vreo două trei rafturi, aruncate pe pereţi în zigzag. În 
toate acestea ei nu vor vedea extravaganţă, ci tristeţea unei vieţi neîmplinite pe care numai 
aşa şi-o pot ascunde. 

Peştii în 2011 împărtăşesc destinul tragic al fecioarelor, dar dintr-o altă 
perspectivă. Neptun din aprilie le va intra în semnul lor şi vor fi nerăbdători să 
împlinească lucruri mari, sa se implice în proiecte de anvergură, să deschidă sipetul 
ascuns în podul casei şi să-şi etaleze hainele pe care nimeni nu le-a văzut niciodată. Într-o 
astfel de ipostază peştii sunt imposibil de oprit şi nimic nu le va sta în cale să le spune 
tuturor “noi conducem lumea”, “noi impunem etaloane”, “noi suntem cei mai buni”. Chiar 
dacă multe dintre cele ce-şi propun nu li se împlinesc, chiar vor fi cei mai buni în 2011, 
chiar vor explora aspecte ale vieţii asupra cărora ceilalţi nici nu s-au gândiţi sau de 
existenţa cărora nici nu au ştiut. Cu Neptun în semnul lor şi cu Jupiter şi Uranus în 
următorul semn, cel al nevoilor personale şi muncii susţinute, lunile aprilie şi mai sunt 
rodnice pentru aceştia şi extrem de benefice pentru anturaj. Dacă aveţi în preajmă un 
nativ din această zodie să-i lăsaţi toată libertatea pe care o cere şi să nu-i cereţi explicaţii 
pentru că ori vă va face proşti, ori nu va fi în stare să vă spună cum gândeşte el tot ceea ce 
vrea să facă în aceste două luni. În restul anului nu ies la suprafaţă decât pentru a critica 
sau pentru a ne oferi lecţii de viaţă. 

Vara anului 2011 ni-i aduce pe peşti în postura de cârmuitori ai lumii. Deciziile lor 
sunt apreciate, observate înaintea altora şi puse în aplicare cel mai uşor. 

Toată mobilitatea acestui an îi tulbură atât de tare încât finalul anului îi găseşte 
epuizați, slăbiţi organic, bolnavi şi trişti. Ei nu sunt dezamăgiţi de neîmplinirea planurilor, 
ci de superficialitatea oamenilor, de tragica lor existenţă, de simplismul deciziilor lor şi de 
lipsa lor de empatie. Peştii sunt fiinţe de mari adâncimi şi, de pe margine, ei par 

dependenţi de societate, de grupuri, de susţinere sau de ajutor. Pe acest tip de observaţie, 
caracterul novator al lui 2011 va aduce din munca lor, din rezultatul gândirii acestor nativi, 
un câştig important pentru umanitate. În realitate, ei nu caută în această lume nimic din 
ceea ce lumea în sine le poate oferi. Sunt reci şi distanţi pentru că se nasc diferiţi faţă de 
ceilalţi. Ei au ca principală motivaţie cercetarea şi dacă vedem persoane născute în acest 
semn ce-şi duc viaţa în mod retras şi departe de orice îndemn sau satisfacţie aprigă a 
acestei lumi, să nu cădem în păcatul de a crede că simplitatea lor vine din lipsuri fizice, 
afective sau educaţionale, ci dimpotrivă. Ceea ce au descoperit peştii în întreaga lor 
existenţă vor împărtăşi anul acesta şi prin asta vor produce admiraţie şi recunoştinţă, 
apreciere din partea comunităţii, laude binemeritate şi distincţii cu care şi noi înşine, cei 
care nu suntem născuţi în acest semn, ne mândrim. 

Cu riscul de a fi disecaţi cu logica sa imbatabilă căutaţi să aveţi întregul an 2011 în 
preajmă o persoană născută în acest semn. Nu se ştie când în viitor se va mai ivi o ipostază 
asemănătoare care să-l scoată atât de brutal din adâncurile în care vieţuieşte. 


ROMÂNIA LA VÂNĂTOARE DE... ROMÂNI! 


Observaţii de natură astrologică pe care le inserez în această analiză, aşa cum am 
procedat şi în anii anterior, au nevoie anul acesta de o mică precizare. Mulţi pasionaţi ai 
acestei milenare ştiinţe, dar în mod special cei care sunt mai mult preocupaţi de astrologia 
mondială, fac frecvent o confuzie atribuind naţiunii zodia corespunzătoare actului de 
constituire a statului. Nici că se poate mai greşit pentru că una este poporul, națiunea, 
oamenii care vorbesc aceeaşi limbă, care au aceeaşi tradiţie şi care se trag din aceiaşi 
strămoşi şi alta este statul constituit din considerente istorice care, uneori, nu prea are de- 
a face cu națiunea sau cu poporul. A le amesteca ar fi ca şi cum am ridica o altă tema 
natală când femeia se căsătoreşte şi-şi ia numele soţului, doar pentru că din acel moment 
nu o va mai chema Vasilache Elena, ci Sofitel Elena sau Sofitel Hilde. 

România este un stat Vărsător după actul de constituire de la 1859 când practic a 
apărut România modernă. Românii sunt însă pe frecvenţa altui semn care nu este deloc în 
armonie cu Vărsătorul. Dacă strămoşii lor au dezvoltat trăsături ale Capricornului, 
profund ataşaţi de glie, rezistenți şi sensibili la frumos chiar şi atunci când nevoile lor de 
mister şi de profunzime nu erau agreate de puterile vremurilor, acum, după mai multe 
transformări, natura poporului s-a metamorfozat, s-a preschimbat într-una cu mult mai 
misterioasă şi mai trainică — Peştii. Dacă România este Vărsător, românii ca popor sunt 
guvernaţi de Peşti. Asta explică de ce mulţi nu înţeleg de unde acest dezinteres faţă de 
valorile materiale, de unde această putere de rezistenţă, dar mai ales de ce românii îşi aleg 
mai mult lideri din zodiile Scorpion, Rac sau Peşti, ori de ce îşi lasă averile pe mâinile celor 
născuţi în Fecioară, Gemeni sau Leu. Românii au vocaţia eşecului, a dezamăgirilor, a 
respingerii pentru că ştiu foarte bine să se apropie cu sufletele de nedefinit. Originali şi 
gânditori profunzi, sensibili la nevoile altora, dar reci şi indiferenți în faţa îndemnurilor 
penibile, ei îşi critică cel mai aspru reprezentanţii superficiali, artiştii, liderii spirituali sau 
scriitorii şi îi tratează cu indiferenţă pe liderii politici de parcă, după ce îi aleg, vor trăi în 
altă ţară. Acest mod răsturnat de a gândi este specific zodiei Peşti care nu strigă după 
ajutor, nu pentru că se teme, îi este ruşine sau nu poate, ci pentru că ştie prea bine ceea ce 
are în jur sau cu ce material lucrează. 

Conflictul dintre Vărsător şi Peşti va lua anul acesta forme ample şi primele semne 
ale acestui conflict au fost date încă din 2010, de la conjuncţia lui Pluton din Capricorn cu 
Capul Dragonului din noiembrie. Pentru că nici Neptun şi nici Uranus sau Jupiter, pe 
tema României moderne, nu-şi schimbă casa atunci când trec dintr-o zodie într-alta, 
percepţia generală, la nivel de stat, de structuri politice sau administrative va fi aceea de 

continuare. Cum suntem deja la curent cu ceea ce se decide acum la nivel înalt, ne 
aşteptăm ca începutul de an 2011 să aducă o altă serie de măsuri drastice, o altă manieră 
stranie de transformare a acestei ţări într-una obedientă unor interese străine. De această 
dată, spre deosebire de 2010, o face benevol, cu intenţia de a secătui şi ultima brumă de 
încredere. 

Elementul încredere este un capital interesant în 2011 pentru că el va fi exploatat 
mult mai mult decât s-a făcut în 2010. Se va cere încredere în reguli noi, în măsuri de 
austeritate, în oameni noi care se ridică pentru a-i ascunde pe cei vechi, în monedă, în 
reprezentanţi sau în lideri politici. De partea cealaltă, românul obişnuit, care primeşte 
influxurile altor semne astrale, cere în 2011 mai mult decât a făcut-o până acum şi invocă 
şi el încrederea că va oferi atenţia sa cât de curând celui care îi va respecta prezenţa. Aşa 
începe vânătoarea de români, aşa se va declanşa o campanie de anularea a voinţei de grup, 
de despărţire a centrelor puternice, cele care promit o nouă susţinere a maselor, cei care 
aduc pe sectorul public adevăruri care surpa întregul edificiu al lui 2010. Aceasta va fi însă 
şi marea capcană a anului 2011! 

Disputa între stat şi cetăţean este o dispută între elementul novator şi logica 
imbatabilă a omului simplu. Invitaţia de a participa la un proces de modificare a 
conştiinţei de grup primeşte o opoziţiei severă, la fel şi atacurile îndreptate împotriva celui 
cu imagine bună. Ecoul, perfect logic, va suna a atac asupra ignoranței, nu împotriva 
liderului sau grupării sale, ci împotriva stilului de viaţă aberant pentru care acum ni se 
cere acceptare, chiar mulţumire. 

Într-o dispută cu totul şi cu totul stranie, acest gen de nemulţumire, are, de-a 
lungul acestui an, câteva momente de obedienţă, câteva ipostaze în care acceptarea în sine 
este semnul că uleiul şi apa s-au amestecat. Aceste momente sunt aprilie-mai şi respectiv 
decembrie 2011. În aceste luni tot ceea ce ţine de sfera socială, de cea administrativă sau 
legislativă este uşor diminuat de o retragere a opiniei spre alte preocupări. Nu se poate 
vorbi de absenţa revoltei, pentru că ea se va regăsi de-a lungul întregului an, ci se poate 
vorbi de o utilizare constructivă a dialogului, chiar şi a aceluia de pe poziţii antagoniste sau 
agresive. Aceste două luni sunt pentru români luni de construcţie şi elevare, de îndreptare 
spre înainte, chiar dacă nu pot fi luni de redresare, pentru că întregul an nu încurajează la 
aşa ceva. 

Pe tema constituirii României moderne din 1859, viteza cu care planetele se 
deplasează, dar nu oricum, ci în sectoare publice delicate, pune la grea încercare 
administrarea banului public, menţinere imaginii de stat integru, costul de integrare într-o 
structură care nu ne vrea şi aroganţa cu care nu dorim să impunem măsuri, nu pentru a 
ridica nivelul de trai, ci pentru a repara sau ascunde erorile lui 2010. Preocuparea excesivă 
pe măsuri ce au făcut anul 2010 celebru, le oferă românilor speranţa că din asta se pot 
alege cu ceva. Uită însă că, având vocaţia eşecului, romanii, anul acesta, se vor alege cu şi 
mai multe datorii, cu o şi mai grea situaţie materială, sperând, aşa cum au făcut şi în anul 
anterior, că de la anul care vine lucrurile se vor schimba. 

Pentru România, 2011 este un an colorat, pătat, cu extravaganţe financiare sau 
ieşiri geniale din rând, cu vârfuri care vor aduce faimă acestei ţări, dar care nu-şi găsesc 
aici locul pentru a se dezvolta. Un gen de expulzare a valorilor sau de fagocitoză a lor, ne 
face în 2011 mai săraci în cultură, în artă, în muzică. Tot ceea ce se ridică, se înalţă, prinde 
rădăcini în altă parte pentru că aşa ne spune o lege nescrisă de care ne aminteşte intrarea 
lui Neptun în Peşti - protectorul şi legiuitorul românilor — că doar aşa acest popor poate 
supravieţui. Ideea de “străin în propria casă”, de “alungare de pe propria moşie” va fi în 
2011 mai vizibil decât a fost în 2010. Partea bună este că valorile româneşti, cele care se 
ridică prin talent, cunoştinţe ştiinţifice, inspiraţie sau bunătate, acolo unde se vor fixa, vor 
menţine pentru viitorul ţării aerul de care are nevoie. În afara acestor fericiţi reprezentaţi, 
visul de a se ridica în grup peste greutăţi devine dureros la finalul anului. 

Elementul straniu al lui 2011 se va produce în a doua parte a anului, şi va fi indicat 
pe de o parte de crucea cosmică pe semne cardinale din august, iar pe de alta de trecerea 

lui Jupiter din Taur pe casa a X-a a naţiunii. Niciunul dintre acestea nu va fi bun, niciunul 
nu va întări unitatea poporului, ci ne va uni împotriva unui alt duşman, mult mai vizibil 
decât am avut până acum, dar şi mai viclean. Aceste două îndemnuri astrale ne duc în 
ipostaze diplomatice penibile, delicate, păguboase, în care în general pierdem, iar acolo 
unde câştigăm un loc, bani sau privilegii, atunci ele vor fi plătite scump începând cu 2012, 
până în 2015. 

Poporului, influenţat de semnul Peştilor, veleităţile diplomatice ale liderilor îi vor 
stârni râsul, pentru că nu mai are de ce râde şi atunci face haz de necaz. Se pot anticipa 
însă mari frământări în rândul grupărilor ce se află acum în fruntea statului cu scopul de a 
permite ridicarea unor lideri noi, care să ascundă greşelile trecutului. 

În 2011 trecerea pentru doar câteva luni a lui Neptun în Peşti ne creşte forţa 
interioară, coeziunea de grup, sensibilitatea artistică, îmbunătăţind raportul dintre 
egregor şi resursele spaţiului pe care îl ocupăm. Pe acest tip de deschidere spirituală, în 
acest stadiu, trecerea Axei Dragonului prin casele I-VII, extrem de dinamice în 2010, ne 
aduce o altă dispunere a aceleiaşi probleme. Criza de identitate, dificultăţile de impunere a 
unui mesaj credibil, valorile pe care România nu şi le poate asimila şi campania de 
denigrare a grupurilor, familiei, pe zone geografice ale ţării sau în ansamblul ei, face din 
2011 un an dificil pentru România. 

Dacă anul trecut aminteam că 2010 este un fel de joc de noroc pentru ţara noastră, 
întărind această idee printr-o alegorie a zarului, acum ne depărtăm de figurile de stil şi 
aducem în centrul atenţiei campania de denigrare a României şi a tot ceea ce este 
românesc atât din exterior, prin atragerea valorilor, deci o sărăcire a acestui spaţiu de ceea 
ce ne-ar fi şi nouă util şi benefic pentru evoluţie, dar şi din interior prin implementarea 
unor măsuri aberante ce vor avea în timp repercusiuni drastice asupra nivelului de 
cultură, sănătăţii mintale sau fizice. 

2011 este pentru România un an în care se începe un program de deromânizare. Nu 
ştiu dacă e bine sau rău, dacă avem sau nu de ales, dacă nu cumva aceasta ne este soarta. 
Ştiu însă că nedefinitul românesc este încă viu şi de acolo încă ne mai hrănim sufletele 
pentru că avem un rost pe lume pe care doar în suflet îl ştim. Celor care se plâng de dureri 
sufleteşti, de lipsa valorilor, de degradarea lor sau de explozia de vulgaritate care a depăşit 
de mult penibilul ori grotescul, le recomand să facă un exerciţiu de imaginaţie şi să vadă 
dacă nu cumva ceea ce ne construieşte imaginea de ţară săracă, degradată, incultă sau 
înapoiată, nu sunt elemente ale unor factori externi pe care nu-i putem asimila şi pe care îi 
expulzăm. În afara celor care au vocaţia de a însufleţi româneşte locurile străine unde se 
stabilesc, mulţi, plecând, ne ajută să ne menţinem aici aerul puţin mai curat în 
„virtuozităţi comportamentale” şi ne fac un imens bine învățând italiana, franceza, 
spaniola, engleza sau mai nou norvegiana la fel de corect cum ştiau limba română. 

Pentru că iubesc mult acest pământ şi mă animă un puternic entuziasm la gândul 
că a fi român este pentru mine un dar pe care l-am primit de la Dumnezeu fără să ştiu 
dacă merit sau nu, acest gen de anticipare, asemenea celor consemnate în această analiză a 
lui 2011, îmi produc o adâncă tristeţe. Sunt însă în ton cu ceea ce anul aduce şi am 
încredere că valorile ascunse ale românismului, cele care ne conferă statutul de popor ales, 
nu au fost încă atinse de bolile societăţii de consum. De asemenea, cred că românii îşi 
răspund în continuare la salut, fie şi numai în suflet, asemenea străbunilor lor, cu “Bună 
să-ţi fie inima!”. 


Gheorghiță Coşer, 
26 decembrie 2010 

INTERVALUL 1 IANUARIE - 31 DECEMBRIE 2011 


PRIVIT DIN PUNCT DE VEDERE ASTROLOGIC 


Sâmbătă, 1 ianuarie 
Sambata 1- 1-2011 3:20 Luna (Sco) --> Sagittarius 
Sambata 1- 1-2011 4:19 Luna (Sag) Sex (Lib) Juno 


Prima zi a anului 2011 nu are nimic special, aşa cum s-a întâmplat şi cu ultima zi a 
anului care tocmai s-a încheiat. Chiar spre dimineaţă, Luna trece din Scorpion în 
Săgetător ceea va înteţi focul distracţiilor, oamenilor le revine forţa, buna dispoziţie, cheful 
de petrecere şi, ca şi cum nu s-a întâmplat nimic toată noaptea, o iau de la capăt. Întreaga 
zi se va menţine în aceste tonuri armonice şi aduce tonus şi veselie acolo unde cu o zi în 
urmă a fost dispută, încordare sau prefăcătorie. 

Înainte de răsăritul soarelui, Luna va trece prin sextilul cu Junon, abia intrată în 
Balanţă, şi va oferi, aşa cum este şi urarea adresată cu acest prilej, “semne bune anul are”, 
însă într-un cadru restrâns, în familie, între prieteni. Acum relaţia Lunii cu Jupiter 
(guvernatorul semnului pe care îl traversează) este una indiferentă, urmând ca la 
începutul săptămânii viitoare, prin careul Luna-Jupiter să se declanşeze practic trăsăturile 
majore ale anului 2011. 

Acum este însă linişte, iar ecourile negative nu vorbesc decât despre rămăşiţe ale 
pornirilor cărora oamenii le-au dat curs în ziua anterioară. 

Prin urmare, 1 ianuarie este o zi de încurajare şi destindere, de dezlănţuire pozitivă, 
de distracţie sau de acumulare a energiei risipită de-a lungul întregii săptămâni. Ceea ce se 
abordează azi este plăcut, decent, departe de intrigi şi conflicte inutile. Inconvenienţele 
primei zile ale anului 2011 vin din tensiunile zilei de ieri, susținute pe alte cauze, într-un 
alt context general, care ştim, aşa cum am subliniat în analizele săptămânale, nu este deloc 
plăcut şi, nici de-a lungul lui 2011, nu va fi. 

Recomandarea pentru această zi este aceea de a privi ziua de 1 ianuarie ca pe o zi 
obişnuită. Cei care au mari aşteptări vor fi dezamăgiţi. În afara unei stări de bine, de bună 
dispoziţie, de destindere, de alungare a tensiunii, nu vom avea de parcurs nimic 
spectaculos. 


Duminică, 2 ianuarie 
Duminica 2- 1-2011 9:21 Luna (Sag) Sex (Lib) Saturn 
Duminica 2- 1-2011 16:01 Luna (Sag) Con (Sag) Mercury 
Duminica 2- 1-2011 17:14 Luna (Sag) Squ (Pis) Lilith 


Lucrurile încep să revină la normal şi ceea ce ieri înseamna consum şi veselie, azi va 
însemna responsabilitate, cumpătare. Azi Luna va trece prin sextilul cu Saturn, conjuncţia 
cu Mercur şi careul cu Lilith, cerându-ne să ne implicăm prea repede după o destindere de 
două zile în proiecte personale, în întâlniri cu caracter strategic, în demersuri care nu sunt 
fireşti pentru o zi de sărbătoare. 

Acest tip de revenire este însă parţial şi nu produce schimbări de planuri, 
mobilizări, însă poate aduce nemulțumiri, schimbări de poziţie, incidente cauzate de 
obiecte pierdute, deteriorate, evenimente compromise prin lipsa măsurii, prin adoptarea 
unei poziţii imorale, prin contactul cu vulgaritatea. 

Nici 2 ianuarie nu se include în mod direct şi puternic în trăsăturile particulare ale 
lui 2011, ci rămâne în segmentul pregătitor, oferind azi percepţia unor ţinte pentru 
atingerea cărora trebuie depus un mare efort sau care sunt imposibil de atins. Minciuna şi 

disconfortul pot lua azi înfăţişări noi, reducând înţelegerea şi viziunea, la nivelul unei frici 
ce poate somatiza afectând funcţionarea rinichilor sau crescând sensibilitatea la frig. 

Prin urmare, 2 ianuarie este o zi de observare. Azi se pare că înţelegem mai multe 
despre următoarea perioadă, dar nu putem face nimic pentru a grăbi soluţionarea 
lucrurilor, pentru a le împlini înainte de termen sau pentru a le modifica structura. 
Evenimentele acestei zile sunt intense la nivelul vieţii de familie, unde coloratura impusă 
de evenimentul venirii noului an nu s-a risipit şi care va mai păstra, prin aportul astral ce 
predispune la retrăire, parfumul aparte pe care ni le-a oferit. 

Recomandarea pentru această zi este aceea de a evita minciuna. Să nu ne minţim 
prietenii şi nici pe noi înşine, să nu ne alungăm sentimentele, pentru că ele fac o legătură 
interesantă între ceea ce am lăsat în urmă cu 2010, ceea ce am adus cu noi acum prin 
nesoluţionare şi ceea ce ne va oferi viitorul apropiat prin trăsăturile lui 2011 care îşi va 
intra în drepturi de mâine, 3 ianuarie. 


Luni, 3 ianuarie 
Luni 3-1-2011 3:44 Luna (Sag) Sex (Aqu) Neptune 
Luni 3-1-2011 3:48 Luna (Sag) Squ (Pis) Jupiter 
Luni 3-1-2011 4:07 Luna (Sag) Squ (Pis) Uranus 
Luni 3-1-2011 5:27 Luna (Sag) Sex (Aqu) Chiron 
Luni 3-1-2011 9:38 Luna (Sag) --> Capricorn 
Luni 3- 1-2011 11:11 Luna (Cap) Squ (Lib) Juno 
Luni 3-1-201113:39 Luna (Cap) Con [Cap] Node 
Luni 3-1-201119:41 Luna (Cap) Con (Cap) Pluto 


Pe ultimul sector al zodiei Săgetător, Luna se străduieşte azi să ne amintească ceva 
din ceea ce nu a fost bine de-a lungul săptămânii anterioare. Pentru asta are de împlinit 
două careuri, cu Jupiter şi Uranus, pe care le va înconjura cu două sextile, primul cu 
Neptun şi următorul cu Chiron. Fiind un careu ce se ridică între zodii mutabile, motivul 
rememorării nu este unul care a apărut dintr-odată azi şi nici unul care şi-a făcut simțită 
prezenţa doar în săptămâna anterioare, la care facem acum trimitere. Este ceva care doare 
de mult, care a lezat conştiinţa cu multe luni în urmă, este un împrumut pe care acum, 
pentru că tot este un an nou, îl cerem înapoi, dar nu-l primim. Acest gen de aşteptare îi 
poate duce uşor la nelinişte pe cei superficiali, pe cei care aşteaptă de la ceilalţi, de la 
familie, de la societate, să primească mai mult decât îşi pot oferi singuri. Ne vom 
confrunta astfel cu un fel de lipsă de măsură, pe care am adus-o cu noi din 2010. 

Din fericire, nu aceasta este deviza zilei. Pentru ceea ce se construieşte acum, 
pentru tipul de deschidere pe care îl abordăm azi şi, de dragul faptelor pe care suntem 
motivaţi să le facem pe spaţiul public, ne lăsăm în părăsire resentimentele pentru mai 
târziu şi nu vom considera că greşim dacă nu le rezolvăm acum. Luna, având o relaţie atât 
de intensă cu planetele din zodiile Vărsător şi Peşti, printr-o anticipare intuitivă, nu 
rațională, azi ne încearcă un fel de teamă. Fără să avem vreun semn în această direcţie, ne 
temem de pierderea unui colaborator sau că tipul de relaţie pe care l-am dezvoltat în 2010 
şi cu care ne-am obişnuit deja nu va mai putea fi abordat de acum încolo. 

Trecând în Capricorn, Luna îi va îndemna pe oameni să fie mult mai practici decât 
au fost până acum şi încurajându-i spre a menţine această atitudine le încurca relaţiile 
sociale printr-un gen de simplificare forţată. Mesajele sunt scurte, ideile de asemenea şi, 
prin acest gen de atitudine, se ascunde lipsa de profunzime, neputinţa de a soluţiona 
problemele cu care venim în contact. 

Ceea ce vine spre noi acum este serios, dinamic şi important chiar dacă, acum, în 3 
ianuarie 2011, iau doar înfăţişarea informaţiilor. Grăbindu-ne să răspundem la ele ne 
complicăm existenţa, expunându-ne cariera, cunoştinţele, relaţiile sau timpul, la tot felul 
de încurcături pe care ne vom strădui să le soluţionăm de-a lungul întregului an. 

Prin urmare, prima zi a săptămânii ne mută dintr-odată într-un alt plan al 
existenţei. Cei care încă mai doresc să petreacă, cei pentru care Revelionul nu s-a încheiat 

şi îşi pot permite o prelungire a acestuia, se lovesc azi de responsabilităţi pe care nu le pot 
soluţiona, deşi le înţeleg. Un gen de nesincronizare în tot cea ce facem devine un fel de 
mesager al ritmului alert de lucru cu care vom intra în contact chiar de mâine. Azi se va 
pune accent pe cuvinte, pe discurs, din dorinţa de a înlocui fapta, acţiunea sau soluţia 
reală a problemei. 

Multora asta li se va părea o păcăleală, însă, azi, a amâna pe mâine ceea ce nu ţine 
de schema, programul său înţelegerea zilei de azi este o alegere foarte bună. 


Marţi, 4 ianuarie 
Marti 4- 1-2011 6:03 Mercury (Sag) Squ (Pis) Lilith 
Marti 4- 1-201110:27 Venus (Sco) Squ (Aqu) Neptune 
Marti 4- 1-2011 11:02 Sun (Cap) Con (Cap) Luna (New Moon) 
Marti 4- 1-2011 14:52 Jupiter (Pis) Con (Pis) Uranus 
Marti 4- 1-2011 15:33 Venus (Sco) Tri (Pis) Uranus 
Marti 4- 1-201115:38 Venus (Sco) Tri (Pis) Jupiter 
Marti 4- 1-2011 16:59 Luna (Cap) Squ (Lib) Saturn 
Marti 4- 1-2011 20:40 Mars (Cap) Sex (Pis) Lilith 


Prima zi importantă a anului 2011 este încărcată de aspecte. Trei careuri, două 
conjuncţii, două trigoane şi un sextil ridicate azi ne oferă tot atâtea oportunităţi de 
deschidere spre un nou tip de comunicare, spre o nouă serie de fapte, atât pe sectorul 
social, cât şi în familie, în cercul de prieteni sau în solitudine. Dintre toate aceste aspecte, 
conjuncţia lui Jupiter cu Uranus este şi un eveniment important al anului şi, de asemenea, 
a întregii perioade pe care o traversăm. Întâlnirea celor doi în Peşti ne aduce în faţa a doi 
generali care fac un intens schimb de impresii, primul insistând pe experienţa de luptă, pe 
amintirile şi tacticile perfecţionate în ultimele descinderi (Uranus care este în Peşti din 
2003), iar celălalt, înzestrat de la natură cu un talent strategic special, îl corectează pe 
primul şi, pe alocuri, chiar îi critică metoda. Se înţelege de aici că această dispunere de 
forţe, că această suprapunere a celor două vibrații, ambele benefice în sine, nu se soldează 
cu un final bun. Dacă cineva ar trece prin preajma celor doi, ar crede că se ceartă, că 
imediat izbucneşte conflictul, în timp ce aceştia, pe ideea “corb la corb nu-şi scoate ochii”, 
doar se duelează verbal, doar se iau la întrecere într-un schimb ametitor de replici, de 
ironii. 

Aceste gen de confruntare, dacă se reduce la nivelul disputei dintre doi indivizi, 
cum ar sugera alegoria de mai sus, ar fi lipsită de pericol, dar când asta pune în joc şi 
structuri ale statului sau chiar state sau regiuni întregi, schimbul tăios de replici va fi o 
adevărat sursă de scandal, pentru că va fi privit ca o oportunitate pentru cei mici, 
neimportanţi, care nu s-au dezvoltat, să-şi exprime şi ei nemulțumirea faţă de cei mari, 
faţă de una dintre părţi. 

Careurile Mercur-Lilith şi Venus-Neptun ne scot în evidenţă intenţiile maliţioase al 
celor care, dintr-un motiv sau altul, ajung într-un conflict acum sau până pe 22 ianuarie 
2011, când Jupiter va trece în Berbec. Privind în mod critic aceste unghiuri şi lăsând 
deoparte orice implicare emoţională, putem să spunem că aspectul negativ al acestora, ce 
inspiră neaplicare, tergiversare dintr-o acută lipsă de simţ practic, dintr-o nepotrivire de 
idei, intenţii sau dintr-o ambiţie fără margini, aceea de a insista că, cine ştie, poate se 
obţine un efecte şi mă amplu, aduce un final bun. 

Schema de acţiune, indiferent că ne îndreaptă spre sectorul vieţii personale sau 
spre cel public, ne ţine prinşi în construcţii mentale vechi, în idei depăşite de evenimente, 
în prejudecăţi sau în obsesii. Având atât de multe unghiuri importante, sfera preocupărilor 
va începe din zona acţiunilor banale (rutina zilnică legată de alimentaţie, curăţenie, mersul 
la serviciu etc.) până la cele cu un spectru mult mai larg de acţiune ce implică decizii 
importante pentru grup, alegerea unei profesii noi, stabilirea unei relaţii de prietenie, a 
datelor contractuale cu un partener ambițios şi nerăbdător, deschiderea spre un nou 

domeniu de activitate şi, chiar de azi, culegerea unor rezultate benefice, corecte, ce ne va 
oferi încrederea că perspectiva este bună. 

Este adevărat, judecând după ceea ce vine spre noi azi, că viitorul este corect şi că 
anticipările negative pe care cei pesimişti le-au lansat cu privire la anul 2011, azi ni se par 
puţin exagerate. Azi avem tonus şi putere, ambiţie şi orice îndemn are ca finalitate, nu 
împlinirea unei stări efective de bine, în solitudine sau în grup, ci atingerea unui obiectiv 
mult mai concret, mult mai creativ, mai palpabil. Dacă mulţi se vor simţi tentaţi ca azi să- 
şi achiziţioneze un obiect mult dorit, chiar dacă fondurile sunt insuficiente, chiar dacă în 
momentul deciziei nu ştiu cu ce şi-l vor plăti, fie azi, până la lăsarea serii, fie până pe 22 
ianuarie vor găsi mijloacele necesare, pârghiile potrivite pentru a-şi duce la îndeplinire 
planul. 

Totuşi, 4 ianuarie nu este o zi de achiziţie sau de iniţiativă, ci o zi de intuiţie, de 
gândire în perspectivă, de construire a acelor scheme pe care aplicându-le speram într-o 
modificare de statut, într-o îmbunătăţire a imaginii, într-o ameliorare a spaţiului în care 
trăim sau chiar într-o optimizare a stării de sănătate. Toate acestea ce vin acum spre noi 
ne incita la un mare consum interior, ne supun la consum suplimentar, la tăierea din 
rezervele pe care deja nu le avem întregi şi, prin asta, ne aduce pe nevăzute într-o stare de 
stres, de încordare, de agitaţie. Pe aceste unghiuri mulţi îşi vor îndrepta atenţia spre 
partenerul de viaţă, aşteptând mai multe de la el, alţii se vor încăpăţâna să demonstreze că 
pot singuri să facă progrese pe care altădată nu le-ar fi făcut decât ajutaţi. 

Aşa după cum se observă, dinamica impusă de aceste aspecte azi nu este cea care se 
sprijină pe fapte concrete, ci pe un îndemn interior de a modifica, de a ajusta sau de a 
preschimba situaţia de fapt într-una mai bună, mai plăcută, mai eficientă. Pe unii 
schimbarea anunţată azi ar putea să nu-i surprindă deloc, dar cu siguranţă îi va uimi mai 
târziu atunci când faptele, rând pe rând, le vor aduce la lumină caracterul reformator al 
deciziilor acestei zile. 

Prin urmare, 4 ianuarie este o zi dinamică, intensă care ne ajută să ne trasăm 
direcţii importante ale anului 2011. Că ele vin prin achiziţionarea unui bun, prin întâlniri 
noi, prieteni noi, un nou job, o nouă oportunitate, un nou tip de colaborare, un nou design 
aplicat locuinţei sau biroului, ceea ce este important azi se va situa de fapt, nu în finalitate, 
ci în motivaţie. O nevoie de schimbare poate fi înţeleasă şi că o acumulare de tensiune, 
toxine, nemulţumire ori umilinţe. Schimbarea care ne va curta azi ne va ajuta să ne simţim 
din nou vii, ne va spune că trăim, că putem să ne ducem viaţa într-un cadru plăcut şi că, în 
ciuda a ceea ce eram până mai ieri, acum avem şi noi dreptul la puţină fericire. 
4 ianuarie nu ne aduce fericirea, ci doar îndemnul spre schimbare, doar propunerea că 
împreună cu ea vin primele semne că ceea ce gândim nu este o închipuire. 
Fiind Lună nouă, devizele, direcţiile, obiectivele pe care le stabilim azi sunt cele după care 
ne vom coordona întreagă luna. Din interferenţe, din contactul cu aspiraţiile şi nevoile 
celorlalţi de schimbare, este posibil ca o serie de neajunsuri pe care le experimentam azi să 
ni se arate ca nişte împliniri, ca un semn pentru alţii că şi viaţa lor va merge mai bine, că şi 
ei au loc pe faţa pământului dacă noi nu mergem pe mai multe trasee în acelaşi timp şi 
dacă nu cerem ca, prin împlinirea dorințelor, adică prin exercitarea liderului arbitru, să le 
îngrădim considerabil libertatea. Este greu însă ca pe un aşa îndemn să ne mai gândim la 
consecinţe. Totuşi, cine doreşte să-şi trăiască viaţa prin gândire şi nu prin impuls, 
indiferent la ce nivel se situează, va impune azi un control sever al dorințelor, 
remodelându-le, nu limitându-le spectrul de acţiune. 

Miercuri, 5 ianuarie 
Miercuri 5-1-2011 1:32 Luna (Cap) Sex (Pis) Lilith 
Miercuri 5- 1-2011 1:48 Luna (Cap) Con (Cap) Mars 
Miercuri 5- 1-2011 11:07 Venus (Sco) Squ (Aqu) Chiron 
Miercuri 5- 1-2011 12:29 Luna (Cap) Sex (Pis) Uranus 
Miercuri 5- 1-2011 12:41 Luna (Cap) Sex (Pis) Jupiter 
Miercuri 5- 1-201114:14 Luna (Cap) Sex (Sco) Venus 
Miercuri 5- 1-2011 18:07 Luna (Cap) --> Aquarius 
Miercuri 5- 1-2011 20:15 Luna (Aqu) Tri (Lib) Juno 


Mult mai aproape de finalitatea a ceea ce am gândit ieri, ziua de 5 ianuarie ne 
stabilizează impulsurile într-un domeniu în care ne descurcăm foarte bine, sau măcar aşa 
vom considera. Trecerea Lunii prin conjuncţia cu Marte, după ce a fost în sextil cu Lilith, 
ne îndemnă la compromisuri, la alegeri triste, la coborârea nivelului, la renunţarea la 
pretenţii, la schimbarea ori ajustarea condiţiilor prin care ieri doream să ne schimbăm 
viaţa. Azi ne simţim mult mai prinşi în limitările societăţii, ne simţim constrânşi de faptul 
că suntem bărbaţi sau femei, că hainele nu ne sunt potrivite, că alimentele de asemenea nu 
satisfac nevoia de hrănire sau că sursele de informare sunt superficiale. 

Prin ceea ce alegem să facem azi doar ne umplem timpul, ne lăsăm antrenați de 
ceea ce poate fi plăcut pe moment. Acest gen de obstrucţiune, ce ne deviază de la traseul 
pe care ni le-am stabilit ieri, poate fi observată în mod practic. Fie că ni se întâmplă ceva la 
locul de muncă, la magazin sau că luăm parte la un eveniment neobişnuit pe stradă, ca 
martori sau ca actori, fie că ne amintim dintr-odată de ceva ce s-a întâmplat în ultima 
perioadă a lunii decembrie, modul de răspuns, modul de a ne linişti vine printr-un gen de 
coborâre a nivelului afectiv, de suprimare a înţelegerii superioare, a afectivității, a 
echilibrului în familie. 

Spre seară, Luna va trece în Vărsător şi mulţi vor putea să vorbească despre asta şi 
vor observa că aceste modificări de conduită, pe considerentul supravieţuirii, confortului 
de moment, au fost alegeri impuse doar într-un dialog interior. Nu ne-a constrâns nimeni, 
noi am înţeles aşa şi, după cum se vede, am înţeles greşit. Careul lui Venus cu Chiron este 
însa o mare încercare ce se adresează celor care cred, care au convingeri spirituale sau 
religioase, celor care, loviți în trăirile lor spirituale, se simţi lezaţi, umiliţi, chinuiţi sau 
marginalizaţi. Omul comun, care nu experimentează astfel de trăiri, va înjura de două trei 
ori vremea sau vremurile şi nu va simţi că nivelul său spiritual se modifică în vreun fel. Cei 
sensibili, care îşi coordonează viaţa după semnale venite din subtil sau chiar din această 
lume, dar după un cod propriu de reguli, vor avea o zi dificilă. Acest unghi îi sperie cu 
anularea convingerilor, le tulbura judecată şi nu se vor simţi mulţumiţi de rezultatele 
practicilor spirituale, acolo unde ele există. Umiliţi de propriul nivel de înţelege, mulţi vor 
fi tentaţi să renunţe la atitudinile lor, la exerciţiile sau la practica în sine, la curajul cu care 
din aproape în aproape, au impus modificări calitative sufletului, gândirii. 

A crede sau a nu crede nu este produsul vreunui raţionament şi celor care se simt 
zdruncinaţi azi în convingerile lor cele mai intime şi curate le recomand să-şi amintească 
asta. 

Prin urmare, a treia zi a săptămânii ne aduce o selecţie dureroasă. Mintea nu mai 
funcţionează cum trebuie şi nici judecata nu se mai situează la cotele optime. Azi 
marginalizam sau ne simţim marginalizaţi, ne lăsăm cuprinşi de o îndoială care ne tulbura 
mintea şi sufletul. Unii îşi vor descărca această tensiune prin afişarea unui comportament 
irascibil, alţii se vor interioriza autoagresându-se cu îndoială sau lipsă de încredere. 

Oricum am acţiona şi indiferent de nivelul de înţelegere, valenţele zilei ne 
devitalizează, ne păcălesc cu mare subtilitate că norocul încet încet ne părăseşte şi că 
nimic nu este stabil sau fericit în această lume, de vreme ce o zi e bine, alta e rău şi tot aşa. 
Chiar dacă gândind aşa, adică aducând în sfera lucidităţii aceste trăiri, mulţi vor arăta că 
se lasă preocupaţi de comportament mai mult decât de propriul nivel al satisfacţiei, nu 
înseamnă că sunt mai puţin afectaţi de influxurile astrale. Ei tot în sfera durerilor 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


sufleteşti sunt pentru că azi cu toţii suferim la fel, fiecare la nivelul, în casa sau pe strada 
unde am ales să trăim şi să ne desfăşurăm. 


Joi, 6 ianuarie 


Un satelit al zilei de ieri, 6 ianuarie nu împlineşte la grad perfect niciun aspect. Asta 
înseamnă că nu suntem obligaţi să ne ajustăm comportamentul după impulsuri noi, nu 
suntem încurajați să facem altceva decât ceea ce ne-a îndemnat ziua de ieri. Prima parte a 
zilei va fi deci marcată de un proces de conştientizare, de repetare a aceea ce am făcut ieri, 
de reiterarea întregului spectru de stări sufleteşti sau de îndemnuri pe care ni le-a adus 
ziua anterioare, 

Multe din evenimentele zilei de ieri au cerut chiar o amânare până acum, până în 
această primă jumătate a zilei, tocmai pentru că acum vom trăi în trecutul imediat, în albia 
unui râu vechi, într-o rememorare la fel de neplăcută aşa cum s-a întâmplat ieri. 

A doua parte a zilei o plasează pe Venus pe gradul anaretic din Scorpion, aducând o 
formă de revoltă cu totul şi cu totul neaşteptată. În Scorpion, Venus este în exil, deci 
dispusă să critice, să judece, să analizeze, să umilească. Acest mod nerafinat de a corecta, 
de a simplifica, poate înseamnă azi şi agresiune fizică, dar şi vulgaritate. Pentru că acest 
grad anaretic din Scorpion este atins în aplicaţia careului Soare-Saturn semnele uzurii, 
umilinţei, proiecţiilor iau forma unui atac agresiv. Un gen de tensiune va pluti azi şi 
femeile sunt mult mai lezate decât bărbaţii. 

Prin urmare, o zi fără aspecte majore, o zi fără impulsuri care să ne coordoneze 
gândurile, sentimentele ori faptele prin împlinirea unor unghiuri, adică finalizarea unor 
etape principale ori secundare, ne aduce în faţa unui tribunal interior. Judecăm şi suntem 
judecat, criticăm şi suntem criticaţi şi cea mai mare parte a zilei vom oscila între acestea 
tendinţe căutând, în acelaşi timp, să fugim de propriile aprecieri sau critici, lăsându-ne 
antrenați în conversații sterile, în preocupări mondene, adică într-un fel de pierdere de 
vreme. În a doua parte a zilei multora le piere cheful de muncă, dar le vine dorul de 
discuţii sau li se trezeşte instantaneu o curiozitate intensă de a explora necunoscutul, de a 
încerca senzaţii tari, experienţe noi. 

Recomandarea pentru această zi este aceea de a ne lăsa în voia acestei curiozități, 
pentru că este un element pozitiv al zilei, dar de a nu renunţa la rațiune, la logică, la 
conservatorism, poate chiar la cadrul propriei locuinţe sau al altei locaţii cunoscute, 
pentru că azi riscurile sunt mari şi grave. 


Vineri, 7 ianuarie 
Vineri 7-1-2011 2:59 Luna (Aqu) Tri (Lib) Saturn 
Vineri 7- 1-2011 14:30 Venus (Sco) --> Sagittarius 
Vineri 7-1-2011 15:59 Sun (Cap) Squ (Lib) Saturn 
Vineri 7-1-2011 16:43 Luna (Aqu) Sex (Sag) Mercury 
Vineri 7-1-2011 22:50 Luna (Aqu) Con (Aqu) Neptune 


Trecerea lui Venus în Săgetător şi împlinirea careului Soare-Saturn aduce acestei 
zile o dihotomie interesantă, nu doar din împărţirea ei în două perioade, dar şi din 
combinarea a două trăsături contrare. Alături de acestea Luna se va afla în trigon cu 
Saturn, sextil cu Mercur şi, spre seară, în conjuncţie cu Neptun. Una din direcţiile zilei este 
cea care se va consuma până la ora 14:30, când Venus îşi va schimba semnul. Marcaţi de 
faptul că multe dintre cele ce ni s-au întâmplat în ziua anterioară au lăsat urme, că 
agresivitatea lui Venus pe ultimul grad al Scorpionului ne-a pus în situaţia să folosim 
cuvinte vulgare, să dăm acestora sensuri acide sau să aruncăm adevăruri tăioase în 
momentele cele mai nepotrivite posibil, să înțepăm şi să fim înţepaţi, prima parte a zilei 
nu se poate sustrage acestei atmosfere încinse, dinamice, periculoase şi se poate uşor 
transfoma într-un aducător de ghinioane. Pe acest fond, trigonul Lună-Saturn intervine cu 
o luciditate aparte. Deşi suntem pe deplin conştienţi că nu este bine, nu ne putem abţine 

să nu criticăm, să nu stricăm atmosfera sau să nu ne dispensăm de lucruri care deşi sunt 
încă funcţionale ne produc neplăceri, fie prin informaţia pe care o conţin, fie prin 
amintirile pe care ni le revigorează, fie prin caracterul lor conservator. 

Înlocuirea lor, pe Venus în Săgetător, va fi o adevărată paradă. Bucuria şi 
entuziasmul se răspândeşte peste tot şi calitatea produselor este influenţată de 
intensitatea cu care ne exprimăm: o bluză este cu atât mai frumoasă cu cât e lăudata la cât 
mai multe prietene, un computer este cu atât mai eficient cu cât este mai apreciat de cât 
mai mulţi prieteni ş.a.m.d. 

În toate acestea, există o senzaţie de gol, o neîmplinire sufletească pe care fiecare o 
va motiva diferit şi care este dată de careul Soarelui cu Saturn. Semn de lezarea organică, 
de întârziere în planurile desfăşurate pe sectorul public sau de schimbare ori distrugere a 
lor în viaţa privată, acest careu este unul dintre cele mai negative aspecte ale lunii 
ianuarie. Mai mult vizibil în a doua parte a zilei, impulsul acestui unghi poate deveni un 
inhibitor perfect pentru planurile de weekend, pentru sărbătorirea unui eveniment 
important sau pentru a elogia incompetenţa şi rigiditatea unei persoane. Acesta este semn 
de supunere, de obstrucţiune, de pierdere de vitalitate, de neputinţa de a vorbi în public, 
de a folosi cuvintele potrivite, de a aprecia la justa valoarea o situaţie. 

Aceste două tendinţe de a jongla cu sentimentele, de a le exprim într-un mod cât 
mai amplu şi teatral, de a simţi o atracţie spre ceea ce străluceşte sau “suna bine”, şi, de 
partea cealaltă, de a nu le putea atinge din cauza unui nenoroc, a unei lipse de vitalitate 
sau de oportunitate, aduce într-o împreunare explozivă bucuria şi teamă de bucurie, 
curajul şi lipsa de măsură în autoexprimare, îndreptarea atenţie spre celălalt şi subjugarea 
lui prin regulile lui “aşa trebuie”, “aşa este mai bine”, “aşa este corect”. 

Prin urmare, 7 ianuarie este o zi de efort interior, de luptă interioară. Vom remarca 
mai ales spre seara că, de-a lungul întregii zile, în interior, s-a dus o luptă intensă a două 
tendinţe contrare. Binele şi neşansa ne construiesc azi multe evenimente ca şi cum una 
trebuie să o compenseze de cealaltă, ca şi cum binele nu are voie să fie niciodată întreg, iar 
răul să nu poată niciodată câştiga. Din acest aliaj, din această combinaţie de aspecte ideea 
de speranţă se desprinde şi devine prioritară. Acesta va fi teritoriul unde cele două 
tendinţe se întâlnesc. Cei mai puţin curajoşi îşi vor trăi întrega zi sperând, neîndrăznind să 
se arunce în valurile vieţii oricât de mult le-ar plăcea ca riscul să le schimbe în mod pozitiv 
viaţa, pentru că mai mult se tem că eşecul îi poate compromite definitiv. 

Recomandarea pentru această zi este aceea de a transforma întreaga gamă de 
porniri în oportunităţi. Dacă dorim să ne achiziţionăm un obiect nou, să ne oprim pentru 
un moment impulsul şi să înlocuim îndemnul ori entuziasmul cu întrebarea “Am nevoie 
de acesta?”. Spre exemplu, a înlocui “Îmi doresc şi acum trebuie neapărat să-mi cumpăr!”, 
cu “Am nevoie de asta?” va sublima, printr-un simplu proces mental, elanul periculos al 
entuziasmului ce participă acum la o întrecere, la o competiţie fără să ştie. Spionii careului 
Soare-Saturn îl va sancţiona aspru pe cel care acum cade de pe sârmă, doar pentru că a 
dorit în mod special să facă un triplusalt şi nu s-a putut abţine. Aşadar, azi să nu facem 
deci un prea mare balans! 


Sâmbătă, 8 ianuarie 
Sambata 8-1-2011 0:56 Luna (Aqu) Con (Aqu) Chiron 
Sambata 8-1-2011 4:56 Luna (Aqu) --> Pisces 
Sambata 8-1-2011 6:16 Luna (Pis) Squ (Sag) Venus 
Sambata 8-1-2011 8:46 Luna (Pis) Sex [Cap] Node 
Sambata 8-1-201116:08 Luna (Pis) Sex (Cap) Pluto 
Sambata 8- 1-2011 23:56 Venus (Sag) Sex (Lib) Juno 


Trecerea Lunii în Peşti ne aduce în situaţia de a experimenta trei zile speciale de 


pregătire a lui Jupiter înaintea trecerii sale în Berbec în 22 ianuarie. Astfel zilele de 8, 9 şi 
10 ianuarie, cât Luna va fi în Peşti sunt zile încărcate de un imens factor personal, în care 

înclinam mai mult spre a renunţa la activităţi mondene şi a ne rezerva timpul necesar 
pentru a stabili care sunt priorităţile lui 2011. Azi, 8 ianuarie, parcurgem prima etapă în 
care, în urma unor evenimente sociale mai puţin plăcute, alegem să ne dedicăm mai mult 
timp vieţi personale. Unii vor motiva că sărbătorile i-au obosit sau i-au lăsat fără bani, alţii 
că au exagerat cu atâtea specialităţi culinare, însă adevăratul motiv este cel al 
vulnerabilităţii. Un gen de marginalizare, de ironie, de refuz al unei colaborări, de 
nesincronizare, de defazare, de inhibiţie, teamă ori reţinere ne pune în situaţia de a cere 
azi mai mult de la noi înşine într-un cadru extrem de personal. Chiar dacă azi Venus, abia 
intrată în Săgetător, are un prim contact benefic cu Junon din Balanţă (sextil), şi multe 
dintre cele ce se vor desfăşura pe spaţiul public ne vor atrage atenţia (pentru că acest 
aspect se referă mai mult la ceea ce se întâmplă între grupuri, între instituţii sau între 
persoane, dar într-un cadru larg, deschis, cum este cel social), inhibiţia, încă puternic 
vizibilă din careul Soarelui cu Saturn, împlinită ieri, ne va ţine departe de ceea ce este 
dinamism, amploare, evenimente mondene. 

Cel mai interesant aspect al zilei, luând în considerare ceea ce s-a împlinit pe cer 
ieri şi azi, este însă sextilul Lunii cu Pluton. Acest unghi ne dă ocazia de a declanşa procese 
interioare extrem de benefice, de a le controla şi de a da vieţii interioare o calitate specială, 
aceea de cârmuitor. Chiar şi dacă suntem obligaţi să dăm curs unei invitaţii pe spaţiul 
public, participarea la aceste evenimente se va face de pe o altă poziţie. Vorbele vor fi alese 
cu mai multă atenţie, gesturile de asemenea, iar anturajul va fi simplu şi plăcut, dar 
menţinut din nevoia de apărare. Aceste impulsuri extrem de personale, manipulate intens 
de vibraţiile cosmice, nu vor deveni zilele acestea subiecte de discuţie, nu vor fi exprimate 
nici măcar ca scuze. Ele sunt atât de personale încât luciditatea rece pe care careul Luna- 
Venus îl va împlini de dimineaţă ar putea apăra această latură sensibilă, în faţa oricui şi în 
orice mod. Aşa după cum se înţelege, nu este o zi în care să ne provocăm inamicii, să-i 
ironizam sau să le criticam muncă, ci este ziua lui “ce ţie nu-ţi place, altuia nu face!”. 

Prin urmare, 8 ianuarie aduce semnele unei importante schimbări interioare. Unii 
vor reacţiona schimbându-și vestimentația cum nu au mai făcut de mult timp, alţii vor 
căuta să se exprime într-un alt limbaj sau vor dori să se adreseze unui alt auditoriu, cu toţii 
trecem în aceste trei zile de Peşti (Lună în Peşti) prin reformulări, reîntoarceri la origini, 
interiorizări, revitalizări. 

În această primă zi, îndemnul spre a porni pe Cărarea Galbenă, pe care Dorothy din 
Vrăjitorul din Oz se întoarce în Kansas, apare ca o intervenţie agresivă, ca o marginalizare 
sau ca o critică prea dură, prea aspră a unor fapte ce nu sunt chiar atâta de greşite. Pe 
aceste impulsuri niciun fel de apărare nu ne mulţumeşte şi nu ne simţim protejaţi decât 
dacă ne vom situa în afară aceştui cadru care ne tulbura. Mulţi au azi gânduri de 
despărţire, de schimbarea locului de muncă, de înlocuire a unui obiect din casă sau de 
schimbarea grupului de prieteni, definitiv sau cel puţin pentru o vreme. 

Recomandarea pentru această zi este aceea de nu lua în sens personal ceea ce se 
întâmplă azi. Sub impulsul acestui intens magnetism astral, cei din jur doar ne ajută să ne 
întoarcem spre suflet, spre liniştea căminului, spre acel cadrul al vieţii personale pe care 
trebuie să-l întărim, să-l consolidăm pentru a face faţă cu brio evenimentelor de peste an. 


Duminică, 9 ianuarie 
Duminica 9- 1-2011 19:19 Sun (Cap) Sex (Pis) Moon 


Ultima zi săptămânii se va încadra în tonurile benefice ale echilibrului şi înţelegerii. 
Azi luminariile se vor întâlniri într-un sextil, urmând ca abia spre seară Luna să intre în 
fereastra conjuncţie cu Lilith, aspect care se va împlini la o oră după miezul nopţii. 

A doua zi de Peşti (Luna în Peşti) vine cu o selecţie pozitivă, cu o stare de bine 
câştigată prin efort şi renunțare. Azi ne mulţumesc o vizită sau refuzarea uneia, ne 
împlineşte un ceai cald sau chiar o masă copioasă, ne încântă un film, o muzică sau pur şi 

simplu admirarea de la fereastră a peisajului citadin. Ne place ceea ce facem azi şi suntem 
mulţumiţi. 

Spre seară, atmosfera se schimbă. Realizăm că făcând doar ceea ce ne place, multe 
nefiind programate, am pierdut timpul pe care l-am fi folosit constructiv pentru altceva. 
La fel ca şi în cazul zilei anterioare, această schimbare de ton nu va fi discutată, nu ne vom 
învinui că am consumat un timp preţios pe nimic constructiv, doar pentru a întreţine o 
stare de bine, ci vom considera că am făcut ceea ce ne-a plăcut, că ne-am relaxat, ne-am 
destins, ne-am încântat auzul sau ne-am hrănit sufletul în armonii plăcute. Ne minţim 
însă pentru că 9 ianuarie are şi o componentă constructivă, pentru care trebuie să 
depunem efort. Refuzul acestuia se răzbună prin aruncarea pe umeri, în ziua de mâine, a 
unor sarcini suplimentare, dar nu ne va interesa acest aspect şi, de dragul binelui de acum, 
vom suporta. 

Prin urmare, 9 ianuarie este o zi de izolare plăcută, de destindere, de antrenare în 
activităţi plăcute şi de rememorarea pozitivă a vremurilor bune de altădată. Mulţi vor 
apela la albumele de fotografii, la colecţii, la obiecte depozite în locuri unde nu umblă prea 
des. De asemenea, în sfera sentimentală, acest apel la confort înseamnă şi apelul la un 
anumit limbaj, la o anumită sonoritate sau la un anumit peisaj pe care îl vom căuta pentru 
a ne reîncărca sufletul cu bucurii personale. Recomandarea pentru aceasta zi este aceea de 
a lăsa fapta să lucreze. Chiar dacă spre seară ne vom culpabiliza că s-a irosit timpul în 
zadar, valoarea trăirilor pozitive ale acestei zile este o investiţie serioasă ce ne va ajuta să 
parcurgem cu bine anul 2011. 


Luni, 10 ianuarie 
Luni 10-1-2011 0:57 Luna (Pis) Con (Pis) Lilith 
Luni 10- 1-2011 8:25 Luna (Pis) Sex (Cap) Mars 
Luni 10- 1-2011 10:20 Luna (Pis) Squ (Sag) Mercury 
Luni 10- 1-2011 11:43 Luna (Pis) Con (Pis) Uranus 
Luni 10- 1-2011 13:11 Luna (Pis) Con (Pis) Jupiter 
Luni 10- 1-2011 17:23 Luna (Pis) --> Aries 
Luni 10- 1-2011 20:33 Luna (Ari) Opp (Lib) Juno 
Luni 10- 1-2011 21:00 Luna (Ari) Squ [Cap] Node 
Luni 10- 1-2011 22:03 Mercury (Sag) Sex (Aqu) Neptune 


Prima zi a săptămânii aduce o dihotomie interesantă prin trecerea Lunii de la Peşti 
la Berbec, adică prin trecerea sa de la întâlnirea cu Jupiter şi Uranus, ce încă nu s-au 
desprins prea mult din conjuncţia împlinită pe 4 ianuarie, la careul cu Axa Dragonului. 
Această oscilare, această trecere de la aspirație, demers pe sectorul public, împlinirea unor 
aşteptări, aduce şi o cădere în gol. Mulţi se vor arăta rezervaţi de oportunităţile acestei zile, 
de ceea ce ne îmbie să facem, de ceea ce simţim şi au, după cum ne spune şi tranzitul 
planetelor, un moment de ezitare, de desprindere de visare, de anticipare a pierderii 
echilibrului şi preferă o poziţie secundă pentru a evita un eveniment nefericit. 
Fiind o zi de mare mobilitate interioară, de profit de pe urma beneficiilor, de pe urma 
observaţiilor în viteză, femeile sunt mult mai avantajate decât bărbaţii. Ele au azi rolul 
unor înţelepţi care prin sugestii pertinente, sfaturi, observaţii restabilesc echilibrul. 
Sextilul lui Mercur cu Neptun, împlinit spre seară, ce se formează de câteva zile, are o 
conotaţie misionară. Intuim evenimentele viitoare, ne construim planuri pentru viitorul 
apropiat şi (ceea ce nu am mai avut până acum) vom fi siguri pe ceea ce ştim, pe ceea ce 
simţim, pe informaţiile pe care le deţinem, pe sentimentele ce le dezvoltăm faţă de cei din 
jur, pe planul pe care îl avem de pus în aplicare. 

Cu Luna în Berbec, Mercur în Săgetător în relaţie bună cu Neptun, pe conjuncţia 
Uranus-Jupiter încă activă, evenimentele astrale din finalul zilei ne aduc în faţa unei iluzii 
complicate. Tot ceea ce vedem, simţim, gândim, stabilim prin calcule, înaintăm spre 
aprobare, acţionăm în conformitate cu direcţiile pe care ni le-am trasat recent, este atins 
de eroare. Aceste poziţii ne sugerează un fel de anestezie astrală în care nu mai ţinem 

minte că am refuzat să înfruntăm problema cea mai mare, că am dorit să nu mai simţim 
neplăcerile unor conflicte sociale, că am repetat, fără a avea speranţa vreunei schimbări, 
“Lăsaţi-mă în pace!”, dar intenţiile acum ies la lumină. 

Având această dihotomie impusă de calitatea specială ce predispune spre studiu, 
intuiţie, comunicare fără cuvinte, înţelegere subtilă, inspiraţie, asimilare, dar şi, de partea 
cealaltă, atenuarea simțului critic ce ne reamintea de eşecurile vieţii, tensiunea relaţiilor 
sau neputinţa de a menţine un dialog cu persoane dintr-o anumită zonă socială, unghiurile 
zilei ne ţin de sfera tensiunilor sociale, fără să simţim cât sunt de reci sau fierbinţi, cât de 
tare ne corodează spiritul, mintea sau structura emoţională. 

Prin urmare, 10 ianuarie este o zi de relaxare indusă. Cei mai mulţi o vor simţi ca o 
zi de imobilitate, de atracţie spre ceea ce nu poate duce la performanţă, dar care face 
plăcere prin exersare, prin rememorare, retrăire. Prin contactul cu aceste tendinţe, cei mai 
mulţi dintre oameni se dovedesc a fi liniştiţi şi, în mod surprinzător, curaţi la suflet, 
dispuşi să cadă la înţelegere cu cei cu care nu vorbeau, nu făceau niciun fel de schimb, cu 
cei pe care nu şi-i doreau în preajmă. Uitarea selectivă este trăsătura definitorie a acestei 
zilei şi ea, în cele mai multe din cazuri, va avea un efect bun asupra relaţiilor. 


Marţi, 11 ianuarie 
Marti 11- 1-2011 0:27 Luna (Ari) Tri (Sag) Venus 
Marti 11- 1-2011 2:12 Mercury (Sag) Squ (Pis) Uranus 
Marti 11- 1-2011 4:54 Luna (Ari) Squ (Cap) Pluto 
Marti 11- 1-2011 22:36 Mercury (Sag) Squ (Pis) Jupiter 


Mercur împlineşte azi două careuri cu Jupiter şi Uranus aflate în conjunctie, iar 
Luna un careu cu Pluton şi un trigon cu Venus. Numai ce ne-am trezit din vise, din iluzia 
pe care ne-a oferit-o absenţa durerii, azi intrăm în contact cu o tensiune ce vrea parcă să 
compenseze calmul şi liniştea zilei anterioare. 

În primul rând, noaptea de luni spre marţi se dovedeşte a fi destul de dificilă prin 
faptul că, rupându-se de ceea ce a fost bun în ziua anterioară, ne aduce într-o zonă a 
tensiunilor provocate de un dialog interior intens şi negativ. Mulţi se vor trezi în plină 
noapte şi vor adormi greu la loc pentru că îi cuprinde criza pe care nu au simtit-o în ziua 
anterioară. Dintre aceştia unii mai au şi remuşcarea lipsei de atenţie pe aspectele practice 
ale vieţii, aşa cum s-a întâmplat ieri. 

11 ianuarie ne pune în fața unor conflicte greu de înţeles şi de controlat. Un 
mecanism interior ne aduce într-o stare psihică tensionată încât nu se va mai discerne 
bine adevărul de minciună, vinovatul de nevinovat, eşecul de victorie. Totul va fi 
amestecat într-o stare de tensiune, de forfot interior. În realitate, aceste unghiuri ne 
agresează conştiinţa cu înţelegerea rapidă şi imediată a propriilor fapte, a propriilor 
greşeli, a propriilor erori de înţelegere. Aflaţi sub presiunea a ceea ce nu a fost bun şi 
înțelept în viaţa noastră, descindem în fapte cu caracter incert, indecent, fals, agresiv sau 
Justiţiar. 

Dacă în relaţia de careu cu Uranus, Mercur dezvoltă dificultăţi de înţelegere sau o 
atracţie stranie față de rațiune, în acelaşi unghi cu Jupiter va dezvolta acele tipuri de 
observaţii, gesturi sau fapte pe sectorul public ce va compromite imaginea individului şi îl 
va duce într-o zonă a conflictului ce se alimentează singur. 

Viaţa interioară sau cea privată va primi o nouă lovitură prin careul Lună-Pluton. 
Chiar dacă la câteva minute de la miezul nopţii Luna va împlini un trigon cu Venus, semn 
de rafinament şi eleganţă, de înţelegere senzorială, de modulație, de vis, împlinirea în 
cascadă a celor trei careuri înclină balanţa spre tensiune şi durere sufletească, spre 
neputinta de a înţelege corect ceea ce vine spre noi pentru urgentare sau analiză. 

Prin urmare, 11 ianuarie este o zi de tensiune. Azi ne pierdem controlul, nu pentru 
că există în anturaj impulsuri agresive cu care intrăm în contact, ci pentru că noi înşine le 
dezvoltăm pe baza unei înţelegeri greşite. Teama este elementul prioritar ce se va dezvolta 

azi şi nimic nu va rămâne neatins de ea. Pornind de la teama de a nu pierde o persoană 
dragă, de a nu greşi într-o întâlnire importantă pe care, fără să ştim atunci care va fi 
calitatea zilei în care se vor împlini, am stabilit-o, de a nu rămâne fără bani, fără o 
proprietate sau, mai rău, de a nu rămâne fără dreptate, toate acestea, acţionând separat 
sau prin combinaţii, ne aduc multă tensiune şi ne slăbesc puterile prin acţiunile lor 
insistente. 

Explorându-le, înţelegem că toate acestea ne vin din minte, că toate acestea sunt 
efecte născute din înţelegere. După cum sunt unghiurile construite azi, cei care fac efortul 
să înţeleagă de ce dintr-odată roata se răsuceşte în celălalt sens vor descoperi că furtuna şi 
vremea bună sunt iluzii construite de modul de a gândi sau de cel de a înţelege. Dacă 
această observaţie nu-i va linişti, ci le va fi în continuare teamă pe motiv că, le va conveni 
că tristeţea şi supărarea să fie o iluzie, dar nu şi bucuria, se vor întoarce la erorile cotidiene 
pe care nu le-au înţeles şi se vor lăsa măcinaţi de ele. Se spune că nu există un maestru mai 
bun decât duşmanul. Azi fiecare îşi va înfrunta duşmanul fie în societate, prin alţi oameni, 
fie în intimitate printr-o confruntare dură cu sine. 


Miercuri, 12 ianuarie 
Miercuri 12- 1-2011 0:08 Mercury (Sag) Sex (Aqu) Chiron 
Miercuri 12- 1-2011 3:47 Luna (Ari) Opp (Lib) Saturn 
Miercuri 12- 1-2011 12:29 Mars (Cap) Sex (Pis) Uranus 
Miercuri 12- 1-2011 13:31 Sun (Cap) Squ (Ari) Luna (Half Moon) 
Miercuri 12- 1-2011 17:09 Juno (Lib) Squ [Cap] Node 
Miercuri 12- 1-2011 20:18 Sun (Cap) Sex (Pis) Lilith 
Miercuri 12- 1-2011 23:51 Luna (Ari) Sex (Aqu) Neptune 


O altă zi importantă a lunii ianuarie şi implicit a anului 2011, 12 ianuarie este o zi 
mentală, de rațiune şi impuls spre a judeca la rece. Cele patru sextile (Mercur-Chiron, 
Marte-Uranus, Soare-Lilith, Lună-Neptun) chiar dacă se ridică din poziţii ce inspiră 
emoţii puternice sau sentimente trăite cu intensitate, toate sunt supuse unei probe 
puternice: proba practică. Visele sau dramele zilelor anterioare devin acum probe de foc în 
încercarea de a adjudeca un premiu, o recompensă, un titlu, o distincţie. Faptul că din 
Berbec Luna încadrează două sextile şi două careul, la rândul lor dispuse în mod 
îmbrăţişat (cele două sextile încadrează cele două careuri) aduce raţiunii, logicii ori 
judecății la rece o motivaţie afectivă importantă: “aşa simt”, “aşa doresc”, “aşa m-am 
obişnuit”. Ceea ce vine spre noi acum va fi perceput ca o luptă împotriva tabieturilor, iar 
ceea ce simţim că trebuie să facem este aceea de a lupta împotriva a ceea ce ne invită la 
schimbare. 

Forţa influențelor astrale aplicate acestei zile are menirea de a ne propulsa spre o 
nouă utilizare a resurselor, ca şi cum suntem obligaţi să demonstrăm că putem face ceea 
ce nici chiar noi înşine nu ştiam. Amatorii de senzaţii tari, cei care îşi doresc viaţa trăită la 
o intensitate majoră, care se plictisesc repede dacă trebuie să facă de două ori acelaşi lucru 
vor avea o zi pe cinste, dinamică, electrizantă plină de oportunităţi care îi vor scoate din 
rutina bolnăvicioasă a zilelor anterioare. Pentru ei abia acum vin sărbătorile, abia acum 
pot spune şi ei că se bucură de noul an. 

Cei mai mulţi dintre noi, preferăm certitudinile, chiar dacă nu vom face ceea ce 
trebuie pentru asta, chiar dacă acum mintea şi sufletul sunt într-o competiţie continuă. Să 
nu ne mirăm dacă în goană după o carte, o agrafă, un pahar cu apă sau alergând după 
telefonul care sună, sperând că apelul este cel aşteptat, stricăm obiecte prin casă, ne ies 
din gură cuvinte pe care în mod obişnuit nu le folosim sau afişăm o duritate care nu ne 
caracterizează. 

Asta se întâmplă pentru că este o zi dinamică, asupra căreia nu putem interveni 
decât prin rațiune. În cazul multora, judecata este pusă în cui pentru că nu se face clar 
distincţia între cunoscut şi cunoscător, între ceea ce reprezintă elementul din față şi ceea 

ce se ştie despre el. În felul acesta, “judecând” nu fac decât să-şi proiecteze propriile păreri 
asupra exteriorului, fără un proces de elaborare, fără a analiza cu responsabilitate, fără a 
se gândi deloc la consecinţe. În felul acesta se consideră că, încadrându-se într-o schemă 
superficial percepută şi neluând în calcul propria ajustare la procesul percepţiei (adică 
dacă este sau nu pregătit de asta), observatorul se transpune pe sine într-un mod amplu şi 
dinamic, arătându-se mulţumit sau iritat de interlocutor, după atitudinea pe care o are 
faţă de propriile structuri pe care acum le proiectează, ca şi cum s-ar uita în oglindă. Acest 
mecanism ţine de o relaţionare de tip inferior, care porneşte de la opoziţia Lună-Saturn 
(nesiguranţă, frică, stres, incertitudine, necunoaştere, superficialitate) şi se opreşte la 
sextilul Luna-Neptun (percepţie, intuiţie, idealizare, abstractizare). Cu alte cuvinte, chiar 
dacă în viaţa lor oamenii nu au emis judecăţi pertinente, pe ideea că la astrologie şi la 
fotbal se pricepe toată lumea, azi îi vom vedea spunându-şi părerea sau, cum se 
obişnuieşte să se spună mai puţin corect, “îşi dau cu părerea”, fără limită, fără înţelegere, 
chiar fără bun simţ ori măsură. 

În afara acestui mecanism, sextilul Mercur-Chiron intervine din subliminal fiind 
părtaş la instinctele lui “aşa simt”, “aşa doresc”, “aşa m-am obişnui”, deci nu ne poate 
ajuta să gândim raţional. 

Prin urmare, 12 ianuarie este deopotrivă zi de consum prin risipă sau acumulare 
prin însuşirea de foloase nemeritate. Fie că nu-şi pot stăpâni generozitatea, că nu se pot 
controla emițând păreri sau că se doreşte păcălirea celuilalt prin manipularea sa, întreaga 
zi ne va pune în situaţia de a arăta ceea ce ne tulbură mai tare, ceea ce ne face cel mai 
mândri sau mai deştepţi, ceea ce ne nemulţumeşte cel mai tare, tentându-ne cu 
supraaprecierea, aroganţa sau viclenia de care până acum nu am prea avut parte. 
Dacă azi vom fi păcăliţi de prietenii cei mai buni, verbal sau chiar printr-o implicare 
concretă într-un demers social, să nu ne mirăm şi nici să nu le purtăm pică. Trăim într-o 
lume care cultivă lupta pentru supravieţuire într-o diversitate ameţitoare. Omului îi 
trebuie foarte puţin pentru a trăi, dar fiind instabil este în permanenţă nemulţumit pentru 
că îşi căuta fericirea pe măsură instabilității sale mentale. Asta este măsura faptelor de azi 
şi, cine îşi doreşte să lucreze cu sine, pentru a se înţelege mai bine şi pentru a-şi depăşi 
trăsăturile negative de caracter, va avea în 12 ianuarie o zi ideală pentru asta. 


Joi, 13 ianuarie 
Joi 13- 1-2011 0:59 Luna (Ari) Squ (Cap) Mars 
Joi 13- 1-2011 2:12 Luna (Ari) Sex (Aqu) Chiron 
Joi 13- 1-2011 4:46 Luna (Ari) Tri (Sag) Mercury 
Joi 13- 1-2011 5:36 Luna (Ari) --> Taurus 
Joi 13- 1-2011 8:52 Luna (Tau) Tri [Cap] Node 
Joi 13- 1-2011 13:24 Mercury (Sag) --> Capricorn 
Joi 13- 1-2011 16:59 Luna (Tau) Tri (Cap) Pluto 


Dacă la sextilul Mercur-Chiron, cel împlinit la grad perfect ieri, oamenii au explorat 
convingeri puternice, au avut mai multă încredere în ceea ce deţin, acumulează sau în ceea 
ce li se oferă, trecerea lui Mercur pe ultimul grad din Săgetător, aşa cum s-a întâmplat pe 
30 noiembrie 2010, în mers direct, şi pe 19 decembrie 2010 în mers retrograd, aduce un 
moment de regret, de precipitare, de reinventare a unor probleme, exagerarea unor 
tensiuni sau supraevaluarea unor şanse cu scopul de a intensifica bucuria victoriei. Nici că 
se putea mai greşit şi mai fantezist, pentru că Luna, cu puţină timp înainte ca Mercur să 
treacă în Capricorn, îşi schimbă semnul (trece în Taur) şi aduce, prin relaţia ce se 
construieşte între zodiile tranzitate, în absenţa vreunui unghi major, reinventarea 
trecutului, renaşterea tensiunilor mai vechi, reîntâlnirea cu vechile probleme ale lui 2010, 
în special cele create de absenţa soluţiei sau a argumentului, specifice finalului de an. Cum 
pe aceşti aburi karmici, Pluton şi Capul Dragonului au trecut prin conjuncţie, simplele 
evenimente, la care acum facem apel, se vor transforma în marile tensiuni ale lunii 
ianuarie. 

Ca şi cum am participa la un bilanţ, valorile lui 2010 sunt puse într-un sipet şi 
ridicate la o înălţime potrivită de unde să fie privite şi de unde să-şi poată răspândi discret 
parfumul. În ultima perioadă a anului 2010, din cauza multor unghiuri nefaste au trăit o 
imensă confuzie şi multe din cele ce ni le amintim acum sunt pe punctul să depăşească 
limita simplelor amintiri şi să reînvie tensiunea şi lipsa de cooperare ale lunii decembrie. 
Azi se discută fără rost cu oricine şi despre orice, se transmit informaţii de un adevăr 
îndoielnic, pentru că exprimarea este lezată şi întoarsă împotriva celui care doreşte să o 
folosească drept armă. 

Pe acest fundal tensionat, Mercur trece în Capricorn, pregătindu-se să înfrunte 
acest semn cu experienţa ultimelor luni, dar şi pe celelalte planete cu mai multă 
maturitate. 

În Capricorn, Mercur ne întoarce privirea către pământul de care se susţine, către 
valorile pe care le deţine, către forţa şi consistenţa lor pentru a căuta o modalitate de 
supraviețuire, de creştere ori de dezvoltare rapidă. Această poziţie aduce deopotrivă 
profunzime gândurilor, aşezarea sentimentelor pe o albie potrivită pacifismului, liniştii 
sufleteşti, dar cu un preţ. În această perioadă aspiraţiile vor fi la fel de înalte, însă vor avea 
o mai mare greutate, vor fi puternice şi strategice în aşa fel încât nimic nu va ieşi pe spaţiul 
public fără a avea un plan de rezervă, o bază, un spate, un susţinător. 
Dacă în viaţa publică aceste tendinţe ţin de strategia de dezvoltare economică sau de o 
schemă de dezvoltare dinamică, în sectorul particular, în viaţa intimă a avea un plan B, un 
susţinător, prin Mercur în Capricorn, înseamnă a ne baza pe arborele genealogic, pe 
memoria familiei, pe calitatea şi faima pe care le găsim în numele ce l-a primit de la 
părinţi, apelativul atribuit sau în apartenenţa la un grup, un neam, o ţară sau o regiune. 
Mândria de a fi bănăţean, ardelean, moldovean sau oltean, bucuria de a aparţine unei 
generaţii pregătite să înfrunte cu tărie de caracter schimbările majore ce se văd peste tot 
pe planetă sau responsabilitatea de a avea conştiinţa unei sarcini, a unei misiuni, a unor 
obiective nobile de îndeplinit, sunt doar câteva dintre aceste elemente desprinse dintr-o 
memorie genealogică, despre care vedem destul de bine că depăşeşte cadrul fizic. Valoarea 
karmică a acestei interacțiuni ne întăreşte statutul pe care îl avem. 

Evident, mulţi dintre noi au o mare problemă cu ceea ce sunt şi ceea ce îi îndeamnă 
din interior să facă. Aceştia vor avea o zi proastă şi vor fi puşi în situaţia de a-şi nega 
statutul, de a renunţa la privilegii, de a nega cu ruşine că sunt ceea ce sunt sau de a se 
ascunde în spatele unor neadevăruri care vor ieşi la lumină în vara acestui an, când 
Capricornul va fi parte integrantă a crucii cosmice cardinale. 

Prin urmare, azi viaţa pare să ia o direcţie abstractă. Cerem ceea ce nu ni se poate 
da şi, la rândul nostru, suntem puşi în situaţia de a nu putea răspunde solicitărilor. Fie că 
nu există timp, contactele necesare, fie că nu ne putem mobiliza sau că sarcinile 
profesionale nu ne permit să ne depăşim atribuţiile, fie că am rămas fără resursele 
necesare şi orice pas ce implică achitarea unei valori iese din discuţie. 
Dincolo de aceste tulburări de factură socială, viaţa interioară este consumată între 
mândria de a fi şi neputinţa de a şti, între efortul de a ne construi aşa cum dorim şi teama 
de a nu reitera insuccesul lui 2010. Va trebui însă să îndrăznim, pentru că 13 ianuarie ne 
aduce “un pas mic pentru omenire, dar unul mare pentru om” asta pentru că multe din 
misiuni, sarcini, repere, idealuri nu sunt aşa de ample cum par, ci fac referire la o 
redimensionare a fiinţei, o reechilibrare a sa, o temperare a fluctuaţiilor mentale şi a 
oscilărilor sentimentale. 


Vineri, 14 ianuarie 
Vineri 14- 1-2011 2:34 Mars (Cap) Sex (Pis) Jupiter 
Vineri 14- 1-2011 21:03 Mercury (Cap) Con [Cap] Node 


Era de aşteptat ca, după ce Marte a ridicat un sextil cu Uranus, să se implice în 
acelaşi unghi şi cu Jupiter, pentru că acestea două încă se află în conjuncţie. Mercur, abia 

intrat în Capricorn, va trece imediat prin conjuncţia cu Capul Dragonului, aducând acestei 
zile ceva din parfumul lui 13 ianuarie, cu complicațiile sale cu tot. 
Când Marte şi Jupiter sunt în sextil creşte încrederea în sine şi exprimarea socială. 
Oamenii se simt plini de energie şi sunt înclinați să facă fapte bune. Evident că ideea de 
faptă bună poate lua de la un individ la altul diverse forme şi tocmai de aceea nu ne va 
surprinde dacă tensiunea zilei anterioare vor fi cu atât mai evidente cu cât ideea de “faptă 
bună” are o conotaţie mai personală. 

Atrag atenţia asupra acestui aspect pentru că sextilul Marte-Jupiter este în afara 
obiectivării, în afara autocenzurii, în afara vreunui mecanism de control. Ceea ce 
reprezintă plăcere, deci ceea ce a mai fost experimentat şi a lăsat-o impresie pozitivă 
asupra corpului sau minţii, acum este invocat şi exploatat. Dacă aceste tendinţe se vor 
menţine în sfera vieţii private, atunci efectele nu sunt periculoase, pentru că vor încuraja o 
competiţie între membrii familiei, ceea ce nu poate fi decât îmbucurător. Pe sectorul 
public, lipsa de măsură, informaţiile transmise prin viu grai, dispoziţia spre efort fizic, 
spre a consuma propria energie sau a altora, dar şi spre a săvârşi fapte care acum aduc 
bucurie, dar mai târziu eşec, îi duce pe oameni în postura de a risca în demersuri fără 
finalitate corectă. Pe mulţi ziua de 14 ianuarie îi va tenta să se îndatoreze mai mult, să-şi 
reeşaloneze împrumutul bancar, să folosească obiecte care nu le aparţin sau să uzeze de 
bunul simţ al altora, de înţelegerea sau de relaţiile lor pentru a depăşi un impas al vieţii 
lor. Cu alte cuvinte, avem de-a face cu o zi plină de şmecherii, de viclenii, de speculaţii 
care, cum bine se ştie, nu sunt corecte. 

Având un Mercur în conjuncţie cu Capul Dragonului ziua de 13 ianuarie ar trebui să 
fie o zi în care să dăm lovitura, să facem schimbări esenţiale în propria viaţă, să aducem 
elemente noi schemei pe care am dezvoltat-o până acum, obiecte noi în cadrul vieţii 
intime, un nou membru în grupuri, o nouă direcţie de dezvoltare, care să ne protejeze de 
evenimentele majore ale verii acestui an. 

A ne arunca în vâltoarea vieţii cu optimismul nesăbuit al tinereţii, înseamnă a ne 
lăsa în voia bucuriilor iluzorii, care prin excitaţiile pe care le produc au şi ele caracterul lor 
real, dar privite în perspectivă, tocmai pentru că sunt incerte ori fără vreo sustenabilitate, 
devin periculoase. Nu este suficient să crezi doar azi că este important să ai noroc, dacă te 
depărtezi de regulă, gândire matură, ponderaţie, măsură, bun simţ, ci va trebui de-a 
lungul întregului an să fii norocos. Sunt oameni care îşi trăiesc existenţa cu un astfel de 
noroc, cei mai mulţi au învăţat de la viaţă că nu au venit în această lume în vacanţă. 

Prin urmare, 14 ianuarie este o zi care ne tentează cu gesturi majore, cu onoruri, cu 
distincţii care să ne satisfacă dorinţa de aspirație şi glorie. Indiferent de sectorul în care 
vrem să strălucim cel mai mult, azi vom fi tentaţi să ne cheltuim ultima rezervă pentru a 
ne împlini un vis, pentru a ne satisface o dorinţă sau pentru a construi o nouă dimensiune 
a vieţii prin obiecte noi sau prin persoane cu care nu am mai avut acest gen de contact 
până acum. 

Peste ani ne vom aminti de 14 ianuarie ca de o zi mare, ca de o zi importantă în care 
dacă am fi fost cu măsură, dacă am fi fost ponderaţi şi am fi făcut un efort de înţelegere 
pentru a nu ne risipi sau pierde cu firea zilele ar fi fost altfel. 

Recomandarea pentru această zi este aceea de a ne strădui să ne amintim că binele 
şi echilibrul nu vin dintr-odată, nu vin la o simplă apăsare de buton, ci îşi anunţă venirea 
cu avertismente. Dacă până acum acestea nu şi-au trimis soliile, să nu trăim cu impresia 
că saltimbancii moderni pot lua, fără repercusiuni, înfăţişarea fiului rătăcitor întors acasă. 

Sâmbătă, 15 ianuarie 
Sambata 15- 1-2011 1:08 Luna (Tau) Sex (Pis) Lilith 
Sambata 15- 1-2011 1:49 Mercury (Cap) Squ (Lib) Juno 
Sambata 15- 1-2011 5:15 Sun (Cap) Tri (Tau) Moon 
Sambata 15- 1-2011 10:05 Luna (Tau) Squ (Aqu) Neptune 
Sambata 15- 1-2011 10:25 Luna (Tau) Sex (Pis) Uranus 
Sambata 15- 1-2011 12:26 Luna (Tau) Squ (Aqu) Chiron 
Sambata 15- 1-2011 13:00 Luna (Tau) Sex (Pis) Jupiter 
Sambata 15- 1-2011 14:46 Luna (Tau) Tri (Cap) Mars 
Sambata 15- 1-2011 15:22 Luna (Tau) --> Gemini 
Sambata 15- 1-2011 18:49 Luna (Gem) Tri (Lib) Juno 


Oricât de mult ajutor am primi din partea tranzitului Lunii, de oricât de multă 
susținere am beneficia din partea acestui astru pentru proiectele pe care le demarăm, aşa 
cum se întâmplă azi, întreaga perioadă este dificilă, periculoasă, pentru că opozițiile lui 
Junon la Jupiter şi Uranus, aflate încă în conjunctie, primesc încă un careul din partea lui 
Mercur şi implicit din partea Axei Dragonului. Întreaga scenă astrală a acestor unghiuri ne 
încurajează să corectăm, să susţinem, să ajustăm sau să impulsionăm proiecte asupra 
cărora am meditat la începutul anului. Multe dintre acestea le spunem, le destăinuim 
pentru prima dată azi, pentru că avem mai multă încredere în cei din jur sau ne încearcă 
un curaj straniu, susținut de un fel de combinaţie între inconştienţă şi dorinţa de a ieşi din 
rutină. 

Pe final de Taur, Luna va contribui azi la ridicarea unui triunghi minor, cu Soarele 
şi Marte, având ca focar celebra conjuncţie Jupiter-Uranus din Peşti. De această dată 
faptul că Marte este anaretic (plasat pe ultimul grad al zodiei — poziţie negativă), dar şi 
pentru că Lilith stă la pândă din preajma conjuncţiei Jupiter-Uranus, nu schimbă 
îndemnul pozitiv al zilei, ci aduce o fragmentare a norocului, o ştirbire a bucuriei ce vine 
cu o realizare, o tristeţe apărută pe fondul unui succes important. 

Celelalte aspecte pe care Luna le împlineşte (sextil cu Lilith, careu cu Neptun, sextil 
cu Uranus, careul cu Chiron, sextil cu Jupiter, trigon cu Marte) înainte de a trece în 
Gemeni aduce o dimensiune psihologică importantă vieţii, faptelor şi chiar sentimentelor. 
Azi se va face o adevărată pasiune pentru gândire, pentru analiza relaţiilor, pentru 
descoperirea acelor elemente care ne-au scăpat anterior, scormonind, poate mai mult 
decât este cazul, prin amintiri, întrebând şi dezvoltând în felul acesta un tip de curiozitate 
ambivalentă. Discutând despre ceea ce nu s-a vorbit până acum poate duce la clarificări 
importante, la înţelegerea unor întâmplări desfăşurate în preajma începutului de an 2011, 
când Luna a trecut pe sectorul Scorpion-Săgetător (29 decembrie 2010 — 3 ianuarie 2011) 
şi când a fost utilizată greşit libertatea de expresie, îndrăzneala, judecata. Există un impuls 
care va face din această zi una dificilă pentru cei care doresc să fie pozitivi în totalitate. 
Putem spune că vibraţiile ne vor îndrepta spre un gen de răutate, de intrigă, de bucurie 
susţinute pe suferinţa celuilalt, pe momentele de derută, jenă, disperare, suferinţă sau 
îndoială, desprinse din conversaţie sau din orice tip de interacţiune dezvoltate azi. La 
suprafaţă, totul va părea ca un exemplu de maturitate, în planul secund, percepute ca un 
subsidiar al imaginii bune şi corecte ce se vede în afară, sentimentele vor mocni în 
subiectivism, în focul satisfacţiei sau al durerii care cere răzbunare ori dreptate. 
Ziua aduce un îndemn spre cercetare, spre studiu, spre a descoperi ceea ce se află dincolo 
de aparente, spre a trăi ceea ce se află dincolo de elementul vizibil ce ne permite accesul la 
un plan superior. Dacă cei ce studiază ştiinţele ezoterice au, prin chemarea spre interior, o 
zi cu rezultate mulţumitoare, ce produc încântare, aduce o rază de speranţă şi întărească 
convingerile, cei care se întâlnesc doar tangent cu ezoterismul sau cu ocultismul cer azi 
confirmări concrete, dar nu susţinute pe propria convingere, ale predicţiilor, ale 
anticipărilor, ale concluziilor desprinse din folosirea altor instrumente decât cele ale 
cercetării materialiste. Deschizând o asemenea Cutie a Pandorei, aceştia îşi vor zdruncina 
singuri crezul, uitând că Universul nu are nimic de demonstrat, el doar există, noi însă 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


existăm ca o graţie a sa şi alegem ce să percepem şi ce să trăim din multiplele sale 
manifestări. O astfel de negaţie le va fi utilă unora în această perioadă pentru că multe din 
înțelesurile ezoterice sunt greu de integrat în existenţa laică şi dacă negația, ca îndemn 
apărut azi, este privită ca o buclă, ca o deviaţie pentru a oferi spiritului, minţii, un moment 
de respiro, atunci este important să se revină din această buclă a memoriei la intensitatea 
de acum până pe 22 ianuarie 2011, când Jupiter va trece în Berbec. Ulterior acestui 
moment nu mai există întoarcere, ci pătrunderea pe un alt drum, care ar putea cel mult să 
se asemene cu acesta. Pasionaţii de ezoterism, nu doar de astrologie, ştiu exact la ce mă 
refer şi ştiu precis că aceasta se numeşte deviere de la cale. Nu se poate pune însă eticheta 
de eroare a existenţei, a vieţii, de rătăcire sau pierdere, ci de îndepărtare de un mod uzual 
de abordare a vieţii. Poate unora le va fi mai bine, asta nu putem să ştim dintr-o analiză 
generală, ci doar să surprindem secvenţa îndemnului ce apare acum, pe aceste unghiuri. 

Prin urmare, 15 ianuarie este o zi de lumină. Nu putem şti dacă este o lumină 
naturală sau una artificială, putem şti însă că sub îndemnul ei vedem lucrurile mai clar, 
observăm mai bine comportamentul celorlalţi şi ne implicăm cu mai multă încredere în 
ceea ce ne-am propus încă de la începutul anului. Unii se pot simţi stingheri în această 
implicare pentru nu au fost obişnuiţi până acum să se comporte aşa, nici să se lase 
preocupaţi atât de intens de ceea ce le iese acum în cale. 

Careul pe care Junon şi Mercur îl împlinesc azi ne pune în dificultate. Mulţi nu vor 
şti să integreze în familie, în cercul de prieteni, la serviciu sau într-un alt cadru, mai larg, 
ceea ce simt acum, ceea ce gândesc. Se vor lupta cu concluziile şi chiar dacă sunt mult mai 
siguri pe rezultat, au dificultăţi în a înţelege ecoul, feedback-ul care le vine acum din jur. 
Pentru că trebuie să acţioneze într-o direcţie, fie că îndemnul interior este prea intens, fie 
că în plan social există termene şi urgentarea se construieşte altfel decât până acum, la o 
altă viteză, inovarea impusă de vibraţiile acestei zile ne poate depărta de ceea ce făceam 
până acum, de ceea ce am fost, de ceea ce am reprezentat până în această clipă. Unii vor 
scăpa de tristeţe sau de durere, de neîmplinire sau de o patimă pe care o ispăşeau într-o 
intimitate absolută, alţii se vor deplasa spre un nou teren, spre o nouă dimensiune a 
existenţei lor. Multe vor începe de azi. Să fim deci cumpătaţi pentru că... “Nu tot ce înoată 
e peşte!”. 


Duminică, 16 ianuarie 
Duminica 16- 1-2011 0:41 Mars (Cap) --> Aquarius 
Duminica 16- 1-2011 8:07 Luna (Gem) Opp (Sag) Venus 
Duminica 16- 1-2011 22:45 Luna (Gem) Tri (Lib) Saturn 


Ultima zi a săptămânii aduce o schimbare considerabilă de stare prin trecerea lui 
Marte în Vărsător. Cu Luna în Gemeni şi Marte în Vărsător multe din dilemele zilei 
anterioare, poate chiar ale perioadei, vor fi lăsate în urmă şi ne vom preocupa mai mult de 
independenţă, libera iniţiativă, decizie neîngrădită de vreun factor social sau personal. 
Marte în Vărsător aduce precizia atinsă fără elementele clasice care duc la obţinerea ei. 
Pentru că acum nevoia de independenţă este stranie, pentru că existenţa umană este acum 
privită nu prin lentilele unor ochelari de soare, ci printr-o sticlă de ceas, multe din 
întâmplări devin experimente periculoase. Va sta însă în puterea noastră să alegem 
calitatea acestor experimente pentru că prin ele să ne îmbogăţim în bine existenţa nu să o 
transformăm într-o colecţie de eşecuri. 

În ciuda acestui îndemn spre libertate, în ciuda a aceea ce simţim dintr-odată că 
trebuie să adăugăm sau să schimbăm propriei existenţe, azi avem nevoie să sărim peste 
etape, să scurtăm drumul pentru a finaliza un proiect şi asta implică o intensificare a 
motivaţiei, o schimbare a tonului, o îndrăzneală mai mare, o îndatorare suplimentară, o 
asumare a riscurilor care altădată speriau. Este însă o zi de rătăcire a sentimentului. 
Stresul se intensifică brusc însă nu ne va opri din ambiţie, din intenţiile pe care le vom 
avea azi. 

Chiar dacă Luna se opune lui Venus, nu femeia este atinsă de slăbiciuni organice 
sau afective, ci partea femeiască din fiecare, acea latură sensibilă, analitică, procesele de 
acumulare şi percepțiile care implică transfer de energie şi dinamism. Mulţi vor crede că 
din cauza dinamismului pe care îl exercita azi se simt slăbiţi, ameţesc sau uită. Aceasta se 
aplică doar în cazul celor care suferă de oboseală cronică, doar cei care trec printr-o 
perioadă de devitalizare intensă sunt îndreptăţiţi să spună asta. Ceilalţi trăiesc un moment 
de confuzie şi asta se datorează lipsei de empatie. Vărsătorul este un semn uman, iar 
pericolul major pe care îl predispune o influenţa atât de dinamică şi intensă cum este cea a 
lui Marte în acest semn, este aceea de a înlocui sentimentul cu metoda, ţinta, idealul, 
procesul sau de a-l considera un component într-un mecanism mai mare, fără a i se da 
importanţa cuvenită. Asta înseamnă un fel de disimulare, o ascundere în preocupări, 
fapte, inteligenţă ori spirit practic, neputinţa de a trăi viaţa aşa cum se arată ea. Cultivată 
mult timp asta duce la o formă elaborată, rafinată de egoism pe care oamenii să o afişeze 
că pe o consecinţă a independenţei, a lipsei de ataşament, a curajului de a vorbi orice, de a 
face orice. 

Ziua de azi ne depărtează mult de calea de mijloc, de armonia lucrurilor şi de 
echilibrul pe care trebuie să-l avem în vedere când vorbim, mergem, gândim sau când 
urmărim un ideal. 

Prin urmare, 16 ianuarie ne aduce o şi mai mare tensiune decât s-a întâmplat în 
ziua anterioară, însă într-un alt mod, pe alte baze şi folosind alte mijloace. Ieşim din apele 
reci ale zilei de 15 ianuarie şi ne ridicăm la nivelul unor curenţi de aer puternici care ne 
permit să vedem de sus totul, dar să nu fim în stare să ne amintim unde am locuit, ce 
amintiri avem de acolo, care este scopul pentru care ne aflăm în această nouă poziţie. Asta 
implică un stres major, dar şi ambiția de a atinge o ţintă foarte înaltă, chiar dacă ea nu este 
tocmai corectă. Valorile se răstoarnă în această zi şi dacă o numim o zi a inversiunilor nu 
greşim. 

Şocul pe care dinamismul la care trebuie să luăm parte ne loveşte, ne poate slăbi 
mintea, vederea, rezistenţa la frig sau la efort şi chiar dacă ne vom teme pentru sănătate 
nu ne vom opri din gânduri, acţiune, demers. 

Recomandarea pentru această zi este aceea de a ne reaminti că viaţa este un produs 
al iubirii, indiferent sub ce formă se manifestă, şi ceea ce creăm vieţuieşte pe baza propriei 
noastre măsuri afective. 


Luni, 17 ianuarie 
Luni 17- 1-2011 8:39 Luna (Gem) Squ (Pis) Lilith 
Luni 17- 1-2011 16:40 Luna (Gem) Tri (Aqu) Neptune 
Luni 17- 1-2011 16:58 Luna (Gem) Squ (Pis) Uranus 
Luni 17- 1-2011 18:58 Luna (Gem) Tri (Aqu) Chiron 
Luni 17- 1-2011 19:56 Luna (Gem) Squ (Pis) Jupiter 
Luni 17- 1-2011 21:28 Luna (Gem) --> Cancer 
Luni 17- 1-2011 23:55 Sun (Cap) Sex (Pis) Uranus 
Luni 17- 1-2011 23:55 Luna (Can) Opp [Cap] Node 


Trecerea Lunii pe ultimul segment al zodiei Gemeni, când Pluton, Mercur, Capul 
Dragonului şi Jupiter, Uranus, Lilith sunt în poziţii negative unele de altele este semn de 
constrângere verbală, afectivă, de intimidare sau de direcţionare a voinţei spre o finalitate 
nedorită. Cu alte cuvinte, ajungi să vrei să faci ceea ce nu ţi-a plăcut niciodată de dragul 
unei soluţii în care nu crezi şi care te-ar putea compromite. 

Cu aceste direcţii stranii aflate într-un intens dezacord cu trăsătura sentimentală pe 
care o aducem cu noi din săptămâna anterioară, ziua de 17 ianuarie devine o zi de 
conduită. Azi le ştim pe toate, putem să facem de toate, înţelegem tot ceea ce suflă în jur şi 
nimic nu pare să ne stea în cale pentru a ne îndeplini aspiraţiile. În realitate acest gen de 
determinare ascunde şi disponibilitatea spre compromis, spre efort segmentat de a 
înţelege şi, evident, implicare parţială în soluţionarea problemelor zilei. 

Întreaga intensitate pe care o aduce această zi ne face să fim pregătiţi pentru mari 
încercări, pentru mari evenimente, pentru mari descinderi, chiar din această clipă. 
Unghiurile care se împlinesc azi şi care cer această disponibilitate ne implica în demersuri 
care nu au timpul necesar pentru a se finaliza azi. Cu alte cuvinte, aşteptăm să se întâmple 
ceea ce nu se întâmplă, avem pe tot parcursul zilei senzaţii de deja vu, impresii, percepții 
vizuale, olfactive, stări ciudate, ca atunci când un curent electric ne trece prin corp, toate 
având rolul de a informa cu privire la dinamica specială pe care Jupiter în Berbec, în 
această primă jumătate a anului, o va dezvolta, începând din 22 ianuarie. Azi aflăm cam ce 
vom face în aceste luni, ce ni se cere, ce avem de oferit şi, mai ales, care sunt blocajele pe 
care trebuie să le îndepărtăm pentru a ne eficientiza demersurile. 

Sextilul Soare-Uranus, pe acest fundal dinamic, are rolul de călăuză. Gândim mai 
clar, avem mai multă forță, încredere şi ne formulăm mai bine idealurile. Reziduurile 
afective, îndoielile care ne-au consumat sufletul de la începutul anului sunt privite acum 
ca printr-o lupă, sunt percepute cu luciditate şi multe dintre ele dispar în faţa viziunii 
clare, a informaţiilor adevărate despre o situaţie pe care o gândeam greşit, prin 
întoarcerea în sânul familiei a fiului rătăcitor. Toate acestea se manifestă ca nişte sentinţe, 
ca nişte ordine, care nu trebuie comentate, ci doar aplicate. 

Prin urmare, 17 ianuarie este o zi importantă pentru stabilirea direcțiilor, pentru 
motivaţie, determinare şi pentru identificarea acelor probleme pe care nu am reuşit să le 
soluţionam de la începutul anului până acum. Indicat ar fi să ne consemnăm azi ceea ce ne 
supără cel mai mult, ce îndoieli prind viaţă şi care sunt dorinţele intense care ne tulbură 
mintea şi sufletul. Factorul mental este deosebit de important azi prin dezvoltarea 
capacităţii de analiză, prin iniţierea unei discipline mentale. Deşi nu se iniţiază nici un 
ciclu clasic, declanşat de vreo conjuncţie importantă, direcţia spre care sunt îndreptate 
acum predispoziţiile unghiurilor ne indică o perioada de pregătire de 5 zile pentru a ne 
stabili obiectivele şi priorităţile pe care le vom avea de îndeplinit în mare viteza până pe 4 
iunie 2011 când Jupiter va trece în Taur. 

Această primă zi de pregătire ne aduce impulsul mental, îndemnul de a identifica la 
exterior în conjuncturi, persoane, sau la interior, prin stări sufleteşti sau aspirații, 
priorităţile următoarelor 4 luni. 


Marţi, 18 ianuarie 
Marti 18- 1-2011 0:49 Luna (Can) Squ (Lib) Juno 
Marti 18- 1-2011 7:44 Luna (Can) Opp (Cap) Mercury 
Marti 18- 1-2011 7:45 Luna (Can) Opp (Cap) Pluto 
Marti 18- 1-2011 7:50 Mercury (Cap) Con (Cap) Pluto 
Marti 18- 1-2011 12:08 Mars (Aqu) Tri (Lib) Juno 


După impulsul mental al zilei de ieri, îndemnul zilei de azi se va menţine în cadrul 
faptelor concrete şi ne va aduce la lumină necesitatea de a pune în aplicare ceea ce ieri 
doar am gândit. Avem însă o îndoială care ne tulbura speranțele şi un disconfort care ne 
pune în pericol bunele relații. Luna şi Junon sunt acum în careu deschizând, prin îndoială, 
retragere, refuz al relaţiilor, neacceptarea lor din neînţelegerea sau durere, drumul spre o 
exprimare agresivă, o inserţie negativă în plan social. Ironia şi criticismul sunt 
instrumentele acestei zile, nu pentru că am fi cu toţii dintr-odată mai inteligenţi, ci pentru 
că doar aşa ne vom apară de atacurile care ne vin din jur. 

Pe acest fundal al tulburărilor sentimentale, al disconfortului, a nepotrivirii 
părerilor, al refuzului din teamă, circumspecţie, îndoială, conjuncţia lui Mercur cu Pluton 
este semn de forță şi amploare, la fel şi trigonul Marte-Junon, împlinit în mijlocul zilei. 

Azi ne anima un sentiment de superioritate care va coexista în mod straniu cu 
teama de pierdere a controlului, de ridiculizare sau de marginalizare. Fie că se laudă unii 
pe alţii, că se complimentează sau se ajută cu dăruire evidentă, poate prea evidentă față de 

intensitatea gestului, totul are la baza o aspirație, o ambiţie. Viclenia şi versatilitatea pe 
care o afişează Mercur când se apropie de Pluton (conjunctie) îi îndemnă pe oamenii să se 
folosească unii de alţii, să se implice unii pe alţii în rezolvarea problemelor, să fenteze 
interdicțiile şi să se asocieze cu cei care fac acelaşi lucru, constituind o celulă de criză acolo 
unde nu există o situaţie excepţională, un conflict major, acolo unde nu exista nicio 
ipostază socială care să ducă spre acest gen de constituire. 

Când îşi fac prieteni sau când se adună într-un grup pe baza acestor idealuri, 
oamenii devin prea ambiţioşi, iar organizaţiile pe care le construiesc instabile. Acum 
puterea este elementul ce-i animă, iar forţa de persuasiune îi motivează în alegerea 
țintelor ameţitor de înalte pe care vor dori să le atingă într-un interval scurt. Fiind în a 
doua zi de pregătire în vederea intrării într-o nouă etapă, 18 ianuarie este o zi în care ne 
stabilim dezideratele de grup. Dacă realizam un exerciţiu de obiectivare vom putea relativ 
uşor să observăm care sunt intenţiile pe care le dezvoltă cei care ne vor în preajma lor şi 
care vor fi etapele pe care le vor aplica pentru a ne implica, subtil, viclean şi abil în 
atingerea țintei. 

Pe sectorul social 18 ianuarie este o zi de anunţuri, de dezvăluiri, de indicare a unor 
informaţii care devin valoroase pentru a înţelege şi interpreta paşii pe care îi vor face în 
următoarea perioada cei care se destăinuiesc acum. 

Prin urmare, 18 ianuarie este o zi de complicaţii sufleteşti, de contracţii, de 
comprimare a unui resort pentru a-l propulsa pe cel în cauză spre o ţintă foarte înaltă, 
prea înaltă pentru puterile sale. Cu toţii azi ne simţim încercaţi de ambiţii care ne depăşesc 
puterile şi suntem invitaţi să luăm parte la evenimente sociale în calitate de pioni. 
Acceptăm asta pentru că şi cei care ne solicită, la rândul lor, vor face parte dintr-un plan, 
de această dată al nostru, în care vom avea aceeaşi calitate. Deşi complicată la prima 
vedere, această zi ne va face dezvăluiri importante nu doar asupra mersului 
evenimentelor, ci mai ales despre impulsuri, aspirații, nevoi pe care le avem şi pe care, în 
parte, nu le cunoaştem. 

Elementul principal al acestei zile va fi diferit de cel al zilei anterioare doar prin 
faptul ca aduce la lumina ceea ce era ascuns. Pe aceste predispoziţii unii se vor trezi cu 
ograda plină de monştri sau cu pridvorul casei plin de flori, fiecare după cum îşi are 
sufletul. 

Acest gen de confruntare cu sine poate fi periculos pentru cei care se află la graniţa 
dintre percepţia comună şi inspiraţie. Acest gen de conştientizare le tulbură sufletul şi le 
aduce un discurs interior duplicitar. Este important ca aceste persoane să-şi amintească 
azi că liniştea nu este un produs al ambiţiei, ci o stare, aşa cum este cea a lacului, a 
dimineţilor de vară sau a zăpezilor de pe vârfurile munţilor. Oamenii îşi aleg din jur 
modele de reprezentare sau identificare după cum îi îndeamnă interiorul. 


Miercuri, 19 ianuarie 
Miercuri 19- 1-2011 2:53 Luna (Can) Squ (Lib) Saturn 
Miercuri 19- 1-2011 12:32 Luna (Can) Tri (Pis) Lilith 
Miercuri 19- 1-2011 20:07 Luna (Can) Tri (Pis) Uranus 
Miercuri 19- 1-2011 23:21 Sun (Cap) Opp (Can) Luna (Full Moon) 
Miercuri 19- 1-2011 23:25 Luna (Can) Tri (Pis) Jupiter 


Luna plină din Capricorn este a patra Luna plină consecutivă care se produce pe 
gradul anaretic al zodiei, deci nu ne aduce nicidecum veşti bune. Multi vor spune că s-au 
obişnuit deja cu previziunile pesimiste, chiar dacă nu se simt deloc confortabil cu ele. 
Acest gen de negaţie, de îndoială, de teamă, de reţinere sau sustragere este ceea ce ne 
aduce această fază a Lunii. 

Ascendentul momentului în Balanţă, aproape de Saturn, obstrucţionează orice 
iniţiativă, întârzie orice demers care este programat azi, distruge o speranţă pe care am 
avut-o sau o aşteptare. Azi avem ocazia să ne ocupam de aspectul practic al relaţiilor, de 

schimbarea, înlocuirea sau rotația membrilor într-o organizaţie, de responsabilizarea lor 
sau trecerea lor în rezervă. 

Intensitatea pe care Luna plină o aduce acestui moment este însă un aspect dureros 
al zilei. Venus din Săgetător, în calitate de guvernator al fazei, complică mult lucrurile 
aducând un conflict între intenţia şi starea de fapt a lucrurilor. Această ipostază se traduce 
printr-o tensiune constantă ce apare între dorinţa de a face ceva şi neputinţa de a ne 
detaşa de ceea ce facem de obicei, imposibilitatea de a lăsa în urma o teamă, un conflict, o 
traumă, un abuz. Pe aceste impulsuri întreaga tensiune ne va pune în situaţia de a trece de 
la o stare la alta, de a ne stabili idealuri irealizabile, nu pentru că nu suntem în stare să le 
gândim, ci pentru că numai aşa ne putem desprinde de încordare. 

Azi se strică un edificiu şi pentru că această a treia zi de pregătire se suprapune 
peste Luna plină, coordonată de o planetă din Săgetător, valenţele comportamentale vor 
pendula rapid între extreme comportamentale sau între aspectele cunoscute şi cele 
necunoscute ale vieţii. Un neastâmpăr se va instaura şi multe din cele pe care am dorit să 
le facem repede, de fapt le stricăm, le amânăm, ne pierdem în neputinţa de a le finaliza, 
confundând profunzimea cu nesiguranța şi, pe aceste baze, este de la sine înţeles că nimic 
bun nu poate ieşi. 

Fiind marcați de un dreptunghi mistic (planete dispuse în forma de dreptunghi 
formând doua opoziții, doua trigoane şi doua sextile) încercare este elementul care va 
defini întreaga zi. Cei care, în intenţia lor de a se detaşa de tensiune sau de a coabita cu 
aceasta, reuşesc să se stabilizeze pe o cale de mijloc, într-o stare de confort care să nu 
implice o intervenţie asupra anturajului, ci doar un autocontrol, au parte de înţelegeri 
superioare. Întregul spectru al relaţiilor, în afara tensiunilor inferioare susţinute de 
instabilitatea mentală intensă, pe Luna plină de pe gradul anaretic al Capricornului, ne 
conduce spre o înţelegere superioară a tipurilor de interacțiuni pe care le-am dezvoltat în 
ultimele trei luni ale anului. Pentru multi dinamica acestei zile este o mare încercare a 
vieţii pentru că ne aduce foarte aproape binele şi răul într-o combinaţie explozivă. Nu le 
amestecă, ci doar ni le pune la dispoziţie, fără a ne influenţa decizia. Noi alegem ceea ce 
rezonează cel mai mult cu starea predominantă pe care o avem le un moment dat. 

Evenimentele acestei zile sunt în egală măsură intense, atât în viaţa privată, cât şi în 
cea publică, atacând sistematic ataşamentele pe care le dezvoltăm faţă de obiecte, funcţie, 
statut, faţă de confortul pe care ni-l conferă o anumită relaţie, chiar dacă ea este 
bolnăvicioasă, păguboasă, negativă. 

Prin urmare, 19 ianuarie este o zi specială. Totul se complica, aparent din nimic şi 
fără un efort suplimentar, fără a ne îndrepta atenţia spre interior intensitatea 
evenimentelor va fi toată ziua în crescendo, de parca niciun eveniment nu este suficient 
aşa cum s-a consumat, pe ideea: „O nenorocire nu vine niciodată singură!”. Mulţi vor fi 
tentaţi să privească în direcţia greşită, să analizeze deformat sau să se arunce în focul 
evenimentelor fără a se preocupa de calitatea faptelor, gândurilor, fără a se interesa de 
sentimentele celorlalţi. Vor fi atât de preocupaţi de intensitate, încât nu vor realiza ca tot ei 
sunt la butoane, tot ei dictează cum să interpreteze ceea ce percep. 
De partea cealaltă a baricadei, în cealaltă extremă — pentru că e vorba de Săgetător, un 
semn al extremelor — pe celalalt braţ al Balanţei — ascendentul momentului de Luna plina, 
îi găsim pe cei ponderaţi peste care furtuna acestei zile trece altfel. Aceştia sunt înţelepţii 
care se ascund dincolo de aparente, cei care din umbră coordonează, sugerează şi impun 
prin exemplul lor modele de echilibru şi forță. Aceştia îl întruchipează azi pe Bătrânul 
IÎnţelept care poate fi blând şi cald, dar şi ironic, distrându-se pe seama prostiei sau 
incompetenţei. Aceştia vor avea azi propriul ritm şi nu se vor lăsa influenţaţi de criticile 
celor care se crizează când le trece pisica prin faţă. 

Nu este însă ultima Luna plină pe grad anaretic, deci nu este ultima explozie de 
vulgaritate sau distrugere exercitată de această fază a Lunii. Va mai fi încă una pe 18 
februarie, în Vărsător. 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


Joi, 20 ianuarie 
Joi 20- 1-2011 0:15 Luna (Can) --> Leo 
Joi 20- 1-2011 0:38 Sun (Cap) Sex (Pis) Jupiter 
Joi 20- 1-2011 3:30 Luna (Leo) Sex (Lib) Juno 
Joi 20- 1-2011 5:41 Luna (Leo) Opp (Aqu) Mars 
Joi 20- 1-2011 12:18 Sun (Cap) --> Aquarius 
Joi 20- 1-2011 23:16 Luna (Leo) Tri (Sag) Venus 


Luna va părăsi repede ultimul grad al Racului intrând în Leu, însă Soarele va mai 
menţine şi azi, în special în prima parte a zilei, tensiunea de care am avut parte ieri. în 
Leu, Luna încălzeşte sentimentele şi le duce în zona teatralităţii. Chiar dacă vor zâmbi mai 
uşor, chiar dacă se vor simţi mai încrezători în forţele proprii, oamenii nu vor putea să lase 
deoparte tensiunea psihică impusă de egoism, lipsa de înţelegere sau erori de judecată. 

Azi, în a patra zi de pregătire la trecerea lui Jupiter în Berbec, ne vom confrunta cu 
variante de manifestare. Vom duce dorul caracterului duplicitar al zilelor anterioare 
pentru că acum ne vom pierde mai mult în detalii ce se vor ramifica în progresie 
geometrică. Fiecare gând are cu el zeci de alte gânduri şi fiecare stare sufletească atrage 
după ea o mulţime de puişori mai mici sau mai mari care vor crea probleme nu prin 
calitatea lor, ci prin amploare, prin multitudinea de variante pe care le avem de gândit, 
prin traseele multiple pe care va trebui azi să mergem, dacă se poate chiar pe toate 
deodată. 

Prima parte a zilei are deci o componentă agresivă, care ne spune că dacă alungăm 
totul din cale, dacă aplicăm o selecţie drastică, dură, nu doar în sectorul privat al vieţii, ci 
şi în cel public, ne vom asigura un loc sigur şi stabil. Acest gen de angajament, menţinut de 
opoziţia pe care Luna o va face cu Marte în prima parte a zilei ne umple de tristeţe. Zodia 
Leu, prin Lună, va interveni acum prin defectele sale, punând propria persoană pe primul 
loc, propriul interes şi asta pentru a construi, în mare diversitate, un confort. 

Trecerea Soarelui în Vărsător schimbă registrul comportamental dând un sens 
pozitiv instabilității. În a doua parte a zilei vom interveni deci cu argumente, cu alte 
motivații decât cele individualiste, egocentrice în aşa fel încât complicațiile din prima 
parte a zilei vor fi îmbrăcate într-un gen de misionarism extrem de subtil: „Am făcut totul 
pentru tine!”, „Te-am certat pentru că ţin la tine!” „Gelozia mea trebuie să-ţi spună că te 
iubesc!” ş.a.m.d. Pentru că Luna este încă în Leu, fariseismul este la el acasă. Azi nu vom 
face nimic pentru ceilalți sau dacă vom face nu va fi nimic real sau îndreptat spre ei. 
Diversitatea, aşa cum se prezintă ea azi, rămâne în acelaşi cadru al mobilizării interioare 
pentru un traseu personal sau pentru o satisfacţie personală. Egoismul, aşa cum ne vine el 
din vibraţiile negative ale zodiei Leu, are manifestări extrem de variate azi. Nu trebuie să 
ne învinuim de negativism dacă am dezlegat ogarii şi i-am lăsat liberi toată ziua pentru că 
acesta nu este un fel de a fi, o obişnuinţă, ci o ipostază, o manifestare izolată care nu 
creează noi identități, ci ne duce la o mai bună înţelegere a propriei naturi interioare, la o 
mai bună pregătire în faţa evenimentelor sociale ce vor veni anul acesta, într-un moment 
anume, când nu vom mai avea timp să experimentăm, ci va trebui să ştim precis la ce 
efecte să ne aşteptăm dacă se va întâmpla ca azi, să dezlegăm ogarii. 

Ipostaza lui Jupiter în Berbec, ce instigă la promovarea valorilor personale, la 
marcarea locului, naţiunii, planetei cu vibraţiile personale, are şi o componentă egoistă, 
una extrem de greu de înţeles şi mai ales de acceptat. Mesajul lui „Eu am făcut!”, „Eu am 
descoperit!” „Eu am atins prima dată vârful!” este o mare încercare azi. Cei mai mulţi 
dintre cei ce trăiesc o viață comună, fără extreme, fără vârfuri, fără performanţe, se vor 
simţi azi constrânşi de absenţa acestora. Se vor învinui că, neatingând o performanţă, sunt 
lipsiţi de calităţi şi asta le va produce o adâncă leziune interioară. Aceasta este ipostaza în 
care unul din ogarii dezlegaţi îşi va muşca stăpânul. Noi trebuie să iertăm câinele care ne-a 
muşcat pentru că dacă a făcut asta nu înseamnă ca nu e credincios, ci înseamnă ca l-am 
neglijat, că nu i-am educat comportamentul şi, privindu-şi stăpânul ca pe un străin, se 
oglindeşte în atitudinea sa rece şi îl sancţionează muşcându-l. 

Diversitatea atinsă azi este una din pârghiile importante de care ne vom folosi în 
prima jumătate a anului 2011. Acţionând, puţini vor dori să şi înţeleagă de ce fac aşa şi 
pentru asta au nevoie de un câine care, luându-şi rolul de necredincios, îl muşcă şi îi 
încearcă acestuia încrederea, devotamentul sau dragostea. 

Evenimentele sociale ale acestei zile conţin o componentă dramatică. Privind cu 
obiectivitate dinamica acestor unghiuri astrologul ştie că limitarea sentimentului, 
egoismul sau ignoranţa ce derivă din primele două sunt construcţii personale, 
„performanţe” asupra cărora s-a lucrat atâţia ani. Ipostaza unică a lui 2011 va trebui să se 
ridice dintr-o altă formă de „EU”, dintr-o altă construcţie personală, mult mai aerisită, 
mult mai pozitivă. 

Prin urmare, 20 ianuarie poate fi o zi a autolezării involuntare, a desprinderii de 
Eul limitat la dimensiunea existenţei materialiste, o zi în care să descoperim cu stupoare 
cât de mult dispreţuim taman ceea ce ne place cel mai mult să facem. 

Aceste contradicții ne vor tulbura mult, prea mult şi ne vor influenţa deciziile pe 
care le luăm pe spaţiul public. Unii ar spune că azi nu sunt în apele lor, că nu se regăsesc 
prin nimic din ceea ce fac şi că o dinamică socială îi atrage în conjuncturi de proastă 
factură, diferite de ceea ce fac ei în mod obişnuit sau care sunt în totală contradicţie cu 
moralitatea lor. 

De partea cealaltă, valorile personale corecte sunt şi ele explorate făcând din 20 
ianuarie o zi a creaţiilor originale, a inspiraţiei geniale, a descoperirilor neobişnuite. Azi 
păstrându-ne în acelaşi registru al îndemnurilor spre a folosi egoist realizările personale, 
adică de a deţine nişte ogari, dar fără a rafina îndemnul personal (a-i dresa, a-i învăţa să se 
comporte), înseamnă de fapt a perverti tot ceea ce este frumos, nu neapărat acum, azi, ci 
în mod sigur până la începutul lunii iunie 2011. 


Vineri, 21 ianuarie 
Vineri 21- 1-2011 4:25 Luna (Leo) Sex (Lib) Saturn 
Vineri 21- 1-2011 17:29 Juno [Lib] S/R 
Vineri 21- 1-2011 20:57 Luna (Leo) Opp (Aqu) Neptune 
Vineri 21- 1-2011 23:15 Luna (Leo) Opp (Aqu) Chiron 


Ultima zi pregătitoare trecerii lui Jupiter în Berbec este o zi de retragere. Azi Junon 
va intra în mers retrograd până pe 5 mai. Contextul astral al acestui eveniment este dificil 
în ceea ce priveşte latura sentimentală, dar benefică şedinţelor de autoanaliză, autocritică, 
aprofundare a relațiilor bazate pe o bună înțelegere şi pe dialog. 

În mod sigur multe din conflictele pe care le avem acum pe desfăşurător, până în 5 
mai 2011 vor ajunge la o înţelegere sau vor trece într-o altă etapă, adică, prin 
retrogradarea lui Junon, vor ajunge să se sublimeze, însa ceea ce se va întâmplă azi nu va 
semăna cu binele, succesul, nici măcar cu satisfacția pe care le vom avea când ne vom 
vedea multe din relaţii trecute într-un alt plan. 

Mersul retrograd prin Balanţă a lui Junon ne aduce însa o mare complicaţie pe care 
o vom trăi în solitudine. Nu vom mai avea atâta disponibilitate pentru a împărtăşi impresii 
sau a face confesiuni celor apropiaţi, ci ne va încerca o uşoară neîncredere în neprevăzutul 
zilei de mâine, în noi înşine, în ceea ce am transmite ca impresie sedimentată, fie ea bună 
sau rea. Lipsa sincerităţii, a dorinţei, a împărtăşirii sentimentului sau gândului poate duce 
multe din cuplurile ce nu au o relaţie solidă în pragul despărțirii, fără ca vreuna din părți 
să privească acest eveniment ca pe unul tragic, poate nici chiar dureros. Există în acest 
impuls o satisfacţie pe care o va avea cel care simte că tipul de relaţie pe care l-a dus pană 
acum s-a schimbat într-un fel. Indiferent că este vorba despre o schimbare în bine sau de o 
schimbare în rău, va dori să continue de dragul unei diversităţi stranii. Aceste vor fi 
vizibile cel puţin o lună de zile, cât Soarele va sta în Vărsător, cărora li se alătură nevoia de 
libertate, de a trăi viaţa în afara responsabilităţii faţă de un apropiat, o persoană dragă din 
jur, de soţ, soţie, frate, soră, prieten, partener de viaţă, partener de afaceri, coleg de 

serviciu. Azi retragerea se poate traduce şi prin puţin, abţinere de la alimente, de la hrana 
mentală sau afectivă pe care am preferat-o în ultimele luni, la acele informaţii care ne-au 
obişnuit cu un anumit gen de înţelegere sau senzaţie. 

La capitolul evenimente azi multe din cele ce vom face vor fi motivate de „n-am 
chef”, „m-am saturat”, „mă plictisesc”, „nu mai pot”. Minciuna şi, forma ei mai puţin 
periculoasă, disimularea fac parte azi din acelaşi repertoriu. 

Prin urmare, 21 ianuarie deşi pare a avea un nou parfum ce ne vine din trecerea 
Soarelui prin Vărsător, ca o nouă libertate, ca un nou mod de înţelegere, ca o nouă modă, 
un nou fel de a fi şi simţi, ne tratează cu împlinirea acestora prin renunțare, prin retragere, 
prin repliere. Simţim mai puţin, gândim mai puţin, mâncăm mai puţin sau ne petrecem 
mai puţin timp cu cei apropiaţi motivând asta printr-o nevoie de libertate, ca şi cum am 
alege sa facem asta, sau printr-o nevoie de repaus. În realitate, ne temem de ceea ce am 
putea să atingem, de contact, de implicare, de construcţia sau reconstrucţia unei relaţii. 
Dintr-odată totul ni se pare prea mult, prea insistent, prea greu, prea complicat şi vom 
considera că simplificând rezolvăm. Deci acesta este îndemnul zilei, dacă vom insista prea 
mult pe această direcţie, riscăm să atingem o latură a solitudinii pe care nu o vom îndrăgi 
deloc. În Balanţă, retrogradarea lui Junon ne aduce teamă de singurătate, de sărăcie, de 
ceea ce slăbeşte sau desparte, deşi, de partea cealaltă, fiecare va dori sa aibă pe cineva în 
jurul său care să-i ducă povara. 

Recomandarea pentru aceasta zi este aceea de a ne strădui să păşim pe calea de 
mijloc. Unele aspecte ale vieţii trebuie să intre într-o uşoară transformare, pe altele trebuie 
să le înlăturăm în totalitate, însă exista valori pe care trebuie să le ducem mai departe. 
Exagerările au consecinţe nefaste, chiar dacă sunt făcute cu bune intenţii. A renunţa la un 
prieten doar pentru că nu poţi ierta, a rupe o relaţie doar pentru că nu mai este conformă 
aspirațiilor comune, a distruge un ideal doar pentru că este prea greu de atins, ţine de 
aspectul negativ al retragerii. 

De fapt, azi contextul astral ne îndemnă să ne retragem nu pentru a ne rupe de 
grup, ci pentru a-l vedea mai bine sau dintr-un alt unghi. 


Sâmbătă, 22 ianuarie 
Sambata 22- 1-2011 1:09 Luna (Leo) --> Virgo 
Sambata 22- 1-2011 3:05 Luna (Vir) Tri [Cap] Node 
Sambata 22- 1-2011 10:51 Sun (Aqu) Tri [Lib] Juno 
Sambata 22- 1-2011 11:00 Luna (Vir) Tri (Cap) Pluto 
Sambata 22- 1-2011 19:11 Jupiter (Pis) --> Aries 
Sambata 22- 1-2011 20:42 Luna (Vir) Tri (Cap) Mercury 


A sosit şi ziua cea mare! A venit şi momentul în care Jupiter va trece în Berbec. Azi 
este prima zi de angajare şi tot azi va dori să facă o frumoasă demonstrație de forță, cu 
puterile şi relațiile sale şi tot azi va risca să comită o mare greşeală, o imensă gafă, poate 
cea mai mare din prima jumătate a anului. 

În Berbec, Jupiter este simbolul pionieratului şi al inițiativei. El aduce ținta cea mai 
înaltă şi nu se va preocupa deloc de mijloacele prin care şi-o va atinge, ci mai curând îşi va 
dezvolta o exprimare arzătoare, fulgerătoare care fie îl va face dintr-un salt să ajungă pe 
vârful cel mai înalt al muntelui, fie să se consume într-un arzător foc de paie, usturător şi 
efemer. 

Azi descoperim curajul, forța, îndrăzneala, valorile dinamice pe care le-am cultivat 
până acum, care ne-au fascinat de-a lungul întregului an 2010 atunci când le-am văzut la 
alţii, forţa de a vorbi pe un alt ton, într-o altă limbă şi de a folosi înţelesuri noi în 
exprimarea comună. Cu alte cuvinte funcţiile psihice, capul, fruntea, la propriu, sau liderul 
sunt elementele care ne vor mobiliza atât de mult încât nu avem timp deloc sa ne gândim, 
să reflectăm. Totul se va baza pe timp, pe iniţiativă, pe dinamism, de parcă aceasta va 
înlocui moneda naţională. 

Contextul special prin care Jupiter va intra în Berbec este puternic, dinamic şi în 
ansamblu diferit faţă de tot ceea ce am trăit în ultimele 5 zile. La puţin timp de la miezul 
nopţii Luna trece în Fecioară, aducând o moderație în intenţii şi o reţinere în a acţiona pe 
spaţiul public. Pudoarea devine acum constructivă şi ea ne va ajuta să ne alegem azi 
anturajul, vestimentația, alimentele, ne va încuraja să vorbim frumos, clar, simplu, precis. 
Acest gen de retragere, menţinut din îndemnul zilei de ieri, ne scoate din impasul 
întâmplărilor neprevăzute. Indiferent că aceste întâmplări vin pe calea aerului, prin 
tehnica modernă, prin intermediul ideilor sau pe calea memoriei, ne găseşte într-o stare 
activă, ca şi cum am fi pregătiţi pentru asta. Trigonul Lunii cu Capul Dragonului este semn 
de cultivare a unei abilităţi, de descoperire a unui talent, de revelare, de identificare a unei 
chei magnifice pe baza căreia întregul edificiu al primei jumătăţi de an se va deschide şi se 
va ramifica construind o noua şi impresionantă structură a vieţii. 

Cu ziua de azi începem să realizăm că 2011 este unic în întreaga noastră existenţă. 
Cu această zi încep să se contureze valorile importante pe care le vom folosi de-a lungul 
întregului an şi tot azi vom avea un important semn din partea destinului spre ce anume 
să ne îndreptăm. 

Trigoanele Soare-Junon şi Luna-Pluton întăresc această direcţie aducând la lumină 
acele elemente pozitive ale ultimelor 5 zile de pregătire, ca şi cum de-a lungul întregii zile 
vom trăi la fiecare 4-5 ore câte un rezumat al zilelor anterioare, de luni până vineri. 

Pe acest fond, ingresul lui Jupiter în Berbec, cu un ascendent în Leu, îşi face simțită 
prezenta printr-un disconfort, resimţit şi joi şi vineri, de parca acum corpul consideră că 
este momentul să-şi reamintească acel „ceva” al zilei anterioare. Acest semn de disconfort 
este deocamdată un indiciu, o forma de avertizare, evidenţiată din experienţele celor 5 zile 
de pregătire. Un gen de entuziasm negativ ne va face să acordăm o importanţă mai mare 
sau să ignorăm acest indiciu şi aceasta este o altă manieră, complicată de lipsa de atenţie, 
prin care suntem verificaţi pe nivelul maturității, a rezistenţei la efort, a capacităţii de 
adaptare. Dezvoltată într-un crescendo, această tendinţă va atinge toate nivele de expresie 
personală pentru că va mobiliza voinţa, abnegaţia, intensitatea proceselor şi mai puţin 
consistenţa lor. Tonul va face şi de această dată muzica, iar primele acorduri sunt auzite 
azi. 

Faptul că la această trecere în Berbec Jupiter este în careu cu Axa Dragonului, 
canalizând în acest tip de aspect, de tensiuni, de explozie, vibraţiile uraniene şi cele ale lui 
Lilith, aflate în preajmă, nu face decât sa intensifice şi mai mult tensiunea acestui resort. 
Se stabilesc modificări de conduită, schimbări de structură, renunţarea la elementele 
anului 2010 sau chiar ale anilor din urmă, care nu şi-au dovedit eficienţa, fie prin calitatea 
lor, fie prin servitute. Această modificare poate aduce tulburări de opinie, nemulțumiri şi 
dezamăgiri intense pentru că la suprafaţă totul va părea ca o revoltă orientată împotriva 
singurului element bun care a supravieţuit tulburărilor din 2010, însă la interior el indică 
o aprigă luptă pentru întâietate. Mulţi vor intra în istorie prin uşa din spate, vor deveni 
celebri pentru că vor strica o imagine, vor arde în focul de paie al Berbecului calităţile 
incomplete, demersurile nefinalizate ale anilor anteriori. Acest carusel va părea oamenilor 
superficiali, celor care apreciază calitatea vieţii doar după praful care aleargă pe stradă, 
drept o întoarcere la trecut, o reîncepere a unui demers de revendicare, schimbare, 
abdicare sau de distrugere. N-o luăm de la capăt, nu ne întoarcem la trecut, nu schimbăm 
structura majoră, scheletul care ne ajută să desenăm în aer forme umanoide, ci 
mentalitatea care ne permite, din iunie încolo, să ne învelim aceste forme cu culori 
diferite, adică în calităţi stabile, mature şi susţinute pe rezultate, efort sau experienţă. 

Acum ni se va părea că tot ce zboară se mănâncă sau ca tot ce înoată este peşte. 
Acest Jupiter în Berbec, benefic aspiraţiei spirituale şi căutărilor ezoterice, nu va putea să 
reaşeze structurile sociale aşa cum intenţionează. Cel mult va realiza o corectare 
superficială a unei erori, însă, pentru că o avem pe Venus în casa IV în Săgetător, în sextil 
cu Saturn şi careu cu Luna, cei care se vor erija în lideri doar pentru că nu le-a tăiat nimeni 
elanul se vor îmbăta cu victoria înainte ca ea să vină. Se pare ca avându-l pe Saturn în III 

lecţia educaţiei, a acceptării unei autorităţi, a supunerii chiar declarate este un element 
important în această primă jumătate de an. Capul Dragonului se va apropia rapid de casa 
IV din tema de ingres al lui Jupiter in Berbec şi când va ajunge acolo va schimba 
prioritatea din apriga nevoia de a accede într-o poziţie socială importantă în construirea 
unei relaţii durabile în familie, grupul de apartenenţă, popor, stat. Intervenţia lui Jupiter, 
în maniera exuberantă sub care ni se va înfăţişa în aceste patru luni şi jumătate, va avea 
un efect surpriză asupra casei IV, asupra opiniei publice, asupra maselor. Oricât de mic 
este grupul, oricât de închis sau împrăştiat ni se arată el acum, în primăvară, sub impactul 
lui Jupiter în Berbec, se va reorganiza rapid sub o altă formă, fără a schimba statutul, 
denumirea, direcţia. Cel care în această perioadă se va erija în lider, de grup, de ţară sau de 
opinie, va trebui să se gândească serios la asta pentru că, pe acest tranzit, această ambiţie 
este efemeră. 

Prin urmare, una dintre cele mai importante zile ale anului 2011 se va consuma 
între aspirații înalte şi teama de eşec, între entuziasmul fără margini şi o întunecare a 
minţii cauzate de o stranie dorință de putere. Se poate vorbi însă de o luciditate a 
momentului, de o inteligenţă a faptelor, a impulsului, de o iniţiere a unor demersuri care 
se pot finaliza doar dacă momentul a fost pregătit din timp, doar dacă el nu se produce sub 
impulsul momentului. 

Trecerea lui Jupiter prin Berbec este semnul unui zdruncin care reaşează lucrurile 
în albia lor, însă nu acum, ci după trecerea sa acest de semn, adică după 4 iunie 2011 de 
când intră în Taur. Multe tulburări de conştiinţă, multe decizii, alegeri menținute într-un 
forfot interior, ascunse privirii celorlalţi pe motivul nepotrivirii, ruşinii, neputinței, 
necunoaşterii sunt acum etalate. În final, Jupiter în Berbec poate fi semnul constituirii de 
mici structuri în interiorul altora mai mari care agită spiritele şi vor să modifice 
substanţial elementele care conferă imagine, strălucire, elementele din vârf, din punctul 
cel mai înalt al organizaţiei sau grupului. 

Recomandarea, nu doar pentru această zi, ci pentru întreaga perioadă, până pe 4 
iunie 2011, este aceea de a consuma o mare parte din energia care ne îndreaptă atenţia 
spre evenimente sociale pentru rafinarea spiritului, pentru purificarea lui, pentru 
stabilirea unor ţinte morale, care să meargă în paralel cu celelalte, de abordarea continua a 
unui proces de rememorare pozitiva bazată pe fapte, nu pe intenţii sau aspirații. Să nu 
uităm, viaţa este ceea ce trăim! 


Duminică, 23 ianuarie 
Duminica 23- 1-2011 3:47 Luna (Vir) Squ (Sag) Venus 
Duminica 23- 1-2011 15:09 Luna (Vir) Opp (Pis) Lilith 
Duminica 23- 1-2011 21:18 Venus (Sag) Sex (Lib) Saturn 
Duminica 23- 1-2011 22:07 Luna (Vir) Opp (Pis) Uranus 


Finalul săptămânii nu se diferă mult de ziua anterioară, chiar dacă dificultățile ei 
sunt diferite de ceea ce s-a întâmplat ieri, chiar dacă nemulțumirile sau ambițiile acum se 
aşează pe alte baze. Sextilul pe care Saturn şi Venus îl împlinesc azi ne încurajează 
intenţiile pe care le-am dezvoltat ieri şi încearcă să ne convingă că scopul scuză mijloacele. 
Mijloacele pe care le vom folosi azi sunt mai puţin corecte, chiar criticate, şi nu au suportul 
grupului sau societăţii, insă primesc din partea noastră toată susţinerea şi atenţia. 

Pe final de Fecioară, Luna încheia azi o perioadă de complicaţii vizibile prin 
afectarea stării de sănătate, prin blocarea unor demersuri, prin amânarea unor decizii. 
Ideile, exprimarea lor, dar şi conţinutul pe care trebuie să-l transfere comportă azi o 
obstrucţionare stranie. Unii vor spune că nu mai au inspiraţie, că nu mai pot gândi clar, că 
se simt bulversaţi în sentimentele cele mai stabile sau că le este zdruncinată încrederea în 
valori sau în oameni. 

Întreaga zi devine un instrument al nesiguranţei, însă nu pentru a dezvolta un 
comportament negativ şi nici pentru că anterior, folosind aceleaşi mijloace sau 

interacționând cu aceleaşi persoane, am greşit, ci pentru că a ne împlini visul, a finaliza 
demersuri iniţiate în zilele anterioare sau, mai simplu, a realiza ceea ce ne-am propus ieri 
şi regândit azi, este nevoie de o schimbare interioară importantă, de o tărie de caracter 
care, după unghiurile care se împlinesc azi, la rândul ei, ne cere o înţelegere simplă a 
mecanismului declanşat, a tipului de relaţie abordat sau o  empatizare. 
De partea cealaltă a balanței, echilibrul termic, regimul hidric al organismului sunt 
puternic zdruncinate, dar şi acele structuri pe care le-am construit pentru a ne apăra. 
Pielea, unghiile, părul sunt afectate şi, ca atitudine, ironia, criticismul, intoleranţa la 
superficialitate, la dizarmonie sau instabilitate, ne vor pune azi în mare dificultate. 

Prin urmare, ultima zi a săptămânii este o zi de înţelegere sau cel puţin în direcţia 
asta suntem îndreptaţi. Azi ne simţim mai aproape de studiu, de cercetare, de lumea 
ideilor, de surprinderea comportamentului situat dincolo de gesturile evidente, de 
înţelegere a omului în ansamblul său, nu prin cele câteva calităţi şi defecte pe care avem 
ocazia să le surprindem la un moment dat. Asta implică un efort interior, un zdruncin, o 
muncă susținută care ni se va părea mai intensă şi mai istovitoare decât este în realitate 
pentru că, de această dată, facem ceea nu am mai făcut până acum. 23 ianuarie este ziua în 
care folosim mâna pe care nu am folosit-o niciodată, piciorul cu care nu am mers până 
acum şi cu ajutorul lor intrăm într-o lume pe care nu o stăpânim pentru că nu am mai 
intrat în contact cu ea. 

A crede că din senin ne vin puteri pentru a face față acestui element nou este o 
mare păcăleală. Să fim ponderaţi azi şi, în loc să fie o zi de mândrie, de fală, de aroganță 
sau supraapreciere, să o transformăm într-o zi a respectului pentru ceea ce există într-un 
contact mai mult sau mai puţin direct cu noi înşine, chiar dacă nu ştim sau nu putem să 
luăm parte la ceea ce reprezintă. Respectul pe care îl dezvoltăm azi pentru existența 
celorlalţi, pentru modul cum au ales să trăiască nu este altceva decât măsura respectului 
pe care ni-l acordăm nouă înşine. 


Luni, 24 ianuarie 
Luni 24- 1-2011 1:58 Luna (Vir) --> Libra 
Luni 24- 1-2011 2:21 Luna (Lib) Opp (Ari) Jupiter 
Luni 24- 1-2011 3:45 Luna (Lib) Squ [Cap] Node 
Luni 24- 1-2011 5:11 Luna (Lib) Con [Lib] Juno 
Luni 24- 1-2011 8:24 Sun (Aqu) Tri (Lib) Moon 
Luni 24- 1-2011 12:06 Luna (Lib) Squ (Cap) Pluto 
Luni 24- 1-2011 12:58 Luna (Lib) Tri (Aqu) Mars 


Mai puţin dinamică şi mai puţin impulsivă decât a fost săptămâna anterioară, 
intervalul cuprins între 24 şi 30 ianuarie 2011 aduce un ecou al acţiunilor din ultimele 
două luni, împlinind câteva aspecte care, în ciuda aparenţelor, nu sunt doar negative. 

Trecerea Lunii în Balanţă ne îndreaptă atenţia spre relaţiile interumane, spre 
plăcerea de a conversa, de a realiza acţiuni superficiale, de a îmbrăca preocuparea 
cotidiană într-o haină plăcută, frumoasă şi elegantă. Multe vin azi anunțând situaţii, 
evenimente care se vor împlini în mijlocul săptămânii, dar, ca şi cum nu auzim, nu vedem, 
nu simţim, le lăsăm să treacă pe lângă noi, le ignorăm, ne arătăm indiferenți doar pentru a 
ne menţine pe o linie a confortului, a stabilităţii, a liniştii. 

Deşi vom plăti scump liniştea şi detaşarea zilei de azi, maniera specială în care ne 
vom îndrepta atenţia spre refacerea structurii, spre întărirea ei, spre consolidarea acelor 
relaţii care au fost ignorate în ultima perioadă, ne va plăcea mult şi ne va anima sufletul cu 
stări plăcute, de încântare şi încredere. 

Chiar de dimineaţă Lună şi Soarele trec printr-un trigon, primul cu Soarele în 
Vărsător de anul acesta, care îşi va îndrepta vibraţiile mai mult spre latura personală a 
vieţii. Ceea ce vine din social, ceea ce se ridică acum în faţa ochilor, ceea ce ni se arată pe 
stradă, la serviciu, ceea ce vedem pe cer sau ceea ce înţelegem din emisiunile de ştiri sunt 
elemente care sperie sau îngrijorează. Pentru că latura subiectivă este prioritară azi, nu 

putem şti dacă aspectul lor negativ este sau nu exagerat, dar vom avea intuiţii, impulsuri, 
îndemnuri de a ne îndrepta spre o anumită zonă socială, pentru a declanşa un anumit 
demers sau de a-l menţine, fără a avea pentru asta o explicaţie raţională. 
Ceea ce iese însă pe spaţiul public azi este negativ şi straniu. Cuvântul devine o armă care 
după ce îşi taie adversarul se întoarce asupra stăpânului, după ce îşi desfiinţează inamicul 
se întoarce asupra celui care l-a emis pentru a-i aplica aceeaşi lovitură. Este de la sine 
înțeles că vor avea o zi bună doar cei care, după ce îşi vor identifica acele elemente care îi 
scot din mulţumirile unei vieţi private simple, îşi vor impune un autocontrol sever asupra 
gândurilor, nejudecând pe nimeni pentru nimic, nici dacă se vor trezi îmbrânciţi sau daţi 
la o parte pe stradă, în magazin sau, la figurat, agresaţi în funcţia pe care o deţin. 

Prin urmare, azi suntem tentaţi să ne separăm de ceea ce este mai important 
pentru existenţa spirituală, de ceea ce ne poate face mai puternici, mai siguri, mai 
îndrăzneţi sau mai sensibili. Acest gen de complicaţie existenţială ne răscoleşte acele 
sectoare care în ultimele luni au fost lăsate la o parte tocmai pentru că cereau timp, 
disponibilitate, resurse sau relaţii de care nu dispuneam. Acum avem curajul să ne 
detaşăm complet, să nu ne mai consumăm că nu am rezolvat ceva, ci să ne bucurăm de 
faptul că renunțând avem garantul unei vieţi cu cel puţin o problemă în minus. Dacă 
suntem tentaţi să povestim despre asta, să ne abţinem şi să o lăsăm pe mai târziu pentru 
că, dacă vom fi sinceri în autoanaliză, vom admite că azi renunţarea va fi percepută ca un 
pas înapoi, ca o pierdere, ca un nereuşită cu care nu vom fi niciodată împăcaţi. Se impune 
ca azi să fim lucizi şi sinceri cu sine şi să avem mai multă încredere în inspiraţie. Intuiţiile 
acestei zile sunt cel puţin eficiente ori precise, dacă nu chiar profetice. Ceea ce ne aduce 
această zi este o informaţie şi, dacă nu poţi trăi în această lume fără a fi informat, nu 
înseamnă că dacă eşti informat eşti şi realizat. Va fi greu să înţelegem corect această idee 
azi, deşi cine o va face va avea o zi minunată, lipsită de caracterul ei tragic. 


Marţi, 25 ianuarie 
Marti 25- 1-2011 3:18 Luna (Lib) Squ (Cap) Mercury 
Marti 25- 1-2011 6:35 Luna (Lib) Con (Lib) Saturn 
Marti 25- 1-2011 9:21 Luna (Lib) Sex (Sag) Venus 


Împlinind doar trei aspecte majore, Luna îşi ia rolul de mesager între trăsăturile 
degajate ale zilei anterioare şi cele dure, revoluţionare, ale zilei următoare. În felul acesta 
ea îi face pe oameni oportunişti sau dispuşi să-şi schimbe părerile, drumurile, le încurcă 
gândurile şi-i consiliază greşit. Având un Saturn în Balanţă, aproape static (mâine intră în 
mers retrograd) se întâmplă ca şi cum timpul se opreşte şi oamenii, ca furnicuţele, se agită 
să profite de această ipostază inedită. Dacă la nivel mental această direcţie este interesantă 
pentru că poate diversifica într-un mod constructiv ideile, aspiratiile, la capitolul 
evenimente sociale această descindere face din 25 ianuarie o zi pierdută pentru că nu 
continua ceea ce s-a început ieri, dar nici nu se conformează încă în faţa a ceea ce va veni 
mâine. 

Azi sunt puse la îndoială decizii, ne dezicem de sfaturile celor apropiaţi, de 
recomandările lor. Le căutam motiv pentru a le anula sau desconsidera şi în încercarea de 
a ne aşeza într-o albie raţională ne pierdem într-un sentiment de nesiguranţă care ne 
tulbură foarte mult. Vom apela la un colac de salvare, la o cunoştinţă, vom face apel la 
memorie, vom invoca motive artificiale pentru a ne păstra echilibrul şi a nu ne topi în 
îndoială. 

În a doua parte a zilei, prin schimbul pozitiv pe care l-am încercat după ora 10,00, 
după ce Lună şi Venus s-au întâlnit în sextil, riscăm să atingem cealaltă extremă, căutând 
să discutăm deschis şi sincer despre îndoială, tulburările, eşecurile din prima parte a zilei. 
Nici aşa nu va fi bine pentru că vom alege să face asta într-un moment de eliberare de 
tensiune, care nu se va dovedi a fi cel mai bun moment. Ezoteriştii numesc asta penumbră, 

adică nici lumină nici întuneric, nici îndoială nici bucurie, ci o stare sufletească de 
fragilitate majoră şi consideră că postul de gânduri este cel mai indicat procedeu pentru a 
depăşi acest moment. 

Prin urmare, 25 ianuarie este o zi de comunicare cu sine prin sine. Cuvinţele şi 
gândurile sunt două lame ale aceluiaşi cuţit şi orice am face, dacă vrem să comunicăm, 
trebuie să ne confruntăm acestui tip de agresiune, de autoagresiune. Dacă nu am fi atât de 
vulnerabili aşa cum suntem azi, dacă nu ne-am îndoi atât de uşor cum o facem azi şi dacă 
nu am apela la minciună sau disimulare atât de simplu cum se întâmplă azi, în mod sigur 
nu am fi atât de fragili şi starea emoţională nu ar fi atât de uşor agresată. 
Pe spaţiul public azi oamenii devin torţionari unii pentru ceilalţi, ceea ce înseamnă că nu 
doar se rănesc din greşeală, ci cu cât îşi va vedea victima mai fricoasa cu atât vânătorul se 
simte mai viteaz. 

Recomandarea pentru această zi este aceea de a da curs mesajului său principal, 
acela de a fi o zi mesager. Prin fluctuațiile magnetismului astral azi simţim cu luciditate cât 
de neplăcută este fragilitate, care sunt sectoarele existenţiale asupra cărora trebuie lucrat 
şi care ne este punctul cel mai sensibil, însă doar ca informaţie, nu şi ca mod de acţiune. 


Miercuri, 26 ianuarie 
Miercuri 26- 1-2011 0:03 Luna (Lib) Tri (Aqu) Neptune 
Miercuri 26- 1-2011 2:41 Luna (Lib) Tri (Aqu) Chiron 
Miercuri 26- 1-2011 4:15 Luna (Lib) --> Scorpio 
Miercuri 26- 1-2011 5:55 Luna (Sco) Sex [Cap] Node 
Miercuri 26- 1-2011 8:08 Saturn [Lib] S/R 
Miercuri 26- 1-2011 11:57 Mercury (Cap) Squ [Lib] Saturn 
Miercuri 26- 1-2011 14:56 Luna (Sco) Sex (Cap) Pluto 
Miercuri 26- 1-2011 14:57 Sun (Aqu) Squ (Sco) Luna (Half Moon) 
Miercuri 26- 1-2011 18:47 Luna (Sco) Squ (Aqu) Mars 


Azi Luna trece în Scorpion (cădere) imediat ce va împlini două trigoane cu Neptun 
şi Chiron. Tot azi Saturn va intra în mers retrograd şi va împlini un careu cu Mercur, 
luminariile vor fi în careu (Ultimul Pătrar), iar Luna va suplimenta trăsăturile acestui 
moment de maximum prin calitățile desprinse din sextilul cu Pluton şi respectiv careul cu 
Marte. Pe lângă acestea, Jupiter este într-un careu foarte strâns cu Nodurile Lunii (aspect 
ce se va împlini mâine) şi Soarele într-o conjuncţie strânsă cu Marte (4 februarie) ceea ce 
înseamnă o intervenţie agresivă asupra crucii cardinale. 

Intrarea lui Saturn în mers retrograd aduce în special azi, în prima sa zi, un 
moment de ezitare. Unii îl vor percepe că pe un moment de hiperluciditate, de înţelegere 
subtilă, de deschidere spre noi orizonturi, de înţelegere a faptelor trecute, de întrezărire a 
unei posibilităţi menită să repare ceea ce s-a greşit în trecut. Din păcate, aceştia se înşeală 
pentru că nu este un astfel de moment. Ceea ce ne chemă înapoi în trecut este tot un fel de 
mers înainte, ca şi cum am fi la bordul unui vas care porneşte din Panama pe Pacific şi 
după ce parcurge o distanţă semnificativă vasul nu se mai întoarce, ci merge înainte 
pentru a ajunge în Panama prin Atlantic. Această comparaţie este potrivită pentru mesajul 
lui Saturn aşa cum se întruchipează el acum, azi, aşa cum este văzut el de aici, de jos. Pe 13 
iunie 2011 când îşi încheie deplasarea retrogradă are deja 7 grade din Balanţă pe care l-a 
mers înapoi, grade pe care le-a parcurs în mers direct în intervalul 20 octombrie 2010 — 
26 ianuarie 2011. Nu vom rătăci prea mult cu mintea şi nici faptele acestei retrogradări nu 
ne vor duce prea mult în trecut, ci la ceea ce a fost semnificativ în intervalul indicat mai 
sus. Ceea ce se complică prin această retrogradare nu va veni de la Saturn, ci de la Pluton 
sau de la Capul Dragonului, de la Jupiter sau de la Neptun. Toate acestea le vom interpreta 
însă la momentul când vor intra în scenă. 

Azi, dar şi în zilele următoare cât a mai rămân din această lună, ne vom consuma în 
ceea ce ne sperie cel mai mult. Mulţi îşi vor face norma la serviciu, se vor preocupa ca prin 
asta să facă impresie bună, îşi vor depăşi atribuţiile cu responsabilitate şi îndrăzneală 

pentru a-şi demonstra sieşi că în felul acesta temerile nu sunt deloc justificate. Azi iau 
contur îndoielile zilei de luni. Dacă luni am gândit mai puţin corect faţă de un apropiat, 
marţi de asemenea, azi lucrurile iau o altă turnură deşi iniţial vom considera că există o 
consecinţă a faptelor care ar putea fi făcute pornind de la această atitudine. Apoi, 
încercând să-şi observe comportamentul sau să observe efecte ale acestui, o parte dintre 
oameni se vor pierde în acuzaţii gratuite („el este de vină, am ştiut eu”, „am fost pregătit, 
ştiam că va lovi” s.a.m.d.), iar alţii se vor tempera, considerând că viitorul le poate fi 
compromis de o astfel de atitudine. 

Azi doar grija vorbeşte pentru noi, pentru că nimic din ceea ce ne iese la înaintare 
nu poate produce un asemenea efect. Există conspirații, există voci care sunt împotrivă, 
există demersuri în care nu putem câştiga pentru că nu dăm înapoi în a repara ceva, ci 
mergem înainte cu o superviteză pentru a compensa. Toate acestea sunt elemente ale unui 
dinamism social care, la prima vedere nu are nicio finalitate, dar dacă ne detaşam de 
existenţa personală, dacă ne desprindem de complicațiile personale reuşim să vedem că 
temerile individuale duc spre o reparare a unui demers social eşuat în ultimele trei luni ale 
anului sau se încearcă un gen de asociere cu persoane față de care anterior s-a dezvoltat o 
atitudine negativă. 

Indiferent că ne preocupăm mai mult de propriul bine sau că privim în viitor cu 
grija celui care îşi face iarna căruţa şi vara sanie, 26 ianuarie este o zi de zdruncin. În urma 
acestui şoc, al acestui tremur, memoria va funcţiona altfel, mult mai selectiv şi într-un 
mod mult mai lucid. Suntem însă ajutaţi de rațiune, de scepticism, de rezervă, de frică să 
ne stabilim obiective realiste, să ne impunem limite pe care să le putem atinge. Pare deci 
un lucru bun, doar că mulţi nu-şi cunosc măsura, nu-şi cunosc limitele, nu sunt siguri pe 
puterile lor şi nici până unde pot merge cu ele. De aceea azi îi vom vedea pe aceşti indivizi 
risipindu-se în vise, stabilindu-şi obiective irealizabile sau cheltuindu-şi întreaga energie 
pentru o schemă pe care o rafală de vânt să o ridice şi să o ducă pe partea cealaltă a apei. 
Aceştia vor fi victimele lui 2011 pentru că, încadrându-se în determinismul astral, vor 
comite imprudenţele specifice acestui an: reeşalonarea, reinventarierea, repararea, 
reîntoarcerea, revenirea. 

Prin urmare, prima zi de retrogradare a lui Saturn ne pune în temă cu genul de 
complicaţii pe care le vom parcurge în prima jumătate a anului 2011. Acum suntem pe 
punctul de a face un pas important pentru a ne îmbunătăţi condiţia de trai sau de a comite 
o gafă majoră. Nu vor exista mustrări de conştiinţă pentru că azi cu toţii vom fi încurajați 
să dăm curs acelor impulsuri, acelor vise, speranţe, acelor demersuri la care ne pricepem 
cel mai bine. A ne înşela în privinţa lor, a comite azi o greşeală de viziune, de adresare, a se 
invoca azi un viciu de procedură pentru a se amâna o soluţie înseamnă în primul rând a 
aduce la lumina o problemă dezvoltată în ultimele luni ale anului 2010 şi apoi a o amâna 
pentru a le găsi o rezolvare abia în a doua jumătate a acestui an. 

Nu întârzierea este cea care ne va încurca planurile, ci ezitarea, neputinţa de a se 
face o autoanaliza, incertitudinea de acum, lipsa unei informări clare cu privire la propria 
persoană, la propriul mod de a fi sunt cele care vor purta întreaga vină. 

Recomandarea pentru această zi este aceea de a ne menţine în limitele a ceea ce 
ştim despre sine, adică a ceea ce am putut proba până acum. 


Joi, 27 ianuarie 
Joi 27- 1-2011 12:49 Luna (Sco) Sex (Cap) Mercury 
Joi 27- 1-2011 15:53 Jupiter (Ari) Squ [Cap] Node 
Joi 27- 1-2011 21:57 Luna (Sco) Tri (Pis) Lilith 


Azi Jupiter se va afla în careul cu Axa Dragonului şi, pentru că este o planetă cu 
mers lent, nu doar azi, ci întreaga săptămână, dar şi cele două săptămâni, cea de dinaintea 
acestea şi cea de după, sunt marcate de eşecuri, neputinţe în a contura un demers sigur 
sau acolo unde voinţa este educată efort intens pentru a continua, pentru a împlini un 

ideal sau pur şi simplu pentru a rezista în fața unei dureri fizice ori sufleteşti sau de a 
opune rezistenţă unei intervenţii din exterior. 

Dacă în planul vieţii personale acest tip de reacţie tine de lupta de supravieţuire, de 
înţelegere a faptului că în această lume norocul, indiferent sub ce formă ni se înfăţişează 
el, este o comoară ce trebuie apreciată, în planul vieţii sociale acest aspect aduce o orbire 
stranie, de parcă oameni nu se mai cunosc, nu se mai susţin, nu mai colaborează şi, ca un 
efect al acestei îngheţări relaţionale, se atinge o nouă etapă în devenirea personală. 
Renunţând la un anumit tip de colaborare, la întâlniri, la demersuri făcute în grup sau 
printr-un apropiat, descoperim de fapt care este propriul potenţial, care este aportul 
personal în grupul de apartenenţă, care ne este rolul în societate şi mai ales ce aşteptări 
avem de la cei din jur. 

Nu este însă un stadiu plăcut şi ceea ce ne aduce acest aspect doare foarte tare. O 
cauterizare poate însemna vindecarea întregului şi, în cazul de faţă, poate aduce o 
suprimare a acelor sentimente care ne mențineau în mediocritate sau a acelora care ne 
depărtau de ţintele destinului propriu. Ridicându-se între semne cardinale acest unghi ne 
aduce puseuri de agresivitate, impulsuri necontrolate motivate de nevoi imediate. 
Manifestările corpului vor fi stranii, nu doar în ceea ce privesc reacţiile motrice, ci şi în 
privinţa impulsurilor nervoase, a durerilor, a oboselii, a intoleranţei la alimentatele 
obişnuite, a tulburărilor de vedere, dar şi a neputinței de a înţelege seriozitatea oamenilor, 
aşa cum se construieşte ea în raport cu nevoile. În absenţa senzaţiilor, a percepţiilor 
abundente, în absenţa plăcerii, a satisfacţiei, aşa cum le aveam până acum, careul Jupiter 
— Axa Dragonului ne aduce la lumină o durere socială produsă de un organ bolnav. Unii se 
vor trezi că nu sunt atât de sănătoşi fizic, aşa cum au crezut, sau că nu au un statut social 
atât de sigur. Această surpare din interior este o încercare a vieţii care mai mult ne 
avertizează, ca un înţelept blând, că, risipitori aşa cum suntem ca rasă, pierdem din vedere 
adevărata esenţă a lucrurilor şi ne depărtăm de înţelesul profund al întâmplărilor. 
De partea cealaltă, Luna, împlinind un sextil cu Mercur şi un trigon cu Lilith, ne oferă 
iluzii periculoase, senzaţii false, impresii greşite pe care le vom folosi pentru a ne alimenta 
starea de bine, de succes. Aceste unghiuri sună a compromis, iar dacă el este făcut cu 
maturitate, cu înţelepciune, cu bun simţ, poate salva un demers social, o implicare într-un 
sector, o poziţie, o funcţie sau buna funcţionare a unui organ. Azi vedem dacă „NU” 
înseamnă negaţie, anulare, opoziţie, dezordine sau renunțare, repliere, smerenie, 
înţelegere. 

Prin urmare, azi ne va fi sancţionată goană după satisfacţie, după plăceri, după 
constituirea unei stări de bine, după împlinirea acelor aşteptări pe care până acum le-am 
plasat în raport cu timpul potrivit, cu vremurile, cu ordinea lucrurilor, cu obiceiurile. Un 
gen de revoltă împotriva ordinii de fapt, împotriva echilibrului, chiar şi firav, aşa cum se 
prezintă acum, aduce o şi mai mare stare de epuizare. Pe mulţi azi îi va părăsi norocul şi 
dacă până acum norocul a gândit în locul lor, dacă până acum şansele au fost cele care ne- 
au oferit ipostaze sociale majore şi nu efortul susţinut şi trăit cu intensitate sau 
conştientizarea, maniera în care se va prezenta această zi ni se va părea ca o sancţiune, ca 
o penitenţă, ca o mustrare din partea vieţii, a părinţilor, a societăţii, a destinului în 
general. Această ipostază între Jupiter şi Axa Dragonului, de careu din semne cardinale, s- 
a mai produs în 1996 când, dacă ne aducem bine aminte, s-a încercat o redimensionare a 
vieţii sociale prin abordarea unei schimbări incapabile apoi să se susţină. Atunci Jupiter 
intervenea din Capricorn (cădere) iar Capul Dragonului din Balanţă ceea ce anunţa eşecul 
prin incapacitatea liderului de a susţine interesul general. Acum valorile se configurează 
altfel. O mişcare de culise deosebit de agresivă şi dură nu va schimba scena socială, aşa 
cum s-a întâmplat în 1996, ci pe cea privată, fiind de fapt o pregătire aplicată 
tulburătorului tranzit al lui Neptun în Peşti (2011-2025), bun pentru români, dar rău 
pentru România. Unghiurile acestei zile ne îndreaptă atenţia spre mişcări de culise, altfel 
decât au fost ele preconizate, de ridicare, susţinere, avansare a unui lider, incapabil să-şi 
susţină ideile printr-un trecut încărcat de valori, tangent la educaţie, cultură, dar dispus 

acum că se prezinte ca un important factor de decizie. Un pion important, ce va susţine 
din umbră interese venite de pe pământ străin, ne va aminti tot anul 2011 că una este 
România şi alta este românul, că se face diferenţă între România ca structură şi români ca 
elemente esenţiale acesteia. 

27 ianuarie este un moment important pentru inserţia socială, pentru viaţa politică, 
pentru demersuri de factură economică sau administrativă şi pentru că nu este o zi a 
deciziilor înțelepte, dar este o zi a consecinţelor majore într-un alt plan decât cel în care se 
acţionează, ne vom aminti peste ani de ea şi de întregul final al lunii ianuarie considerând 
că acum am avut libertatea să schimbăm, dar ne-a lipsit puterea, înţelepciunea sau 
mijloacele concrete. 


Vineri, 28 ianuarie 
Vineri 28- 1-2011 4:38 Luna (Sco) Squ (Aqu) Neptune 
Vineri 28- 1-2011 5:00 Luna (Sco) Tri (Pis) Uranus 
Vineri 28- 1-2011 7:31 Luna (Sco) Squ (Aqu) Chiron 
Vineri 28- 1-2011 8:54 Luna (Sco) --> Sagittarius 
Vineri 28- 1-2011 10:48 Luna (Sag) Tri (Ari) Jupiter 
Vineri 28- 1-2011 12:10 Luna (Sag) Sex [Lib] Juno 


Înainte de a trece în Săgetător Luna se implică în două careuri (cu Neptun şi 
Chiron) şi într-un trigon cu Uranus. Azi vibraţiile astrale ne oferă modele de bună purtare, 
de înțelegere, de gândire pentru a pune în aplicare o strategie pe care am gândit-o de la 
început lunii. Pentru cei care sunt matinali, care au randament dimineața, oricât de 
devreme ar fi, valenţele acestor impulsuri sunt benefice şi corect orientate. Ei au şansa să 
beneficieze de înclinația spre rațiune, de autocritică, de selecția drastică a activitățile 
propuse pentru azi. Trecând în Săgetător, Luna aduce o schimbare în orientare şi tonus. 
După ora 9,00 devenim prea mult preocupaţi de starea de bine sau de neputinţa de a 
rezolva pe moment un neajuns şi această schimbare astrală ne îndeamnă să dramatizăm 
intens orice situaţie încordată, orice întârziere sau să refuzăm observarea lor corectă. În 
acest semn de foc, Luna nu ne îndeamnă doar spre extreme comportamentale sau spre o 
preocupare excesivă faţă de starea de bine şi confort, ci ne aduce şi înclinaţie spre 
performanţă. Dacă pe un asemenea context astral se insistă pentru dezvoltarea voinţei, 
pentru cultivarea echilibrului emoţional, expresivitatea şi spiritul justiţiar ating culmi ale 
rafinamentului şi eleganţei. 

Azi ne apropiem de aceste modele, de aceste şabloane însă cei mai mulţi se vor 
purta cu ele cu stângăcie. Chiar dacă miezul acţiunilor azi va avea strălucirea adevărului, 
marketingul său va fi defectuos. Acest eşec în a promova o valoare, în a ne face înţeleşi, 
cunoscuţi sau în a atinge un vârf al dezvoltaţii personale sau sociale poate însemna prin 
Lună în Săgetător o formă voalată de minciună, un fel de adevăr propriul care, de multe 
ori, se poate dovedi complet diferit de adevărul obiectiv. 

Pentru că Berbecul intervine asupra lui Jupiter la fel de dinamic şi constructiv cum 
intervine Săgetătorul asupra Lunii, grăbind şi precipitând totul din dorinţa de a împlini, 
soluţiona, construi sau de a lăsa în urmă o creaţie veritabilă, trigonul celor doi aştri aduce 
un îndemn major spre forţă, viteză de reacţie, impuls, lipsă de control, exprimare în 
cascadă sau, pentru cei care se controlează, posibilitatea de a face foarte multe într-un 
timp scurt sau de atinge un nivel foarte înalt al exprimării. 

Prin urmare, 28 ianuarie este o zi de forţă şi dinamism. Dacă în horoscopul 
personal nu avem nicio planetă în Săgetător, şi nu ne-am mai întâlnit cu acest foc intens 
care arde pentru a susţine un mecanism, o structură, pentru a cultiva o idee sau pentru a 
menţine un adevăr, după ora 9,00 dinamismul şi forţa manifestate în cascadă ne vor lua 
prin surprindere. Mulţi vor crede azi că s-au vindecat, că au înţeles secretul universului, că 
au făcut o descoperire importantă şi că de acum încolo tot aşa o vor ţine. Aceste zile de 
Săgetător (Lună în Săgetător), ca prim contact cu guvernatorul lui, Jupiter, de la intrarea 
sa în Berbec, aduce accesul la structuri, idei, posibilităţi, rezerve sau depozite de energie, 

despre existenţa cărora nu am ştiu sau dacă am ştiu nu am sperat niciodată că ne vom 
apropia atât de mult de ele. 

Insist însă asupra caracterului benefic al dimineţii acestei zile, până la ora 9,00 
când Luna încă mai este în Scorpion şi când seriozitatea şi autocontrolul au o susţinere 
majoră din partea planetelor. După acest moment va fi greu să ne temperăm, să ne 
controlăm alunecarea spre activităţi cu caracter publicistic, adică de a menţine în afară o 
realitate diferită de ceea ce există în interior. Intr-o altă accepţiune, 28 ianuarie ne aduce 
un fel de sinteză asupra întregului an, oferindu-ne o mostră din cum este să trăieşti la cote 
înalte, cum este să-ţi menţii coloana dreaptă şi în acelaşi timp să răscoleşti acolo unde te 
doare cel mai tare. 


Sâmbătă, 29 ianuarie 
Sambata 29- 1-2011 0:34 Sun (Aqu) Sex (Sag) Moon 
Sambata 29- 1-2011 3:33 Luna (Sag) Sex (Aqu) Mars 
Sambata 29- 1-2011 16:16 Luna (Sag) Sex [Lib] Saturn 


La fel de intensă şi dinamică aşa cum a fost ziua de ieri, 29 ianuarie ne aduce un 
element nou în palmaresul preocupărilor din ultima vreme. Trecând prin sextilul cu 
Saturn retrograd, după ce împlineşte alte două sextile cu Soarele şi Marte din Vărsător, 
Luna ne invită azi la o călătorie în trecut. Întâi ne simţim atraşi de faptele trecutului, de 
amintirile din copilărie, de obiecte pierdute sau lăsate în părăsire, de prieteni cu care nu 
am mai luat legătura de mult timp, de momente intense, emoţionante. Iniţial nu vedem 
nimic amplu şi nimic dramatic în acest îndemn, nimic periculos şi cu atât mai mult nimic 
neplăcut nu ar putea să ni se întâmple. 

Declicul acestei revărsări neplăcute este dat de intenţia de a modifica puţin cadrul 
general al momentului, aşa cum se prezintă el acum. Se înfloreşte un adevăr cu broderii 
semantice, se merge mai departe cu gesturile, se depăşeşte o limită şi chiar dacă există o 
avertizare venită din anturaj sau dintr-un for interior spre a ne opri, încântarea 
momentului, surescitarea orgoliului de a trăi momente de neuitat, intense, de a ne rezerva 
clipe de încântare şi bucurie, nu doar de efort şi durere, ne întunecă mintea şi ne ţine 
departe de echilibru. 

Călătorind în felul acesta în trecut, depărtarea de seriozitatea şi abnegaţia cu care 
ne-am construit relaţiile, cu care ne-am apropiat prietenii, cu care ne-am consolidat o 
poziţie socială devine o gravă eroare. Nu contează cum depăşim limita, azi este important 
să ne simţim bine, într-un mod inferior condiţie sociale si interioare existente ieri, într-un 
mod greşit, dar solicitat de corp, minte sau de obiceiurile care au stat prea mult în umbră. 

Prin urmare, 29 ianuarie este o zi de comportament ce ne poate duce spre acele 
soluţii pe care în alte situaţii, cu mai multă maturitate şi pe un fundal astral presărat de 
obstrucţiuni sau interdicții, nu le-am fi abordat. Puţinul pe care l-am acumulat urcând pe 
scara social, liniştindu-ne în privinţa unor dispute ce vizau funcţia, statutul, ascensiunea 
social, acumulările materiale sau supraviețuirea este acum lovit în ceea ce are el mai 
valoros: seriozitatea şi abnegaţia. 

Nu ne va plăcea dacă suntem criticaţi, dar azi de asta ne depărtăm de imaginea 
impecabilă pe care o etalam în societate pentru a ne dezbrăca de caracter într-un cadru 
intim, pentru a acţiona pe ascuns, pentru a gândi greşit, murdar, agresiv sau tendenţios şi 
a personifica ideea: lupul îşi schimbă părul, dar năravul ba! 

Duminică, 30 ianuarie 
Duminica 30- 1-2011 2:55 Venus (Sag) Squ (Pis) Lilith 
Duminica 30- 1-2011 5:06 Luna (Sag) Squ (Pis) Lilith 
Duminica 30- 1-2011 5:17 Luna (Sag) Con (Sag) Venus 
Duminica 30- 1-2011 11:45 Luna (Sag) Sex (Aqu) Neptune 
Duminica 30- 1-2011 12:10 Luna (Sag) Squ (Pis) Uranus 
Duminica 30- 1-2011 14:53 Luna (Sag) Sex (Aqu) Chiron 
Duminica 30- 1-2011 16:03 Luna (Sag) --> Capricorn 
Duminica 30- 1-2011 17:26 Luna (Cap) Con [Cap] Node 
Duminica 30- 1-2011 18:52 Luna (Cap) Squ (Ari) Jupiter 
Duminica 30- 1-2011 19:13 Luna (Cap) Squ [Lib] Juno 


Pe ultimul segment din Săgetător, Lună are de împlinit mai multe aspecte cu Lilith 
şi Uranus (careu), Venus (conjuncţie), Neptun şi Chiron (sextil). Trecând în Capricorn va 
trebui să împlinească o conjuncţie cu Capul Dragonului şi două careuri cu Jupiter şi 
respectiv Junon. Aspectarianul acestei zile este puternic zdruncinat de careul lui Venus cu 
Lilith ceea ce aduce o schimbare semnificativă abordată printr-o amploare adusă 
nemulțumirilor sau înclinațiilor spre lene, minciună sau furt. 

Ultima zi a săptămânii este deci o zi duplicitară, o zi care atenuează senzațiile şi 
bucuriile lui 29 ianuarie, chiar dacă nu au avut un fundament corect, echitabil sau benefic. 
Trecându-se de la conjuncţia Luna-Venus la cea Luna — Capul Dragonului într-un interval 
de doar 12 ore, se trece de fapt de la plăcere, încântare, satisfacţie la necesitate, strategie, 
plan, impunându-se astfel o desprindere de grup, familie, valori personale, sentimente, 
poate chiar de stabilitate, pentru a da curs unui îndemn social. Acesta este elementul care 
ne va smulge dintr-o directivă personală şi ne va pune să lucrăm pentru grup în acelaşi fel 
cum lucrăm pentru sine. 

Dacă ne gândim că în intimitate contextul astral al zilei de ieri nu ne-a îndemnat să 
facem doar fapte bune, ceea ce vine azi şi care se pare că are aceeaşi calitate, însă doar un 
alt cadru, ne poate relativ uşor „ajuta” să ne facem de râs, să ne compromitem imaginea şi, 
pentru că îl avem încă pe Jupiter în Berbec, incapabil să revină asupra unei idei pentru a o 
corecta, să ne pună în situaţia de a nu putea să ne menţinem imaginea pe care am 
dezvoltat-o în social până vineri, 28 ianuarie 2011, când Luna a intrat în Săgetător. 
Unii o vor numit o zi penibilă, periculoasă pentru că, răscolind prea mult viaţa personală, 
ajunge să o devoreze într-un cadru deschis, la înălţime pentru a incita interesului public. 
Tot ceea ce facem azi pare să ne ducă spre o zonă a tensiunii şi nemulțumirii. Tocmai de 
aceea pentru a ne deplasa de senzaţia de durere şi în acelaşi timp a o acţiona ne vom dori 
să trecem în tabăra torţionarilor, a acelora care acuza, a acelora care nu pot judeca obiectiv 
o situaţie decât dacă se arată nemulţumiţi sau dacă jignesc. 

De partea cealaltă a baricadei se vor situa cei care şi-au exersat de-a lungul vieţii 
autocontrolul şi oricât de mult îndemn astral ar exista, ei nu se simt deloc confortabil 
acuzând. Aceştia vor avea de înfruntat un dialog, interior dificil şi păgubos. Azi se vor 
pierde uşor în detalii inutile şi când vor realiza cât de mult timp au pierdut cu asta se vor 
simţi vinovaţi sau neputincioşi. 

Prin urmare, 30 ianuarie chiar dacă aduce doar careul Venus-Lilith, ce nu este mai 
important decât alte aspecte care au marcat această lună, are toate şansele să ne aducă 
momente de neuitat, cu o remanentă atât de mare asupra structurii emoţionale încât tot 
ceea ce există azi în jurul nostru acum, tot ceea ce ne-a construit realitatea azi, devine, 
de-a lungul acestui an, o sursă de grijă, teamă, plăcere, ambiţie sau inedit. 
Nu este cea mai important zi a lunii, ci doar o ipostază stranie a magnetismului astral care 
ne contractă voinţa într-o latură întunecată a personalităţii, care nu ar trebuie să fie aşa de 
întunecată dacă am dat curs avertismentelor presărate de-a lungul întregului an 2010. 
Pe lângă faptul că vom acţiona aşa cum ne va dicta conştiinţa, motivând presiunea socială, 
noile sarcini, noile demersuri, noile informaţii, azi vom fi în stare să ne vedem potenţialul 
în culoarea şi adâncimea apelor în care ne scăldam. 

Luni, 31 ianuarie 
Luni 31- 1-2011 4:02 Luna (Cap) Con (Cap) Pluto 
Luni 31- 1-2011 6:14 Mercury (Cap) Sex (Pis) Lilith 
Luni 31- 1-2011 11:47 Jupiter (Ari) Opp [Lib] Juno 


Ultima zi a lunii ianuarie aduce o conjuncţie Lună-Pluton, împlinită înainte de 
răsăritul Soarelui, un sextil Mercur-Lilith şi o opoziţie Jupiter-Junon. Gândindu-ne că 
întregul spectru al forţelor solare este negativ, putem numi 31 ianuarie o zi de desființare. 
Că ni se desfiinţează un drept sau că ni se anulează o programare, că suntem refuzaţi la un 
interviu sau pur şi simplu anulăm o întâlnire cu un prieten, toate ne vin cu o greutate 
foarte mare. Ne putem amăgi uşor gândind că un simplu ghinion ne-a pus în această 
postură, însă maniera amplă prin care mai multe obstrucţiuni sunt aduse la lumină şi 
combinate ne va pune pe gânduri. 

Dacă dis-de-dimineaţă ne trezim cu planurile gata făcute, cu intuiţiile gata 
elaborate, cu ideile gata fixate, gata sedimentate, de-a lungul zilei le vom trece printr-un 
filtru complex raportându-le la ecoul care ne vine din societate, ce va pune la îndoială 
veridicitatea informaţiilor pe care le primim drept răspuns, ecou, feed back. Acest gen de 
relaţie cu sine se constituie ca o bază de abordare a raporturilor interpersonale. Dacă a 
pierde echilibrul, aşa cum descoperim din aceste analize, nu mai este un secret şi nicio 
noutate, a ne pune în slujba unui ideal fals, care pe deasupra ne mai şi tulbură, ne mai şi 
ţine în sfera fricii de sărăcie, pierdere, singurătate, este un element nou al acestei zile. 
Nici conjuncţia Lunii cu Pluton şi nici sextilul Mercur Lilith nu ne pot susţine azi. Ni se vor 
înfăţişa ca o recomandare falsă venită din partea celui mai puţin pregătit să facă asta, ce 
are acest drept doar pentru că la un moment dat destinul ni l-a scos în cale. 
De partea cealaltă, persoanele care nu se pot mulţumi doar să constate evenimentele vieţii, 
ci vor să le şi controleze, urmărind, analizând, catalogând, sintetizând, descoperă azi un 
mod de a răspunde cu aceeaşi monedă la ceea ce li s-a întâmplat la finalul lui 2010. Nu vor 
face nimic azi, ci abia mâine vor pune în aplicare acest plan sau îl vor destăinui. 

Prin urmare, ultima zi a lunii ianuarie ne aduce un eveniment important al anului 
care se va stinge în complexele de inferioritate, în dezvoltarea unei proaste relaţii cu sine, 
într-o abordare greşită a oricărei interacțiuni sociale. Dacă viaţa se desfăşoară în 
parametri simpli, eşecul lui 31 ianuarie aduce dezamăgire în aspectul dificil al vieţi, dar şi 
speranţa că poate în altă parte, cu alţi oameni sau pe o altă susţinere astrală norocul nu se 
va lăsa aşteptat. 

Mulţi însă nu se vor lăsa la mâna şansei, nu se vor încrede în „fanteziile” 
astrologilor, ci îşi vor trăi ziua de 31 ianuarie cu convingerea că destinul poate fi schimbat 
sau măcar cele câteva conjuncturi care se ivesc acum. 

Aşa cum cei slabi sau blajini azi sunt păcăliţi de aspectul înşelător al Lunii negre, 
convingându-i că viaţa este prea grea, că situaţiile ori oamenii convieţuiesc cu întunecarea, 
cei prea siguri pe ei, pe disponibilitatea lor de a modifica în sensul favorabil conjuncturile 
care vin spre ei sunt înşelaţi de dorinţe de răzbunare, revanşă, dreptate prin care săvârşesc 
o serie de abuzuri asupra propriei vieţi sau asupra celorlalţi. 


Marţi, 1 februarie 
Marti 1- 2-2011 0:40 Luna (Cap) Squ [Lib] Saturn 
Marti 1- 2-2011 14:34 Luna (Cap) Sex (Pis) Lilith 
Marti 1- 2-2011 18:43 Luna (Cap) Con (Cap) Mercury 
Marti 1- 2-2011 21:32 Luna (Cap) Sex (Pis) Uranus 


Pe ultimul segment al Capricornului, Luna ne pune la încercare atitudinea corectă 


faţă de partener, faţă de un membru al familiei, faţă de un apropiat cu care se construieşte 
o relaţie puternică, plină de meandre. Asta se întâmplă nu doar pentru că relaţia ei cu 

Saturn este azi proastă, ci pentru că atinge conjuncţia cu Mercur după ce trece prin sextilul 
cu Lilith. 

Conjunctia Lună-Mercur când Mercur se încarcă din profunzimile gândirii, iar 
Luna da semne că ar vrea să se descotorosească de sentimentalismul bolnăvicios, aduce a 
gândire practică şi, în acelaşi timp, a călire, a sedimentare a acelor elemente de 
comportament care nu doar imită imaginaţia, ci aduc stabilitate şi trăinicie relaţiilor. 
Intrând în acest tip de comunicare subtilă după ce, prin sextilul cu Lilith, Luna s-a lăsat 
încercată de grosolănia verbală, de sensurile agresive sau de tupeu, impune valori greşite 
în tipurile de relaţii pe care le vom dezvolta azi. În acest context al succesiunii, nu este de 
neglijat nici careul pe care aceasta îl face cu Saturn pentru că pe această derulare totul va 
lua o mare amploare. 

Multe din evenimentele zile vor ieşi la lumină şi făptuitorul va dori să explice de 
unde are atâta negativism sau de ce se opune când i-ar fi mult mai comod să fie indiferent. 
Ziua de ieri a adus însă idei false, inspiraţie negativă şi o tresărire de luciditate în faţa unei 
căi de atac pe care refuză să o vadă drept răzbunare, ci o numeşte “drept la replică”. 
Azi dreptul la replică este de fapt o încordare spre a dobori un turn, un stâlp, o idee, o 
atitudine sau un demers ce a fost făcut în luna decembrie 2010 împotriva noastră. Mânaţi 
de acest impuls nu ne va mai interesa care este finalitatea şi cu cât ne apropiem de seară 
cu atât orizontul viziunii se îngustează tot mai mult, încordând nervii şi aducându-ne 
palpitaţii, dureri de cap, reacţii cutanate. Nimic din ceea ce ne aduce această zi nu este 
constructiv, ci totul se arată ca o aglomerare de idei, reacţii temperamentale, aduceri 
aminte şi înţelegeri selective. 

Ceea ce aduce ziua este însă o continuare a înţelegerii zilei anterioare. Pe undeva 
ceea ce observăm poate fi adevărat, nu se va pune la îndoială asta, însă nu este imperios 
necesară nicio descindere. Multe în viaţă ni se întâmplă pentru că am greşit, pentru că nu 
ştim cum să procedăm sau pentru a ni se sancţiona o atitudine negativă. Ar fi o risipire a 
timpului să ne consumăm în van în discuţii, bârfe, explozii temperamentale, atitudine 
justiţiară când ne-ar prinde mult mai bine dacă acea adiere de profunzime care ne vine din 
trecerea Lunii prin Capricorn, să o folosim pentru a înţelege ceea ce trebuie corectat în 
propria fiinţă, nu ceea ce trebuie ajustat în ceilalţi pentru a se conforma propriei noastre 
nevoi de confort. 

Prin urmare, 1 februarie ne aduce mişcări de culise, descinderi într-o nouă gama de 
frământări şi aducerea la lumina prin fapte sau prin vorbe a ideilor zilei anterioare. Azi 
mintea este însă rătăcită sau centrată pe replică, revoltă, răzbunare, pe a dezvolta acele 
valori care scurtează orice demers, starea de vină, sănătatea, poate chiar viaţa, şi întreţine 
agitația interioară şi neîncrederea. 

Nu ne vom putea separa de trecut azi şi, oricât de puternici ne dovedim a fi, pentru 
că suntem informaţi şi ştim care sunt îndemnurile zilelor, cel mult azi ne vom aminti de 
marile evenimente ale vieţii şi ne vom lăsa cuprinşi de nostalgia lor, dezvoltând în felul 
acesta o atitudine refractară faţă de ceea ce se trăieşte acum în prezent. Când trecutul este 
mai bun sau mai rău decât prezentul şi când întreaga atenţie se îndreaptă spre ceea ce 
conţine el, oamenii sunt de acord să devină prizonierii propriilor emoţii. Retrăiesc iar şi 
iar aceleaşi suferinţe atribuind destinului, întregii construcţii, întreaga vină, cu atât mai 
mult în astfel de situaţii când, paradoxal, dezvoltă o îngustare a orizontului gândirii. 
Adică, acuză destinul atunci când sunt cel mai puţin capabili să-i vadă întreaga structură 
sau desfăşurare. Asta sună a laşitate şi azi o vom avea de înfruntat. 

Miercuri, 2 februarie 
Miercuri 2- 2-2011 1:21 Luna (Cap) --> Aquarius 
Miercuri 2- 2-2011 4:18 Luna (Aqu) Tri [Lib] Juno 
Miercuri 2- 2-2011 5:13 Luna (Aqu) Sex (Ari) Jupiter 
Miercuri 2- 2-2011 9:34 Venus (Sag) Sex (Aqu) Neptune 
Miercuri 2- 2-2011 14:46 Venus (Sag) Squ (Pis) Uranus 
Miercuri 2- 2-2011 18:14 Mercury (Cap) Sex (Pis) Uranus 


Nu doar pentru că Luna trece în Vărsător, ci şi pentru că Venus azi împlineşte un 
sextil şi un careu cu Neptun şi respectiv Uranus, iar Mercur se va afla în sextil cu Uranus, 
întreaga zi se va dovedi prea intensă şi abundentă, iar timpul neîncăpător pentru ceea ce 
dorim să facem acum. 

În ultima zi de ciclu, adică înaintea conjuncţiei cu Soarele, Luna ne oferă privilegii. 
Vorbirea, exprimarea, poate pe alocuri prea abundentă, dinamismul unei relaţii, 
multiplele posibilităţi ce apar acum din nimic, de parcă le creează cineva, forța cu care 
suntem susținuți să ne cultivăm o emoție sau să ne spunem păsurile sunt veleităţi oferite 
de Luna din Vărsător, dispusă să reverse acum spre oameni acele elemente dinamice de 
comportament numite de ezoterişti “apa cunoaşterii”. Acest “vărsător de apă”, intervine 
acum în zone străine obiectului de activitate, dar nu pentru că şi-ar nega spectrul de 
acţiune, nu pentru că acum se doreşte o diversiune. E ultima zi a ciclului început în 4 
ianuarie, când Soarele şi Luna erau în Capricorn, şi acum ambele planete sunt în Vărsător 
şi implicate în câte un trigon cu cele două planete aflate acum în mers retrograd. Soarele 
în aplicaţia trigonului cu Saturn, iar Luna în aplicaţia trigonului cu Junon. Prin acest tip 
de relaţie se încearcă o reeditare a unor succese, nu neapărat din ultima vreme, 
însemnând 2010 sau 2009, ci poate chiar mai vechi, ce au o componentă relaţională 
importantă. Este vorba de o valoare, bani, un obiect cu o mare însemnătate, o prietenie 
nesperată, de care am mai avut parte în trecut, însă s-a considerat ca trecerea timpului va 
avea un efect nefast asupra acestei necesităţi, un succes pe un front ce se va solda cu 
recunoaşterea unor merite personale. 

Acest tip de dinamism ne prinde nepregătiţi din punct de vedere afectiv, pentru că 
primele zile ale săptămânii ni le-am consumat în resentimente şi planuri caustice care ne- 
au devorat o parte importantă a energiei. 

Sextilul lui Venus cu Neptun ce se va împlini azi alături de careul Micului Benefic cu 
Uranus, ne aduce o răscolire a simţurilor, o tulburare a stărilor de conştiinţă ce se va solda 
cu o diminuare a puterii de înţelegere. Mulţi îşi vor revedea trecând prin faţa ochilor şanse 
nebănuite, însă nu vor mai avea puterea de a se implica într-un demers activ, dinamic 
pentru a-l finaliza. Alţii se vor precipita, speriaţi de inopinata schimbare şi dau cu “bâta în 
baltă”. Într-o scenă demnă de filmele de acţiune, o întâmplare aparent banală care se 
repede asupra noastră de dimineaţă ne atrage într-o zonă socială complicată. Ceea ce este 
surprinzător în această zi vine din inedit, din faptul că brusc sunt sărite etape, sunt anulate 
procese şi ne vedem în faţa unei finalităţi. 

Aspectele acestei zile, observate în mod separat, ne îndeamnă la bună convieţuire, 
linişte şi, dacă mici animozităţi ies din pământ în mijlocul zilei, putem relativ simplu să le 
punem pe seama oboselii, a afecţiunilor cronice, a stării psihice proaste. Ceea ce se 
construieşte de fapt în această zi prin sărirea etapelor ne seacă şi mai mult de putere, 
tocmai de aceea consultarea acestor avertismente la începutul săptămânii poate ajuta în a 
lăsa stresul zilelor de luni şi marţi pentru o altă viaţă şi rezervarea unei perioade mai mari 
de timp pentru odihnă, relaxare sau reculegere. 

Ceea ce ne aduce această zi este însă straniu şi dispus să schimbe ceva în linia 
generală a destinului. Având-o pe Junon în opoziţie cu Jupiter şi Uranus, personaje 
principale în acest act dramatic al începutului de an, iar Luna aflată azi în trigon cu Junon, 
soluţiile care ne vin prin comunicare, schimb de idei, lectură, contact telepatic, analiză, 
sunt adevărate “pietre filozofale”, instrumente care ne pot ajuta în depăşirea multor 
complicaţii pe care anul 2011 ni le rezervă. 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


Prin urmare, 2 februarie este o zi importantă pentru dezvoltarea personală. Cei 
care sunt nepregătiţi să înfrunte valul vibraţiilor astrale au azi momente de zăpăceală, de 
rătăcire, care vor alterna cu inspiraţii puternice şi un acces straniu la memorie. Multe din 
cele ce ne vin acum în minte nici nu am crezut că ni le vom mai amintim vreodată şi 
tocmai de aceea sunt avansate azi justificări şi scuze care să ascundă bulversarea generală. 
Dacă sectorul vieţii private trece printr-o criză de identitate, în zona socială oamenii vor 
încerca să se folosească unii de alţii pentru a-şi realiza obiectivele în cel mai scurt timp. 
Deşi nu primează, aspectul pozitiv al zilei este cel care ne va aduce mai aproape de senzaţii 
şi percepții subtile pe care le vom primi ca pe nişte semne, intuiţii desprinse dintr-un plan 
al ideilor. Recomandarea este aceea de a ne desprinde de ceea ce se întâmplă la exterior şi 
de a urmări cu maximă seriozitate legătura dintre semnalul fizic şi starea sufletească, 
pentru a vedea cum intervenim cu gândul asupra propriei structuri. Folosind în felul 
acesta influxul astral câştigăm o zi prin dezvoltarea înţelegerii, nu o pierdem în preocupări 
cotidiene anoste. 


Joi, 3 februarie 
Joi 3- 2-2011 4:31 Sun (Aqu) Con (Aqu) Luna (New Luna) 
Joi 3- 2-2011 5:17 Luna (Aqu) Con (Aqu) Mars 
Joi 3- 2-2011 10:58 Luna (Aqu) Tri [Lib] Saturn 


Azi începe anul chinezesc — iepurele de metal. Metalul aduce iepurelui cea mai 
mare mobilitate, oferindu-i împreună cu caracterul robust şi o înclinaţie spre deducție şi 
observaţie. Ambiţiile pe care le va predispune vor fi însă dependente de eficienţa dovedită 
anterior, dar mai ales vor fi ghidate de modul cum sunt constituite sentimentele. 2011, din 
punctul de vedere al astrologiei chinezeşti, este un an al colecționarilor, al acumulărilor 
făcute cu încăpăţânarea ctitorului de valori, dar şi cu abnegaţia celui care nu aduna în 
neştire obiecte, ci, în primul rând, intervine printr-o selecţie a acestora ca apoi, prin noua 
încadrare, să genereze noi înţelesuri. Există însă şi o latură întunecată a acestor 
predispoziţii care va fi tangentă inhibiţiilor, frustrărilor. Fără o inspiraţie intensă, oamenii, 
anul acesta, vor ezita, îşi vor anula multe din demersurile făcute pe spaţiul public 
temându-se ca nu cumva ecoul, feedback-ul să le producă o sonoritate negativă în întreaga 
lor carieră. Această atitudinea va avea înfăţişarea diplomaţiei, afişată cu intenţia de a 
ascunde teama. Dacă această latură întunecată va pune stăpânire pe personalitate, 2011 va 
deveni un an de izolare şi respingere, de selectare a valorilor şi implicit a oamenilor din ur, 
suferind în taină. 

Dacă ştim deja care vor fi traseele anului 2011, nu doar din caracteristicile iepurelui 
de metal, ci şi din tranzitele planetelor, ceea ce ne aduce Luna nouă de azi ni se înfăţişează 
ca o confruntare între două tabere care, în ciuda caracterului său negativ care întunecă 
relaţionarea prin conflict, aduce o finalitate benefică, poate chiar constructivă pentru că 
prin suferință acum este înlăturat un rău, un obstacol, o dovadă de ineficienţă sau o 
discontinuitate. 

Structurat pe două direcţii importante: confortul personal pentru care este nevoie 
de susţinere socială si autoperfecţionare, acest ciclu ne va răscoli puternic acele trăsături 
personale pe care dacă le cunoaşteam atunci nu am dorit să le afişăm în public. 
Destăinuirile au însă un scop meschin, o intenţie negativă şi orice mijloc de promovarea a 
acestora pare să fie susţinut de lipsa de consideraţie sau dorinţa de a schimba omul, nu şi 
funcţia. Înţelegând din timp şi lăsând deoparte ambițiile spre a împlini un confort, efortul 
de a menţine un ideal, de a promova o idee, de a menţine o funcţie sau de a nu consuma 
dintr-o rezervă cere o confruntare intensă, întâi cu sine, pentru a adopta cu severitate un 
program strict, o ordine precisă în gânduri şi apoi, pe spaţiul public, o încredere într-o 
relaţie şubredă, care a dovedit de mai multe ori ineficienţa şi de mai puţine ori forța. Deci, 
încercarea de a menţine prin efort şi sacrificiu este una prioritară în acest ciclu Lunar. 
Unora li se va părea că este momentul să facă un compromis şi acesta nu va însemna o 

asociere, o reasociere, ci o renunțare, o stagnare într-un sector personal, acela dat de 
cadrul familiei sau grupului de apartenenţă. 

Din nou se va pune problema timpului, a ambiţiei care nu pot fi susţinute de 
intervalul de timp cerut. Din nou se va pune problema autocontrolului şi verticalităţii. Dar 
cum Luna neagră trece prin casa a III-a a temei Lunii noi, care primeşte, în limita 
toleranţei, o opoziţie din partea lui Junon, ne va fi destul de greu să găsim canal un 
potrivit, înţelegerea cea mai corectă, mijlocul cel mai simplu de a identifica sau de a ajusta 
soluţia. 

Nu în ultimul rând, luminariile trec prin faza de conjuncţie cu Marte în preajma lor, 
aducând un plus de voinţă şi iniţiativă şi, având şi susţinerea lui Saturn, adăugăm acestora 
aspiraţia spre idealuri foarte înalte, prin ţinte spectaculoase sau demersuri care cer mult 
timp pentru soluţionare. 

Într-o apreciere sintetică, maniera originală prin care Luna şi Soarele sunt acum 
într-o conjuncţie la mai puţin de jumătate de grad de Marte, toate acestea primind 
susținerea lui Saturn, indiferent de intenţia sau motivațiile dezvoltate, cu Jupiter într-o 
poziţie incisivă, dar afectată de prezenţa lui Lilith în preajmă, evenimentele se îndreaptă 
spre o nouă etapă socială, spre un nou capitol în istoria personală sau socială, spre un nou 
tip de relaţie căreia acum i se pun bazele. Un gen de compromis promovat drept exemplu 
de bune practici, de bună înţelegere sunt susținute acum de Mercur prin calitatea de 
planetă mediatoare opoziţie Junon-Lilith. Acest aspect nu este indiciul victimelor 
colaterale, ci al generaţiei de sacrificiu, a consumării imaginii, capitalului social al unor 
indivizi puşi acum să conducă turma spre buza unei prăpăstii în care vor cădea doar ei. 
Dincolo de această alegorie exista un aspect inedit al acestei conjuncturi care va amesteca 
finalul unei etape cu începutul alteia soldându-se cu un gen de segregare, de 
redimensionare a informaţiei. Având un Saturn culminant în momentul de Lună nouă, 
putem fi încrezători în faptul că toate acestea au un lider de opinie, un plan de măsuri, o 
schemă de acţiune pe baza căreia să se poată stabili valorile noii baze. Lumea se schimbă, 
am mai spus asta şi nu este un secret astrologic, ci o realitate. Ceea ce este însă dificil de 
înţeles vine din identificarea şi apoi observarea în timp a noilor valori care se ridică din 
cenuşa vechilor structuri. Nici cei care urmăresc după un plan bine stabilit remodelarea 
lumii nu sunt în afara determinismului astral. Era Vărsătorului bate la uşă şi cu siguranţă 
noi, cei de acum, generaţia noastră nu vom mai apuca să trăim în această formă fizică 
influxurile impuse de noua eră, dar cu siguranţă efortul nostru susţinut pe aspiraţia spre o 
nouă formă de organizare şi manifestare, spre un nou mod de înţelegere şi de trai va 
tulbura schema întunecată a dominării mondiale, traseul de subjugare a voinţei personale 
şi va oferi un spaţiu universal în care vor exista două tabere, aşa cum se poate citi din tema 
acestei faze a Lunii: aspiraţiile spre o împlinire a nevoii de confort şi autoperfecţionare. 

Prin urmare, 3 februarie este o zi de iniţiativă şi spor. Avem curaj şi gândurile sunt 
atât de concentrate încât pe spaţiul social ele cer puţin efort personal pentru a fi 
îndeplinite. Ceea ce se întrezăreşte însă din această urzeală este indiciul că dincolo de 
acestea există ceva magnific, ceva colosal care stă să se ridice din ceaţă. Pe termen scurt 
acestea se vor stabiliza în sectorul profesional, oferindu-le oamenilor posibilitatea să se 
ridice, doar pentru că aşa vor, nu neapărat că este şi corectă intenţia lor sau că la final vor 
fi şi mulţumiţi. Elementul straniu este acela al scânteii, al începutului, al hiatusului, care 
apare acum, pe această Lună nouă şi care în însemnătate depăşeşte cadrul acestei luni, al 
acestui an şi întinzându-se pe un interval foarte mare de timp. Acum dăm viaţa unui ideal, 
iar generaţiile care vin îl vor alimenta cu propriile forţe. 

Vineri, 4 februarie 
Vineri 4- 2-2011 0:18 Mercury (Cap) --> Aquarius 
Vineri 4- 2-2011 1:01 Venus (Sag) Sex (Aqu) Chiron 
Vineri 4- 2-2011 7:57 Venus (Sag) --> Capricorn 
Vineri 4- 2-2011 8:12 Luna (Aqu) Con (Aqu) Neptune 
Vineri 4- 2-2011 11:49 Luna (Aqu) Con (Aqu) Chiron 
Vineri 4- 2-2011 12:25 Luna (Aqu) --> Pisces 
Vineri 4- 2-2011 12:53 Luna (Pis) Sex (Cap) Venus 
Vineri 4- 2-2011 13:23 Luna (Pis) Sex [Cap] Node 
Vineri 4- 2-2011 17:57 Venus (Cap) Con [Cap] Node 
Vineri 4- 2-2011 18:40 Sun (Aqu) Con (Aqu) Mars 
Vineri 4- 2-2011 19:52 Mercury (Aqu) Tri [Lib] Juno 


4 februarie este magnifică la capitolul evenimente astrale. Mercur va trece în 
Vărsător, Venus în Capricorn, în mijlocul zilei Luna îşi va schimba şi ea semnul trecând în 
Peşti, şi pe lângă aceste ingresuri, Venus va implini un sextil cu Chiron şi o conjuncţie cu 
Capul Dragonului, iar Mercur un trigon cu Junon. Soarele, şi el important element al 
configurației astrale de azi, împlineşte spre seară o conjuncţie cu Marte. Luna, de o parte 
şi de alta a ingresului în Peşti, aduce spre împlinire două conjuncţii, cu Neptun şi respectiv 
Chiron, pe când încă se afla în Vărsător, apoi două sextile cu Venus şi respectiv Capul 
Dragonului, iar spre miezul nopţii şi cu Pluton, aspect care se va împlini în spaţiul zilei de 
mâine. 

Multe aspecte, multe schimbări de vibraţie, multe modificări de conduită şi la fel de 
multe oportunităţi, însă nu toate de o bună factură. 

În Vărsător, Mercur se afla în exaltare, aşa susţin astrologii din vechime, şi prin 
această calitate comunicarea, viteza de reacţie, mobilitatea în orice sector, dar mai ales în 
cel al gândirii abstracte, al transferului de informaţii şi al înţelegerii sunt susţinute, 
amplificate şi dinamizate într-un mod plăcut şi constructiv. Cu Mercur în Vărsător şi 
Venus în ultimele minute din Săgetător, parcursul nopţii şi o mică parte a dimineţii acestei 
zile este tulburător şi aducător de impulsuri stranii. Pentru că noaptea starea de 
receptivitate este mult mai intensă, pe aceste unghiuri acum intrăm în contact cu o nouă 
formă de receptivitate, aplicată propriei structuri. Conştientizăm ce ne sperie mai mult, ce 
ne consumă, dar şi ceea ce ne este necesar pentru a accede la un nivel superior, pentru a 
obţine un post, pentru a înfrânge un adversar, pentru a promova un test, o verificare, 
pentru a demonstra cunoştinţele şi abilităţile. Trecând în Capricorn, adică după ora 8,00, 
Venus se dezbrăca de haina naivităţii şi a fascinaţiei față de tot ceea ce străluceşte şi devine 
practică. La nivel interior, acolo unde se ducea bătălia, se instalează un calm activ şi în 
această nouă formă de activitate întâi devenim selectivi cu planurile pe care le aveam 
pentru această zi, cu impulsurile de a face sau de a nu face ceva şi apoi le schimbăm 
aproape în totalitate. Aşadar, azi nu se aplică tactica “ce visez noaptea pun în practică 
ziua”. 

Impulsionând în primul rând faţă de muncă, față de efort, faţă de sentimentul că 
din mâinile sale se ridică lumea aşa cum o gândeşte, Venus în Capricorn va impune o 
raportare rigidă la ideile mobile, revoluţionare, ingenioase cu care Mercur din Vărsător va 
interveni. Dacă la prima vedere aceste două direcţii vor impune oamenilor un aspect 
comportamental duplicitar, la nivel social ele vor aduce două tabere într-o dispută inegală, 
adică se va încerca o împreunare între două valori care nu se pot combina. 
În Capricorn, Venus este un comerciant de emoţii. Ea va şti cum să-i îndemne pe oameni 
să reacționeze, cum să-i manipuleze prin aceste sentimente şi cum le poate ocupa timpul, 
consuma energia sau subjuga mintea doar prin alimentarea trăirilor. 

Într-o asemenea combinaţie, conjuncţiile Venus-NN şi Soare-Marte, pe semne 
succesive, aduc la lumina şansa de a schimba ordinea lucrurilor, ambiția de a accede acolo 
unde nu am sperat niciodată sau de a continua un demers pe care l-am început 
conjunctural, fără a ne pune multe speranţe în el. O lumină stranie se întrezăreşte acum şi 

orice idee care ne vine în minte este secondată de o stare sufletească pozitivă, de optimism 
şi încredere. 

De partea cealaltă, trigonul lui Mercur cu Junon ni-i aduce în preajmă pe vechii 
colaboratori, vechii parteneri de discuţie, de proiect, pe cei cu care am mai lucrat în trecut. 
Această componentă a rememorării este una tristă pentru ziua de 4 februarie pentru că îi 
încurajează pe oameni să-şi treacă cu vederea erorile trecutului, fără a le discuta sau 
înţelege, fără a le accepta, fără a le reconfigura în aşa fel încât, reeditarea lor să nu mai fie 
posibilă. Fără o astfel de redimensionare a atitudinii faţă de viaţă, reeditarea colaborărilor 
vechi, relegarea prieteniilor de altădată nu face decât să readucă în prezent trecutul 
dureros, complicat sau bolnăvicios. 

Prin urmare, 4 februarie se dovedeşte a fi o zi plină de evenimente, de aspirații, de 
intenţii. Faptul că este o zi aglomerată fie la capitolul evenimente, fie în cel al trăirilor nu 
este deloc surprinzător pentru că întreaga săptămână a adus o intensitate neaşteptată 
acestora, însă reeditarea complicatelor relaţii cu trecutului, presărate de-a lungul întregii 
zile a multiplelor ipostaze mentale sau concret, prin evenimente, ridică tensiune şi impune 
stres. 

Este adevărat că aspectele benefice ale zilei protejează şi nimic amplu sau grav nu 
se poate întâmplat pe această problemă însă este neplăcut ca o coadă a trecutului, o 
lipitoare, să strice o şansă specială pe care contextul astral al acestei zile ne-o oferă. 
Recomandarea pentru această zi este aceea de a ne desprinde de ataşamentul față de 
aspiraţiile pe care le-am dezvoltat în trecut şi care n-au fost soluționate, să ne împăcăm cu 
gândul că unii prieteni sunt de unică folosinţă şi că anumite relaţii revin în centrul atenţiei 
nu pentru a le reedita, ci pentru a ierta. Ezoteriştii consideră că pentru un aspirant la 
elevarea spirituală, pentru un sadhu, relaţiile sociale devin complicate de conflictul între 
nevoia de desprindere de lume şi dependenţa de ea şi nu trebuie apreciat nivelul de 
elevare după gradul de implicare, după eficienţa socială, nici măcar după gradul de 
sănătate, adică după efectele produse în această lume. Cel perseverent va avansa şi dacă se 
va raporta în permanenţă la lumea din care s-a desprins, lumea îl va trage înapoi, de aceea 
detaşarea absolut necesară unei astfel de căi implică, nu abandonarea, ci observare lumii 
de acolo de unde practicantul este. Acest exerciţiu de conştientizare, pentru cine doreşte să 
nu aibă parte de perturbații de natură karmică, este foarte indicat azi. 


Sâmbăta, 5 februarie 
Sambata 5-2-2011 1:23 Luna (Pis) Sex (Cap) Pluto 
Sambata 5-2-2011 9:35 Venus (Cap) Squ [Lib] Juno 
Sambata 5- 2-2011 17:28 Mercury (Aqu) Sex (Ari) Jupiter 


5 februarie este o zi amplă care ne oferă mai curând dovezi ale propriei înţelegeri, 
ale propriei dimensiuni intelectuale, ce vor avea ca finalitate o nouă inserţie socială. 
Prin sextilul pe care îl împlineşte cu Pluton, Luna ne duce spre profunzimi sufleteşti, 
dezvoltând o înclinaţie spre sensibilitate artistică, spre înţelegerea comportamentului, 
spre sentimente, nu pentru a le aprofunda, ci pentru a le încadra, categorisi, clasifica. Se 
doreşte prin asta o mai bună înţelegere a comportamentului, a răspunsului pe care l-am 
primit din jur, încă de la începutul săptămânii. 

Elementul straniu cu care ne vom confrunta azi este cel dat de relaţia care se 
construieşte între careul Venus-Junon şi sextilul Mercur-Jupiter ca direcţii importante ale 
mentalului. Dacă privim dispunerea planetelor pe cerul acestei zile, observam că Luna şi 
implicit sextilul cu Pluton ca mijloc de exprimare a potenţialului, a abilitaţilor, a aspiraţiei, 
trasează direcţii importante configurației numită Aripi de Pasăre, de această dată atipică, 
ce se construieşte între Jupiter-Mercur-Venus-Junon. Prin acestea vom vedea că întreaga 
zi are un rezultate, are un scop, are o menire, o finalitate şi că dacă în prima parte vom 
considera că plăcerea, satisfacția, jovialitatea sau drama, intensitatea şi tristeţea sunt 
elementele care ne dictează cum să ne purtăm, în a doua parte a zilei, intervenţia 

percepţiei, a analizei, a observaţiei, a memoriei şi a concentrării, ca unelte ale minţii, ne 
schimba gama preocupărilor şi implicit a trăirilor. 

Dincolo de caracterul ei abstract această indicație este un avertisment, pentru că 
mintea oricât de rafinată este, fără uduirile inimii spirituale, fără trăire, fără căldura 
sentimentului devine un mecanism searbăd, un schelet, numit de ezoterişti Eul limitat. 
Ziua nu are însă un caracter mistic, ci mai curând unul sentimental. Multe din obiectele 
din jur au asupra noastră un impact major prin ceea ce reprezintă, memoria pe care o 
declanşează sau prin simbolul pe care îl conturează. Această dimensiune are azi 
intensitatea pe care celelalte încercări, indicate în analizele zilelor anterioare, le-au avut 
atunci când s-au produs. Azi simţim mai mult şi spre seară vom avea certitudinea că vom 
şi înţelege ceea ce în prima parte a zilei am simţit. 

La capitolul evenimente 5 februarie ne aduce contacte şi relaţii ce ţin de sfera 
comunicării, a relaţiilor sentimentale, de cuplu, a abordării schimbului transgeneraţional, 
cu o finalitate practică importantă. Înțelegerea în planul vieţii interioare se poate solda, ca 
efect al acestui progres interior, cu o mai bună convieţuire, cu evitarea unui conflict sau cu 
identificarea unei probleme care întârzia o achiziţionare, o înţelegere într-un grup sau o 
deplasare în scop profesional sau pentru educaţie. 

Prin urmare, ziua ne aduce mai aproape de instrumentele abstracte ale vieţii, fără a 
ne atrage în misticism sau obiectivare. Ceea ce vine spre noi azi este concret, fie în planul 
sentimentului, fie în cel mental cu o finalitate benefică împlinită după 17,30, adică după 
împlinirea sextilului Mercur-Jupiter. Relaţia cu obiectele, prin acest sextil, este una de 
exploatare, de suprasolicitare, de epuizare. De aceea spre seară riscăm să fim părăsiţi de 
un obiect drag, de un aparat, un lucru cu mare valoare sentimentală despre a cărei 
defecţiune am putea afla cel mai devreme în zilele de Berbec (7-9 februarie 2011). 
Pentru cei implicaţi într-un proces de studiu, care sunt pasionaţi de ezoterism sau care îl şi 
practică, 5 februarie este o zi de cunoaştere, când vor avea şansa să descopere că dincolo 
de “obiectul” defect, dincolo de procesul care nu mai vrea să funcţioneze, care este epuizat 
sau care este rătăcit, se află o nouă etapa de dezvoltare personală. 

Ceilalţi oameni se vor bucura că sunt informaţi, că ştiu mai multe, chiar dacă asta 
nu va ajuta la nimic. 


Duminică, 6 februarie 
Duminica 6- 2-2011 8:39 Sun (Aqu) Tri [Lib] Saturn 
Duminica 6- 2-2011 14:35 Luna (Pis) Con (Pis) Lilith 
Duminica 6- 2-2011 19:15 Mars (Aqu) Tri [Lib] Saturn 
Duminica 6- 2-2011 21:13 Luna (Pis) Con (Pis) Uranus 
Duminica 6- 2-2011 21:38 Venus (Cap) Squ (Ari) Jupiter 


Dacă ieri am rătăcit cu mintea şi ne-am făcut vise şi speranţe, pe unele simple chiar 
îndeplinindu-le, azi suntem aduşi cu picioarele pe pământ şi îndemnați să gândim acele 
elemente care au un evident caracter concret, o formă fizică stabilă şi o implicare în planul 
social care nu lasă loc la interpretări. Azi oamenii se vor dovedi buni la cifre, la calcule, la 
lucru manual, la a pune în practică idei abstracte pe care le-au ţinut în minte de mult timp. 
Trigonul lui Saturn cu Soarele şi Marte îi chema pe oameni într-o zonă a spiritul practic. 
Chiar dacă este vorba de trigon, deci de un aspect pozitiv, care ne îndeamnă spre a cultiva 
un talent, spre a cunoaşte sau simplifica o abordare până la împlinirea ei corectă, fondul 
negativ peste care se ridică aceste unghiuri, contextul delicat al întregii săptămâni ne lasă 
la digerat ideile şi valorile pe care le considerăm practice, care ţin de domeniul acţiunii 
concrete, al educaţiei, comerţului, conceperii, creaţiei şi care declanşează procedura de 
achiziţionare a ceea ce considerăm acum bun. Este însă nevoie de o mai mare atenţie 
pentru că nu doar în această săptămână, ci întreaga lună aduce riscul de a comite eroarea 
vieţii, alegerea majoră care să compromită în totalitate cariera ori bunul mers al lucrurilor. 
Acum o astfel de eroare ne poate arăta un defect drept o calitate, o minciună drept un 
adevăr suprem şi un lider găunos, drept salvatorul pe care îl aşteptăm de mult. 

Azi, mai mult decât să diversifice, unghiurile intensifică. La fel cum suntem invitaţi să ne 
cultivăm un talent, la fel vom fi obligaţi să ne confruntăm cu trăsăturile sale grosiere, cu 
teama de insucces cu ambiția de a atinge vârful fără a conta împotriva cui se dezvoltă 
acesta. Întreaga construcţie asupra cărei intervenim se dovedeşte a fi o masă amorfă şi în 
faţa ei, chiar dacă îndemnul astral este puternic şi sever, mulţi vor bate în retragere. Nu 
există nicio obstrucţiune socială, nicio opoziţie venită din spaţiul public, ci doar una 
alimentată de propriul mod de a gândi. Cu Venus în Capricorn şi Jupiter în Berbec 
oamenii vor prea mult şi gândesc prea puţin, cer prea mult şi nu au nimic de oferit. Acest 
flux unilateral (iniţiat pe ideea că dacă cere trebuie obligatoriu să i se ofere) produce mari 
suferinţe şi conflicte de interese dezvoltate de prea multe cereri şi zero oferte. 
Cei care nu dispun de un mental educat care şi-au probat eficienţa în trecut, prin 
conjuncţia Luna-Uranus, împlinită la grad perfect spre seară, devin victimele propriilor 
confuzii, propriilor ambiţii, propriilor tehnici de manipulare. Ei azi nu doar cer, nu doar 
pretind un ajutor, o susţinere, o soluţie sau bani, obiecte pentru uz personal, ci îşi 
construiesc viitorul apropiat pe baza acestora. Nefiind însă o zi a iluziilor, ci una al 
îndemnului spre concret, înţelegem cât de tulburătoare sunt sentimentele acestora, cât de 
egocentrice sunt pornirile lor, acum când în absenţa visului său a fanteziei ei se poartă de 
parcă plutesc în sfere înalte şi ţin în mâini soluţii salvatoare. 

Prin urmare, ultima zi a săptămânii trebuie să fie o zi de bun simţ. Azi bunul simţ 
ne îndreptă spre a cultiva un talent care să ne apropie mai mult de valoarea reală a cea ce 
este important să dezvoltăm sau să ne însuşim. Mulţi îşi vor alege un traseu ce îi va 
depărta de echilibrul încurajându-i să se manifeste fără măsură, într-o dimensiune a 
egoismului şi a intenţiilor sfidătoare. 

Dacă îndemnul zilei este acela de a consolida, efortul trebuie să fie orientat întâi 
spre o recapitulare a trăsăturile definitorii apoi, rând pe rând, fiecare dintre acestea să fie 
exprimate, cultivate sau pur şi simplu afişate pentru a întări structura din care provin. 
Fiind vorba despre Marte şi Soare care, fiecare pe rând, împlineşte câte un trigon cu 
Saturn, întregul fundal al acestei chemări existenţiale este benefic, dar nu prin etapele 
intermediare, ci prin ceea ce se obţine la final. Drama ne vine însă din felul de a fi pentru 
că, având o conjuncţie Luna-Uranus, finalul nu va fi aşa cum se preconizează acum, în 
niciun caz aşa cum se intenţionează pe aceste unghiuri. Azi nu este timp să ne modelăm 
orientarea, ci doar să o facem vizibilă, tocmai de aceea mulţi vor scoate la lumina ceea ce îi 
caracterizează, ceea ce ştiu să facă cel mai bine, ceea ce i-ar lăuda sau ceea ce le-a 
consumat timpul şi energia în ultimii ani. Mulţi îşi vor scoate din penumbră defecte care îi 
vor compromite iremediabil. 

Recomandarea pentru această zi este o invitaţie la înţelegere şi obedienţă. Mulţi îşi 
vor vedea azi chipul diform în oglindă şi ar fi prea mult să le facem o descriere a ceea ce 
văd. Să-i înţelegem azi şi să-i transfigurăm. Procedând aşa aducem la lumină una dintre 
cele mai eficiente calităţi umane: compasiune. 


Luni, 7 februarie 
Luni 7- 2-2011 0:45 Luna (Pis) --> Aries 
Luni 7- 2-2011 1:27 Luna (Ari) Squ [Cap] Node 
Luni 7- 2-2011 2:49 Luna (Ari) Opp [Lib] Juno 
Luni 7- 2-2011 6:49 Luna (Ari) Con (Ari) Jupiter 
Luni 7- 2-2011 7:38 Luna (Ari) Squ (Cap) Venus 
Luni 7- 2-2011 11:51 Luna (Ari) Sex (Aqu) Mercury 
Luni 7- 2-2011 14:04 Luna (Ari) Squ (Cap) Pluto 


Intrarea Lunii în Berbec schimbă mult starea de spirit şi dacă alăturăm acesteia 
faptul că va împlini azi şase aspecte, putem să considerăm că însemnătatea astrologică a 
trecerii Lunii în Berbec va impune valori ce se vor regăsi de-a lungul întregii luni februarie 
şi, prin intermediul acestui interval, asupra întregului an. 

Curajul, iniţiativa, îndrăzneala, poate chiar tupeul, sunt elemente care ne vor încălzi 
azi sângele şi ni-l va face să circule repede prin corp. Vigilenţa va avea însă mult de suferit 
pentru că azi vom avea impresia că trebuie să se întâmplă ceva important, că evenimentele 
la care suntem invitaţi să participăm sunt deosebit de importante şi nu trebuie să pierdem 
nimic din vedere. Pe primele grade din Berbec, Luna ridică un careu cu Nodurile sale care 
în această săptămână (duminică) vor părăsi axa Capricorn-Rac şi se vor muta pe axa 
Gemeni-Săgetător, adică în domiciliu. Intreaga săptămână va fi deci sub semnul acestei 
pregătiri. Cu toţii vor fi atinşi de această dorinţă de schimbare, într-o manieră precipitată 
şi aproape că nu mai avem timpul necesar pentru a gândi şi regândi situaţiile cu care ne 
vom confrunta. Mulţi îşi vor schimba în această săptămână locul de muncă, locuinţa, 
prietenii, aspectul, coafura sau furnizorul. Schimbarea este acum menită de demoralizeze 
pentru că nu aduce beneficii importante. Conflictul între „fac asta pentru că toată viaţa mi- 
am dorit şi nu vreau să pierd ocazia” şi „am sperat degeaba pentru că nu se întâmplă 
nimic” nu ne va ajuta nicicum să ne gestionăm timpul, valorile sau prieteniile. 
Dacă prima parte a zilei este intensă şi ne solicită mult la capitolul efort fizic şi intelectual, 
confundând pălăvrăgeala cu brainstormingul, în a doua parte ne va lovi dorinţa de 
cercetare. Dacă la nivel înalt, a cerceta înseamnă în primul rând studiu, o curiozitate 
ştiinţifică pozitivă care îl va face pe individ să transpire la gândul că nu ştie cine este, de 
unde vine şi încotro merge, că nu a înţeles cum este cu călătoria în timp şi de ce viaţa se 
construieşte aşa, în această formă, pentru omul comun studiul se poate transpune şi într-o 
curiozitate bolnăvicioasă, un interes periculos față de cel de lângă el, adică faţă de cel care 
îi furnizează informaţiile, faţă de cel care îi asigură hrana spirituală. Nu este însă o zi în 
care acest studiu să producă efecte constructive, ci doar să consume energia, doar să 
stoarcă broboane de transpiraţie sub tirul întrebărilor, dar care nu va putea să ne ofere 
prilejul unor răspunsuri. Tocmai de aceea pentru a nu-i stânjeni pe ceilalţi în focul 
curiozităţii şi a nu transforma un impuls benefic din partea vibraţiilor cosmice într-o 
preocupare vulgară, în bârfă, invadarea intimităţii sau într-o altă formă de agresiune, să 
ne lăsăm azi antrenați de acest „vreau să ştiu” într-un cadru intim, personal, poate chiar în 
solitudine. Nu neapărat să citim sau să abordăm studiul în mod clasic, dar un Discovery 
sau un Viasat History are tot românul în grila de programe. 

La capitolul evenimente ziua nu va ieşi în evidenţă prin acţiuni de grup sau prin 
descinderi pe spaţiul public. Motivele personale sunt cele care vor domina acţiunile şi ele 
nu ne vin pur şi simplu, ci sunt elaborate într-un clocot interior intens şi se construiesc în 
aşa fel încât să demonstreze superioritatea, controlul, dominarea. 

Prin urmare, prima zi a săptămânii ne incită simţurile cu o acută nevoie de a şti ce 
se întâmplă în jur, ce se întâmplă cu oamenii, cu profesiile lor, cu pasiunile pe care le au şi 
ce ascund ei în vieţile lor private. Acest gen de invadare a vieţii personale vine dintr-un fel 
de curiozitate, o nevoie de a şti ce este tradusă prost şi integrată şi mai prost. Tot ceea ce 
ţine de minte, valori sociale, relaţii afective, aspirații, relaţii de factură profesională, chiar 
contacte sunt azi încercate de vulgaritate, de un interes, de o înclinaţie spre a invada un 
teritoriu, spre a cuceri o redută, spre a domina sau controla ceea ce mai mult sau mai 
puţin întâmplător atingem cu mintea. 

Valorile se vor răsturna azi şi prin acest impuls oamenii se vor agresa unii pe alţii 
fără să-şi dorească în mod direct asta. Mulţi vor da cu capul în zid, mai mult la figurat, şi 
vor regreta gesturile făcute doar dacă au şansa să întâlnească fiinţe excepţionale care, prin 
calităţi speciale, se pot sustrage acestui context general pentru a le explica gravitatea 
faptelor lor. 

Ca trăsătură inedită, 7 februarie aduce un eveniment care ne pune la încercare 
ataşamentul cel mai puternic pe care îl avem, teama cea mai intensă pe care o manifestăm 
faţă de o situaţie socială, statut sau funcţie. 

Marţi, 8 februarie 
Marti 8- 2-2011 11:18 Luna (Ari) Opp [Lib] Saturn 
Marti 8- 2-2011 14:14 Luna (Ari) Sex (Aqu) Mars 
Marti 8- 2-2011 16:08 Sun (Aqu) Sex (Ari) Luna 
Marti 8- 2-2011 21:56 Chiron (Aqu) --> Pisces 


Un alt eveniment important al anului 2011 este trecerea lui Chiron în Peşti. El va 
sta în acest semn până în 2018 când va trece în Berbec. Anterior, în intervalul 1960-1968, 
când Chiron a trecut prin Peşti, valorile ştiinţifice au impus o nouă etapă de creştere şi 
dezvoltare tehnologică şi, prin asta, au stabilit o nouă dimensiune socială impunând un 
nou tip de abordare a relaţiilor interumane, prin alte instrumente şi cu alte finalităţi. Dacă 
în ştiinţă Jacob şi Monod elucidează mecanismul ARN-ului mesager, Woodward 
realizează sinteza clorofilei (1961), agronomul Borlaug, prin varietățile sale extrem de 
productive de grâu şi orez, impune în lumea a treia „revoluţia verde”, este creat cuvântul 
„informatică”, este creat primul robot industrial, este folosit primul satelit releu pentru 
telecomunicaţii (1962), prima maşină de scris cu memorie realizată de IBM (1964), prima 
ieşire în spaţiu a unui cosmonaut (1965), primele ceasuri de mâna cu cuarţ (1968), primele 
fotografii de aproape ale Lunii (1964) apoi prima misiune pilotată în jurul Lunii (1868), în 
artă apariţia mişcărilor de avangardă americană sau europeană — arta minimală, arta 
conceptuală, arta corporală, arta săracă — (1965) sunt în tandem cu intensele frământări 
politice centrate în jurul celor două mari puteri Rusia şi SUA, ceea ce va aduce acum 
trecerea lui Chiron prin Peşti va avea o supleţe specială şi deopotrivă o mare însemnătate 
pentru istoria omenirii. 

Până pe 17 aprilie 2018 când va trece în Berbec, Chiron va avea în fiecare an, în 
intervalul cuprins între a doua jumătate a lunii iunie — a doua jumătate a lunii noiembrie, 
mişcări retrograde. 

În Peşti Chiron aduce sinteze, reunificări, fuziuni ale ideilor, o depăşire a cadrului 
cercetării individuale pentru binele grupului, pentru evoluţia globală, pentru creşterea şi 
dezvoltarea umanităţii în ansamblu. Bazându-se exclusiv pe acumulările din ultima 
perioadă, în special pe cele din 2005 încoace, când a tranzitat Vărsătorul, trecerea lui 
Chiron prin Peşti va aduce grave tulburări de conştiinţă, dificultăţi în a alege scopul corect 
al progresului, direcţia spre care tindem să ne îndreptăm sau sensul, pozitiv ori negativ, pe 
care îl vom da faptelor. 

A trăi mai bine nu înseamnă a trăi înţelept, iar a trăi înţelept nu înseamnă a-ţi duce 
viaţă în simplitate materiale sau sărăcie. Problema echilibrului între profunzime şi 
superficialitate, între deschidere spre mari întinderi şi măsura în cercetare, dezvoltare 
tehnologică va fi marea problemă a următorilor 7 ani. 

Din punct de vedere ezoteric această poziţie este una benefică şi celor dispuşi să-şi 
consume rezervele pentru a evolua spiritual Chiron le va oferi un sprijin puternic şi o 
susţinere majoră, însă nu fără schimbări esenţiale aplicate existenţei sociale. Chiar dacă 
Peştii răspândesc în întreg zodiacul misterul şi prin asta solicită celelalte semne spre a 
depune un efort substanţial în a-şi depăşi propriile condiţii, concomitent cu această 
mobilizare Peştii ascund în mister şi lipsa discernământului, prezentat ca o componentă a 
dilemei, îndoielii sau suspiciunii. Chiron în Peşti îi face pe oameni totali în acţiunile lor şi, 
chiar dacă zodia Peşti este prin excelenţă un semn al diplomaţiei, valorile excentrice ale lui 
Chiron, înţelepciunea sa care spune asemenea jainiştilor NETI-NETI (Nu este nici asta — 
Nu este nici asta) produce o desprindere de vechile structuri ca o consecinţă a nevoii de 
evoluţie. Cu alte cuvinte, avem acum posibilitatea de a fi parte din procesul evolutiv al 
planetei, de a dezvolta cu îndrăzneală şi curaj valori care, explorate de noile generaţii, vor 
putea stabili noile baze ale societăţii viitorului. Dar acest pas important nu se produce fără 
a simţi durerea, suferinţa sau tristeţea despărțirii. Acesta este elementul cel mai misterios 
al Peştilor aceea de a-şi alege propria suferinţă, propria povară, propria cruce pentru a nu 
mai lăsa loc alteia, inopinate, şi, prin analogie, acesta va fi punctul cel mai dificil de 

gestionat în cadrul evenimentelor sociale, dar şi marea dificultate a următorilor 7 ani: 
putem sau nu să ne desprindem de ceea ce ne împiedică evoluția? 
Dacă din punct de vedere global misiunea lui Chiron în Peşti este acela de a consolida 
valorile universale, de a le da acestora un sens trainic pentru a împlini o viaţă personală 
chinuită de nevoi peste limita comună, nevoi stranii, de convieţuire cu elemente 
incompatibile sau de desprindere de un confort bolnăvicios, în ceea ce privesc 
evenimentele Chiron în Peşti aduce mari modificări în dinamica popoarelor. Nu trebuie să 
fim surprinşi dacă prin această poziţie ideile socialiste vor prinde mai mult, ci va trebui să 
fim surprinşi dacă ele vor fi implementate la fel ca în trecut, la fel ca în perioada 1960- 
1968. Nu va fi însă modificat efortul, implicarea sau abnegaţia cu care sunt vehiculate 
ideile. Această poziţie nu încurajează demonstrațiile şi nici formele agresive de protest, ci 
le susţine ideologic, le sintetizează pentru a le pune în aplicare în intervalul 2018-2026, 
când Chiron va trece prin Berbec. 

Dacă în 1960 Chiron a intrat în Peşti din casa a VI-a, agresând structurile 
administrative de natură profesională, relaţia cu munca, recompensa, aducând un nou 
mod de a servi, acum, când Chiron intră în Peşti din casa a V-a, se aşteaptă la a fi lansată o 
nouă formă de conducere, un nou mod de ghidare, control sau de a transmite în 
descendență valorile acestei societăţi. Ideea de grup, de hotărâre comună sau de suferinţă 
comună va comporta în următorul interval de şapte ani o dezvoltare specială. Ceea ce 
acum va fi lansat ca strategie, ca modalitate de a combate momentul de criză va fi aplicat 
ca unică soluţie la trecerea sa prin Berbec (2018-2026). Ideea de a înlocui liderul cu o 
instituţie de conducere reproduce schema anilor '60 în care cetăţeanul şi-a primit un 
drept pe care nu l-a cerut implicit pentru a fi mult mai uşor de controlat prin intermediul 
acestuia. Spre exemplu, arhicunoscuta situaţie: <<Te ajut să-ţi câştigi drepturile, dar mă 
votezi!>>. 

Evenimentele zilei de 8 februarie nu ne oferă însă sinteza următorului interval, ci 
conflicte de mică amploare, o stare psihică proastă, o tensiune creată de evenimente lipsite 
de valoare sau amploare. Rezumându-ne strict la această zi trebuie să ne aşteptăm ca 
valorile ei să fie tulburate de contradicţia între „a vrea” şi „a putea”. 

Prin urmare, 8 februarie este o zi importantă pentru umanitate. Trecerea lui 
Chiron în Peşti ne va lansa într-o nouă dimensiune socio-culturală, aducându-ne, pe de o 
parte, şansa de a schimba întreaga structură, valorile globale şi, prin asta, de a zdruncina o 
construcţie aberantă, iar pe de altă parte ne va tulbura conştiinţa imediată, stabilind un 
nou standard al nevoilor personale, o nouă modalitate de a ne împlini aspiraţiile. Prin 
această nouă poziţie avem şansa de a identifica soluţii, dar nu vom putea să le punem în 
aplicare, ci abia din 2018 încolo, după ce Chiron va trece în Berbec şi va aduce, prin 
exemplu personal şi sacrificiu, o nouă cale de evoluţie şi de ce nu o nouă formă de 
organizare. 

Ziua de azi este însă diferită de întregul context care se porneşte cu trecerea lui 
Chiron în Peşti. Azi suntem nemulţumiţi sau chiar suferim pentru că nu vom putea să 
atingem ţintele pe care ni le propunem sau nu vom putea să ne îndeplinim dorinţele care 
ne incită încă de dimineaţă. 

Recomandarea ce se aplică întregului tranzit al lui Chiron în Peşti este aceea de a fi 
asemenea oceanului care poate să dizolve totul, şi elemente ce ţin de voinţa proprie, dar şi 
forţe ce ţin de manifestarea Creaţiei în ansamblu pentru a aduce la lumină noi forme de 
viaţă sau de organizare. 

Miercuri, 9 februarie 
Miercuri 9-2-2011 9:28 Luna (Ari) Sex (Aqu) Neptune 
Miercuri 9- 2-2011 13:20 Luna (Ari) --> Taurus 
Miercuri 9- 2-2011 13:25 Luna (Tau) Sex (Pis) Chiron 
Miercuri 9- 2-2011 13:46 Luna (Tau) Tri [Cap] Node 


Lăsând în urmă elementele care ne-au tulburat conştiinţa în ziua anterioară, vom 
parcurge această zi cu speranță şi încrederea că acolo unde există efort, acolo vor veni şi 
rezultatele. Azi Luna şi Neptun se întâlnesc într-un sextil şi, la cinci minute de la trecerea 
sa în Taur, va împlini un sextil cu Chiron, abia intrat în Peşti, pentru că peste doar 20 
minute să treacă prin trigonul cu Capul Dragonului. 

Dacă prima parte ne va aduce deopotrivă sensibilitate şi răceală, centrate pe nevoia 
de şti, cât mai multe, din toate domeniile şi din toate sursele, din dorinţa de a ne racorda 
la o altă sursă informaţională decât cea de până acum, a doua parte a zilei ne aduce 
semnale mature de temperare a acestor impulsuri, de sedimentare a ceea ce am asimilat 
până la prânz. 

Aspectul dihotomic al acestei zile va fi însă unul constructiv. Suntem tentaţi să 
facem exact ceea ce este greşit pentru a ne îndrepta comportamentul, pentru a înţelege că 
schimbarea, cea anunţată de vibraţiile astrale ale anului 2011, trebuie să înceapă cu sine. 
Această rezonanţă, ce poate fi uşor numită rezonanță karmică, poate aduce în conflict 
persoanele care ieri s-au simţit în elementul lor acuzând şi judecând, adică defulându-şi 
frustrările, cu cei care preferă să trăiască într-un mediu paşnic. În aparenţă simplistă, 
această dispunere de forţe, acest contrast comportamental, ce nu are nevoie de un unghi 
între planete pentru a se manifesta întrucât pare să fie o trăsătură a rasei umane, aduce azi 
o stranie împăcare cu trecutul. Trecutul poate fi reprezentat de o întâmplare, o serie de 
întâmplări, un om, un statut sau un obicei, iar azi reuşim după îndelungi eforturi să găsim 
soluţia şi să ne canalizăm pe aplicarea ei. 

Prin urmare, 9 februarie este o zi de complicaţii comportamentale ce nu ne vin 
neapărat din propria educaţie, ci pot veni mai mult din anturaj, dintr-un contrast cu cei pe 
care îi întâlnim. Indiferent în ce tabără suntem, azi ne simţim înţelepţi, azi le ştim pe 
toate, dăm sfaturi savante florăresei din colţ sau facem observaţii îndrăzneţe celor care ne 
acordă atenţie. 

A proceda în felul acesta înseamnă a reduce la nivelul senzorial, de plăcere sau 
nemulțumire, evenimentele karmice pe care destinul ni le lansează pentru a le regândi, 
pentru a le repara sau pentru a găsi soluţia miraculoasă. Să nu scoatem azi vorba din casă, 
adică să nu ne aventurăm în a exterioriza ceea ce nu este însă suficient de bine înţeles şi 
sedimentat. De fiecare dată când Luna trece prin Taur ea va dori să-şi recapete zona de 
influenţă, adică îi încurajează pe oameni să-şi reîntregească obiceiurile, moşia, averea etc. 
Pe un astfel de moment a porni la vânătoare înseamnă a intra într-o zonă despre care nu 
se ştie că, în ultima vreme, a fost populată cu animale fioroase. 


Joi, 10 februarie 
Joi 10- 2-2011 2:30 Luna (Tau) Tri (Cap) Venus 
Joi 10- 2-2011 2:38 Luna (Tau) Tri (Cap) Pluto 
Joi 10- 2-2011 3:51 Venus (Cap) Con (Cap) Pluto 
Joi 10- 2-2011 9:37 Luna (Tau) Squ (Aqu) Mercury 
Joi 10- 2-2011 23:57 Chiron (Pis) Sex [Cap] Node 


În a doua zi de Taur (Lună în Taur) avem de înfruntat o trăsătură delicată a acestei 
poziţii, sub forma unei ipostaze sociale dificile. În primul rând avem o Lună în exaltare 
înclinată spre prosperitate, armonie şi stabilitate care se va afla într-o relaţie blândă cu 
Venus şi cu Pluton din Capricorn, acestea din urmă, cu doar câteva ore înainte de răsăritul 
Soarelui, trecând prin conjuncţie, la gradul 6 din Capricorn. În al doilea rând, avem un 
nivel de comunicare foarte aproape de zona de stres pentru că relaţia se construieşte între 

două planete benefice aflate în zone care le obstrucţionează: Venus în Capricorn, ce îi 
limitează caracterul benefic doar la nivelul interesului social, avuţiei, bunurilor, Luna care 
prin relaţia de careu cu Mercur încurajează informaţiile false, minciuna, devierile de la 
cale, promisiunile sau o schemă stabilită în prealabil. 

Pe baza acestor două direcţii, prima de structură şi a doua de funcţie, valoarea zilei 
de 10 februarie este una de greşeală, de eroare, de sugestie negativă, de blocare a unui 
proces sau de inversare a sensului acesteia. Evenimentele zilei vor face un fel slalom 
printre aceste trăsături pentru că spre seară, când Chiron se apropie de faza maximă a 
sextilului cu Capul Dragonului, să ofere prilejul unei sedimentări sau măcar un moment 
de răgaz pentru a medita asupra întregii zile. 

După cum par a se orienta aspectele, ziua ne invită la un moment de înţelegere 
subtilă de care, cum este lesne de înţeles, nu toţi vor beneficia. Nu toţi suntem înclinați 
spre a despica firul în 4 şi apoi fiecare fir în câte 44 de fire până când descoperim esenţa 
lucrurilor sau măcar o explicaţie cu rol de adevăr sau soluţie. Tocmai de aceea, refuzând 
îndemnul subtil al astrelor şi abordând influxurile vulgare, ziua de 10 februarie devine un 
mijloc de a renunţa, de a spune NU în cele mai nepotrivite situaţii, de a refuza sau de a 
strica o colaborare datorită suspiciunii sau pentru că una din părţi a minţit. 
În cadrul vieţii intime, conjuncţie Venus-Pluton, chiar dacă este puternic constrânsă de 
restricţiile severe ale Capricornului, tot mai poate aduce un strop de senzualitate, de 
plăcere, de erotism sau de încântări culinare, în aşa fel încât oricât de complicată sau de 
apăsătoare este această zi, tot să ne alegem cu puţină încântare, fiecare după cum îi este 
înclinația, nivelul sau nevoia. 

Prin urmare, 10 februarie este o zi în care sunt intensificate dilemele, când suntem 
puşi la încercare pe încrederea pe care o avem în apropiaţi, în părinţi, fraţi, prieteni, colegi 
de serviciu. Evenimentele acestei zile vin asupra noastră în cascadă şi ne vom deplasa 
rapid între două extreme, între două domenii, între două ţinte. Fiecare aceste două ţinte 
sunt, la modul general, viaţa privată şi cea socială sau, la modul concret, două locaţii între 
care suntem obligaţi azi să ne deplasăm ori, într-un alt plan, două tipuri de abordări, două 
idei sau două stări sufleteşti. Efortul va fi însă imens şi consumul nervos pe măsură. 
Şi azi avem de înfruntat evenimente care să conteze mult în 2011, ba chiar, prin sextilul 
Chiron-NN, putem extinde puţin cadrul acestui an spunând că momentul 10 februarie este 
o primă etapă, un prim eveniment, o primă staţie, gară, oprire din periplul de şapte ani al 
lui Chiron prin Peşti. 

Pentru pasionaţii de ezoterism 10 februarie este ziua acceptării, a smereniei, a 
înțelegerii şi, ca o consecinţă a înţelegerii, o zi a compasiunii. Ei vor şti că tot ceea ce îi 
întâmpină acum este o provocare a vieţii pentru a-i face mai puternici sau pentru a se 
elibera de obstrucţiuni presărate în calea evoluţiei. 


Vineri, 11 februarie 
Vineri 11- 2-2011 6:09 Luna (Tau) Squ (Aqu) Mars 
Vineri 11- 2-2011 9:13 Sun (Aqu) Squ (Tau) Luna (Half Luna) 
Vineri 11- 2-2011 15:41 Luna (Tau) Sex (Pis) Lilith 
Vineri 11- 2-2011 20:47 Luna (Tau) Squ (Aqu) Neptune 
Vineri 11- 2-2011 21:24 Luna (Tau) Sex (Pis) Uranus 


Prin careurile pe care Luna le împlineşte azi cu Marte şi Neptun, dar şi prin 
Pătrarul pe care îl împlineşte azi, ziua de 11 februarie devine un instrument de agresarea a 
conştiinţei de grup. Viaţa intimă este tulburată de neîmpliniri sociale, de lipsuri, de leziuni 
ce vin dintr-o zonă a comportamentului şi care îşi au originea pe spaţiul public. Sextilele 
Luna-Lilith şi Luna-Uranus vor interveni în această acuzaţie cu o soluţie de forță majoră. 
Oamenii sunt determinaţi azi să facă schimbări pe domeniul public pentru că nu-şi mai 
acceptă o anume condiţie personală, pentru că nu se mai simt confortabil cu amânările, cu 
tensiune, cu lipsurile sau chiar cu dezamăgirile. Azi cerem o schimbare severă şi prin asta 
pe zona socială strigătele se vor înteţi. 

Ceea ce vine azi spre împlinire nu pare să fie deloc semnul unei acţiuni de moment, 
ci efectul unui plan ce a fost pus în aplicare încă din 2010 şi acum când Neptun şi Capul 
Dragonului sunt într-o relaţie benefică să se încerce o descindere, ca o erupție de moment, 
ca o explozie. 

Din fericire ceea ce aduce ziua nu durează, însă poate să lase urme adânci în 
conştiinţa fiecăruia aducând o traumă prin confruntarea cu un inamic pe care nu l-am 
ştiut aşa cum se arată azi. 

Prin urmare, 11 februarie este o zi de surprize. Evenimentele la care dorim să 
participăm azi sunt motivate de impulsuri personale, de nevoi personale, dar mai ales de 
combatere a acelora care nu au comportat în ultima vreme o schimbare calitativă. Ceea ce 
a ajuns la saturație azi nu mai poate fi ţinut sub control, nu mai poate fi menţinut în albie 
şi erupe, explodează, se exprimă într-un mod cum nu a mai făcut-o. Evenimentele nu sunt 
însă de amploare, ci, dacă ar fi să urmărim fenomenul evoluţiei pe spaţiul social după 
conceptul cauză-efect, atunci 11 februarie este o zi de finalitate pentru demersuri 
declanşate în 2010 şi despre care am crezut că au fost sortite eşecului. Din combinaţia 
nemulţumire, iritare, pripire şi evaporarea unei condiţionări sociale nu pare să iasă ceva 
bun. 

Dacă pentru cei simpli, ce sunt atenţi asupra propriului comportament, impulsul, 
revolta îi influenţează într-o mai mică măsură, dezvoltându-le un refuz total inofensiv (nu 
mai cumpăra dintr-un anumit magazin, nu mai urmăresc programele de ştiri, refuză o 
întâlnire, se muta pentru o vreme la ţară s.a.m.d.), pentru cei needucaţi, ce par să-şi fi 
format deprinderile pe stadioane sau în birturi, 11 februarie se dovedeşte a fi o zi 
dinamică. Aceştia îşi vor pune în aplicare o listă la care au lucrat întregul an 2010. Pentru 
această categorie 11 februarie este un fel de „care pe care”. 

Recomandarea pentru această zi este aceea de a alege să ne stingem nemulţumirea 
în preocupări intime. Azi există prea multă determinare şi este important să luăm în calcul 
că nimic din ceea ce gândim sau analizăm nu pare să fie ca în realitate. Suntem părtinitori 
şi ne-am face un imens bine dacă nu ne-am ascunde azi după deget. 


Sâmbătă, 12 februarie 
Sambata 12- 2-2011 0:20 Luna (Tau) --> Gemini 
Sambata 12- 2-2011 0:43 Luna (Gem) Squ (Pis) Chiron 
Sambata 12- 2-2011 1:02 Luna (Gem) Tri [Lib] Juno 
Sambata 12- 2-2011 7:59 Luna (Gem) Sex (Ari) Jupiter 


Trecând în Gemeni, Luna îi mobilizează pe oameni spre fapte simple, distractive, 
deconectante care nu solicită mult mentalul şi care, dacă îl folosesc, atunci vor orienta spre 
întâmplările inocente, naive, ca la un joc de recunoaştere, de verificare, de rememorare. 
Această naivitate, susţinută mai mult pe incertitudine, pe teama de a nu pierde importante 
momente de satisfacţie, de bucurie, de încântare, de exaltare senzorială, va fi în prima 
parte a zilei periculoasă. Pe ideea „plăcerea şi prostia se plătesc” prima parte a zilei ne 
îndreaptă spre pericolul de a evita să reconsiderăm o poziţie sau să ne apropiem de o 
persoană care, fie intenţionat, fie întâmplător, face un astfel de gest faţă de noi. Numai 
bine ce ne-am dezmeticit din această primă parte intensă şi complicată, în care cei preţioşi 
la limbă şi sensibili la urechi se vaită „toată lumea vrea ceva de la mine azi”, ca seara zilei 
de 12 februarie să ne aducă soluţii stranii la problemele de peste zi. Ghinionul face că 
triunghiul regal dintre Luna, Saturn şi Mercur pe semne de aer, indicator al comunicării 
facile, al schimbului rapid de informaţi, dar şi al grăbirii spre finalitate, fără a lua în 
considerare dacă este sau nu timpul potrivit, să se contureze după ora 19:00, când multe 
dintre problemele oficiale ale zilei nu mai pot comporta schimbări esenţiale. Nu putem 
decât să ne tânguim că mintea a fost rătăcitoare, că ne-am ocupat de lacul de pe unghii sau 
de cumpărăturile pentru Valentine's Day şi n-am scos cățelul sau am uitat să ne prezentăm 
la o întâlnire importantă. Acum, cățelul poate vedea strada sau parcurile şi noaptea, dar 

alte treburi importante ce ţine de raporturile de serviciu, cele legate de decizii importante 
în stat, cel care vizează împlinirea unei etape importante a unui grup sunt lăsate pe ziua de 
mâine. 

Prin urmare, dacă am auzit vreodată de proverbul „NU lăsa pe mâine ce poţi face 
azi” şi azi, printr-o întâmplare ni-l amintim, putem să fim autoironici şi să reformulăm în 
„lasă pe mâine ce NU poţi face azi!” pentru ca dintr-odată multe nu le mai putem face. În 
jovialitatea zilei, inversarea topicii cu un motiv mai mult sau mai puţin important, poate fi 
pus pe seama zăpăcelii şi invocată scuza. Cum să nu ierţi pe duduia mademoiselle de 
pension care îşi ascunde simplismul în râsul sonor şi gesturile ample şi teatrale. O ierţi, ca 
şi ea este făptura Domnului şi dacă nu te stresezi azi cu reeducarea personajelor, spre 
exemple a celora din „Povestea drobului de sare”, poţi da vieţii un rost mai bun, unul 
măreț, însemnat. 

12 februarie este o zi de compensație. Nu devenim cu toţii saltimbanci, nici actori, 
nici circari şi nici... proşti. Suntem însă îndemnați azi să ne bucurăm de simplitatea vieţii, 
să sfidăm încordarea şi seriozitatea, să le aruncăm pe fereastră şi să ne delectăm cu ceea ce 
ne bucură mai mult, chiar dacă ne ţine departe de substanţă. 

Spre seară, mulţi vor regreta că şi-au permis un aşa respiro, însă vor regreta 
degeaba. Dacă dezvoltăm obsesia perfecțiunii, înseamnă în primul rând că nu suntem 
împăcaţi cu propriile greşeli, înseamnă că nu suntem în stare să ne iertăm ceea ce greşim. 
Azi avem ocazia să vedem care este măsura propriei iertări, pentru că, aşa cum suntem 
învăţaţi de Marii Maeştri, acesta este etalonul pe care îl vom folosi atunci când îi iertăm pe 
ceilalţi. 


Duminică, 13 februarie 
Duminica 13- 2-2011 4:04 Luna (Gem) Tri (Aqu) Mercury 
Duminica 13- 2-2011 8:04 Luna (Gem) Tri [Lib] Saturn 
Duminica 13- 2-2011 16:00 Node [Cap] --> Sagittarius 
Duminica 13- 2-2011 18:26 Luna (Gem) Tri (Aqu) Mars 
Duminica 13- 2-2011 22:26 Sun (Aqu) Tri (Gem) Luna 


O zi de o mare însemnătate karmică, 13 februarie împlineşte doar aspecte benefice, 
doar trigoane, situaţie ce încurajează spre folosirea talentelor, a înțelegerilor profunde, 
spre a dezvolta un tip de comunicare pe care nu l-am mai folosit până acum. 13 februarie 
este o zi de succes şi mulţi vor dori să ştie azi dacă există un secret pe care să-l folosească şi 
în altă perioadă din an. 

Nu există un secret pentru a avea noroc, aşa cum nu există un secret pentru a iubi 
sau a fi iubit. Aceste aspecte ale vieţii nu pot fi pretinse şi nici cumpărate, nu pot fi cucerite 
prin forţă sau prin viclenie şi nici nu pot fi însuşite prin simpatie de la alţi oameni. Ele 
există sub imperiul altor forţe, pentru explicarea cărora astrologia foloseşte alte 
instrumente preluate de la celelalte ştiinţe ezoterice. 

Azi Axa Dragonului îşi schimbă semnul, trece în Săgetător. Este vorba despre Nodul 
median, pentru că Nodul adevărat va intra în Săgetător abia pe 3 martie 2011. 
Schimbarea axei este un eveniment important pentru că aduce în primul rând o 
modificare de viziune, de orientare, de înclinaţie spre un anumit domeniu, de alegeri 
majore şi ca urmare a acestui fapt se va produce o importantă schimbare de structură. 
Dacă Nodul de Sud al Lunii ne vorbeşte despre erori de judecată, greşeli, despre structura 
emoţională care ne urmăreşte ca o umbră, construindu-ne mediul în care trăim şi 
propulsându-ne în evenimente sociale ca efect al acţiunilor din trecut, Nodul de Nord ne 
oferă soluţii pentru a repara greşelile trecutului sau pentru a continua evoluţia pe un 
traseu nou, prin instrumente noi, printr-un nou mod de comportare, chiar într-un 
domeniu nou. Raportul dintre cele două direcţii poate fi comparat cu raportul dintre 
Punctul de Spirit (Asc+Soare-Luna) şi Punctul de Noroc (Asc+Luna-Soare), cu menţiunea 
că raportul Punctul de Spirit — Punctul de Noroc ţine mai mult de evenimente sociale, de 

raportul dintre forţele contrare şi mai puţin de idealuri, aspirații majore, evoluţie a 
spiritului. 

Pe axa Gemeni-Săgetător Axa Dragonului va lucra asupra educaţiei, asupra 
înţelegerii şi informaţiilor. Relaţia dintre mobilitatea Gemenilor şi ambiția Săgetătorului 
va impune o relaţie între valorile cuantificabile şi aspiraţiile morale, între ceea ce 
străluceşte, atrage atenţia, informează şi ceea ce modelează pentru atingerea țintei, ceea ce 
ascunde sau consumă pentru a sublima agitația în forță de propagare sau de a impune o 
elevare a structurii interioare până la limita superioară a gândirii. Într-o accepţiune 
comună conversia karmică, ce presupune trecerea de la NS la NN, înseamnă a remodela 
dorinţa de libertate şi a o integra în contextul existenţei proprii, a redefini conceptul de 
informaţie şi a-l pune în slujba comunităţii, a renunţa la superficialitatea specifică etapei 
de început a cunoaşterii şi a dezvolta simţul social prin care cunoaşterea nu este utilă dacă 
nu produce schimbări pozitive în comunitate şi nu în ultimul rând a dezvolta o înţelegere 
superioară propriei naturi, a evenimentelor sociale pentru a le sustrage din nebuloasa 
impusă de minciună, adevăr parţial, disimulare sau pervertire. Aceste două dimensiune 
ale vieţii personale vor impune o nouă serie de evenimente sociale care, raportate la 
devenirea dată de traseul Punctul de Spirit (PS) — Punctul de Noroc (PN), conform temei 
ingresului NN în Săgetător, are de asimilat doar trăsăturile astrale date de MC, Luna, 
Ascendent, Junon şi Saturn, cele care se vor afla în calea acestei deplasări. 
De la Berbec la Săgetător, adică de la PS la PN, în afara celor trei aglomerări de planete 
care se fixează în Capricorn, final de Vărsător şi început de Peşti, final de Peşti — început 
de Berbec, poate fi asemănată cu o deplasare prin deşert, cu o încercare majoră care va 
consuma doar din ceea ce am asimilat până acum, doar din valorile pe care le-am 
dezvoltat anterior. Proba izolării, a postului, a abţinerii, a restricţiilor este întâlnită şi în 
existenţa laică. În anumite situaţii oamenii, prin propria lor voinţă, se privează de anumite 
drepturi pentru a face loc altora, pentru a asimila noi informaţii, pentru a deveni mai 
puternici sau a se dovedi utili. Într-o dimensiune esoterică solitudinea este o condiţie 
esenţială pentru desprinderea de laic. Pustnicii abordează cu bucurie retragerea pentru a- 
şi dezvolta o puritate sufletească în afara încercărilor duplicitare ale vieţi comune, 
cotidiene şi a le menţine pentru a obţine o stare de conştiinţă superioară. 
Trecerea prin MC, în traseul PS-PN, înseamnă apelul către o instanţă superioară ce va 
declanşa o serie de evenimente care cer finalitate imediată. Următorul pas, Luna, 
înseamnă apelul la volumul de informaţii pe care trebuie să-l mobilizăm pentru a menţine 
o poziţie, un statut, o recunoaştere sau pentru a ne cumpăra un drept. Etapa 
Ascendentului, situat la gradul 6 Leu, ne aduce un moment de reciclare a valorilor ce s-au 
dovedit inutile. Într-o dispunere duplicitare impulsiv — compulsiv relaţia dintre „eu am” şi 
„eu am nevoie” devine una bolnăvicioasă. Aici apar devieri de la scopul iniţial, pierderea în 
detalii subiective periculoase susţinute pe pretextul neputinței sau a necunoaşterii. Junon 
va atrage o nouă susţinere, un nou tip de raport social, o nouă abordare a problemei, a 
situaţiei în ansamblu care trebuie să fie privită ca o ipostază întâmplătoare, statică, 
pasageră, pentru că Saturn, ca ultimă etapă a acestei transformări, îl aduce pe individ de 
acolo de unde a aplecat, în forma în care era iniţial, doar mai bogat în experienţă. 
Acest traseu evolutiv desprins din raportul Axei Dragonului cu raportul PS-PN se va aplica 
în intervalul 13 februarie 2011 — 2 septembrie 2012, cât timp Axa Dragonului va tranzita 
axa Gemeni-Săgetător. Raportând cele două trasee, adică dimensiunea evolutivă a naturii 
umane (NN-NS) la dimensiunea socială ca sinteză a raportului dintre necesităţile fizice, 
afective, mentale şi aspiraţiile spre comunitate, prin punctele date de MC, Luna, 
Ascendent, Junon şi Saturn putem avansa, ca fiind reprezentative pentru acest tranzit, 
următoarele date, echivalente celor 5 poziţii: 12 martie 2011, 5 august 2011, 23 noiembrie 
2011, 2 aprilie 2012, 12 mai 2012. 

În afara acestor trăsături generale, care, aşa cum se poate constata, depăşesc spaţiul 
anului 2011, ziua de 13 februarie este în mare parte benefică, aducând alinarea suferinţei, 
eficientizarea unui tratament, împăcarea cu probleme mai vechi, înţelegeri stranii între 

două părţi negative care urmăresc împlinirea unor aspirații mai vechi sau delimitarea 
unor noi zone de influenţă. 

În sfera vieţii private trigoanele impulsionează spre stări sufleteşti complexe, spre 
dezvoltarea creativităţii. Azi ni se trezesc amintirile plăcute ale tinereţii sau copilăriei, fie 
în mod conştient prin acţiuni voite, fie involuntar ca în cazul celor care-ţi trăiesc ziua fără 
să-şi facă un plan, fără să-şi propună anumite fapte sau să urmărească un scop. 

Prin urmare, 13 februarie este deopotrivă importantă pentru identificarea unei noi 
dimensiuni afective, pentru apropierea de acele fapte ale trecutului pe care le-am ignorat 
sau nu le-am putut împlini. Acum ni se permite să dezvoltăm cu forţă şi inspiraţie o formă 
pozitivă de ataşament. Atât la cumpăna dintre axe, linia Nodurilor Lunare este azi 
generatoare de stări de conştiinţă, de înţelegeri subtile, de străfulgerări de iluminare, de 
revenirea bruscă a tonusului, a poftei de viaţă, a plăcerilor, a bucuriei. Trecându-se prin 
trigonul Lună-Saturn retrograd, ce incita analiza şi îndreaptă atenţia spre elemente grele 
ale vieţii care pot lăsa impresia unei sarcini majore, epuizante pe care, de altfel, o vom 
îndeplini cu plăcere, ne întâlnim cu o nouă formă de bucurie, cea care în maturitate şi 
înţelegere ne îndeamnă la voinţă şi performanţă. 

Azi vom avea impresia că putem să facem multe din ceea ce nu am putut face 
anterior, că putem citi mai mult, înţelege mai repede, lucra mai eficient sau depune un 
mai mare efort fizic fără să ne simţim epuizați. 

Dincolo de trăsăturile specifice acestei zile, impuse de trigoanele Lună-Mercur, 
Lună-Saturn şi Lună-Marte, în care predomina spiritul competiţional, nevoia de a 
demonstra o abilitate, de a depăşi limite sau de a cuceri noi spaţii, trecerea Axei 
Dragonului de pe Capricorn-Rac pe Gemeni-Săgetător ne conferă o nouă formă de 
înțelegere, o nouă ţintă, un nou ideal, o nouă etapă de creştere şi dezvoltare. Pe această 
axă şi exact în această dispunere cele două sensuri ale Nodurilor sunt în domiciliu. Dacă 
pentru viaţa interioară, pentru destinul individual în ansamblu sau multiexistenţial, 
această ipostază seamănă cu o ploaie de vară, cu beneficiile sale sentimentale şi deopotrivă 
confortul său fizic, într-o dimensiune socială a vieţii scopurile pe care le avem, aspiraţiile 
pe care dorim să le dezvoltăm, ţintele pe care ni le-am stabilit au 5 date importante, cinci 
noduri şi tot atâtea ipostaze de consolidare sau de preschimbare, de inserţie, de fixare într- 
un teren nou conform cu idealurile şi calitatea umană pe care le dezvoltăm. 
13 februarie ne invită la o rememorare, nu a timpului pierdut şi în niciun caz atât de 
analitic şi emoţionant cum ne sugerează Marcel Proust, ci a proverbului „Aveţi grijă ce vă 
doriţi, pentru că s-ar putea să primiţi!” 


Luni, 14 februarie 
Luni 14- 2-2011 0:16 Luna (Gem) Squ (Pis) Lilith 
Luni 14- 2-2011 4:37 Luna (Gem) Tri (Aqu) Neptune 
Luni 14- 2-2011 5:14 Luna (Gem) Squ (Pis) Uranus 
Luni 14- 2-2011 7:39 Luna (Gem) Opp [Sag] Node 
Luni 14- 2-2011 7:42 Luna (Gem) --> Cancer 
Luni 14- 2-2011 7:45 Luna (Can) Squ [Lib] Juno 
Luni 14- 2-2011 8:21 Luna (Can) Tri (Pis) Chiron 
Luni 14- 2-2011 10:46 Mercury (Aqu) Tri [Lib] Saturn 
Luni 14- 2-2011 11:18 Juno [Lib] --> Virgo 
Luni 14- 2-2011 15:45 Luna (Can) Squ (Ari) Jupiter 
Luni 14- 2-2011 19:41 Luna (Can) Opp (Cap) Pluto 
Luni 14- 2-2011 20:38 Juno [Vir] Squ [Sag] Node 


Prima zi a săptămânii ne duce într-un tărâm relațional dificil, complicat de o mare 
intensitate a sentimentelor şi o abordare dificilă a exprimărilor. Nu doar pentru că la final 
de tranzit prin Gemeni, Lună are de trecut prin careurile cu Lilith şi Uranus sau prin 
conjuncția cu Coada Dragonului, moment de disconfort fizic, de nesiguranță sau de 
neînțelegere, ci şi pentru că, trecând în Rac, va aduce la lumina acele speranţe pe care ne- 

am dorit tot anul 2010 să le împlinim şi nu am putut. Este lesne de înţeles că 14 februarie 
este o zi a împlinirilor, o zi de atingere a unor ţinte de exprimare la nivel social, o zi de atac 
asupra unei redute ce a opus rezistenţă tot anul trecut. 

Noaptea de duminică spre luni ne aduce momente de corelaţie, de gândire, 
asimilare, de retrăire a unor ipostaze mai vechi, dar şi de impulsul spre a îndrăzni mai 
mult. Pe fondul unor nemulțumiri trăite intens în ziua de duminică, informaţiile ce ne 
inundă în timpul nopţii apelează la un registru informaţional nou. Ele pot deveni de-a 
dreptul revelatoare, pentru că ne pot inspira în legătură cu marile strategii, cu marile 
planuri asupra cărora ne vom îndrepta întreaga atenţie de-a lungul lui 2011. Este 
important de memorat această ipostază, această deschidere spre informaţie, pentru că 
revenirea lui Junon în Fecioară, prin retrogradare, dar şi trigonul lui Mercur cu Saturn 
retrograd, cer multă inspiraţie, căldură sufletească, înţelegere şi chiar o percepţie subtilă 
specială pentru a nu strica o relaţie prin asociere de proastă factură. 
Fundalul acestor impulsuri, dat de trecerea Lunii prin Rac (domiciliu) este unul care 
cerşeşte dragoste, lumină, curaj ori rezistenţă la efort. Azi suntem îndemnați să punem 
bazele unei colaborări solide, care în timp să ne curețe sufletele de durere sau 
nemulțumire sau care să ne asigure bătrâneţile. 

În raport cu acest background astral, trigonul Mercur-Saturn ne face vulnerabili la 
sentimentele celorlalţi. De aceea 14 februarie nu este o zi potrivită pentru evenimente 
mondene care să se bazeze pe numărul de invitaţi, pe contacte întâmplătoare. Cercul de 
prieteni trebuie ales cu mare grijă acum pentru că oportunitatea de a corecta neîmplinirea 
lui 2010 va duce la leziuni făcute din exces de zel, din dorinţa de a face prea multe într-o 
singură zi, de a aduce acelor câteva ore de lumină intensitatea evenimentelor epocale. 
Relaţia Lunii şi a lui Junon cu Axa Dragonului este însă dificilă. Dacă Luna în Rac aduce 
sentimentelor o notă blândă şi poetică, oferindu-le motivații şi deopotrivă rezistenţă la 
efort, Junon, pe gradul anaretic din Fecioară, nu poate gestiona limitele pe care orice 
relaţie le are. Acest raport, agresat de gradul anaretic, aduce o dispunere pe poziţii 
antagonice, un schimb de forţe aflate într-o relaţie periculoasă. Acţionând pe mai multe 
planuri concomitent, relaţia Luna-Junon-Axa Dragonului, ne pune azi în conflict cu 
propriile alegeri, cu strategiile pe care le avem. Amploarea acestui raport include 
deopotrivă şi hotărârea bruscă de a merge la piaţă, de a ne achiziţiona un bun, de a vizita 
un prieten, de a depune o reclamaţie, de a înfrunta un adversar, de a sancţiona o greşeală 
sau, într-un alt registru, de a lua o decizie care să ne schimbe locul de muncă, locuinţa, 
cercul de prieteni, bibliografia sau criteriile după care ne selectam priorităţile sau valorile 
cu care vom lucra începând din acest an. 

14 februarie este o zi importantă pentru ceea ce reprezintă trăsătura lui 2011: 
noutate absolută! Azi noutatea vine prin concentrare, prin soluţionare, rezolvare, prin 
puterea pe care dorim să o folosim pentru a compensa neajunsurile trecutului. 
Pentru mulţi dintre noi 14 februarie nu va fi deloc o zi a succesului sau împlinirilor. 
Trecerea Lunii peste punctul sancţiuni (NS), peste elementul care ne reaminteşte că 
suntem ceea ce am gândit, ceea ce am intenţionat sau am vrut în mod special să devenim 
aduce în planul realităţii împliniri dureroase. Azi picioarele devin foarte sensibile, mintea 
rătăceşte prin Tărâmul Făgăduinţei fără să-i ajute deloc, iar relaţiile personale devin dintr- 
odată încordate. Aceştia, începând cu această zi, îşi vor ispăşi greşeli de care, în mare 
parte, nu au ştiut. Azi sunt îndepărtați, ignoraţi, uită elemente importante, sunt 
neinspiraţi sau îndemnați să facă cele mai proaste gesturi, iar atitudinea afectivă va fi 
aceea de frică, indiferenţă sau grijă exagerată. 

Prin urmare, 14 februarie este o zi a războiului, a atacului care va aduce doar un 
singur învingător. Azi nu există remiză, nu există cale de mijloc, nu există acea armonie 
calmă şi distantă ce îl păstrează pe om în spaţiul comod al lumii cunoscute, ci doar o 
singură variantă: învingi sau eşti învins! 

Această abordare nu apare dintr-odată azi, ci a lansat mesaje încă din zilele 
anterioare, fie prin exprimare directă, un anunţ, o invitaţie, o pregătire pentru un 

eveniment, fie prin semnale subtile, prin îndemnuri, prin acele avertismente ce vin spre 
noi prin aer, apă, prin intermediul tehnicii moderne sau, pentru cei sensibili şi instruiți în 
folosirea tehnicilor ezoterice, pe calea energiei. 

Ceea ce se întâmplă azi nu trebuie ignorat, indiferent că suntem invitaţi la a trăi 
evenimente ample, tulburătoare, intense sau că suntem obligaţi să parcurgem această zi în 
singurătate, pierderea unui element bun sau rău din viaţa proprie este definitoriu pentru 
această zi. 

Pentru a lăsa deoparte puţin scopul principal al acestor analize, acela de a preveni 
elementele negative, de a le înţelege pentru a le sublima în putere şi lumină sufletească, şi 
a scoate în evidenţă trăsătura exclusiv benefic a acestei zile, este demn de remarcat relaţia 
de trigon dintre Lună, victimizată de propriile fapte ale trecutului prin conjuncţia cu NS, şi 
Neptun, ceea ce va aduce soluţia eliberatoare, inspiraţia genială, descătuşarea lui 
Prometeu sau descoperirea focului lăuntric pe care Dumnezeu la pus în fiecare fiinţă 
pentru a ne ajuta să ne deplasăm liber prin planurile paralele. Componenta afectivă a 
acestei zile, chiar dacă va aduce o uşoară confuzie prin bogăţia de elemente, stări, ne va 
aminti azi că Dumnezeu nu îi numără pe oameni „unu, doi, trei, patru...”, ci „unu, unu, 
unu, unu”, adică ne oferă privilegiul egalităţii înaintea privilegiului puterii. 
Dacă ne-am întrebat care este modelul pe care îl implementăm prin existenţa proprie, azi 
primim răspuns şi el nu trebuie nici să ne exalte şi nici să ne doboare, ci este important să- 
l privim ca pe o informaţie prețioasă care ne ajută să ne înțelegem destinul. 


Marţi, 15 februarie 
Marti 15- 2-2011 5:37 Luna (Can) Opp (Cap) Venus 
Marti 15- 2-2011 13:04 Luna (Can) Squ [Lib] Saturn 


A doua zi de Rac (Lună în Rac) ne aduce doar împlinirea a două aspecte: opoziţia cu 
Venus şi careul cu Saturn, adică trasarea unui careu în T pe semne cardinale. 
Azi ne vom arăta obosiţi după ceea ce am parcurs în ziua anterioară, ne vom resimţi după 
efortul intens de gândire, afectiv sau după efortul fizic pe care l-am făcut pentru a fi la 
înălţime. După consumul de ieri 15 februarie ne găseşte cu dureri de spate, de membre, cu 
o atitudine negativă sau cu o stare de superficialitate, cu o euforie înţeleasă greşit şi cu o 
lipsă de motivaţie pentru aspectele importante ale vieţii. Cu alte cuvinte, elementele 
ample, dinamice ce s-au desfăşurat ieri la nivel social, acum sunt transpuse la nivelul vieţii 
personale. Adică se încearcă reproducerea într-un cadru restrâns a bucuriei sau tristeţii de 
ieri pentru a ne demonstra că nu a fost singular ceea ce s-a întâmplat, ci schema zilei de 14 
februarie se poate repeta. 

Careul în T pe semne cardinale aduce acest gen de instabilitate, de mobilizare, de 
ieşire din schema obişnuită, însă cu instrumentele vechi. Se va păstra însă aroma 
trecutului prin rememorări, prin implicări în demersuri care continuă ceea ce a fost lăsat 
în părăsire sau se încearcă abandonarea unei relaţii care nu era deloc benefică. 
Chiar dacă efortul este resimţit mult mai mult azi decât ieri, 15 februarie este o zi de 
acţiune, de forţă, de deplasare între două locaţii, între două idei sau de finalizare a ceea ce 
ieri nu am reuşit să împlinim din lipsă de timp. 

Prin urmare, 15 februarie aduce iluzia reeditării. Dacă a ne păcăli că un bine mai 
vechi poate fi adus din nou în centrul atenţiei este neplacut, faptul că durerea de pe corp 
sau suflet este înşelătoare va fi privită azi cu un optimism aparte. Şi optimismul este o 
iluzie azi şi se va consuma repede pentru că, asemenea multor elemente predispuse de 
caruselul astral azi, este o umbră ce se ridică atunci când lumina, adică înţelegerea ori 
cunoaşterea, se apropie. Într-un cadru limitat, al vieţii intime, al vieţii personale totul va fi 
altfel decât în planul social. Mulţi, pentru a scăpa de nemulţumire, de eşec, de confruntări 
îşi părăsesc azi casă sau prietenii, rudele, se mută temporar într-o altă locaţie unde speră 
să le fie mai bine. 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


Binele este o iluzie azi, ca şi răul de altfel, iar evenimentele nu vor fi importante 
prin această calitate, ci prin mesajul pe care îl vor conţine, prin legătura cu întâmplări din 
trecut cărora, atunci când s-au consumat, nu le-am acordat importanţa cuvenită. Nici 
acum nu este cel mai bun moment, dar dacă tot se aude muzică şi încă suntem la 
petrecere... să dansăm! 


Miercuri, 16 februarie 
Miercuri 16- 2-2011 4:35 Luna (Can) Tri (Pis) Lilith 
Miercuri 16- 2-2011 9:00 Luna (Can) Tri (Pis) Uranus 
Miercuri 16- 2-2011 10:35 Luna (Can) Sex [Vir] Juno 
Miercuri 16- 2-2011 11:08 Luna (Can) --> Leo 
Miercuri 16- 2-2011 19:26 Luna (Leo) Tri (Ari) Jupiter 


Într-un ton diferit faţă de ceea ce am avut de experimentat în primele două zile ale 
săptămânii, azi sufletului i se acordă mai multă atenţie, echilibrului emoţional de 
asemenea, dar şi manierelor sau exemplelor de bune practici. Până aproape de mijlocul 
zilei Luna tranzitează ultima parte a zodiei Rac prin care, în armonie cu cele două trigoane 
pe care le ridică împreună cu Lilith şi Uranus, dar şi prin sextilul cu Junon, va împlini 
mari aşteptări, însă nu prin relaţii de natură socială, ci prin contacte personale. Viaţa 
privată va avea azi un rol foarte important şi tot ceea ce vom face va duce la consolidarea 
ei. Azi oamenii se vor abţine să ridice tonul, să se critice, să se jignească sau să se acuze, 
acţionând mai curând într-un registru al liniştii şi deconectării. 

Ca şi cum între această zi şi primele două zile ale săptămânii ar fi o distanţă imensă, 
azi ne simţim departe de durere sau nefericire, chiar dacă unii pentru asta ar fi în stare să 
mintă sau să se mintă. 

Nu ne putem însă depărta de contextul major pe care această lună îl predispune, 
dar nici de cel al întregului an 2011, acela al reformulării, al deschiderii spre un tărâm din 
care nimeni nu se va mai întoarce, la îmbrăţişarea unui stil de viaţă la care nu vom mai 
putea renunţa şi pe care va trebui în anii ce vor urma să-l perfectăm pentru a ne putea fi 
util şi în egală măsură plăcut. Cerul zilei de 16 februarie aduce aplicaţia unui aspect extrem 
de puternic ce se va declanşa începând de mâine, cu conjuncţia Soarelui cu Neptun. 
Preambulul acestui aspect, adică ziua de 16 februarie, este ascunsă în trăsăturile pe care 
Luna le împrumută de la zodia Leu, atunci când o tranzitează: căldură, creativitate, 
protecţie a vieţii, iniţiativă, îndrăzneală, încredere în sine. Chiar dacă binele pe care îl vom 
resimţi prin aceste trăsături va fi real, trebuie să fim realişti şi să acceptăm ca acesta este 
un strat foarte subţire şi la cel mai mic contact cu realitatea, întreagă bucurie şi chiar 
liniştea se vor rupe în bucăţi aruncându-ne în faţa necunoscutului care ne inspiră teamă, o 
teamă intensă şi paralizantă. 

Multe pot să înceapă azi, dar nimic nu se finalizează, ci doar se încarcă, se umple de 
lumina înţelegerii şi de puterea acceptării pentru a descinde într-o altă zi, când 
predispoziţiile astrale sunt mai generoase cu latura activă a evenimentelor. 

Prin urmare, 16 februarie este o zi de însămânţare. Azi sădim în conştiinţa 
individuală sau în cea de grup cele mai puternice valori pe care, de-a lungul întregului an 
2011, le vom uda, le vom îngriji pentru a obţine din ele plante viguroase, la rândul lor 
generatoare de seminţe. 

Azi ne cuprinde un calm suspect, o linişte stranie pe care o vom prefera, dar nu vom 
putea nicicum să o controlăm. Suntem conduşi de ea spre aspecte minunate ale 
personalităţii, spre căldură sufletească, spre generozitate, spre acele valori care cer 
sacrificiu pentru un ideal, pentru a cultiva o idee, pentru a o oferi, necondiţionat, celuilalt, 
grupului, mediului, ţării sau rasei umane în ansamblu. 

Azi jalonăm, stratificăm activităţile pe care le vom realiza de-a lungul lunii dar nu 
vom fi în stare să finalizăm nimic. Cei care vor forța notă şi nu vor avea răbdare să-şi 
culeagă roadele într-o altă zi, vor activa sextilul Luna-Junon, adică vor intra într-un sector 

karmic ce îi întoarce la insuccesele anului 2010, la neputinţele lui 2009 sau la schisma 
anului 2008. 

Din fericire toate acestea vor face trimitere la o componentă personală care este 
mult mai uşor de evaluat. Mâine astrele se vor adresa grupurilor şi este important să ne 
formăm azi o bază cât mai solidă pentru ca în următoarea zi să putem ridica vârful 
muntelui care suntem cât mai sus. 


Joi, 17 februarie 
Joi 17- 2-2011 11:55 Sun (Aqu) Con (Aqu) Neptune 
Joi 17- 2-2011 14:31 Luna (Leo) Sex [Lib] Saturn 


Azi Soarele şi Neptun se întâlnesc în conjunctie, aspect care se produce o singură 
dată pe an, iar aceasta este penultima conjuncție Soare-Neptun pe Vărsător, din ciclul de 
aproximativ 165 de ani cât are nevoie Neptun pentru a parcurge întregul zodiac. Ultima 
conjuncție Soare-Neptun pe Vărsător va fi pe 19 februarie 2012. 

Azi însă, valoarea acestui aspect se va exprima cu predilecție în sectorul social şi nu 
oricum, ci în mod special prin influențarea timpului de derulare a evenimentelor, prin 
fragmentarea lui, prin amânarea unor etape intermediare pentru atingerea unei finalități 
dintr-o curiozitate bolnăvicioasă sau pe baza unui motiv mai puţin corect. 
Când Soarele şi Neptun trec printr-o conjuncţie este dezvoltată latura contemplativă a 
personalităţii, acele valori care îi conferă individului calităţi de lider de opinie, de 
exemplu, nu doar în ceea ce priveşte comportamentul, ci şi ca mod de a percepe lumea şi 
de a o reprezenta. În relaţiile de grup apare o problemă în a stabili corect valorile comune 
şi este confundată evoluţia individuală cu cea de grup. În felul acesta, convinşi că ştiu şi 
înţeleg, perfect lumea, că propria reprezentare este cea mai aproape de adevăr, dacă nu 
chiar adevărul însuşi, oamenii, pe acest aspect, îşi agresează unii altora liberul arbitru, 
îngrădindu-şi libertăţile de exprimare. Pe ideea „credinţa mea este mai bună, trebuie să 
renunţi la credinţa ta” se va produce o puternică mobilizare a evenimentelor 
confundându-se  devoţiunea cu fanatismul sau dragostea cu ataşamentul. 
Ceea ce va rezulta din acest dublu atac asupra devenirii personale este o obstrucţiune a 
libertăţii de exprimare, o risipire a timpului ce ar fi trebui să fie dedicat înţelegerii în 
ansamblu (aplicată grupului), nu pe un caz particular (cel al individului în cauză), 
creativităţii, depăşirii propriilor obstacole, a propriei iluzii, a proprii păreri despre viaţă, 
oameni, societate, istorie, cultură, evoluţie. 

Dezvoltând această dilemă şi savurându-i parfumul inefabil al orgoliului spiritual, 
al ego-ului disimulat, sextilul Lunii cu Saturn ne va aduce spre a consuma evenimente 
sociale ce au fost iniţiate cel mai devreme în ianuarie 2011 şi care nu au putut fi finalizate. 
Acum, reziduurile karmice, acele evenimente pe care nu le-am finalizat, intrând în contact 
cu dulcea iluzie a conjuncţiei Soare-Neptun îi face pe oameni care sunt în conflict să se 
împace, să discute între ei în termeni amiabili, să fie acceptate elementele negative ca o 
formă de compromis, în speranţa că mai târziu ele vor fi soluționate sau asimilate finalului 
benefic. 

În acelaşi ton al iluziei ce absoarbe azi totul, şi care vine din conjuncţia Soare- 
Neptun, binele, construit aşa cum suntem îndemnați azi, este o imensă păcăleală. Ceea ce 
a fost rău va fi şi mai rău, iar ceea ce a compromis în viitor nu se poate schimba dintr- 
odată pentru că oamenii se schimbă foarte greu, unii deloc de-a lungul unei vieți. 
Conjuncţia Soare-Neptun pe lângă valoarea în sine pe care o are, ea intervine şi prin 
efectul de stelium (conjuncţie a minim 4 planete) la care se alătură Mercur, Marte din 
Vărsător şi Chiron din Peşti, iar dacă aplicăm acestora şi efectul ascendent al fazei de Lună 
plină, înţelegem că aspectul care îşi împlineşte azi perfect gradul devine personaj principal 
într-un film mut. 

Prin urmare, 17 februarie este o zi de hiperexcitaţie nervoasă, de înclinaţie spre 
substanțe care stimulează, care îi conferă utilizatorului percepţia unui halo în jurul 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


evenimentelor, ce îl „ajută” să le vadă greşite. Dacă deformarea percepţie ar fi singura 
problemă a zilei atunci nu am avea motive de îngrijorare, însă ceea ce se întâmplă azi va 
impune un etalon cu efect de tăvălug asupra întregii luni februarie, dar şi asupra anului 
2011. 

Dacă ceea ce vine spre finalizare azi descinde dintr-un demers iniţiat şi derulat 
parţial în 2010, atunci, pe aceste aspecte, va avea sorţi de izbândă. Dacă însă el este iniţiat 
pentru prima dată în 2011, în viteza trenului, tensiunea steliumului amplificată de Lună 
plină în creştere, va produce fisuri în zona cea mai solidă a construcţiei, topind 
sentimentul de siguranţă şi transformând susţinerea în promisiune deşartă. Azi totul se 
poate complica din nimic, de la o vorbă, de la un gest, de la un moment de neatenţie 
pentru că nici nu avem luciditatea necesară pentru a alege şi nici simţul potrivit pentru a 
ne opri la momentul oportun. 


Vineri, 18 februarie 
Vineri 18- 2-2011 0:34 Luna (Leo) Opp (Aqu) Mercury 
Vineri 18- 2-2011 5:28 Luna (Leo) Opp (Aqu) Mars 
Vineri 18- 2-2011 9:06 Luna (Leo) Opp (Aqu) Neptune 
Vineri 18- 2-2011 10:33 Sun (Aqu) Opp (Leo) Luna (Full Luna) 
Vineri 18- 2-2011 11:12 Luna (Leo) Tri [Sag] Node 
Vineri 18- 2-2011 11:36 Luna (Leo) --> Virgo 
Vineri 18- 2-2011 12:38 Luna (Vir) Opp (Pis) Chiron 
Vineri 18- 2-2011 19:54 Sun (Aqu) Sex [Sag] Node 
Vineri 18- 2-2011 21:20 Venus (Cap) Squ [Lib] Saturn 
Vineri 18- 2-2011 22:30 Luna (Vir) Tri (Cap) Pluto 


Ultima Lună plină de pe gradul anaretic din seria celor care se tot produc din 
octombrie încoace, este din capul locului cea mai puternică şi intensă dintre toate. 
În primul rând, Luna plină pe Vărsător acţionează asupra simțului umanitar, asupra ideii 
de libertate, asupra valorilor care nu au încă formă, care nu sunt încă organizate, care 
trăiesc fie sub imperiul unei libertăţi impuse, fie sub influenţa unui impuls primordial, ce 
nu cunoaşte încă îngrădirea regulilor. Prin asta se va acţiona asupra conştiinţei, asupra 
puterii creatoare impunându-se o sarcină suplimentară afectivității, relaţiilor de prietenie 
sau aspirațiilor spirituale. 

Când Soarele şi Luna sunt în opoziţie apare în mentalul colectiv o formă stranie de 
confuzie. Luna, cea care trebuie să reprezinte exponentul subtil al lumii, sensibilitatea şi 
profunzimea în aspectele ei rafinate, tinde acum spre a egala forţa solară, adică a se 
depărta de ceea ce reprezintă pentru a-şi însuşi ceea ce nu-i aparţine. Apare astfel un 
fenomen de uitare a sentimentelor, a sensibilităţii specifice, a acelor trăsături de 
comportament care ne căleşte personalitatea sau o transformă într-un instrument fecund. 
Desprinderea de sine, prin Luna plină, aduce agitaţie, contactul cu forme noi de emoție, 
nespecifice, care se traduc în comportament prin respingere, irascibilitate, senzaţia de 
neîmplinire, lăcomie, iar în plan mental, imitarea strălucirii devine un mijloc de a 
preamări şi elogia îndrăzneala fără margini, nepăsarea ori egoismul. A exprima confuzia 
strălucirii fără a putea să-şi producă singura lumină, Luna, în această fază a ciclului sau, 
aduce imitaţia la forma cea mai înaltă a expresivităţi sale, neimpunând valori noi, ci 
dezvoltându-le pe cele vechi, îmbrăcându-şi caracterul într-o haină prea mare sau 
impropriei pentru corpul său. 

Atunci când această fază se produce pe ultimul grad al zodiei (gradul anaretic) Luna 
plină devine generatoare de necazuri, de dispute fără a avea o bază reală, de confruntări pe 
fragmente de idei, gesturi incomplete sau pe iniţiative care nu pot fi încadrate în reguli sau 
care nu sunt serioase. 

În sectorul vieţii personale, Luna plină aduce iluzia victoriei, a succesului câştigat 
simplu şi fără muncă, a cunoaşterii prin alegere, prin orientarea personalităţii, fără efortul 
necesar înţelegerii sau transformării interioare. Deşi va părea că sângele este încălzit de un 

sentiment de revoltă, de dorinţa de a opune rezistenţă, de a spune NU, de a nega sau de a 
revoluţiona, exprimarea nemulțumirii nu are azi nici justificare, nici finalitate, dar nici nu 
se poate impune control asupra ei. 

În sectorul public, valorile personale haotice sau cele care se exprima prin confuzia 
lui „şi eu pot”, „şi eu am”, „şi eu ştiu” devin pârghii pentru a da viaţă celor mai mari greşeli 
pe care le putem face anul acesta. Într-o relaţie de dominare de pe poziţii diferite, căldura 
ascunsă sau diminuată a Soarelui în exil (Vărsător) şi forma năvalnică a Lunii din Leu 
aduce o inversare a valorilor, un schimb de roluri în care cel puternic şi agresiv devine 
brusc obosit sau impropriu nevoii colective şi este înlocuit cu un alt element care, prin 
încordarea majoră provocată de Lună plină, se pare că îşi trăieşte unicul moment de glorie 
al vieţii. 

Atât ceea ce se trăieşte în viaţa privată, dar şi ceea ce se desfăşoară pe spaţiul 
public, nu este un fapt întâmplător, ci o construcţie amplă care se formează începând din 3 
februarie, de când Soarele şi Lună au început acest ciclu. Într-un cadru mai larg, ceea ce 
aduce prezentul ciclu nu este însă un fapt izolat, ci rodul gândurilor şi eforturilor 
întregului an 2010. Prin cele două direcţii, putem să înţelegem că momentul de Lună plină 
este pentru toată lumea intens, dar devine complicat pentru cei care nu au fost în 2010 
organizaţi, nu au acţionat pe spaţiul public pe baza unui plan ori s-au consumat în ambiţii 
care le depăşesc potenţialul. 

Aşa cum ştim deja din analiza generală aplicată acestui an, valorile acestei perioade 
vor avea, la rândul lor, un punct de maximă intensitate la începutul lunii mai, când pe data 
de 5 Junon îşi va reveni din mersul retrograd. Nu este deloc întâmplător faptul că 
reverberaţii ale lui 2010 ne inundă acum, că suntem dependenţi de volumul şi forţa anului 
trecut pentru a ne erija în lideri de opinie sau ctitori ai viitorului strălucit. Acum Junon 
este retrograd în Fecioară şi, poate deloc întâmplător, nativi ai acestui semn (Fecioară) 
simt că ajung cu corabia de partea cealaltă a lumii, simt că prind un vânt favorabil. 
Norocul, succesul şi ascensiunea pe aceste vibrații nefaste au o componentă malefică, nu 
în ceea ce priveşte finalitatea, ci în ceea ce priveşte motivul pentru care ies acum la lumina 
aceste noi forme de structură şi organizare. Ambiţiile impuse de Fecioară sunt clare şi nu 
comportă broderii comportamentale. Aşa că, ţinta valorilor impuse până în mai 2011 este 
clară. Confuze vor fi cele dezvoltate în perioada mai-iulie 2011 când Junon va reveni la 
mersul direct şi când mesajul ce ne vine din Fecioară pare să fie mai intens. Trecând în 
Balanţă, din 23 iulie, Junon ne va aminti de momentul februarie 2011, apoi de mai 2011 şi 
se va mândri cu realizările acestor două momente, însă forţa sa vă trece într-un declin 
straniu, coborând pe măsură orgoliului şi al caracterului malefic dezvoltat încă de pe 
acum. 

Elanul pe care îl vor simţi mulţi vine din sextilul pe care Soarele şi Capul 
Dragonului îl împlinesc. Destinul, mesajul grupului, ţinta, țelul sau strategia sunt 
elementele care ne vor consuma şi, în final, ne vor înlocui. Mulţi vor simţi că începând de 
azi vor scrie istoria, că sunt stâlpii pe care multe din evenimentele majore ale lumii se 
susţin. Ei uită însă că, pe aceste unghiuri, forma de iluzie cu care se hrănesc nu vizează 
istoria şi nici modificările sociale pe care aceasta le comportă, ci calitatea pe care ei o 
îndeplinesc. Cei care nu sunt destul de puternici, care nu au un antrenament potrivit 
pentru a face faţă îndemnurilor, evenimentelor, oportunităţilor lui 2011, vor sfârşi prin a 
scrie istoria cu sângele lor. La nivel mediu apar schimbările cele mai intense pentru că 
acolo oamenii simt că oportunităţile le vin cel mai aproape. Cei care se lasă cuceriţi de 
schimbare, uită prea repede că schimbându-i pe alţii, profitând de o ocazie, pe seama 
neatenţiei sau slăbiciunii altora, produc în 2011 o breşă sau o reacţie în lanţ ce va atrage 
acelaşi gen de schimbare şi asupra lor. „Ochi pentru ochi, dinte pentru dinte” ne sugerează 
această Lună plină ajutată de sextilul Soare-NN şi careul Venus-Saturn. 

Prin urmare, ultima Lună plină din seria celor 5 Luni pline pe gradul anaretic, 
împlineşte în aceeaşi manieră agresivă mesaje ale lui 2010, dar are puterea prin 
intervenţia sextilului Soare-NN, careului Venus-Saturn, dar şi a aportului masiv de 

oportunităţi şi schimbări consistente impuse de steliumul de pe final de Vărsător, ne 
deschide o poartă către evenimente colosale ale lui 2011. În faţa acestui eveniment 
astrologii ori au un adânc moment de linişte, ori se extaziază. Se strângă rândurile marilor 
evenimente şi ne apropiem de suita de evenimente pe care primăvara acestui an ni le 
poate oferi. Până pe 4 aprilie când Neptun va schimba semnul şi va aduce o trezire a 
simțului naţional, o desprindere de iluzia frumoasă sau urâtă pe care 2010 şi prima parte a 
lui 2011 ne-au construit-o, ne hrănim cu himere, cu visul succesului sau a schimbărilor 
majore. 18 februarie este o zi maghnifică în a ne trasa noi obiective asupra vieţii, în a ne 
alege un adversar pe care să-l doborâm. 

La capitolul existenţă privată, careul Venus-Saturn ne oferă ţinte negative pe care 
ne vom propune să le doborâm. Prin asta riscăm să ne stabilim obiective care să ne 
depărteze de la scopul acestei vieţi. Este important ca azi atunci când alegem ce anume să 
schimbăm, să facem un efort şi să ne amintim că Luna plină din Vărsător are doar o 
singură componenta benefică: viziunea! Ea nu ne obligă să acţionăm imediat, ci ne 
tentează, ne încearcă, ne păcăleşte, grăbindu-ne spre fapte care, pentru a fi implicate în 
deplină armonie sau în aspectul lor pozitiv, au nevoie de luna aprilie şi de trecerea lui 
Neptun în Peşti. 

Acum nu putem schimba lumea, o vom face din aprilie încolo, când Neptun va trece 
în semnul următor, dar dacă ne erijam în peşti şi nu ne mulţumesc apele prielnice, vom să 
înotăm ca peştii pe... uscat! 


Sâmbătă, 19 februarie 
Sambata 19- 2-2011 2:25 Sun (Aqu) --> Pisces 
Sambata 19- 2-2011 15:27 Luna (Vir) Tri (Cap) Venus 
Sambata 19- 2-2011 20:08 Sun (Pis) Con (Pis) Chiron 


De azi Soarele intră în Peşti şi, prin asta, luăm contact cu o lume misterioasă, cu o 
formă specială a expresiei personale. De o parte avem misterul şi nevoia de a trăi simplu 
ceea ce sufletul ne pune la dispoziție acum, iar de cealaltă îndemnul de a ne sustrage 
complicațiilor sociale tocmai pentru a le vedea dintr-un alt unghi, mult mai sigur şi mai 
permisiv, mai comod şi mai dispus în a oferi informaţii ample, generale referitoare la 
context. 

Trecerea Soarelui în Peşti este un preambul la trecerea lui Neptun în Peşti ce se va 
produce pe 4 aprilie 2011, iar asta Înseamnă că, dacă impulsurile zodiei spre a da un sens 
universal elementului particular, creației personale, de a trăda interesul dezvoltat până 
acum şi în acelaşi timp de a dramatiza situaţia generală care duce la acest gen de conduită, 
iar Neptunul vine cu soluţii pentru a diminua această condiție, dispus să ofere chiar soluţii 
viabile pe ipoteze eronate, înţelegem că maniera impulsivă prin care iluzoriul, minciuna, 
defăimarea se vor situa în fruntea gloatei ne va indica elementul pe care trebuie să-l 
înlăturăm din sfera conştiinţei, a interesului sau a susţinerii. 

Peştii ating prin unduirile lor sectoare diverse ale societăţii şi nu se consumă deloc 
în procesele pe care le determină. Ceea ce înseamnă că acum relaţia Soarelui şi a 
protectorului său, Neptun, prin axa Fecioara-Peşti, acum dinamizată, ne va pune la grea 
încercare asocierile dezvoltate acum, veleităţile lor, scoțând la lumină interesul pentru 
care s-au construit. 

Deloc întâmplător, în prima zi de Peşti Soarele trece prin conjuncţia cu Chiron, ceea 
ce este foarte benefic pentru cei cu mâinile curate, pentru oamenii care gândesc limpede şi 
care sunt corecţi în faptele pe care le săvârşesc. De partea cealaltă, 19 februarie va lovi în 
cei care se asociază pe interese meschine pentru a se menţine în demersurile lor. Aceştia 
vor avea o primă zi de Peşti cu tulburări de comunicare, cu dispute pe terenul ideilor, cu 
solicitări venite dintr-un sector slab, pe care trebuie să-l consolideze. 
Acest tip de lovitură în elementul cel mai sensibil este trăsătura principală a tranzitului 
Soarelui prin zodia Peşti. Explorarea slăbiciunilor, a sentimentului de înstrăinare, a fricii 

de a nu dispune de limbajul potrivit, de condiţia necesară dialogului, de diplomaţia 
necesară, de a nu avea o bază solidă sau, dacă, prin mari eforturi şi sacrificii, ea este 
consolidată, de a nu reuşi să ne stabilim ţinte în afara celor desprinse din umbrele 
trecutului, ne aduce un început tulburător căruia îi stabilim chiar de azi intensitatea. 
Sectorul personal este animat de nevoia de evadare, de desprindere faţă de condiţia de 
până acum, de rupere de înţelegeri, de faptele, chiar de oamenii pe care i-am avut în jur 
începând din a doua parte a anului 2010. Nemulțumirea are însă un scop benefic, are o 
motivaţie corectă, însă ea nu va putea fi pusă corect în aplicare pentru că nu ne-am mai 
confruntat cu o astfel de situaţie. Viaţa personală cu Soarele în Peşti, ca un preambul al 
trecerii lui Neptun în Peşti, ne aduce prea multă libertate pe care nu vom şti să o folosim, 
prea multă înclinaţie spre a remodela contextul social, de a redecora spaţiul personal din 
locuinţă, de la serviciu, de a produce schimbări majore în cursivitatea vieţii private pentru 
a-i găsi libertăţii un loc stabil şi sigur. Nimic nu este stabil şi sigur până nu oferim un 
tribut, până când nu ne stabilim ce avem de sacrificat, de consumat, de înstrăinat în raport 
cu propriul sistem de valori, cu propria înţelegere, fără niciun ajutor din jur, fără nicio 
susţinere afişată în prealabil. 

În sectorul social intervalul ne aduce o relaţie proastă cu străinătatea, o 
oportunitate în a ne asocia cu o structură mai mare însă pentru a ne duce mai departe 
condiţia de penitență pe care am avut-o tot anul 2010. Orice realizare în contactele 
diplomatice, orice dispută soluţionată miraculos prin cuvânt are de fapt un compromis 
dureros care ne leagă şi mai mult de trecut, în pofida libertăţii declarate, aşa cum se va 
înţelege din deziderate. Într-un cadru social restrâns la grupuri sau zone de interes, 
valorile generale ale demersurilor sociale nu vor fi acceptate, pentru că nu există 
înţelegerea necesară. Este ca şi cum scriem istoria, dar de înţeles o înţelegem peste ani, 
când putem privi cu detaşare în trecutul de atunci şi prezentul de acum. 
Pe acest fond, rafinamentul şi graţia predispuse de trigonul Lună-Venus ne aduce senzaţii 
plăcute, sentimentul că facem ceea ce este potrivit pentru propriul destin, pentru familie, 
pentru prieteni pentru naţiune sau pentru evoluţia rasei umane în ansamblu. Aflată însă 
în Fecioară, pe axa solicitată Fecioară-Peşti, azi Luna este încercată de anticipări cu privire 
la anturaj, la vieţile celorlalţi, la demersurile ce le sunt necesare pentru a se stabiliza, 
pentru a-şi găsi un loc sigur, pentru a se integra într-o structură. Poziţia indică mai curând 
rolul de consilier, de sfătuitor, de ghid şi prin asta va aduce zilei o notă benefică. 

Prin urmare, 19 februarie ne transfera conştiinţa într-un tărâm special, într-o zonă 
pregătitoare marilor schimbări, marilor revelații pe care primăvara acestui an ni le va 
aduce. Dacă ne referim doar la ziua de azi, atunci vibrația astrală ne îndeamnă să trăim 
simplu, în afara complicaţiilor pe care le-am dezvoltat anterior, în afara forţelor de 
coerciţie pe care, presaţi de condiţionări venite din anturaj, le-am alimentat şi le-am 
menţinut în sfera vieţii personale. Acum ne simţim liberi, atât de liberi ca nu ştim ce să 
facem cu libertatea. Senzaţia de frică, primul semn al nevoii de protecţie, se poate instala 
iremediabil în locurile cele mai vulnerabile ale fiinţei. Autocritica este deci importantă 
pentru a corela nevoile personale cu cele ale societăţii. 

În planul social un vânt al schimbării sperie şi aduce îndoială în demersurile ce au 
fost iniţiate în acest an. Lipsa de încredere, de susţinere, lipsa limbajului potrivit devine, 
începând de azi până pe 21 martie 2011, când Soarele va ieşi din Peşti, cauze ale decăderii. 
Abia în acest ultim segment al lunii februarie realizăm ce înseamnă de fapt anul 2011, cât 
de dificil pare a fi, cât de complicat şi cât de intens ne vor fi tulburate sentimentele şi 
aspiraţiile. Abia acum înţelegem de ce elementele surpriză nu au caracter permanent dacă 
sunt iniţiate doar în 2011, ci ele, pentru a putea fi menținute, trebuiau schiţate, gândite, 
iniţiate încă din 2010. 

Timp de 30 de zile ni se va cere un preţ pentru propria existenţă, un preţ pentru a 
menţine în desfăşurare intenţiile aşa cum ni le-am formulat. Avem timp doar o zi pentru a 
ne gândi ce avem de oferit, la ce suntem dispuşi să renunţăm pentru a merge mai departe, 
pentru a ne stabiliza în albia pe care ne-o dorim. 

Duminică, 20 februarie 
Duminica 20- 2-2011 5:28 Luna (Vir) Opp (Pis) Lilith 
Duminica 20- 2-2011 9:19 Luna (Vir) Opp (Pis) Uranus 
Duminica 20- 2-2011 9:21 Luna (Vir) Con [Vir] Juno 
Duminica 20- 2-2011 10:28 Luna (Vir) Squ [Sag] Node 
Duminica 20- 2-2011 11:02 Luna (Vir) --> Libra 
Duminica 20- 2-2011 11:15 Uranus (Pis) Opp [Vir] Juno 
Duminica 20- 2-2011 20:24 Luna (Lib) Opp (Ari) Jupiter 
Duminica 20- 2-2011 22:02 Luna (Lib) Squ (Cap) Pluto 


Luna, pe ultimul segment al zodiei Fecioară, împlineşte opoziții cu Lilith şi Uranus, 
trece prin conjuncţia cu Junon, toate acestea, evident, într-un total dezacord cu Axa 
Dragonului (careu), cu evoluţia, cu scopul. Aspectele negative ale zilei nu se opresc aici 
pentru ca Uranus împlineşte azi o opoziţie cu Junon, iar Luna, după ce trece în Balanţă, 
construieşte cu Jupiter şi Pluton un careu în T pe semne cardinale. 
Întregul tablou este unul menit să ne atingă cele mai profunde aspecte ale existenţei, 
mobilizând cele mai delicate elemente ale comportamentului deschizând o pagină dificilă 
în destinul personal. Aspectele dihotomice ale contextului ne îndeamnă, pe de o parte, la 
acceptarea condiţionării trecutului, iar pe de altă ne sperie cu un viitor incert sau aflat 
într-o continuă transformare. 

Azi nu avem timp de gândire, răgazul necesar meditaţiei, analizării oportunităţilor, 
nu ne putem permite nici măcar fracțiunea de secundă de dinaintea saltului, totul este în 
mişcare, în derulare. 

Albia a ceea ce se împlineşte azi a fost trasată de Uranus şi, pentru cei care se 
interesează de astrologie de câţiva ani, nu este o surpriză acest fapt. Uranus, din 2008, 
întâi cu Saturn, apoi cu Pluton participă la construirea unor configurații extrem de dificile, 
agresive care ne şochează prin amploarea evenimentelor sau prin schimbările uneori 
macabre pe care le predispune. Obişnuinţa este elementul pe care îl agresează prima dată, 
rutină îi urmează şi nu orice rutină, ci aceea care ne spune că dacă ne obişnuim cu 
compromisurile, cu duritatea lor vom putea să ne stabilizăm viitorul, vom putea să ne 
maturizăm prin acceptarea suferinţei sau vieţii în multiplele sale ipostaze. 
Este adevărat că primul impuls este acela de a sancţiona erorile, alegerile greşite, 
compromisurile bolnăvicioase, făcute nu pentru a corecta o situaţie, ci pentru a menţine 
lenea, pasivitatea, incultura, deciziile pripite ori intenţiile egoiste. Tocmai de aceea este 
important să fim conştienţi de faptul că a considera că duritatea acestei zile, care se va 
răspândi şi asupra zilelor următoare, ar fi de necombătut este o păcăleală. Uranus se 
opune vechiului comportament nu oamenilor, însă noi, dacă ne vom identifica în totalitate 
cu acestea vom suferi intens, iar demersurile pe care le vom declanşa, supuse unui eşec 
iremediabil. 

Invitaţia acestei zile este aceea de a schimba, de a modela comportamentul spre un 
tărâm nou. Să facem ceea ce nu am mai făcut niciodată, să folosim cuvinte noi, un ton nou, 
să ne deschidem mintea şi sufletul către oameni pe care până cum i-am ignorat, fără a ne fi 
teamă de neprevăzut, de ceea ce ar putea veni din partea lor. Pentru omul comun care nu 
este obişnuit să înţeleagă sensul subtil al unei direcţii atât de complicate, ultima zi a 
săptămânii vine cu o greutate specială. Lipsa comunicării, defazarea, neputinţa de a găsi 
un canal comun de legătură între mesaj şi faptă îi va pune pe aceştia într-o relaţie dificilă 
cu societatea. Sunt grăbiţi în a răspunde, sunt solicitaţi să acţioneze în mare grabă, să 
renunţe, fără a mai putea reveni asupra deciziei şi prin acest mod de a acţiona îi rănesc pe 
cei din jur. 

20 februarie nu este o zi în care să ne interesăm de durerile celorlalţi, pentru că nu 
mai avem nici loc şi nici timpul necesar. Efortul interior, conflictul între „vreau să fac” şi 
„pot să fac” ne va duce într-o zonă comportamentală delicată şi doar înţelegerea ne poate 
spune când să ne oprim şi unde să acordăm întâietate problemelor celorlalţi, însă nu cea 
dezvoltată de la începutul anului încoace, ci cea la care am lucrat până la intrarea în 2011. 

Prin urmare, ultima zi a săptămânii este o zi în care ne vom confrunta cu o sarcină 
dificilă. Nu vom şti ce să alegem mai rapid, cum să ne temperăm instabilitatea, neliniştea 
şi tocmai de aceea suntem pe punctul de a decide împotriva a ceea ce am considerat până 
acum valoros. Efectul acestei lupte interioare este epuizarea psihică, lipsa stabilităţii 
afective şi înclinația spre excese culinare sau abstinenţă alimentară. 

Chiar dacă Luna în Balanța este un semn de echilibru şi înţelegere, de bună 
conviețuire între oameni, forța cu care Junon din Fecioară îi judecă pe oameni, dar şi 
intensitatea cu care Uranus participa la acest joc social prin judecaţi eronate, impulsuri 
spre a dezbina sau separa două părți care trăiau în înţelegere, chiar dacă asta înseamnă 
compromis, pune o prea mare greutate pe această zi şi trage un semnal de alarmă cu 
privire la adevăratele intenţii pe care le avem. 

Multe din aşteptările vieţii primesc azi o lovitură sub centură, nu doar prin 
dezamăgiri, cât prin observarea neputinței, fapt ce duce la blazare, iar blazarea drept cauză 
a dezechilibrului organic afectează pancreasul, metabolismul zahărului şi puterea de a 
înţelege şi asimila corect experienţele vieţii. 

Ca multe alte zile ale acestui an, 20 februarie trebuie să fie o zi de înţelegere, nu de 
acţiune, tocmai de aceea fapta trebuie amânată pentru ca nu cumva efectul ei să ne taie 
orice altă oportunitate a lui 2011 cu efectul său de bumerang. 


Săptămâna 21 — 27 februarie 2011 nu este o săptămână obişnuită, ea excelând la 
capitolul evenimente astrale, nu doar prin ingresurile planetelor Mercur şi Marte în 
Peşti sau prin conjuncţiile acestora cu planetele de pe final de Vărsător sau început de 
Peşti, cât mai ales prin cele două mari evenimente ale anului 2011: careul Jupiter-Pluton 
şi careul lui Uranus la Axa Dragonului, ce se împlinesc la grad perfect vineri, 24 
februarie si respectiv duminică, 27 februarie. Acestora li se alătura şi alte aspecte 
astrologice care amplifică, pe de o parte calitatea perioadei, greutatea specială în 
deciziile pe care le luăm, iar pe de alta responsabilitatea de care trebuie să dăm dovadă 
pentru a depăşi cu bine încercările majore pe care le vom parcurge. 


Luni, 21 februarie 
Luni 21- 2-2011 0:43 Mercury (Aqu) Con (Aqu) Mars 
Luni 21- 2-2011 3:05 Mercury (Aqu) Con (Aqu) Neptune 
Luni 21- 2-2011 6:16 Mars (Aqu) Con (Aqu) Neptune 
Luni 21- 2-2011 13:40 Luna (Lib) Con [Lib] Saturn 
Luni 21- 2-2011 17:10 Mercury (Aqu) Sex [Sag] Node 
Luni 21- 2-2011 19:21 Luna (Lib) Squ (Cap) Venus 
Luni 21- 2-2011 22:52 Mercury (Aqu) --> Pisces 


Săptămâna aceasta avem parte, ca şi săptămâna care tocmai s-a încheiat, de multe 
aspecte importante, care ne vom lansa trasee virtuale extrem de importante pe care le vom 
regăsi de-a lungul întregului an 2011. Încet, încet steliumul care se concentra mai mult în 
zona finalului de Vărsător, se deplasează spre Peşti. Azi Mercur se va alătura Soarelui şi lui 
Chiron, iar miercuri şi Marte va face trecerea spre Peşti, aducând, întâi o modificare de 
orientare, apoi de înclinaţie, pentru că, prin acestea, faptele spre care ne vom apleca să fie 
încărcate de o notă tragică aparte. 

Prima zi a săptămânii este însă o zi nostalgică. Ceea ce ultimele două săptămâni au 
anunţat şi, în parte, au şi împlinit acum creează nostalgii. Dacă visul este un domeniul 
specific planetei Neptun, cu care Marte se află azi în conjuncţie pe Vărsător, comunicarea 
dincolo de limitele cunoscute impuse de înţelegere, limbaj sau calitatea mesajului, un 
atribut ce se desprinde din conjuncţia lui Mercur cu cei doi, Marte şi Neptun. Această 
fuziune de forţe este din capul locului generatoare de forme-gând, ce aduce împlinirea 
unor elemente de mare amploare, deschiderea unor direcţii noi la nivel de voinţa personal 
şi de inserţie a acesteia pe spaţiul public. Dacă ne gândim că Marte controlează voinţa 
individuală, ţinta atinsă prin confruntare directe, Mercur, în exaltare, aduce o mare 

oportunitate prin informare, descoperirea adevărului, iniţierea de noi direcţii de împlinire 
a doleanţelor mai vechi, Neptun este cel care ne plasează cele mai intime trăiri într-o 
dimensiune socială amplă. Prin aceste unghiuri ceea ce gândim devine realitate, ceea ce 
intenționăm se împlineşte, iar ceea ce cerem ne va atrage spre un sector social care ne 
asimilează imediat şi scurtează timpul necesar trecerii de la rătăcire la cunoaştere, 
aducându-ne la nivelul celorlalţi. 

Fuziunea celor trei tipuri de energii ne aduce la îndemână oportunitatea 
genialităţii, a depăşirii condiţiei obişnuite, atingerea unei ţinte pentru care ar fi trebuit mai 
mult timp şi mai mult efort. 

Azi timpul ne este prieten. Luna şi Saturn trec printr-o conjuncţie şi va da zilei o 
oportunitate specială, nu prin respectarea orelor de întâlnire, pentru că nu la acest nivel va 
acţiona aceasta conjuncţie, ci prin respectarea sincronizării sufleteşti, prin respectarea 
oportunității. Unii numesc aceasta sincronizare noroc, şansă, mană cerească. Acestea nu 
vin însă dintr-odată. Întreaga săptămâna care s-a încheiat ne-a oferit multiple oportunităţi 
spre a înţelege sursa norocului, locaţia geografică, persoană care ne facilitează toate 
acestea şi cam cum va arăta viitorul peste o săptămână, o lună sau chiar un an. 
Pe acest fond al oportunităţilor, sextilul lui Mercur cu Capul Dragonului, din postura din 
care nu poate media direcţiile celor două Noduri, ne va aduce azi o abundență 
informaţională pe care nu o vom putea valorifica. Există înţelegere, lumină, cunoaştere, 
oameni bine intenţionaţi, cer senin şi apă proaspătă în cale, însă nu dispunem de resursele 
necesare pentru a valorifica întru totul ceea ce ne iese în cale. Dacă aruncăm o privire 
asupra conjuncturilor pe care le-am parcurs de la începutul anului şi până acum, ne va fi 
relativ simplu să înţelegem, raportând la unghiurile astrale ale acestei zile, cât de 
importante au fost avertismentele referitoare la cumpătare, conservarea energiei proprii, 
reechilibrare sufletească sau odihnă. 

A doua parte a zilei ne aduce durerea înţelegerii. Multe din cele ce ne inundă 
mintea acum ne duc spre soluţii negative. Înţelegem că multe din cele ce le-am făcut au 
fost fără rost, nu au avut valoarea în care crezut şi nu par să comporte modificări esenţiale. 
Această conştientizare ne aduce tristeţe, descumpănire, neputinţa de a împlini aşteptările 
pe care le au cei apropiaţi sau cele pe care le avem noi de la noi înşine. Pentru cei care sunt 
mai sensibili, întreaga oportunitate a zilei le va revela condiţia tristă a muritorului, 
aducându-i în faţa ochilor mai mult informaţii despre suferinţă, boală, neputinţă, sărăcie, 
decât despre victorie, armonie, evoluţie. 

Trecerea lui Mercur în Peşti aduce o uşoară echilibrare prin acomodare. Ne 
obişnuim cu oboseala, cu neputinţă, neştiinţa, cu nepăsarea celorlalţi, cu selecţia negativă 
a informaţiilor care ne sunt prezentate şi, în această uşoară senzaţie de confort, atingem o 
stare sufletească specială, de sinteză a celor mai importante evenimente de peste zi. Nu 
poate fi vorba de fericire, pentru că unghiurile zilei aduc dinamism, forţa, ce mobilizează 
intens evenimentele şi le împrăştie ca seminţele peste tot, dar nu ne poate apropia de 
mulțumire şi nici de fericire. Acceptarea se pare că este condiţia esenţială pentru a depăşi 
această forţă subterană, pentru a anula sensul şi direcţia intens materialiste ale acestor 
unghiuri şi a-i da acesteia un sens înălțător, superior, afectiv, cald. 
Sensul materialist al acestor unghiuri, în ciuda poziţiei planetelor din Vărsător care ar 
spune exact opusul, este indicat de careul Pluton-Jupiter care cere schimbări la vârf, în 
aparatul de conducere, care incită masele spre revoltă promițându-le beneficii legate de 
nevoi imediat comune de hrană, comunicare sau integrare psihosocială. Având un spectru 
mult mai larg, acest careu subjuga forţa steliumului şi îl pune să lucreze într-un registru 
inferior. În felul acesta oamenii sunt plini de forță şi activi, dar dominați de ambiţii 
materialiste, de împlinirea dorințelor de confort sau de cucerirea unor ţinte care nu-i 
apropie de profunzimile spiritului. Chiar de zilele trecute mulţi au sesizat, dar cu atât mai 
mult vor observa azi, că pluteşte o tensiune în relaţiile interumane, că nerăbdarea îi face 
pe oameni irascibili, să sară peste etape, să nu respecte reguli de bună convieţuire, poate 
chiar de bun simţ, să se trezească vorbind, adică să spună ceea ce gândesc şi nu le face 

cinste, să jisnească, să acuze sau să se declare saturați de ceea ce s-a întâmplat până atunci 
în viaţa lor. Azi au ocazia să facă saltul evolutiv, adică să fructifice acea înţelegere aplicată 
elementelor care îi nemulțumesc cel mai mult. 

Prin urmare, 21 februarie ne aduce o mare intensitate în evenimente pe care, o 
parte dintre ele, le-am început de săptămâna trecută. Sentimentele negative de grijă, 
teamă, nervozitate nu sunt nici ele trecute cu vederea azi, dar nici explorate intens. O 
predispoziţie stranie prin care este aplicată o negaţie parţială negaţiei, fără ca, prin 
înţelegere, o explicaţie venită din anturaj, un sprijin, o susţinere sau un simplu sfat, să 
schimbe stare sufletească şi să ne îndrepte spre alte fapte. 

Intensitatea faptelor acestei zile este însă una periculoasă pentru că una va cere 
inima şi alta va dicta mintea, iar între acestea timpul, deşi prieten al tuturor, nu le poate 
face pe toate. 

Într-un cadru inferior, conjuncţiile acestei zile şi trecerea lui Mercur în Peşti, aduce 
confruntări periculoase, agresiune fizică, deposedare de bunuri şi ruperea unor relaţii de 
bună înţelegere, de parteneriat sau de convieţuire. Pe ideea “m-am săturat de tine” sau 
“m-am săturat de ceea ce a fost” oamenii azi se rup de trecutul care le produce suferinţa, 
de semenii care îi agasează cu prezenţa lor sau cu cuvintele şi se aruncă în necunoscut. 
Într-un cadru superior, comportamentul este taman invers. Înţelegând cauza suferințelor, 
a neînțelegerilor sau punând într-o discuţie edificatoare ceea ce nu s-a spus, nu s-a 
exprimat sau nu s-a împărtăşit până acum, duce la consens, la deschiderea unei noi etape 
de înţelege şi sunt depăşite crize existenţiale majore. 

Ştiind care sunt direcţiile este important să ne folosim azi de voinţa individuală — 
Marte în Vărsător — pentru a menţine semnul pozitiv sau negativ al impulsurilor, după 
cum vor dori sau după cum ne sunt construite priorităţile. Indiferent ce alegere este 
important să ne amintim azi că omul, chiar dacă se lăsă influenţă de magnetismul astral, 
poate fi făuritorul propriului destin. 21 februarie este o zi edificatoare în acest sens. 


Marti, 22 februarie 
Marti 22- 2-2011 9:11 Luna (Lib) Tri (Aqu) Neptune 
Marti 22- 2-2011 10:39 Luna (Lib) Tri (Aqu) Mars 
Marti 22- 2-2011 10:47 Luna (Lib) Sex [Sag] Node 
Marti 22- 2-2011 11:07 Mercury (Pis) Con (Pis) Chiron 
Marti 22- 2-2011 11:33 Luna (Lib) --> Scorpio 
Marti 22- 2-2011 12:49 Mars (Aqu) Sex [Sag] Node 
Marti 22- 2-2011 13:05 Luna (Sco) Tri (Pis) Chiron 
Marti 22- 2-2011 13:22 Luna (Sco) Tri (Pis) Mercury 
Marti 22- 2-2011 17:37 Sun (Pis) Tri (Sco) Luna 
Marti 22- 2-2011 23:06 Luna (Sco) Sex (Cap) Pluto 


Judecând calitatea acestei zile după unghiurile care se împlinesc azi, am putea să 
considerăm că liniştea, încântarea şi bucuria şi-au încheiat perioada de hibernare şi ne-au 
ieşit în întâmpinare. Este însă important să nu ne pripim şi să luăm în calcul că Marte 
trece azi prin ultimul grad al zodiei Vărsător şi adună în comportamentul său ceea ce este 
mai delicat şi sensibil din această zodie. 

Fondul general va fi acela de bucurie, de încântare, de realizare, de împlinire ca şi 
cum zorii unei noi ere stau să apară şi nimic rău, negativ sau periculos nu ne mai atinge. 
Această latură pozitivă a zilei este însă reală şi, doar pentru că Marte devine azi oaia 
neagră a zodiacului, nu înseamnă că întregul fond astral se întunecă, ci că multe din 
direcţiile pe care la gândim acum, multe din îndemnurile de acum ne vor ştirbi din bucurie 
sau ne vor împiedica să finalizăm aşa cum ne dorim demersurile în care ne implicăm. 
Calitatea remarcabilă a acestei zile va sta în conjuncţia Mercur-Chiron, sextilul Marte- 
Capul Dragonului şi în trigoanele pe care Luna le trimite spre grupul de planete ce se 
aşează acum pe final de Vărsător şi început de Peşti. 

Dacă întâlnirea lui Chiron cu Mercur în Peşti aduce schimbarea convingerilor 
referitoare la moralitate, educaţiei, relaţie, orientarea aspirațiilor spre alte domenii, 
strămutarea într-o altă zonă sau îndreptarea interesului cultural sau economic spre un alt 
sector, relaţia de sextil între Marte şi Capul Dragonului este tonică pentru destin, pentru 
calitatea relaţiilor pe care le dezvoltăm, pentru aspirații în general. Este clar că Marte 
intervine negativ asupra acestei zile şi nu este singurul element care trece pe gradul 
anaretic la zodiei tranzitate, ci şi Capul Dragonului are aceeaşi poziţie, doar că în 
Săegetător. Relaţia de sextil între cele două forţe ce conserva defectele zodiilor Săgetător 
(NN) şi Vărsător (Marte), aflate acum într-un sublim aliaj, aduce un rău care vindecă 
definitiv rana, o suferință care încheie o serie dificilă, o breşă într-un sistem care, prin 
calitatea de debuşeu, purifică sistemul şi pregăteşte terenul pentru aplicarea soluţiilor. 
Acest unghi este un fel de chirurgie astrală, o intervenţie agresivă asupra unui domeniu, 
un atac fulgerător care ia prin surprindere adversarul şi-l descoperă, iar, prin calitatea a 
aceea ce este descoperit, prin această intervenţie, inamicul, de la sine, se dizolvă. Valoarea 
socială a acestui aspect primează şi ea va asimila intenţiile personale, ducându-le pe 
spaţiul public şi oferindu-le, prin acest gen de împlinire, oportunitate sau deschidere, un 
minunat dar. 

Fiind vorba de Marte şi, ştiind din manualele de astrologie că relaţia de acest tip 
(sextil sau trigon Marte-NN) ne sugerează un salt evolutiv important, trigoanele pe care 
Luna le va împlini cu Neptun, Marte, Chiron şi Mercur, ne transforma toată această 
provocare socială în oportunitate spre a ne lipi de un nou domeniu, spre a dezvolta un nou 
tip de colaborare, chiar afacere, spre a ne depăşi condiţia, fie din punct de vedere 
geografic, fie moral sau cultural. 

Aspectul este bun pentru creaţie, pentru a pune în practică ambiţii personale, 
pentru a sublima neputinta în ipostaze inedite, în inspiraţie, de a scrie, vorbi, de a încuraja 
şi, prin asta, de a salva de la o eroare majoră un apropiat, de a dezvolta un sentiment de 
protecţie care în timp să fie asimilat propriei personalităţi sau de a iniţia un proces de 
desprindere de un rău comun, pe care îl alimentam prin rutină, tăcere sau inacţiune. 
Ceea ce se va împlini azi, prin relaţia lui Marte cu Capul Dragonului, este efectul a ceea ce 
s-a întâmplat în luna decembrie 2010, în special în jurul datelor de 12 şi respectiv 24 
decembrie, când Marte şi respectiv Soarele au trecut prin conjuncţia cu Capul Dragonului 
şi când anunțau, prin poziţia Lunii în cele două momente, evenimente care se vor 
desfăşura în zodia Peşti — 19 februarie — 21 martie 2011 — (la conjuncţia Marte-NN, Luna 
era în Peşti) şi respectiv Leu — 23 iulie — 23 august 2011 — (la conjuncţia Soare-NN Luna 
trecerea prin Leu). O parte a planului lunii decembrie a fost pus în aplicare la conjuncţia 
Soarelui cu Marte din 4 februarie 2011, iar efectele acestor acţiuni abordate pe spaţiul 
public îşi vor arăta efectele în martie 2012, când Soarele şi Marte vor fi în opoziţie şi când 
se va descoperi şi cel de al doilea vinovat al teatrului social de acum. 

Prin urmare, valenţele acestei zile sunt în mare parte benefice, inspirând, 
încurajând, diminuând inhibiţiile şi alungând teamă de a acţiona pe spaţiul public aşa cum 
ne-am dorit în special în decembrie 2010. Forţa cu care acestea vor acţiona în această zi va 
fi însă extrem de puternică şi se va comporta ca un subsidiar cadrului general pentru a 
iniţia o construcţie socială capabilă să identifice, în decembrie 2010, cauzele pentru ceea 
ce se va întâmpla acum, în perioada trecerii Soarelui prin Peşti, dar şi la vară, când Soarele 
va trece prin Leu. 

Păstrându-ne doar în cadrul acestei zile, vibraţiile unghiurilor azi ne incită mult 
simţurile şi prin această extensie ne vom depăşi limitele, atribuţiile, obiceiurile, 
descoperind o altă latură a vieţii, un alt mod de a gândi, exprima, simţi sau acţiona, o altă 
trăsătură a acestora, pentru cei care deja le explorează, sub impulsul unghiurilor dinamice 
ce s-au tot împlinit în ultima vreme. 

Nu vom avea în permanenţă o aşa aglomerare de planete, nu vom avea tot anul 
îndemnuri şi nici oportunităţi atât de ample ca acum, însă beneficiind de noile schimbări 
pe care contextul astral îl conturează acum vom fi în stare să ne şlefuim fiinţa, să ne 

rafinăm comportamentul, să aprofundăm cunoaşterea pentru a da un sens util vieţii. 
Marea diversitate de aspecte ne condiţionează spre a ne depăşi cadrul vieţii aşa cum îl 
ştiam, tocmai de aceea a folosi voinţa pentru a intui direcţia fluviului, pentru a înota 
împreună cu aceste vibrații spre gura de vărsare a apei în care ne scăldam ne va oferi în 
primul rând privilegiul de a câştiga timp, apoi de a înţelege mai bine lumea în care trăim, 
de a cunoaşte, fără frustrări sau prejudecăţi, forţele care acţionează asupra noastră pentru 
a ne modela sau impulsiona, pentru a ne mări viteza de deplasarea sau de a ne-o încetini 
în funcţie de necesităţi vremurilor. 

Să fii în ton cu evoluţia, să nu te împotriveşti cursului evenimentelor, dar să poţi să- 
ţi construieşti din ele un mod propriu pentru a-ţi atinge scopul final, ţinta, pentru a-ţi 
împlini visul şi a descoperi frumosul care îţi înmoaie asprimea palmelor sau bătăturile din 
tălpi, înseamnă cunoaştere. Cei care lucrează cu instrumentele ezoterice mult mai uşor şi 
care îşi cultivă latura subtilă cu luciditate ştiu că nimic din ceea ce faci aici nu contează, 
însă contează că faci. Într-o combinaţie stranie, de abstract şi realitate dură, valorile zilei 
de 22 februarie ne duc mai aproape de cunoaştere, mai aproape de înţelegerea a ceea ce nu 
este important prin structură, dar devine important prin îndemnul care ne şlefuieşte. Stă 
în puterea fiecăruia să aleagă dacă la întâlnirea cu cunoaşterea îşi va ţine ochii închişi sau 
îi va deschide larg pentru a înţelege totul. 


Miercuri, 23 februarie 
Miercuri 23- 2-2011 3:05 Mars (Aqu) --> Pisces 


Mulţi ar crede că trecerea lui Marte în Peşti este un element benefic pentru 
tămăduirea bolilor, pentru identificarea soluţiilor diplomatice în combaterea agresiunilor, 
pentru dezvoltarea tactului sau descoperirea iertării. Pentru un timp scurt, adică doar în 
cursul zilei de azi, Marte se va revolta împotriva tuturor acestor reguli, refuzând puşcăria 
durerilor sufleteşti, adică exact ceea ce reprezintă poziţia sa în Peşti — plasarea 
dinamismului, a exploziei temperamentale alături de modestie sau de dezvoltarea 
personală lipsită de ovaţii. 

Libertatea de care va da dovadă azi, ne va încuraja spre a urmări stările, gândurile, 
sentimentele, spre a identifica ce percepții personale ne animă sufletul, însă doar pentru a 
acorda acestora valente eronate. Eroarea de judecată vine din faptul că, în Peşti, Marte 
imită efectul homeopatic, ducându-ne într-un domeniu psihanalitic dificil de înţeles. 
Sentimentele lui devin azi grosiere, nervoase sau compulsive, iar tensiune psihică se 
amplifică din nimic. Mulţi vor descoperi că o serie de probleme care le ies azi în cale le vin 
din copilărie, dintr-o relaţie deficitară cu sexul opus, din dispreţ faţă de tiparul celui care 
de-a lungul timpul a intervenit în mod brutal, lipsi de maniere sau dintr-o insensibilitate 
crasă. 

Pentru că încet devenim o rasă de depresivi, pasionaţi prea mult de morbiditate, 
dar şi de plăcerea de a-i vedea pe alţii împărtăşindu-se din intensitatea durerii, de a ne 
construi jocuri în care oamenii mor sau se rătăcesc pe cărări misterioase, de a ne rupe de 
familie şi a sfida ceea ce efortul comun a construi în timp în ştiinţă, cultură, artă, avem 
toate şansele ca, în grup, azi, să oferim tribut psihozei. În intensităţi diferite, valenţele lui 
Marte în Peşti ne vor îndreptată spre flaconul de antidepresive sau anxiolitice, convinşi 
fiind că medicamentul cel mai bun există în exterior, nu în minte, suflet, nu în interior. 
Extinzând acest tip de observaţie asupra relaţiilor, azi vom cere explicaţii celor pe care i- 
am acuzat, celor pe care nu i-am putut înfrunta direct, dar cărora le-am diminuat 
autoritatea sau le-am ştirbit din imagine prin vorba, atitudine sau fapta. Acuzatorul strigă 
azi primul, chiar şi numai în gând, pentru a scăpa de durere însă, pentru a avea 
certitudinea că mulţumirea lui este reala şi că va dura. Abia de mâine vom reuşi să 
percepem ceva din trăsăturile pozitive ale lui Marte în Peşti, când se va întâlni cu Chiron 
ce îl va aduce cu picioarele pe pământ. 

Prin urmare, azi intrarea lui Marte în Peşti, ca aspect singular al zilei împlinit la 
grad perfect, ne acordă o libertate pe care o vom folosi aşa cum ne este obişnuinţă. Cei mai 
mulţi vor prefera o pasivitate exterioară, dar în interior se vor dezlănţui întâi printr-un 
dialog, devitalizant, apoi prin scheme, planuri sau decizii importante în care renunţarea să 
fie elementul predominant. 

Azi simţim că ne săturăm de orice, că ne nemulţumeşte orice, până şi lucrurile pe 
care le-am îndrăgit cel mai mult ne repugnă, preferând viciul confortabil, în detrimentul 
isteţimii. 

Recomandarea pe un asemenea aspect tenebros este aceea de a ne permite azi puţin 
mai multă generozitate decât ne îndeamnă conjunctura. Prin folosirea voinţei, a efortului 
susţinut, a implicării în lume pentru a se detaşa de ea zodia Peştii îi ajută pe oameni să 
descopere compasiune — condiţia absolut esenţială pentru dezvoltarea înţelegerii şi, cu 
aceste două instrumente speciale, să putem sări peste etape ca un efect al graţiei, nu al 
fugii de realitate. A pendulă între sublim şi lamentabil este trăsătura definitorie a acestei 
zile. 


Joi, 24 februarie 
Joi 24- 2-2011 2:12 Luna (Sco) Sex (Cap) Venus 
Joi 24- 2-2011 9:29 Luna (Sco) Tri (Pis) Lilith 
Joi 24- 2-2011 11:19 Mars (Pis) Con (Pis) Chiron 
Joi 24- 2-2011 11:30 Luna (Sco) Sex [Vir] Juno 
Joi 24- 2-2011 12:27 Luna (Sco) Squ (Aqu) Neptune 
Joi 24- 2-2011 13:19 Luna (Sco) Tri (Pis) Uranus 
Joi 24- 2-2011 14:50 Luna (Sco) --> Sagittarius 
Joi 24- 2-2011 16:44 Luna (Sag) Squ (Pis) Chiron 
Joi 24- 2-2011 17:02 Luna (Sag) Squ (Pis) Mars 


Pe final de Scorpion, Luna aduce în prima parte a zilei sentimente tulburătoare, 
îndoială, nevoia de a înfrâna o pornire ce ieri am lăsat-o liberă, întoarcerea dintr-un drum 
fizic, programat la începutul săptămânii sau imaginar, prin schimbarea priorităților, a 
țintelor ce am simțit cu mult timp in urmă că ne sunt necesare. Relația lui Marte cu 
Chiron, amândoi tineri în Peşti, schimbă total sensul şi orientarea, punând accentul pe 
valorile practice, pe tipurile de relaționare care se finalizează cu un produs concret, în care 
se pune accentul pe bunurile acumulate sau folosite în comun, pe schimbul de experienţă, 
ajutorul reciproc sau pe voluntariat. 

Ceea ce se întâmplă însă până în mijlocul zilei are o dublă valență: patima pentru o 
libertate creatoare de probleme şi necesitatea stopării acesteia. Dinamismul ce ne permite 
să pendulăm între aceste două direcţii ne distrage atenţia de la neîncredere sau de la acel 
tip de reacţie temătoare pe care în trecut, pe situaţii similare, l-am dezvoltat şi ne ajută să 
ne înţelegem mai bine stările sufleteşti prin identificarea acelor impulsuri cu care îi 
agresăm pe ceilalţi. Oprind acest impuls, pe conjuncţia Marte-Chiron, oamenii devin brusc 
înţelepţi. Ei nu sunt însă capabili, pentru că timpul este scurt, să-şi depăşească condiţia şi 
să obţină această apreciere din partea celor situaţi pe un nivel superior. Până la mijlocul 
zilei aceste tipuri de beneficii, în absenţa impulsurilor de ieri şi prin reţinerile pe care noul 
mod de comportament ni-l impune azi, sunt perle inestimabile ale realizărilor personale. 
Aici se poate vorbi despre aprecieri din partea colegilor de birou, a prietenului care, prin 
calitatea de prieten risca să cadă în subiectivism, a cunoscuţilor care apreciază elemente 
de vestimentaţie, de comportament, vorbe sau gesturi trecătoare, dar şi împlinirea unei 
etape în dezvoltarea personală care poate fi uşor confundată cu finalitatea. 
În a doua parte a zilei, bucuriile şi uşurinţa impuse dinamismul aspectelor, ne transfera 
conştiinţa într-un plan al chemărilor spre sarcini dificile. Munca suplimentară, efortul 
pentru a duce la îndeplinire o sarcină ce nu era programată, nici măcar la începutul zilei, 
consumă mult din rezervă, schimbă planurile, duce la reevaluarea unor relaţii personale şi 
creează nemulțumire. 

Prin careul Luna-Chiron şi Luna-Marte, relaţia cu sine trece într-un alt plan al 
îndoielii şi nemulțumirii susţinâmd o acută nevoie de performanţă. În absenţa măsurii, a 
viziunii practice ne stabilim obiective sau ţinte pentru care efortul este istovitor şi care ne 
poate schimba direcţia vieţii personal sau a celei sociale. Nici nu observăm când, din 
dorinţa de a combate un stres, o insatisfacţie, abordăm o serie de acţiuni şi aşteptăm ca 
prin împlinirea lor să schimbăm cadrul dezolant, aşa cum îl vedem azi, iar asta ne 
schimbă, ne consumă şi mai mult. 

Prin urmare, 24 februarie aduce o duplicitate asupra căreia mulţi dintre pasionaţi 
de astrologie se vor apleca cu nostalgia lui 2010, când de multe ori ne-am întâlnit cu 
schimbări atât de ample între începutul zilei şi finalul ei. Predispoziţiile astrale ale zilei de 
azi sunt iniţial inhibitoare, având menirea de a diminua pornirile complicate ale zilei de 
ieri şi de a le schimba, în a doua parte, sensul. Nu se produc schimbări semnificative în 
această zi, dar ele sunt anunţate de promisiuni, garanţii, certificări. Maniera blândă prin 
care evenimente de factură socială intervin în viaţa privată producând efecte ce trebuie 
observate, analizate şi, judecată în contextul în care se produc, nu în cel general, produc, 
prin similitudinea cu ceea ce se întâmplă la alţii, confuzii. Azi o durere de cap nu are 
aceleaşi cauze la toți oamenii, nici dacă sunt provocate de alternanţa de temperatura, de 
un vânt foarte puternic sau de exploziile solare. Cauzele, prin raportul Lună în Scorpion 
versus conjuncţia Marte-Chiron în Peşti, au o componentă psihologică extrem de 
particulară. 

Abia în a doua parte a zilei, prin stabilirea unei noi ţinte, se poate observa diversitatea 
cauzelor din prima parte. 

Recomandarea pentru această zi este aceea de a rezerva cât mai mult timp 
interiorizării, cunoaşterii personale, meditaţiei, rugăciunii sau altor activităţi sacre care 
sunt certificate drept instrumente de rafinare a spiritul şi de extindere a câmpului 
conştiinţei. Cei care se depărtează de sine azi, amânând întâlnirea cu sine pe mai târziu şi 
îndreptându-se spre spaţiul public aşa cum au făcut-o ieri sau în zilele anterioare, vor avea 
o zi încărcată de deziluzii, de nemulțumiri, de întârziere, schimbări, respingeri sau 
abandonări. 


Vineri, 25 februarie 
Vineri 25- 2-2011 0:45 Luna (Sag) Squ (Pis) Mercury 
Vineri 25- 2-2011 1:27 Sun (Pis) Squ (Sag) Luna (Half Luna) 
Vineri 25- 2-2011 3:00 Luna (Sag) Tri (Ari) Jupiter 
Vineri 25- 2-2011 10:44 Sun (Pis) Con (Pis) Mercury 
Vineri 25- 2-2011 19:04 Mercury (Pis) Sex (Cap) Pluto 
Vineri 25- 2-2011 20:21 Luna (Sag) Sex [Lib] Saturn 
Vineri 25- 2-2011 22:38 Jupiter (Ari) Squ (Cap) Pluto 


25 februarie este una dintre cele mai interesante zile ale anului 2011, nu doar 
pentru că Jupiter şi Pluton se întâlnesc într-un unghi de 90 de grade, ci şi pentru că acest 
unghi se împlineşte sub razele conjuncţiei Soare-Mercur în cazimi. Dacă luăm în calcul că 
Mercur împlineşte şi el un sextil cu Pluton, că Soarele şi Luna azi trec prin Pătrar, 
descoperim că traversam un interval dificil pentru mersul lucrurilor, pentru dinamica 
popoarelor, pentru justiţie, pentru remuneraţiei, redefinindu-se termenul de sancţiune 
într-un mod în care sperie deopotrivă pe actorul teatrelor de acţiune socială, dar şi pe 
spectator. 

Indiferent cât de ample şi dinamice sunt aspectele acestei zile, în special careul lui 
Jupiter cu Pluton, nu trebuie să considerăm că ele se vor consuma în totalitate azi. Pentru 
că deplasarea celor doi aştri este lentă, aspectele se construiesc în săptămâni, poate chiar 
luni de zile, insistându-se asupra unor trăsături de comportament ce influenţează 
deopotrivă individul, dar şi grupul din care face parte. De asemenea, separarea lor se va 
face într-un timp echivalent, aducând în centrul atenţiei sau spre finalizare, elemente care 
au crescut în timpul aproprierii celor doi aştri de momentul gradului perfect. 

O parte importanta din ceea ce tot anunţ de la începutul anului, dar în mod special 
elementele pe care le-am indicat că fiind specifice lunii februarie, se întâlnesc în acest 
aspect: careul Jupiter-Pluton. 

Elementul specific acestui unghi este surparea. Unii astrologi considera că erodarea 
este specific acestui tip de relaţie, indiferent că ea implica distrugerea piscurilor înalte ale 
munţilor sau că produce acumulare de aluviuni ce, în final pot forma o superbă delta. Între 
erodare şi surpare există o importanţă diferenţă de dinamică, ceea ce m-a determinat să 
renunţa la termenul abordat până acum, în favoarea unuia mai aproape de realitate. 
Jupiter, în Berbec, îşi stabileşte ţinte înalte, îndrăzneţe pentru atingerea căreia este nevoie 
de un mare efort sau chiar un sacrificiu aplicat propriilor nevoi, propriilor senzaţii sau 
plăceri. Efortul susţinut de a rezista intemperiilor, renunţarea la drumuri line, accesibile şi 
altora ce ar putea zdruncina ţinta orientând-o spre un alt ţel, spre un alt scop, unul 
pasional sau violent, sentimentul unei misiuni, al unui ideal amplu care modelează 
caractere sau le oferă un sprijin prin ceea ce se construieşte, lasă urme adânci în propria 
natura jupiteriană. Acest efort spre a se înălța cere desprindere, alungire, extindere, deci 
părăsirea trăsăturilor iniţiale. Pluton în Capricorn aduce atracţia către subtilităţi ale 
educaţiei civice, morale, catre realizări profesionale care se obţin pe renunțare la plăcerea 
iniţială şi reconstruirea ei prin alte instrumente şi cu alte mijloace. Spre deosebire de 
uşurinţa cu care Jupiter în Berbec instigă la alungire, Pluton în Capricorn aduce contracție 
rapidă după o scurgere greoaie. Deşi prima imagine cu care asociem această reprezentare 
este lava, Pluton în Capricorn nu sugerează lava fierbinte, chiar dacă prin asta se produce 
elementul specific zodiei Capricorn: pământul. Pluton într-un semn atât de rigid şi în 
acelaşi timp temperamental prin modul vibrator cardinal — Capricorn — sugerează mai 
curând pânza de păianjen. Găsesc în păianjen o asemănare specială cu această poziţie 
astrologică, atât în ceea ce priveşte construcţia sa morfofuncţională cât şi referitor la latura 
lor comportamentală. Pânza de păianjen prin trăsăturile sale speciale, prin mecanismul 
biologic complex prin care este produsă, dar şi prin utilizarea sa inteligenta conferă 
păianjenului un rol privilegiat printre strategii naturii. 

Într-o relaţie de tipul Jupiter — elongaţia, Pluton — solidificare abordată pentru a 
rezista elongaţiei, apare un spaţiu gol, un element care pare neocupat, eliberat de cel care 
se înălța în atingerea idealului si neocupat în mod intenţionat de strategul ce-şi întinde 
pânză. Cel ce îndrăzneşte să se aventureze pe acolo are de înfruntat două tipuri de 
agresiuni: morală — însuşirea a ceea ce nu-i aparţine (Jupiter în Berbec), victimizare prin 
lipsa simțului practic (Pluton în Capricorn). 

Natura a făcut ca Berbecul şi Capricorn să fie semne de careu, deci ca acest tip de 
relaţie, între însuşirea de foloase necuvenite şi capcana vânătorului priceput (pânza), să se 
desfăşoară într-o mare viteză, cu posibilitatea inventării de posibilităţi noi de acţiune sau 
răspuns şi cu rezerve diminuate de consumul abordat pentru cultivarea ambițiilor. 
Dincolo de această explicaţie, care ar putea să-i pună în dificultate pe care nu sunt 
pasionaţi de astrologie, ci doar consumatori de predicții, relaţia lui Pluton cu Jupiter vine 
acum cu împlinirea unor sancţiuni, finalizarea unor anchete, învingerea unui adversar sau 
avansarea lui pentru a salva o instituţie, eliberarea de o natură pasională, posibilitatea de a 
lua decizii raţionale dure, pierderea şanselor de a accede spre o funcţie cerută pentru 
preamărire personală, sancţiunea îngâmfării sau a egoismului, dar, în acelaşi timp, 

romovarea altor forme de agresiune, mult mai subtile că exprimare, însă la fel de feroce. 
În planul relaţiilor personale careul lui Jupiter-Pluton este un element de corelaţie forțată 
a unei cauze mai vechi cu un efecte mai nou, ce se desfăşoară pe fire existenţiale diferite, 
dar care acum sunt intenţionat asociate pentru a elabora o concluzie la care apelăm la 
fiecare 7-8 ani. Acum calitatea morală este invocată într-un mod riscant pentru că se spun 
neadevăruri, doar pentru a se da curs unei mişcări, a unei mutări importante, doar pentru 
a face ceva împotriva voinţei celuilalt. Fiind careu ceea ce dezvoltăm nu prea este corect şi 
nici nu va fi lăudat, însă vor fi si persoane care, conştiente de acest impuls, vor folosi 

iniţiativa pentru a le insufla celorlalţi putere, încredere, ambiţie, curaj, nu pentru ai umili 
sau ai deposeda de bunuri de preţ. 

Pe sectorul public unghiul instigă la limitarea dreptului la exprimare, la diminuarea 
entuziasmului spre schimbare, spre modelarea unui grup pentru alegerea unui lider de 
opinie, a unei structuri în fruntea unui nivel social, pentru a se depăşi un limita a 
rezistenţei, pentru a schimba un adversar mai mic cu unul mai mare. Cumulând fazele 
crescătoare şi descrescătoare formării acestui unghi, nu 25 februarie aducea ceea ce este 
mai periculos şi mai grav din careul amintit, ci întreaga luna a excelat la acest capitol şi o 
mare parte dintre aceste predispoziţii vor trece şi în lună martie. Careul dintre Jupiter şi 
Pluton va aduce însă o muscă în plasă nu pentru a fi devorată de păianjen, ci pentru a o 
face să-şi vândă consoartele, să-ţi pârască ajutoarele, care pe unde umblă, pentru ca, spre 
finalul fazei descrescătoare acestui unghi, adică spre sfârşitul lunii martie, să se pornească 
într-o campanie de amplasare a altor pânze de păianjen, după informaţiile colectate acum. 
Pe acest fundal dificil de cuprins în cele câteva explicaţii inserate în analiza acestei zile, 
conjuncţia Soarelui cu Mercur este semn bun, de concentrare, forţa interioară, încredere, 
creativitate şi descoperirea acelor resurse interioare pentru o mai bună valorizare a 
propriei fiinţe. Azi memoria va fi un prieten devotat, însă nu pentru ceea ce se întâmplă 
acum, ci pentru ceea ce s-a întâmplat în trecut. Azi parcă ne amintim tot, iar legăturile în 
salturi, fără nicio similitudine între oameni, fapte, întâmplări, aduc zilei o gamă de 
evenimente şi trăiri atât de intense încât mulţi vor ceda nervos, vor strica obiecte în calea 
lor, vor face gafe monumentale sau îşi vor arăta dezinteresul față de cei din jur. 
Sextilul lui Mercur cu Pluton şi apoi aspectele pe care Luna le va împlini cu Mercur 
(careu), Jupiter (trigon) sau Saturn (sextil) sunt mai puţin importante dacă se încearcă 
abordarea lor în mod distinct. Forţa gândului, negația, refuzul, izolarea într-un sector şi 
reîntoarcerea la frustrările copilăriei, adolescenţei ori tinereţii, deoarece nu ne oferă 
prilejul unei purificări sau unei evoluţii, ci pentru a o schimbare de roluri, soldată cu un 
masiv consum interior, ne duc spre surparea întregii fiinţe sau a grupului din interior, prin 
diminuarea rezervelor, prin tăierea subvenţiilor sau prin menţinerea acestora, dar cu un 
efort mult mai mare decât s-a făcut până acum. Orice ţintă stabilită azi are o componentă 
mai puţin corectă şi este bine să ne păstrăm ideile, relaţiile, forţa, vitalitatea pentru o altă 
zi. 

Prin urmare, 25 februarie este o zi în care trenul vieții intră pe o altă linie. De la 
începutul anului semnale sonore anunțau schimbarea direcției însă mulţi le-au ignorat. 
Azi, chiar de dimineaţă, organismul va da semne de slăbiciune, de uzură şi cei care îşi 
permit vor combate acestea prin energizante. Corpul însă nu poate fi păcălit aşa cum se va 
întâmpla cu mintea. Fixarea asupra unei idei, renunţarea la planul făcut din timp, poate 
chiar de ieri, asupra acestei zile, asupra perioadei, ne va oferi iluzia selecţiei pozitive. 
Uzura este însă dificil de combătut azi şi tot ceea ce facem nu va fi susţinut de un tonus 
fizic potrivit. 

Calitatea acestei zile nu va sta însă în evenimentele pasagere care vin şi trec cu ea, ci 
prin împlinirea pe care o aduce ca semn de sancţiune, penitenţa sau lecţie de viaţă fără a 
oferi prilejul unor circumstanţe atenuante. Duşmanul cel mai puternic azi va primi girul 
faptelor mari şi ne va încerca atât de mult încât 25 februarie poate deveni reprezentativă 
pentru ceea ce avem de făcut de-a lungul anului. 

Mulţi dintre noi au trăit cu iluzia că viaţa poate merge mai departe şi în compromis, 
însă au dorit prin asta să surprindă doar latura confortabilă, nu şi limitările, abuzurile 
emoţionale pe care trebuie să le îndure, deposedările de bunuri sau chiar agresiunile pe 
care le vor parcurge cu acceptare şi supunere. Pentru aceştia 25 februarie este un fel de 
sinteză a întregului an 2011, un fel de rezumat al celor mai importante direcţii pe care le au 
de urmat până în 2012. 

Recomandarea pentru această zi este aceea de a ne ţine departe de viclenie, 
imoralitate sau ambiţii deşarte. Chiar dacă 25 februarie este o zi care ne atrage spre 
acţiuni publice, spre a ne implica, fie şi numai cu părerea, vis-a-vis de ceea ce se întâmplă 

în lume, să fim cinstiţi şi demni pentru că azi plătim şi măsura plăţii pe care dorim să o 
facem acum ne va urmări întregul an. 


Sâmbătă, 26 februarie 
Sambata 26- 2-2011 2:17 Sun (Pis) Sex (Cap) Pluto 
Sambata 26- 2-2011 16:22 Luna (Sag) Squ (Pis) Lilith 
Sambata 26- 2-2011 17:06 Luna (Sag) Squ [Vir] Juno 
Sambata 26- 2-2011 19:11 Luna (Sag) Sex (Aqu) Neptune 
Sambata 26- 2-2011 20:10 Luna (Sag) Squ (Pis) Uranus 
Sambata 26- 2-2011 20:14 Luna (Sag) Con [Sag] Node 
Sambata 26- 2-2011 21:32 Luna (Sag) --> Capricorn 
Sambata 26- 2-2011 23:50 Luna (Cap) Sex (Pis) Chiron 


Sextilul Soarelui din Peşti cu Pluton din Capricorn va aduce acestei zile un scop pe 
un fond nedefinit în mod clar. Se continuă seria dificultăților, aşa cum au fost ele 
prezentate ieri, şi se stabileste un nou scop, noi resurse sau o nouă persoană care să ia 
parte la aceste transformări. 

Luna devine personajul principal în acest dans al lupilor, aducându-ne o dihotomie 
interesantă. Până la trecerea sa în Capricorn, lansând, prin cele trei aspectele negative 
(careuri cu Lilith, Junon şi Uranus) şi două pozitive (sextil cu Neptun şi conjuncţie cu 
Capul Dragonului), o subtilă invitație la călătorie, ne pune la încercare disponibilitatea 
spre a ne comporta corect, spre a ne separa de ceea ce impune durere sau tristețe, de a 
glumi pe seama suferinței sau de a descoperi bucurie în preocupări simple ori construite 
din elemente comune, aflate la îndemâna oricui. Acest impuls îndeamnă la descoperirea 
similitudinilor şi, ca o consecință, la identificarea unor ţinte înalte, coerente pentru care 
este nevoie să sacrificăm elemente de individualism, ceva personal față de care am 
dezvoltată un ataşament sau chiar scopul care ne-a animat până acum. 
26 februarie se dovedeşte a fi o zi de zbor planat spre o nouă dimensiune a existenței. 
Acest zbor nu duce la pieire, nici la topirea în indefinit, nu duce la pierderea Eului, 
identității naționale sau a specificului personal, ci le mută pe toate aceste într-un plan 
superior, poate chiar al spiritului, ca o consecință a efortului de cunoaştere, a demersurilor 
anterioare de recunoaştere a meritelor, de aspirație spre un nou mod de comportare sau 
spre un nou sector social. Descoperim azi, dacă pe alte ipostaze astrale asemănătoare nu 
am avut ocazia, că performanţa cere un preţ şi, cu Lună în Săgetător, singurul şi cel mai 
sever preţ pe care îl putem oferi este un element personal. Despărțirea de trecut, casă, un 
prieten, de locul de muncă, de ţară ori de rutina bolnăvicioasă care blochează evoluţia 
morală, se produce printr-o călătorie. Că este vorba de o călătorie fizică, una morală, 
educaţionala sau de una subtilă, prin imaginaţie, structuri energetice, îndemnul spre a ne 
desprinde, spre a păşi într-un tărâm nou are în detenta sa o stare neplăcută de durere 
fizică sau sufletească — marea piedică a acestei zilei. Deşi ştim că obiectivele, ţinta, 
finalitatea spre care aspirăm corespund proprii nevoi de mai bine, de evoluţii sau unei 
necesităţi sociale, secunda separării ne face să ne îndoim de calitatea procesului mental, 
de realitatea unui “mai bine” situat dincolo de decizie. 

Întreaga scenă se desfăşoară în interior, prin lupte interne cu sine, cu depozitul de 
obiceiuri, cu tabieturile, cu schemele mentale sau cu experienţa de viaţă acumulată în 
ultima perioadă. Riscul unei deviații poate aduce azi o nouă formă a vocației — vocaţia 
eşecului. 

Trecând în Capricorn, sentimentele vor fi constrânse de nevoi sociale. Impresiile se 
reduc, oamenii nu mai vor să demonstreze că sunt într-un anumit fel, nu-şi mai consumă 
energia pentru a dovedi utilitatea sau frumosul, ci se întorc la necesităţile personale, 
întreţinute cu ambiţii reci, fără a se ţine cont de ceilalţi. Chiar dacă întreaga zi ne aduce în 
situaţia de a depune efort de gândire, efort fizic sau de a ne educa simţurile spre a le 
supune voinţei, spre seară ne va cuceri stima de sine pe ceea ce cu greu am obţinut azi, 
considerându-ne învingători. Unii chiar vor fi învingători, reuşind să comporte o 

schimbare calitativă a destinului, nu atât prin translatarea sa totală într-un nou sector, cât 
prin identificarea țintei, a finalităţii spre care, de acum şi până la sfârşitul anului, se va 
îndrepta întregul efort. 

Prin urmare, 26 februarie este o zi de evoluţie printr-o nouă formă de contracție- 
dilatare. Azi obiectivele, ţintele sunt dureroase, enervante sau doar puţin neplăcute pentru 
că ne solicită mult pe transformare, educaţie, înţelegerea modului de comportare, 
acceptarea faptului că aceste schimbări de viziune sau de comportare sunt absolut 
necesare în timp unei vieți. 

Creativitatea ia azi forme stranii în raport cu contextul general al vibraţiei astrale. 
Nemulțumirea, suspiciune sau revolta împotriva unui sistem, împotriva unui obicei, a unei 
scheme care se reproduce de ani de zile, se bazează pe o tensiune acumulată în crescendo 
de la începutul acestui an. Acum considerăm că este momentul să luăm iniţiativă, să 
cerem mai mult, să facem mai mult, să ne desprindem de ceea ce ne impune stagnare şi să 
inițiem un schimb. De joi încoace, de când Luna a intrat în Săgetător, ne tentează un nou 
mod de revoltă, aceea care se poate întoarce împotriva celui care o iniţiază. Putem 
aprofunda această remarcă punând pe seama zilei manifestări ale tulburărilor bipolare, cu 
episoadele maniacale şi depresive ample ce se vor tempera spre seară, când Luna îşi va 
schimba semnul. 


Duminică, 27 februarie 
Duminica 27- 2-2011 3:32 Luna (Cap) Sex (Pis) Mars 
Duminica 27- 2-2011 5:07 Uranus (Pis) Squ [Sag] Node 
Duminica 27- 2-2011 10:57 Luna (Cap) Con (Cap) Pluto 
Duminica 27- 2-2011 11:33 Luna (Cap) Squ (Ari) Jupiter 
Duminica 27- 2-2011 13:44 Sun (Pis) Sex (Cap) Luna 
Duminica 27- 2-2011 17:50 Luna (Cap) Sex (Pis) Mercury 
Duminica 27- 2-2011 21:00 Juno [Vir] Opp (Pis) Lilith 
Duminica 27- 2-2011 22:28 Venus (Cap) Tri [Vir] Juno 
Duminica 27- 2-2011 22:56 Venus (Cap) Sex (Pis) Lilith 


Ultima zi a săptămânii împlineşte un aspecte foarte delicat — careul lui Uranus cu 
Axa Dragonului — dar şi două unghiuri benefice pe care Venus le împlineşte cu Junon şi 
Lilith aflate în opoziţie. 

Exceptându-i pe Saturn şi Junon, celelalte planete sunt situate între Capul 
Dragonului (29 grade Săgetător) şi Jupiter (7grade Berbec). După multe zile, grupul de 
planete de pe finalul Vărsătorului şi începutul zodiei Peşti încep să se destrame şi se 
întrezăreşte o nouă formă de grupare, de această dată la un alt nivel, pe un alt areal. 
Situarea planetelor pe un sector sub 100 grade, cu o dispunere stranie a lui Saturn în 
Balanţă, în afară toleranţei admise pentru a lua în considera opoziţia sa cu Jupiter, ca doi 
exponențţi ai binelui şi ai răului, aduce ultimei zile a săptămânii temeri majore, greutăți 
suplimentare, sarcini în plus la serviciu sau complicaţii în relaţiile de familie. Relaţia 
dintre Jupiter şi Saturn, pe o axă a relaţiilor, ne vorbeşte acum despre strategii, despre o 
competiţie între exponențţi ai binelui şi ai răului, între perioadele bune ale vieţii şi cele 
dificile îndreptând aceste confruntări spre o amestecare a valorilor, din care să nu iasă 
nimic bun. 

Dacă acestă nouă grupare, coboară pragul de sensibilitate şi ne pune în contact cu 
vulgaritatea, lipsa de scrupule, eşecul privit ca formă de a dovedi simţul practic, disprețul 
faţă de munca intelectuală, față de elegantă limbajului, schisma care se produce acum, la 
împlinirea careului lui Uranus cu Axa Dragonului, generează o formă de transfer care 
agresează părţile indiferent de sectorul unde se produce. Pentru că Uranus a început să 
formeze acest aspect de la finalul lunii decembrie 2010, când Axa Dragonului încă se afla 
pe Capricorn-Rac, adevăratele complicaţii, conflictele de natură ideologică, deposedarea 
de bunuri fără un argument practic, nu au fost atât de vizibile atunci. Ele s-a accentuat din 
13 februarie de când Axa Dragonului a trecut pe Gemeni-Săgetător. 

Pentru că pornim în această analiză de la Săgetător, care impune prin Capul 
Dragonului etalonul planetei-lider, şi ajunge la Berbec, ce impune prin Jupiter etalonul 
planetei-remorcă, vom observa similitudini între ziua de ieri şi cea de azi, doar că ele vor 
proveni din sectoare diferite ale vieţii. Două direcţii distincte ne cuprind azi şi, pentru că 
este vorba de împlinirea unui aspecte la care participă Uranus, este puţin probabil să se 
aleagă doar una dintre acestea. Dacă natura grosolană, brutalitatea în ton, vorbire, 
asprimea privirii sau refuzul schimbului bilateral ne va spune că dincolo de ceea ce se vede 
nu există nimic şi deci trebuie să uzăm de toate prerogativele pentru a ne hrăni simţurile, 
pentru a ne face toate poftele, pentru a ne simţi bine, vibrația aerisită, rafinată, distinsă şi 
înzestrată ce ne va veni dinspre Săgetător va construi un tandem plăcut între conformism 
şi aventură. Prin careul Uranus din Peşti şi Capul Dragonului din Săgetător conformismul 
este o altă formă de revoltă manifestată faţă de propria persoană, fata de educaţia primită 
ce nu a putut hrănit sufletul, ci doar i-a şlefuit unghiile, i-a educat mersul său tonul vocii. 
Azi, ca un îndemn venit dinspre aceasta zodie, va fi refuzată independenţa atunci că ea 
poate deveni un exemplu de bună practică, atunci când ea va fi înţeleasă rapid, simplu şi 
când va putea fi reprodusă. Pe cei pasionaţi de astrologie nu-i va mira deloc ambiția 
absolută ce vine dinspre Săgetător, care impune performanţe greu de egalat atât prin 
profunzimea lor, cât şi prin elegantă traseului evolutiv, dar nici de imensa libertate de 
mişcare, dezvoltată împotriva oricărei forme de îngrădire, ce ar putea veni dinspre Uranus 
aflat acum Peşti. Relaţia de careu dintre acestea este însă un mod de a tempera furtunile 
printr-un apel la informaţia bazala, la elemente extrem de personale, la înţelegeri secrete 
ce ajung, să devină puncte sensibilă şi în acelaşi timp instrumente de decădere. Dacă prin 
Săgetător imaginea, aparenta socială, convenienţele, stabilitatea şi recunoaşterea publică 
sunt elementele cele mai sensibile, în relaţia cu Uranus ele devin mijloace de decădere sau 
surse de suferinţă. 

În spatele acestui mecanism extrem de delicat, ce face din Peşti un semn de evoluţie 
pentru Săgetător, azi ne putem confrunta cu situaţia interesantă în care cel mai mare 
duşman să devin un prieten devotat, să-şi schimbe atitudinea, să înţeleagă că trecutul a 
înghiţit securea discordiei, dar, în acelaşi timp, cei doi, pentru a nu deveni din nou 
opozanți dintr-o întâmplare nefericită, trebuie să-şi dezvolte o ambiţie comună, aceea de a 
dobori o barieră. Apelul la experienţele de grup, căutarea unei persoane cu care să aibă un 
schimb onest, nevoia unei competiţii care să doboare bariere sociale, nu personale, face 
din 27 februarie o zi controversată, de efort fără a obţine ceva concret, de hrănire a 
sufletului cu mulţumiri care — sub impulsul Săgetătorului — nu vor fi împărtăşite pentru că 
azi nimic nu va fi mai fascinant decât discreţia conştientă, privită ca un paşaport al 
propriei educaţii, al propriei moralităţi. 

Unghiurile benefice pe care Venus le împlineşte azi cu Lilith şi Junon sunt asimilate 
imediat contextului, aducând la vedere sentimente disponibile şi un interesul spre stabili 
care sunt certitudinile pe care le putem planta în curtea casei pentru a ne umple grădină 
de flori frumoase sau de legume gustoase. Dacă vom manifesta azi o curiozitate 
neobişnuită pentru conflictele celorlalţi, pentru motivul disputelor de natură personală 
sau profesională, să nu ne impacientăm. Această curiozitate este de fapt o manieră cu totul 
specială dezvoltată de zodia Săgetător spre a învăţa de greşelile altora, de a lua parte la 
evenimente intense, ample, dinamice pe care nu le-ar accepta niciodată în viaţa proprie, 
dar care, prin caracterul lor activ, le incită simţurile. 

În aspectul său negativ, azi primim sfaturi proaste, informaţii eronate pe care le 
vom vedea drept soluţii geniale la problemele cu care ne confruntăm. Dezvoltând o latură 
instinctuală, mulţi vor suferi când nu le sunt acceptate părerile, când sunt respinşi şi văd 
în asta o dovadă a lipsei de eficientă. Insistenţa poate lua azi fi forma minciunii, 
prefăcătoriei, abuzului emoţional, mai ales în cazul celor care nu pot accepta că o greşeală 
poate fi soluţionată în timp, nu imediat, şi pe alte mijloace, nu numai prin destăinuire. 

Prin urmare, 27 februarie este o zi de complicaţii relaţionale. Se vorbeşte mult şi se 
transfera la fel mult însă această formă de abundență nu prea interesează azi. Ceea ce se 

întâmplă acum este însă un element dintr-o construcţie mai mare care a început să fie 
vizibilă din 13 februarie, când Axa Dragonului a trecut pe o altă axă zodiacalaă. De atunci 
elementele periferice ale unui sistem au devenit vizibile şi mergând pe firul indicat de 
acestea se ajunge spre centrul mecanismului, spre un nucleu care se află acum într-o 
formă foarte dinamică. Dacă acest nucleu este reprezentat de un grup de oameni, atunci 
dinamica relaţională îi va pune pe aceştia în posturi delicate. Un fapt neprevăzut, o 
întâmplare va pune în pericol integritatea grupului şi fiecare va dezvolta faţă de celălalt un 
comportament negativ cu scopul de a supravieţui. Dacă acest nucleu face trimitere spre o 
singură persoană, instanţa psihică va fi în conflict cu nevoile, plăcerile sau tabieturile. Nu 
va fi nicio problemă în a renunţa la oameni sau în a îmbrăţişa mediile supraaglomerate, 
însă renunţarea la un stimul, la o plăcere privite ca bucurii personale, va crea probleme. 

Recomandarea pentru această zi este aceea de a ne sustrage analizei personale şi de 
a ne raporta la un etalon fără a menţine în centrul atenţiei necesitatea reuşitei, ci 
necesitatea experienţei. Extinzând această percepţie de pe ţintă, pe trăire, abundența 
valorilor va deveni azi o sursă de noroc şi oportunitate cum rar ne-a fost dată să întâlnim 
până acum. 


Luni, 28 februarie 
Luni 28- 2-2011 4:37 Luna (Cap) Squ [Lib] Saturn 


Pe ultimul segment al zodiei Capricorn Luna ne conferă „privilegiul” de a descoperi 
noi modalităţi de restricţie a sentimentelor, de a contura direcţii pe care să nu le putem 
finaliza şi asupra cărora să nu mai dorim să revenim. Dacă spunem că ultima zi a 
săptămânii este o zi care ne încarcă de resentimente, de îndoieli, de complicaţii 
temperamentale nu greşim deloc şi nici nu cădem în patima exceselor. 
Azi Luna şi Saturn, ce prin relaţia lor subtilă alimentează simţul realităţii, ne îndreaptă 
spre introspecţie, spre interiorizare, spre a căuta în interior ceea ce am acumulat sau au 
păstrat într-un depozit emoţională. Mulţi vor găsi acolo sentimente refulate, nemulţumire, 
ambiţie, sobrietate, forța de a rezista în faţa unei opoziții sociale importante sau onoarea 
ori virtutea întreţinute prin renunțare şi responsabilitate. 

Prin apelul la obiceiuri mai vechi, la felul de a fi, la un comportament pe care nu l- 
am mai exersat, la o persoană cu care nu am mai luat legătura de mult timp sau la vârsta 
când experienţele se sintetizează într-o structură complexă şi ne ajută să ne maturizăm, 
obţinem azi o nouă atitudine față de sine, o nouă formă de raportare la experienţele vieţii, 
la resursele de care dispunem şi construirea unui nou mod de exteriorizare. 
Liniştea, calmul, rezervă, aşteptarea sunt pietrele preţioase ale zilei de 28 februarie şi toate 
au azi o semnificaţie aparte. Ideea că destinul se construieşte din evenimente majore, dar 
se modelează prin detalii, ne cucereşte azi şi ne îndeamnă spre proiecte îndrăzneţe, spre 
ţinte înalte urmărind prin asta o nouă formă de prosperitate, o nouă formă de stabilitate 
sau acumulare pe idee „la ce mi-a folosit ceea ce am acumulat până acum?”. O latură 
revendicativă a personalităţii ne convinge azi că voinţa, chiar şi atunci când este prea mare 
în raport cu potenţialul, este perfect legitimă. Întreţinând această atitudine azi mulţi vor 
dovedi că au pălăria mai mare decât capul, dar privirea şireată şi gesturi de colecţionar 
rasat. 

Prin urmare, ultima zi a lunii februarie ne aduce o undă de divertisment, o 
depărtare de la intenţiile cultivate până acum, o construire a unei ţinte irealizabile, dar în 
absenţa unei raţiuni echilibrate. Succesul, pentru cei care l-au obţinut, sau eşecul pentru 
cei care au neglijat avertismentele astrologiei şi s-au răsfăţat ascultând îndemnurile 
saltimbancilor, ce se folosesc şi ei de astrologie ca să cheme lumea la circ, sunt motivații 
pentru ceea ce ni se întâmplă azi şi au menirea de a ne distra, relaxa sau ambiţiona pentru 
a ne îndeplini un obiectiv important astăzi: împlinirea personală. 

Privind careul Luna-Saturn retrograd dintr-o dimensiune ezoterică şi luând în 
calcul că acest unghi se formează din semne cardinale, prioritate acestei zile nu trebuie să 

fie aceea de a amplifica ceea ce s-a acumulat pe alte unghiuri de la începutul anului până 
acum, ci de a purifica fiinţa de rămăşiţe informaţionale care ţin mintea în confuzii şi 
bulversează sentimentele. Dar când acest rămăşiţe devin adevărate garduri de protecţie, o 
singură zi pentru reechilibrare energetică, pentru înţelegere subtilă sau redescoperirea 
sentimentelor profunde, pare prea puţin. Nimic nu este însă fără rost, tocmai de aceea 
recomandarea merge în această direcţie: redescoperă ceea ce eşti, nu ceea ce crezi că eşti! 


Marţi, 1 martie 
Marti 1- 3-2011 1:31 Luna (Cap) Tri [Vir] Juno 
Marti 1- 3-2011 2:19 Luna (Cap) Sex (Pis) Lilith 
Marti 1- 3-2011 4:58 Luna (Cap) Con (Cap) Venus 
Marti 1- 3-2011 6:04 Luna (Cap) Sex (Pis) Uranus 
Marti 1- 3-2011 7:15 Luna (Cap) --> Aquarius 
Marti 1- 3-2011 16:48 Venus (Cap) Sex (Pis) Uranus 
Marti 1- 3-2011 22:53 Luna (Aqu) Sex (Ari) Jupiter 


Aspectele pe care Luna le va împlini cu Junon (trigon), Lilith (sextil), Venus 
(conjuncţie) şi Uranus (sextil) înainte de a trece în Vărsător, aduce zilei o serie de atitudini 
ce vor fi folosite ca plan B, ca rezervă, ca un as scos din mânecă unui cartofor 
experimentat. Cele patru aspecte conferă, până la 7:15 când Luna îşi schimba semnul, 
valori morale speciale, ţinte care se vor regăsi în multe din activităţile de peste zi, elemente 
de detaliu care dau sextilului Venus-Uranus o notă pozitivă evidentă. 

Prima zi a lunii martie este o zi specială prin faptul că ne deschide perspective noi şi 
ne aduce un nou tonus pentru atingerea acestora. Chiar dacă un aspect dintre Venus şi 
Uranus nu are durată scurtă de manifestare aşa cum sunt aspectele pe care le ridică Luna, 
ceea ce ne învăluie azi, ceea ce ni se pare că este urgent, ceea ce ne incita nu poate dura 
mai mult de două săptămâni. 

În sectorul personal azi beneficiem de multă energie, de mult dinamism şi de o 
inspiraţie de zile mari. Dacă este de aşteptat ca din conjuncţia Luna-Venus să ne alegem 
cu nevoia de a împărtăşi sentimentele, de a le găsi un rost practic şi un echivalent, nu este 
deloc un lucru simplu să iertăm tentaţiile care ne ies în cale sau să privim cu pasivitate 
eşecurile propriei existente sau consecinţele nefaste ale unui moment de respiro, de pauză, 
de distracţie, de relache. 

Azi ne va interesa mai mult independenţa, socializarea, împărtăşirea sentimentelor, 
colaborarea pe mai multe planuri sau nivele, adică acele descinderi pline de îndrăzneală 
care depăşesc limitele impuse de obiceiuri, limbă, cadru geografic sau tabieturi. 
Dacă printr-o colaborare de tipul Capricorn-Peşti valorile se curtează unele pe altele până 
când este identificată schema compatibilităţii, cheia sau până când este stabilit un criteriu 
de selecţie schimburilor de informaţii, raportul dintr-un semn sec şi unul prea diluat, aşa 
cum ne indică astrologul Andre Barbault, ne pune în balanţa motivului sau necesităţii 
întregul spectrul al trăirilor sau întreaga gamă a evenimentelor sociale. Azi ne vom 
întreba, mai mult decât în alte zile, dacă ne trebuie, dacă ne este util, dacă ceea ce este ne 
susţine elanul sau doar ne face să ne simţim bine. 

Dacă privind sextilul lui Venus din Capricorn cu Uranus din Peşti, ambele pe grade 
anaretice, din punct de vedere social descoperim că termenul creanţă este cel mai aproape 
de trăsătura celor doi aştri. Plasat într-o zonă a bucuriilor personale sau a necesitaţilor de 
ordin intern, unghiul ne incită simţurile spre a descoperi bucurii misterioase, plăceri 
periculoase sau pentru a ne alimenta prin himere, fantezii bolnăvicioase ori stări sufleteşti 
create pentru a ţine ridicat standardul plăcerilor. 

Prin urmare, prima zi a lunii martie ne pune în faţa unor condiţii de pace 
periculoase pentru propria structură, pentru stat, pentru spaţiul geografic, pentru naţiune, 
individ sau grupul de apartenenţă. Condiţiile acestei zile sunt desprinse din evenimente de 
culise ale lunii februarie. Chiar din prima zi a acestei luni vom descoperi că evenimentele 
lui februarie s-au susținut pe alte atribute decât cele declarate atunci, că elementul 

“întâmplare” nu a fost decât o explicaţie neavenită pusă pe o eroare de dicţie şi în niciun 
caz pe o argumentare pertinentă. În faţa unui asemenea adevăr ce ne smulge din bucurii 
simple, din liniştea rutinei sau a izolării, ne îndreptăm către substanţe care ne modifică 
stările de conştiinţă, către surse de energie care ne schimbă modul de vibraţie, care ne 
alimentează plăcerile sau ne oferă altele noi, către orice formă exterioară de susţinere a 
unui bine iluzoriu. 

Vineri Marte şi Pluton se întâlnesc într-un sextil şi evenimentele vor comporta o 
temperare stranie. Poate în 4 martie când aspectul se împlineşte la grad perfect nu vom 
mai fi suficient de lucizi sau determinaţi să înţelegem cum de am ajuns să fim atât de 
atenuațţi în faţa unor evenimente sociale ce incită la exprimarea opiniei sau la revoltă. Ceea 
ce începe de pe acum ne oferă o mostră de regresie spre o zonă a pierderilor prin 
neparticipare, prin faptul că într-un moment nepotrivit ne-am oferit luxul plăcerii. 


Miercuri, 2 martie 
Miercuri 2- 3-2011 4:38 Venus (Cap) --> Aquarius 
Miercuri 2- 3-2011 15:11 Luna (Aqu) Tri [Lib] Saturn 


În tonul îndemnului de agresiune împotriva destinului comun este şi trecerea lui 
Venus în Vărsător, adică într-un semn al libertăţii de gândire şi exprimare, al nimbului de 
forţă care schiţează tinereţea şi apoi o abandonează pentru un plan al ideilor sau al 
inspiraţiilor geniale. 

Trecând din Capricorn în Vărsător, Venus este mutată din Turnul Londrei unde-şi 
ispăşea o pedeapsă pentru vrăjitorie, conspirație împotriva bunelor moravuri sau 
abandon, la Palatul de la Versailles într-un cadru extravagant impus de libertăţi artificiale 
date de limbaj, vestimentaţie sau comportare realizându-se un contrast izbitor intre luna 
februarie şi martie, între tranzitul lui Venus prin Capricorn şi cel din Vărsător. 
Evenimentele nu merg însă în contrast, ci intru contrabalans şi cum ultimul set de 
evenimente marcante ale tranzitului venusian este cel care a început în 4 februarie cu 
intrarea în Capricorn, la intervalul 4 februarie — 2 martie se va face trimitere prin afişarea 
unui comportament opozant. 

Ca o confirmare a acestei direcţii sta pavăza trigonul Lună-Saturn retrograd care, 
pe baza informaţiilor pe care le avem acum despre ceea ce ştim că s-a întâmplat în luna 
februarie, va sugera că drept cauză stau decizii luate la finalul lunii decembrie 2010, când 
Saturn a trecut peste poziţia pe care are acum la ingresul lui Venus în Vărsător. Personal 
consider că acest gen de explicaţii cochetează mai mult cu superficialitate decât cu 
înțelegerea unui mecanism amplu de intercorelare a datelor după poziţiile planetelor. Nu 
contează însă ceea ce cred eu de vreme ce îndemnul planetelor în 2 martie ne va convinge, 
dacă ne vom îndrepta atenţia spre a surprinde sensul şi rostul evenimentelor, că există o 
cauză şi că ea nu va fi găsi în februarie, chiar daca acesta este principalul sector cu care ne 
vom lupta acum sau pe care vom dori să-l combatem prin contrabalansare socială. Dar 
când Vărsătorul lansează lumii părerile sale sau măcar structura ideilor, cu greu va fi 
combătut de vreun alt semn, eventual umplută de zodia Peşti cu un conţinut care va face 
în timp să-i estompeze mesajul. 

Chiar din prima zi, trecerea lui Venus în Vărsător ne invită la confuzie de termeni, 
la sensibilitate la accent, cuvânt, ton al vocii, mişcare, la viteze ale ritmului respirator sau 
la sensibilizare a sistemul cardiovascular expunându-l la emoţii prea intense sau 
suprimându-le pe acestea aproape în totalitate. 

Nu se ştie dacă există un scop pentru asta în afară îndemnului de contrabalansare, 
dar se poate anticipa că tendinţa de a lua în uşor nivelul, vârsta, cunoştinţele, domeniile de 
studiu, profesia, sarcinile sociale sau apelul ce vine dintr-o zonă a populismului sau a 
renumelui exprimat la scena deschisă (declaraţii, conferinţe de presă, interviuri, mitinguri 
etc.) vor fi pregnante începând de azi şi până pe 27 martie când Venus va intra în Peşti. 
Legăturile libere, emoţiile care se alimentează din motive personale lipsite total de simţul 

concretului vor deveni azi subiecte de discuţie, la fel ca şi legăturile secrete care nu ascund 
nimic indecent sau compromiţător, dar care vor fi menținute aşa pentru că sunt cu atât 
mai interesante cu cât sunt mai secrete. 

Prin urmare, 2 martie este o zi de rătăcire într-un domeniu nou, de deschidere, de 
iniţiativă, de abordare a unui comportament diferit de cel pe care l-am avut până luna 
trecută, de renunțare la un element de valoare şi în acelaşi timp de a compensa golul lăsat 
în urmă prin elucubraţii comportamentale, ciudăţenii vestimentare, limbaj colorat ori... 
pasiuni pentru forma şi unghiul de cădere al fulgilor de nea, tangenta unghiului de fugă 
sau efectul razelor de Lună asupra galoşilor făcuţi din gumă. Nu se ştie care este explicaţia 
pentru această coborâre a gărzii, pentru această anihilare lentă a dorinţei reale de 
libertate, de tulburare a lucidităţii mentale cu obsesii periculoase, ce mai ieri erau ascunse 
de ruşine ori teamă de a nu cădea în ridicol sau vulgar. Acum nu mai contează, pentru că 
trecerea lui Venus în Vărsător ne dezleagă limba şi, în loc să o lăsăm să se mişte singură 
după comenzile date de cunoştinţele acumulate în timp, imediat o punem pe moaţe. 
Ridicolul situaţiei poate merge mai departe prin întărirea acesteia concomitent cu 
înmuierea braţelor atunci când se abordează spre exemplu o limbă străină în aşa fel încât 
după 15 minute de conversaţie mai mult nonverbală să se instaleze o aprofundare a noilor 
cunoştinţe semantice printr-o evidentă febră musculară. Finalul acestei scene bizare — un 
râs foarte sonor, ce pe deasupra mai este şi colorat, dar şi pigmentat cu priviri lascive 
aruncate pe sub pleoapele clipocind în farmecul unor trăiri absconse şi, un element 
absolut esenţial, cu vârful degetelor contorsionate de aceeaşi indefinită emoție. 
Dacă puteţi râde de acest cadru impus de relaţia încă strânsă între Venus tânăra în 
Vărsător şi Uranus bătrân în Peşti înseamnă că veţi avea puterea să depăşiţi ridicolul 
situaţiilor pe care le va predispune ziua de 2 martie. 


Joi, 3 martie 
Joi 3- 3-2011 16:37 Luna (Aqu) Con (Aqu) Neptune 
Joi 3- 3-2011 16:52 Luna (Aqu) Sex [Sag] Node 
Joi 3- 3-2011 18:47 Luna (Aqu) --> Pisces 
Joi 3- 3-2011 21:54 Luna (Pis) Con (Pis) Chiron 


Pe final de Vărsător, deci în prima parte a zilei, Luna ne va induce azi o oboseală 
stranie. Aceasta oboseală survine ca o consecință a ciudățeniilor zilei anterioare şi este 
dependentă de comportamentul pe care l-am dezvoltată ieri. Dinamismul, agitația, viteza 
de reacție, tendința de a pleca din locul pe care l-am ocupat, de a căuta o altă stabilitate, de 
a rupe fizic legătura cu amintirile trecutului are azi un alt efect decât cel aşteptat. Nu se 
revigorează nici pasiunea pentru echilibrul profesional, pentru a corobora interesele 
personale cu cele sociale, nici înlăturarea din centrul atenției a sentimentelor corozive 
(gelozie, invidie ş.a.m.d.), nici pitorescul de care am avut parte ieri, cu tot ridicolul aferent, 
neglijându-se, până aproape de paroxism, norocul, simțul umanitar, frumusețea 
sentimentelor ce derivă din libertate de expresie şi de gândire. 

Azi nimic nu este bine, nimic nu poate sta în picioare, cel puţin până spre seară 
când Luna trece în Peşti. Sunt adunate impresii trunchiate şi aşezate într-o dezordine 
hilară pentru celălalt, dar enervantă pentru cel în cauză. Făptaşul nu poate explica de ce se 
lasă prins de astfel de gesturi, dar ştie că este inspirat. Nici nu se înşeală prea mult pentru 
că cea mai mare parte din zi Luna se afla într-o relaţie de conjuncţie cu Neptun, si implicit 
în sextil cu capul Dragonului, fără a putea media linia Nodurilor. Evident, contradicţia 
dintre simtire şi exprimare — o trăsătură definitorie a acestei zile — agresează dreptul la 
proprietate, aducându-ne înainte ideea a ceea ce s-a înstrăinat şi nu poate fi luat înapoi. 
Privind această idee prin prisma evenimentelor majore ale începutului de an ce gravitează 
în jurul careului Jupiter-Pluton sau al opoziţie Jupiter-Saturn, adică al careului în T pe 
semne cardinale pe care cei trei actori îl construiesc, simplele impusul revendicative ce iau 
naştere azi, care, privind cerul, par să se limiteze la spaţiul unei vieţi private intense, dar 

limitate la condiţia de familist, devin pârghii ale unor importante modificări de viziune. 
Mecanismul, pentru un astrolog, este relativ simplu: rămăşiţele comportamentale, 
reziduurile ce coexistă cu ideea de întreg, cu schema construcţiei, pentru a nu sugera 
inactivitate, îi este oferită adhoc un scop, un rost, o ţintă. Cum Vărsătorul este un semn 
prin excelenţă al libertăţi de expresie, dar pe elementele cunoscute de el, pe un teren al 
senzaţiei care nu conferă cuceriri noi pentru el, ci doar pentru ceilalţi, fiind un semn fix, 
stabil, predispus la contracție, la închistare, azi nu se va pune problema noutăţii, ci se va 
pune problema revoltei împotriva prezentului printr-o răsturnare a priorităţilor pe idee: e 
mai important ceea ce a fost, pentru ca nu mai este suportat prezentul! 

Deşi schema seamănă cu îndemnul ezoteric “Goleşte-te de tine ca să te pot umple 
eu!”, nu este decât o altă găselniţă a Vărsătorului pentru a ieşi din impasul sentimental, 
mental sau chiar senzorial în care se află. Acest gol ce apare prin neputinţa îndeplinirii 
unei funcţii, prin sustragerea sau îndepărtarea unui element din sfera preocupărilor este 
elementul care ne aduce dinspre Vărsător pesimism, tristeţe, deziluzie, instabilitate, 
dezordine ceea ce ne îndreaptă vasul căruia tocmai i-am rupt cârma spre o existenţă 
chinuită, spre un set de evenimente unice prin gradul şi intensitatea cu care se repetă, în 
speranţa că vârtejul repetărilor să umple acest gol sufletesc sau fizic. 

Trecerea Lunii în Peşti aduce o soluţie patimilor din prima parte a zilei. Spre seară 
neîmplinirile sunt explicate, acceptate sau încadrate în aşa fel încât ele dau semne că se 
sting sau îşi reduc intensitatea. Pe această stingere a focului subtil, a tortei ce arde cu 
propria energie pentru a lumina, doar cei experimentați în a cultiva valorile sufletului, 
doar cei care iubesc solitudinea, care pot renunţa la Eul limitat şi egoist pentru a se bucura 
de bucuriile celorlalţi sau pentru a fi mulţumiţi cu succesul altora, pot reuşi. Ceilalţi devin 
victime ale propriilor înţelegeri. Frica le va aduce crize de rinichi, dificultatea de a decide 
corect tulburări ale bilei sau creşterea acidității la nivelul stomacului, opoziţia aplicată 
progresului din neputinţă sau neînțelegere poate aduce dureri de cap, tulburări oculare 
sau, atunci când este coroborată cu teama de viitor, poate produce o rigidizarea anormală 
a coloanei vertebrale sau crampe ale musculaturii spatelui. 

Exersarea meditaţie, cultivarea focului interior, atracţia spre lumină sufletească nu 
atât prin tehnici de interiorizare cât printr-o înclinaţie spre studiu, spre a lucra cu 
instrumente abstracte, prin cultivarea imaginaţiei creative sau a sensibilităţii artistice. 
Trecerea de la schemă la conţinut, este cea mai grea încercare aplicată acestei zile. 

Prin urmare, 3 martie este o zi de izolare, de renunțare la greutăţi, de depănare a 
întregului de elementele care-l formează pentru o mai bună înţelegere, pentru un mai 
corect demers, adică cu bune intenţii. Nu poţi acuza Vărsătorul de rele intenţii dacă 
metodele sale nu sunt înţelese de ceilaţi. Vibraţia ce vine dinspre acest semn rareori este 
malefică, fiind încărcată de un simţ umanitar special, unic. Poate însă deveni o adevărată 
sursa de probleme prin repetitivitate, prin obsesia reinventarierii sau a retrăirii aceluiaşi 
episod. Din exterior nu sunt uşor de perceput intenţiile, dar din interior ele sunt, sau în 
cele mai multe din cazuri aşa par, benefice. 

În traducere această direcţie impusă de Vărsător aduce o discrepanţă majoră între 
armonia familiei, bunele intenţii ce vin din acest sector şi complicațiile de care dau atunci 
când ies în zonă publică. Bucuriile simple, cele care nu au nevoie de exprimări academice, 
poate chiar cele care nu cer cuvinte pentru a fi înţelese, aduc un conţinut interesant zile. 
Nu trebui să ne hazardăm să-l numim plăcut, pentru că pe un context general dificil impus 
de careul în T pe semne cardinale, viaţa privată este agresată de imposibilitatea de a 
finaliza intenţia pe spaţiul public. Mulţi simt că nu mai au loc la serviciu, sunt 
marginalizaţi în demersurile pe care doresc să le facă şi au tendinţa de a o lua de la capăt, 
de fiecare dată cu acelaşi entuziasm. Această repetare duce la uzură, iar uzură, pe fondul 
instabilității predispus de careu, pe fondul tendinței de precipitare, de eşec prin zăpăceală, 
superficialitate chiar lipsă de control sau agresivitate, slăbeşte întâi corpul fizic şi apoi 
convingerile cele mai puternice,  zdruncinând  certitudinile de o viață. 
În aparenţă o zi simplă, 3 martie ne poate aduce o fisură care în timp să devină o crevasă. 

Dacă dorim să nu atingem această performantă şi să nu cădem în ridicolul piţipoancei 
ghinioniste (“astăzi toată lumea are ceva cu mine!!!”) să fim cumpătaţi şi să lăsăm stelele 
să ne depăşească fără să regretăm că rămânem în urmă. Ceea ce este sortit să cadă va 
lumina cerul acestei zile cu o ultimă licărire de spectacol. Este important ca în acest 
context să fim spectatori, nu actori. 


Vineri, 4 martie 
Vineri 4- 3-2011 4:51 Mars (Pis) Sex (Cap) Pluto 
Vineri 4- 3-2011 9:10 Luna (Pis) Sex (Cap) Pluto 
Vineri 4- 3-2011 9:28 Luna (Pis) Con (Pis) Mars 
Vineri 4- 3-2011 22:45 Sun (Pis) Con (Pis) Luna (New Luna) 


După cinci Luni pline pe gradul anaretic şi deci după tot atâtea cicluri ale Lunii care 
au mobilizat fricile cele mai intense şi ne-au pus în fața unor modificări sociale ample şi 
dinamice, am ajuns la Luna nouă din Peşti, o fază a Lunii delicată şi sensibilă, cu o 
atitudine mizantropă, lipsită de simţul comuniunii sufleteşti, dar paradoxal, cu ambiţii 
ample ce nu pot fi împlinite prea repede sau poate niciodată. 

Până la începutul noului ciclu, avem însă un sextil între Marte şi Pluton, aspect pe 
care l-am indicat că fiind foarte activ chiar de marţi, 1 martie. O bună înţelegere între două 
trăsături malefice, aduce a armistițiu, retragere, regenerare, transformare, chiar 
metamorfoză. 

Ca şi pe conjuncturile lunii februarie trebuie să amintesc de puternica determinare 
astrală care se construieşte acum între Neptun şi Jupiter, între liderul şi remorca grupului 
de planete situat pe un sector de zodiac de doar 40 de grade. Dacă mai luăm în calcul că pe 
acest segment avem 3 planete grele, dar şi luminariile într-o conjuncţie strânsă, aspectul 
pe care Marte îl face cu Pluton se poate traduce ca un pas înapoi făcut de partea cea mai 
agresivă şi mai dură a conflictului, recunoscând astfel superioritate adversarului. 
Relaţia lui Marte cu Pluton este însă un element care îi lăsă în ceaţă pe mulţi astrologi care 
nu reuşesc să depăşească etapa instinctuală a acestei relaţii, punând pe seama acestui 
unghi un schimb erotic interesant, voinţa, rezistenţă la efort, forţa în a răscoli structurile 
statului şi a le dobori sub impulsul nevoii de a preschimba lumea. 

Dincolo de aceste elemente de dinamică socială, relaţia lui Marte cu Pluton ne 
aduce forța de a crea şi, în acelaşi timp, curajul de a menţine creaţia în viaţă până când ea 
poate vorbi de la sine prin structura şi mesajul său. Dacă în creaţia instinctele matern şi 
patern, ce sunt în astrologie specifice Lunii şi Soarelui, îşi unesc forţele pentru a modela 
materia prin informaţie, sămânță, cod genetic, creativitatea este un element care cere 
deopotrivă colaborare şi independentă şi este specifică zodiilor Leu şi Vărsător. Chiar 
dacă, judecând după finalitate, ambele sunt benefice, efectul pozitiv al acestui impuls este 
receptat prin impresie, iar cel negativ prin moarte sau anulare, acestea ducând la 
depăşirea propriei condiţii prin înţelegere, dacă pornesc de la impresie, sau la renaşterea 
ritualică, dacă pornesc de la anulare ori moarte. 

Mulţi probabil se întreabă ce legătură au toate acestea cu Marte şi Pluton? 
Relaţia celor două planete este pentru astrologia ezoterică un mijloc de evoluţie de la 
inferior (Marte) la superior (Pluton) prin curaj. Misterul curajului este uşor de înţeles 
atunci că este căutat în dăinuire, în permanentizare, dar şi în forţă spirituală care creşte 
prin absenţa fricii. Mecanismul fricii este un element important al evoluţiei, iar frica în 
sine este considerată una din emoţiile fundamentale. Fizic, frica îşi are sediul în amygdală, 
formată din două formaţiuni localizate fiecare în interiorul creierului, care mai controlează 
şi excitaţia sexuală. Este suficient să facem o analogie cu trăsăturile celor două planete 
pentru a ne edifica asupra acestei probleme: relaţia Marte-Pluton patronează frica subtilă, 
instinctul de apărare împotriva oricărei forme de agresiune. 

Ştiinţa, atentă asupra acestui proces, susţine că nefuncţionarea amygdalei înlătură 
orice sentiment de frică, iar funcţionarea ei este realizată în colaborare cu hipocampul 

(parte cheie a creierului în stocarea amintirilor) şi a cortexului prefrontal (însărcinat cu 
luarea deciziilor). Ştiind că frica menţinută artificial poate dezechilibra fiinţa atât din 
punct de vedere psihologic, dar şi fiziologic, iar în psihologie agresivitatea este o altă 
forma de frică, nu trebuie să ne mirăm că studiile au arătat că bărbaţii au cortexul 
prefrontal mai mic decât femeile. Revenind la astrologie putem să considerăm relaţia 
specială dintre Marte şi Pluton ca fiind sursă a fricii, mijloc de decădere prin exercitarea 
unei influenţe nefaste asupra corpului, dar şi un instrument de cunoaştere prin depăşirea 
în mod natural al pragului impus de cele două extreme. 

Careul sau opoziţia celor două planete aduce într-o temă o cotă ridicată de 
agresivitate şi, ca o consecinţă, o mai mare dificultate în a media conflicte, în a înţelege 
nevoile celorlalţi şi în a gestiona situaţiile de criză pe care persoana în cauză le parcurge, 
fiind echivalentul funcţionării la cote maxime a celor trei elemente (amygdala, hipocampul 
şi cortexul prefrontal). Sextilul şi trigonul celor două planete ne poate duce spre o zonă a 
lipsei fricii, a folosirii eficiente a dopaminei sau la consumarea ei în prima secundă, 
înainte ca persoana să devină conştientă de pericol. Fiind în mare parte un proces 
inconştient frica este adesea pusă pe seama aspectului instinctual al fiinţei, adică pe acea 
latură animalică a omului, dacă îmi este permis să folosesc aici aceste termen. 
Revenind la unghiurile zilei, dar păstrând cadrul trimiterilor spre valorile incontestabile 
ale ştiinţei, putem înţelege mai bine de ce un unghi benefic Marte-Pluton, care teoretic ar 
fi trebuit să reducă teama şi să faciliteze accesul la echilibru şi conciliere, acum este o 
sursă de umilinţe şi retrageri. Hipocampul, ca parte cheie a creierului în stocarea 
memoriilor, are în astrologie echivalent în zodia Rac şi în planetă Saturn. Relaţia proastă 
care exista acum între Saturn şi Pluton, ca participanţi la careul în T cardinal aduce o 
selecţie negativă a amintirilor, o raportare eronată la depozitele informaţionale, însă doar 
ca informaţie nu ca şi mod de acţiune. Această luciditate negativă, atenuează modul de 
răspuns la un stimul extrem de personal. 

Frica devine astfel un aliat ascuns în spatele ochilor, care ne ghidează privirea şi ne 
interpretează tot ceea ce vedem. Acest semn de armistițiu, aşa cum va părea la exterior, 
este semnul unei victorii sociale importante. Se va considera că această pace forțată este o 
victorie însă se va pierde din vedere că frica, generând agresivitate, ne ajuta să anticipa 
chiar de pe acum că la trecerea lui Marte prin zodia Leu (19 septembrie — 11 noiembrie 
2011) vom lua contact cu un prim mod de reacțiune pe ceea ce ne-a agresat acum. 
Intrând astfel pe Luna nouă, aceste impulsuri ne vor tulbura întregul echilibru pe care cu 
greu l-am menţinut în luna februarie. Relaţiile personale tind să se degradeze, iar eşecul 
social este pe punctul să se instaureze în viaţa celor care nu au reuşit să anticipeze asta 
încă din 2010, având pentru această perioadă aşteptări prea mari. 

Prin urmare, 4 martie este o zi care generează complicaţii comportamentale. 
Mintea, sufletul, instinctul sunt elemente asupra cărora întreaga atenţie se opreşte azi. 
Deşi iluzia că putem alege ce să facem, spre ce sector să ne îndreptăm sau care sunt 
cunoştinţele cu care să ne întreţinem ne va întări voinţa, cu cât ne apropiem de finalul zilei 
cu atât dovezile de incompatibilitate sunt mai evidente. Incompatibilitatea acestei zile este 
un element extrem de dinamic pentru că nu aduce două elemente situate pe domenii 
diferite, ci două element perfect identice care îşi adjudecă acelaşi teritoriu. Ascendentul 
momentului de Lună nouă în Scorpion ne sugerează ideea de otrăvire reciprocă, de 
confluenţa a doua interese care, până la urmă, trebuie să aducă la lumină un învins şi un 
învingător. Învingerea adversarului azi estă o altă formă de iluzie care ne va veni dinspre 
Peşti. Învinsul de acum va reacţiona în toamnă, folosindu-se de toate cunoştinţele pe care 
le acumulează din acest moment până atunci pentru a se ridica deasupra gloriosului 
acestei zile. 

Într-o altă accepţiune, gloriosul aceştei zile poate fi o deceptie şi întreaga scenă a 
luptei pentru întâietate se poate desfăşura între două identități: identitatea socială versus 
identitatea subtilă. Lupta cu propriile frici este un element extrem de personal şi nu poate 
fi susţinut în exterior, prin intervenţia altei persoane. Mulţi vor descoperi că învingerea 

fricii nu-i umple de curaj, pentru că energia curajului este atinsă atunci când învingerea 
fricii nu este un efect al desensibilizării, a inactivităţii unei anumite părţi a corpului său 
grupului, ci rodul cunoaşterii interpersonale, efectul interacțiunilor multiple, între oameni 
sau situaţii, privite ca elemente de vocaţie (dinamica Leu-Vărsător) ce duce la creaţie şi 
permanentizare, dar şi un apel just, echidistant, obiectiv la acumulările de până acum, 
pentru a înlătura dramatismul inutil şi a privi viaţa cu obiectivitate şi seriozitate. 
Problema curajului, şi în general, dar şi în special aşa cum ni se înfăţişează ea astăzi, este 
un element ezoteric de mare subtilitate la care avem acces toţi. Cine vrea să vadă cum este 
să fii erou, înainte de a fi glorificat să-şi lase natura interioară să-l umple de percepții 
pentru că, spre seară, când Luna şi Soarele se apropie din ce în ce mai mult de conjunctie, 
viziunea, revelaţia, înţelegerea sau răspunsul vor deveni stindarde ce vor înnobila această 
zi. 

Fiți puternici azi, curajul este ceea ce ne lipseşte pentru a descoperi Viaţa şi a 
deveni desăvârşiţi! 


Sâmbăta, 5 martie 
Sambata 5-3-2011 2:34 Neptune (Aqu) Sex [Sag] Node 
Sambata 5-3-2011 14:56 Luna (Pis) Con (Pis) Mercury 
Sambata 5-3-2011 22:58 Luna (Pis) Opp [Vir] Juno 


„Şah la regină!” putem numit sextilul pe care Capul Dragonului îl face azi cu 
Neptun. Ipostaza astrală în care Neptun, astrul ce patronează iluzia, cade la o înţelegere cu 
Devenirea, Menirea, Scopul vieţii, ne înfăţişează o formă de păcăleală care, prin metodele 
pe care le aplică acum, prin descinderile în plan social ce vor fi vizibile acum, nu sunt deloc 
plăcute, dar care vor produce schimbări majore în planul conştiinţei colective. În primul 
rând putem vorbi pe acest aspect de o modificare a conştiinţei, a înţelegerii faptelor. În 
faţa acestui impas mulţi vor refuza schimbarea şi îşi vor cobori nivelul pentru a se delecta 
în fapte cunoscute, într-o gamă de acţiuni care au o schemă de derulare pe care o cunosc 
în detaliu. Această modificare de conştiinţă este tangentă fricii de a pierde un post, o 
poziţie socială, de a greşi prin alegerea unui traseu, dar şi de a le privi pe toate cu îndoială, 
cu suspiciune. Efectul acestui contact este unul de sporire a înţelegerii, de modificare a 
statutului social printr-o pierdere importantă, prin umilinţe, prin depăşirea unui eşec. 
În al doilea rând sextilul Neptun-NN ne pune în faţa unor fenomene pe care nimeni nu a 
fost în stare să le anticipeze, care nu au făcut obiectul prognozelor şi care vin, şi ca 
informaţie, dar şi ca derulare, dintr-un plan superior împreună cu toată gama 
fenomenelor psihosociale ce incită la o altfel de comunicare. 

Relaţia lui Neptun cu Jupiter, pusă de mulţi astrologi pe frecvenţa unei rezonante 
intrinseci, ni se va înfăţişa azi ca o forţă miraculoasă care înglobează evenimentele sociale 
într-o structură mai mare, căreia nu-i putem şti rostul, nu pentru că nu o percepem, nu o 
distingem sau pentru că nu ştim nimic despre ea, cum se întâmplă cu predispoziţiile lui 
Uranus, ci tocmai pentru că o vedem supradimensionată, depăşind cadrul limitat al 
existenţei umane. 

Cele două direcţii date de modificarea câmpului conştiinţe şi contactul direct cu 
înfăţişarea viitorului, ne vor sugera, fără dovezi, mai mult pe cale intuitivă, senzorială, că 
ne apropiem de o nouă formă de constrângeri, de noi crize care vor avea structuri 
asemănătoare cu cele din 1994, când Neptun şi Capul Dragonului au fost în aceeaşi 
ipostază, dar din zodii diferite. 

Deviza zilei — „Şah la regină!” — se sprijină mult pe acest tip de haos contemplativ, 
pe această dezordine a sentimentelor şi pe această confuzie a mijloacelor de acţiune, 
aducând o răscolire, o redimensionare a vieţii personale, prin strămutare, rupere de un 
partener care punea întregului grup o mască rigidă şi preschimbarea imaginii publice. 
Ideea de întoarcere a fiului rătăcitor acasă, de topire a himerei vieţii îndestulate prin 

compromisuri repetate, se evaporă în faţa acestui aspect şi trecem într-un plan în care ne 
vom confrunta cu o nouă formă de criză: criza muncii. 

Sextilul lui Neptun din Vărsător cu Capul Dragonului din Săgetător ne aduce iluzia 
muncii simple, iluzia recunoaşterii muncii, a câştigului, indiferent cum se prezintă el, a 
succesului pe cale comerţului, a economiei de piaţă. O formă de liberalism, privit ca 
oportunitate socială şi mai puţin ca doctrina politică, ne va implica în activităţi ce se vor 
solda cu o schimbare majoră a planului de acţiune. 

Relaţia Axe Dragonului cu Neptun este însă una specială în cazul sextilului şi al 
trigonului. Sextilul dintre cele două, cu Neptun în spate, va deveni un preambul, privit ca 
eveniment social şi determinare personală, pentru evenimentele ce se vor produce atunci 
când Neptun este în faţa lui NN. Ca o consecinţă, în oglindă, relaţia lui NN cu Coada 
Dragonului, urmăreşte aceeaşi schemă, dar nu se va referi la direcţii ale vieţii, ci la 
mijloace de corectare a trecutului, de confruntare cu efectul acţiunilor trecute, cu karma, 
cu umbra unui comportament mai vechi. 

Raționamentul se sprijină pe ideea că într-o astfel de ipostaza, în general o planetă, 
nu în mod special Neptun, ridicând sextilul, dar neavând calitatea de planeta mediatoare, 
adică neputând să soluţioneze prin acţiuni sociale libere, direcţii importante ale vieţii, 
planurile majore ale vieţii, impulsurile sau chiar oportunităţile trec într-un plan secund, în 
aşteptarea unui debuşeu. Acest debuşeu se va produce când Neptun, din spatele lui NN, va 
deveni planeta mediatoare Nodurilor, şi va putea să găsească cel mai potrivit mijloc de a 
împreună experienţa cu ambițiile de realizare socială, impulsurile cu potenţialul. 
Acum, când Neptun şi Capul Dragonului sunt în sextil creator, ies la lumina complicaţii 
sociale pe care nu le vom putea rezolva acum. În preajma anului 2023 se va finaliza ceea ce 
nu vom reuşi acum. Latura vizionară a acestui aspect este însă epuizantă. Iluzia 
neptuniana ce ne îmbracă simţul realităţii, ne lasă dezveliți de aparenţe în faţa unor 
evenimente importante ale vieţii. În afara unei soluţii viabile care să sporească orgoliul de 
a fi creatori, ctitori de valori, iniţiatori de drumuri, oamenii îşi ispăşesc păcatul 
supraaprecierii, a supradimensionării posibilităţilor. Unii se vor baza pe noroc, alţii pe o 
schemă mentală care altădată a dat roade, pe certitudinea descoperirilor ştiinţifice, pe 
relaţiile de prietenie, pe garantul servitudinii pe care o afişează cel aflat la ananghie. Acum 
însă totul se va răsturna şi printr-o sublimare socială, cămilă va trece prin urechile acului, 
ca în pilda lui Iisus. 

Pentru a face faţa acestora sau măcar pentru a înţelege că faptele care ne cuceresc 
acum, impulsurile pe care nu le putem opri şi care ni se par cele mai importante elemente 
ale anului 2011, ne duc la pierzanie şi depreciere a moralității, trebuie să ne detaşăm de 
haina care ne-a dat statut şi să ne apucăm de ţesut o altă pânză din care cel mai devreme 
în primăvara lui 2012 să ne confecționăm o altă haina, potrivită tendinţelor de acum. 
Pe acest unghi, pentru că înţelegem mecanismul evenimentelor pe baza mişcărilor 
planetare, este lesne de observat că duşmanul de acum, prin sublimare socială va deveni 
un aliat temeinic la următorul termen al sextilului (2023) şi tot atunci va fi identificată o 
trăsătură karmică importantă care i face pe oameni să fie în conflict pentru a se purifica, 
dar că dispută în sine nu are deloc o bază spirituală. 

Când vine vorba despre evenimentele sociale, pe acest unghi nu putem vorbi despre 
spiritualitate. Conjuncţia Lunii cu Mercur şi opoziţia Lună-Junon, împlinite azi la grad 
perfect întăresc axa Fecioară-Peşti şi ne îndreaptă atenţia spre zona muncii, a 
recompenselor pentru efortul depus, a simțului datoriei şi a necesităţi preschimbării 
opiniilor, devizelor, metodei de lucru sau chiar a liderilor din administraţie. Se va sugera 
doar un aer de prospeţime în anumite structuri administrative, se va căuta o nouă formă 
de a aprecia muncă, de a o încadra sau de a o valorifica însă roadele vor aştepta 10 ani 
pentru a fi vizibile. 

În tot acest timp, o nouă formă de dinamică socială se va ridica si va indica 
schimbarea de acum ca fiind crucială în a menţine integritatea unui grup sau de a duce 
mai departe devizele sociale ale acestuia. Ceea ce se întâmplă acum, pe acest unghi, dar şi 

întreagă lună martie este perceput ca o rană pe destinul colectiv, dar esenţială pentru 
vindecarea altor afecţiuni ce se ascundau în spatele altor dureri sau simptoame. Vom avea 
însă posibilitatea să descoperim că dispunem de mai multă voinţă şi mai multă 
determinare socială decât frustrarea sau sensibilitate  bolnăvicioasă. Durerea 
evenimentelor acestei luni ce vin din aspectele zilelor de 4 şi 5 martie se va răspândi de-a 
lungul întregului an 2011. Abia din martie 2012, locul se va vindeca şi putem să vedem că 
această intervenţie a salvat organismul de la o decădere sigură şi rapidă. 

Prin urmare, 5 martie este o zi ce înglobează aspecte ale căror efecte se vor 
răspândi dea lungul întregului an 2011. Multe din cele ce le facem azi sau le împlinim azi şi 
care au fost iniţiate încă din luna februarie vor fi esenţiale pentru schimbările de imagine 
ce ni le vor aduce anul. În faţa unui inamic invizibil, în faţa unui pericol pe care nu-l 
putem percepe în mod direct, în faţa unui tun invizibil cărui îi vedem doar ghiuleaua pe 
punctul de a fi lansată, ne revine puterea şi forța, ne trezim la realitate şi suntem dispuşi 
să acceptăm o nouă înfăţişare din respect sau din frică, din disperarea de a nu fi 
descoperiţi sau de a nu fi aruncaţi din poziţia pe care o ocupăm acum. 

În afara acestui context macro, evenimentele zilei sunt animate de ambiţii 
puternice, de o luciditate care ne ajută să ne privi cu mai multă atenţia, corpul, imaginea 
socială, echilibrul afectiv, atitudinea faţă de viaţă, prieteni, muncă. Primul efect este acela 
dat de tandemul dintre ruşine şi ambiţie. Ba dorim să compensăm un sentiment negativ, o 
nelinişte desprinsă din această înţelegere, ba apăsam acceleraţia şi insistăm mai mult în 
comportamentul de până acum pentru a lăsa în urmă oamenii şi problemele pe care le 
împărțim cu ei. Oricum am face un uşor disconfort ne va cuceri azi şi ne zdruncină. 
Recomandarea acestei zile este de fapt o invitaţie la luciditate. Nimic nu este veşnic în 
această viaţă, nici chiar ideea de veşnicie. Totul se schimbă şi lecţia adaptării, ce are drept 
principală consecință dezvoltarea funcţiilor potenţiale pe care le deţinem de fiinţe, se 
alătură necesităţii de a ne învinge frica pentru a deveni mai puternici. Desensibilizarea şi 
fuga de realitate sunt cele două mari pericole ale predispoziţiilor astrale ale zilei de ieri şi 
respectiv ale celei de azi. 

Aceste observaţii nu au rolul de a deprima cititorul spunându-i unde va cădea, ci ce 
anume poate face pentru a-şi construi chiar şi în acest ultim moment, în plină cădere, o 
nouă identitate, plutind, zburând sau adoptându-şi imponderabilitate ca o nouă formă de 
existenţă. Asta face diferenţa între a vorbi despre evoluţie şi a o aborda practic. 


Duminică, 6 martie 
Duminica 6- 3-2011 3:17 Luna (Pis) Con (Pis) Lilith 
Duminica 6- 3-2011 5:01 Luna (Pis) Squ [Sag] Node 
Duminica 6- 3-2011 6:33 Luna (Pis) Con (Pis) Uranus 
Duminica 6- 3-2011 7:13 Luna (Pis) --> Aries 
Duminica 6- 3-2011 18:08 Luna (Ari) Sex (Aqu) Venus 
Duminica 6- 3-2011 21:49 Luna (Ari) Squ (Cap) Pluto 


Ultima zi a acestei săptămâni ar trebuie să ne aducă un moment de respiro din 
punct de vedere astral, o diminuare a incisivităţii sau a determinării cu care suntem 
dispuşi să acţionăm pe spaţiul public pentru că Luna este personajul principal azi, prin 
unghiurile pe care le face cu Lilith (conjuncţie), Capul Dragonului (careu), Uranus 
(conjuncţie), Venus (sextil) şi Pluton (careu). 

Spun ar trebui, pentru că trecerea Lunii în Berbec, cuadratura cu Nodurile sale, dar 
şi trecerea prin conjuncţia cu Uranus ori Lilith, foarte aproape unele de altele, aduc 
intensitate fiecărei acţiuni, o dorinţă intensă de a încerca lucruri noi, de a avea noi 
experienţe de viață. Dacă impulsul ce ne vine prin conjuncţiile Lunii cu Lilith şi Uranus ne 
atinge cu lipsa de control şi vulgaritate, cu plăceri neobişnuite care trec drept mofturi, 
ciudăţenii, elemente imperfecte de comportament ce pot, la un moment dat, spori 
farmecul personal, careul Lunii cu Nodurile sale este un instrument ce va lăsa o urmă 
negativă asupra relaţiilor personale. 

Nu există însă un determinism categoric în ceea ce vine spre noi azi şi nu ne poate 
obliga nimeni şi nimic să ne compromitem, dar ne poate tenta spre a da curs unor libertăţi 
ce ne-au fost îngrădite în zilele anterioare. Nu timpul a fost vinovat de lipsa de plăcere, de 
consumul intens de care am avut parte în ultimele zile, ci miza foarte mare, ambiția 
intensă de a nu pierde privilegii importante, chiar dacă în anumite situaţii nu le-am 
meritat. 

Erorile acestei zile nu-şi plasează în spaţul acestei zile efectele specifice, ci le va 
răspândi de-a lungul întregii luni martie. Acolo unde ecoul social anunţă pierderea unui 
stătut, diminuarea puterii de influenţă, umilinţe abordate pe spaţiul public, acolo s-a 
abordat de la începutul acestui an o strămutare masivă a conştiinţei din zona bucuriilor 
simple, spre cea a împlinirilor sociale pentru a hrăni orgoliul, importanţa de sine sau 
ambițiile prea mari. Careul pe care Luna îl face la Axa Dragonului este semn de 
autoagresiune, de leziune prin neatenţie, de apreciere emisă cu bune intenţii, dar care se 
vor solda cu un efect grav. 

Mulţi vor simţi de dimineaţă aerul liniştit al acestei zile, mai ales acolo unde nu 
există un conflict care să se continue din zilele anterioare, dar chiar şi aici dorinţa de a 
valorifica bucuriile personale sau de a-i implica şi pe ceilalţi în această surprinzătoare 
nevoie de destindere, distracţie, duce la tensiune, incertitudine, feedback negativ duce la 
probleme. 

Prin urmare, ultima zi a săptămânii este o zi aproape liniştită şi poate deveni o 
minunată zi pentru cei care au trecut de mai multe ori în viaţă testul autocontrolului, al 
măsurii sau liniştii impusă prin motiv, aspirație sau înţelegere. Valorile dinamice ale 
întregii săptămâni au epuizat corpul, mintea şi au lăsat o urmă adâncă în sufletele noastre 
cu atât mai mult cu cât săptămâna anterioară a excelat la aceste capitol trasând direcţii 
importante întregului an. 

Recomandarea este aceea de a ne plasa într-o zonă cunoscută, nu doar din punct de 
vedere social, adică printre cunoscuţi, pentru a înţelege uşor reacţiile lor, ci şi din punct de 
vedere mental. Îndemnurile ce ne vin azi din semnele mobile pot avea săptămânile care 
urmează o amploare negativă şi tocmai de aceea să ne impunem ca azi să stăm departe de 
tot ceea ce tulbura sau ne plasează într-o zonă a conflictului ori a incertitudinii. Azi nu 
trebuie să conteze ceea ce a fost pentru că nu gândim limpede. Dacă dorim să facem ceva 
bun este suficient să iertăm sieşi tot ceea ce caută azi soluţie sau replică, tot ceea ce se 
arata agresiv sau incert. Să ne reamintim azi că „viaţa este ceea ce trăieşti, nu ceea ce crezi 
că trăieşti!” 


Luni, 7 martie 
Luni 7- 3-2011 1:42 Luna (Ari) Con (Ari) Jupiter 
Luni 7- 3-2011 11:49 Mercury (Pis) Opp [Vir] Juno 
Luni 7- 3-2011 15:20 Luna (Ari) Opp [Lib] Saturn 


Începeam săptămână în forţă cu două aspecte contrare ce ţin balanţa în echilibru: 
opoziţia Mercur-Junon şi din background Venus — planeta mediatoare acestei opoziții. 
În ultimele două săptămâni determinismul astral ne-a îndreptat atenţia spre concentrarea 
energiei, spre construirea de direcţii care au fie rolul de sinteză, rezumat a întregului an 
2011 în ceea ce privesc evenimentele, fie ca forţa ce doboară ceea ce nu s-a împlinit şi nu se 
vrea împlinit, ca o schimbare de destin prin implicare totală. Acum ne risipim, ne 
despărțim direcţiile pe care ne îndreptăm în două trasee opuse, în două demersuri total 
diferite care nu au în comun nici intenţiile care le animă şi nici mijloacele prin care se vor 
împlini. 

Când Mercur şi Junon trec prin opoziţie sentimentul de stabilitate este afectat. 
Gândim împotriva grupului, gândim disproporționat, împotriva timpului, a regulilor, 
împotriva promisiunilor sau chiar împotriva propriei imagini pe care o avem în societate. 
Azi, prin cuvânt, avem multe de clarificat, de trimis, de împărtăşit, de mutat dintr-un loc 

într-altul, de numit în funcţii ocupate deja de alţii, de schimbare a modului în care sunt 
analizate datele firmei, statisticile, informaţiile venite din anturaj. Întregul cadru este 
modificat şi fiecare este pe punctul de a comite primele greşeli majore împotriva 
scopurilor pe care tocmai şi le-a creat. 

În sfera vieţii private antagonismul părerilor îi transformă acum pe oameni în 
colecționari de întâmplări nefericite. Îşi amintesc de toate relele, de tot ceea ce nu i-a 
avantajat, de ceea ce i-a umilit şi trăiesc acum o intensă stare de nelinişte. Dilema intensă 
pe care o resimt acum îi face să ne gândească dacă să ia acum o decizie sau să o amâne, 
dacă să lovească acum în durere sau neîmplinire, în sărăcie sau în compromis sau să 
amâne această corvoadă pentru mai târziu. 

Ieşind în sfera socială cu aceste impulsuri, cu această nesiguranţă aplicată propriei 
intimităţi, se constată o nouă formă de iluzionare. Bucuriile mici, lipsite de substanţă pot 
acum să-i ofere individului posibilitate de a se depărta de dilemele şi îndoielile personale. 
Va deveni sociabil pentru că doreşte să îmbrăţişeze lumea într-un mister total. De aceea ne 
vom trezi azi că vorbim altfel, că cerem altceva de la viaţă, că nevoile imediate sunt diferite 
de ceea ce am cerut până acum. 

Prin urmare, 7 martie este o zi a complicaţiilor venite din lucruri mici. Vrem să 
schimbăm opinia, demersuri, direcţia spre care ne îndreptăm, dar la fiecare pas ne lovim 
de obstacole, de lipsa de susţinere, de ghinioane sau de propriile limite. Dorinţa de a 
realiza lucruri imposibile sau măcar greu de împlinit, intenţi de a descinde în acţiuni 
despre care credem că le putem împlini doar folosind voinţa, ne aduc o risipire în 
contradicții inutile, în confruntări lipsite de rost, scop, în polemici epuizante. 
Întreaga zi va oscila între dorinţa de schimbare, nevoia de a lua o gură de aer proastă 
dintr-o altă locaţie, dintr-un alt spaţiu, dintr-o nouă zonă a ideilor (conjuncţia Luna- 
Jupiter) şi dificultatea de a stabili corect locaţia, regiunea, persoană sau mijlocul cel mai 
corect prin care vom acţiona  (opoziţiile  Mercur-Junon,  Luna-Saturn). 
Aspectul de mediere cu care intervine Venus este un element benefic al zilei. De aici ne vor 
veni intenţiile corecte, dorinţa de a schimba, de a reaşeza lucrurile, de a ne desprinde de 
ceea ce este neplăcut, urât, greu, pesimist. 

Este important să nu cădem în pesimismul spre care ne îndreptă trăsăturile zodiei 
Peşti, cu atât mai mult cu care mâine pe conjuncţia Mercur-Lilith descoperim o altă 
problemă, ci să înţelegem că acţiunea este superioară nonacţiunii, că fapta este mai 
importantă pentru experienţa vieţii sau pentru potenţialul pe care îl conţine decât 
pasivitatea. Nu trebuie să luăm de decisiv ceea ce se întâmplă azi, dar nici să ignorăm. Azi 
este important că se întâmplă, că se mişcă un mecanism, că ceva a rămas viu şi activ şi mai 
puţin important cum sau de ce. 


Marţi, 8 martie 
Marti 8- 3-2011 17:23 Luna (Ari) Tri [Sag] Node 
Marti 8- 3-2011 18:02 Luna (Ari) Sex (Aqu) Neptune 
Marti 8- 3-2011 19:51 Luna (Ari) --> Taurus 
Marti 8- 3-2011 23:12 Mercury (Pis) Con (Pis) Lilith 
Marti 8- 3-2011 23:41 Luna (Tau) Sex (Pis) Chiron 


A doua zi de agitaţie ne aduce o conjuncţie Mercur-Lilith şi, pentru că se produce în 
separaţia opoziţie Mercur-Junon, conflictul social va căpăta o nouă înfăţişarea, iar viaţa 
personală va fi asaltată de o nouă serie de agresiuni, injurii sau compromisuri ce vor lăsa 
impresia unei întoarceri în timp. 

Întoarcerea în timp azi este un semn de schisma sau de agresiune a unui grup 
aplicat în elementul cel mai sensibil, în punctul cel mai slab şi care va scoate în evidenţă o 
slăbiciune despre care nu s-a ştiut. Lucrând într-o echipă, pe acest tip de aspecte astrale, 
oamenii ajung, să se compromită unii pe alţii azi mai mult ca ieri, mâine mai mult ca azi. 
Aceste prime zile ale săptămânii par zile de tensiune maximă, de tulburare a apelor adânci 
ce aduc în faţa ochilor probleme care nu a fost soluționate, dar care îi pun pe oameni să 

lucreze în proiecte comune dintr-o provocare a destinului spre a-i învăţa lecţia umilinţei şi 
a smereniei. 

Hm, azi nimeni nu se va gândi la smerenie, ci la nemulţumire, la agresiune sau la 
cum ar trebui să facă pentru a fugi cât mai repede din faţa problemelor. 
Periplul Lunii pe ultimul segment al zodiei Berbec ne aduce, în a doua parte a zilei, 
tensiunea lucrurilor neterminate, a binelui la care nu putem ajunge uşor sau la mobilitatea 
unui element care trece de la o stare la alta pentru a fi pe placul scopului, idealului sau 
determinării ce ne vine din social. Azi Luna devine planeta mediatoare Nodurilor şi poate 
oferi soluţii viabile, însă ele nu vor putea fi puse în aplicare, chiar dacă în suflet vor fi 
îmbrăţişate cu dragoste şi abnegaţie. Sextilul pe care îl va ridica împreună cu Neptun, la 
mai puţin de o oră de trigonul/sextilul cu Nodurile sale, este semn de înţelepciune, de 
înțelegere ce depăşeşte bariera anilor, de putere de a sintetiza sau de a pune bazele unei 
noi structuri împotriva căreia întregul spectru social sta să se arunce. 

Când Mercur şi Lilith ating faza maximă a conjuncţiei Luna este deja în Taur şi fie 
asimilează fără vreo dorinţă de opoziţie ceea ce i se oferă, fie aduce pe segmentul social 
dorinţa de a revendica forţa şi puterea de influenţă a anilor din urmă. Pentru a se menţine 
în frunte azi oamenii mint sau se arată mai supăraţi decât sunt în realitate, mai 
înverşunaţi decât le permite buzunarul şi mai aprigi chiar decât Papa de la Roma în a 
păstra canoanele catolice. 

Spre finalul zilei un semn de înţelepciune ne va sufla în ceafă şi dacă efortul de 
voinţă pe care l-am cultivat anterior a crescut atât cât să-l putem dirija conştient spre 
anumite sectoare ale vieţii, atunci, spre seară, vom trece printr-un maxim paradox: când 
tensiunea este mai mare se va produce declicul şi tot ceea ce menținea grija, frica, 
nervozitatea sau haosul se evaporă ca prin minune. 

Prin urmare, 8 martie aduce o mare confuzie de idealuri sau de susţinere, dar şi o 
combinaţie stranie între două elemente, care nu au putut niciodată forma o singură 
substanţa într-un aliaj, cu efect caustic asupra societăţii. Plasând mânia şi aversiune 
printre elementele prioritare ale acestei zile, mulţi vor considera că reţeta succesului este 
aceea de a sacrifica totul, chiar dacă multe dintre actele pe care le săvârşesc azi sunt 
necugetate. Se improvizează mult, se caută soluţii pe moment însă fără simţul plăcut al 
spontaneităţii, ci printr-o încordare sau o tensiune aproape infantilă. 

Avertismentele pe care ni le lansează această zi sunt acelea ale disconfortului pe 
care oamenii şi-l provoacă unii altora prin nesincronizare. Oscilaţia între exprimarea 
inteligenţei şi menţinerea într-un stadiu inert sau al unui clocot interior, fără a-i face pe 
ceilalți părtaşi la propriile trăiri, ne duce într-un sector al dificultăţilor relaţionale care 
cere autodepăşire, înţelegere, armistițiu, acceptarea înfrângerii sau temperarea ambiţiei 
pentru cei pe care 8 martie îi va face învingători. 

Recomandarea acestei zile este aceea de a ne menţine într-o zonă a demnităţii şi 
echilibrului, chiar dacă efortul pentru asta va fi deosebit de mare. Este o zi în care 
provocarea minciunii şi a disimulării va atinge cote mari. Să ne bazăm azi pe ceea ce ştim 
deja despre oameni, despre situaţiile sociale ce se vor ridica acum la rampa, nu pe ceea ce 
ni se aruncă azi în față ca adevăr absolut. 


Miercuri, 9 martie 
Miercuri 9- 3-2011 4:03 Mercury (Pis) Squ [Sag] Node 
Miercuri 9- 3-2011 10:24 Luna (Tau) Tri (Cap) Pluto 
Miercuri 9- 3-2011 13:20 Luna (Tau) Squ (Aqu) Venus 
Miercuri 9- 3-2011 18:06 Mercury (Pis) Con (Pis) Uranus 
Miercuri 9- 3-2011 19:03 Luna (Tau) Sex (Pis) Marsds 
Miercuri 9- 3-2011 19:47 Mercury (Pis) --> Aries 


Careul lui Mercur cu Axa Dragonului întăreşte mult relația negativă pe care Uranus 


o are cu această Axă, pentru că între careul Mercur-Axa Dragonului şi conjuncție Mercur- 
Uranus nu sunt decât 14 ore, timp în care Luna ridică un trigon cu Pluton şi un careul cu 

Venus. Ulterior acestei relaţii speciale de informare, modificare a stării de agregare sau 
impuls negativ (aspectele se ridică de pe gradele anaretice), Mercur va trece în Berbec, 
plasând pe această temă de ingress planetele situate în Vărsător-Peşti sub linia 
orizontului, într-o dimensiunea a sufletului, a trăirilor intense sau a necesitaţilor de 
muncă şi stabilitate profesională. 

Relaţia lui Mercur cu Axa Dragonului şi Uranus este una dintre cele mai dificile ale 
anului, nu din punct de vedere social, nu prin relaţiile care se ridică acum între oameni sau 
între aceştia şi idealurile pe care şi le stabilesc, ci într-un cadru intim, personal, construit 
ca un argument împotriva limitărilor acestei lumi. Prin această deviză 9 martie devine o zi 
a mişcărilor de tip flux-reflux a limitărilor în convingere şi acţiune pe motiv că o alegere 
duce la fragmentarea realizării, amputarea sau segmentarea oricărei speranţe lansată într- 
un plan al concretului sau în eter. 

Ecoul acţiunilor duce spre dezamăgire şi obstacolul, indiferent că este evident sau 
ambiguu, descurajează acţiunea de a cuceri sau însuşi lucruri sau obiecte. Un gen de 
individualism ce apare ca mijloc de a refuza complexitatea inutilă a lumii fizice, consumul 
intens pe acţiuni lipsite de substanţă sau inutile ne îndreaptă spre o nostalgie aproape 
hipnotică prin care oamenii şi obiectele se mişcă într-un alt timp, sub acordurile unui 
refren melodramatic. Azi depăşim limita gândului care ne spune că suntem victime şi ne 
conferă o duplicitate periculoasă prin care îmbrăţişăm ori o rătăcire romantică, ori un 
sacrificiu total în faţa unor idealuri prea mari sau imposibil de atins. 
Pendularea între aceste două elemente de execuţie ne aduce în faţa unui nou mod de a fi, a 
unui nou element al destinului de care am fugit sau pe care l-am negat cu înverşunare. Nu 
se pot percepe etapele următoare fie pentru că voinţa este lezată, fie pentru ca 
îmbrăţişarea realului este prea dureroasă. Refuzul este un element esenţial a acestei zile. 
Trecerea lui Mercur în Berbec, cu Saturn în prima casă a ingresului, este un element de 
mare încercare existenţială. Acţiunile care implică relaţie prin cuvânt, scris sau vorbit, prin 
idee, prin viteza de reacţie, prin jovialitate şi în acelaşi timp amplitudine, ca liant între 
valori majore, esenţiale sau importante, sunt trimise la rescolarizare, sunt la 
reînmatriculare în aceleaşi clase de acţiuni şi supuse aceloraşi examene sociale. 
Ne va reveni din nou în centrul atenţiei teama săptămânii anterioare, însă prin alte 
unghiuri şi cu mai mult neprevăzut. Saturn, de asemenea, va face un apel negativ asupra 
memoriei, ca şi săptămâna anterioară, dar, pe baza experienţei anterioare (pentru că azi se 
reiau multe din elementele care le-am avut în vedere şi săptămâna trecută) bariera psihică 
sau volitiva va funcţiona foarte bine. Asta înseamnă că mulţi vor crede că sunt prevăzători, 
că sunt atenţi la ceea ce li s-a întâmplat pentru a nu li se mai repeta, că ştiu să înveţe din 
greşelile lor sau dintr-ale altora, că sunt atenţi la avertismentele astrologilor sau 
ezoteriştilor, însă ei, prin această atitudine, nu se sustrag, determinismului astral, ci îl 
împlinesc. Pasul următor este contactul cu un necunoscut arzător. Uranus îl va dobori 
dintr-o lovitură pe Mercur, cu forţa şi experienţa sa, cu amplitudinea evenimentelor şi va 
aduce o ruptură bruscă evenimentelor care în prima parte a zilei părea că vor dăinui 
veşnic. Motivul va fi lipsa de cumpătare, răbdare sau chiar neliniştea în spatele cărora 
Uranus — planeta evenimentelor neprevăzute — se va ascunde. 

Produsul final al acestora este un element care nu va putea să stea în picioare decât 
până la anul următor, când Neptun va intra definitiv în Peşti. Acest element care se va 
contura începând de azi şi va atinge un moment maxim în aprilie 2011 îi va pune pe 
oameni într-o mare dificultate. Acesta este semnul că multe din cele ce se arată în 2011 
sunt elemente în premieră absolută, adică elemente cu care nu ne-am mai întâlnit 
niciodată în această viaţă. 

Prin urmare, 9 martie ne pune la încercare voinţa şi sinceritatea. Elementele de 
divertisment, aspectele simple ale vieţii aduc bucurii comune şi de scurtă durată şi chiar 
dacă existenţa ei nu poate fi înlăturată din spaţiul acestei zile, aspectul tragic al 
elementelor care dau semne de revigorare azi este extrem de neplăcut. 
Mulţi se vor trezi că în a doua parte a zilei nimic din ceea ce au folosit până acum nu le mai 

funcţionează, că aparatele electrocasnice s-au defectat, că în jur se propagă o energie 
negativă şi că în casă predomină o tensiune imposibil de trecut cu vederea. Toate acestea 
sunt semne că natura interioară şi cea socială sunt puternic răscolite de unghiurile 
planetare, că oricât de mult ne-am controla şi oricât de repede învăţăm din evenimentele 
anterioare nu suntem iertaţi din calea imenselor modificări ce au loc în acest an. 
Reacţiile specifice acestei zile sunt cele pe care Peştii, ca nativi ce concentrează cel mai 
mult vibraţiile acestei zodii, le prefera: fugă de realitate, abandonul, nostalgia elementelor 
care nu pot fi compromise de prezent, izolarea, renunţarea. 

Recomandarea pentru această zi este aceea de a încerca, măcar mental, abordarea 
echilibrului între intenţiei şi replică, între gând şi acţiune, între implicarea intensă pentru 
soluţionarea unei probleme personale sau de grup şi izolare din calea complicaţiilor. 
Curajul de a descoperi care sunt elementele noi care apar acum în propria existentă este 
lumina care ne va duce la capătul tunelului. Observându-le încă de pe acum ştim cum să le 
integrăm, cum să le cultivăm şi ne facem o idee asupra finalităţii, deci vom fi pregătiţi 
pentru ce va urma. În absenţa acestei intenţii de a lucra cu sine, luna aprilie ne va prinde 
total nepregătiţi în faţa unor evenimente sociale care nu vor semăna prea mult cu ceea ce 
am avut de la începutul anului şi până acum şi nici cu perspectiva pe care acea categorie de 
evenimente o indicau. 


Joi, 10 martie 
Joi 10- 3-2011 10:39 Sun (Pis) Sex (Tau) Luna 
Joi 10- 3-2011 14:24 Venus (Aqu) Sex (Ari) Jupiter 
Joi 10- 3-2011 21:06 Luna (Tau) Tri [Vir] Juno 


Dacă ar fi să comparăm ceea ce ne aduce această zi cu ceea ce a fost 9 martie, va 

trebui să dispunem de abilitatea de a integra în aceeaşi construcție elemente contrare. 9 şi 
10 martie fac parte din aceeaşi categorie nu pentru că Luna se află în Taur în ambele zile, 
ci pentru că azi Soarele din Peşti face un sextil cu Luna, Venus altul cu Jupiter, iar Luna, 
spre finalul zilei, ne aduce tentaţia de a ne comporta ca în trecut sau de a suporta din 
partea celorlalţi gesturi neplăcute sau solicitări dificile, aşa cum s-a întâmpla în toamna lui 
2010. 
Cu toate acestea, 10 martie, faţă de 9 martie, se afla la polul opus, aducând o picătură de 
linişte şi consolare acolo unde nu credeam că vom avea parte de aşa ceva. Şi sextilul 
luminariilor, dar şi al beneficilor este de bun augur azi şi prin asta se vor eclipsa gafele sau 
micile răutăţi pe care a doua parte a zilei le va predispune. 

Sextilul beneficilor are însă o componentă specială pentru că încadrând între cele 
60 de grade nu mai puţin de 5 planete, un asteroid şi un element astrologic fictiv — Lilith — 
obţinem prin asta o finalitate bună pe proiecte demarate încă de la începutul anului. 
Sensul special pe care această zi îl va avea, curajul cu care sunt lăsate în umbră elemente 
incomplete, dar încurajate, cele care şi-au dovedit până acum eficienta, dinamismul, 
spiritul inventiv, improvizaţiile, dorinţa de extindere, de exprimare sau de a atinge vârfuri 
în dezvoltare sau organizare face din această zi una de noroc şi dezvoltare interioară, de 
vindecare a unei răni mai vechi sau de identificare a celui mai bun medicului sau a 
tratamentului potrivit. 

Multe din aceste situaţii se vor petrece în subsidiar, într-o dimensiune ascunsă 
privirii directe şi noile etape, chiar dacă iniţial nu au fost gândite aşa, vor fi integrate 
proiectului ca şi cum de la sine ele ar fi făcut parte din el. Cel mult se poate observa o ieşire 
din ritm, o activare suplimentară într-un sector, o întărire a ideilor de promovare a unui 
produs sau de deschidere spre noi pieţe de desfacere. 

Dacă ar fi să privim cu un dram de suspiciune binele major ce ne cade din cer azi 
am spune că el se prezintă ca o ultimă şansă în proiectele iniţiate de la începutul anului şi 
că din acest punct, adică din finalul lunii martie şi începutul lunii aprilie, lucrurile vor fi 
altfel, instrumentele vor cere un alt mod de raportare la realizările sociale, o altă expunere 

a proiectului personal. Îndrăznesc să spun că şi şansele vor avea înfăţişări diferite de acum 
şi că ideea de ultima şansă nu va mai avea înfăţişarea exclusiv benefică aşa cum se prezintă 
azi. 

Prin urmare, 10 martie este o zi de dinamică şi expresivitate într-o zonă uşor 
diferită de cea a zilei anterioare. Multe din faptele de azi vor fi legate de cele de ieri, multe 
nu s-au putut finaliza ieri şi azi vor comporta un final fericit. Faptul că evenimentele 
sociale predispuse de planete prin unghiurile dintre ele comportă o aşa modulație de la o 
zi la alta nu este deloc surprinzător pentru un astrolog. Ceea ce-l va surprinde însă azi pe 
cel avizat va fi maniera abilă prin care omul comun, necunoscător al adevărurilor 
ezoterice, lipsit de argumentul academic referitor la tranzitul uranian sau la cel al lui 
Mercur, care nu ştie că există în sistemul solar două planete, Venus şi Jupiter, care au grijă 
de norocul său, dă dovadă de o vastă experienţă senzorială în a lucra cu energiile subtile şi 
în a le implementa pe spaţiul social obţinând rezultate remarcabile. Dacă nu am înţeles ce 
a vrut să spună Iisus cu „Fericiţi cei săraci cu duhul pentru că a lor este împărăţia cerului” 
azi vom avea ocazia să vedem. 

Recomandarea pentru această zi este o invitaţie la simplitate şi moderație. 
Adevărata viaţă este cea din interior, iar ceea ce se reflectă în afară trebuie să poarte 
luminile şi licărirea lacului sufletesc în care un licurici aflat într-o totală metamorfoza se 
adaptează perfect la viaţă acvatică. 


Vineri, 11 martie 
Vineri 11- 3-2011 4:46 Luna (Tau) Sex (Pis) Lilith 
Vineri 11- 3-2011 5:53 Luna (Tau) Squ (Aqu) Neptune 
Vineri 11- 3-2011 7:22 Luna (Tau) Sex (Pis) Uranus 
Vineri 11- 3-2011 7:27 Luna (Tau) --> Gemini 
Vineri 11- 3-2011 8:36 Node [Sag] Squ (Pis) Lilith 
Vineri 11- 3-2011 11:29 Luna (Gem) Squ (Pis) Chiron 
Vineri 11- 3-2011 13:50 Luna (Gem) Sex (Ari) Mercury 


Ultimele unghiuri pe care Luna le va ridică împreună cu Lilith şi Uranus (sextil), 
Neptun (careu) vor trece aproape neobservate pentru că întreaga atenţie va fi îndreptată 
spre tranzitul Lunii prin Gemeni, care va oferi mobilitate elementelor dureroase, penibile 
sau artificiale pe care le predispun, în aspectele lor negative, planetele din Peşti. 
Trecerea Lunii în Gemeni aduce o schimbare majoră preocupărilor şi ne va translata într- 
un sector al superficialităţii şi vitezei de reacţie. Aducând în centrul atenţiei două tipuri de 
direcţii vibraţionale centrate în jurul emoţiilor (un tip emotiv şi unul neemotiv) oamenii se 
vor împărţi în două categorii: 

1. cei care vor prefera să-şi consume energia pentru a gusta din plăcerile vieţii, ce se 
vor axa pe seducţie, pe atingerea extremelor expresiei de sine cu intenţia de impresiona, 
de a fi în centrul atenţiei, de a vinde sau cumpără ceea ce încălzeşte sângele sau conferă 
statui; 

2. cei care se sustrag emoţiilor pentru că nu le pot gestiona atunci când ele se 
complică, preferând aspectul realist, mercantil al vieţii, punând preţ pe corp, proporţii, 
culori intense, frumuseţe opulentă ce le distrage atenţia de pe interiorul gol sau plin de 
probleme. 

Afişând aceste două tipuri de direcţii pe care oamenii le vor alege, careul pe care 
Luna îl va ridica împreună cu Chiron şi sextilul Lună-Mercur, vor intensifica aceste două 
direcţii oferind motivații prin evenimente aflate în rezonanţă cu comportamentul ales. 
Aceste direcţii ce ne îndemnă spre a da mai multă importanţă impresiilor, vorbăriei, 
comerţului, preocupărilor de suprafaţă, vitezei de reacţie, decât profunzimii şi stabilităţii, 
se constituie ca o bază solidă în a prefera subiectele de scandal. Careul Lunii negre cu Axa 
Dragonului invocă momente de rătăcire existenţială, de renunțare la studii, la un 
tratament, la serviciul pentru care ne-am pregătit ani de-a rândul, la relaţia de prietenie 
asupra cărei ne-am îndreptat toată atenţia ultimilor doi ani, dar mai ales abandonarea 

unui obicei, a unei deprinderi din laşitate, lipsă de motivaţie, neputinţa de a o valorifica. 
O dată la 3 ani Lilith şi Axa Dragonului trece prin relaţia de careu şi tot cu aceeaşi 
periodicitate avem parte de incidente relaţionale, de schimbări de optică, de complicarea 
relaţiilor, de confruntarea lor cu adevărul interior. Acestea vin spre noi cu un scop şi, de 
vreme ce este împlinit, gerul teribil al acestui aspect ni se va părea o briză răcoroasă. 
Careul Lunii negre cu Axa Dragonului ne îndeamnă spre înţelegerea relaţiilor, spre 
evoluţie, spre depăşirea unui impas atins pentru că multe dintre reziduurile rămase în 
urma multor conversații nefinalizate, în urma multor momente de nesinceritate sau de 
mister acum, acumulate, vin asupra noastră cu efectul de tăvălug. Unii vor resimțţi 
aspectul acestei zile ca o trezire la realitate. Nu este obligatoriu pentru toată lumea, pentru 
că duritatea vieţii nu este o realitate unanim acceptată. Cei care trăiesc mai simplu sau 
aleg să trăiască aşa în urma educaţiei primite din familiei sau a autoeducaţiei, în ciuda 
predispoziţiilor natale ce le tulbura existenta, vor resimţi acest careu ca pe o reîntoarcere 
la problemele ultimilor 3 ani. Dacă vorbim de minciună, secrete vulgare, scandal public, 
bârfe, tragedie prin pierderea unui apropiat, tentaţia unei legături sexuale care afectează 
imaginea şi leagă tinichele de coadă, nu suntem deloc departe de adevăr. 
Relaţiile care sunt secrete, sentimentele care nu pot fi împărtăşite din cauza diferenţei de 
nivel sau din cauza tipului de relaţie dezvoltat, trebuie să rămână secrete pentru a nu 
degenera. 

11 martie este o zi de pierdere, de distanţă, de destabilizare în faţa unei probleme 
importante. Pentru că fugim de ceea ce ne mobilizează pentru a evolua, pentru a ne 
cunoaşte mai bine, pentru a ne armoniza cu cei din jur, riscăm azi să alegem cea mai 
proastă variante şi să devenim penibili prin descoperirea celor mai mari slăbiciuni. 

Prin urmare, 11 martie este o zi încărcată de reverberaţii. Nu vom şti de dimineaţă 
ce să facem mai repede, cât de intens să ne implicăm în a produce impresii, dar în mod 
sigur vom da mai multă importanţă exprimării, vestimentaţiei, contactului uman şi 
speculațiilor. Glumele şi veselia vor mima emoţii puternice, ascunzând cât se poate de 
bine trăiri care nu există sau intenţia de a-i dicta celui din fata cum să simtă, ce să simtă şi 
mai ales pentru cine. 

Aceasta rătăcire în beatitudine, pentru că vine pe fondul elementelor pozitive ale 
zilei anterioare, nu poate fi combătută decât de cei care s-au educat să-şi cântărească 
vorbele, să-şi aleagă cu mare grijă vestimentația sau să relaţioneze în armonie cu nevoile 
celorlalți. 

Oscilând între aceste două extreme, când ar fi trebuit ca atenţia şi întreaga energie 
să fie îndreptată spre a soluţiona probleme importante apărute în ultimele săptămâni pe 
spaţiul public, descoperim că himera bucuriei nu face decât să ne ascundă temerile cele 
mai mari, să ne ducă foarte departe de soluţia unei probleme şi să ne redefinească 
termenul de distracţie pentru a menţine în jur un aer superficial şi nepăsător. 
Există însă o tensiune care ne poate lovi iremediabil în astfel de situaţii. Eroarea de 
judecată ascunsă printr-un zâmbet sau printr-un angelic „Nu ştiu, nu ştiu de-astea!” va 
aduce complicaţii dramatice, nervozitate apărută din nimic, rupturi sentimentale 
încurajate de superficialitate, eros problematic, defulare în public, înclinaţie spre scandal. 
Recomandarea pentru această zi este aceea de a ne păstra calmul, de a râde la glumă 
altului, dar de a nu căuta o altă glumă drept replică, de nu căuta o companie gălăgioasă 
sau de a nu refuza un schimb afectiv doar pentru a ne ţine departe de probleme sau 
scandaluri. Chiar dacă este o zi complicată putem păşi pe calea de mijloc, gândindu-ne că 
de mâine, cu trecerea lui Uranus în Berbec, vom avea multiple situaţii explozive pe care să 
le gestionam, aşa că este bine ca azi să dăm curs îndemnului astral şi să fim cu un pas 
înaintea celorlalți. 

Sâmbătă, 12 martie 
Sambata 12- 3-2011 2:50 Uranus (Pis) --> Aries 
Sambata 12- 3-2011 3:28 Luna (Gem) Sex (Ari) Jupiter 
Sambata 12- 3-2011 6:33 Luna (Gem) Tri (Aqu) Venus 
Sambata 12- 3-2011 9:45 Luna (Gem) Squ (Pis) Mars 
Sambata 12- 3-2011 13:24 Luna (Gem) Tri [Lib] Saturn 


Începând de azi obişnuitul se va aşeza pe locul din spate pentru că în faţă va trece 
extravagantul, elementul novator, pionierul, cel care deschide uşile dintr-o privire şi oferă 
răspunsuri printr-un singur gest, chiar dacă după aceea moare sau trece într-o stare de 
inactivitate îndelungată. 

Uranus în Berbec a produs anul trecut multe probleme în relaţiile sociale, punând 
în conflict tabere care îşi stabiliseră să convieţuiască într-o linişte bolnăvicioasă, prieteni 
aflaţi într-o relaţie de tensiune, idealuri care nu mai dispuneau de suportul necesar pentru 
a trece pe un plan superior concomitent, chiar generaţii diferite într-un joc al puterii sau al 
supremaţiei. 

În cele două luni şi jumătate cât a stat în Berbec, Uranus a sugerat forme de 
organizare asupra cărora de mult timp statul, grupul, instituţia sau chiar familia nu au 
avut parte. Elementul esenţial care trebuie desprins din faptul ca Uranus va părăsi zodia 
Peşti este cel dat de modificarea scopului său, a interesului pentru a acţiona. Dacă din 
2003 şi până acum „îl ajut pe celălalt şi prin el mă ajut pe mine” a constituit una din 
motivațiile pe care Uranus le-a sugerat din plin, la trecerea sa în Berbec neîncrederea şi 
suspiciunea, interesul personal afişat în mod direct şi arogant, lupta deschisă, care aduce 
în confruntare toate acumulările de până acum, toate reverberaţiile şi ambițiile pe care le 
poate oferi cuiva funcţia, demnitatea socială sau confortul, vor constitui noile sale 
instrumente de lucru. 

Dacă anterior, confortul era un element care lăsa o undă de neliniştea, pentru oricât 
de multe s-ar fi construit, în Berbec ţintele prea îndrăzneţe, duse foarte aproape de hotarul 
dintre dorinţă şi acţiune ne pot cobori definitiv în infern sau oferi realizări remarcabile pe 
care manualele de istorie le va lăuda împreună cu cei care le-au săvârşit. 
Limita dintre acestea este însă foarte delicată şi cu cât ne vom apropia mai mult de riscul 
total, cu atât vom fi mai departe de împlinirea acestui ideal. Este însă imposibil, atunci 
când este vorba despre Uranus, să nu se amintească de risc, de pericol, de evenimente 
neprevăzute, de rezultate necuantificabile sau de finalizaţi care nu pot fi încadrate în nicio 
regulă stabilită anterior. Dorinţa de a conduce, de a fi în frunte, de a construi un brand, de 
a fi deschizător de drumuri, de a face ceea ce nu s-a mai făcut niciodată aduc din viaţa 
publică în viaţa privată atât de multe tensiuni şi atât de mult consum nervos încât 
cuplurile ce trec printr-o perioadă de nesiguranţă risca să se separe în urma unui conflict 
puternic, poate chiar violent sau scandalos. 

Maniera prin care obiectivele acestui an vor fi puse în aplicare va face însă din 2011 
un an straniu, extrem de original. Se va părăsi de multe ori traseul stabilit, se va renunţa la 
valorile care au construit nivelul şi acest gen de comportament va fi reconfigurat brusc la 
primul eşec. Acest prim eşec va surveni în luna mai 2011 în timpul tranzitului solar prin 
Taur (F.C.- ul temei de ingress în Taur). 

Pentru a nu mă repetă în ceea ce privesc observaţiile pe care le fac asupra 
tranzitului lui Uranus prin Berbec (le-am integrat zilei de 28 mai 2010) mai doresc să 
specific că, spre deosebire de 2010, când la finalul lunii mai Uranus a intrat pentru două 
luni şi jumătate în Berbec, acum beneficiem de un Zmeu cu Saturn retrograd planeta-focar 
şi de o aglomerare de planete între doi benefici, Venus şi Jupiter, ceea ce aduce tranzitului 
o forţă specială de a restructura valorile care ne-au definit civilizaţia până acum. 
În plan public opoziţia Jupiter-Saturn va depăşi graniţa conflictului de idei şi ne va 
construi o nouă formă de confruntare socială: confruntarea între vechi şi nou. Depăşirea 
stadiului discuţiilor, a dialogului, prin relaţia antagonică între vechiul lider şi actualul 

lider, se va transforma într-o confruntare a două planuri, într-o dispunere agresivă ce se 
va întinde până în 2017 când Uranus va trece în Taur. 

Momentul mai 2011 este însă decisiv în alegerea direcţiei spre care întreaga 
structură uraniana se va îndrepta. În funcţie de modul cum vom gestiona conflictul în luna 
mai în acelaşi mod vom putea să soluționăm problemele legate de inventivitate, opinie, 
hiperemotivitate, slăbiciune organica, sărăcie, dorinţă de putere, aspirație către un control 
spaţio-temporal cât mai mare. 

Ziua este însă prea mică pentru a putea îngloba o sinteză a acestor elemente de 
destin. Azi se poate mult mai bine gestiona conflictul apărut între membrii familiei, dar în 
plan social nimeni nimic nu va putea soluţiona nimic substanţial până în mai 2011. 

Prin urmare, ziua de 12 martie nu este o zi istorică, pentru că nu acum se produc 
descinderile în forţă, ci, într-un crescendo accelerat, din această clipă încolo până în mai 
2011, slăbiciunile vor fi exploatate foarte mult, iar frica de sărăcie, deposedare, pierdere în 
urma unei evaluări greşite sau prin refuzul de a accepta un colaborator ce şi-a oferit până 
acum suportul pentru a fi avansat, vor constitui principalele probleme impuse de acest 
tranzit. 

Valorile acestei zile produse de aspectele Lunii cu Jupiter (sextil), Venus (trigon), 
Marte (careu) sau Saturn (trigon) ni se vor înfățișa ca oportunităţi, ca ajutoare venite din 
invizibil care ne susţin demersurile sociale şi ne ajută să rezolva repede ceea ce ne 
propunem. Cei sensibili reuşesc însă să vadă dincolo de valul iluziei şi să intuiască faptul 
că evenimente importante, declanşate cu această esenţială schimbare în magnetismul 
astral, vor veni. 

A face o faptă bună, doar pentru că este un moment de început şi energia pe care o 
dăruim s-ar răspândi în tot tranzitul, este o supoziţie. Valorile sociale ale acestui tranzit nu 
vor putea fi influențate de un gest, fie el şi lăudabil, ci de decizii colective luate în consens 
care vor modifica prin reguli, strategii, scheme organizatorice, modul cum se aşează 
soldaţi în front. Unii, mai organizaţi, vor prefera Falanga macedoneană, alţii se vor 
împrăştia pe tot câmpul strigându-se între ei şi reamintindu-ne de Darwin şi de teoriile lui 
cu privire la originea omului. 


Duminică, 13 martie 
Duminica 13- 3-2011 1:43 Sun (Pis) Squ (Gem) Luna (Half Luna) 
Duminica 13- 3-2011 5:32 Luna (Gem) Squ [Vir] Juno 
Duminica 13- 3-2011 13:40 Luna (Gem) Opp [Sag] Node 
Duminica 13- 3-2011 14:21 Luna (Gem) Squ (Pis) Lilith 
Duminica 13- 3-2011 15:04 Luna (Gem) Tri (Aqu) Neptune 
Duminica 13- 3-2011 16:24 Luna (Gem) --> Cancer 
Duminica 13- 3-2011 16:34 Luna (Can) Squ (Ari) Uranus 
Duminica 13- 3-2011 19:34 Mercury (Ari) Squ (Cap) Pluto 
Duminica 13- 3-2011 20:30 Luna (Can) Tri (Pis) Chiron 


Mai puţin importantă ca amploare şi efecte generatoare, ziua de 13 martie ne aduce 
şapte aspecte împlinite de Lună cu: Soarele, Junon, Lilith, Uranus (careu), Neptun, Chiron 
(trigon) si Coada Dragonului (conjuncţie). Mercur şi Pluton se vor întâlni azi într-un 
careul pe semne cardinale ne va reaminti faptul că limbajul, atunci când nu este controlat, 
poate fi o problemă. 

Ultima zi a săptămânii, prin unghiurile pe care le găzduieşte este o zi de slăbiciune. 
Că este vorba despre slăbiciune fizică, susţinută de careuri şi conjuncţia Luna-NS, verbală 
(careul Mercur-Pluton) sau emoţională (trecerea Lunii în Rac pe careul Mercur-Pluton) 
puterea de decizie, incisivitatea, dorinţa de independenţă sunt privite deformat şi tratate 
ca atare. 

Ultimul segment al zodiei Gemeni va acuza multe dintre complicațiile celor două 
zile anterioare când Luna a trecut prin aceste semn căutând să pună toată energia la bătaie 
pentru a reuşi într-un sector, pentru a cuceri un public, pentru a convinge sau a schimba 

impresia cuiva. Suita de careuri care se împlinesc acum ne poate aduce o izbitură chiar în 
aceste veleităţi venite dinspre Gemeni, complicând comunicarea, împovărând limbajul şi 
lăsându-i pe mulţi cu marfa în soare, adică cu prea multe aşteptări şi fără realizări. 
În a doua parte a zilei nevoile şi speranţele din prima parte se întorc cu un plan de sarcini, 
cu un plus de necesitate. Fie că ne amintim de sarcini pe care în ultimele zile nu le-am 
împlinit, fie ca suntem solicitaţi pe ultima sută de metri să finalizăm un proiect sau să ne 
implicăm într-un demers care cere disponibilitate fizică, mentală şi chiar afectiva, totul 
vine asupra noastră ca o greutate suplimentară. 

Unii sunt decepţionaţi de viaţă, cer ajutorul mamei, soţiei, copiilor, se gândesc la ei 
cu sperata că viaţa şi puterea de acolo le vin. Alţii se vor împotrivi moşteniri, obiceiurilor, 
tabieturilor, propriului corp pe care l-au moştenit şi, supraîncarcaţi emoţional, vor să 
renunţe la ceea ce li s-a spus despre viaţă pentru a o învinge. 

Azi oamenii vor oscila între tendinţa de a se menţine în albia unei vieţi complicate 
şi dorinţa de a se rupe de ea pentru a cuprinde o altă lume, una captivantă, plăcută şi 
poate şi binefăcătoare prin caracterul ei novator. Romantismul negativ al Lunii în Rac 
cumulat cu trecerea Soarelui prin Peşti ne aduce în a doua parte a zilei o accentuată stare 
de devitalizare, o pierdere a energiei prin procese psihice pe care nu le controlam în mod 
direct sau un îndemn spre somn, lene, pasivitate. 

Prin urmare, ultima zi săptămânii ne prinde cu garda jos, cu stomacul gol, dar cu 
fruntea aruncată printre nori fără să fim în stare să găsim ceva pe acolo. Cei maturi care 
sunt aşezaţi la casele lor vor aprecia aceste impulsuri ca pe nişte „fluturi la cap” sau ca pe 
nişte stoluri de rândunele ce au venit înainte de sosirea primăverii. Între a ne ridica în 
văzduhurile ambiţiei şi a gusta din pâinea rea şi amară a sărăciei nu este decât un pas şi 
această zi ne uneşte cele două tendinţe zguduindu-ne conştiinţa. În absenţa realizărilor 
imediate, aşa cum sunt ele aşteptate de dimineaţă, parte a doua a zilei este apăsătoare. 
Ceea ce ne-a înălţat de dimineaţă, spre seară ne doboară şi ne aminteşte de situaţii 
similare din trecut. 

Nici azi nu scăpătam de umbra trecutului, însă nu universul ni-l aduce aproape, ci, 
prin comparaţie sau analogie, noi îl cerem, dezvoltand ambiţii prin care urmărim să fim 
mai buni decât predecesorii noştri, mai eficienţi decât într-o situaţie similara din trecut 
sau puternici decât colegul de serviciu sau modelul ales. Când Luna este în Gemeni aceste 
ţinte devin trasaturi comune şi nu ne deranjează să considerăm că susţinerea este un 
îndemn omenesc, iar rezultatele obţinute merite exclusiv personale. În Rac, Luna devine 
responsabilă. Se gândeşte la consecinţe, la feedback şi nu mai este încântată de spectacol 
şi acrobaţii. Privindu-se în oglindă nu-şi va mai vedea frumuseţea tinereţii, strălucirea 
ochilor, zâmbetul versatil, ci doar ridurile adâncite în conturul feţei, ca un accidentat 
peisaj lunar oglindit în sensibilitatea unui poet. 


Luni, 14 martie 
Luni 14- 3-2011 5:45 Luna (Can) Opp (Cap) Pluto 
Luni 14- 3-2011 7:15 Luna (Can) Squ (Ari) Mercury 
Luni 14- 3-2011 12:06 Luna (Can) Squ (Ari) Jupiter 
Luni 14- 3-2011 18:20 Sun (Pis) Opp [Vir] Juno 
Luni 14- 3-2011 20:10 Luna (Can) Squ [Lib] Saturn 
Luni 14- 3-2011 20:28 Luna (Can) Tri (Pis) Mars 


Am ajuns în momentul în care Soarele trece prin opoziția cu Junon, iar Luna, din 
Rac, participă la împlinirea crucii cosmice cardinale (cu Saturn, Pluton şi Jupiter), 
agresând sensibilitatea şi candoarea, puterea de a înțelege greutățile vieții şi, din această 
cauză, aducând schimbări rapide în metodele folosite şi în modul de a gândi şi de a ne 
raporta la evenimente. 

Opunându-se lui Pluton, Luna deschide un capitol important prin faptul că sunt 
declanşate, cu caracter de decizie imediată, schimbări bruşte în comportamentul social. 
Valoarea tranzacţiilor financiare va avea pe acest aspect mult de suferit aducând o 

schimbare a semnului, o reevaluare a preţului, o schimbare a furnizorului, o întoarcere la 
un tip de relaţie mai vechi, o coborâre a cotei şi de aici pierderi materiale resimţite însă ca 
o investiţie. 

Valoarea acestei relaţii magnifice între planete nu va fi vizibilă însă numai în 
domeniul financiar, ci va exploda în toate tipurile de relaţii sociale, dar şi în cele 
personale, complicându-le şi lăsând o umbră de decepţie peste tot. Când pe cer Luna şi 
Pluton sunt în opoziţie apar impulsuri negative din hipotalamus, prin care vor fi afectate 
funcţiile vegetative, reacţiile emoţionale şi echilibrul somn-veghe. Manifestările climatice, 
pe acest unghi, sunt mult mai puternic resimtite ca nişte modificări interne sau ca o lipsă a 
discernământului, ca o absenţă a unui control adecvat venit din partea scoarţei cerebrale, 
ce duce la confuzii, agresivitate, dureri puternice în corp declanşate de fenomene ale 
naturii sau evenimente sociale. 

Dacă luăm în calcul că Luna, principalul reprezentant al emoţionalului, ridică un 
careu şi cu Mercur din Berbec, funcţiile cognitive superioare (gândirea, imaginaţia) sunt 
afectate, mai exact viciate, de un element nou, neluat în calcul până acum, care gravita în 
sfera preocupărilor noastre şi care prin principala sa trăsătură — stresul — ne translatează 
într-o zonă a relaţiilor deficitare cu sine sau cu ceilalţi. Cuvântul este un element care ne 
va creşte sau ne va scădea randamentul şi tot prin intermediul lui ne vom dovedi azi 
eficienţa socială. Ceea ce se strică azi, prin amplificarea stresului interior, prin abordarea 
unor acţiuni în absenţa unui control adecvat, se va repara în timp, dar greu şi tot prin 
folosirea proceselor cognitive superioare legate de gândire, imaginaţie sau limbaj. 
Un element benefic al acestei zile este cel dat de trigonul pe care Luna şi Marte îl 
împlinesc. Legând două semne de apă într-o perioadă în care Berbecul este solicitat de 
tranzite, relaţia cu psihologia, cu înţelegerea comportamentului uman, cu ajustarea lui, 
relaţia pe care o construim cu sine, prin îndreptarea atenţiei spre interior sau spre ceilalți, 
prin cultivarea înţelegerii şi ascultării, devine un instrument de lucru, un mod de a ne 
evalua ultimele luni, un mod de a ne modela comportamentul fie în sens pozitiv, fie în sens 
negativ, după cum ne dictează confortul. 

Confortul, ca element esenţial ce ne coordonează paşii în această zi, este afectat de 
impresii eronate, de reziduuri afective, de interpretări false aplicate evenimentelor sociale 
sau de teama de a nu pierde un post, o poziţie socială sau un privilegiu. Chiar dacă 
funcţiile cognitive superioare implică şi folosirea instrumentelor abstracte, datorită 
opoziţiei Soare-Junon obiectivitatea are azi de suferit şi, tocmai de aceea, abstractizarea 
poate fi uşor confundată cu imaginaţia, cu închipuirile, cu fantasmele şi, în cazuri mai 
grave, chiar cu psihozele. Pentru a nu ne pierde în aspecte imposibil de controlat prin 
voinţă este important azi să ne cultivăm simţul practic în ansamblu sau deprinderile care 
duc la rezultate practice imediate. 

Prin urmare, 14 martie ne pune în faţa unor complicaţii sociale care apar din nimic 
şi iau o amploare suficient de mare încât să distrugă ceva, să ne desprindă de o structură, 
să producă o fisură într-un bloc mare şi pentru repararea căreia să fie nevoie de mult timp, 
o nouă metodă de lucru, alte persoane implicate. 

Dacă în relaţia cu propriul corp, cu propriul sistem de valori dinamica astrală poate 
produce leziuni, dureri, blocaje, spasme musculare involuntare sau chiar tulburări în alte 
procese metabolice legate de asimilarea apei sau cele hormonale, în relaţiile sociale 
opoziţia Soarelui cu Junon şi crucea cosmică ridicată pe semne cardinale aduce o 
exercitare a sentimentelor fără un probatoriu, impulsivitate, o descindere în acţiuni pentru 
care nu se găseşte o explicaţie raţională, furtuni, declaraţii la scenă deschisă. 
Elementul pozitiv al zilei (trigonul Luna-Marte) ce se va împlini la grad perfect abia spre 
seară, va veni cu explicaţii, cu soluţii care, din nefericire, nu mai au timp să repare ceea ce 
s-a stricat de-a lungul întregii zile. Într-un cadru intim, partenerul de viaţă vede pentru 
celălalt mult mai clar şi mai corect situaţia în care se află. Impulsul este acela de a spune, 
de a explica, de a sfătui, de a trasa reguli sau chiar interdicții. Cei care trăiesc singuri, care 

nu sunt prinşi într-o relaţie vor avea parte de inspiraţie, de intuiţii speciale. Un protector, 
poate chiar din subtil, îi va ajuta să înţeleagă ceea ce s-a întâmplat de-a lungul zilei. 


Marţi, 15 martie 
Marti 15- 3-2011 3:33 Venus (Aqu) Tri [Lib] Saturn 
Marti 15- 3-2011 10:25 Luna (Can) Sex [Vir] Juno 
Marti 15- 3-2011 11:58 Sun (Pis) Tri (Can) Luna 
Marti 15- 3-2011 20:01 Luna (Can) Tri (Pis) Lilith 
Marti 15- 3-2011 21:30 Luna (Can) --> Leo 
Marti 15- 3-2011 21:52 Luna (Leo) Tri (Ari) Uranus 


Ultima zi de Rac (Luna în Rac) aduce raze binefăcătoare vieții şi din această cauză 
poate fi o zi fecundă, fertilă, o zi în care seminţele eforturilor făcute în acest început de an 
ne îndeamnă spre o viaţă de familie liniştită şi corectă. 

Luna, ca patron al vieţii de familie, dar şi ca exponent al forţelor subconştiente, al 
Chakrei Mondial, al forţelor subtile care se unesc sub acelaşi ideal şi care se atrag pe baza 
rezonanţei (egregor) are acum, în această epocă modernă, o puternică nevoie de 
reformulare deoarece, atât înclinația superioară a personalităţii, care foloseşte procese 
elaborate ale gândirii, dar şi cele prozaice, care le irosesc oamenilor timpul preţios pentru 
lifting, piercing sau şedinţe prelungite la un tatuator, par să fie construite împotriva 
omului. Pentru oamenii zilelor noastre viaţa este un vis frumos sau urât şi atunci când li se 
spune asta urlă până la refuz elogiind această idee sublimă pe care anticul reuşise să şi-o 
integreze în viaţa sa. Între un shopping şi un nou episod dintr-o telenovelă, viaţa de 
familie se desfăşoară printre aparate electrocasnice care strică alimentele, radiază corpul 
şi agresează structura subtilă, rezistenţa la boli sau echilibrul emoţional. Pentru a 
compensa deficitul de vitalitate oamenii aleg substanţe care stimulează în mod periculos, 
care în loc să-i ajute, îi pun în faţa unui pericol şi mai mare: degradarea progresivă. 
Fericirea, mulţumirea, progresul, echilibrul au printre aceste „virtuţi” ale civilizaţiei locuri 
din ce în ce mai mici. Pentru a le înlocui au fost inventate alte tipuri de dependenţă, alte 
mijloace de a secătui organismul de putere. 

Nu doresc ca prin asta să aduc elogiu degradării umane, nici să-i laud pe cei care nu 
fac nimic din toate acestea indicate mai sus, ci doresc să creionez în câteva linii simple 
cadrul în care noi, cetăţenii viitorului Stat Mondial ne căutăm fericirea, strigăm după 
sănătate, cerşim câţiva stropi de fericire dintr-un imens gunoi pe care îl numim 
„civilizaţie”. Ancoraţi în aceste limite este practic imposibil să vedem marginile scoicii în 
care ne ducem viaţa. Suferim tandru sau agresiv în această încântătoare şi captivantă 
degradare şi numim toate acestea viaţă. Acest tablou li se va părea unora deprimant, 
jignitor sau imbecil. Dacă prin aceste câteva păreri am atins romantismul mireapodic al 
celor care se tem să se uite în oglindă cu ochii deschişi n-am nicio vină. 

Azi când Luna şi Soarele sunt în trigon, când Venus primeşte dezlegare la micile 
patimi şi se uită dintr-un trigon spre Saturn care merge înapoi în căutarea timpului 
pierdut, dintr-un preaplin astral, dintr-o dorinţă de a echilibra balanţa minciunii şi 
adevărului, pentru că am cerut să ştim cum stau lucrurile, pentru că am dorit să ştim 
adevărul, azi îl vom afla şi s-ar putea să nu ne placă ceea ce vom afla. Nimic rău nu stă în 
valul de vibraţie astrală care vine spre noi, nici măcar un drama de invidie, nimic negativ 
nu ne inundă sufletele din exterior. Azi vom descoperi care este mecanismul care ne face 
să ne schimbăm direcţia, să ne negativizăm existenţa, să ne inundăm sufletele de nămol 
urât mirositor şi cleios, şi nu trebuie să ne tulburăm pentru asta, ci să mulţumim cerului 
că avem privilegiu să aflăm adevărul, acela că fiecare este făuritorul sau distrugătorul 
propriului destin. 

Prin urmare, 15 martie este o zi deosebit de importantă pentru cunoaştere, pentru 
înţelegere şi pentru dezvoltare personală, dar nu aşa cum am tot văzut până acum, ci altfel, 
într-un alt mod şi prin alte mijloace. Dacă dorinţele au fost orientate spre comod, limitare, 
capriciu, satisfacţie, dominare prin fidelizare sau ataşament conflictul dintre informaţie şi 

acceptare, dintre calitatea elementului şi premize ne coboară într-o zonă dificilă, în care 
vom oscila între superstiții şi voinţă colectivă, între elan şi emotivitate, între dinamismul 
care vine din exterior şi nevoia de odihnă, pasivitate ori plăcere. 

Ultima zi de Rac (Luna în Rac) ne aduce un moment de evoluţie pe măsura 
efortului pe care l-am depus anterior. Inima şi raţiunea nu sunt, luate separat, importante 
azi, ci ceea ce au produs, ceea ce am construit, ceea ce au dus spre împlinire pentru a întări 
viaţa intimă, pentru a valoriza un element al vieţii intime, pentru a menţine viaţa sau a o 
schimba decisiv. 

Contactul cu realitatea poate fi pe de o parte respingător, trist sau depravat, iar pe 
de alta stimulator, energizant sau transcendent. Individul şi creaţia sa — elementul cel mai 
dinamic pentru semnul Racului — sunt cele două elemente care vor inspira teamă sau 
ambiţie, care vor motiva spre a folosi şi ultima picătură de energie pentru a ne împlini un 
ideal. 

Cei care-şi duc viaţa în mod simplist, care se sustrag profunzimii sentimentelor şi se 
păzesc de ideile metafizice ca dracul de tămâie, vor avea o zi complicată din care vor ţine 
minte doar că au motive să se răzvrătească. Ceilalţi se vor simţi minunat că sunt atinşi de 
graţia cunoaşterii, indiferent cât de dureroasă poate fi ea azi. 


Miercuri, 16 martie 
Miercuri 16- 3-2011 3:30 Mercury (Ari) Con (Ari) Jupiter 
Miercuri 16- 3-2011 16:35 Luna (Leo) Tri (Ari) Jupiter 
Miercuri 16- 3-2011 17:58 Luna (Leo) Tri (Ari) Mercury 
Miercuri 16- 3-2011 22:59 Luna (Leo) Sex [Lib] Saturn 


Conjuncţia lui Mercur cu Jupiter în Berbec ne reaminteşte azi de respect. Dacă 
Mercur este elevul ce, în Berbec, devin ambițios peste măsură, curios, dinamic şi suficient 
de entuziasmat de ceea ce învaţă pentru a considera că poate cuceri lumea, Jupiter este 
profesorul excentric, dinamic, ce se detaşează de ceilalţi prin viziune, simţ practic, 
aspirație, inovaţie, inventivitate. Dintr-o astfel de relaţie, dintr-o astfel de completare se 
naşte respectul privit întâi ca stimă de sine, ca semn de apreciere față de dorinţa de a 
evolua (elevul) sau faţă de efortul de a transfera cunoştinţele sale celorlalţi (profesorul) şi 
apoi ca semn de apreciere faţă de natură, faţă de creaţie. 

Având o Lună în Leu şi un Soare în Peşti, se dezvoltă un respect faţă de putere, 
influenţă, față de ceea ce luminează prin statut sau prin control. Aspectul ne vorbeşte 
despre o puternică emotivitate care se trezeşte acum, despre plăcerea de a comenta aceste 
impulsuri pentru a produce ovaţii, aplauze sau pentru a avea garantul unui statut tangent 
la apreciere, glorie, măreție. 

Având la baza acest impuls spre a dezvolta, acumula extinde, multe din faptele 
acestei zile vor avea iniţial un caracter abstract. Oamenii devin astfel vulnerabili în 
expansiunea lor, în deschiderile sufleteşti, atunci când vorbesc despre puterile lor, despre 
potenţialul, despre speranţe sau despre slăbiciunile cele mai mari. Nu este însă o dovadă 
de agresiune venită din anturaj, ci doar un mod eronat de interpretare. Egoismul, 
individualismul, tendinţa de a raporta totul la sine poate limita voinţa şi consuma 
vitalitatea pentru scopuri mărunte. Într-un contrast izbitor azi cei cu ambiţii puternice îşi 
vor critica semenii ale căror preocupări nu se extind atât de mult nici în viaţa socială, dar 
nici prin trăiri sufleteşti intense. „Cum poţi trăi atât de simplist?”, „Cum poţi trăi fără 
ambiţie?” vom spune şi acesta poate fi doar începutul unor demonstraţii de forţă care pot 
atinge un segment foarte variat de domenii, preocupări sau argumente. 

Celelalte aspecte pe care Luna le ridică azi (trigon cu Jupiter şi Mercur, sextil cu 
Saturn) devin asistenţi ai conjuncţiei Mercur-Jupiter şi vor oferi suport memoriei, voinţei 
şi curajului, prin înclinații spre relaţii benefice, constructive, de schimb mutual, educative 
sau practice. 

Prin urmare, 16 martie este o zi de conduită, de descoperire a valorilor spre care 
trebuie să ne îndreptăm, de respect faţă de educaţie, față de cei care ne oferă lecţii de viaţă, 
de cei care se consumă pentru a ne transfera informaţii care să ne producă un salt evolutiv, 
care să ne menţină pe un nivel social, care să ne ajute să ne ridicăm după cum ne este 
ambiția şi care ne conferă demnitate. Acest respect față de modele, faţă de profesori, faţă 
de cei pe care îi admirăm, ne oferă şansa de a descoperi calităţi morale din ce în ce mai 
profunde şi prin ele putem oferi garantul că educaţia primită este la rândul ei o dovadă de 
respect faţă de comunitate. 

16 martie este o zi de eficienţă, de îndrăzneală, de dezvoltare personală printr-un 
mod special de a trăi şi simţi. 


Joi, 17 martie 
Joi 17- 3-2011 3:02 Luna (Leo) Opp (Aqu) Venus 
Joi 17- 3-2011 20:06 Luna (Leo) Tri [Sag] Node 
Joi 17- 3-2011 21:56 Luna (Leo) Opp (Aqu) Neptune 
Joi 17- 3-2011 22:51 Luna (Leo) --> Virgo 


Între conjuncția Mercur-Jupiter de ieri şi opoziția Mercur-Saturn de mâine azi 
avem parte de un respiro interesant când Luna trece prin opoziţiile cu Venus şi Neptun, 
dar şi prin trigonul cu Capul Dragonului, iar spre seară părăseşte zodia Leu intrând în 
Fecioară. 

17 martie este o zi a sentimentelor egoiste, a dualității impusă de nevoia de bogăţie, 
strălucire, lux, confort şi bunăstare a lipsei motivaţiei pentru muncă, pentru efort. Azi 
avem nevoie de informaţii, de putere, de susţinere, iar dacă nu intervine nevoia, simţim că 
avem în spate un protector sau un personaj care să îndeplinească această calitate, 
indiferent că această nevoie de protector se manifestă la nivel grosier, printr-un individ 
care să apare pe altcineva într-o confruntare fizică directă, sau se manifestă la nivel subtil 
prin discuţii plăcute, amiabile, schimburi blânde de impresii care prin ton, informaţie sau 
chiar disponibilitate se ofere garantul apropierii, susţineri sau protecției. 
Aflată la o distanţă destul de mare de aglomerarea de planete de pe finalul respectiv 
începutul zodiacului, Luna poate lua azi forma unei persoane care doreşte să atragă 
atenţia prin măreţia şi formată sa. Prin influenţa ei oamenii aleg să fie simpatici sau 
ursuzi, teatrali sau joviali, simpli sau obositori după sensul spre care se îndreaptă atenţia. 
Ceea ce se întâmplă azi nu este deloc premeditat şi tocmai pentru că e vorba de confort, de 
satisfacerea necesităţilor imediate de odihnă, hrană sau altele la fel de importante, mulți 
vor refuza să accepte lumea spiritului, îşi vor neglija practică spirituală, vor face fapte 
negative, vor apela la medicamente pentru a se echilibra pentru că vor fi convinşi că 
mintea nu este decât un instrument al nevoii de bine. 

Prin urmare, 17 martie ne va tenta azi cu lenea fizică sau spirituală, cu o orbire 
produsă de dorinţe, cu o tristeţe alimentată de scăderea tonusului, de lipsa veseliei sau cu 
dispariţia din câmpul vizual a celor care îi distrau. 

De partea cealaltă găsim lumea bufonilor care se arată simpatici şi plăcuţi, demni şi 
morali doar pentru a face notă discordantă cu marea masă. Ei urmăresc să placă, să fie în 
centrul atenţiei fără a gândi, depune efort sau ajuta. 

Pentru cei care sunt angrenaţi într-o cercetare spirituală, 17 martie este o zi de mare 
tristeţe. Lumea materiei îi va agresa, forţele egoismului, frica şi vanitatea se ascund sub 
pătură ca un şarpe. Deşi lucizi, nu prin intermediul magnetismului astral, ci prin 
dezvoltarea luminii spirituale, ce deţine puterea de a crea, unii nu pot face nimic 
substanţial şi pentru a nu se compromite, împărtăşesc din bogăţiile spiritului, păcălindu- 
se că a vorbi despre ceea ce îi încântă Ego-ul reprezintă de fapt o mare deschidere 
spirituală. 

Vineri, 18 martie 
Vineri 18- 3-2011 2:50 Luna (Vir) Opp (Pis) Chiron 
Vineri 18- 3-2011 10:33 Luna (Vir) Tri (Cap) Pluto 
Vineri 18- 3-2011 16:03 Mercury (Ari) Opp [Lib] Saturn 


Este important ca azi, chiar de dimineață să facem o rememorare a impulsurilor 
zilei anterioare pentru a nu fi marcați întreaga zi cu obsesia intrusului, cu teama de a nu 
divulga un secret, cu neputința de a ne ridica la nivelul propriilor pretenții sau ale celor 
din jur. 

Opoziția lui Mercur cu Saturn aduce în primul rând o leziune, o separare, o 
accentuare a neputinței de a continua o relație încordată, accese de furie, tulburări de 
comportament, gesturi decisive făcute la nervi sau la beție. Din Berbec, Mercur îşi lasă 
deoparte latura sa duplicitară, atunci când vine vorba de acțiuni directe, de rezultate 
practice şi, dacă va dezvolta un ideal ambițios, atunci duplicitatea va fi vizibilă azi în 
intensitatea dilemelor, în nehotărârea afişată în ceea ce privesc demersurile sociale, 
deciziile privind carieră sau aprofundarea unei relaţii. Opunându-se lui Saturn din 
Balanţă, el va căuta să doboare un sistem, un adversar vechi în funcţie prin detalii, prin 
lovituri aplicate sub centură sau în alte puncte sensibile. Va apela fie la critică, la obsesia 
perfectibilităţii, fie va oscila atât de mult încât îşi va ameţi adversarul, neinteresându-l că 
prin asta sugerează lipsa de scrupule, de sociabilitate, de simţ practic. Într-o astfel de 
descindere, de manevră, mulţi vor uza de o clipă de noroc, poate chiar de ultima care, 
pentru că după cum spune proverbul „drumul spre iad este pavat cu bune intenţii”, îi va 
scoate din anonimat, din umbră, din colţul unde s-au ascuns pentru a-i expune, pentru ai 
afişa aşa cum sunt: puternici, slabi, mincinoşi, negativişti, intriganţi, rezervaţi, înţelepţi 
sau maniaci. 

Opoziția celor două planete tulbură însă opinia şi reduce dreptul la replică, tăindu-l 
sau orientându-l într-un sector unde exprimarea nu mai are aceeaşi valoare. Oamenii 
devin brusc bănuitori, refuza să se mai deschidă unii față de ceilalţi şi nu doresc sau nu pot 
să-şi amintească de momentele când aveau cu ceilalţi un schimb pozitiv. Opoziția între 
gândire (Saturn) şi exprimare (Mercur) duce la crearea de deprinderi proaste, la exemple 
negative, la uitare selectivă, la întârziere în exprimare, dificultăţi de limbaj, eşec în 
exercitarea unei profesii sau agresivitate dezvoltată pentru ascunderea timidităţii, a 
carenţelor educaţionale, a lipsei priceperii într-un domeniu, a lipsei de vitalitate. 
Dacă ţinem cont de recomandarea astrală aplicată acestei zile şi intrăm în a doua parte a 
zilei, când se va împlini această opoziţie, cu imaginea clară a aceea ce a fost frumos în ziua 
anterioară, intensitatea maximă a aspectului dintre Mercur şi Saturn cel mult va somatiza 
refuzul prin dureri de cap (opoziţia împotriva curentului), dureri de spate (teamă de 
viitor), dureri abdominale sau de ochi (mânia față de partener). 

Prin urmare, 18 martie este o zi încărcată de suspiciune, oboseală, teamă ceea ce îi 
va împinge pe mulţi spre singurătate, izolare, refuz al comunicării. Mintea este azi în 
opoziţie cu acţiunea, va dori să se implice în aspecte cu caracter practic, dar nu le va putea 
înțelege esenţa, scopul pentru care au fost plasate în acel loc sau construite. 
Ziua de vineri este o zi tristă şi apăsătoare ca şi cum am judeca totul cu o minte de 
împrumut. Uităm ceea ce trebuie să punem, ne pierdem cu firea în situaţii clare, sigure şi 
simple şi simţim cu ni se încălzesc venele de gelozie, intrigi, bârfe, mânie. 
Recomandarea pentru această zi este aceea de a ne susţine intenţiile şi faptele pe 
experienţele zilei anterioare dacă dorim ca demersurile să aibă un curs firesc şi bun, dacă 
dorim să nu stricăm nimic şi ceea ce este negativ azi să nu se manifeste decât ca o simplă 
întârziere. 

Sâmbătă, 19 martie 
Sambata 19- 3-2011 4:49 Luna (Vir) Opp (Pis) Mars 
Sambata 19- 3-2011 6:21 Sun (Pis) Squ [Sag] Node 
Sambata 19- 3-2011 10:28 Luna (Vir) Con [Vir] Juno 
Sambata 19- 3-2011 19:13 Luna (Vir) Squ [Sag] Node 
Sambata 19- 3-2011 20:09 Sun (Pis) Opp (Vir) Luna (Full Luna) 
Sambata 19- 3-2011 21:24 Luna (Vir) Opp (Pis) Lilith 
Sambata 19- 3-2011 22:02 Luna (Vir) --> Libra 
Sambata 19- 3-2011 22:44 Luna (Lib) Opp (Ari) Uranus 


Luna plină de azi este una specială. În primul rând ne pune în fața unui fenomen 
astronomic special în care Luna va fi cel mai aproape de planeta noastră din 1992 încoace. 
S-a mai întâmplat asta şi în 1955, 1974 sau în 2005, însă, după cum susţin astronomii, nu 
aşa cum este aşteptată azi. Faptul că Luna, în periplul ei în jurul planetei noastre, se 
apropie şi se depărtează de noi influențând volumul lichidelor, starea psihică a fiinţelor, 
nu mai este un secret. Ştiinţa a elucidat de mult timp acest fenomen al „respirației 
marilor” cum era numita mareea în antichitate. 

Pentru noi valoare astrologică a Lunii pline este cu atât mai însemnată cu cât ea taie 
perfect Axa Dragonului, ridicând o cruce cosmică mobilă doar din luminarii. În afara 
acestui unghi Luna, pe ultimul său sector din Fecioară, trece prin opoziţiile cu Marte şi 
respectiv Lilith, conjuncţia cu Junon, iar după ce trece în Balanţă împlineşte opoziţia cu 
Uranus. 

Avem de înfruntat azi trei elemente de noutate (amploarea Lunii pline, careul 
luminariilor cu Axa Dragonului şi prima opoziţia Luna-Uranus de când Uranus a trecut în 
Berbec) semn că ziua nu va trece neobservată, că, de dimineaţă de când Luna şi Marte se 
vor opune şi până la opoziţia Luna-Uranus, disputele între vârste, manifestarea 
comportamentelor nepotrivite contextului, ieşirea acestora din matcă ne vor oferi o 
viziune specială asupra evenimentelor sociale pe care le-am parcurs de la începutul lui 
martie până acum. 

Careul Soarelui cu Nodurile este însă un element de mare însemnătate pentru 
echilibrul organic, pentru asigurarea stării de vitalitate, pentru a ne oferi privilegiul de a 
lucra în izolare, departe de părerile celorlalţi, separat de orice influentă ce ar putea 
perturba sau impurifica demersurile pe care urmărim să le împlinim acum. Acest tip de 
aspect pe care Soarele din Peşti îl ridică împreună cu Nodurile are o dublă semnificaţie: 
1. careul Soarelui cu Nodul de Nord, care conferă un balans ce tulbura stabilitatea 
emoţională şi întârzie finalizarea proiectelor datorită ezitării, a refuzului de a mai merge 
pe un drum pentru că dintr-odată eşecurile le vedem disproporționat şi în loc să ne 
depărtăm problema, de teamă, ne depărtăm de noi înşine, de Eul care cere încă un efort 
minim pentru atingerea succesului. Limita superioară a acestui impuls apare sub forma 
legalizării unei erori, prin eschivarea din calea elementelor dure pentru a se prefera 
maleabilitatea tocmai pentru că nu s-a putut finaliza îndemnul Eului, acela de a mai face 
un pas, de a continua încă o perioadă de timp greutatea, efortul, grija, suferinţa. Această 
acţiune nu se prezintă asemenea apei care dizolvă gradat compuşii cu care intră în contact, 
ci ca a unei substanţe care devine corozivă în sine, în interior, în suflet, în familie sau între 
indivizii unui grup; 

2. careul Soarelui cu Nodul de Sud care aduce o teamă patologică de eşecurile 
trecutului. Mulţi vor avea impresia că azi i-a ajuns din urmă Zâna Măseluţă, baubaul care 
i-a speriat toată copilăria din dulap sau din alte locuri invadate de întuneric. Orice 
rememorare doare, nemulțumesc, sperie sau întristează şi cere, pentru că e implicat 
Săgetătorul în aspecte (Capul Dragonului este în Săgetător), o descărcate totală a 
tensiunii, a încărcăturii emoţionale. Gesturile care vin pe un asemenea impuls sunt 
precipitate, motivate de o întunecare a minţii sau o confuzie. 

Dinamica elementelor prezentate mai sus este una specială. Se va pune la îndoială 
justiţia, echilibrul relaţiilor, sănătatea, disponibilitatea spre efort, valoarea acumulărilor, 

puterea sau puritatea sufletului. Acesta este unul din momentele când oamenii sunt 
tulburaţi de traseul existenţial pe care şi l-au ales. Duritatea lui nu este trecută cu vederea, 
cu atât mai mult cu cât percepţia senzorială este amplificată de efortul ascendent al Lunii 
pline. 

Luna plină din Peşti ne încarcă însă cu informaţii speciale legate de motivul 
relaționării sau al refuzului acesteia, cu trăsături senzoriale speciale care îi ajută pe 
oameni să-şi lărgească orizontul, prin viziune, acumulare de informaţii, revizuirea 
înțelegerilor aplicate experienţelor anterioare. Aspectele imperfecte ale vieţii, chiar dacă 
supără sau dor devin esenţiale creşterii şi, datorită Lunii pline ca principal vinovat, se 
poate obţine azi o maturizarea bruscă prin suferinţă, prin înţelegerea ei, prin contactul cu 
durerea într-un mod special, nou, inedit. 

Spre seară, Luna se opune lui Lilith amplificând slăbiciunea faţă de incertitudine şi 
se va prefera uitarea în locul unui calmant, ca tonic general sau ca element ce înnobilează 
şi îl abandonează pe om în compromis. 

Trecerea Lunii în Balanța nu o scoate pe aceasta din opoziţia cu Soarele şi nici din 
careul cu Axa Dragonului, dar îi va da, prin virtuțile modului vibrator cardinal, suficientă 
îndrăzneală să sfideze regulile celorlalţi, să vândă frumosul, să-l expună în locurile 
murdare ale societăţii, să-l amestece cu nonvalorile pentru a-l dilua conţinutul şi a-l 
transforma într-un produs uşor vandabil şi accesibil oricui. Pe acest fond opoziţia lui 
Uranus vine cu motivaţia acestei triste alegeri: teamă de eşec. Într-o confruntare dintre 
Uranus cel universal, global, şi Luna cea subtilă, se construieşte o dispută ce pune într-o 
relaţie antagonistă valorile familiei cu cele ale societăţii, criteriile individuale de apreciere 
şi cerinţele mercantile ale unei societăţi care îşi promovează oamenii doar pentru a avea 
motive de uitare. 

Prin urmare, 19 martie este cea mai dificilă zi a săptămânii ce ne va muta rapid de 
la durere la desensibilizare, de la eşec la victorie prin coborârea nivelului, prin renunțare 
la efortul ascendent pentru odihna coborârii. Dacă referitor la aspectele zilei spunem că 19 
martie poate aduce un eşec major asupra destinului prin identificarea greutăților majore, 
suplimentarea lor sau atingerea punctului maxim al suportabilităţii în actuala formă de 
organizare, nu greşim deloc şi nici nu cădem în patima pesimismului. Dacă mulţi îşi 
împlinesc azi revoluţii ale Soarelui sau Lunii, forţa vitală le va fi afectată considerabil, 
încrederea în forţele proprii şi vor considera că axându-se pe urmaşi, prieteni, creaţii 
personale vor izbuti să  fenteze destinul care îi pedepseşte acum. 
La nivel global incidenţa forţei magnetice care ne vine dintre luminarii incita nevoia de a 
afişa elementul definitoriu al identităţii naţionale. Din nefericire aspectele aduc gafe 
monumentale, erori de decizie cu repercusiuni majore asupra echilibrului afectiv al 
grupurilor sau popoarelor. Apa sau orice substanţă care se prezintă acum în formă lichidă 
va agresa şi va slăbi rezistenţa organismului prin temperatură, efect coroziv, greutate, 
presiune. 

Recomandarea pentru această zi este o invitaţie la atenţie. Ceea ce vine acum spre 
noi are o dualitate specială învăluită în mister şi dispusă să distrugă ceea ce nu poate fi 
învăluit. Dacă de dimineaţă ne stabilim să învăluim aspectele importante ale vieţii, 
căutând să punem în fiecare faptă o picătură de iubire, una de sârguinţă, alta de sinceritate 
şi încă una de dăruire, vom reuşi să înmulţim binele prin transmutare pentru a ne pregăti 
aşa cum se cuvine pentru tranzitul Soarelui prin Berbec, în special cel din luna aprilie — o 
lună puternică şi dificilă care va scoate la lumina efectele predispoziţiilor din această 
săptămână. 

Duminică, 20 martie 
Duminica 20- 3-2011 9:37 Luna (Lib) Squ (Cap) Pluto 
Duminica 20- 3-2011 17:23 Luna (Lib) Opp (Ari) Jupiter 
Duminica 20- 3-2011 17:52 Sun (Pis) Con (Pis) Lilith 
Duminica 20- 3-2011 21:27 Luna (Lib) Con [Lib] Saturn 


Dacă, din cauza Lunii pline, ieri am considerat că dualitatea este un fel de metaforă 
pe care astrologii o mai folosesc din când în când pentru a-şi ascunde o dificultate de 
limbaj, azi avem ocazia să vedem cum oamenii se comportă extrem de diferit, se separă de 
grupul de apartenență, brutal, decisiv anunțând retrageri sau discret invocând oboseala, 
lipsa pregătirii potrivite, neputinţa de a ține pasul cu ceilalți. 

În realitate tot ceea ce vine spre noi azi este o minciună care se minte doar pe sine. 
Cu cât relațiile dintre oameni sunt mai încordate, cu cât jignirile sunt mai intense, cu cât 
dezinformarea (o predilecție a acestui an) este mai intensă cu atât inteligența va fi blocată 
şi lipsa de viziune îi va face pe unii să se culpabilizeze pentru verticalitatea dezvoltată până 
acum şi să se facă, aşa cum spune proverbul, „frate cu dracul, până trec puntea”. 
Ultima zi a săptămânii nu este deloc o zi de cinste sau echilibru. Intensitatea aplicată ieri 
obiceiurilor va spori azi şi va încuraja spre alegeri proaste care devin erori ale vieţii, 
pierderi lamentabile care amplifică ignoranţa, neputinţa. Pentru că se ridică azi o 
conjuncţie Soare-Lilith ce se produce o singură dată pe an, iar acum se împlineşte şi pe 
grad anaretic, dar îl include şi pe Uranus ce abia a intrat în Berbec, compoziţia rezultată 
este una explozivă, cu reacţii temperamentale, cu pierderea conştiinţei, irosirea 
acumulărilor de o viaţă, periclitarea unor relaţii sociale, stricăciune morală, căderea într-o 
ispită care îl poate face azi pe cel în cauză să devină cel mai slab din grupul său. 
Pentru că noi nu doar citim definițiile astrologice, ci şi încercam să le surprindem esenţa, 
este important să nu ne oprim doar la acest gen de reverberaţie negativistă şi să includem 
în ecuaţie conjuncţia Lunii cu Saturn (seniorul karmei), într-un semn în care Soarele nu se 
simte bine (Soarele in Balanţă este în cădere) şi cu care nu poate rezona decât dintr-un 
semn care îl pregăteşte în faţa instabilității Balanţei prezentat ca şi criteriu estetic. Cu ale 
cuvinte, ceea ce se întâmplă azi este semn de pedeapsă divină, sancţiune a unei greşeli mai 
vechi, mustrarea pentru o stricăciune făcută în 2010, chiar o autocritică realizată din 
aceleaşi motive. Soluţia este suferinţa, cât mai intensă şi cât mai dură, fuga din paradis, 
refuzul meditaţiei, a cunoaşterii subtile, a iertării sau înţelegerii morale. Pe acest fond, 
ambele tipare (superior şi inferior) dezvoltate de-a lungul acestei săptămâni ca două 
direcţii importante sau ca două tendinţe care alternau de la o zi la alta se întorc asupra 
umanităţii, asupra sentimentelor calde, asupra capacităţii de a observa şi înţelege 
suferinţa ca pe un act firesc, însă pentru că întreaga săptămână tensiunea a acţionat 
asupra sufletului în crescendo, nu mai dispunem de răbdarea, rezistenţa psihică, eleganța 
sau puterea necesare pentru a schimba această vrajă în ceva concret şi mai ales în ceva 
valoros. Orice încercare de intervenţie, de explicaţie, de reparare strică şi mai mult, iar 
războiul este pierdut de la prima bătălie. 

Prin urmare, 20 martie continua seria veritabilelor ieşiri la rampă, a veritabilelor 
confruntări pe spaţiul public ce au în spate impulsuri personale, egoiste, provocări care vin 
dintr-un cadru intim, dintr-un for interior, din familie sau grupul de apartenenţă. 
Spre deosebire de zilele anterioare care au excelat la capitolul dinamism azi vom prefera să 
ne întindem pe covorul cel mai moale, să purtăm hainele cele mai scumpe, să ne afişăm în 
preajma oamenilor importanţi sau să-l provocăm pe cel mai puternic pentru a supravieţui. 
Atingând toate acestea cu mintea impură, cu sentimentele răvăşite, cu principiile 
răsturnate, nu va fi suficient să zâmbim suav sau cuceritor şi, în loc să ne ridicăm, ne 
compromitem şi mai mult, de această dată într-un alt areal, într-un alt sector, cu oameni 
faţă de care nu ne-am afişat niciodată aşa. În popor, în situaţii de genul acesta, se spune că 
oamenii se fac de râs, numai că 20 martie nu-i face pe oameni de râs, ci... de plâns! 

Luni, 21 martie 
Luni 21- 3-2011 1:20 Sun (Pis) --> Aries (Vernal Equinox) 
Luni 21- 3-2011 2:47 Luna (Lib) Opp (Ari) Mercury 
Luni 21- 3-2011 9:57 Luna (Lib) Tri (Aqu) Venus 
Luni 21- 3-2011 14:23 Sun (Ari) Con (Ari) Uranus 
Luni 21- 3-2011 18:15 Luna (Lib) Sex [Sag] Node 
Luni 21- 3-2011 20:36 Luna (Lib) Tri (Aqu) Neptune 
Luni 21- 3-2011 21:17 Luna (Lib) --> Scorpio 


Un alt eveniment astral important al acestei luni, însă generând situații cu alte 
implicații, este ingresul solar în Berbec, concomitent cu atingerea momentului maxim al 
conjuncției cu Uranus, în situația în care Luna se opune lui Mercur, ridică trigoane cu 
Venus şi Neptun, sextil cu Capul Dragonului (mediind tendiniţele celor două Noduri) 
pentru ca, spre seară, să treacă în Scorpion, dezamăgită de promisiunile acestei zile care 
nu au mulțumit-o pentru că nu s-au împlinit aşa cum au fost aşteptate. 
Intrarea Soarelui în Berbec, cu un ascendent în Săgetător, ne aduce mesajul lecţiilor pe 
care nu am dorit să le învăţăm, a compromisurilor pe care le-am făcut pentru a nu evolua, 
pentru a nu asimila ceea ce a fost necesar, pentru a nu găsi echilibrul între învățare şi 
transfer de informaţii, pentru a nu descoperi caracterul util, practic al celor ce ni se 
întâmplă. Avem deja câteva zile bune de când Uranus a trecut definitiv în Berbec şi când 
nu mai putem privi în urmă cu speranţa că am putea cândva să ne întoarcem asupra a ceea 
ce nu a mers bine. Acum privim cu îndrăzneală către viitor şi, spre marea noastră 
dezamăgire, el este cât se poate de întunecat, periculos sau incert. Timp de o lună de zile, 
cât Soarele va tranzita prin Berbec, în special luna aprilie care ne va împlini demersuri 
sociale declanşate în prima parte a lunii martie, va trebui să arătăm utilitatea 
învăţămintelor, esenţa lecţiilor de viaţă pe care le-am parcurs până acum. Nu dă însă 
nimeni nici un test teoretic, nu va fi nicio verificare sumară a cunoştinţelor, ci totul se va 
desfăşura prin întâmplări cu caracter practic. Lipsurile materiale vor constitui un resort 
pentru alegerea unui alt drum în viaţă, unul care nu ar fi fost ales decât sub impulsul unei 
presiuni foarte mare, reconsiderarea unei relaţii ce poate lua prin aceasta atitudine un alt 
drum. Toate merg însă spre o reîmprospătare a propriei existenţe, ca un nou început care, 
pentru existenţa individuală, începe acum să prindă contur, la doar câteva zile de la 
magnifica schimbare de vibraţie astrală impusă de trecerea lui Uranus în Berbec. 
Mijloacele de acţiune sunt cât se poate de clare, dată fiind implicarea Berbecului în toată 
această ecuaţie: forţa, dinamismul, acţiunile rapide, sinceritatea, spontaneitatea, 
amplitudinea impulsurilor, urmate de momente de slăbiciune mentală, emoţională sau 
organică, lipsa dozării forţei, iniţiativă, curaj, viziune, vis conştient. 

Pentru că Luna neagră intervine în conjuncţia cu Uranus, însă din Peşti, aduce într- 
un prezent exuberant reminiscenţe ale trecutului şi face posibilă confuzia între prezent şi 
trecut, între practic şi iluzoriu, folosind energia iniţiativei, a curajului şi disponibilităţii ce 
vin acum şi ne învăluie cu idealuri fanteziste. Azi unii o iau pe cărări greşite cu aceeaşi 
convingere cu care alţii aleg să se consume pentru binele celorlalţi sau pentru dezvoltare 
personale. Distincția între o alegere bună şi una rea este aceea dată de relaţia cu sine. 
Tipul uranian, dezvoltat acum, împlineşte uşor visele umanităţii, salvează grupuri mari de 
oameni, popoare, devine erou naţional, dar este incapabil să se salveze pe sine din 
suferinţă, boală sau o complicaţie relaţională. Vorbim azi de Călcâiul lui Achile, de 
elementul cel mai sensibil care nu va fi exploatat de cineva din exterior, ci de noi înşine 
printr-o lipsă de sinceritate în ceea ce privesc posibilităţile noastre, dramul de curaj pe 
care putem să-l folosim, determinarea ce ne încălzeşte acum venele. 

Se construieşte astfel o relaţie specială între luminarii, tocmai pentru că Berbecul 
este semnul de evoluţiei al Racului, guvernat de Lună, iar Luna tranzitează acum semnul 
căderii Solare — Balanța. Pare deci a fi momentul când în casă va cânta găina, însă găina a 
cam rămas fără pene şi fără glas şi dă ordine nonverbal, dacă mai găseşte în jur pe cineva 
care să o înţeleagă. Asta înseamnă că puţini vor fi cei care îşi vor identifica azi necesitatea, 

chiar dacă vor avea senzaţia că trebuie să facă ceva, să demareze ceva, să aştepte 
împlinirea unui eveniment, să dea curs unui îndemn, unui neastâmpăr, să lase energia să 
fiarbă în corp, iar corpul să le fie pregătit de detentă, numai că nimeni nu va şti unde să 
sară. 

Asta duce la o imensă dezamăgire față de potenţialul propriu sau faţă de ceea ce ne 
vine din anturaj. 

Cu toate că multe le risipim azi, pentru că totul este din abundență, ceva se va 
prinde în pământul nou şi din acel ceva noi plăntuţe, noi speranţe, noi idealuri sau direcţii 
în viaţa vor răsări. Cine va crede că va putea controla ceea ce-i vine azi prin evenimente, 
impulsuri, determinări, se înşeală sau se situează în afara determinismului astral. 

Prin urmare, 21 martie este o zi de mare determinare, este o zi a verbului aflat în 
căutarea substantivului. Relaţia specială care se ridică azi între planete este una dinamică, 
pe falie, la cumpănă dintre viaţa individuală şi cea socială, aducând evenimente ample din 
ambele sectoare şi punându-ne să luăm decizii în paralel. Ceea ce ne va tulbura foarte mult 
va fi maniera specială prin care ceea ce a fost până acum practic devine fantezie, iar ceea 
ce până acum a fost fantezie poate deveni practic prin alegere. Regretul, pretenţiile prea 
mari, lipsa măsurii sunt elementele care pun prea multă sare într-o mâncare încă 
nefinalizată în speranţa că-i va îmbunătăţi gustul. Momentele de slăbiciune relaţională pe 
care Luna din Balanţă ni le aduce azi să le soluţionăm, că nu degeaba suntem acum plini 
de curaj şi determinare, ne vor domina spectrul gândirii şi sentimentelor atât de mult 
încât mulţi se vor teme azi de introspectie, de emoție, de orice element tangent la un act 
artistic şi fiindcă dau curs acestor impulsuri într-un moment de ingres, aceasta le va fi 
culoarea din obraji în următoarele 30 de zile. 

Pentru că impulsul este cel ce ne îndreaptă spre elementele practice ale zilei este 
important să avem curajul să trecem cu gândirea dincolo de impuls şi să încercăm să 
surprindem întâi motivul care stă la baza evenimentului, apoi calitatea sa pentru a nu ne 
expune la emoţii inutile, separate deşarte şi a purifica acele relaţii, acele abordări care ne 
ies acum în cale. 

21 martie, pentru că Luna mediază tendinţele celor două Noduri ale sale, este o zi 
constructivă, grea, dificilă, dar încărcată de mari semnificaţii. 


Marţi, 22 martie 
Marti 22- 3-2011 1:41 Luna (Sco) Tri (Pis) Chiron 
Marti 22- 3-2011 9:18 Luna (Sco) Sex (Cap) Pluto 
Marti 22- 3-2011 18:52 Mars (Pis) Opp [Vir] Juno 


Chiar dacă ceea ce ne aduce această zi pare unic, irepetabil, original, diferit de ceea 
ce ni s-a mai întâmplat până acum, nu este aşa. Unicitatea elementelor lui 22 martie este 
un element subiectiv, o viziune restrânsă la nivelul înţelegerii limitate ce este dată de 
numărul mic de componente luat în calcul sau de orientarea unilaterală. 
Multe din cele ce ni s-au întâmplat ieri au fost tulburătoare, nu au ajuns încă aproape de 
înțelegerea noastră, nu ne-au oferit suficient de multe instrumente pentru a urma sfaturile 
pe care le-am oferit celorlalţi, pentru a ne îndrepta spre un control personal, spre o 
eficiență personală, spre reuşită. Ceea ce nu am înţeles ieri şi vine azi cu o finalizare 
bruscă, ceea ce încă nu s-a ridicat din cenuşă şi ne apare azi în contururi clare ne va 
bulversa şi ne va da impresia că viitorul arată altfel, că finalizarea faptelor va fi una foarte 
diferită de premize. 

Azi în toate suntem mici înţelepţi, ne pricepem la tot ceea ce ne cade pe mâna, dar 
nu putem înţelege, nu putem cuprinde semnificaţia reală a ceea ce ni se întâmplă, cauza. 
Dacă ne tentează azi întrebări gen „De ce?” vom realiza cât de dureroasă poate fi 
ignoranţa, necunoaşterea corectă a trecutului, neînţelegerea paşilor istorici pe care un 
lider trebuie să-i urmeze pentru a fi pozitiv pentru mase. 

Opunându-se lui Junon, Marte se comportă ca un virus atenuat care alarmează 
sistemul imunitar. El doar strigă, vociferează, ameninţă, îşi arată muşchii umflaţi cu 
steroizi, dar când este pus în faţa unei provocări reale se sperie şi de umbra sa şi se 
victimizează. Ceea ce ne aduce această zi este o combinaţie de teamă şi agresivitate vizibile 
sub forma arderilor incomplete, aspect care tulbură mintea şi îi punea la grea încercare pe 
cei care trăiesc la limita dintre normal şi patologic. 

Ceea ce ne aduce această zi este o intensitate neaşteptată aplicată evenimentelor, o 
complicaţie socială majoră, o ameninţare lipsită de fundament, un zvon care 
dezinformează şi produce panică. 

Aspectul nu se adresează numai planului social, ci şi celui individual, tocmai de 
aceea este important azi să nu ne fixăm atenţia pe vină, suferinţă sau teamă. Luna neagră 
trece prin ultimele minute ale zodiei Peşti şi este azi deosebit de concentrată, aducând axei 
sacrificiului şi purificării (Fecioara-Pesti) concepte eronate, revoltă împotriva propriului 
destin, refuzul de a ajuta, de a susţine pe cineva pentru salvarea sa sau pentru strălucire. 
Fiecare are pe tema lui acest semn dureros, fiecare va simţi nevoia de a abandona o 
sarcină, o misiune, un plan, un obiectiv crezând că în felul acesta îi va fi mai bine. 
Renunţând la lumina sacrificiului, a serviciului, a ajutorului, a muncii făcută în folosul 
celuilalt, la un gest de a susţine un grup ori altceva din afara propriei persoane este semn 
de regres, de adâncire într-o neînțelegere periculoasă ce îi va duce mai târziu la 
compromisuri şi mai dificile. Cine nu poate continua ceea ce şi-a propus, dacă doreşte să 
nu piardă ziua atunci să-şi impună liniştea, izolarea pentru a nu strica toată investiţia într- 
un gest de a ridica o construcţie cu ochii legaţi. 

Prin urmare, 22 martie este o zi de cercetări false, de curiozități morbide, triste, 
care vor amplifica şi mai mult teama de a trăi în general sau în special teama de a trăi în 
singurătate ori în izolare parţială, de a face față unei provocări ce va veni din zona publică. 
Este însă o zi de mare îndrăzneală pentru că ne va aduce în faţă elemente negative ale 
acestei societăţi. Azi ne vor tenta mai mult ca altădată bârfa, agresivitatea, lenea, critica 
nejustificată, minciuna, tupeul. 

Nu vom înţelege însă că elementul inopinat al acestei zile ni se înfăţişează aşa 
pentru că ieri am pierdut din vedere aspecte importante ale vieţii. Unii îşi vor justifica 
această scăpare prin volumul mare de lucru sau prin lipsa vitalităţii necesare soluționării 
lor. Cei mai mulţi însă se vor uita în jur ca şi cum totul este nou, ca şi cum oamenii vorbesc 
altfel, discută altfel şi în cele mai multe din cazuri toate aceste elemente de mister conţin 
semne de agresiune de care trebuie să se ferească. Gândind aşa vor devia de la traseul zilei 
anterioare şi îşi vor pierde timpul preţios, energia, în preocupări lipsite de rost. 
Recomandarea este aceea de a ne impune azi un post. Fie că este post de gânduri, post 
alimentar sau post de cuvinte (mauna) abţinerea de a rezona cu aceste îndemnuri negative 
ne ajută să ne protejam un sector al fiinţe asupra căruia dezechilibrul opoziţiei Marte- 
Junon să nu poate acţiona. 


Miercuri, 23 martie 
Miercuri 23- 3-2011 8:44 Luna (Sco) Sex [Vir] Juno 
Miercuri 23- 3-2011 9:47 Luna (Sco) Tri (Pis) Mars 
Miercuri 23- 3-2011 12:02 Lilith (Pis) --> Aries 
Miercuri 23- 3-2011 15:14 Luna (Sco) Squ (Aqu) Venus 
Miercuri 23- 3-2011 22:09 Luna (Sco) Squ (Aqu) Neptune 
Miercuri 23- 3-2011 22:46 Luna (Sco) --> Sagittarius 
Miercuri 23- 3-2011 22:51 Luna (Sag) Tri (Ari) Lilith 
Miercuri 23- 3-2011 23:54 Luna (Sag) Tri (Ari) Uranus 


Azi Lilith trece în Berbec aducând pentru următoarele 9 luni (pe 16 decembrie 2011 
trece în Taur) o confruntare pe ideea “cine nu-i cu noi, e împotriva noastră”. După ce 
ridică un sextil cu Junon, un trigon cu Marte şi două careuri cu Venus şi Neptun, Luna 
trece în Săgetător, însă este deja târziu şi zorii zilei de 24 martie stau să apară. Ziua este 

deci dominată de plăcerea de a rezolva probleme mici şi pasiunea de a le încurca pe cele 
mari. La sfârşitul săptămânii Venus şi Neptun vor fi în conjunctie perfectă şi complicațiile 
de acum abia atunci vor avea rezolvare. 

Cine crede că Lilith întruchipează imaginea fiinţe doborâtă de prostie, care încearcă 
prin răutate (cealaltă faţă a prostiei) să domine impulsurile inferioare, se înşeală. Tentaţia 
care vine de la Lilith este cea cunoscută, cea care îl atinge pe om în secret, cea care îl 
doboară în momentele sale de intimitate sau în adâncimile sufleteşti, cea care îl aşteaptă 
pe individ într-o obscuritate adâncă pentru a-i şopti că are privilegiul învingătorului, că ea 
este un preţ pe care nu-l poate refuza. Învins de slăbiciunea stagnării în plăcere, cel în 
cauză devine dependent de latura întunecată şi cu cât şederea sa pe insula plăcerii este mai 
îndelungată cu atât uitarea a ceea ce este el, omul, în realitate şi a ceea ce trebuie să facă îl 
degradează mai mult. 

Dacă ne gândim că agresivitatea exterioară generează agresivitate interioară, că 
sadismul va face totdeauna casă bună cu masochismul, înțelegem că forţele interioare, 
prin care Luna neagră atrage, sunt cele de factură emoţională, iar cele care o vor înlătura 
sunt cele date de gândirea superioară. A nu trăi viaţa, ci a te lăsa trăit este azi sinonim cu a 
te lăsa consumat de viaţă nu a te bucura de ea. Aceasta este forma sintetică prin care 
Lilith, din orice zodie, intervine asupra fiinţelor pentru a le determina să evolueze. 
Descoperim aici, pe lângă conotaţiile mistice ale sale, ce fac trimitere la ideea de Ispită, de 
care nici chiar lisus, în desăvârşirea sa, nu a scăpat, şi pe cele ale dublului malefic care se 
ascunde într-un obscur imaterial şi care, prin natura să impulsivă, îşi sperie Stăpânul 
pentru al face să-i descopere natura, să-i conştientizeze existenţa. Aprofundând acest 
concept descoperim că toate aceste elemente ale vieţii, pozitive sau negative, se susţin pe 
procesele cognitive superioare, că în final toate există sau se disipă în neant dacă le 
acordăm credibilitate sau dacă le ignorăm. Îndoiala este un alt instrument al acestui 
element astrologic ce derivă din lipsa de credinţă, adică din lipsa unei convingeri sprijinită 
pe un simţ superior celorlalte venite din materie. Misterul lui „a crede” este cheia eliberării 
sufletului de încercările existenţiale şi deopotrivă misterul intervenţiei Lunii negre. 
Modul cum concentrează Luna neagră încercările vieţii este însă unic şi chiar dacă se 
aseamănă cu vibrația plutoniană sau saturniana, chiar dacă pare să imită agresivitatea lui 
Marte sau forţa negativă a lui Jupiter, le este cu mult superioară prin faptul că face ceea ce 
niciun alt element astrologic sau ocult, din cele pe care le cunoaştem, nu-l face: 
concentrează. Evoluţia prin Lilith este cumplit de grea, deosebit de riscantă, dar rapidă, 
eliberatoare. 

Luna neagră în Berbec aduce o accentuare a agresivităţii, o diminuarea a intuiţiei, un refuz 
al înţelepciunii şi o dezlănţuire de forţe care domină, subjugă, distruge, adică întâi trage cu 
puşca şi apoi pune întrebările. 

Prin această poziţie forţa este măsurată în luptă, iar lupta trebuie să fie adaptată 
nevoilor interioare de confruntare. Acest tandem este periculos pentru cei care abia şi-au 
însuşit o funcţie publică, pentru tinerii care vor să-şi întemeieze o familie, pentru cei care 
sunt animați acum de dorinţa de a-şi schimba viaţa, de a introduce un element nou în 
spectrul preocupărilor lor, de a se orienta spre un nou domeniu, de a începe ceva nou. În 
timp ce, pe de o parte, Uranus, intrat din 12 martie în Berbec, ne îndemnă să pornim în 
cucerirea lumii, pe partea cealaltă Luna neagră, trezită la viaţă în Berbec, adică înviată din 
morţi, născută din propria cenuşă, după o perioadă de 9 luni de trecere prin dramaticul 
semn al Peştilor, se îndreaptă împotriva acestor idealuri, aducându-l în faţa unei negaţii 
puternice. Dacă în această confruntare vor lipsi total argumentele, dacă este vorba de 
schimbări de optică personală, în cadrul propriului destin, va trebui să ne aşteptăm ca în 
cadrul grupurilor slăbite, subminate de îndoială sau care au adunat indivizi ce 
împărtăşeau interese mai puţin corecte, poate chiar meschine, să apară mici scântei, să 
apară o competiţie între aceştia, fiecare să lanseze celuilalt pretenţii la nivelul cărora ei 
înşişi nu s-ar putea ridica. 

Elementul cel mai vizibil al acestei poziţii este dat de revolta împotriva oricărei 
autorităţi. În Berbec, Lilith devine femeia-bărbat care-şi taie părul, îşi ascunde sânii, 
aruncă fardurile şi pentru a fi convingătoare în această metamorfoză adoptă un limbaj 
periculos, trivial. Asta înseamnă întâi negarea propriei feminităţi (nu absenţa ei), apoi 
detaşarea de viaţă, de dorinţa de a trăi, de ceea ce ne alimenta până acum bucuriile, 
plăcerea şi ceea ce ne-a construit o imagine. 

Singurul element pozitiv al acestei poziţii este acela care ne permite eliberarea din 
prizonieratul unei relaţii dificile, epuizantă cu o persoană de joasă factură sau de un ideal 
alimentat împotriva programului de viaţă înscris în codul genetic subtil. Negaţia adusă 
negaţiei se produce azi doar în elementul care generează plăcere prin suferință, pe ideea 
“Rău e cu rău, dar e mai rău fără de rău”. În acele sectoare ale vieţii, unde obişnuinţa de a 
consuma un aliment toxic, de a tolera un comportament negativ, de a menţine o atmosferă 
negativă, doar pentru că fără sursa de suferinţă singurătatea ar fi ucigătoare, Lilith în 
Berbec, până la sfârşitul anului, va tăia legăturile răului, fără însă să-i ofere celui în cauză 
altă variantă. Este liber şi atât. Nu va fi ajutat să se ridice, nici nu-l va trage în jos. Va 
trebui să înveţe să meargă singur şi dacă din experienţa anterioară nu a asimilat nimic, ca 
în cazul multora, începând cu finalul acestui an va alege acelaşi tip de relaţie ca acela pe 
care Lilith, de acum şi până la finalul anului, i-l va distruge. 

Pentru că până pe 2 aprilie 2011 Marte, guvernatorul Berbecului, va fi în continuare 
în Peşti, multe din complicațiile pe care Lilith le va aduce în centrul atenţiei şi pe care se 
va oferi să le soluţioneze sau să le amplifice vor semăna cu ceea ce a fost până acum, doar 
că vor fi mai evidente, mai vizibile. Din aprilie 2011, când Marte va trece în Berbec, 
schema de acţiune, mijloacele, limbajul, instrumentele vor fi folosite cu mai multă 
îndrăzneală şi cu scopul de a înlătura un obstacol, efectul fiind de fapt o mare stricăciune, 
în special una de factură morală. 

Multe din elementele pe care Lilith la intrarea sa în Berbec le predispune nu vor fi 
vizibile azi, ci vor fi confundate cu aspectul negativ al Lunii aflată pe final de tranzit prin 
Scorpion (cădere). Suspiciunea, egoismul, dorinţa de răzbunare, criticismul exagerat, 
tensiunea psihică transpusă în limbaj, mimică sau atitudine aduc o duritate specială zilei 
şi o înclinaţie spre eşec din cauza lipsei de viziune, înţelegere, compasiune. 

Prin urmare, 23 martie este o zi importantă a acestui an, prin faptul că schimbă 
gama încercărilor existenţiale, mutându-le din sfera diplomaţiei, a fenomenelor 
geopolitice în cea de natură militară, spaţială, financiară. Lilith în Berbec se pricepe de 
minune să dea ultimatumuri, să amenințe, să reducă la tăcere, să creeze structuri pe baza 
fricii, a fobiilor, a obsesiei puterii sau a banilor. Intervenind în contextul astral cu o 
senzualitate primară care duce la atingerea bucuriei prin consum (cu cât bucuria este mai 
intensă cu atât consumul este mai mare) vibrația sa va încuraja la consum exagerat, la o 
reevaluare a consumului, o agasare a anumitor pieţe de consum prin reducerea gamei 
pentru menţinerea acumulărilor şi sporirea profitului. 

Câte puţin din toate acestea vom intui azi, însă nu le vom acorda prea multă 
importanţă pentru că ne vom consuma în sentimente negative, în dureri fizice, efort, 
muncă suplimentară, nemulţumire, critică. 

Pentru perioada care vine recomand cu căldură curajul, nu agresivitatea. De fiecare 
dată când sângele se încălzeşte sub resortul unui gând agresiv să ne opri o secundă şi să ne 
gândim dacă nu cumva reacţionăm aşa din teama de a nu pierde o poziţie, de a nu trece 
printr-o situaţie penibilă sau de a nu cuceri un statut. Prin Lilith în Berbec toate acestea 
acumulate acum sunt baloane de săpun care, atunci când se sparg, ne umplu de probleme 
şi mai mari. Să ne oprim deci o secundă şi să ne gândim la reacţie, în a doua secundă deja 
vom fi în alt plan, mai siguri, mai puternici şi... fără Lilith în Berbec. 

Joi, 24 martie 
Joi 24- 3-2011 3:43 Luna (Sag) Squ (Pis) Chiron 
Joi 24- 3-2011 4:06 Sun (Ari) Tri (Sag) Luna 
Joi 24- 3-2011 21:59 Luna (Sag) Tri (Ari) Jupiter 


Cele trei aspecte pe care Luna le va împlini azi (un careu cu Chiron şi două trigoane, 
cu Soarele şi respectiv Jupiter) ne aduce azi un tandem interesant între judecata lumească 
şi cea spirituală, între confesiunea greşelilor săvârşite prin fapte sancţionate de legile 
pământeşti şi destăinuirea celor mai dureroase îndoieli sau a celor mai dificile mustrări de 
conştiinţă pe care le avem. 

Pentru mulţi valorile spirituale sau morale, calităţile sufletului, schimbul echilibrat 
de cuvinte, starea spirituală sau aspiraţiile care îl duc pe omul obişnuit la desăvârşire îi fac 
să râdă şi, din cauza acestei atitudini superficiale, să se vadă superiori: “Ce-s prostiile 
astea?”, “Nene, nu mai suntem în Evul Mediu, lasă-ne cu astrologia sau ghiocul!!”. 
Careul pe care Luna îl face azi cu Chiron între două semne marcate de legături karmice 
dureroase (Săgetătorul şi Peştii) ne duce în faţa unui tribunal interior. Poate că nu este cel 
mai potrivit moment să ne facem mustrări de conştiinţă, poate nu este nici cel mai potrivit 
moment să ne recunoaştem greşelile, dar în mod sigur este un moment potrivit să 
observăm toate aceste impulsuri, să le identificăm şi, măcar o secundă, să ne oprim şi să 
ne gândim dacă nu cumva multe din îndemnurile comune nu sunt de fapt dictate dintr-o 
dimensiune străină nouă. 

În candoarea lor înţeleaptă copiii obişnuiesc să se apare de sfidarea celorlalţi 
spunând “Cine râde, ăla e!”. Nu mai contează că se referă la mincinoşi, pârâcioşi, leneşi 
ş.a.m.d., chestiuni ce ţin de vârsta şi preocupările lor, ci contează că acest minunat joc de 
copil azi este picătura imaculată care ne protejează de sfidarea celorlalţi. Nu mă refer aici 
la astrologie şi în nicicum caz la mine, pentru că nu am nevoie să creadă nimeni în ce fac 
sau spun, ci mă refer la elementul comun al vieţii cel în care ne-am pus bazele, cel care ne 
face să ne simţim puternici, înţelepţi sau măcar folositori într-un anumit domeniu. 
Careul Luna-Chiron înseamnă gândire strâmbă, refuz pe criterii abjecte, falsă susţinere, 
prietenie reprobabilă şi, pentru că există o susţinere şi personală, şi socială (trigoanele 
Lunii cu Soarele şi Jupiter) cei care nu sunt încrezători în sistemul lor de valori vor avea de 
înfruntat azi întregul curent. 

Că vor recunoaşte sau nu că sunt marcați de faptul că toată lumea le este potrivnică 
este mai puţin important decât faptul că observă acest lucru. Mulţi vor simţi pe propria 
piele azi cam despre ce vorbesc astrologii, despre ce “bazaconii” ne spun aceşti visători de 
câţiva ani încoace. 

Prin urmare, 24 martie este o zi de înţelegere. Azi nu prea sunt importante faptele 
doar pentru că nu au un element personal care să ne impulsioneze (statutul, funcţia, 
vitalitatea, starea de spirit), ci, acolo unde se produc, ele vin ca efecte ale unor cauze create 
în ultimele două zile. Azi sunt importante observaţiile care ne vin din interior. Ele sunt 
confirmări ale unor aspecte extrem de personale, răspunsuri la întrebări extrem de intime. 
Mulţi dintre cei care sfidează gândirea ezoterică şi care trăiesc cu certitudinea palpabilului 
vor fi puţin zdruncinaţi azi de mistere, ecouri, răspunsuri la întrebări pe care doar ei le 
ştiu. Ceea ce le vine le demonstrează că judecând aspru, negând sau eliminând valori 
morale sau spirituale din cadrul vieţii personale sau din cel al anturajului au greşit 
iremediabil. Să sperăm că universul nu face risipă şi elementul sacrificiu care ne vine 
acum dinspre Peşti, poate chiar de la persoane născute în acest semn, cu marcaje pe Peşti 
sau casa XII, va avea o finalitate pozitivă. Din experienţă ştiu că pe un astfel de aspect 
apare o negaţie neîmpărtăşită care îi poate motiva pe unii să pornească la adevărate 
cruciade, adica de a combate în ceilalţi ceea ce nu este împlinit în propria persoană. 
Cei pozitivi, care înţeleg mesajele subtile fie direct prin informaţie, fie indirect prin 
sentimentele care îi inundă, prin schema evenimentelor care se prefigurează azi, vor avea 
o zi plină de lumină şi înţelegere. Asemenea lui Krishnamurti care susţinea că el nu poate 

fi nefericit pentru că este îndrăgostit de viaţă, aceşti oameni se vor simţi bine azi, stabili şi 
încrezători, chiar şi în suferinţă sau în durere. 


Vineri, 25 martie 
Vineri 25- 3-2011 0:14 Luna (Sag) Sex [Lib] Saturn 
Vineri 25- 3-2011 11:57 Luna (Sag) Squ [Vir] Juno 
Vineri 25- 3-2011 14:27 Luna (Sag) Tri (Ari) Mercury 
Vineri 25- 3-2011 14:34 Venus (Aqu) Sex [Sag] Node 
Vineri 25- 3-2011 17:13 Luna (Sag) Squ (Pis) Mars 


Sextilul pe care Venus (Micul Benefic) îl face azi cu Capul Dragonului ne pune la 
încercare, ca şi în zilele anterioare, puterea de sacrificiu şi înţelegerea propriului destin. 
Mulţi se joacă de-a destinul, de-a elevarea socială, de-a înţelegerea atunci când se 
confruntă cu un conflict de interese, minţindu-se că procedând aşa e mai bine, mimând un 
proces interior elaborat şi de asemenea arătându-se totali în soluţia aleasă, ca şi cum nu 
există altceva. 

Acest mod simplist de a privi lucrurile are totuşi o explicaţie. Marcaţi de durerea şi 
neajunsurile unei lumi în schimbare, acolo unde destinul a ales să fie dur şi intransigent 
cu strictele necesităţi, sau de teama de a nu se repetă şi în alte zone aceeaşi manieră 
agresivă de a purifica destinul colectiv, vor pierde din vedere oportunităţi importante. 
Sextilul Venus-NN ne indică au episod benefic, un episod care devine complicat tocmai 
pentru că alege să-şi plaseze planetele vindecătoare la piscurile cele mai înalte ale 
munţilor, unde omul obişnuit nu se poate încumeta să se ridice. 

Pentru că binele acestei zile nu este pentru oricine, pentru ca satisfacția de a fi 
învingător, de a depăşi un impas al vieţii, nu pare să ne ajungă azi, Luna, în plin tranzit 
prin Săgetător, ne forţează destinul prin căutarea unor performanţe inutile, prin 
consumarea resurselor într-un domeniu care trebuie să moară, să se topească, să se 
preschimbe într-o altă formă de exprimare, într-un alt înveliş, cu alte mijloace şi altă 
atitudine. Combinând ambițiile şi dorinţa de a fi învingător ca nimeni altul, de a ne hrăni 
cu dorinţa de a atinge ţintele ameţitoare, asemenea îndemnului ce ne vine azi din 
Săgetător, cu eşecul de a nu privi unde trebuie, de a nu fi suficient de pregătit fizic şi psihic 
pentru încercările în totalitate noi, descoperim că 25 martie deşi se află în linia întâi a 
evenimentelor, deşi excelează în dinamism şi exprimare pe spaţiul public, de căutare a 
unor soluţii şi de a le pune în aplicare indiferent dacă sunt sau nu bune, va trece în rândul 
banalităţii pentru că nu vom şti să gestionăm deloc ceea ce vine acum spre noi. 
Azi trece norocul pe lângă noi şi nu pentru că am fi cu toţii slăbiţi în cele esenţiale, ci 
pentru că tensiunea de până acum ne-a făcut să ne fixăm pe alte priorităţi. Teama de a nu 
se repeta ceea ce ştim că s-a întâmplat pe spaţiul public sau în familie, ceea ce am ales să 
fim, să facem sau de construim şi acum ne sperie prin amploare sau complicaţie, ne face să 
stăm la alt rând, să luăm bilet de la altă agenţie loto şi să ne risipim energia pe un 
pronostic, pe o previziune ce are o singură calitate: exprima perfect momentul de 
disperare pe care karma planetei îl scurge acum prin fiecare. 

Tristeţea, indiferența, egoismul sau risipa sunt feţe diferite ale disperării pentru că 
ne menţin într-un sector al consumului accelerat, al dizarmoniei, al lipsei de credinţă. În 
afara armoniei, echilibrului, credinţei există Forţa divină care le-a creat pe acestea şi care 
se regăseşte în ele. Alegând să nu acţionăm prin niciuna dintre acestea, adică să dăm curs 
unei ambiţii prea mari pentru pălăria pe care o purtăm, sextilul Venus-NN nici nu va 
exista pentru noi şi lacrimile ne vor arăta calea cea mai lungă spre a ne recunoaşte erorile 
individuale sau colective. 

Prin urmare, 25 martie ne aduce din nou în zona patimilor negative care ne duc la 
risipă. Azi va fi greu să ne sustragem ambițiilor, consumului până la refuz în fapte ce sunt 
în propria viziune dovezi ale priceperii sau eficienţei. În spatele a ceea ce noi vrem să 
facem există însă o lege nescrisă a Universului, o forţă ce ne aminteşte că am venit cu toţi 
aici să descoperim  profunzimile Iubirii, pentru că Dumnezeu este iubire. 

Într-o transformare grosiera a acestui mesaj astral, oamenii vor alege azi să-şi declare 
afecţiune faţă de pasiunile lumii materialiste, faţă de ataşamentele pline de boli, dureri sau 
suferinţe sau să-şi atribuie misiuni apostolice care contravin destinului propriu. A face 
asta pentru a demonstra înseamnă a striga, a spune tuturor celor care sunt în jurul tău că 
te afli pe un drum, nu că mergi pe el. A face acest lucru înseamnă a-ţi stabili o coordonată. 
Dacă ai în jurul tău oameni care te caută cu privirea, care te strigă în gând cu sentimentul 
pur al copilaşului care vorbeşte în şoaptă cu îngeraşul său să nu-l audă cei mari, care lăsa 
în urma lor fascicule de lumină, care schimbă atmosfera unui loc doar gândind frumos 
atunci ai de ce să-ţi strigi coordonatele, pentru că ai o misiune. Neavând o misiune, dar 
copiind-o pe a altora, vom construi o situaţie ridicolă în care vrem să introducem un 
volum mare într-un spaţiu mic. Consecințele sunt lesne de dedus, tocmai de aceea este 
important să ne umplem cu ceea ce ne este specific, nu cu vorbe de împrumut, nu cu 
gesturi copiate de prin telenovele sau cu preocupări care nu se susțin pe o nevoie 
personală, pe o căutare personală, ci pe plăcerea unui anumit tip de feedback. 
25 martie este o zi împotriva înţelegerii, dar perfect logică pentru raţiunile inimii. 


Sâmbătă, 26 martie 
Sambata 26- 3-2011 0:01 Luna (Sag) Con [Sag] Node 
Sambata 26- 3-2011 1:02 Luna (Sag) Sex (Aqu) Venus 
Sambata 26- 3-2011 3:27 Luna (Sag) Sex (Aqu) Neptune 
Sambata 26- 3-2011 4:00 Luna (Sag) --> Capricorn 
Sambata 26- 3-2011 4:33 Luna (Cap) Squ (Ari) Lilith 
Sambata 26- 3-2011 5:29 Luna (Cap) Squ (Ari) Uranus 
Sambata 26- 3-2011 9:35 Luna (Cap) Sex (Pis) Chiron 
Sambata 26- 3-2011 14:12 Sun (Ari) Squ (Cap) Luna (Half Luna) 
Sambata 26- 3-2011 17:52 Luna (Cap) Con (Cap) Pluto 
Sambata 26- 3-2011 18:51 Luna (Cap) Con (Cap) Pluto 


Începutul ciclului draconitic de azi va încerca să tempereze puțin ambițiile cu care 
oamenii se îndreaptă spre spaţiul public. Luna în conjuncţie cu Capul Dragonului, când 
acesta trece prin domiciliul său, este pentru astrologi indiciul că minţile luminate vor avea 
dreptul să-şi spună părerile, că sfaturile celor care cunosc bine soluţiile pentru probleme 
cruciale cu care ne confruntăm vor fi auzite mai mult decât ale falşilor înţelepţi, ale 
specialiştilor de duzină, care termină o facultate sau un curs şi în loc să se comporte cu 
responsabilitatea pe care trebuie să le-o confere diploma, au atitudinea celui care uzează 
de o legitimaţie pentru a intra la un spectacol. 

Nu este însă un moment în care se face dovada priceperii sau să se comunice o 
soluţie ce a fost elaborată până acum, un studiu ale cărui concluzii au rolul de a elucida 
sau chiar salva. 

Pentru că nu stă decât 4 ore în Săgetător înainte să treacă în semnul următor, Luna 
nu are puterea însă să schimbe scena socială, chiar dacă soluţiile ce încep să vină ne 
demonstrează că omul este ființă gânditoare, că preocupările sale sunt şi constructive, 
benefice, nu doar efectele unei dezordini comportamentale. 

Trecând în Capricorn oamenii devin mai detaşaţi de stresul cotidian, mai interesaţi 
de stabilitate, de soliditatea construcţiilor lor dezvoltându-şi simţul consecinţelor. Fiecare 
îşi îndreaptă atenţia spre consecinţele materiale, afective, spre cele de natură socială sau 
spre cele care vin din relaţii aspre, dure, decisive, ceea ce rezultă un duel rece, un schimb 
de opinii într-un cadru auster, sărac în informaţii, un concurs de dosare, schimb de replici 
prin intermediari, o popularizare abordată pentru a descuraja adversarul, apelul la un 
buget propriu, la o valoare personală, la un farmec personal aparte, la un element 
particular al personalităţii, al fizicului sau al carierei pe care se va sprijini acum întregul 
edificiu. 

Mulţi sunt tentaţi azi să nu ia în seamă amploarea decisivă a consecinţelor acestei 
zile şi vor renunţa la a se exterioriza, la a face public un element intim, la a împărtăşi o 

impresie de care sunt ataşaţi, la a abandona ideea “caut momentul potrivit” şi pentru acest 
moment vor plăti scump, dar nu prea târziu, ci chiar luna viitoare. 

Ceea ce ne aduc acum aceste zile de Capricorn (Luna în Capricorn) este o nouă 
formă a spiritului de aventură. Menţinând impulsul de a face lucruri mari, de a ne implica 
în proiecte grandioase, dar fără a mai avea cu ce să le alimentăm, fără a mai dispune de 
energia necesară pentru a ne ridica deasupra celorlalţi şi a împlini idealul, alegem să 
simulăm toate acestea într-un cadru interior, în intimitate, în minte, în suflet. Aici 
intervine educaţia, forţa gândirii, echilibrul şi nu în ultimul rând abilitatea de a lucra cu 
instrumente abstracte, forţa de a menţine în sfera vizuală elemente create de gândire sau 
imaginaţie. 

Rezultatul va fi dezvoltarea spiritului conservator, amestecarea stărilor sufleteşti, 
impurificarea acestora cu impresii personale care nu mai pot fi filtrate în absenţa 
feedback-ului. Totul se produce însă pe emoție, o emoție sugrumată, rigidă, ce a ajuns în 
această stare prin motivații de natură practică, prin invocarea lipsurilor, a necesităţii de a 
folosi în societate un anumit comportament, de a substitui nevoia personală cu ţinta 
socială şi de a renunţa la ceea ce produce efect iluzoriu, de scurtă durată. 
Tipul comun va dezvolta azi un comportament egocentric, limitând limbajul sau 
ajustându-l în aşa fel încât el să devină un reprezentant al îndoielilor, existenţiale, al 
contracţiilor spirituale. 

Aceste vibrații care ne vin dinspre Capricorn şi care prin natura lor aduc confuzie, 
seamănă mult cu cele din Peşti, fac din 26 martie o zi de tristă amintire. Ceea ce ne inundă 
sufletul azi se menţine, se distribuie printr-un special simţ al orientării, o geometrie a 
spaţiului, a locaţiilor, a distribuirii ideilor, a implementării acestora într-un cadru nou. 
Mulţi dintre cei care au soluţii şi azi şi pe care ziua de ieri i-a făcut celebri, i-a evidenţiat 
într-un fel, i-a scos din anonimat, descoperă că de fapt există o mare discrepanţă între 
calitatea mesajului şi trăsăturile interioare, între vocaţie şi talent, între abilitate şi efect. 
Aici apare momentul când devenim rigizi, când ne închidem în sine, când preschimbăm 
jovialitatea, exprimarea liberă, comunicarea simplă, lejeră, spontană, expansiunea 
neîngrădită cu reguli, canoane, scheme de lucru, proceduri, dogmă, regim. 
Ceea ce vine însă azi spre noi are, aşa cum lesne se înţelege, rolul de a ne transforma, de a 
ne pune în faţa unor elemente personale de comportament, pentru a le înţelege, accepta şi 
apoi depăşi cu brio. Înțelegerea este o trăsătură ce ne vine dinspre Săgetător, prin Capul 
Dragonului, iar depăşirea limitelor, înălțarea spre piscuri, nu doar propunerea lor, 
preschimbarea bucuriei care inundă şi dă savoare vieţii, cu onoarea, demnitatea şi 
verticalitatea în simplitate, aduc o nouă dimensiune vieţii, una superioară, tangentă 
cunoaşterii. Pe aceste îndemn selecţia, pentru că trebuie făcută în interior, devine cea mai 
mare problemă acestei zile. 

Prin urmare, prima zi de Capricorn a acestui ciclu draconitic ne pune în fața unor 
elemente complicate, în faţa unor demersuri sociale la care trebuie să renunţăm, pe care 
trebuie să le schimbăm sau din care trebuie să extragem esenţa şi cu aceasta să mergem 
mai departe. Pentru că efortul evoluţiei este un element care inspiră teamă, care îi 
nedumereşte pe oameni, îi smulge din liniştea lor simplistă şi îi aruncă pradă agresivităţii 
şi autodistrugerii, 26 martie poate aduce, pe fondul acestei alegeri proaste, pe fondul 
acestei educaţii precare, deziceri, separări de un întreg, despărţire, distrugerea bazei unui 
proiect, sădirea unei îndoieli într-o alianţă, într-o asociere, într-o grupare ce are ca 
principal scop însuşirea unui segment de piaţă. 

Ceea ce vine acum spre noi va trebui să treacă proba dispreţului, a refuzului, a 
înstrăinării, a alungării şi cei superiori vor rămâne, ca în versul eminescian, “la toate rece”. 
Proba detaşării, nu impusă prin egocentrism, ci dezvoltată prin înţelegere, este elementul 
care înnobilează un spirit singuratic sau un suflet care caută un loc potrivit pentru 
afirmare sau dezvoltare personală. 

Evenimentele sociale pe acest fond sunt cele care implică dăruirea pentru 
construirea unei opere. Azi muncim mai mult, cu mai mult efort, cu mai multă sârguinţă şi 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


dorim să dovedim că avem suficient de multă voinţa pe care nu pierdem în expansiune, ci 
se amplifică cu fiecare element pe care îl întâlneşte şi îl asimilează. Dacă această extindere 
nu duce şi la progres, dacă nu-şi mută punctul de stabilitate pe înţelegere, aşa cum 
recomandă ciclul draconitic, ceea ce se construieşte azi va deveni în următoarele 
săptămâni o masă amorfă, o piesă de muzeu, o distincţie lipsită de vreo valoare sau 
semnificaţie, o amintire a unei realizări care nu va folosi nimănui. 


Duminică, 27 martie 
Duminica 27- 3-2011 4:38 Venus (Aqu) Con (Aqu) Neptune 
Duminica 27- 3-2011 7:04 Luna (Cap) Squ (Ari) Jupiter 
Duminica 27- 3-2011 8:07 Luna (Cap) Squ [Lib] Saturn 
Duminica 27- 3-2011 9:52 Venus (Aqu) --> Pisces 
Duminica 27- 3-2011 19:54 Luna (Cap) Tri [Vir] Juno 


Ultima zi a săptămânii ne aduce o umbră de speranţă pe fondul unor probleme pe 
care în zilele anterioare nu le-am putut soluţiona. Noconformismul afectiv, lipsa unei 
rădăcini, a uşurinţei cu care au fost adoptate mijloace de abordare, scheme de tratament, 
soluţii pe spaţiul public sau chiar decizii referitoare la soarta omenirii au făcut din luna 
martie o formă de protest împotriva propriei naturi, un instrument de a folosi aventura, 
progresul şi cunoaşterea împotriva vieţii, împotriva unui element viabil, solid, de bază al 
acesteia. 

Răceala, frigul, umezeala care vine din topire imediată, teama de a nu atinge 
punctul de fierbere, obsesia unui control alimentat de teama de a nu pierde din vedere o 
trăsătură specială, aceea de a menţine în sfera acţiunilor motivul personal, a contribuit la 
amplele modificări sociale, la uşurinţa cu care masele ating punctul de panică, la maniera 
neobişnuită prin care sunt reeditate avertismente care în trecut au fost legate de finalități 
extrem de negative pe ideea „de ce ţi-e frică, nu scapi”. 

Cu toţii am fost integrați în acest determinism, cu toţii am simţit efectele unui 
zdruncin interior, al atacului aplicat asupra intimităţii, cu toţii ne-am temut că slăbiciunile 
personale să nu producă leziuni iremediabile, cu toţii am privit cu surprindere, iar cei care 
se sperie mai uşor chiar cu groază, cum un element care în faza de anticipare nu părea atât 
de dificil, acum scapă de sub control şi atinge sectoare de viaţă într-o descindere extrem 
de agresivă. 

Acesta este cadrul general, al încercărilor existenţiale privite ca o reminiscență a lui 
Uranus în Peşti, ca un efect al valului ucigaş produs de cauze venite dintr-un alt sector, 
dintr-o altă zonă, printr-o acumulare în timp a unor tensiuni ce au fost ignorate de 
avertismente repetate. Pe acest fond conjuncţia Venus-Neptun pe Vărsător ne ridică 
probleme stranii legate de comportament, gândire, împărtăşirea informaţiilor, aplicarea 
lor sau de identificare a unui canal prin care să fie transferate în continuare observaţii, 
păreri, soluţii. 

Conjuncţia Venus-Neptun este un semn de exprimare originală, de descoperire a 
unor resurse noi, de identificare a soluţiilor salvatoare care, prin careul în T cardinal pe 
care Luna, Jupiter şi Saturn îl ridică, nu pot fi puse în aplicare din prea multă zăpăceală, 
prea mult stres, lipsă de energie, disponibilitate, absenţa elementului care să iniţieze sau 
să amorseze. 

Conjuncţia este în mare parte benefică, dar faptul că se produce pe ultimul grad al 
zodiei Vărsător ne aduce un nou avertisment, pe lângă multe altele pe care le tot primim 
din 2010 încoace, că un element negativ, periculos care are această calitate prin decizia 
adoptată, prin intervenţia omului, prin ajustările pe care le-am făcut în ultima vreme, este 
pe punctul să se repete. Aşadar, nu este momentul să răsuflăm uşuraţi pe motiv că Micul 
Benefic se împrieteneşte azi cu octavă sa superioară, pentru că această prietenie pare că se 
leagă în gară, pe peron, chiar în momentul în care trenul este anunţat. În acest cadru nu 
este deci nici timpul necesar pentru a construi o relaţie din această oportunitate, dar nici 
nu se poate continua ceea ce s-a făcut până acum. Această întrerupere, această 

discontinuitate, din cauza unui element bun, plăcut este semn de avertizare. Dacă doi 
oameni se împrietenesc în gară din două trei cuvinte pe care şi le spun se întâmplă pentru 
că aceştia au avut anterior întâlniri, au o karmă în comun care acum îi apropie. Pentru că 
avem acum un careul în T pe crucea relaţiilor, ceea ce-i apropie pe ei nu vine dintr-o 
karmă pozitivă, ci dimpotrivă, numai că ei nu ştiu asta. 

Aşa că bucuria desprinsă din conjuncţia Venus-Neptun se manifestă într-un alt 
registru comportamental şi pe alte baze, cu alte implicaţii, însă pornind de la aceeaşi bază 
nerezolvată, nesoluţionată, acelaşi conflict, aceeaşi lipsă de înţelegere, aceeaşi goană după 
putere sau insensibilitate. 

Trecând în Peşti, Venus aduce acest tip de neajuns în noua casă, în noul bordei, în 
noua locuinţă considerând că dacă va suporta, dacă îşi va tempera instabilitatea, dacă va 
lăsa de la sine şi va fi mai atentă la nevoile celorlalţi va putea să-şi găsească liniştea. Ceea 
ce mulți nu ştiu este că exaltarea lui Venus de anul acesta nu este simplă, nu este benefică 
aşa cum ne-am obişnuit. Cu un ascendent în Gemeni pe tema de ingres şi cu un Mercur, 
guvernator al temei, în casa XII care, împreună cu casa VI, interceptează axa Taur- 
Scorpion, este important să ne aşteptăm ca impactul schimbărilor de natură financiară, al 
schimbărilor în mobilitatea valorilor fixe, în criteriile folosite în administrarea sau 
gestionarea banului să ne ofere un nou prilej de a atinge punctul de stres, de disperare. 
Pentru că în Peşti acum Venus nu are valoarea pozitivă pe care o ştim din manualele de 
astrologie pentru a echilibra complexul de factori astrali, deci nu se intervine cu un 
mecanism de temperare a agresivităţii manifestată peste tot în lume, vocea revendicativă a 
acestui astru, chiar dacă blândă, este nepotrivită contextului şi va fi asemănătoare situaţiei 
ipotetice în care de exemplu dispare un anotimp, cu efectele sale ample şi negative asupra 
ciclului de dezvoltare al plantelor, dar şi în mobilitatea faunei, punând la grea încercare 
puterea de adaptare. 

Prin urmare, 27 martie aduce o manifestare vulcanică, o explozie de evenimente, o 
tulburare a opiniei, a sentimentelor, prin raportarea lor la elemente ale trecutului, la 
întâmplări mai vechi sau prin impunerea unei mobilități nespecifice. Nu trebuie să ne 
aşteptăm ca tot ceea ce vine spre noi azi să se consume. Mulţi au un mecanism de apărare 
foarte dezvoltat, pot sublima sentimentele negative, sunt educați în acest sens sau au un 
talent cu care au venit în această lume, însă nimic nu este fără sfârşit şi chiar şi aceştia vor 
avea de înfruntat momentul în care energia li se va consuma. Pentru că totul merge acum 
pe epuizare, pe ardere, consum peste limita nevoilor, chiar şi supraestimate, să ne 
aşteptăm ca azi să simţim un îndemn în a face ceea ce ne lezează cel mai mult, ceea ce ne 
secătuieşte de putere, ceea ce ne tulbură, adică să ne facem singuri problemele. 
Tot ceea ce este legat de comunicare, schimb de idei, de valori, coordonare, exprimare prin 
contact direct, prin transfer consumă multă energie şi aduce o slăbiciune în starea de 
sănătate, în echilibrul emoţional, în verticalitate, chiar în credinţă. Începând de azi vor fi 
privaţi de un element de bază al echilibrului emoţional, fie că survine un eveniment 
concret care separă doi oameni sau două grupări, fie că fluxul ideilor ne îndreaptă spre o 
concluzie tangentă la singurătate, lipsă de susținere, abandon, izolare. 
Recomandarea pentru această zi este aceea de a lupta împotriva exceselor, dar şi de a sta 
departe de “nu pot”. Ceea ce vine acum spre noi nu ia forma unei distracții astrale în care 
modulaţia trăsăturilor doar să încerce sau să avertizeze, ci poate merge mai departe de 
această etapă incipientă, producând evenimente decisive. Predomină în jur o răceală şi, 
până pe 21 aprilie când Venus va trece în Berbec, să ne sprijinim tot ceea ce facem pe un 
element personal, pe o abilitate, pe o experiență, un mod de a aprecia sau înțelege 
fenomenele pentru a ne menține în echilibru. 

Luni, 28 martie 
Luni 28- 3-2011 2:00 Luna (Cap) Squ (Ari) Mercury 
Luni 28- 3-2011 6:20 Luna (Cap) Sex (Pis) Mars 
Luni 28- 3-201114:02 Luna (Cap) --> Aquarius 
Luni 28- 3-201115:09 Luna (Aqu) Sex (Ari) Lilith 
Luni 28- 3-2011 15:12 Sun (Ari) Squ (Cap) Pluto 
Luni 28- 3-2011 15:52 Luna (Aqu) Sex (Ari) Uranus 


Faptul că analizele sunt prezentate fragmentat, pe câte o săptămână, nu înseamnă 
că influxurile astrale îşi finalizează un demers duminică seara şi luni dimineaţa ne trezim 
cu altul. Continuăm deci demersurile săptămânii anterioare, ca şi cum nu s-au încheiat, 
ducem mai departe tensiunea şi frustrările pe care lipsa de înţelegere şi răutatea le 
construiesc. 

Azi Luna, până la ora 14:00, îşi finalizează tranzitul prin Capricorn, aducându-ne 
din acest semn puterea de a rezista în faţa tulburărilor şi tentaţiilor sociale, tăria de 
caracter ca un element definitoriu al demersurilor sociale. Ziua este importantă şi prin 
stabilitate, dar şi prin fidelitatea cu care ne îndreptăm spre aceleaşi tipuri de preocupări, 
chiar dacă suntem încă foarte grăbiţi, foarte încordaţi şi căutăm să terminăm în mare 
viteză tot ceea ce începem, să spunem repede, să scriem repede sau să derulăm în mare 
viteză informaţia care ne este prezentată înainte pentru că nu mai avem răbdare cu un 
mecanism, persoană sau procedeu. Pe acest fond, careu Lună-Mercur împlinit la puţin 
timp de la miezul nopţii ne aduce un somn agitat, o totală ineficienţă, pentru cei care 
lucrează noaptea. Fie că dormim sau lucrăm, acest unghi între Lună şi Mercur aduce o 
tensiune pe lipsa de informaţie sau informaţie incompletă, forţă pe un demers greşit, 
autovătămare din neatenţie sau răutate. 

Cu acest impuls de a finaliza repede şi prost şi care ne umple visele şi ne domină 
impulsurile, dimineaţa zilei ne face să ne simţim mici înţelepţi. Mecanismul, pentru că se 
produce sub razele careului Luna-Mercur, este unul al fricii, iar frica, ştim deja, este cea 
care tulbură deciziile şi răvăşeşte mecanismul de apărare blocând funcţiile cognitive 
superioare sau tulburând echilibrul emoţional. Pentru că dorim să fim practici şi din 
instinct spun unii sau prin sextilul Luna-Marte căutăm soluţii practice dovedindu-ne 
atenţi pentru că urmărim un scop: bunătatea, avuţia, eficienţa, acceptarea, aprecierea, 
atracţia, împlinirea. Nevoia va face ca, după o noapte agitată, să ne găsim un oarecare 
echilibru şi să ne putem începe ziua în condiţii normale. 

Trecerea Lunii în Vărsător schimbă total modul de vibraţie, încingând spiritele şi 
ridicând vraja autocontrolului. La puţin timp de la împlinirea acestui aspect Soarele şi 
Pluton îşi împlinesc careul pe care îl formează de o săptămână. Iată deci un motiv foarte 
serios să înţelegem că nu lăsăm în urmă trăsăturile săptămânii anterioare şi că nici nu vin 
vremuri nu bune doar pentru că ieri a fost duminică, sfârşitul săptămânii, iar azi este luni, 
începutul alteia. 

Ceea ce vine asupra noastră din timpul nopţii prin împlinirea careului Lună-Mercur 
are însă o finalitate rapidă în a doua parte a zilei, pe careul Soare-Pluton. Ceea ce aduce 
acest unghi este tangent la dovada de nemulţumire, la tendinţa de a distruge sau de a 
afirma un element care în timp să împlinească distrugerea, criza pe drepturi umane, 
folosirea agresivă a forţei sexuale sau scandalurile cu această tentă ori pornind de la 
împărţirea bunurilor, recunoaşterea unor merite, mai exact nerecunoaşterea acestora, 
accederea într-o organizaţie, într-un alt mediu, impunerea unor mijloace de lucru care 
împlinesc distrugerea, răul. 

Careul Soare-Pluton ne aduce însă împliniri negative în sectorul de viaţă care ne 
acaparează cel mai mult. Acolo ne lasă răbdarea şi uităm lucruri esenţiale. Nu trebuie să 
fim surprinşi dacă vom fi sancţionaţi pentru erori comune, chiar dacă altădată acestea, în 
cazul altora, au fost trecute cu vederea. Domeniul în sine care ne ţine captivi în propria 
pasiune, efort de a câştiga mai mult sau sarcinile profesionale ce devin prioritare acum 
sunt generatoare de probleme. Mulţi nici nu vor avea vreo vină, ci vor fi spectatori în calea 

furtunii, martori într-o încăierare, subiectul unui incident doar pentru că pe acolo le trecea 
drumul. 

Structura emoţională a oamenilor, cu Luna în Vărsător, este o adevărată sursă de 
ciudăţenii. La cât sunt de complicate aspectele şi la cât de solicitaţi sunt oamenii şi în 
acelaşi timp nepregătiţi pentru astfel de evenimente, necăliți sau mai curând versaţi în 
ieşiri temperamentale, cu toţii ne vom comporta de parcă ne-am pierdut minţile. 
Ciudăţeniile manifestate prin intermediul tehnicii, disputele prin intermediul mediilor 
virtuale, pierderea datelor importante prin atacuri informatice ş.a.m.d. fac din această 
perioadă una de circ, de frământări care nu vin dintr-un început clar şi nici nu par să aibă 
o finalitate coerentă. 

Prin urmare, 28 martie ne face să ne manifestăm negativ cu elementul pe care îl 
ţinem cel mai aproape de noi. Că iubim mult apa, plantele, programele tv, că ţinem mult la 
propria imagine, la propriul argument, la propria înfăţişare, că ne iubim patria sau planeta 
sau că ne place mult să-i vedem pe alţii jos pentru a ne crede la înălțime, totul va fi acum 
răsturnat şi întreaga afecţiune, întreaga plăcere de a trăi cu ceva în preajma sau cu cineva 
aproape se va transforma într-o corvoadă. Pentru că ne interesăm de astrologie şi ştim de 
unde ne vine acest îndemn, este important să ne menţinem calmul, echilibrul, dramul de 
luciditate pe care razele sufletului le mai pot menţine acum. Nu obiectul, fiinţa sau 
procesul sunt de vină, nu informaţia în sine este vinovată pentru ceea ce ni se întâmplă, ci 
propriul nostru mod de a analiza sau percepe. Azi se va dramatiza, se va vedea totul în 
tonuri negative pentru că există o contracție internă care ne atrage spre acest hău, spre 
această depresiune. Azi cădem în gol cu mintea şi sentimentul, cu discernământul sau, la 
propriul, pe stradă pentru că nu mai dispunem de rezistenţa şi vigilenţa necesare 
orientării printre obstacole. 

Obstacolul are azi ochi, un chip, ne vorbeşte şi ne ceartă pentru lucruri pe care nu 
le-am făcut, pentru experienţe ale vieţii despre care am crezut că le-am finalizat. Se spune 
în popor „Să nu-i dea Dumnezeu omului cât poate duce!”. Azi vedem cam cât am putea 
duce. Să fim puternici, aşa cum am fost indiferenți sau neştiutori în zilele anterioare cu 
ceea ce ne incită sau ne atacă azi, pentru că tot ceea ce vine spre noi este un preambul al 
unor evenimente majore ce se vor manifesta în această perioadă şi care vor veni din 
împlinirea opoziţiei Jupiter-Saturn de mâine. 


Marţi, 29 martie 
Marti 29- 3-2011 0:54 Jupiter (Ari) Opp [Lib] Saturn 
Marti 29- 3-2011 5:53 Sun (Ari) Sex (Aqu) Luna 
Marti 29- 3-2011 18:13 Luna (Aqu) Tri [Lib] Saturn 
Marti 29- 3-2011 18:41 Luna (Aqu) Sex (Ari) Jupiter 


Dacă ne pierdem în drame existențiale, în efortul de a cuprinde ceea ce se află 
dincolo de puterea de înțelegere sau de acceptare, înseamnă că mai avem puţin timp 
constructiv la dispoziţie până mâine seară când Mercur intră în mers retrograd, că putem 
folosi cu maturitate timpul pentru a ne pune la punct aspecte esenţial ale vieţii. 
Impulsul este cel care ne va pune la grea încercare acum. Dacă mulţi vor simţi că le scade 
forţa creatoare, se întâmplă pentru că până acum au avut atenţia îndreptată spre acest 
sector, au folosit-o, au uzat de ea, însă cei mai mulţi dintre oameni nu vor putea identifica 
acest element de mare fineţe astrală pentru că sunt orientaţi altfel. Creativitatea este un 
element mental sau social care conţine o componentă novatoare, ce se comportă ca un 
catalizator pentru imaginaţie, gândire, inventivitate. Unii consideră că nu tot ceea ce se 
creează vine dintr-un proces creativ, adică nu totul se susține pe elementul novator, ci se 
mai sprijină şi pe imitație, pe raportare la un mecanism existent care a fost probat în timp. 
Raportul dintre creaţie şi imitație ne va impune în această săptămână, dar în special azi, 
motivații pentru a merge mai departe sau pentru a renunţa la ceea ce credem că este 
propria creaţie. Creaţia este unică şi nu i se poate atribui un nivel decât atunci când este 

raportată la tipare de gândire, scheme de reproducere, curente, care înseamnă de fapt o 
evaluare prin instrumente nespecifice, ca şi cum am analiza un măr folosind un kiwi. Lipsa 
de măsură ne determina azi să trecem de la creaţie la imitație, de la „al meu pentru că eu l- 
am făcut” la „al meu pentru că mi l-am însuşit” şi aduce un amplu dezechilibru în sfera 
gândirii şi a relaţiilor superioare care sunt bazate nu pe instinct, atracţie, ci pe schimb de 
informaţii, principii, adică pe acel patrimoniu personal care îi face pe oameni unici şi 
superiori. 

Imitaţia superiorității ne este însă foarte cunoscută. Asta implică folosirea unui ton 
neadecvat, dezvoltarea unei ambiţii fără margini, însuşirea bunurilor celorlalţi, egoism, 
atitudine insuportabilă, presiune psihică, brutalitate. Acestea sunt elementele pe care 
Jupiter şi Saturn le vor folosi azi din plin, cu acestea vor fi pline azi magazinele vieţii şi cu 
acestea ne vom umple buzunarele or garderobele. 

Tupeul este un alt element vizibil acum şi acesta ne va deranja cel mai mult pentru 
că întotdeauna el se sprijină pe absenţa unui simţ esenţial: simţul ridicolului. Acolo unde 
omul nu simte ridicolul, acolo intervine lăcomia, superficialitatea şi acolo vulgaritatea se 
manifestă cu o impetuozitate impresionantă. Nu pot să intervii cu reguli de bună creştere 
într-un mediu în care este promovat tupeul pentru că agresiunea duce la menţine unui 
sentiment de frică apoi duce la expulzarea lui cu consecinţe cu atât mai grave cu cât timpul 
de interacţiune este mai îndelungat. Azi Jupiter, un benefic, primeşte opoziţie de la 
Saturn, un malefic, şi ne reamintim de frică, adică de acea stare născută din 
incompatibilitatea dintre două temperamente, două moduri de comportare, de care este în 
mare parte responsabil Marte şi cu care am luat contact la începutul acestei luni, însă nu 
ca acum, ci într-un mod mai blând. Azi ne temem de fapte care nu se vor împlini niciodată, 
dar, pentru că încă Soarele şi Pluton au un careu activ, suntem îndemnați să aprofundăm 
acest negativism, suntem îndemnați să vedem partea goală a paharului, nu realitatea. Este 
adevărat că totul ni se va părea real, că tulburările par să intervină inopinat, că ele nu aduc 
decât eşecuri şi indiferent că este vorba despre familie sau despre relaţiile profesionale 
ceea ce ni se întâmplă ne trage spre izolare, ruperea unor legături, uitare, rătăcire în 
beneficii periculoase, deposedare. 

Ceea ce opoziţia Jupiter-Saturn ia din vibraţiile Lunii din Vărsător este elementul 
încredere care ne va face să credem că totul este real, că învăţămintele vieţii sunt cu atât 
mai valoroase cu cât sunt mai negative, că maturitatea am obținut-o nu prin cultivarea 
sentimentelor superioare, ci prin experimente tulburătoare, conflicte, greutăţi, deposedări. 
Nu este însă rău să ne lăsăm doar azi cuprinşi de acest sentiment. Aspectul este însă 
amplu şi această tendinţă se va menţine cel puţin două săptămâni de acum încolo. 
A vedea în durere şi greutate un semn de încercare socială, un semn de maturitate şi de 
înţelepciune este o greşeală care ne duce la amplificarea suferinţei, la degradarea stării de 
sănătate, la pierderi de memorie, energie, susţinători, la uitare socială, la trecerea în 
penumbra a unor fiinţe care au greşit că nu şi-au dozat bine forţa şi au considerat că 
dorindu-şi mai mult rămân în sfera oportunității. Ceea ce se întâmplă acum vine să-i 
înlăture din zona vizibilă a societăţii şi nu trebuie să fie surprinşi pentru că de la începutul 
anului au fost avertizaţi în această direcţie. Privit la acest nivel, selecţia naturală devine 
acum vizibilă în aspectul ei dur, intransigent, rece, indiferent. Pentru că suntem părţi ale 
aceluiaşi corp unic de lumină, aşa cum susțin marii înţelepţi ai lumii, atunci când nu ne 
menţinem unicitatea prin creaţie, poziţie, prin originalitate prin desfăşurarea acelui Eu 
personal, şi ne plasăm într-o zonă a imitaţiei (o trăsătură a societăţii de consum) natura, 
Universul, forţa egregorului uman intervine printr-o selecţie, aşa cum noi din când în când 
ne tăiem părul, unghiile sau ne ajustăm prin chirurgie plastică anumite părţi ale corpului. 
Înlăturarea a aceea ce până acum s-a dovedit valoros este un element delicat şi va fi privit 
cu un dramatism aparte. 

Această selecţie este mult mai vizibilă pentru omul comun decât scăderea puterii de 
creaţie. Mulţi se vor simţi daţi la o parte, înlăturați din funcţie, agresaţi în valoarea lor şi 
vor încerca să se apere. Ceea ce se întâmplă nu este însă un element nou, ci împlinirea 

unor demersuri de demascare a unor elemente de subtilitate socială, politică sau chiar 
culturală. 

Prin urmare, 29 martie ne aduce un element periculos pentru integritatea 
personală, un element care ne va consuma prin integrarea lui greşită. Nimeni nu este de 
neînlocuit, iar a fi înfrânt, a fi alungat de pe moşie, a fi refuzat la un interviu sau pur şi 
simplu disprețuit pentru ceea ce s-a petrecut în trecut ţine de un fenomen social pe care 
oamenii îl întreţin de mult timp prin cultivarea imitaţiei nu a creaţiei. Simţul artistic, atât 
de puternic agresat, talentul de a fi emotiv, delicat, firav, curajul de a fi original sunt 
elemente care nu-şi găsesc nicicum locul în viaţa omului din zilele noastre. Se face, se 
acceptă, se consumă pentru că este „pe val”, „are căutare”, „e probat”, „e recunoscut de 
specialist”, „are referinţă”. Nu există un simţ personal care să evalueze sau să aducă în 
lumina înţelegerii ceea ce este în stare omul să facă decât dacă se raportează la reguli, 
metode, scheme, curente. Universul are însă o altă schemă a evoluţiei şi nefiind originali, 
nedovedindu-ne unici în simplitatea genială pe care sufletul o are deja suntem înlocuiţi, 
trecut în penumbră, eliberaţi din funcţie sau discreditaţi. 

Cei sensibili vor vedea ziua de 29 martie ca pe o zi a pedepselor. Tot ei au văzut în 
cutremurul devastator din Japonia o sancţiune divină asupra faptului că a mima 
perfecțiunea, a te crede perfect doar pentru că îţi perii hainele în fiecare zi, îţi respecţi 
cuvântul dat, munceşti până la epuizare şi faci tot ceea ce-ţi stabileşti, a dus la construirea 
unui orgoliu periculos. Pentru cei care nu înţeleg când se termină creaţia şi când intervine 
mimetismul, unde trebuie să se termine angajamentul stabilit în această lume şi unde 
începe Omul, după ceea ce şi-a stabilit din subtil, înainte de a veni în corp, evenimente 
precum cel din Japonia trec drept dovezi ale faptului că încă nu s-a folosit suficient de 
mult tehnologia, că dacă omul a fost în stare să ridice clădiri care nu cad la un asemenea 
cutremur, poate fi în stare să modifice atât de mult cadrul natural încât să-l blocheze 
pentru ca el să-şi facă de cap. Asta dovedeşte că nu am învăţat nimic din istorie şi că 
scufundarea Atlantidei rămâne pentru foarte mulţi o fantezie. 

Cei care sunt sancţionaţi azi şi în următoarele două săptămâni au dezvoltat o 
atitudine asemănătoare exemplului de mai sus, s-au crezut lideri de opinie, zei. Ceea ce se 
schimbă acum, chiar dacă este neplăcut sau chiar dacă ni se va părea greşit, va fi durabil. 


Miercuri, 30 martie 
Miercuri 30- 3-2011 2:14 Venus (Pis) Con (Pis) Chiron 
Miercuri 30- 3-2011 7:13 Mars (Pis) Squ [Sag] Node 
Miercuri 30- 3-2011 14:15 Luna (Aqu) Sex <Ari> Mercury 
Miercuri 30- 3-2011 20:49 Luna (Aqu) Sex [Sag] Node 
Miercuri 30- 3-2011 23:47 Mercury <Ari> S/R 


Ceea ce am mai reuşit să salvăm din tumultul zilelor anterioare va fi bun salvat 
pentru că azi nu mai avem timp să ajustăm nimic, nu mai putem completa până la semn 
cu vorbe, bani, gesturi nobile nici chiar cu o atitudine potrivită. Cei care sunt obişnuiţi să 
îngraşe porcul în ziua de Crăciun, cei care sunt obişnuiţi să lase totul pe ultima sută de 
metri, care nu se pot abţine să nu se sprijine prea mult pe ceilalţi, care nu se pot obişnui cu 
munca susţinută, cu seriozitatea, azi îşi vor vedea demersurile blocate într-o urzeală de 
evenimente sociale din care nu mai pot ieşi. 

Cele două tendinţe majore ale zilei şi, spre seară, o modificare de registru astral, 
sunt conjuncţia lui Venus cu Chiron, careul lui Marte cu Axa Dragonului şi, respectiv, 
intrarea lui Mercur în mers retrograd, până pe 23 aprilie 2011. 

Chiar dacă este lesne de observat că Venus şi Chiron din Peşti atunci când sunt în 
conjuncţie oamenii devin mai sensibili la nevoile celorlalţi, empatizează mult mai uşor, 
reuşesc să adopte un comportament echilibrat şi să se facă unii pe alţii sensibili la 
frumosul celuilalt, la înţelepciunea celuilalt, la bunătatea sa sau la experienţa sa de viaţă, 
careul lui Marte cu Axa Dragonului este un aspect de conflict interior şi derută 
sentimentală, de confuzie în ceea ce priveşte un tip de relaţie pe care ne-am pus bazele 

până acum. Ambele planete sunt în Peşti, una în exaltare, cealaltă agasată de propriile 
sentimente, împovărată de erorile celorlalţi, doborâtă de greutăţile familiei, societăţii, 
instituţiei şi valoarea întregii zile se va susţine pe careul ce se construieşte acum între 
trăsăturile  zodiei Peşti şi axa  Gemeni-Săgetător, cea a  Nodurilor. 
Multora aceste date tehnice nu le spun nimic şi nimic din toate acestea nu par să fie 
recunoscute. Dacă însă le povesteşti despre dramele sentimentale care acum s-au acutizat, 
ce se susţin pe neputinţa de a menţine un echilibru în relaţiile deja construite sau 
incapacitatea de a lega o prietenie strânsă, despre ambițiile care acum trebuie stinse în 
eşecul sau ghinionul de a lucra nesincronizat cu oameni pe care doar i-am crezut 
competenţi sau compatibili cu pretenţiile lor, ale noastre sau ale societăţii, dacă le spunem 
despre faptul că multe din planurile pe care cu entuziasm le construiam la începutul 
anului acum dau semne de ruină pentru că, altul mai inteligent, a anticipat mai bine şi a 
lovit în punctul sensibil fără însă să poată fructifica reuşita, dacă le spui că sănătatea este 
lezată pornind de la sistemul nervos, electricitatea corpului, câmpul energetic, de la modul 
cum este analizată informaţia sau cum se integrează vitalitatea în solicitările care ne vin 
din social atunci înţeleg şi ei puţină astrologie şi dau dreptate celui care se uită într-o temă 
şi vede planete, dar le vorbeşte oamenilor despre stări sufleteşti, oportunităţi, demersuri 
sociale sau momente de plus respectiv minus în exprimarea puterii personale. 
Azi ne va preocupa multe din cele ce ni se par adevărate, dintre cele care ne-au invadat 
corpul, mintea, sufletul, care ne-au tentat în trecut cu finalităţi importante, care ne-au 
solicitat gândirea, dar nu s-au dezvăluit, chiar dacă ni s-au părut importante. Relaţia 
dintre profunzimea empatică a semnului Peşti şi veleităţile informaţionale care ne vin 
dinspre Gemeni (NS) sau Săgetător (NN), concomitent cu stagnarea lui Mercur în Berbec, 
până la 23:47 când începe să meargă înapoi (intră în mers retrograd), ne aduce în centrul 
atenţiei curiozităţi stranii, percepții neobişnuite, senzaţii noi, gânduri care par că se vor 
finaliza. Karma nu poate fi însă păcălită şi dacă în trecut a existat un motiv pentru că o 
parte din informaţii nu s-au finalizat, multe dintre acestea nu au găsit acolo unde am 
crezut noi terenul fertil, iar ceea ce credem acum că recuperăm este o altă formă de 
sancţiune a destinului, o altă formă prin care karma ne mustră şi ne avertizează că la 
fructele din vârf ajunge numai cel care poate urca prin forţele proprii. Mulţi, care nu pot 
învăţa din greşelile lor datorită subiectivismului dramatic cu care îşi privesc durerile vieţii, 
vor trăi întreaga zi cu sentimentul că dacă iubesc obţin totul, dacă se lupta cu îndârjire de 
asemenea pot obţine ceea ce-şi doresc, dacă se lipesc de cei care sunt deştepţi, norocoşi 
sau protejaţi de alţii, vor fi şi ei privilegiați. Tot acest demers este un imens balon de 
săpun, pentru că Mercur retrograd într-un semn abil şi dinamic, instabil şi necruţător, aşa 
cum este Berbecul, aduce ca prim efect uitarea ca protecţie în faţa unui efort prea mare, în 
faţa unei dureri prea mari sau a unei sarcini suplimentare, cerută sau oferită abuziv. 
Cum de reuşesc mulţi să viseze azi când Marte le zdruncina corpul şi mintea din 
profunzimi, cum reuşesc să idealizeze un context cât se poate de puternic şi mercantil este 
un mister. Un astrolog nu poate fi însă surprins în faţa unei asemenea situaţii. El ştie că 
zodia Peşti este plină de mister, chiar şi pentru sine, că ea aduce o formă stranie de 
channeling, cea dezvoltată prin vocaţie, dar trezită în urma unei dureri profunde sau 
nemulțumiri intense. Orientalii numesc acest impuls fenomenul fizio-kundalini, când 
corpul şi mintea se comportă altfel, când se amplifică forţa personală, fără a se ţine cont de 
sensul energiei, motivaţie sau polaritate. Fenomene de trezire a acestei energii prin 
experimentarea unor emoţii puternice sunt arhicunoscute, însă, menţinându-ne în sfera 
astrologică a acestor impulsuri, dar ţinând cont de faptul că orientaliştii susţin faptul că 
zeița Kundalini este cea care menţine lumea vie într-o ample diversitate de forme şi 
adâncimi comportamentale, ceea ce ştim că se poate întâmpla în corp, mintea, în structura 
energetică personală prin această trezire a energiei kundalini, se poate produce şi pe 
spaţiul public, dar prin alte mijloace şi cu alte finalităţi. Mecanismul similitudinii nu îl 
aplică doar astrologul, pentru a înţelege sensul evenimentelor, ci şi omul de rând, care 

cere Universului prin atitudine, solicită prin faptă sau pretinde o recompensă pentru că 
aşa a fost învăţat. 

Ceea ce vine spre noi azi, judecând după unghiurile dintre planete, este greşit şi 
pentru a ne proteja de iluzia succesului, a şansei nesperate care ne cuprinde şi ne 
împlineşte destinul să nu cerem nimic azi, să nu facem ceva pentru a primi o plată, să nu 
solicităm nimic, să nu ne pierdem în fantezia că a sosit momentul să primim în sfârşit ceea 
ce merităm. A primi o răsplată pentru ceea ce faci este o invenţie a leneşului care este 
certat că nu face nimic. Mecanismul plăţii trebuie raportat la echilibrul energetic pentru a 
se solda, aşa cum se întâmplă acum, cu un progres spiritual. 

Prin urmare, puţini vor fi cei care vor înţelege ceva din această zi. Azi va domina 
impulsul, haosul, teama de a nu pierde o oportunitate şi, pentru că ne ameţesc ofertele, 
norocul, invitaţiile aproape că pierdem din vedere esenţialul. Esenţialul azi nu pluteşte în 
jur. El se naşte prin efort în conştiinţa fiecăruia şi nu oricum, ci prin căutări intense ai apoi 
prin curajul de a-l integra în această lume anostă şi plină de probleme. Esenţialul care ne 
surâde azi dintr-un puzzle imens sau de după un tomberon, jucându-se cu noi de a baba- 
oarba, are o componentă emoţională, una legată de înţelepciunea de a trăi. Cine este atent 
azi va învăţa cum să trăiască simplu pentru a fi fericit, nu cum să fie fericit pentru a crede 
că prin asta viaţa sa are un rost. 

A fi în profunzime este un element misterios pe care zodia Peşti îl lansează 
omenirii, da omenirea este prea ocupată cu nimicuri pentru a o lua în seamă. 
Recomandarea pentru această zi este aceea de a ne sustrage pe cât posibil agitaţiei 
cotidiene. Apropiindu-ne de ceea ce nu trebuie plătit, facturat, explicat, livrat, mulţumit, 
hrănit, abandonat, pus la punct sau soluţionat, adică de ceea ce este esenţial, descoperim 
valori umane care ne încântă traiul comun atâta de mult încât cu puţin, cu aproape nimic, 
descoperim bucurii adânci şi, mai mult decât atât, începem, încet încet, să-i vedem pe cei 
care au făcut asta înaintea noastră şi au murit fericiţi, lăsând în urma lor exemple sublime, 
asemenea puterii lor. 


Joi, 31 martie 
Joi 31- 3-2011 1:21 Luna (Aqu) Con (Aqu) Neptune 
Joi 31- 3-2011 1:38 Luna (Aqu) --> Pisces 
Joi 31- 3-2011 8:16 Luna (Pis) Con (Pis) Chiron 
Joi 31- 3-2011 11:29 Luna (Pis) Con (Pis) Venus 
Joi 31- 3-2011 16:44 Luna (Pis) Sex (Cap) Pluto 


Ca o continuare a zilei de ieri azi primim răspunsul alegerilor. Conjuncţia pe care 
Luna o va împlini cu Neptun este de această dată una chiar mistică. Nu am certitudinea că, 
fiind în perioada de retrogradare a lui Mercur, vom putea prinde sensurile reale ale 
semnificaţiilor, dar aceste semnificaţii vor exista şi ne vor mulţumi cu mesajul lor. 
Indiferent cum am acţionat ieri, azi vom fi puternici şi încrezători în ceea ce vom face. Nu 
ne va deranja dacă am făcut bine sau nu, dacă am rănit sau dacă am greşit procedând într- 
un anumit fel, ci ne va încânta selecţia pozitivă pe care o vom face acum. 
Mulţumirea nu va fi însă deplină, fie pentru ca într-un for interior ştim ceea ce am greşit 
sau ştim că efortul pentru a menţine esenţialul este enorm, la limita superioară a puterii 
personale. Aşadar, primul efect al balonului de săpun de ieri este o senzaţie de 
neîmplinire, sentimentul că ne scapă printre degete ceea ce a venit spre noi şi că nu 
suntem suficient de pregătiţi pentru a face acest salt. 

Răspunsurile zilei, replicile, impresiile care ne vin din jur sunt negative şi ele, 
pentru că ne vin cu Luna în Peşti, sunt încărcate de un dramatism aparte. Vom încerca să 
evadăm, dar impresiile zilei anterioare, fiind atât de puternice, tendinţa va fi aceea de a 
face acum ceea ce am făcut ieri. Azi însă nu mai putem face ca ieri, pentru că ne lipseşte 
inspiraţia de a ne orienta, adică ne lipseşte Luna din Vărsător. Acum trebuie să ne simţim 
unii pe alţii, trebuie să ne susţinem, să fim sinceri cu noi înşine şi să înţelegem cam în ce 
sector primim răspunsul negativ, adică în ce sector am pretins o recompensă. 

Prin urmare, ultima zi a lunii martie este un subsidiar a zilei anterioare. Azi putem 
fi refuzaţi, putem fi respinşi, putem fi evaluaţi greşit şi ni se transmit semnale că ne 
reîntoarcem la efortul pe care l-am depus la începutul lunii martie. O parte din problemele 
pe care nu am reuşit să le rezolvăm ne vin încet încet şi ne sperie perspectiva de a relua o 
colaborare, un proiect care nu a mers, de a fi obligaţi de situaţie să stăm în faţa unor 
oameni cu care nu avem nimic în comun, dar pe care îi întâlnim în această ipostază pentru 
că aşa este destinul, karma, aşa sunt solicitările spiritului care nu se ghidează niciodată 
după titluri ştiinţifice sau după programe tv. 

Recomandarea pentru această zi este aceea de a ne menţine în tendinţa zilei 
anterioare aceea de a căuta esenţialul, elementul valoros din tot ceea ce vine spre noi. 
Viaţa are un rost pe care mulţi dintre noi chiar îl caută şi tocmai de aceea îndemnul 
astrologului se opreşte, poate chiar ostentativ, asupra profunzimii. Fiţi şi azi în 
profunzime! 


Vineri, 1 aprilie 
Vineri 1- 4-2011 17:16 Luna (Pis) Opp [Vir] Juno 


Luna aprilie vine spre noi cu complicații teribile. Valorile umane, realizările 
acumulate prin intermediul tehnicii moderne, prin efortul cumulat pe care oamenii îl 
depun atunci când îşi folosesc voinţa şi efortul, au fost în martie 2011 avertizate că una sau 
mai multe componente deţin elemente pe care viaţa în sine nu le mai poate întreţine. 
Opoziția Lunii cu Junon este un semn de agresiune asupra vieţii, asupra legăturilor pe 
care se susţine viaţa, fie în momentul apariţiei sale, fie în diferite etape ale derulării sale. 
În Peşti, Luna poate face apa să fie în totalitate vindecătoare, adică să intervină asupra 
formelor organizate, a structurilor care întreţin viaţa prin repararea informaţiei, prin 
cedarea elementului necesar pentru a supravieţui, dar şi otrăvitoare prin sporirea 
depozitelor de toxine, prin rezonanţe negative, prin degenerare, prin stingerea ultimei 
fărâme de viață în mod umilitor şi trist. Faptul că se opune lui Junon, asteroidul 
spiritualităţii, face din această zi una a concesiilor care nu primesc răspuns. Marte, de 
asemenea negativ pe ultimul grad din Peşti, amplifica drama sentimentală, conotaţiile 
afective, nemulţumirea ca mod de răspuns, ca reacţie instinctivă la intervenţiile din jur, nu 
ca preferinţă, ca acţiune conştientă aplicată contextului. 

Aflăm din manualele de astrologie ca atunci când cele două planete sunt în opoziţie 
ne este pusă la încercare seriozitatea, prietenia, sinceritatea, tăria de caracter, 
verticalitatea în situaţii cu caracter public, în evenimente clare, în situaţii care cer 
urgentare. Pentru mulţi viteza de reacţie este un test azi la care vor pica. Mulţi se vor criza 
din nimic, îşi vor exprima nemulţumirile acumulate de-a lungul întregii luni martie fără să 
ţină cont dacă interlocutorul are sau nu vreo vină. 

Azi se întrevede însă că forța evenimentelor, pe lângă faptul că ne arată cum 
suntem, care ne este baza, care sunt motivele supărării, tristeţii, pe ce ne vindem noi 
momentele de bucurie şi de ce ne pierdem timpul în agresivitate sau lăcomie, ne şi 
avertizează că planetele se regrupează în segmentul Vărsător-Berbec, întărind mesajul 
acestui sector şi amplificându-i insistența cu care ne cere să fim serioşi în ceea ce facem, să 
fim puri şi înţelepţi. 

Această regrupare are o componentă benefică şi anume ne purifică structura, 
destinul, de acele relaţii sociale care ne fac să rezonăm negativ, care ne depărtează de la 
scopul general pe are îl au fiinţele care vin aici în această lume — să descopere iubirea din 
toate unghiurile creaţiei. 

Prin urmare, începem luna aprilie cu o demonstraţie de sinceritate sau de 
nesinceritate. Oscilăm azi între aceste două valori şi urmărim să ne argumentăm toate 
prin menținea sau ruperea unor legături ce ni se par foarte importante. Pentru că Marte 
este pe final de Peşti, Luna este agresată de disputele relaţionale, de incompatibilităţile 
care ne sar acum în ochi, iar Soarele, Uranus şi Lilith îşi aşteaptă peţitorii, adică Luna 

(Lună nouă din 3 aprilie) şi Marte (conjuncţiile Marte-Uranus şi Marte Lilith din 3 
aprilie)inţelegem că ceea ce se întâmplă azi nu este esenţial şi nu are o componentă atât de 
importantă. Ne va consuma însă ceea ce credem noi că este esenţial şi nu vom observa că 
aceste îndemnuri subtile sunt de fapt avertismente pentru ceea ce va veni spre noi în 2 
aprilie, prin ingresul lui Marte în Berbec, sextilul Venus-Pluton şi respectiv pe 3 aprilie, 
Lună nouă şi conjuncţiile lui Marte cu Uranus şi Lilith. 

Munca nu este deloc recunoscută, nici cea socială, prin profesie sau pentru 
remuneraţie, şi nici cea aflată sub impulsul pasiunii sau chemării spirituale. Totul se 
amestecă şi efectul este o agitaţie pe care nu o putem linişti nici dacă povestim celorlalţi ce 
ni se întâmplă nici dacă ne vărsăm amărăciunea într-o criză de nervi. 
Unele lucruri vin pentru a fi trăite aşa cum sunt şi nu pot fi cântărite, înstrăinate, scoase la 
mezat, expuse pe raft sau afişate ca element de maximă importanţă. Ceea ce este 
important azi vine din contextul general, din ceea ce se preconizează, din faptul că am 
scăpat de o greutate sau simţim, suntem avertizaţi ori anunţaţi că vin altele. Multe din cele 
ce ni se întâmplă azi, chiar dacă acum ni se par de maximă importanţă, chiar cruciale, nu 
vor dura. 


Sâmbăta, 2 aprilie 
Sambata 2- 4-2011 7:50 Mars (Pis) --> Aries 
Sambata 2- 4-2011 9:08 Luna (Pis) Squ [Sag] Node 
Sambata 2- 4-2011 14:15 Luna (Pis) --> Aries 
Sambata 2- 4-2011 14:42 Luna (Ari) Con (Ari) Mars 
Sambata 2- 4-2011 15:29 Venus (Pis) Sex (Cap) Pluto 
Sambata 2- 4-2011 16:33 Luna (Ari) Con (Ari) Lilith 
Sambata 2- 4-2011 16:44 Luna (Ari) Con (Ari) Uranus 


Momentul 2 aprilie este unul important pentru umanitate. Azi Marte trece în 
domiciliu şi multe se vor schimba, multe îşi vor îndrepta cursul spre o altă ţintă, multe se 
vor simplifica pentru a atinge o finalitate pe care până acum am intuit-o sau în care doar 
am sperat. 

Trecerea lui Marte în Berbec este un semn că multe din probleme par să intre pe 
făgaşul normal, ca multe dau semne că se soluţionează, că multe vor lua un elan potrivit 
pentru a ne scoate din sărăcie, boală, criză. 

Din nefericire, anul acesta trăsăturile lui Marte în Berbec nu prea seamănă cu cele 
din manualele de astrologie. Poziționarea sa pe casa XII a temei de ingres, faptul că este 
întâmpinat de Uranus şi Lilith imediat ce intră în Berbec, dar şi accentuarea sectorului 
Vărsător-Berbec aduce trăsăturilor marţiene prea multă precipitare, prea multă teamă 
rezultată din acţiuni iresponsabile, prea multă determinare pe fondul lipsei de vitalitate şi 
prea multă rațiune ce ne solicită dintr-odată după ce o bună bucată de vreme au dominat 
reacţiile emoționale, afectivitatea a fost cea care ne-a dominat impulsurile. 
Trăsăturile lui Marte în Berbec, fiind diminuate din cauza fricii de eşec, a scăderii 
vitalităţii, a lipsei de luciditate, a reducerii oportunităţilor, a eliminării, alungării, 
înstrăinării, vor lăsa loc sextilului Venus-Pluton care poate aduce soluţia salvatoare, binele 
care să apară din nimic şi care să dispară în neant lăsând în urmă o reaşezare a vieţii, o 
nouă încadrare a structurilor sociale. 

Azi se va vorbi însă de verticalitate, de eficienţă, de profunzime, de căutarea 
sufletului, de a ţinti foarte sus cu un minim de efort, de a descoperi acea particulă care să 
ne schimbe viaţa, de a aduce la lumină, din străfundurile conştiinţei sau din adâncimile 
pământului acea informaţie sau acel element care să ne poată schimba viaţa în ansamblu 
sau direcţia spre care aceasta se îndreaptă. 

La capitolul evenimente ziua se va structura pe două direcţii: fondul afectiv şi 
determinarea. Fondul afectiv se poate citi de pe cerul acestei zile din remanenţa 
trăsăturilor pe care le-a comportat Marte din Peşti menținute vii încă prin Luna ce 
parcurge ultimul sector din Peşti. Acest aspect afectiv este cel care ne dictează ce alegem 

din viaţă, spre ce ne îndreptăm şi cu cine avem de luptat pentru a atinge ţinta. Combinația 
dintre euforia cu care vine acum Marte în Berbec şi durerea ce nu s-a stins încă pe care 
aceeaşi planetă a comportat-o în Peşti este una explozivă. Găsim astfel că toţi din jur sunt 
vinovaţi, le împărțim cuvinte grele, atitudini nepotrivite şi ne folosim dramul de voinţa ce 
se înfiripă acum pentru a menţine o stare proastă, un conflict, nu pentru a-l soluţiona. În 
spatele acestei determinări găsim că teama se ascunde foarte bine. Nu se va pune 
problema că nu ştim să alegem, nu se discută despre nivelul de cunoştinţe, ci se va insista 
asupra calităţii interacțiunii, pentru că în adâncimile fiinţei în comanda pe care o dăm 
gândurilor găsim şi nevoia de a rupe o relaţie, de a o fragmenta, de a ne debarasa de un 
stres care ne vine dintr-o colaborare dificilă. 

Valorile sociale prin această confuzie se vor menţine prin hazard. Marte în Berbec 
ar trebui să ne ajute în folosirea cu maximă eficienţă a funcţiilor cognitive, a ideilor forță, a 
abilitaţilor practice, însă el transformă toată această determinare într-o formă de confuzie 
lucidă, într-o rătăcire pe care o alegem în cunoştinţă de cauză. Teama, ascunsă în spatele 
acestei rătăciri, este alimentată direct de faptele trecutului şi tocmai de aceea ea nu se 
amestecă azi printre reacţiile temperamentale, ci se duce într-un plan îndepărtat pentru a 
distrage atenţia. De acolo de unde am fost agresivi ne vine efectul ce ne alimentează frica 
şi dacă vom căuta azi căi ocolite pentru a ne atinge ţinta nu le vom găsi pentru că relaţia 
Marte în Berbec — Lună în Peşti este o relaţie de totală incompatibilitate în care energia nu 
se combină, ci se consuma prin conflict, competiţie, dominare reciproca sau respectarea 
unul altuia a teritoriilor de pe care acţionează. 

Efectul a acestui complex de cauze şi efecte, de impulsuri şi împliniri care vin în 
acelaşi timp şi în viaţa privată şi în cea socială, îndemnul care ne face să fugim de sine, să 
ne agresăm între noi sau să ne prefacem buni şi deschişi pentru a trăi din aprecierile 
celorlalţi, ca vampirii, este unul de conflict cu propriul destin. Luna în careul cu Axa 
Dragonului, cu atât mai mult cu cât este importantă în aspect prin poziţia în zodie, ce ţine 
mai mult decât unghiul de 90 de grade cu cele două Noduri, aduce o îndoială faţă de 
proiectul în care suntem implicaţi, îndoială faţă de partenerul de viaţa sau profesional, iar 
suspiciunea nu face decât să ne menţină un nivel confuz pe ideea „Nici pe jos, nici în 
căruţă!”. 

Determinarea care ne vine azi este un element benefic însă nu poate să fie de mare 
amploare pentru că e finalul ciclului lunar şi predispoziţiile lui se vor consuma mai mult 
prin a beneficia de relaţii, decât de a construi altele noi. Determinarea ce ne vine din cerul 
acestei zile este una ce se sprijină pe rezonanţă. Îndrăznesc să insist asupra acestui aspect 
tocmai pentru că el nu ne vine din raportul standard a lui Marte cu domiciliul său, ci din 
amploarea, coloratura unghiurilor şi poziţiilor planetare, din aglomerarea lor pe 
segmentul Vărsător-Berbec care intervine cu mai multă iniţiativă, cu mai multă forţa decât 
orice planetă în vreun semn, luată ca element singular. 

A nu se înţelege că Marte în Berbec nu se exprimă, ci faptul că oricât de deştept este 
el, oricât de priceput se dovedeşte a fi, oricât de dinamică este forţa sa, păleşte în faţa 
energiei sintetice care ne vine acum din aglomerarea planetelor pe sectorul indicat. 
Determinarea devine astfel un element de perspectivă, ce se sprijină pe corelaţie, pe 
creaţie, dar şi pe rezonanţă. Oamenii se susţin unii pe alţii mai mult decât îşi dau seama. 
În relaţii ei intervin cu un motiv şi până la urmă efectul este altul, se invită la a acţiona 
împreună, fiecare cu motivul său, şi până la urmă descoperă că pot lucra sau locui 
împreună, că viaţa are pentru ei surprize plăcute. Acest exemplu de determinare este un 
element simplu care va acţiona independent de intervenţia năvalnică a planetelor, pentru 
că vine direct de la Marte. 

Această independenţă va fi un element clar pe care îl vom manifesta până în 11 mai, 
când Marte va trece în Taur şi când ne vom opri din agitaţie şi vom privi în urmă pentru a 
vedea cât am alergat, ce am construit, câţi au rămas în urmă din neputinţă sau pentru a 
admira întreaga panoramă a vieţii într-o altă stare de spirit. 

Prin urmare, 2 aprilie este o zi de căpătâi în experimentare, dar şi în deschiderea 
faţă de o înţelegere superioară, spre o acceptare a efectelor faptelor din trecut, spre a ne 
obişnui cu durerea, suferinţa, lipsurile sau pentru a le depăşi rapid. 
Ceea ce vine azi spre noi este un semn de mare mobilitate. Începem să avem mai multă 
încredere, să gândim mai clar, să judecăm mai clar, atât cât ne va permite Mercur 
retrograd (dificultăţi de comunicare şi relaţionare), dar asta pentru că avem un plan, o 
schemă, ne propunem să reparăm ceea ce s-a întâmplat în martie 2011 şi această atitudine 
este cât se poate de greşită. Viitorul, cel puţină aşa cum ni se arată el azi, nu trebuie să fie 
clădit pe resentimente, ci dezvoltat într-o totală noutate, cu mai multă forţă, cu mai multă 
determinare şi cu mai puţină condiţionare. 

Nu putem însă să ne detaşăm de remanenţa complicaţiilor pe care luna martie ni 
le-a adus, nu putem dintr-odată să fim în afara neputinței de a fi om sau a durerii de a 
simţi omeneşte, dar putem puţin câte puţin să ne detaşăm de aceste amintiri apăsătoare 
pentru a ne putea ocupa de prezentul care să ne ducă într-un viitor nou, nu într-o copie a 
trecutului, să mergem înainte cu eficienţa, să fim pozitivi, nu să ne deplasăm pe Banda lui 
Mobius şi să avem impresia că progresăm. În această perioadă, dar în mod special azi, 
suntem la cumpăna dintre două perioade, la graniţa dintre două sectoare şi noi alegem 
ceea ce luăm cu noi, noi impunem etalonul şi în funcţie de acestea ne alegem o viaţă nouă 
sau aceeaşi viaţă, plină de riduri, defecte şi boli, dar îmbrăcată de la Prada, Christian Dior 
sau... Cătălin Botezatu! 


Duminică, 3 aprilie 
Duminica 3- 4-2011 5:24 Luna (Ari) Squ (Cap) Pluto 
Duminica 3- 4-2011 17:31 Sun (Ari) Con (Ari) Luna (New Luna) 
Duminica 3- 4-2011 18:21 Luna (Ari) Opp [Lib] Saturn 
Duminica 3- 4-2011 22:08 Luna (Ari) Con (Ari) Jupiter 
Duminica 3- 4-2011 23:16 Mars (Ari) Con (Ari) Lilith 
Duminica 3- 4-2011 23:51 Mars (Ari) Con (Ari) Uranus 


Haideţi să ne imaginăm un disc flexibil. Dacă am prinde materialul din punctul 
central şi am trage în jos, deformarea sa ne-ar sugera o construcţie artistică, o formă de 
manifestare a artei, o îmbinare între util şi practic pentru că ar putea reprezenta o vază 
futuristă sau o pălărie de vrăjitoare. Dacă însă am trage de încă două puncte în jos şi pe 
deasupra discul ar mai conţine şi alte pete ce ar diversifica uşor cromatica, atunci creație 
ar depăşi cadrul înţelegerii comune şi dacă am dori să o considerăm un obiect de artă 
atunci ea ar semăna cu un candelabru de Boemia, iar dacă nivelul de informaţie, cultură 
sau înţelegere nu ne permite această comparaţie atunci l-am putea asemăna cu un uger de 
vacă din care provine laptele atât de gustos şi de plăcut. 

Luna nouă de azi este centrul acestui disc deformabil, conjuncţiile Marte-Lilith şi 
Marte-Uranus sunt alte două deformări, iar opoziţia Lunii cu Saturn, împlinită azi, şi 
aplicaţia opoziţiei Soare-Saturn (ce se va împlini mâine) alte deformaţii sau pete ce 
modifică uşor cromatica obiectului. 

Datorită aspectelor care se construiesc azi, putem să spunem fără să greşim că 
ultima zi a săptămânii este o zi a conjuncţiilor. Această împlinire de aspecte are o mare 
valoare pentru că aduce, pe de o parte, elemente ce se vor regăsi de-a lungul întregii luni, 
iar pe de alta conferă inovaţii cu totul şi cu totul speciale, deschideri spre orizonturi noi, 
acceptarea unei înfrângeri fie în urma unei confruntări militare, informatice, fie de natură 
informaţională soldată cu asimilarea unui grup de către altul mai mare. Totul va putea fi 
văzut azi cu mai multă luciditate, senin, ca pe un lucru bun, ca pe o consecinţă a suferinţei 
îndurată de atâta vreme, ca pe o recompensă pentru efortul depus. 
În realitate, azi, pentru că la această zi ne referim, nu se schimbă multe, ci doar sunt 
anunţate schimbările, doar sunt trasate direcţii pe care ne vom strădui să le împlinim până 
la finalul anului 2011. 

Ceea ce este interesant vine însă din opoziţia Soare-Saturn şi din iminenta trecere a 
lui Neptun în Peşti, ca doi supervizori într-o competiţie olimpică. Cu alte cuvinte ceea ce 
este în afară, ceea ce supraveghează, ceea ce aude, recepționează, asimilează, colectează va 
deveni pionul principal al demersurilor pe care Luna nouă şi conjuncţiile Marte-Lilith şi 
Marte-Uranus, ca trei deformări a discului, le preconizează. 

La capitolul viaţă personală Luna nouă şi conjuncţiile lui Marte cu Lilith şi Uranus 
aduc o uşurinţă în concentrare şi în acelaşi timp o înclinaţie spre încăpățânare, spre 
nonconformism, spre competitivitate, ceea ce duce la convulsii, consum nervos, dureri 
fizice. Ceea ce vine acum spre noi, ceea ce caută să fie demonstrat, argumentat, continuat 
sau finalizat este original şi are o puternică susţinere astrală. Ceea ce este banal devine 
dintr-odată complicat, intens, poate chiar exploziv şi pentru că nu poate fi oprit, pentru că 
urmăreşte faptele nu motivațiile poate fi considerat chiar malefic. Da, malefic pentru că va 
îndemna mult spre lipsă de modestie, chiar de înţelegere, deşi contextul în care vor fi 
vizibile acestea nu este deloc unul complicat. Aspectul este negativ pentru cei tineri, ei 
fiind vizaţi în principal, lor li se cere mai mult decât pot da, ei sunt mobilizați pentru că, 
nu cu mult timp în urmă, au afirmat că pot face mai mult, că se pricep, că sunt competenţi 
sau că au certificarea necesară. 

Laşitatea, ce îşi are rădăcinile în sectorul personal, în contextul unei vieţi derulată 
în faţa ochilor, seara, la apus, va acţiona şi azi, dar şi în restul zilelor până în 11 mai, cu o 
impetuozitate foarte mare. Pentru că intensitatea predispoziţiilor planetare este 
substanţială, multe din elementele care acţionează în viaţa privată, vor acţiona în acelaşi 
mod şi în cea publică, însă la alt nivel şi adresându-se grupurilor mari de oameni ca şi cum 
ar fi o persoană. Ceea ce va deranja însă mult azi pe spaţiul public va fi elementul de 
legătură. Cu cât mai multe legături, cu cât mai multe îmbinări, cu atât este mai greu de 
controlat mecanismul, cu atât este mai dificilă interacţiunea şi riscul ca întreaga 
construcţie, întregul edificiu să se prăbuşească este mai mare. 

Structurile administrative, cele politice sunt azi mobilizate şi pentru ceea ce, pe de o 
parte, se consuma azi, iar pe de alta, se iniţiază, va exista o singură explicaţie: „aşa a fost 
programat” sau „aşa s-a stabilit” sau „aşa am vrut să fie”! 

În realitate nimic din ceea ce îl implică pe Uranus nu este după cum s-a stabilit, 
nimic nu rămâne până la urmă la intensitate aşteptată, nimic nu se conformează 
premizelor. Aici ne vom confrunta cu o formă stranie de revoltă, aceea dictată de ceea ce 
nu putem controla. Cei care sunt familiarizați cu mistica religioasă, termenul de posedat, 
de forţă care acţionează asupra corpului, asupra minţii, care subjugă voinţa şi îl face pe cel 
în cauză să se comporte ciudat, să strige, să privească într-un anumit fel, conferindu-i şi 
puteri speciale, este similar cu ceea ce se va întâmpla azi. Idei la care nu am aderat 
niciodată, sentimente pe care nu le-am înţeles şi deci nu le-am putut accepta, abilităţi de 
care nu am ştiut niciodată vin spre noi şi ne cuprind în totalitate. 

Prin urmare, 3 aprilie este ziua fenomenelor paranormale, a ciudăţeniilor care se 
manifestă pe spaţiul public, a elementelor stranii care nu pot fi controlate de niciun 
mecanism inventat sau coordonat de vreo fiinţă umană. Dar nu avem ce face, valorile 
personale sunt cele care contează, ele rămân, ele vor da sensul vieţii şi doar prin ele 
oamenii ies din cadrul straniului, al extravagantului, al neobişnuitului, pentru că face ceva 
constructiv, adică doar aşa, folosindu-se de contextul astral, pot deveni un superb 
candelabru de Boemia sau un uger de vacă. Niciunul dintre acestea nu este mai presus 
decât celălalt, doar că nu te poţi aştepta să mulgi un candelabru de Boemia şi nici să-ţi 
atârni în mijlocul sufrageriei un uger de vacă şi să te aştepţi să mai şi lumineze. A face ceea 
ce se potriveşte pentru tine, a accepta provocările ce ne vin din aglomerarea de planete de 
pe segmentul Vărsător-Berbec înseamnă a da dovadă de înţelepciune, a integra forța 
cosmică într-un vas potrivit şi a-i oferi acestuia utilitatea pentru care a fost creat. 
Oportunişti vor fi foarte mulţi, însă nu este indicat să ne aruncăm cu capul înainte, nu este 
indicat să le încercăm pe toate cu lăcomie, că poate poate o ieşi ceva din astea. Atât în viaţa 

privată cât şi în cea publică, valorile umane sunt acelaşi, soarta se implică la fel şi 
finalitatea urmăreşte aceeaşi idee fixă: schimbarea! 

Să-mi fie cu iertare dacă alegoria cu candelabrul de Boemia şi ugerul de vacă nu 
este pe placul unora, însă până la începutul lunii mai, dar în special azi, există riscul să 
alegem ciudăţenii, să ne împodobim casa, corpul, mintea cu elemente stupide, cu 
extravaganţe care în timp vor deveni poveri sau dovezi ale incompetenţei. 
Alegeţi simplitatea în tot ceea ce faceţi, pentru că înţelepciunea vine din simplitate. 


Luni 4 aprilie 
Luni 4- 4-2011 2:56 Sun (Ari) Opp [Lib] Saturn 
Luni 4- 4-2011 6:40 Uranus (Ari) Con (Ari) Lilith 
Luni 4- 4-2011 13:02 Luna (Ari) Con [Ari] Mercury 
Luni 4- 4-2011 16:55 Neptune (Aqu) --> Pisces 
Luni 4- 4-2011 21:25 Luna (Ari) Tri [Sag] Node 


Iată că a sosit şi momentul mult aşteptat. Însoţit de un întreg alai de evenimente şi 
complicaţii, de frământări sociale periculoase care nu ne-au permis să înţelegem lumea şi 
nici să o cuprindem, prin compensație, cu ambiţii sau aspirații, Neptun trece în Peşti cam 
pe furiş, uşor ruşinat de distrugerile la care a participat de curând. Putem aminti aici atât 
evenimentele naturale, cele legate de manifestarea haotică a vremi, zăpăceala climei, 
amplitudinea temperaturilor care până la urmă a produs pagube mai mult prin frig, o 
agasarea a alimentaţiei atacând substanţele cu efect psihedelic, pentru care mai nou se 
foloseşte termenul de etnobotanice, descinderi militare care au anunţat, nu protecţia 
populaţiei din zona de conflict, pentru asta ar fi trebuit să se intervine de mult timp, ci o 
nouă formă de împărţire teritorială, o nouă formă de control aplicat unui segment social, 
dar în special asupra unei anumite rase. Rasă albă, dominată de orgolii prea mari pentru 
capacităţile sale, a devenit în această conjunctură un fel de taur care aleargă într-o cursă 
cu miză mare, dar pe care nu o poate câştiga. Pentru a-şi asigura subzistenţa prin disputele 
între rase, conştiinţa egoului diferențiat din punct de vedere genetic ia acum o formă 
înfricoşătoare pentru mintea omului simplu chiar revoltătoare pentru cel care nutreşte 
sentimente nobile pentru orice fiinţă vie de pe această planetă. Cu trecerea lui Neptun în 
Peşti agresorii îşi vor revendica victoria, vor striga, umilindu-i pe cei pe care i-au păcălit cu 
cuvântul până acum, „Am învins!”, „Am reuşit să schimbăm!”, „Noi civilizăm lumea!”. 
Nu este însă un moment în care să ne plângem suferinţa în pumni, doar pentru că o 
înţelegem limpede. Rostul înţelegeri este însă altul, acela de a se impune o selecţie ascunsă 
prin calităţi, prin talente, prin abilităţi, prin competenţe, nu prin simularea tuturor 
acestora, prin demonstrarea lor practică, nu prin sugerarea lor sau susţinerea rezultatelor 
pe aprecierile celor care nu se bazează pe valoarea informaţiei, ci pe ceea ce sugerează ea, 
pe subiectivismul observaţiei lor, pe fantezii. O formă specială de concentrare care apare 
acum în disputa dintre rase ne îndeamnă pe noi să credem că în prezent, la trecerea lui 
Neptun în domiciliu, cu Uranus într-un semn al pionieratului şi Saturn în exaltare, să se 
întrezărească zorii unei noi rase, semnele că va apărea o nouă fiinţă umană, cu abilităţi 
speciale, cu înţelegeri subtile, capabilă să reziste la intervenţiile din ce în ce mai corozive 
ale mediului şi să evolueze spiritual într-o lume haotică. Să sperăm că vom şi trăi suficient 
de mult să putem observa aceste schimbări, să ne bucurăm că am fost contemporani cu 
unul dintre marile evenimente ale omenirii. 

Întoarcerea în domiciliu a lui Neptun este privită de această dată ca o perioadă de 
superretrogradare pentru că ea aduce o revenire dură la o formă uitată de normalitate. Nu 
ne place odihna, munca şi nici armonia simplă a vorbelor pe care şi le spun trecătorii 
atunci când se întâlnesc, ci suntem dependenţi de tot ceea ce este inutil, de cele 30-40 min 
de urmărit emisiunile tv. înainte de a adormi pentru a tulbura somnul şi a ne păstra 
creierul în starea beta, de fast food-ul pe care îl vedem un fel de tărâm al făgăduinţei 
pentru papilele gustative, fără să ţinem cont că stomacul, ficatul, sistemul cardiovascular 
ţipă de durere la contactul cu otrăvurile pe care le înghiţim, de aşa-zisa mondenitate, adică 

de exodul conştiinţei din obiceiul personal pentru a face ce face celălalt, ce spune el, ce se 
cade, ce se caută, cum este la modă, ceea ce duce la o deformare a comportamentului şi o 
îmbrăţişarea a fariseismului, adică a acelei forme profunde de disimulare ce anihilează 
orgoliul comun, vulgar, ca de exemplu expresia „Nu mă înjura de mamă, că-ţi rup capul!” 
ce se transformă în „O las pe mama să-şi poarte de grijă, tu poţi spune ce vrei că eu te 
iert!”. Acest mod de a transforma comportamentul din rău în mai rău aduce un efect 
diferit faţă de cel din matematică (minus cu minus egal plus) şi indică o teamă de evoluţie, 
un blocaj al modelării structurii, în timp ce conştiinţa merge înainte în gol, ca o roată care 
patinează şi nu permite înaintarea maşinii. Acest refuz prin întunecarea minţii este una 
dintre cele mai periculoase forme de decădere pentru că nu înseamnă altceva decât 
somnul raţiunii ce produce monştri, adică încleştarea Eului într-un comportament 
aberant, fără să mai conteze de unde a fost luat, cine l-a creat şi pentru ce. 
Până pe 5 august, în această primă etapă a trecerii lui Neptun în Peşti, nu trebuie să ne 
aşteptăm la prea mult bine, ci este important să fim vigilenţi pentru că momentul de 
dezicere, de lehamite, saturaţia la care am ajuns ne poate face să ne întoarcem acum, când 
suntem aproape de final, la un comportament pe care îl aveam în urmă cu 8 ani, ca în 
bancul cu nebunul care a dorit să fugă din spitalul înconjurat cu 100 de garduri şi, când a 
ajuns la gardul 99, a hotărât să se întoarcă pentru că a obosit. Ceea ce se preconizează 
acum este un fel de pericol iminent, un fel de deplasare pe linia de delimitare dintre 
normalitate şi dezastru şi nu dorim nicicum să alegem una dintre părţi. Vom avea 
impresia că dăm înainte, că evoluăm până pe 3 iunie când iluzia va lăsa uşor să se 
întrezărească realitatea şi aşa vom trăi până pe 5 august când vom considera că ştim care 
ne sunt obiectivele, însă nu facem decât să ne întoarcem la frământările trecutului, să 
luăm din nou contact cu ceea ce trebuie lăsat în urmă pentru a evolua sau, în cazul unora 
care au trăit pentru a fi consideraţi zei, să supravieţuiască. 

Un factor periculos al acestei zile vine din opoziţia Soarelui cu Saturn şi din 
conjuncţia Uranus-Lilith. Dacă ar fi să găsim un singur cuvânt care ar sintetiza cele două 
direcţii, atunci termenul de lehamite este foarte potrivit. Această saturație nu apare azi 
pentru prima dată, nu ne ia pe nepregătite, nu ne inundă dintr-odată, ci este efectul a două 
săptămâni de efort, de complicaţii, de răsturnări de situaţii, de efort intens pentru a ne 
menţine la limita de supravieţuire. 

Forma specială prin care acest complex de factori se manifestă aduce însă în 
discuţie segmentarea, împărţirea, fragmentarea pe criteriul pozitiv versus negativ 
realizându-se astfel o delimitare, o împărţire a oamenilor după modul cum abordează 
ridicolul, după simţul penibilului sau după plăcerea de a se construi ca exemple ale unor 
mijloace de promovare a nonvalorilor. 

În prima categorie îi găsim pe cei care sunt consumaţi de efortul săptămânilor 
anterioare, de dezamăgirile pe care le-au comportat, de lipsa perspectivei, de gândurile 
sumbre pe care le au şi de lipsa motivaţiei pentru a merge mai departe. Consumaţi de 
neputinta de a face încă un efort, aceştia văd în ceea ce se întrezăreşte începând de azi un 
mijloc de a se retrage de pe scena socială sau de a trece într-un plan secund, de a lăsa 
faptele, pe care le-au săvârşit până acum cu atât de mult efort, să se ridice înaintea lor. 
Fără să mai poată fi în stare să-şi aprecieze rezultatele muncii, aceşti oameni devin 
personajele principale ale tranzitului lui Neptun prin Peşti de anul acesta. 
Comportamentul lor, pentru că acesta este elementul cel mai important în conjunctura 
acestei zile, va atrage atenţia cu cât va fi mai oscilant, iar ei vor ieşi în evidenţă cu atât mai 
mult cu cât vor dori să treacă într-un plan secund. Acest fenomen al valului care apare ca 
efect al curenților, ca finalitate a unei dinamici marine îi transforma pe aceştia în lideri de 
opinie, în stâlpi ai echilibrului şi chiar în exemple de bună comportare. Indiferent că aleg 
izolarea, pentru a se reface fizic, pentru a rezerva mai mult timp părţii sufleteşti sau celei 
sentimentale, pentru a lucra mai bine sau pur şi simplu pentru a uita de efortul făcut la 
limita superioară a puterii aceştia sunt urmaţi, sunt daţi ca exemple, sunt îndrăgiţi, 
lăudaţi, încurajați şi apreciaţi. Este un fapt cât se poate de rar acest mod pozitiv de 

manifestare a magnetismului astral, pentru că el nu vine dintr-o conjunctură benefică. 
Lilith, simţindu-şi libertatea aproape de forma sa maximă de manifestare, va acţiona în 
cascadă impunându-le acestora o încercare şi mai mare decât ce au avut până acum prin 
amplificarea conjuncturilor pe care le-au parcurs în ultima vreme, prin aglomerarea 
sarcinilor personale sau profesionale, prin implicarea lor în şi mai multe proiecte, cu şi 
mai multă răspundere. Şi pentru a fi eficientă, pentru a reuşi să concretizeze într-un cadru 
practic aceste intenţii forţa ei va acţiona la acelaşi nivel calitativ împovărând prin 
apreciere, suplimentând prin recompensă. 

De partea cealaltă a baricadei sunt paparudele care se aruncă singure în centrul 
mulţimii, strigând cât le ţine gura că au valoare, că pot, că munca lor trebuie apreciată şi 
că ei sunt cei care vor lăsa posterităţii etaloane de bună comportare, modele de civilizaţie. 
Aceste construcţii născute dintr-o minte strangulată devin reprezentaţi ai segmentului 
monden, indivizi cu un spirit gregar ce poluează cu maimuţărelile lor, cu lipsa de cultură, 
cu indecenţa lor şi cu tupeul fără margini. Aceşti reprezentanţi ai societăţii de consum uită 
de părul permanent şi trec brusc la vopsitul în şuviţe, îşi lipesc cu superglue ochelarii pe 
cap, îşi scurtează pantalonii, se îmbracă în straie cât mai colorate, ca pe coastele însorite 
ale Italiei, Spaniei sau Portugaliei, chiar dacă la noi încă nu e cald, îşi aruncă opincile cu 
canafuri în vârf la intrarea în oraş şi-şi iau în picioare pantofi de lac sau încălțăminte sport 
Adidas, Nike cărora le apar găuri în vârf, de la degetele prea lungi şi de la unghiile pe care 
natura le şlefuieşte şi le colorează aleator, după bunul său plac, apoi le păstrează aşa cum 
se păstrează stuful pe baltă, să aibă şi ei o amintire savuroasă a casei părinteşti. Limbajul 
acestor lipitori versatile devine dintr-odată cosmopolit. Chiar dacă toată copilăria şi toată 
adolescenţa au trăit cu gustul de pământ în barbă şi atunci când nu comunicau 
onomatopeic exprimările abundau în “fă”, „băi”, acum se adresează unii altora elevat cu 
„men”, „girl” sau mai nou „fată”. Acest comportament nu ar trebui să enerveze, ci să ne 
facă să înţelegem că aceste specimene, adoptând atât de uşor cuvinte într-o altă limbă, 
ascund faptul că în curtea părintească limbajul era ceva ce se folosea ca hainele curate, 
doar duminica la biserică. Până la un punct nu-i judecă nimeni că aleg să se comporte aşa, 
ci doar demonstrează, chiar într-un mod convingător, că fondul lexical al limbii de baştină 
nu le depăşea mai mult de 25,5 cuvinte. Şi pentru a pune puţin piper în supă, doresc să-i 
citez pe Mondenii (pe care îi apreciez foarte mult) cu una din replicile lor de geniu: “Ţara 
asta a devenit de nelocuit din cauza oamenilor care trăim în ea!” care se aplică peste tot în 
lume unde se adună în comunităţi indivizi care simulează o vorbire uşor afectată, nu 
pentru că ar aspira spre un tipar intelectual, ci pentru că au uitat să-şi scoată degetele din 
nas. 

Noi cei care nu agreăm tiparul de mai sus suntem consideraţi limitați, cu gândirea 
răsturnată, prosti şi Dumnezeu mai ştie cum (tonta, stupida şi alte adjective ce sună mai 
bine în altă limbă) preferăm simplitatea acestor limitări sau chiar deviaţiile de la cursul 
firesc spre care lumea se îndreaptă, preferăm să fim medievali citind, iubind, bucurându- 
ne de lumina soarelui de la marginea drumului încă plin de gropi şi ne lipsim de plăcerea 
de a ne gâtui în incultură, agramatisme mutate din limba română în alte limbi, doar 
pentru a cumpăra parfumuri, haine sau conserve de la Milano, Roma, Barcelona sau 
Londra. 

Calea pribegiei dacă nu are un iz de misionarism, dacă nu îi insuflă celui strămutat 
să-şi modeleze noul loc după cel de acasă, înfrumuseţându-l, este o rătăcire periculoasă. 
Am tot respectul pentru românii care simt româneşte acolo unde s-au stabilit, adaptându- 
se condiţiilor de acolo, şi tot disprețul față de cei care se uită cu silă la ceea ce au lăsat în 
urmă. Chiar şi în acest sector vibraţiile astrale ale acestei zile ne delimitează cele două 
direcţii şi ne descoperă calitatea a ceea ce suntem, a ceea ce am rămas după ce am trecut 
testul contactului cu civilizaţia, cu o altă civilizaţie, cu valorile altora, cu exemplele pe care 
le considerăm valoroase. 

Prin urmare, 4 aprilie ne aduce semnul unui început, nu pentru anul 2011, ci 
pentru anul 2012, când Neptun va intra definitiv în Peşti. Atunci strămutarea va fi 

definitivă, schimbarea va intra pe un drum de unde nu se mai poate întoarce şi pe care nu- 
] mai putem ajusta dacă ceea ce facem acum nu este corect, ci doar după ceea ce va venit 
spre noi după momentul martie 2012. 

Aceste trăsături, indiferent că vin dinspre opoziţia Soare-Saturn, din conjuncţia 
Uranus-Lilith sau că încep să se întrezărească din trăsăturile lui Neptun în Peşti ele nu pot 
fi încadrate doar în trăsăturile acestei zile. Lumina înţelegerii, ceea ce este esenţial în viață 
şi demersurile care implică modificări importante ale conduitei, ale domeniului 
profesional cer mult mai mult timp decât credem acum că avem nevoie. Ziua de 4 aprilie 
este însă importantă pentru că delimitează două perioade absolut speciale. Zonă tampon 
dintre aceste două mari perioade a început în 2008 când Saturn şi Uranus au considerat 
că a venit momentul să diminueze cantitatea, elementul care alimentează un statut, pentru 
că drumul pe care intrasem nu ducea nicăieri. Finalul acestei zone tampon va fi în 2015. 
Limitându-ne strict la această zi, valorile unghiurilor astrale ne vor încuraja să înţelegem 
mai mult, să ne concentrăm asupra unui singur scop, să-l îndeplinim şi să ne bucurăm de 
beneficii pe care nu le-am crezut atât de interesante în săptămânile anterioare, când 
vedeam în 4 aprilie un fel de final al unei perioade şi începutul alteia. Soluţiile de acum 
sunt însă nişte coloşi care, atunci când se vor ridica, ne vor ocupa o mare parte a timpului 
şi ne vor oferi în schimb merite cu totul speciale, trainice care vor face din 2011 anul unei 
deschideri unice, nu pe ceea ce cerem, ci pe ceea ce avem cu adevărat nevoie. 
În faţa acestor unghiuri măreţe, pe care atunci când doreşte să le sintetizeze pentru a le 
prezenta într-un mod inteligibil, astrologul se foloseşte de figuri de stil, de alegorii pentru 
a le expune în înţelesuri cât mai ample, recomandările sunt dificile. Fiţi unici, 
independenţi, acordaţi-vă libertatea de a simţi veritabil şi chiar dacă bucuria contactului 
cu libertatea are în coadă tinichele, lăsaţi-le să sune şi păstraţi în suflet dragostea de viaţă. 


Marţi, 5 aprilie 
Marti 5- 4-2011 2:45 Luna (Ari) --> Taurus 
Marti 5- 4-2011 2:46 Luna (Tau) Sex (Pis) Neptune 
Marti 5- 4-2011 9:54 Luna (Tau) Sex (Pis) Chiron 
Marti 5- 4-201117:46 Luna (Tau) Tri (Cap) Pluto 


Trecerea Lunii în Taur aduce azi o complicaţie specială. Azi oamenii se gândesc la 
ceea ce au pierdut, la roadele muncii lor, la ceea ce este important pentru ei, la ceea ce 
trebuie să-şi împlinească prin efort colectiv, prin munca în grup, prin stabilirea idealurilor 
comune, prin efort susținut sau prin afilierea la un organism mai mare, o organizaţie ce se 
extinde nu numai prin spectrul preocupărilor, ci şi prin instrumentele folosite. 
Dacă ieri am luat contact cu ceea ce este sublim şi grotesc în acelaşi timp, şi asta nu pentru 
că ar fi vorba de o noutate, azi avem mai multă încredere în sine şi mai multă determinare 
în ceea ce facem. Mulţi vor îndrăzni să se apropie mai mult de oamenii pe care i-au 
admirat de la distanţă, din umbră, din faţa televizorului, de partea cealaltă de stradă şi 
ceea ce exprimă ei pare să fie încărcat de emoție, impresionant. 

În realitate multe din cele ce vin azi sunt efectul muncii de până acum, sunt roadele 
atenţiei, a efortului de a câştiga un loc, o poziţie, de a face un pas înainte într-un domeniu 
nou şi de a beneficia de o împlinire. Ceea ce se vede în plan social nu este nimic de 
amploare, nimic substanţial pentru societate, dar deosebit de important pentru sine, 
pentru valorile personale, pentru demersurile pe care le gândim că trebuie să le facem şi 
mai ales pentru ceea ce ne va aduce, în timp, împlinire şi mulţumire. 

Chiar dacă nu totul va fi inspirat, chiar dacă nu totul va fi cald sau bine intenţionat, 
ceea ce se va consuma azi va fi în preajma dăruirii de sine, în preajma gesturilor care vin 
dintr-o pornire înţeleaptă, din gândire matură, atât cât putem fi în stare, fiecare după cum 
îi este educaţia, nivelul de înţelegere sau dăruirea. 

Fiind o zi de mari emoţii ce nu găsesc în exterior canalul pe măsura intensității lor, 
ceea ce exprimam azi are remanenţă şi este chiar indicat să împărtăşim din sentimente, 

din speranţe, din aspirații sau idealuri pentru că, cine ştie, poate similitudinea, rezonanţa 
sau căldura sufletească a celorlalţi va construi între oameni o punte ce va produce efecte 
mai mari decât ne aşteptăm. 

Prin urmare, 5 aprilie este o zi emoţională, de rezonanţă, de deschidere spre acele 
intensităţi pe care le considerăm benefice, care ne protejează, care ne propulsează sau ne 
deschid orizonturi noi, ne pun în legătură cu oamenii care simt şi gândesc la fel. Ceea ce ni 
se întâmplă azi nu este decisiv prin ceea ce se consumă, dar este constructiv prin ceea ce 
determină. 

Nu trebuie însă să uităm că încă suntem sub influenţa directă a relaţiilor malefice 
dintre planete, aşa cum s-au împlinit ieri şi aşa cum ne arată contextul general. Ceea ce ne 
bucură însă azi sunt faptele mici, care devin bijuterii, valori de patrimoniu, imagini de 
colecţie ce ne mai temperează puţin din nevoi, greutăţi sau nemulțumiri. 
De asemenea, nu trebuie să trecem cu vederea că azi sextilul Luna-Neptun este primul 
aspect pe care Neptun îl face de când a intrat în Peşti ce devine un fel de deschizător de 
drumuri. Ceea ce ştim noi din relaţia Taur-Peşti ne face să credem că ceea ce ţine de 
domeniul viselor, inspiraţiei, creativităţii prin chanelling, sublimării naturii inferioare prin 
dăruire, credinţă, iubire va avea până în august 2011 conotaţii benefice. Una va fi suferinţa 
şi alta căutarea spirituală. Dacă în toate celelalte lumea pare că s-a răsturnat, acestea, 
pentru câteva luni, se vor păstra într-un registru al normalităţii şi echilibrului, al 
dezvoltării şi stabilităţii. 


Miercuri, 6 aprilie 
Miercuri 6- 4-2011 2:01 Luna (Iau) Sex (Pis) Venus 
Miercuri 6- 4-2011 16:04 Luna (Tau) Tri [Vir] Juno 
Miercuri 6- 4-2011 17:40 Sun (Ari) Con (Ari) Jupiter 


Pentru toţi, aspiraţiile pe care le-am dezvoltat pe plan social în luna martie se vor 
împlini acum cu mare rapiditate. Problema este că nu prea va avea trăinicie, că va fi nevoie 
de un element administrativ, de un act, de un document care să marcheze evenimentul şi 
să-l atribuie unui proprietar pentru a dăinui. 

Atât în ceea ce priveşte sextilul Lună-Venus, cât şi în ceea ce priveşte trigonul Lună- 
Junon, ceea ce construim în intimitate, relaţiile de factură socială, cele amicale, dar şi cele 
familiale, de rudenie (în special cea de tipul părinte-copil), continuă azi ceea ce s-a 
întâmplat ieri, dar în alt registru. Dacă ieri am considerat că şansa şi norocul ne vin de la 
vecinul care şi-a cumpărat o capră şi ne da şi nouă din ceea ce obţine de la ea, azi 
descoperim că vaca noastră ne poate da dintr-odată lapte şi nu numai că ne bucurăm de 
ceea ce descoperim că deţinem, că avem, ci şi de faptul că azi obţinem nu ceea ce am cerut, 
ci ceea ce avem nevoie. 

Pe acest fond al norocului, al şansei care vine repede şi trece la fel de repede, 
conjuncţia lui Jupiter cu Soarele, când luminariile sunt în exaltare, amplifică dorinţa de 
studiu, înclinația spre acele fapte care schimbă în bine imaginea, conferă nobleţe şi pune 
bazele unor relaţii echilibrate. 

Nu putem însă vorbi despre un bine major, nu ne putem hazarda în a spune că se 
produce suficient de multă căldură pentru a neutraliza umezeala rece ce vine din partea lui 
Pluton sau din opoziţia Soare-Saturn. În toate acestea există un element benefic şi nu ţin 
neapărat să insist asupra lui pentru a reduce însemnătatea întregului context, ci doresc să 
subliniez că acesta va fi îndemnul astral al zilei, acela de a face o selecţie pozitivă. Este 
demn de remarcat că dorinţa de a face bine, de a scoate boala din corp, de a vindeca un 
organism, de a clarifica o situaţie, de a înlătura un inamic, de a obţine un avantaj 
important poate duce la înlăturarea unor bariere care nu au fost puse acolo de destin 
degeaba. Agresiunea, lipsa de moderație, curajul fals, cel susţinut pe lipsa de înţelegere, 
tupeu, va da ofrandă unui cer negativ şi efectul va veni de acolo, iar cel care îşi va consuma 
o parte din energie pentru a-şi tempera impulsurile de a vorbi mai tare, mai clar, mai 

mult, pentru a face toate acestea, dar cu măsură, va da ofrandă unui cer pozitiv primind în 
schimb putere, încredere, mulţumire. 

Cele două direcţii, aşa cum lesne ne dăm seama, nu apar azi. Cei care nu se pot 
controla, nu vor aprecia niciodată încrederea, pentru că urmăresc să-şi cultive ambiția şi 
binele personal, nu armonia sau succesul comun celor implicaţi, iar cei care urmăresc să 
aprofundeze viaţa ştiu că lucrurile trainice nu cad din cer, ci dacă sunt trainice aici, atunci 
un om trebuie să le construiască prin efortul său, oricât de mult l-ar ajuta cerul. 
Există însă o doză de înţelepciune, de experienţă în ambele cazuri şi cei orientaţi negativ 
nu vor cădea, nu vor fi neapărat umiliţi, nu vor pierde, ci vor câştiga ceea ce consideră 
preţios. Că până la urmă, pentru unii, ceea ce este preţios nu este constructiv, pentru că nu 
durează sau nu are valoarea socială menită să-i înmulțească binele, este numai problema 
lor. 

Prin urmare, 6 aprilie este o zi simplă şi deconectantă. Azi căutăm succesul, 
aprecierea şi, în mare parte, dacă vom depăşi limite nu va fi nimic periculos în asta. Cine 
gândeşte în perspectivă, cei care urmăresc să-şi cântărească cu mare atenţie fiecare pas, 
cei care sunt îngrijoraţi pentru fiecare greşeală pe care o săvârşesc, fie pentru că sunt 
perfecţionişti, fie pentru că nu doresc să-i afecteze pe ceilalţi prin deciziile lor au acum o 
misiune foarte grea. Aceştia nu se vor bucura pe deplin, pentru că situaţii similare ca 
acestea de azi în trecut s-au terminat prost şi se vor simţi îngrijoraţi pentru ceea ce-şi 
doresc (bucuria de o clipă) sau nu ştiu dacă şi-o pot permite. 

Dacă nu ar fi fost limitarea pe care încă o lansează Saturn din Balanţă, dacă Jupiter 
nu ar fi fost atât de grăbit în tranzitul său şi dacă luminariile nu ar fi fost în exaltare, 
situaţia ar fi fost cât se poate de normală, lucrurile nu ar fi fost învăluite într-un bine 
personal, aşa cum a cerut şi orice pericol, dacă el există, l-am fi putut anticipa. O formă 
stranie de limitare apare azi în ambele tabere: în cazul celor orientaţi negativ, prin 
perspectiva evenimentelor sau mai exact prin lipsa perspectivei, iar pentru cei orientați 
benefic prin bucuriile incomplete ce se manifestă în prezent. 

Recomandarea pentru această zi este aceea de a ne baza mult pe intuiţie, pe 
sentiment, nu pe îndemn, tăria de caracter aşa cum se manifestă ea în varianta proprie şi 
să nu conteze absolute deloc cât de bine sau cât de rău o duc ceilalţi, cum se descurcă ei, la 
ce pericole se expun. Să facem ca azi să strălucească acel sentiment care ne răsare prima 
dată în cale pentru a înţelege primul îndemn, primul instrument, cel mai accesibil element 
al puterii personale. 


Joi, 7 aprilie 
Joi 7- 4-2011 14:19 Luna (Tau) --> Gemini 
Joi 7- 4-201114:28 Luna (Gem) Squ (Pis) Neptune 
Joi 7- 4-2011 17:16 Luna (Gem) Sex (Ari) Uranus 
Joi 7- 4-201117:39 Luna (Gem) Sex (Ari) Lilith 
Joi 7- 4-2011 21:36 Luna (Gem) Squ (Pis) Chiron 
Joi 7- 4-2011 22:54 Luna (Gem) Sex (Ari) Mars 


Trecerea Lunii în Gemeni, pe fondul descinderilor puternice impuse de careul în T 
cardinal, de conjuncția Soare-Jupiter de pe Berbec, aduce zilei de 7 aprilie o formă 
neobişnuită de conduită. Ca şi cum nimic nu a fost greşit până acum, ca şi cum totul s-a 
desfăşurat în cele mai bune condiţii adoptăm un comportament jovial, detaşat, dar 
artificial. Îndemnul acestei zile este acela de a ascunde esenţialul, de a-l eclipsa, de a 
acţiona pentru a pune în umbră ceea ce se obţine greu, de a lăsa să se întrezărească doar 
ambițiile, uşurinţa de a acţiona, abilitatea de a obţine totul fără prea mare efort. Privite ca 
gesturi reprobabile, toate acestea trebuie înţelese că dovezi de slăbiciune, nu ca mijloace 
de subminare. 

Când Luna trece prin Gemeni simţim cu toţii un îndemn spre mobilitate, spre a ne 
trezi din lentoare, spre a ne spori acuitatea percepţiilor, spre a da o mai bună intensitatea 
afectivității pentru a lăsa în urmă impresii puternice, spre a atrage atenţia, spre a acţiona 

mai dinamic şi mai intens asupra oamenilor prin impresii imediate, nu prin supleţea 
gândirii. Primul element cu care intrăm în contact este acela al conversaţiei. Vorbim mult 
cu cei de lângă noi sau în gând, ne consumăm mult energia în gesturi care nu au relevanţă 
nici pentru noi, dar nici pentru cei cu care sau faţă de care le facem. 
Când Lună are de înfruntat un careu cu Neptun şi altul cu Chiron, adică atunci când 
pierde la loto şi se aruncă în sticla de whisky de supărare că nu o ajută Dumnezeu să 
trăiască în opulenţă (că doar merită, nu?), ceea ce se va vedea la suprafaţă este o 
disimulare ce se susține pe combaterea directă a nemulțumirilor, a negativităţii cu care 
intră în contact ca şi cum acesta este un etalon. În felul acesta, azi vom ajunge să 
generalizăm după un caz particular, pentru că nu vom putea să facem clar distincţia între 
cei doi termeni sau dacă, în virtutea educaţiei, mintea ne ajută să facem această separare 
azi ne va tenta curajul de a trece de la una la cealaltă, de a anula graniţa dintre ele, fără a o 
înlocui cu o explicaţie, pentru a face din această atitudine un model ce poate fi reprodus, ci 
pur şi simplu pentru a face ceva ce nimeni nu mai îndrăzneşte. 

Acum ajungem la elementul cel mai grav al acestei zile: sfidarea. Azi suntem 
îndemnați de magnetismul astral să sfidăm ceea ce nu am putut rezolva, ceea ce nu am 
putut soluţiona, ceea ce nu am reuşit să înţelegem sau să cuprindem, ceea ce nu s-a 
acceptat şi, mai ales, ceea ce nu am transformat. Dacă un înţelept ştie că este mult mai 
important cum depăşeşti o situaţie decât soluţia în sine, azi devine, înainte de toate, 
importantă calitatea gestului şi apoi ceea ce poate aduce acesta. Azi ne rupem de 
înţelepciune, de experienţa de viaţă, de relaţiile benefice, pentru a da mai multă 
importanţă acelor elemente care nu funcţionează, cărora nu le-a fost sortită o soluţie, care 
sunt incomplete sau chiar greşite. Dintr-odată le vrem şi pe acestea vii, prezente în jur, 
dinamice, dintr-odată le dăm acestora ceea ce este mai preţios pentru a ne oferi nouă un 
statut amplu, dinamic şi, în propria viziune, chiar preţios. 

Această disimulare prin amplificarea slăbiciunilor este un element cât se poate de 
personal. Chiar dacă Luna în Gemeni nu este deloc tentată să facă gesturi doar pentru 
sine, ea îndeamnă la spectacol, teatru, demonstraţie, ea având nevoie de un auditoriu pe 
care îl va aprecia atât timp cât îi va întreţine imaginea despre sine, acum din careul cu 
Neptun şi cu Chiron ea va construi drame existenţiale pe care va încerca să le prezinte ca 
exemple de bune practici, ca modele de înţelegere sau înţelepciune. 

Modul special prin care acest magnetism astral, construit din dinamismul careului 
în T, agresiv, precis, rece, dar şi plăcerile incomplete, dorinţele puerile, satisfacţiile 
penibile ce vin din poziţia Lunii în Gemeni, ce se combină, ne aduc azi întâmplări 
nefericite pe care nu vom reuşi să le vedem ca pe soluţii, ca pe simple etape într-un proces 
mai mare, ci ca pe nişte dovezi ale frustrării, ale atacului la persoană, ale jignirii, umilinţei 
sau sfidării pe care fiecare va încerca să le combată la nivelul la care se produc reuşind să 
construiască un circ straniu, ce va inspira multora limitare, simplism, prostie sau umor 
penibil. 

Prin urmare, azi vom alege să alergăm în jurul cozii strigând mulţimii ideile 
filosofice ce stau la baza acestui nobil gest. Ceea ce ne va domina spectrul gândurilor şi 
gama sentimentelor este un moment de rătăcire, o rupere a ritmului, o uitare selectivă 
care ne va da impresia că avem mai puţine probleme acute de soluţionat, dar totuşi ceva, 
din invizibil, nu ne lasă să ne simţim bine, să ne relaxăm, să ne destindem, să ne permitem 
o vacanţă, să ne petrecem timpul liber prin parcuri, restaurante sau aiurea prin oraş. 
Multora aceste elemente de subtilitate astrală nu le tulbura cu mult existenţa pentru că se 
vor mula perfect cu obiceiurile pe care le dezvolta din 2008 încoace. Începându-şi suita de 
aspecte tulburătoare, din 2008 încoace Saturn ne-a dezvelit de caracterul iluzoriu, prin 
opoziții cu Uranus, ne-a luminat drumul arătându-ne cât de greşit este sau cât de 
periculos, iar acum ne luminează la faţă oamenii cu care lucrăm, tipurile de relaţii pe care 
le dezvoltăm cu ei, sinceritatea pe care le-am împărtăşit-o şi feedback-ul pe care l-am 
primit de la aceştia. În tot acest traseu puţini au fost cei care au avut curajul şi tăria de 
caracter să se menţină verticali, puţini au fost cei care au ales să se consume pe sine 

pentru că anterior au reuşit să înveţe că pentru a trăi frumos şi armonios este mult mai 
important cum faci, cum trăieşti, decât finalitatea. 

O parte se vor ridica împotriva acestei idei, simțind cum le urcă în vene dorinţa de a 
da o replică, de a se opune unui demers sau de a răsturna o situaţie. Nu se ştie dacă pot să 
obţină efectul pe care îl preconizează, doar îşi închipuie, dar prioritar, din magnetismul 
astral al zilei de azi, este acest îndemn de a nega, anula, de a sfida esenţialul dintr-o durere 
sufletească, într-un “nu pot” ce nu va fi exprimat în simplitatea sa umană, ci în termeni 
filosofici, în metafore sau în alegorii. 

Recomandarea pentru această zi este o invitaţie la simplitate. Multe din cele ce ne 
sunt date să le trăim nu au nevoie de consistenţă, ele sunt diluate sau combinate într-o 
diversitate care nu vine din spiritul personal, ci dintr-o interacţiune pe care mintea o 
scapă, nu o poate cuprinde aşa cum este şi nici nu-i poate înţelege subtilităţile. O existenţă 
marcată de suferință nu are o singură direcţie, ci două: purificarea spiritului şi întărirea 
convingerilor pozitive. Nu-i nimeni vinovat că suferim, în afară de sine, tocmai de aceea 
pentru a înnobila această experienţă să ne amintim azi că tensiunea, ranchiuna, 
răzbunarea ne face mici şi rigizi, iar înţelegerea, dragostea şi iertarea ne conferă un rost 
special vieţii, unul pe care îl vom aprecia cu atât mai mult cu cât înaintăm în vârstă. De 
aceea aproape de finalul ei unii sunt înţelepţi şi senini, iar alţii doborâţi de ceea ce i-a 
chinuit toată viaţa. 


Vineri, 8 aprilie 
Vineri 8- 4-2011 16:37 Luna (Gem) Tri [Lib] Saturn 
Vineri 8- 4-2011 19:18 Luna (Gem) Squ (Pis) Venus 
Vineri 8- 4-2011 23:20 Luna (Gem) Sex (Ari) Jupiter 


În a doua zi de Gemeni (Lună în Gemeni) parfumul dualității, al aspirațiilor 
desprinse parcă din Stăpânul Inelelor, la fel de ample şi la fel de periculoase, comportă o 
uşoară atenuare, mulţumindu-ne cu sentimente împlinite, cu tandreţea, cu senzaţia că 
inventivitatea sau versatilitatea pot suplini o căldură intimă, pot înlocui încrederea, 
supleţea sau puterea de adaptare. 

Prima parte a zilei va fi rezervată atenţiei pentru corp, a împlinirii nevoilor 
corporale, a soluționării unor probleme pe care trupul le cere prin nevoia de căldură, 
curăţenie sau chiar sănătate. Împlinirea acestora ne duce însă într-un tărâm al îndrăznelii. 
Aproape că vom uita că în prima parte a zilei puterea a fost o problemă, autocontrolul de 
asemenea şi vom încerca spre seară să compensăm toată această umilinţă fizică, prin 
suplimentarea efortului. În acest moment intervine careul Luna-Venus care aduce 
suprimarea sentimentului, a senzaţiei de bine, a confortului în faţa unor motivații prea 
mari pentru starea de vitalitate pe care o avem, cunoştinţe, putere, rezistenţă. Dacă în 
prima parte a zilei uitarea de sine, privită la nivel fizic, a însemnat conştientizarea unor 
probleme fie de natură socială, fie medicală, în a doua parte a zilei această uitare de sine se 
va aplica în imaginea socială, în calităţile pe care societatea ni le-a apreciat cel mai mult în 
ultima vreme. Unii vor merge chiar până la sfidarea acestei atitudini pozitive pentru că au 
ceva de demonstrat, au de soluţionat ceva, au de compensat ceva. Cei care sunt lipsiţi de 
simţul ridicolului vor fi însă extrem de dezamăgiţi pentru că aşteptările lor nu vor fi deloc 
împlinite, iar acolo unde vor reuşi să atragă atenţia impresiile nu vor fi tocmai plăcute. 
Toate acestea se întâmplă pentru că există un îndemn spre a compensa, spre a soluţiona 
ceea ce ieri sau în prima parte a zilei nu am reuşit, dar nu există suport astral, iar ceea ce 
forţăm nu încape în vasul pe care îl avem acum. 

Prin urmare, 8 aprilie este o zi de ataşament şi sufocare. Nici corpul nu 
funcţionează cum trebuie, nici mintea nu înţelege cum trebuie semnalele care îi sunt 
lansate din planul social şi nici în sectorul intim evenimentele nu par să ne îndrepte spre 
echilibru şi stabilitate. Invocarea oboselii, a plictiselii, a epuizării psihice, a stresului, a 
lipsurilor materiale şi de asemenea a consecinţelor pe care acestea le comportă, au o mare 

prioritate azi. Ceea ce se vede la exterior ţine doar de intenţia de a repara în mare grabă 
ceea ce s-a stricat, dar nu se va reuşi decât să se strice şi mai mult. 
Ceea ce vine spre noi azi în această a doua zi de Gemeni (Luna în Gemeni) trebuie să aibă 
doar calitatea de informaţie. Asta implică o formă de autocontrol pe care zodia Gemeni nu 
o poate oferi: autocontrolul prin cunoaştere. Semnul cunoaşterii, care ne vine de fiecare 
dată dinspre Vărsător, este acum gol goluţ. Neptun tocmai a trecut în Peşti, iar în Vărsător 
nu mai avem nicio planetă care să ne confere un instrument, fie el şi negativ ori agresiv, de 
cunoaştere. În absenţa acestui element, suplinim “a cunoaşte” cu “a şti”, adică suplinim, în 
conjugare, cunosc cu ştiu, ceea ce înseamnă că lăsăm în urma forţa activa care ne 
propulsează spre cunoştinţe noi prin orientare şi o înlocuim cu o forţă activă care se ocupă 
de reinventariere, de recunoaştere, de verificare. 

Diferenţa majoră dintre cele două verbe este în astrologie pusă pe seama diferenţei 
majore care există între profunzime şi superficialitate. Dacă totul ar fi, aşa cum am indicat 
şi ieri, încadrat în limitele normalităţii, şi contextul astral nu ne-ar mobiliza atât de mult, 
am aştepta să treacă furtuna fără să pierdem ceva important. Acum însă ceea ce simţim 
este real, chiar avem de reparat ceva, dar nu putem, nu dispunem de mijloacele necesare şi 
pentru a nu strica trebuie să ne oprim doar la a observa. 


Sâmbătă, 9 aprilie 
Sambata 9- 4-2011 1:50 Luna (Gem) Squ [Vir] Juno 
Sambata 9- 4-2011 2:45 Sun (Ari) Sex (Gem) Luna 
Sambata 9- 4-2011 5:20 Luna (Gem) Sex [Ari] Mercury 
Sambata 9- 4-2011 11:49 Pluto <Cap> S/R 
Sambata 9- 4-2011 18:29 Luna (Gem) Opp [Sag] Node 
Sambata 9- 4-2011 22:35 Sun (Ari) Con [Ari] Mercury 


Azi, când Pluton îşi începe mersul retrograd, Soarele şi Luna se întâlnesc în sextil, 
iar, spre seară, Soarele trece prin conjuncţia cu Mercur. Ceea ce este interesant vine din 
conjuncţia Lunii cu Coada Dragonului, împlinită cu puţin timp înainte de miezul nopţii 
ceea ce va aduce întregii zile un mesaj de ameninţare, de stres, de confuzie, de pericol 
iminent ce va fi luat în considerare în măsura în care întreaga săptămână am ţinut pasul 
cu acest gen de informaţii, ne-am documentat sau ne-am ţinut aproape de sectorul care ne 
avertizează acum. 

Pluton în Capricorn are ambiţii deosebit de mari de a schimba lumea, de a o 
valoriza, de a inversa priorităţile, de a face din munte mare şi din mare munte, de a 
strămuta centrele de putere, de a le muta în zone aride pentru a le face total inaccesibile şi 
prin asta de a le garanta dominare absolută. Totuşi, Capricornul, chiar dacă poate împlini 
aceste ambiţii nu este domiciliul lui Pluton, deci pentru ceea ce se consumă acum este 
nevoie de resursă, de o umezeală potrivită, de o rezervă, de un combustibil. Careul lui 
Pluton cu Saturn aduce inserţia unui factor străin într-o zonă de conflict tocmai pentru a 
controla conflictul, tocmai pentru a schimba specificul zonei, pentru a simula consumul 
propriu pentru elevare, dominare, control, dar în realitate pe aceste modificări de vibraţie 
impuse de Pluton schimbarea centrelor de putere implică furt, deposedare, însuşirea unui 
teritoriu cu mari resurse. 

Nu azi se vor întâmpla toate acestea, pentru că intervalul de timp este prea mic 
pentru un val atât de mare, ci de-a lungul întregului an 2011, chiar şi în următorii ani, 
până în 2015. Ceea ce vom remarca azi este o descoperire a adevărului, o aducere la 
lumină a intenţiilor care au stat în spatele evenimentelor vizibile până acum, o iluminare 
prin percepţie directă, prin contactul cu informaţia. 

Din nou, ca de altfel de-a lungul întregii săptămâni, valorile se împart în funcţie de 
orientare. Cei care se ambiţionează să fie împotriva curentului, care gândesc numai pentru 
ei şi binele cel mai mare care li se poate întâmpla este să muncească cineva pentru ei sau 
să le fie oferit direct produsul finit, gata elaborat, ei numai să-l consume, ca în povestea cu 
leneşul, au parte azi de şocuri. Întâi îi vor cuprinde prin limbaj, apoi concret prin lovituri 

neintenţionate care le pot lăsa semne pe corp, le compromit imaginea sau le strică un 
obiect personale care îi însoțea. Asta implică o uşoară deposedare, o înstrăinare de 
siguranţa de sine, de calm, de bucurie, de jovialitate sau chiar de stabilitatea pe care le-o 
oferea sațietatea. Dacă acestea nu sunt înţelese ca avertismente, şocurile vor trece în alt 
plan, cel al evenimentelor esenţiale, ce vor veni în cascadă şi care au menirea de a le arăt 
acestora că nimeni nu este de neînlocuit. 

De partea cealaltă, cei care sunt pozitivi şi urmăresc să nu strice nimic în mediul în 
care trăiesc, ci dimpotrivă se consuma pentru a dărui, iubi, pentru a alina o suferinţă 
pentru a oferi stări sufleteşti pozitive, adică pentru a se face utili sieşi şi celor din jur, iau 
contact azi cu valori, cu informaţii surprinzătoare. Simţurile le sunt dintr-odată ascuţite, 
înţelegerea trece într-un alt plan şi parcă totul le funcţionează mai bine. Se vor menţine în 
această stare dacă respectă principala condiţie plutoniană: starea de martor. Când îşi vor 
revendica simţul, informaţia, efectul, starea, vor reveni la ipostaza de dinainte şi se vor 
mulţumi doar cu beneficiul de a declanşa un proces, fără a putea să-l şi finalizeze. 
În ambele cazuri înţelegem că revenirea lui Pluton la mersul retrograd ne pune în faţa 
înţelegerii corecte a evoluţiei prin folosirea ambiţiei, a dorinţei de progres. Diferenţa 
dintre cele două elemente ne apare ca diferenţa dintre Lady Gaga, pe care o consumă mult 
dorinţa de a fi remarcată, de a ieşi în evidneţă şi Gandhi — un personaj cu adevărat 
remarcabil ca în citatul lui Conficius „Nu trebuie să fii trist că n-ai fost remarcat. Fii trist 
că n-ai făcut nimic remarcabil.” Calitatea artistei este de necontestat, însă doar la nivelul la 
care se exprimă ea, dar dacă ar fi să comparăm cele două exemple, ne dăm seama care este 
mai valoros aplicând un exerciţiu de imaginaţie: fără de care dintre aceştia doi am putea 
trăi? Răspunsul ne va încadra în una dintre cele două categorii. 
Evident, există şi cârcotaşi care vor considera că ei pot trăi şi fără Lady Gaga si fără 
Gandhi, însă ei nu ştiu că asta înseamnă dezinteres, adică a trăi fără interesul acordat 
celuilalt, fără a fi interesat de comunitatea care îţi creează identitatea, deci... Lady Gaga! 

Prin urmare, într-o manieră atipică observaţiilor de natură astrologică, ziua de 9 
aprilie, dominată în totalitate de intrarea planetei Pluton în mers retrograd, ne întoarcem 
la ceea ce considerăm important, la ceea ce ne incită simţurile, la ceea ce ne motivează, la 
ceea ce ne place să facem cel mai mult. Confuzia între a cunoaşte şi a şti este şi azi un 
obstacol important şi pentru a-l ascunde vom face apel la trecut, la ceea ce credem că ştim 
cel mai bine, la abilităţile pe care ni le-am dezvoltat, la relaţiile din trecut, la oamenii care 
ne rezolvau solicitările. 

Conjuncţia Soarelui cu Mercur devine astfel un aspect secundar, asistând celelalte 
unghiuri ale zilei. De aici ne vin neîmplinirile pe care acum le selectăm, dar nu în timpul 
zilei, ci spre seară, când un eveniment aparent banal, ce ne va tulbura sufletul şi ne va 
aminti de trecut, ne va răscoli. 

Ceea ce nu este bine să facem vom fi tentaţi să facem pentru că nu simţim o 
condiţionare directă. Asta se întâmplă pentru că unghiurile dintre planete se îndreaptă azi 
mai mult spre informaţii şi mai puţin spre cei care le manipulează. Ceea ce nu înseamnă că 
o ieşire din ritm, o eroare, o greşeală nu poate genera consecinţe grave. 
Recomandarea pentru această zi este aceea de a respecta informaţia, dar de a o privi dintr- 
o perspectivă benefică. Anul 2011 este unul extrem de dificil, puternic, însă nu tot ce vine 
de aici este benefic sau constructiv. 

Duminică, 10 aprilie 
Duminica 10- 4-2011 0:01 Luna (Gem) --> Cancer 
Duminica 10- 4-2011 0:18 Luna (Can) Tri (Pis) Neptune 
Duminica 10- 4-2011 3:03 Luna (Can) Squ (Ari) Uranus 
Duminica 10- 4-2011 3:40 Luna (Can) Squ (Ari) Lilith 
Duminica 10- 4-2011 7:08 Luna (Can) Tri (Pis) Chiron 
Duminica 10- 4-2011 11:47 Luna (Can) Squ (Ari) Mars 
Duminica 10- 4-2011 13:56 Luna (Can) Opp [Cap] Pluto 


Trecerea Lunii în Rac aduce o întoarcere la valorile familiei, la bucuriile intimităţii, 
la romantism diminuându-se uşor simţul realităţii şi dezvoltându-se latura senzorială. 
Ceea ce era plăcut acum devine pasional, ceea ce era perspectivă, acum devine familiar, 
căutându-se astfel împlinirea prin ambivalenţa perseverenţă versus sensibilitate. 
Ceea ce vine acum spre noi cu Luna în Rac şi deci cu împlinirea careurilor cu planetele din 
primul sector al Berbecului (Uranus, Lilith şi Marte), dar şi, spre seară, opoziţia cu Pluton 
este un semn de sancţiune, de penitenţă care ne alungă fluturii din cap şi ne aduce într-o 
realitate foarte dură. Indiferent că se va pune problema valorii, a evaluării bunurilor, a 
banilor sau a relaţiilor de factură profesională, elementul realitate ne aduce în faţa 
restricţiilor, a puţinului, a sancţiunilor sau a meditaţiei asupra efortului, a simțului 
datoriei, a momentului de indecizie, a muncii susținute pentru a conduce sau a hrăni, 
pentru a atinge o ţintă, un ideal. 

Azi este mai puţin important că Luna împlineşte două trigoane cu Neptun şi 
respectiv Chiron, care ar aduce o umbră de nostalgie, o sensibilitate poetică, o înclinaţie 
spre poezie, spre învăţăminte, spre experiențe de viaţă. Azi este importantă crucea 
cosmică pe semne cardinale, împlinită prin intermediul Lunii, ce aduce o precipitare a 
acţiunilor, o stricare a relaţiilor, distrugerea unui demers sau îmbolnăviri cauzate de 
substanţe cu acţiune rapidă, ingerate din greşeală cu care intrăm în contact dintr-o eroare. 
Punând în balanţă cele două direcţii, aspectele pozitive nu pot echilibra impulsurile 
negative pentru că Saturn — timpul — este extrem de restrictiv, reduce durata de 
desfăşurare a proceselor, le opreşte în timpul derulării lor şi ne oferă o perspectivă 
deosebit de complicată, foarte greu de atins pentru care este imperios necesară experienţa. 
Toate acestea acaparează întregul spectrul al gândirii, ne prinde în totalitate în vaporii fini 
şi ne obligă să căutăm soluţii practice. Poezia, romantismul acum nu sunt deloc practice, 
nu au deloc înfăţişarea unui demers practic, tocmai de aceea, chiar dacă e mult mai greu 
să te tot laşi preocupat de ziua de mâine, să împarţi putinul care ţi-a rămas, este de 
preferat decât să tot patinăm în iluzii, să ne păcălim că dacă simţim profund şi poetic viaţa 
dintr-odată se va schimba. Azi nu ne va plăcea această latură melancolică, nu o vom 
prefera cu toate că nici de separat nu ne vom separa de ea. 

Este interesant însă că, aceste două elemente în forma în care coabitează, tind să ne 
ofere soluţii doar pentru că lucrează împreună. Nimeni nu poate pune la îndoială 
disponibilitatea către muncă cu care vine în zodiac Racul, aşa cum nu se poate trece în 
planul secund sensibilitatea specială pe care aceste semn o deţine şi o ascunde în spatele 
unei atitudini dure, aspre, rece, retractile. Privind un rac te cuprinde căldura pe care ne-o 
conferă gerul când îţi arde pielea, dar atunci când braţele unui Rac se deschid pentru a 
cuprinde, gestul său este total, aproape androgin, pentru care merită să te laşi congelat în 
secundele de dinainte. 

Merită să ne lăsăm preocupaţi acum de greutăţile vieţii, merită să ne lăsăm speriaţi, 
atinşi de gerul năprasnic al disperării, al grijilor acide, pentru că asta ne va îndrepta întâi 
spre necesitatea de a munci şi apoi spre disponibilitatea de a depune efort. Racul are de la 
natură geniul muncii, al hărniciei, al efortului susţinut, asiduu care îl ridică şi dacă e moral 
şi dacă e imoral, şi dacă e înzestrat cu abilităţi intelectuale speciale şi dacă trăieşte pe un 
vârf de munte, acolo unde se întâlnesc vânturile cu alpiniştii curajoşi. Capacitatea sa de a 
depune efort nu poate fie egalat decât de ambiția Scorpionului sau de originalitatea 
Vărsătorului, însă niciodată nu va considera că munca îi este blazonul, ci doar mijlocul 

prin care îşi trăieşte cu intensitate viaţa. Mulţi dintre raci nu sunt respectaţi, dar sunt 
populari, nu sunt lăudaţi, dar sunt căutaţi şi consultaţi, pentru că au ceva din simplitatea 
originară a familiei din care provin, simt asta şi acesta este elementul cu care se vor 
mândri. Înţelegeţi, voi cei care nu sunteţi raci, de ce sunt atât de greu de înţeles aceşti 
minunaţi nativi, de ce au atât de multe lucruri preţioase de ascuns şi de ce sunt atât de 
generoşi atunci când împart între două zâmbete de gheață grămezi de spini. 
Valorile familiei, simţul matern desprins din egregor, este un mister al naturii pe care îl 
descoperim asemenea racilor prin experienţe dure, prin înfruntarea greutăților, prin 
seninătatea cu care iau firul de la capăt chiar dacă el se rupe des, prin uşurinţa cu care 
ridică pe umerii lor imaginea proastă a familiei şi şi-o revendică pentru că poate vedea 
dincolo de nemulţumire, chin sau se poate obişnui cu ele de dragul unui sentiment 
androgin pe care îl caută în toţi oamenii cu care interacționează. 

Prin urmare, 10 aprilie este o zi de Rac (Lună în Rac), dar nu oricum, ci una 
veritabilă, una exemplară, cu umbre de nostalgii prinse în păr aşa cum îşi prind ţigăncile 
banii, sensibilă aşa cum este trestia neatinsă, dar tăioasă atunci când vrei să o smulgi în 
locul ei, încărcată de efort, stres, nemulţumire, disponibilitate spre a căuta rezolvări, spre 
a soluţiona, spre a cerceta în locuri de care alţii se tem, înclinată spre a pune la punct ceea 
ce alţii nu apreciază, nu pentru că am fi ctitori de valori, ci pentru că azi predomină o tentă 
emoţională veritabilă pe care dorim să o ascundem pentru a nu ne fi smulsă, strivită, 
pentru a nu ne-o îngrădi în reguli penibile, spre a nu ne-o înstrăina de locul care ne 
hrăneşte sufletul. 

Fiecare va trăi în felul lui această zi, pentru că fiecare are o altă sursă pentru 
sensibilitatea sa, însă greutatea pe care o conferă contactul cu conţinutul, înainte de a ne 
lăsa impresionați de formă, duritatea cu care suntem loviți azi ne conferă percepţia unei 
lumi în schimbare din care fie suntem expulzați, fie suntem obligaţi să ne câştigăm un loc 
pe care apoi să-l menţinem cu mult efort. 

Ceea ce ne sperie azi trebuie soluţionat, ceea ce vine spre noi ca sarcină are în coadă 
sa un efort şi mai mare şi fără ordine şi precizie, fără grija faţă de obiect, fără hărnicie nu 
vom rezolva nimic. 


Luni, 11 aprilie 
Luni 11- 4-2011 0:43 Luna (Can) Squ [Lib] Saturn 
Luni 11- 4-2011 7:59 Venus (Pis) Opp [Vir] Juno 
Luni 11- 4-2011 8:20 Luna (Can) Squ (Ari) Jupiter 
Luni 11- 4-2011 9:02 Luna (Can) Sex [Vir] Juno 
Luni 11- 4-2011 9:09 Luna (Can) Tri (Pis) Venus 
Luni 11- 4-2011 9:58 Luna (Can) Squ [Ari] Mercury 
Luni 11- 4-2011 14:59 Sun (Ari) Squ (Can) Luna (Half Luna) 
Luni 11- 4-2011 23:40 Mars (Ari) Squ [Cap] Pluto 


Ultima zi de Rac mai păstrează puţin din aroma zilei anterioare şi încă mai poate 
menţine firul întins pentru a ne oferi „privilegiul” de a înțelege că viața nu este deloc 
simplă, ci dificilă, iar atunci când devine şi complicată oamenii sunt de vină. 
Prima zi a săptămânii dă tonul aspectelor din acest interval. În primul rând opoziţia lui 
Venus cu Junon aduce probleme maritale, dificultăţi în cuplu ceea ce duce la complicaţii 
relaționale care, dacă se va dori finalizarea lor în termen scurt, vor duce la rupturi, 
separări, pierderi de obiecte sau răniri în public. Maniera specială prin care Junon ridică 
azi o opoziţie cu Venus ne aduce aminte de latura certăreaţă a femeii, de uşurinţa cu care 
îşi transpune întregul of în vorbe, în exprimare, disperarea intensă prin care glasul, timbru 
vocal, sunetul care i se aude din gât trebuie să devine o armă, transformă această zi într- 
una gălăgioasă, fără a se finaliza în vreun fel dramul de determinare prin ambiţie, nerv, 
mânie care ne vine dinspre careul lui Marte cu Pluton. 

Complicaţiile lui 11 aprilie sunt însă profunde. Ceea ce iese la suprafață este numai 
vârful unui iceberg, pentru că în adâncimile oceanului sentimental să fie plasată întreaga 

sa greutate. Cu Luna trecând prin Rac şi cu ambițiile ascuţite de planetele care acum 
doresc să se impună, fără să aibă un plan, doar pentru că li sau terminat combustibilul, 
doar pentru că nu mai au răbdare, că întâmpină din partea celorlalţi prea multă opoziţie 
şi, psihic vorbind, nu mai rezistă, întregul plan este unul deosebit de delicat. Scena aduce a 
lemn putrezit de umezeală, iar pentru a salva relaţiile, prin asemănarea cu această 
imagine, se va căuta o soluţie viabilă, comunicativă, volubilă (specifică semnelor de aer) 
într-un mediu prea umed, prea ataşat de sentimente, de nevoia de împlinire afectivă, prea 
mult ataşat de amintiri sau de obiectele care le conferă statut sau imagine. 
Cei care supraviețuiesc acestei zile au veleităţi, au puteri, au abilităţi, au experienţă şi 
apelează acum la un bagaj karmic, nu la unul energetic, la o formă concentrată, pe care 
misticii hinduşi o numesc bindu şi pe care o venerează ca fiind o altă formă de manifestare 
a esenței. 

În a doua parte a zilei, evenimentele vor sări de sub control. Întrebarea, un răspuns, 
un gest, consumarea unei întâlniri sau pur şi simplu un proces mental care se derulează 
acum sub impulsul unor forţe străine nouă, ne complică relaţiile, fac să fim înţeleşi greşit, 
să fim percepuți greşit să ne împotmolim doar pentru că se opune cineva demersului, 
neglijând faptul că îndemnul astral este spre a rupe o legătură, spre răzbunare, spre a 
dezlănţui o forţă agresivă, spre a minţi sau a ascunde, din teamă ori răutate, o informaţie 
prețioasă. Într-un demers social, într-o acţiune cu caracter public a acţiona în acest fel 
înseamnă a ruina pe cineva, a obstrucţiona, ai afecta imaginea. Aspectul seamănă mult cu 
ceea ce s-a întâmplat în prima jumătate a anului trecut când Marte a stat aproape 8 luni în 
semnul Leului zdruncinând destinul creatorilor, vocaţiile, sentimentul de dăruire, 
sinceritatea faţă de prieteni, tăria de caracter. 

Careul lui Marte cu octava sa superioară ne îndeamnă spre un eveniment din 
perioadă octombrie 2009 — iunie 2010, când Marte a trecut prin Leu, ne va aminti de 
modul cum am gestionat valorile, ce am pierdut şi ce am câştigat, cum ne-am construit un 
alt viitor şi de ce destinul ne-a încredinţat anumite victorii şi anumite eşecuri. 

Prin urmare, prima zi a săptămânii este o zi a leacurilor. Ne gândim la ceea ce este 
cel mai bine, apelăm la virtuțile terapeutice ale cuvintelor, sentimentelor, la relaţiile care 
ne liniştesc, la Spiritul Universal, la vocaţie sau la experienţele de viaţă pentru a ne ridica 
deasupra limitărilor din ultima vreme. 

Azi se simte mult şi confuz. Mercur este încă retrograd în Berbec şi, spre seară, s-ar 
putea să fim puţim mai iuți la mânie decât de obicei, fără să avem un motiv real, fără să ne 
oprim asupra unei întâmplări pe care să o analizăm în ansamblu, ci ne vom aminti reacţii 
mai vechi pe care le aducem acum brusc în prezent. 

Dacă ceva va fi limpede azi, atunci acel ceva trebuie să vină din modul cum 
selectăm conflictele şi realizările din perioada octombrie 2009 — iunie 2010. Rostul 
principal pentru care ne amintim azi ceva din acea perioadă şi reacționăm la fel, stă în 
faptul că acolo ne-a rămas o mare cantitate de energie, acolo am lăsat o parte a sufletului 
pe care trebuie să-l recuperăm ca să ne fie întreg. În planul acţiunilor această recuperare 
va merge azi pe drumul înţelegerii. Înţelegem care a fost rostul binelui, dar şi al răului din 
acea perioadă. 


Marţi, 12 aprilie 
Marti 12- 4-2011 6:32 Luna (Can) --> Leo 
Marti 12- 4-2011 7:02 Mercury [Ari] Con (Ari) Jupiter 
Marti 12- 4-2011 9:37 Luna (Leo) Tri (Ari) Uranus 
Marti 12- 4-2011 10:26 Luna (Leo) Tri (Ari) Lilith 
Marti 12- 4-2011 20:50 Luna (Leo) Tri (Ari) Mars 


Trecerea Lunii în Leu aduce un nou elan sentimentelor şi ne pune într-o postură 
deosebit de favorabilă. Unii se vor linişti, alţii se vor deconecta, unii vor da curs 
creativităţii mai mult decât au făcut-o până acum, alţii vor beneficia de multe contacte şi 
întâlniri, de schimburi de experienţă. Această abundență ne încălzeşte atmosfera, ne face 

plăcuţi, dispuşi să lăsăm o părere bună în urmă, sensibili, calzi şi generoşi. 
Totuşi, Luna, fiind o asistentă a conjuncţiei Mercur-Jupiter, ne introduce într-un fel de 
iluzie karmică. Ni se pare că totul este posibil, că dificultăţile vieţii s-au mai rezolvat, că 
multe sunt pe punctul de a trece într-un alt plan sau că, judecând după umbra mare 
anunţată de după colţ, Gandalf cel Gri apare acum transformat în urma suferințelor şi a 
încercărilor existenţiale. 

Chiar dacă este frumos şi constructiv, chiar dacă ceea ce simţim azi este minunat, 
mulţi se vor dovedi fericiţi pentru că sunt aerieni, prea somnoroşi, uituci sau selectivi într- 
un mod egocentric. Fericirea nu este mai multă ca altădată şi faptul că ea devine trăsătura 
principală a zilei ne face să credem că destinul ne ascunde ceva. Dacă ne vom aminti de 
proverbul „După vrea bună urmează furtuna!” şi facem trimitere la evenimentele zilei 
anterioare, când Marte, cu care Luna spre seară ridică un trigon, şi Pluton şi-au împlinit 
careul, oferindu-şi motive de ceartă, despărţire, refuz, vom şti exact ce ascunde bucuria de 
azi: teama de confruntare sau teamă de nu pierde într-o confruntare. 
Pe ideea preferată în ultima vreme „ciocu' mic, acum suntem noi la putere” multe dintre 
cele ce ne vin din social sunt false, ascund o agresivitate potenţială şi riscă să nu se mai 
finalizeze, dacă nu intervenim aproape de final. 

Prin urmare, chiar dacă, atunci când Mercur şi Jupiter sunt în conjuncţie, simţim 
că totul ne surâde, că suntem inspirați şi curajoşi, că în jur se restabileşte armonia şi 
oamenii nu numai că îşi vorbesc frumos, dar se şi poartă ca atare, acum, când Mercur este 
retrograd, norocul vine dintr-o altă zonă sau este fals. 

Între o conjuncţie Mercur-Jupiter cu Mercur direct şi una cu Mercur retrograd este 
o diferență ca între o cană de ceai negru fierbinte bogat în substanţe folositoare 
organismului şi o cană de votcă. În prima secundă, ambele ar putea să ofere aceeaşi 
senzaţie de căldură, însă efectele sunt diferite. 

Recomandarea pentru această zi este aceea de a ne apropia de plantele care trăiesc 
în aer liber, în spaţii deschise, de preferat ar fi o pădure sau un om care trăieşte în câmp şi 
a ne rezerva puţin timp pentru a ne umple cu solitudinea sa, cu exemplul său de detaşare, 
de indiferenţă sau cu modul său interior, aproape inactiv de a reacţiona la realitatea din 
jur. Plantele, regnul vegetal în ansamblu, constituie un canal miraculos de a atrage în 
această lume un magnetism misterios, despre care noi oamenii, fiinţe inteligente, spunem 
că vine din spirit. Ele nu spun nimic, ci întreţin acest minunat proces şi pot, prin căldură 
sufletească pe care o degajă, prin focul subtil la care au acces, să menţină într-un echilibru 
meditativ câmpuri subtile de o frumuseţe diafană. De aceea unul din testele pe care 
trebuie să-l treacă un clarvăzător este acela de a empatiza cu plantele şi a înțelege modul 
de acţiune al nimbului care le înconjoară. 

Pentru că suntem încă sub directa influenţă a dualității, trimiterea spre viaţa 
plantelor, predispusă azi de contextul astral, ne face să descoperim forţele subtile ale 
plantelor, nimbul special care restabileşte echilibrul în jur şi prin asta vindecă sau să 
personificăm înţelegerea strivită de nimicnicie a celui care atunci când spune „Ce stai aşa 
ca planta, fă şi tu ceva!” sugerează cei mai rău şi urât pe lumea asta: lenea şi indolenţa! 


Miercuri, 13 aprilie 
Miercuri 13- 4-2011 5:23 Luna (Leo) Sex [Lib] Saturn 
Miercuri 13- 4-2011 11:43 Luna (Leo) Tri [Ari] Mercury 
Miercuri 13- 4-2011 13:44 Luna (Leo) Tri (Ari) Jupiter 
Miercuri 13- 4-2011 22:57 Sun (Ari) Tri (Leo) Luna 


Azi continuăm în tonul descoperit de ziua anterioară şi ne vom dedica scopului pe 
care ieri le-am considerat important. Ceea ce aduce însă această zi este o apropiere de 
planul realităţii, o atracţie spre activităţi fizice, spre demonstrarea puterii, a forţei, spre a 
pune capăt anonimatului şi a spune sau a face ceva care să ne scoată în evidenţă. 
Riscul de a greşi acţionând în felul acesta este foarte mare pentru că apetitul devine cu atât 

mai mare cu cât găsim în jur suficientă provocare. Îndemnul care ne vine dinspre zodia 
Leu, ne face să ne preocupăm mult de propria persoană, să fim departe de ceilalţi să 
punem în ambele talere ale balanței nevoia lui „Eu”. Depăşind puţin cadrul acestei idei, 
putem spune că poate de aceea s-a stabilit din vechime ca zodia Balanţă să fie căderea 
Soarelui, pentru că ea cântăreşte totul în jur, mai puţin ceea ce este personal, că analizează 
perfect societatea, familia, anturajul, însă este neputincioasă în faţa propriilor provocări, 
ca o compensare a preaplinului ce vine dinspre zodia Leu. Dacă Balanța este căderea 
Soarelui, Leul este domiciliul său şi atunci când o planetă trece prin acest semn ne ridicăm 
şi ne strigam numele sau facem comparații gen „seamănă cu mine”, „se comportă ca mine” 
în timp ce îndemnul ce vine dinspre Balanţă capătă o altă nuanţă: „semăn cu ea/el”, „mă 
comport ca ea/el”. 

Atât sextilul Luna-Saturn, care reduce percepţia realităţii la îndemnul de a o simţi 
aşa cum este ea, nu cum ne spune nevoia sau dorinţa, cât şi trigonul luminariilor ne ajută 
azi să ne îngrijim mai mult de corp şi mai puţin de minte, mai mult de propria persoană şi 
mai puţin de grup, de legăturile care îi ţin pe oameni laolaltă într-o asociaţie, organizaţie, 
partid, ţară. 

Semnul evoluţiei este pentru ziua de 13 aprilie o fantezie, un element al unei 
inspiraţii care nu poate duce la finalizare un demers social, dar care poate crea o nuvelă 
ştiinţifico-fantastică foarte reuşită. 

Prin urmare, 13 aprilie este o zi de vigoare şi întoarcere spre nevoile personale. 
Fiind încă în perioada lui Mercur retrograd, multe din cele ce le vom considera importante 
azi nu sunt chiar aşa, nu au caracter permanent, nu pot să împlinească aşteptări prea mari, 
dar sunt deconectante, plăcute. 

Raportul dintre „eu” şi „celălalt” se reduce azi tot la o nevoie personală, la un 
proiect personal sau de la o nuanţare în care propria imagine să fie cea mai importantă. 
Oamenii au nevoie însă şi de relaxare şi când te detaşezi de problemele cotidiene, când îţi 
rezervi clipe de linişte nu ai nevoie să primeşti un certificat de absolvire, o diplomă sau o 
notă la purtare. Unii se vor dovedi creativi azi, dacă nu vor fi prea prinşi cu nevoia de a 
lenevi, de a se pune în valoare sau de a găsi cele mai stranii povesti al copilăriri în care să 
fie personajul principal. 


Joi, 14 aprilie 
Joi 14- 4-2011 4:24 Luna (Leo) Tri [Sag] Node 
Joi 14- 4-2011 9:35 Luna (Leo) --> Virgo 
Joi 14- 4-2011 10:01 Luna (Vir) Opp (Pis) Neptune 
Joi 14- 4-2011 16:15 Luna (Vir) Opp (Pis) Chiron 
Joi 14- 4-2011 21:55 Luna (Vir) Tri [Cap] Pluto 


Visul fericirii se spulberă brusc atunci când Luna trece în Fecioară. Atitudinea se 
îndreaptă spre interior, spre aspectul lăuntric al vieţii, spre nevoia de protecţie, spre 
nesiguranţă şi spre o nevoie acută de selecţie. Persoanele din jur nu mai sunt surse ale 
fericirii, ci potenţiali opozanți, iar întâlnirile, evenimentele de pe spaţiul public pot deveni 
motive pentru a lua contact cu aspectele imperfecte ale vieţii, surse de îngrijorare şi, 
pentru că li se va părea că sunt trădaţi, oamenii simt ridicolul şi nu pot trece de această 
barieră. 

Pentru că noaptea de dinainte ingresului Lunii în Fecioară (9:35) a fost marcată de 
trigonul Lunii cu Capul Dragonului, existenţa comună ce se va desfăşura în această zi va fi 
marcată de o căutare a normalităţii. Oamenii se vor dovedi cu bun simţi, vor fi sensibili la 
acest tip de comportament, îl vor aprecia mai mult ca în alte zile, dar nu se vor mulțumi cu 
ele. Apreciind bunul simţi mulţi vor crede că pot face faţă oricărui aspect neprevăzut, că 
pot munci mai mult, pot înţelege mai bine ceea ce vine spre ei şi consideră că acesta este 
secretul fericirii. 

Similitudinile pe care le prezintă zodiile Rac şi Fecioară, prin această relaţie Lună 
(guvernatorul al Racului) în Fecioară ne va reaminti azi de necesitatea muncii, de nevoia 

de a folosi un talent, de a-l cultiva, de a-l face vizibil, de a-l vinde, asta pentru a nu ne 
pierde în clocotul emoţional, pentru a nu ne atinge de acel murmur afectiv care smulge 
conştiinţa din lumea materială şi o face să trăiască liber şi împlinită. 

Acest fundal impus de vibraţiile Lunii în Fecioară, se va modela după situaţii 
nefericite. Dezamăgiri ale vieţii, nemulțumiri, insatisfacţii, limitări, refuzuri ce fac din 
această zi un motiv în plus pentru a ne retrage dintr-un sector, pentru a ne strânge mâinile 
spre corp, pentru a economisi, pentru a reduce cheltuielile, pentru a schimba abundența 
alimentară cu postul alimentar sau pentru a nu ne expune emoţiilor puternice. 

Prin urmare, 14 aprilie este o zi de înţelegere. Ceea ce vine spre noi azi are un 
caracter comun, nu este nici prea filosofic şi nici banal, ci se apropie de înţelegerea 
comună, obişnuită, deci va folosi instrumente uşor de recunoscut. Chiar dacă este o zi de 
apropiere faţă de aspectul practic al vieţii, bucuria şi împlinirea ne vin dintr-un sector 
sufletesc extrem de personal, dintr-o zonă a amintirilor pe care dacă o răscolim suferim, 
dar prin îndemnul spre concret, putem azi să le gândim soluţia practică şi, prin asta, să ne 
liniştim puţin sufletul, să ne temperăm dramele interioare şi să putem merge mai departe 
cu mai puţin bagaj. 

14 aprilie este o zi de ambiţie, ca şi următoarea zi, însă mult mai consistentă şi mai 
puternică în a identifica acele probleme care trebuie soluționate pentru a nu compromite 
statutul moral, imaginea publică sau demnitatea. 


Vineri, 15 aprilie 
Vineri 15- 4-2011 13:51 Luna (Vir) Con [Vir] Juno 
Vineri 15- 4-2011 23:48 Luna (Vir) Opp (Pis) Venus 


Dacă ne gândim că suntem în plin tranzit prin Berbec, că Luna se află într-un semn 
al ambițiilor spre împliniri materiale, spre acumulare, control şi că planetele grele ne 
mobilizează mult natura interioară încercând să ne determine spre a ne construi un nou 
ideal, spre a ne căuta un nou teren, o nouă bază, un nou postament, elementul care se 
înfiripă azi depăşeşte cadrul vieţii intime, se îndreaptă spre planul social şi cere dovezi de 
afecţiune, de eficienţă, motive de a menţine sau rupe o prietenie, o asociere sau o 
înţelegere. 

Totul va fi pus azi sub semnul suspiciunii pentru că viaţa este privită cu suspiciune, 
cu îndoială, cu teama pierderilor, pe alocuri cu furie, aroganță sau încăpățânare. 
Din dorinţa de a controla ceea ce încă nu s-a creat, ceea ce se găseşte doar în minte, doar 
în stadiul de idee, de intuiţie, de inspiraţie, există riscul ca azi să ne tăiem spontaneitatea, 
să ne îndreptăm spre ceea ce nu este real pentru că imaginarul este, în mod indubitabil, 
mult mai uşor de modelat decât planul realităţii concrete. 

Atunci când se încearcă o perspectivă a ceea ce apare azi, cei care erau tot timpul 
atenţi la limbaj, la vestimentaţie, la modul de comportare devin neglijenţi, uită ceea ce au 
de spus, îşi risipesc banii, timpul, energia pe lucruri lipsite de valoare pentru că, prin asta, 
fug de lamele ascuţite ale propriului orgoliu, se protejează de umilinţa insuportabilă ce 
poate apărea în faţa unei schimbări, în faţa unei situaţii în care se poate dovedi existența 
unui gol, a unei discontinuități în cunoştinţe, în competențele profesionale, în traseul 
parcurs, în verticalitatea afişată. 

Prin urmare, 15 aprilie este o zi dificilă pentru cei care nu-şi pot gestiona relaţia cu 
sine, care nu pot să poarte o conversaţie civilizată cu propria fiinţă, pentru cei care nu sunt 
în dialog cu sine, ci într-un monolog dur, arogant, epuizant. Mulţi îşi vor petrece ziua 
spunându-şi ce să facă, încotro să o ia, pe ce cărări de munte să se îndrepte aşa cum făcea 
Calistrat Hogaş cu Pisicuţa lui sau ce este important de cumpărat azi şi pentru ce. Toate 
aceste recomandări vin dintr-o nevoie de a trasa limite, de a ne îngrădi traseul pentru a nu 
ne expune neprevăzutului. Având de înfruntat o conjuncţie Lună-Junon şi o opoziţie 
Lună-Venus, sentimentele vor fi problema acestei zile, pentru că sunt instabile, retractile 

şi tot ceea ce implică interacţiune este zdruncinat de o înţelegere răsturnată a informaţiei, 
a mesajului corporal sau afectiv transmis. 

Azi apa este elementul care mai temperează din instabilitate, fie prin consum în 
cantităţi mai mari decât în zilele anterioare, fie prin apropierea de o sursă curgătoare şi 
contactul fizic al corpului cu aceasta, fie prin folosirea ei în scop terapeutic, băi cu plante, 
fie prin meditații cu vibrația să subtile este pur şi simplu terapeutic. 


Sâmbătă, 16 aprilie 
Sambata 16- 4-2011 4:47 Luna (Vir) Squ [Sag] Node 
Sambata 16- 4-2011 9:56 Luna (Vir) --> Libra 
Sambata 16- 4-2011 13:05 Luna (Lib) Opp (Ari) Uranus 
Sambata 16- 4-2011 14:12 Luna (Lib) Opp (Ari) Lilith 
Sambata 16- 4-2011 21:48 Luna (Lib) Squ [Cap] Pluto 


Faptul că prima zi de Balanţă survine într-o zi de weekend este o coincidență 
fericită pentru că azi vom simți nevoia să evadăm din tensiunea şi limitările zilei 
anterioare. Vibrația astrală azi, chiar dacă îşi menţine tensiunea prin faptul că Luna trece 
pe axa Berbec-Balanţă, extrem de tensionată de planetele din Berbec, oportunitățile sunt 
mai puțin dureroase, iar provocările ne îndreaptă spre ceea ce ne-a inspirat ieri teamă, 
repulsie, spre ceea ce ne-a îmbolnăvit sau enervat peste măsură. 
Careul Lunii cu Axa Dragonului pe care îl împlineşte dimineaţa devreme ne va tulbura 
somnul dulce al dimineţii, ne va schimba obiectivele zilei şi ni le va orienta spre farmec, 
comunicare, nevoia de distracţie, de destindere, de relaxare, de evoluţie, adică de trezire a 
nevoii de emancipare, dar într-un mod plăcut, lipsit de pericol. 
Hm, opoziţia Lunii cu Uranus nu ne va ţine departe de pericol, nici ca informaţie, dar nici 
ca eveniment şi dintr-o zi minunată petrecută cu o singură persoană, într-un loc izolat, 
dintr-o zi care ar fi trebuit să inspire căldură şi înţelegere, care să ne îndemne spre 
rafinament, să ne liniştească temerile, să ne ajute spre a ne împăca cu propria persoană 
sau cu cineva din anturaj, devine o zi care ne ţine într-o zona complicată din punctul de 
vedere al atitudinii, pentru că ne va face să blocăm în albia proprie prin sugestii, prin 
îndemnuri, printr-o selecţie subiectivă a evenimentelor, chiar dacă realitatea spune 
altceva, gen: „Până la urmă eu nu sunt vinovat”, „Eu am vrut să-i spun, dar nu am avut 
cum”, „Doar ştie că nu mint” tradus „Nu are de unde să ştie că mint”. 
Nu trebuie să luăm în uşor această situaţie şi nici să ne pierdem cu firea adâncindu-ne în 
iluzia că, dacă e bine, în mod sigur este aşa cum gândim noi. 16 aprilie este o zi dificilă 
tocmai pentru că ne apropie de primejdie după un scenariu pe care refuzam să-l vedem. 
Cei care s-au format în spiritul raţiunii şi al simțului practic vor alege azi bucuriile simple, 
îşi vor împlini nevoile imediat şi se vor abţine de la a da curs neliniştii. Chiar dacă 
gândirea practică este bună până la un punct, pentru că evoluţia conştiinţei se face prin 
apelul la abstract, aceşti oameni sunt cei mai fericiţi azi pentru că reuşesc să-şi tempereze, 
prin experiență şi educaţie, atracţia spre extrovertire necontrolată predispusă azi de 
contextul astral. 

Prin urmare, prima zi de Balanţă (Luna în Balanţă) ne pune în faţa unor tentaţii 
stranii. Nimeni nu va şti dacă sunt periculoase sau nu, nimeni nu va putea anticipa ce se 
află dincolo de o invitaţie, de o dorinţă, dincolo de îndemnul de a ieşi din schemă, de a 
părăsi locul ocupat până cum, de a ieşi în natură, în oraş, de a călători cu mintea, de a ne 
depărta de locul care ne conferea siguranţă prin cunoaşterea aplicată asupra naturii sale. 
Neprevăzutul este însă o experienţă pe care fiecare fiinţă trebuie să o parcurgă în această 
viaţă. Chiar dacă mulţi apelează la ştiinţele ezoterice pentru a putea anticipa viitorul, 
niciun vizionar nu poate să oprească acest îndemn Divin de a întâlni neprevăzutul, 
necunoscutul. Motivând „Eu cred în asta!” ei de fapt îşi descoperă teamă de a nu putea 
face faţă acestor situaţii, abisului care se deschide dincolo de limita percepţiei lor şi doresc 
să le evite prin apelul la simţurile, percepțiile sau abilităţile celorlalți. 
Balanța este pentru vizionări începutul benefic al unui declin, cel care ne-a dus la 

cultivarea importanţei de sine, la acumulări materiale lipsite de importantă, cel al 
egoismului şi dezordinii sufleteşti. La primul contact cu valorile spiritului omul îşi mai 
păstrează încă natura sa instabilă şi oscilează între cele două lumi, între cele două 
obiceiuri, însă experienţele pe care le poate avea pe această fâşie, pe această bază de 
graniţa pot fi esenţiale pentru evoluţia sa. 

Recomandarea pentru această zi este aceea de a ne reaminti că forţa cu care Uranus 
acţionează din Berbec (azi trecem prin opoziţia Lună-Uranus) va fi mult mai directă şi mai 
rapidă decât tot ceea ce am experimentat din 2003 încoace, de când Uranus s-a perindat 
prin Peşti şi când lunar treceam prin opoziții Lună-Uranus. Să fim cumpătaţi şi să nu ne 
pierdem cu firea pentru că azi consecinţele asupra destinului sunt periculoase. 


Duminică, 17 aprilie 
Duminica 17- 4-2011 4:01 Sun (Ari) Tri [Sag] Node 
Duminica 17- 4-2011 4:08 Luna (Lib) Opp (Ari) Mars 
Duminica 17- 4-2011 6:17 Luna (Lib) Con [Lib] Saturn 
Duminica 17- 4-2011 8:50 Luna (Lib) Opp [Ari] Mercury 
Duminica 17- 4-2011 16:05 Luna (Lib) Opp (Ari) Jupiter 


Ultima zi a săptămânii ne aduce un rezultat bun, ne pune în fața unei armonii la 
care am lucrat întreaga săptămână şi ne mobilizează pentru ceea ce va veni. Azi apelăm la 
societate, la prietenii aflaţi în depărtare, la tehnicile moderne care deţin informaţii, la ceea 
ce până acum nu a fost în sfera preocupărilor noastre şi ne aplecăm atenţia asupra lor în 
speranţa de a găsi un mijloc de a ne construi un nou ideal sau noi motivații pentru a ne 
îndrepta spre o realizare, spre a ne îndeplini un ideal. 

Luna se afla azi în focul opoziţiilor cu planetele din Berbec şi nu este deloc puţin 
lucru, însă trigonul pe care Soarele îl împlineşte azi cu Capul Dragonului, din postura de 
mediator al Nodurilor, ne împlineşte aşteptări mari, ne încurajează să ne deschidem spre 
aspecte ale vieţii pe care până acum le-am formulat într-un mod neclar sau ne ridică 
mingea la nivelul potrivit pentru a o lansa spre o destinație sigură. 
Problema principală a acestei zile nu stă în oportunităţile speciale pe care ni le poate 
aduce, ci în modul cum le valorificam. Axa Berbec-Balanţă este o axă a relaţiilor, o axă a 
schimbului de informaţie între „eu” şi „celălalt”, între elementul personal al vieţii şi cel 
impersonal şi asta implică o rătăcire în detalii care, fie sunt haotic percepute, fie sunt 
reinventate doar pentru că nu putem lăsa în urmă, orgoliul, ambițiile, mândria, 
indiferența sau teama. Nu întâmplător Berbecul, în astrologia medicală, guvernează capul, 
iar, spre exemplu, o durere de cap are ca sursă subtilă opoziţia în faţa curentului, 
încăpăţânarea, înverşunarea de a ne îndrepta exclusiv într-o direcţie, iar Balanța 
guvernează rinichii („fântâna vieţii” cum o numeau chinezii) de care se lipesc toate fricile. 
Relaţiile subtile pe care Luna le construieşte acum şi care sunt de căpătâi în a valorifica 
oportunităţile sociale majore desprinse din relaţia Soare în trigon cu capul Dragonului, se 
sprijină pe angoasă, incapacitatea de a depăşi un obstacol dintr-o motivaţie strict 
personală, dintr-o limitare personală. Nu mai are importanţă dacă acea limitare ţine de 
sfera gândurilor, de instinct, de nivelul de cultură, de bagajul de cunoştinţe, de faptul că 
am sperat că putem face mai mult decât ne ţin puterile, secretul succesul este acum acela 
de a lăsa totul să se desfăşoare în afara unei comenzi, de a avea încredere în natură, în 
univers, în oameni. 

Prin urmare, nu mai are importanţă cât de dinamice şi ample sunt predispoziţiile 
acestei zile, nu are nicio relevanţă calitatea în sine a conflictelor, ci faptul că acum, tocmai 
pentru că ele se intensifică în elementul cel mai sensibil al vieţii, al fiinţei, al corpului, ele 
trebuie abandonate din punctul care le-a întreţinut cel mai mult, din elementul care le-a 
susţinut. 

Nu exagerăm delcoc dacă spunem că 17 aprilie este o zi în care ne ridicăm ca 
pasărea Pheonix din propria cenuşă, o zi de metamorfoză, o zi în care avem puterea să 
producem schimbări esenţiale în viaţă fără a munci într-un mod istovitor, ci pur şi simplu 

prin detaşarea, prin desprinderea de întreg, prin atribuirea rolului de martor. 
Firul evenimentelor care se împlinesc azi este foarte lung, de aceea nici nu este indicat să 
încercaţi să-i identifice începutul, pentru că el se ramifică şi nu faceţi decât să vă pierdeţi 
timpul preţios. 17 aprilie ne cere o reacţie practică, una de voinţă, una de determinare. Azi 
aflăm dacă suntem sau nu făuritorii propriului destin sau dacă el se naşte din combinaţia 
ambiţiei şi plăcerii cu ignoranta. 


Luni, 18 aprilie 
Luni 18- 4-2011 4:00 Luna (Lib) Sex [Sag] Node 
Luni 18- 4-2011 5:45 Sun (Ari) Opp (Lib) Luna (Full Luna) 
Luni 18- 4-2011 9:21 Luna (Lib) --> Scorpio 
Luni 18- 4-2011 9:55 Luna (Sco) Tri (Pis) Neptune 
Luni 18- 4-2011 12:01 Venus (Pis) Squ [Sag] Node 
Luni 18- 4-2011 16:05 Luna (Sco) Tri (Pis) Chiron 
Luni 18- 4-2011 19:02 Mars (Ari) Opp [Lib] Saturn 
Luni 18- 4-2011 21:14 Luna (Sco) Sex [Cap] Pluto 


Luna plină din Berbec de anul acesta aduce, pe fondul încărcării masive a zodiei 
Berbec, o explozie de vitalitate, de acțiune, un dinamism aparte aplicat pe demersuri 
inițiate la începutul anului. Există multă determinare, multă agresivitate, multă forță pe 
care dorim să o îndreptăm împotriva celui pe care îl considerăm un obstacol, împotriva 
celui care, de la începutul anului încoace, ne-a atins elementul cel mai sensibil şi l-a lezat. 
O stare de încordare permanentă va fi fundalul pe care se vor manifesta aspecte 
importante legate de structurile administrative ale statului, cele ce ţin de organizarea 
poliţiei, armatei, de reaşezarea graniţelor, de accentuarea delimitării între structuri sau de 
agresarea unui inamic, redus ca dimensiuni sau suferind în urma loviturilor aplicate de la 
începutul anului încoace, care nu mai tace, care doreşte să atragă atenţia prin discurs, prin 
transfer haotic, prin agitaţie. 

Chiar de dimineaţă Luna trece în Scorpion şi aduce întregului context al acestei zile 
o notă de înţelepciune, una desprinsă din experienţele practice. Se încearcă soluţionarea 
problemelor aşa cum s-a mai procedat, se copie un model, se face copy-paste la pasaje 
întregi de text, se reproduce fragmente din discursuri sau se imită penibil gesturi, replici 
sau abordări existente în jur. 
Există două direcţii pe care vom merge azi: experienţa, ce ne spune că dacă vom acţiona 
într-un anumit fel finalul poate fi aşa cum s-a întâmplat în trecut, şi imensa dorinţa de 
acţiune, întruchiparea unei forţe puternice pe care o simţim că ni se deplasează prin corp, 
prin minte, ce ne duce spre acţiuni puternice, ample, cum nu s-a mai întâmplat anul 
acesta în acest mod şi cu o atât de evidentă notă personală. 

Dacă neprevăzutul şi latura sentimentală se menţin într-o obscuritate periculoasă, 
din care pot izbucni revolte despre care nu am ştiut nimic, ieşiri din ritm, inteligenţa, 
voinţa, norocul, energia personală ne îndeamnă spre domenii noi, spre moduri noi de 
acţiune, spre cunoştinţe noi. Elementul noutate poate avea azi conotaţiile inovației, a 
descoperirilor care se dovedesc greşite, periculoase pentru grup sau omenire. 

Aspectul cel mai dificil al zile va sta însă în opoziţia lui Marte cu Saturn, în relaţia 
de dezicere faţă de trecut, faţă de valorile lui. Se rupe o alianţă, apar fisuri în modul cum s- 
a argumentat buna înţelegere de până acum, se complică modul cum se realizează 
schimbul informaţional, este lezată imaginea şi următorul pas aduce în lumină o luptă 
internă susținută pe neîncredere, lipsă de sincronizare, minciună, intrigi. 

Ziua de luni este din capul locului cea mai dificilă zi a săptămânii şi pentru că ea, 
prin împlinirea careului lui Venus cu Axa Dragonului, ne cam lasă singuri în faţa 
pericolului, ne abandonează într-o stare sufletească tangentă regretelor, dezamăgirilor, 
durerilor fizice sau sufleteşti ce duc spre o dizarmonie relaţională. Mulţi îşi vor ieşi din fire 
azi, nu că ar fi atât de mult provocaţi, pentru că fiecare îşi va trăi drama şi nu prea este 
timp de capra vecinului, ci pentru că simţim că ne părăseşte sprijinul cel mai puternic, 

elementul care ne oferea susţinerea cea mai mare, rămânem fără fler, fără măsură şi 
pentru a ne menţine aşa cum am fost până acum săvârşim acte necugetate, gesturi 
mânioase, unele chiar violente. 

Prin urmare, 18 aprilie ne aduce o dovadă că fiecare poate improviza, fiecare poate 
gândi scurt, doar la prezentul imediat, doar la necesităţile imediate, doar pe interes. 
Tentaţia şefiei, a dorinţei de conducere, a nevoii de a fi şef de trib, de a coordona aspecte 
ale vieţii proprii, de a-i conduce pe ceilalţi fie pentru a da curs unor ambiţii foarte mari, fie 
pentru a fugi de propriile neîmpliniri, într-o încercare disperată de a ascunde 
neajunsurile, de a le transfera pe umerii altora, de a fugi de răspundere. 

Pentru că la puţin timp de la împlinirea Lunii pline, Luna trece în Scorpion, această 
fază are puternice conotaţii otrăvitoare. Azi oamenii devin mai ironici, mai reci, distanti, 
calculaţi, chiar respingători, antipatici sau cu un accentuat spirit mercantil. Mulţi care nu 
au din firea lor aceste calităţi văd în ceea ce li se întâmplă azi o şansă spre a se ridica, de a 
privi mulţimea de la o înălțime mai mare decât le este situat capul, de a se da inteligenţi, 
curajoşi, înţelepţi sau deschizători de drumuri. Pe aceste unghiuri fiecare îşi va trăi 
durerea şi ambiția într-o combinaţie care nu lăsă loc la realizări personal sau sociale 
majore. 

Ceea ce vine azi spre noi este asemenea unui olar care trebuie să construiască un 
vas din lutul pe care îl are. Unii nu vor reuşi să facă nimic azi şi pentru cei care vor avea 
parte de aşa ceva ceea ce le aduce 18 aprilie trebuie să fie un semnal de alarmă că dacă 
doresc să schimbe lumea, trebuie să înceapă cu ei înşişi. 


Marţi, 19 aprilie 
Marti 19- 4-2011 12:32 Luna (Sco) Sex [Vir] Juno 
Marti 19- 4-2011 18:07 Mercury [Ari] Con (Ari) Mars 


Se continua latura agresivă a zilei de ieri însă se va insista mult pe cea a angoaselor, 
a fricii de neprevăzut, a tensiunii că în jur ar exista ceva periculos care poate schimba 
sensul evenimentelor. Există însă un element care ne impulsionează spre acest mod de a 
gândi şi simţi şi el se va concretiza printr-o vorbă, un sfat, o conversaţie, o informație, un 
obiect ascuţit sau ceva care inspiră teamă, un mecanism care prin nefuncţionarea sa poate 
produce leziuni. 
19 aprilie este o zi a stricăciunilor, a agresivităţii care nu ascunde neputinţa de a continua 
un demers sau de a împlini aşteptări, ci o dorinţă distrugătoare, o frământare complicată 
care îi face pe oameni să aşeze lucrurile după cum cred că le va fi mai bine, să manipuleze 
sau să intervină prin intrigi, aroganță, dominare prin forţă, impunerea unui nou regim. 

Ceea ce vine spre noi azi este construit pe sentimentul de lezare. Devenim 
refractari, hotărâți, lipsiţi de rafinament relaţional, de un realism brutal şi pe acest fond 
mulţi vor descoperi că această latură negativă a personalităţii merge la acelaşi nivel cu 
sensibilitatea excesivă, neexplorată, cu timiditatea. 

Dacă ne-am obişnuit deja, de când Marte şi Saturn sunt în semne complementare, 
cu ironia, satira atunci acest element poate deveni un mijloc de progres, de ridicare din 
cenuşă, de desprindere de o serie de probleme prin atac, pas decisiv, moment de separare 
de o latură emoţională care complică viaţa, de adaptare la condiţii grele, de acceptare a 
înfrângerii şi schimbarea strategiei. 

Traseul care se întrezăreşte azi este unul special, bun atunci când îl privim din 
interior, din cadrul vieţii personale, din familie, din mijlocul mulţimii, însă foarte dificil 
când îl observăm din punctul de vedere al opozantului, adversarului, al celuilalt, chiar al 
spectatorului. 

A doua partea a zilei, când Soarele trece pe gradul anaretic din Berbec, discursul va căpăta 
o notă discontinuă. Ne vom interesa mai mult de acţiune, de faptă, de rezultat şi vom 
neglija mult etapele intermediare. Acesta este unul din aspectele negative ale lunii aprilie 

şi prin el se împlinesc multe din pericolele care nu se puteau consuma de la sine, ci aveau 
nevoie de o gafă, o greşeală, o precipitare, un neajuns pentru a se împlini. 

Prin urmare, 19 aprilie trage un semnal de alarmă asupra neatenţiei. Ceea ce se 
începe cu zăpăceală, uitare, nepăsare, discurs precipitat, incoerent sau incomplet se 
sfârşeşte într-o schimbare esenţială. “Ia uite de fapt ce aştepta!”, “Ia uite ce vroia să facă!” 
vor fi unele din expresiile pe care le vom prefera azi. 

Cel mai indicat este să ne impunem cu mare forță un control asupra gândurilor şi 
mai ales asupra vorbelor pentru a reuşi să transformăm momentul de sinteză pe care îl 
aduce ziua într-unul de vigoare şi însemnătate. Retrogradarea lui Mercur, ce se va finaliza 
în această săptămână, poate da zăpăcelii, indeciziei, lipsei de luciditate sau de simţ practic, 
o notă agresivă care se va întoarce, asemenea bumerangului, către emitent. 


Miercuri, 20 aprilie 
Miercuri 20- 4-2011 7:58 Luna (Sco) Tri (Pis) Venus 
Miercuri 20- 4-2011 9:54 Luna (Sco) --> Sagittarius 
Miercuri 20- 4-2011 10:35 Luna (Sag) Squ (Pis) Neptune 
Miercuri 20- 4-2011 13:17 Sun (Ari) --> Taurus 
Miercuri 20- 4-2011 13:34 Luna (Sag) Tri (Ari) Uranus 
Miercuri 20- 4-2011 15:08 Luna (Sag) Tri (Ari) Lilith 
Miercuri 20- 4-2011 17:08 Luna (Sag) Squ (Pis) Chiron 
Miercuri 20- 4-2011 23:42 Sun (Tau) Sex (Pis) Neptune 


Marele noroc al acestei zile este acela că înainte ca Soarele să intre în Taur Luna 
părăseşte semnul căderii sale (Scorpionul) şi intră în Săgetător, aducând o eficiență 
practică susținută pe valori, invocarea soluțiilor benefice, ajustarea metodelor de lucru în 
funcție de eşecurile comportate anterior, în funcție de necesitățile în ansamblu ale vieţii. 

Ingresul Lunii în Săgetător ne aduce un moment de separare. Ora 10:00 va aduce 
deci o delimitare între somnul agitat din timpul nopţii, între angoasa puternică adusă de 
primele zile ale săptămânii şi speranţa care ni se înfiripă acum. Timp de câteva ore până la 
trecerea Soarelui în Taur, combinaţia Soare în Berbec Lună în Săgetător, pe fondul 
conjuncţiei Mercur-Marte încă activă, va fi prea puternică şi rapidă pentru putea da un 
sens pozitiv tristeţii şi dezamăgirii din timpul nopţii. Această combinaţie ne aduce o 
înclinaţie spre a ne exprima fără măsură, spre a folosi un ton neadecvat, de a ne extinde 
prin comportament, aspirații sau gânduri spre sectoare pe care în alte condiţii le-am privit 
cu o uşoară sfiala sau chiar cu teamă. 

Trecerea Soarelui în Taur aduce anul acesta un moment de adevăr. Aflat în 
conjuncţie perfectă cu Mijlocul Cerului în momentul părăsirii Berbecului, Soarele va 
interveni cu efect arzător asupra intelectului impunându-şi voinţa cu o mare forţă, chiar şi 
acolo unde argumentul nu există. 

Când Soarele trece în Taur oamenii devin mai stabili, mai aşezaţi în sentimente, 
mai cumpătaţi şi mult mai practici în aspectele ce ţin de nevoile familiei, plăcerile 
personale sau acele elemente ce ţin de structura unui demers sau de construcţia unei idei. 
Ceea ce se va vedea în afară este însă ecoul unor mari frământări interne care aduc reuşită, 
câştig, de cauza celui care are rezerve, celui care ştie să-şi respecte adversarul, celui care îşi 
alege pentru confruntare nu locurile ascunse, ci spaţiile deschise, termeni elevaţi, idei 
înălțătoare. 

Atingerea adevărului şi ridicarea lui spre o zonă cât mai vizibilă, aspect ce va fi 
abordat de-a lungul tranzitului Soarelui prin Taur, este doar preambulul unor schimbări 
de mare amploare pe care oamenii le vor aplica societăţii prin grupurile pe care le 
coordonează sau în care se integrează. Începând de azi ni se cere precizie, performanţă, 
pricepere, îndemânare, iar prin acestea va trebui să dăm dovadă de putere de muncă şi 
disponibilitate. Acestea par a fi ingredientele perfecte pentru un CV bun, pentru o 
recomandare specială oferită un individ atunci când interesele sale se suprapun perfect cu 

interesele societăţii. Nu este obligatoriu ca aceste demersuri să fie bune, pentru că Mercur 
încă merge înapoi şi nu ştie unde pune piciorul, ci, din aceste unghiuri, acum, nu putem 
citi decât ca demersul acestei zile va fi de amploare, dinamic şi ne va solicita mult într-un 
domeniu nou, pe un sector de viaţă nou şi, din fericire, ne va oferi şi rezultate bune. 

Sextilul Soarelui cu Neptun din două semne care au un canal secret de 
compatibilitate (Taurul şi Peştii) va oferi zilei o putere de selecţie proporţională cu 
sensibilitatea. Ceea ce simţim devine realitate, ceea ce gândim şi apoi simţim reuşim să 
punem în practică şi prin acestea viaţa poate deveni mai plăcută, însă nu mai simplă. 
Simplitatea nu este un element pe care să-l putem vedea azi în jur şi, pentru că 
îndemnurile astrale sunt dinamice, nici nu o vom căuta. Vom privi însă cu maturitate şi 
vom considera că acţionăm pentru că există o nevoie acută de a ne implica, pentru a 
asimila educaţie, o experienţă, pentru a acumula valori, pentru a primi cât mai mulţi bani 
sau obiecte, pentru a mânca mai mult sau a asculta mai mult ce se vorbeşte, ce se spune 
prin târg. 

Prin urmare, 20 aprilie va părea o zi de cunoaştere, însă ea nu va fi de cunoaştere, 
ci de revelare a adevărului. Acest adevăr poate însemna o separare, o desprindere de o 
structură mai veche, de o relaţie care se dovedea păguboasa, de un procedeu sau de o 
preocupare care inspiră oboseala numai cât de gândim la ea. Constatând că Soarele 
culminant îşi găseşte acum un aliat de nădejde în Neptun cu care face un sextil înţelegem 
că ne aflăm într-un moment important al anului 2011 când putem să privim în acelaşi 
timp valorile trecutului şi zorii viitorului. S-ar putea să nu ne placă ce vedem, nici în trecut 
şi nici ceea ce anticipăm, dar nu acesta este elementul esenţial al zilei şi implicit al 
perioadei, ci ceea ce ne determina să facem, care este traseul pe care ne hotărâm să 
pornim, ce lăsăm în urmă, cum ne justificam faţă de noi înşine şi ce structuri sociale 
alegem să ne susţină ideile şi aspiraţiile. 

Momentul de schimbare, atunci când el vine din Taur îi face pe astrologi să îi 
avertizeze pe oameni că schimbarea poate înseamnă şi “A sări din lac în puț”, însă nu 
trebuie să se descurajeze pentru că nu prea au de ales. Noile nevoi ale societăţii, gustul 
independenţei aşa cum l-au apreciat oamenii începe să pună în pericol stabilitatea socială. 
Îndemnul spre schimbare, de a face fapte mari când Uranus trece prin Berbec cere mai 
multă cumpătare decât până acum, chiar dacă rezultatele sunt în mare parte ieşite din 
comun, poate chiar geniale, va exista şi un preţ pentru acestea, unul foarte mare. 

Momentul 20 aprilie este însă un indiciu că dacă nu se află în totalitate în mâinile 
noastre, destinul se mai sprijină şi pe umerii noştri, pe cap sau pe unul din picioare, 
pentru că ne aparţine în totalitate. Dacă ne-am format să gândim practic, ceea ce vine azi 
spre noi va fi uşor de înţeles şi integrat, dacă ne declarăm iubitori de înţelepciune (adică 
filosofi), chiar dacă nu putem demonstra asta, valorile societăţii care se reaşează acum pe 
alte baze ne vor tulbura, ne vor indispune sau chiar speria. 


Joi, 21 aprilie 
Joi 21- 4-2011 7:04 Luna (Sag) Sex [Lib] Saturn 
Joi 21- 4-2011 7:06 Venus (Pis) --> Aries 
Joi 21- 4-2011 7:58 Luna (Sag) Tri [Ari] Mercury 
Joi 21- 4-2011 10:54 Luna (Sag) Tri (Ari) Mars 
Joi 21- 4-2011 14:17 Luna (Sag) Squ [Vir] Juno 
Joi 21- 4-2011 20:00 Luna (Sag) Tri (Ari) Jupiter 


Azi aflăm de ce ziua de ieri nu a fost perfectă, de ce nu ne-am putut desfăşura atât 
cât am dorit şi de ce am înţeles greşit sau am răstălmăcit vorbele celorlalţi. Azi simţim că 
ne vine apa la moară, că ne destindem, că ne eliberăm de stres, că abia acum putem spune 
că simţim în planul vieţii concrete, înaintea ochilor sau în palme, ceva din elementul 
noutate despre care toţi astrologii au ajuns, de la începutul lui 2011 încoace, să vorbească. 
Din nefericire, având un trigon Lună-Mercur, când acesta încă se afla în mers retrograd, 

alegem să ne cultivăm independenţa, jovialitatea, destinderea sau expansiunea în aspecte 
lipsite de importanţă sau valoare. 

Ceea ce se înfiripă azi, nu este însă o simplă stare sufletească pe care un îngeraş 
vesel şi rumen în obraji ne-o presoară deasupra capului, ci începutul unei nevoi căreia cu 
greu îi vom face față: nevoia de a acţiona, de a manifesta, de a cuceri, de a dezvolta o 
puternică iniţiativă, de a obţine ceva care poate fi folosit ca titlu, distincţie, onoare. 

Trecerea lui Venus în Berbec nu îi avantajează deloc pe cei sensibili, nici pe femei, 
ci pe liderii de opinie, pe cei care aşteaptă orice prilej de a ieşi în frunte, de a cuceri un nou 
segment, de a obţine un nou avantaj sau o nouă funcţie. Această înclinaţie spre schimbare 
poate însemna şi redecorarea casei, îmbunătăţirea aspectului fizic (o nou garderoba, un 
nou look), dar şi zorii unei noi perspective, a unei noi colaborări, a unei noi prietenii. Dacă 
unii se vor dovedi inventivi, improvizând uşor, inovând multe din cele cu care lucrează, 
alţii vor prefera să distrugă în speranţa că, înlăturând obiectul care le aminteşte de 
umilinţe mai vechi, vor rezolva problema suferinţei. Nu este de mirare că mulţi îşi vor 
pierde capul căutând acul în carul cu fân sau se vor îngriji excesiv de mult de această parte 
a corpului, fără a acorda importanţa cuvenită gândirii, potenţialului, muncii, seriozităţii. 

Pe acest fond careul Lună-Junon ne spune că azi vom avea o atitudine negativă faţă 
de cei din jur, nu pentru că ne-am face unii altora probleme, ci pentru că pluteşte un jur 
un val de superficialitate ce poate fi uşor confundată cu prostia. De aceea oamenii nu se 
suporta unii pe alţii azi pentru că nu au răbdare unii cu alţii şi nici nu au curajul să-şi ofere 
momente de deschidere pentru a simţi care le sunt sentimentele reale. A avea curaj azi 
înseamnă a pune interdicții doar pentru că anterior persoana în cauză a suportat din cauza 
altora ceva asemănător, ceea ce creează un lanţ al slăbiciunilor în care agresorul devine 
victimă, iar victima îşi încarcă din nou destinul cu acea atitudine negativă care a dus-o în 
ipostaza de suferință. Pentru că oamenii nu înţeleg că lumea fizică este plină de limitări 
prin natura sa, ajung, în dorinţa de a-şi satisface dorinţele, de a şi le împlini să se agreseze 
unii pe alţii. Azi, în prima zi al tranzitului lui Venus în Berbec, cu Mercur retrograd, avem 
parte de un moment potrivit pentru a înţelege că în mare parte comportamentul 
oamenilor este susținut pe rătăcire, oportunitate. Dacă nu-şi pot îndeplini dorințele în fizic 
ei nu ştiu că dispun de instrumente subtile, de simţuri ascunse prin care pot obţine o 
formă mai intensă de mulţumire. 

Prin urmare, jocul de-a adevărul, de-a curajul sau oportunitatea ne va motiva azi şi 
ne va îndemna să ne lăudăm cu sinceritatea, chiar dacă ea ustură sau rupe prietenii, chiar 
dacă asta presupune menţinerea unei stări de încordare permanentă. 

Ceea ce vom face azi ni se va părea că se sprijină pe succes, că ne duce spre o mare 
realizare, că procedând aşa înlăturam răul din rădăcină şi că reacţiile imediate sunt cele 
mai potrivite pentru a ne proteja sau a ne permite deplasarea spre alte zone, mult mai 
fertile, cu alţi oameni, cu alte oportunităţi, cu alt noroc. 

Ca şi ieri recomandarea vine să ne reamintească faptul că mari demersuri acum 
sunt extrem de delicate şi că riscul de a strica este mult mai evident decât acela de a crea 
ceva special. 


Vineri, 22 aprilie 
Vineri 22- 4-2011 7:07 Luna (Sag) Con [Sag] Node 
Vineri 22- 4-2011 13:30 Luna (Sag) --> Capricorn 
Vineri 22- 4-2011 14:19 Luna (Cap) Sex (Pis) Neptune 
Vineri 22- 4-2011 16:30 Luna (Cap) Squ (Ari) Venus 
Vineri 22- 4-2011 17:16 Sun (Tau) Tri (Cap) Luna 
Vineri 22- 4-2011 17:37 Luna (Cap) Squ (Ari) Uranus 
Vineri 22- 4-2011 19:32 Luna (Cap) Squ (Ari) Lilith 
Vineri 22- 4-2011 21:24 Luna (Cap) Sex (Pis) Chiron 


Între conjuncţia cu Capul Dragonului împlinită în această dimineaţă şi conjuncţia 
cu Pluton la puţin timp după miezul nopţii, Luna se va afla azi toată ziua în transfer de 

lumină, având calitatea de mesager către o structură compactă, cea impusă de trigonul 
Soarelui cu Pluton, aflat acum în aplicaţie. 

Ca şi zilele anterioare, 22 aprilie are o componentă decizională şi una executorie 
care îi diversifică mult conţinutul şi ne pune în faţa nor elemente pe cât de stranii pe atât 
de importante. 

Conjuncţia Lună-Capul Dragonului aduce iniţierea unui nou ciclu draconitic care se 
adresează sufletului, cercetării spirituale, rafinamentului moral, educării structurii 
emoţionale şi deschiderii față de structurile universului într-o formă empatică. Dacă prin 
conjuncţia Venus-Uranus, în situaţia în care Venus ca guvernator al momentului de ingres 
este iniţiator de noi etaloane de percepţie, opoziţia lui Saturn cu Mercur, Marte şi Jupiter, 
oferă senzaţia unei pânze de păianjen ruptă în mai multe rânduri de vânt şi pe deasupra şi 
de mâna unui om insensibil, iar ea tot se ţine şi tot îşi duce la îndeplinire misiunea. În 
timp ce în Berbec Venus şi Uranus face din extravaganţă un simbol de bună purtare, 
Saturn prin opoziţiile cu cei trei face din experiență un motiv de ruşine. 
Aceste două direcţii sunt integrate în ciclul sufletului prin tentaţii, prin provocări cărora 
trebuie de această dată să le acceptăm pentru a ne deschide faţă de noi valori pe care am 
ajuns să le respingem pentru că nu le cunoaştem îndeajuns de bine. 

Dacă, pornind de la aceste două direcţii, dorim să înţelegem întregul context, dorim 
să ne plimbăm de-a lungul noţiunilor încercând să le surprindem esenţa nu vom face 
altceva decât să ne pierdem în detalii, să nu vedem pădurea din cauza copacilor. 
Rezistenţa, elementul novator, curiozitatea, îndrăzneală şi motivaţia sunt elemente care 
nu trebuie să facă parte dintr-un set de întrebări, ci doar să fie pârghii care să îndrepte 
spre experimentare sau spre înţelegere, spre empatie, spre cuprinderea unui volum cât 
mai mare de informaţii. 

Cei care privesc viaţa cu simţ practic, cei care nu sunt deloc tentaţi să caute sensuri 
filosofice în coaja unui ou, cei care nu urmăresc o pasăre decât prin ocularul unei lunete, 
care nu se simt câtuşi de puţin sensibil în faţa parfumului misterios al unei flori, ci o 
privesc cu simţul comerciantului care îşi urmăreşte marfa să nu se strice înainte de a fi 
vândută, nu vor fi câtuşi de puţin impresionați de ceea ce oferă această zi. Ei vor trece 
direct în etapa a doua trasată între trigonul Soare-Pluton, ce se va împlini la grad perfect 
peste o săptămână (joi, 28 aprilie) care le va spune că nimic nu îl poate surprinde pe cel 
care-şi calculează totul din timp, că omul poate să-şi controleze emoţiile până la a le 
suprima dacă interesul o cere şi că nu există un bine absolut, ci el este o invenţie pentru a-l 
ajuta pe om să se autodepăşească, să se perfecţioneze continuu. 

O formă de revoltă pare să pună stăpânire pe oameni şi ea se va manifesta şi în 
familie, dar şi în relaţiile sociale ori în cele profesionale. Consecințele dezvoltării acestor 
ambiţii sunt însă foarte mari. Oamenii se simt provocaţi, pedepsiţi, ameninţaţi şi pentru 
asta ripostează, vorbesc neîntrebaţi, spun ceea ce nu pot controla în sfera sentimentelor şi 
prin asta vor greşi foarte mult. 

Pluton, aşa cum de multe ori am spus, aduce în astrologie mesajul martorului, al 
catalizatorului care provoacă o reacţie, dar care nu se consumă împreună cu ea, el poate fi 
în diviziune şi în întreg printr-o magie specială care îi permite să existe şi să nu existe într- 
o construcţie cu totul specială ce nu poate fi încadrată în reguli sau pusă pe seama unor 
procese. Martorul este însuşi Creatorul, actorul şi piesa, scenariul şi replica, respiraţia şi 
suflul, gândul şi gânditul. În această zi relaţia noastră cu martorul ne va aduce şi mai 
multă confuzie. Vom dori să fim practici şi tocmai de aceea ziua poate trece drept una 
dintre cele mai dificile zile, nu prin amploarea ei, ci prin maniera specială prin care 
blochează ceea ce hrăneşte simţirea pentru a obliga conştiinţa să se îndrepte spre un alt 
izvor, să-şi extragă forţa dintr-o altă sursă, care să impulsioneze spre depăşirea limitelor 
lui “Nu pot” sau “Nu vreau”. 

Prin urmare, întregul tablou al acestei zile, cel care porneşte de la idei, îndemnuri, 
impulsuri, ţinte pe care să încercăm iniţial să le stabilizăm aduce o formă neobişnuită de 
rătăcire. Pentru mulţi această dispunere a informaţiei este complicată. Ei vor prefera 

manevrele cele mai simple şi cele mai practice pentru a nu se rătăci în idei filosofice, 
concepte morale, reguli în care nu cred. 

Este însă o zi în care iluzia alegerii este una dureroasă. Dacă nu reuşim să găsim 
calea de mijloc între cele două direcţii, oricât de buni am fi într-una dintre ele, nu vom 
reuşi să depăşim această încercare, nu vom reuşi să ne echilibrăm destinul şi vom pierde. 
În nicio altă zi, în afară de 22 aprilie, nu vom şti care este miza, cum se construiesc 
conjuncturile, oricât de prevăzători am fi. 

Recomandarea pentru această zi este aceea de a impune încă un efort, nu pentru a 
muta munţii din loc, ci pentru a le accepta existenţa şi a-i iubi aşa cum sunt ei. A fi agitat 
pe aspecte comune ale vieţii este azi semnul că ne-am depărtat de la drum, de la cale. 


Sâmbătă, 23 aprilie 
Sambata 23- 4-2011 2:53 Luna (Cap) Con [Cap] Pluto 
Sambata 23- 4-2011 5:28 Venus (Ari) Con (Ari) Uranus 
Sambata 23- 4-2011 12:01 Luna (Cap) Squ [Lib] Saturn 
Sambata 23- 4-2011 12:53 Luna (Cap) Squ <Ari> Mercury 
Sambata 23- 4-2011 13:06 Mercury <Ari> S/D 
Sambata 23- 4-2011 19:43 Luna (Cap) Tri [Vir] Juno 
Sambata 23- 4-2011 19:45 Luna (Cap) Squ (Ari) Mars 


Revenirea lui Mercur la mersul direct aduce semnul unei stabilizări. Vânturile se 
opresc, mintea se linişteşte, apele nu mai sunt tulbure, iar sentimentele, chiar dacă îşi 
reduc intensitatea ori volumul, sunt mult mai stabile. Dacă prin retrogradare Mercur 
aduce o înclinaţie spre lene, pasivitate, mimand stabilitatea, la revenirea în mers direct el 
îşi învinge inerția, se rupe de pasivitate sau se întoarce în albia lui pe care o găseşte plină 
de praf şi pustiita. 

Întoarcerea. fiului risipitor la vechile obiceiuri, la vechile tabieturi, mişcarea, 
rapiditatea, replicile este trăsătura definitorie a momentului de revenire la mersul direct a 
lui Mercur. Acest mod de a reveni la forma iniţiale seamănă cu revenirea din post, despre 
care este ştiut că se face gradat, într-un timp suficient de mare pentru a obişnui 
organismul cu o nouă hrană. Mesajul lui Mercur va fi însă acela de precipitare. Nu mai 
este timp, nu mai sunt bani, nu mai este loc, nu mai există nimic din ceea ce era când a 
ales să se izoleze, iar acum nu ştie pe ce să pună mâna mai repede. Din această cauză azi 
avem impresia că înţelegem tot, că surprindem cele mai importante elemente, că avem din 
nou curajul de a vorbi în public, de a spune într-un spaţiu deschis ceea ce în ultimele trei 
săptămâni nu am putut, fie pentru că nu am avut curaj, fie că nu a fost timp. 

Mesajul lui Mercur — înşelător de altfel — este acela că acum putem face orice, că 
avem voie să ne desfăşurăm şi, pe deasupra, mai şi putem să facem asta. De azi lăsăm în 
urmă sensibilitatea purtătoare de stigmate, scenele de gelozie, tristeţea apăsătoare, teama 
în faţa unor severe complicaţii de natură relaţională care au apărut în ultimele săptămâni 
din nimic. Vom compensa acestea printr-un comportament straniu. Dintr-odată zburăm, 
nu mai suntem atât de obosiţi, putem fi atenţi, ne place gălăgia, zgomotul maşinilor pe 
străzile aglomerate, manelele ascultate până la refuz de vecinul de peste stradă, mâncarea 
toxică sau durerile unui regim alimentar strict. 

Dacă aceste elemente de comportament, pe care vom încerca să le înţelegem şi să le 
integrăm la o mare intensitate azi sunt în regulă, ne plac şi ne simţim confortabil când ne 
cuprind, ceea ce se întâmplă azi cu lucrurile ne răvăşeşte pur şi simplu. Revenirea la 
normal înseamnă revenirea la timpul de transformare, la momentul în care un scaun 
poate să se strice, să se ardă un bec, să se piardă un telefon, să fie uitate bagajele în tren 
sau să rămână pe tejgheaua unui magazin stampila firmei şi ordinul de deplasare. 

Relaţia cu obiectele şi, prin intermediul acestora, cu stăpânii lor, este azi una 
complicată. Stricând un obiect putem să dăm peste duşmanul pe care îl tot ocoleam de 
mult timp, să ne întâlnim torţionarul din liceu, câinele vecinului care pe ideea “trage şi 
apoi pune întrebările”, sare la picior şi muşcă pe furiş. Totul se deplasează însă în mare 

viteză, după un timp ciudat, după un ritm cu care nu vor fi deloc în regulă. Dar nu prea 
avem ce face trebuie să ne adaptăm, dacă nu vrem să stăm toată ziua în casă, în faţa 
televizorului, nu că ar fi ceva rău în asta, dar, conjuncţia Venus-Uranus, ne îndeamnă la 
plimbări, activităţi în aer liber, competiţie, consum de energie fizică. Neîmplinind această 
nevoie de dinamism, ne pierdem într-un consum orientat spre interior şi asta duce la 
amplificarea stresului, a dialogului interior, a efortului de a compensa o distracţie în aer 
liber cu un exerciţiu de imaginaţie (spre exemplu în loc de o ieşire la iarbă verde, o 
plimbare cu google earth prin destinaţii exotice). 

Oricum s-ar consuma ziua, seara lui 23 aprilie este încărcată şi apăsătoare. Ea 
aduce consum prin divulgare, confruntare, împărtăşire, refuz al compromisului. Dacă 
spunem că după o zi de distracţie cineva strică petrecerea, n-am greşi deloc şi pornind de 
la acest banal exemplu fiecare, după cum îşi ştie construită ziua îşi poate îndrepta atenţia 
spre anumite zone relaţionale pentru a compensa acest neajuns sau a-l înlătura. 

Prin urmare, revenirea la mersul direct al lui Mercur ne aduce o revenire la 
realitate, o revenire a simţurilor, ieşirea din întuneric şi pătrunderea într-o zonă a 
contactului direct, a înţelegerii corecte aplicată lumii înconjurătoare. Dacă în ceea ce 
priveşte relaţia cu semenii, azi ne vom delecta în elemente pe care le vom aborda cu 
deschidere şi curaj, chiar dacă nu le înţelegem, nu le mai gustăm ca în trecut, chiar dacă 
nu mai au savoarea şi nu ne încântă ca altădată, relaţia cu obiectele, cu procesele sau cu 
demersurile este una deficitară. Din încăpățânare, rigiditate, uitare practicată sistematic în 
ultime trei săptămâni, nu ne mai ascultă mâinile, picioarele, telefonul mobil, scaunul de la 
birou, volanul maşinii, nu ne mai găsim locul în fluxul tehnologic. Pentru a ne integra în 
starea de normalitate este important să ne amintim de starea de percepţie şi să căutăm să 
ne trezim spiritul de comunicare în raport cu nevoile celorlalţi pentru a redescoperi ritmul 
pe care l-am lăsat la poarta spitalului acum trei săptămâni când ne-am internat. 


Duminică, 24 aprilie 
Duminica 24- 4-2011 3:15 Luna (Cap) Squ (Ari) Jupiter 
Duminica 24- 4-2011 5:32 Venus (Ari) Con (Ari) Lilith 
Duminica 24- 4-2011 21:00 Luna (Cap) --> Aquarius 


Ultima zi de Capricorn (Lună în Capricorn) ne aduce o formă stranie de risipă: 
risipă de oameni! Dacă ieri ne-am permis să ne risipim în aprecieri neobişnuite, să ne 
lăsăm cuprinşi de indiferenţă şi să confundăm pasivitatea, indiferenţă cu detaşarea şi 
maturitatea, azi tentaţiile trec într-un alt plan şi coloratura lor ne strică simpatiile, ne 
reduc la minimum elanul şi ni-l înlocuiesc cu o falsă spontaneitate, cu o stare de nervi 
indusă de stresul că timpul trece împotriva şansei şi că lipsa de control a celorlalţi 
reprezintă principala sursă de suferiţă. 

Totul se mută în imaginaţie pentru că de acolo poate avea la îndemână totul, poate 
accesa, aseamenea celui născut în Capricorn, cu minim de efort maximum de informaţii. 
Capricornii, pentru că tot veni vorba, nu sunt leneşi aşa acum se crede şi chiar rezistă la 
efort, ci sunt înzestrați cu un talent special, acela de a interioriza acţiunile, de a economisi 
timp şi bani gândind şi simulând mental procesele pe care ar trebui să le trăiască pe viu. 
Acest experiment îi acaparează în totalitate şi chiar dacă par suciţi de la natură, rupţi de 
dinamismul vieţii sociale, nu sunt deloc în afară realităţii, tocmai pentru că, asemenea 
unui supercomputer, simulează totul pentru a fi pregătiţi în faţa unui eşec. 

Această formă de activitate, care atunci când este dezvoltată îşi intensifică procesele 
gândirii, se poate solda cu consecinţe benefice asupra calităţii educaţionale, nu însă şi 
asupra comportamentului său asupra rafinamentului. Hm, este simplu de dedus de ce: 
sentimentele nu pot fi simulate, iar cei care ajung să creadă asta devin iniţial patetici, apoi 
îi plictisesc pe ceilalţi cu modul vulgar de a-şi arăta faptul că ştiu care este preţul 
interlocutorului, ce trebuie să spună, cum să vorbească pentru a se menţine într-o zonă 
neutră şi a nu fi deranjaţi din simulările lor, din dialogurile lor interioare. 

Tentaţia simulării, a înlocuirii sentimentului ce tulbura până când, prin evoluţie, 
omul, se înseninează, se purifica, cu o copie a sa este marea boală a societăţii de consum, 
marele neajuns impus de lipsa de educaţie practicat sistematic printre cei care au nevoie 
de ea si marele talent a capriconului. 

Azi va fi cu atât mai complicat cu cât puşi în faţa unor situaţii penibile oamenii se 
simt îndreptăţiţi să ascundă adevărul, să-şi ascundă sentimentele, să şi le disimuleze, să le 
preschimbe în altceva. Fiecare va avea însă o motivaţie, pentru că Mercur nu mai este 
retrograd, însă adevărul va durea cu atât mai mult cu cât se va acţiona în direcţia aceasta. 
Cei care, captivaţi de acest gen de interogatoriu interior vor prefera să ne abandoneze 
Eului vor fi cei mai câştigaţi. Îşi vor păstra prieteniile aşa cum sunt acum şi nu vor pierde 
nimic esenţial. 

Totuşi şi aceştia sunt avertizaţi să nu se lase duşi departe în tensiune sau 
supraîncărcare emoţională. Exagerarea în simplitate, umilinţa, detaşare fizică, durere 
poate avea consecinţe asupra sănătăţii. Chiar dacă suntem în Taur, multe planete din 
Berbec aduc un mare consum interior şi fără să ne dăm seama ajungem imediat la 
epuizare. 

Prin urmare, ultima zi a săptămânii ne aduce un mod straniu de a ne implica în 
viaţa socială. Unii vor refuza să-şi cultive relaţii, exteriorizându-se, alţii şi le vor dezvolta, 
în virtutea inerţiei, pentru a controla situaţiile şi ale ordona după bunul plac. Severi în 
intenţiile lor, oamenii vor abandona azi un proiect se vor supăra pe viaţă, pe anumiţi 
prieteni şi unii îşi vor afişa această revoltă printr-o excesivă prietenie, prin dulcegării 
verbale, prin simulări ale stărilor sufleteşti. 

Indiferent că azi vom fi ambiţioşi sau detaşaţi, destinul ne pune în faţa unor situaţii 
pe care le privim cu prea mult materialism pentru a le reevalua într-un alt plan, într-o altă 
gamă de trăiri sufleteşti pentru a obţine un salt evolutiv. Aici nu este vorba doar de elevare 
spirituală, pentru că nu toţi îşi amintesc înainte de culcare că trăiesc într-o lume părăsită, 
iluzorie, că scopul este să descopere adevărul de dincolo de limitare sau abundență. 
Tocmai de aceea gândirea va selecta pentru fiecare, în funcţie de priorităţi, sectoarele 
sociale care îl ţin pe individ într-o stare de pasivitate, care îl fac să-şi piardă timpul, care 
nu-l ajută să se ridice deasupra condiţiei sale. 

Recomandarea pentru această zi este aceea de a identifica azi sursa maturității. 
Omul este liber să gândească şi să acţioneze în afară interdicţiilor, însă unii îşi pun 
interdicții pentru a se compătimi singuri că trăiesc o viaţă plină de chinuri şi neputinţe. 
Dacă eşti printre aceştia, caută să ieşi la lumină. Te va ajuta ziua de azi! 


Luni, 25 aprilie 
Luni 25- 4-2011 1:39 Luna (Aqu) Sex (Ari) Uranus 
Luni 25- 4-2011 4:02 Luna (Aqu) Sex (Ari) Lilith 
Luni 25- 4-2011 4:50 Sun (Tau) Sex (Pis) Chiron 
Luni 25- 4-2011 5:49 Sun (Tau) Squ (Aqu) Luna (Half Luna) 
Luni 25- 4-2011 6:16 Luna (Aqu) Sex (Ari) Venus 
Luni 25- 4-2011 20:46 Luna (Aqu) Tri [Lib] Saturn 
Luni 25- 4-2011 22:28 Luna (Aqu) Sex (Ari) Mercury 


Încet, planetele individuale, care trec acum prin Berbec, ajung să se confrunte cu 
Saturn, să-l întâlnească în opoziții şi să-i ofere acestuia vamă, informaţii, să-i garanteze 
îndeplinirea solicitărilor sale, să-i ducă la finalitate planurile sale dinamice de modificare a 
conduitei, de ajustare a relaţiilor dinamice pe care le are acum, de impunere a unor limite 
pe care în 2012, când Neptun va trece definitiv în Peşti, va trebui să le ajustăm din nou, să 
le reformulăm sau să le înlocuim. 

Prima zi a săptămânii este o zi de concentrare pe scopuri precise. Oamenii se simt 
bine cu noile sarcini profesionale, cu noile planuri, cu gândurile de a realiza ceva concret, 
cu noile scheme organizaționale sau cu noile responsabilităţi sociale. Există însă şi un 
puternic resentiment pe modul haotic cum a fost abordată relaxarea în zilele anterioare, 

pe nervii şi instabilitatea care nu ne-au permis să ne simţim pe deplin relaxaţi. Conjuncţia 
lui Venus cu Luna neagră încă este activă şi riscul de a gândi totul greşit sau de a judeca 
eronat situaţiile prin care trecem este suficient de mare. 

Azi avem nevoie de pasiuni psihologice, de demersuri mentale, de expediţii virtuale 
spre tărâmuri subtile sau de a călători aiurea cu imaginaţia. Unii vor prefera să rămână în 
sfera concretului şi vor aborda acest îndemn prin folosirea tehnicii moderne, urmărind un 
film de aventuri, un documentar sau hoinărind pe net fără a avea un scop anume. Există 
însă un rost în toate acestea, unul ce ţine de o simţire extrem de personală, de o ambiţie 
intimă de a ridica standardul de viaţă, standardul de gândire sau nivelul de cunoştinţe. 
Acest îndemn, pe fundalul uşor decadent al acestei perioade, nu ne va putea duce prea 
departe, nu ne va lăsa să conducem prea mult, să atingem ţinta propusă, să împărtăşim 
mesajul, să ne finalizăm discursul şi nici să ne descoperim sufletul, adevăratul motiv 
pentru care suntem în acest foc creator, în acest proces dinamic. Rezultatul va lua 
înfăţişarea eşecului, dezamăgirii pentru ca va translata sentimentele într-un alt sector, 
unde există mai multă stabilitate, mai mută siguranţă şi unde nu este imperios necesar să 
facem modificări. 

Dacă în viaţa socială lucrurile nu vor merge azi aşa cum ne aşteptam, viața 
personală va fi azi dominată de necesitatea de a construi ceva original, de a evidenția o 
calitate care să ne facă diferiţi de ceilalţi, de a ne arăta revoltați pentru a ne face loc sau de 
a ne linişti acolo unde tensiunea pare să fie cel mai intensă. În viaţa privată azi rolurile se 
inversează şi nimic din ceea ce se preconizează a se întâmpla de dimineaţă nu devine real. 

Prin urmare, ceea ce ne aduce însă această zi este însă o experienţă, un mod special 
de a lua contact cu lumea, o fuziune între necesitatea de a face ceva magnific, ce ne vine 
din viaţa personală, si contactul cu magnificul în sine, pe sectorul social. Cine va dovedi 
suficientă flexibilitate pentru a înţelege noile direcţii va face din această zi un simbol al 
succesului şi al evoluţiei. Cine nu va putea să facă asta, va fi doar diferit, nu neapărat într- 
un mod frumos, plăcut sau constructiv. 

Evoluţia nu este nicidecum o joacă. Ea trebuie privită cu o mare responsabilitate şi 
asimilarea noilor cunoştinţe nu trebuie confundată cu recunoaşterea lor într-un context. 
Noutatea sperie, incită, trezeşte şi cucereşte pe deplin. Cei care nu simt acest foc al 
cunoaşterii, ce ia, în faza incipientă, chipul noutăţii, au parte de o zi dinamică, plină de 
pasiuni, încărcată de speculaţii sau intuiţii speciale, dar care nu-i vor scoate din sfera 
îngustă în care trăiesc. 


Marţi, 26 aprilie 
Marti 26- 4-2011 9:15 Luna (Aqu) Sex (Ari) Mars 
Marti 26- 4-2011 14:30 Luna (Aqu) Sex (Ari) Jupiter 


Experienţa zilei anterioare va fi pentru lumina acestei zile una foarte importantă. 
Oscilând între impulsul de a acţiona şi necesitatea de a obţine succesul la nivelul cel mai 
înalt, 26 aprilie îi va pune pe oameni în mare dificultate. Sentimentul prezentului, al 
timpului ce ne apare acum, nu ca secvenţe de transformare imposibil de reconstruit sau de 
reeditat, ci ca relaţie între rațiune şi simţire, cu etaloane clare, ca bătăile unui ceas. Azi ne 
amintim, prin intermediul situaţiilor, de ceea ce ne-a tulburat cel mai mult luna asta şi, 
fără să aprofundăm prea mult, ne vom motiva pentru o anumită serie de acţiuni, 
încercând să acţionăm în această direcţie cu mintea limpede şi voinţa clară. 

Multora le va părea o joacă tocmai pentru că iniţial demersurile pe care le vom 
declanşa sunt simple, uşor de coordonat. Finalul cere însă efort de gândire, putere de 
creaţie şi o puternică determinare. Este lesne de înţeles că nu tot ceea ce îndeamnă această 
zi poate fi dus la îndeplinire şi că realizarea acestei condiţii pare să facă diferenţa între 
curiozitate şi explorare. 
Nu se ştie dacă explorarea va fi şi ea constructivă, nu se poate anticipa doar din cerul de 
acum cât de puternic şi valoros va fi conţinutul acestei zile, însă se poate şti că ideea, 

gustul, simţul personal, experienţa, cele care strigă de la început după noi experienţe ne 
duc spre lucruri nemaivăzute, neconsimţite pe care, în funcţie de determinarea de care 
vom da dovadă, le vom privi ca pe nişte elemente noi sau le vom distruge nimbul special 
încadrându-le în reguli, în scheme limitate ori le vom anula în totalitate doza de răutate 
pentru a nu le face probleme şi altora care se vor aventura pe acolo. 

Prin urmare, 26 aprilie este o zi de mare încercare. Moralitatea va fi un instrument 
de lucru sau de tortură, o unealtă pentru evoluţie sau pentru a chinui pe cineva din jur, un 
mijloc de a descoperi informaţii valoroase sau un element utopic. Acţionând la fel şi în 
sfera socială şi în cea privată impulsurile acestei zile ne lasă cu mari aşteptări de la viaţă. 
Unii, aflaţi în izolare pe vârful munţilor, vor striga către grupuri de turişti din vale însă nu 
vor şti să găsească exprimarea potrivită pentru a le atrage atenţia sau nu dispun de forma 
necesară pentru a produce sunete capabile să le obţină salvarea. 

Se va vorbi azi despre creaţie, despre curaj, despre suferinţă, despre combaterea 
unor demersuri negative sau a unor obiceiuri proaste, despre rezultatele unor demersuri 
similare făcute şubred de-a lungul lunii aprilie. A nu face distincţia între realizabil şi 
irealizabil, înseamnă a schimba un obicei prost cu unul şi mai prost, a alege un alt mod de 
a fi, desfăşurat într-un context nou, soldat cu aceleaşi rezultate. 


Miercuri, 27 aprilie 
Miercuri 27- 4-2011 0:17 Luna (Aqu) Sex [Sag] Node 
Miercuri 27- 4-2011 7:58 Luna (Aqu) --> Pisces 
Miercuri 27- 4-2011 9:06 Luna (Pis) Con (Pis) Neptune 
Miercuri 27- 4-2011 10:20 Venus (Ari) Squ [Cap] Pluto 
Miercuri 27- 4-2011 17:16 Luna (Pis) Con (Pis) Chiron 
Miercuri 27- 4-2011 22:25 Sun (Tau) Sex (Pis) Luna 
Miercuri 27- 4-2011 22:52 Luna (Pis) Sex [Cap] Pluto 


În preziua trigonului Soare-Pluton, moment de intensă reverberaţie şi exprimare 
personală, avem parte de un moment de jertfă, de o dezamăgire, de o schimbare negativă 
care ne va speria atât de mult încât vom ajunge să ne îndoim de bunele intenţii, 
seriozitatea acţiunii sau succesului. 

Trecerea Lunii în Peşti schimbă încrederea şi luciditatea pe simţire, însă dăm azi de 
o simţire apăsătoare, grea, epuizantă ce ne îndeamnă spre nostalgii, spre sacrificiu şi 
acesta să fie preţul cu care negociem sau dorim să intrăm pe piaţa de capital. 

Sacrificiul are însă un rost azi pentru că el se exprimă prin angoasă, prin lascivitate, 
prin voluptate, prin sentimente confuze care vor avea doar în prima parte a zilei sorţi de 
izbândă. Deciziile adoptate în prima parte a zilei sunt deci marcate de fatalitate, mulţi 
acceptându-şi acum înfrângerea sau adoptând un ultim atac pentru că nu mai văd nimic 
după. 

Ceea ce este interesant la contextul acestei zile vine din penibil. Îndemnul zilei va 
merge spre a sugruma originalitatea şi a o topi în reguli sociale, în titluri ştiinţifice, în 
demersuri sociale, doar pentru a nu modifica propriul interior, doar pentru a “Da 
cezarului ce-i aparţine...”, doar pentru a menţine apele în interior, într-o neschimbare 
absolută. Azi oamenii se vor vedea unii pe alţii după chipul şi asemănarea proprie şi îşi vor 
proiecta unii altora dificultăţile emoţionale, tulburările de comportament, neînțelegerile 
sau limitele într-ale gândirii, raţiunii sau cunoaşterii. 

Intrigile acestei zile nu vor fi decât o aducere la suprafaţă, o transpunere într-un 
context macro a tulburărilor de înţelegere şi a neputinţelor de a accepta alte opinii sau alte 
tipuri de comportare. 

Ziua va fi însă celebră la capitolul denigrare a tradiţiei. Ea va instiga la vandalizare, 
la compromitere, la desprinderea de trecutul neînțeles, fără a ne preocupa dacă acesta 
conţine sau nu o valoare, pentru a-l înlocui cu o trăsătură mondenă, cu o vestimentaţie 
aflată la modă, cu un chip de lut îmbălsămat după tendinţele vremurilor. 

Triunghiul minor pe care Luna îl împlineşte azi cu Soarele şi Pluton va deschide un 

capitol nou în relaţiile personale, în modul cum ne argumentam gesturile, în modul cum 
ne alegem prietenii, ce tip de comportament alegem să dezvoltăm faţă de ceilalţi şi cum îi 
influențăm. 
Trigonul Soarelui cu Pluton aduce în mare parte consecinţe benefice, tocmai de aceea, 
elementul particular al acesteia, care se împlineşte azi prin interpunerea Lunii, aduce o 
revelare a adevărului într-un mod neplăcut. Dacă mulţi vor vedea faţa neplăcută a unor 
prieteni, colegi de serviciu sau cunoştinţe, să nu se mire pentru că se întâmplă asta cu un 
scop benefic. Adevărul care rezultă din toate aceste situaţii este mult mai important decât 
conjunctura în sine. 

Prin urmare, 27 aprilie este o zi de dinamism social şi relaţii încordate. Drama care 
ne inundă azi este un element suplimentar contextului emoţional pe care l-am 
experimentat până acum. Totuşi, avem azi “darul” de a amplifica această tensiune pentru 
că nu vom şti cum să apreciem un gest venit din anturaj, o critică, un impuls, o mustrare. 
Pentru că tendinţa este aceea de a adăuga o dramă la o alta mai veche, reacţiile vor fi cât se 
poate de negative şi dure. Se poate vorbi azi de ceartă, dispută, renunțare la un drept, 
abandonarea unui proiect, schimbarea unor replici dure cu un superior care aplica apoi 
tactica “Îi arăt eu cine sunt!”, chiar adjudecarea rolului de judecător într-o situaţie care 
nu-l priveşte pe cel în cauză. 

Cu toţii avem multe de învăţat de la această zi, însă nu va fi deloc plăcut ceea ce ni 
se va întâmpla. Va trebui să dăm dovadă de o mare tărie de caracter, de stabilitate în 
aspectele benefice ale vieţii personale, de pozitivitate şi luciditate pentru a nu cădea în 
patima judecăților pripite, a răzbunărilor pe reacţii temperamentale. 

Ceea ce vine spre noi azi este excepţional, sclipitor, pentru că poartă haina 
adevărului util, esenţial. Este important să facem un efort de înţelegere pentru a înlătura 
din abundență de drame emoţionale, stările penibile, durerile fizice sau sufleteşti, 
complexele de inferioritate sau nemulţumirile şi insatisfacţiile pentru a înţelege contextul 
în care ne aflăm, spre ce ne îndreptăm şi cu ce oameni. 


Joi, 28 aprilie 
Joi 28- 4-2011 3:59 Sun (Tau) Tri [Cap] Pluto 
Joi 28- 4-2011 16:53 Luna (Pis) Opp [Vir] Juno 


Relaţia dintre viață şi moarte, dintre creație şi devenire, dintre renaştere şi 
împlinirea idealului aduce acestei zile o notă specială. Pe de o parte ea vine ca o iluminare, 
ca o eliberare de tensiunea zilei anterioare, ca o desprindere de sursa suferinței şi a 
neputinței de a acționa sau de a ne desprinde de durere, iar pe de alta vine din speranţa că, 
procedând aşa, ne rezervăm un viitor mai bun, poate chiar unui excepțional. 

Azi beneficiem de un alt nivel de înțelegere, de o altă formă de exprimare, de alte 
elemente de comparație pe care aşezându-le după cum ne este educația ajungem să ne 
schimbăm părerea despre sine, să credem că suntem buni în ceea ce facem acum, în 
profesia pe care o deținem, în talentele pe care le cultivăm sau în deschiderile pe care le 
abordăm de la începutul anului încoace. Chiar dacă multe dintre ele sunt benefice şi, 
tocmai din această cauză, par perfecte, valorile sociale în care se vor integra produc ecouri 
negative şi în timp duc la desprinderi de marile structuri, separări între oameni, dar nu 
prin agresivitate, nu în mod brusc şi nu forţat, ci gradat, lent, ca şi cum toate acestea ar 
veni de la sine. Mulţi vor privi această schimbare negativă ca pe un succes al vieţii, ca pe 
eliberare de o povară pe care corpul, mintea, sufletul, grupul, statul sau planeta nu o mai 
poate duce. În realitate, lucrurile nu stau aşa pentru că avem de-a face cu un periculos 
sentiment al dramei ce ne vine din tranzitul Lunii în Peşti, din relaţia Soare-Pluton din 
semne de pământ, ce dezvoltă o valență karmică evidentă, dar şi implicarea în sine a 
planetei Pluton, care, în general, nu descoperă adevărul, ci îl ascunde, îl trage spre 
interior, îl ocultează, îl îndepărtează privirii facile şi îi încurajează pe oameni să se 

desprindă de ei înşişi, să se golească de conţinutul pe care l-au acumulat până acum, 
pentru a cunoaşte, pentru a învăţa ceea ce este esenţial, pentru a evolua. 

În înţelegerea comună îndemnul de a ne desprinde de ceea ce intervine asupra 
noastră cu un stres, cu o sarcină, cu o povară, cu o greutate în plus față de ceea ce avem de 
la sine de soluţionat sau de dus, înseamnă debarasare, eliminare din câmpul vizual, fugă 
de oameni, de anumite probleme, schimbarea serviciului, al locului ca o consecinţă al unui 
demers mai vechi împlinit azi, că, cine ştie, poate aşa ni se schimbă şi norocul. Azi durerea 
este simțită numai ca semn al unei probleme. Ea nu va dobori pe nimeni şi nu-i va face pe 
oameni să-şi ia lumea în cap şi să plece la drumul mare. Însă o formă de separare tot va 
apărea şi ea va avea la bază motivații practice sau determinări care vin cu curentul, din 
viteza apei, în forţa şuvoiului, de la sine, aşa cum vor spune unii. 

Acest îndemn le va spune oamenilor că dacă sunt suficient de prevăzători, suficient 
de puternici şi concentrați în ambițiile lor nimic nu-i poate surprinde, nici chiar suferinţa, 
de care atât de mulţi oameni se tem şi fug. Un asemenea pas li se va părea multora ca un 
semn de evoluţie şi nu vor dori să refuze, ci se vor modela, vor curge în îndemnurile 
acestor zile bucurându-se şi dispreţuind la intensităţi egale, ca şi cum nu trăiesc nimic din 
ceea ce li se întâmplă, ci o altă viaţă, una care seamănă cu a lor şi care până acum a fost 
ascunsă privirii directe. 

28 aprilie nu este ziua opoziţiei faţă de un obstacol, ci al scurgerii pe sub el, dintr-o 
eroare socială, dintr-o selecţie eronată a metodelor de lucru. Depăşirea în felul acesta a 
obstacolului nu înseamnă soluţionarea lui şi valoarea evident karmică, aproape mistică, 
dintre Soarele din Taur şi Pluton din Capricorn ne va aduce în viitor situaţii similare când 
va trebui să înfruntăm obstacolul, să dovedim putere, abilitate, pricepere, isteţime, nu 
maleabilitate laconică, nu ataşament faţă de acel segment al Creaţiei care modulează 
structurile puterii şi le mută dintr-o zonă într-alta. 

De partea cealaltă a baricadei îi vom găsi pe cei puţini care aleg să-şi nege binele 
curgător pe care destinul li-l oferă acum pentru că doresc să înfrunte obstacolul. Opoziția 
Luna-Junon, ce apare pe axa Fecioara-Pesti cu prea multă condescendenţă faţă de 
memoria opoziţiilor Saturn-Uranus pe care le-am tot experimentat din noiembrie 2008 
încoace, ne aduce motivaţia ruperii prieteniei, refuzul unei asocieri, acumularea unor 
valori eronate, sfaturi proaste, eşecuri în a gestiona un conflict, reînvierea unor tensiuni cu 
intensitatea de altădată ca şi cum între timp nu s-a schimbat nimic. 

Prin urmare, 28 aprilie este o zi stranie pentru că nimic din ceea ce va fi bine nu va 
dura şi nici elementele negative nu vor avea o atât de mare anvergură încât să fie 
reprezentative. Pluton este retrograd şi inversează relaţia cu martorul, tulburând starea de 
obiectivitate şi necesitatea care ne determină să o alegem. Indiferent care va fi situaţia 
prin care vor trece, întâi vom veni cu justificări apoi cu explicaţii raţionale. Azi vom 
prefera soluţiile cele mai uşoare pentru că ne vom teme de consecinţele imediate sau 
pentru că nu avem puterea să anticipăm ceea ce se va întâmpla în viitorul îndepărtat. Azi 
acţionăm şi atât, ne implicăm în demersuri şi ne vom bucura sau mulţumi cu ceea ce 
obţinem pe loc. 

Şi pentru oboseală avem o explicaţie şi pentru epuizarea psihică şi pentru boală şi 
nimic nu pare să ne oblige să gândim cumva în perspectivă. Ceea ce pare să fie de 
amploare şi să vină şi de la sine sunt resentimentele, necesitatea de a găsi un vinovat 
pentru ceea ce parcurgem acum. 

Există şi oameni care se pot sustrage acestei alunecări, acestui bine care complică 
relaţiile şi le duc spre eşec. Aceştia doresc să ştie care este finalul precis al demersurilor de 
azi, cer dovezi de prietenie, de înţelegere, sunt presaţi de timp pentru a-şi finaliza un 
proiect şi nu se pot integra nicicum în calmul care pluteşte în jur. Deşi iniţial ei sunt 
percepuți şi apoi acuzaţi că sunt negativişti, că strică atmosfera, că lasă în jur o energie 
negativă, că stresează şi, prin asta, dovedesc gravele probleme de comportament pe care le 
au, în luna mai a acestui an metodele lor de lucru vor fi preferate, soluţiile lor vor fi 
lăudate, iar ei vor deveni dintr-odată exemple de bună practică, de obiectivitate. 

Vineri, 29 aprilie 
Vineri 29- 4-2011 12:31 Luna (Pis) Squ [Sag] Node 
Vineri 29- 4-2011 20:33 Luna (Pis) --> Aries 


Trecerea Lunii prin momentul de careu cu Axa Dragonului ne aduce momente de 
îndoială aplicate demersurilor casnice, problemelor ce ţin de nevoile personale sau al 
acelora care nu necesită intervenția altora pentru soluționare. 

Pe acest unghi se vor acutiza însă complicații mai vechi, problemele cu vecinii, cu 
animalele de companie, problemele cu alții nu pentru că azi ar face altceva decât au făcut 
până acum, nu pentru că ar ieşi din ritm, ci pentru că se depăşeşte în relația cu sine limita 
suportabilităţii. Unii vor experimenta o limită fizică a suportabilităţii, alţii una emoţională, 
cei care vor trece prin această zi cu cele mai mici pericole sunt cei care îşi vor consuma 
ziua cu probleme existenţiale, încercând să afle secretul nemuririi, ce program au vecinii 
de la blocul din faţă sau cum îşi trăiesc păsările momentele de despărţire. 

Intrarea Lunii în conul conjuncturilor majore, adică în Berbec, ce va aduce chiar 
din timpul nopţii primele conjuncţii cu Uranus şi apoi Lilith, aduce zilei sentimentul că 
aceste frământări duc la ceva bun, că preocuparea faţă de ceea ce ne iese acum în cale este 
o alegere înţeleaptă şi meditând la acestea, preocupându-ne sau lăsându-ne antrenați în 
conversații cu caracter edificator, vom reuşi să depăşim acutele momente compulsive pe 
care anul 2011 ni le presară peste tot. 

Prin urmare, 29 aprilie este o zi de respect faţă de sine. Vom trata acest respect cu 
toată atenţia de care suntem în stare şi ne vom hrăni mintea, sufletul sau corpul cu ceea ce 
considerăm că ne este mai util. Dacă gândirea ne este răsturnată, dacă suntem în conflict 
cu ideea de normalitate şi dezvoltăm comportamente deviante, ziua de azi ne va îndemna 
să le afişăm, să le descoperim, să le susţinem prin idei, explicaţii, demonstraţii, să obţinem 
prin asta un privilegiu nu prin valoarea în sine, ci prin recunoaşterea ei în mod forţat sau 
sub impulsul unei erori de gândire. 

O teorie modernă a esteticii susţine că dacă nu putem exprima clar o idee se 
întâmplă pentru că nu este gândită clar, nu este încadrată într-un sistem mental coerent, 
într-o structură solidă, ci doar plimbată prin minte şi exprimată într-un moment de 
excitație intelectuală. Mulţi vor avea de înfruntata azi asemenea momente de excitație 
intelectuală şi, judecând după cât de serioasă este teoria ce nu poate fi expusă inteligibil, 
ar fi penibil să se plângă faţă de cei apropiaţi că lumea nu-i înţelege şi că sunt, datorită 
superiorității lor, nişte neînţeleşi. 


Sâmbătă, 30 aprilie 
Sambata 30- 4-2011 1:58 Luna (Ari) Con (Ari) Uranus 
Sambata 30- 4-2011 5:05 Luna (Ari) Con (Ari) Lilith 
Sambata 30- 4-2011 11:30 Luna (Ari) Squ [Cap] Pluto 
Sambata 30- 4-2011 19:52 Luna (Ari) Con (Ari) Venus 
Sambata 30- 4-2011 20:40 Luna (Ari) Opp [Lib] Saturn 


Ceea ce ieri a fost doar un proces mental, ceea ce ziua de 29 aprilie ne-a încercat cu 
simulări mentale ce au făcut trimitere la procese, evenimente sau simple întâmplări 
incomplet structurate, azi ia înfăţişarea realităţii. Mulţi se vor entuziasma şi vor striga “Ia 
uite, chiar ieri m-am gândit la asta!”, “Ce mirare, ieri mi-am amintit de tine!” ş.a.m.d. 

Ziua nu este însă un simple organ efector al comenzilor lansate anterior, ci este 
complicată, ca un exerciţiu la bârna şi, evident, încărcată de neprevăzut. Azi dezamăgim 
cel mai mult în domeniul în care ne pricepem cel mai bine, amânăm proiecte pe care ar fi 
trebuit să le finalizăm acum şi în schimb ne petrecem mult timp discutând aiurea, 
hoinărind cu mintea sau invocând un continuu moment de linişte care nu ne poate duce la 
odihna atât de necesară. Dacă invocăm haosul, lipsa de precizie, dezordinea, erorile de 
gândire şi acţiune, dacă aducem în discuţie că 30 aprilie este o zi ghinionistă nu greşim 

deloc pentru că ea de fapt ne trece printr-o mare încercare, una extrem de personală când 
trebuie să folosim o funcţie, o relaţie, un organ, un proces pe care de regulă nu-l folosim. 

Ceea ce ieri doar am simulat şi nu am reuşit să finalizăm, ceea ce ieri am atins cu 
ideea şi nu a fost niciun pericol dacă nu am putut duce la bun sfârşit, azi va trebui să 
încheiem cu succes, va trebui să dovedim că suntem buni în ceea ce spunem, că avem 
competenţa necesară şi că, pe deasupra, conversaţia nu este punctul nostru slab. 

Eşecul aduce leziuni pe corp, pe suflet, iar durerile impun zile o formă de atenţie pe 
care oamenii o obţin numai când suferă. Şi pentru că o problemă nu vine niciodată 
singură, atât careul Lunii cu Pluton, cât şi conjuncţia acesteia cu Venus, accentuează 
relaţia de tensiune pe care o au cu Saturn — obstacolul, este clar pentru orice pasionat de 
astrologie să înţeleagă că viteza cu care se va trece de la probleme de factură personală, la 
cele de natură socială îi va bulversa atât de mult pe oameni încât vor greşi la tot pasul din 
zăpăceală, inconsecvenţă sau lipsă de maturitate. În realitate aceasta este cea mai mare 
încercare a zilei: să nu confundăm dormitorul cu biroul, bucătăria cu sala de şedinţe şi nici 
baia cu biroul şefului. Hm, cum tensiunea pe care Lună o amplifică trecând în Berbec este 
în creştere ne încearcă pe strictele necesităţi, chiar dacă ceea ce experimentăm nu este 
nou, ba chiar am mai trecut prin asta de câteva ori anul ăsta, riscăm să ne comportăm ca 
nişte şcolari când sunt prinşi cu temele nefăcute: minţim, furăm caietul colegului de 
bancă, chiulim de la oră, invocăm o problemă de sănătate, sfidăm dascălul şi ne 
transformăm într-un personaj negativ. 

Prin urmare, chiar dacă Soarele a intrat de mult timp în Taur şi teoretic ar fi trebuit 
ca oamenii să se menţină pe linia înţelegerii şi cumpătării, finalul săptămânii, cât Luna va 
sta în Berbec, ne aduce o explozie de energie, o suită de întâmplări cu final neaşteptat, 
toate însă într-o albie asemănătoare celor din ianuarie şi februarie 2011. 

Cei care vor greşi cel mai mult vor fi cei care îşi vor da seama de repetitivitatea 
evenimentelor sau cei care au fost suficient de prevăzători până acum încât relaţiile sociale 
şi familiale să le fie în bună stare. Nu pot controla însă neprevăzutul, un personaj care le 
iese în cale, memoria care se activează acum, dinamica lipsită de control pe care va trebui 
să o înfrunte atunci când cei din jur cedează. 

Este important însă să nu adoptăm o atitudine arogantă, nici măcar un aer de 
superioritate doar pentru că înţelegem mecanismul. Saturn în Balanţă, cu o greutate atât 
de mare în Berbec, poate trece foarte uşor la sancţiuni rapide, ceea ce nu-i este specific, 
pentru a salva întregul edificiu. Spre exemplu, doar pentru că există un istoric benefic al 
activităţii nu înseamnă că un angajat nu poate fi concediat. 

Azi ne vom aminti de proverbul “Omul gospodar îşi face vara sanie şi iarna căruţă!”. 


Duminică, 1 mai 
Duminica 1- 5-2011 3:12 Luna (Ari) Con (Ari) Mercury 
Duminica 1- 5-2011 3:14 Venus (Ari) Opp [Lib] Saturn 
Duminica 1- 5-2011 7:25 Mars (Ari) Con (Ari) Jupiter 
Duminica 1- 5-201117:49 Luna (Ari) Con (Ari) Jupiter 
Duminica 1- 5-201118:19 Luna (Ari) Con (Ari) Mars 


A doua zi de Berbec (Lună în Berbec), ultima zi a săptămânii şi prima a lunii mai 
este una inedită nu doar pentru că împlineşte toate cele trei calităţi dintr-odată, ci şi 
pentru că aduce o conjuncţie Marte-Jupiter la grad perfect la doar câteva ore de la 
împlinirea opoziţiei Venus-Saturn, toate acestea într-o singură zi când se mai împlinesc 
trei conjuncţii, nu atât de ample şi dinamice aşa cum sunt cele două aspecte amintite 
anterior: Luna-Mercur, Luna-Jupiter şi Luna-Marte. 

Deşi în mod obişnuit aceste instrumente de expansiune (aspectele indicate mai sus) 
ar trebui să ne aducă un nou elan, o nouă determinare, putere, rezistenţă fizică, înţelegere, 
uşurinţa de a rezolva în timp scurt probleme importante care pe alte conjuncturi ar fi cerut 
mai mult timp, acum nu va fi aşa. Pentru că energia optimismului şi deschiderii pluteşte 
peste tot în jur şi nu poate fi îngrădită ne vom delecta azi cu o stare sufletească bună, cu o 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


energie pozitivă intensă, cu o formă de deschidere care ne dă încredere în forțele proprii, 
nevoie de spaţiu, de extindere, de expansiune, de a desfăşura bucuria şi veselia, de a 
construi Palatul lui Aladin dintr-o bătaie a palmelor. Aceasta stare nu va putea fi trăită 
deplin pentru că se va lovi de un disconfort personal, de o neîmplinire în viaţa personală, 
de o nesincronizare, de lipsa unui obiect, a sumei de bani necesare, a energiei, a stării de 
sănătate potrivită. 

Multe din proiectele care aşteptau primăvara pentru a se împlini, multe din 
planurile pe care am dorit să le punem în aplicare când ne mai revenim cu vitalitatea, când 
ne mai limpezim minţile, când vom avea puţin timp liber sau când ne vor veni ajutoarele 
de la oraş ori din străinătate, nu pot fi împlinite azi pentru că am ţinut numai pentru noi, 
am mocnit în profunzimile fiinţei această dorinţă şi nu am împărtăşit-o pentru ca la 
pregătiri să participe cu toţii într-o sincronizare perfectă. 

Cine va crede că se poate face primăvara cu un zâmbet şi vede în ziua de 1 mai asta 
se înşeală. 

Când Venus şi Saturn sunt în opoziţie avem într-o dispunere antagonică nu doar 
principii — principiul severităţii şi cel al voluptăţii — ci chiar două generaţii. Rudele mai în 
vârstă se revoltă pe cele mai tinere, le lasă să-şi rezolve singure problemele sau cele tinere, 
cuprinse de elanul tinereţii necoapte, doresc să dovedească priceperea şi succesul atunci 
când li se cere cel mai puţin. Acest gen de conflict este de fapt o defazare, o nesincronizare, 
o dispunere pe nivele diferite a oamenilor care ar fi trebuit să interacţioneze, să lucreze 
împreună pentru un scop comun. Azi nimeni nu lucrează pentru un scop comun, ba chiar 
ajung, să se combată, să se ironizeze, să se submineze, într-un mod nepericulos, dar vizibil, 
spre deliciul bârfitorilor sau a tabloidelor de scandal. 

Pe fondul acestor direcţii, curiozitatea şi înclinația spre profit, dorinţa de a şti cât 
mai multe pentru a deveni un pionier al informaţiei, dar şi uşurinţa cu care se renunţă la 
toate acestea pentru o plăcere de o clipă, pentru a schimba ordinea, regulile, pentru a 
impune o lege nouă, un nou statut, o nouă formă de terapie sau un nou ritual poate aduce 
azi succesul genial sau eşecul lamentabil în acelaşi vas, fără a se amesteca. Nimeni nu va 
şti dinainte dacă, ducând vasul la gură, va bea din bucurii sau se va înfrupta din necazuri. 

Dacă va fi bucurie (conjuncţie Marte-Jupiter) atunci ar putea cunoaşte puterea, 
succesul, transformarea situaţiilor nefavorabile în situaţii favorabile, achiziţii noi, prieteni 
puternici, schimbări spectaculoase de situaţii, vindecare a ţesuturilor bolnave, armonizare 
prin tehnici energetice care vehiculează energia prin scheme, reguli, procedee 
(Acupunctură, Su Joc, fitoterapia, Ayurveda). Dacă va fi necaz (opoziţie Venus-Saturn) 
ziua va amplifica situaţiile minore până când le va da o amploare socială. Separările, 
întârzierile, pierderea unui obiect, degradarea sistemului de protecţie, agresiuni ale 
sistemului vascular, al pielii, dureri provocate intenţionat ţin de asemenea de acelaşi 
segment. 

Prin urmare, prima zi a lunii mai ne aduce discuţii despre pace, înţelegere, 
compromis, linişte, însă fără a exista suportul şi resursele necesare, mijloacele aferente 
îndeplinirii acestui demers. În absenţa schemei de acţiune, se va dezvolta în van o ambiţie 
foarte mare ceea ce va duce la o contradicţie de factori, la o aducere la lumina a 
problemelor ce au fost ascunse în primele patru luni ale anului. 

Puţini vor fi însă conştienţi de ceea ce le oferă această zi pentru că le va plăcea mult 
prea mult îndemnul spre acţiune şi nu se vor mai uita pe unde merg, pe cine calcă pentru a 
se ridica. Valorile răsturnate pe care societatea noastră le cultiva au azi un elan 
spectaculos. Încă de la început luna mai va încerca să repare, să corecteze, să vindece 
rănile primelor patru luni. Azi ne vom opri însă doar la cele făcute în ultima vreme, doar la 
greşelile săvârşite în a doua parte a lunii aprilie fie prin autoflagelare, fie prin greşeli 
comportamentale pe care grupul, familia sau societatea nu le pot repara pentru noi. 

Recomandarea pentru această zi este aceea de a aborda azi meditaţia, 
interiorizarea, cultivarea spiritului prin lecturi profunde, ezoterice sau prin abordarea 
informaţiei într-un alt mod decât s-a procedat până acum. În felul acesta comutaţi 

opoziţia Venus-Saturn de pe condiţionări exterioare, care duc la conflicte şi separări, la 
interior prin slăbirea lanţului ignoranței. Frământările existenţiale, folosirea voinţei, a 
energiei, a forţei pentru a cultiva înţelegerea, cunoaşterea şi prin ele spiritul este lucrul cel 
mai de preţ pe care l-am putea face azi. Nu doresc să spun că a închide ochii şi a ne rupe 
de lumea exterioară este soluţia, ci a ne lăsa purtaţi de valorile emoţiilor mistice, de 
sentimentele înălțătoare, de abstract pentru a lăsa în urmă materia care cere mai multă 
atenţie decât îi este dat să primească. 


Luni, 2 mai 
Luni 2- 5-2011 0:46 Luna (Ari) Tri [Sag] Node 
Luni 2- 5-2011 8:56 Luna (Ari) --> Taurus 
Luni 2- 5-2011 10:14 Luna (Tau) Sex (Pis) Neptune 
Luni 2- 5-2011 18:33 Luna (Tau) Sex (Pis) Chiron 
Luni 2- 5-2011 23:38 Luna (Tau) Tri [Cap] Pluto 


Trigonul Lunii cu Capul Dragonului ne-o aduce pe aceasta în ipostaza de planetă 
mediatoare Nodurilor. Azi găsim soluţii, avem răspunsuri, ne vin rezolvări şi ceea ce vine 
spre noi ni se pare uşor de înţeles şi cu putinţă de rezolvat. Multe din cele ce ne provoacă 
azi nu sunt benefice şi, de vreme ce s-au declanşat, nu trebuie să ne aşteptăm la 
soluţionări corecte sau în favoarea noastră. Ele sunt, aşa cum contextul astral al perioadei 
pe care o traversăm ne spune, înclinate spre suprasolicitare. Bruma de revigorare, 
încrederea şi puterea de a privi în urmă, nu cu mânie, ca în filmul din “59 a lui Tony 
Richardson, ci cu încredere în sine şi disponibilitate pozitivă. 

Trecerea Lunii în Taur ne mai diminuează din dorinţa de acţiune şi ne îndeamnă să 
vedem lucrurile în simplitatea lor. Nu se produce însă o simplificare prin gândire analitică, 
ci prin spirit practic, prin împliniri ale unor nevoi imediate, prin contact direct cu lucrurile 
prin senzaţii cunoscute, prin definiţii clare, prin alegeri făcute rapid, în plină stradă sau la 
scenă deschisă. 

Având o zi în care se împlinesc doar aspecte pozitive, două sextile Luna-Neptun şi 
respectiv Luna-Chiron şi două trigoane Luna-NN şi Luna-Pluton, ziua nu se anunţă 
încărcată de pericole severe, nici măcar dispusă să avertizeze în legătură cu ceea ce va veni. 
Este ultima zi a acestui ciclu lunar şi ceea ce va veni spre noi va avea mai mult înfăţişarea 
de soluţie, de rezolvare, de răspuns, de înţelegere pe care cei mai mulţi dintre noi vor avea 
inspiraţia de a le încadra corespunzător. 

Prin urmare, începem săptămână într-un ton cald şi plăcut, având parte de selecţia 
celor mai interesante şi pozitive aspecte ale ciclului pe care îl încheiem. Se întâmplă ca 
ziua să conţină doar împliniri ale unghiurilor pozitive şi tocmai de aceea vom avea puterea 
de a privi viaţa în simplitatea ei, în aspectul ei cel mai limpede şi mai plăcut. 

Este însă demn de reţinut nuanţarea acestui aspect prin care sunt aduse din trecut 
cele mai bune aspecte ale ciclului început cu Luna nouă din 3 aprilie, în situaţia în care 
aprilie a generat mişcări de culise, pierderi majore, desprinderi de ceea ce era rău şi 
găunos, situaţii ce trebuie înţelese ca o eliberare de o greutate, nu ca o deposedare. Aşadar, 
să ne aşteptăm ca 2 mai să ne aducă şi ceva din aburul fin a agresivităţii lui aprilie. Totuşi 
este prin excelenţă o zi bună şi oricât de dure ar fi unghiurile, mesajul astral este pozitiv. 
Acolo unde este dur, având un trigon Luna-Pluton, se va sancţiona orgoliul aberant, acela 
care nu se opreşte indiferent de situaţie. Sunt însă puţini cei care întrunesc în totalitate 
aceste valenţe negative, tocmai de aceea azi binele va fi învingător. 


Marţi, 3 mai 
Marti 3- 5-2011 9:48 Sun (Tau) Con (Tau) Luna (New Luna) 
Marti 3- 5-2011 17:07 Luna (Tau) Tri [Vir] Juno 

Într-o formă mai puţin directă, Luna nouă de azi ne aduce ideea de efort, muncă 


până la epuizare, concentrare sub imperiul unei forţe exterioare sau dilatare ca urmare a 

neputinței de a menţine o dinamică sau o rezistenţă. Cu Ascendentul momentului în Rac, 
într-un an în care acest semn aduce curiozităţi, interiorizare, retragere ca moment 
incipient al detentei, nu ca dovadă de înfrângere, face din această Lună nouă un preambul 
al evenimentelor ce se vor consuma în vara acestui an. Unii vor considera că acum îşi 
pregătesc marile descinderi, că acum îşi scot asul din mânecă şi în vara îl vor arunca în 
faţa adversarilor pentru ai scoate pe deplin din circuit, alţii vor face apel la modele de 
eficienţă, la un anumit limbaj, considerând că ceea ce este al lor, ceea ce le aparţine este 
ieşit din uz, se apropie de data limită a perioadei de graţie, nu mai are susţinere, se 
deteriorează sau nu mai este de actualitate. 

Mutarea opoziţiilor pe care Saturn din Balanţă le ridică planetelor din Berbec pe 
axa IV-X, scoate familia din conul de umbră şi îi conferă acesteia valori speciale. Nu se 
schimbă însă nimic în statutul ei, doar că se va vorbi mai mult despre unitatea construită 
la acest nivel, se va face apel la concepte ce ţin de dimensiunea domestică a vieţii, 
invocându-se lipsuri, pierderi sau degradarea crescândă a acesteia în defavoarea societăţii 
în ansamblu. În realitate cei care ridică astfel de probleme se consumă în propriile 
tensiuni, scoțând la suprafaţă lipsa de susţinere, o problemă personală (generalizând după 
un caz particular) în încercarea de a rezolva la nivel social ceea ce nu pot rezolva în propria 
intimitate. 

De aici se nasc alte dorinţe care îi pot duce pe cei responsabilizaţi în social cu 
soluţionarea acestor probleme, spre noi relaţii sau spre o autonomie constructivă, benefică 
pentru dobândirea echilibrului, liniştii sau înţelegerii. 

Dorinţa de a menţine un sentiment, de a da viaţă unui concept, de a lăsa o urmă, de 
a fi un element important în grup sau în societate îndemnul care ne vine dinspre zodia Rac 
ne responsabilizează foarte mult. Începând din această zi mulţi îşi vor atribui sarcini 
profesionale majore, se vor consuma în ore suplimentare, tensiuni legate de schimbarea în 
bine al unui demers sau de a aduce la activităţi un concept care pare pierdut. Aceştia, mai 
în glumă mai în serios, îşi vor începe demersul anunțând că lucrează la „cooperativa 
munca în zadar”. 

Tentaţia acestui moment este foarte mare, însă, dintr-o anume timiditate, se vrea 
ascunderea adevăratului motiv şi a ambițiilor dezvoltate acum. Există riscul ca unii dintre 
noi să-şi atribuie o imagine negativă, să-şi adjudece titlul de exemplu negativ pentru a 
putea duce beneficiile muncii, calitatea efortului în zone unde ea nu este cunoscută prin 
valorile ei benefice, ci doar prin severitate. Asta aduce schimbări calificative în condiţiile 
legate de muncă trecându-se peste reacţiile emoţionale, peste elanul afectiv pe care îl 
conferă victoria. 

În următorul ciclu lunar se va vorbi despre victorie, despre cunoaşterea 
adversarului, despre aplicarea strategiei prin care duşmanul este transformat în prieten 
pentru a fi înfrânt definitiv. O notă uşor agresivă are ca motivaţie o greutate sufletească, o 
problemă de natură relaţională care porneşte din familie şi ne impune anumite alegeri, o 
selecţie dură, compromisuri, umilinţe, toate acceptate cu uşurinţă. 

Ideea că tinereţile au fost pline de păcate, acum, când brusc cu toţii ne credem 
maturi, înţelepţi sau oameni aşezaţi şi pe la casele lor, are într-un cadru intim o severitate 
nepericuloasă şi se va sprijini pe un îndemn afectiv: cât de mult iubesc, pe cine iubesc, de 
ce iubesc, de ce am nevoie de dragoste, cât de mult trebuie să iubesc. Pe zona socială 
aceste atitudinii se dovedesc a fi punți vulnerabile, dovezi de slăbiciune şi pârghii prin care 
îndoiala existenţială, ce vine din intimitate, să găsească în jur, printr-o rezonanţă gen 
victimă vesus torționar, elemente negative ce vor jignit, umili sau dezamăgi iremediabil. 

Nu omul în special impune pe spaţiul social aceste situaţii, ci conjuncturile în sine, 
solicitările unei societăţi obsedate de consum şi dominare, de ambițiile prea mari sau de 
absenţa simțului realităţii atunci când se stabilesc directivele, când se fac planuri sau când 
se aleg idealuri. 

Cu alte cuvinte, în acest ciclu lunar vom cere de la societate ceea ce societatea nu ne 
va putea da, dar vom primi soluţii asupra cărora va trebui să ne aplecăm pentru că, în 

deşertul arid în care trăim, se dovedeşte a fi singura sursă de apă. Relaţiile de familie 
complicate aflate într-o comparaţie continuă cu tendinţa de a obloji, a alina sau vindeca, 
starea de sănătate şubredă întreţinută de o alimentaţie pe care corpul nu o poate susţine 
aflată în comparaţie cu nevoia de soluţie, de stabilitate, ne vor impune un mare dinamism 
prin care vom da un caracter util elementelor novatoare ce vin acum spre noi. Vom da vina 
pe viteza cu care oscilăm între dificultăţile ce vin dintr-o viaţă intimă lipsită de stabilitate 
şi o nesincronizare socială, când, în realitate, nu ne este dat în această lună să soluţionăm, 
ci doar suntem chinuiţi de himere, doar suntem puşi la încercare spre a dovedi ce putem 
face, cât de departe putem merge cu reparatul erorilor. 

Prin urmare, ziua de 3 mai, în acest context, este încărcată de dorinţe, una care ne 
va cuceri prin declaraţii spectaculoase, care ne va pune să alegem între „a da” şi „a primi” 
căutându-se în permanenţă sursa echilibrului şi dezechilibrului. Lipsa timpului va fi azi 
evidentă, însă nuanţată, nu de intensitatea evenimentelor, de multitudinea lor, ci de 
schimbarea vitezei de lucru. Azi vom avea impresia că doar schimbând viteza de lucru, că 
apropiindu-ne de soluţie, doar aşa putem vedea ceea ce este util, practic, benefic sau 
constructiv în relaţiile pe care le dezvoltăm. 

Luna nouă de azi ne aduce însă o invitaţie imposibil de refuzat către o zonă a 
muncii care a dovedit de la începutul anului încoace că nu se poate menţine şi că ascunde 
mai curând probleme decât soluţii. Acordarea libertăţii de alegere, schimbarea regimului 
de muncă, înnobilarea muncii prin valorificarea cunoştinţelor, a educaţiei, dar nu prin 
impunerea unui sclavagism modern, sunt direcţii pe care le abordează această Lună nouă, 
de altfel imposibil de soluţionat până la următoarea Lună nouă, dat fiind timpul foarte 
scurt. Nu putem însă să ne oprim elanul, să ne diminuăm speranţa şi nici să ne impunem 
un alt ritm, cât timp Jupiter, aflat în focul creator, prins într-un elan apropiat de cel al 
pionieratului sau de al proletariatului manipulat spre schimbarea unui regim, tulbură 
orice intenţie de a stabiliza o idee şi distruge rădăcina care se prinde acum. Din iunie, când 
Jupiter va trece în Taur, unde va sta suficient de mult, ceea ce se stabileşte acum în gând, 
la tribună, la masa tratativelor sau în obscuritate va intra într-o etapă de aplicare, pe mai 
multe nivele din care două vor fi parcurse anul acesta, primul până în august şi al doilea 
spre finalul anului. 

Recomandarea pentru această zi este aceea de a ne îndrepta atenţia mai mult spre 
studiu individual, spre a ne extinde aria de acţiune într-un domeniu sufletesc, într-o zonă 
a spiritului, a gândului şi mai puţin într-una a acţiunilor sau descinderilor pe spaţiul 
public. Avem acum libertatea să alegem o acţiune imediată sau o reaşezare a strategiilor, o 
regândire a poziţiei sau intervențiilor. Pentru că ne preocupăm de astrologie ştim că orice 
am face în această lună, tocmai pentru că ne stabilim ţinte foarte înalte nu vom reuşi să 
finalizăm nimic. De aceea este important să ne dovedim înţelepţi construindu-ne „Vara 
sanie şi iarna căruţă”. 


Miercuri, 4 mai 
Miercuri 4- 5-2011 20:07 Luna (Tau) --> Gemini 
Miercuri 4-5-2011 21:28 Luna (Gem) Squ (Pis) Neptune 


O mare parte a acestei zile ne-o vom petrece urmărind comportamentul celor din 
jur, meditând îndelung asupra modului cum trebuie să ne comportăm şi cum trebuie să 
procedăm pentru a acumula din ce în ce mai multe valori pentru a ne pregăti pentru 
vremurile care vor veni. În acest ritm multe din cele pe care le vom gândi azi ţin de 
elementele pozitive ale vieţii, care vin să preţuiască munca şi rezultatul ei, să adulmece 
într-o viziune unitară efortul care adună şi onorurile pe care le conferă rezultatele. 

Până spre seară, multe din cele ce vom face azi vor semăna cu cele de ieri. Azi însă 
ne vom pune în mişcare primele intenţii de acţiune şi vom aşterne pe hârtie primele 
proiecte sau ne vom consulta cu cei din jur pentru a pune în practică una din ideile zilei de 
ieri. 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


În afară intensității pe care fiecare o va plasa asupra acestui demers cea mai mare 
parte din zi ne-o vom petrece la o intensitate redusă, mai lent, mai ponderat. Această 
abordare este binefăcătoare pentru starea generală de sănătate, pentru cei care se află 
acum în perioade de refacere după o intervenţie chirurgicală sau după o manifestare 
agresivă a unei afecţiuni. 

Spre seară, trecerea Lunii în Gemeni ne aduce nerăbdarea la cote necunoscute în 
timpul zilei. Revenirea chefului de discuţii, revigorarea întregului organism, schimbarea 
modului de folosire a energiei va părea ca o confirmare a faptului că ritmul lent de viaţă 
abordat anterior şi-a atins scopul. Pentru că imediat ce a intrat în Gemeni Luna dă de 
Neptun, cu care ridică un careu, este important să ne controlăm aceste impulsuri şi să nu 
cădem în patima judecăților pripite, un „talent” care ne vine dinspre acest semn (Gemeni). 
Dacă toată ziua am putut trece cu vederea micile imperfecţiuni ale vieţii, greşelile celorlalți 
şi cele personale, acum vom răbufni într-un acces de luciditate care ne va face să trăim 
într-o clipă ceea ce am trăit, la un alt ritm, în ultimele zile. 

Prin urmare, 4 mai este o zi de desprindere şi separare de ceea ce ne este util şi 
valoros. Nu ne va obliga nimeni să facem asta, ci siguri, dintr-o eroare de judecată, 
gândire, dintr-o înţelegere greşită a ceea ce am văzut, dar nu am înţeles, din cauza 
informaţiilor parţiale ce ajung spre noi risipim liniştea prețioasă pe o agitaţie, pe o ieşire 
temperamentală, pe o îndoială, pe o mobilitate care, chiar dacă nu e negativă, consumă. 

Prietenia aduce o binefacere pe care omul nervos, irascibil, iniţiator de dispute cu 
substrat temperamental nu este în stare să o înţeleagă. Valoarea bucuriei pe care un 
asemenea sentiment îl deţine se va insera mai puternic în mintea şi în sufletul celui care va 
putea să se rupă de sine pentru a preţui acest sentiment. 

4 mai este o zi a prieteniei, pentru cine ştie să-i observe latura sa profundă şi 
elevată. Altfel, vom vedea care ar putea fi consecinţele directe ce decurg din absenţa 
acestui sentiment sau doar din simularea lui. 


Joi, 5 mai 
Joi 5-5-2011 1:47 Luna (Gem) Sex (Ari) Uranus 
Joi 5-5-2011 4:00 Juno <Vir> S/D 
Joi 5-5-2011 5:23 Luna (Gem) Sex (Ari) Lilith 
Joi 5-5-2011 5:37 Luna (Gem) Squ (Pis) Chiron 
Joi 5-5-2011 17:43 Mars (Ari) Tri [Sag] Node 
Joi 5-5-2011 18:36 Luna (Gem) Tri [Lib] Saturn 


Cât timp Saturn va sta în Balanţă, Luna, octava sa inferioară, cu care construieşte 
un cuplu subtil menit să lanseze vibrații ce ne trezesc simţul realităţii şi ni-l rafinează, va 
trece prin conflict de interese. Va reuşi să ridice un trigon cu aceasta, adică va reuşi să se 
afle într-o relaţie echilibrată şi, ca o consecinţă a acestui unghi, aici, în existenţa comună, 
vom putea să rezonam pozitiv unii cu ceilalţi, ne vom tolera mult mai uşor, vom vorbi 
despre bucurii şi necazuri, vom dovedi spirit practic în a ne adapta la cerinţele societăţii şi 
prin asta vom considera că am găsit soluţia. În realitate, cât timp Seniorul Karmei va fi în 
Balanţă (până pe 5 octombrie 2012), trigonul Lună-Saturn nu va putea fi pozitiv şi 
constructiv decât când Luna este în Vărsător, pentru a da un sens constructiv gândirii şi 
faptelor, adică de a-i oferi acesteia privilegiul de a se constitui ca planeta mediatoare 
relaţiei pe care Saturn o are cu semnul opus — Berbecul şi din când în când cu planetele 
care trec pe acolo. Acum, în această perioadă, este mult mai evidentă nota agresivă a 
acestei opoziții şi, prin asta, problemele par mai dificile, iar soluţiile mult mai greu de pus 
în practică. A ne izola în soluţii mentale, în discuţii sterile care ne pot cel mult oferi 
privilegiul de a comunica, fără nicio altă garanţie, înseamnă a considera dragostea, 
înțelegerea, prietenia un produs căruia i s-a pus un preţ şi apoi este vândut pe tarabă celui 
care se adresează mai frumos şi mai elegant vânzătoarei. Simţul practic, pe care îl primim 
acum dintr-o axă Berbec-Balanta (axa relaţiilor) rănită de atât de multe greutăţi, dacă nu 
este centrat pe întărirea sentimentului de prietenie, de a oferi înainte de a aştepta, de a 

creşte o floare prin grija şi dragoste şi apoi de a povesti despre grădinile lumii şi despre 
cum sunt ele îngrijite, de a alunga îndoiala din ochii unui apropiat doar prin ton, mesaj 
sau căldură sufletească, fără să fie nevoie de jurăminte sau dovezi absolute de sinceritate, 
ridiculizează dragostea şi toate tipurile de relaţii pe care le-am dezvoltat până acum pe 
care le-am hrănit şi le-am menţinut, uneori cu mare efort intră în declin. 

Mulţi se vor dovedi eficienţi azi, mondeni, abili, versatili, dar mai ales mobili în a 
trece de la un ideal la altul, de a schimba păreri cu cât mai multe persoane şi în a se ridica 
la un nivel pe care nu l-a sperat, prin schimb, troc, şantaj, manipulare sau supleţe, viteza 
de reacţie sau capacitate de adaptare. 

Azi Junon a revenit la mersul direct şi încet ne revine şi nouă la lumină nevoia de a 
realiza cu cei din jur un astfel de schimb, de a încerca şi alte relaţii, de a ne defula în 
întâlniri cu caracter distractiv, în a ne destinde după o perioadă tensionată. 

5 mai este o zi de segregare, de delimitare, de modificare a vibraţiei, de iniţiere a 
unei noi perioade care va dura până spre finalul lunii iulie, când Junon va trece în Balanţă. 
Această zi aduce însă o delimitare în tranzitele lui Neptun, dar şi în cel al lui Jupiter, 
încercând să segmenteze un demers, o problemă pentru a le controla mai bine. 

Această situaţie se deduce din faptul că revenirea la mers direct a lui Junon aduce o 
normalizare a relaţiilor sau cel puţin pentru acest motiv se va interveni (chiar dacă nu se 
va reuşi pe măsura intenţiei) pentru un mai bun control asupra demersurilor sociale sau 
pentru a stabiliza acele relaţii intime care până acum au cam scăpat de sub control. Asta se 
întâmplă pentru că atât Seniorul Karmei (Saturn), cât şi Pluton intervin de pe două axe 
care vizează relaţiile, primul de natură socială, al doilea pe cele de natură intimă. Aşadar, 
este de aşteptat ca asteroidul, care în astrologie patronează relaţiile, asocierile, indiferent 
că ele sunt consimţite de un act sau nu, atunci când îşi schimbă considerabil vibrația să se 
impună modificări importante asupra acestor sectoare ale vieţii. La fel se va întâmpla spre 
finalul lunii iulie 2011 când Junon îşi va schimba zodia, trecând în Balanţă. 

Mulţi astrologi, incitaţi de trigonul pe care Marte şi Capul Dragonului îl ridică vor 
considera această zi una de destin, în care sunt lansate idei existenţiale majore, când sunt 
aduse în faţa unei judecăţi pozitive fiinţe care au fost ignorate până acum sau când sunt 
împlinite demersurile primelor luni ale anului. Judecând după contextul special în care se 
produce această dublă valență astrală (Junon în mers direct şi trigonul Marte-NN) 
elementele de destin vor apărea ca salariul echipei de intervenţie de la Fukushima -— le va 
folosi doar urmaşilor. Nu doresc să sugerez că predomina aici un mesaj negativ, ci doresc 
să sugerez că pozitivitatea acestor unghiuri în contextul negativ al vremurilor pe care le 
trăim înseamnă o tendinţă de revenire la normalitate prin sacrificiu, prin efort peste limita 
normală, prin desprindere de boală, obiceiuri vechi, structuri negative, prin disprețul 
arătat faţă de un stil de viaţă, față de o idee, un curent filosofic, faţă de o naţiune sau faţă 
de o perioadă istorică a cărei influenţă acum o vedem disproporționat, ca un obstacol. 

Ideea că de la viaţă oamenii trebuie să înveţe de toate pentru a fi înţelepţi este 
pentru mulţi o filosofie frumoasă. Ei, în cel mai fericit caz, citesc de toate, urmăresc tot 
ceea ce se spune în lumea, la radio, la emisiunile de ştiri, prin documentare ş.a.m.d., dar 
nu se mişcă din fotoliu şi deci nu se pot lăuda cu experienţe personale. Axa Berbec-Balanţă 
zguduie acest mod fals de a experimenta, acest mod eronat de a practica, de a cultiva o 
gândire sau o ideologie. Să nu uităm că din punctul de vedere al lui Saturn, Junon se umflă 
în pene şi-şi cere drepturile din casa a XII-a, cea a misterelor de nepătruns, a credinței, a 
spitalelor, a minţilor rătăcite sau a vindecătorului care săvârşeşte o lucrare spirituală. 
Granița dintre acestea pare să fie acum extrem de subţire şi aproape că, de dragul binelui 
absolut, de dragul unei normalităţi despre care noi, cei tineri, sau cei care au fost 
informaţi, dar pasivi, am aflat din diverse canale de informaţii, suntem în stare să ne 
lăsăm antrenați în rătăciri revoluţionare, să strigăm la Lună, să ne lipim urechile de pereţi 
sau să tragem cu ochiul spionând intimităţile altora. 

Din păcate, acum nu este loc de o asemenea intervenţie, nu avem puterea să 
gândim normal dacă ar fi să acţionăm aşa şi deci nu dispunem de forţele necesare pentru a 
soluţiona cu bine demersul în care ne implicăm. 

Sacrificiul va fi o cicatrice care vă însemna vindecarea unei răni, dar nu va putea să 
aducă şi uitarea sau împăcarea cu acele vremuri pe care acum suntem tentaţi să le 
disprețuim şi prin tensiune psihică vom putea relativ repede să ne construim alte 
probleme. Este de altfel lesne de înţeles că procedând aşa nu dispreţuim epocile, ci 
oamenii care le formează, nu ne arătăm reticenţi faţă de ideile politice ale unui individ 
decât dacă modul personal prin care acesta şi le promovează, nu ar enerva sau incomoda. 

Prin urmare, azi ne încearcă un sentiment de neîmplinire şi pentru că simţim ca 
vântul ne poate duce corabia mai repede la destinaţie ne vom permite luxul de a striga 
spre cei care au rămas pe țărm lucruri adevărate, tendenţioase, care dor sau jignesc pe 
care nu le-am fi rostit dacă am fi fost în faţa lor. Unora poate asta li se va părea laşitate, 
însă nu este. Momentul când survine inspiraţia de a comunica acestea este unul tardiv, nu 
ascuns cu grijă. El vine dintr-o relaţie deficitară a intervenţiei lui Saturn în întreaga 
ecuaţie, agresat de Lilith ce îl împunge cu sulița în coastă şi le sugerează oamenilor că 
niciun adversar dintre cei care le ies acum în cale nu este demn de o asemenea 
confruntare. Unii vor striga spunând adevărul mai departe, însă alţii îşi vor căuta un 
inamic potrivit cu care vor descinde într-o confruntare. Judecând după faptul că unul este 
mesajul transmis şi altul este motivul revoltei, al descinderilor mă simt obligat să atrag un 
semnal de alarmă asupra acestui îndemn fals spre eroism. 

În absenţa unui echilibru, ziua de azi în loc să repare va distruge răul împreună cu 
gazda sa şi nu va reuşi să vindece nimic, ci doar să înlăture un obstacol. Da, este de lăudat 
ca, pe câmpul de bătălie, să avem un duşman mai puţin, dar ce pierdere însemnată poate fi 
dacă împreună cu el moare un lider. Gloata se poate răspândi haotic fără să înţeleagă că 
un gest frumos, nobil, dar necugetat, a distrus destinele combatanţilor, nu le-a înnobilat. 


Vineri, 6 mai 


Vineri 6-5-2011 3:23 Luna (Gem) Squ (Vir) Juno 
Vineri 6-5-2011 7:06 Luna (Gem) Sex (Ari) Venus 
Vineri 6-5-2011 8:47 Luna (Gem) Sex (Ari) Mercury 
Vineri 6- 5-2011 17:26 Luna (Gem) Sex (Ari) Jupiter 
Vineri 6- 5-2011 21:18 Luna (Gem) Opp [Sag] Node 
Vineri 6-5-2011 23:11 Luna (Gem) Sex (Ari) Mars 


Ultima zi de Gemeni ne anunţă că suntem la jumătatea ciclului draconitic, la 
mijlocul distanţei dintre stabilirea idealurilor măreţe şi împlinirea lor. Trecând prin acest 
sector Luna va avea de parcurs trei sextile cu Venus, Mercur, Jupiter şi respectiv Marte şi 
un careu cu Junon care abia ce şi-a revenit din ameţeala pe care i-a dat-o mersul înapoi. 
Combinația Gemeni-Berbec este azi carbogazoasă. Ea nu aduce aliaje noi, compuşi noi, 
idealuri noi, nici măcar rezultate noi deşi noutatea este elementul urmărit cu insistenţă de 
această combinaţie. Ceea ce este la exterior, ceea ce poate fi prins în capcană, ceea ce apare 
în vizorul unei lunete, ceea ce poate fi adjudecat, folosit ca blazon al familiei sau vândut pe 
tarabă devine azi prioritar. 

Deşi, fiind la jumătatea ciclului draconitic, ar fi trebuit ca formă şi înţelesul a ceea 
ce ne-am stabilit acum două săptămâni în urmă să prindă contur şi din acest moment să 
intrăm într-un interval de două săptămâni de sedimentare, nu se va întâmpla asta pentru 
că ne va atrage prea mult ceea ce străluceşte, ceea ce strigă mai tare, ceea ce şochează, ceea 
ce ţinteşte pe impresie nu pe continuitate. 

Azi nu va conta cum se va vorbi, important este că fiecare, în calitate de personaj al 
unei piese de teatru devine erou principal, în sensul bun sau rău, fără să aibă vrei 
relevanţă calitatea actului. 

Prin urmare, 6 mai este o zi încărcată de evenimente, de multe dintre ele nici nu ne 
vom mai aminti vreodată, însă totul este în mare viteză, intens şi pentru cei care nu-şi 

controlează bine discursul, gesturile sau nu au măsură în ambițiile lor poate deveni chiar o 
zi complicată care le va spune “Ia uite, până la urmă nu a fost cum am crezut!”. Greşeala 
nu constă însă în scopul propus, ci în modul cum dorim să-l împlinim acum, în 
preocupare, în maniera falsă prin care căutăm recunoaşterea socială, prin care cerşim 
atenţie, prin care ne revendicăm agresiv, prin forţă, ceea ce nu trebuie să ne aparţină 
deocamdată. 

Sentimentul de prietenie pe care întreaga săptămâna îl va mobiliza va avea azi de 
suferit de pe urma lipsei de viziune, din cauza nevoii de câştig imediat, din cauza unei 
nerăbdări pe care am mai întâlnit-o de la începutul anului încoace, dar pe care nu am avut 
ocazia să o folosim atât de liber. Acum este însă cel mai periculos de greşit faţă de un 
prieten sau față de un cunoscut. Acum, prin măsură impusă de propriul bine, nu de 
condiţionări exterioare, înţelegem cât de corect suntem orientaţi şi cât de sever ne 
motivăm alegerile benefice. 

Mulţi se vor păcăli azi că dacă o duc bine, dacă au succes, dacă sunt învingători 
înseamnă că au făcut un pas înainte. Când trebui să zbori, pentru că aşa o cere acum 
universul, zece kilograme de aur, care în alte circumstanţe ar fi însemnat o avere, acum 
devin un paşaport către pierzanie. 


Sâmbătă, 7 mai 
Sambata 7- 5-2011 5:29 Luna (Gem) --> Cancer 
Sambata 7- 5-2011 5:44 Sun (Tau) Tri (Vir) Juno 
Sambata 7-5-2011 6:50 Luna (Can) Tri (Pis) Neptune 
Sambata 7- 5-2011 11:07 Luna (Can) Squ (Ari) Uranus 
Sambata 7- 5-2011 14:46 Luna (Can) Tri (Pis) Chiron 
Sambata 7- 5-2011 14:55 Luna (Can) Squ (Ari) Lilith 
Sambata 7- 5-2011 19:07 Luna (Can) Opp [Cap] Pluto 


Trecerea Lunii în Rac vine asupra noastră cu o formă stranie de linişte şi ajutor, cu 
o siguranţă pe care, cei care doresc să meargă la sursa lucrurilor, şi-o motivează prin 
faptul că au ales, au selectat, au triat, nu au luat în seamă tot ceea ce a strălucit. Cei care în 
ultimele zile, din cauza Lunii în Gemeni, au alergat după baloane de săpun sau au zburat 
după munţi de aur, azi trec în plan secund, devin obosiţi, trişti, apăsaţi de complicaţii sau 
probleme emoţionale care îi iau pe nepregătite. 

Azi sunt stăpâni cei care joi şi vineri nu au fost în stare să se adapteze vitezei şi 
superficialităţii. Ei îşi găsesc acum preocupări sublime, se simt revigoraţi, îşi adâncesc 
gândurile în subiecte interesante legate de literatură, muzică, artă, sunt atraşi de tot ceea 
ce este cultură, istorie, de propriul trecut, de albumele de fotografii în care, chiar dacă le- 
au vizualizat de multe ori, descoperă acum detalii pe care altădată nu le-au văzut şi asta îi 
umple de încântare şi nostalgie. Prin asta li se certifică din partea destinului că soarele 
frumos de la amiază e prea generos cu ființa umană păcătoasă şi-o pârjoleşte şi că bucuria 
şi nostalgia vin fie dimineaţa, cu efortul de trezire, pentru a ne hrăni în lumina răsăritului 
cu speranţele unei noi zile, fie la apus pentru cine-şi poate întrerupe lucrul să contemple 
forţa naturii într-o bogăţie de culori aproape de perfecţiune. Între speranţă şi devenire, 
între răsărit şi apus, 7 mai devine o luptă cu propriile impulsuri, cu propriile dorinţe, cu 
focul arzător al idealurilor care nu se realizează sau cu noile responsabilităţi ce ne revin 
din îndeplinirea altora. Între un răsărit şi un apus oamenii se risipesc dorindu-şi la 
nesfârşit, consumati fiind deopotrivă de aspiraţiile lor şi neputinţa de a se opri o clipă 
pentru a medita asupra luminii dintre cel doua ipostaze ale zilei, asupra Eu-lui ca stâlp al 
naturii plasat între naştere şi moarte. Amestecându-şi dorinţele şi eşecurile ating durerea 
şi, prin durere, nerăbdarea, agresivitatea ies la suprafaţă din natura primară pe care cu 
toţii o moştenim. Fără o secundă de meditaţie, fără o clipă de interiorizare, fără un strop 
de iubire lumina soarelui trezeşte viaţa dezordonată a unei fiinţe umane atunci când arde 
mai tare şi este căutată, în plină noapte, după ce trece într-o altă dimensiune şi ne lăsa 
pradă misterului creat de absenţa ei. 

Prin urmare, multitudinea de aspecte pe care Luna le împlineşte azi ne lansează o 
invitaţie de a descoperi natura, viaţa pe care o avem în jur, ceea ce se naşte periodic, ceea 
ce este durabil în timp, dar şi ceea ce are trăinicie prin amprenta memorie noastre. 
Multora această abordare le va provoca respingere, o stare de nervi, de iritare, de 
neputinţă pentru că fiecare are în mână un pix şi nu ştie să scrie în limba în care i se cere. 
Chiar dacă totul merge spre opoziţia Luna-Pluton, renumită pentru duritatea sa scurtă, 
pentru uşurinţa cu care îi aduce pe oameni în postura de forțe opozante, cu care 
construieşte conflicte şi prin ele degenerează relaţiile, ceea ce supravieţuieşte nesiguranţei 
în preajma prânzului, predispusa de careul Luna-Uranus, va găsi spre seară înţelegere şi 
echilibru şi va putea depăşi impasul ce va apărea atunci. 

Astfel după reperul din preajma prânzului oamenii îşi vor alege, în funcţie de 
determinarea lor ce fel să simtă, cum să se comporte şi ce modificări să aplice mediului. 
Apunând şi răsărind zilnic, asemenea soarelui, oamenii îşi ajustează ciclul interior după 
palmele bătătorite ale naturii ce îi susţine şi pot descoperi că fac parte dintr-o familie mult 
mai mare decât Georgescu, Popescu sau România, Germania, Japonia, chiar mai mare 
decât cea pe care ne-o impune rasa sau nivelul de organizare specific acestei planete. Toate 
acestea vin spre noi în 7 mai cu îndemnul de a respecta viaţa, natura, de a iubi ritmul pe 
care l-am găsit aici, de a repara micile imperfecţiuni pe care natura şi le face singură 
pentru a ne arăta în felul ei că suntem invitaţi la reconstrucţia perfecțiunii sale. 

Cei care înţeleg, acest mesaj vor atinge azi pământul, tulpinile copacilor, plantele 
care le ies în cale, micile vietăţi care se ascund la vederea omului, lumina solară care ne 
îmbracă în strălucire pentru a le spune: “Mulţumesc!”. 


Duminică, 8 mai 
Duminica 8- 5-2011 2:53 Luna (Can) Squ [Lib] Saturn 
Duminica 8- 5-2011 11:35 Luna (Can) Sex (Vir) Juno 
Duminica 8- 5-2011 13:56 Sun (Tau) Sex (Can) Luna 
Duminica 8- 5-2011 20:49 Luna (Can) Squ (Ari) Venus 
Duminica 8- 5-2011 21:08 Luna (Can) Squ (Ari) Mercur 


Având azi parte de trei careuri pe care Luna le va împlini cu Saturn, Venus şi 
Mercur, dar neputând să se împlinească totul într-un careu în T pentru a direcţiona totul 
spre un singur canal, pentru a construi o direcţie, înclinația spre poezie va deveni, dacă va 
reuşi să se menţină, una sinistră, pătimaşă sau chiar artificială. 

Ultima zi a săptămânii este diferită de ceea ce a fost ieri pentru că ne pune la 
cheltuială. Azi consumăm din ceea ce am acumulat, din ceea ce am produs anterior, din 
valorile pe care le-am păstrat în siguranţă în zilele anterioare, din tot ceea ce a supravieţuit 
consumului de până joi, 6 mai. 

Pentru că în mijlocul zilei, când Luna devine planeta focar al triunghiului minor 
Soare-Luna-Junon, ea se situează şi în mijlocului perioadei în care trece de la cuadratura 
cu Saturn la cuadraturile cu Venus şi Mercur, fără a reuşi să împlinească un careu în T, 
pentru că Saturn nu se mai află în toleranța admisă pentru acest unghi. Ceea ce se vede 
însă la suprafaţă apare deci prin triunghiul minor şi din această cauză vom înţelege că 
maniera dificilă de a ne exprima, de a face schimb de valori, obiecte sau de a interacţiona 
este una pozitivă, că vremurile asta cer şi că până la urma nimic nu este simplu şi plăcut în 
această lume dacă nu conţine şi puţin amar. Acest context va fi însă mult mai vizibil la 
nivelul vieţii personale. Societatea azi va fi uşor de încadrat şi va fi ignorată pentru a se 
oferi mai multă importanţă vieţii private. Deşi totul este intens şi complicat, ceea ce aduce 
această zi este un exemplu, o dovadă că încă nu ne putem permite luxul de a risipi relaţii, 
bani, sentimente pentru faimă sau stătut social. 

Prin urmare, ultima zi a săptămânii ne aduce în situaţia de a lua contact cu acele 
sentimente care ne fac să fim casanţi, nervoși, trişti, abătuţi, dar asta pentru că realizăm 
gravitatea situaţiilor care vin spre noi. Dintre toate câte ne cuprind azi, cele ce ţin de sfera 
socială sunt ignorate sau făcute doar dacă există o determinare ce nu ţine de voinţa 

proprie (propuneri de afaceri, sarcini de serviciu, finalizarea unor demersuri). Este 
important însă să acordăm atenţie acestor situaţii, dar să nu ignorăm avertismentele pe 
care le primim din cămin. Indiferent că acestea vin sub forma unor afecţiuni, a 
conflictelor, a pierderii unei sume de bani, prin dispariţia unui obiect, agravarea stării de 
sănătate sau amplificarea unei stări sufleteşti proaste pe teamă de despărţire, insatisfacţie 
în cuplu, nemulțumire cauzată de scăderea nivelului de trai, fără o înţelegere adecvată 
acestea pot deveni adevăratele complicaţii ale lui 2011 ce vor fi vizibile din a doua parte a 
lunii iulie, când Junon va trece pe ultimul sector din Fecioară şi începutul Balanţei. 
Luni, 9 mai 
Luni 9-5-2011 2:02 Luna (Can) Squ (Ari) Jupiter 
Luni 9-5-2011 9:48 Luna (Can) Squ (Ari) Mars 
Luni 9- 5-2011 12:31 Luna (Can) --> Leo 
Luni 9-5-201118:07 Luna (Leo) Tri (Ari) Uranus 
Luni 9- 5-2011 19:20 Mercury (Ari) Con (Ari) Venus 
Luni 9- 5-2011 22:02 Luna (Leo) Tri (Ari) Lilith 


Într-un crescendo extrem de interesant, vibraţiile astrale ale acestei săptămâni 
debutează cu o conjuncţie Mercur-Venus în Berbec. Azi Luna, abia intrată în Leu, ridică 
două trigoane cu Uranus şi respectiv Lilith. 

Dacă în prima parte a zilei ne vom frământa în resentimente şi rememorări ale unor 
situaţi pe care în ultimele două săptămâni nu le-am putut soluţiona, în a doua parte a zilei 
demersurile sociale vor căpăta o notă specială, un îndemn practic şi prin asta o direcţie 
demnă de luat în seamă. Oamenii îşi schimbă modul cum se adresează unii altora, îşi 
rafinează intenţiile înlocuind dorinţa de îmbogăţire materială cu nevoia de a învăţa ceva 
de la viaţă, de la situaţiile pe care le parcurg, de la înaintaşi prin apelul la reguli morale, 
lăsate de ceva vreme în părăsire. 

Conjuncţia lui Mercur cu Venus în zodia Berbec a duce explozii volitive, exuberanţă, 
gândire limpede, o înclinaţie spre a descoperi, spre a inventa sau a construi în premieră 
absolută ceva care să aibă în primul rând utilitate practică. Va fi însă vizibilă înclinația 
spre idealism, specifică zodiei Berbec, gazda acestei conjuncţii, pe care oamenii o vor 
manifesta printr-o acută nevoie de documentaţie, de lectură, de a se aşeza la masa de 
studiu şi a cuprinde în sensuri filosofice demersuri personale, veleităţi comportamentale 
sau un anume mod de a alege informaţia şi a o oferi celorlalţi. Având o conjuncţie de o 
asemenea anvergură pe Berbec, în ecuaţie se va interveni cu o abilitate deja consolidată, 
urmând ca prin ceea ce vine spre noi azi ea să fie utilizată spre a i se oferi un sens nou, 
spre a atinge mari performanţe. 

Cei care îşi cultivă ambiția, care nu pot trăi în umbra nimănui şi care au conştiinţa 
rostului sau a misiunii vor vedea în această conjunctură oportunitatea anului când vor 
avea putea să schimbe sau să aducă în această lume, dintr-un plan al ideilor, valori 
speciale ale gândirii universale. Vor crea mult şi se vor sacrifica pentru idealul lor tocmai 
pentru că acum au puterea să se identifice mai uşor cu mesajul pe care îl simt şi cu care 
sunt în armonie. 

Cei care doresc să aibă o viaţă simplă şi fără evenimente majore, au azi probleme cu 
simţurile. Percepţiile ies din cadrul obişnuit, mirosul se acutizează, lumina devine dintr- 
odată prea puternică, auzul este agresat de sunete venite de peste tot şi ajung uşor la 
irascibilitate chiar dacă în jur nimic nu se schimbă esenţial. Neînţelegându-şi simţurile, 
neînțelegând mesajul pe care anturajul i-l oferă, omul obişnuit se răneşte singur, se 
agresează sufleteşte, îşi reaminteşte situaţii din trecut pe care nu le-a putut soluţiona şi, 
fără să se poate opune acestui proces, le retrăieşte, le duce din nou în faţa unui tribunal 
interior în încercarea absolut firească a fiinţei sale de a se proteja de ceea ce-l chinuie. 
Fiind în afara puterii de a conştientiza şi de a deveni creator, omul obişnuit cade prada 
propriei banalităţi în întâlnirea cu esenţialul. Neputând să-şi aprinde focul interior, voinţa 
personală, pentru că nu a cultivat până acum aşa ceva, se uită în oglindă şi nu se 
recunoaşte, se ascunde într-un colţ întunecat până când se obişnuieşte cu întunericul 

pentru ca apoi revenirea la normalitate să i se pară tragică, dureroasă, cauzatoare de boli, 
suferinţă sau lipsuri. 

Într-o paralelă întreţinută de natura umană, cei mai mulţi vor trece azi de la un tip 
constituţional la celălalt, neputându-se stabiliza nici în latura creatoare, dar nici în cea 
pasivă, tulburând apele şi apoi privindu-le în contemplaţie cum se liniştesc şi—şi revelează 
adâncimile pline de mistere. 

Prin urmare, aspectul dual al fiinţei umane devine azi un instrument de cunoaştere. 
Că se gândesc la sine, la cei din jur, azi oamenii au tendinţa să greşească şi apoi în faţa 
unui tribunal interior singuri îşi oferă verdictul, singuri se acuză de superficialitate, 
singuri îşi judecă greşelile şi singuri îşi oferă pedepse. Dacă în trecut rafinarea spiritului, 
cultivarea valorilor moralității, căutarea Adevărului, menţinerea într-un registru al 
bunelor practici a dus la obţinerea rezultatelor ele vor fi acum mai mult vizibile, se vor 
ridica printr-o magie interioară deasupra celorlalţi şi vor primi apreciere, recunoaştere şi 
acceptare. 

Ceea ce ne aduce ziua de azi este o mare încercare pentru cunoaşterea individuală, 
pentru că ne aduce, într-o manieră rapidă şi amplă, schimbări, translatări într-un sector 
social sau personal unde ne sunt cerute dovezi de înțelegere, pricepere şi armonie. 

Intervenţia zodiilor de foc Berbec şi Leu în această ecuaţie ne aduce o competiţiei 
constructivă între două interese, două idealuri, două naturi şi, în final, vom avea de ales 
între două tipuri de rezultate. Nu spun că azi lumina sau întunericul sunt atribuite celor 
două semne, ci doar ceea ce rezultă din combinaţia lor, o varietate cromatică vizibilă foarte 
mult în comportament, în modul cum sunt transferate cunoştinţele, cum este făcută 
dovada priceperii, cât de buni suntem în ceea ce facem şi ce este adevăr şi ce minciună în 
tot ceea ce vine spre noi sau iese din mâinile ori minţile noastre. 


Marţi, 10 mai 
Marti 10- 5-2011 8:42 Luna (Leo) Sex [Lib] Saturn 
Marti 10- 5-2011 23:32 Sun (Tau) Squ (Leo) Luna (Half Luna) 


Fiind vorba de crescendo, ce va avea o manifestare rapidă până vineri 13 mai, când 
Jupiter va fi în trigon cu Capul Dragonului, apoi vor urma două zile de platou, azi ne vom 
confrunta cu o parte din rezultatele zilei anterioare, dar şi cu o nouă manifestare a 
influxurilor astrale. 

Privită prin prisma puternicei determinări, 10 mai ni se va înfăţişa ca o plimbare 
într-o pădure, dispusă să ne ofere privilegiul de a asculta muzica sublimă a zefirului care 
adie printre ramuri, sunetul cristalin al păsărilor, superba simfonie a naturii într-o mare 
diversitate de culori şi sunete sau contactul cu mistere periculoase, cu stări sufleteşti 
complicate de teamă, incertitudine ori resentiment. Ca şi ieri, multe din cele care ne vor 
inunda se vor combina în chip miraculos oferindu-ne prilejul de a ne învinge teama, chiar 
dacă dincolo de ea descoperim alte motive de îngrijorare, alte probleme, unele ce ţin de 
viaţa socială, de neputinţa de a ne face utili sau de dificultatea de a ne încadra într-o 
schemă de lucru verificată. 

Careul Soare-Lună ca primă provocare, ca prim efect al strategiilor stabilite 
săptămâna anterioare se vede azi neputincios în faţa altor probleme decât cele anticipate, 
în faţa altor persoane decât cele cu care ne-am aşteptat să lucrăm. O schimbare de 
strategie, de îndrăzneală, o uşoară răceală pe care n-am putut-o anticipa ne va pune azi în 
dificultate. Pentru unii, opoziţia venită din partea grupului este o iluzie, pentru că sunt 
pricepuţi în a-şi face singuri probleme sau în a da amploarea unor ipostaze care în 
realitate nu există şi nici nu au existat. Ei se tem şi în teama lor monştri prind viaţă, 
oamenii le vorbesc urât, le întorc vorbele, îi reped, îi alungă din birou, din sala de şedinţe, 
îi dau afară din restaurant sau îi agresează pe stradă. 

Întregul tablou este, pentru cel care îşi căuta în plan social o recunoaştere a 
meritelor, unul extrem de dureros. Acesta este momentul când mulţi se vor decide să 

renunţe la anumite activităţi, vor dezerta, vor ceda nervos, îşi vor schimba modul de lucru 
sau vor ridica tonul spunând la scenă deschisă ceea ce gândeau de mult timp şi nu au spus. 

Dacă ziua anterioară a semănat mai mult cu o călătorie într-o pădure, cu aspectele ei 
benefice sau malefice, ziua de azi seamănă cu una de tradiţie, numai că tradiţia azi nu-şi 
scoate din sipet hainele bunicilor, ci pe acelea pe care le tot poartă de ceva vreme încoace 
sau pe cele pe care le-a purtat în adolescenţă pentru a sublinia apartenenţa la un grup sau 
pentru a scoate în evidenţă o atitudine. Dacă în cazul tradiţiei populare, verificată în timp 
şi menţinută cu dragostea omului de părinţi, copii, patrie sau natură, ceea ce vine spre noi 
azi este semnul unei rătăciri mentale cauzată de o proastă înţelegere a situaţiilor pe care le 
parcurgem. Nu întâmplător ceea ce este mai complicat şi de neînțeles în propria viaţă vine 
azi şi ne incită, ne enervează şi ne pune la grea încercare puterea de cuprindere, 
înţelegerea sau bunul simţ. 

Prin urmare, într-un cadru special, cel al unei poveşti frumoase, al unui vis pe care 
dorim să-l transpunem în realitate, al unui demers căruia nu-i putem intui nicio finalitate, 
10 mai ne zdruncină din temelii cu ceea ce nu putem soluţiona, cu ceea ce ascundem cu 
teama şi ruşinea de a nu fi descoperiţi, cu ceea ce ne incită cel mai mult, aşa cum micuţii 
eroi din „La Medeleni” erau atraşi de găvanele cu dulceaţă deşi ştiau că nu aveau voie să 
umble la ele. 

O notă inocentă şi uşor distrată face din 10 mai o zi încărcată de scene ghiduşe, de 
pozne, de erori de judecată, de ieşiri din ritm, de rătăciri într-un labirint construit dintr-un 
aliaj între inocenţă, infantilitate şi ambiția adultului care pretinde ceva de la viaţă nu 
conform maturității lui, ci conform vârstei, rangului, funcţiei sau statutului social. 

Ceea ce am început ieri se continua azi într-un mod miraculos şi dacă dintr-o intuiţie 
greu de înţeles ieri am scos din sipet papionul cel pe care l-am purtat în prima zi de şcoală, 
azi ni-l aşezăm cu nostalgie la gât şi ne privim îndelung în oglindă. „Ce-au mai trecut anii!” 
vom gândi fără să observăm că această călătorie în trecut este surprinsă de un aparat de 
fotografiat şi postată pe facebook, risipindu-i definitiv aroma nostalgică pe care cu toţii ne- 
o mai amintim răscolind prin amintiri sau recitind „Doi ani de vacanţă”, „Copiii 
căpitanului Grand”, „Cuore - inima de copil” sau „La Medeleni”. 

Acum traversăm însă alte vremuri şi dacă ne lipsim de simţul realităţii nu vom 
înţelege de ce nu primim un feedback pe măsura trăirii. Aceasta va fi în 10 mai marea 
dramă. 


Miercuri, 11 mai 
Miercuri 11- 5-2011 6:44 Luna (Leo) Tri (Ari) Mercury 
Miercuri 11- 5-2011 7:02 Luna (Leo) Tri (Ari) Venus 
Miercuri 11- 5-2011 7:48 Luna (Leo) Tri (Ari) Jupiter 
Miercuri 11- 5-2011 9:04 Luna (Leo) Tri [Sag] Node 
Miercuri 11- 5-2011 10:03 Mars (Ari) --> Taurus 
Miercuri 11- 5-2011 16:55 Luna (Leo) --> Virgo 
Miercuri 11- 5-2011 17:18 Luna (Vir) Tri (Tau) Mars 
Miercuri 11- 5-2011 17:41 Venus (Ari) Con (Ari) Jupiter 
Miercuri 11- 5-2011 18:16 Luna (Vir) Opp (Pis) Neptune 
Miercuri 11- 5-2011 22:55 Mercury (Ari) Con (Ari) Jupiter 


Atât de multe aspecte într-o singură zi, atât de multe informații de comunicat şi atât 
de multe convergenţe într-un punct de o maximă sensibilitate nu am avut de mult timp. 
Ceea ce a fost amplu a venit prin dinamică, prin amploarea cu care au fost impuse noi 
elemente de conduită, noi fragmente, noi direcţii atât în ceea ce priveşte viaţa privată, cât 
şi în cea publică. 

Un triunghi regal magnific se ridică în dimineaţa acestei zile pe semne de foc şi parcă 
Soarele se ridică mai îndrăzneţ pe cer, parcă multe din visele pe care le-am avut peste 
noapte pot fi mult mai uşor selectate sau ni le putem îndeplini cu o mai mare determinare 
decât până acum. Capul Dragonului intervine azi într-un regal de zile mari cu o dublă 

acţiune: fie se consumă acum, rapid, pe parcursul acestei zile, poate chiar până la lăsarea 
serii, printr-o desprindere de un grup, printr-o manevră de culise care imediat ce este 
adoptată nu va mai rămâne deloc în culise, ci va trece în văzul tuturor, va fi comentată la 
radio, la tv, despre ea se va vorbi prin magazine, la colţ de stradă sau prin parcuri 
plimbând căţeii sau supraveghind copiii care se dau veseli pe tobogan, fie se va consuma 
într-un timp îndelungat şi atunci schema de lucru va avea un mod diferit de acţiune, 
apelându-se la un lider de opinie, la un fel de ţap ispăşitor, care necunoscând adevărata 
cauză va amâna impactul cu marea demascare pe care conjunctura astrală din această 
perioadă o aduce la lumină. 

Marile evenimente ale zilei nu sunt însă aceste trigoane, ci ingresul lui Marte în Taur 
şi conjuncţiile lui Venus şi respectiv Mercur cu Jupiter în Berbec. Ideea de ofrandă, de 
câştig prin statut, de recunoaştere a meritelor, de deschidere a unui orizont necunoscut 
până acum, însă cu mâinile altora, pare să fie esenţa acestor conjuncturi care ne vor afecta 
în toate sectoarele de viaţă, indiferent de vârstă, sex, nivel spiritual sau locaţie geografică. 

Trecerea lui Marte în Taur ne aduce la lumină simţul pentru proprietate, gustul 
pentru locurile natale, pentru amintirile care ne vin de acolo, pentru valorile pe care ni le- 
am însuşit acolo, pentru părinţi, averea familiei, un patrimoniu pe care din nefericire nu îl 
vom atinge încă sau nu în modul cum ne dorim acum. Caracterul practic predispus acum 
de astre devine un instrument, un mod de a schimba impresii şi un motiv pentru a stabili 
schimburi de experienţă şi de a impune bariere între oameni sau între naţiuni. Marte intră 
în Taur din casa a X-a a temei de ingress, ceea ce va aduce multe complicaţii sociale, 
dispute pe criteriul apartenenţei la un grup, la o ideologie, la un stat, pe criteriul „are sau 
nu sânge albastru”, „face sau nu cruce cu limba când intră în biserică”. Aceste acrobaţii 
sociale, impuse ca reguli de bună practică, vin acum şi ne cer un anume mod de 
comportare, ne evaluează după aceste criterii şi noi trebuie să ne conformăm. Această 
nouă poziţie ne va aduce o anume pasivitate, una chiar nostalgică, dacă fluxul 
informaţional este continuu. Acolo unde ideile nu concordă cu realitatea, chiar dacă ea 
este deformată, acolo unde minciuna nu doreşte să ia aparenţa adevărului şi se prezintă 
vulgară şi respingătoare, semnul schimbării va izbucni imediat, va arde instantaneu şi 
mulţi nu vor apuca să vadă decât cenuşa unui mare zeu care, în realitate, nu era decât un 
măscărici de circ. 

Timp de aproximativ 7 ore, cât Marte va fi în Taur şi Luna în Leu, apare un 
antagonism de poziţie, o competiţie între funcţii, între locaţii. Apare o scânteie care nu 
este produsă de oameni prin motivațiile lor, ci de egregoruri, de grupuri de oameni, de 
tradiţiile lor, de specificul regiunii, generaţiei, de o anume tradiţie care s-a instituit. Ceea 
ce izbucneşte în intervalul 10,00 — 17,00 va merge greu către soluţionare, se va 
compromite pe drum şi va sfârşi prin a atrage atenţia opiniei publice, va apela la justiţie 
sau va acţiona prin eliberarea unui curent negativ ce va infesta cu idei rigide minţile fragile 
ale celor care nu cunosc bine adevărata lor problemă sau care a fost adevărul când aceste 
două părţi s-au mai întâlnit în istorie în aceste ipostaze. 

Chiar şi aceste elemente au în ele o doză de nostalgie, de senzualitate, un mod special 
de a dori, o sete de informaţie, o disponibilitate spre a deforma sau modela ceea ce nu mai 
părea de mult timp util. 

Conjuncţiile lui Venus şi respectiv Mercur cu Jupiter împlinite pe fundalul relaţiei de 
trigon între Marte şi Luna, adică de armonie senzorială, ne aduce sclipiri de iluminare, 
deschideri spre un orizont nou de înţelegere şi relaționare, un mod special de a obţine 
puterea sau de a o menţine, de a dovedi autoritatea şi de a face audiența să tacă sub 
imperiul vocii, a timbrului, a informaţiei a dovezilor de moralitate sau a forţei interioare. 
Totul este colorat, conştient, intens, extravertit dovedindu-se o acută inclinaţie spre 
inteligenţă, spre studiu sau spre dovedire a abilitaţilor de comunicare, a relaţiilor. Venus 
fiind pasională şi autodevoratoare în Berbec, iar Mercur excesiv de mult preocupat de 
latura mentală, abstractă, strategică şi mai puţin de cea a statutului elementelor pe care le 
foloseşte, primesc de la Jupiter, care în Berbec devine înnobilat cu scopuri înălţătoare, 

vocaţii, pasiuni, confirmări, acceptări, deschideri sau revelații reprezentative pentru anul 
2011. De altfel, de la începutul lunii, Jupiter exercită acest gen de influenţă asupra 
oamenilor,  încercându-se prin pozitivitate, printr-o imensă pozitivitate să se 
contrabalanseze tensiunea perioadelor anterioare, nu doar ale primelor luni ale anului, ci 
chiar ale anilor anteriori. 

Convergenţa acestor elemente, dinamice într-un punct de maximă sensibilitate, 
aflată pe locul geometric descris de trăsăturile Berbecului şi Taurului dispuse acum într-o 
compatibilitate motivată de un ideal comun, unul practic, dar scurtă ca durată, ne duce în 
pragul realizării unui salt, a unei schimbări, a unei descoperiri, a unor modificări de 
optică, de viziune, de imagine sau inserţie socială ce vor deveni reprezentative pentru 
întregul an. Azi devenim un alt personaj şi aşa cum pe noi ne va pasiona schimbarea 
celorlalţi, la fel pe ceilalţi îi va interesa cine se ascunde în spatele personajului pe care îl 
vom juca azi. 

Prin urmare, 11 mai este o zi de mare succes, de dinamică şi explozie de vitalitate, 
încât până şi greşelile, prostiile sau gafele le facem cu mare eficienţă, până şi în eroare ne 
dovedim eficienţi. Având o forţă duală şi o mare intensitate este de la sine înţeles ca 
vibraţiile ei să nu poată fi incluse în spaţiul acestei zile, să nu se poate finaliza acum tot 
ceea ce această zi predispune. 

Pornind de la pasiunea faţă de stabilitate, senzualitate, trăinicie, de la simţul pentru 
valorile practice, pentru o sănătate dovedită prin vitalitate, analize medicale sau tonus, 
până la semne ale eficienţei sociale dovedite prin respect, relaţii, eficienţă, gama trăirilor 
ne împinge spre fapte mari, spre iniţiativă, spre acele preocupări care să ne confere o 
libertate stranie, vizibilă prin mobilitate nu prin intensitatea ataşamentului faţă de obiecte 
sau patrimoniu. 

Ceea ce generează această zi intră însă în conflict cu elementele negativ ale 
comportamentului pe care personalităţile compulsive le-au cultivat de la începutul anului 
până acum. Azi altul va fi de vină pentru că unei persoane îi sunt lansate invitaţii la a a-şi 
schimba comportamentul, alţii sunt vinovaţi că un anume sector social trece prin 
deposedări de statut, funcţii, că mulţi rămân fără loc de muncă, fără prieteni, că nu 
suntem doriţi într-un organism mai mare, grupare sau într-o structură cu acţiune mare ca 
trăsături sau întindere spaţială. 

Personal nu cred că vor exista exemplare pure, care să manifeste perfect una dintre 
aceste direcţii, ci vor exista combinaţii în aşa fel încât fiecare ne vom simţi ridicaţi într-un 
domeniu şi izbiţi în altul, uşori şi mobili într-o direcţie şi neputincioşi, complexaţi, 
temători ori îngrijoraţi în mod excesiv în altele. Dar pentru asta sunt avertismentele, 
pentru asta astrologii se ocupă de previziuni pentru a ne oferi un tablou cât mai fidel al 
influențelor astrale. Încrederea în sine este instrumentul cel mai bun şi corect care ne vine 
în ajutor. Nu contează ce spune lumea, care sunt tendinţele, dacă putem sau nu să facem 
ceea ce este acum pe val, dacă avem suficientă stabilitate pentru a ne schimba modul de 
exprimare, vestimentația, cercul de prieteni în timp ce într-un cadru intim să nu reuşim să 
schimbăm tabieturile (probleme cu trezitul dimineaţa, cu tipul de alimentaţie ş.a.m.d.). 
Acum totul cere o viziune de ansamblu, cere perspectivă şi tot ceea ce facem acum, oricât 
de simplu şi banal este, în timp se va dovedi de mare însemnătate pentru destin. 

Joi, 12 mai 
Joi 12- 5-2011 1:37 Luna (Vir) Opp (Pis) Chiron 
Joi 12- 5-2011 5:11 Luna (Vir) Tri [Cap] Pluto 
Joi 12- 5-2011 5:30 Venus (Ari) Tri [Sag] Node 
Joi 12- 5-2011 9:50 Mercury (Ari) Tri [Sag] Node 
Joi 12- 5-2011 11:27 Mars (Tau) Sex (Pis) Neptune 
Joi 12- 5-2011 20:29 Luna (Vir) Con (Vir) Juno 


12 mai are toate şansele să devină cea mai dificilă zi a săptămânii, cea mai 
periculoasă pentru că aduce o prea mare tărie evenimentelor şi o prea mare importanță 
valorii pentru a nu răspunde provocării şi a nu risca să stricăm întregul edificiu, întreaga 
construcţie sub imperiul unui impuls creator, sub îndemnul de a ajusta puţin ceea ce ziua 
de ieri ne-a lăsat să stăpânim. Cine nu înţelege că valoare lui 12 mai este diferită de ceea ce 
a fost ieri va risca azi să acumuleze, să se implice în evenimente personale sau sociale până 
la prânz, după care să intre într-un declin straniu, greu de explicat de sine din punct de 
vedere social, dar şi de anumiţi astrologi, pentru că ziua aduce vibrații benefice, forţă 
interioară şi multă determinare ce, la prima vedere, nu pare să pericliteze în vreun fel 
direcţia spre care ne îndreptăm. 

Azi se împlinesc la grad perfect trigoanele lui Mercur şi respectiv Venus cu Capul 
Dragonului şi sextilul lui Marte cu Neptun. În situaţia în care ieri Jupiter din Berbec a 
dominat întregul spectru al valorilor prin tentaţia pionieratului şi a vocației, iar mâine el 
va impune ţinte magnifice prin trigonul cu Capul Dragonului (aspect rar) elementele 
benefice ale acestei zile ni se prezintă ca un sunet stresant care ne distrage atenţia de la 
elemente esenţiale. 

În afara unei opoziții pe care Lună o împlineşte în plină noapte cu Chiron şi care 
poate tulbura conştiinţa şi aduce dificultăţi de a înţelege şi integra într-un cadru al 
concretului elemente de morală sau cazuistica spirituală, ceea ce vine spre noi azi este 
benefic. 

Calitatea unghiurilor de zi, tocmai pentru că se produc în umbra unui aspect cu mult 
mai mare şi mai important, dar au tendinţa de A consuma prea multă energie pentru câtă 
valoare au, poate lăsa impresia unei problematici pe care misterul sau adâncimea ideilor 
să nu o poată rezolva, ci doar abilitatea de a ne menţine pe calea de mijloc. 

Am avut de multe ori ocazia să descoperim că avem în jurul nostru oameni care, 
dintr-un exces de zel, din prea multă dragoste sau dintr-o înţelegeRE superioară, ajung, să- 
şi dorească prea mult, nu pentru sine, ci pentru un „rătăcit al sorții” sau pentru o persoană 
care persistă cu străşnicie în aceeaşi greşeală, poate chiar mai mult decât îşi doreşte 
persoana în sine. Aspectul ambivalent al acestei situaţii ce ne aduce în față două personaje 
implicate într-un proces de modificare a conştiinţei, a unei situaţii, a condiţiei existenţiale, 
ne oferă prilejul de a înţelege subtilitatea unor forţe cosmice ce acţionează nu numai la 
nivel global, între indivizi, ci şi în interiorul fiecărei fiinţei. Aceasta ne reaminteşte că 
structura oricărui element ezoteric ce favorizează evoluţia implică trei elemente absolut 
esenţiale: cunoscutul, cunoscătorul şi cunoaşterea. 

1. Cunoscutul este cel care nu doreşte să facă de bună voie nimic, cel care deţine 
informaţia, dar nu o poate folosi, cel care se află în faţa unui zid de informaţii, valori sau 
trăsături şi nu poate descinde, nu poate alege şi nici nu poate soluţiona vreuna dintre ele. 
El este victima conjuncturilor sociale, omul nepotrivit la locul nepotrivit, eşecul dintr-un 
grup, exemplul negativ, toleratul sau întruchiparea neputinței umane, privită fie la nivel 
global, ca idee, fie la nivel particular ca reprezentant al unei familii sau al unui grup. Rolul 
său este acela de a cere faţă de univers mobilizarea unei element de o profunzime cu totul 
şi cu totul specială, de a atrage spre sine, ceea ce cunoscutul nu poate deţine, nu poate 
reprezenta, nu poate avea — cunoaşterea. El are doar rolul de informaţie 

2. Cunoscătorul intervine în această ecuaţie ca un element de sine stătător ce 
acţionează prin voinţă proprie din sectorul unde se situează şi prin instrumentele pe care 
le deţine. Calitatea sa este una de destrămare, de separare, de eliberare a conţinutului de 

iluzie, de fals, de a înlătura cazuistica şi a soluţiona problematica existenţială într-un mod 
total. Rolul său este acela de a da un sens pozitiv cunoscutului, de a-i identifica esenţa şi 
de a o pune în mişcare pentru a produce efecte, pentru a fi eficient, pentru a se putea 
menţine. Cunoscătorul este elementul nedefinit al Universului ce nu poate fi controlat, dar 
poate intra în comuniune cu cunoscutul printr-un magnetism impus de diferenţele de 
vibraţie, prin diferenţele de semn între două câmpuri, prin crearea unor depresiuni 
vibraţionale pe care, din autoconservare, Universul doreşte să le umple, să le 
uniformizeze. 

3. Cunoaşterea se ridică din relaţia celor două forţe ca un element misterios, ca o 
formă complexă de existare asupra căreia niciun alt element decât autoreflecţia nu poate 
lansa aprecieri. Cunoaşterea este însăşi viaţa, iar ea prinde forme, se desfăşoară şi se 
extinde în funcţie de calitatea primelor două elemente. Fără o mare bogăţie de informaţii 
(fără un cunoscut înzestrat) şi în absenţa unei puternice determinări (un cunoscător 
talentat) cunoaşterea ia forme înfricoşătoare, care în desfăşurarea sa, în tendinţa sa de a le 
uniformiza pe cele două ajunge să le rănească periodic, să îl îndepărteze pe cunoscut de 
cunoscător, să nu poată crea o armonie constructivă, să nu poată găsi calea spre 
nedefinitul Absolut, cel din care cunoscutul, cunoscătorul şi deopotrivă cunoaşterea au 
apărut. 

Într-o relaţie de strânsă determinare cele trei elemente intervin azi în sfera 
influxurilor astrale cu un îndemn la armonie, atât de puternic şi de îndrăzneţ încât vom 
avea impresia că lucrurile cele mai simple sunt de fapt şi cele mai importante. Vom uita că 
azi cunoscătorul are nevoie de o mare bogăţie de informaţii, că principala calitate a 
cunoaşterii este viaţa însăşi şi ne vom pierde în detalii care ne vor face să ne simţim bine, 
dar care nu sunt în stare să ne confere trăinicie. 

Privind cerul acestei zile orice pasionat de astrologie ar putea cădea în păcatul de a 
considera că binele ei este absolut sau că acest bine face parte dintr-o perioadă mai mare 
de beneficii, însă mecanismul subtil impus de cele trei elemente (cunoscutul, cunoscătorul 
şi cunoaşterea), după care însăşi planetele există, nuanţează această zi şi ne oferă, din 
imensa bogăţie de informaţii, dintr-un cunoscut abundent şi generos, un îndemn spre 
cumpătare şi simplitate. 

Omul comun va avea parte de multe bucurii şi împliniri azi, pentru că 12 mai este o zi 
de împlinire a unor solicitări mai vechi. Ei se vor ridica deasupra condiţiei pe care au avut- 
o până acum şi, cu cât îşi doresc lucruri mai superficiale, cu atât vor fi mai protejaţi de 
adevărul dureros din spatele a ceea ce se întâmplă acum. Bucuria şi încântarea nu sunt 
indicatoare ale progresului sau binelui, ci emanaţii ale unei fiinţe care şi-a atins scopul, și- 
a îndeplinit un vis sau a obţinut ceea ce a cerut mai mult sau mai puţin insistent ori 
conştient Universului. 

Omul superior va vedea în beneficiul acestor unghiuri mai mult nostalgie decât 
linişte sau încântare. El va fi îngrijorat pentru că va putea să citească, aşa cum spune 
proverbul, în vremea bună de afară semnele unei furtuni. EI are în faţa ochilor firul vieţii, 
chipuri ale fiinţelor dragi, poate vedea ce se află dincolo de obiectele din jur, poate distinge 
toate aceste elemente şi prin ele se umple cu un sentiment de permanenţă fără să ştie 
precis de ce vin toate acestea spre el. Ele trebuie privite şi înţeles aşa cum ne sunt oferite 
pentru că toate acestea azi au calitatea de a fi instrumente ale cunoscutului în căutarea 
cărora se află un cunoscător înţelept şi vigilent. La un moment dat vom înţelege de ce ne 
amintim toate acestea, de ce simţim tot acest val de schimbări, de ce suntem îngrijoraţi de 
ceea ce s-a întâmplat acum 2, 4, 5, 6 luni în urmă sau acum 2 sau 3 ani, de ce ne întâlnim 
cu un anumit personaj sau de ce nu putem tolera bucuria şi veselia. Toate au un rost, unul 
pozitiv pentru că aşteaptă cunoscătorul, aşteaptă soluţia, verdictul şi rolul nostru este 
acela de a nu interveni în proces, de a ne trăi viaţa aşa cum se prezintă ea şi de a nu ne lasă 
antrenați în bucurii prea intense sau de a ne învinui că nu ne ridicăm la nivelul pretențiilor 
unui anumit concept ori statut social sau că ne comportăm în dizarmonie cu ceea ce 
credem despre noi sau cu ceea ce se spune. 

Într-o transcriere tehnică unghiurile pozitive pe care Mercur şi Venus le ridică 
împreună cu Axa Dragonului ne aduc o uşurinţă în comunicare, un transfer rapid de 
informaţii, o disponibilitate spre deplasări, spre studiu, spre a călători cu mintea sau fizic 
de a ne deplasa spre o locaţie situată la mari depărtări faţă de locul unde suntem acum, de 
a îndrăzni mai mult, de a depăşi o bariere ce ţine de limbajul cunoştinţelor, abilităţi 
practice sau relaţii personale. 

De partea cealaltă, prin acţiunea sextilului Marte-Neptun, visele pot deveni realitate, 
însă nu într-un mod agresiv, ci cald, simplu, liniştit. Multe din cele ce gândim, din ceea ce 
intenţionăm de dimineaţă sau care ne-au preocupat în ziua anterioară azi prind viaţă ca 
prin farmec şi cei experimentați pot înţelege din asta că se înfiripă în structura lor un nou 
talent, o nouă putere, o nouă şansă, o deschidere spre un anumit sector personal sau social 
care va aduce în viitor mari beneficii. 

Ceea ce aduce însă această zi, privit prin prisma conceptelor existenţiale, aşa cum vor 
fi tentaţi să gândim, este izolat. Azi primim mult, poate mult mai mult decât am dorit sau 
decât suntem conştienţi că merităm. 

Prin urmare, penultima zi a crescendo-ului ce a început chiar de luni, 9 mai, ne 
plasează într-o dimensiune complicată pentru existenţă, dar extrem de plăcută pentru 
ipostaza de acum, cea a vieţii curente, a activităţilor banale sau chiar a demersurilor 
superficiale, pentru care nu este nevoie de transformări ale personalităţii, de rafinament 
subtil, de gândire abstractă sau de abilități. 

12 mai este o zonă de confluență între două sectoare. Primul este cel care vine din 
trecut cu o formă şi o mare determinare, ca un trecător prin deşert sperând că va găsi în 
drum o oază. Având de înfruntata un trecut dureros, cum se prezintă acum cel pe care l- 
am construit de la începutul anului încoace, înseamnă a mobiliza voinţa, orgoliul şi 
ambiția mai mult decât putem acum duce. De aceea spun că este periculos acum să ne 
bucurăm pentru că suntem ascultați, că dăm ordine şi ele sunt executate sau, din cealaltă 
ipostază, că putem să ne înfrângem în fața unui adversar orgoliul, teama sau vanitatea. 
Râul vieţii curge azi în meandre greu de înţeles, dar plăcute şi cei care nu îşi trăiesc viaţa 
cu dorinţa de a construi ceva în perspectivă, ci doar de a o înfrunta pe aspectele ei comune, 
imediate, simple, au parte de un 12 mai deplin, când vor spune “Ei, a răsărit şi la noi 
soarele!”. 

Un asemenea soare, pentru cei capabili să vadă în perspectivă, are dinţi şi nu 
încălzeşte, ci arde, pârjoleşte, distruge încet prin evaporare excesivă tot ceea ce de teamă 
sau constrânşi de societate am reuşit să menţinem. Dacă invocăm acum risipa, mulţi vor 
spune că batem câmpii, că ne aventurăm într-un domeniul prea abstract pentru a fi şi 
practic în acelaşi timp. Luciditatea nu se simte azi stăpână pe sine şi tocmai de aceea 
minciuna pare să se îmbrace în haine de sărbătoare. 

Oricât de plăcută este această lume, oricât de mult ne-am dori binele şi stabilitatea, 
oricât de intens cerem pentru trup ceea ce este otrăvitor pentru suflet şi-i mulţumi apoi lui 
Dumnezeu pentru dragostea cu care ne lasă să ne degradăm, progresul nu numai că vine 
prin abordarea gândirii abstracte, prin susţinerea vieţii cu trăiri obiective sau integrarea în 
existenţa proprie a simbolurilor, ci vine şi prin renunțare. Cine înţelege asta va avea în 12 
mai prilejul să simtă pericolul menţinerii în viaţa sa a unui bine plăcut, dar devorator de 
destin. 

Înţelepţii ştiu că multe din trăirile pe care oamenii le pun pe seama spiritului vin de 
fapt din corp, din fizic, din centri nervoşi sau din activitatea glandelor cu secreție internă 
şi tocmai de aceea ei abordează renunţarea la modul cel mai serios pentru a descoperi ce-i 
face cu adevărat fericiţi. După ce descoperă, îşi pot oferi privilegiul de a reveni. Cu 12 mai 
suntem în mijlocul acestui proces. 

Cei care lucrează cu energia sau sunt într-un proces de elevare lăuntrică îşi vor 
aminti azi de ceea ce filosofia zen numeşte tathata aşa cum un înţelept spunea: „Până să fi 
studiat zenul, timp de 30 de ani, vedeam munții ca munti şi apele ca ape. Când am ajuns 
la cunoaşterea mai adâncă, am ajuns să văd că munţii nu sunt munți şi apele nu sunt 

ape. Dar acum că i-am priceput însăşi esenţa sunt împăcat. Am ajuns din nou să văd 
munţii ca munţi şi apele ca ape “. 


Vineri, 13 mai 
Vineri 13- 5-2011 5:49 Sun (Tau) Tri (Vir) Luna 
Vineri 13- 5-2011 11:11 Luna (Vir) Squ [Sag] Node 
Vineri 13- 5-2011 18:54 Luna (Vir) --> Libra 
Vineri 13- 5-2011 22:56 Jupiter (Ari) Tri [Sag] Node 


Trigonul Luna-Soare construit cu Luna în Fecioară şi Soarele în Taur nu este dintre 
cele mai bune trigoane şi nu aduce atât de multe beneficii, aşa cum se crede. Când Luna 
trece prin Fecioară potenţialul său intră într-un proces de contracție. Oamenii îşi folosesc 
mai mult mintea decât sufletul, îşi ascund sentimentele şi pentru că le trăiesc într-o 
intimitate aproape ascetică ajung să obţină ceva rezultate însă nu sunt cele pe care, într-o 
abordare deschisă şi sinceră, ar implica în soluţionare şi sensibilitatea şi inspiraţia 
deopotrivă. Pe acest fond al regulilor şi obsesiei față de precizie, față de elemente 
cunoscute, faţă de eficienţă, terenul fertil pe care îl prezintă Soarele din Taur conferă 
conjuncturii abuzuri de intenţie pe fondul unei şanse, a unor situaţii, în contextul unor 
oportunități insuficient înţelese, dar de care suntem tentaţi să ne folosim din plin. Ideea 
de schimb, de troc, de ajustare pe principiul vaselor comunicante o sugerează pe cea de 
armonie şi echilibru, cea pe care unghiul de 120 de grade dintre luminarii o predispune. 

Când acest aspect se ridică pe careul Lună - Axa Dragonului, când nu este în niciun 
fel mulţumită de relaţia cu trecutul său cu perspectiva faptelor sale, oportunităţile ce ne 
vin din trigonul cu Soarele va depăşi limita binelui şi a armoniei şi atinge graniţele 
tupeului sau a beneficiilor asimilate prin abuz emoţional, şantaj, păcălire. 

Pe acest fond care, chiar dacă se va împlini de dimineaţă el se va menţine toată ziua, 
luăm contact cu trigonul Jupiter-Capul Dragonului aducând la lumină prin intenţiile cele 
mai bune cele mai puternice abilităţi, cele mai interesante deschideri mentale, volitive sau 
spirituale pentru a le folosi în folosul celorlalţi. 

Aceste unghiuri nu se ridică în fiecare an. Ultimul a fost în 2006 când Jupiter era în 
Scorpion, altul în 2004 cu Jupiter în Fecioară, iar în 1999 s-a produs un trigon cu Capul 
Dragonului când Jupiter trecea prin Berbec şi NN prin Leu, deci din zodii de foc, 
anunțând schimbări de imagine, dispute pentru putere dintr-o perspectivă vocaţională, 
dintr-un elan tineresc poate chiar dintr-o nesăbuinţă a tinereţii. Încă de pe atunci, într-un 
articol intitulat “Privire peste 1999” indicam faptul că dintr-o asemenea dispunere 
conflictul dintre sentiment şi acţiune va face să coboare aura de mister cu care o mare 
parte dintre oameni se acoperă, descoperindu-le adevărata înfăţişare. Acum, iluzia de 
atunci devine un fel de stindard al libertăţii. Apelul la modestele observaţii pe care le-am 
făcut asupra acestui unghi este bazat pe faptul că anul 1999 a fost anul apropierii de 
celălalt, iar acum traversăm un an în care dezvoltăm lupta împotriva celuilalt. Curios sau 
nu, din nou trecem printr-un trigon Jupiter-NN, din nou trecem printr-un tranzit al 
Marelui Benefic prin Berbec însă cu un mare dezechilibru de forţe, cu o înclinaţie 
grosolană a balanței în favoarea zodiei Berbec, în mod sigur şi în defavoarea sa, ceea ce 
anul 1999 nu a adus. 

Trigonul lui Jupiter din Berbec cu Capul Dragonului din Săgetător s-a produs însă în 
1975 când, într-un mod surprinzător pentru cei care nu ştiu astrologie şi consideră că 
aceasta este o interesantă coincidenţă, s-a stabilit prin Charta de la Helsinki drepturile 
omului, printr-o ajustare la schema deja conturată din 1970 (de asemenea pe trigonul 
Jupiter-NN, dar pe semne de apa) care se dovedise a fi prea abstractă. Semnate într-un 
moment când cele două nu mai erau în trigon (conferinţa s-a desfăşurat în 30 iulie şi 1 
august 1975) calitatea acestui act democratic - că este sau nu respectat în favoarea 
individului nu este de consemnat aici - se află în strânsă legătură cu acest trigon ce s-a 

împlinit la grad perfect când Soarele trecea prin Berbec şi când a construi împreună cu 
Luna, Saturn şi Venus o configuraţie numită Aripi de pasăre (atipică însă), iar Capul 
Dragonului intra în toleranța conjuncţie cu Neptun. Drepturile omului, aşa cum au fost ele 
finalizate la Conferinţa de la Helsinki din 1975 (prin adăugarea a patru principii: principiul 
inviolabilităţii frontierelor, principiul integrităţii teritoriale a statelor, principiul 
respectării drepturilor omului şi a libertăţilor fundamentale şi principiul egalităţii 
suverane a statelor) nu pot fi puse doar pe un trigon între Marele Benefic, generos atunci 
când se pune probleme susţinerii calităţilor umane sau protejarea vieţii şi Capul 
Dragonului din Săgetător, abil în a stabili reguli pentru a menţine echilibrul ideologic şi 
comportamental. Tocmai de aceea unghiul poate aduce încheierea unei etape pe care 
Jupiter o începe la trigonul anterior (în cazul Chartei de al Helsinki in 1970, iar in cazul de 
acum în 2006) pentru ca, în momentul imediat următor acestuia, să se finalizeze intenţia 
printr-o legiferare, printr-un pact, o înţelegere ce ascunde interese economice, poate chiar 
o formă mascată de hegemonie, pe baza căruia să se producă o uşoară uniformizare a 
conceptelor despre lume şi viaţa. 

Aspectul ascendent al acestei săptămâni, care ne aduce acum împlinirea unor 
tendinţe astrale se extinde însă dincolo de graniţele acestei săptămâni. Anunţam în analiza 
acestui an, încă de la finalul lunii decembrie 2010, că luna mai 2011 va conţine înţelegeri 
şi armistiţii ce vor face din 2011 un an celebru şi săptămâna de față împreună cu 
influxurile ei susțin din plin această idee alături de alte conjuncturi ale lunii, ce acţionează 
ca un subsidiar al acestora - sextilul Marte-Chiron, trigonul Marte-Pluton, dar şi careul de 
tristă amintire Lilith-Pluton — ce nu se produc în fiecare an, dar nici atât de rar cum este 
trigonul Jupiter-NN. 

Trigonul Jupiter-NN, produs pe o aglomerare de planete pe sectorul Berbec-Taur 
aduce ca primă trăsătură un început, un aer de prospeţime în relaţiile sociale, o formă de 
stabilitate controlată care va trebui să fie apoi menţinută prin noi scheme de organizare şi 
funcţionare, prin strategii noi. 

Față de momente anterioare, când Jupiter şi NN se aflau în acelaşi unghi, acum 
Uranus se află prea aproape de Luna neagră, iar prietenia lor aduce o înţelegere tacită 
între câine şi pisică, între şoarece şi pisică între doi adversari care toată viaţa s-au luptat. 
Retrogradarea lui Saturn pe un asemenea context astral ne aduce o undă de tristeţe. 
Înțelegerea lor lasă cele două tabere cu marfa în soare, într-o stare de maximă 
surprindere, întrebându-se “Noi pentru ce ne-am luptat?”. Nu ştim pentru ce s-au luptat 
unii, însă noi cei care studiem astrologia, dacă facem trimitere la ideologia dezvoltată de 
aceştia în tot acest timp, ştim că s-au cam luptat degeaba. Altele au fost motivele teatrelor 
de război, a confruntărilor şi, cum este şi firesc, altele vor fi rezultatele - asta pentru cine 
are ochi să vadă şi minte să priceapă. Acum trebuie să-şi reconsidere poziţia şi să treacă la 
un alt stil de viaţă. Ceea ce trăim nu este deloc simplu şi nici normal. Tocmai conjuncţia 
Uranus-Lilith care îi face pe oameni să fie conştienţi de potenţialul imens al împăcării, 
chiar dacă asta nu înseamnă şi armonizare, schimbă polaritatea taberelor şi agresorul 
riscă să devină un agresat într-un interval de timp echivalent celui în care a fost agresor. 

Chiar dacă mesajul acesta astral nu li se va părea unora cosmopolit, pentru că nu este 
diversificat, nu incită conştiinţa omului spre un efort interior, spre progres, eu am dorit 
să-mi spun părerea şi nimic mai mult. 

Prin urmare, ceea ce ne aduce 13 mai cu aceste unghiuri magnifice schimbă roata, 
inversează polarităţile şi lezează ideea de gândire echilibrată într-o zonă părăsită sau 
bătătorită de prea multe ori. Pasul pe care îl fac acum liderii de stat, liderii de opinie, 
gândurile spre care sunt îndreptaţi consilierii, motivațiile pe care le au sponsorii par să ne 
ducă în aceeaşi direcţie. Din nefericire, punctul final este deja încins la o temperatură prea 
înaltă, de aceea finalitatea a aceea ce se construieşte acum nu ne va oferi binele şi 
stabilitatea prin împlinirea ei, ci prin starea de necesitate de după. Dacă ne referim aici la 
dimensiunea socială şi aducem vorba de o confruntare, de un conflict, înţelegerea pe care 
luna mai o aduce, pe tot parcursul ei nu doar în această zi, va avea o utilitate istorică prin 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


efectele sociale pe care le va produce, prin disoluția vechilor idei, a vechilor structuri, prin 
asimilarea altora sau prin formele de revoltă locală inerente oricărei imixtiuni a “culturii şi 
civilizaţiei moderne”. 

Într-un cadru personal această cronică este privită ca o schimbare a modului de a 
gândi, spre a ierta, înţelege sau accepta mai mult existenţa unui factor de stres în anturaj. 

Totuşi, calitatea acestei zile este aceea de vas, de cupă care are rolul de a sprijini 
rădăcina unei plante a cărei frumuseţe se revărsa la distanţe mari de locul unde suntem 
acum, de centru, de vasul care o ţine ca între două palme firave. 

Dacă este permisă o recomandare, încercaţi să identificaţi elementul de legătură care 
traversează toate aceste zile, fie ca informaţie, fie ca stare sufletească, fie ca şi conjunctură 
socială. Misterele naturii au acum un program greu de pătruns dintr-o simplă privire, dar 
şi mai greu de explicat pentru mintea şi simţurile celorlalți. 


Sâmbătă, 14 mai 
Sambata 14- 5-2011 0:19 Luna (Lib) Opp (Ari) Uranus 
Sambata 14- 5-2011 4:21 Luna (Lib) Opp (Ari) Lilith 
Sambata 14- 5-2011 6:39 Luna (Lib) Squ [Cap] Pluto 
Sambata 14- 5-2011 13:04 Luna (Lib) Con [Lib] Saturn 


Prima zi din cele două zile de platou ne aduce o convulsie a planetelor pe semne 
cardinale, prin opoziții (Luna-Uranus, Luna-Lilith), careul Luna-Pluton sau conjuncţia 
Luna-Saturn. 

În comparaţie cu intensitatea şi raritatea celorlalte unghiuri care s-au împlinit de la 
începutul săptămânii până acum, această relaţie, chiar dacă aduce divergențe pe acelaşi 
subiect, cu acelaşi caracter unic ce sunt intense față de ceea ce s-a întâmplat în afara 
acestei săptămâni, nu poate să minimalizeze tendinţele primelor 5 zile ale perioadei 9 — 15 
mai 2011 şi tocmai de aceea vom gândi deformat şi ne vom vedea oscilând între intenţia de 
a participa la un eveniment grandios şi neputinţa de a-l percepe la dimensiunea sa reală. 

Chiar dacă este vorba despre un careu între malefici (Saturn şi Pluton) ale cărui 
caracteristici personale şi sociale le-am abordat de multe ori până acum, trecerea Lunii 
prin această zonă a conflictului face un stop pe războiul clasic şi aduce un comportament 
straniu care schimbă atenţia de pe vechea confruntare, pe alte frământări ca şi cum atenţia 
le-a fost atrasă de alte priorităţi care nu le schimbă dorinţa de putere, dar poate produce 
modificări în plan social printr-o abordare a unei alte game de acţiuni. 

Luând în calcul şi modul dificil prin care este abordată relaţionarea, dar şi faptul că 
din Balanţă acum Saturn nu mai are de înfruntat de unul singur complexul de planete din 
partea cealaltă de zodiac, deşi pare cam târziu, 14 mai ne aduce mintea cea de pe urmă 
după un duş rece, după un eveniment puternic, solid, după ce o nouă formă de schimbare 
pare să se producă. 

Azi, această nouă formă de schimbare va prinde viaţă în funcţie de resursele pe care 
le avem, în funcţie de modul cum am consumat rezerva de stat, banii păstraţi în conturi 
bancare, rezervele de calciu, magneziu din organism, energia vitală, informaţiile despre 
mediu, oamenii din jur, despre mersul lucrurilor sau soarta omenirii. Ceea ce aduce 14 
mai, pentru că vine cu o soluţionare tardivă, poate fi mai curând un avertisment referitor 
la o schimbare, neputând însă să o împlinească pe deplin. 

Prin urmare, uşor bulversaţi după intensitatea a aceea ce am avut de experimentat în 
fiecare zi de la începutul acestei săptămâni până acum, 14 mai ne pune la încercare 
gândirea practică şi capacitatea de a gestiona conflicte, de a le manageria, de a le încadra 
corect şi apoi de a le soluţiona în aşa fel încât şi viitorul noii formaţiuni ce se naşte în urma 
consumării conflictului, dar şi părţile care au ajuns până aici, să fie într-un echilibrul 
suficient de stabil încât să poată exista în continuare ca individualităţi. Ideea de consum 
până la epuizare, de sacrificiu, de ipostază în care un lider sau un personaj care se vede 

dintr-odată în postura vieţii lui îşi joacă ultima cartea face din această zi una la fel de 
complicată ca şi celelalte din această săptămână. 

În viaţa personală, relaţiile Lunii cu cei patru malefici (Uranus, Lilith, Pluton şi 
Saturn), împlinite azi, aduce o conduită stranie. Se alege ceea ce este mai greu de făcut 
dintr-o saturație în probleme şi complicaţii cu speranţa că aceasta va fi ultima etapă, că 
după asta ori se câştigă un statut, ori se soluţionează o problemă, ori se pierde totul. 


Duminică, 15 mai 
Duminica 15- 5-2011 11:45 Luna (Lib) Sex [Sag] Node 
Duminica 15- 5-2011 12:27 Luna (Lib) Opp (Ari) Jupiter 
Duminica 15- 5-2011 18:51 Luna (Lib) Opp (Ari) Mercury 
Duminica 15- 5-2011 19:01 Luna (Lib) Opp (Ari) Venus 
Duminica 15- 5-2011 19:31 Luna (Lib) --> Scorpio 
Duminica 15- 5-2011 20:52 Luna (Sco) Tri (Pis) Neptune 


Cu Mercur şi Venus pe grade anaretice, dar şi cu intensificarea acestora prin 
opozițiile pe care Luna le face cu aceste două planete, dar şi cu Jupiter, ultima zi a 
săptămânii ne aduce o soluție genială, o descindere pe spațiul public într-o manieră 
tranşantă, tăioasă, care va indica despărțirea de o zonă în care repararea, soluționarea sau 
ajustarea să nu se mai facă în mod vizibil, în văzul tuturor. 

Luna după împlinirea acestor unghiuri trece în Scorpion, lăsând în aer ideea de 
soluție, de armonie între trecut şi viitor, între ceea ce am greşit şi ceea ce vom greşi în 
continuare, între ceea ce am consuma până la epuizare şi ceea ce suntem acum dispuşi să 
acumulăm pentru o mai bună inserţie socială sau o dezvoltare personală armonioasă. 

Chiar dacă par mult mai agresive decât ceea ce am avut de experimentat ieri, 
conjuncturile acestei zile anunţă doar modificarea gradului de utilizare a rezultatelor, 
direcţie spre care se îndreaptă gândurile şi preocupările grupurilor, dar şi stabilirea unor 
angajamente personale care vor face din a doua parte a lunii mai, cu Venus şi Mercur în 
Taur, una mult mai stabilă şi mai echilibrată din punct de vedere social. 

În această zi forma de manifestare va păstra în sectorul personal o înclinaţie spre 
comunicare, spre a trăi în prezent, spre a consuma într-un mod plăcut ceea ce mai găseşte 
prin buzunare, prin debara sau prin conturi, de a da curs unei dorinţe de aventuri, însă de 
această dată nu pentru a lăsa o amprentă socială, ci pentru a redescoperi ceva intim, 
simplu, uşor, de a recupera o redută, de a deveni din nou stăpân în casa sa. 

Prin urmare, ultima zi a săptămânii este o zi de reacţie, de dinamică personală şi de 
identificare a celor mai plăcute modalităţi prin care să ne alungăm stresul, teama, 
incertitudinea, lipsa de perspectivă. Începând de azi oamenii se întorc la căldură 
căminului, la bucuriile pe care le pot obţine de acolo şi, uitându-se în urmă, vor considera 
că ultimele săptămâni au cultivat prea mult latura primară, brută, nerafinată, lăsând 
impresia abuzului, a excesivei dorinţe de putere. Astfel de impresii ne ajută să ne 
cunoaştem mai bine trecutul, să ne udăm cu experienţă iarba curajului pe care în aprilie 
si-n prima jumătate a aceştei luni am îngrijit-o. 

Chiar dacă azi a obţine un efect maxim şi imediat înseamnă a ne zbate între 
schimbare şi stabilitate, între dorinţa formulată din inerția de a acţiona pe spaţiul social şi 
absenţa ei, contradicţiile sunt constructive şi duc spre disciplină şi echilibru. 

Recomandarea pentru această zi este aceea de a ne lăsa activaţi de gânduri, 
sentimente, dar de a încerca pe cât posibil să le interiorizăm, să le ducem spre un tribunal 
interior, să le invităm într-un spaţiu al sufletului pentru a nu fi obligaţi să acţionăm rapid, 
brusc, de o manieră reprobabilă şi prin asta să readucem la viaţă caracterul periculos al 
pornirilor pasionale nerafinate. 

Luni, 16 mai 
Luni 16- 5-2011 1:08 Luna (Sco) Opp (Tau) Mars 
Luni 16- 5-2011 1:11 Venus (Ari) --> Taurus 
Luni 16- 5-2011 2:16 Mercury (Ari) --> Taurus 
Luni 16- 5-2011 3:56 Luna (Sco) Tri (Pis) Chiron 
Luni 16- 5-2011 7:08 Luna (Sco) Sex [Cap] Pluto 
Luni 16- 5-2011 11:33 Mercury (Tau) Con (Tau) Venus 
Luni 16- 5-2011 17:11 Mercury (Tau) Sex (Pis) Neptune 
Luni 16- 5-2011 17:51 Venus (Tau) Sex (Pis) Neptune 
Luni 16- 5-2011 22:25 Luna (Sco) Sex (Vir) Juno 


Începem săptămâna cu o multitudine de aspecte pe care Venus şi Mercur le 
împlinesc pe rând cu Neptun şi cu o conjunctie între aceşti doi protagonişti imediat ce trec 
în Taur. 

Cu patru planete în zodia Taur se schimbă multe din ambițiile săptămânilor 
anterioare, multe se sedimentează, devin planuri, devin strategii şi sunt văzute primele 
firişoare ale acțiunilor care ne vor marca în a doua parte a anului. Trecerea lui Venus în 
Taur ne aduce gust pentru frumos, plăcerea de a aprecia forma, culoarea, înfăţişarea, de a 
oferi sprijin şi susţinere, posibilitatea de a extrage o substanţă din locurile sterile, de a 
obţine inspiraţie într-un teren unde nimeni nu mai era în stare să vină cu ceva nou, de a 
înfrunta urâtul prin chipul propriul, prin corpul remodelat, prin vestimentaţie, printr-un 
mod propriu de a purta hainele, de a merge, de a vorbi, de a exprima gândul sau de a-l 
menţine într-un anumit registru al informaţiilor. 

Dacă sentimentul trece de la nevoia de independenţă, la rost, menire, sarcină, de la 
consum pentru a găsi piatra filozofală, la înfiinţarea unei oaze într-un deşert fără ca 
nimeni să sufere de singurătate, trecerea lui Mercur în Taur ne pune în valoare gândirea 
practică şi capacitatea de adaptare prin reguli, exemple ale înaintaşilor, scheme, proceduri 
oferind impresia unei diplomaţii prin reducerea vitezei de reacţie, prin calm, calcul, 
ponderaţie. 

Trecerea ambelor planete individuale în Taur şi, la puţin timp de la acest ingress, 
împlinirea conjuncţiei lor sub îndrumarea lui Neptun, ne duce într-o zonă a confortului, a 
plăcerilor cunoscute, a gândirii comode şi a folosirii acelor abilităţi şi deschideri care nu 
stânjenesc deloc ritmul de viaţă, nu dau bătăi de inimă şi nici nu produc dureri musculare. 
Tocmai din această cauză multe din trăsăturile acestei zile, din evenimentele care vin spre 
noi, ne vor trage spre o viaţă personale comodă şi liniştită, spre un confort casnic plăcut şi 
spre a ne extinde această bucurie cât mai mult şi cât mai departe de vreun spectacol social. 

Ceea ce aduc unghiurile acestei zile ne oferă putere fizică, rezistenţă la efort, 
înclinația spre a acumula, mai puţin pentru a munci, de a găsi cea mai bună modalitate de 
a atrage într-un cadru personal valori sociale, dar fără a depune un prea mare efort, fără a 
ne extinde prea mult. Aceste poziţii, inclusiv sextilele cu Neptun, pe care acestea le 
împlinesc acum, nu conferă flexibilitate. Ar fi fost necesar acum să avem la dispoziţiei 
unghiuri care să ne mobilizeze, care să creeze un resort interior pentru a ne scoate din 
pasivitate, din visare, din acest ritm lent, însă singura disponibilă este opoziţia Lună- 
Marte ce s-a împlinit la puţin timp de la miezul nopţii, dacă atunci când acestea erau deja 
în Berbec. Aspectul nu va putea decât să tulbure noapte de duminică spre luni şi deci să 
ofere un motiv în plus pentru a ne justifica acest ritm lent de a lucra cu oboseala şi somnul 
incomplet din timpul nopţii. 

Prin urmare, 16 mai ne va plasa într-un con comportamental diferit de ceea ce am 
avut parte până acum. În locul ambiţiei puternice vom lăsa să prindă rădăcini simţul 
proprietăţii, liniştea căminului, ritmul lent de lucru. În acest confort, treziţi brusc, oamenii 
devin tactili, sensibili la frumos, plăcuţi în conversaţie şi respectuoşi, dar posesivi atunci 
când vine vorba despre valorile lor, despre drepturile pe care trebuie să le primească din 
partea societăţii, din partea familiei. Plăcerea este însă un stimul al relaxării, dar şi o mare 
capcană. Plăcerea fizică, plăcerile intelectuale pot trece uşor în partea vicioasă aducând 

zilei o notă neplăcută, prin respingeri, refuzuri, prin neputinţa de a obţine o anumită stare 
de satisfacţie, prin faptul că nu aflăm ce trebuie sau ni se refuze un drept pe motivul că 
acum nu este timpul necesar. 

Vedem astfel cum din urma unor plăceri devenite brusc nevoi sau a unor nevoi care 
trebuie să-şi schimbe textura din „activ” în „plăcut” mulţi pot trăi azi confuzii adânci. 
Motivul sirenelor, a Fetei Morgana este de asemenea un element care ţine de această 
combinaţie dată de conjuncţia lui Venus cu Mercur pe sextilul primit din parte visătorului 
Neptun. 


Marţi, 17 mai 
Marti 17- 5-2011 14:09 Sun (Tau) Opp (Sco) Luna (Full Luna) 
Marti 17- 5-2011 20:23 Luna (Sco) --> Sagittarius 
Marti 17- 5-2011 21:48 Luna (Sag) Squ (Pis) Neptune 


Luna plină din Taur, pentru cei care se uită superficial pe o temă, nu va avea nicio 
contribuție esențială la evenimente sociale, altele decât le are prin incitarea simțurilor, 
prin stimularea expansiunii energiei şi din această cauză impune o deplasare a conştiinţei 
spre o zonă a lipsei de control. 

Luna plină (opoziția Soare-Luna) şi opoziția Saturn-Uranus se comportă pe cerul 
Lunii pline ca un foarfece ce prinde între braţele sale ascuţite patru planete esenţiale 
contextului actual: Jupiter din Berbec şi Venus, Mercur şi Marte din Taur. Această 
dispunere devine activă pentru că opoziţia Saturn-Uranus acţionează din casele I-VIII 
analogice poziţiilor luminariilor (Soarele din Taur analogic poziţie în casa II, Luna din 
Scorpion analogic poziţiei din casa VIII). 

Deplasarea evenimentelor sociale nu se produce însă haotic şi nici brusc, aşa cum am 
fost obişnuiţi în luna anterioară prin intervenţia planetelor din Berbec, ci printr-un anunţ, 
sub impulsul unei motivații formulată din timp, chiar de săptămâna trecută când Soarele 
şi Capul Dragonului şi-au împlinit celebrul trigon. Mulţi probabil se întreabă de unde până 
unde foarfecele desenat pe cer între Luna plină şi opoziţia maleficilor Uranus-Saturn va 
acţiona sub impulsul trigonului Jupiter-NN. Consultând cerul momentului de Lună plină 
(14:09) Soarele din Taur la 26 grade şi 13 minute ridică o inconjuncţie cu Capul 
Dragonului la 25 grade şi patru minute Săgetător, în limita orbului de două grade permis 
la inconjuncţii, iar Luna în Scorpion la 26 grade şi 13 minute ridică o inconjuncţie cu 
Jupiter la 26 grade şi 5 minute Berbec relaţie care este susţinută de unghiul de 180 grade 
între luminarii şi de 121 grade între Jupiter şi Capul Dragonului, adică o nicovală atipică, o 
configuraţie care îşi bazează întreaga manifestare pe aspectul planetelor de la bază 
(trigonul Jupiter-NN) şi acţionează prin unghiurile care se întretaie (cele două 
inconjuncţii). 

Dacă ştim că acţiunea vine prin inconjuncţii, deci orientate spre bine, dar lent, 
planetele care ieri au fost vedete, în special Mercur şi Venus, vor deveni principalele 
victime azi, principalii beneficiari ai evenimentelor sociale. 

Aşa cum se poate constata, ceea ce declanşează Luna plină nu este deloc simplu şi 
depăşeşte cu mult cadrul vieţii personale aducând evenimente pe spaţiul public, ce provin 
sau sunt legate de ceva anume ce s-a întâmplat în mod repetat, din 2005 încoace. Nu 
putem să nu ne gândim la bani şi valori imobiliare, atât timp când Mercur şi Jupiter sunt 
vedete în conjunctură, dar ne putem gândi şi la condiţii, ciudăţenii atmosferice, la 
alternanţa căldurii cu frigul în extreme termice, cauzate de Venus. 

Înclin însă mai mult spre un scandal pe motivul patrimoniului social, pe subiecte 
legate de caracterul secret al anumitor servicii sau organisme, pe acţiunile care s-au 
desfăşurat în umbră, pe grupările tinere care s-au înfiinţat din 2005 încoace care vor 
vedea în această conjunctură o oportunitate spre a se ridica şi a ieşi în frunte pentru a-şi 
câştiga o poziţie. Consider că reprezentativă pentru intervenţiile acestei zile este lupta 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


pentru putere susținută de ambiția de a da viaţă unui concept nou, de a lăsa o urmă în 
patrimoniul naţional sau universal, de a controla mai uşor un anume sector social pentru a 
se evita pe viitor schimbări de optică pe criterii personale, aşa cum s-a întâmplat ieri şi de 
a construi un organism solid care să preîntâmpine o asemenea libertate. 

Luna plină de azi va acţiona asupra sentimentului de libertate, atât la nivel social 
prin evenimente ce vor acţiona în sectorul muncii şi al relaţiilor diplomatice într-un mod 
complicat ce îi poate face pe unii să considere că trăiesc o viaţă prea grea, inumană, 
împotriva a ceea ce gândesc, doresc şi pot să facă. 

Dincolo de aceste trăsături de ordin social care fie îngrădesc direct libertatea de 
exprimare, de deplasare, libertatea unor instituţii, fie o conduc prin reguli, legi, convenţii 
sau protocoale spre o anumită finalitate, Luna plină de azi este un instrument negativ care 
ne poate afecta sănătatea, procesul de asimilare, digerarea, încurajându-ne să consumăm 
ceea ce nu ne face bine, să neglijăm termenul de valabilitate, să ne abatem de la cantitatea 
cu care ne-am obişnuit, să uităm de odihnă sau de necesarul de lichide fără de care 
organismul nu poate funcţiona normal. Dar cui îi va mai păsa de acestea acum când ţara 
arde mocnit... 

Prin urmare, efectul configurației astrale ale zilei de azi este unul dificil de acceptat. 
Chiar dacă avem numai o zi de când Venus şi Mercur au trecut în Taur, cu binele ne 
învăţăm foarte uşor şi forma complicată de agresiune împotriva valorilor abordată azi va 
tulbura şi ne va aminti de ceea ce a fost mai dificil şi rău din 2005 încoace. 

Ideal este să rezistăm tentaţiilor de a critica, de a manipula sau de a interveni în 
vreun fel asupra celorlalţi. Această zi trebuie să treacă peste noi cu focul care pârjoleşte 
fără a lăsa urmări. Ceea ce se strică azi înseamnă de fapt o întoarcere la un stadiu anterior, 
revenirea la un mod de comportare, reluarea unui conflict, reînnodarea unor serii de 
descinderi sau chiar reanimarea teatrelor de război. 

Viaţa trebuie să meargă înainte, iar ceea ce cere efort pentru a ne propulsa ca un 
resort către o destinaţie ce pare că este ţinut în loc de forte ale trecutului, de asociaţi vechi, 
de opozanți, invidioşi, duşmani sau competitori pentru combaterea cărora se cere o 
desprindere rapidă de ceea ce ne leagă de ei. Dacă în încercarea de a sări, de a ne înălța, 
cineva ne prinde de haină şi ne trage în jos, să ne desprindem de haină şi să ne eliberăm de 
aceste condiţionări exterioare, asemenea şopârlei care renunţă la coadă pentru a-şi salva 
restul corpului. 

Este însă complicată această descindere şi 17 mai va aduce eşec prin lipsă de viziune, 
teamă în faţa iluziei că istoria se repetă sau în faţa unui inamic ce îşi priveşte adversarul 
printr-o lupă imensă pentru a-şi exagera dimensiunile şi a speria. Nu trebuie să uităm că 
Luna plină amplifică şi dacă dorim să ne folosim de unică şansă pe care o avem azi atunci 
să ne impunem prin retrăire sau vizualizare fixarea minţii asupra episoadelor pozitive pe 
care să le amplificăm prin forţa Lunii pline. Vor exista multe piedici şi multe îndemnuri 
spre a nu face asta, dar pentru cine ştie să-şi folosească voinţa, nu va fi o problemă. 


Miercuri, 18 mai 
Miercuri 18- 5-2011 2:08 Luna (Sag) Tri (Ari) Uranus 
Miercuri 18- 5-2011 5:08 Luna (Sag) Squ (Pis) Chiron 
Miercuri 18- 5-2011 6:47 Luna (Sag) Tri (Ari) Lilith 
Miercuri 18- 5-2011 10:19 Mars (Tau) Sex (Pis) Chiron 
Miercuri 18- 5-2011 14:45 Luna (Sag) Sex [Lib] Saturn 


Ultima zi a ciclului draconitic ne aduce o împlinire neobişnuită a condiţiilor pe care 
le-a impus ziua de 22 aprilie, când Luna a trecut prin conjuncţia cu Capul Dragonului. 
Mesajul acestui ciclu lansat sub forma unei invitaţii de a merge pe calea de mijloc a fost, în 
cea mai mare parte a timpului, ignorat, nu pentru că mesajul planetelor a fost duplicitar, ci 
pentru că ni s-a cerut ceea ce nu prea mai aveam de oferit: forță. 

Azi de nicăieri ne revine puterea, speranţa, încrederea, curajul şi riscăm să credem că 
putem să împlinim într-o singură zi ceea ce nu s-a putut împlini într-o lună. Noaptea de 
marţi spre miercuri ne aduce însă o vibraţie care se va dovedi inversă faţă de ceea ce ne 
predispun astrele în timpul zilei. Atracția către mistere, către cunoştinţe ascunse, către 
mesaje criptate, către tot ceea ce este enigmatic şi neobişnuit poate crea omului comun 
mari probleme de conştiinţă. Cei care nu pot transcende acest aspect, care nu pot comuta 
această curiozitate de pe interesul comun aplicat vieţii celuilalt, pe informaţii cu un bogat 
conţinutul ezoteric sau moral, riscă să-şi petreacă noaptea frământându-se asupra marilor 
complicațiile ale ultimelor 25 de zile, asupra evenimentelor pe care nu le pot rezolva uşor 
sau deloc şi în niciun caz chinuindu-se şi frământând perna. 

Relaţiile contradictorii între careul Luna-Chiron şi trigonul Luna-Lilith aduce o 
interpretare eronată asupra situaţiilor. Mulţi vor crede că evenimentele sociale în care 
sunt implicaţi le sunt îndreptate lor şi se vor trezi strigând prin casă sau de la fereastră 
„M-am săturat, numai mie mi se poate întâmpla aşa ceva!”. Cine va putea să sublimeze şi 
acest impuls abandonându-l unor forţe superioare, igsnorându-le şi încercând să rezolve 
ceea ce este absolut urgent pentru a-şi continua preocupările sau a-şi menţine caracterul 
pozitiv, va transfera impulsul pe un nivel superior cel al sextilului Marte-Chiron, fără a 
mai fi nevoie să suporte complicaţile de natură medicală pe care într-o fuziune karmică 
cele două planete par să le predispună pentru a motiva individul să-şi corecteze un obicei 
alimentar sau de viaţă şi în felul acesta să preîntâmpine un eşec sau o mare dezamăgire. 

Aşa după cum se înţelege valenţele duale ale sextilului Marte-Chiron îi îndeamnă pe 
oameni să-şi înceapă dimineaţă cu negaţii gen: „Eu nu sunt de acord!”, „Nu vreau să mă 
implic!”, „Am decis că mă ocup doar de mine azi!”, „Nu te pot ajuta!”. Cel care va 
argumenta aşa nu va dori ca refuzul să reprezinte o negaţie agresivă, ci va urmări să-şi 
ofere sieşi momente de înţelegere, urmărind să-şi stabilizeze sentimentul de confort, să-şi 
menţină echilibrul. Mulţi nu vor fi conştienţi că pentru asta refuză şi dacă întregul ciclu s- 
au chinuit încercând să-şi conserve puţinele rezerve pe care le mai aveau, să-şi 
economisească bani, să-şi menţină relaţiile ş.a.m.d. acum vor fi tentaţi să ignore prezentul 
şi să invoce neplăcerile la care au fost supuşi, ceea ce li s-a luat, pierderile pe care le-au 
comportat. Refuzul pe care sextilul Marte-Chiron îl aduce este de fapt traducerea 
mesajului venit din partea organismului: „Ai nevoie de o pauză!”. 

Dacă încercăm numai să integrăm acest îndemn al zilei în mesajul sintetic al acestei 
perioade, înţelegem că teama, ce îi motivează pe unii să se relaxeze, este de fapt ecoul, 
reversul medaliei, reculul karmic al agresivităţii pe care nu am dorit să o temperăm în 
ultimele 25 de zile. Acum avem de înfruntat energia negativă pe care am dezvoltat-o în tot 
acest timp şi corpul va fi cel mai afectat pentru că cei mai mulţi dintre noi îşi fixează de 
mici conştiinţa pe simţurile fizice şi rămân înţepeniţi în această percepţie. Acesta va fi 
sectorul în care această categorie de oameni va fi lovită. 

Cei care îşi pun întrebări existenţiale şi care nu se mulțumesc să trăiască de azi pe 
mâine, iar succesele acestei lumi sunt analizate drastic, sunt azi deosebit de inspirați. 
Durerea corpului nu-i sperie, îndoiala care li se sădeşte în minte de asemenea nu-i tulbura 
şi tot ceea ce li se întâmplă, suferinţa din jur, durerea pe care mulţi şi-o strigă pe strada 
sau pe la posturile tv îi atrage către suflet, către reguli morale, către cultivarea forţei 
interioare şi îi ajută să fie echilibraţi şi rezistenți. Aceşti oameni se încadrează foarte mult 
în trăsătura acestei săptămâni ce ne îndemnă să supravieţuim, să nu absorbim mesajele 
lor, ci să căutăm să le depăşim pentru a nu ne împovăra sufletul cu reziduuri. 

Pe acest fond al influenţei dihotomice, al predispoziţiilor duale vom descoperi că şi 
cei căliţi şi înclinați spre valorile sufletului au încercările lor. Aflaţi în afara oricărei 
suferinţe fizice, riscă să citească eronat durerea celorlalţi. Dacă ei sunt sau nu pedepsiţi 
pentru o agresivitate pe care au făcut-o nu se întâmplă pentru a le oferi celor pozitivi 
satisfacția că sunt altfel. Dacă vor gândi aşa şi nu se vor detaşa şi de acest aspect al vieţii, 
forţa Lunii pline care încă se mai menţine ca energie reziduală va acţiona ca în ziua de ieri, 
coborându-le nivelul şi aducându-le, spre seară, complicaţii relaţionale, tensiuni în 

familie, un dialog interior trist, impurificarea sentimentelor cu egoism şi invidie, 
posesivitate. 

Prin urmare, ultima zi a acestui ciclu draconitic ne ajută să ne înţelegem mai bine 
corpul, mintea, sufletul, ne pune într-o singură cupă durerile şi puterile şi după cât de 
sănătos ne este ochiul şi cât de puternică ne-am menţinut mintea alegem să ne oglindim 
chipul în chinurile, decepţii, iluzii cotidiene sau în maturitatea, seriozitatea şi curajul 
trezite de aspiraţia spre o viață mai bună. 

Cei care trăiesc pe un nivel comun vor risca să se judece între ei, să-şi judece 
strămoşii, rudele că nu le-au lăsat moşteniri substanţiale, vremurilor că suntem conduşi 
de oameni care nu au soluţii pentru confortul corpului, ci doar pentru purificarea 
spiritului, că nu se găseşte deloc leac la problema şi durerile pe care le au de suportat. De 
partea cealaltă cei înzestrați, căliţi în încercările vieţii care se ridică deasupra mediei 
pentru a ghida, educa, oferi exemple, susţine, ajuta sau pur şi simplu dintr-o dorință 
personală împlinită au cu sine un raport duplicitar. Pentru ei a merge sau nu mai departe 
înseamnă a-şi marca locaţia din punct de vedere evolutiv. Au obosit să se uite în sus într- 
un hău nedefinit, să creadă pentru a se împlini ceva şi îi coboară pe toţi cei din jur în 
privirea sa pentru a se vedea pe sine sus şi a-şi justifica efortul făcut până acum. Este lesne 
de înţeles că această formă de ego spiritual este un pericol mai mare decât egoul comun şi 
cei care îl hrănesc se vor vedea azi îndureraţi, dezamăgiţi şi părăsiţi de toată lumea, 
inclusiv de Dumnezeu. 

La capitolul evenimente ziua predispune un schimb de experienţă eşuat, amânarea 
proiectelor, a deciziilor, întâmplări cu caracter compromiţător, pierderea de bani sau a 
unui obiect important într-un mod suspect. 


Joi, 19 mai 
Joi 19- 5-2011 0:27 Luna (Sag) Squ (Vir) Juno 
Joi 19- 5-2011 14:36 Luna (Sag) Con [Sag] Node 
Joi 19- 5-2011 17:21 Luna (Sag) Tri (Ari) Jupiter 
Joi 19- 5-2011 20:08 Mercury (Tau) Sex (Pis) Chiron 
Joi 19- 5-2011 23:16 Luna (Sag) --> Capricorn 


19 mai ne aduce un nou elan prin iniţierea unui ciclu draconitic şi prin el ni se oferă o 
imensă şansă de a obţine un avantaj social substanţial dacă nu ne dezicem de ceea ce am 
făcut până acum. 

Cerul conjuncţiei Luna-NN ne aduce un ascendent al momentului în Fecioară şi un 
guvernator al temei în casă a VIII-a alături de Venus şi Marte. Primul gând care îi vine în 
minte celui care se uite pe o astfel de dispunere este: dinamismul. Faptul că în ciclul 
anterior nu s-a găsit soluţia, ci s-a mers pe varianta tradiţională atât în viaţa personală, cât 
şi în cea socială, acum enervează sau motivează pentru un salt calitativ. Totuşi, nu trebuie 
să uităm că Luna şi Capul Dragonului sunt poziţionate în casa IV şi nesepararea de tradiţie 
este una din condiţii, ca şi respectarea casei, a familiei, a căminului, a limbii, a valorilor 
naţionale, a voinţei citită din mişcarea maselor, a mesajului pe care grupurile îl lansează 
prin lideri. 

Modul cum abordăm colaborările, cum le gândim şi cum căutăm soluţii pentru a ne 
menţine bruma de realizări pe care am comportat-o pe aspectele anterioare, cum ne 
încurajăm că suntem puternici şi că nimic din ceea ce poate veni peste noi nu ne mai ia 
prin surprindere, ar trebui să fie un semn de alarmă. Luna neagră din casa VII al acestui 
moment, ne va compromite nu doar relaţiile, modul de abordare şi schimbul de valori de 
la personal la colectiv, ci mai ales modul cum apreciem nevoile personale în raport cu cele 
ale grupului, atrăgându-ne atenţia spre o anume rezonanţă care nu este deloc pozitivă şi 
nu aduce deloc beneficii, ci chiar consumă sau distruge binele pe care îl avem în acest 
moment. Dinamismul se va îndrepta deci în această direcţie a înţelegerii adevărului pe 
care societatea îl scoate acum la lumină şi ne pune la grea încercare gândirea. Nu vom şti 
dacă să gândim corect sau puternic, pentru că şi corect şi puternic nu prea vom reuşi. A 

menţine acest echilibru, a ne oferi privilegiul de a munci în umbra sau de a străluci în 
imoralitate vine pe acest cer astral să ne tulbure foarte mult. 

Sextilul lui Mercur cu Chiron ne va apărea ca un colac de salvare. Meditaţia, nu doar 
în formă sa ezoterică, ci mai ales cea care ne duce spre studiu, spre interiorizare, ne oferă 
soluţii pe care nu le-am putut gândi anterior şi, mai ales, ne ajută să lucrăm cu 
instrumente pe care altădată nu le-am înţeles. Dacă ne referim aici la imaginea pe care 
unii lideri de opinie o au, nu greşim, dacă ne referim la modul cum aceştia reacţionează, la 
modul cum le sunt aflate slăbiciuni ale corpului, minţii sau defecte de comportament, 
iarăşi nu greşim, dar am greşi dacă ne-am lăsa în totalitate acaparaţi de aceste valori. Ceea 
ce vine acum spre noi nu ne cuprinde, ca şi celelalte aspecte ale săptămânii, pentru a 
judeca, sancţiona sau critica, ci vine pentru a ne îmbogăţi bagajul de cunoştinţe, pentru a 
descoperi o altă formă de acceptare, pentru a înţelege că îi putem iubi şi ajuta pe oameni 
indiferent cum sunt ei. 

Unii vor numi asta o formă de înţelepciune, dar ea nu este asemenea textelor laconice 
din cărţi, ci va avea o utilitate practică pentru că se localizează în înţelegere şi devine 
vizibilă prin modul de comportare. Dacă din afară pare simplu, înţelegerea fiind facilă, 
accesibilă oricui, în interior cel în cauză depune un mare efort pentru a se menţine în 
echilibru şi a nu distruge „corola de minuni a lumii şi a nu ucide cu mintea tainele...” pe 
care destinul i le-a aduce acum spre a construi o simbioză menită să susţină acea parte a 
vieţii pe care, altcumva, numai prin sacrificiu am evidenţia-o. 

Prin urmare, o altă zi de conjuncţie între valorile personale şi cele colective ne invită 
la o formă nouă de meditaţie. Acum suntem constrânşi să punem imediat în aplicare ceea 
ce gândim şi simţim şi dacă nu ne vom pune deloc problema dacă este sau nu corect, 
benefic ori echilibrat ceea ce se petrece în interior, față de ceea ce se va vedea la exterior ne 
vom teme şi pentru a nu cădea în derizoriu mulţi vor renunţa la evaluări personale şi vor 
căuta să reproducă ceea ce a fost aprobat în timp, o metodă aparţinând altora, o schemă de 
apreciere, vor ţine cont de o evaluare mai veche, de un punctaj anterior, de o notare 
anterioară. 

19 mai ne oferă un start în adjudecarea unui titlu, în schimbarea unui punctaj, în 
modificarea ratingului sau în evidenţierea calităţilor corecte. Totuşi nu acesta este 
elementul esenţial asupra căruia trebuie să ne oprim, nu soluţia este cea care va deveni 
esenţială, ci procesul, cu toate că atenţia va fi magnetizată mai mult de finalitate decât de 
etapele intermediare. Scopul nu scuză mijloacele, cel puţin nu în acest ciclu draconitic, iar 
desconsiderarea acestui deziderat înseamnă privarea de un drept de care vom uza în vara 
acestui an: dreptul la libera opinie. 


Vineri, 20 mai 
Vineri 20- 5-2011 0:47 Luna (Cap) Sex (Pis) Neptune 
Vineri 20- 5-2011 5:33 Luna (Cap) Squ (Ari) Uranus 
Vineri 20- 5-2011 8:31 Luna (Cap) Tri (Tau) Venus 
Vineri 20- 5-2011 8:39 Luna (Cap) Sex (Pis) Chiron 
Vineri 20- 5-2011 9:55 Venus (Tau) Sex (Pis) Chiron 
Vineri 20- 5-2011 10:11 Luna (Cap) Tri (Tau) Mercury 
Vineri 20- 5-2011 10:46 Luna (Cap) Squ (Ari) Lilith 
Vineri 20- 5-2011 11:17 Luna (Cap) Tri (Tau) Mars 
Vineri 20- 5-2011 11:51 Luna (Cap) Con [Cap] Pluto 
Vineri 20- 5-2011 18:36 Luna (Cap) Squ [Lib] Saturn 
Vineri 20- 5-2011 21:21 Mars (Tau) Tri [Cap] Pluto 


Trecând în Capricorn Luna devine rezervată şi suspicioasă în privinţa schimbului de 
sentimente. Oamenii se abţin mai mult din a face declaraţii şi gândesc de mai multe ori un 
gest, nu pentru că doresc să fie consistenţi, ci pentru că se tem, se simt vulnerabili şi 
tulburaţi de încredere. 

Suita de aspecte pe care această zi le împlineşte, cele mai multe atingând faza 
maximă până la prânz, ne consumă în bucurii şi neîmpliniri cărora nu vom reuşi să le 
gândim rostul din cauza multitudinii lor, iar pe multe nici nu le vom observa, urmând ca 
în a doua parte a zilei să aflăm că s-au produs, că s-au derulat, că au avut loc, că s-a 
petrecut. 

Această neputinţă de a înţelege corect sau complet ceea ce vine acum în cascadă spre 
noi este şi trăsătura esenţială a zilei: necuprinderea! Fie că este vorba despre conjuncţia cu 
Pluton, de careurile cu Lilith şi Uranus sau de trigoanele cu Venus, Mercur şi Marte 
retragerea spre o zonă a nostalgiei, spre o stare sufletească motivată de neîncredere sau 
teamă aduce comportamentului modulaţii interesante şi chiar suspicioase. Unii vor deveni 
exagerat de amabili, flexibili, alunecoşi aproape lichizi. Nu li se poate reproşa nimic pentru 
că în absenţa unui emoţional complicat relaţiile lor sociale devin perfecte. Ştiu ce să spună, 
cum să spună, cui să spună şi totul în jurul lor devine eficient, doar că pe ei nu-i 
mulţumeşte nimic. Această latură incompletă a vieţii personale care devine perfectă 
pentru ceilalţi, vizibilă mai mult azi, este una din trăsăturile societăţii care cere eroi pentru 
a supravieţui, pentru a-şi alimenta mila şi a-şi ascunde incapacitatea de a simți 
compasiune. Această formă de disimulare, în contextul complicat care ne solicită acum, 
devine o formă de înţelepciune, de eficienţă, de pricepere şi cei care fac asta vor fi lesne 
apreciaţi, în detrimentul celor care îşi lasă rănile sau tulburările comportamentale la 
vedere, din neglijenţă sau francheţe. Sextilul Venus-Chiron, cu Venus dornică de frumos şi 
armonie, dar mai mult pentru sine decât pentru ceilalţi, tulbură voinţa şi curajul pe care îl 
vom simţi mai intens în a doua parte a zilei. Pe baza a ceea ce am înţeles şi experimentat în 
prima partea a zilei, spre seară ne vom arăta înţelepţi sau măcar buni cunoscători ai 
problemelor ce apar în jur. 

A doua parte a zilei vine spre noi cu elemente neobişnuite. Dacă de dimineaţă mintea 
va oscila între iniţiativă şi pasivitate, adică între curajul de a spune ceea ce ne-am stabilit 
de ieri şi teama de nu ne confrunta cu acelaşi eşec, aşa cum s-a întâmplat în luna aprilie 
2011, cu cât ne apropiem de seară devenim mai încrezători şi ne rămân în câmpul vizual 
doar acele elemente pe care le putem aborda. 

Când Marte şi Pluton sunt în trigon din cele două zodii de pământ Taur şi respectiv 
Capricorn, gândirea practică este cea care ne va învălui. Caracterul practic al acestor 
influenţe, cu Mercur în semn de pământ, nu ne conferă mobilitate şi nici flexibilitate, nu 
ne duce spre soluţii rapide şi nici nu ne ajută să construim legături rapide cu ceilalți 
pentru a ne sustrage unei sarcini suplimentare sau a scăpa de o povară, dar ne aduce 
sentimentul iubirii stabile, curajul de a crede într-un ideal, de a construi un traseu, de a ne 
stabiliza sau a decide asupra unei profesii, asupra unor asociaţi sau colaboratori. 
Sentimentul este cel care ne ajută să recunoaştem, să discernem binele de răul, să ne 
folosim energia pentru a stabili ce idee este mai potrivită pentru ceea ce suntem, pentru 
ceea ce reprezentăm şi pentru ceea ce ne cere societatea. 

Prin urmare, întregul tandem între eşec şi succes, între teamă şi curaj, face din 
această zi un crescendo pe baza cărora oamenii îşi diversifică relaţiile, îşi câştigă 
încrederea unii altora sau se stabilesc definitiv într-un loc pentru a pune bazele unui viitor 
luminos. Prin amploarea ei aceasta îi va inspira deopotrivă curaj şi teamă pentru că totul 
se mişcă încet, totul este privit ca derulându-se într-un alt ritm acela al frunzelor care 
cresc, al răspândirii parfumului florilor şi al aprofundării rădăcinilor copacilor. Întregul 
edificiu căruia îi punem azi bazele va impresiona prin caracterul său viu, prin apelul la 
viaţă, la procesele subtile ale universului sau prin emoţiile pe care le produce privitorului 
atunci când se desfăşoară. 

Azi se va vorbi despre eleganţă, stil, clasă, despre înţelegerea semnelor abstracte, dar 
totul în termeni accesibili, care nu sunt nici rafinaţi şi nici superiori, dar nici situaţi pe 
poziţii opuse acestora. Ceea ce se întâmplă azi are o umbră de necesitate, un soi de 
urgentare care se rostogolește în faţa noastră într-un ritm lent, aproape nepăsător. Ceea ce 
este în afara curiozităţii vine spre noi cu siguranţa unui gard viu care are o dublă 

semnificaţie, de protecţie şi estetică. Între sextil Venus-Chiron şi trigon Marte-Pluton, 
între estetic şi protecţie, minţile oamenilor vor îndrăzni azi să-şi construiască elemente 
magnifice care să le amintească de moralitatea şi puritatea sufletească sau cuşti care să-i 
ţină aproape de neputinţa şi nimicnicia umană ori simplismul vieţii pământene. 


Sâmbătă, 21 mai 
Sambata 21- 5-2011 0:53 Mercury (Tau) Tri [Cap] Pluto 
Sambata 21- 5-2011 4:14 Mercury (Tau) Con (Tau) Mars 
Sambata 21- 5-2011 5:30 Luna (Cap) Tri (Vir) Juno 
Sambata 21- 5-2011 12:21 Sun (Tau) --> Gemini 
Sambata 21- 5-2011 21:03 Venus (Tau) Tri [Cap] Pluto 


Azi vom înţelege de ce ziua de ieri ne-a adus o greutate atât de mare, de ce nu am 
reuşit să schimbăm ritmul, de ce nu am înţeles în profunzime situaţiile pe care le-am 
întâlnit şi de ce noi şi cei cu care am interacţionat deopotrivă am avut un ritm scăzut şi nu 
am putut interveni asupra vitezei de lucru, nici chiar când situaţia cerea urgentare. 

Azi atingem extrema cealaltă, întâi forţat, chiar de dimineaţă, prin conjuncţia lui 
Mercur cu Marte şi vom dori să recuperăm timpul pierdut, să stabilim activităţi pe care nu 
am reuşit să le împlinim de-a lungul întregii săptămâni. Nu este însă nimic artificial 
pentru că se mai păstrează aburii fini ai trigonului Marte-Pluton şi ne simţim şi motivaţi 
să gândim în direcţia în care am fost atraşi în ziua anterioară. Trigonul Mercur-Pluton 
care se împlineşte azi ne aduce o formă eficientă de inspiraţie, o înclinaţie spre a folosi 
sensuri subtile în fraze simple, de a pune conţinut într-o conversaţie şi de a obţine mai 
multă eficienţă din asta. Nu contează că acest aspect se împlineşte noaptea când cei mai 
mulţi dintre noi se odihnesc, ci contează că este un preambul al conjuncţiei Mercur-Marte. 
Asta înseamnă că Mercur, în postura de mesager de lumină, pentru că trece de la trigon cu 
Pluton la conjuncţia cu Marte, în situaţia când Marte şi Pluton se cunosc bine şi mai ieri 
au stabilit repere ale vieţii de familie sau limite ale vieţii sociale, ne punem în situaţia de a 
regândi ceea ce s-a întâmplat de-a lungul acestei săptămâni şi ne îndeamnă să ne depăşim 
limitele, atribuţiile, să ne ridicăm deasupra condiţiei de muritor, să ne sădim într-un alt 
pământ sămânţa speranţei şi să urmărim ce obţinem din ea peste 30 de zile. 

Azi Soarele îşi schimbă semnul, trece în Gemeni şi seriozitatea, abnegaţia, 
disponibilitatea spre efort şi rezistenţa cu care am suportat sarcini sau mari tensiuni trec 
într-un plan secund aruncându-ne în centrul atenţiei, smulgându-ne din liniştea şi ritmul 
lent de lucru, din odihnă sau stabilitate, oferindu-ne un nou statut, o nouă imagine, 
primind sarcini suplimentare sau schimbând domeniul de activitate ori locul de muncă. Se 
poate vorbi aici despre vocaţia de a trăi, despre bucuria de a schimba suferinţa cu 
optimismul, fără un motiv clar ori practic, fără a ne justifica şi fără a avea vreo remuşcare. 

Începând de azi ne schimbăm ritmul de lucru, devenim mai flexibili şi nu ne vom mai 
face probleme dacă soluţiile pe care le oferim nu mai sunt viabile. Azi, pentru că este 
prima zi de Gemeni, vom privi această formă de manifestare ca pe o destindere şi vom 
savura gusturi noi, parfumuri noi, ne vom delecta privind sau simţim mediul în alt mod 
decât până acum. 

Ceea ce este însă neplăcut vine însă din faptul că în miezul acestei destinderi stă o 
ambiţie stranie. Femeile sunt mult mai afectate decât bărbaţii şi în special cele tinere, prin 
faptul că doresc acum să fie remarcate, să fie apreciate, doresc să fie evidenţiate însă nu 
prin ceea ce le conferă statutul de femeie şi care nu este un drept, ci un privilegiu oferit de 
societate într-o lume a bărbaţilor. Ambiţiile lor le înfierbântă sângele în vene şi le aduce 
un gust straniu către aventură. 

21 mai este o zi a aventurii, a plăcerilor ciudate, neobişnuite, a simţurilor exaltate 
într-un alt plan, într-o altă zonă a percepţiilor şi tocmai de aceea elementul evident va 
contravine bunelor moravuri sau educaţiei. 

Nu tot ceea ce predispune această zi este rău sau indecent în raport cu un sistem 
general de valori, ci este o scânteie care aprinde focul inimii cu nostalgiile tinereţii sau cu 
visele neîmplinite din prima parte a anului sau din prima parte a vieţii. Azi ne vom depărta 
de locul unde ieri am plantat seminţele marilor realizări şi ne vom apropia de buza 
prăpăstiei pentru a ne simţi liberi şi curajoşi, pentru a ne oferi senzaţii tari, pentru a ne 
oferi privilegiul de a ne depărta de confortul unui sistem rigid de a fi, gândi sau simţi. 

Ceea ce vine spre noi nu are însă un control prin natura lucrurilor. Tocmai de aceea 
se impune în mod sever asupra motivelor pentru care dorim să abordăm această 
descindere, această ieşire din ritm, această sfidare a limitelor. 

Prin urmare, chiar şi în această zi când, intrând în Gemeni, Soarele schimbă sectorul 
vibraţiilor astrale nu ne putem permite să ne risipim în fapte fără substrat, în gesturi în 
afara raţiunii, în implicări fără a utiliza, fie şi la minimum, analizatorul. Sub pretextul că 
libertatea ne curge acum prin vene, nu sângele, mulţi vor confunda iresponsabilitatea şi 
superficialitatea cu lipsa ataşamentului sau infantilismul cu inocenţa. 

21 mai ne aduce o formă stranie de libertate care nu este de la început periculoasă, 
date fiind unghiurile benefice pe care întreaga zi le predispune, dar în absenţa unei 
judecăţi solide, în afara lucidităţii practice pe care vom dori să o lăsăm în urmă, pentru că 
prea ne-a solicitat de o lună de zile încoace, ajungem să ne comportăm straniu, 
iresponsabil, fals, jignitor, imoral sau stupid. 

Dacă în relaţiile cu semenii multe din erorile acestei zile pot fi reparate, în relaţiile cu 
obiectele predispoziţiile astrale ale zilei impun acestora defecţiuni sau ne vom confrunta 
cu fragmentarea lor, cu scindarea în părţi componente sau cu neputinţa de a mai asambla 
un mecanism chiar dacă există o schemă de asamblare şi funcţionare, chiar dacă în 
preajmă lucrează întreaga echipă, creatorii sau iniţiatorii acestui proiect. 

Multe lucruri stranii vin, prin intermediul lui Pluton, din pământ, din mediul lichid, 
din combinaţia celor două fie ca manifestări stranii ale naturii, care şi ea se comportă 
ciudat, fie că sunt, ca o explozie a intuiţiei, a energiei arhetipale, forme-gând din care 
iniţiaţii sau cei sensibili pot citi scheme de implementare, evenimente consumate, adică 
viitorul ori trecutul. 

Recomandarea pentru această zi este aceea de a ne bucura de minunile naturii, dar 
de a nu ne lăsa păcăliţi să le creăm. Nu putem creea minuni, ele aparţin universului, noi 
doar suntem spectatorii lor. 


Duminică, 22 mai 
Duminica 22- 5-2011 0:03 Luna (Cap) Squ (Ari) Jupiter 
Duminica 22- 5-2011 5:34 Luna (Cap) --> Aquarius 
Duminica 22-5-2011 6:59 Sun (Gem) Tri (Aqu) Luna 
Duminica 22- 5-2011 10:31 Sun (Gem) Squ (Pis) Neptune 
Duminica 22- 5-2011 12:26 Luna (Aqu) Sex (Ari) Uranus 
Duminica 22- 5-2011 18:18 Luna (Aqu) Sex (Ari) Lilith 
Duminica 22- 5-2011 21:13 Luna (Aqu) Squ (Tau) Venus 
Duminica 22- 5-2011 21:47 Luna (Aqu) Squ (Tau) Mars 


Într-un registru al gândirii abstracte, al elementelor ştiute în afara simțului realității 
sau a gândirii construită prin metodă, informaţie sau rațiune, trecerea Lunii în Vărsător 
aduce oamenilor forme neobişnuite de gândire, intuiţii speciale, simţuri noi, înţelegeri 
speciale, o abilitate deosebită de a înţelege într-o clipă viaţa, evenimente marcate ale 
acesteia sau comportamentul semenilor. 

Ceea ce ieri a ieşit din tipare şi a deteriorat, ceea ce a rupt contactul cu realitatea, nu 
doar i-a remodelat aspectul, este sancţionat dur, rece, distant şi iremediabil. 

Într-un registru personal, în viaţa intimă, aroma libertăţii gustată ieri, uşurinţa cu 
care ne-am oferit privilegiul de a gândi şi acţiona în afara regulilor pe care le-am păzit cu 
străşnicie în ultimele săptămâni, ne oferă mari satisfacţii. Pe baza a ceea ce s-a întâmplat 
ieri, familia este mai unită, mai liberă, mai deschisă la noi modificări de gândire sau 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


design, la ajustări în ceea ce priveşte libertatea de expresie sau asimilarea unui nou 
membru. 

Pe spaţiul public oamenii îşi arată unii altora chipuri diforme. Mulţi îşi vor justifica 
aversiunea faţă de activităţile sociale, iar uşurinţa cu care se lansează în aprecieri critice, 
în judecăţi, în sancţiuni sau verdicte îi duce într-o zonă a decepţiilor, a fricii de a vorbi în 
public, de a cultiva o abilitate, de a pune la dispoziţia celorlalţi un talent sau de a oferi o 
informaţie. Dacă facem trimitere la disimulare, atunci ne putem aştepta la o nouă formă 
de rebeliune, la o asociere pe baza rezonanţei negative, a fuziunii între două sau mai multe 
idealuri prin care se urmăreşte puterea, succesul public, schimbarea, reaşezarea sau 
anularea actualelor centre de putere. 

Ceea ce aduce această zi vine să ne incite memoria. Oamenii îşi amintesc de 
momentele când au fost jigniţi, devin orbi la faptul că acum situaţia este alta şi 
reconstruiesc mental, într-o clipă, trecutul malefic. Această aversiune faţă de ceea ce nu a 
fost rezolvat în trecut are ca principal scop anularea candorii, a inocenţei, a copilului 
interior, a inspiraţiei, a comunicării facile, a puterii de a schimba gândirea, educaţia sau 
comportamentul prin cuvânt. Această influenţă care vine dinspre Gemeni, ca trăsătură 
negativă, este distrugătoare de valori şi ne aduce prea aproape eroarea, falsul, despărţirea, 
schisma. 

Careul Soarelui cu Neptun este însă doar un preambul al evenimentelor pe care 
aceşti doi protagonişti îl vor ridica în 2012, după ce Neptun va intra definitiv în Peşti. 
Tranzitul Soarelui prin Gemeni din acest an aduce deci mici izbucniri a ceea ce acelaşi 
tranzit prin Gemeni din 2012 va împlini. 

Dacă ne-am propune să iertăm tot ceea ce ne amintim acum, tot ceea ce ne întunecă 
mintea, ne sperie şi ne depărtează de oameni, de armonie sau moralitate, am fi mici 
înţelepţi şi am valorifica o oportunitate majoră a contextului astral de a ne desprinde de pe 
trupul karmic încă o haină murdară şi ruptă. 

Prin urmare, ultima zi a săptămânii ne aduce la lumină o suferinţă mai veche, o 
relaţie tristă pe care nu am reuşit să o soluționăm şi pentru că Luna trece în Vărsător totul 
pluteşte în sfere înalte, în nori negri şi toxici, iar abordarea tuturor tipurilor de relaţii se 
sprijină pe acest mod simplist, primar şi eronat de a acţiona. 

Vigilenţa negativă, susţinută pe agresivitate, pe mânie, pe ranchiună ne desprinde de 
ceea ce este pur şi curat, de ceea ce am reuşit cu mare efort să construim, de ceea ce efortul 
înaintaşilor ne-a oferit, de ceea ce e sacru sau de ceea ce este valoros în familie, grupul de 
apartenenţă sau societate. 

Azi totul ne tulbură şi această stare este riscantă pentru că nu suntem ajutaţi de 
niciun aspect planetar să înţelegem de ce nu trebuie să acţionăm aşa. Dacă în familie 
mândria este uşor confundată cu libertatea, cu armonia sau acceptarea, pe spaţiul social 
suntem în totalitate singuri în fața unui duşman negru şi agresiv. 

Este important să înţelegem că o formă stranie de rezonanţă vine azi şi ne pune în 
faţa anumitor situaţii nu pentru a ne distruge iluzia libertăţii cu care ne-am hrănit, ci 
pentru a ne face conştienţi de erorile de gândire, de elemente sterile cu care ne hrănim 
sufletul, de emoţiile negative care ne acaparează o mare parte din existenţă. Libertatea aşa 
cum am gustat-o ieri se dovedeşte azi a fi periculoasă şi dacă suntem suficient de maturi să 
suportăm consecinţele să fim şi suficient de înţelepţi să înţelegem că a greşi este omeneşte, 
dar a persista în greşeală este o formă de eroare sau prostie care nu se vindecă decât prin 
suferinţă şi privaţiuni. 

Luni, 23 mai 
Luni 23- 5-2011 0:53 Luna (Aqu) Squ (Tau) Mercury 
Luni 23- 5-2011 2:01 Luna (Aqu) Tri [Lib] Saturn 
Luni 23- 5-2011 11:24 Venus (Tau) Con (Tau) Mars 


Începem săptămâna cu o conjuncţie Venus-Marte care se împlineşte în 
mijlocul zilei, după ce Luna cu Mercur şi Saturn ridică un careu şi respectiv un 
trigon aducând zilei o complexitate în ceea ce priveşte folosirea resurselor 
personale, cultivarea unui talent, deschiderea spre o sursă de informaţii sau spre un 
apropiat din anturaj. 

Cele două aspecte pe care Luna le împlineşte cu Mercur şi respectiv Saturn 
ating intensitatea maximă în timpul nopţii ceea ce ne pune în postura de 
receptivitate adaptată modului cum am acţionat anterior, adică de pe 14 mai de 
când Luna şi-a început ciclul cu Saturn — un ciclu ce dezvoltă înţelegerea realității 
şi a experienţelor de viaţă. 

Trigonul înseamnă talent, careul inhibiţie şi când Saturn în relaţia cu Luna îi 
ia locul lui Mercur şi invers este lesne de înţeles că şi raporturile interumane vor 
comporta acelaşi mod răsturnat de a interacţiona. Vasul pe care Saturn îl reprezintă 
pentru experienţele vieţii noastre devine un recipient mult prea mic sau nepotrivit 
pentru ceea ce ne cere ziua. Să nu ne speriem însă pentru că valorile acestei zile îşi 
vor impune singure un rezumat, se vor segmenta singure sau se vor simplifica fără 
a lăsa impresia că se pierde ceva important şi prin asta se sugerează că dintr-o 
dimensiune a dorinţei sau speranţei de a împlini un vis ne alegem cu o mare 
dezamăgire pentru că acest gen de inversare aduce şi schimbarea locului într-o 
firmă, reorganizarea producţiei, reconfigurarea unui traseu chiar refinanţarea unui 
proiect, iar abilităţile dezvoltate până acum cu atât de mult efort s-ar putea să nu se 
mai potrivească actualelor cerinţe. 

Mulţi vor trăi azi cu sentimentul că nimic din cea ce fac nu este apreciat şi, 
chiar dacă este apreciat, succesul obţinut contravine aspiraţiei proprii şi împlinirile 
pe care le-am tot aşteptat să vină în urma efortului, întârzie sau sunt atribuite celui 
care nu le apreciază. 

Pe acest fond conjuncţia Venus-Marte ne aduce dorinţa într-o formă reaşezată, 
remodelată. Acum simţim după nevoile care sunt deja răsturnate şi cerem 
Universului, celor din jur, infinitului sau Divinităţii acele elemente pe care apoi nu 
le vom mai aprecia cum le-am aprecia dacă s-ar împlini acum. Aşadar, nu trebuie 
să ne mirăm dacă, percepând intuitiv acest paradox, lipsa contactului cu elementele 
esenţiale, substanţiale ale vieţii ne va face agitaţi, indiferenți, uituci fără să ştim în 
mod concret de ce. În jurul nostru pluteşte însă bucuria şi speranţa pentru ceea ce 
este real în jur acum. Cei care sunt realişti şi nu se îmbată cu apă rece se vor mira 
de unde aceste senzaţii, dorinţe, de unde aceste speranţe, dacă nimic din jur nu ne 
îndeamnă spre asta. E simplu! Din ultimele zile, din 14 mai încoace. 

Prin urmare, începem săptămâna cu un element de continuitate a unei 
perioade. Azi simţim că putem să sărim etape, să ne oferim ceea ce nu ne-am oferit 
de mult, să visăm mai mult, mai amplu, mai complex, să ne apropiem de cei pe care 
nu i-am îndrăgit, dar care acum au un rol important în derularea evenimentelor, 
aşa cum le vedem în acest moment. 

Ceea ce fierbe este dat de pe foc, iar ceea ce se află în congelator este pus la 
lumina soarelui şi ne aşteptăm să aibă gustul mâncării pe care nu am mai finalizat- 
o anterior. Trăim azi multe contradicții, iar această scurtă prezentare a zilei are 

menirea de a ne oferi un mijloc de a ne înţelege rezonanţa, direcţia spre care ne 
îndreptăm, fără să înţelegem de ce ne purtăm aşa. 

Dacă printr-o minune reuşim să vedem dincolo de succesul pasului înapoi sau 
al saltului dureros peste garduri, ceea ce viaţa doreşte să împlinim urgent, atunci va 
trebui să fim pregătiţi ca îndemnul ei să fie diferit de tot acest joc superficial, de 
toată această goană dezvoltată împotriva durerii. A vedea esenţialul acestei zile, ne 
apare ca şi cum am citi viitorul într-un glob de sticlă: unii îl văd cu adevărat, alţii şi- 
l imaginează. 


Marţi, 24 mai 
Marti 24- 5-2011 5:02 Luna (Aqu) Sex [Sag] Node 
Marti 24- 5-2011 10:43 Luna (Aqu) Sex (Ari) Jupiter 
Marti 24- 5-2011 15:26 Luna (Aqu) --> Pisces 
Marti 24- 5-2011 17:13 Luna (Pis) Con (Pis) Neptune 
Marti 24- 5-2011 21:52 Sun (Gem) Squ (Pis) Luna (Half Luna) 


Din ultimul sector al Vărsătorului Luna împlineşte un sextil cu Capul 
Dragonului şi unul cu Jupiter lăsându-ne impresia că azi, în special în prima parte 
a zilei, tot ceea ce facem este important, esențial, măreț, puternic şi eficient, dar nu 
poate fi apreciat. 

Pentru cei care lucrează dimineața, pentru cei care se află într-un interes 
profesional major în prima parte a zilei cele două unghiuri ale Lunii le va 
intensifica dorinţa de a se face remarcaţi, de a se ridica deasupra mediei, de a face 
fapte măreţe, de a gândi curat şi superior, de a se evidenția într-un fel în raporturile 
profesionale sau personale. 

Finalul Vărsătorului aduce însă pentru marcajele din Taur, construite pe 
puternica determinare ale poziţiilor din Berbec de curând, o senzaţie de uşurare, de 
desprindere de ceva care solicita mai mult decât puteam duce, mai puternic decât 
am aşteptat şi mai complicat decât se arată situaţia în premizele ce au venit spre 
noi în aprilie 2011. Ceea ce avem de făcut azi ne va oferi senzaţia de plin, încărcat, 
mulțumire şi stabilitate. Chiar dacă este puţin sau nesemnificativ, totul este privit 
cu alţi ochi şi încadrat pe alte albii. 

În a doua parte a zilei, trecerea Lunii în Peşti schimbă puţin starea sufletească 
aducând un sentiment grav, o formă de revoltă neformulată care ne va acapara 
încet până spre seară. Prin această schimbare azi doar vom pune la îndoială 
sinceritatea celor cu care interacţionăm, doar ne vom îndoi dacă implicarea lor este 
cea potrivită solicitărilor sau sinceră, nefiind destul de motivaţi să materializăm 
aceste trăiri în reproşuri, critici sau alte intervenţii de acest fel. 

Un parfum straniu ne va inunda însă a doua parte a zilei care ne va face să nu 
mai fim atât de siguri pe caracterul pozitiv sau sublim al faptelor şi să ne justificăm, 
în cazul celor care nu au o valoare substanţială, că anturajul, firma, statul, 
omenirea nu sunt capabile să aprecieze ceea ce avem acum de oferit. 

Menţinerea acestei atitudini este însă periculoasă pentru puritatea sufletului 
pentru că ea vine să amplifice îndoiala, nu la modul general, ci îndreptată precis 
împotriva a ceea ce ar fi bun, pur, inocent în propria existenţă. Într-o transpunere 
prozaică, aceasta este ipostaza în care ne dăm singur în cap sau când, în loc să ne 
antrenăm partenerul de dans în ritmul muzicii, dăm cu stângul în dreptul acuzând 
ritmul, nesincronizarea, decorul, lipsa luminii etc. 

Prin urmare, îndemnul venit în prima parte a zilei prin sextilele Lunii cu NN 
şi respectiv Jupiter, ne ajută să ne pozitivăm propria structură, însă pentru puţin 
timp pentru că spre seară, intrând în conul de umbră al Ultimului Pătrar şi din ce 
în ce mai aproape de careul lui Pluton cu Lilith ce se va împlini perfect la noapte, 
puţin câte puţin punem la îndoială ceea ce a fost pozitiv comportându-ne ca atunci 
când ne revenim dintr-o stare euforică şi când negăm veridicitatea celor afirmate 
anterior pentru că brusc nu mai credem în fericire, în schimbul paşnic de cuvinte, 
în linişte şi nici în armonie. Atmosfera se încinge şi de la un cuvânt tot binele pe 
care l-am construit în prima partea a zilei se anulează riscând să devenim furioși, 
agresiv, posaci, nemulţumiţi sau pesimişti la cote foarte înalte. 

Ceea ce ne aduce prima parte a zilei este însă o şansă specială prin care un 
individ responsabil față de sine şi ceilalţi apreciază căutând să menţină cât mai 
mult în sfera gândirii şi preocupărilor pentru a nu compromite binele şi aşa delicat 
al acestei perioade. 


Miercuri, 25 mai 
Miercuri 25- 5-2011 2:04 Luna (Pis) Con (Pis) Chiron 
Miercuri 25- 5-2011 3:02 Pluto [Cap] Squ (Ari) Lilith 
Miercuri 25- 5-2011 5:20 Luna (Pis) Sex [Cap] Pluto 
Miercuri 25- 5-2011 9:46 Sun (Gem) Sex (Ari) Uranus 
Miercuri 25- 5-2011 12:23 Luna (Pis) Sex (Tau) Mars 
Miercuri 25- 5-2011 14:32 Luna (Pis) Sex (Tau) Venus 
Miercuri 25- 5-2011 21:15 Luna (Pis) Sex (Tau) Mercury 


Azi Pluton şi Lilith se întâlnesc într-un careu şi aspectul aduce confirmări ale 
unor modificări de gândire, o reaşezare a centrelor de putere, o preschimbare a 
grupurilor de influenţă prin frământări interne, revendicări, relansarea unui nou 
mod de a vinde, cumpăra, de a valorifica un produs, de a schimba comportamentul 
după legea comerţului şi de a evidenția prin asta regiuni cu dedicație specială. 

Dacă ar fi să indicăm doar două exemple, pentru a nu ne pierde prea mult în 
detalii de natură istorică atunci am aminti anul 1763 (ultimul careul Pluton-Lilith 
cu Pluton în Capricorn şi Lilith în Berbec) când se încheie hegemonia Franţei 
asupra Europei şi când Acadia, Canada, insula Cap Breton şi o parte a ținutului 
Louisiana sunt cedate Angliei, iar de partea cealaltă organizarea teritoriilor cucerite 
de francezi (Quebec, Florida de Est, Florida de Vest şi Grenada), dar şi desfăşurarea 
primei Revoluții industriale, privită ca un Prometeu descătuşat, declanşând un 
proces de mecanizare prin dezvoltarea maşinilor din fier şi oţel, multe fiind folosite 
în mod direct pentru susţinerea războaielor (Anglia — Războiul de Şapte Ani (1756- 
1763)), dar şi în exploatarea zonelor carbonifere din Belgia, Olanda, nordul Franţei, 
Polonia, Urali, India, Japonia şi SUA către vest. 

Anterior acesteia, în 1524 cele două, din aceleaşi zodii că acum, au construit un 
careu în plin elan al spaniolilor asupra ținutului Aztec sau al otomanilor asupra 
Egiptului, înlăturând hegemonia malucilor datând din secolul al XXIII-lea. Această 
conjunctură este doar una din cauzele astrale ale expansiunii Europei dincolo de 
ocean, ce s-a încheiat la puţin timp de la următoarea cuadratură Pluton-Lilith 
împlinită în 1763, adică la Revoluţia Franceză 1789. 

Ştiind care au fost consecinţele contactului expansiunii Europei peste ocean, 
ce patrimoniu cultural s-a pierdut în goană după El Dorado sau dintr-o plăcere 
macabră de extindere, cucerire, dominare ori dintr-un misionarism prost înţeles, 

dar şi care au fost consecinţele progresului industrial în detrimentul celui moral, ne 
încearcă acum un sentiment de teamă pentru vremurile ce vor veni. 

Istoria nu se învaţă însă din programele de ştiri, tocmai de acea experienţa 
trecutului este absolut esenţială pentru a ne face o idee despre direcţia spre care 
forţa colectivă se va îndrepta prin liderii săi sau prin factorii de decizie. Cel ce se 
extinde pe aceste unghiuri va avea o desfăşurare explozivă, una malefică, 
promovată prin termeni special sau explicată prin epitete alese cu mare grijă. Nu 
trebuie însă să ne îmbătăm cu apa rece pentru că imixtiunea are ca principal scop 
hegemonia. 

Revenind la tipul de analiză pe care îl abordăm săptămânal şi lăsând în urmă 
astrologia mondială, cerul acestei zile ne îndeamnă să săvârşim fapte mari, fără a le 
oferi acestora şi caracterul benefic. Dublat de un sextil Soare-Uranus, adică de un 
sentiment de siguranţă construit artificial, prin rațiune, rezultate, prin contact 
direct, prin schimb, prin dovezi de înţelegere sau de prietenie, descinderile acestei 
zile şi ale întregii perioade ţin de caracterul inedit, de unicitatea acestui an care nu 
va semăna cu niciunul dintre toţi anii care ne sunt daţi să-i trăim în această viaţă. 

Dacă în Berbec Lilith ne aduce o exacerbare a instinctelor oferindu-le acestora 
plăcerea de a distruge şi neputinţa de a recunoaşte natura intrinsecă dominatoare 
sau malefică, Pluton în Capricorn vrea să facă din noroiul de pe stradă bici şi se 
aşteaptă să mai şi pocnească. Relaţia de careu nu aduce însă contopirea acestor 
impulsuri pentru a ne oferi privilegiul de a construi ciudăţenii, chiar dacă nu sunt 
utile, ci pentru competiţie. Competiţia între doi complexaţi ia însă dimensiuni 
neaşteptate. Lilith va personifica neputinţa de a accepta că dorinţa este cea care 
dictează rezonanţă, că eşecurile vin întâi pe o curiozitate faţă de necunoscut ce nu 
este susţinută pe dorinţa de a extinde câmpul conştiinţei, ci de a fugi de ceea ce se 
cunoaşte despre sine printr-o goană nebună după nou, după tot ceea ce captează 
atenţia şi în timp lasă fiinţa într-o adicţie periculoasă. Pluton îşi arată în această 
relaţie cu Lilith neputinţa de a accepta dominarea aşa cum se arată ea şi îi 
îndeamnă pe oameni să refuze o autoritate. De partea cealaltă a baricadei în tabăra 
liderilor o nouă formă de dominare stă să se înfiripe. Sunt schimbate arealele 
zonelor de putere, sunt extinse grupurile, schimbate, iar fisurile în acele asocieri 
apar cu rolul de a îndepărta unele de altele zonele incompatibile. Negaţia este cea 
care motivează extinderea, iar finalitatea afişată cu titlul de progres nu este decât o 
altă formă de neacceptare, indiciul că în interior problema nu este rezolvată, ci este 
ascunsă. 

Identificând maniera în care cele două tipuri de energii interacționează este 
lesne să înţelegem cât de dificil va fi de controlat atât în viaţa privată, cât şi în cea 
publică. Semnele de boală, de dizarmonie, de neîncredere devin elemente de 
satisfacţie pentru un spectator care îşi ascunde această trăire în spatele unei false 
mirări. Procedând aşa cel în cauză se expune unei încercări existenţiale venită din 
partea Lunii negre pe care o pică. La rândul său el devine sursă de scandal, 
personaj într-o confruntare sau exemplul negativ pe care societatea doreşte să îl 
ofere membrilor săi. Ceea ce pluteşte în aer este un joc periculos de-a curajul de a 
încerca şi teamă de a suporta consecinţele. Ceea ce ne aduce această zi seamănă 
puţin cu săptămâna trecută când curiozitatea ne-a pus în situaţii penibile. 

Prin urmare, 25 mai este un exemplu negativ de care ne vom aminti întregul 
an. Nu pentru că azi se vor împlini cele mai mari rele ale lui 2011, ci pentru că 
maniera în care ne sunt înfăţişate azi ne sperie atât de mult şi ne convinge de cele 
mai negative trăsăturile. Minciuna este un giuvaer minunat al acestei zile, nu doar 

prin forma sa brută, aceea de a denatura adevărul, ci şi prin disimularea amplă la 
care ne îmbie viaţa. Că este vorba despre un interes, că numim asta diplomaţie, că 
invocăm neputinţa de a contra efectele de după, azi oamenii se ascund în văgăuni şi 
de acolo imită vocea justiţiară a focului din viziunea lui Moise. Se transferă 
răspunderea pe umerii altora, se încearcă să se producă o fisură în alt sector, în alt 
grup, se dă vina pe o altă persoană pentru a se ascunde ceea ce nu se poate spune 
deschis în faţă, ceea ce nu se poate explica la scenă deschisă, adică acea latură total 
negativă pe care fiecare dintre noi o are. Chiar dacă zilnic ne întâlnim cu latura 
întunecată, azi este altfel. Azi ne speriem de perspectiva manevrelor de culisă şi 
printr-o descindere de forțe dorim să finalizăm tensiunea aplicând rapid o 
sancţiune. Această formă de disimulare pe care în zodiac o găsim în spaţiul zodiei 
Scorpion, ne întâmpină azi cu soluţii de sacrificiu, cu renunţări, cu schimbări de 
poziţii, cu tăieri ale subvenţiilor, cu despărţirea de un protector, de un susţinător 
cald şi înţelept, cu schismă. 

Aşa după cum se poate observa din împletirea acestor vibrații, elementul 
personal nu are prea multe de spus, el este abandonat în plictiseală, teamă de 
singurătate, de boala scăpată de sub control, de incertitudine sau de amânarea unei 
soluţii ce nu face altceva decât să menţină tensiunea, să scadă tonusul şi prin asta şi 
randamentul. 

Puţini vor fi cei care vor putea privi soarele în faţă atunci când acesta trece 
prin sextilul cu Uranus. Ei au o experienţă care îi protejează, iar calmul şi 
înţelegerea pe care le vor arăta azi sunt bijuterii ale efortului de a se menţine în 
lumină, în armonie şi pe calea binelui, deci un exemplu pentru ceilalţi. Fiind atât de 
puţini, ei nu-i pot salva pe toţi, dar vor fi asaltaţi azi, vor fi solicitaţi, consultaţi, li se 
vor impune acestora sarcini suplimentare în încercarea de a răcori cu puţină 
înţelegere locurile încinse de intrigi şi răutate. Detaşarea de careul Lilith-Pluton 
este realizată de aceşti oameni cu o mare uşurinţă. Ei nu au ambiţii care să-i 
consume, nu atentează la locul nimănui, iar competiţia o aplică doar în relaţia cu 
propria fiinţă. Acestora li se va auzi azi sfaturile şi se vor evidenția faţă de mulţime 
prin constanta pe care o au în calm, echilibru şi profunzime. Totuşi, în unele locuri, 
nu neapărat în societate, chiar în viaţa privată, întunericul este adânc şi fiecare 
dintre noi prin viciile sale emoţionale se va opune azi elementelor benefice. 

Ceea ce lipseşte zilei este curajul şi dacă ne vom îndrepta atenţia spre această 
stare sufletească nobilă vom reuşi să lăsăm în urmă multe din neajunsurile 
perioadei şi vom soluţiona ceea ce pe alte unghiuri, mai puţin agresive, cerea zile 
poate chiar luni pentru soluţionare. 


Joi, 26 mai 
Joi 26- 5-2011 2:13 Luna (Pis) Opp (Vir) Juno 
Joi 26- 5-2011 16:41 Luna (Pis) Squ [Sag] Node 


Din nou Luna trece prin careul cu Axa Dragonului şi din nou ne aflăm în 
postura de a înţelege greşit situaţiile pe care le traversăm. Azi vom fi mai 
preocupaţi de relaţiile personale, de armonia pe care trebuie să o păstrăm în 
familie, de bună convieţuire pe care trebuie să o abordăm pentru a ne menţine 
tonusul sau pentru a fi constanţi în proiectele pe care le-am demarat. 

Această relaţie de subordonare pe care careul Lunii cu Axa Dragonului o 
comportă este un foarte interesantă pentru un pasionat de astrologie sau de 
ezoterism. Situată pe axa Fecioara-Pesti, Luna ne activează ceea ce trecutul nu a 

putut rezolva. Fără a face un efort prea mare este simplu să ne amintim că în 
ultimii trei ani Saturn şi Uranus de pe axa Fecioara-Pesti au impus alegeri drastice 
în sectorul economic, medical, în administraţie impunând mişcări mai mult sau 
mai puţin la vedere ale obiectelor de valoare, a remuneraţiei, a patrimoniului, a 
rezultatelor muncii. Această contopire a efortului de a soluţiona cu disponibilitatea 
de a accepta schimbarea, înlăturarea unui rău care, prin perpetuare ar fi dus la 
moartea organismului, a mobilizat elemente care sunt invocate acum, în această 
lună, dar cu precădere în acest moment când relaţia de careu între Lilith şi Pluton 
este pe punctul să aducă la lumină defecte care pot pune în dificultate chiar şi pe cel 
mai pregătit din noi. 

Axa Fecioara-Pesti este deci o sursă de complicaţii şi aici nu ne referim doar la 
evenimentele sociale, ci şi la încercările fiinţei umane pe sacrificiu, iertare, 
înţelegere, acceptare, pe sănătate, pe vindecare după o intervenţie sau pe dorinţa de 
armonizare. Este adevărat că întreaga cruce mobila este acum solicitată şi tot ceea 
ce facem în viața personală va avea repercusiuni asupra vieţii sociale, prin 
readucerea în centrul atenţiei a complicaţiilor ultimilor trei ani, şi ne va obliga să 
facem apel la acele mijloace, la acele metode care atunci s-au dovedit eficiente. 

26 mai aduce o confruntare şi nimeni nu are puterea azi să aleagă cu cine se 
duelează şi care va fi rezultatul. Încă suntem sub directa influenţă a careului 
Pluton-Lilith, încă avem porniri incorecte, încă ne animă un sentiment de invidie 
pentru ceea ce este bun, plăcut sau prosper, dar nu ne aparţine şi încă avem o 
anume satisfacţie atunci când un opozant trece prin momente dificile, invocând 
legile universului prin care totul se reglează, fie că e vorba de karmă sau de justiţia 
divină. 

Pentru oamenii comuni, ce se lasă purtaţi de latura prozaică a vieţii, momentul 
26 mai este unul de schimbare majoră. Acum înţeleg, sunt deschişi, se descurcă mai 
bine, acum cred şi se pot apropia de acea latură a vieţii pe care nu au putut-o 
înțelege. Dacă este vorba despre atei atunci momentul tensiunii de pe crucea 
mobila le aduce acestora secunda de smerenie care le va îndrepta gândul spre o 
altfel de abordare, le atenuează orgoliul în faţa unui argument care în timp va lucra 
şi va permite schimbarea opticii sau a întregii existenţe. 

Dacă ne referim la oamenii speciali, cei care urmăresc să-şi cultive prin 
originalitate şi independenţă o deschidere, un talent, o înclinaţie aceştia au de 
probat faţă de ei înşişi că sunt buni, că pot merge mai departe, că sunt folositori 
segmentului de populaţie căreia se adresează, că pot promova practicile corecte, că 
pot fi exemple demne de urmat, nu bufoni sau magnetofoane portabile care se arată 
buni şi binevoitori după cum le este cheful. 

Şi într-un caz şi în celălalt acest moment este secunda când omul vede ceea ce 
se află în partea cealaltă, cea de care se fereşte sau de care îl apără destinul, 
conţinutul celuilalt taler al balanței. 

Judecând după relaţia pe care Saturn a dezvoltat-o cu Uranus în ultimii ani, pe 
care acum o rememorăm, şi la faptul că Saturn acum în Balanța se opune din nou 
lui Uranus, dar din altă axă, comparaţia cu talerele unei balanţe nu este 
întâmplătoare. Există forţe care îi împing pe oameni să se comporte altfel, să se 
implice în alt mod decât au făcut-o până acum şi asta aduce dincolo de unele 
tulburări de natură emoţională sau simple manifestări dizarmonice, pe care le 
putem controla relativ simplu, la reaşezarea priorităţilor sociale, reevaluarea 
relaţiilor cu colegii, cu superiorii, cu alte instituţii din spaţiul comunitar, la 
încercarea eşuată de a repara defecte de natură comportamentală. 

Prin urmare, 26 mai este o zi în care incidentele mici pot genera conflicte 
majore, când seriozitatea faţă de un apropiat poate fi răstălmăcită şi când o uşoară 
stare de devitalizare poate complica sănătatea şi ne poate aduce din trecut semnale 
ale unor afecţiuni pe care le uitasem. Azi relaţiile în general sunt supuse unui test 
important. Sunt puse la îndoială jurămintele de fidelitate, sinceritatea 
sentimentelor, disponibilitatea faţă de tipul şi nevoile partenerului de viaţă, 
încrederea în planurile celuilalt. 

Încă suntem sub directa influenţă a careului Lilith-Pluton şi magnetismul 
rezultat din aspectele negative ale Lunii cu Axa Dragonului şi Junon ne vor apărea 
ca o consecinţă a faptului că multe lucruri rele nu pot fi curățate, că oamenii nu se 
pot vindeca de invidie, egoism sau răutate decât prin moarte. Efortul pe care 
trebuie să-l facem pentru a curăța de pe corpul fizic, suflet sau din relaţiile sociale 
ceea ce ne aduce această zi este unul mare, complex şi cere un mare consum. S-ar 
putea să nu reuşim niciodată să soluţionăm o problemă pe care o descoperim azi 
sau în perioada aceasta. Important este să mişcăm din loc mecanismul, măcar să 
încercăm să căutăm acel bob de muştar de credinţă care poate produce schimbările 
substanţiale de care avem atât de multă nevoie acum. 


Vineri, 27 mai 

Vineri 27- 5-2011 3:17 Sun (Gem) Squ (Pis) Chiron 
Vineri 27- 5-2011 3:36 Luna (Pis) --> Aries 

Vineri 27- 5-2011 9:19 Mercury (Tau) Tri (Vir) Juno 
Vineri 27- 5-2011 11:18 Luna (Ari) Con (Ari) Uranus 
Vineri 27- 5-2011 15:31 Sun (Gem) Sex (Ari) Luna 
Vineri 27- 5-2011 17:40 Luna (Ari) Squ [Cap] Pluto 
Vineri 27- 5-2011 18:22 Luna (Ari) Con (Ari) Lilith 


Ziua în care Soarele îşi împlineşte careul cu Chiron aduce de fapt pe cer o 
configurație numită aripi de pasăre, de această dată tipică, între Soare, Uranus, 
Chiron şi Pluton. Luna azi se află aproape de Uranus, practic toată ziua va fi în 
fereastra conjuncţiei cu acesta. 

În paralel cu această descindere de forţe, Mercur şi Junon sunt în trigon, iar 
spre seară Luna, după ce îl devansează pe Uranus, trece printr-o conjuncţie cu 
Lilith, împlinind o parte din dezideratele zilei, plasându-ne într-o zonă a 
nemulțumirilor şi poftelor necontrolate. 

Legând, prin această configuraţie, zodiile Gemeni, Berbec, Peşti şi Capricorn 
se va pune problema vorbirii, a cuvintelor, a gândului transpus în cuvânt, a ideilor 
exprimate, a educaţiei, a curajului de a susţine o ideea, a planului pe care 
practicantul îl aduce în faţa unui auditoriu. Gândindu-ne că Peştii şi Capricornul 
aduc mentalului, studiului o severitate pe care celelalte zodii nu o cunosc în detaliu, 
ideea de sacrificiu pentru a împlini un ideal sau pentru a pune bazele unei 
construcţii propriu-zise sau a unei construcţii mentale, Soarele şi Uranus, ce se 
bucura de o stranie libertate de expresie, de o tendinţă spre risipă ce ne vine din 
zodii tinere, din zodii care impun învăţare, asimilare, ieşirea din sămânță, aspirație 
şi mai puţin elaborare sau transfer de cunoştinţe, conflictul care apare la nivel de 
idee poate fi atât de dificil încât totul să se îndrepte spre eşec. Aripile de pasăre care 
se ridică acum, când indicatoarele ceasului astral se potrivesc perfect în dreptul 
vocației (Soarele) şi al înţelepciunii practice (Chiron), când aceştia sunt în careu, 
scoate la lumină o soluţie din durere, din nemulţumire sau din revoltă. 

Căutările oamenilor, acelea care îi fac să treacă peste graniţele geografice sau 
cele de limba ori nivel de cultură, par, iniţial, că sunt elemente benefice, dar ele au 
la bază o nepăsare, o neputinţă de a accepta propria ființă aşa cum este ea. 
Descinderile pe care o grupare sau un individ le abordează acum chinuie mentalul, 
aduce nemulţumire față de ceea ce are deja pentru a se arunca asupra 
necunoscutului în speranţa că de acolo va răsări lumina. Soarele şi Luna, prin 
sextilul lor, oferă suport pentru o înţelegere raţională a situaţiei şi oricât de intuitiv 
ar privi, raţiunea, schemele deja verificate în timp, sfaturile, recomandările, 
procedurile sunt îmbrăţişate în aşa fel încât progresul să nu aibă nimic spectaculos. 

Ceea ce aduce această configuraţie este o descoperire, o elevare, o inserţie într- 
un sector nou care în timp va genera efectele scontate nu acum, nu azi, nu 
săptămâna aceasta şi nici în săptămâna viitoare, ci în timp. Programul pus în 
aplicare azi este ca un stativ pe care una câte una sunt aşezate substanţele, 
preparatele, care încă mai reacţionează pentru ca în final, după ordinele stabilitate 
de chimist, după nivelul şi apropierea de lumină, după zona de acces, în vara 
acestui an cele ce au răsărit acum vor da roade. 

27 mai este o zi în care se încearcă un procedeu nou, se caută preţul cel mai 
bun pentru a se cumpăra un viitor luminos. Pentru că Luna trece prin preajma lui 
Uranus şi a lui Lilith vom avea impresia că nu dispunem de fondurile necesare, că 
nu avem resursele potrivite pentru a accede, pentru a pune în aplicare ideea, că nu 
vom putea să ne menţinem în ritmul de lucru stabilit. Chiron şi Soarele din relaţia 
de careu ne face să ne întoarcem spre acele vremuri când am trecut prin situaţii 
asemănătoare şi să adoptăm o atitudine potrivită. Dacă azi cuvântul, schema, 
regula, procedeul nu ne duce spre o atitudine potrivită către muncă, nu ne 
îndreaptă entuziasmul spre efort constructiv, spre a practica, nu ne ajută să ne 
ridicăm, să ne evidenţiem prin acţiuni concrete, prin a făuri ceva, prin a susţine 
ceva, prin a împărţi sau ridica ceva, atunci vara anului 2011 va dezvolta prea mult 
latura devoratoare ceea ce ne va consuma şi mai mult din puţinul care ne-a rămas. 

Aripile de pasăre ce se construiesc acum cer idei constructive, ridicare prin 
experiență de viaţă, prin înţelepciune, prin folosirea entuziasmului şi mai puţin 
prin risc sau acţiuni precipitate. Ziua este însă grea pentru că finalul ei se dovedeşte 
a fi păgubos, cu tensiuni emoţionale şi încurcături pe spaţiul public. Dacă putem 
alege în a ieşi sau nu din casa, atunci să alegem ca seara acestei zile să ne-o 
petrecem în solitudine, în familie, acolo unde ne simţim „acasă”, în locul cel mai 
drag pentru a ne îndrepta atenţia spre emoţii pozitive şi a devia rezonanţa de pe 
malefic, bârfă şi tensiune pe care conjuncţia Luna-Lilith o va predispune. 

Prin urmare, 27 mai se înscrie în rândul zilelor de mare însemnătate ale anului 
2011. Ceea ce se întâmplă acum se leagă de o serie de acţiuni pe care le avem de 
înfruntat în vara acestui an, când cerul va fi dominat de malefici, când se va face 
apel la experienţă, dar în alt mod, prin rezultate etapizate, printr-un istoric al 
faptelor bune, al acţiunilor. 

Azi ne vin idei, oameni din jur se lasă şi ei consumaţi de speranţe, planuri de 
viitor, investiţii, promisiuni sau speranţe. Multe dintre ele sunt însă ca focul de 
paie, se sting mai repede cu cât sunt mai intense. Ceea ce trebuie menţinut este 
ceea ce ne duce spre aspectul practic, ceea ce ne ridică prin muncă, efort, prin 
respectul față de oameni, prin bucuria pe care o simţim într-un mare efort, fără a 
ne lăsa consumaţi de durerea lipsurilor sau a muncii susţinute. Nu avem cum să 
ştim dacă ceea ce iniţiem azi va avea vreo finalitate, însă avem un mecanism de 

control, avem un indicator care ne va spune în ce direcţie ne îndreptăm după ceea 
ce alegem acum. 

Dacă vom prefera „îmi fac o echipă din cei mai buni şi sigur voi reuşi” faţă de 
„vreau să lucrez într-o echipă cu cei mai buni”, vara lui 2011 va oferi cu generozitate 
meritele membrilor echipei şi nu liderului care îşi revendică munca lor. 

Nu în ultimul rând, relaţia de careu între Soare şi Chiron cumulat cu sextilul 
între luminarii aduce descoperiri, chinul creaţiei sau focul care înalţă printr-un 
efort săvârşit în absenţa unor aşteptări majore. Nu putem să nu amintim aici şi 
sacrificiul, dar şi solitudinea abordate în intimitate, în propriile gânduri, nu din 
punct de vedere social. Poate de aceea lupta dintre tentaţiile sociale şi cele 
compulsive ne vor pune azi în situaţii delicate sau penibile. 

Recomandarea este de fapt o invitaţie la discernământ. Nu avem decât de 
câştigat dacă înlocuim entuziasmul fierbinte şi rapid cu rezerva şi verificarea, cu 
regândirea situaţiilor până când vom înţelege că soluţiile cele mai bune sunt cele 
care implică efort, muncă, sacrificiu sau gândire. Oportuniştii strălucesc azi ca 
meteorii, iar cei care se vor lăsa păcăliţi de lumina lor efemeră vor pierde o 
oportunitate, o şansă, poate chiar şansa vieţii lor. 


Sâmbătă, 28 mai 
Sambata 28- 5-2011 1:09 Luna (Ari) Opp [Lib] Saturn 


Opoziția Lunii cu Saturn aduce azi o atitudine dificilă faţă de muncă, un gen de 
seriozitate obligată, o sarcină suplimentară care schimbă planurile pe care ni le-am 
făcut pentru această zi. Împlinindu-se în aplicaţia sextilului Soarele-Lilith, rezervat 
zilei de mâine, opoziţia Luna-Saturn oferă zilei un plus de nesiguranţă, tristeţe, 
restricţie, întârziere în planuri sau refuzul unei colaborări. 

De pe această axa a relaţiilor Lună şi Saturn ne pun în faţa unor conjuncturi 
care au menirea să ne aducă la lumina ceea ce este rău sau nu merge într-o relaţie. 
Azi ne amintim din nou de legămintele de fidelitate pe care nu le-am respectat, de 
libertăţile pe care ni le-am oferit şi prin care am şubrezit o prietenie sau am distrus 
altele, de acele întâmplări când nu am putut fi obiectivi sau nu am oferit un sprijin 
potrivit, după cum cerea situaţia, conjunctura. Ne amintim de cei care ne-au 
înşelat, de conflictele ce au pornit de la bani, un obiect, de la minciună sau lipsă de 
tact. 

Toate acestea vin ca o greutate în plus şi nu reuşim să găsim echilibrul între 
îndemnurile esenţiale ale zilei de ieri, segregarea celor mai importante dintre ele, şi 
tristețea acestei zile, nostalgia care schimbă nivelul de vibraţie şi ne duce spre 
interior, în timp ce familia, grupul de apartenenţă, societatea cere azi acţiune pe 
spaţiul public, o interacţiune eficientă, scurtă ca durată, dar suficient de puternică 
pentru a ne smulge din starea sufletească a zilei de ieri. 

Discontinuitatea este trăsătura acestei zile şi este cu atât mai neplăcută cu cât 
încă avem în minte necesitatea de a acţiona într-un anumit fel, de a fi dinamici, de 
a fi sinceri, curajoşi sau de a ascunde o slăbiciune pentru a obţine succes într-un 
proiect personal. Nesiguranţa care se deduce din sarcinile suplimentare, cele pe 
care nu avem timp sau chef să le facem, zdruncină sistemul de valori pentru că nu 
toți putem să facem ca Napoleon mai multe treburi în acelaşi timp. 

Prin urmare, 28 mai nu aduce o finalitate constructivă zilei de ieri, ci o sarcină 
suplimentară, o complicaţie, o nostalgie a ceea ce a fost ziua de ieri sau a alteia de 
anul acesta când am dorit să facem mult şi repede şi când nu am avut timpul şi nici 

resursele necesare pentru asta. Combinaţiile reziduurilor zilei anterioare şi 
îndemnurile complicate ale zilei de azi ne vor pune în mare dificultate încât numai 
renunțând brusc ne vom elibera de tensiune, numai desprinzându-ne cu atitudine 
de ceea ce vine spre noi putem să ne descoperim calmul şi echilibrul. 

28 mai vine cu puţină oboseală, cu puţin tristeţe, cu necesitatea de a depune 
efort într-o altă direcţie decât cea spre care ne îndreptasem ieri şi nu avem timp să 
ne canalizăm pe următoarea etapă a proiectului aflat în derulare. Incertitudinea 
este periculoasă azi tocmai de aceea să ne stabilim ca multe din cele ce le avem de 
îndeplinit azi să le trecem printr-un filtru, să le triem, să le selectăm sau să le 
încadrăm în aşa fel încât, chiar dacă ne vine greu să le rezolvăm pe toate, măcar să 
le ştim cu precizie rostul, să le avem într-o ordine mentală, ori fizică încât, dacă 
printr-o minune dispunem şi de timpul necesar, să ne fie accesibile. 


Duminică, 29 mai 
Duminica 29- 5-2011 4:56 Luna (Ari) Tri [Sag] Node 
Duminica 29- 5-2011 7:10 Sun (Gem) Sex (Ari) Lilith 
Duminica 29- 5-2011 13:25 Luna (Ari) Con (Ari) Jupiter 
Duminica 29- 5-2011 15:59 Luna (Ari) --> Taurus 
Duminica 29- 5-2011 17:50 Luna (Tau) Sex (Pis) Neptune 


Ultima zi de Berbec (Lună în Berbec) ne aduce o nouă provocare pe care o vom 
primi cu mai puţină reticenţă, cu mai multă încredere şi plăcere decât am avut 
parte de-a lungul acestei săptămâni. 

Semnul unei altfel de înţelegeri ne va oferi azi impresia că încălcând puţin 
regulile morale, minţind numai puţin sau îndrăznind mai mult depăşim o barieră 
care ne chinuie încă din toamnă anului 2010. Se pare că multe din semnalele 
acestei zile vin, prin conjuncţia Luna-Jupiter, pe această filieră şi nu ne va pasă 
prea mult dacă azi întâi acţionăm şi apoi gândim. 

Ceea ce ni se întâmplă azi seamănă mai curând cu un scenariu poliţist, dar nu 
aşa cum regăsim în cărţile celebrei Agatha Christie, ci unul cu multe scene de 
comedie gen Nick Carter Superdetectiv sau Academia de Poliţie. 

Aspectul important al zilei de 29 mai, în special în prima parte a acesteia, 
dominată de sextilul Soare-Lilith, oferă semnale de natură medicală, schimbări în 
ritmul cardiac, în metabolismul mineralelor sau în cel al glandelor cu secreție 
internă. O uşoară slăbiciune a corpului ne poate face să savurăm momentele de 
tragicomedie din pat, urmărind un film, sau de la balcon, ori de la fereastră 
supraveghind strada ori... vecinii. Într-o transpunere generală această slăbire ne 
aduce neputinţa de a lua parte la tumultul vieţii aşa cum suntem îndemnați. 
Consider că, în raport cu ceea ce am tot experimentat de-a lungul întregii 
săptămâni, faptul că nu putem împlini ceea ce ni se arată acum este semnul unei 
şanse, al unui noroc. Ideea de sacrificiu pe care vibrația solară ne-o oferă acum este 
o mare ciudăţenie. Zodia Gemeni nu are câtuşi de puţin noţiunea sacrificiului şi, în 
relaţia cu Lilith din Berbec care are această noţiune însă doar pentru a o dispreţui, 
este pusă în situaţia de a săvârşi acum aşa cum ne îndeamnă Marii Maeştri — să 
oferim şi ceea ce nu avem. Paradoxul de a oferi ceea ce nu avem conţine mesajul 
ascuns al evoluţiei, al depăşirii limitelor impuse de vârstă, sex, nivel de cultură, 
experienţe. A oferi ceea ce nu avem este pentru Gemeni suprema dilemă şi mesajul 
care ne vine acum dinspre acest semn bulversează, chinuie, consumă, frământă. 
Dacă privim această situaţia din perspectivă karmică, din care Gemenii au cunoscut 
anterior voluptatea şi grandoarea vibraţiei solare, dar nu au folosit-o cu 

discernământ, depăşirea condiţiei informaţionale, a valorilor vandabile, a ideii că 
totul are un preţ, printr-o încercare, printr-un stres, o păcăleală, o neputinţă, o 
carenţă, este semnul unei evoluţii forţate. Acum nu mai avem ce oferi pentru a 
obţine bucuria, plăcerea ori satisfacția şi ne oferim pe noi înşine. Oboseala este 
semnul că nu putem ajunge la tubul de medicamente, cearta indiciul că nu mai 
avem relaţiile necesare pentru a merge mai departe şi atunci replierea pe un stimul 
negativ, aşa cum se întâmplă azi, ne duce în zona lui “Goleşte-te de tine ca să te pot 
umple eu”, îndemn pe care Domnul Luminii, Iisus, ni l-a lansat cu mult timp în 
urmă. 

Aceasta este condiţia esenţială a eficienţei. Bucuriile şi necazurile, privite ca 
stare sufletească, nu ca situaţii ori conjuncturi social, se topesc în secunda în care 
Eul personal, împovărat de karmă, se identifică cu un Eu universal situat în afara 
timpului şi determinismului acestei lumi, un Eu care ne cheamă din lumină pentru 
a ne impregna cu calităţi pe care nu le putem obţine decât depăşindu-ne condiţia. 

Dincolo de mesajul ezoteric al acestei zile, valoarea comună ne îndeamnă spre 
a ne depăşi limitele pe care ni le-am impus pentru a ne proteja satisfacția ori 
confortul. Dacă putem cere ajutor, dacă neglijăm teama de umilinţă, ridicol sau 
sărăcie, dacă abandonăm ideea de luptă şi îmbrăţişăm sentimentul că lucrurile 
esenţiale sunt simple şi directe, sextilul Soare-Lilith ne prezintă anturajul ca un 
spectacol situat în afara noastră pe care îl putem simţi amplu şi personal dacă 
abordăm din nou deplasarea spre centrele de putere care ne-au împovărat. 
Contactul cu soluţia este însă o mare încercare a acestei zile, pentru că nu o vom 
recunoaşte, deoarece ea se îmbracă în hainele lui „nu-mi place”, „nu mai rezist”. 
Ştim din învăţăturile ezoterice că vindecarea, de cele mai multe ori, culminează cu 
o ultimă criză de ataşament faţă de cauza suferinţei sau de efectele ei. De-a lungul 
acestei zile vom avea dese momente de explozii temperamentale, dar ele sunt 
ipostaze când ne desprindem de cauza suferinţei şi nu trebuie să le privim altfel. 

Spre seară, când Luna trece în Taur ne mai liniştim şi reuşim să vedem totul 
mult mai clar. De fapt, trecând prin sextilul Luna-Neptun nu vedem într-o lumină 
subiectivă, plăcută, mai puţin periculoasă sau mai puţin dureroasă. O parte din 
nemulțumiri se vor evapora şi ne va fi mai uşor să acceptăm complicațiile 
săptămâni tulburătoare pe care o încheiem. 

Prin urmare, ultima zi a săptămânii ne aduce într-o relaţie complicată cu sine. 
Multe din cele ce le simţim sau le facem nu le putem pricepe, dar ne vine bine să le 
facem aşa, să le spunem, nu ne putem abţine să nu le continuăm aşa cum ni le 
dictează mintea, sentimentul sau experienţa anterioară. Primul contact cu ceea ce 
ne aduce această zi nu este însă plăcut. Invitaţiile sunt acolo unde nu dorim să 
mergem, aprecierile nu sunt cele aşteptate, criticile nu par deloc obiective, rezervele 
de bani sau energie nu sunt potrivite şi cu toate acestea trebuie să facem faţă 
situaţiilor cu ceea ce avem. Pasul următor este o umilinţă sau o iluminare şi nu se 
poate anticipa în mod concret ce va alege fiecare. Acum experienţa vieților 
anterioare, experienţa cunoaşterii lumii fizice, a înţelegerii sentimentelor, a 
profunzimilor sufleteşti ne ajută sau ne complică viaţa oferindu-ne soluţii geniale 
sau rezolvări penibile. 

Se poate însă anticipa o neputinţă în a cere ajutor, în a ne deplasa spre un 
centru de putere care pare mai bogat în informaţii sau soluţii. Cine alege să-şi 
consume cei doi bănuţi din punguţă pentru a cere ajutor va proceda cel mai bine. 

Acest pas nu este însă atât de simplu cum pare, pentru că barierele pe care 
Lilith le pune sunt deosebit de complicate şi dureroase şi nu se pot vedea dincolo de 

ele decât din mijlocul problemei, deci numai în timpul desfăşurării omul poate şti 
dacă a ales sau nu bine. 

Puritatea sufletului şi experienţele anterioare corecte sunt cele care ne pot 
oferi privilegiul de a avea o zi liniştită, puternică şi dispusă să ne ducă dincolo de 
nelinişte, adică acolo unde albastrul cerului este tactil, iar limpezimea apei 
proaspătă şi plăcut mirositoare. 


Luni, 30 mai 
Luni 30- 5-2011 2:50 Luna (Tau) Sex (Pis) Chiron 
Luni 30- 5-2011 5:44 Luna (Tau) Tri [Cap] Pluto 
Luni 30- 5-2011 20:41 Luna (Tau) Con (Tau) Mars 
Luni 30- 5-2011 21:04 Venus (Tau) Tri (Vir) Juno 


Trecerea Lunii prin Taur aduce o modelare a caracterelor. Asimilarea noilor 
elemente de comportament, ajustarea propriilor interese după cele ale grupului aduce 
impresia unei armonii. În realitate ceea ce se va petrece în aceste două zile ale finalului de 
lună mai este semnul unei noi inserţii, a unei noi schimbări de ritm, a unor noi strategii pe 
care vara acestui an, mai exact lunile iulie, august şi septembrie, le vor împlini. Ştim din 
analiza generală aplicată acestui an că vibraţiile astrale care vor veni spre noi în aceste trei 
luni (iulie, august şi septembrie) îşi vor pune amprenta prin cauze (iulie), efecte (august) 
sau reacțiune (septembrie), în aşa fel încât elementul cel mai puţin important, cel care, 
privit din exterior, pare mic, redus, lipsit de putere sau iniţiativă, cel care pare îngrozit de 
frica de nu a fi distrus de o ultimă lovitură sub centură, se ridică, îşi priveşte adversarul în 
ochi şi dintr-odată forţa îi creşte şi el devine oponentul principal. În cazurile izolate, 
tocmai pentru că multe din întâmplări se extrag, din zodia Gemeni, sectorul social poate 
deveni o scenă perfectă pentru reprezentații. Fără a şti care este finalul, cel lovit, care în 
cele trei luni se va ridica împreună cu puterea de a înfrunta, îi aruncă în faţă adversarului 
replici celebre gen „I'm back” sau „Astalavista baby”. 

Planetele azi şi-au propus să împlinească numai unghiuri pozitive, şi-au propus să 
cadă la pace, la învoială, să nu se mai certe şi nici să nu-şi mai reproşeze nimic. Ele s-au 
adunat într-un cerc, într-un grup de terapie, într-un team building, într-o echipă în care se 
discută schimbări, mutări, transformări, reaşezări ale priorităţilor. 

În această aglomerare de intenţii, de modificări de structură, trigonul Lunii cu Pluton 
ne duce într-o zonă a suspectului. Ceea ce era până mai ieri în interior, ceea ce nu prezenta 
interes decât pentru sine, într-o astfel de grupare, de organizaţie, într-o astfel de 
transpunere îndemnul care ne vine dinspre retrogradarea lui Pluton ne poate pune în faţa 
acelor mistere, acelor informaţii, acelor fapte pe care să nu reuşim să le înţelegem în 
totalitate. Superficialitatea care ne vine acum din zona Taurului cere dovezi fără ca acestea 
să schimbe în vreun fel starea generală. Valoarea trăsăturilor comportamentale ne 
îndreaptă azi spre ceea ce în popor se numesc „toane”, „fiţe” sau pentru cei care îşi justifică 
fiecare gest şi nu vin cu explicaţii gen „aşa mi-a venit”, „nu m-am putut abţine” relaţia 
abordată este una de tip pasiv-agresiv care are menirea de producă în jur suficientă 
agitaţie fără a finaliza pe termen lung ceva. Pentru că evenimentele ce vin din Taur sunt în 
general pe termen lung, iar cele de acum cer un anume ritm, timp, condiţii şi reguli 
speciale, o serie de factori pentru a putea fi îndeplinite, maniera rapidă, impulsivă ce ne-a 
rămas din zilele anterioare nu va reuşi să ne rezolve necesităţile. Pe o aşa descindere de 
forţe, nefinalizând ceea ce ne propunem, dar neputând nici dezvolta un autocontrol 
eficient, va plana suspiciunea că intenţiile urmărite nu sunt cele declarate şi că finalitatea 
va fi negativă datorită ritmului în care se lucrează, materialului folosit sau schemei. 

Ceea ce aduce această zi, tocmai pentru că încurajează un comportament pasiv- 
agresiv, nu poate susţine evenimentele pe termen lung, nu poate aduce rezultate benefice. 
Poate însă pune bazele unui tip de colaborare care implică analiza de valori, selecţia de 
personal într-o instituţie, reorientarea spre un anume segment de piaţă, revalorificarea, 

orientarea spre o zonă a reciclării, a reutilizării unor resurse sau a reangajării unei forţe de 
muncă ce în trecut nu a fost valorificată corespunzător. 

În sectorul vieţii personale, chiar dacă există un îndemn spre superficialitate, multe 
din cele ce ni se întâmplă azi vin cu un rezultat pozitiv. Se vorbeşte mult mai frumos, se 
stabilesc sarcini în familie, se acceptă mult mai uşor limitele de înţelegere, expresie sau 
chiar spaţiale, de zonă, de teritoriu, de sector ale celuilalt şi din această cauză tonusul 
general, starea sufletească sau demersurile ce nu au repercusiuni asupra vieţii sociale sunt 
benefice, plăcute şi constructive. 

Prin urmare, prima zi a săptămânii ne oferă o nouă şansă de a ne armoniza viaţa 
personală, de a ne-o încadra pe o albie specială, de a ne soluţiona ceea ce de-a lungul 
acestei luni nu am reuşit. 30 mai ne aduce un ecou plăcut şi încurajator asupra 
demersurilor personale. Mulţi se vor teme de ceea ce trebuie să aplice pe spaţiul public, de 
ceea ce ar trebui să săvârşească în grup pentru că îi încearcă o neîncredere în capacităţile 
celorlalţi. Nu avem răbdarea necesară azi să investim în încrederea faţă de celălalt, nu ne 
va plăcea să ne consumăm energia pentru a-i ajuta sau a le soluţiona o problemă, însă în 
ceea ce privesc problemele personale vom cere ajutor, vom îndrăzni să batem la uşă unui 
cunoscut şi vom găsi şi resursele necesare pentru a ne argumenta bine solicitarea în aşa fel 
încât să ne atenuăm teama de pericol sau chiar pericolul în sine. 

Dacă învăţăturile ezoterice ne îndeamnă „cere şi ţi se va da”, azi vom observa că 
suntem îndemnați să aplicăm acest dicton doar într-un flux unilateral, adică vrem mai 
mult să ni se ofere, dar nu să şi oferim. 


Marţi, 31 mai 
Marti 31- 5-2011 3:42 Luna (Tau) Tri (Vir) Juno 
Marti 31- 5-2011 4:20 Luna (Tau) Con (Tau) Venus 
Marti 31- 5-2011 18:34 Luna (Tau) Con (Tau) Mercury 


Ultima zi a acestei luni ne aduce într-o zonă a satisfacţiilor personale. Am gustat prea 
mult ieri din plăcerea de a păstra pentru sine totul, de a nu împărţi, de a nu oferi, de a ne 
menţine într-o zonă a siguranţei, chiar dacă asta implică şi izolarea sau egoism, şi acum ne 
vom delecta aprofundând toate acestea şi ducându-le spre o limită periculoasă. Ultima zi a 
lunii mai este şi ultima zi de Taur (Lună în Taur) şi penultima zi Lunară, când se vor 
împlini trei aspecte: trigonul Luna-Junon şi conjuncţiile Luna-Venus şi respectiv Luna- 
Mercur. 

Se vorbeşte adesea despre plăcerile ce ne vin dinspre zodia Taur, despre simţul 
gustativ, despre modul special prin care alimentează zona gâtului, vocea, atitudinea, 
despre plăcerea de a intra în contact cu informaţia alimentelor, despre calitatea specială 
pe care o deţine de a ne oferi senzaţii, de a ne oferi impulsul spre senzualitate într-o 
explozie de valori şi trăsături neexplorate încă. Se vorbeşte adesea despre plăcerea de a ne 
abandona stărilor situate dincolo de analiză, dincolo de calcul sau dincolo de consum 
rapid, de autodevorare sau de risipă, pentru a se construi ideea unui paradis în care 
resursele sunt practic inepuizabile. 

Azi oamenii devin buni observatori față de propriile nevoi. Va exista un interes 
puternic spre a pipăi, spre a lua contact cu soluţiile, spre a decide în strânsă legătură cu 
stimulul, fără a elabora mental o soluţie, şi fără a fi maleabil la ceea ce ne vine din social. 
Accentuarea jumătăţii mature a Taurului ne îndeamnă pe noi să facem apel la experienţă, 
la ceea ce ştim să facem bine, dar mai ales la acele sentimente şi acele percepții care nu ne- 
au înşelat niciodată. Se caută azi un confort, se urmăreşte linia satisfacţiei şi deciziile pe 
care le luăm sunt în conformitate cu această nevoie. 

Raportul cu societatea se bazează pe schimb, pe stabilitate şi nevoia de certitudine. 
Nu este o zi în care să ne aventurăm, iar tulburările care vin spre noi azi seamănă cu o 
furtună într-un pahar de apă. Noi alegem dacă ne reducem dimensiunea pentru a trăi 

intens acest gen de furtună sau ne detaşăm de problemele minore pentru a ne ocupa de 
întreg, ansamblu sau de ceea ce este prioritar acum. 

Prin urmare, ultima zi a lunii mai ne aduce în faţa unui joc, în faţa unor decizii pe 
care le luăm simplu şi cu maximă detaşare şi care, în cele mai multe din cazuri, nu reuşesc 
să ne desprindă de ritmul în care ne place să lucrăm sau să trăim în general. 

Maniile acestei zile sunt mai mult verbale şi ele vin dintr-un simţ al concretului, al 
banului, al funcţiei, al poziţiei. Orice intervenţie are acum menirea de a stabiliza, segrega, 
depune sau acumula într-o zonă pentru a oferi o mai corectă utilizarea a valorilor, o altă 
abordare interumană sau pentru a oferi un nou statut pe piaţa muncii sau în cadrul unei 
instituţii, în ceea ce privesc raporturile profesionale. 

Ziua nu aduce căutări, ci ne va încuraja să punem în aplicare, să implementăm, să 
depunem sau să stabilim reguli pe baza cărora multe din demersurile lunii iunie se vor 
baza. 


Miercuri, 1 iunie 
Miercuri 1- 6-2011 2:54 Luna (Tau) —> Gemini 
Miercuri 1- 6-2011 4:41 Luna (Gem) Squ (Pis) Neptune 
Miercuri 1- 6-201110:30 Luna (Gem) Sex (Ari) Uranus 
Miercuri 1- 6-2011 12:15 Sun (Gem) Tri [Lib] Saturn 
Miercuri 1- 6-2011 13:21 Luna (Gem) Squ (Pis) Chiron 
Miercuri 1- 6-2011 17:58 Luna (Gem) Sex (Ari) Lilith 
Miercuri 1- 6-2011 23:07 Luna (Gem) Tri [Lib] Saturn 


Trecerea Lunii în Gemeni aduce o schimbare în planuri, în modul de răspuns, în 
modul de a gândi şi evalua o situaţie, dar şi în modul cum ne organizăm timpul. Această 
relație între Lună, ca astru umed, şi Gemeni ca semn uscat, aduce contradicții de termeni, 
impulsuri spre a soluţiona în mare grabă ceea ce cere mai mult timp, iluzia că acum putem 
să ne permitem luxul de a grăbi lucrurile, de a spune orice oricui pentru că nu contează şi 
nu ne va afecta pe viitor. 

Acest mod neobişnuit de a vedea lucrurile este susţinut de trigonul Soare-Saturn, de 
relaţia între actualul şi vechiul centru de putere, între vocaţie şi rigoare, între expansiune 
şi limitare. Totuşi, valorile pe care cele două planete le mobilizează acum tind spre un 
echilibru al valorilor. Oamenii se vor mulţumi să fie de acord unii cu ceilalţi, chiar şi atunci 
când împărtăşesc puncte de vedere diferite, se vor bucura atunci când schimbul de idei se 
realizează într-un mod paşnic şi aproape că nu va mai fi important refuzul, de vreme ce el 
este oferit cu zâmbetul pe buze şi însoţit de un discurs coerent şi cald. 

În spatele acestei relaţii un astrolog va descoperi că forţa solară nu mai primeşte 
obstrucţiuni din partea lui Saturn şi că multe din vibraţiile stelei centrale intervin acum 
asupra vieţii poate chiar mai agresiv decât ne aşteptăm. Petele solare, relaţia Soare-Luna, 
influenţa sa între răsărit şi apus şi multe ale ipostaze ale acestui astru acţionează asupra 
dezordinii atomilor magnetici de tipul CuMn din arhitectura creierului, asupra 
dendridelor accelerând reacţiile biochimice neuronale, asupra flexibilităţii de răspuns a 
sistemelor fiziologice. Acestora li se mai adaugă şi alte tipuri de influenţe ce ne vin din 
partea sa, spre exemplul ritmul celor 160 de minute ce se scurg între două pulsuri solare (o 
dată la 160 minute soarele se dilată şi se contractă ca inima unui om). 

Dacă adăugăm acestora abilitatea lui Saturn de a sublima sau de a elabora percepțiile 
şi de a le transforma în gândire, relaţia Soare-Saturn de azi devine un element 
combinatoriu care va energiza ambele emisfere cerebrale, care va realiza asocieri între 
concepte şi imagini, extrăgând din gândire elemente duale ce conţin deopotrivă informaţii 
şi emoţii. 

Prin această relaţie descoperim că întotdeauna intervenţia armonioasă a lui Saturn 
asupra Soarelui poate fi privită ca aceea a unui bătrân înţelept asupra discipolului energic 

şi ambițios, ca o combinaţie între experienţă şi determinare, între ceea ce este ros de timp 
şi ceea ce fierbe, încălzeşte sau arde în expansiune. 

Azi această relaţie, tocmai pentru că maleficul este retrograd, ne va îndemna să 
selectăm oamenii, informaţiile despre oameni, veniturile, obiectele din casă, să facem o 
triere severă a lor, încercând să le privim pe toate ca pe o problemă de matematică în care 
diferenţa dintre număr ori valoare nu este una atribuită în funcţie de conjunctură sau 
stare, ci una obiectivă, standard, arhetipală. Din nefericire, nu doar Soarele şi Saturn sunt 
evidenţiate azi, ci şi Neptun, Uranus, Chiron şi Lilith din relaţiile lor cu Luna. Înţelegem 
de aici că dimensiunea gândirii, scopul pentru care realizăm procese asociative este acela 
de a da vieţii sociale o nouă dimensiune, un nou scop, de a-i schimba structura sau de a o 
valoriza mult mai bine. 

Astrologii ştiu că atunci când Soarele şi Saturn sunt în trigon oamenii sunt mai 
responsabili, mai practici, mult mai atenţi la limbaj, la gesturile lor, sunt mai liniştii şi 
mult mai serioşi în ceea ce fac. Judecând după tipul de relaţie pe care cele două planete le 
ridică acum între Gemeni (Soarele) şi Balanţă (Saturn) scopul acestui mod de comportare, 
de altfel diferit de ceea ce am avut în mare parte din luna mai, este o modificare de poziţie, 
o înclinare a balanței sociale în favoarea propriei persoane, o aşezare a relaţiilor sociale 
sau profesionale pe alte criterii. Ceea ce se întâmplă acum este de fapt o încheiere a unei 
etape dificile pe care am demarat-o la începutul lunii mai şi care s-a axat pe repararea sau 
finalizarea rapidă a unor situaţii de factură socială sau personală. 

Ceea ce aduce luna iunie este ceea ce ţine de sfera discuţiilor, a comunicatelor, a 
informaţiilor duplicitare, a confuziilor de idei sau termeni. Ziua de azi nu are însă un prea 
mare cuvânt de spus în sectorul acestei luni, ci vine să finalizeze ceea ce sfârşitul lunii mai 
nu a reuşit. 

Prin urmare, 1 iunie va fi anul acesta o zi a copiilor mari, o zi a înţelegerii jocului 
pentru o transpunere a acestuia la un nivel social. Dacă se discută în alţi termeni, dacă 
prin starea sufletească oamenii se vor dovedi mai liniștiți şi sinceri unii față de ceilalţi se 
întâmplă pentru că îi uneşte un scop comun, pentru că au de îndeplinit un ideal comun 
sau pentru că acum este programată ultima etapă a unui demers complicat. 

Pentru că la doar două minute de la miezul nopţii Soarele şi Luna intră în conjunctie, 
cu puţin timp înaintea acestui moment, şi Luna va ridica un trigon cu Saturn, aducând o 
sedimentare a situaţiilor, nu doar în sfera socială, aşă cum s-a întâmplat de-a lungul zilei, 
ci şi în cea sufletească, reuşind să intrăm în spaţiul zilei de mâine mulţumiţi că măcar o 
parte din ceea ce ne-am propus în ultima perioadă am realizat. 


Joi, 2 iunie 
Joi 2- 6-2011 0:02 Sun (Gem) Con (Gem) Luna (New Luna) 
Joi 2- 6-2011 13:53 Luna (Gem) Squ (Vir) Juno 
Joi 2- 6-2011 23:01 Mercury (Tau) --> Gemini 


Luna nouă din Gemeni ne aduce o accentuare a dorinței de finalizare şi tocmai din 
această cauză multe din cele pe care le vom aborda în următoarele aproximativ 30 de zile 
vor semăna cu cele din luna mai, doar că vor fi puţin mai virulente, vor lăsa urme mai 
adânci în conştiinţa de grup şi ne vor speria cu lipsuri materiale de care acum, la începutul 
acestui ciclu, nici nu bănuim. 

Ascendentul în zodia Capricorn în loc să fie un instrument al profunzimii şi 
disponibilităţii către muncă şi efort, devine un element al răscolirii interioare, al 
dezamăgirii, al tristeţii, al tulburărilor interne, al consumului de resurse materiale sau 
financiare pentru a acoperi o informaţie eronată, o minciună sau o declaraţie politică. 
Unora, aceste tulburări de dinamică socială, le oferă informaţii despre complexul de factor 
ce va veni peste noi, cu referire specială asupra acelui sector social în care cel în cauză nu 
activează. Ideea „ştiu mai bine ce se petrece pentru că văd din exterior” va tulbura atât de 
mult luna iunie încât, în a doua parte, adică după 16 iunie când Mercur va trece în Rac, 

vom asista la o formă de topire a voinţei de grup, la o redimensionare a schemelor de 
acţiune, la o nouă formă de organizare sau protest ce ne va oferi o imagine destul de 
precisă asupra cadrului social aşa cum îl va prezenta vara lui 2011. 

Careul pe care îl fac luminariile azi cu Junon oferă pasionaţilor de astrologie 
avertismente cu privire la dinamica relaţiilor. Ceea ce până acum stătea mocnit, ceea ce 
până acum se desfăşura în intimitate, în familie, într-un cadru restrâns, iese la scenă 
deschisă şi devine vizibil. Maniera complexă prin care se construieşte o relaţie între 
trăsătura lui Saturn în casa VIII (analogic Scorpionului) şi Soarele din Gemeni face 
trimitere la ideea de aparente, de iluzie, de ascundere a adevărului, preschimbarea lui, 
răstălmăcirea sa şi construirea unui zid de protecţie care, de data aceasta, nu întârzie 
expunerea vieţii personale chiar dacă ea se desfăşoară într-un cadru nepotrivit. 

Totuşi indiciul acestor poziţii nu este acela de a proteja sau de ascunde, acestea sunt 
mijloace de prezentare sau expunere, ci acela de a stabiliza o formă de putere. Elementul 
„putere” ridicat iniţial din structura cea mai slabă, cea mai privată de informaţii sau din 
rândul grupurilor despre care opinia publică se aşteaptă cel mai puţin la o impunere, va 
avea întâietate, iar demersul de ascundere, la care vom participa iniţial, este doar o 
diversiune, doar o preschimbare a adevărului pentru o mai bună punere a sa în valoare 
spre finalul lunii când multe din planurile de acum, de la început, se vor consuma brusc, 
dinamic şi cu puternice repercusiuni negative asupra celor care nu-şi respectă dreptul la 
putere şi şi-l risipesc în agresivitate sau conflicte inutile. 

Acest ciclu debutează cu o nevoie de extindere a nivelului de cunoştinţe, a numărului 
de membri dintr-un grup, sporirea averii familiei sau a instituţiei sau fragmentarea ei 
pentru o dispunere pe alte sectoare şi da impresia de „mai mult” sau „mai întins”. Dacă 
toate acestea pot aduce o bucurie forțată, o veselie exprimată în mod sacadat, nervos ori 
teatral, faptul că împărţirea sau extinderea înseamnă şi asimilarea în cadrul grupului a noi 
membri care vor avea cu ceilalți drepturi egale şi în statut şi în consum nu va mai face pe 
nimeni să râdă sau să se distreze pe seama altora. Bufoneriile şi teatralitatea vor dispărea 
ca prin farmec împreună cu intrigile pornite de la simple nemulțumiri, de la confuzia pe 
care, în raporturile sociale, oamenii o fac între a afla lucruri noi sau a elabora un răspuns 
pe baza informaţiilor pe care le deţin în acest moment. 

Totul se va complica de la o zi la alta şi, asemenea îndemnului din zilele anterioare, 
să oferim ceea ce nu avem este pentru Gemeni supremul efort. Din casa IV a temei Lunii 
noi, luminariile vin cu argumente în favoarea refuzului de a munci pentru o necesitate, ci 
de a lucra pentru a câştiga atenţie, avantaje, pentru a accede la un nivel superior în cadrul 
instituţiei, grupului sau societăţii. Norocul nu ne va veni însă din conjuncturile sociale, nu 
va veni din modul cum sunt ele aşezate acum, ci de pe alte unghiuri cum sunt trecerea lui 
Mercur în Gemeni, retrogradarea lui Neptun sau trecerea lui Jupiter în Taur. 

Dacă ne gândim numai că începând de azi toate se răstoarnă şi trec pe un alt nivel, 
totul îşi schimbă viteza de lucru obligându-ne să lucrăm cu alte informaţii, faptul că în 
aproape fiecare zi ne întâmpină noi forme de acţiune, noi îndemnuri sau noi condiţionări, 
ne încearcă o confuzie referitoare la Luna nouă. 

Luna nouă este deschizătoare de drumuri. Cu ea se iniţiază un nou set de măsuri, o 
nouă formă de a transfera o informaţie, de a o implementa, se începe un exerciţiu, se pune 
în aplicare o strategie sau se dezvoltă un elan ce va aşeză într-o altă ordine ceea ce avem 
deja. Luna nouă în Gemeni ne aduce dorinţa de a impresiona, ului, de a controla prin 
informaţie şi de a amesteca dragostea cu prietenie numind-o „libertate”, iar libertatea cu 
lipsa de control numind-o „nebunie”. Dacă facem trimitere la îndemnul de a soluţiona 
multe din probleme prin disimulare, neadevăr, chiar viciu, de a preschimba ordinea 
lucrurilor doar pentru a ne oferi un loc în centrul atenţiei, doar pentru a menţine o stare 
periculoasă de ebrietate ne va fi mai uşor să înţelegem că mobilitatea şi versatilitatea lui 
Mercur în Gemeni, simţul pecuniar, redresarea valorii pământului, imobilului, a hainelor, 
a cuvântului legiferat, a valorilor tradiţionale prin Jupiter în Taur şi refuzul atribuirii unei 
imagini negative doar pentru a menţine statutul de legiuitor, dezvoltarea unui spirit critic 

gratuit, defularea frustrărilor sau exprimarea unor puncte de vedere eronate ce sunt 
apreciate ca adevăruri absolute, va găsi în albia Lunii noi din 2 iunie spaţiu, instrumente 
într-un registru comportamental suficient de larg (de la linişte, calm, indiferenţă, până la 
nervozitate, spirit justiţiar său comportament aberant) pentru a acţiona sub deviza” E bine 
pentru că aşa vreau eu!”, „E corect că vine de la mine!”. 

Trecerea lui Mercur în Gemeni în momentul când Luna se află la jumătatea ciclului 
draconitic, aduce o degajare de griji, poveri, de frământări existenţiale, de sarcini pe care 
ni le-am atribuit din exces de zel sau slugărnicie, aducând o stare de bine, de înţelegere, de 
uşurare, dar şi de sarcasm, subiectivitate, egoism. În tema propriului ingres Mercur se 
aşează pe casa IV, la fel în tema Lunii noi, ceea ce nu impune valori suplimentare altele 
decât cele pe care le-am avut în vedere în observaţiile de mai sus, având o greutate 
specială în toate tipurile de intervenţii care folosesc vorba, cuvântul, replica, informaţia 
scrisă sau exprimată prin viu grai, dar chiar şi aceasta este supusă unui determinism 
general, acela dat de conjunctură, autoritatea unui superior, starea de fapt a lucrurilor, 
societatea etc. Ne vom dori să producem schimbări importante, dar doar vom rămâne cu 
sentimentul că vrem să facem ceva important, dar şi cu dezamăgirea că nu dispunem de 
contextul necesar pentru asta şi fără să înţeleagă de ce au parte de aceste experienţe mulţi 
vor spune azi „m-am născut într-un timp greşit”, „eu sunt făcut pentru o altă epocă”. 

Prin urmare, a doua zi de iunie ne aduce iluzia unui paradis. Şi din vibraţiile Lunii 
noi, dar şi din noile vibrații ale lui Mercur în Gemeni suntem încurajați să ne extindem 
comportamentul asupra unor zone de care nu ne-am atins până acum. Din nefericire nu 
suntem nici pregătiţi şi nu dispunem nici de rezervele necesare pentru asta. Avem doar 
ambiţie, ne mişcă doar dorinţa de a ieşi în faţă, de a vorbi mai tare, mai clar, de a lovi cu 
pumnul sau cu un obiect contondent în masă pentru a produce rezonanţe noi în încăpere, 
de a ne evidenția prin ceva. Multe din cele ce le vom crede nu sunt aşa cum le vom vedea şi 
asta nu pentru că lucrurile sunt răsturnate, ci pentru că există un mod eronat de a aprecia 
situaţia unei forme de venit din prea multă grabă, din idei elaborate doar pe jumătate, fapt 
care ne va face să ne simţim comozi chiar şi atunci când nu susţinem adevărul. 

Luna nouă care începe azi îi va ridica la mari înălțimi pe falşii lideri, pe cei care îşi 
construiesc un viitor prin false impresii, prin iluzii şi speră în avantaje imediate. Aici 
putem include izbucnirile temperamentale în grupuri, ieşirile din ritm pe spaţiul public, 
declaraţiile venite din partea unor lideri importanţi care nu reprezintă în mod special 
opinia grupului de apartenenţă, ci propriile impresii aruncate pentru a evidenția că nu 
sunt marionete ale unor grupuri de interese, ci fiinţe cu voinţă proprie. 

În acest cadru, vibraţiile acestei zile ne aduce speranţe revendicative, ameninţări la 
scena deschisă care sunt numai elemente de recuzită ale aceleiaşi piese de teatru, mijloace 
de a şantaja sau înşela opinia, de a crea o altă impresie, de a modela conştiinţa grupului şi 
de a lăsa impresia că puterea este o minge de tenis care trece mai repede sau mai încet de 
la un jucător la altul în aplauzele rezervate ale unui public educat. 

Recomandarea, nu doar pentru această zi, ci pentru întreaga perioadă este aceea de a 
nu ne speria de durerea pe care ne-o provoacă adevărul. Să spunem adevărul, pentru că 
forţele astrale duc mesajul nostru mai departe decât putem ajunge cu privirea sau 
înţelegerea şi neavând contact direct în acel sector nu putem ajusta sau repera o eroare pe 
care o facem acum mai mult sau mai puţin intenţionat. Să fim drepţi, curajoşi şi chiar dacă 
suferim spunând adevărul să nu ne dezicem de el. Pe un asemenea context astral adevărul 
este un fel de Arcă a lui Noe care ne va salva în vara acestui an (iulie, august şi septembrie) 
de consecinţe dramatice. A spune sau nu adevărul face diferenţa între a suferi pentru 
purificarea sufletului sau a suporta consecinţe arzătoare ale propriilor erori. Această 
comparaţie aduce o mai bună înţelegere a faptului că adevărul de acum nu este o opţiune 
pentru un confort suplimentar sau un răspuns pentru obţinerea unui premiu sau a unei 
distincţii, ci calitatea aerului pe care îl respirăm. 

Vineri, 3 iunie 
Vineri 3- 6-2011 0:50 Luna (Gem) Opp [Sag] Node 
Vineri 3- 6-2011 10:02 Mercury (Gem) Squ <Pis> Neptune 
Vineri 3- 6-2011 10:25 Neptune <Pis> S/R 
Vineri 3- 6-2011 11:04 Luna (Gem) Sex (Ari) Jupiter 
Vineri 3- 6-2011 11:33 Luna (Gem) --> Cancer 
Vineri 3- 6-2011 13:15 Luna (Can) Tri <Pis> Neptune 
Vineri 3- 6-2011 19:01 Luna (Can) Squ (Ari) Uranus 
Vineri 3- 6-2011 21:40 Luna (Can) Tri (Pis) Chiron 


De azi şi până în 9 noiembrie Neptun va fi în mers retrograd parcurgând câteva grade 
înapoi şi trecând în 5 august în Vărsător, activând o pagină neagră în istorie menţinându- 
se, de la aceasta schimbare de zodie prin mers înapoi, timp de o lună şi jumătate pe 
ultimul grad al Vărsătorului, aşa cum s-a întâmplat în zdruncinata lună martie. 

Calitatea specială a acestei zile nu vine însă numai din refuzul lui Neptun de a crede 
şi prin credinţa sa în necredinţă să modeleze realitatea din jur, ci şi prin faptul că, din 
postura statică (cu 20 minute înainte de intrarea în mers retrograd) primeşte un careu de 
la Mercur, puternic şi dinamic din domiciliu (Gemeni) încurajându-i întoarcerea spre un 
domeniu cunoscut, revenirea la noile forme sau mijloace de apărare, la replici mai vechi, la 
dispute mai vechi sau întoarcerea din drum de teama neprevăzutului sau din neputinţa de 
a duce mai departe planul stabilit. 

Agresivitatea pe care o vom resimţi noi din această relaţie de careu este una ce apare 
şi se va menţine prin nepotrivire de caracter, prin absenţa înţelesurilor semantice, prin 
răscolirea unor obiceiuri care nu mai sunt de actualitate sau, pentru că românii se află sub 
directa lui influenţă, prin declanşarea celebrei campanii împotriva românilor. Unii 
astrologi nu văd în această retrogradare niciun pericol, pentru că, spun ei, anual trecem 
prin aceste perioade de mişcări aparente, însă aceştia privesc situaţia cu multă 
superficialitate sau cu teama care îi ţine blocaţi în definițiile prezentate de profesori în 
manuale. Îndemnul astral agresat popoarelor Peşti are o cu totul şi cu totul altă relevanţă 
decât îndemnul care este îndreptat spre naţiunile Peşti. Dacă în al doilea caz relaţia se 
adresează sectorului diplomatic şi uneori celui legat de educaţie sau religie, în primul caz 
avem de-a face cu o revigorare a tradiţiei, cu alimentarea mândriei de a fi român şi chiar 
de a aborda sacrificiul ca pe un gest absolut firesc de a ignora viscolul de afară visând la 
copaci înfloriţi, zile însorite sau susurul cristalin al apelor curgătoare. A renunţa la toate 
aceste veleităţi, vocaţii sau deschideri emoţionale speciale, la abilitatea de a ne raporta la 
bucurii personale sau episoade benefice pe care le-am avut în lunile aprilie-mai sau pe 
care ne-am construit o anumită experienţă de viaţa înseamnă a ne întoarce la două tipuri 
de experienţă: 

1. Risipirea resurselor, goana după senzaţional, refuzul sincerităţii, a adevărului doar 
de dragul îmbrăţişării reuşitelor comode, accesibile: 

2. Efortul susținut de a supravieţui unui val de schimbări de natură socio- 
comportamentală în care nici lipsurile nu sunt înţelese, dar nici noile mijloace de 
subzistență nu ne sunt pe plac. 

Dacă anul 2008 se situează la cumpăna dintre aceste două tipuri de experienţă, ceea 
ce ne-a adus Neptun în perioada 4 aprilie-3 iunie se situează în afara acestor două 
intervale, de o manieră ieşită din comun, diferită de tot ceea ce am mai trăit până acum, 
periculoasă pentru că am văzut pe de o parte şi cu ce ne-am hrănit până acum, dar şi tipul 
de abordare pe care trebuie să-l dezvoltăm de acum încolo. Indiferent că am înţeles că 
munca ocupa alt loc, că lipsurile înseamnă de fapt o reconfigurare a strictelor necesităţi 
sau că cercul de prieteni are ca şi bioritmul momente de vârf său punct de minim, de azi şi 
până în 5 august ne va încerca neputinţa de a le accepta sau teama de a le pune în aplicare. 
Acest gen de îndoială este mai puternică decât orice limitare de natură materială sau orice 
constrângere de natură comportamentală ce ar putea veni din partea lui Saturn. Neputinţa 
de a şti, de a înţelege, de a încadra, de a avea o bază informaţională pe care să-şi lege 

multiple relaţii sau convingeri aduce oamenilor clipe intense de disperare, curajul de a 
strica difuzorul din care se aude clar şi răspicat: „Vă ordon treceţi Prutul!”. 

Aspectul negativ al acestei retrogradări tocmai pentru că se realizează pe linia de 
delimitare dintre zodii, dintre domiciliu (Peşti) şi cădere (Vărsător) ucide mesagerul şi ne 
exilează într-o zonă de mari încercări. Cu această poziţie astrală intrăm într-o perioadă de 
patru luni de complicaţii sociale atât de sever inserate în societate încât la un moment dat 
vom constata că în fiecare zi se întâmplă ceva important, fiecare zi aduce cu ea o nouă 
scară pe care trebuie să urcăm sau măcar o nouă treaptă. Nimic nu este simplu şi delicat 
aici şi nu ţine de interpretarea personală sau de o anume înţelegere, ci de faptul că sunt 
mobilizate împotriva firii, împotriva curentului, împotriva propriului mesaj energii care 
vor rupe armonii, vor distruge cămine sau le vor scufunda într-un ocean de lacrimi. Acolo 
unde se sădeşte o plăntuţă a iubirii acolo se vor scurge râuri de lacrimi pentru a o uda şi 
tot acolo nu vor mai avea loc germenii altor idealuri, luptându-ne cu dorinţa şi plăcerea de 
a menţine această dragoste, dar şi cu disperarea că soluţiile profesionale sau sociale nu 
mai au loc şi deci în acest sector viitorul poate suferi cumplit. 

Dacă ne gândim că uneori previziunile astrologilor şi nu numai sunt încărcate de un 
dramatism aparte, să ne gândim de câte ori am făcut sacrificii pentru a proteja dragostea 
unui apropiat şi nu pe cea proprie, de câte ori am respirat aerul sacrificiulului fără a avea 
certitudinea că dincolo de el mai există ceva viabil sau real, de câte ori am iertat o greşeală 
dureroasă a cuiva fără să o confundăm cu satisfacția ori confortul inexistenţei unui conflict 
direct sau deschis. În marea majoritate nu ne coordonăm viaţa pe baza acestor reguli şi 
când le vede în jur o bulină neagră, o pată lipită de creier sau o răutatea ascunsă cu mare 
grijă ne controlează impulsurile şi alegem să fim nemulţumiţi de ceea ce nu avem, în loc să 
ne adaptăm la cât avem, să ne lăsăm tulburaţi de dizarmonia comportamentală a celor din 
jur în loc să ne căutăm un loc izolat în care să ne construim propria armonie. Neptun va 
sancţiona toate aceste elemente incomplete sau eronate de comportament, ne va lovi în 
ceea ce facem de mult şi facem greşit, în ceea ce nu putem lăsa în urmă, va face printr-o 
vrajă ca pietrele pe care le ducem cu mândrie la gât ca pe nişte coliere să degaje în jur un 
miros urât şi prin asta să devenim respingători. Cine nu are pietre legate de gât nu are de 
ce să suporte această formă specială de influenţă a retrogradaţiei neptuniene. Dacă 
astrologia nu ar vorbi despre oameni, despre obiceiurile lor şi despre înclinațiile şi 
desconsiderarea pe care aceştia o au faţă de viaţă poate previziunile ei nu ar fi atât de 
dramatice. 

În a doua parte a zilei va fi vizibil un element straniu ce se va construi dintr-o relaţie 
neobişnuită între Lună şi Jupiter. Chiar dacă în jurul orei 11,00 cele două trec printr-un 
sextil, ambele pe grade anaretice, aducând o explozie de scurtă durată de spirit justiţiar, cu 
cât Luna se va adânci în tranzitul ei prin Rac, savoarea şi răcoarea unei păduri bătrâne ne 
va chema, ne va invita, ne va magnetiza şi asta ne va aduce o fascinaţie către mister, către 
ceea ce poate fi aplicat imediat sau ceea ce credem la acest moment că putem face. Acesta 
este momentul când ni se va părea că ne vom adapta uşor noilor condiţii, dar ne vom 
înşela pentru că acum nu se pune probleme unor fapte, ci totul se consuma la nivel de 
gând, de intenţie. Trecerea lui Jupiter în Taur în cursul zilei de mâine ne aduce noi 
responsabilităţi şi noi deschideri, preocupări diferite chiar şi de ceea ce gândim acum. Am 
zăbovit asupra acestei idei pentru a nu ne tulbura dacă mâine brusc ne vom schimba 
planurile pe care ni le facem azi cu atât de multă insistenţă. 

Prin urmare, ziua de 3 iunie este o zi de trăire personală într-o zonă a încercărilor 
fără izbândă, a rememorărilor dureroase şi a atracției către informaţii disparate ce nu 
poate coexista într-o formă unică. Neputând să împăcăm pe toată lumea, avem conştiinţa 
unui viitor complex, în care fiecare din cei care ne apar azi au un rol decisiv. Acum ne vom 
tulbura puternic şi vom crede că totul se năruie. Disperarea este o mare încercare a fiinţei 
umane şi ea se pare că este cea care ne spune că oţetul este diferit de apă, că într-o formă 
de deschidere mistică sau comună, eroarea săvârşită împotriva unui grup este privită 
diferit din unghiul celui care o săvârşeşte decât din unghiul celor faţă de care s-a săvârşit. 

Fluxul energetic deplasându-se de la punct către un sector de cerc, prin expansiune, va 
trebui să primească un feedback uniform, unitar care va avea o formă mai mare de acţiune 
decât cea emisă. Aşa se spune că un gând emis se va întoarce înapoi cu toată energia 
similară pe care o întâlneşte în jur şi la fel, prin analogie, azi oamenii se vor uni împotriva 
celui care săvârşeşte şi cea mai mică eroare. „S-au unit toţi împotriva mea!” îi vom auzi pe 
mulţi spunând azi sau chiar dacă nu vor spune le vom citit pe chip teama unui contact 
direct cu feedback-ul negativ. 

Ceea ce se iniţiază acum are savoarea unei mari lecţii de viaţă şi se traduce în fapte ca 
o formă specială de a decide, înţelege oamenii sau ajuta. 


Sâmbătă, 4 iunie 
Sambata 4- 6-2011 0:07 Luna (Can) Opp [Cap] Pluto 
Sambata 4- 6-2011 2:32 Luna (Can) Squ (Ari) Lilith 
Sambata 4- 6-2011 6:52 Luna (Can) Squ [Lib] Saturn 
Sambata 4- 6-2011 16:56 Jupiter (Ari) --> Taurus 
Sambata 4- 6-2011 20:46 Luna (Can) Sex (Tau) Mars 
Sambata 4- 6-2011 21:50 Luna (Can) Sex (Vir) Juno 
Sambata 4- 6-2011 22:56 Mercury (Gem) Sex (Ari) Uranus 


S-a încheiat perioada expansiunii şi a pionieratului, a acţiunilor rapide şi unele 
dintre ele şi eficiente. Abia peste 11 ani Jupiter va reveni la tumultul vieţii sociale şi intime 
aşa cum l-a predispus de la începutul anului până acum. Dacă valorile şi evenimentele de 
la începutul anului şi până acum au merg mult pe latura intuitivă şi până şi cei mai 
raţionali au lăsat puţin garda jos încercându-şi norocul pe un sector asupra căruia nu 
aveau control obţinând rezultate notabile, trecerea lui Jupiter în Taur este un mare 
eveniment al acestui an şi unul care va face din scena socială axată pe un scop, o direcţie, o 
masă amorfă ce nu va urmari un scop precis, ci doar orientări scurte şi motivate de nevoi 
imediate. Începând de azi plăcerile materiale devin prioritare nu prin statutul pe care îl 
conferă, ci prin toleranţă la care ne îmbine, prin pasivitate, prin ritmul lent, dar şi printr-o 
nevoie acută de expansiune teritorială, spaţială, printr-o atracţie către ceea ce este fix, 
stabil, static sau foarte puţin mobil. Dacă privind toate acestea prin tendinţa distructivă a 
Berbecului, valentele conservatoare ale lui Jupiter în Taur par ca o ploaie binefăcătoare de 
vară, ca un element ce inspiră stabilitate, echilibru şi ponderaţie, atunci când facem 
trimitere la toate proiectele îndrăzneţe pe care le-am iniţiat de la începutul anului până 
acum, pauză de masă prelungită pe care ne-o va oferi Jupiter în Taur până în iunie 2012 
nu este deloc binevenit şi nici nu va fi plăcută. 

În Taur, Jupiter se axează pe două direcţii: 

1. acumulare de valori, ponderaţie pe proiecte aflate deja în derulare, uniformizarea 

tendinţelor de acum; 

2. epuizare prin exacerbarea simţurilor, ambiţie de a aboli regulile care cer 
utilizatorului efort sau implicare activă, reducerea regulilor morale la un minim de 
subzistență, visul de a găsi surse inepuizabile de plăcere. 

Este lesne de înţeles că aceste impulsuri antagoniste nu se vor impune haotic, ci pe 
tipicul şi frecvenţa deja existentă, pe schema de acţiune pe care am construit-o deja şi cu 
echipa pe care ne-am ales-o. Diferenţa dintre creaţie şi dezordine, privite la nivel major, şi 
dintre ordine şi dezordine la nivel interior, justificată printr-o acută nevoie de echilibru ne 
va aduce la lumină semnele puterii personale într-un mod atât de concret încât pentru tot 
restul vieţii ele vor rămâne vii în minte. 

Reproducând acest model, îndrăzneala oamenilor spre a construi noi direcţii de 
explorare a ştiinţei, tehnicii, a misterelor universului său a psihicului uman are prin 
Jupiter în Taur un moment magnific, unul practic, ce va încununa semnele, anunţul, ţinta, 
ideile ori inspiraţia ce au fost lansate în prima jumătate a anului. Acum din sămânţa 
despre care am aflat din cărţi, din povestiri sau din amintirile depozitate în subconştient 
se ridică primul rezultat, primele frunzuliţe, apar primele semne de eficiență şi primele 

rezultate. Până să le vedem conturate cu adevărat va trebui să treacă un an de zile şi apoi 
încă un an de zile pentru a le înţelege şi apoi încă unul pentru a le putea valorifica prin 
reproducere sau strămutare într-un alt domeniu, dar asta este mai puţin important acum. 
În acest moment semnalul de armonie sau dizarmonie, de boală sau vindecare este semnul 
unei realităţi pe care va trebui să o înfruntăm în următoarele 12 luni. 

Dacă ieri retrogradarea a fost secondată de un careu ridicat de Mercur, azi ingresul 
lui Jupiter în Taur va fi susținut de un model de gândire iute, ager, abil, derulat într-o 
mare viteză sau genial de simplu şi eficient. Acest sextil Mercur-Uranus este semnul că 
vom şti ce să facem, cum să ne alegem anturajul, proiectele, cum să ne stabilim idealurile 
şi cum să gestionăm patrimoniul personal pe care îl deţinem deja. Relaţiile intime au pe 
acest tranzit o mare importanţă şi ele nu trebuie neglijate. Când îşi vor vorbi, oamenii vor 
face un schimb complex, unul care implică o relaţionare pe mai multe planuri şi prim mai 
multe module energetice, în aşa fel încât dintr-o relaţie profesională se poate ajunge la una 
intimă sau invers, depăşindu-se barierele pe care mentalitatea dezvoltată până acum le 
punea. Se simte intens şi complex, dar în puseuri lente şi largi, cu repercusiuni ale faptelor 
pe luni, poate chiar ani de zile. Dacă pe tranzitul prin Berbec, Jupiter ne aduce acţiunea şi 
reacţiunea într-o interval cât mai mic de timp şi spaţiu, cele două acum în Taur se 
depărtează unele de altele, fără a slăbi intensitatea legăturii, cu scopul de a cuprinde între 
ele, în magnetismul ce le leagă, în dragostea lor, cât mai mult spaţiul, cât mai multe 
elemente, cât mai multe valori. Aceeaşi formă de extindere dezvoltată de Jupiter acum va 
fi direcţionată mai mult spre a cultiva mai multe seminţe, fără a ne preocupa câtuşi de 
puţin de efortul mare pe care trebuie să-l depunem pentru asta. 

Astrologii sunt obişnuiţi să creadă că Jupiter în Taur aduce soluţii în administrarea 
banului public, descoperirea de noi surse neconvenţionale de energie, mijloace speciale de 
a-l face pe om să se simtă bine, înseamnă că nu cunosc natura interioară a Taurului care 
îşi transforma toată senzualitatea în acid, în venin şi nu se linişteşte până când nu arde, nu 
pârjoleşte totul în jur. Pentru că zodia Gemenii este un semn efector al planurilor din 
Taur, ambițiile de descindere, de imixtiune, de expresie agresivă a unui stat împotriva 
altuia, a unui individ împotriva aproapelui său va căpăta după iunie 2012, după ce Jupiter 
va îşi va finaliza notițele, o expresie malefică direct proporţională cu ceea ce vom dezvolta 
până atunci. 

Ceea ce laudă de fapt astrologii care văd în încăpăţânarea ce ne vine dinspre Taur 
doar stabilitatea elementului pământ, doar rigiditatea celui care cunoaşte valoarea muncii 
şi sârguinţa efortului pentru atingerea propriului scop este un fel de soluţie de rezervă, un 
fel de bogăţie în informaţii, de fertilitate omniprezentă, ca umiditatea atmosferică — un 
element esenţial stabilirii indicelui de confort sau a bunei dezvoltări a plantelor. Misiunea 
acestei energii ce vine din zodia Taur este aceea ce a lărgi spaţiul până când totul se 
înglobează într-un singur element, puternic, imbatabil. Aceasta este puterea care ne va 
veni din trecerea lui Jupiter în Taur, iar sentimentul de unitate, de apartenenţă la un grup 
în tot acest interval ne va da putere şi ne va amplifica speranţa că zilele ce vor veni vor 
avea mai multă bucurie pentru noi. La fel, bucuria, prin Taur, este un semn rigid, brut, 
care poate deveni o masă cleioasă, murdară, mlăștinoasă, umedă, sau poate lua forma 
mierii pe care hărnicuţele albine ne-o ofere. Albina recoltează nectarul florilor cu ajutorul 
aparatului bucal (trompă) și îl înmagazinează în gușă, unde sunt amestecate cu salivă, iar 
la sosire în stup transferă conţinutul zaharat albinelor din stup, care îl prelucrează în 
continuare, până se obţine produsul finit. Într-o analogie perfectă cu trăsătura lui Jupiter 
în Taur hărnicia, organizarea, dar şi acele părţi ale corpului pe care minunatele făpturi le 
folosesc pentru a produce acest produs sunt doar câteva analogii cu care natura nu 
conteneşte să ne uimească. 

La polul opus — mlaştina — este o formaţiune neaerisită, cu exces de umiditate, în 
care plantele nu intră în putrefacție, ci se turbifică. Dacă mlaştina este bine cunoscută prin 
caracterul său periculos, în care nu au stabilitate, nu poţi merge, dar nici înota, tufărisurile 
pe care aceasta le conţine sunt adevărate oaze pentru păsările care preferă zonele izolate, 

locuri în care îşi depun ouăle şi înfiinţează colonii. Extinzând această comparaţie cu cadrul 
natural, nu putem să nu facem trimitere la o veche legendă aztecă prin care se explică 
stabilirea capitalei acestui popor la Tenoctitlan. Huitzilopochtli, Zeul-Soare al aztecilor, le- 
a profeţit acestora, pe vremea când duceau o viaţă nomadă, trăind din vânătoare în partea 
de nord a Mexicului de azi, că îşi vor stabili capitala pe o insulă unde un vultur stând pe un 
cactus va devora un şarpe. În zonă mlăştinoasă, actualul Ciudat de Mexico, nerevendicată 
de niciun popor ce trăia pe atunci în acea vreme, s-a împlinit această profeţiei şi în felul 
acesta s-a pus bazele unui aşezământ care avea să devină capitala unuia dintre cele mai 
sângeroase naţiuni din istoria omenirii. Deşi nu au fost niciodată un popor limitat, având 
cunoştinţe avansate de astronomie, matematică, medicină, aztecii nu pot fi judecaţi pentru 
mentalitatea lor primitivă prin care sacrificau anual circa 50-60 de mii de persoane, 
trăsătură care, din punct de vedere astrologic, se află pe frecvenţa zodie Scorpion, 
glorificând acest semn într-un mod cum nimeni nu a reuşit vreodată. 

Într-o compoziţie ce unora le poate produce un uşor dispreţ, gustul şi savoarea 
minunată a mierii, în raport cu mirosul permanent de sânge, cadavrele uitate deja în 
putrefacție care erau abandonate cu zilele pe lângă pereţii templelor aztece sunt două mari 
extreme ce ne vin dinspre Taur şi de care vom avea parte în următoarele 12 luni prin 
intervenţia justiţiarului Jupiter şi al obsesiei sale de a aduce totul la lumină, de a prezenta 
totul în mod deschis şi de a expune ceea ce dă semne de independentă pentru a i se oferi 
dreptul la viaţă. Aşa după cum se poate deduce, de noi şi de modul cum ne-am construit 
până acum depinde pentru a alege spre ce extremă ne îndreptăm. 

Prin urmare, ceea ce începem acum este semnul unei schimbări majore. Viaţa este 
îndreptată spre un sector care, celor ce nu au acţionat conştient şi s-au lăsat purtaţi de 
visuri sau inspiraţii de moment, le va părea nouă sau o continuarea firească a unei munci 
asidue desfăşurată în prima parte a acestui an. Tot ceea ce implică muncă şi efort, schimb 
de experienţă sau investiţie ne încântă şi pornim pe acest drum cu optimism şi încredere. 

În afara trăsăturilor generale ce se vor eşalona în tot intervalul de 12 luni cât va dura 
tranzitul lui Jupiter în Taur, ziua de azi ne îndeamnă să luptăm împotriva coşmarurilor, a 
neputinței, a barierelor de limbaj, ne îndeamnă să călătorim cu gândul său cu inima în 
lumină sau întuneric fără a trăi dilema lui “bine” sau “rău”. O stranie libertate de expresie 
ne îndeamnă azi să ignorăm avertismentele ce ne vin în timpul nopţii, să râdem de visele 
care ne populează somnul, de senzațiile pe care le avem, chiar şi de durerile, deci 
avertismentele fizice pe care le avem în timpul nopţii, pe motiv ca ziua, la lumină, 
demonul suferinţei fuge. 

Recomandarea pentru această zi este de fapt o invitaţie la maturitate şi sinceritate 
faţă de sine. Următoarele luni nu sunt luni care să ne dicteze ce drum să alegem, ci luni 
care ne vor tenta, ne vor magnetiza, ne vor păcăli sau şantaja să ne abandonăm puterea de 
decizie, discernământul pe motiv că nu ceea ce trăim sau simţim reprezintă iluzia, ci faptul 
că vreodată am putea schimba asta. 


Duminică, 5 iunie 
Duminica 5- 6-2011 8:29 Luna (Can) Sex (Tau) Venus 
Duminica 5- 6-2011 15:09 Mercury (Gem) Squ (Pis) Chiron 
Duminica 5- 6-201118:00 Luna (Can) --> Leo 
Duminica 5- 6-201118:24 Luna (Leo) Squ (Tau) Jupiter 
Duminica 5- 6-2011 21:01 Mars (Tau) Tri (Vir) Juno 


Ultima zi de Rac (Lună în Rac) ne aduce o senzaţie de greutate, de necuvinte, de gol, 
de substituire, de neînțelegere şi prin aceste rezonante negative visul că putem înfăptui 
lucruri măreţe, că ne putem detaşa de valorile neesenţiale pentru a hrăni o plantă firavă ce 
în timp va deveni un copac falnic, se topeşte în senzaţii neplăcute, stări de nervi, iritare, 
dorinţe de răzbunare, aversiune sau chiar agresivitate verbală. 

În raport cu vibraţiile majore ale zilelor anterioare, careul Mercur-Chiron şi spre 
seară trigonul lui Marte cu Junon aduce vibrații atât de contrare încât, chiar şi cei 

neinteresaţi de senzaţii subtile vor fi surprinşi ca în interiorul lor, în fiecare gest, în fiecare 
demers există o dualitate stranie, ca binele şi rău şi-au dat mâna şi vor acum să-şi facă pe 
scenă propriul dans. Acest lucru va fi vizibil printr-o accentuată incertitudine, printr-un 
gen de neastâmpăr ce va pune stăpânire pe noi şi ne va tulbura la fiecare pas pe care îl vom 
face. 

Unii vor prefera să-şi petreacă ziua în casă, în faţa televizorului sau citind ori 
dormind şi zvârcolindu-se în pat sub imperiul unor vise adânci şi tulburătoare, iar alţii vor 
dispreţui cei patru pereţi ai camerei preferând locurile deschise, respirând aerul care vine 
de peste dealuri oferindu-le astfel senzaţia că preiau din forţa şi plenitudinea lui. Nu va 
conta că tendinţele acestei zile, în prima sa parte, ne vor duce spre păcat, iar în a doua spre 
ispăşire într-un ritm fluid, lin, simplu de parcă totul ar fi predispus să se întâmple aşa, de 
parcă totul ne este dat să trăim, şi suferinţa şi bucuria, într-o absenţă totală a liberului 
arbitru. 

Liberul arbitru al acestei zile survine în jurul orei 18,00 când Luna trece în Leu şi 
când atinge punctul de armonie cu Uranus din V. Acesta este momentul când înţelegem şi 
ne desprindem de o informaţie falsă, de o minciună spusă intenţionat sau de o alegere 
greşită. Acesta este momentul când semnele unui viitor tulbur, agresiv este perceput în 
luciul unei oglinzi sparte ori zgâriate de timpul neiertător. Adevărul acestui moment poate 
fi atât de neplăcut încă unii îl vor refuza în faţă, iar alţii se vor izola în alcool, activități 
mondene, conversații epuizante sau muncă istovitoare. 

Aspectul tulburător al acestei zile vine din faptul că oricât de multe previziuni s-ar 
face, în aspectul bun sau negativ ele pot fi controlate de viziunea fiecăruia. Totul se 
ascunde în spatele unui parfum discret şi fin sau dincolo de rotocoalele generoase ale unui 
fum. Orice privire care le pătrunde nu îi poate spune simțului cum să reacționeze pentru 
că azi totul este răsturnat: vedem cu urechile, mâncăm cu ochii sau auzim cu mâinile. 

Prin urmare, ultima zi a săptămânii este semnul că ne-am desprins corabia de la 
țărm şi oricât de mult ne-am păcăli că ştim precis unde mergem, plutim în derivă. Pentru 
a nu ne lasă tulburaţi de ceea ce aflăm sau experimentăm azi ne hrănim cu bucurii limitate 
pe care cadrul îngust al unei bărci ni le oferă. Ori ne bălăcim în apa din jurul ei, ori ne 
bucurăm de lumina şi înţelepciunea soarelui, ori scriem versuri chipului pe care apa 
clipocind ni-l reflectă. Nimic din ceea ce ni se întâmplă azi nu ni se pare o îngrădire şi 
tocmai de aceea pe valul molcom al acestui traseu simţim că putem face aproape orice, dar 
ceea ce facem nu este ceea ce ne-am dorit. 

Aspectul de tranziţie, de trecere de la o stare la alta ne aduce o zăpăceală teribilă. 
Gândurile nu mai sunt la locul lor şi nici simţurile, iar ceea ce se ridică în abur sau aromă 
este întâmpinat cu mâinile murdare de munca săvârşită de la începutul anului sau cu 
ochiul plin de prejudecăţi. 

Recomandarea pentru această zi este o invitaţie le a privi momentul ca pe o colecţie 
de evenimente răsturnate. Eminescu, în minunata sa înţelepciune, ne-a lăsat poezia Lacul 
ca o expresie a acestei contradicții între sentiment, viziune şi simțul lumesc, dar şi ca un 
liant între toate acestea ce sunt din start diferite între ele. Dacă priveşti Lacul lui Eminescu 
în absenţa unuia dintre acestea trei elemente te învăluie banalul. Prin cele trei el îţi oferă o 
perspectivă magnifică asupra vieţii, cea pe care limitele gândirii sau a experienţelor de 
până atunci nu le putut cuprinde. Şi oricât de mult i-ai aprofunda înțelesurile simţi că nu 
te depărtezi nicicum de luciul său şi că adâncimile îi rămân veşnic într-o depărtare 
melancolică. 

Luni, 6 iunie 


Luni 6- 6-2011 1:19 Luna (Leo) Tri (Ari) Uranus 
Luni 6-6-2011 6:02 Luna (Leo) Sex (Gem) Mercury 
Luni 6- 6-2011 8:51 Luna (Leo) Tri (Ari) Lilith 

Luni 6- 6-2011 12:33 Luna (Leo) Sex [Lib] Saturn 
Luni 6- 6-2011 21:47 Sun (Gem) Sex (Leo) Luna 


În luna iunie puţine vor fi zilele care vor înclina spre banal sau măcar spre o 
valorizare superficială a trăsăturilor socio-profesionale ori a tonusului. Întreaga lună vom 
fi puşi în situaţia de a cerceta în locurile de care ne-a ţinut la distanţă, de a dezvolta o 
abilitate practică pe care să fim dispuşi să o oferim la schimb în perioada iulie-septembrie 
2011. 

Cerul acestei zile ne aduce însă şi un privilegiu. Zgomotul de fond azi ia o formă 
plăcută şi orice pas pe care îl săvârşim pe spaţiul public ne aduce beneficii, ne încurajează, 
ne ajută să ne exprimăm în formă scrisă sau vorbită, ne ajută să înţelegem subtilităţile 
unei conversații sau să ne stabilim repede ţinte realizabile. 6 iunie este o zi de eficienţă, de 
înţelegere, de încercare, în urmă unei ample mobilizări, pentru a depăşi diferenţele de 
opinie, de înţelegere, de structură sau chiar diferenţele de gândire. 

Nu doar ziua, ci şi noapte de dinainte ei ne umple de multă determinare şi dacă 
reuşim să vorbi mult mai bine şi mai corect, dacă suntem inspirați şi atenţi la mesajul 
primit sau oferit, relaţia cu banii, cu valorile mobile, cu acele obiecte achiziţionate de 
curând este una foarte bună. Prin asta nu trebuie să se înţeleagă că numărul lor este 
influenţat de astre, ci calitatea prin care îi folosim, ce cumpărăm cu ei, cum ne justificam o 
cheltuială sau cum îi economisim ori cum refuzăm să achiziţionăm un obiect ce nu este în 
mod imperios necesar acum. 

Momentul cel mai dificil al zilei va fi dimineaţa, pentru că sentimentele, văzându-se 
libere şi eficiente, agită poftele, gusturile ciudate, dorinţa de aventură, de a întinde coarda 
mai mult decât este cazul, de a uza de un drept mai mult decât este cazul. Depăşirea 
acestui moment implica în mod obligatoriu o jalonare a nevoilor, o reeşalonare a 
posibilităţilor şi, dacă rămâne ceva, ne putem permite, însă doar în acest registru, chiar să 
acţionăm abuziv, dincolo de limitele cunoscute, fără a perturba echilibrul şi fără a 
transforma ipostaza neobişnuită şi benefică într-un fiasco. 

Prin urmare, prima zi a săptămânii este o zi simplă, care ne îndeamnă spre a ne 
depăşi limite, dar ne şi protejează conştiinţa de rupturi bruște, de complicaţii sau 
stricăciuni. Azi dăm uşor vina pe cei puternici, abili sau curajoşi care ştiu să-şi folosească 
abilităţile pentru a uza eficient de averea pe care o deţin. În special în cursul dimineţii 
gândurile par să fie răvăşite, iar deciziile pe care le luăm acum nu se finalizează pentru că 
sunt încărcate de eroare. Nu se va pune problema de greşeală sau pierderi substanţiale, ci 
de necunoaşterea situaţiei concrete care cere acum soluţionare sau de absenţa abilităţilor 
necesare de a lucra după cum ne cere momentul. 

În a doua parte a zilei corpul se adaptează, mintea de asemenea şi dorind vom 
considera că putem face față mai uşor la acele încercări care ne vin din anturaj. Nu vom 
mai avea „şansa” să trecem prin ceea ce ne-a încurcat de dimineaţă pentru a dovedi că ne- 
am intrat în ritm, dar vom avea de înfruntat primele semne ale unor alte forme de 
neputinţă, nesincronizare sau incertitudine, ce vor veni din alte unghiuri, cele ce se 
împlinesc mâine. 

Recomandarea pentru această zi vine din fondul inepuizabil de proverbe şi zicători: 
„Nu lăsa pe mâine ce poţi face azi!” 

Marţi, 7 iunie 
Marti 7- 6-2011 1:06 Mercury (Gem) Sex (Ari) Lilith 
Marti 7- 6-2011 4:58 Luna (Leo) Squ (Tau) Mars 
Marti 7- 6-2011 12:05 Luna (Leo) Tri [Sag] Node 
Marti 7- 6-2011 18:24 Luna (Leo) Squ (Tau) Venus 
Marti 7- 6-2011 22:32 Luna (Leo) --> Virgo 
Marti 7- 6-2011 23:39 Mercury (Gem) Tri [Lib] Saturn 
Marti 7- 6-2011 23:41 Luna (Vir) Tri (Tau) Jupiter 


Azi oamenii trec nu doar de la un sextilul Soare-Lună, binefăcător în informaţii, în 
forme de utilizare a voinţei sau de deschidere într-un fel plăcut şi jovial faţă de informaţie, 
ci trec de la bucurie la seriozitate, de la acele forme de exprimare mobile şi plăcute, la 
dificultăţi semantice, la complicaţii birocratice, la schimbări ale formularelor, la dificultăţi 
de înţelegere ce nu produc fisuri sau neplăceri, ci aduc un gen de schimb ce obligă la un 
salt calitativ. Azi suntem invitaţi să învăţăm mai repede, să scriem mai repede, să ne facem 
temele într-un timp record pentru că ne ajung din urmă alte restanţe pe care nu le vom 
putea soluţiona aşa cum trebuie. 

Contrastul pe care îl prezintă sextilul Mercur-Lilith din timpul nopţii şi trigonul 
Mercur-Saturn care se împlineşte la finalul acestei zile ne incită curiozitatea şi ne duce 
într-o zonă a disconfortului datorat urgentărilor. Dacă în primul caz Luna în Leu ne 
încurajează să credem că putem face mai mult decât este cazul, că dacă simţim într-un 
anumit fel atunci acel sentiment este unicul adevăr care există în jur, în al doilea caz prin 
Luna, deja situată în Fecioară, ne va încerca o uşoară îndoială, un disconfort. În ansamblu, 
cele două impulsuri ne aduc într-un punct unde inima cere, dar corpul nu ne susţine, unde 
ambițiile şi dorinţele sunt perfecte cât se va pune problema aplicării lor, din momentul în 
care se riscă sau se mizează pe o oportunitate aflată în viitor, necunoscută acum, se pierde. 
Trigonul Lună-NN, format în separaţia careului Lună-Marte, aduce o prea mare 
determinare pe situaţii mici, o disproporţionalitate între intenţie şi acţiune, între ceea ce 
dorim să realizăm şi ceea ce putem face. 

Dacă în acest cadru al comportamentului lucrurile vor fi evidente prin contrastul 
dintre „vreau să fac” şi „pot să fac” în sfera sentimentelor sau a gândurilor predispoziţiile 
astrale aduc multă confuzie şi rătăcire. Se gândeşte prea repede şi incomplet, egoist sau 
pesimist şi niciun demers nu pare să fie dus la finalitate aşa cum s-a stabilit iniţial. 
Ajustarea demersurilor, completarea sau schimbare lor nu reprezintă decât aducerea la 
lumină a unor elemente negative de gândire şi simţire, a unor rebuturi, a unor dificultăţi. 
Cea mai mare parte a zilei ne-o vom petrece sub influenţa careului Luna-Venus şi din 
această cauză relaţiile de factură personală sunt puternic mobilizate. Experiențele sunt 
greşit observate, interpretate şi vom avea impresia că trăim într-un mediu ostil, că suntem 
obligaţi să trecem prin tensiuni emoţionale pe care nu vom şti că le soluţionam şi că ele 
sunt lovite deopotrivă de agresivitate şi inconstanţă, în aşa fel încât interacţiunile produc o 
uşoară teamă. Pentru că nu vom şti ce se poate rezolva şi ce nu din ceea ce parcurgem azi 
vom lăsa impresia unui comportament irațional. 

Cu toate acestea ne vom comporta ca şi cum le vom şti pe toate, ca şi cum nimic din 
ceea ce vine spre noi nu ne ia prin surprindere, suntem conştienţi de ceea ce dorim să 
obţinem de la această zi însă nu dispunem de mijloacele necesare, de erudiţia necesară, nu 
avem ceea ce pretindem că avem pentru a soluţiona. 

Prin urmare, 7 iunie este o zi de balans între două extreme, între două tendinţe, 
între două elemente de dinamică socială sau între un îndemn social şi unul personal. 
Multe blocaje de natură relaţională ne vor ţine la distanţă de soluţii miraculoase sau 
rezolvări rapide ale unor demersuri ce ar trebui să se petreacă azi. Indiferent că gândim să 
acţionăm, că intenţionăm sau sperăm totul ni se pare o imensă povară. Ceea ce contravine 
însă impulsurilor, ceea ce se dovedeşte a fi negativ într-un mod evident va atrage o mare 
masă de complicaţii şi obstrucţiuni, adică întreaga energie negativă cu scopul de a 
eticheta, de a se stabili un diagnostic, de a se oferi prin asta un exemplu. Mulţi vor înţelege 

din acest gen de comportament faptul că acum li se oferă ocazia să compenseze o greşeală 
din trecut cu o faptă bună de acum, o ezitare sau o răutate de altădată cu o protecţie, un 
demers făcut absolut gratuit, un sprijin acordat unui necunoscut sau unei persoane cu care 
nu există o legătură specială sau una bazată pe ajutor reciproc. 

Recomandarea pentru această zi este aceea de a sta departe de tentaţii. Ceea ce este 
mare, grandios, uşor de obţinut, perfect, plăcut sau cu dedicație specială are o componentă 
negativă pe care nu suntem pregătiţi să o gestionăm. Vor face faţă acestor situaţii cei care 
din punct de vedere moral, spiritual sau volitiv sunt peste medie, adică acele persoane care 
s-au mai confruntat cu ele şi le-au soluţionat corect. Este vorba deci de o anume 
experienţă. Cu toţii vom considera că ştim ce se întâmplă, dar spre seară când vom cântări 
totul în intimitate vom constata altceva. 


Miercuri, 8 iunie 

Miercuri 8- 6-2011 0:08 Luna (Vir) Opp [Pis] Neptune 
Miercuri 8- 6-2011 7:55 Luna (Vir) Opp <Pis> Chiron 
Miercuri 8- 6-2011 10:00 Luna (Vir) Tri [Cap] Pluto 
Miercuri 8- 6-2011 19:29 Luna (Vir) Squ (Gem) Mercury 
Miercuri 8- 6-2011 22:07 Chiron <Pis> S/R 


Intrarea lui Chiron în mers retrograd aduce ezitare, tristețe şi îndoială în proiectele 
pentru derularea cărora este nevoie de speranță optimism, încredere gi credința. Chiron se 
va afla în postura statică toată ziua şi tocmai de aceea forța sa se va axa mai curând pe a 
identifica, atât în viaţa socială cât şi în cea personală, care sunt elementele care au nevoie 
de acea susţinere suplimentară, care dintre ele cer raportare la un alt nivel sau se 
încadrează într-un alt demers ori solicită o ajustare prin mijloace neconvenţionale. 
Momentul static al lui Chiron aduce motivul revenirii ca pe un element informaţional. Se 
cere astfel întoarcerea spre vechi elemente de conduită, spre ceea ce se poate dovedi 
eficient, spre ceea ce implică finalul unui drum sau limită a puterii personale. Acest 
element îşi extrage motivaţia din obstrucţiuni sociale, din nemulțumiri personale, dintr- 
un crez personal ce implică deopotrivă disciplină şi hotărâre. Eliberarea tensiunii fizice 
printr-un discernământ marcat de îndoială ne aduce scena socială într-o reverberaţie 
neplăcută ce va lăsa impresia că tot ceea ce se va întâmpla începând de mâine nu prea va fi 
aşa cum ne dorim. Din start se va porni deci cu o apreciere falsă. Chiron static nu va 
menaja niciodată dorinţele, aşa că dacă urmărim să ne coordonăm faptele în aşa fel încât 
să ne ducă la îndeplinirea unor aspirații (fără să conteze dacă sunt vechi sau noi), nu 
facem decât să ne depărtăm de informaţia reală ce ne vine acum dinspre Chiron retrograd 
şi care se traduce prin spirit autodidact, prin automodelare. 

Mulţi vor privi misiunea lor pe această planetă ca pe un fapt desuet, ca pe o 
explicaţie demnă să filmele ştiinţifico-fantastice sau ca pe un element de dinamică 
ezoterică pe care nu şi-l poate aplica şi deci în afara căruia se va situa. Orice am gândi, 
nimic din ceea ce vine spre noi azi nu ne îndeamnă să ne stabilizăm gândurile pentru a 
ierta, înţelege, ajuta, pentru a ne folosi calităţile prin simt umanitar, nu pecuniar, pentru a 
ne dezvolta o anume percepţie, pentru a ne purifica sufletul, pentru a ne desprinde de 
ataşament şi a înţelege ce se află dincolo de cuvinte, gesturi sau dincolo de o întâmplare 
ori o suferinţă. Toate acestea vor pluti azi în jurul nostru şi chiar dacă intrăm în contact cu 
ele nu ne vor dizolva structura, nu ne vor modela nici antrena spre o direcţie constructivă. 
Azi ne vom comporta față de acestea ca şi cum sunt rele, negative, păguboase, aducătoare 
de complicaţii, suferință sau ghinioane, dar şi mijloace prin care suntem înşelaţi. Hm, sunt 
absolut convins că astrologia sau o altă ştiinţă esoterică va face azi parte din lista acelor 
elemente care păcălesc „fiinţa desăvârşită” a omul modern, acest homo fastfoodus de care 
înțelepţii din vechime au legat cele unele dintre cele mari dezastre pe care le poate 
comporta această planetă. 

Prin urmare, 8 iunie este o zi de tensiune interioară. Tentaţia de a ceda în faţa unei 
presiuni, de a recunoaşte ca fiind adevărată o informaţie falsă, o valoare deteriorată, un 

element incomplet sau fals este foarte mare. Oamenii îşi adresează cuvinte cu sensuri 
periculoase şi se încurajează unii pe alţii pentru a menţine în câmp telepatic egoismul, 
invida, bârfa, materialismul sau ignoranţa. Mulţi vor avea impresia că azi sunt în faţa unei 
iluminării şi că iluminarea nu-i vede. Mergând mai departe în această confuzie ei se dezic 
de multe din preocupările pe care le-au avut până acum, cele ce sunt tangente la buna 
comportare, la moralitate, la autocontrol sau înţelegere a sensurilor abstracte pentru a se 
mulţumi cu revenirea la preocupări pe care până nu de mult le situa la baza piramidei 
socio-profesionale sau în afara ei. 

Azi plouă cu diletanţi şi diletantismul practicat de aceştia nu este nici măcar 
original, ci o exprimarea contorsionată a spiritului gregar, o combinaţie ciudată între 
cunoştinţele primare cu cele pe care şi le-au însuşit din domeniu pe care acum îl neagă, 
adică o ipocrizie pe care vor dori să şi-o ascundă în spatele unui limbaj elevat sau invocând 
experiența personală. Azi niciuna şi nici cealaltă nu sunt elemente decisive care ajută 
destinul să meargă mai departe în această formă a negaţiei, ci inamicii acceptării şi 
aprofundării. 


Joi, 9 iunie 


Joi 9- 6-2011 5:08 Sun (Gem) Squ (Vir) Luna (Half Luna) 
Joi 9- 6-2011 5:39 Jupiter (Tau) Sex [Pis] Neptune 

Joi 9- 6-2011 7:42 Luna (Vir) Con (Vir) Juno 

Joi 9- 6-2011 11:10 Luna (Vir) Tri (Tau) Mars 

Joi 9- 6-2011 15:08 Luna (Vir) Squ [Sag] Node 

Joi 9- 6-2011 17:23 Venus (Tau) --> Gemini 


Una dintre cele mai interesante zile ale acestei săptămâni, dar şi a lunii şi a anului 
2011 deopotrivă este 9 iunie când Jupiter şi Neptun se întâlnesc în sextil, când cele două 
planete aduc pe firmamentul vieţii sociale un anunţ, o deschidere şi lansează o invitaţie la 
o formă stranie de unificare sau absorbţie. Sextilul Jupiter-Neptun, cu Neptun din 
domiciliu este un element de conciliere, de consens, de construire a unei baze pe care apoi 
noi elemente de ştiinţă, tehnică, noi forme de manifestare a creaţiei, a culturii în general 
să se înfiripe. Toate acestea se suprapun pe fondul dizarmonic pe care Pluton şi Lilith îl 
mai menţine încă, pe agresivitatea pe care maleficii Uranus, Saturn şi Pluton îl aduc 
acestui an prin menţinerea careului în T cardinal, dar şi prin fluctuațiile fireşti impuse de 
tranzitul planetelor individuale ce devin, în contextul macro al acestui an, surse de 
suferinţă sau deznădejde, exemple ale faptului că viaţa nu este pentru nimeni uşoară. 
Trăim vremuri complicate şi nu suferinţa în sine este scopul, ci ceea ce ascunde ea: ideea 
de misiune, de scop nobil, de ideal ce trebuie împlinit, de finalitate pentru care lucrează un 
grup, o voinţă colectivă ce ne animă sufletele. 

Împrejurările prin care aceste unghiuri devin misterioase ascund demersuri ce se 
pierd în evenimente sociale cu o însemnătate dificil de pus pe seama unor simple întâlniri 
sau convenţii. Pentru gândirea omului modern momentul de înţelegere, de fuziune, de 
armonie ce vine din acest unghi, din această conjunctură dată de relaţia dintre Peşti şi 
Taur oferă istoriei ipostaza extraordinară de a depăşi dificultăţi le limbaj, credinţă, de 
armonie socială între diferite etnii sau de a reface căldura şi dragostea unui cămin agresat 
de vicisitudinile vieţii. Dacă apelăm din nou la istorie şi nu foarte departe de acest 
moment, ci la tranzitul anterior al lui Neptun în Peşti, găsim anii 1857 şi 1858 când Jupiter 
şi Neptun s-au întâlni în acest unghi. Pentru Unirea Principatelor şi apariţia statului 
unitar naţional român aceşti doi ani a însemnat Adunarea Ad-hoc de la 1857 şi Convenţia 
de la Paris din 1858 — etape absolut esenţiale în îndeplinirea acestui ideal. Dacă în acest 
context facem trimitere la cuvintele lui Mihail Kogălniceanu „Unirea este cheia de bolta 
fără de care s-ar prăbuşi tot edificiul naţional” înţelegem entuziasmul şi pasiunea celor 
implicaţi pe acest unghi într-un asemenea demers social pentru a pune bazele unei 
structuri socio-administrative, dar nu oricum, ci într-o armonie misterioasă, specifică lui 
Neptun şi pe care o lansase încă din 1848 de când a intrat în Peşti, dată de la care se 

consideră că s-au iniţiat episoadele care au pregătit magnificul eveniment din 1859. 
Dacă rolul planetei Neptun este acela de a reînvia sentimentul unităţii naţionale, ca 
deziderat de grup, ca rod al ambiţiei singulare dezvoltată de un lider, Jupiter intervine în 
această ecuaţie cu abilitatea de a relaţiona, de a naviga prin urzeală de structuri sociale, de 
a depăşi etape, de a le comprima sau de a le oferi înfăţişarea rangului permanent, al 
titlului nobiliar moştenit din vechime, de a identifica acele valori care exploatate pot duce 
la împlinirea idealului comun. Făcând un simplu exerciţiu de rememorare sau recitind 
etapele Unirii de la 1859 înţelegem că relaţia celor două planete de acum este semnul unei 
descinderi sociale importante, indiciul că trăim vremuri de o mare însemnătate istorică şi 
că dacă ne considerăm ctitori ai noilor structuri nu greşim deloc. Ceea ce se iniţiază acum 
se va destrăma, structura în sine nu va avea o durabilitate mai mare decât un ciclul 
jupiterian de 11 ani, însă ceea ce va constitui soluţia de după înseamnă un nou salt 
evolutiv, o depăşire magnifică a multelor etape pentru a ne asimila unei structuri şi a 
câştiga timpul pierdut. Nu doresc să invoc motivul de 10 mai 1866 (Carol I depune 
jurământul in fata Parlamentului) si nici pe cel al lui 10 mai 1877 (proclamarea 
independenţei României) decât ca să amintesc faptul că în 1866 Jupiter şi Neptun au fost 
in sextil, iar in 1877 in trigon, semn al protecţiei speciale pe care aceste doua planete ni l- 
au oferit. Fără aceste evenimente azi am fi învăţat o istorie scrisă într-o altă limbă şi cu 
ajustări semnificative aplicate pentru a ştirbi din strălucirea unui popor care poartă cu el o 
soartă atât de minunată şi care îi este atât de străină. 

Prin noi valorile poporului sunt aduse în punctul de a reînvia un ideal. Prin aceste 
unghiuri şi raportând la lecţiile magnifice ale istoriei înţelegem că acum nu reprezentăm 
mai mult decât un sol fertil pentru generaţiile ce vor veni care, prin spiritul justiţiar, prin 
talente speciale vor ridica la rang de strălucire trăsăturile unui popor magnific, elementele 
sale reprezentative păstrate cu mare grijă şi în mare taină, calităţi neobişnuite pentru care, 
după regulile pe care le cunoaştem acum, nu va exista nicio explicaţie, ele vor apărea din 
normalitatea de a fi, din permanenţa pe care am cultivat-o cu mari sacrificii de-a lungul 
timpului. 

În această imensă structură socială, momentul împlinit azi ce nu se manifestă doar 
în spaţiul acestei zile, ci va merge mai departe extinzându-se asupra perioadei, chiar a 
întregului an, reprezintă un moment de trezire, de aprindere a unei scântei, de decizie şi 
identificare a acelor elemente care ne vor duce spre împlinirea unui ideal naţional. 
Judecând după faptul că la timpul acela, în secolul al XIX-lea, nevoia de stabilitate socială 
a fost unul din obiectivele principale, acum ea nu mai reprezintă decât un element auxiliar 
nevoii de stabilitate financiară sau de control al exploziei demografice ori a consumului. A 
ne impune o independenţă față de marii exportatori, a ne dezvolta propriul sistem de 
alimentare, a deveni o rudă a unei mari puteri, fără a ne schimba numele, straiele şi 
obiceiurile este acum un deziderat fantasmagoric, la fel cum părea şi Unirea Principatelor 
acum mai bine de un secol şi jumătate. 

La nivelul vieţii private aspectele pe care le împlineşte Luna vor alimenta o tensiune 
între nevoia de linişte, de armonie a căminului şi atracţia spre o viaţă socială tulbură, 
dezordonată, agitată sau periculoasă. Nevoia de linişte şi calm, pentru că ne este 
predispusa de unghiurile pe care le ridică Luna cu Junon şi Marte, când Venus este 
anaretic în Taur, reprezintă de fapt o formă de control şi este justificată de teamă de a nu 
pierde o acumulare anterioară, o achiziţie, un câştig, de a nu rupe contactul cu un factor 
social sau de a-i urmări ori spiona activitatea de aproape. Azi prieteniile sunt suspecte, 
mai ales cele care se menţin împotriva unui conflict anterior. 9 iunie nu este o zi a 
înţelegerii şi nici a soluționării, ci este o zi a conştientizării fricii de deposedare. Mulţi nu 
ştiu care sunt valorile de care sunt cel mai ataşaţi, nu ştiu care este pragul plăcerii şi de 
multe ori amestecă aceste stări punându-le pe seama stimulilor de moment, fără să 
încerce câtuşi de puţin o aprofundare a acestora. Cei care lucrează cu energia care sunt 
angrenaţi într-o proces de cercetare spirituală vor găsi ziua încărcată de confuzii şi sensuri 
contradictorii. Multe dintre stările pe care le atribuiau sufletului vin din procese 

metabolice, din activarea unor centri nervoşi, vin deci de pe fizic şi ele trebuie percepute şi 
evaluate ca atare. Marii Maeştri i-au avertizat pe tinerii practicanți să facă distincţia clară 
între efectele ce vin din corp şi cele ce vin din spirit. Dacă doresc rezultate spirituale 
importante ele nu trebuie confundate cu stările de plăcere fizică, fie ele şi sublime, 
orgasmice. Venus în Taur ne poate păcăli azi într-o manieră foarte plăcută şi încântătoare. 

Prin urmare, o altă zi istorică a acestui an ne va introduce în atmosfera unei noi 
forme de revoluţii, în efervescenţa unor evenimente care acum nu au o importanţă prea 
mare. Intenţia, soluţiile spre care tindem, amploarea în care dorim să ne integrăm este 
semnul că ne este predestinat să facem parte dintr-un program, dintr-o schemă, dintr-o 
structură, dintr-un nod energetic, dintr-o formă de organizare care se va împlini în timp, 
prin alte etape şi cu alte sacrificii pe care vom dori benevol să le face. După ce Jupiter va 
face un tur complet de zodiac, adică după aproximativ 11 ani vom reuşi să vedem care sunt 
demersurile în care ne-am implicat acum şi care sunt finalităţile. 

Într-un cadru personal 9 iunie ne aduce în faţa unui complex de inferioritate. Azi se 
adânceşte prăpastia dintre fiinţa care credem că suntem şi cea care suntem cu adevărat. 
De multe ori încercând să menţinem o armonie ne aducem fiinţa într-o zonă a limitării, a 
întunericului sau a închistării. În astfel de situaţii pierdem din vedere că vibraţiile 
spirituale, cele morale sau că echilibrul metabolic sunt instrumente de care trebuie să 
uzăm conştient chiar dacă ele acţionează în spatele percepţiei directe, a conştientului. 
Azi avem forţa necesară să ne plasăm pe linia de delimitare dintre cele două extreme, însă 
nu vom putea să le vedem clar, limpede, nu vom reuşi de la sine să ne stabilizăm pe una 
dintre ele. Într-un cadru personal dornic de linişte şi relaxare, de activităţi cotidiene 
simple sau aducătoare de satisfacţie şi sub directa influenţă a presiunilor sociale ne va fi 
greu să alegem un punct, o stare, o preocupare pe care să o desfăşurăm cu detaşare şi 
mulțumire. Azi ne dorim ceea ce nu ne trebuie, nu ne putem permite sau ceea ce ne 
încurca şi mai mult planurile. 

Azi se va întâmpla ca în poezia lui Esenin „E-o primăvara fără avânturi”: „E-o 
primăvară fără avânturi. /Pe țărm nisipu-i galben stins. /Obrazul tău pârlit de vânturi /Un 
puf de hrişca parcă-s prins”. 


Vineri, 10 iunie 
Vineri 10- 6-2011 1:30 Luna (Vir) --> Libra 
Vineri 10- 6-2011 2:15 Luna (Lib) Tri (Gem) Venus 
Vineri 10- 6-2011 8:32 Luna (Lib) Opp (Ari) Uranus 
Vineri 10- 6-2011 11:23 Venus (Gem) Squ [Pis] Neptune 
Vineri 10- 6-2011 12:37 Luna (Lib) Squ [Cap] Pluto 
Vineri 10- 6-2011 16:20 Luna (Lib) Opp (Ari) Lilith 
Vineri 10- 6-2011 18:59 Luna (Lib) Con [Lib] Saturn 


Trecerea Lunii în Balanţă şi implicit trigonul cu Venus ce se află acum în Gemeni, 
face din noaptea de joi spre vineri una liniştită, calm, ponderată, ceea ce face somnul mult 
mai odihnitor şi mai eficient. 

Ziua este însă dominată de împlinirea careului Venus-Neptun şi, ulterior acestui 
moment şi al careului Luna-Pluton şi a opoziţiei Luna-Lilith. Aşadar, careul în T cardinal 
cu Luna, Pluton şi Lilith are un aliat dur şi intransigent unul care instigă la înşelăciune, 
pierderea reputației sau la plafonare, refuzul comunicării ori a colaborării. 

Când Venus şi Neptun sunt în careu echilibrul emoţional se strică, oamenii devin 
irascibili, invidioşi, egoişti şi se comportă rece unii cu ceilalţi, ca şi cum nu se cunosc, nu s- 
au văzut niciodată sau nu au nimic de schimbat între ei. Răceala care se răspândeşte azi 
este însă un semn al conflictelor interioare. Punând în relaţie directă zodiile Gemeni şi 
Peşti, care chiar dacă au acelaşi mod vibratoriu, nu au în comun nimic, înseamnă a obliga 
la combinaţii dificile, la a săvârşi acele fapte pe care le dispreţuim cel mai mult sau pe care 
nu ştim să le facem. Dacă zodia Gemeni instigă la conversații prelungite de plăcerea 
pierderii timpului, pentru a elimina stresurile prin cuvânt, replică, prin simularea unei 

confruntări printr-o simplă relatare, ceea ce vine dinspre Peşti se sprijină pe alte motivații, 
pe necesitatea de a soluţiona sau de a echilibra, de a clarifica sau de ajuta interlocutorul să 
înţeleagă, să-şi extindă orizontul de percepţie. Chiar daca în aparenţe rolurile se pot 
schimba, un Peşti nu va îndrăgi niciodată sporovăiala, nu va simula niciodată o dispută 
sau dacă va relata una nu va reuşi niciodată să se descarce de tensiune pentru că nu va 
spune niciodată tot ce simte, tocmai pentru că este conştient că interlocutorul nu este pe 
frecvenţa sa şi nu doreşte să se vulnerabilizeze. Un Gemeni niciodată nu-şi va atribui un 
rol dacă el nu atrage surprindere, ropote de aplauze sau adulaţie pentru că seriozitatea 
este doar un mod de a ajunge la una dintre aceste trei finalităţi. 

Azi ni se întâmplă ceva similar schimbului de roluri între cele două zodii, adică să 
simțim răsturnat şi să ne comportăm ca şi cum ştim şi chiar facem asta dintotdeauna. Asta 
înseamnă multă confuzie, nefericire, tristeţe, intrigi care duc la încălcarea unor legi, a unor 
reguli, la lipsa de prudenţă, suspiciune, legături periculoase, cu oameni care nu corespund 
standardului, pretențiilor sau aşteptărilor. Ziua este din această cauză plină de scandal, 
provocatoare şi are menirea de a ne duce într-o zonă a pierderilor materiale, erorilor de 
judecată, a deciziilor penibile sau a comportamentelor contradictorii. 

Prin urmare, 10 iunie este o zi care începe bine şi se termină prost, în aşa fel încât 
ceea ce este bine să fie reevaluat, disprețuit sau sancţionat, iar ceea ce este rău să se 
infiltreze într-un sector personal de unde cu mare efort am putea să-l scoatem. Să nu fim 
surprinşi dacă azi ne va tenta minciuna şi lenea, dacă ritmul de lucru va fi unul lent sau 
ineficient, dacă ne simţim atraşi de oamenii care nu corespund standardului sau care ne 
complică viaţa. Azi se cheltuieşte mult pentru această lene sau comoditate, se risipesc 
eforturi preţioase pe o aşa-zisă linişte, aşa-numita relaxare. Ceea ce prinde aripi azi este 
lipsit de credinţă şi bogat în îndoială. Ceea ce este nelegitim, ilegal, scandalos prinde viață 
şi ne incită curiozitatea într-un mod dureros pentru ceea ce vine. 

Recomandarea pentru această zi este aceea de a ne menţine într-un registru al 
cumpătării. Este adevărat că acela care va dori să ţină cont de această sugestie va depune 
mult efort pentru asta, mai mult pentru a se menţine în echilibru, decât pentru acţiunea în 
sine. Aceasta este de fapt şi problema principală a acestei zile — lipsa de echilibru. Cine va 
fi echilibrat şi la fel de cald şi atent la maniere va avea o zi câştigată. 


Sâmbătă, 11 iunie 
Sambata 11- 6-2011 3:12 Sun (Gem) Squ (Vir) Juno 
Sambata 11- 6-2011 7:00 Luna (Lib) Tri (Gem) Mercury 
Sambata 11- 6-2011 11:03 Sun (Gem) Tri (Lib) Luna 
Sambata 11- 6-201117:09 Luna (Lib) Sex [Sag] Node 


Careul Soarelui cu Junon este un aspect stresant care ne va pune azi la încercare 
sinceritatea în orice tip de relaţie ne implicăm. Legând zodiile Gemeni şi Fecioară prin 
acest tip de careu azi refuzul va apărea azi ca o formă de a face spectacol, de a expune 
probleme în public, de a generaliza după un caz particular, de a invoca înţelegere sau chiar 
compasiune faţă de o problemă ce nu este nicidecum prezentată în formă adevărată. 
Acest unghi pe care Soarele îl împlineşte în fiecare an de două ori nu este nou şi nici 
surprinzător. Acum însă el are o particularitate, aceea de a se împlini în aceeaşi zi când 
luminariile sunt în trigon, semn că adevăratele probleme vor fi ascunse de zâmbete largi, 
de o veselie nervoasă, de un râs forțat sau de o modalitate stresantă de a întreţine 
atmosfera. Azi vom da multă importanţă aspectelor neimportante, ne vom îngriji mai mult 
faţa, părul, mâinile, acele părţi ale corpului cu care atragem atenţia sau care sunt vizibile, 
acele segmente care participă la teatrul social, pe care le putem folosi pentru a genera 
stări, pentru a produce impresii. Dincolo de ele este însă o mare durere şi faptul că 
ascundem ceea ce simţim cu adevărat produce chiar şi celor care exersează acest mod de 
comportare o tensiune. Combinația aspectului negativ pe care îl ridică Soarele, cu 
tensiunea rezultată din trigonul luminariilor, ne va face pe toţi conştienţi de ceea ce nu 

este corect în obiceiurile pe care le avem. Nu vom putea însă să schimbăm peste noapte 
regimul alimentar, vocabularul, nu vom reuşi să ne domolim curiozitatea şi nici să o 
schimbăm cu interesul constructiv. Tocmai din această cauză acest gen de conştientizare 
ne va duce aproape sentimentul de vină şi având o Lună ca planetă mediatoare Nodurilor 
vom considera că a venit momentul potrivit să recunoaştem un adevăr, să aducem la 
lumină o informaţie pe care o ţineam ascunsă sau să destăinuim ceea ce până acum nu am 
avut curaj. Este însă un moment prost pentru acest gen de abordare pentru că 
procedându-se aşa nu se va consolida o prietenie, ci se va şubrezi, nu se va întări 
încrederea într-un asociat sau într-un partener, ci i se va amplifica acestuia neîncrederea. 

Prin urmare, 11 iunie este o zi de disconfort interior. În exterior ne vom strădui să 
nu afişăm nimic, să nu lăsăm impresia durerilor fizice, sufleteşti sau să nu ne afişăm prea 
preocupaţi de greutăţile materiale. Va exista însă un moment când o durere personală se 
va potrivi cu a altuia, ca indicatoarele unui ceas, oferind prilejul unui debuşeu. 
Destăinuirile acestei zile nu sunt însă înţelese aşa cum sunt prezentate pentru că nu doar 
cel care spune, ci şi cel care ascultă trece prin acelaşi determinism astral al activării 
traumelor relaţionale. 

De vreme ce apare acest debuşeu nimeni nu va mai putea ţine pentru sine această 
informaţie şi prin împărtăşirea ei va declanşa un mecanism ce vă aduce la lumină primele 
evenimente chiar de mâine, când Mercur, aflat în preajma Soarelui, va împlini şi el un 
careu cu Junon. 

Recomandarea pentru această zi este aceea de a ne păstra calmul şi a nu ne lăsa 
păcăliţi de o stare de moment, de o formă de ebrietate astrală pentru a nu declanşa acest 
mecanism negativ. De luni Saturn va intra în mers direct şi multe din cele ce sunt acum 
răsturnate vor reveni la normal, poate chiar la normalul neplăcut în care se aflau la finalul 
anului 2010, însă fără acea componentă penibilă. 


Duminică, 12 iunie 
Duminica 12- 6-2011 3:33 Luna (Lib) --> Scorpio 
Duminica 12- 6-2011 5:03 Luna (Sco) Tri [Pis] Neptune 
Duminica 12- 6-2011 6:04 Luna (Sco) Opp (Tau) Jupiter 
Duminica 12- 6-2011 8:29 Mercury (Gem) Squ (Vir) Juno 
Duminica 12- 6-2011 12:39 Luna (Sco) Tri [Pis] Chiron 
Duminica 12- 6-2011 14:31 Luna (Sco) Sex [Cap] Pluto 


Ultima zi a săptămânii aduce o Lună în Scorpion şi un val de predispoziții cu o 
formă de reacțiune directă, rebelă asupra căreia nu putem interveni pentru a le modifica 
direcția, ci pentru a mai ajusta din loc în loc. Trecerea Lunii în Scorpion aduce de fiecare 
dată o limitare a percepţiilor emoţionale, o subjugare a afectivității unor scopuri ce ne vin 
din rațiune, din ambiţie, din voință. Nu că ar fi rău, pentru că sunt situații când este nevoie 
şi de această modalitate de acțiune, ci pentru că acționează în această direcție cu scopul de 
a doborî limite pe care sentimentul le amplifică. Substituirea acelor impulsuri afective 
aduce mai curând o contracție spre a reuşi într-o direcţie, cu detenta săritorului care face 
un pas, încă unul şi după al treilea trebuie să depăşească limitele pe care şi le-a impus 
atunci când era în repaus. 

Limitele repausului sunt cele stabilite din ziua anterioară. Fiind în Scorpion, Luna, 
pentru că arată o evoluţie a structurii emoţionale înflăcărată aşa cum se prezintă ea în Leu 
(Scorpionul este unul din semnele de evoluţie a Leului), îşi va extrage puterea din zodiile 
Leu şi din Balanţă, adică din mărirea şi căderea Soarelui, din lumina şi absenţa ei, din 
strălucirea lumii fizice şi deopotrivă răsăritul luminii spirituale pentru a avea impresia că 
deţine totul, că are o viziunea a spaţiului desfăşurat în jur, că indiferent spre ce zonă se 
îndreaptă va fi pregătită. 

Din nefericire, ziua anterioară nu a fost un panaceu aşa cum se crede azi şi toate 
impresiile şi îndemnurile acesteia aduc zilei de 12 mai multă confuzie şi prin asta devierea 
de la planurile pe care le-am avut de îndeplinit de-a lungul acestei săptămâni. Interesul 

pentru locul de muncă, pentru obţinerea de rezultate speciale din domeniul de referinţă, 
pentru a exercita o funcţie de coordonare şi control, pentru a răscoli şi obţine informaţii 
despre trecut, despre comportamentul oamenilor, despre stările lor sufleteşti, despre ceea 
ce-i face puternici sau slabi este ceea ce ne va interesa cel mai mult azi. Nu este însă o zi de 
studiu, ci de aducere la lumină a celor instincte care sunt în stare să ne colecteze 
informaţii. 

Acest probatoriu, pe fondul careului Mercur-Junon, îi va face pe mulţi să se creadă 
folosiţi. Azi oamenii vor avea nevoie să ceară şi să ofere dovezi ale sincerităţii şi bunei 
înțelegeri, au nevoie de fie verificaţi, chestionaţi, întrebaţi de mai multe ori, încercaţi, 
probati. În acest proces singurul element pozitiv pe care căderea Lunii (Lună în Scorpion 
este în cădere) îl conferă este o atenuare a durerii şi o sporire a efortului de ridicare, de 
transport, o amplificare a rezistenţei, a impulsul mecanic, de a ne deplasa fizic sau mental 
fără a resimţi efortul real sau durerea. In felul acesta putem traversa un interval de 
adevărată încercare morală, de umilinţe sau respingeri, pe toate însă le vom privi egal ca 
pe nişte obstacole ce trebuie îndepărtate. 

Ceea ce facem azi nu se va încheia acum şi nici mâine, ci abia marţi când Luna va 
trece în Săgetător şi când vom ieşi la lumină dintr-o izbucnire, printr-o manevră rapidă de 
debarasare a tot ceea ce ne-a dominat acum. Azi nu este însă cu putinţă să ne sustragem 
frământărilor, suspiciunii sau efortului de a controla, ghida sau îndruma. Că vor avea şi 
aspecte bune, nu ţine de contextul acestei zile, ci de acumulările anterioare, de karma ce 
ne vine dinspre Neptun, Pluton şi Chiron, cu care Luna împlineşte azi trigoane (Neptun, 
Chiron) şi un sextil (Pluton), adică din manipularea voinţei, din speranţă sau din 
seriozitatea de a aborda automodelarea, autocenzura, efortului de a rafina o structură 
morală. 

Este însă destul de dificil, într-o analiză de tip general, cum se va comporta cel care 
cu o lumină palidă în mână (cea a lui Mercur în domiciliu) atunci când va cobora în 
abisuri, tocmai de aceea orice modalitate de răspuns, orice impuls care nu se deplasează 
liber în câmpul conştiinţei, ci este ghidat de un alt gând spre ce să se îndrepte, orice 
impuls care nu este liber, ci supus ambiţiei sau dorinţei, chiar şi atunci când se îndreaptă 
spre linişte şi voie bună, vine din abisurile zodie Scorpion care aduce în astrologie talentul 
de a disimula, mobiliza eficient orice element care va pune propria persoană în valoare. 
Aşadar, în zadar va striga azi trigonul Luna-Neptun „Aminteşte-ţi că eşti muritor”, clipa 
acţiunii, momentul în care ne vedem finalitatea prin victoria la care ne aşteptam, ni se va 
părea eternă. Cine consultă aceste previziuni înaintea zilei de 12 iunie, va şti că este nevoie 
de multă cumpătare şi îşi va propune ca pe lângă mobilitatea mentală ce vine dinspre 
Mercur din Gemeni cu care se poate deplasa cu mare rapiditate între noţiuni, chiar fizic 
între diferite locaţii, va aduce acea maturitate care îl ajută pe om să nu judece tot ceea ce îl 
atinge ca informaţie, ci să înţeleagă că este suficient să fii în lumină ca să poţi salva totul în 
jur. Intervenţia prin lumină este prezentată greşit în ecranizări sau povestit cu prea mult 
patos în romanele de inspiraţie ezoterică. Lumina nu are nevoie de contracție, de 
contorsiuni, ea se extinde prin înţelegere, dragoste şi compasiune. Conceptul de „mişcare” 
este în ezoterism similar cu a deplasa energia din câmpul personal spre o anume locaţie 
pentru a obţine o anume informaţie sau, în cazuri mai rare, pentru a impune o modificare. 
Dacă am şti cât întuneric străbate, judecând după modul cum reacţionăm în faţa 
încercărilor de ordin fizic, am ezita. Din fericire, sufletul are instrumente pe care materia 
nu le atinge şi tocmai de aceea gândim, simţim şi prin lumină ne deplasăm câmpul 
conştiinţei fără să ştim cât de multă lumină punem în sufletele celor pe care îi atingem în 
această acţiune. Pentru că Scorpionul este o zodie care ne aduce foarte aproape de 
înțelegerea comună această luptă între bine şi rău, între a alege între ceva bun şi ceva rău, 
chiar acum, când Luna din Scorpion nu se mai poate ascunde în faţa luminii puternice 
degajată de Mercur din domiciliu şi nici nu se mai poate ascunde de acest spiriduş care 
zboară repede, repede dintr-o parte într-alta, avem ocazia să înţelegem că disputa 
apocaliptică dintre două centre de putere contrare (binele şi răul) este de fapt un mod 

personal, egoist de a percepe evoluţia, mişcarea luminii personale spre o locaţie. Binele şi 
răul coexista în spaţii diferite ale universului şi nu există nicio predestinare care să ne 
aşeze, pe noi ca fiinţe limitate, într-un sector sau în celălalt. Noi alegem să le combinăm 
pentru a cunoaşte, pentru a înţelege de ce este nevoie de bine şi de ce este nevoie de rău, 
care este rostul unei Creaţii desenată de Marele Artist al Universului între aceste două 
extreme. Înţelegând de ce lumina spirituală este dincolo de aceste două extreme, că binele 
şi răul ţine de iluzie, de Maya, dar pentru că suntem în Maya trebuie să Cunoaştem asta, 
ziua de azi, dar şi cea de mâine, ne aduce în faţa ochilor rezultatele benefice sau negative 
rezultate în urma interacțiunii cu ceața umedă şi bolnăvicioasă din jur sau cu razele 
binefăcătoare ale soarelui. Este o alegere personală atunci când ne îndreptăm spre o 
finalitate şi un mod personal de a înţelege ce înfăţişare are Nedefinitul care vine spre noi 
îmbrăcat în ceaţă sau în lumina soarelui. 

Prin urmare, ultima zi a săptămânii este o zi complicată. Forţele interioare şi 
predestinarea faţă de anumite evenimente sociale se află azi într-o interacţiune tristă. Azi 
ne îndoim de tot ceea ce poate fi real şi sperăm să obţinem imposibilul, separându-ne de 
ceea ce a fost săptămâna aceasta, de preocupările ei, desprinzându-ne energia de ceea ce 
făceam până acum pentru a ne deplasa spre o altă finalitate. Ceea ce facem însă azi are 
rolul de a ne informa, de a ne pune la curent, de a ne documenta şi mai puţin de a ne pune 
în situaţia de a redobândi victoria. Azi ne activăm toţi senzorii şi cel care crede că va 
controla nave cosmice doar prin nişte senzori se va înşela. 

Recomandarea pentru această zi este aceea de a ne lăsa antrenați de curenţii subtile 
care ne duc spre evenimente, de a ne permite să simţim mai mult, mai liber şi mai curat, 
de a ne îndrepta spre o finalitate subtilă şi de a ne tempera ambițiile realizărilor sociale 
pentru că ele nu sunt decât funii cu care ne legăm şi mai mult de trecut. Oamenii sunt 
deosebit de creativi atunci când vine vorba de dorinţe. Îşi doresc multe, foarte multe, 
întreaga lor existenţă este coordonată şi trăită după dorinţe, chiar şi bucuriile, amintirile 
sunt legate de ipostaza când au primit ceea ce şi-au dorit. Nu dorinţa în sine este rea, ci 
lipsa de control al acesteia pentru că în intervalul de mobilizare a forţelor subtile pentru 
îndeplinirea ei omul îşi poate schimba opţiunile şi împlinirea ei îl poate găsi blazat şi 
încorsetat în alte dorinţe de o mai mare complexitate. Risipirea în dorinţe ne depărtează 
de mulţumirea pe care am putea-o avea faţă de timpul prezent. Dacă am face un exerciţiu 
de imaginaţie şi ne-am gândi că, spre exemplu, ceea ce avem acum este rodul unei dorinţe 
împlinite, am gusta mai mult din bucuria şi mulţumirea unei vieţi liniştite care îşi poate 
schimba dorinţa cu speranţa şi apoi toate acestea cu credinţa. Stă însă în puterea proprie 
şi în voinţa proprie să alegem sau nu să procedăm în felul acesta. Viaţa este şi azi ceea ce 
trăieşti! 


Luni, 13 iunie 
Luni 13- 6-2011 2:44 Sun (Gem) Con (Gem) Mercury 
Luni 13- 6-2011 5:35 Venus (Gem) Sex (Ari) Uranus 
Luni 13- 6-2011 6:51 Saturn <Lib> S/D 
Luni 13- 6-2011 13:14 Luna (Sco) Sex (Vir) Juno 
Luni 13- 6-2011 20:43 Luna (Sco) Opp (Tau) Mars 


Începem săptămâna cu trei ipostaze astrale puternice, cu trei forme de energie care 
ne ajută să ne stabilizăm gândurile, să ne punem ordine în viață, să ne stabilim priorități 
importante, să medităm la ceea ce a fost de la începutul anului până acum. Soarele şi 
Mercur se întâlnesc azi într-o conjunctie, Venus şi Uranus într-un sextil, iar Saturn revine 
din mersul retrograd şi va atinge poziţia pe care o avea la finalul lunii octombrie 2011, mai 
exact cea din ziua de 22 octombrie 2010. Azi Luna va trece în a doua etapă de Scorpion, 
împlinind un sextil cu Junon şi o opoziţie cu Marte. 

Nu este însă puţin lucru faptul că Saturn revine la mersul direct, însă conjuncţia 
Soare-Mercur împlinită în apropierea Cozii Dragonului în paralel cu opoziţia Lunii cu 

Marte aduce zilei complicaţii stranii, soluţii geniale ascunse printre dificultăţile de 
înţelegere sau comunicare, bucurii intense rătăcite printre suferinţe sau dezamăgiri. 

Când Soarele şi Mercur sunt în conjuncţie simţim că se potenţează toate 
oportunităţile, că se întregesc demersurile şi că ne apropiem de o soluţie la care am sperat 
întreaga săptămână ce tocmai s-a încheiat. Să nu uităm că o conjunctie între cele două, în 
limita toleranţei de 5 grade, până la jumătate de grad, îl aduce pe Mercur în postura de a fi 
ars de Soare şi pe noi în situaţia să vrem mai mult decât suntem capabili să obţinem, să 
cerem de la viață mai mult cu tupeu, decât cu determinare, mai mult cu aroganță, decât cu 
perseverenţă. Ceea ce am vrut să determinăm săptămâna trecută este azi mult mai clar, 
este mult mai simplu şi soluţiile pe care le vedem sunt mult mai bine ordonate în minte, 
iar noi devenim mai flexibili şi mai atenţi la modul cum relaţionăm. Combustia zilelor 
anterioare o privim acum ca pe un element care ne-a distras de la adevăratele scopuri sau 
intenţii. Înțelegerea pe care o avem azi devine astfel un element care ne va încuraja spre 
acţiuni eficiente, dar şi spre a înţelege într-un cadru mult mai amplu efecte. 

Pe acest fond sextilul Venus-Uranus ne aduce în punctul în care vom dori să rupem o 
legătură, o relaţie să îndepărtăm din calea noastră un obstacol, să ne punem ordine în 
viață însă nu prin rigoare sau precizie, ci prin intuiţiile de moment, prin dezlănţuirea 
afectivității, prin depăşirea barierelor de comunicare. Împrejurările în care sunt 
dezlănţuite toate acestea sunt însă stranii, neobişnuite, diferite de tot ceea ce am trăit de la 
începutul anului până acum. Chiar dacă este sextil, în Gemeni, Venus îşi teatralizează mult 
sentimentele şi prin viteza de reacţie doreşte să-şi ascundă lipsa profunzimii, instabilitatea 
sentimentelor sau îngrijorarea fără substrat. La întâlnirea cu Uranus aceste complicaţii se 
vor exprima la un nivel superior, mult mai amplu şi tocmai de aceea am putea uşor să ne 
păcălim şi să schimbăm popularitatea cu eficienţa şi să credem că am rezolvat o mare 
problemă. 

Cele două direcţii pe care le vom dezvolta azi îşi vor găsi în revenirea la mersul direct 
al lui Saturn o justificare reală, practică. Ne întoarcem la ceea ce nu s-a putut soluţiona în 
octombrie 2010, la evenimente care au pornit de atunci, la demersuri care s-au desfăşurat 
fără să ştim, la manevre de culisă, la demersuri sociale care să găsească acum soluţii pe 
spaţiul public. Nu trebuie să neglijăm faptul că Saturn revine la mersul direct cu Luna în 
Scorpion adică percepţia corectă a realităţii va fi pătată de subiectivism. Nu ne va interesa 
dacă greşim în aprecierile pe care le facem azi, dacă dăm verdictele pe care le oferim, dacă 
ne dovedim subiectivi sau excesivi de sentimentali. Ne va păsa să obţinem efectele pe care 
nu le-am obţinut în octombrie 2010, perioadă cu care vom face acum comparaţie. 

Prin urmare, prima zi a săptămânii ne aduce o selecţie negativă a evenimentelor ce 
s-au desfăşurat în ultima parte a anului trecut. Multora, pasionaţi sau nu de astrologie, nu 
le va veni să creadă de ce în Gemeni, semnul detaşării de tot ceea ce este greu, complicat 
sau responsabil, ne întoarcem obsesiv la evenimentele trecutului. Nu se ştie de ce 
mecanismul astral şi-a propus să ne încerce în felul acesta acum. Gemenii, ca tranzit 
astral, reprezintă oricum o încercare serioasă pentru cei care doresc să mişte din loc un 
mecanism, să implementeze o idee sau să lase în această lume un model de comportare 
pentru că tentaţia de a lua totul ca pe un joc este foarte mare. Să priveşti trecutul ca pe un 
joc al copilăriei, atunci când alergai cu toate puterile, când te lăsai zgâriat la coate şi 
genunchi sau când trişai pentru că aveai conştiinţa jocului lipsit de pericol şi în egală 
măsură ambiția de a reuşi cu orice preţ, aduce acestei zile evenimente apăsătoare, 
enervante, cu accese de veselie pe care nu le putem înţelege sau cu o înclinaţie specială 
spre distracţie, joc, spre a nu lua nimic din ceea ce ne apare acum ca fiind important, dar, 
din momentul în care ne apucăm de el, să ne comportăm ca şi cum este cel mai important 
lucruri de pe planetă. Pentru că valorile par răsturnate, obsesiile trecutului, chipurile 
vopsite în evenimentele consumate anterior sunt percepute acum deformat şi ele aduc zilei 
o stare de nelinişte. Dacă se va pune problema de muncă, totul va fi corect şi ordonat, însă 
sentimentele vor căuta să meargă pe un alt drum. 

Pentru a fi în echilibru este important să uzăm de conjuncţia Mercur-Soare, adica să 
ne folosi fluxul energetic, gândirea, înţelegerea trecutului, chiar şi deformată aşa cum se 
arată ea azi, pentru a ne detaşa de sentimentul neîmplinirii, de ataşamentul a ceea ce în 
ultima parte a lui 2010 ni s-a întâmplat, de risipa de energie pe care o practicăm ori de 
câte ori ne revin în minte acele ipostaze. Acum avem puterea şi determinarea ca într-o 
intensitate maximă a nemulțumirii să schimbăm direcţia şi să ne rupem de una din sursele 
suferinţei, chiar dacă nu este deloc simplu de realizat. 


Marti, 14 iunie 
Marti 14- 6-2011 0:09 Mercury (Gem) Opp [Sag] Node 
Marti 14- 6-2011 5:11 Venus (Gem) Squ [Pis] Chiron 
Marti 14- 6-2011 5:39 Luna (Sco) --> Sagittarius 
Marti 14- 6-2011 7:10 Luna (Sag) Squ [Pis] Neptune 
Marti 14- 6-2011 12:55 Luna (Sag) Tri (Ari) Uranus 
Marti 14- 6-2011 14:54 Luna (Sag) Squ [Pis] Chiron 
Marti 14- 6-2011 15:48 Luna (Sag) Opp (Gem) Venus 
Marti 14- 6-2011 21:26 Luna (Sag) Tri (Ari) Lilith 
Marti 14- 6-2011 23:18 Luna (Sag) Sex (Lib) Saturn 


Conjuncţia lui Mercur cu Coada Dragonului în contextul în care se deplasează foarte 
repede prin Gemeni (joi seara intră în Rac) ar trece neobservat sau nu ar produce atât de 
multe pagube cum ar trebui dacă ar merge mai încet, însă impactul va fi mare pentru că 
ziua mai conţine şi un careu între Venus şi Chiron şi asta înseamnă ghinion, 
nesincronizare, eroare, întâmplare minoră care va fi privită la mari dimensiuni, o ipostază 
penibilă sau care va produce o nemulţumire ce poate deveni etichetă, şablon sau element 
de referinţă pentru o persoane ori gen de întâmplare. 

Dacă pentru toate acestea se va folosi termenul de diagnostic ori de verdict să nu ne 
mire. Ceea ce aducem azi la vedere sunt mai curând informaţii pe care nu ştim să le 
încadrăm corect. Misterul său, necunoaşterea, golul pe care îl ducem cu noi de la începutul 
acestei luni, senzaţia de neîmplinire, sentimentul că urmează să se întâmple ceva special 
ne-a oferit de multe ori stări sufleteşti stranii. Acum, pentru că şi Luna trece prin 
Săgetător, dorim să ne desprindem de toate acestea, să ne rupem total de necunoscut, de 
confuzie şi mergem la doctor, la consilier, la psiholog, obţinem o recomandare, o 
consultanţă, un aviz sau o audienţă. Evenimentele nu sunt însă meritele acestei zile şi nici 
nu le vom considera aşa. Analizându-le vom observa că un impuls al ultimelor două zile 
ne-a pus azi în situaţia să ne ridicăm şi să străbatem tunelul până la capăt. 

Dacă din punct de vedere social multe din evenimente merg azi pe ideea programării, 
contactului pe baza unei liste de priorităţi, viaţa intimă este intensă şi presărată de multe 
întâmplări, nu neapărat plăcute şi nu neapărat nefericite. Între opoziţia cu Marte de ieri şi 
opoziţia cu Venus de azi, Luna ne ajută acum să ne înţelegem mai bine sentimentele 
pentru ca prin asta să ne motivăm pentru a atinge performanţe. Atracția către culoare, 
parfum, către eleganţă şi bună dispoziţie aduce zilei o notă plăcută în aşa fel încât 
evenimentele nefericite să nu constituie un impediment, ci doar elemente care aduc 
diversitate. 

Prin urmare, 14 iunie este o zi de diagnostic. Multe din cele ce le vom afla azi nu ne 
vor plăcea, multe vor fi considerate ridicole sau sublime, însă nu extremele vor fi cele pe 
care le vom aborda azi, ci diversitatea trăirilor, mobilitatea cu care trecem de la o stare la 
alta, obsesia idealului, a țintei, a finalităţii. 

Există riscul ca această bogăţie de trăiri, această diversitate de informaţii să ne ducă 
într-un plan al negativităţii, dacă alegem azi pesimismul sau îndoiala. Justificările pe care 
le vom avea vor părea atât de reale încât nu ni le vom mai schimba şi tocmai de aceea 
indicat ar fi să ne impunem chiar de dimineaţă să fim detaşaţi de cele două extreme 
pentru a alege mult mai uşor latura benefică a zilei. 

Azi totul se desfăşoară la mare intensitate şi goana după noutate sau spectacol, după 
informaţii în premieră conferă acestei zile un aspect cu totul şi cu totul special în cadrul 
acestei săptămâni. Tocmai de aceea recomandarea merge în direcţia cumpătării şi a 
responsabilităţii. Chiar dacă totul pare să vină de la sine azi, să ne gândim de mai multe 
ori atunci când dorim să acţionăm, oricât de sigură ni se va părea finalitatea. 


Miercuri, 15 iunie 
Miercuri 15- 6-2011 2:36 Sun (Gem) Opp [Sag] Node 
Miercuri 15- 6-2011 16:45 Luna (Sag) Squ (Vir) Juno 
Miercuri 15- 6-2011 21:44 Luna (Sag) Con [Sag] Node 
Miercuri 15- 6-2011 23:13 Sun (Gem) Opp (Sag) Luna (Full Luna) 


Luna plină din Gemeni aduce în fața pasionaţilor de astrologie un spectacol special. 
Azi nu doar Soarele şi Luna se opun, aducând jumătatea ciclului luminariilor, dar şi Luna 
trece prin conjuncţia cu Capul Dragonului inițiind un nou ciclu draconitic. Pe acest fond 
Junon împlineşte careul cu Luna şi prin asta se va amplifica tensiunea în relaţiile de 
factură socială implicând în teama pe care o răspândeşte sensul vieţii, menirea, scopul, 
misiunea. 

15 iunie este o zi de decizie, de alegeri complicate de un refuz, de o respingere, de o 
negare ce nu va veni doar din relaţiile sociale, ci şi din interior. Pentru că se suprapun 
două faze importante ale ciclului luminariilor azi vom resimţi două tipuri de predispoziţii: 

1. amplificarea dorinţei de comunicare, sugrumată brusc de nesincronizare, de 
refuzul unei colaborări, de eşecul de a nu întâlni persoană care trebuie sau de a nu ne oferi 
prin ceea ce se consumă azi nicio satisfacţie; 

2. sentimentul că participăm la evenimente importante ale societăţii, că în curând se 
va întâmpla ceva, că rolul oamenilor din jurul nostru se va schimba şi că disconfortul, 
impus de neputinta de a fi aceeaşi lungime de undă, trebuie să comporte o schimbare, că a 
sosit momentul să ne adaptăm, să ne străduim mai mult. 

În aparenţă cele două direcţii par a avea un punct comun — sectorul social, privit ca 
element ce oferă scena episodului final, însă nu este aşa. Cele două nu au scena socială în 
comun, ci teama de eşec, refuzul de a acţiona aşa cum un for interior dictează, aşa cum 
susţin consilierii, aşa cum suntem sfătuiţi sau îndrumați. Ceea ce vine din Luna plină este 
un element ce atinge punctul maxim al intensității şi se referă mai curând la dorinţa de fi 
în centrul atenţiei, de a manipula părerile celorlalţi prin plăcere, surprindere sau teamă, 
iar ceea ce ne vine din Luna draconitică este o invitaţie de a ne alege o ţintă pe care să o 
atingem în următoarele patru săptămâni. Nu putem confunda cele două elemente, nu 
putem aduna două mere cu două pere decât dacă dorim să obţinem patru fructe, nu patru 
mere sau patru pere. Elementul de legătură stă deci în noţiune, într-un mod interior de a 
înţelege şi cuprinde viaţa, evenimentele sociale, puterea de a le pătrunde şi de a le oferi un 
scop nobil sau măcar unul corect. 

Luna plină din Gemeni ne aduce acum o mare încercare pe spaţiul public, o 
reevaluare a susţinerii, a sprijinului, o schimbare în rândul celor care ne oferă suportul 
necesar pentru a fi puternici în societate. Legătura cu comunitatea, cu grupurile de oameni 
devine acum bază pentru tensiune, pentru revendicare, pentru a cere ceea ce nu se poate 
oferi şi a oferi ceea ce nu este necesar, cu toate că şi o parte şi cealaltă consideră că s-a 
achitat de datoria de a împlini un ideal sau de a soluţiona o cerere. Se va discuta despre 
bani în termeni nepotriviţi pentru a se justifica eroarea de decizie pe care această Lună 
plină o predispune. Eşecul prin cheltuirea unei sume aduce liderilor neşansa de a trece 
printr-o mare cumpănă a carierei lor. Beţia de cuvinte va fi însă instrumentul pe care îl vor 
alege şi exact prin această manieră şi acum, pe aceste predispoziţii, se poate declansa o 
procedură de compromitere. În timp, amintindu-ne de aceste zile, le vom explica prin 
sintagma „fiecare pasăre pe limba ei piere”. 

De partea cealaltă ciclul draconitic ne încercă mult pe sectorul muncii, al serviciului, 
al ajutorului necondiţionat şi chiar pe cel medical. Şubrezirea sănătăţii, dezechilibrul 
fluidelor vitale, pe care îl tot invocăm de la intrarea Soarelui în Berbec, atinge acum o 
mare intensitate, iar semnalele şi avertismentele ne sperie şi ne fac să apelăm la 
tratamente mai vechi, la leacuri băbeşti, la tot ceea ce avem la îndemână. Primul gând care 
ar trebui să ne vină în minte acum, când suntem bombardaţi de aceste avertismente de 
boală, devitalizare sau slăbiciuni, este: „Ce am risipit?”. Aflaţi încă într-o relaţie de trigon, 
Venus şi Saturn leagă casele V şi IX în ciclul draconitic şi stabilesc parametri asupra cărora 
vom lucra în următoarea lună. Este vorba despre vocaţie şi maniera specială prin care este 
nevoie acum să ne mobilizăm resursele pentru a ne restabili echilibrul. Nu trebuie să ne 
speriem şi nici să considerăm că de acolo de sus, din ceruri, cineva ne pedepseşte. Nu, nici 
vorbă! Valul schimbărilor ce ne tot loveşte din 2008 încoace ne cere acum această 
abordare şi dacă nu dispunem de rezerve, magnetismul astral care ne atrage în această 
direcţie ne va arăta unde sunt golurile, unde nu mai avem energie sau în ce sector social s- 
au slăbit legăturile ori armonia. Cel care trăieşte cu conştiinţa omului responsabil va vedea 
în această oportunitate o şansă minunată pentru care va simţi nevoia să mulţumească 
universului. 

Prin urmare, 15 iunie este o zi tulbura. Vin spre noi acele situaţii pe care nu ştim 
precis cum să le rezolvăm şi pe deasupra mai sunt şi urgenţe. De aceea îndemnul este acela 
de a ne disimula problemele, de a minţi, de a ne întoarce la situaţii verificate, de a face 
trimitere la titluri ştiinţifice, un concurs pe care l-am dat anterior, o formă de verificare 
sau de recunoaştere a meritelor profesionale. Semnul de slăbiciune, oricât de mult am dori 
să-l ascundem, va fi foarte vizibil celorlalţi şi el va fi exploatat intens în viitor. Tocmai de 
aceea, pentru că această informaţie este oferită prin intermediul lui Pluton care în tema 
Lunii pline se află în casă a XII-a este indicat să ne detaşăm de teamă de eşec, compulsii 
sau duşmani ascunși, de situaţii complicate care vor apărea azi şi să respirăm adânc, senin 
şi să privim spre cer cu gândul „Dumnezeu ne dă, Dumnezeu ne ia”. Cu cât ne vom ataşa 
mai mult de ceea ce este sortit eşecului încercând prin cuvinte sau fapte să-i schimbăm 
direcţia, cu atât slăbiciunea va fi mai vizibilă şi efectul în timp mai periculos. 

Sentimentul misiunii sau al curajului de a ne depărta de un obicei prost ne oferă azi 
indicii clare asupra modului cum putem să ne restabilim echilibrul interior. Cei mai mulţi 
dintre noi îşi dezvoltă de-a lungul vieţii obiceiuri care îi depărtează de ei înşişi şi de la 
rostul pe care tot ei şi l-au stabilit înainte de a veni în această lume. 15 iunie ne oferă un 
indiciu asupra a ceea ce ne conferă forţă, dar este important să ştim că elementul care ne 
face azi mai puternici reprezintă şi slăbiciunea cea mai mare. 


Joi, 16 iunie 
Joi 16- 6-2011 6:34 Luna (Sag) Opp (Gem) Mercury 
Joi 16- 6-2011 9:02 Luna (Sag) --> Capricorn 
Joi 16- 6-2011 10:34 Luna (Cap) Sex [Pis] Neptune 
Joi 16- 6-2011 13:08 Luna (Cap) Tri (Tau) Jupiter 
Joi 16- 6-2011 16:38 Luna (Cap) Squ (Ari) Uranus 
Joi 16- 6-2011 18:35 Luna (Cap) Sex [Pis] Chiron 
Joi 16- 6-2011 20:24 Luna (Cap) Con [Cap] Pluto 
Joi 16- 6-2011 22:08 Mercury (Gem) --> Cancer 


Cea mai mare parte a zilei Mercur va fi anaretic în Gemeni şi ne va oferi prilejul să 
înțelegem cât de uşor ne putem disimula problemele, cât de uşor ne lăsăm tentaţi de 
minciună şi cât de uşor putem cădea în capcana de a considera că se vinde sau cumpăra 
orice. Cu Lună în Capricorn şi Mercur pe ultimul grad din Gemeni ziua de 16 iunie ne 
zdruncină foarte tare acele convingeri care nu sunt legate de realizări materiale sau 
profesionale, aspirații care fac referire la latura spirituală a vieții. Sigur, nu toți, nici măcar 
dintre cei care sunt pasionați de astrologie, nu-şi propun idealuri spirituale, poate de 
aceea astrologia îşi înmoaie un picior în apă murdară şi caustică a acestei lumi şi cu 

celălalt se sprijină de lumină îngerilor, poate aceea şi-a asumat acest rol al graniţei, al 
sectorului de delimitare pentru a invita pe cei care sunt departe de lumină la înţelepciune 
şi purificare sufletească sau pentru ai ajuta pe cei dezorientaţi ori aflaţi într-un impas al 
vieţii să-şi lărgească acest orizont şi să se bucure de linişte şi inspiraţie. 

16 iunie este o zi de graniţă, de înţelegere a ceea ce este subtil, însă de neacceptare a 
acestuia. Dacă pe de o parte Luna în Capricorn ne va face să percepem greşit sentimentele 
celorlalţi, lăsându-ne într-o stare de indiferenţă sau rea voinţă, Mercur anaretic ne va 
îndemna să acordăm atenţie doar acelor informaţii care sunt uşor de obţinut, doar 
rezultatelor pentru care nu am muncit, a plaţii care nu reprezintă rodul unui efort. Într-un 
mod mai puţin subtil, 16 iunie poate fi şi o zi bună pentru hoţi şi mincinoşi, pentru 
şarlatani şi escroci, de parcă azi îi scoate cineva din pământ şi îi lăsa liberi pe stradă. 

De partea cealaltă oamenii simpli, au prilejul să se vadă comportându-se cum nu le 
place. Se vor justifica prin faptul că nu mai pot îndura o anume condiţie şi nu o mai pot 
susţine prin adevăr sau alte virtuţi. A ceda în fața unor presiuni înseamnă a desconsidera o 
încercare a vieţii, înseamnă a-ţi sfida propria dorinţa de cunoaştere, a-ţi dispreţui acele 
structuri pe care fiinţa întreaga le foloseşte ca un subsidiar al dorinţei de evoluţie. 

Suita de evenimente astrale pe care le împlineşte Luna de-a lungul acestei zile, până 
la trecerea lui Mercur în Rac, ne aduc încercări ce ţin de echilibrul emoţional, stabilitatea 
relaţiilor sociale sau aplicarea abilităţilor şi talentelor pe care le avem şi sunt cunoscute. 
Este important ca în tot acest demers să nu ne ataşăm de ceea ce este greşit şi alegem să 
facem şi nici să considerăm că procedând aşa suntem altfel. Ceea ce facem azi nu ne 
caracterizează, ci ne domină într-un mod umilitor. 

Trecerea lui Mercur în Rac ne aduce alte instrumente de raportare, o greutate 
sufletească în relaţii, însă acelaşi mod rapid de a rezolva, aceeaşi manieră urgentă de a 
soluţiona ceea ce vine spre noi. Dacă până acum am fost prieteni şi duşmani cu toată 
lumea, neputând preţ atât de tare pe ceea ce reprezintă aceşti doi termeni, până pe 2 iulie 
când Mercur va părăsi zodia Rac, vom da dovadă de originalitate, ataşament, imaginaţie 
bogată, încăpățânare în a ne lega de cineva sau în a respinge o persoană sau un ideal, 
preferând să ni se spună ceea ce avem de făcut, chiar dacă nu ne vom conforma. Încărcat 
de prea multe emoţii Mercur, intrând în fereastra opoziţiei cu Pluton, ne va îndemna să 
facem greşeli majore, să vorbim urât, apăsat, să folosim cuvinte ale căror sensuri ne scapă, 
să căutăm un tip de sancţiune care să rănească atât de mult încât să se obţină prin asta 
garanţia supunerii sau a unui anumit tip de legătură. 

Stabilitatea psihică este o formă de a ne exprima în următoarele 16 zile şi ar trebui să 
fim pregătiţi să nu ne ataşăm de metodele care le vom folosi şi nici să ne facem duşmani 
din cei care ne rănesc în această perioadă. Îndemnul astral al tranzitului lui Mercur prin 
Rac este acela de a accepta tulburarea sentimentelor pentru a ni le întări şi stabiliza, nu 
pentru a le colora după cum este întâmplarea. 

Prin urmare, 16 iunie este o zi importantă pentru echilibrul psihic, pentru 
stabilitatea în cercul de prieteni sau pentru a ne menţine relaţiile sociale. Multe din cele 
mai negative aspecte ale comportamentului ni se înfăţişează acum şi riscăm să rupem 
legături importante sau să ne facem prieteni pe sentimentul de vinovăţie sau milă. Ceea ce 
este obţinut uşor azi are o componentă negativă, este cumva alimentat de hoţie sau 
păcăleală şi vine să ne depărteze de adevărul pe care am dorit cel mai mult să-l păstrăm. 
Trecând în Rac, Mercur nu ne schimbă ritmul de lucru. Aceeaşi manieră rapidă se va 
menţine şi acelaşi mod precipitat de a acţiona ne va domina acţiunile în următoarele 16 
zile. Este însă important să nu uităm că sentimentul nu trebuie să devină un instrument 
de tortură sau o formă de a dezechilibra o persoană, ci un instrument pentru a ne menţine 
echilibrul, o formă de terapie. Mintea va zdruncina în următorul interval acele probleme 
pe care le-am ascuns, acei inamici invizibili, acele persoane care au aşteptat în umbră să 
intervină acum pentru a-şi impune propria idee de dreptate. Revolta naşte revoltă şi 
tocmai de aceea natura impulsivă a lui Mercur în Rac, ce se manifestă în salturi, după ce 
acumulează suficientă frică sau după ce îndură suficiente umilinţe, are toate şansele acum, 

pentru că îl are pe Pluton în casă a XII-a a temei sale de ingres, să-şi facă duşmani de care 
să nu mai scape toată viaţa. 


Vineri, 17 iunie 
Vineri 17- 6-2011 1:51 Luna (Cap) Squ (Ari) Lilith 
Vineri 17- 6-2011 3:26 Luna (Cap) Squ (Lib) Saturn 
Vineri 17- 6-2011 7:53 Mercury (Can) Tri [Pis] Neptune 
Vineri 17- 6-2011 15:22 Venus (Gem) Sex (Ari) Lilith 
Vineri 17- 6-2011 22:27 Luna (Cap) Tri (Vir) Juno 


Se pare că azi vom încerca, aşa cum se spune în popor, „marea cu degetul”, adică vom 
tatona o zonă despre care nu ştim mare lucru, un sector în care am dori să ne integrăm şi 
pe care nu-l cunoaştem prea bine. Curiozitatea şi în acelaşi timp magnetismul pe care îl 
simţim faţă de acel sector ne va pune în situaţia de a ne mobiliza foarte mult pentru a face 
o impresie bună, pentru a dovedi că suntem buni într-un domeniu, că ne descurcăm bine 
cu informaţiile noi, că suntem la modă, că ne place prietenia celui mai puternic şi, mai 
mult de atât, rezonăm cu puterea sa pentru a-i susține mesajul. 

Trigonul Mercur-Neptun ce se împlineşte azi este cel vinovat de această rătăcire. Prin 
această atitudine nu vom reuşi să convingem pe nimeni, ci doar să facem puţine valori în 
existăm sau nu, cel puţin nu-i va interesa pe cei spre care ne îndreptăm, pe care dorim să-i 
cucerim prin cuvinte sau prin atenţie. Ceea ce este interesant abia acum se produce: relaţia 
dintre zodiile Rac şi Peşti, prin intermediul planetelor Mercur si Neptun, aduce în 
astrologie unul din elementele de trigon între doua semne care sunt destul de greu 
compatibile. Chiar dacă orice trigon pe semne de apă predispune spre cultivarea emoţiilor, 
spre dezvoltarea unei psihologii comportamentale menită să îmbine modestia şi 
inteligenţa, când vine vorba despre cele două semne partitura iese în afară instrumentului 
şi fiecare aude ce doreşte, chiar dacă aparatul nu mai cântă. Judecând după faptul ca 
Racul are vocaţia mimetismului, pe care o priveşte ca pe o terapie (e atât de sătul de sine 
încât se simte mult mai bine în pielea altora) încât atunci când întâlneşte un semn cu 
acelaşi mod emoţional de a privi lumea şi viaţa — Peştii, care are un simţi special al 
vocației, dar pe care o lansează din bârlogul său unde se ajunge mai greu decât pe muntele 
Athos sau mănăstirile budhiste, produce exact ceea ce în limbajul comun se spune „a 
încerca marea cu degetul”. Astfel, relaţia dintre „sunt sătul de ceea ce am eu, dar e mai 
plăcut ceea ce ai tu” şi „eu mă pot descurca în orice domeniu, dar nu-i înţeleg pe oameni” 
aduce acestei zile comportamente bizare. Fie că ne interiorizăm, fie că ne exprimăm în 
termeni evazivi sau că aruncăm totul din interior în afară, neţinând cont de sentimentele 
celorlalţi, vom trăi cu impresia că tot ceea ce este în exterior este mai valoros decât ceea ce 
se avem în acest moment. 

Acest proces nu va fi nicicum confortabil pentru că în a doua parte a zilei Micul 
Benefic ne va amplifica sensibilitatea şi ne va face irascibili atunci când procesul nu se va 
desfăşura aşa cum ne programăm. Pasul următor este acela de a confunda ambiția, 
tenacitatea cu determinarea şi ne motivăm totul printr-o stare de moment, printr-o 
disfuncţie organică, printr-o oboseală instaurată brusc sau printr-o durere de cap, de spate 
ori printr-o rătăcire de moment a minţii ce nu poate stăpâni cea ce vine spre noi. Unii se 
vor scuza că sunt depăşiţi de situaţie, dar noi, pentru că suntem la curent cu predispoziţiile 
astrale, ştim că nu este numai atât. Acest gen de severitate, de determinare are menirea de 
a ne atrage într-un sector al monştrilor raţiunii, al tristeţii metafizice, al dezamăgirilor pe 
care ni le explicăm într-un mod savat în aşa fel încât să semene cât mai bine cu iertarea 
sau înţelegerea. De vină va fi sextilul Venus-Lilith care va face din neplăcerile vieţii o 
filozofie, iar din această filozofie un curent în care trebuie în mod imperativ să creadă 
cineva. Valoarea falsă a credinţei şi a orientării este trăsătura definitorie a acestei zile pe 
care nu o vom putea compensa decât cu lumina şi iertarea pe care le-am dezvoltat pe alte 

conjuncturi. Chiar dacă vom părea inspirați, chiar dacă vom aveam impresia că deţinem 
controlul să nu ne pierdem cu firea şi să nu ne păcălim singuri atât de tare. Doar cei care 
sunt instruiți să discearnă binele de rău, adică doar aceia care ştiu să filtreze interferenţele 
şi să nu se tulbure atunci când sunt îndemnați într-o direcţie care să îi compromită pot 
avea o zi liniştită. Cei mai mulţi vor crede că au găsit Tărâmul Făgăduinţei sau El Dorado. 

Prin urmare, 17 iunie este o zi de răscolire spirituală, de tulburare a conştiinţei 
folosindu-se elementele la care ţinem cel mai mult, oamenii în care vom investi cel mai 
mult, persoanele pe care le îndrăgim cel mai mult. Dezamăgirea vine azi prin aceste 
persoane şi tot ele sunt cele care ni le vor implementa făcându-le să pară lecţii de viaţă. 
Nimeni nu va ştii la ce plan participă, nimeni nu va înţelege cât de amplu şi profund este 
procesul în care sunt implicaţi. Dacă va încerca cineva să vadă dincolo de aparenţe va fi 
scârbit de karma murdară care îi determină pe oameni să luptă unii împotriva altora sau 
care ne obligă să cedăm în fața provocărilor. Chiar dacă o floare frumoasă nu va creşte 
niciodată la umbra unui copac bătrân, azi uităm această vorbă de duh şi aspirăm, chiar cu 
lipsa de măsură spre ceea ce nu ne aparţine şi poate chiar nu merităm acum. 

Ceea ce ne aduce 17 iunie este o complicaţie relaţională, trăită în interior, ascunsă cu 
grijă şi pusă pe seama limitărilor, a etapelor incomplete sau care nu s-au finalizat încă, pe 
lipsa noastră de vitalitate sau pe absenţa cunoştinţelor potrivite. Nimic din ceea ce ne vom 
oferi ca explicaţie nu este azi adevărat şi le vom acorda credibilitate doar pentru că vrem 
să credem în ele. 


Sâmbătă, 18 iunie 
Sambata 18- 6-2011 3:35 Mercury (Can) Sex (Tau) Jupiter 
Sambata 18- 6-2011 7:30 Venus (Gem) Tri (Lib) Saturn 
Sambata 18- 6-2011 11:11 Luna (Cap) Tri (Tau) Mars 
Sambata 18- 6-2011 14:51 Luna (Cap) --> Aquarius 
Sambata 18- 6-2011 19:56 Luna (Aqu) Squ (Tau) Jupiter 
Sambata 18- 6-2011 22:55 Luna (Aqu) Sex (Ari) Uranus 
Sambata 18- 6-2011 23:11 Mercury (Can) Squ (Ari) Uranus 


Mulţi dintre pasionaţii de astrologie se gândesc la Saturn ca la o planetă terifiantă, 
care nu predispune decât complicaţii, limitări, care aduce obstrucţiuni sau întârzieri după 
bunul plac toate demersurile în care ne implicăm. Tot el este răspunzător de pierderile de 
vitalitate, de deficitul de atenţie, de lipsa de înţelegere, de neputinţa de a se alege un ţel 
sau de incapacitatea de a munci cu calm, linişte sau perseverenţa. El se implică în 
distrugerea speranţelor, a mulţumirii ce ne vine din cultivarea plăcerii, în răvăşirea 
gândurilor şi atingerea stării de confort în mizerie şi degradare. Cu alte cuvinte pasionaţii 
de astrologie ştiu că rele cele mai mari sunt legate de Saturn şi se pare că o teamă 
instinctivă faţă de vibrația acestei planete ne este implementată încă de la naştere. 

Când Venus şi Saturn sunt în trigon şi nu oricum, ci din semne de aer, mai ales 
atunci când Saturn este în Balanţă, putem să descoperim însemnătatea oricărui lucru, să 
vedem rostul ascuns al evenimentelor pe care suntem obligaţi să le parcurgem şi în loc să 
ne acomodăm cu tensiunea sau mizeria, să descoperim mulțumirea care ne vine din puţin, 
din simplitate sau din activităţi mentale. Înclinaţia spre vorbire ne duce azi spre 
descoperirea sensului cuvintelor, spre identificarea forţei care ne motivează rezistenţa sau 
ne încurajează să mergem mai departe, dar şi o anume înţelepciune de viaţă care vine din 
înţelegerea suferinţei, din înţelegerea legilor karmei, a cauzei şi efectului şi care ne spune 
că dincolo de aspirații, împliniri sau răzbunări este important „să fie bine!”. Pentru cei 
care au avut parte de un contact cu înţelepciunea omului de la ţară, le va fi uşor să 
înţeleagă înclinaţie acestei zile spre simplitate, spre vorbire calmă şi liniştită, spre a 
compensa prin tonus, linişte, înţelegere, un gest aparent nesemnificativ, un surâs, o 
atingere, o îmbrăţişare. Ziua de azi, dar în special prima parte a zilei, este într-o totală 
armonie cu ceea ce este dizgraţios în viaţă, cu ceea ce este respingător, cu ceea ce este rău 

şi umilitor, cu ceea ce nu se poate soluţiona, cu ceea ce stresează sau înseamnă ghinion. 
Azi simţim că putem îmbrăţişa un cerşetor şi nu ne deranjează că înfăţişarea sau mirosul 
ne spun că nu a mai văzut un pat moale sau o haină curată de mult timp. Putem să 
înțelegem ceea ce altădată ne deranja, putem să cuprindem cu privirea şi sentimentul 
spaţii întinse, să ne apropiem de o lectură dificilă, să asimilăm cunoştinţe complicate şi să 
putem face o impresie bună la un examen. Această deschidere este aproape magică şi ea 
ne aduce alături un colorit aparte, o forţă specială, cea a lui Saturn prin care, în bunătatea 
sa specială, şi-a asumat, asemenea Racilor pe care îi chinuie cel mai tare, o imagine 
negativă pentru a miza pe un rezultat profund şi deopotrivă bun, pentru a salva de la o 
pieire dulce conştiinţa umană care vine în această formă, în această lume, pentru 
cunoaştere şi uită foarte repede asta. 

Atacul împotriva uitării poate fi însă dureros pentru cei care se simt confortabil să 
uite, pentru cei care îşi ascund prin uitare iresponsabilitatea şi din lene invocă prea uşor 
limitele neputinței sau ale incapacității. Pentru ei 18 iunie nu este o zi uşoară, ci 
dimpotrivă vor percep contrastul dintre ceea ce ar fi putut face dacă ar fi fost responsabili 
şi condiţia ingrată pe care şi-au ales-o şi şi-o cultivă. În această balanţă vor fi amplasați, pe 
un taler, cei care vor să simtă viaţa în complexitatea ei, cu toate că limitele puterii 
personale nu pot fi extinse prea mult, iar pe celălalt, personajele care se simt bine trăind 
inferior şi doresc să-şi menţină acest statut, adică într-o parte avem trigonul Venus-Saturn 
şi în cealaltă parte careul Mercur-Uranus. 

Trecerea Lunii în Vărsător în a doua parte a zilei ne va oferi o libertate arzătoare. 
Mercur cel agitat şi nemulţumit, alimentat de Soarele cu care se află azi în conjunctie la 
toleranţă maximă, va aduce la lumina ceea ce nu este rezolvat şi se va arăta interesat să 
lovească în cei aflaţi în poziţii importante. Cei care deţin deja o funcţie, cei care sunt 
angrenaţi într-un demers public pentru a obţină una, cei care se află într-o relaţie de 
colaborare cu fiinţe aflate într-o demnitate specială atrag în a doua parte a zilei critici 
maliţioase, piedici sau vor trece prin experienţe nefericite cu aparatele electrocasnice, 
autoturismele, internetul etc. 

Prin urmare, 18 iunie este o zi de revelaţie. Cei care se preocupă de astrologie pentru 
a şi înţelege ceva de la viaţă, nu doar pentru distracţie, au acum ocazia să-şi înţeleagă mai 
bine experienţele vieţii personale, sentimentele, tipurile de relaţii pe care le dezvoltă cu cei 
din jur, limitările pe care nu le-au putut depăşi până acum şi care le inspiră teamă ori 
insucces. Azi avem ocazia să privim cu mai multă înţelegere condiţia umană, suferinţele, 
ceea ce ne încurcă sau ceea ce nu se poate soluţiona. 

Evenimentele acestei zile, chiar dacă se vor desfăşura pe spaţiul public, vor avea o 
evidentă notă personală şi ceea ce vom obţine va avea fi mult timp păstrat într-un seif sau 
într-un loc special, în spatele inimii. 

Dacă în prima parte a zilei avem mai curând reacţii emoţionale, impulsuri în aşa fel 
încât ceea ce facem să nu ţină neapărat de sfera raţiunii, în a doua parte a zilei ne vom lăsa 
cuprinşi de mândria de a înţelege şi aprecia corect sau superior tot ceea ce vine spre noi. 
Este lesne de înţeles că nici a încuraja latura instinctuală, dar nici să fim prea mândri şi 
vanitoşi pentru rezultatele noastre nu este indicat azi. Invitaţia acestei zile este spre a 
merge pe calea de mijloc, dar de a privi si câmpurile pline de flori, şi întinderile aride peste 
care drumul vieţii trece adesea. 


Duminică, 19 iunie 
Duminica 19- 6-2011 9:11 Luna (Aqu) Sex (Ari) Lilith 
Duminica 19- 6-2011 10:22 Luna (Aqu) Tri (Lib) Saturn 
Duminica 19- 6-2011 11:06 Mercury (Can) Tri [Pis] Chiron 
Duminica 19- 6-2011 13:12 Luna (Aqu) Tri (Gem) Venus 
Duminica 19- 6-2011 22:18 Mercury (Can) Opp [Cap] Pluto 


Ultima zi a săptămânii este o zi de certitudini, chiar dacă nu tot ceea ce este cert 
acum este şi benefic sau plăcut. Pentru că Mercur este în trigon cu Chiron şi deopotrivă 

opoziţie cu Pluton ideea de percepere a realităţii, de înţelegere, de identificare a unor 
răufăcători, a celor care stau şi urmăresc slăbiciunile celorlalţi pentru a le exploata, de 
stabilire a limitelor pe care nu trebuie să le depăşească un subaltern atunci când se 
adresează unui superior, de identificare a aspirațiilor tânărului care trebuie să fie 
întotdeauna corelate cu potenţialul sau măcar cu voinţa acestuia. 

Dacă la un capăt al drumului îl găsim pe tânărul ambițios, dornic de a cuceri lumea şi 
de a face descoperiri celebre, de a-şi uimi contemporanii sau de a le impregna structura cu 
imaginea ori cunoştinţele sale, la celalalt capăt îl găsim pe vameşul ai cărui arginţi sunt 
echivalenți ai abilităţilor, talentelor ori ai priceperii şi el nu se lăsă înduplecat de zâmbete 
largi ori cuvinte frumoase spuse cu tâlc. 

Nu este în mod imperios necesar să ne imaginăm acest drum în succesiunea celor 
două etape prezentate mai sus. Ele pot fi uşor inversate, ori intercalate, pentru cei care vor 
să străbată aceeaşi idee de mai multe ori sau care sunt pasionaţi de stereotipuri, fie la nivel 
individual (cei ce dezvolta un comportament compulsiv), fie la nivel social (cei obsedaţi de 
simţul datoriei). 

19 iunie este o zi ciudată din acest punct de vedere pentru că la suprafaţă va aduce 
bucurii superficiale, atracţie către activităţi ce nu reprezintă mare lucru sau care nu-l 
reprezintă pe cel în cauză ori abandonarea corpului şi minţii într-o lene adâncă, abordată 
mai mult ca o formă de protest faţă de societatea ce ne cere iar şi iar aceleaşi lucruri 
inutile. Pasionaţii de astrologie care sunt familiarizați cu definițiile astrologice ar putea 
cădea în greşeala de a considera trigonul Mercur-Chiron un aspect bun, luându-se după 
unghiul de 120 de grade ce se ridică între ele, neglijând faptul că Mercur intervine cu un 
dramatism aparte în aspect, iar Chiron este retrograd, deci incapabil să ne ajute să 
analizăm ceea ce ni se întâmplă prin prisma experienţelor anterioare. Totul devine deci 
compulsiv sau antisocial, dramatic şi dispreţuitor şi de aici până la agresivitatea 
manifestată pe spaţiul public, fiecare în felul său, nu mai este decât un pas. 

Azi ne va veni să râdem de toată lumea, să fim ironici, să ne detaşăm de ceea ce ne 
caracteriza prin muncă, seriozitate sau abnegaţie, să dispreţuim activitatea sau 
sinceritatea. Această formă de agresivitate va atinge un maxim spre seară când, într-un 
moment de neatenţie, devenim, în mod paradoxal, hipersensibili la tot ceea ce ne 
deranjează, considerând că a sosit momentul să acţionăm. Fiţi înţelepţi şi amânaţi această 
acţiune beligeranta. Mâine, la lumina zilei, lucrurile se vor vedea altfel. 

Prin urmare, ultima zi a săptămânii este dificilă prin faptul că ne aduce o formă de 
ambiţie care ascunde prea multă agresivitate. Mulţi consideră că agresivitatea apare doar 
atunci când se ridică totul, când se atentează la integritatea fizică a altcuiva sau când se 
dezvoltă faţă de un apropiat un comportament aberant în care alternează insultele cu 
subminarea autorităţii. A nu face o faptă bună este adesea confundată cu răutatea, dar ea 
poate indica o agresivitate, la fel cum refuzul muncii, de a depune un efort minim pentru a 
asculta, înţelege sau asimila informaţii, pentru a oferi un feedback pe măsură aşteptărilor 
celor din faţă şi deci a întrerupe o comunicare. Acestea nu sunt simple manevre de culisă 
sau elemente de discontinuitate care întrerup o atmosferă frumoasă, ci elemente ale unei 
agresivităţi mai mult sau mai puţin potenţiale pe care o vom vedea din plin azi şi care iese 
uşor din sfera vulgarului, atingând culmi ale rafinamentului şi disimulării. Însă minciuna 
rămâne tot minciună, cu sau fără cele 10.000 de aplauze lansate la scenă deschisă. 

Momentul 19 iunie ne invită deci la o formă de acceptare care doare cel mai tare, 
deoarece vom simţi acut că dacă nu spunem, dacă nu acţionăm, dacă nu adoptăm o 
atitudine, dacă nu refuzăm ceva sau dacă nu ne detaşăm complet de ceea ce credem că nu 
putem suporta, se va amplifica şi mai mult suferinţa şi, cu cât ne vom apropia de seară, ea 
ni se va părea din ce în ce mai greu de suportat. 

Nu trebuie să uităm însă că azi este înlocuit proverbul „Dacă prostului îi ţii hangul, îi 
duci traista”, cu „cine se băgă în troacă, îl mănâncă porcii”. Deşi, în aparenţă, nu există o 
mare diferenţă între cele două, dacă ne gândim mai bine vom înţelege că prima indică o 

atitudine, iar a două o faptă, exact ca diferenţa între tânărul care visează la cucerirea lumii 
şi vameşul de la capătul podului care îl va goli de bani. 


Luni, 20 iunie 
Luni 20- 6-2011 10:47 Luna (Aqu) Sex [Sag] Node 
Luni 20- 6-2011 22:02 Sun (Gem) Tri (Aqu) Luna 
Luni 20- 6-2011 23:22 Luna (Aqu) Squ (Tau) Mars 
Luni 20- 6-2011 23:45 Luna (Aqu) --> Pisces 


Începem săptămâna cu un sextil între Lună şi Capul Dragonului, cu un trigon între 
luminarii şi cu un careu Lună-Marte, adică începem cu o tensiune socială argumentată 
prin amplitudinea curbelor, prin mobilitatea specială pe care dorim să o oferim 
evenimentelor şi prin lipsa de putere pe care nu dorim să o recunoaştem. 

Luna parcurge azi ultima zonă a Vărsătorului şi ne pune la încercare ambițiile, ne 
pune în fața unor dorinţe de libertate pe care nu ştim să le administrăm şi mai ales în fața 
unor conflicte pe care nu prea ştim să le gestionăm. În mare, nu este vorba despre o suită 
de evenimente majore, ci de evenimente mici care contorsionează afectivitatea individului 
şi îl enervează, îl incită, îi trezeşte dorinţa de răzbunare, de a se impune, de a se arăta într- 
un fel cum nu este, de a fi agresiv din teama de a nu pierde un loc, o poziţie, un privilegiu. 

Având, în a doua parte a zilei, un aspect malefic între Lună şi Marte vom reduce toate 
aceste tensiuni doar la nivelul relaţiilor personale, doar la nivelul dualului abordat într-un 
cadru intim, în sufragerie, la birou sau pe acea bancă din parc pe care o foloseam pe 
vremuri doar pentru întâlniri romantice. Acum tot ceea ce este romantic devine brusc o 
sursă de stres, tot ceea ce este bun şi nu se poate împlini în prima parte a zilei devine brusc 
o cauză a nemulțumirii şi o sursă de scandal şi enervare. Se va face apel la ceea ce ar fi 
trebuit să fie împlinit în grup, în cuplu, prin efort colectiv şi nu s-a realizat din cauza unui 
element care s-a separat, care nu a reuşit să ţină ritmul sau care nu a dorit să i-a parte la 
acest demers cu acelaşi entuziasm. 

Calitatea de planetă anaretică pe care o îndeplineşte Marte azi în Taur aduce un simţ 
deformat al proprietăţii, o rememorare negativă a ultimelor două luni şi o abordare greşită 
a gestiunii, un mod eronat de a pune ordine în viaţă, de a face curăţenie, de a schimba 
locaţia, poziţia sau de a transforma ori transfera un post, un job. 

Prin urmare, începem săptămână într-un ton negativ şi stresant. Cei care sunt mai 
impulsivi de felul lor se vor bucura de oportunităţi cât nu vor putea duce şi vor simţi că au 
o perioadă dinamică, un interval care îi va mobiliza şi îi va pune în posturi variate. Toate 
acestea le vor fi pe plac şi pentru că au exersat această latură dinamică a personalităţii, dar 
şi pentru că este o zi a bunăstării şi abundenței prin trigonul luminariilor, vor avea parte 
de împliniri, de succese, de câştiguri prin duritatea tonului, impunere prin statut, funcţie, 
demnitate, prin rang ori prin titlul. Succesul, de cei în cauză, va fi pus pe seama efortului, 
a muncii intense fără să se ştie că în exterior ei nu vor fi percepuți ca fiind persoane 
harnice, ci doar capricioase ce obţin ceea ce vor prin stresul pe care îl provoacă celorlalţi. 

Cei care se vor sustrage acestui mod de comportare, care vor privi viaţa din altă 
perspectivă şi vor interveni azi cu alte obiceiuri şi printr-o educaţie specială vor reuşi să 
confere anturajului în care trăiesc o undă de armonie, un exemplu de stabilitate. 

Marţi, 21 iunie 
Marti 21- 6-2011 1:24 Luna (Pis) Con [Pis] Neptune 
Marti 21- 6-2011 5:49 Mars (Tau) --> Gemini 
Marti 21- 6-2011 6:04 Luna (Pis) Sex (Tau) Jupiter 
Marti 21- 6-2011 10:23 Luna (Pis) Con [Pis] Chiron 
Marti 21- 6-2011 12:17 Luna (Pis) Sex [Cap] Pluto 
Marti 21- 6-2011 16:58 Mercury (Can) Squ (Ari) Lilith 
Marti 21- 6-2011 20:10 Luna (Pis) Tri (Can) Mercury 
Marti 21- 6-2011 20:16 Sun (Gem) --> Cancer (Summer Solstice) 
Marti 21- 6-2011 21:42 Mercury (Can) Squ (Lib) Saturn 


De azi se schimbă strategia, se schimbă principiul la care s-a tot făcut apel, se 
modifică o direcție şi cei care, de la începutul lunii şi până acum, au fost agresivi şi au 
intervenit asupra anturajului prin cuvânt, ordin, sarcină trasată unui subaltern, impunere 
prin funcţie sau statut, devin victimele propriilor decizii. Cei care au abuzat în primele 20 
de zile ale acestei luni vor da acum socoteală faţă de sine şi se vor simţi stingheri, părăsiţi, 
abandonaţi sau chiar agresaţi. 

Pentru că au dezvoltat o energie dizarmonică, pentru că nu au lăsat în urmă ceea ce i- 
a tentat prin câştiguri imediate, ceea ce nu avea energie pozitivă, ceea ce a provocat 
suferința doar pentru că nu i-a interesat, urmărindu-şi doar scopul şi nimic mai mult, au 
parte azi întâi de o viziune sinistră asupra perioadei următoare apoi va trebui să se 
confrunte cu primele semne ale schimbărilor pe care le-au provocat prin nesăbuinţă. 

Azi Marte şi Soarele trec în semnele următoare, iar Mercur se va întâlni în careuri 
perfecte cu Lilith şi respectiv Saturn, ceea ce va aduce zilei o greutate specială. Nu doar 
pentru că se schimbă vibrația prin intermediul lui Marte şi a Soarelui, ci mai ales prin 
calitatea celorlalte două planete, a martorilor, a musafirilor, adică prin calitatea 
auditoriului. Abia azi înţelegem că luna iunie este o lună a ideilor, a vorbelor, a 
promisiunilor, a nerespectării termenelor, a răscolirii a tot ceea ce este periculos, a tot ceea 
ce duce la dispută, confruntare sau pierdere de imagine ori statut. 

Trecând în Gemeni, Marte aduce o agresivitate prin cuvânt, prin mişcări de culise, 
prin ton, prin impunerea unui talent, prin duritatea cu care cere celui supărat să fie 
bucuros, vesel să răspundă unei solicitări într-o stare pozitivă, adică să facă exact ceea ce 
nu poate face în acel moment. Asta aduce la lumină un comportament aberant, prin care 
se apreciază calitatea unui obiect doar după strălucirea sa, nu şi pentru conţinut. Asta 
implică o zăpăcire a opiniei, o modulare a acesteia prin mişcare, mobilitate, prin arta 
oratorică, prin informaţii, prin comerţ sau crize de nervi, pesimism, susceptibilitate. Cu 
această poziţie multe dintre demersuri nu mai pot ajunge la capăt şi asta pentru că nu se 
urmăreşte conţinutul, profunzimea, ci doar atragerea atenţiei, producerea de impresii, 
ridicarea tensiunii toate acestea pentru că se mizează pe un efect. Atunci când efectul 
apare, efortul se evaporă, iar demersul nu va mai fi continuat. 

Trecând în Rac, Soarele îi face pe oameni sensibili la valorile personale, interesaţi de 
propria integritate, hipersensibili la agresiunile din jur, temători în faţa confesiunilor, 
refractari față de cei care cer schimb de sentimente sau împărtăşirea impresiilor. Plaja 
preocupărilor nu este prea extinsă şi din această cauză nici flexibilitatea nu este prea mare. 
Ceea ce deținem acum, ceea ce este bun şi valoros, ceea ce nu ne sperie prin folosire, dar 
de care ne debarasăm prin uzură, utilizare îndelungată, epuizare prin administrare va fi 
abordat într-o manieră temătoare sau inhibată. Glasul, tonul vocii, isteţimea gândurilor, 
vioiciunea, tonusul muscular, vitalitatea, aspiraţia, credinţă, toate acestea sunt mutate 
într-o zonă a emoţiilor. Din nefericire, nu vom putea primi asistenţă în administrarea lor, 
pentru că nu vom putea să le folosim decât după ce ne ajustăm coordonatele după un 
model, după ce trecem printr-o raportare sau prin cursuri de formare. Când vom fi sigur 
că am fost învăţaţi cum să procedăm, descoperim că deţinem toate ingredientele 
succesului, însă timpul devine dintr-odată nemilos. Privim în urmă şi descoperim că 
oportunităţi importante au fost risipite datorită unei căutări asidue a stării de confort. Din 

dorinţa de a ne simţi bine, de a ne împlini sufleteşte, profesional, social sau material am 
procedat greşit, risipindu-ne rezerve importante sau pierzând oportunităţi. A continua pe 
fondul acestor regrete înseamnă a munci cu tristeţe, cu sârguinţa celui care nu doreşte să 
se bucure de un avut, cu apăsarea celui care nu vede în rezultat ceea ce şi-a dorit pentru că 
mereu este cu un pas înapoi, mereu privirea îi este aţintită spre o altă direcţie, chiar dacă 
mâinile pline de bătături muncesc înainte pentru a termina planul, pentru a împlini o 
regulă sau pentru a menţine o construcţie. Astfel, Racul, prin tranzitul Soarelui, ne va 
îndemna să ne asumăm o imagine negativă fără să ne deranjeze. Întreaga structură va 
cădea pradă unui sentiment şi în acela vom crede. 

Pe acest fond, a interveni cu declaraţii, scopuri de reorganizare a vieţii, de răscolire a 
minciunii, reevaluarea unei decizii care s-a dovedit greşită, chiar împărţirea pe criterii 
etnice, tradiţionale sau făcându-se apel la o schemă a istorică ce şi-a dovedit eficienţa, face 
din această zi un început prea mare pentru puterea oamenilor de acum, o segmentare prea 
dură a mediului pentru priceperea celor care vor să-şi revendice sectoarele ce apar în 
această organizare. 

Ceea ce aduce ziua este însă instabil şi chiar dacă anumite soluţii se pot citi din 
demersurile de acum - finalităţi care vor ieşi la lumină în toamna acestui an — 
evenimentele dezamăgesc şi produc multă supărare. Multe trebuie învăţate din 
demersurile acestei zile, multe nici nu trebuie luate în considerare, însă fiecare îi va 
impune acesteia propria intensitate emoţională. „Omul este măsura tuturor lucrurilor” 
spune Protagoras şi azi ne vom vedea propria măsură după lucrurile pe care le avem în jur. 

Prin urmare, o altă zi interesantă a anului 2011 ne va consuma pe alegeri, aspirații şi 
ambiţii. O mare parte din zi, Soarele va fi anaretic în Gemeni şi, pentru că se va suprapune 
cu conjuncţia Lună-Chiron, va refuza să ne susţină învăţarea, autoeducaţia, asimilarea 
lecţiilor de viaţă, acceptarea celuilalt, înţelegerea nevoilor. Adică, nu prea vom învăţa 
multe de la această zi şi la vedere se va ridica o formă de revoltă lipsită de logică. Că este 
doar unul vinovat sau că vina o poartă toţi din jur nu mai contează. Nervii sunt întinşi la 
maximum şi ei vor face azi casă bună cu iresponsabilitatea, cu nevoia de a obţine succes 
într-o ultimă reprezentaţie. 

Ceea ce anunţă însă această zi este de departe ceea ce poate fi cel mai mare pericol al 
anului. Combinația dintre putere şi slăbiciune, dintre teamă şi curaj, dintre oportunităţi şi 
refuzul şanselor, aduce într-o combinaţie explozivă forţe contrare. Cine va putea să 
extragă din acestea o experienţă de viaţă viabilă şi va reuşi să se menţină azi în poziţie 
verticală va reuşi să facă acelaşi lucru şi în toamna acestui an când se vor reedita semnele 
de acum, dar la alte dimensiuni. 


Miercuri, 22 iunie 
Miercuri 22- 6-2011 5:52 Luna (Pis) Squ (Gem) Venus 
Miercuri 22- 6-2011 9:44 Mars (Gem) Squ [Pis] Neptune 
Miercuri 22- 6-2011 17:06 Sun (Can) Tri [Pis] Neptune 
Miercuri 22- 6-2011 19:29 Luna (Pis) Opp (Vir) Juno 
Miercuri 22- 6-2011 21:38 Luna (Pis) Squ [Sag] Node 


Azi ne luptăm cu tiparele, cu stereotipurile, cu acele elemente ale comportamentului 
care ne diminuează viteza de lucru sau forța, cu structuri eronate ale gândirii pe care azi le 
vom considera un bagaj în pus, o formă de păcăleală şi care duc ființa într-o zonă a 
regresului sau al lipsei de vivacitate. 

Azi Neptun se va afla într-un careu cu Marte şi într-un trigon cu Soarele, oferindu-ne 
două tendinţe diferite, două impulsuri contrare ca structură şi mod de acțiune. Dacă prin 
careul Marte-Neptun intrăm în contact cu elementele frauduloase ale vieții, cu acele forme 
de revoltă care impun automutilare, izolare în droguri uşoare, alcool, adulter, sfidarea 
moralității sau a respectului faţă de muncă, față de ierarhie, trigonul Soare-Neptun ne 
permite accesul la inspiraţie şi dragoste, la lumină şi înțelegere, la fraternitate, deschidere 

faţă de sentimentele superioare, faţă de iubire, credinţă, lăsându-ne să savurăm 
romantismul ca pe o formă a artei şi deopotrivă ca pe un mijloc de a trăi intens. 

Atunci când ne referim strict la cele două, binele nu prea poate învinge şi vibrația 
generală a zilei decade, ia o formă negativă prin excelenţă, datorită careului pe care Luna îl 
împlineşte cu Venus, al careului dintre Lună şi Axa Dragonului, dar şi datorită opoziţiei 
Lună-Junon. Totuşi, binele există azi, chiar dacă mai mult în formă potenţială şi ne poate 
asista în cele mai complicate întâmplări, lăsându-ne impresia unei încercări pe care 
depăşind-o soluţionam una dintre marile greutăţi ale anului. Chiar dacă acest bine 
potenţial se ascunde după colţ şi tremură de frică la întâlnirea cu monstrul pe care l-am 
hrănit atâţia ani, parfumul său ne inspiră mult azi şi el poate fi perceput peste toate 
greutăţile pe care le avem de parcurs. 

Chiar dacă nu vom simţi că este o zi simplă, spre finalul ei, când Luna îşi consuma 
careul cu Axa Dragonului, vom realiza că uneori simplu fapt de a trăi, de a respira într-un 
mediu implică un mare efort şi că adesea aceasta poate fi cea mai importantă provocare a 
vieţii. Judecând totul după relaţiile lui Marte şi a Soarelui cu Neptun, înţelegem că totul va 
fi disproporționat sau chiar răsturnat. Careul, care în astrologia previzională indică 
impulsul negativ, stresul care stă la baza evenimentului, dar nu evenimentul în sine, în 
astrologia natală el devine aspectul eliberator, adică acel element care ne ajută să ne 
înțelegem tensiunea şi să o înlăturăm. Pentru că acestui careu i se alătură şi celelalte 
aspecte pe care le ridică Luna (şi care nu sunt deloc bune), trigonul (în cazul de față 
trigonul Soare-Neptun), care în astrologia previzională indică faza efectoare a 
evenimentului, trece în planul secund pentru că va fi acoperit de tensiune, de gânduri 
apăsătoare, de alte impulsuri şi voci interioare încărcate de nemulţumire sau nervozitate 
(predispuse de careuri) ce nu vor lăsa şansa şi norocul să iasă la lumină. 

Prin urmare, 22 iunie este o zi în care ni se adună toate datoriile, în care trebuie să 
le plătim tuturor ceea ce le datorăm şi vom constata că nu este deloc puţin ceea ce avem de 
dat. În învălmăşeala, aglomerarea şi stresul acestei zile vom căuta cu regularitate o oază de 
linişte şi înţelegere în care să ne izolăm. Fie ca asta înseamnă să ascultăm o piesă 
muzicală, să ne refugiem între paginile unei cărţi sau să evadăm din realitate într-un 
spaţiu mirific prin imaginaţie ori vizualizare, totul va găsi un echilibru dacă îl dorim cu tot 
sufletul. În absenţa unei asemenea dorinţe 22 iunie ne amplifică teama de singurătate, 
oferindu-ne nenumărate exemple în favoarea ideii că lumea în care trăim este crudă şi 
nedreaptă, că singura sinceritate este cea pe care o creşti în sufletul tău şi pe care o uzi în 
fiecare zi cu câte o lacrimă şi căreia îi vorbeşti des până când se va modela după chipul şi 
asemănarea ta, aidoma modului tău de a simţi şi de a vedea lucrurile. 

Ceea ce este bun şi stabil are azi un parfum de vechi sau de rar şi cei care ni le aduc 
aproape, mesagerii luminii şi înţelegerii le vor impregna cu nostalgia desprinsă din 
propriile experienţe de viaţă. 


Joi, 23 iunie 
Joi 23- 6-2011 11:24 Luna (Pis) --> Aries 
Joi 23- 6-2011 14:49 Sun (Can) Squ (Ari) Luna (Half Luna) 
Joi 23- 6-2011 14:49 Luna (Ari) Sex (Gem) Mars 
Joi 23- 6-2011 20:23 Luna (Ari) Con (Ari) Uranus 


Trecerea Lunii în Berbec ne aduce azi impusul de a rezolva mult mai rapid 
problemele care nu au fost soluționate ieri. Nu tot ceea ce alegem să facem azi este şi 
corect, nu toate mijloacele pe care le folosim sunt potrivite, însă nu ne va interesa, vor 
urmări doar să fim eficienţi în mod direct, vom urmări doar rezultatele imediate. 

Luminariile sunt în careu azi şi elementul cardinal pe care îl vor mobiliza acum aduce 
viteză de reacţie, energie nestăpânită, gânduri rapide, mişcări bruşte şi o anume mobilitate 
socială care ne va face să ne rezolvăm multe din problemele pe care nu am reuşit să le 
soluţionăm anterior. 

Ceea ce este neobişnuit azi vine dintr-o aură negativă pe care obiectele o au şi cu care 
fiinţele se vor impregna. Se va masca mult simţul proprietăţii aşa cum l-am dezvoltat în 
luna mai şi acum, când ne aşteptăm cel mai puţin, ceea ce cu mare efort şi sârguinţă am 
acumulat în mai 2011 vom pierde pe o manevră riscantă, vom risipi la zaruri, la alba- 
neagra, la loto sau pe un pariu prostesc. 

În aspectul său pozitiv 23 iunie ne va invita la o rememorare specială, încărcată de 
poezie şi bucurie, de stabilitate şi atenţie, de respect şi libertate în aşa fel încât multe 
dintre cele pe care le vom soluţiona vor fi legate de oameni pentru că, vom spune, le facem 
pentru ei, de dragul lor sau prin intermediul lor. În realitate, în spatele acestor rezolvări 
rapide ori miraculoase stă o acută nevoie de stabilitate, de a ne redobândi un statut care 
nu mai este ca în trecut şi pe care vom dori să-l remodelăm. 

Prin urmare, ziua de joi este o zi mult mai liniştită decât sunt surorile ei din această 
săptămână. Careul luminariilor devine un mijloc de a ridica o barieră, de a răspunde unei 
provocări începută din ziua de ieri, care, soluţionând-o, să ne ofere privilegii pe care nu le- 
am avut, fie deloc, fie nu în forma aceasta. 

Pentru că multe cer soluţionare rapidă, ne va lipsi azi răbdarea şi atenţia şi în absenţa 
lor multe situaţii sau obiecte de valoare se vor dovedi casante. Azi nu ne vom preocupa de 
ceea ce pierdem, ci mai mult de ceea ce câştigăm, iar ceea ce nu câştigăm aşa cum ne 
dorim ne va amplifica instabilitatea şi ne duce în starea de a consuma şi mai multă 
energie, şi mai multe rezerve pentru a ne împlini. 

23 iunie este o zi de neastâmpăr, de dinamică, de agitaţie. Vom urmări însă să 
îmbrăcăm toate acestea într-un scop, să le oferim acestora o misiune, o demnitate cu care 
să ne hrănim mândria sau dorinţa de a trăi bine şi uşor. 


Vineri, 24 iunie 
Vineri 24- 6-2011 0:07 Luna (Ari) Squ [Cap] Pluto 
Vineri 24- 6-2011 8:22 Luna (Ari) Con (Ari) Lilith 
Vineri 24- 6-2011 8:40 Luna (Ari) Opp (Lib) Saturn 
Vineri 24- 6-2011 20:28 Luna (Ari) Squ (Can) Mercury 


A doua zi de Berbec ne duce într-o zonă a confortului în tensiune sau dinamism. 
Mulţi se vor resimţi după dinamismul de ieri, după tensiunea pe care au dezvoltat-o sau 
după energia consumată la petreceri sau alte întâlniri. 

Azi Luna trece prin două careuri, unul cu Pluton şi celalalt cu Mercur, o conjuncţie cu 
Lilith şi o opoziţie cu Saturn ceea ce nu este deloc puţin lucru dacă ne gândim că Pluton 
este retrograd şi că Luna, prin fuziunea cu Lilith, amplifică energia opoziţiei cu Lilith- 
Saturn, ce se va împlini mâine. 

Se poate deci vorbi despre o agresivitate potenţială, despre o formă de regresie, de 
acceptare a neputinței, de descurajare în faţa unor demersuri neplăcute pe care ajungem 
să le acceptăm, nu pentru că ne-am fi maturizat sau că am fi mai căliţi decât ieri, ci pentru 
că suntem mai slabi, mai temători, mai rezervaţi, mai suspicioşi. Dacă ieri am judeca totul 
după propriul comportament, încercând prin coordonarea să soluţionăm cât mai multe 
într-un timp scurt, acum încercăm să înţelegem totul prin intermediul celorlalţi. 

Ideea de a reglementa prin neparticipare sau de a participa în calitate de observator 
într-o situaţie, atunci când ni se cere detaşarea, este o formă de revoltă ori de răzbunare pe 
care o vom aborda azi. Deşi în perioada asta oamenii nu se simt deloc confortabili 
retrăgându-se, renunțând la drepturile lor sau cedând locul altora, azi vom prefera să-i 
urmărim pe cei care ieri s-au lăudat prea mult, pe cei care şi-au supraevaluat posibilităţile 
şi se pare că vom avea chiar o satisfacţie din a constata că realitatea nu este aşa cum au 
indicat-o ei. Această luptă surdă, această formă de a agresa prin tăcere sau renunțare este 
o trăsătură a opoziţiei Saturn-Lilith care reduce totul în jur, care sărăceşte locul, îl 
îngheaţă pentru a impune prin asta una dintre cele mai grele încercări la care este supusă 
viaţa biologică: frigul. Frigul moral, afectiv, detaşarea, răceala sufletească ne va duce azi 

spre izolare. Pentru unii izolarea poate însemna desprinderea de cauzele bolii, suferinţei, 
de poveri suplimentare, de situaţii pe care nu le înţelegem, deşi ar fi trebuit să le 
soluţioneze şi asta nu poate fi decât bine. Separându-se de toate acestea se poate spera 
apoi într-o revenire la echilibru, la linişte sau chiar la vindecare. 

Prin urmare, 24 iunie, de Sânziene, cerurile se deschid şi spiritele naturii, Ielele, ne 
cuceresc cu dansul lor hipnotic şi ne vrăjesc sufletele pentru a ne arăta că în univers există 
în permanenţă forţe mai intense şi mai puternice decât ceea ce deţinem în acest moment. 
Încercările la care ne supun Ielele acum sunt cele de natură interioară. O voce a conştiinţei 
este cea care ne tulbură vibrația, ne bulversează evenimentele şi ne face să le vedem dintr- 
o perspectivă negativă. 

Cei care obişnuiesc să vadă în tot o forţă magică, un nimb al unei inteligenţe subtile, 
au ocazia să vadă azi ce se ascunde în spatele zâmbetelor largi ale celorlalţi, ce le 
motivează de fapt rezerva şi de ce detaşarea lor este uneori doar aparentă. 

La capitolul evenimente ziua ne aduce întârzieri în planuri, rătăcirea soluţiilor, a 
documentelor ori parcurgerea unor serii de discuţii fie de natură administrativă ce ţin de 
nesincronizarea părerilor, fie de natură tehnică (defecţiuni ale aparatelor, fluctuații în 
funcţionarea lor etc.). 

Dacă tot această zi este ca un fel de coborâre în iad, ca un contact cu adevăruri care 
dor foarte tare, recomandarea merge spre o zonă a detaşării, însă privită într-un alt mod. 
Este important ca înainte de această zi să ne propunem o atitudine de înţelegere şi să 
avem încredere că adoptăm această măsura în cunoştinţă de cauză, înțelegând mai mult 
decât putem vedea azi, în timpul desfăşurării ei. Orice fluctuaţie va apărea azi, mâine, pe 
opoziţia Saturn-Lilith, se va amplifica. 


Sâmbătă, 25 iunie 
Sambata 25- 6-2011 1:06 Luna (Ari) Sex (Gem) Venus 
Sambata 25- 6-2011 9:50 Luna (Ari) Tri [Sag] Node 
Sambata 25- 6-2011 23:22 Saturn (Lib) Opp (Ari) Lilith 
Sambata 25- 6-2011 23:52 Luna (Ari) --> Taurus 


Ultima zi de Berbec ne aduce şi opoziţia Saturn-Lilith pe axa Berbec-Balanţă, 
împlinită aproape de miezul nopţii. Luna azi are de împlinit un sextil cu Venus şi un trigon 
cu Capul Dragonului, după care, aproape de miezul nopţii va trece în Taur, semnul 
exaltării sale. 

Mulţi astrologi nu se tem de această opoziţie deoarece nu consideră că are de oferit 
prea multe surprize malefice, pe fundalul contextului agresiv pe care deja îl parcurgem. Se 
crede astfel că nu se va putea depăşi în intensitate careul în T pe semne cardinale împlinit 
acum între maleficii Uranus, Saturn şi Pluton, cel mult ar putea rivaliza cu aspectul de 
careu dintre Marte şi Neptun. În realitate nu este chiar aşa. 

Luna neagră atunci când trece prin Berbec ne pune în fața unor limite, ne incita 
agresivitatea, aducând chiar o formă de autoagresiune, prin care se testează care sunt 
limitele rezistenţei, până unde se poate merge cu starea de nervozitate, cu reproşurile, cu 
disputele ideologice, cu intervenţiile, cu manipularea sau impunerea. În acest semn 
masculin, Luna neagră va considera că valorile feminine nu sunt deloc binevenite şi din 
această cauză nu sunt utile, că ele nu fac decât să complice situaţiile sau că aduc o şi mai 
mare dramă situaţiilor. Din teama de a nu reuşi să controleze emoţiile sau de a nu trece 
prin situaţii lacrimogene acceptă prea uşor agresivitatea, îşi atribuie un rol de salvator, de 
lucrător, îşi impune printr-o atitudine mesianică rolul de gardian, de protector tocmai 
pentru a fi protejată atunci când va încălca legile moralității, dezlănțuindu-şi agresivitatea. 

Când îl întâlneşte pe Saturn în postura de înţelept echilibrat, de pustnic ce a atins 
stadiul liniştii interioare şi accede cu mai multă sârguinţă spre o nouă etapă de viaţă, ea va 
dori să-şi piardă identitatea şi se va supune umilă în faţa înţelepciunii lui cerând iertare, 

vindecare sau exorcizare. În schimbul împlinirii acestei solicitări, Lilith promite că-i va 
face un imperiu şi că fapta sa va fi cunoscută peste tot în lume. 

Nu doresc să extind această reprezentare alegorică pentru că este mai mult decât 
suficient din cât s-a spus că opoziţia celor două ne aminteşte de cruciade, de războaiele 
duse în numele lui Dumnezeu, de perioadele istorice în care oamenii s-au măcelărit unii 
pe alţii pentru un concept religios, o idee filosofică sau un crez. Ceea ce este important de 
reținut din această informaţie este aceea că Luna neagră are, în Berbec, mai ales acum 
când se află în opoziţie cu Saturn - Seiorul karmei, o puternică valență intrinsecă şi multe 
din evenimentele pe care le predispune nu pot fi vizibile din locul în care se consumă, din 
intervalul temporal în care se desfăşoară şi nici de cei care i-au parte la derularea sa. 

Putem exemplifica, aşa cum ne-am obişnuit deja, făcând trimitere la evenimente 
istorice ce s-au consumat pe ultimele conjuncturi ale celor două planete din 1986 (explozia 
de la Cernobil), 1973 (Războiul de Ramadan, şocul petrolului, criza economică mondială), 
însă cea mai importantă a fost cea din 1923 când cele două s-au regăsit în aceeaşi postură, 
Lilith în Berbec şi Saturn în Balanţă. Anul 1923 este important în contextul în care îl 
invocăm prin frământările Germaniei de după Primul Război Mondial, prin Republica de 
la Weimar şi prin puciul lui Adolf Hitler, un element important în ascensiunea sa pentru 
preluarea puterii din 1933 — an marcat de careul Pluton-Uranus din semne cardinale, aşa 
cum se întâmplă şi acum. Aceste doar câteva exemple ne duc cu gândul la faptul că 
evenimente importante pentru soarta omenirii se vor produce în această perioadă şi 
despre care vom afla mai târziu, după ce istoricii le vor integra într-un mod inteligibil şi 
pentru noi. 

O altă componentă a opoziţie celor două planete stă în faptul că din fuziunea lor se 
ridică o forţă subtilă care reduce temperatura, răceşte relaţiile şi ne aduce în planul 
apropiat o formă de revoltă aproape caustică în faţa căreia simţi teamă cu atât mai mult cu 
cât eşti mai conştient de realitatea evenimentelor. Ceea ce se întâmplă se aseamănă destul 
de bine cu intervenţia Ielelor din mitologia românească, însă nu la modul mistic ori 
ezoteric, ci concret, vizibil prin evenimentele sociale, prin tendinţa de abolire a graniţelor, 
de sugrumare a acelei tradiţii care dă putere unui popor, de încercare a copiilor prin 
învățături proaste, un învățământ degradat, a adulţilor prin implicarea lor într-un proces 
de exhibiţionism intelectual ce îi ţine departe de natură, univers, echilibru şi le hrănesc 
ambițiile cu idealuri josnice, ţinte ridicole, pofte periculoase, iar bătrânii izolaţi şi lipsiţi de 
cele necesare, fără speranţa că pot oferi celor tineri învăţăminte pentru a-i ajuta să 
depăşească mai uşor încercările vieţii. Separând aceste influxuri astrale pe mai multe 
segmente sociale pentru a obţine o dominare prin degradare, dictonul „Divide et impera”, 
vizibil în comportamentul social, nu este un element specific doar opoziţiei Saturn-Lilith, 
ci tuturor unghiurilor stresante ce se ridică acum pe cer între malefici. 

Pentru a depăşi aceste predispoziţii se cere o doborâre a limitelor, o dezbrăcare de 
caracterul infect, o rezistență masivă în faţa unui rău care are ego, schemă de lucru şi ţintă, 
de adoptare a unui alt mod de comportare, dar mai ales de încălzire a inimii, de 
dezgheţare a sentimentelor şi de acceptare a încrederii în oameni pentru o mai bună 
convieţuire, pentru o mai corectă înţelegere a vieţii, a scopului pe care îl avem în această 
existenţă. 

Prin urmare, 25 iunie este o zi misterioasă, care va ascunde în spaţiul său multe din 
evenimente neplăcute ale anului 2011 şi chiar ale perioadei. Că ele se vor consuma azi, 
când unghiul se împlineşte sau în zilele următoare când el este încă foarte activ, nu 
contează. Ceea ce predispun însă Saturn şi Lilith în această dispunere astrală ne 
încurajează să ne pregătim un atac, o formă de revoltă, o schimbare substanţială care să ne 
ducă în mod indubitabil la conflict, la o pierdere a identităţii, a funcţiei, a statutului, la o 
reinventare a modului de a fi şi de a înţelege viaţa. 

Acest unghi aduce mari frământări sociale, intrigi, deziceri de cauza comună, izolare 
de un grup şi îmbrăţişarea unor concepte care pot duce la agresarea unui întreg popor sau 
poate chiar a rasei umane în ansamblu, însă toate acestea derulate într-un plan secund, în 

culise, departe de privirea curioasă şi profană a opiniei publice. Deocamdată, acest tip de 
prezent nu-şi poate scrie singur istoria şi nu se poate înţelege prea clar ce ne oferă 25 
iunie, însă peste puţin timp, chiar din toamnă acestui an, se va reveni ostentativ la luna 
iunie 2011 şi la această dată pentru a se explica de ce evenimentele au luat o aşa turnură. 

În viaţa personală 25 iunie ne îndeamnă să facem ceea ce nu am făcut niciodată şi ne 
va plăcea această atingere a imposibilului, a fructului oprit, a ceea ce nu am crezut 
vreodată că vom integra. Azi ne vom gândi mai mult la cheltuielile pe care le avem de 
făcut, la faptul că nu dispunem de fondurile necesare pentru a ne achiziţiona ceea ce ne 
este necesar, că nu avem resursele necesare pentru a face față unei socializări venită brusc 
din anturaj. Cei care sunt puternici şi pozitiv, adică aceia dintre noi care au urmărit să-şi 
dezvolte un destin corect şi benefic vor lăsa aceste probleme într-o stare de amorţire şi se 
vor izola într-o formă de afectivitate extrem de abstractă şi benefică. Prin gândurile lor 
totul este simplu, benefic şi terapeutic. 


Duminică, 26 iunie 

Duminica 26- 6-2011 1:27 Luna (Tau) Sex [Pis] Neptune 
Duminica 26- 6-2011 2:53 Sun (Can) Sex (Tau) Jupiter 
Duminica 26- 6-2011 8:04 Luna (Tau) Con (Tau) Jupiter 
Duminica 26- 6-2011 8:26 Sun (Can) Sex (Tau) Luna 
Duminica 26- 6-2011 10:30 Luna (Tau) Sex [Pis] Chiron 
Duminica 26- 6-2011 12:19 Luna (Tau) Tri [Cap] Pluto 
Duminica 26- 6-2011 13:12 Sun (Can) Squ (Ari) Uranus 
Duminica 26- 6-2011 18:14 Juno (Vir) Squ [Sag] Node 


Ultima zi a săptămânii ne pune, ca şi miercuri, într-o postură duplicitară. Azi Soarele 
va împlini un sextil cu Jupiter şi un careu cu Uranus, la un interval de aproximativ 10 ore 
diferenţă. Pe lângă aceasta Junon îşi împlineşte careul cu Axa Dragonului, Soarele sextilul 
cu Luna, iar Luna va trece, în intervalul 8:00 — 12:20, prin conjuncţia cu Jupiter, sextilul 
cu Chiron şi respectiv trigonul cu Pluton. 

Extrem de intensă, ziua de 26 iunie ne aduce în primul rând o serie de confirmări ale 
unor întrebări sau dileme pe care le-am avut la începutul acestei luni. Dacă prin aspectele 
pozitive oamenii vor înţelege că au nevoie de mai multă ordine şi precizie în viaţă, că 
idealurile în care au investit sunt consumatoare de energie, de resurse şi pentru 
întreţinerea cărora se cere muncă, odihnă, o gândire practică şi un program respectat cu 
stricteţe, aspectele negative ne slăbesc puterile, ne diminuează încrederea în sine şi în 
oamenii de lângă noi şi ne fac să fim suspicioşi la tot ceea ce nu se rezolvă de la sine sau 
faţă de tot ceea ce se evidenţiază în anturaj prin mers, voce, aspect exterior, idei, rezultate. 

26 iunie ne apare ca o partitură muzicală complexă în care mai multe instrumente se 
îmbină armonios pentru a produce o anume sonoritate, cu instrumente care alternează 
prin calitatea sunetului sau intensitate, lăsând impresia unei combinaţii între forţa şi 
liniştea pe care ni le aduc la picioare valurile atunci când îmbrăţişează t țărmurile. 

Începem ziua cu sonorități calme, dar într-un tempo ritmat, dinamic. În mijlocul zilei 
schimbăm gama, adăugându-i acesteia expresivitate şi profunzime, întrezărind primele 
semnale ale unei forme de revoltă pe care abia spre seară în sunete stridente de tobă le 
vom înţelege şi le vom încadra aşa cum se cuvin. 

Lăsând la o parte această alegorie cu muzica, vibraţiile astrale ale zilei de azi, 
îmbinate cu cele de ieri, ne amesteca firele destinului şi ne duc într-o zonă în care vom 
considera că dacă decidem este suficient pentru a reuşi. Vom simţi că ne cuprinde ambiția, 
reuşita, că suntem suficient de optimişti pentru a ne ridica deasupra condiţiei actuale şi că 
avem şi resursele necesare pentru asta, dar ne vom lovi de cinismul celor din jur, de 
obstacole, de situaţii neprevăzute care ne cer mai multă energie, mai multe resurse, mai 
mult efort şi disperăm în faţa unui asemenea eşec. 

Nu sunt multe de spus despre această zi şi nu vom putea să ne spunem nici măcar 
spre seară când bucuria şi încântarea din prima parte a zilei se va risipi şi când vom reuşi 

să vedem mai clar ce pericol ascundea jovialitatea artificială sau aspiraţiile lipsite de simţ 
practic din prima parte a zilei. Nu este cazul însă să fim prea duri, să ne învinuim sau să-i 
învinuim pe ceilalţi cu ceea ce înţelegem acum. Nici dimineaţă, când am trăit bucuria sau 
mulțumirea, când am programat un anume demers, dar nici spre seară când le negăm pe 
toate acestea nu gândim limpede. Abia de mâine încolo, când Soarele şi Marte, care 
miercuri ne-au tulburat cu senzaţii confuze, cu contracţii, vom avea parte de soluţii 
practice, de instrumente de lucru pentru ca produsele finale să fie mult mai uşor de înţeles 
şi cuprins. 

Prin urmare, ultima zi a săptămânii ne va ridica dintr-odată la un alt standard şi ne 
va pune în faţa unor situaţii pe care, spre seară, le vom vedea ca pe nişte dileme. Nu se va 
pune problema să luăm decizii azi, să ne alegem un traseu în viaţă sau să ne lăsăm purtaţi 
de o recomandare venită din anturaj. Până la mijlocul ei ziua se va dovedi perfectă, adică 
aşa cum o vrem, ca şi cum o forţă magică ne-ar împlini totul, fie bun sau rău. 

Spre seară, ne vor cuprinde remuşcările sau ne vom lăsa antrenați de o tensiune ce 
ne vine brusc în minte. În realitate, nimic nu revine brusc, ci este un element care a fost 
activ toată ziua, dar pe care nu l-am perceput, nu l-am văzut, iar acum totul devine mai 
clar. Cine va accepta această tensiune va reuşi să strice totul, să cadă în melancolie şi să se 
hrănească din nesiguranţă şi teamă. 

La capitolul evenimente, totul se va desfăşura azi după regula lui „una caldă, una 
rece”. Fie că este vorba despre evenimente desfăşurate în social, fie că se va face referire la 
ceea ce se va desfăşura în intimitate, dorinţa de succes va fi mijlocul prin care ne putem 
oferi cea mai mare bucurie, dar şi cea mai mare tristeţe. Tocmai de aceea este important să 
ne stabilim azi ţinte realizabile, obiecte pe care le putem împlini sau să ne implicăm în 
demersuri care să se sprijine pe spiritul practic şi pe elemente ce ne vin din spaţiul 
concretului. 

Cei care nu sunt realişti azi, în loc să-şi hrănească sufletul cu mai multă pozitivitate, 
vor încheia ziua în dezamăgiri adânci. 


Luni, 27 iunie 
Luni 27- 6-2011 10:07 Sun (Can) Tri [Pis] Chiron 
Luni 27- 6-2011 13:25 Mars (Gem) Sex (Ari) Uranus 
Luni 27- 6-2011 19:20 Luna (Tau) Sex (Can) Mercury 
Luni 27- 6-2011 21:46 Luna (Tau) Tri (Vir) Juno 


Trigonul Soarelui cu Chiron pe de o parte şi sextilul lui Marte cu Uranus pe cealaltă 
ne aduc un început de săptămână furtunos. Chiar dacă este vorba despre unghiuri 
benefice, la fel cum sunt şi sextilul Lunii cu Mercur şi respectiv trigonul cu Junon ce se 
împlinesc în a doua parte a zilei, aceste elemente, pe fondul careurilor pe care Junon le 
face cu Axa Dragonului şi Uranus cu Soarele (împlinite ieri şi deci active încă), vibraţiile 
benefice ce ne vin dinspre aceste unghiuri sunt în realitate mesageri ai mai multor 
complicaţii şi probleme. Curajul şi determinarea de care ne vorbesc nu va face decât să 
insiste şi mai mult pe direcţia în care au acţionat ieri şi să se depăşească limite care ieri 
inspirau teamă. 

Când Soarele şi Chiron sunt în trigon avem de demonstrat cunoştinţe şi priceperi şi 
suntem invitaţi să ajutăm pe cel care nu ştie să facă ceea ce facem noi. În acest proces, 
pentru că avem de-a face cu Chiron retrograd, apar discontinuități cauzate de absenţa 
unor cunoştinţe viabile sau de noi modificări impuse procesului de la data pe care o 
invocăm şi până acum. Asta sună a uitare selectivă, a ghinion, a penibil, a situaţie jenantă 
în care faima, demnitatea socială sau strălucirea desprinse din experienţele anterioare, 
cultivate şi hrănite în ultimii ani, sunt acum ştirbite de incidente de moment, de situaţii 
neprevăzute, în încercarea de a rezolva o situaţie care nu se potriveşte cu şablonul pe care 
îl avem deja. 

Dacă trigonul Soare-Chiron ne aduce o folosire nepotrivită a calităţilor din cauza 
unor situaţii independente de voinţa proprie, sextilul Marte-Uranus se mulează perfect pe 
ambițiile pe care le-am lăsat să ne cuprindă de la începutul anului şi până acum şi pe care 
le-am hrănit cu insistenţă şi abnegaţie. Dacă sextil = gând, iar trigon = talent, gândul că 
putem mai mult ne va face azi de râs, ne va duce într-o zonă a neatenţiei şi a eşecului 
pentru că ne scoate din cadrul binelui comun. Toate intenţiile acestei zile sunt fie bune în 
totalitate, fie au o justificare corectă. 

Se va pune deci azi problema voinţei, a energiei motrice, a deplasării spre o zonă a 
lipsei de măsură şi îndrăznelii impusă dincolo de limita puterii personale, dincolo de 
limita cunoştinţelor sigure, a experienţelor cunoscute. 

Dacă pentru omul comun această expansiune este periculoasă pentru că îl pune în 
faţa unor situaţii penibile şi îi compromite imaginea pe care o iubeşte atât de mult şi pe 
care şi-o hrăneşte cu toată puterea sa, şansa va sta azi doar de partea celor care sunt 
angrenaţi într-un proces de căutare interioară ce sunt încurajați să se ridice deasupra 
condiţiei obişnuite, să-şi părăsească obiceiurile pentru a-şi lărgi orizontul de cunoaştere, 
pentru a întâlni oameni noi, pentru a-şi îmbogăţi volumul de cunoştinţe şi pentru a-şi 
spori puterea interioară şi înţelegerea. Chiar şi pentru ei 27 iunie aduce prea multă 
energie, prea multe întâmplări într-o singură zi, prea multă determinare şi prea multe 
forţe care-şi cer drepturile pentru a le rezolva. Nu este nimic neobişnuit să ne confruntăm 
cu situaţii pe care să nu le putem soluţiona, dar este neobişnuit ca acelea dintre ele care 
rămân în aer să se întoarcă asupra noastră iar şi iar până când le vom găsi un loc, un cuib, 
o soluţie, o rezolvare. 

Ceea ce este periculos se va situa între intenţie şi posibilitate, între îndemnul de a 
face ceva şi puterea ce a fost probată anterior, cunoştinţele, procedura, metodă, schema ce 
a fost verificată în timp. 

Prin urmare, relaţiile sociale sunt puternic încercate în această zi şi ne duce într-o 
zonă a lipsei de control, chiar dacă la prima vedere nimic din ceea ce ne cuprinde nu este 
în afara cunoştinţelor sau procedurii. Multe ne vor depăşi şi pentru că îndemnul este 
apăsător riscăm să continuăm într-un demers asupra cărui ar fi trebuit să zăbovim. Multe 
lucruri neobişnuite ni se pot întâmpla azi, multe situaţii vor scăpa de sub control şi multe 
vorbe vor ieşi singure din gură şi pentru cele mai multe nu vom avea niciun regret. 

Cei care sunt mai puţin dinamici, care nu se simt atât de apropiaţi de tehnica 
modernă, care au un ritm lent de lucru vor avea un 27 iunie de coşmar. Cele mai multe 
complicaţii le vor veni prin aceste aparate, din grabă, din faptul că sunt antrenați într-un 
ritm de lucru nespecific. 

Cea mai bună trăsătură a acestei zile este aceea de cunoaştere, de identificare a 
contextului general, al cadrului social în care ne desfăşurăm existenţele mărunte şi în care 
ne plasăm aspiraţiile şi dorinţele cu atâta perseverenţă. Pe acest fond al observaţiilor 
corecte, spre seară vom simţi o acută nevoie de a ne împăca, de a renunţa la un conflict cu 
cineva din anturaj, de a ierta, de a ne accepta mai uşor defectele. Vom şti ce să facem 
pentru asta şi tocmai de aceea recomandarea este aceea de a ne nota, de a ne stabili clar în 
minte aceste idei, pentru că mâine, pe opoziţia Soare-Pluton, unul dintre cele mai dificile 
aspecte la care participă Soarele anul acesta, nu vom mai gândi la fel. 

Pentru cei care sunt în căutarea Adevărului 27 iunie este ziua lui 
"Voi fiți dar desăvârşiţi, după cum şi Tatăl vostru cel ceresc este desăvârşit.” (Matei 
5:48). 

Marţi, 28 iunie 
Marti 28- 6-2011 8:19 Sun (Can) Opp [Cap] Pluto 
Marti 28- 6-2011 10:52 Luna (Tau) --> Gemini 
Marti 28- 6-2011 11:14 Venus (Gem) Opp [Sag] Node 
Marti 28- 6-2011 12:19 Luna (Gem) Squ [Pis] Neptune 
Marti 28- 6-2011 13:35 Mercury (Can) Sex (Vir) Juno 
Marti 28- 6-2011 16:26 Mars (Gem) Squ [Pis] Chiron 
Marti 28- 6-2011 19:32 Luna (Gem) Sex (Ari) Uranus 
Marti 28- 6-2011 21:03 Luna (Gem) Squ [Pis] Chiron 
Marti 28- 6-2011 21:20 Luna (Gem) Con (Gem) Mars 
Marti 28- 6-2011 22:55 Venus (Gem) Squ (Vir) Juno 


Aspectele zilei sunt atât de dificile încât multe din cele ce se vor întâmpla azi vor lăsa 
răni adânci ce nu se vor putea vindeca întregul an. Opoziția Soarelui cu Pluton este unul 
dintre cele mai agresive aspecte pe care le ridică Soarele, mai ales că acum ea este 
susținută de conjuncția lui Venus cu Coada Dragonului şi implicit careul lui Venus cu 
Junon, dar şi de careul Marte-Chiron. Luna în Gemeni va produce multă instabilitate 
lăsându-ne fără discernământ prin careurile cu Neptun şi Chiron, încurajând libera 
circulație, gândirea independentă, îndrăzneala prin sextilul cu Uranus şi respectiv 
conjuncția cu Marte. 

Azi ne confruntăm cu judecata, cu dezbaterea, cu acele procese interioare sau 
exterioare care ne vor pune în pericole libertatea, fie de gândire sau de simtire, fie cea 
socială. Legile sunt interpretate atât de greşit încât ecoul faptelor va aduce la lumină frici 
pe care le-am ascuns bine sau va aduce omul în pragul unei revolte pe care nu va şti să o 
gestioneze. 

Când Soarele şi Pluton sunt în opoziție oamenii se ceartă din nimic, îşi acuză 
apropiații de situații ipotetice şi invocă drept argumente situații penibile care devin aşa 
din cauza incapacității lor de a privi evenimentele cu mintea limpede şi de a le acorda 
importanță pe măsura valorii. Conflictul nu se bazează numai pe sentimentul de vină 
personală, ci şi pe cel de vină generală. Aşadar, pentru întreaga situație este de vină, 
familia, vecinii, națiunea sau rasa umană, iar pentru asta se va consuma multă energie 
deoarece pentru a susține o asemenea atitudine cel în cauză are nevoie de simpatia 
celorlalți, de susținerea anturajului de o serie de evenimente care să se producă în cascadă, 
pentru a fi folosite ca dovezi. 

Fie că se va face apel la un comportament negativ prin dezvoltarea unor trăsături de 
caracter care au fost întreținute de-a lungul vieţii (dogmatismul, îngâmfarea, violența) sau 
că va exista un îndemn de moment spre agresivitate, imprudenţă, distrugere, despărțire, 
chiar eradicare, întregul context va avea o notă emoţională care în loc să ne ajute să ne 
clarificăm, ne va tulbura şi mai mult sfera gândurilor. Nu ne jucăm cu vorbele dacă 
anunţăm şi faptul că aceste unghiuri pot fi responsabile de o agresare a vieţii în general, de 
o corodare a încrederii în bine, în oamenii, în sine, de renunțare la motivații pozitive, chiar 
la dorinţa de a trăi. În felul acesta, apare o tendinţă de a trăi în izolare, de a rupe legătura 
cu societatea, cu ceea ce oferă această lume şi acceptarea unei forme de penitenţă ce-şi va 
pune amprenta asupra deciziilor viitoare. Cei care sunt într-un stadiu avansat de boală vor 
avea o zi dificilă în care realitatea durerii poate deveni mult mai evidentă decât realitatea 
vindecării. Opoziția Soare-Pluton ne aduce şi informaţia morţii violente, însă cu Luna în 
Taur, opoziţia celor două pe axa relaţiilor, a ataşamentului afectiv (Capricorn-Rac) acolo 
unde se va produce va fi ca un efect al unei karme programate în detaliu ce a oferit până 
acum semnale, nu un efect de moment, nu un impuls de moment. Suferinţa pare să aibă 
azi un moment de maximă intensitate în faţa căruia am putea ceda. 

Conjuncţia lui Venus cu Coada Dragonului şi careul acestei cu Junon ne introduce în 
sfera confirmărilor negative. Oamenii se vor simţi obosiţi şi doar agresivitatea îi trezeşte, 
doar o stare de iritare îi menţin în luciditate, doar eşecurile sunt cele care îi aduc în faţa 
maturității şi îi încurajează să-şi evalueze experienţele vieţii. Aceste unghiuri, tocmai 

pentru că se produc ziua când intervin şi alte elemente de dinamică astrală ori socială, 
când cei mai mulţi dintre noi sunt activi şi aleg să-şi folosească energia într-un mod 
raţional, devin un subsidiar al zilelor anterioare în aşa fel încât să ne simţim mult mai 
atraşi de evenimente mici, lipsite de o importanţă majoră, care nu au repercusiuni asupra 
destinului social, demnităţii sau asupra coeziunii de grup, aşa cum se prezentau 
predispoziţiile în zilele anterioare. Aceste preocupări ne ţin atenţia în interiorul familiei, 
într-o zonă a intimităţii şi ne vom dori ca de acolo să ne vină satisfacţii atât de mari încât 
să compensăm haosul care există în exterior. Cine are prea multe aşteptări prin aceste 
influenţe astrală se va lovi de o şi mai mare barieră şi va lua contact cu dezamăgirea într- 
un mod şi mai intens. 

Asta nu înseamnă că nu vom observa ce se întâmplă în jur. Pentru că Mercur şi 
Junon sunt în sextil vom deveni un fel de experţi în problemele altora, chiar dacă în cele 
personale nu ne vom prea descurca. Acesta se pare că este aspectul cel mai plăcut al zilei şi 
el ne va da impresia că suntem utili în anturaj, ca solicitările care ne vin din acest sector ne 
conferă o stare de bine, de util. Nu va fi însă un impuls unicat pentru că pe această 
combinaţie între teama şi nevoia de a pune în aplicare ceea ce gândim ne vom face prieteni 
pe frica, ne vom consolida acele relaţii care ar fi trebuit să treacă într-o altă etapă, ne vom 
menţine în prejmă oamenii care ar fi trebuit să se deplaseze spre alte sectoare. Prin aceste 
îndemnuri confuze şi patetice, prin aceste devieri de la verticalitate, moralitate, bine 
universal, compasiune, ajutor dezinteresat ne oferim justificări referitoare la aspecte ale 
vieţii care nu sunt reale. Astfel, vom considera că binele nu e atât de evident, compasiunea 
este de fapt o stare de boceală elevată, iar dorinţa de a ajuta ascunde neputinţa de a 
accepta despărţirile sau de a indica faptul că viaţa merge mai departe indiferent de ceea ce 
decidem. 

Careul lui Marte cu Chiron din mijlocul zilei se strecoară în această ecuaţie cu 
informaţii false, cu intuiţii înţelese greşit sau cu viziuni viciate de subiectivism. Se pare că 
acest unghi va avea o agresivitate mai mare decât opoziţia Soare-Pluton pentru că ne va 
tulbura simţurile încât să nu mai ştim în mod corect ce este real şi ce nu. Întregul context, 
fără careul Marte-Chiron, ne duce spre o manifestare contradictorie, care ne încurajează 
să ne ascundem teama de oamenii sau de situaţiile prin care trecem cu aceştia şi de aici 
putem trage concluzia că zăpăceala, confuzia simţurilor este lovitura de graţie pe care ziua 
de 28 iunie ne-o conferă. 

Prin urmare, 28 iunie este o piatră de încercare pentru noi toţi. Se spune în popor ca 
atunci când Dumnezeu doreşte să pedepsească pe cineva îi ia întâi minţile şi mulţi vor fi 
loviți azi în acest mod. Este prea mult să credem că Dumnezeu se implică într-un demers 
atât de insignifiant, cel puţin nu aşa cum suntem obişnuiţi să credem. Există legi în 
univers care lasă amprenta divină peste tot unde intervin şi aşa se va întâmpla şi azi. Este 
deci important să fim familiarizați cu complexitatea acestor îndemnuri astrale, cu 
predispoziţiile acestei zile pentru a nu ne lăsa impregnaţi de certitudinea că tot ceea ce 
percepem azi este adevărat. Visul, pentru că este impregnat de dorinţe şi, mai ales, pentru 
că dorinţele nu sunt uşor de controlat, va face ca multe din confuziile acestei zile să nu 
aibă deloc echivalent în realitate, să nu reprezinte evenimente constructive, ci doar 
reziduuri karmice, rebuturi astrale ce au rămas plutind în derivă în urma eşecurilor de 
natură relaţională pe care le-am parcurs de la începutul anului şi până acum. 

Dacă alegem să nu rezonam cu ele şi dacă nu reuşim să distingem clar adevărul de 
minciună, atunci să amânăm deciziile, concluziile, pentru zile mai bune. Cei care sunt 
familiarizați cu aceste definiţii astrologice, cei care înţeleg mesajul planetelor ştiu că 
împlinirea aspectelor din această zi le poate aduce complicaţii atât de mari încât să nu se 
mai poată debarasa de ele tot anul. 

Fie că îndemnul este acela de a ne ataşa şi mai mult de ceea ce ne-a complicat 
existenţa sau de a eradica cu brutalitate totul în jur, de a ne hrăni cu pesimism sau 
indecizie, de a judeca prea aspru un asociat, un colaborator sau un membru al familiei, fie 
ca el se rezumă doar la o formă mai mult sau mai puţin evidentă de autoagresiune ceea ce 

vine spre noi azi reprezintă o concentrare a segmentului dintre viaţă şi moarte, dintre eşec 
şi succes, dintre paradis şi infern, dintre libertate şi îngrădire. 

Cei care lucrează cu energia şi sunt familiarizați cu acestea au ocazia azi să perceapă 
firele destinului, să le înțeleagă lumina şi informaţia şi să se motiveze pentru a le inunda 
cu lumina pe care o primim în permanenţă dintr-un plan subtil. Ei vor reuşi să înţeleagă 
azi că a împlini o asemenea magie se produce pentru că permitem asta, iar blocarea ei 
survine atunci când nu acceptăm să fim membrane permeabile pentru fluxurile comice. 
Pentru că azi simţim concentrat, dacă dispunem de un discernământ dezvoltat anterior 
atunci vom considera că a sosit momentul să ne schimbăm comanda mentală, calitatea 
membranei care suntem şi indiferent ce am simţi şi orice am face va fi perceput ca pe un 
joc al luminii şi umbrei, iar destinul o animaţie reuşită care umple de încântare copilul din 
noi şi-l face să strige, să bată din palme şi să ridice mâinile de bucurie, să trăiască şi să ştie 
că trăieşte aşa cum alege în cunoştinţă de cauză. 


Miercuri, 29 iunie 
Miercuri 29- 6-2011 7:12 Luna (Gem) Tri (Lib) Saturn 
Miercuri 29- 6-2011 7:45 Luna (Gem) Sex (Ari) Lilith 


Sentimentul de colaps, de confruntare în faţa căruia se poate relativ uşor ceda va fi şi 
azi un factor dominant. Şi azi contextul astral va predispune o serie de evenimente 
apăsătoare care se construiesc din intenţia de a soluţiona, de a proteja casa, familia, 
națiunea, de a se identifica o rezolvare bună pentru stabilitate, pentru permanentizare. 

Azi Luna va încerca să medieze conflictul dintre realitate şi iluzie, dintre fapte şi 
păreri, prin împlinirea sextilului cu Lilith şi a trigonului cu Saturn. Din nefericire, 
percepţia realităţii azi va fi deformată şi oricât de lucizi am fi, lumea fizică, suita de 
evenimente majore ce au loc pe întreg mapamondul nu vor avea acum soluţie, ci doar în 
jurul zilei de 16 iulie când Luna şi Saturn vor fi în trigon şi nu oricum, ci prin calitatea de 
planetă mediatoare opoziţiei dintre Saturn şi Lilith. 

29 iunie devine deci o zi de conştientizare, de identificare a ceea ce nu se poate 
soluţiona, fără a reuşi măcar un pic să impulsionăm conjuncturile spre o anumită 
soluţionare. Aşadar, se va pune problema stabilităţii mentale, a fidelității, a simplităţii şi a 
corectitudinii, totul mergând spre linia responsabilităţilor de familie, a sarcinilor 
profesionale însă într-un mod la fel de dureros ca şi ieri, pentru că nu am ieşit încă din 
influența masivă a conjuncturilor astrale ale zilei de 28 iunie. 

Dacă unii dintre noi se vor strădui să se ridice deasupra mediei, fie că sunt 
determinaţi de responsabilităţile sociale sau că aşa îşi doresc, atunci vor face aceste lucru 
prin organizare, precizie, prin intenţia de oferi exemple de înţelegere şi rezistenţă, prin 
uşurinţă de a vorbi despre ceea ce doare, supără, dar şi de a găsi soluţii pentru situaţii 
complicate din trecut. Extinderea conştiinţei spre această zonă a eficienţei va avea o 
componentă afectivă stranie care pentru cei înzestrați cu intuiţie ori simţ subtil este 
adevărata cauză a instabilității şi a alegerilor pe care le vom face. 

Prin urmare, 29 iunie este o zi de convingeri. Azi nu vom mai fi chiar atât de 
contrariați că viaţa este grea şi vom încerca să soluţionăm ceea ce vine spre noi. Vom 
încerca să ne detaşăm de ceea ce ne-a rănit ieri, de ceea ce a explodat sau s-a surpat, de 
legăturile pe care am fost tentaţi să le rupem pentru a obţine o informaţie corectă şi a pune 
baza unui edificiu important. Din nefericire, multe rămân doar în stadiul de încercare şi 
nu vom reuşi să producem schimbări nici în anturaj şi nici în viaţa personală. Cei sensibili 
se vor simţi frustraţi de această lipsă de eficienţă şi pentru a avea un spor, pentru a nu lăsa 
să treacă ziua fără o însemnătate vor căuta să-i confere acesteia un rost prin socializare, 
prin achiziţionarea unor obiecte despre care se va vorbi, care reproduc vocea umană sau 
scot sunete, care folosesc simboluri sau cuvinte. 

Ceea ce 29 iunie nu va reuşi să aducă, în mod indubitabil se va împlini în 16 iulie 
când Luna şi Saturn se vor întâlni din nou în trigon şi când Luna va reuşi să medieze 
erorile de judecată, greşelile produse de lipsa de control sau minciună. 


Joi, 30 iunie 
Joi 30- 6-2011 5:52 Luna (Gem) Opp [Sag] Node 
Joi 30- 6-2011 7:43 Luna (Gem) Squ (Vir) Juno 
Joi 30- 6-2011 10:27 Luna (Gem) Con (Gem) Venus 
Joi 30- 6-2011 19:09 Luna (Gem) --> Cancer 
Joi 30- 6-2011 20:30 Luna (Can) Tri [Pis] Neptune 


Trecând prin ultimul segment al Gemenilor, Luna va trebui să se întâlnească şi cu 
Coada Dragonului, cu eşecurile, cu consecinţele faptelor trecute şi nu oricum, ci ridicând şi 
un careu cu Junon, foarte aproape de momentul de conjuncţie cu Venus. Spre seară, va 
trece în Rac şi va aduce multă nostalgie, înclinaţie spre sensibilitate, poezie, melancolie pe 
situaţiile concrete pe care le-am avut de parcurs la începutul lunii. 

Ultima zi a lunii iunie ne va aduce multă confuzie. Pe de o parte vom fi inundaţi de 
experienţa zilei anterioare când am reuşit să ne strecurăm printre multe complicaţii, să 
facem față multor situaţii confuze şi să nu ne compromitem nici prin cuvânt, nici prin 
faptă, azi, trecând prin conjuncţia Luna-NS şi deci intrând în fereastra careului dintre 
Noduri şi Junon, vom constata că relaţii nu sunt aşa cum le-am văzut ieri. Vom fi 
dezamăgiţi de modul cum suntem trataţi, de sarcinile pe care le primim sau pe care 
suntem îndemnați să ni le atribuim şi vom simţi că tot ceea ce facem este umilitor. Pentru 
că această forță nu ne duce în mod vizibil spre ruşine, umilinţa, complicaţii, ci pe ascuns, 
tentaţia va fi deosebit neplăcută, iar îndemnul de asemenea. 

Pentru că există un tonus aparte, un plus de jovialitate şi bucurie, o formă de 
destindere şi entuziasm ce radiază din conjuncţia Lună-Venus, va exista şi tendinţa de a 
neglija responsabilităţile pe care le avem deja, de a cere o pauză, un respiro şi de a 
complica întregul context prin asta. Impulsul de a ne separa de un proces, o sarcină 
profesională sau o responsabilitate va fi mai evident în intervalul 10:30 — 19:10 când Luna 
va fi în Perioada fără Direcţie. 

Trecând în Rac şi luând contact cu Neptun printr-un trigon se va dezvolta o empatie 
pe care nu am abordat-o întreaga zi, chiar dacă ar fi fost nevoie. Acum vom înţelege de 
unde a venit veselia stranie din timpul zilei sau de ce am trecut prin momente de oboseală 
accentuată, de unde ne-a venit dorinţa de relaxare, de pauză, de concediu, dar şi ce anume 
este important să facem pentru a nu amplifica dezechilibrul pe care l-am produs azi prin 
absenţă. 

Prin urmare, ultima zi a lunii iunie ne pune în situaţii complicate şi confuze. Nu vom 
şti ce să alegem mai repede, ce ne va fi mai bine dintre o pauză, o relaxare, un concediu 
sau a rămâne la program şi a nu face nimic eficient, a cere o învoire sau a face doar ca timp 
ore suplimentare. Orice am alege nu va fi nici corect şi nici bine, nici pentru anturaj şi nici 
pentru sine. 

30 iunie este o zi de păcăleală aplicată propriei persoane şi nu vom reuşi să înţelegem 
acest lucru decât spre seară când vom deveni mai receptivi, mai înţelegători, mai atenţi la 
ceea ce se întâmplă în jur şi mult mai critici cu noi înşine. Privind în urmă, asupra acestei 
zile, dar şi asupra întregii luni, vom avea impresia că multe din ipostaze sunt ieşite din 
comun, sunt bizare şi toate se vor situată foarte aproape de limitele noastre de înţelegere. 
Multe întrebări ne vor invada, însă este important să ştim că schimbările mari se produc 
lent şi asta înseamnă că oricât de lucizi vom părea spre seară, prin conexiunile pe care le 
vom face întâi ne vom justifica propriile gesturi şi apoi vom fi obiectivi cu cei din jur. 

Dacă ne-am aminti de iertare şi am lăsa-o să ne intre în suflet am reuşi să depăşim 
multe din blocajele acestei luni, multe din traumele pe care ni le-a creat şi să intrăm în a 
doua parte a anului, în suita celor trei luni de vară, mult mai pregătiţi. 

Vineri, 1 iulie 

Vineri 1- 7-2011 3:25 Luna (Can) Squ (Ari) Uranus 

Vineri 1- 7-2011 4:08 Luna (Can) Sex (Tau) Jupiter 

Vineri 1- 7-2011 4:42 Luna (Can) Tri [Pis] Chiron 

Vineri 1-7-2011 6:17 Luna (Can) Opp [Cap] Pluto 

Vineri 1- 7-2011 11:49 Sun (Can) Con (Can) Luna (New Luna) 
Vineri 1- 7-2011 14:33 Luna (Can) Squ (Lib) Saturn 

Vineri 1- 7-2011 15:26 Luna (Can) Squ (Ari) Lilith 


Începem o nouă lună şi un nou ciclu cu Luna nouă în Rac ce se împlineşte azi la 
11:49. Abia acum putem vorbi despre o cruce cosmică pe semne cardinale, ce se ridică din 
opoziţiile Saturn-Lilith şi Pluton-Soare. Cu puţin timp înainte de Luna nouă, Luna plăteşte 
tribut lui Pluton şi apoi îşi uneşte forţele cu Soarele aducând crucea cosmică din semne 
cardinale în sectorul eficienţei, al exprimării, al scopului, al evenimentelor reale. Mesajul 
ei ţine de sfera puterii sociale, de influenţa prin funcţie, rang, statut, prin comprimarea 
voinţei şi crearea unui vid în sectoarele care sunt deja slăbite lăsând impresia unui deficit 
de putere, a unui dezechilibru. În felul acesta în plan social Luna nouă din 1 iulie ne aduce 
un mesaj eronat, unul care ţine de conflictele interne, dar care va sugera o dispută între 
sectorul care le conţine şi altele, mărginaşe, ce sunt atrase acum în acest carusel fără voia 
lor. Ideea că pe această Lună nouă se poate produce un hiatus nu este o fantezie şi nici o 
metaforă. Asta se explică prin plasarea acestei conjuncţii în casa a X-a şi implicând casele 
unghiulare într-o dispunere a luminariilor cu forțe astrale malefice, a luminii cu 
întunericul, a calităţilor cu defectele, a celor aflaţi în eroare de judecată cu cei care deţin 
adevărul, a zonei care găzduieşte un conflict cu cei care îl aduc în planul realităţii prin 
destinul lor. Dacă pe de o parte această Lună nouă aduce la lumină elemente de karmă 
negativă sub forma exploziei care, prin impact, va produce o schimbare, mulţi dintre cei 
care participă la eveniment vor rămâne doar cu senzaţia că undeva a apărut o lumină 
foarte puternică şi că de aici le va veni schimbarea. 

Mulţi pasionaţi de astrologie se vor întreba de ce ar fi mai puternică azi crucea 
cosmică pe semne cardinale decât în zilele anterioare, spre exemplu marţi, 28 iunie, când 
Soarele şi Pluton au atins momentul de maximă intensitate a opoziţiei lor. Pentru că 
suntem într-o perioadă în care conflictul dintre două forţe negative are loc într-un sector 
care nu ne mai atrage atenţia, pentru că sub zona necrozată nu ştim ce se întâmplă de 
vreme ce suntem sub influenţa unui analgezic şi pe deasupra, prin cele câteva aspecte 
benefice la care au participat Mercur sau Venus, zona dureroasă a mai fost şi acoperită de 
bandaje groase pentru a izola rana şi a o lăsa singură în voia proceselor de vindecare. 
Marţi, la opoziţia Soare-Pluton, când s-a activat crucea cosmică din semnele cardinale am 
simţit şocul, izbitura, s-a produs evenimentul şi azi când luminariile sunt în conjuncţie el 
este adus în atenţia noastră fără a mai putea acoperi totul cu bandaje. În lumina soarelui 
sau sub strălucirea binefăcătoare a înţelegerii şocul, fisura sau infecția produsă marţi va fi 
acum evidentă şi chiar dacă nu este o trăsătură a acestui ciclu, devine una importantă 
pentru următoarele 30 de zile. 

Luna, înainte de a se întâlni cu Soarele, se izbeşte de careul cu Uranus şi încadrează 
între acesta şi opoziţia cu Pluton din zori, un sextil cu Jupiter şi un trigon cu Chiron. Orice 
îndemn, orice intuiţie, orice speranţă că am avea vreo soluţie la complicațiile primei părţi 
a săptămânii se risipesc într-o tensiune ce se amplifică de la o oră la alta. Luna nouă din 
Rac este o Luna a violenţei pe care am generat-o sau pe care nu am reuşit să o soluţionăm 
anterior. Vorbele, susţinerea venită din planul social, impresiile ţinute ascunse într-o 
subteran al structurilor sociale, într-o zonă ascunsă, intrigile care nu putea fi aduse la 
lumină se ridică acum ca vaporii şi îi afectează pe toţi cei pe care îi ating. Acest ciclul lunar 
este, pe lângă un ciclu exploziv, şi unul al informaţiilor, al judecăților pripite, al eşecului în 
a administra o situaţie personală conflictuală, o greutate a vieţii, o încercare existenţială 
de care nu am mai avut parte niciodată până acum. 

Se pare că nu vom avea nicio susţinere pentru primele impresii ale Lunii după ce va 
ieşi din magia conjuncţiei cu Soarele, deoarece după ce dă naştere unui nou ciclu, trece 
prin careurile cu Saturn şi respectiv cu Lilith, adică întâi aduce crucea cosmică (Soare- 
Saturn-Pluton-Lilith) la lumină, o evidenţiază şi apoi îşi construieşte propriile probleme 
(careul în T cu Saturn si Lilith), se oferă pe sine jertfă sau reproduce la nivelul vieţii intime 
(careul in T) ceea ce se va consuma în plan social (crucea cosmică). 

Se pare că momentul extrem de delicat al acestei Luni noi ne va aduce nu doar acum 
când îl anticipăm, ci şi dea lungul întregii luni iulie, fiori reci, atacuri de panică, clipe de 
disperare că totul se complică şi că o nenorocire nu vine niciodată singură. 

Următorul aspect benefic pe care îl va împlini Luna în periplul său va fi un sextil cu 
Junon, vizibil deranjată de tensiunile din perioada 2008-2010 declanşate de Saturn- 
Uranus pe axa Fecioară-Peşti, pe care se situează acum, ne va aduce umbra trecutului 
aproape, iar situaţii din acea perioadă, oameni, conjuncturi, sentimente, ne vor tulbura 
prezentul într-un mod obsesiv şi dureros. Ceea ce am făcut bine atunci ne va proteja acum, 
persoana susţinută în acel interval, ajutată, consolată sau protejată de ceea ce situaţia de 
atunci cerea poate acum interveni în mod benefic asupra celui aflat în încurcătură şi doar 
prin această portiţă permisivă a destinului. Celelalte aspecte sunt elemente de purificare a 
destinului care vin asupra noastră în valuri, în unduiri succesive şi care ne obligă să ne 
recunoaştem vina şi să suferim pentru efectul ireversibil pe care l-am produs. 

În a doua parte a zilei Mercur va fi anaretic în Rac şi se pare că din nou ne va lua 
Dumnezeu minţile, din nou vom rătăci căutând soluţii acolo unde ele nu există, din nou 
vom fi la mâna unor conjuncturi sau situaţii pe care nu le putem controla, adică la voia 
hazardului. 

Aflând că întreaga lună iulie ne vom afla într-un puternic dezacord cu ambițiile pe 
care le-am dezvoltat în lunile mai şi iunie, se impune o ajustare a propriei moralităţi, o 
inventariere a noilor impresii pe care ni le-am însuşit despre oameni în primele luni ale 
anului pentru ca, renunțând la ele, renunțând la praful usturător al falsei cunoaşteri, al 
înţelegerii ce ne duce spre orgoliu şi vanitate, să ne eliberăm terenul de la picioare în aşa 
fel încât vântul schimbării atunci când va bate în rafale să nu aibă ce să ne arunce în ochi 
şi să putem fi lucizi în tot acest interval, chiar şi în suferinţă. 

Prin urmare, prima zi a lunii iulie ne aduce începutul unei luni severe, complicate şi 
generatoare de tensiuni care pot pune capăt unor relaţii, sănătăţii, echilibrului sau chiar 
vieţii. Când Soarele şi Pluton sunt în opoziţie totul trebuie luat în serios pentru că durerile 
chiar dacă sunt murdare sau vicioase ele stau acum la baza vieţii, aşa cum am ales să o 
trăim. Observând ceea ce iese azi la lumină şi având în minte câteva elemente noi, impresii 
noi, sentimente noi pe care le-am preluat din anturaj şi datorită cărora ne arătăm 
cunoscători ai adevărurilor ascunse până acum să căutăm acea putere specifică destinului, 
acea forță care stă la baza construcţiilor psihocomportamentale, a Eului pentru a spune, 
asemenea jainiştilor, „neti, neti”. Dacă „nimic din ceea ce faci în viaţă nu este important, 
dar este important că faci” este înţeles corespunzător, atunci „neti, neti” (adică, „nu este 
nici asta”) ne va ajuta să privim întregul set de evenimente cu luciditate, cu discernământ 
în aşa fel încât vântul karmic să nu ne poată distruge nici prin agresivitate, eşec, boală, 
schismă, dar nici prin privilegii măgulitoare. Tentaţia nu este însă ezoterică şi nu ţine 
exclusiv de latura spirituală, cât ţine de o supraîncărcare cu evenimente care, prin acest 
concurs de forţe, ţin să ne deschidă o portiţă prin care să vărsăm în foc reziduurile care ne 
complică acum viaţa. 

Trebuie să fim conştienţi că multe din aceste reziduuri sunt atât de lipicioase încât la 
desprindere pot produce răni, pot antrena altele şi mai mari şi pot aduce stări sufleteşti 
asupra cărora să nu putem avea niciun control. Soluţia este dată de energia de bază. 
Amintiţi-vă cine sunteţi cu adevărat, cine aţi fost când v-aţi angajat, cum vă chema înainte 
de căsătorie, ce fel a fost copilăria, cum aţi iubit prima dată, cine au fost prietenii de atunci 
şi cine sunt cei de acum, cum mergeam în copilărie, ce fel de mers aveam în adolescenţă şi 

cum este mersul acum, ce culori preferam atunci şi cum am păstrăm în suflet amintirea 
celor dragi. De acolo ne va veni puterea şi echilibrul, din reamintirea lui „Cine sunt?”. 

În afara acestor predispoziţii ce se întind de-a lungul întregi luni, ziua aduce multe 
confuzii pe termene pe care nu le putem respecta şi pe promisiuni de care nu ne ţinem. Cei 
sensibili simt că se întâmplă ceva important, cei raţionali îşi caută justificări asupra acelui 
gol interior motivând că iau parte la conjuncturi sociale importante însă nu se poate 
demonstra asta doar prin ceea ce se întâmplă azi. Golul pe care îl aduce Luna nouă prin 
contracția pe care o predispune este un semn că trebuie să rezistăm unei presiuni, că 
trebuie să ne pregătim pentru o tensiune ce se va manifesta diferit de la un om la altul 
chiar şi pentru cei care trec prin acelaşi tip de acţiune. Cei care probează că nu au trăi 
pentru a întreţine dizarmonia vor reuşi să vadă lumina şi prin ea vor avea parte deopotrivă 
de linişte şi de informaţii şi mai bogate despre focul arzător al purificărilor karmice ce au 
loc în această perioadă. 


Sâmbătă, 2 iulie 
Sambata 2-7-2011 8:41 Mercury (Can) --> Leo 
Sambata 2- 7-2011 14:43 Luna (Can) Sex (Vir) Juno 
Sambata 2- 7-2011 21:14 Jupiter (Tau) Sex [Pis] Chiron 


Intrarea lui Mercur în Leu lăsa în urmă o perioadă neplăcută şi ca mod de înţelegere 
şi ca exprimare, dar şi ca stare sufletească. Ideea că greutăţile vieţii ne-au împovărat, ne- 
au murdărit prea mult hainele noi, ne-au pătat conştiinţa cu drame pe care nu ar fi trebuit 
să le trăim atât de intens ne sperie şi ne duce cu gândul că s-ar putea să nu fim suficient de 
puternici pentru a reînvia dorinţele puternice, pentru a aduce la lumină preocupări care să 
ne confere rezultate spectaculoase în grupul de apartenenţă, în familie sau chiar în 
societate. 

Mercur în Leu este în cădere şi această trăsătură negativă aduce o folosire a 
cuvântului, a mobilităţii lui pentru valorile proprii, pentru susţinerea egoului, pentru 
cultivarea individualismului. Egoismul este însă numai o faţadă a acestor impulsuri, 
pentru că, folosit negativ, Mercur are puterea de a schimba destinele prin vrajă, prin 
magia cuvintelor, prin sfaturi tendenţioase, prin manevre de culisă. Niciodată din Leu, 
Mercur nu va fi răutăcios în mod gratuit. El are de susţinut o imagine, o poziţie, un succes, 
un element personal, dar ştie să şi disimuleze această intervenţie (pentru că e în cădere) şi 
să prezinte lucrurile ca şi cum celălalt este vinovat, celălalt este un personaj negativ. În 
situaţii speciale când valenţele lui Mercur sunt sublimate în scopuri spirituale, 
negativitatea acestei poziţii aduce o accentuarea a purificărilor karmice, o deplasare spre o 
zonă negativă în care apar multiple complicaţii, ghinioane, incidente, neplăceri care se 
menţin şi schimbă celui în cauză imaginea. În felul acesta, agresivitatea rezultată din 
căderea lui Mercur este folosită constructiv şi, adesea împotriva voinţei proprii, destinul se 
purifică prin suferinţă într-un mod accelerat şi neplăcut. 

Imaginea negativă este din nefericire cel mai evident aspecte al lui Mercur în cădere. 
Chiar dacă senzațiile, gesturile sau atmosfera pe care le lansează Mercur în cădere au o 
aparenţă bună, deplasarea spre un ideal personal se va face prin brutalitate, înlăturarea 
unor obstacole cu episoade colerice, cu explozii temperamentale care ştirbesc din 
imaginea bună pe care o are iniţial. Mesajele lui „Eu spun”, „Eu dictez” „Aşa am spus, aşa 
trebuie să fie”, „Nu accept abatere” sunt elemente brutale care nu sunt deloc însoţite de 
explicaţii şi care ne vor tenta în perioada 2-27 iulie şi 8 august — 9 septembrie când 
Mercur va fi în Leu. 

Ceea ce se întâmplă acum cu acest tranzit al lui Mercur s-a întâmplat în 2004, când 
pe 25 iulie Mercur a intrat în Fecioară apoi de pe 10 august până pe 2 septembrie a fost 
retrograd, timp în care s-a întors în Leu, pe 25 august, pentru ca în 10 septembrie să treacă 
din nou în Fecioară. Nu este însă singurul an de acest fel pentru că şi în 1991 s-a întâmplat 
la fel, dar şi în 1978 sau în 1971. 

Pentru că Mercur în Leu nu poate fi benefic decât pentru cei care îşi sublimează 
natura impulsivă prin preocupări artistice, scriitoriceşti sau prin evoluţie spirituală, 
suprapunerea acestei mobilizări a zodiei Leului va aduce argumente false în situaţii care 
au nevoie de soluţii imediate, va predispune în decizii eronate şi prin acestea în 
compromiterea unei şanse cu care să nu ne mai întâlnim toată viața. Dacă toate acestea 
vin din natura inferioară a lui Mercur, şi ea dispare în momentul în care se întâlneşte cu 
arta, literatura, spiritualitatea, şansa, presărată de-a lungul întregii veri, de a depăşi acest 
impas, este direct proporţională cu a avea astfel de preocupări sau a ne înconjura cu 
oameni orientaţi aşa. 

Sextilul lui Jupiter cu Chiron vine şi întăreşte această idee şi ne va ajuta să 
identificăm acele persoane care în trecut au încercat să-şi tempereze natura inferioară şi 
au eşuat (Chiron retrograd), iar acum se văd în situaţia de a trece prin aceleaşi 
conjuncturi, de a retrăi situaţii din trecut şi nu oricum, ci asemenea acelora care s-au 
desfăşurat în 2004, 1991, 1978 sau 1971. Pentru că avem un Marte în Gemeni, semnul pe 
care Mercur îl guvernează, nu putem să nu luăm în calcul şi perioada 16 octombrie 2009 — 
7 iunie 2010 când Marte a stat în Leu, ca fiind un element auxiliar complicaţiilor pe care le 
parcurgem acum. 

Ceea ce putem obţine din sextilul lui Jupiter cu Chiron este aceea de a ne corecta 
trecutul în care am încercat să ne exprimăm ideile, să fim deschişi faţă de noi oportunități 
sociale sau situaţii personale, de a fi îndrumați sau de a îndruma, pentru a ne sublima o 
lipsă de cunoaştere sau pentru a învăţa să folosim ideile, noţiunile sau chiar energia. 
Această şansă nu este însă atât de puternică încât să mizăm pe faptul că indiferent de 
situaţie ea se va manifesta. Egoul personal, viziunea limitată, confuzia între determinare, 
venită din anturaj ca oportunitate, şi impunere, venită din interior că indiciu al rigidităţii, 
va înclina balanţa mai mult spre eşec, neîmplinire nu pentru că oamenii ar fi răi sau 
negativişti prin excelenţă, ci pentru că li se cere acum să lucreze eficient cu instrumente pe 
care nu le pot stăpâni. Contextul negativ dat de unghiurile malefice între Soare, Pluton, 
Saturn, de intervenţia negativă a Lunii negre va face ca lumina sextilului Jupiter — Chiron 
să fie o banală lumânare aprinsă care nu va putea străbate întunericul adânc al nopţii şi 
care îi va ajuta numai pe cei care aleg să se situeze în preajma ei. Cine stă alături de lumină 
va simţi o protecţie, un sprijin, o susţinere din partea destinului, adică din partea acelor 
conjuncturi din trecut la care facem acum apel. 

A ne apropia de rafinament, înţelegere, compasiune sau de artă, literatură, muzică 
pentru a cizela vibrația personală şi a-i da un rost superior este de asemenea o consecinţă 
a calităţii faptelor din acel trecut (2004, 1991, 1978 sau 1971) când chiar dacă nu am reuşit 
să ne ridicăm, ceea ce am făcut atunci a fost, la nivelul la care am acţionat, bun, corect, 
constructiv. 

Prin urmare, 2 iulie este o zi de reîmprospătare a destinului. Azi avem întâlniri 
importante, ne lăsăm invadaţi de o serie de amintiri şi nu ne putem opune conjuncturilor 
sociale decât dacă dorim să renunţăm la tot ceea ce am construit de la începutul anului 
până acum. Dacă scânteia evenimentelor vine din repetarea unei situaţii din intervalul 
octombrie 2009 — iunie 2010, ceea ce avem de corectat s-a întâmplat în anii 2004, 1991, 
1978 sau 1971. Toate acestea ţin de o inteligenţă a voinţei, de a fi sau nu binevoitori de a ne 
oferi luxul stimei de sine într-un mod negativ şi impulsiv, de a dezvolta probleme de 
comunicare sau de a refuza un dialog, de a invoca motivul mândriei, al arogantei sau al 
trăirilor afective aberante, inversate, de a prezenta defectele ca fiind calităţi şi de a le 
atribui acestora calitatea de etalon. Azi auzim ceea ce vrem, vedem ceea ce vrem şi când ni 
se impune altceva decât ceea ce porneşte dintr-un plan personal devenim irascibili, 
nerăbdători, superficiali sau indiferenți. 

Este important să ne străduim mai mult pentru a soluţiona aceste provocări. La fel ca 
şi în cazul Lunii noi de ieri, vibraţiile lui Mercur în Leu ne vor agresa până pe 28 iulie 
pentru ca apoi, din nou, în intervalul 8 august - 9 septembrie să revenim asupra acestor 
probleme cu mai multă tărie de caracter, cu mai multă determinare, însă prin trăsăturile 

pozitive ori negative pe care ne vom strădui să le dezvoltăm începând de azi şi până pe 28 
iulie. 

Şansa şi oportunitatea de a ne debarasa de complicațiile destinului are un supervisor 
— sextilul Jupiter - Chiron, care, din nefericire, este la fel de abstract ca şi influenţa lui 
Mercur în sine. Aşadar, stă în puterea fiecăruia să facă din vara lui 2011 o perioadă de care 
să-şi aducă aminte cu bucurie şi încântare sau un interval care să inspire ruşine, tristeţe 
sau boală. 


Duminică, 3 iulie 
Duminica 3-7-2011 0:42 Luna (Can) --> Leo 
Duminica 3-7-2011 2:53 Luna (Leo) Con (Leo) Mercury 
Duminica 3-7-2011 3:16 Sun (Can) Squ (Lib) Saturn 
Duminica 3-7-2011 8:34 Luna (Leo) Tri (Ari) Uranus 
Duminica 3-7-2011 9:52 Luna (Leo) Squ (Tau) Jupiter 
Duminica 3-7-2011 15:57 Luna (Leo) Sex (Gem) Mars 
Duminica 3- 7-2011 19:23 Luna (Leo) Sex (Lib) Saturn 
Duminica 3- 7-2011 20:32 Luna (Leo) Tri (Ari) Lilith 
Duminica 3-7-2011 20:37 Sun (Can) Squ (Ari) Lilith 


Încheiem această săptămână dificilă cu un careul Soare-Saturn, al doilea de anul 
acesta (primul a avut loc în 7 ianuarie). Dacă la începutul anului, pe careul amintit, 
ingresul lui Venus în Săgetător a echilibrat balanţa şi a lăsat impresia unei diversități, a 
unei degajări, a ridicării fumului gros al incertitudinii sau necunoaşterii, acum singurul 
element care ar putea oferi un suport optimist este Luna din Leu. 

Raportând la ultimul careu Soare-Saturn, când am fost ajutaţi să vedem mai clar sau 
mai de aproape sursa suferinţei, a bolii sau a necazurilor, acum pe un context atât de 
agresiv suntem bulversaţi cu situaţii care nu doresc să fie soluționate, pe care nu vom şti 
de unde să le începem şi ce anume trebuie să facem pentru a le soluţiona. Mulţi dintre noi 
le vor lăsa în părăsire în aşteptarea unor vremuri mai bune. Ideea că viitorul, tocmai 
pentru că este necunoscut, ne poate oferi şi şansa de a soluţiona ceea ce ne încearcă azi 
este o păcăleală pe care o vom simţi în a doua parte a zilei şi care vine din careul Soare- 
Lilith. 

Pe aceste unghiuri încheiem una dintre cele mai concentrate săptămâni de peste an, 
nu atât în amploarea evenimentelor, cât în modul complicat prin care ele se combină. 
Dacă a vedea sursa suferinţei, a lua contact direct cu ea, a o înţelege, a afla un adevăr 
dureros (careu Soare-Saturn) nu aduce neapărat şi soluţionarea situaţiilor care ni le 
furnizează, iluzia că vin vremuri mai bune este o formă de agresiune care poate lua 
înfăţişări terifiante. Pe fondul lui Mercur în Leu, care are darul de a centra totul la sine, la 
binele personal, la realizările personale, este de aşteptat că aceste speranţe să fie o nouă 
formă de intervenţie negativă, de invadare a teritoriului celuilalt, de imixtiune, de 
dominare prin recomandări, sfaturi, impuneri, sarcini profesionale ce au la bază 
promisiuni deşarte, remuneraţii care nu vor veni niciodată, avansări ce nu vor fi oferite 
niciodată sau stabilitatea de care nu vom avea parte, cel puţin nu în forma în care se 
prezintă acum. 

Incertitudinea ce ne vine din careul Soarelui cu Saturn va face deci casă bună cu 
soluţiile fantasmagorice ce ne vin dinspre careul Soarelui cu Lilith şi cei naivi, tinerii, cei 
care vor să sară etape, care se lăsă uşor păcăliţi sau nu s-au mai confruntat cu asemenea 
situaţii devin victime ale unui sistem, ale unor persoane sau ale unor instituţii. 

Între aceste două conjuncturi Luna face adevărate acrobaţii, trecând de la trigon cu 
Uranus la careu cu Jupiter, de la sextil cu Marte şi Saturn la trigon cu Lilith, indicând 
frământările interioare, teama combinată cu speranţa şi care ce ne vorbesc despre 
diversitate tocmai pentru a distrage atenţia de la faptul că 3 iulie nu este o zi de acţiune, ci 
una de reacțiune, nu este o zi de soluţionare, ci de a identifica acele informaţii pe care să le 
integrăm armonios pe unghiurile benefice ale săptămânii viitoare. 

Prin urmare, ultima zi a săptămânii ne aduce un val de informaţii cu care nu prea 
vom şti ce să facem. Ceea ce vine azi spre noi ne va duce într-o zonă a confuziei, a 
înțelegerilor eronate în ceea ce privesc faptele, dar spre o apreciere justă în ceea ce privesc 
gândurile. Va exista însă tendinţa de a spera în ceea ce nu se poate soluţiona, dar asta doar 
pentru că rememorând sau privind evenimentele trecutului fie tragem concluzii greşite, fie 
pentru că suntem presaţi de cineva din exterior să acţionăm într-o direcţie. Asta sună a 
panică, a eşec produs prin precipitare sau prin tergiversarea unei decizii şi înlocuirea ei cu 
o altă serie de fapte pe ideea „nu accept soluția asta, poate totuşi reuşesc altfel”. 

Acest gen de perseverenţă este, aşa cum lesne se înţelege, o greşeală. Soarele este 
încă agresat de opoziţia cu Pluton, de careurile cu Saturn şi respectiv Lilith încât orice gen 
de insistenţă pe acelaşi fir îl poate deteriora iremediabil. În felul acesta riscăm să ne 
pierdem credibilitatea, să risipim şansa de a mai avansa, să nu mai putem merge, să nu ne 
mai putem deplasa, să prindem o frică de situaţii de acest gen şi această traumă să ne 
urmărească toată viaţa. 

Ultima zi a săptămânii ne aduce şi un final al unei perioade greu de digerat şi, aşa 
cum se poate observa din analiza celor şapte zile, este relativ greu de relatat în câteva 
cuvinte amploarea evenimentelor şi diversitatea tipurilor de conjuncturi pe care le vor 
mobiliza. Este important să nu ne hrănim negativitatea, să nu ne lăsăm prea mult 
dominați de frustrare sau incertitudine şi să ne păstrăm calmul şi verticalitatea. 

Luna iulie, împreună cu lunile august şi septembrie, ne reamintesc de cauzele 
lucrurilor, de amploarea lor, de faptul că dacă punem degetul în punctul care pulsează în 
faţa ochilor strigătul de durere nu va veni de acolo, ci de la mari depărtări. Extinzându-ne 
viziunea şi menţinându-ne atât cât vom putea în zona neutră reuşim să înţelegem că 
suntem făuritorii propriului destin prin alegerile pe care le facem. Evident, nu se aşteaptă 
nimeni ca deciziile să fie simple, soluţiile uşor de abordat sau fluctuațiile sentimentale 
ţinute uşor sub control numai întorcându-ne spre albastrul cerului şi zâmbindu-i. Va fi 
nevoie de mai multă voinţă consumată pentru asta. În felul acesta ne arătăm conştienţi de 
faptul că atunci când se vorbeşte de destin e important că faci, nu ce anume faci, fără să 
ştii sau fără să te intereseze de ce sunt legile universului structurate în felul acesta. 


Luni, 4 iulie 
Luni 4-7-2011 7:16 Venus (Gem) --> Cancer 
Luni 4- 7-2011 15:31 Luna (Leo) Tri [Sag] Node 
Luni 4-7-2011 20:26 Venus (Can) Tri [Pis] Neptune 


Trecerea lui Venus în Rac aduce acestei zile o formă specială de protecţie şi un 
consens general, ce vor lăsa impresia că întregul tablou îşi schimbă vibraţiile şi că 
tensiunea întregii luni iunie, care a atins şi primele zile din iulie se ridică, se disipă şi 
normalitatea îşi va intra în drepturi. 

Dacă ne referim strict la ziua de azi, această atitudine, această nouă dinamică are 
justificarea ei pentru că nu doar intrarea planetei Venus în Rac aduce acest schimb, ci şi 
trigonul pe care îl împlineşte, la finalul zilei, cu Neptun, octava sa superioară. Între ele, 
Luna ridică un trigon cu Capul Dragonului ajutându-ne să ne stabilim din nou idealuri 
greu de atins, greu de împlinit şi fără certitudinea că împlinite vom avea acces la o nouă 
formă de convieţuire, aşa cum ne dorim acum. 

Venus în Rac intervine în special asupra atmosferei din familie, schimbă priorităţile 
cuplurilor şi aduce o înclinaţie spre afectivitate, spre autoconservare. Totul devine 
impregnat cu dorinţa de a simţi, împărtăşi şi de a construi un mod de a reacţiona pornind 
strict de la aceşti stimuli de ordin afectiv. Aspectul cel mai interesant pe care Venus în Rac 
îl predispune este cel al pedepsei aplicată cu blândeţe, a sancţiunii prin neschimbare, a 
interdicţiei de a schimba un cadru, de a rupe o legătură. A pedepsi prin bunătate, prin 
consecvență, prin răceală şi a nu pune nimic agresiv în această atitudine care să poată fi 

observat în mod direct ţine de vibrația acestei poziţii astrale. Acest gen de comportament 
pare fie defensiv, fie posesiv, însă nu va fi decât o formă de revoltă prin blândeţe, o 
exprimare pozitivă susținută de complexe de inferioritate, teamă, incertitudine, 
nesiguranţă. Pe acest aspect am putea face complimente din teama de a nu fi loviți, am 
putea vorbi frumos pentru că nu rezistăm adevărului crud, lăudăm pentru ca nu putem 
critica obiectiv şi în final nu opunem rezistenţă pentru că ne simţim slabi, devitalizaţi, 
lipsiţi de susţinere, părăsiţi, neiubiţi, acuzaţi. 

Racul are talentul de a se simţi nesigur oriunde şi în funcţie de educaţia sa îşi poate 
împărtăşi aceste impresii sau nu. Cu Venus în Rac va fi mai puţin importantă exprimarea, 
justificarea, explicaţia pe care ar putea să o ofere o persoană. Fapta este cea cu care se va 
interveni în anturaj pentru a combate incertitudinea, capriciile, sentimentele extreme sau 
singurătatea. 

Pornind de la acest cadru al sentimentului practic, dar imatur, relaţia Venus-Neptun, 
cu Neptun retrograd în Peşti, ne îndreaptă atenţia spre modele de temperament, modele 
culturale, spre exemple de bune practici, spre acele persoane care şi-au probat vocaţia şi 
care au reuşit să obţină performanţă prin „a simţi”, „a crede”, „a munci”, „a învinge”. 

Prin aceste vibrații se sar etape, dar nu pentru a atinge o ţintă, nu pentru a sfida 
timpul, ci pentru a oferi un sentiment de împlinire, de plin, pentru a umple un gol, pentru 
a atinge certitudinea în relaţii, pentru a avea parte de succesul unui adult şi a uza de el cu 
mintea, sufletul şi capriciile unui copil. 

Deşi vor părea un lux, ieşirile temperamentale, atacurile virulente sau schimbarea 
bruscă a registrului comportamental, fără a lăsa în urma explicaţii, ceea ce vom face azi va 
veni dintr-o dragoste adâncă de a învinge un adversar, de a proteja o familie, prietenii, pe 
sine, de a ne menţine modul de a trăi, însă de a-l schimba pe al celorlalţi. Printre impresii 
mulţi vor crede despre ceilalţi că sunt lipsiţi de maturitate, înţelepciune, de simţ practic, 
însă îndemnul acestei planete, atunci când se citeşte din gesturi reprobabile, trebuie pus, 
nu pe seama aburilor fini sau a susurului plăcut al apei de izvor, ci a apei care îngheţând 
îşi măreşte volumul şi, prin asta, devine o impresionantă forţă a naturii. 

Prin urmare, începem săptămâna cu tendinţa de a ne mări volumul, de a ne extinde 
prin gesturi sau preocupări care nu sunt neapărat rele şi nici neapărat bune. Aceasta va 
ţine de un registru personal, de o formă de protecţie, de un îndemn, acela de a ne conserva 
ceea ce deţinem. Asta înseamnă şi a zâmbi frumos şi prin asta să arătăm cât de simplu pot 
fi ignoraţi oamenii, cât de uşor ne putem face o bază de date cu preocupările, veleităţile 
sau defectele celorlalţi, dar şi să reuşim, doar pentru o zi, să dezvoltăm comportamente 
diferite în funcţie de stimulii din jur, să fim reticenţi, duri, antipatici şi să ţinem pentru 
sine motivul pentru care am ales să ne comportăm aşa. Asemănarea cu apa care ia forma 
vasului în care este pusă nu este deloc întâmplătoare pentru că vom avea tendinţa de a 
accepta, la suprafaţă, mai uşor direcţiile spre care ne îndreptăm ca personaj în familie, 
angajat, entitate sau fiinţă având o grijă specială în a ne menţine consistenţa trăsăturile 
temperamentale, de a ne adapta, dar nu prin a simţi, ci doar prin faptă sau comportament. 

Unghiurile nu aduc însă lumină asupra faptelor şi tocmai de aceea vor predispune şi 
spre a ne judeca unii pe alţii pentru ridicolul situaţiilor pe care le construim sau la care 
participăm, pentru amintirile infantile, bucuriile puerile sau lipsă de maturitate atunci 
când vine vorba de dragoste, prietenie, colegialitate sau o altă formă de asociere. 

Recomandarea este aceea de a ne lăsa în voia evenimentelor pentru a ne dizolva în 
ele impurităţile pe care doar simțind sau gândind nu le putem înlătura. Mulţi vor prefera o 
intimitate călduţă pentru a se feri de această debarasare prin dizolvare, însă cel curajos va 
şti că acţiunea este superioară nonacţiunii, indiferent de calitatea ei. 

Marţi, 5 iulie 
Marti 5- 7-2011 3:49 Mercury (Leo) Tri (Ari) Uranus 
Marti 5-7-2011 4:14 Luna (Leo) --> Virgo 
Marti 5-7-2011 5:21 Luna (Vir) Opp [Pis] Neptune 
Marti 5- 7-2011 6:13 Luna (Vir) Sex (Can) Venus 
Marti 5- 7-2011 12:57 Luna (Vir) Opp [Pis] Chiron 
Marti 5- 7-2011 13:47 Luna (Vir) Tri (Tau) Jupiter 
Marti 5- 7-2011 14:25 Luna (Vir) Tri [Cap] Pluto 
Marti 5- 7-2011 21:10 Mercury (Leo) Squ (Tau) Jupiter 
Marti 5- 7-2011 21:49 Luna (Vir) Squ (Gem) Mars 


Relaţia dintre Mercur şi Uranus, inițial, şi apoi cea dintre Mercur şi Jupiter împlinită 
spre seară oferă zilei o formă de activitate specială. Dacă prin relaţia cu Uranus, Mercur 
impune o formă de adaptare care merge la braţ cu imaginaţia creatoare, cu adaptarea, 
atunci când se confruntă cu vibrația lui Jupiter orice pas înseamnă o sfidare, o încălcare a 
regulilor ori o depăşire a lor. Dacă în primul caz avem de-a face cu tot ceea ce duce spre 
inventivitate şi inteligenţă, în al doilea seria de acţiuni va selecta ceea este mai penibil ori 
dominant, lăsând în urmă un fel de tragicomedie care scade eficienţa sau ridiculizează tot 
ceea ce ar trebui să fie reprezentativ pentru o fiinţă sau pentru un grup. 

Pentru că ordinea evenimentelor astrale aduce o uşoară disipare a aspectului pozitiv 
atunci când cel negativ este în plină acţiune, conjuncturile independente, cele care sunt 
făcute în afară grupurilor, cele care folosesc energia personală pentru a iniţia, menţine în 
desfăşurare, dar şi pentru a finaliza un element, riscul eşecului devine la fel de mare ca 
neputinţa de a împlini un ideal foarte mare. Deschiderile pe care le simţim azi spre noi 
idealuri, formele de manifestare ale creativităţii, maleabilitatea şi adaptarea pe care le vom 
dovedi vor fi mijloace care ne vor ridica, dar şi cauza celor mai mari dezamăgiri pe care le 
putem avea în perioada aceasta. 

Atunci când Mercur şi Uranus sunt în trigon avem de-a face cu spiritul de competiţie, 
cu gândirea creativă reuşind uşor să folosim ideile abstracte şi să ne apropiem cu mai 
multă îndrăzneală de spiritualitate, atât ca teorie cât şi ca practică. Pentru că există o mare 
uşurinţă în a folosi argumentul, exprimarea, comunicarea, atât prin cuvinte, dar şi prin 
gesturi (limbajul nonverbal) va aduce la lumină talentele ascunse pe care cel în cauză nu şi 
le-a folosit până acum. Fie că asta se întâmplă în intimitate sau în plan social, rezultatul 
aduce satisfacţie şi încântare, invitând spre perspectivă şi îndreptându-l pe individ spre 
vocaţie. Pentru că Mercur este în Leu, relaţia cu Uranus din Berbec aduce o dinamică 
aparte. Sunt selectate acele impulsuri care duc spre confruntare, acele dispute care se 
finalizează cu o distincţie, o diplomă, o apreciere colectivă, o recunoaştere a unor merite, 
însă se pierde din vedere fie detaliul cel mai important, fie nu se ia în calcul că alegerea 
scopului în sine nu implică şi atingerea lui. 

Această formă de nesăbuinţă este grav sancţionată de careul lui Mercur cu Jupiter cu 
pierderi materiale, cu eliminarea din competiţie, cu discreditarea în public, cu erori 
săvârşite prin însuşirea unor proprietăţi sau titluri, prin alungarea de pe moşie sau 
retragerea unui drept. Acest tip de sancţiune nu este o formă izolată de agresiune, pentru 
că el îşi va pune amprenta asupra întregului comportament impulsionat de planete în 
această vară, dar şi asupra anului 2011, cât a mai rămas din el. Când Mercur şi Jupiter 
sunt în careu apare o inversare a rolurilor, o adulare a minciunii, o stimare a hoţului şi o 
respectare a ilegalităţii într-un mod greu de acceptat pentru cei care doresc să-şi 
desfăşoare viaţa după un cod de reguli. Orice mişcare înseamnă o formă de a anula un 
drept, de a refuza unul sau de a evada dintr-o zonă a binelui, confortului sau a moralității. 

Pe fondul celor două aspecte pe care Mercur le împlineşte azi cu Uranus şi respectiv 
Jupiter, Luna finalizează tranzitul prin Leu şi parcurge o treime din zodia Fecioară 
împlinind opoziții cu Neptun şi Chiron, sextil cu Venus şi două trigoane cu Jupiter şi 
Pluton, iar spre seară un careu cu Marte. Aceste unghiuri desenează pe cer un Zmeu şi va 
aduce Lunii calitatea de Planetă focar. Fiind în Fecioară ea va aduce o uşurinţă în a alege 

fără a gândi, doar prin intermediul stimulului sau a regulii şi pentru că sentimentul este 
vitregit de tendinţa spre inhibiţie, răutatea sau invidia ce încurajează deopotrivă 
complexele de inferioritate şi idealurile pozitive pe care le primi în intermediul trigonului 
Mercur-Uranus să intervină pentru a risipi o cantitate importantă de energie pe dorinţe 
mediocre, cărora, iniţial, să nu le vedem latura inferioară. A ţine un post pentru a primi 
bani, pentru a te scăpa de duşmani, adică pentru a hrăni simţurile sau pentru a înlătura un 
adversar ascunde o formă de agresiune subtilă. De toate acestea, azi vor sta deoparte cei 
care sunt educați, cei care au o pregătire ezoterică în această direcţie, cei care nu sunt doar 
buni teoreticieni în problemele altora, ci şi buni practicanți în problemele personale. 

Prin urmare, 5 iulie este ziua când se agresează vocaţia, când vorba şi fapta sunt atât 
de înşelătoare încât nu vom şti ce să înţelegem şi cum să le interpretăm. Tendinţa de a 
evada, de a fugi de răspundere, de a refuza o acţiune directă, cu efect imediat, concret, 
palpabil şi de a îmbrăţişa un ideal major, ale cărui efecte sunt pierdute în timp va aduce 
atât de multă risipă încât am putea relativ uşor să ne îndoim şi de faptul că Dumnezeu 
iubeşte lumea aşa cum ni se spune în Biblie. 

5 iulie este ziua în care învăţăm că binele şi succesul se construiesc din cărămizi mici, 
din piese cu dimensiuni reduse, prin efort susţinut şi în absenţa mentalităţii lui „Am făcut, 
trebui să primesc”, „Eu nu fac nimic gratis!” ş.a.m.d. 

Elementul cel mai dificil al acestei zile este acela al confuziei de ideal. Cei care pierd 
azi sunt cei vanitoşi, egoişti, cei care vor încerca să se folosească de orice ipostază pentru 
a-şi impune autoritatea, pentru a-şi îndeplini dorinţele meschine, pentru a invoca motivul 
luptei, duşmanilor, sărăciei, abuzului pentru a se arăta cu totul negativi şi a-şi justifica în 
felul acesta caracterul antisocial al acţiunilor. Există însă şi o sancţiune pe care 5 iulie o 
lansează, aceea ce împlineşte un demers verbal sau scris, acela care pedepseşte o eroare 
legislativă, una ce s-a săvârşit prin intermediului cuvintelor, a textului, însă nu oricum, ci 
aceea care prin folosirea ei a compromis o persoană, o structură sau un grup de persoane. 
Pentru că Luna din Fecioară are o atât de mare importanţă azi, întregul context se va 
îndrepta spre un sector al muncii, al subalternului, al efortului susţinut punându-se mult 
preţ pe inhibiţii ori defulare, pe abordarea mijloacelor de apărare cu metodă, stil sau de a 
ceda nervos şi de a face scene patetice, cu toată gama de detalii aferente, toate pentru a ne 
asigura de rolul pe care îl avem în anturaj sau de cel al apropiaților, de certitudinea 
câştigului sau de stabilitatea funcţiei ori a imaginii. 

Este important să nu luăm în uşor ceea ce ne aduce această zi pentru că orice formă 
de încăpățânare, ori de refuz al criticii, reproşului sau orice formă de combatere a 
creativităţii, schimbării sau rectificări unei erori din trecut aduce crize renale, tulburări 
digestive sau tulburări ale regimului hidric. 


Miercuri, 6 iulie 
Miercuri 6-7-2011 3:18 Sun (Can) Sex (Vir) Luna 
Miercuri 6- 7-2011 15:16 Mars (Gem) Tri (Lib) Saturn 
Miercuri 6-7-201118:07 Luna (Vir) Squ [Sag] Node 
Miercuri 6-7-201123:09 Luna (Vir) Con (Vir) Juno 


Împlinirea trigonului Marte-Saturn face din 6 iulie o zi de putere şi abnegaţie, una în 
care forța cuvântului va avea o atât de mare influenţă încât cele mai multe declaraţii, 
confesiuni sau alte informaţii destăinuite azi au puterea de a construi o mare parte a 
destinului său de a-l distruge iremediabil. 

Omul comun va avea în conjuncturile acestei zile oportunităţi noi, situaţii care apar 
într-o fereastra stranie şi chiar dacă persoanele sau situaţiile seamănă cu cele din trecut, 
întreaga construcţie are un caracter inedit evident prin faptul că se va desfăşura în absenţa 
opresiunii, limitărilor, întârzierilor sau altor forme de diminuare a eficienţei. Totul merge 
repede azi, totul se finalizează în mare grabă şi tocmai de aceea este important să ne 

aşteptăm la soluţionări imediate, la atingerea etapelor finale într-un timp mult mai scurt 
decât am calculat iniţial. 

Ceea ce se va întâmplă azi nu reprezintă o minune, ci doar o sporire a rezistenţei, o 
amplificare a câmpului personal, o intensificare a puterii de a gândi şi a ne canaliza mai 
mult spre aspectul practic al evenimentelor în aşa fel încât singuri, fără vreo intervenţie 
externă, scoatem din ecuaţie variabile care ne-ar putea distrage atenţia şi ne-ar devia de la 
scopul iniţial. Până şi oboseala este trecută într-un plan secund de dragul unui scop pe 
care ni-l vom formula clar chiar de dimineaţă. 

Elementul dificil pe care omul comun îl va resimţi ca venind din anturaj şi asupra 
cărui nu va putea interveni este chiar seria de evenimente cu care se va confrunta. Chiar 
dacă putem să lucrăm la atitudine, la caracter, în aşa fel încât să ne controlăm 
sentimentele şi să ne dozăm forţa pe care o folosim, nu vom putea să avem niciun control 
asupra evenimentelor, nu le vom putea selecta şi deci nu vom putea să ne schimbăm 
cursul destinului, să-l ridicăm aşa cum ne-ar putea îndemna azi ambiția. „A putea” azi este 
o pasăre care zboară singură în înaltul cerului, care nu are companie şi nici nu caută. Dacă 
se întâlneşte cu „a reuşi” se întâmplă pentru că un vânt prielnic le-au dus pe cele două în 
aceeaşi zonă. Fără această şansă, ce nu este deloc încadrată în conjuncturile astrale ale 
acestei zile, pasul înainte pe care îl facem azi este un imens salt în gol, care se poate solda 
cu o mare dezamăgire. Reuşitele vin azi, aşa cum vin şi oportunităţile, singure. Nu este 
nevoie să ne mobilizăm voinţa nici să ne punem cunoştinţele şi relaţiile în funcţiune 
pentru a duce la îndeplinire un plan sau pentru a soluţiona o problemă, ci doar să fim 
răbdători, să ne menţinem în albia rezistenţei a respectului, a exprimării rafinate, simple, 
calde, a gândurilor bune şi a dezinteresului faţă de orice formă de beneficiu proiectată în 
viitor, ca efect al acţiunilor pe care le săvârşim acum. 

Chiar dacă Luna este azi în conjuncţia cu Junon şi a doua parte a zilei ni se va părea 
edificatoare, totul devenind mai clar, mai limpede, mai uşor, avem încă de parcurs un 
careul între Lună şi Nodurile sale, ceea ce înseamnă disconfort karmic, relaţie deficitară cu 
sine, neputinţa de a găsi cea mai bună soluţie şi teamă de a nu greşi. Din prea multă 
ambiţie am putea ignora această simplă susţinere a contextului astral şi să ne trezim cu 
afecţiuni pe care să nu le mai putem ţine sub control şi de care să aflăm când deja este 
prea târziu că de fapt pentru toate acestea suntem singurii vinovaţi. 

Pasionaţii de astrologie ştiu că îndemnul care vine dinspre Marte este greu de stăvilit, 
iar când mai are şi dispensă din partea lui Saturn, cel care înainte de toate pune piedici şi 
întârzie orice, oamenii simt un elan, un îndemn, doar că acest elan este în orb, iar ei nu 
ştiu precis încotro se îndreaptă. Tot ce vine spre ei se soluţionează, sunt chiar eficienţi în 
situaţii complicate, dar nu au niciun control asupra tipurilor de evenimente, adică nu le 
pot selecta, nu le pot alege. 

Prin urmare, 6 iulie este o zi de efort, muncă, de câştig, de recoltă. Azi adunăm 
rezultatele demersurilor pe care le-am început în zilele anterioare şi pentru că totul merge 
bine ne va încerca îndrăzneala de a răscoli acele evenimente pe care în alte situaţii nu le- 
am putut soluţiona. În felul acesta desconsiderăm ordinea evenimentelor, destinul, 
succesiunea karmică a întâmplărilor, cea care a făcut, pe alte conjuncturi, să ne ridicăm 
mult mai simplu decât am făcut-o azi. Acest gen de tulburare va face apel la careul 
Mercur-Jupiter, activ şi azi, care va aduce şi în această zi sancţiuni, soluţionări negative, 
descoperirea unor informaţii periculoase pentru cel în cauză. Pe ideea „fiecare pasăre pe 
limba ei piere” conjunctura astrală a acestei zile este una delicată pentru cei care se lasă 
dominați de ambiţii, pentru cei care nu se pot limita la a respecta ordinea deja stabilită, 
pentru cei care vor să schimbe, după un sistem eronat de reguli şi valori, ordinea majoră a 
lucrurilor. Azi nu se poate face un abuz de acest fel fără a se primi din anturaj un ecou 
negativ direct proporţional cu măsura intervenţiei. 

Cei care lucrează cu energia, care sunt angrenaţi într-un proces de cunoaştere, vor 
avea în 6 iulie o zi încărcată de semnificaţii. Ei vor folosi îndemnul care îi cuprinde pentru 
a se purifica, pentru a-şi pune ordine în gânduri, pentru a-şi selecta cu mai multă 

luciditate priorităţile şi pentru a lăsa în urmă o parte din bagajul negativ încărcat de frici, 
regrete sau resentimente pentru că, privindu-şi viaţa prin lumina unghiurilor astrale de 
azi, multe nu le putem schimba, iar dacă nu le putem schimba înseamnă că acest 
determinism se manifestă pentru a ne ajuta să respectăm Universul, elementele Creaţiei, 
nu pentru a le răvăşi după propriul mod de a gândi şi acţiona, nu pentru a le schimba 
programul după ambițiile care ne domină acum. 

Rostul vieţii nu-l ştim, pentru că dacă l-am afla ne-am uni cu el şi am părăsi acest 
plan al suferinţei, tocmai de aceea există o lege nescrisă a Universului care îi dă putere 
celui ce crede şi prin credinţă îl susţine pentru a-şi duce viaţa în armonia lui „să fie bine!”. 
Misterul este un efect al profunzimii Creaţiei şi dacă avem respect pentru ceea ce ştim deja 
că există în univers, atunci să avem respect şi pentru ceea ce există, dar despre care nu 
ştim încă nimic, acordându-i mental şi volitiv dreptul de a trăi după legile pe care şi le-a 
ales. 


Joi, 7 iulie 
Joi 7-7-2011 6:53 Luna (Vir) --> Libra 
Joi 7-7-2011 13:37 Luna (Lib) Squ (Can) Venus 
Joi 7-7-2011 14:34 Luna (Lib) Opp (Ari) Uranus 
Joi 7-7-2011 16:56 Luna (Lib) Squ [Cap] Pluto 
Joi 7- 7-2011 17:07 Jupiter (Tau) Tri [Cap] Pluto 
Joi 7- 7-2011 21:36 Luna (Lib) Sex (Leo) Mercury 


Trigonul pe care Jupiter îl împlineşte azi cu Pluton aduce o delimitare socio- 
comportamentale între ceea ce va fi de acum încolo şi ce s-a întâmplat până acum, de la 
începutul anului, ca şi cum toate demersurile trebuie să-şi cunoască finalul acum. Falia, 
delimitarea, schisma impusă de relaţia armonioasă între Jupiter direct în Taur şi Pluton 
retrograd în Capricorn va porni de la ideea de putere, autoritate şi va vehicula, aşa cum tot 
anticipam de la începutul anului încoace, o frământare pe ideea împărţirii geografice, pe 
ideea delimitării unor noi centre de putere, a segmentării unei zone pentru a fi mai uşor de 
controlat. Ceea ce ne vine din relaţia armonioasă a celor două planete merge pe linia unei 
înțelegeri reci, a unor interese comune şi nu se consumă doar acum, în această perioadă, ci 
începe acum şi se va finaliza în iunie 2012 când Jupiter va părăsi semnul Taurului. Această 
relaţie nu face referire doar la politica internă, ci ţine mai mult de geopolitică, de 
segmentarea întregului în zone după mai multe interese cu repercusiuni asupra 
evenimentelor viitoare. De exemplu, în anul 395, la moartea împăratului Teodosiu I, când 
Imperiul Roman se divide după dorinţa comună a celor doi fii moştenitori, Jupiter şi 
Pluton se aflau de asemenea în trigon, din poziţii inverse față de ceea ce avem acum — 
Jupiter din Capricorn şi Pluton din Taur, în timp ce cucerirea Daciei de către Romani s-a 
desfăşurat, luând ca reper iniţial anii 85, prin războaiele împotriva romanilor sub 
conducerea lui Duras, şi final 105-106, Pluton a tot stat în Peşti şi a încadrat toată această 
perioadă între trigoanele cu Jupiter când acesta se afla din Scorpion, respectiv în Rac. 
Dacă pe semne de pământ relaţia celor două aduce segmentare pe o analiză de nevoi 
materiale cu scopul creşterii şi dezvoltării într-o altă formă de individualitate, aşa cum 
constatăm, când cele două ridică trigoane din semne de apă asimilarea este principala 
consecinţă a contactului dintre două puteri, chiar cu redefinirea identităţii naţionale, însă 
cu menţinerea trăsăturilor de conţinut, a valorilor ancestrale de limbă, port, obicei sau 
cele legate de mitologie. 

Când Jupiter şi Pluton se întâlnesc în trigon oamenii îşi analizează viaţa prin prispa 
performanţelor şi a oportunităţilor. Simt că îi animă o forţă, că pot observa cu obiectivitate 
ceea ce ar fi putut face şi dacă întrezăresc o portiţă, fie ea cât de mică, vor acţiona în 
această direcţie în speranţa că vor compensa deficitul de putere sau neşansa din trecut. 
Puterea ce vine din acest unghi ne dă senzaţia de aspru, arid, inflexibil şi se pare că nu 
poate alimenta evenimentele pe care le declanşează, lăsându-se în voia altor conjuncturi. 
Elementul pământ ce intervine acum va face în aşa fel încât problemele ridicate să fie de 

factură materială, administrativă sau chiar organizatorică, de împărţire a zonelor de 
influenţă şi de reconstruire a zonelor pe criterii etnice, culturale sau economice. 

În viaţa privată unghiul ridică o barieră între generaţii, dar lansează pretenţii de 
natură profesională. Prin Jupiter în Taur ne va interesa un produs, o meserie sau o 
preocupare ce poate oferi un preţ, ce poate fi valorificat şi care aduce în mod obligatoriu 
un câştig. Asta nu implică mobilitate, ci mai curând un gen de angajament, de legături pe 
afinități, de precontract, de angajament care vor aduce, până în iunie 2012, şi mai multe 
etape acestor situaţii şi mai multe evenimente până când vom putea decide asupra calităţii 
umane a celor care intră în ecuaţie. 

Având o Lună în prima zi de Balanţă şi nu oricum, ci ridicând în mijlocul zilei un 
careu cu Venus din Rac, situaţiile de acum vor părea încurcate, în aşa fel încât nu ne vor 
ajuta să vedem nimic în mod lucid, ci să apreciem că totul ne împovărează cu mai multe 
sarcini decât este cazul şi că tot ceea ce implică relaţie, colaborare este supus nesiguranţei, 
disputei, şantajului sau eşecului. Acesta este fondul pe care ne vom face planuri şi prin 
aspiraţiile de acum, viciate sau nu de nesiguranţă, ne vom stabili repere ale educaţiei, 
calificării profesionale sau standardul pe baza căruia ne vom asocia în următoarele 12 luni. 
Luna în a doua parte a zile ridică un careu şi cu Pluton aducând şi mai multă confuzie. În 
intervalul 13,30 -17,00 planurile şi proiectele par să treacă printr-o selecţie stranie. Ne va 
interesa, ne va preocupa, ne va atrage atenţia exact tipul de relaţie sau proiectul pentru 
care am fi dispuşi să folosim cea mai puţină energie, pentru care nu dispunem de 
cunoştinţele necesare sau ne atrage persoana cu care s-ar părea că suntem cel mai puţin 
compatibili. În afara acestui interval ceea ce predispune ziua se încadrează în limitele 
normalităţii. Ceea ce generează ea va lua însă proporţii în aşa fel încât, peste 12 luni vom 
reveni la această perioadă ca la una de referinţă în ceea ce vom obţine. Ne vom aminti că 
de aici a pornit totul şi ne vom minuna ce simplă şi paşnică părea realitatea şi ce efecte 
minunate a generat. 

Prin urmare, 7 iulie este o zi de dinamică socială. Pentru că unghiul care se 
împlineşte azi este lent multe din evenimentele zilei sunt răspândite de-a lungul întregii 
săptămâni, ca şi cum ceva din savoarea şi parfumul ei vom regăsi în toate zilele 
săptămânii, chiar şi întâmplări sau oportunităţi. Ziua vine cu o tentaţie stranie, chiar în 
mijlocul ei când se presupune că cei mai mulţi dintre oameni sunt activi. A face ceea ce 
poţi mai puţin, a lega o relaţie cu o persoană cu care crezi că nu ai prea multe în comun 
sau a demara un proiect pe care nu ştii dacă vei avea cum să-l finalizezi este o formă de 
risc cu care contextul astral al zilei de azi ne va tenta. Acesta va fi elementul definitoriu al 
întregii săptămâni şi acestea vor fi vibraţiile pe care le vom regăsi în toate zilele, în funcţie 
de orientare şi temperament. Acest îndemn este o şansă a destinului, o graţie primită prin 
înţelegerea a două forţe contrare, de a ne ajuta să ne depăşim condiţia. A te gândi la 
Dumnezeu când eşti tentat să-l acuzi pentru toate relele ce ţi se întâmplă doar pentru că e 
singura persoană cărui nu-i poţi atribui o replică, deci unul care tace şi acceptă ceea ce-i 
spui, dar să schimbi dintr-odată modul de raportare, să invoci lumina albă şi să te ridici 
deasupra condiţiei impusă de nervozitate sau indignare, este un semn că poţi mai mult şi 
că incompatibilitatea este o limitare pe care singuri ne-o impunem. A interveni din lumina 
albă, din pace, din bucurie sau din înţelegere şi compasiune, înseamnă a avea o putere 
suplimentară, înseamnă a schimba sensul spre care normalitatea până la acel punct se 
deplasa, înseamnă a schimba acel destin obscur şi ingrat care le spune oamenilor că 
suferinţa este un atribut al iubirii lui Dumnezeu, că Dumnezeu se bucură când suferi 
pentru el. Ceea ce vine spre noi azi ne invită să trecem dincolo de limitările acestui 
misticism de baltă şi poate elibera atât de multă putere încât chiar şi segmentat, chiar şi 
împărţit în fragmente mai mici, entitatea, proiectul, demersul va avea puterea de a 
schimba ceea ce îi era de neschimbat să devină în final. 

Vineri, 8 iulie 
Vineri 8-7-2011 0:43 Venus (Can) Squ (Ari) Uranus 
Vineri 8-7-2011 1:20 Luna (Lib) Con (Lib) Saturn 
Vineri 8-7-2011 3:00 Luna (Lib) Tri (Gem) Mars 
Vineri 8-7-2011 3:00 Luna (Lib) Opp (Ari) Lilith 
Vineri 8-7-2011 3:03 Mars (Gem) Sex (Ari) Lilith 
Vineri 8-7-2011 9:29 Sun (Can) Squ (Lib) Luna (Half Luna) 
Vineri 8- 7-2011 10:44 Venus (Can) Tri [Pis] Chiron 
Vineri 8-7-2011 20:30 Luna (Lib) Sex [Sag] Node 


Mulţi s-au obişnuit să creadă că sunt nenumărate lucruri în lume pe care nu le pot 
avea, că sunt situaţii pe care nu le pot controla şi că oricât de capricioşi ar fi nu pot obţine 
ceea ce şi doresc. Ceea ce ne aduce această zi este de departe una dintre cele mai 
interesante forme de manifestare a capriciului, în aşa fel încât ne vom simţi agresaţi până 
şi de elemente fireşti, banale ale unei zile. 

Azi Venus şi Uranus se întâlnesc într-un careu, Marte şi Lilith într-un sextil, Venus şi 
Chiron într-un trigon, iar luminariile în careu, în timp ce Luna, în a doua zi de Balanţă, 
trece prin conjuncţia cu Saturn, trigonul cu Marte, opoziţia cu Lilith şi sextil cu Nodul 
Nord, reuşind să obţină calitatea de planetă mediatoare pentru Axa Dragonului. 

Dacă la prima vedere această serie de aspecte ne duce cu gândul la expresia populară 
„una caldă, una rece”, când ne gândim la întâmplările pe care le predispun înţelegem că de 
fapt avem de-a face cu evenimente contrare care vin cu aceeaşi forţă şi intensitate şi că 
toate sunt legate de trigonul Jupiter-Pluton, ca de un organism superior, ca de un for 
tutelar de la care au primit sarcini de serviciu. 

Când Venus şi Uranus sunt în careu oamenii trec prin instabilitate emoţională, nu 
mai reuşesc să-şi controleze emoţiile, sunt irascibili, se critică unii pe alţii şi nu pot fi 
mulțumiți tocmai pentru că îi încearcă o uşoară excentricitate, o tendinţă de a ieşi din 
cadrul cunoscutului, cel al faptelor comune, reuşind să-şi agraveze întreaga situaţie prin 
exemple negative, replici nepotrivite, menţinerea unei tensiuni afective, indecizie, 
separare sau inversiune. Aceste aspecte încurajează tot ceea ce sfidează, atât evenimentul 
în sine cât şi etapele sale ulterioare, ducând la o formă de disconfort ce poate uşor 
degenera într-un conflict de proporţii. Judecând după faptul că aspectul se produce la 
puţin timp de la miezul nopţii, prima formă de dezordine pe care o predispune este cea a 
tulburării somnului. Prea multă energie, prea mulţi nervi, prea multe amintiri şi toate 
negative, prea multă aciditate în cele câteva replici pe care le primim sau prea mult 
disconfort pe ceea ce nu putem soluţiona. Această agitaţie stă să pună stăpânire pe 
întregul aparat psihic şi până dimineaţă să ne tulbure atât de mult încât să ne lase în voia 
careului ridicat între luminarii şi deci numai buni de ceartă, pregătiţi pentru a pune pe jar 
pe toţi din jur, pentru a răspândi peste tot săgeți otrăvitoare, a lăsa impresia unei 
confruntări, a unei agresivităţi pe care fie o înfrunţi cu putere, fie o eviţi cu tact şi 
diplomaţie. Ceea ce ne vine din acest unghi nu acceptă jumătăţi de măsură, ci doar 
consum, împlinire, defulare sau distrugere într-un mod amplu şi dinamic. 

Acestuia i se adăugă sextilul lui Marte cu Lilith care aduce plăceri nepotrivite şi deci 
poate încuraja menţinerea stărilor sufleteşti vicioase, oferind multiple argumente în 
favoarea nervozităţii, fricii, a impulsurilor care distrug, critică, judeca, acuza sau rup 
legături. „Fereşte-te de greci când îţi dau daruri” spune proverbul şi suprapunând careul 
Venus-Uranus peste sextilul Marte-Lilith înţelegem cât de adevărat poate fi azi acesta, 
deoarece temperamentul pasiv-agresiv este de asemenea susţinut cu aceeaşi insistenţă. 

Când Venus şi Chiron sunt în trigon este vizibilă o formă de iertare stranie, 
conjuncturală, selectivă nu prin intermediul celui care iertă, ci prin intervenţia celui care 
este iertat, ca şi cum fiecare alege de cine să fie iertat, iar iertarea să devină dintr-odată 
oarbă. Asta se întâmplă pentru că avem pe cer un Chiron retrograd şi discernământul în a 
folosit regulile morale, în a manipula energia, în a influenţa deciziile celorlalţi, în a aduce 
argumente în favoarea binelui sau răului este viciat de ideea de confort. Mulţi vor 

reacţiona pentru că aşa le cere contextul, pentru că li se spune, pentru că aşa cere familia, 
instituţia, partidul, națiunea, organizaţia în care s-a integrat ş.a.m.d. şi în absenţa unei 
viziuni de ansamblu mulţi vor trăi cu impresia, în special în a doua parte a zilei, că tot ceea 
ce fac este bine, constructiv, dinamic şi că prin asta se vor salva multe destine. Este posibil 
ca în parte să fie adevărat, însă nu trebuie să uităm că retrogradarea lui Chiron aduce 
parfumul unei cruciade, a unei vânători de vrăjitoare, a unor intervenţii mai puţin 
înțelepte, de dragul unui scop nobil, pentru a purifica sau vindeca, pentru a schimba 
direcţia unei instituţii sau a unei naţiuni. Putem să amintim aici şi ideea de sacrificiu, însă 
nu săvârşit de cel care intervine, ci de altul şi nu prin voinţa lui. Dacă se va pune probleme 
să intervină, el va cere iertare, va dori să-i fie anulată pedeapsa, să fie grațiat, să nu mai fie 
acuzat fără a promite îndreptarea comportamentului. Lipsa de flexibilitatea a celui care 
decide, îl va încuraja pe acesta să fie rece, detaşat, critic şi să invoce binele grupului pentru 
a-şi justifica intervenţia agresivă. 

Privind din exterior, din afară contextului pe care această zi îl predispune, înţelegem 
că atât cel care acţionează cât şi cel asupra căruia se acţionează se integrează într-o formă 
de purificare karmică pe are nu o vom înţelege pentru că sextilul Lunii cu Axa Dragonului, 
pe ideea medierii celor două tendinţe (trecut=pedeapsă vs. viitor=menire), aduce 
întâietate scopului şi mai puţin demersului. 

Prin urmare, 8 iulie este o ziua în care putem aprinde o scânteie, putem să ne lipim 
de un ideal în care nu credem cu tărie, dar căruia îi simţim influenţa puternică şi datorită 
acestui impuls să săvârşim fapte mari în absenţa totală a mustrărilor de conştiinţă sau a 
celei mai mici remuşcări. Avem de parcurs azi o zi intensă, agresivă, dinamică în care sub 
impulsul unor sarcini venite din exterior putem să ne deschidem sacul cu dorinţe sau 
cufărul cu răutăţi şi să le afişăm peste tot fără să ne preocupăm prea mult de autocenzură, 
de înţelegere sau de regulile morale pe care le-au cultivat cu atât efort până acum. 

Una va fi îndemnul de a remodela lumea, de a schimba ceva în anturaj, de a da o 
lecţie, de a purifica prin schimbare sau remodelare, ce ne vine dintr-un mecanism 
complex, cel al karmei de grup, şi alta va fi mândria care ne va încălzi venele cum că prin 
ceea ce facem se dovedeşte superioritatea, că am fost aleşi să înfăptuim o lucrare măreaţă 
şi că, fiind superiori, buni, puternici, influenţi, sănătoşi, viteji, ne putem permite, 
asemenea marilor conducători, să mai şi gustăm puţin din viciu. 

Recomandarea pentru această zi este aceea de a ne canaliza preocupările prin 
intermediul regulilor pe care le-am aplicat până acum. Nu trebuie să ne lăsăm îmbătaţi de 
putere amintindu-ne că dacă Puterea ne-a ales azi să înfăptuim o lucrare sau să participăm 
la un demers a fost luată în calcul calitatea pe care am dezvoltat-o până acum, deci, 
mergând pe firul logic, nu este necesar să ne lăsăm consumaţi de mândrie. Cel ce se va 
ridica peste medie, care va primi îndemnul de a coordona are o karmă care este folosită 
acum de Lună prin medierea Nodurilor. Aceştia sunt invitaţi la efort, la iertare, la 
exprimarea sensibilităţii, la a aduce în această lume idei curative prin inspiraţie, nu la 
arogantă, viciu sau agresivitate. 


Sâmbătă, 9 iulie 
Sambata 9-7-2011 3:30 Venus (Can) Opp [Cap] Pluto 
Sambata 9-7-2011 9:04 Venus (Can) Sex (Tau) Jupiter 
Sambata 9-7-2011 9:32 Luna (Lib) --> Scorpio 
Sambata 9-7-201110:32 Luna (Sco) Tri [Pis] Neptune 
Sambata 9- 7-2011 11:23 Mercury (Leo) Sex (Lib) Saturn 
Sambata 9- 7-2011 18:04 Luna (Sco) Tri [Pis] Chiron 
Sambata 9- 7-2011 19:33 Luna (Sco) Sex [Cap] Pluto 
Sambata 9- 7-2011 20:11 Luna (Sco) Opp (Tau) Jupiter 
Sambata 9- 7-2011 21:06 Luna (Sco) Tri (Can) Venus 


Sarcinile zilei de ieri, cele care vizau exercitarea puterii de influență devin azi surse 
ale suferinței, cauze ale unor probleme asupra cărora cu greu putem interveni. Mulți au 

meditat asupra legii cauză-efect, asupra mecanismului prin care o faptă poate lua o dublă 
înfăţişare, atât cea de efect (se produce ca urmare a unei acţiuni anterioare), dar şi în 
calitate de cauză (în absenţa obiectivării, la rândul ei va genera alte efecte). Ceea ce este 
interesant abia acum intervine, pentru că toate acestea nu se întind pe o perioadă mare de 
timp, ci doar de la o zi la alta, adică de ieri până azi. 

Dacă privim evenimentele cu ochiul critic al fiinţei raţionale, nu vom vedea decât o 
serie de acţiuni înlănţuite, care cel mult se desfăşoară mai repede decât ne-am aşteptat, 
însă cel care are un minim de cunoştinţe ezoterice, înţelege că discernământul nu poate 
genera suferinţă celui care îl foloseşte, ori astăzi exact asta va fi problema, pentru că trăind 
confuzia discernământ=critică atingem un apogeu al complicaţiilor şi asta nu din vina 
conjuncturii. 

Azi Venus se opune lui Pluton şi ridică un sextil cu Jupiter, iar Mercur leagă zodiile 
Leu şi Balanța printr-un sextil cu Saturn. La prima vedere este uşor de spus că o opoziţie 
Venus-Pluton nu poate schimba înclinația benefică a celorlalte două unghiuri, însă mă 
simt obligat să atrag atenţia asupra faptului că, fundalul general, acela care ar fi trebuit să 
implementeze predispoziţiile planetelor la nivelul vieţii personale, adică unghiurile pe care 
le ridică Luna cu celelalte planete se bazează pe o piramidă de apă cu Lună în Scorpion. 
Aşadar, se face trimitere la ambiţie, la egoism, la a folosi puterea cu orice preţ pentru a 
reuşi, pentru a atinge ţinta, deci în afară armoniei, absolut esenţiale menţinerii alegerilor 
în sfera discernământului, aşa cum ne recomandau presupoziţiile ieri. Iată cum un 
element aparent minor, în loc să participe la cercul magic printr-un aport de aceeaşi 
consistenţă ca şi celelalte elemente îşi schimbă registrul şi impune un alt mod de a gândi şi 
prin asta să se intervină cu alte motivații pentru acelaşi tip de finalitate, creându-se o 
dizarmonie. 

În acest caz este simplu de înţeles că va exista un impuls, ca o forma de evadare, spre 
o altfel de karma. Cu toate acestea azi suntem sub razele aceloraşi predestinări macro, 
doar că ochii se opresc pe alte culori decât în ziua anterioară, impresiile vor fi altele şi prin 
fapte vom încerca să schimbăm puţin mesajul anterior. Depărtându-ne de condiţia 
esenţială, aceea de a menţine o relaţie empatică cu discernământul, cei care au acţionat 
ieri, cei care au decis sunt primii care iau contact acum cu efectele. 

Judecând după unghiurile planetelor, efectele nu sunt în totalitate rele, multe sunt 
bune şi se va merge pe linia promovării socio-profesionale, a sporirii optimismului, a 
încrederii în sine, a stării de vitalitate, a vindecării, însă se va pierde mult în psihologia 
comportamentală, uzând, în afara protecţiei planetare, de mândria şi forța expansivă de 
care dă dovadă un luptător, indiferent că are această calitate în mod permanent sau 
temporar. Prin asta, aceiaşi oameni care ieri au fost puternici, acum devin vulnerabili prin 
folosirea aceloraşi calităţi, prin exercitarea funcţiei, prin manipulare, sfat, consiliere. 

Opoziția Venus-Pluton va aduce în centrul atenţiei angoasele efortului la care ne-a 
predispus ziua anterioară şi, pe fondul acesta, soluţiile pe care le vor lansa celelalte două 
aspecte (sextil Venus-Jupiter, sextil Mercur-Saturn) vor veni să repare, nu ceea ce s-a 
stricat ieri, ci ceea ce se tulbura azi. Aceasta este modalitatea subtilă prin care 9 iulie, 
pentru unii, nu va fi o continuare a lui 8 iulie, chiar dacă aşa va părea. 

Prin urmare, 9 iulie ne va tenta cu o dezordine calculată, cu o formă de revoltă ce se 
bazează pe experienţele anterioare, însă nu neaparat continuă formele de nemulţumire şi 
protest dezvoltate în zilele anterioare. Legătura dintre zilele de 8 zi 9 iulie va apărea doar 
în faţa ochilor celor superficiali, celor care nu doresc să meargă dincolo de aparente. 
Pentru ei o dispută din familie, dacă a apărut în ambele zile, nu este fragmentată după 
cauze, ci, în virtutea reziduurilor de putere rămase de ieri, dar şi a siguranţei pe ideile 
proprii predispusă de sextilul Mercur-Saturn, se pun verdicte superficiale de vină, 
neglijenţă, angoasă, intrigă, frustrare, invidie şi se acţionează în virtutea acestor concluzii. 
Pentru ei continuitatea celor întâmplate ieri va fi o realitate şi nimeni ne le va putea 
schimba această părere 

Pe acest fond al erorilor de judecată, al gândirii care o ia înaintea cauzei, dar nu o 
vede, situaţiile, în a doua parte a zilei, vor părea puţin cam dramatice, iar modalitatea de 
acţiune va fi una care nu ne va duce la liman, nu ne va apropia de soluţie, ci ne va agrava 
dezordinea prin depărtarea de discernământ. 

Recomandarea este aceea de a ne aminti azi nu de proverbul „La oamenii săraci nici 
boii nu trag” şi să ne bocim în pumni condiţia, ci de “Voi nu sunteţi ai voştri” (Corinteni 6 
19-20), adică omul nu trebuie să trăiască în individualitate, iar succesul său să nu vină 
prin înlăturarea celorlalţi, deoarece cu toţii suntem făpturi de lumină, părţi ale aceluiaşi 
corp unic de Lumină. Orice efort implică un aport personal, dar el ne va ridica dincolo de 
consecințele faptelor noastre atunci când nu va mai fi îndreptat împotriva aproapelui, 
indiferent ce motivaţie am putea avea. 


Duminică, 10 iulie 
Duminica 10- 7-2011 3:34 Uranus <Ari> S/R 
Duminica 10- 7-2011 6:06 Luna (Sco) Squ (Leo) Mercury 
Duminica 10- 7-2011 7:28 Mercury (Leo) Tri (Ari) Lilith 
Duminica 10- 7-2011 16:06 Sun (Can) Tri (Sco) Luna 


Ultima zi a săptămânii ne aduce o formă stranie de întunecare, o dispunere a 
sentimentelor într-un mozaic plăcut şi deopotrivă respingător, încât fiecare va avea parte 
azi de ceea ce îi mulțumesc cel mai mult, dar şi ceea ce îi indispune sau îi sperie. 

Azi Uranus intră în mers retrograd şi gândirea se întoarce către magic, de parcă o 
forţă ascunsă a universului îşi ia puterile înapoi, cele pe care cu atâta generozitate ni le 
oferise în primăvara acestui an. Ne întoarcem la natura incertă a lucrurilor, ne amintim de 
reversul medaliei, de ceea ce ne suplimentează povara şi, prin acceptarea ei, de ceea ce 
devine inversat, de ceea ce se întoarce împotriva curentului pentru a defini un mod de a fi, 
pentru a se face remarcat pentru a se ridica simplu acolo unde, prin normalitate, pentru 
acelaşi efect ar fi depus un efort foarte mare. 

Aflat la limita maximă a orbului conjuncţiei cu Lilith şi în opoziţie cu Saturn, în careu 
strâns cu Pluton, dar şi în trigon cu Mercur, retrogradarea lui Uranus ne aduce într-o 
dispută periculoasă sentimentele şi dorinţa de putere, încrederea într-un ideal irealizabil 
şi încăpăţânarea cu care sunt consumate toate resursele pentru a-l îndeplini. Toate acestea 
se încadrează perfect în trăsătura săptămânii, aceea de a manageria un talent, de a nu 
putea gestiona efectele utilizării lui în această perioada, dar şi a întregului an 2011 care 
este unul dintre cei mai ciudaţi ani ai vieţii. 

Ultima zi a săptămânii ne aduce tentaţia succesului într-un mod atât de palpabil şi de 
real încât chiar vom crede că e real şi nu trebuie să uităm că multe din aspectele 
duplicitare de acum sunt legate de natura Scorpionului animat de dorinţa de putere, de 
ambiţii şi de o sensibilitate ce se tulbură cu atât mai intens cu cât imaginea succesului este 
mai aproape de premiză. 

Nu putem vorbi despre talentul de a jongla cu vorbele, de abilitatea de a folosi 
spiritul practic sau de excesul de putere de care am putea da dovadă azi, pentru că toate 
aceste trăsături care se desprind din cele două trigoane (Mercur-Lilith şi Luna-Soare) sunt 
lezate de retrogradarea lui Uranus. Dacă ne gândim ca Uranus, ca guvernator al 
Vărsătorului, ridică acum din Berbec un trigon cu Mercur din Leu, semnul opus 
Vărsătorului, imaginea pe care contextul astral ne-o poate crea este aceea a unui 
antrenament de karate, de simulare a unei lupte în care prietenul personajului principal 
trebuie să-şi atribuie rolul de oponent şi, mai în glumă mai în serios, să şi încaseze vreo 
câteva lovituri pentru că nu simulează cum trebuie sau nu ia în serios jocul. Această 
alegorie este introdusă azi pentru a scoate în evidenţă amploarea jocului puterii, dar şi 
duplicitatea evenimentelor. 

Fundalul acestor unghiuri este construit de careului Lunii cu Mercur, ce ne va aduce 
la lumină mofturi, fiţe, îi va face pe oameni să se supere din nimic, să ia în serios o 

simulare, să nu guste o glumă sau să cadă pradă unei mari păcăleli, deşi iniţial ar fi trebuit 
să se înţeleagă de la sine că nu e vorba de nimic serios. 

Fie că este vorba de curaj, că visăm la putere sau că ne supărăm pe cineva din anturaj 
pentru un cuvânt lipsit de importanţă sau un gest copilăresc, evenimentele acestei zile ne 
aduc un fel de rezumat al tipului de impuls pe care îl vom aborda în următoarele luni. 

Prin urmare, 10 iulie poate fi o zi de petrecere sau de coşmar, o zi în care să gustăm 
din deliciul bucuriilor intense sau să ne amintim şi că trăim deopotrivă tristeţi adânci într- 
un mod periculos şi amplu. Dificultatea acestei zile nu stă însă numai în maniera specială 
prin care ne face să simţim complex, ci şi prin declanşarea unor evenimente care par 
împotriva destinului, care aduc o formă stranie de inversiune, una cu care nu suntem 
obişnuiţi. 

Ultima zi a săptămânii ne îndeamnă să ne disimulăm comportamentul, să părem 
bucuroşi sau trişti, să ne simţim împliniţi sau izolaţi, să avem impresia că primim tot 
binele din lume, că ne împlinim un vis sau că prin suita de evenimente pe care le 
predispune ziua suntem pe punctul de a săvârşi cea mai gravă eroare a vieţii. Din fericire 
sau din nefericire, nimic, în afara unui rezumat aplicat impulsului, nu este adevărat. Ceea 
ce este mai evident, mai ţipător, mai colorat, mai strident este iluzoriu şi, dacă vrem să ne 
păstrăm amintirea acestei zile, amintirea bucuriei pe care o avem, să facem fotografii sau 
să consemnăm cu generozitate toate aceste impresii într-un jurnal. Viaţa de mâine va fi 
altfel, nu neapărat mai bună sau mai rea, ci doar altfel. Ne vom adapta altfel la modul 
inversat de a privi lucrurile, de a înţelege fenomenele şi totul ni se va părea normal. Azi în 
prima zi când învăţăm să scriem cu stânga, după ce toată viaţa am scris cu dreapta, ni se 
va părea deosebit de greu sau interesant să facem asta. De mâine nu va mai interesa pe 
nimeni cu cine am învăţat să scriem, ce scriem, ci pentru ce şi cu ce folos vom face asta în 
viitor. 

Recomandarea pentru această zi este aceea de a ne hrăni cu adevăruri, nu cu iluzii, 
chiar dacă riscăm să ne stricăm câteva momente de bucurie, încântare sau deliciu. 


Luni, 11 iulie 
Luni 11- 7-2011 6:48 Luna (Sco) Sex (Vir) Juno 
Luni 11- 7-2011 12:48 Luna (Sco) --> Sagittarius 
Luni 11- 7-2011 13:45 Luna (Sag) Squ [Pis] Neptune 
Luni 11- 7-2011 20:40 Luna (Sag) Tri [Ari] Uranus 
Luni 11- 7-2011 21:23 Luna (Sag) Squ [Pis] Chiron 


Careul pe care Luna Îl are de împlinit cu Neptun azi nu este deloc de bun augur, la fel 
cum nu este nici careu Luna-Chiron şi tocmai de aceea pentru a menține echilibrul între 
bine şi rău, pentru a ne păstra cumpătul sau pentru a reuşi să menţinem în albia de până 
acum maniera prin care am observat şi deopotrivă am înţeles lumea ne vom îndrepta spre 
sextilul Lună-Junon şi trigonul Lună-Uranus, adică spre încredere în sine şi în ceilalţi. 

De vreme ce primul se produce cu Lună în Scorpion şi celălalt cu Lună în Săgetător 
maniera prin care vom încerca să ne facem dreptate vă oscila de la spiritul justiţiar, de la 
dreptatea pentru „sine”, pentru „familia mea”, „poporul meu”, la dreptatea de dragul 
idealului, menirii sau scopului comun, ceea ce nu implică neapărat şi continuarea a ceea ce 
în prima parte a zilei părea egoist şi limitat. 

Ştim deja cât de dură poate fi influenţa Lunii din Scorpion şi tocmai pentru că ştim 
cât de aprigă este în a ne scoate la suprafaţă probleme pe care nu dorim să le rezolvăm 
repede, care ne dor sau care sunt blocate în ataşamente penibile, trecem cu vederea că 
Luna în Scorpion este un element magic pe care vrăjitoarele nu contenesc să-l folosească 
ori de câte ori au ocazia. 

Teama de a nu fi răniţi, de a nu ni se lua ceea ce ascundem într-un loc bine protejat, 
teama de a nu pierde prin despărţire ceea ce ne furnizează acum fericire, stabilitate, 
confort, poate chiar teama de moarte ne pune în faţa unui refuz instinctiv a tot ceea ce ne 

poate duce spre percepții subtile, spre intuiţii, spre a crede în existenţa nevăzută, în lumea 
subtilă care coexistă cu cea fizică, în Divinitate. Această forţă stă ascunsă în spatele 
mărăcinişului, ca Frumoasa din pădurea adormită, acolo unde la un moment dat i-a fost 
hărăzit de ursitoare. Dragostea şi curajul, asemenea celor din poveste, sunt azi cele două 
trăsături care ne scot puritatea şi frumuseţea la suprafaţă, care ne ajută să ne înţelegem 
pornirile, să aflăm cine suntem şi cum să ne folosim de ceea ce ştim şi putem face. 

Dacă mărăcinişul şi ursitoarea cea rea sunt în conjuncturile de azi careul Lunii cu 
Neptun şi respectiv careul Lună-Chiron, conjuncturile bune ale poveştii ţin de celelalte 
două unghiuri care se vor împlini azi: sextil Luna-Junon şi trigon Luna-Uranus. 

Lăsând deoparte îndemnul spre poveste, observăm că sextilul Luna-Junon ne 
plasează într-o zonă a muncii pe care nu dorim să o facem, care contravine convingerilor, 
statutului, cunoştinţelor. Întotdeauna relaţia dintre Scorpion şi Fecioară va fi una de 
natură conflictuală, pentru că ambele semne sunt animate de aceeaşi ambiţie. Când 
elemente de factură feminină intervin într-un asemenea joc relaţiile dintre oameni devine 
rigide, seci, caustice şi de dragul unui scop, a interesului, a ofenselor mai mult sau mai 
puţin intenţionate, demersurile acestei zile intră pe o linie moartă sau se finalizează altfel 
decât ne-am aşteptat, altfel decât am crezut sau altfel decât am construit. Atunci când se 
trece pe unghi pozitiv între zodiile Săgetător şi Berbec, schimbarea este resimţită ca o 
deplasare din infern spre paradis. Ceea ce în prima parte a zilei nu ne plăcea sau se 
constituia ca un element de dispută şi dizarmonie, acum devine brusc singurul factor care 
ne ţine alături, care ne motivează munca sau care ne justifică sacrificiile pe care trebuie să 
le facem de dragul unui apropiat, familiei, comunităţii sau a universului. 

Evenimentele, pe baza acestor două direcţii devin mijloace de consum sau elemente 
care ne demască. Lucrând, vorbim fără să gândim, spunem ceea ce nu am dori să spunem 
sau rănim într-un mod nedorit pe cineva din jur. Dacă într-o comunitate restrânsă, 
posibilitatea ca ziua să fie plină de evenimente este redusă, într-un grup mare de oameni, 
cu care avem multe legături şi de care nu ne putem desprinde prin condiţionările karmice 
negative care ne alimentează voinţa, ambiția de putere, bani, satisfacţie, toate unite sub 
numele generic de „fericire”, multe se pot întâmpla şi dintre acestea puţine vor fi fericite. 

Prin urmare, prima zi a săptămânii ne pune la încercare teama de stabilitate, 
posibilitatea de a gestiona situaţii neprevăzute, abilitatea de a ne adapta la noile condiţii, 
la noul statut, cu noile responsabilităţi. Mulţi vor da vina pe cei din jur, pe conjunctura 
socială, pe nepotrivirile de caracter, pe toţi numai pe ei înşişi nu, tocmai de aceea vom 
avea un 11 iulie ca în poveşti, cu personaje pozitive şi negative, cu un scop, o intrigă şi un 
final moralizator. Diferenţa dintre a citi o poveste şi a trăi una este imensă, pentru că azi 
nu putem întruchipa decât un singur personaj. A fi bun sau rău este o mare încercare a 
vieţii şi dacă în sferele înalte disputa dintre bine şi rău este complet diferită de ceea ce ştim 
că se întâmpla aici, nu înseamnă ca abandonând realitatea dură de acum şi îmbrăţişând 
împreună cu meditaţia o asemenea viziune am rezolvat problema disputelor interioare. 
Fuga de realitate este tot un personaj al poveștii, cel care nu poate înfrunta realitatea şi în 
loc să deplaseze înţelegerea, educaţia, moralitatea sau chiar conştiinţa spre alte zone, să 
evolueze, preferă să o adoarmă în aşteptarea unor evenimente viitoare când norocul ar 
putea să le surâdă. Această fantezie, menită să sporească în poveşti calitatea binelui, în 
realitate înseamnă pasivitate şi, atunci când se întâlneşte cu conjuncturi agresive, aşa cum 
sunt cele de anul acesta, riscă să devină o poveste tristă sau una care nu poate fi spusă 
copiilor, care nu poate fi tipărită şi deci o construcţie cu o forma amorfă care preferă 
somnul, fie chiar şi al raţiunii, decât să-şi înfrunte proprii monştri. 

11 iulie este o zi a schimbării de situaţii, o zi când înţelegem duritatea extremelor, nu 
doar caracterul lor decisiv. Ceea ce stricăm azi se risipeşte în neant şi nu vom mai putea 
reface la fel. Pentru unii aceasta poate fi o situaţie norocoasă, când se confruntă azi cu o 
complicaţie pe care au mai întâlnit-o în intervalul 12 - 14 iunie când Luna trecea prin 
acelaşi interval ca azi. 

Aşadar, 11 iunie = probleme vechi versus conjuncturi noi. 

Marţi, 12 iulie 
Marti 12- 7-2011 6:37 Mercury (Leo) Sex (Gem) Mars 
Marti 12-7-2011 8:06 Luna (Sag) Sex (Lib) Saturn 
Marti 12- 7-2011 10:20 Luna (Sag) Tri (Ari) Lilith 
Marti 12- 7-2011 14:58 Luna (Sag) Opp (Gem) Mars 
Marti 12- 7-2011 15:22 Luna (Sag) Tri (Leo) Mercury 


Sextilul pe care Mercur şi Marte îl împlinesc azi ne îndeamnă la lectură, la asimilare 
de informaţii, la expediţii, la deplasarea spre un sector al volumului mare de informaţii, 
indiferent că ele se prezintă sub formă vizuală (peisaje din natură, decoruri etc.) sau sub 
alte forme de organizare a materiei. Ceea ce vine spre noi azi ne aduce informaţia într-o 
formă diferită de ceea ce suntem obişnuiţi să observăm. Impulsul, energia, deplasarea, 
dinamica şi autoexprimarea sunt câteva din elementele care susţin plăcerea şi înclinația de 
a ne apropia de oameni prin alianţă, titluri onorifice, declaraţii, printr-un statut sau prin 
garantul pe care ni-l poate oferi impresia exprimată direct. 

Dincolo de acest îndemn, tocmai pentru că avem o Lună în Săgetător şi suntem 
îndemnați să atingem performanţe fără a ne învinge fricile, fără a ne întâlni cu ele şi a ne 
strivi demonii interiori care le alimentează, acest unghi ne constrânge alegerile în funcţie 
de polemici, de simţul artistic, de ambiția de a învinge, de modul prin care este pus în 
aplicare un talent, de cum este popularizat. O anume imprudenţă justifică teama de 
necunoscut, iar necunoscutul este de departe cea mai mare problemă a acestei zile. 

Ceea ce este misterios, ceea ce nu înţelegem, ceea ce nu se încadrează pe aleea care 
duce la capătul tunelului, ceea ce nu este exprimat clar, ceea ce contravine unor obiceiuri 
care prin folosire îndelungată ne oferă certitudinea cunoaşterii, ne tulbură şi ni se pare că 
o formă de agresiune mocneşte în spatele tuturor acestor evenimente. Pentru a compensa 
suntem încurajați să vorbim mult, despre orice, cu oricine şi să ne întreţinem acest flux 
continuu pentru a păstra într-o formă constantă plăcerea, simţul dreptăţii, al echilibrului, 
gustul pentru frumos, în formele în care acestea sunt atinse de fiecare persoană în parte. 

Fundalul acestor predispoziţii, oferit de sextilul Lună-Saturn, trigoanele Lună-Lilith 
şi Lună-Mercur, dar şi de opoziţia Lună-Marte, face din cadrul general, din destin, din 
existenţă, din orizontul existenţial în care intervenim cu idealuri, dorinţe, ambiţii sau 
misiuni, un element greu de înţeles şi amplu, o construcţie care inspiră teamă sau 
dominare. Azi se va merge pe vocaţie, pe ceea ce ştim deja, pe informaţiile care şi-au 
verificat în timp valabilitatea şi tocmai de aceea suntem preocupaţi să dezvoltăm o bună 
conduită şi în cadrul intim, dar şi în relaţiile sociale. 

Pe de o parte, Zmeul care se construieşte pe cer din Lilith, Luna, Saturn şi Mercur, cu 
Lilith focar, ne aduce la îndemână evenimente complicate, tendenţioase şi, prin insistența 
cu care le întâlnim, există riscul să credem că sunt reale, că au o anume descendență 
asupra noastră, că mesajul pe care îl conţin este elaborat pentru a ne devia de la scopul, 
planul stabilit în zilele anterioare sau de dimineaţă, de la ţinta spre care ne deplasăm. De 
partea cealaltă, Mercur şi Saturn participă, alături de Lună şi Marte, la o configuraţie 
numită Cortul, care ne îndeamnă la a găsi un echilibru între impulsul personal şi cel social, 
între puterea de a duce mai departe un ideal şi posibilitatea de a găsi cadrul social cel mai 
potrivit pentru a reuşi. Găsim astfel că sextilul Mercur-Saturn, prin faptul că este inclus în 
ambele configurații, este un element important ce ne va coordona azi, ce ne va motiva 
alegerile sau ne va identifica mijloacele potrivite pentru a reuşi în ceea ce ne propunem. Se 
va pune deci problema spiritului practic, a mândriei, a dorinţei de recunoaştere, de a 
impune un concept, un gând, o formă de conduită sau, pentru cei mai curajoşi, de a 
identifica acele mijloace prin care să lupte împotriva calomniei, atacurilor virulente, 
defăimării sau pentru a se detaşa de intrigi sau comploturi şi a vedea mult mai clar toate 
aceste evenimente ce inspirau teamă prin necunoaştere. 

Într-un alt plan, cel al gândirii ezoterice, 12 iulie ne aduce o informaţie pe care 
deocamdată nu vom şti pe deplin cum să o folosim. Cele două planete, sub unghiul pe care 
îl împlinesc azi şi în contextul masivei mobilizări atât în ceea ce priveşte energia, cât şi 

informaţia, atât în aspectele ce ţin de lumină, înţelegere, ideal, cât şi în cele ce ţin de latura 
întunecată a personalităţii sau de evenimentele care urmăresc crearea unei dizarmonii 
sociale pentru a readuce la lumină dictonul „Divide et impera”, ne oferă indicii asupra 
noului mod de a fi, asupra codului genetic subtil, asupra mijloacelor prin care acest cod 
genetic este purificat de secvenţe aberante şi apoi activat pe sectoarele care să ne confere 
putere fizică, forţă în gândire şi siguranţă în a ne duce mai departe idealurile. 

Această structură cosmică este în ochii unui pasionat de ezoterism un instrument de 
lucru foarte practic. Mulţi dintre învăţăcei sunt îndemnați să-şi fixeze atenţia pe fluxul 
helicoidal al ADN-ului, să-l menţină cât mai mult în câmpul vizual şi după ce realizează cu 
succes această etapă de recunoaştere a structurii (de a avea siguranţa că îşi percepe 
propriul ADN) să vizualizeze întărirea structurii lanțurilor polinucleotidice, să identifice 
secvențele inactive sau care sunt active într-un alt plan, să identifice mecanismele de 
inhibiţie care le obligă pe acestea să funcţioneze la alţi parametri sau să nu funcţioneze. 

Dincolo de caracterul abstract al acestei tehnici, îndemnul acestei zile ne duce spre 
un sector delicat. Mulţi se vor simţi azi mici Prometei, vor căuta să ofere celorlalţi focul, 
fără să-i înveţe să-l folosească. Ceea ce predispune azi nu ţine însă de o reglare karmică şi 
nu este periculos decât dacă se urmăreşte continuarea unui demers negativ din zilele 
anterioare. Ceea ce vine acum are deci informaţia manipulării structurii de bază, a 
secvenţelor despre care nici nu am bănuit că pot avea un rol atât de important în controlul 
psihocomportamental sau chiar în dirijarea ori controlul anumitor evenimente sociale. 

Prin urmare, 12 iulie este o zi de autocunoaştere. Multe din direcţiile spre care ne 
vom îndrepta ne vor pune în situaţii delicate când trebuie să fim combativi, mobili, să 
dovedim viteză de reacţie, cunoştinţe noi, abilităţi oratorice, putere de sinteză şi tărie de 
caracter. Chiar dacă fiecare va simţi că le are pe toate acestea dintr-odată, fără să le fi 
folosit vreodată, o anume îndoială ne va cuprinde şi după finalizarea intervenţiei, după ce 
totul s-a liniştit mulţi vor traversa momente delicate, cu simptome specifice crizelor 
posttraumatice. Misterul va veni deci din această descindere de forţe, din acest mod de a 
înţelege cum am reacţionat, de a putea face o retrospectivă a evenimentelor şi de a încerca 
să ne ridicăm prin rațiune deasupra nemulțumirii, durerii sau efortului. 

Vom percepe însă toate acestea ca pe episoade care vin şi trec, ca pe nişte porniri care 
ne adulmecă trăirile apoi ni le presară peste tot în jur şi ne lasă îngroziţi că am rămas fără 
sentimentele atât de bine cunoscute, fără obiceiuri, fără cunoscuţi, fără putere. 

Evenimentele zilei de 12 iulie sunt însă centrate în jurul replicii, a eficienţei, a 
identificării secvenţelor esenţiale asupra cărora trebuie să lucrăm, a stabilirii datelor 
importante de peste an, a identificării unor ţinte pe care trebuie să le atingem, chiar dacă 
nu prea le vom respecta. Prea multă ambiţie, prea multă activitate, prea multă energie ne 
va îndrepta atenţia spre acele zone care nu durează, spre acele relaţii care nu dăinuiesc şi 
pe care nu vom mai dori, chiar din toamnă acestui an, să le mai menţinem. 

Cei care doresc să facă din 12 iulie o zi eficientă şi care sunt familiarizați cu tehnicile 
ezoterice, care doresc, măcar din curiozitate, să încerce o meditaţie sau să abordeze o 
interiorizare cu scopul de a canaliza trăirea spre o anumită direcţie, folosind informaţia 
genetică, structura arhetipală pe care am preluat-o împreună cu acest corp când am venit 
în această lume, îşi vor optimiza influxurile astrale cu care rezonează şi vor câştiga o zi, nu 
vor pierde una. 


Miercuri, 13 iulie 
Miercuri 13- 7-2011 3:15 Luna (Sag) Con [Sag] Node 
Miercuri 13- 7-2011 10:35 Venus (Can) Squ (Lib) Saturn 
Miercuri 13- 7-2011 12:08 Luna (Sag) Squ (Vir) Juno 
Miercuri 13- 7-2011 17:15 Luna (Sag) --> Capricorn 
Miercuri 13- 7-2011 18:10 Luna (Cap) Sex [Pis] Neptune 


Începutul ciclului draconitic şi careuri Venus-Saturn, Luna-Junon care se produc în 
aceeaşi zi vin spre noi cu un mesaj negativ. Suntem puşi în situaţia să alegem între două 

preocupări identice, între două persoane cu acelaşi tip de comportament, între două 
probleme şi responsabilitatea a ceea ce se decide nu este un element suficient de persuasiv 
pentru a ne ajuta să şi reuşim. Frustrările de natură afectivă generează azi o uşoară 
îndoială faţă de propria persoană, o neputinţă în a ne mulţumi cu puţin, cu ceea ce ne 
oferă viaţa, de a fi împăcaţi cu destinul sau de a accepta senini calitatea persoanelor din 
jur. Azi ne tulbură totul şi oricât de puternică şi benefică a fost înclinația spre suflet în ziua 
anterioară, acum ne depărtăm de ea şi, pentru că ceea ce a fost ieri s-a produs în aplicaţia 
careului Venus-Saturn, am simţit încă de pe atunci tensiunea, iar acum ne justificăm 
stresul, frica sau îndoială prin replici gen “Am ştiu de ieri că aşa va fi”, “A spus ceva de 
ieri şi ar fi trebuit să-mi dau seama”, “Fericirea nu ţine” ş.a.m.d. 

Dacă prin careul Venus-Saturn azi totul ni se va părea străin, pentru că ne răcim 
sentimentele şi dăm vina pe conjuncturile exterioare acolo unde ar fi trebuit să temperăm 
impulsurile, să cizelăm evenimentele sau să le dăm o nouă orientare prin implicare, 
pentru a ascunde neputinţa sau teama de sacrificiu, pe conjuncţia Lună - Capul 
Dragonului ne stabilim idealuri foarte înalte tocmai pentru că simţim că nu putem să 
soluţionăm nimic din ceea ce avem la îndemână. 

Testul încrederii este azi unul foarte important. El va începe prin a ne pune la 
încercare integritatea fizică, prin a ne arăta că este important să ne ascultăm corpul, 
sufletul, că este vital pentru sănătate să avem încredere în procesele organice şi să le 
acordăm timp să se desfăşoare, indiferent că întregul context ne duce spre leziuni, lovituri, 
spre dureri de cap, ale braţelor, tulburări în metabolismul apei sau al celui endocrin. 

Pe acest fond al disconfortului cauzat de o neplăcere de factură fizică, ce ne ţine în loc 
prin teama de neprevăzut, teama că un element minor poate degenera în afecţiuni sau 
poate în ceva mai grav, ne schimbă centrul de interes al relaţiilor şi ne face să ne 
îndreptăm spre cei care ne pot rezolva problema. Aceasta nu poate fi decât o greşeală, 
pentru că nu se acordă credibilitate corpului, spiritului, nu se permite continuarea 
procesului început ieri prin reaşezarea informaţiilor pe structura energetică a codului 
genetic, dezvoltându-se o anulare a înţelegerii şi a puterii de a acţiona sub impulsul 
propriu. Acest mecanism, aparent banal, ne va amplifica temerile, stresul, deoarece nu 
vom fi capabili să găsim în jur persoana potrivită pentru a ne elibera de tensiune sau de 
durere. 

Când vom ajunge în postura de a înţelege că toată această căutare a confortului azi 
este în van, că ambiția de a ne oferi privilegiul pe care îl au doar cei din paradis ne duce în 
derivă se face deja seară şi trecem sub razele sextilului Luna-Neptun care va da o nouă 
perspectivă evenimentelor atât prin bizar, straniu, nedefinit, dar şi prin beneficiu social, 
prin invocarea situaţiilor nerezolvate ca pe o cauză socială, ca şi cum exemplul personal 
este suficient pentru a duce grupul de apartenenţă în postura de a forma noi asociaţii, noi 
organisme sociale cu acest deziderat. Tot ceea ce nu s-a putut rezolva de-a lungul zilei ni se 
va părea spre seară ca ieşit din limitele normalităţii, straniu, rece, antisocial, periculos. În 
realitate totul porneşte de la lipsa de încredere în sine, în semnalele propriului corp, de la 
neputinta de a asculta ecoul gândurilor, cel care ne spune când ne rătăcim şi cam pe unde. 

Prin urmare, 13 iulie ne aduce un ciclu draconitic dinamic şi epuizant. Prin erorile pe 
care le vom săvârşi vom părea în ochii celorlalţi ctitori ai edificiilor de mâine, iniţiatorii 
unor idei de avangardă, lideri de opinie în probleme de natură practică, unele dintre ele 
extrem de comune, fără să vedem că de fapt această cruciadă împotriva demonilor din 
afară este motivată prin eşecul de a înfrunta demonii interiori. Cei care ştiu că-şi oferi 
momente de intimitate, care înţeleg secunda de linişte ca fiind momentul când sufletul te 
cuprinde şi-ţi şopteşte “Nu eşti singur!” reuşesc să depăşească acest imens moment de gol 
pe care Luna draconitică de azi îl predispune pentru următoarele patru săptămâni. 

Atât timp cât ne depărtăm de încrederea în sine, nu contează ce beneficii vom obţine 
acum pentru că oricum ele nu ne vor mulţumi, oricum ele vor fi în afara confortului, în 
afara a ceea ce ne este cu adevărat necesar azi. Ca un paradox, mulţi se vor simţi bine azi şi 
mult mai puternici dacă toată viaţa lor şi-au apreciat statutul după nivelul de satisfacţie 

sau după aprecierile celorlalţi, însă chiar şi ei, oricât de superficiali ar privi viaţa, simt că 
ceva le lipseşte, că multumirea nu le este întreagă şi ca un anume “ceva” nu a fost adăugat 
realizărilor acestei zile pentru a se putea bucura din plin şi de celelalte. Acel „ceva” care le 
lipseşte este elementul esenţial pentru care şi-au propus să vină în acest capăt al 
universului pentru o experienţă existenţială. Acel “ceva” îl poate înnobila, dar dacă nu a 
reuşit să-l obţină azi va trebui să aştepte alte zile, cu alte conjuncturi, cu alte episoade de 
tensiune, cu alt consum nervos ca prin ceea ce iese din pământ, prin ceea ce răsare uşor să 
poată alege, dacă va avea puţin noroc, acel “ceva” esenţial pentru viaţa sa. 

Recomandarea pentru această zi este aceea de a dezvolta azi curajul numai în relaţie 
cu sine, nu pentru a justifica eşecul în autocunoaştere. 


Joi, 14 iulie 
Joi 14- 7-2011 1:20 Luna (Cap) Squ [Ari] Uranus 
Joi 14- 7-2011 1:58 Luna (Cap) Sex [Pis] Chiron 
Joi 14- 7-2011 3:35 Luna (Cap) Con [Cap] Pluto 
Joi 14- 7-2011 5:33 Luna (Cap) Tri (Tau) Jupiter 
Joi 14- 7-2011 13:22 Luna (Cap) Squ (Lib) Saturn 
Joi 14- 7-2011 15:27 Venus (Can) Squ (Ari) Lilith 
Joi 14- 7-2011 15:55 Luna (Cap) Squ (Ari) Lilith 
Joi 14- 7-2011 15:58 Luna (Cap) Opp (Can) Venus 


Pentru că Lilith este încă în fereastra opoziției cu Saturn, Venus, lăsându-l în urmă 
pe Seniorul karmei, împlineşte azi un unghi de 90 de grade cu aceasta şi desenează pe cer 
un careul în T cardinal. Luna, împlinind conjuncţia cu Pluton, se va implica în triunghiul 
minor, împreună cu Chiron şi Jupiter, încercând să păstreze aparenţa unei zile norocoase 
pentru cel care munceşte, a unei zile menită să-l răsplătească pe cel care acţionează, pe cel 
dinamic, pe cel curajos. 

În realitate, întreaga zi, ca de altfel întreaga săptămână, este supusă unei erori 
majore. Erorile de judecată sunt cele care ne vor răni cel mai mult. Nu ne vom putea 
separa de influenţele zilei anterioare, nu le vom putea lăsa în urmă şi nici nu vom dori 
pentru că, sub imperiul Lunii negre, acestea vor fi cele mai de preţ valori la care ne vom 
raporta întreaga existenţă. Iluziile, rezultatele de ieri, demersurile sociale, oportunităţile 
din 13 iulie, susţinute pe neputinţa de a soluţiona simplu şi operativ o tensiune internă ce 
a dus la demersuri sociale menite să ascundă slăbiciunile interne, sunt acum blazoane şi, 
nu doar azi, ci întreaga săptămână, ne vom lăuda cu ele. 

Prima parte a zilei ne-o vom petrece într-o uşoară timiditate. Ne vom simţi 
vulnerabili tocmai pentru că vom încerca să aducem acestei zile — ce are o altă vibraţie 
decât cea de ieri — ceea ce anterior nu am soluţionat, obligându-ne să vedem o legătură 
între toate acestea. Nu vom fi înţelegători nici cu aprecierile, nici cu criticile, nici cu 
sancţiunile, dar nici cu şantajul ori jocurile de culisă lăsându-le pe toate să ne cuprindă, de 
la scenele banale ale soţilor în sufragerie urmărind sau nu acelaşi film la televizor, până la 
jocurile sociale ale centrelor de putere. 

A doua parte a zilei aduce Luna într-o numită zonă a Capricornului pentru a forma 
împreună cu Lilith, Saturn şi Venus o cruce cosmică pe semne cardinale, devenind 
deosebit de iute şi caustică, putând distruge cu un gest, cu o declaraţie, cu o decizie de 
moment tot edificiul care supravieţuise tulburărilor ce le-am moştenit din lunile mai şi 
iunie ale acestui an. 

Pentru că totul se produce în crescendo, că, încă de dimineaţă, totul se ridică din 
pământ ca nişte aburi fini apoi, prin mişcarea aerului, ia forme umane sau sociale 
complicate, mijlocul săptămânii este din capul locului unul dintre cele mai dificile zile ale 
lunii. Aici ajung şi de aici pornesc multe evenimente negative, acum ne vom confrunta cu 
multe din consecinţele faptelor din ultimele două luni şi va fi greu să acceptăm ce anume 
trebuie rezolvat prima dată pentru a se evita căderea liberă. 

Pentru că studiem astrologia şi urmărim îndeaproape mişcările planetelor ştim că 
una din cauzele principale pentru care oamenii se simt atât de nesiguri şi agitaţi este 
indecizia. Prin intermediul Lunii azi practic se produc două cruci cosmice pe semne 
cardinale, una în care este implicat Uranus şi cealaltă Lilith şi tocmai de aceea intervalul 
3:35 — 15:58, între conjuncţia Luna-Pluton şi opoziţia Luna-Venus, adică între cele două 
momente de maximum ale crucilor cosmice cardinale, este unul extrem de dăunător 
pentru echilibrul fiziologic, stabilitatea psihică, puterea de înţelegere, dinamica socială, 
dar şi pentru perspectiva următoarelor zile, dacă ne trece prin cap ca în aceste momente să 
luăm decizii pe termen lung. 

Lipsa puterii, devitalizarea, rătăcirea gândurilor, teamă de insucces, lipsurile, 
nervozitatea pe care ne-o alimentăm unii altora descrie un tablou complicat pe care nu 
trebuie să-l pierdem din vedere. Fără putere, cu nervii încordaţi la maximum sau cu ei la 
pământ, cu sănătatea şubrezită şi fără perspectiva la care am sperat mult timp cele două 
cruci cosmice care se împlinesc azi şi care ne cer fapte mari, decizii majore, alegeri dificile 
şi toate repede, urgent, ca şi cum zilele şi nopţile se termină imediat, ne duc într-o zonă a 
instabilității, a negativităţii ce ne lasă în rătăcire, ne amplifică ceea ce nu putem soluţiona, 
adică vine peste noi ca o inundație după un cutremur devastator. 

Prin urmare, 14 iulie este o zi de tristeţe, de tensiune şi toate cele pe care le-am 
programat pentru azi, fie că am făcut asta din timp sau chiar ieri, nu se pot finaliza, se 
evaporă ca prin minune, oamenii dispar din cadru, se pierd pe drum, întârzie, pierd 
obiecte importante în cele mai ciudate locuri, uită, îşi refuză o relaţie şi se victimizează cu 
o intensitate care inspiră celorlalţi neimplicaţi direct teamă sau repulsie. 14 iulie este ziua 
“Omului negru” şi prin asta multe din cele pe care le evităm, din teamă sau lipsă de 
înţelegere, dintr-un sentiment greu de explicat, dintr-o intuiţie, ţin cu orice preţ să se 
finalizeze azi. 

Foarte dificil va fi intervalul 3:35 - 15:58 când Luna trece de la o cruce cosmică la 
alta, când se mută stresul de la un sector la altul, când se poate împlini celebra vorbă de 
duh: “O nenorocire nu vine niciodată singură”. 

Fiecare îşi cunoaşte propria existenţă, ştie în ce este implicat, ce demersuri a evitat să 
rezolve, care sunt gândurile pe care nu le împărtăşesc şi prin acest mister îşi menţine 
artificial un statut sau o relaţie, fiecare ştie cât de complicată le este deja viaţa şi, aplicând 
o simplă interogare celor două tipuri de date — viaţa proprie şi vibraţiile astrale care ne 
învăluie azi — pot extrage elemente importante de natură interioară sau socială pe care să 
le recunoască şi să le evite. 

Pentru toţi însă 14 iulie va aduce un zdruncin, o formă de bruscare ce nu putea fi 
evitată, fie prin şocul evenimentului, fie prin pierderile pe care le va produce. 

Recomandarea pentru această zi este aceea de a ne îndrepta atenţia spre suflet. Cel 
care este angrenat într-un proces de cercetare interioară şi ştie cum să se protejeze de 
evenimente karmice nedorite ştie că pentru toate acestea este nevoie de binecuvântare. A 
deveni propriul stăpân şi a fi, aşa cum Iisus ne-a îndemnat („Voi fiti dar desăvârşiți, după 
cum şi Tatăl vostru cel ceresc este desăvârşit.” (Matei 5:48)) înseamnă a ne acorda 
dreptul la viaţă, adică a o binecuvânta. Sustrageţi-vă atenţia de pe probleme şi complicaţii 
şi binecuvântaţi tot ceea ce vine spre urgentare, tot ceea ce vă vine în minte, pe sine, părți 
ale corpului, structuri ale minţii, procese, arhetipuri, tot. În felul acesta veţi reuşi să 
strângeţi laolaltă structurile fiinţei care par rătăcite şi să fiţi puternici şi echilibraţi pentru 
a rezista încercărilor în general, nu doar celor care ne vin azi. 

Vineri, 15 iulie 
Vineri 15- 7-2011 9:42 Sun (Can) Opp (Cap) Luna (Full Luna) 
Vineri 15- 7-2011 19:20 Luna (Cap) Tri (Vir) Juno 
Vineri 15- 7-2011 23:29 Luna (Cap) --> Aquarius 


Luna plină în Rac este un bun prilej pentru dezvoltarea încrederii în sine şi 
echilibrului emoţional. Se ştie că puterea pe care o exercită această fază a Lunii este 
specială şi relativ uşor de observat chiar şi de cei care nu sunt interesaţi de astrologie, 
chiar şi de persoanele care nu se preocupă deloc de latura ezoterică a vieţii. 

Când Soarele şi Luna se află în opoziţie, nu se întâmplă ca în cazul celorlalte opoziții 
care tind spre a ocupa spaţii egale şi a dezvolta o forţă contrară celeilalte, ci, pentru că 
vibrația Lunii, forma ei vizibilă, dar şi fluctuațiile sufleteşti, sunt dependente de forţa 
vieţii, de mobilul ei şi de scopul pe care îl avem de împlinit aici, elementul contrat 
intervine printr-un magnetism ce apare în acelaşi timp din partea ambilor aştri. Pentru că 
primeşte lumina de la Soare, forţa subtilă a Lunii, regăsită în sensibilitatea fiinţelor, este 
mult amplificată şi cele două forţe complementare (femininul şi masculinul) se extind în 
spaţii diferite. Ele nu se luptă, nu se agasează unele pe altele, decât prin intermediul fiinţei 
care, cu simţurile amplificate, vede dintr-odată cu toţi ochii pe care îi are răspândiţi de-a 
lungul fiinţei toate minunile sau tristeţile cu care este înconjurată şi se lăsă antrenată când 
de o forţă, când de alta, lăsând impresia fie a unei dispute, a unei lupte, a unui conflict, fie 
a unei sporiri a eficienţei, a creşterii randamentului, a puterii de asimilare. 

Această relaţie ciudată între luminarii este pentru mulţi, chiar şi pentru unii 
astrologi, un mister. În felul acesta se explică de ce unii simt ca Luna plină îi ajută şi alţii 
nu, de ce unii susţin că le amplifică receptivitatea, iar alţii că le slăbesc puterile sau îi 
deprimă. Multe dintre cele ce sunt culese pe aceste aspecte le aveam în jur şi înainte de 
împlinirea acestei fază, doar că nu erau atât de active tocmai pentru că nu le vedeam, nu le 
percepeam. Cei care îşi controlează emoţiile, care sunt siguri pe sine şi care nu trec uşor de 
la o stare la alta, atunci când ating o nouă informaţie, când sunt cuprinşi de o nouă stare, 
când intră în contact cu o emoție nu o amplifică haotic, ci o controlează, o menţin în 
plutire în albia ei până când aceasta îşi finalizează rostul, menirea. Tocmai de aceea un om 
echilibrat se va simţi poetic atras de strălucirea Lunii pline şi o transpune prin simţurile 
metafizice care brusc i se trezesc sau i se amplifică, dacă le avea deja. 

În felul acesta putem vorbi de o ipostază astrală care ne loveşte prin obiectivitate şi 
ne aduce aproape ceea ce invocăm mai mult, ceea ce ne dorim mai mult şi mai intim, fără 
să se preocupe dacă intenţiile noastre sunt bune sau nu, adică dacă acestea sunt 
constructive, împotriva destinului sau mijloace de autocunoaştere şi rafinament spiritual. 
Prin relaţia luminariilor oamenii devin conştienţi cât de vizibil sunt ataşaţi de emoţiile lor, 
de obiceiuri proaste, cât de mult îi atrage puterea sau cât de mult pot confunda 
agresivitatea cu curajul şi perseverenţa cu tupeul. Amplificarea forţei lăuntrice prin 
opoziţia Lună-Soare, înţeleasă ca o extindere univocă a fiecărui element în spaţiul propriu, 
poate fi asemănată cu celebra scenetă „D-l Goe”, deci care ne poate dezvolta, prin 
repetarea lunară, obiceiuri proaste, deprinderi eronate, însă nu cu scopul de a le prezenta 
ca exemple de bune practici, ci de a le corecta prin observare şi înţelegere. 

Luna plină din Rac de anul acesta este încărcată de mister. Cu Mercur guvernatorul 
temei, dar şi am MC, cu axa Taur-Scorpion interceptată şi Lilith împreună cu Uranus în 
casa VIII orice formă de libertate se pare că va fi plătită scump. Momentele de fericire pe 
care Jupiter din Taur le va plasa vin dintr-o conştiinţă elevată, deci prin oameni cultivați, 
prin informaţii superioare, prin schimb de idei, prin transfer de valori şi doar la nivel de 
principiu, pentru că, atunci când acestea vor fi transferate din planul idelor într-unul 
concret, dintr-o dimensiune filozofică sau din sfera tratativelor în cel al legiferării sau 
implementări, intervine relaţia complicată pe care o avem cu Saturn din casa II, deci 
absenţa resurselor, pierderile de valori, întârzieri în aplicarea soluţiilor, ruperea alianțelor 

sau trecerea lor într-un registru comportamental rece, distant sau schimbarea condiţiilor 
şi termenilor ce au stat la baza asocierii. 

Atracția către mister, către partea ascunsă a demersurilor, către descoperirea acelor 
elemente care au fost de fiecare dată în spatele privirii, dincolo de cortina scenetei, va face 
casă bună cu teama de a înfrunta adevărul, cu grija că un element social important, o 
formă de organizare sau un ideal este exact elementul care va fi folosit împotriva celui care 
l-a iniţiat. Din casa XII, Mercur ne aduce griji pentru viaţa sentimentală, nepăsare față de 
demersurile care trebuie să fie îndeplinite pe termen scurt şi ne îndeamnă să ne plasăm 
atenţia pe marile proiecte ale omenirii, marile planuri, scheme de tratament noi, forme de 
organizare care şochează sau modalităţi de a rezolva criză economică prin aplicarea în orb 
a uneia dintre metodele pe care le avem acum la îndemână, dar fără pic de răspundere. 
Deşi şocantă această perspectivă, va apărea pe zonă publică dintr-un preaplin al vieţii 
personale. Cei cu funcţie, cu putere de decizie, aflaţi sub un impuls prea aromat, prea acru 
sau iute, prea piperat şi într-o neconcordanţă cu aşteptările opiniei publice vor emite 
soluţii ambigue, neclare care nu pot rezolva niciuna dintre probleme cu care ne 
confruntăm acum. 

Toate acestea vin dintr-o predispoziţie sintetică a Lunii pline din Rac pe care 
astrologii o consideră vinovată de inserţia noilor idealuri ce se plămădesc în astral şi apoi 
de absorbţia lor în lumea fizică. Dacă Soarele din Rac este cel care permite aceasta 
absorbţie, Luna, conform aceluiaşi concept ezoteric, termite degajarea lui într-o altă 
dimensiune, spre un alt nivel sau sub o altă formă. Ceea ce are loc în Rac, pe această fază, 
este de fapt o inversiune de valori deoarece, din punct de vedere standard, Luna este cea 
care trebuie să absoarbă, iar Soarele să degaje. În planul realităţii de acum această 
preschimbare are o parte bună: plasarea Soarelui în casa XI. Momentul de Lună plină 
aduce deci declanşarea unui set de evenimente care ne apare sub înfăţişarea de “lucrare”, 
“metodă”, “sarcină de serviciu”, “temă”, “misiune”, dar care în realitate reprezintă o formă 
de purificarea a zonei pe care o locuim prin contactul cu ineditul, nevăzutul, misterul, 
spectaculosul sau universalul privite ca elemente ce susţin devenirea umana, atât ca 
persoană individuală, cât şi ca fiinţă socială. 

Nu se ştie de ce Universul are programate aceste configurații, dar probabil că ea este 
în strânsă legătură cu calitatea umană a fiinţelor care locuiesc aici. În absenţa persistenţei 
cu care se abordează dizarmonia, ceea ce se va întâmpla în această perioada ar părea o 
formă de diversitate pe care doar divinitatea în nesfârşita sa putere şi profunzime şi-o 
poate permite. 

Dincolo de aceste noţiuni abstracte de astrologie ezoterică, faptul că Luna în exil 
ocupa casa V ne va obliga să dezvoltăm sentimente acolo unde nu mai speram, faţă de 
oameni pe care nu i-a plăcut niciodată, să ne iertăm duşmanii şi să ne consumăm în acest 
proces pentru a simţi că puterea de a dărui este un privilegiu pe care va trebui să-l folosim 
aşa cum îl primim, fără implicare, în absenţa totală a egoismului. De partea cealaltă, 
Soarele în casa XI ne inspiră să acţionăm pentru binele grupului, pentru familie, pentru 
prieteni sau să ne compromitem structura hrănindu-ne acele personalităţi pe care ni le-am 
format în timp, acei paraziți, acele idei obsesive ca şi cum ne-ar fi aliaţi de nădejde. 

Aşa după cum se poate vedea magia dintre Soare şi Lună în faza de Lună plină este 
fascinantă şi în funcţie de preocupările pe care avem, de nivelul de înţelegere, cultură, 
iertare sau disponibilitate, ne putem servi liberi din bogăţiile care se deschid înaintea 
noastră prin lumina ce există acum între cei doi aştri. Să nu uităm că puterea Lunii este 
aceea a oglinzii şi multora nu le va plăcea ceea ce vor vedea în ea, tocmai de aceea a fi 
puternic şi pozitiv este una condiţiile absolut esenţiale pentru a nu produce fisuri în 
echilibrul afectiv pe baza căruia ne creăm relaţiile sociale şi ni le menţinem. 

Prin urmare, Luna plină din Rac este o formă de a ne cântări propriile idealuri. Mulţi 
dintre cei pe care ne-am sprijinit acum trec în plan secund, multe din preocupări dintr- 
odată ni se vor părea mici pentru viziune, percepţie, orizont. O floare pe care o tot 
preferăm, privită acum în cadrul lărgit, este una dintre sutele de flori care ne îmbie prin 

colorit sau parfum. A ne încăpăţâna să nu apreciem această extindere a orizontului, 
această lărgire a simţurilor indiferent în ce mod se realizează înseamnă a ne crampona de 
ataşamente mai vechi, de obsesii bolnăvicioase, adică de a dezvolta un comportament 
susţinut pe frică. Frică pe Lună plină este cel mai mare duşman al echilibrului şi ne va 
duce într-o zonă plină de confirmări negative, cu oameni la fel de trişti şi îngroziţi de ceea 
ce nu pot lăsa în urmă sau abandona, de ceea ce nu pot controla, de patima cu care se 
chinuie dorindu-şi pentru ca apoi să acuze familia, statul, națiunea, destinul, universul, pe 
Dumnezeu, adică o formă superioară de organizare, pentru ceea ce li se întâmplă şi nimic 
nu le va putea schimba această paranoia de vreme ce lunar trecem prin faza când 
luminariile sunt în opoziţie, deci au experienţă. 

Anul acest această fază a Lunii este complicată pentru că ne îndeamnă să retrăim 
aceleaşi confuzii, aceleaşi traume, să ne întoarcem la trecut, la ceea ce nu am rezolvat, să 
ne regăsim prietenii sau duşmanii din trecut, din vieţile anterioare într-un cadru hilar, 
penibil, complicat sau dureros. Ceea ce are trăinicie ţine de sfera medicală, de fantezie, de 
diplomaţia cu care se evita adevărul, de uşurinţa cu care sunt alese soluţii sau de 
ingeniozitatea cu care mulţi vor fi convinşi că orice s-ar decide totul este pentru binele lor. 
Pe Luna plină devenim puternici dacă alegem să nu plătim tribut nervozităţii, iritării, 
criticismului sau oricărei forme de agresivitate. 

Recomandarea pentru această zi este aceea de a explora noile oportunităţi, însă de a 
nu uita că Luna plină nu este rea prin excelenţă, dar în absenţa unei puteri de selecţie 
sever controlată multe din evenimentele zilei pot trece uşor drept cele mai ciudate sau 
enervante ale lunii. 


Sâmbătă, 16 iulie 
Sambata 16- 7-2011 7:58 Luna (Aqu) Sex [Ari] Uranus 
Sambata 16- 7-2011 12:57 Luna (Aqu) Squ (Tau) Jupiter 
Sambata 16- 7-2011 20:42 Luna (Aqu) Tri (Lib) Saturn 
Sambata 16- 7-2011 23:37 Luna (Aqu) Sex (Ari) Lilith 


Trecerea Lunii în Vărsător aduce, pe fondul celor patru aspecte ce se împlinesc la 
grad perfect azi, o uşoară descurajare. În Vărsător, Luna este renumită pentru uşurinţa cu 
care ne trezeşte simţul independenţei, plăcerea de a conversa, de a trece de la o formă de 
manifestare la alta, de a combate plictiseala prin activitate, dinamism, totul pentru a 
schimba locul şi a-i da acestuia un nou statut. Când Luna se mai află şi în sextil cu 
guvernatorul semnului, Uranus, care ne aduce, din Berbec, gust pentru aventură şi 
plăcerea de a schimba, de a modifica mediul, fără a ţine cont de structură, finalitate, rost, 
menirea, se lasă impresia unei dezordini. 

Deşi am fi tentaţi să apreciem această influenţă ca fiind decisivă, că independenţa 
este aceeaşi indiferent cum se manifestă, faptul că ne suplimentează fără un scop precis 
modul de comportare, că ne dă un impuls către a acţiona fără a ne oferi nici cel mai mic 
indiciu asupra finalităţii ne face să ne gândim la o altă formă de independenţă, aceea ce se 
combate pe sine, aceea ce impune schimbări masive de structură, aceea care ne spune că 
risipa şi dezordinea sunt expresii ale nivelului de cunoaştere, înţelegere şi că doar saltul la 
nivelul conştiinţei este cel care ne va proteja pe viitor de decădere. 

Deşi pare că acest îndemn este adresat doar celor care se preocupă de spirit, care 
sunt obişnuiţi să lucreze cu instrumente abstracte, repulsia față de faptele fără scop, faţă 
de efortul căruia nu i se vede finalitatea, faţă de gesturile compulsive care menţin gândirea 
într-o sferă limitată de preocupări sau care nu-i poate oferi absolut deloc viziunea asupra 
viitorului, perspectiva etapelor următoare, ceea ce ne aduce această zi, este de un real folos 
pentru toţi, pentru că schimbarea schimbării, modificarea elementului cu ajutorul căruia 
cadrul se modifică, nu este un joc de cuvinte, ci o formă de acţiune decisivă, un impuls de 
a dărma o structură care nu mai poate funcţiona aşa. Prima etapă apare în gândire, chiar 
de dimineaţă, prin sextilul Lunii cu Uranus, şi ea va consta în anularea unui drept, 

modificarea unui statut, schimbarea unei idei, a vestimentaţiei, a aspectului, a coafurii, a 
locului. Motivația are la bază o realitate dură. În absenţa unei viziuni, sentimentul că 
etapele pe care le-am parcurs se pot întoarce, pot reveni, că trecutul se poate reedita ne 
sperie şi ne îndeamnă să acţionăm rapid şi fără să stăm prea mult pe gânduri. Problema 
este că dacă acţiunea în sine este motivată de teama că faptă de acum nu are nicio 
perspectivă sau că perspectiva ar putea fi de fapt o repetare a trecutului este, dacă ne 
referim la prezent, la fel de lipsită de sens ca impulsul care ne îndreaptă spre schimbare. 
Pentru un astrolog acest îndemn nu este deloc o surpriză, pentru că el ştie că acest 
mecanism psihologic, ce are şi un pic de nerăbdare şi un pic de voinţă, dar şi un pic de 
viziune, aduce Vărsătorului faima de a repeta de mai multe ori aceeaşi greşeală. Acest 
paradox are în sine un înţeles, acela că, privit din interior, fiecare pas, fiecare element din 
construcţia sa se află într-o poziţie precisă în succesiune şi prin această ordine totul poate 
fi uşor înţeles şi cuprins. Vărsătorii niciodată nu se simt confortabili cu ideea de a repeta, 
fie ea şi greşeala care îi face atât de speciali, dar pot tolera această idee deoarece ştiu că 
procesul, mecanismul, construcţia, demersul la care revin iar şi iar se află sub controlul lor 
absolut şi oricând pot modifica schema de lucru sau modul de reacţie. Acest univers în 
miniatură îi face puternici şi le menţine atenţia într-o zonă a gândirii, a trăirii, într-o zonă 
abstractă, a proceselor mentale pe care le pot realiza acolo cu o mai mare rapiditate decât 
ar putea acţiona în lumea reală, în fizic, prin implicarea în demersuri sociale identice cu 
cele subtile. Aşa se explică de ce elementul care ne vine dinspre Vărsător ne impresionează 
deopotrivă prin viziune, caracter inedit, spectaculozitate, dar şi prin caracterul irealist, 
utopie sau ciudăţenie. 

Tocmai pentru ca azi se duce o luptă între abstract şi concret, 16 iulie devine o zi de 
soluţie. Ceva din trecut, dar nu de foarte departe, ci din iunie 2011, cere acum soluţionare, 
urgentare, cere o reciclare, o reinventare, o reevaluare. Tot ce se petrece ne apare ca într-o 
magie şi doar cel în cauză va şti precis ce plăteşte şi ce cumpără, care sunt elementele pe 
care le reglează pentru că încă de dimineaţă le simte, şi le aminteşte, le trăieşte, îl 
obsedează sau îi ies în cale în mod ostentativ. 

Dezamăgirea se va menţine însă şi va fi cu atât mai puternică cu cât ne apropiem de 
seară. Sextilul Luna-Lilith ne oferă privilegiul de a media între durerile personale şi cele 
sociale, între latura întunecată a personalităţii şi o imagine negativă pe care o avem în 
anturaj, însă totul cu un preţ. Neavând nici cel mai mic indiciu asupra a aceea ce va fi, 
nefiind siguri pe nimic, ni se va părea perfect normal să acţionăm aşa, însă va fi greşit. 
Acesta este preţul pe care suntem obligaţi să-l plătim pentru că nici să acţionăm nu vom 
putea, atât de puternică va fi presiunea interioară şi atâta de tentantă ar putea fi această 
soluţie. 

Cei care urmăresc să-şi trăiască viaţa cu ponderaţie şi nu ne lasă consumaţi de 
ambiţii sociale, vor resimţi toată această predispoziţie ca pe o greutate si îi vor vedea pe cei 
din jur ca deplasându-se după un alt timp şi cu alte scopuri sau intenţii. Celorlalţi li se vor 
părea atât de ciudaţi încât îşi vor amplifica atitudinea retractilă şi acesta va fi gestul major 
cu care vor plăti pentru linişte. Pentru aceşti oameni reversul medaliei va avea o implicaţie 
adâncă pentru că fără a-şi aplica sieşi iertare, fără a-şi oferi sieşi consolare şi fără a avea o 
atitudine potrivită faţă de sine cel mai mic sentiment negativ poate crea drame existenţiale 
intense şi periculoase. 

Prin urmare, 16 iulie este o zi de o mare complexitate. Relaţia cu sine, cu trecutul, 
puterea de a accepta soluţiile ce ne vin din anturaj, demersurile care se vor consuma azi ne 
sunt antipatice. Ne-am dori să trăim dintr-odată într-un alt timp, într-o altă dimensiune, 
într-un alt anturaj, să avem un alt statut social, să ne putem permite o mai mare libertate 
de mişcare sau de alegere. Nimic din toate acestea nu le avem azi, cel puţin aceasta va fi 
percepţia, şi lipsa perspectivei, neputinţa de a întrezări o soluţie, fie ea cât de mică, ne 
sperie şi ne motivează gesturi reprobabile. 

Faptele acestei zile sunt reeditări ale trecutului sau motivate de acelaşi mod de a 
gândi şi simţi cum s-a dovedit în luna iunie 2011. Unii vor fi chiar comici invocând 

adversari care nu există, sperând în modificări socio-profesionale pe care societatea 
noastră, în forma în care se prezintă acum, nu le poate oferi nicicum. Cu toate acestea, 
nimic nu ne va opri din a acţiona, din a distruge ceea ce în luna iunie era un vis încărcat de 
speranţe şi nimic nu va tempera primul impuls de a modifica acum ceea ce anterior, în 
iunie 2011, am considerat că se poate implementa într-un viitor îndepărtat. Toate aceste 
modificări de gândire par haotice şi vor lăsa impresia unei dezordini mentale sau afective, 
însă ele nu sunt. Pentru că au în spate dorinţa de confort, plăcerea de a ne oferi satisfacţie 
prin implicare directă, ne pune în faţa unor gesturi care nu vor fi tocmai corecte. 

Dincolo de acest element de dinamică socială, 16 iulie este o zi de viziune, de 
deschidere faţă de informaţii complicate referitoare la soarta omenirii, mersul lucrurilor. 
Totul este însă criptic. Cine va putea să înţeleagă şi să şi traducă mesajul acestei zile în 
timpul derulării ei este o ființă cu totul specială ale cărei deschideri se întind dincolo de 
determinismul astral pe care încercăm de ceva vreme să-l expunem aici, săptămână de 
săptămână. 

Recomandarea pentru această zi este aceea de a nu încerca să ne impunem un 
control strict asupra a ceea ce vine spre noi azi, pentru că nu vom reuşi, dar am putea să 
impregnăm toate aceste gesturi cu gânduri de echilibru şi armonie, cu iertare şi 
binecuvântare, cu acceptare a acestor condiţionări, indiferent cât de rele sau complicate 
pot fi. 


Duminică, 17 iulie 
Duminica 17- 7-2011 9:58 Luna (Aqu) Tri (Gem) Mars 
Duminica 17- 7-2011 15:25 Luna (Aqu) Opp (Leo) Mercury 
Duminica 17- 7-2011 16:34 Luna (Aqu) Sex [Sag] Node 


Ultima zi a săptămânii ne aduce o opoziției Luna-Mercur în mijlocul zilei încadrată 
de un trigon Lună-Marte şi un sextil Lună-NN. 

Dacă cele prezentate pentru ziua anterioară, în timpul derulării ei, ni s-au părut 
destul de abstracte, azi, pentru ca Axa Dragonului mediază opoziţia Luna-Mercur avem 
şansa să primim din anturaj, din locul în care am amplasat acţiunea, din zona pe care am 
dorit ieri să o modificăm soluţii, explicaţii, un raport de analiză, o formă de concluzie care 
ne lămureşte în privinţa calităţii gestului, dar ne şi oferă, câtuşi de puţin, indicii referitoare 
la perspectiva evenimentelor. În mod cu totul suspect o uşoară oboseală ne va distrage 
atenţia de pe aceste elemente esenţiale, ne va lăsa mintea să rătăcească aiurea şi, prin asta, 
riscăm să pierdem oportunitatea de a înţelege, adică de a intra în contact cu acel gen de 
informaţie, cu explicaţia care a stat ieri la baza acţiunii în sine. 

Din nou, ca în multe zile de la începutul anului până acum, ne va cuprinde 
sentimentul că Dumnezeu ne-a luat minţile, că nu ne putem linişti, că nu ne putem 
diminua teama de eşec, de despărțire, de a pierde o poziţie importantă, un statut, de a ne 
depărta de zona asupra căreia avem cea mai mare influenţă. Dacă pe de o parte, privind 
din exterior, vibraţiile acestei zile ne aduc primul contact cu ideea că suntem perseverenţi 
în a repeta de mai multe ori aceeaşi greşeală, de partea cealaltă, cel care acţionează 
înţelege că îndemnul zilei anterioare a fost categoric şi că din această perspectivă nu prea 
avea de ales. Că, înțelegând asta, îşi atribuie condescendenţă pentru toate acestea sau că, 
desconsiderând recomandarea de ieri, s-a judecat aspru, s-a învinuit de rătăcire, 
superficialitate sau lipsă de maturitate, este mai puţin important. Ceea ce este mai 
important vine din mesajul sintetic al Axa Dragonului: “şi ne iartă greşelile noastre, 
precum şi noi iertăm greşiților noştri”, adică de a reuşi să implementăm asupra noastră 
soluţia după cât de deschişi şi pozitivi am fost faţă de soluţiile celorlalți. 

Nu este deloc un lucru simplu de făcut pentru că acest mister al zilei de 17 iulie este 
un fel de Călcâi al lui Achile, un fel de putere specială care se poate întoarce împotriva 
celui care nu o foloseşte corect. Judecând după îndemnul spre măsură şi echilibrul, spre a 
crea rezonanţe pozitive întâi prin sentiment, aşa cum ne-a învăţat lisus, primul pas greşit 

care ne poate spune că nu facem ceea ce trebuie este să îi judecăm pe ceilalţi. Cei care se 
îndreaptă azi spre această zonă riscă o secare a resurselor, o epuizare atât de amplă încât 
se vor vedea în toamna acestui an lipsiţi de forţa necesară pentru a supravieţui cu 
demnitate. 

Acest avertisment ne este adresat nu doar pentru a ne controla emoţional, ci pentru a 
nu produce efecte sociale penibile. O calomnie azi va aduce decădere şi chiar distrugerea 
faimei, o agresare fizică va atrage o şubrezire considerabilă a sănătăţii după rezonanţa pe 
care o vom crea azi. 

Prin urmare, ultima zi a săptămânii ne aduce o formă de înţelegere şi de răsplată cu 
care nu suntem obişnuiţi. Ea reproduce însă măsura propriilor intenţii şi gânduri, a 
propriilor valori şi universul ne face conştienţi de ceea ce creăm, de ceea ce cerem prin 
dorinţe, fapte sau demersuri susţinute de ambiţii. 

Azi greşim cu vorba, cu gândul, cu fapta, greşim prin faptul că ne tentează încă 
evenimentele pe care le-am judecat ieri sau le-am criticat, greşim prin faptul că ne 
menţinem aspectul decisiv al faptelor fără să ştim precis în ce direcţie merg. Azi nu ni se 
ascunde finalul, doar că opoziţia Luna-Mercur ne disimulează interesul şi atenţia, şi ne 
plasează într-o formă de rătăcire pe care nu o vom agrea deloc. Ni se va părea că totul se 
mişcă în reluare, că totul e greu şi că suntem puşi să facem ceea ce nu ne place. Dacă am 
căuta să înţelegem calitatea impulsurilor, dar şi a celor implicaţi în derularea 
evenimentelor ne-am desprinde de lene, neputinţă, lipsa de atenţie sau chiar uitare şi am 
înţelege că nimic din ceea ce ni se întâmplă în general, dar cu predilecție ceea ce vine spre 
noi azi, nu este întâmplător, că suntem în faţa unui pluton de execuţie pe care l-am creat 
pentru a ne îndeplini dorinţele oarbe şi avem ocazia acum să simţim pe viu ce simt cei 
pentru care am ales să procedăm aşa. 

Recomandarea pentru această zi este aceea de a ocupa timpul azi cu activităţi constructive, 
citind, scriind, deconectându-ne în natură, întreţinându-ne cu prieteni sau cultivând 
sentimente pozitive indiferent cât de insistente sunt cele negative şi cât de bine şi corect ar 
fi argumentate. Cei care vor reuşi să intervină în această ceaţă astrală cu lumina înţelegerii 
şi acţionând în conformitate cu aceste recomandări vor reuşi să-şi creeze o buclă karmică 
menită să-i protejeze de dinamica negativă a evenimentelor din toamna acestui an. 


Luni, 18 iulie 
Luni 18- 7-2011 4:26 Mercury (Leo) Tri [Sag] Node 
Luni 18- 7-2011 8:15 Luna (Aqu) --> Pisces 
Luni 18-7-2011 9:04 Luna (Pis) Con [Pis] Neptune 
Luni 18- 7-2011 17:28 Luna (Pis) Con [Pis] Chiron 
Luni 18- 7-2011 19:18 Luna (Pis) Sex [Cap] Pluto 
Luni 18- 7-2011 22:51 Luna (Pis) Sex (Tau) Jupiter 


Trigonul pe care Mercur îl împlineşte azi cu Capul Dragonului, când Luna încă se mai 
afla în Vărsător, ne pune la încercare puterea de decizie şi discernământul. Această 
direcţie va fi activă întreaga zi, chiar dacă Luna, după trecerea ei în Peşti, va încerca să ne 
întoarcă de la cele ce ni le-am propus în această zi, de la cele pe care suntem dispuşi să le 
soluţionăm. Prin cele două conjuncţii (cu Neptun şi Chiron) şi cele două sextile (cu Pluton 
şi Jupiter) tendinţa Lunii de a ne întoarce spre ceea ce nu am soluţionat în trecut, de a 
experimenta ceea ce s-a întâmplat anterior, pentru a repara sau pentru a tempera 
tensiunile se poate deduce din retrogradarea celor trei planete, din cele patru cu care 
împlineşte azi aspecte la grad perfect. 

Azi ne întoarcem la locul faptelor trecute, însă nu printr-un sentiment de nostalgie, şi 
ne lăsăm învăluiţi de gândul că poate nu este deloc întâmplător că suntem duşi de destin 
pe cărări de munte, pe drumuri misterioase sau în locuri aglomerate. Senzaţia că există un 
rost o menire în ceea ce săvârşim azi ne face să fim de acord cu multe din cele ce vin spre 
noi, să acceptăm mai uşor disconfortul unei relaţii încordate, complicațiile unor 
conjuncturi sociale periculoase prin amploarea evenimentelor pe care le predispun 

oameni şi vom considera că locurile ne încarcă emoţional, însă nu cu senzaţii şi percepții 
noi, ci ne îndeamnă să le retrăim pe cele vechi până în momentul în care vom avea 
impresia că am găsit soluţia. 

Pe acest fond, evenimentele pe care cele două conjuncţii şi două sextile le predispun, 
vin să ne confirme un mod de percepere şi de înţelegere a vieţii. Suntem scoşi în stradă, 
suntem invitaţi în locuri unde nu am mai fost de mult, simţim nevoia de a ne relua 
activităţi mai vechi, ne lăsăm antrenați în evenimente pe care să nu le putem controla şi 
care, în final, ne aduc satisfacția că ne-am implicat emoţional într-un joc de scenă, aşa 
cum nu am mai făcut-o de mult timp. 

Pe acest fond al determinării, impus de evenimente ce nu s-au finalizat sau pe care 
aşa le considerăm, trigonul lui Mercur cu Capul Dragonului ne aduce o inspiraţie selectivă, 
o înţelegere limitată a evenimentelor, o formă de reticenţă în faţa acestora, ca o consecinţă 
a rememorării întâmplărilor anterioare, ca un efect al evenimentelor care ne-au pus la 
încercare voinţa în săptămânile anterioare. 

Având neşansa să împlinească acest trigon când fundalul impus de unghiurile pe care 
le împlineşte Luna ne duce spre trecut, relaţia de trigon Mercur-Capul Dragonului, devine 
o relaţie de sextil Mercur-Coada Dragonului, ca şi cum sunt inversate sensurile, ca şi cum 
mersul înapoi reprezintă o formă de deplasare înainte, fără a avea vreo problemă cu faptul 
că, de exemplu, trebuie să ne schimbăm /ajustăm dezideratul. În felul acesta, magnetismul 
planetar ne duce spre evenimente trecute ca şi cum sunt întâmplări noi, ca şi cum nu am 
şti că le repetăm, ci doar le ajustam, le preschimbam şi le oferim straie noi sau le 
schimbăm locaţia. Prin conjuncturile astrale ale acestei zile pasionatul de astrologie ştie că 
această inversiune este mascată de justificări personale, de raționamente care mobilizează 
potenţialul fiecăruia şi îl consumă pentru a soluţiona ceea ce este ţinut în tensiune din 
punct de vedere emoţional, ca impresie personală, ca un reziduu personal, nu ca o 
condiţionare majoră. Această viziune personală reprezintă de fapt un mod concentrat de a 
percepe destinul, de a-i accepta impulsurile ca fiind decisive. Cel care se desprinde de 
această atracţie magnetică aduce la lumină o relaţie specială pe care o are cu destinul său. 
Nu este deloc puţin lucru să laşi deoparte plăcerea, ticul nervos, ambiția, tabietul, durerea, 
neliniştea sau pasiunea, pentru a privi în faţă chiar dacă lumină este prea puternică sau 
vântul care bate din această direcţie nu ne permite o prea bună vizibilitate. Un element 
misterios căruia nu i se poate pune cauza pe o conjunctură specifică acestei zile, ci pe o 
combinaţie de factori astrali pe care persoana i-a înţeles, asimilat şi optimizat anterior, se 
va interpune printre evenimente, conducând la conjuncturi complexe, de mare fineţe în 
care condiţionările să alterneze cu evenimentele produse prin voinţă personală. 

Toate acestea le vom afla însă abia spre seară, când Luna şi Jupiter se întâlnesc într- 
un sextil şi când pasiunile, nervozitatea, tensiunea trec într-un registru al raţiunii şi 
echilibrului mental. Concomitent cu acestea simţim că puterea de decizie este mult mai 
uşor controlată însă tot ceea ce vom face acum va fi realizat doar la nivel mental. Pentru 
situaţiile conflictuale, a simula la nivel mental o conversaţie implică o pregătire prealabilă, 
dar şi o economie de timp, consumabile, însă pentru celelalte tipuri de situaţii, dialogul 
interior acum ne duce la consum, la epuizare prin plăceri paradisiace, prin bucurii ireale, 
prin senzaţii care nu pot fi susţinute de realitate sau speranţe pe care viitorul le va înghiţi 
în negura sa adâncă. 

Toate aceste situaţii vor duce negreşit în următoarele două zile spre decepțţii, 
indiferent de puterea de înţelegere, nivelul de conştiinţă sau libertatea interioară. Aşadar, 
cel mai bine şi mai corect, pentru ca toate acestea să ne ajute nu să ne complice existenţa, 
ar fi să lăsăm ochiul să observe totul, să lăsăm sentimentul să zburde liber prin curte şi să 
ne hrănim sufletul cu o atitudine pozitivă de înţelegere şi acceptare. Să avem curajul de a 
ne învinge teama că acceptând imperfecţiunea trecutului, efectul coroziv al evenimentelor 
neclare sau nefinalizate va fi mai puţin dureros. Ne putem ajuta atitudinea prin 
rememorarea faptului că totul în această viaţă este experienţă, nu ctitoriei. Ceea ce are 
nevoie de creator îl va avea pe Dumnezeu în spate, noi nu suntem decât nişte studenţi 

silitori sau leneşi care îşi notează sau se plictisesc în faţa unui edificiu complex, de o mare 
virtute existenţiale sau o imensă sensibilitate artistică. 

Prin urmare, începem săptămâna cu sentimentul că ne întoarcem asupra 
evenimentelor viitoare cu aceleaşi obiceiuri, cu aceeaşi determinare şi cu aceleaşi arme 
pentru a merge înainte, pentru a ne depăşi condiţia, pentru a păşi într-o nouă dimensiune 
sau pentru a ne elibera de probleme. Acest paradox este o formă de protecţie pe care o 
dezvoltăm pentru a ne proteja de durere. 

Azi ne vom vedea în postura de judecători sau de judecaţi şi sentimentele care ne 
cuprind prin amploarea şi dinamismul lor ne lasă impresia că tot ceea ce trăim azi este 
real, că nu este o plăsmuire a minţii, ci chiar rezolvăm probleme. În realitate, nu 
evenimentul în sine este important, ci înţelegerea lui, mecanismul mental care l-a atras şi 
l-am menţinut viu. Evenimentul în sine este un reziduu care se consumă imediat, dar nu 
substanţa în sine, nu materialul în sine. 

Pentru că omul nu este prin definiţie negativ şi orice pas făcut pentru evoluţia şi 
rafinarea sa este contorizat prin simţurile sale fizice sau subtile, prin modul cum percepe 
ceea ce este deja creat, şi dacă vor face parte dintre cei care au luat în serios avertismentele 
anterioare şi au căutat lumina spiritului, a înţelegerii sau curajului, atunci când mânia şi 
dezordinea îi cuprinde vor reuşi să se descurce foarte bine. Aceştia vor înţelege că tot ceea 
ce sunt îndemnați să facă azi însemna o întoarcere la vechile obiceiuri şi evenimente şi 
înțeleg că pericolul nu constă în a risipi un timp preţios, ci în a ne prinde şi mai mult în 
capcana în care am căzut în trecut, atunci când acele evenimente s-au consumat, riscând 
să dezvoltăm aceleaşi reacţii şi în loc să risipim reziduurile care ne-au rămas de atunci, să 
creăm altele. 

Recomandarea pentru această zi este aceea de a ne apropia de adevăr, chiar dacă 
doare sau sperie. 


Marti, 19 iulie 
Marti 19- 7-2011 21:43 Luna (Pis) Tri (Can) Venus 
Marti 19- 7-2011 23:44 Luna (Pis) Squ (Gem) Mars 


Trigonul pe care Luna îl împlineşte azi cu Venus şi apoi careul cu Marte face din 19 
iulie o zi de reglare a complicaţiilor relaţionale de orice tip. Pentru că întreaga zi se 
desfăşoară între sextilul Luna-Jupiter împlinit în seara zilei anterioare şi trigonul Luna- 
Venus, evenimentele, fie că se desfăşoară într-un cadru oficial, unul social, fie că se 
consuma în intimitate, au un fundal pozitiv. Azi oamenii vorbesc frumos, cât de corect pot 
şi îşi caută compania pentru a face un schimb pozitiv, pentru a se delecta într-un mod 
plăcut, constructiv. 

Pe acest tip de raporturi astrale, modul cum se transferă energia de la un individ la 
altul ne face să acordăm mai multă importanţă vestimentaţiei, conversaţiei, 
rafinamentului, dulcegăriilor, adică acelor elemente care predomină în tipul de 
comportament sau în temperamentul feminin. La acelaşi nivel se situează tendinţa de a 
asimila, de a acumula, de a economisi, de a pune deoparte bani albi pentru zile negre, de a 
experimenta un gen de trăire sau un anumit tip de eveniment pe care să nu-l uităm mult 
timp şi care să constituie o pată de culoare în gama de evenimente ale anului 2011. 

Totuşi, ziua nu poate fi perfectă. Careul Luna-Marte se joacă de-a alegerea, de-a 
tensiunea, de-a clarificarea. Cuvintele sunt folosite rapid şi din cauza asta pe drum se mai 
pierd sensuri, înțelesurile frazelor sau rostul anumitor intervenţii va fi puţin mai 
superficial decât este cazul sau decât o cere situaţia şi tocmai de aceea este uşor să provoci 
pe cineva acolo unde presiunea este prea mare, unde stresul de zi cu zi se situează la un 
nivel ridicat. Astfel, spre seară pot izbucni divergențe de opinie, multe dintre ele între 
femei şi bărbaţi, între tineri şi cei aflaţi la o vârstă înaintată, între doi oameni ce au avut 
până în acum unul faţă de celalalt o simpatie pe raporturile de muncă, o bună colegialitate, 
amiciţie. 

Prin urmare, 19 iulie ne lasă într-o aşteptare plăcută evenimentele pe care ne-am tot 
grăbit ieri să le finalizăm. Azi prindem din zbor câteva ore libere, puţin timp pentru a citi, 
pentru o plimbare, pentru a da iama prin magazine, pentru a ne rezerva puţin mai mult 
timp pentru meditaţie, pentru a îngriji florile din apartament sau pur şi simplu pentru a 
privi îndelung peisajul din jur. Din fericire, o bună parte din zi avem şi companie pentru 
asta sau ne simţim susținuți ori încurajați să facem ceea ce ne place mai mult. Pe acest 
fond al încrederii sentimentele se rafinează, cuvintele sunt alese cu grijă, inspiraţia curge 
şi totul pare să meargă foarte bine. 

Spre seară, oamenii devin însă uşor irascibili. Sunt uşor de provocat şi replicile le 
devin uşor acide, se simt obosiţi de atâtea armonie, de atâta veselie şi nu mai pot participa 
la frumuseţile din jur. Cei care procedează aşa nu sunt neapărat orientaţi negativ, ci 
devitalizaţi. Veselia, bucuria, expansiunea cere multă forță interioară, multă vitalitate pe 
care oamenii nu o acumulează ca într-un imens depozit, ci o obţine în permanenţă din 
univers. Cei care nu reuşesc să facă acest transfer, care nu sunt familiarizați cu 
mecanismul a da = a primi, au în primul rând un dezechilibru energetic pe două chakre 
importante pentru acest tip de manifestare: muladhara (chakra rădăcină = pământul) şi 
manipura (chakra ombilicului = focul). Când energia circulă liber între cele două sfere de 
lumină oamenii simt că au un rost şi îşi caută preocupări care să le ofere sentimentul de 
ctitor. A nu face nimic, a nu simţi nevoia să schimbi înfăţişarea unui eveniment sau să 
clădeşti unul înseamnă că cele două sfere nu generează lumină, ci consumă. Primul indiciu 
al dizarmoniei este densitatea în gândire, mişcare, în reacţii emoţionale, chiar în reacţii 
fizice. 

Diferenţa între a fi luminos prin cele două sfere şi a ne risipi timpul în densitate este 
ca diferenţa între a te bucura de mirosul unui parfum, de armonie designului unei 
încăperi, de realizările copiilor sau de a spune „Ei, e frumos, dar numai atât?”, „Ei, e bine, 
dar e cam puţin!”, „Ei, e corect, dar asta nu înseamnă că poţi şi mâine la fel!”. 

Avem ocazia azi să vedem clar diferenţa între a simţi că eşti viu, puternic, pozitiv şi a 
trăi într-o densitate afectivă generatoare de pesimism, apatie, indiferenţă, aroganță, tupeu 
sau iresponsabilitate. 


Miercuri, 20 iulie 
Miercuri 20- 7-2011 2:52 Luna (Pis) Squ [Sag] Node 
Miercuri 20- 7-2011 14:16 Sun (Can) Tri (Pis) Luna 
Miercuri 20- 7-2011 17:36 Luna (Pis) Opp (Vir) Juno 
Miercuri 20- 7-2011 19:26 Luna (Pis) --> Aries 


20 iulie este o zi de responsabilizare. Multe din cele pe care le-am făcut ieri, fie ca 
direcții, fie ca evenimente ce s-au împlinit în mod direct, se vor răzbuna azi şi ne vom 
tulbura liniştea cu sarcini suplimentare, cu operații în plus, cu invitații la întâlniri 
obositoare, cu solicitări peste limita puterii personale. Asta se întâmplă ori de câte ori 
Luna trece prin careul cu Axa Dragonului, însă azi, în plus, Luna are de înfruntat, în a 
doua parte a zilei, şi opoziția cu Junon. 

Pe ultimul segment al zodiei Peşti, Luna ne aduce sentimente apăsătoare. Visul pe 
care l-am trăiţi ieri se spulberă într-o clipă, asta chiar din timpul nopții, pentru cei care 
preferă să lucreze noaptea, să-şi petreacă tipul prin cluburi sau care din vari motive nu au 
reuşit să se adâncească în vise în preajma miezului nopții. 

Primul efect al schimbării de vibrație este neîncrederea. Brusc aceeaşi cana nu ne 
mai place, chipul colegului de serviciu azi arată altfel, hainele vecinilor, ale trecătorilor 
sunt dintr-odată ridicole, iar limbajul ne agasează prin lipsa de rafinament ori vulgaritate. 
Toate acestea apar pe fondul unor întâmplări pozitive, care nu sunt programate azi şi care 
ne cad ca din cer. Cei sensibili, care nu au urechile călite de întâlniri regulate cu subcultura 
de cartier, vor considera că dau azi numai peste proşti, pițipoance, şarlatani, hoți sau 
oameni plictisitori care ies la colț de stradă pentru a-şi mai tempera din plictiseală. 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


Riscul de a rupe o relaţie importantă, de a ne amplifica tensiunea profesională, de a 
ne complica un schimb de experienţă, în special pentru cei care sunt obligaţi să lucreze la 
distanţă față de domiciliu, în altă localitate sau în delegaţie, face din 20 iulie o zi 
abundentă la capitolul evenimente, dar searbădă că trăire sufletească. 

Trecerea Lunii în Berbec, spre seară, ne aduce mai mult curaj. Putem vorbi mai uşor 
despre ceea ce ni s-a întâmplat peste zi, despre ceea ce nu ne place să facem, despre 
oamenii pe care i-am întâlniți şi, fără să ne dăm seama, ne strivim şi ultima boare de 
linişte pe care ne-am conservat-o de-a lungul zilei. 

Este însă imposibil, după o tensiune în crescendo, după ce ghinioane penibile ce ne 
vin prin oameni, nu prin întâmplări obiective, ne strică bucuria şi ne duce într-un registru 
al tensiunii care ne goleşte de vitalitate, să nu profităm de oportunitatea de a ne descărca 
toată tensiunea. 

Cei care fac sport, care preferă mişcarea, care îndrăgesc activitatea fizică, indiferent 
că o fac în mod organizat, în cluburi sau pur şi simplu dintr-o nevoie organică, au o seară 
energică, dispusă să le ofere un surplus de energie reziduală pe care nu vor şti să o 
folosească. Acest paradox, tensiunea psihică = devitalizare versus Lună în Berbec în 
aplicaţia conjuncţiei cu Uranus = surplus de energie, îi face pe aceştia să se implice în 
exerciţii complicate, să împingă limita rezistenţei mult mai departe decât era ea situată şi, 
prin asta, vor greşi foarte mult. Efortul fizic, impulsul de a ridica, de a suplimenta sarcina, 
de a face mai mult azi pentru că nu se ştie mâine ce va fi considerat drept o grea povară 
pentru corp. Suplimentul de vitalitate pe care îl primim din conjuncţia Lună-Uranus este 
ca un energizant care îl ajută numai pe cel care dispune de rezervele necesare. 

Prin urmare, 20 iulie este o zi intensă, cu evenimente complicate, multe dintre ele 
noi, speciale, chiar bune, valoroase, însă apăsătoare prin poluarea afectivă pe care va 
trebui să o suportăm. Acest val al predispoziţiilor îi va afecta şi pe cei care caută liniştea şi 
confortul în educaţie, muncă cinstită, dar şi pe cei care parazitează societatea şi îi oferă 
acesteia acel colorit aparte pentru care ajungem să iubim atât de mult mănăstirile, 
cabanele izolate de la munte sau întinderile pustii unde, aşa cum copilul agramat al 
societăţii de consum spune, „mâna omului nu a pus niciodată piciorul”. 

Atunci când ne lăsăm antrenați de sarcinile profesionale, de responsabilităţile de 
familie, de ambițiile personale pe care nu reuşim să le rezolvăm simplu, ne cuprinde o 
imensă revoltă pentru că nu vom dispune de forţa necesară să le finalizăm azi, nu vom 
putea să le ducem la final şi pentru că mulţi dintre cunoscuţi îşi cer dreptul de a li se 
respecta statutul şi ne vor implica cu insistenţă în proiectele lor. În realitate, nimic din 
ceea ce este personal nu se poate soluţiona rapid azi, pentru că nu ştim cum să face asta. 
Faptul că aceste interferenţe ne distrag, atenţia de la preocuparea aleasă este doar o 
diversiunea a destinului, doar un capriciu al naturii de a râde de progeniturile ei, de a se 
distra pe seama celor care, spre exemplu, oamenii de litere sau intelectuali de mare 
profunzime artistică, tipăresc broşuri ale căror conţinuturi, jumătate sunt cu titlul, 
cuprinsul şi mulţumirile, iar cealaltă jumătate cu erata, se laudă cu contribuţiile pe care le 
aduc la dezvoltarea limbii, literaturii sau ştiinţei. 

Recomandarea pentru această zi este aceea de a ne reaminti că este nevoie de măsură 
în toate. Dacă nu reuşim să ne finalizăm proiectele suntem singurii vinovaţi, pentru că 
dacă am dispune de o karmă potrivită pentru un asemenea succes el ar veni de la sine, ca 
prin magie, fără să se interpună vreun obstacol. 

Efortul peste limita rezistenţei probată în timp este azi periculos. 

Joi, 21 iulie 
Joi 21- 7-2011 4:30 Luna (Ari) Con [Ari] Uranus 
Joi 21- 7-2011 6:45 Luna (Ari) Squ [Cap] Pluto 
Joi 21- 7-2011 18:53 Luna (Ari) Opp (Lib) Saturn 
Joi 21- 7-2011 22:35 Luna (Ari) Con (Ari) Lilith 


Trecerea lunii prin conjuncția cu Uranus implică şi atingerea momentului de opoziţie 
cu Saturn şi implicit pe cel de careu cu Pluton. De asemenea, pentru că Lilith se află în 
preajma lui Uranus, fără a mai realiza o conjuncţie, în periplul său rapid prin Berbec, Luna 
o va întâlni, împlinind o conjuncţie spre finalul zilei, la ora 22:35. 

Aşa după cum se poate observa, toate conjuncturile astrale la care participă Luna azi 
se centrează în jurul careului în T pe semne cardinale, un element reprezentativ al acestui 
an. În felul acesta, ceea ce trezeşte Luna acum, ceea ce vine spre noi pentru soluţionare are 
repercusiuni majore asupra întregului spectru al activităţilor din acestui an. 

Când Luna şi Uranus sunt în conjuncţie oamenii se simt mai puternici, mai liberi, 
plini de vitalitate şi dispuşi să reziste la efort. Viaţa este privită ca o joacă, indiferent că ea 
implică moralitate, responsabilitate sau o defulare a frustrărilor şi tocmai de aceea 
impulsul este acela de a schimba continuu regulile, de a ajusta programul, de a impune noi 
parametri, noi etaloane pentru a avea certitudinea că evenimentele se desfăşoară la voinţa, 
prin scheme proprii de gândire, nu sub impulsul unor factori exteriori. 

Raportul de careu între Lună şi Pluton, pe acest fond al nevoii de control, al obsesivei 
tendinţe de a rupe ritmul, schemele cunoscute, de a sfida regulile pentru a ne oferi confort, 
atinge sectoare delicate ale vieţii. Atât în ceea ce privesc sentimentele, cât şi în cel al 
evenimentelor, relaţia de careu cu Pluton se va centra pe lupta împotriva tensiunii, pe 
necesitatea corectării unui traseu, a ajutării unui demers prin ieşiri temperamentale, 
intervenţii în forţă sau întâlnirea unor conjuncturi total necunoscute care, prin amploare 
sau complexitate, nu pot fi soluționate imediat. 

Cu acest bagaj şi pe aceste îndemnuri astrale delicate, opoziţia Lunii cu Saturn 
centrează toate impulsurile personale în jurul ideii de revoltă, de deparazitare, de izolare a 
vieţii pentru menţinerea ei în formă în care se află acum. Totul merge pe linia 
experienţelor traumatizante, reducând întregul context la tendinţa de a ne separa de 
sursele suferinţei şi în acelaşi timp acordarea acestora a unei atenţii speciale. Aceste 
tandem ne oferă garanţia validării unor procese mentale, a unor abilităţi, ne convinge că 
putem să fim detaşaţi, înţelepţi, apți pentru a practica o meserie, duri în a ne impune o 
idee sau un concept, convingători în faţa consiliului familiei, hotărâți că dispunem de o 
forţă specială pentru a modifica vibrația zonei în care acţionăm, că avem o misiune, un 
rost şi că respectarea sa implică şi confruntarea cu sentimente confuze, tensiuni 
nerezolvate sau chiar cu gelozie, invidie, deposedare ori abandonul. 

Toate acestea ar fi putut relativ simplu să sperie pe orice pasionat de astrologie 
atunci când se apleacă asupra aspectelor, însă conjuncţia Luna-Litlih care încheie ziua, 
chiar dacă se împlineşte în aplicaţia conjuncţie lui Marte cu Coada Dragonului, repartizată 
zilei de mâine, ne împărtăşeşte un secret, ne dezvăluie o informaţie referitoare la sursa 
întâmplărilor, la rostul lor, menirea suferinţei. Aproape de momentul exploziei finale, 
aproape de punctul maxim al descinderii care ar rupe un mecanism sau ne-ar separa de 
propriul ideal, cel real, de altfel, atunci când tensiunea sau îndoială atinge punctul maxim, 
printr-o inspiraţie specială azi avem viziunea întregului context, înţelegem, suntem mult 
mai conştienţi de ceea ce se întâmplă şi totul va părea ca un moment de stop de care 
putem profita pentru a decide corect şi spre binele propriu. 

În realitate, această schemă se manifestă aşa pentru că în toată tensiunea pe care o 
simţim, în intensitatea cu care ne răscolim trecutul, traumele, în neputinţa cu care ne 
amintim ceea ce ne face şi mai neajutoraţi, deschiderii pe care Luna neagră ni le oferă, 
momentul de înţelegere sublimă, iluminarea căii, vine spre noi tot cu intenţia de a ne 
amplifica starea de durere, suferinţă în general pe ideea de a vedea ceea ce s-a pierdut, 

ceea ce am fi câştigat dacă am fi procedat altfel, cine sunt cei pe care îi respingem, care 
este calitatea morală a celui care intervine pozitiv, care este binele şi care este răul în toată 
această ecuaţie. 

Momentul este aşa cum ne spun astrele, dureros, însă nu va fi prea greu să ne fixăm 
atenţia pe informaţie, pe calitatea ei să rezervăm reacţiile emoţionale pentru o altă 
predispoziţie, pentru un alt timp. 

Prin urmare, 21 iulie este o zi mult prea complicată pentru ca predispoziţiile ei să se 
menţină doar în spaţiul său. Momentul de tensiune care începe de dimineaţă, în preajma 
orei 6:45, când Luna trece prin careul cu Pluton, ne aduce un disconfort, o formă de 
revoltă ce va fi privită ca o deviere de la calea liniştii rece, impusă, de la soluţii pe care să le 
aplicăm împotriva propriului deziderat, doar pentru că aşa vrea şeful, comunitatea, 
națiunea, doar pentru că aşa ne dictează conştiinţa educată că avem un rost în această 
viaţă, o misiune, cu care azi sunt în total dezacord. 

Această formă de revoltă, în loc să ne ducă spre interior, pentru a identifica sursa 
acestor nemulțumiri, ea se va împrieteni cu toate confirmările negative care ne vin din 
opoziţia Luna-Saturn, legate de confortul afectiv şi material, de stabilitatea relaţiilor, 
siguranţa locului de muncă, sinceritatea în cuplu pe care, de la începutul anului încoace, le 
tot experimentam. 

Seara zilei ne va impresiona prin identificarea problemei, prin înţelegerea întregului 
context şi este important să depunem un efort pentru a ne hrăni cu informaţia aceasta, 
pentru a beneficia de virtuțile terapeutice ale înţelegerii şi pentru a lăsa trecutul cu toate 
experienţele sale în voia propriilor reguli. Înţelegem cum se risipesc minute importante 
prin preocupări sterile, cum am greşit alegând relaţiile păguboase în locul celor care ne 
oferea un schimb subtil aparte, cum am învinuit persoana care ne atrăgea în materie, în 
rutină, şi nu am înţeles că propria karma îi spune agresorului când să lovească şi unde. 

Recomandarea pentru această zi este aceea de a depune efort azi nu pentru a hrăni 
dramele trecutului, de a alimenta conflictele prezentului, ci de a înţelege care este 
elementul personal care trebuie corectat pentru a elibera demonul, care sunt gândurile pe 
care să le preferăm şi în ce tipuri de activităţi să le folosim. Toate acestea se vor face azi cu 
mare greutate, ca într-un vis în care personajul principal vrea să alerge şi nu poate, vrea să 
deschidă o uşă, dar nu are puterea necesară, vrea să spună cu voce tare ceea ce gândeşte, 
dar nu dispune de limbajul necesar. 


Vineri, 22 iulie 
Vineri 22- 7-2011 3:00 Mars (Gem) Opp [Sag] Node 
Vineri 22- 7-2011 14:57 Luna (Ari) Tri [Sag] Node 
Vineri 22- 7-2011 15:44 Luna (Ari) Sex (Gem) Mars 
Vineri 22- 7-2011 16:56 Luna (Ari) Squ (Can) Venus 


Conjuncţia lui Marte cu Coada Dragonului ne aduce aceeaşi obsesivă întâlnire cu 
trecutul, însă de această dată într-un mod constructiv, mult mai blând, cu mai multe 
beneficii, dar şi cu riscul de a strica mai mult, de vreme ce ne înconjoară şi puţin noroc, nu 
doar tristeţea sau durerea. 

Când Marte trece prin punctul de sancţiune, prin Coada Dragonului, oamenii se simt 
îndreptăţiţi să-şi reproşeze unii altora insuccesele, să invoce o culpă pe care nu o au şi să 
se adâncească în dezamăgiri pe care apoi să şi le justifice prin evenimente sociale. Această 
justificare, această interpretare negativă adusă acum evenimentelor, chiar dacă atunci 
când s-au produs ele au fost privite altfel, ne face să ne depărtăm de bine, cu toate că el 
pluteşte în jur, să facem fapte bune, dar să le finalizăm prost, să le justificăm printr-un 
motiv tendenţios ori mai puţin echitabil pentru cei implicaţi. 

Într-o altă accepţiune, momentul când Marte trece peste Coada Dragonului este şi 
momentul când oamenii îşi amintesc despre ipostazele trecutului când au pornit în 
cruciade, când au luptat împotriva unui inamic, pe care nu au reuşit să-l învingă, când îşi 

amintesc de toate dorinţele şi speranţele care ne-au consumat zile, săptămâni sau chiar 
ani de-a rândul. Asta implică şi o reglare de conturi, poate chiar într-un mod agresiv, cu 
schimburi agresive de replici şi nu este exclusă nici violenţa fizică, atât de mult promovată 
şi încurajată de societatea modernă. 

Nu întâmplător azi ne vom aminti de război, de confruntări, de agresiuni, de dispute 
pierdute, de victorii câştigate cu prea mult efort sau de ipostazele când existenţa nu avea 
un alt rost decât cel al supravieţuitorului sau învinsului. Pentru că prea puţini îşi rezolvă 
problema cu trecutul, cei mai mulţi dintre noi îl ascund, această dimensiune a agresivităţii 
este azi neplăcută şi ne va oferi momente de disperare pe care să le rememorăm ca şi cum 
le-am trăi în realitate. 

Pentru că Luna din Berbec mediază opoziţia celor două extreme ale Axei Dragonului, 
iar Marte se află într-unul dintre ele, sextilul Luna-Marte aduce noţiunea de curaj, 
îndrăzneală, explicaţie, justificare, rezistenţă la efort sau în condiţii grele, remodelarea 
unei decizii acolo unde viteza de reacţie şi robusteţea să susţină demersurile în care ne 
implicăm. Totuşi, chiar dacă avem azi de trecut prin trigonul Lunii cu Capul Dragonului, 
nu există loc pentru armistiţii, pentru înţelegeri, pentru rezolvări, pentru că atacul trebuie 
declanşat, forţa fizică, acţiunea mecanică trebuie să-şi urmeze cursul până în punctul în 
care este necesară o decizie. În acest moment hotărârea va fi una într-un total dezacord cu 
ceea ce se întâmplă acum, dar în armonie cu trecutul, ca şi cum dintr-odată nu am dori să 
rezolvăm ceea ce se consuma acum, ci ceea ce ne amintim că s-a întâmplat şi ne vom 
mulţumi cu atribuirea personajelor de acum a rolurilor pe care protagoniştii trecutului le- 
au îndeplinit. 

Este de la sine înţeles că succesul îl va comporta cel inteligent care dă dovadă de 
viteză de reacţie, flexibilitate, înţelegerea mecanismului evenimentelor la care a participat 
şi sinceritate. Nimeni nu va şti care va fi impactul acestui moment de pasivitate sau al 
celui de translatare a soluţiilor din prezent în trecut şi invers, însă se poate anticipa că 
impresiile celui care se află în focul evenimentelor vor fi cât se poate de proaste şi 
dureroase. Să nu uităm că azi, pe aceste unghiuri, Soarele este anaretic în Rac şi doza de 
nemulţumire este mult mai mare decât în oricare dintre ultimele zile de tranzit al Soarelui 
prin Rac. 

Prin urmare, ultima zi de Rac (Soarele în Rac) ne aduce o formă de agresiune care, în 
stadiul de tentaţie, ne va convinge că nu se va depărta de statutul de agresivitate virtuală 
însă, după ce sentimentele se trezesc, după ce amintirile ne suprapun evenimente similare 
din perioade diferite sau evenimente diferite cu aceiaşi protagonişti, pierdem controlul 
asupra spaţiului virtual şi aducem în prezent tot ceea ce ne-a parazitat trecutul cu impresii 
sau mod de gândire. 

Pentru cei care şi-au exersat în timp această călătorie în trecut, care sunt obişnuiţi cu 
rememorare evenimentelor şi recuperare energiei blocată în acele vremuri, 22 iulie oferă 
oportunităţi spre a înţelege mai bine care este momentul când, datorită dorinţei, 
senzualităţii, speranţei, agresivităţii, impulsivităţii, am fi putut pierde controlul sau am fi 
comportat un eşec. 

Evenimentele zilei sunt deci copii ale altora din trecut, până şi oamenii, în cele mai 
multe din cazuri, sunt aceiaşi şi poate de aceea primul impuls este de a acţiona ca în 
trecut. Ar fi greşit să procedăm aşa şi tocmai de aceea azi, pentru că deasupra durerii sau 
efectelor negative pe care le putem produce prin rememorare sau reeditarea unui 
eveniment trecut, stă intenţia bună de a repara o greşeală, de a ne împăca sufletul cu ceea 
ce a fost, cu ceea ce s-a consumat, să ne amintim că azi, până la un punct, totul a fost 
virtual şi că doar prin voinţa proprie am adus aceste evenimente în planul realităţii şi, 
dacă în trecut vina pentru cele întâmplate o aveam în egală măsură toţi protagoniștii, azi 
suntem singurii vinovaţi pentru tot ceea ce răscolim. 

Cei care lucrează cu energia şi sunt angrenaţi într-un proces de cercetare spirituală, 
ştiu că oamenii sunt consumațţi de-a lungul vieţii în tot felul de activităţi care îi depărtează 
de la percepţia de spirit cu care au venit în această lume, construindu-şi păreri diferite faţă 

de oameni, viaţă, univers, evoluţie, Dumnezeu. Chiar şi cei mai sensibili care susţin că îl 
caută de Dumnezeu şi săvârşesc în numele lui tot felul de lucrări, după ce părăsesc această 
lume se văd într-un imens gol, într-un spaţiu cosmic al libertăţii de alegere şi al puterii 
acumulată prin reproducerea modelului divin. Ajunşi acolo înţeleg că nu au nicio obligaţie 
faţă de Dumnezeu şi, prin raportare la acest model, cei ce sunt ajutaţi vor simţi aceeaşi 
libertate şi independenţă faţă de cel ce îi ajută. În felul acesta, relaţia cu trecutul prin 
determinare, obligaţie, datorie este o formă aberantă de evoluţie pe care cu toţii trebuie să 
o experimentăm pentru a înţelege ce fiinţe minunate am fost din start create, cât de multă 
libertate avem şi ce inepţii putem să adoptăm în numele perfecțiunii pe care o 
reprezentăm. Poate de aceea este atât de impresionant mesajul lui Gandhi „Nimic din ceea 
ce faci nu este important, dar este important pentru că faci”. A acţiona şi a nu te ataşă de 
ceea ce faci, fiind doar canalul prin care Universul lucrează este supremul gest prin care o 
fiinţă îşi arată dragostea faţă de creatorul său, aşa cum creatorul îşi arată dragostea faţă de 
creaţia sa, fiindu-i tot timpul alături şi în acelaşi timp acordându-i libertatea absolută pe 
care EI însuşi o deţine. 

La întâlnirea cu trecutul mulţi vor comporta o schimbare de viziune, se vor întrupa în 
personajul care au fost şi după ce acesta moare, după ce totul se consumă, după ce rezolvă, 
realizează că acest gen de implicare este greşit. 

Recomandarea pentru această zi este aceea de a nu uita, oricât de implicaţi vom fi azi 
în evenimente, că totul este o experienţă şi că noi dictăm ce este decisiv şi ce nu din ceea ce 
avem de înfruntat azi. 


Sâmbătă, 23 iulie 
Sambata 23- 7-2011 0:26 Sun (Can) Sex (Vir) Juno 
Sambata 23- 7-2011 0:34 Luna (Ari) Tri (Leo) Mercury 
Sambata 23- 7-2011 7:11 Sun (Can) --> Leo 
Sambata 23- 7-2011 7:56 Luna (Ari) --> Taurus 
Sambata 23- 7-2011 8:00 Sun (Leo) Squ (Tau) Luna (Half Luna) 
Sambata 23- 7-2011 8:34 Luna (Tau) Sex [Pis] Neptune 
Sambata 23- 7-2011 17:08 Luna (Tau) Sex [Pis] Chiron 
Sambata 23- 7-2011 19:10 Luna (Tau) Tri [Cap] Pluto 
Sambata 23- 7-2011 23:02 Juno (Vir) --> Libra 


Sextilul Soarelui cu Junon când acesta încă se află pe gradul anaretic din Rac şi apoi 
trecerea lui în Leu pentru ca la mai puțin de o oră Luna să treacă în exaltare, iar Junon, cu 
puţin timp înainte de miezul nopţii, să intre în Balanţă, aduce o diversitate de evenimente 
atât de mare încât am putea cu mâna pe inimă să spunem că 23 iulie este o zi cât un an, o 
zi cât o viaţă. 

Într-o raport de complementaritate cu careul în T pe semne cardinale pe care 
maleficii îl menţin în acest an, sextilul Soarelui cu Junon ne trezeşte interesul faţă de 
relaţiile deficitare, faţă de acele aspecte ale relaţiilor pe care nu le putem nicicum echilibra, 
care au căzut sub incidenţa conflictului de interese, a eşecurilor, a ghinioanelor. Ceea ce 
este important pe această conjunctură vine din faptul că facem un pas spre reconciliere, 
spre echilibru, spre consens, facem un pas spre acest set de fapte bune pe care apoi le vom 
putea susţine. 

Prima parte a zilei aduce complexitate evenimentelor prin decizie, prin viziunea 
consecinţelor, prin acea dinamică pe care ne-o dorim, dar asupra căreia nu ne putem 
decide să o abordăm încă. Pe sextilul Soarelui cu Junon, Luna şi Mercur se întâlnesc într- 
un trigon şi, prin poziţia avansată a lui Mercur în zodia Leu, prin raportul cu Luna, dar şi 
prin dinamica solară a relaţiilor, demersurile care ne vor conferi strălucire şi imagine 
socială bună, aşa cum le vedem acum, vor veni spre noi cu un mesaj de avangardă, prin 
intermediul tehnicii moderne sau vizând un salt evolutiv, schimbarea unui statut social, 
întoarcerea la destinul propriu, la o condiţie simplă, eficientă, avantajoasă. 

De multe ori în analizele noastre zilnice am atins acest punct al întoarcerii la cale, al 
revenirii la un mod de a fi simplu şi eficient, însă până acum, în 2011, nu am avut ocazia să 
parcurgem o conjunctură care să ne dojenească într-un mod atât de plăcut, să ne mustre 
fără să ne pună în situaţia de a suferi pentru consecinţele pe care nu le mai putem 
remedia, de a retrăi eşecul sau eroarea de altădată pentru a nu o mai repeta. 

23 iulie este pentru mulţi o zi de sărbătoare şi pentru că mulţi văd sărbătoarea ca pe 
o formă de defulare a frustrărilor, de eliberare a tensiunilor, ea va aduce şi conflicte, dar şi 
probleme ce derivă din acestea prin faptul că ne va oferi o dinamică pe care nu vom şti 
cum să o apreciem. Din nou revenim asupra ideii de impresie, de decizie, de proces 
mental, de apel la o experienţă, de întâlnire cu sine fără a se urmări o experimentare a 
unei suferinţe. 

Este important însă să înţelegem că Junon, trecând la finalul zilei în Balanţă, face din 
23 iulie o ultimă zi de teamă că obstrucţiunile sociale vor produce consecinţe iremediabile 
pe termen lung. De mâine încolo, când Junon va reveni în Balanţă, oamenii vor fi mai 
încrezători în viitorul lor, mai siguri pe câştigul de zi cu zi, mai liniştiţi cu puţinul pe care îl 
au. Pentru că perspectiva viitorului apropiat ne aduce la lumină necesitatea prieteniei, a 
colegialităţii, a înțelegerilor pe baza sentimentului nu a convenienţei, cei care au dezvoltat 
o relaţie agresivă şi care s-au văzut susținuți de astre în ultimele luni pentru a aprecia că 
tot ceea ce au făcut a fost corect, trăiesc un 23 iulie periculos. Ei sunt avertizaţi prin 
evenimente, ce nu ţin de voinţa directă a celor care iau parte la ele, că dispun de o energie 
reziduală care contravine intereselor de grup, că echilibrul este cel care apără o relaţie, cel 
care construieşte o prietenie, nu efortul încordat, lupta sau agresivitatea mai mult sau mai 
puţin motivată pozitiv. 

Domiciliul Soarelui, ce intervine anul acesta din casa a XII-a a ingresului solar in 
Leu, în relaţie cu Luna culminantă ne aduce mesaje contradictorii de pe pământ străin, o 
formă de relaţie incompletă care, prin caracterul ei, conferă o formă de nesiguranţă ce va 
afecta structuri ale statului şi implică în acest demers liderii şi deciziile lor. Între ilar şi 
grav, anul acesta în domiciliul solar ne situăm în domeniul lui „Nu ştiu bine”, „Nu am 
învăţat ce trebuie”, „Nu am competenţa potrivită”, deci în zona acelor conjuncturi care 
rețin atenţia fără a ne oferi privilegiul de a decide pentru un progres de grup, pentru o 
evoluţie de stat. Este însă perioada unor lovituri de graţie pentru dinamica acelor grupuri 
care doresc să se ridice, asemenea lianelor, pe structuri în care acum se lovesc prin 
schimbare sau reorganizare, în aşa fel încât să li se ascundă inutilitatea sau caracterul 
periculos. 

În viaţa privată semnul acestei zile, chiar dacă nu poate fi luat drept un element 
decisiv al anului 2011, fiindcă sunt mult mai multe rele care eclipsează binele de azi, 
trebuie privit ca pe o diversitate deconectantă, ca trilul unei privighetori pe care îl auzim în 
deplasare şi care rămâne în urmă, împreună cu frumuseţea sa, pentru a ne adânci într-un 
viitor care încă de la începutul anului se arăta total diferit de ceea ne aduce ziua. 

Prin urmare, 23 iulie este privighetoarea anului 2011. Ceea ce ne anunţă ea îi atinge 
pe cei sensibili şi îi dojeneşte cu informaţii care le-au lipsit de la începutul anului până 
acum şi care îi lăsa într-o stare de visare din care pot extrage învăţăminte utile pentru 
următoarea perioadă. 

Având o formă de relaţie benefică între luminarii, dar amestecând în ea şi trăsăturile 
negative ale soarelui anaretic în Rac din timpul nopţii până la trecerea lui în Leu la ora 
7:11, binele poate lua şi forme înfricoşătoare azi prin mesaj sau prin concluziile la care se 
va ajunge. Totuşi, fiind prima zi de Taur (Luna în Taur) şi de asemenea prima zi de Leu 
(Soarele în Leu) tensiunea va veni din mândria de a nu ne menţine într-o poziţie 
privilegiată, de a nu mai primi respectul pe care îl primeam prin faptul că inspiram teamă, 
impunere sau susţinere. Dezveliţi de aceste efecte iluzorii, ne vom comporta aşa cum 
suntem în profunzimile sufletului, pe baza calităţilor reale, nu prin impresii susținute prin 
minciuni spuse deliberat sau prin confuzii. 

În absenţa confuziei mulţi dintre noi vom trăi sentimentul că teama de până acum a 
fost totuşi un sentiment constructiv şi se vor simţi nesiguri în faţa unui viitor nou, în fața 
unor situaţii pe care nu le pot privi acum clar pentru că le sunt afectate simţurile prin 
scufundarea totală în substanţă pe care Junon nu mai doreşte să o susţină. Libertatea, aşa 
cum ne apare ea azi, nu poate fi atinsă, dar poate să ne ducă spre o nouă etapă de evoluţie 
şi dezvoltare, spre o nouă formă de organizare, spre un nou tip de asociere şi, prin asta, la 
un nou tip de abordare a relaţiilor sociale prin care o parte din viziunea pe care ne-o 
conferă ziua de azi să o împlinim. 

Trecerea lui Junon în Balanţă înseamnă un pas înainte. Pentru unii înseamnă 
despărțirea de un bine ce era menţinut prin suferinţa celorlalţi, prin condiţionări ale 
destinelor lor ce cereau un Mic Tiran, un personaj care să le trezească motivaţia pentru a 
aprecia viaţa, universul şi oamenii pe care îi are în jur. 

Recomandarea lui 23 iulie este recomandarea lui „Facă-se voia Ta”. 


Duminică, 24 iulie 
Duminica 24- 7-2011 0:18 Luna (Tau) Con (Tau) Jupiter 


Luna şi Jupiter, ce ating azi conjuncţia la grad perfect, este singurul aspect care se 
împlineşte în spaţiul acestei zile, ce se produce la 18 minute de la miezul nopţii şi care va fi 
activ doar în prima parte a zilei, semn că spaţiul lui 24 iulie este mai puţin invadat de 
influxuri astrale care să ne motiveze să acţionăm într-o anumită direcţie, să ne încurajeze 
paşii pentru a obţine avantaje şi a ne depărta de atât de necesara linişte. 

Această zi ne aduce o nouă formă de libertate ce va semăna puţin cu cea de ieri, însă 
va avea o componentă care va face din 24 iulie o zi unică, dar într-un mod plăcut. 

Când Luna trece prin Taur valorile personale devin priorităţi pentru grupul de 
apartenenţă, iar destinul personal se împleteşte cu cel social pe nevăzute în aşa fel încât 
creaţiile se integrează în mijloacele de subzistență a celorlalţi, elemente prin care oamenii 
simt că se hrănesc, din care ne alimentăm gândurile şi pe baza cărora ne susţinem din ce 
în ce mai mult crezul, speranţele, idealurile. Dacă această componentă, ce ne alimentează 
structurile subtile şi deopotrivă voinţa, este una mai puţin cunoscută vieţii, iar dintre cei 
care şi-o ştiu şi o cunosc, puţini sunt cei care şi-o recunosc deschis, Luna în Taur mai 
intervine, prin exaltarea sa, cu un element în cadrul general al planetelor: permanenţa. 
Atunci când starea de permanenţă este susţinută pe obiceiuri sănătoase, pe educaţie, pe 
cultură, pe respect faţă de aproape ne reaminteşte de legenda regelui Midas care, lacom 
după acumulări materiale, i-a cerut lui Dionysos să-i îndeplinească dorinţa ca tot ceea ce 
atinge să se transforme în aur. Rapid a devenit victima propriilor sale intenţii, deoarece tot 
ceea ce atingea se transforma în aur, inclusiv mâncarea sau băutura. A devenit muritor 
scăldându-se în apele Pactolului şi prin asta a scăpat de această povară. 

Luna în Taur îi face pe cei care sunt pe frecvenţa ei să devină ctitori de valori, dar 
dacă nu-şi purifică structurile de dorinţa de îmbogăţire, de acumulare sau de ambiţii 
penibile de a folosi valorile spiritului pentru a obţine supremaţia în materie atunci vor 
risca să se depărteze de alaiul lui Dionysos, să nu mai guste din extaz sau fertilitate. Să nu 
uităm că relaţia dintre Dionysos şi Midas scoate în evidenţă o latură misterioasă ce poate fi 
atribuită de asemenea Lunii în Taur: mama lui Dionysos, Semele, păcălită fiind de Hera, i- 
a cerut lui Zeus să i se arate în forma lui zeiască, ceea ce i-a cauzat moartea. Având această 
moştenire a curiozităţii sau a indiferenţei faţă de responsabilităţile majore ale vieţii 
(element specific lui Venus în Balanţă) îndemnul pe care îl lansează vieţii trecerea Lunii în 
Taur, fără sarcini de lucru, liberă să dea frâu pornirilor, dorințelor, abundenței de trăiri 
sau ambițiilor ascunse cu mare grijă, poate produce un val de succes care să-l transforme 
pe cel în cauză, să-i confere o formă de belşug care în loc să-i uşureze viaţa i-o distruge 
prin încurajarea saţietăţii, lenii, indolenţei sau disimulării. 

Se va pune deci mult accent pe această latură eficientă a satisfacţiei, a împlinirii, a 
nevoii de succes, ca şi cum avem nevoie de toate acestea ca de un pahar cu apă într-o zi 

călduroasă de vară. Momentele penibile sunt şi ele elemente de picanterie ale acestei zile şi 
ele vor avea menirea de a nu clarifica nimic, ci de a menţine într-un grup o stare proastă, o 
atitudine negativă sau de a transfera penibilul spre un alt individ, o altă grupare sau spre o 
altă zi din săptămâna viitoare, când sunt programate alte evenimente. 

Prin urmare, ultima zi a săptămânii este o zi de inflamație. Ne cresc aripi, speranţele 
se alimentează singure şi nu este nevoie să căutăm un echivalent în realitate pentru a ne 
oferi privilegiul de a proiecta un viitor luminos în care propria persoană să trăiască în 
abundență şi saţietate. Erorile de gândire sunt tolerate, asimilate, absorbite sau ascunse de 
marea de dorinţe şi disponibilitatea pentru efortul bine plătit, cel recompensat regeşte. În 
felul acesta modul de gândire, corpul, întregul aparat afectiv se deformează pentru a 
susţine remodelarea în conformitate cu dorinţa. 

În mare parte ceea ce suntem îndemnați să facem azi este corect şi binele obţinut este 
stabil, însă consecinţele obţinerii acestuia pot deveni periculoase, dacă solicitarea este o 
formulare ce vine doar din predispoziția acestei zile şi nu din altele, anterioare. 

Pentru cei care nesocotesc avertismentul acestei zile, consecinţele negative ale 
lăcomiei de azi îi vor urmări până în iunie 2012, când Jupiter va părăsi zodia Taur şi va 
intra în Gemeni. 


Luni, 25 iulie 
Luni 25- 7-2011 11:40 Luna (Tau) Sex (Can) Venus 
Luni 25- 7-2011 16:07 Luna (Tau) Squ (Leo) Mercury 
Luni 25- 7-201119:31 Luna (Tau) --> Gemini 
Luni 25- 7-2011 20:01 Luna (Gem) Squ [Pis] Neptune 
Luni 25- 7-2011 20:35 Luna (Gem) Tri (Lib) Juno 


Pe ultimul segment al zodiei Taur, Luna va încerca să ne aducă o înclinaţie spre a 
simţi şi aprecia valorile materiale ca fiind singurele elemente pentru care merită să 
consumăm efort şi timp în această viaţă. Prin sextilul cu Venus şi apoi careul cu Mercur, ca 
ultime aspecte pe care Luna le va împlini în această dispunere anul acesta, azi vor fi 
mobilizate elemente ce vin în ajutorul familiei, în ritmul ecoului pe care l-am lansat în 
zilele anterioare. 

A şti şi a nu face este azi o eroare ce va fi sancţionată imediat. Tocmai de aceea 
solicitările pe ceea ce ştim să facem mai bine, invitaţiile în zonele pe care le cunoaştem 
foarte bine ne vor umple ziua, iar efectele acestora ne vor creşte ratingul mai sus decât am 
crezut că-l putem ridica în perioada asta. Pe aceste predispoziţii se poate vorbi despre o 
apreciere a muncii, despre recompensarea muncii unui subaltern, despre aprecierea 
efortului pe care copilul îl face pentru liniştea sau multumirea părinţilor, despre modul 
particular prin care corpul în general sau un anumit proces răspunde unui stimul venit din 
exterior. Chiar dacă gândul este în dezacord, chiar dacă forma de citire a informaţiei, prin 
vălul de energie astrală care ne induce o uşoară teama de noţiuni, ideii ori schemei de 
lucru sau tratament, visul, speranţa, aspiraţiile au asupra oamenilor comuni, neinstruiţi 
să-şi controleze instinctele, un impact aparte. 

Aşadar, în prima parte a zilei nevoia de stabilitate afectivă, de a cântări totul prin 
efect, faptă, de a judeca oamenii şi situaţiile prin simţul practic, de a manipula intenţia de 
acum raportând-o la un concurs de factori care a fost în stare să producă un efecte practice 
tot în prezent, dar pe baza unor informaţii susținute pe alte motivații sau scopuri, aduce 
un conflict între idee şi simţire, în aşa fel încât tendinţa va fi de coborâre a vibraţiei, a 
pragului de sensibilitate, a pretențiilor, a nivelului de receptivitate pentru a anula 
tensiunea, opoziţia forţelor contrare, încordarea care există între oameni. 

În a doua parte a zilei, pe fondul acesta al dorinţei de echilibru, senzaţia de 
revigorare prin negare, prin anularea unei întâlniri, prin refuzul de a soluţiona o 
problemă, prin depăşirea limitelor curiozităţii fără a avea alături simţul care să ne ghideze 

ne duce într-o zonă aglomerată, într-o dimensiune a abundenței de gânduri, a vorbelor 
spuse rapid şi în mare cantitate, a curiozităţii bolnăvicioase. 

Pe fondul celor două direcţii, evenimentele vin în cascadă şi ne aglomerează timpul 
depăşind schema orară, programul de lucru şi repartizarea senzorială a paşilor, aşa cum ni 
i-am stabilit din timp. Omul comun se va minuna de tot ceea ce i se întâmplă azi, dar nu va 
reuşi să ţină minte, nu va putea să cuprindă viteza mare de succesiune a informaţiilor în 
aşa fel încât va uita până şi de mirarea sa. 

Cel instruit să lucreze cu energia, cel familiarizat cu noţiunile abstracte, cel care 
apreciază valorile şi îşi alege direcţiile în funcţie de îndemnurile ce-i vin de aici va avea o zi 
pătimaşă. Tot ceea ce îl va solicita îi va amplifica sentimentul de vină, dar îl va ajuta să-şi 
înţeleagă acest sentiment şi, dacă începătorii se vor mira de toate acestea căutând să-şi 
nege frica, să şi-o alunge cu talismane, formule sacre, rugăciuni sau incantaţii, cei avansați 
se vor lăsa antrenați de ele şi le vor aprecia pe nişte oglinzi magice care creează în fata 
muritorului iluzii mirifice ale paradisurilor astrale pentru motive numai de ele ştiute. 

Prin urmare, trecerea Lunii pe ultimul sector al zodiei Taur şi primul al zodiei 
Gemeni, în plină zi, ne aduce în centrul atenţiei noţiuni şi întâmplări contrare, fie ca timp 
de desfăşurare (cel de dimineaţă ar fi trebuit să se întâmplă seara şi invers), fie ca rol în 
piesă (inversarea atribuţiilor într-o instituţie, schimbarea sarcinilor în casa etc.). În tot 
acest proces sentimentul, ce ia acum înfăţişarea simțului practic, ne judeca mult alegerile, 
gândurile pe care le-am folosit ca o broderie aplicată împrejurul evenimentului sau 
scopului şi ne solicită conştiinţa atât de mult încât unii pot ceda şi se vor învinui de lucruri 
pe care nu le-au făcut, tocmai pentru că sunt sub imperiul gândurilor pe care nu le-au 
împărtăşit. 

Pentru cel ce doreşte să-şi înţeleagă viaţa aşa cum se desfăşoară ea, îndemnul spre 
fapte mari, curajul de a le săvârşi, suprapus peste bagajul afectiv, peste gândurile ţinute 
într-o tolba secretă, îi duce într-un sector al complexelor de inferioritate sau superioritate, 
îi face să aprecieze greşit întreaga situaţie, să se judece prin prisma abilităţilor sau 
neputinţelor din trecut, nu după ceea ce ne ofere acum prezentul. Aceasta seamănă mai 
curând cu un vârtej care îi ameţeşte pe toţi şi care ne obligă să ne alegem la întâmplare un 
ideal, un rezultat, o persoană, un lucru pentru a ne folosi de el şi să ieşim din acest 
ameţitor tur astral ce se accelerează prin forţa creată între extreme ale personalităţii sau 
între valorile personale şi nevoile societăţii de acum. 

Recomandarea pentru această zi este aceea de a ne menţine în sfera lucidităţii, atât 
cât ne vor permite unghiurile de azi. Aşa după cum se poate înţelege nu este atât de 
importantă finalitatea efectului, cât mai ales mecanismul care se desfăşoară, identificarea 
acelor resurse care ne fac să fim conştienţi de intensitatea puterii pe care o avem, dar 
rafinamentul de care dispunem, dar şi de modul cum dorim să le folosim. 


Marti, 26 iulie 
Marti 26- 7-2011 0:36 Sun (Leo) Sex (Gem) Luna 
Marti 26- 7-2011 4:10 Luna (Gem) Sex [Ari] Uranus 
Marti 26- 7-2011 4:11 Luna (Gem) Squ [Pis] Chiron 
Marti 26- 7-2011 18:32 Luna (Gem) Tri (Lib) Saturn 
Marti 26- 7-2011 22:30 Luna (Gem) Sex (Ari) Lilith 


Prin sextilul luminariilor azi putem vorbi despre o deschidere faţă de câştig, față de 
metode noi, faţă de asociaţi noi, faţă de oportunităţi de care în zilele anterioare ne-am 
ţinut departe. Îndemnul astral care ne vine din relaţia de sextil dintre luminarii ne lasă în 
cumpănă sentimentul că putem sau nu fi utili, că ne-am ales meseria care trebuie, că 
folosim corect informaţia, că nu abuzăm de libertatea de gândire, de faptul că ştim ceva 
mai multe despre o situaţie, persoană sau că ni s-a oferit mai multă deschidere, mai multe 
drepturi decât au cei din jur. 

Problema conştiinţei ni se va revela azi ca o formă de competiţie, ca pe un joc de 
scena în care schimbăm cadrul, auditoriul pentru că ne simţim priviţi de alţi oameni, că 

suntem în atenţia altor organisme sau că dintr-odată suntem remarcaţi. În preambulul 
trigonului Soare-Uranus, renumit în astrologie pentru uşurinţa cu care ridică barierele, 
conştiinţa joacă un rol de sufleor în această piesă. Aşadar, gândurile despre moralitate, 
despre corecta conduită, despre pacea sufletească, despre a răspunde în acelaşi fel unui 
agresor sau de a-l ajuta să se deplaseze spre lumină în ritmul său, este un mod de a capta 
atenţia, de a face faţă unei situaţii, de a rezolva un incident, nu un fel de a fi. Ipostaza 
complicată a scenei, ne scoate deci în evidenţă întâi momentul de uitare, de necunoaştere, 
de incertitudine, de derută, pentru ca apoi, dintr-un necunoscut adânc, din nimic, soluţia 
să izbucnească în ovaţii de bucurie şi încântare. 

Cei superficiali, dacă vor dori să lege misterul acestei zile de spiritualitate, îşi vor 
aminti de „Crede şi nu cerceta”, dar nu de înţelesul său profund, cel ce te duce la atingerea 
simţirii mistice, a luminii care transformă poezia în magie şi visul în realitate, ci la 
dogmele ce înfrânează pornirile agresive. 

Adevăraţii beneficiari ai acestei zile sunt cei care se luptă cu propriile limitări, deci 
care au fost încercaţi de multe ori de acest cadru, de această scenă, de aceste întâmplări, 
de acest incident şi de fiecare dată l-au depăşit cu greu sau gustând din eşec ori deziluzie. 
Aceştia vor căuta să se mintă că şi acesta de azi este asemenea celor din trecut, şi acesta se 
înscrie în linia eşecurilor, doar că nu este atât de agresiv. 

Pasul următor va aduce, şi celor superficiali, dar şi celor care doresc să-şi trăiască 
viaţa prin înţelesuri şi valori, confruntarea cu efectul practic al demersului. Nu poate fi 
anticipat care este mecanismul şi nici nu este indicat. Uranus, astrul ce inspiră astrologia, 
este de asemenea şi cel care pune această ştiinţă ezoterică în dificultate. Prin el schemele 
vechi, privite ca mod de manifestare sau ca mecanism al gândirii, se risipesc, se ridică, se 
transmută sau se sublimează în alte dimensiuni de care, până mai ieri, nu ştiai că eşti 
legat. Prin el, ca patron al astrologiei, rolul acestor informaţii este acela de a-l ajuta pe om 
să înţeleagă că face parte dintr-o familie mai mare decât cea construită prin grade de 
rudenie fizică şi că efortul său aduce câştig întregii familii sau o păgubeşte după cum îi 
este sufletul. Într-un plan al concretului, azi devenim minunaţi făuritori de obiecte de preţ 
sau risipitori ai bunurilor pe care familia le-a acumulat cu atâta greutate. 

Prin urmare, întâmplările acestei zile sunt oglinzi minunate ale adâncimilor 
sufleteşti, ale pornirilor pe care de multe ori le-am înfrânat sau, în desfăşurarea lor, nu am 
fost în stare să le înţelegem. Azi se va pune problema corectei orientări, susţinerii, 
asocierilor de bună factură, schimbului între valori şi identificarea celor mai profitabile 
modalităţi de a spori averea sau de a o risipi. 

Lipsa de înţelegere nu este azi ignorată, ci teama de a vedea adevărul în față. Cei care 
se ascund au neşansa de a fi descoperiţi azi de cel care înţelege ceea ce descoperă, dar nu-l 
interesează să obţină vreun avantaj din asta. Nesiguranţa care derivă din faptul că este 
descoperit, dar nu i se întâmplă nimic din asta, întinde nervii celui în cauză la maximum. 
Ulterior, abordarea unui comportament deviant, sfidarea, sporirea numărului de pahare 
sau chiar de sticle, lasă impresia unei uitări selective. 

26 iulie este o zi în care se aprinde o scânteie. În funcţie de calitatea sufletului, 
scânteia aprinde un şemineu călduros sau risipeşte în scrum agoniseala de-o viaţă. 


Miercuri, 27 iulie 
Miercuri 27- 7-2011 12:06 Luna (Gem) Opp [Sag] Node 
Miercuri 27- 7-2011 19:51 Luna (Gem) Con (Gem) Mars 
Miercuri 27- 7-2011 22:42 Sun (Leo) Tri [Ari] Uranus 


Am ajuns la jumătatea ciclului draconitic, deci la momentul când Luna trece prin 
conjuncția cu Coada Dragonului, dar nu oricum, ci împreună cu Marte, împlinind şi cu 
acesta o conjuncție. Totuşi cel mai important aspect a zilei este trigonul Soare-Uranus, 
aspect care ne ajută să descoperim mari resurse de energie, originalitatea, să acționăm 
prin intermediul personalității, nu a condiţionărilor, să folosim factorul psihic în mod 

constructiv, ca şi cum ne putem uşor coordona evenimentele vieţii şi orice extravaganţă 
ne-o putem susţine prin perseverenţă sau prin rezerve. 

Faptul că acest trigon Soare-Uranus se împlineşte între conjuncţia Lună-Marte, de 
azi, şi sextilul Lună-Mercur, de mâine, pe ultimul sector al tranzitului Lunii prin Gemeni, 
aduce Soarelui din domiciliu şi lui Uranus din zodia de exaltare a Soarelui (Berbec) o 
paletă cromatică evenimentelor, o mare amplitudine stărilor sufleteşti şi o înclinaţie în a 
folosi sau aprecia toate acestea prin intermediul prieteniei. Există însă şi puţină drama în 
evenimentele pe care le predispune Uranus şi toate acestea ne duc spre exprimări artistice, 
spre dezvăluirea emoţiilor, spre viaţa socială, spre succesul care ne oferă confirmări 
asupra extinderii orizontului de cunoaştere. Simţul artistic şi succesul prin Uranus nu au 
în mod obligatoriu şi profunzime, nu acesta este rostul lor, ci acela de a oferi o confirmare 
clară a puterii. Prin trigonul Soare-Uranus oamenii simt că pot mai mult, că se extind, că 
sunt dispuşi să-şi lase deoparte fricile şi inhibiţiile, însă nimeni nu le poate garanta că, 
legând ruşinea de gard, vor pupa pe cine trebuie. Tocmai de aceea talentul, prin acest 
unghi, este un mijloc de a scoate în evidenţă chipul, corpul, mintea, de a arăta că există 
viaţă, că oamenii trăiesc şi altfel şi că valoarea existenţei nu rezidă numai în desfăşurarea 
proceselor sale după o schemă ştiută din timp, ci şi prin interpunerea unor elemente de 
diversitate, prin distragerea atenţiei de la proces, prin devierea de la cale care, acum, nu 
intervine pentru a nega, ci pentru a-l valoriza pe cel care trăieşte, ca în celebrul proverb: 
„Omul sfinţeşte locul”. 

Suprapunerea acestei dinamici peste unghiurile pe care le ridică Luna, ne duce într-o 
zonă a necesităţii. Azi ne orientăm bine, ne ridicăm prin forţele proprii şi nu mai simţim că 
ne apăsa atât de tare barierele, aşa cum le simţeam în trecut. Independenţa şi plăcerea de 
a construi un nume, o formă, de a lăsa o urmă, nu doar prin ridicarea unui edificiu, dar şi 
prin surparea unuia poate aduce zilei un dinamism aparte şi nu ne lasă să ne gândim 
deloc. Nu avem timp să ne pregătim mişcările şi nici să le ajustăm pe parcurs. 

Prin urmare, 27 iulie este o zi de colaborare cu necunoscutul, o zi în care ne 
împrietenim cu focul şi ne luptăm cu morile de vânt asemenea celebrului personaj al lui 
Cervantes. Chiar dacă azi vom fi dinamici şi curajoşi, ne va lipsi profunzimea şi multe le 
vom face intuitiv, în viteză, fără să medităm la procedeu sau la consecinţe, iar valorile pe 
care le vom folosi vor avea o puternică remanenţă asupra vieţii personale. Întâlnirile nu 
vor fi întâmplătoare, iar efectele se vor lipi de existenţa celui care acţionează ajutându-l să 
asimileze noi cunoştinţe într-un timp record sau să depăşească etape fără să fi ştiu de 
existenţa lor. 

Pe spaţiul public trigonul Soarelui cu Uranus, pe fondul conjuncţiei Lună-Marte, 
poate genera confuzii, anularea procedurilor, sfidarea legilor şi aceste efecte să fie 
descoperite abia peste două săptămâni, când Luna îşi va încheia ciclul draconitic. 

Pentru că azi vom simţi că totul ne este permis, recomandarea ne invită la o 
meditaţie asupra următoarei probleme de perspicacitate: 

„Te afli la bifurcația unui drum. Nu poti alege decât o singură variantă. Fiecare 
drum are un consilier care îţi poate oferi informații despre drumul său. Unul minte, 
celălalt spune adevărul, dar tu nu ştii care este mincinosul şi nu ai la dispoziţie decât o 
singură întrebare pentru a afla care este drumul corect. Ce şi pe cine întrebi? 

Răspuns. Întrebi pe oricare dintre ei: „Spune-mi ce-mi va spune celălalt dacă îl voi 
întreba care este drumul corect?”. Dacă e cel ce spune adevărul îți va spune minciuna 
celuilalt, dacă el este mincinosul va denatura adevărul şi va minţi. În felul acesta afli pe 
ce drum nu trebuie să mergi.” 

Viaţa noastră este în permanenţă supusă acestor încercări. Să medităm azi asupra 
acelor ipostaze când am simţit răspunsul înainte de a ne vorbi şi când am ştiu că ne minte, 
pentru a aprecia adevărul şi a porni pe drumul corect. 

Joi, 28 iulie 
Joi 28- 7-2011 3:31 Luna (Gem) Sex (Leo) Mercury 
Joi 28- 7-2011 4:08 Luna (Gem) --> Cancer 
Joi 28- 7-2011 4:29 Luna (Can) Tri [Pis] Neptune 
Joi 28- 7-2011 6:23 Luna (Can) Squ (Lib) Juno 
Joi 28- 7-2011 12:03 Luna (Can) Tri [Pis] Chiron 
Joi 28- 7-2011 12:09 Luna (Can) Squ [Ari] Uranus 
Joi 28- 7-2011 14:02 Luna (Can) Opp [Cap] Pluto 
Joi 28- 7-2011 17:58 Venus (Can) --> Leo 
Joi 28- 7-2011 19:46 Luna (Can) Sex (Tau) Jupiter 
Joi 28- 7-2011 21:10 Mercury (Leo) --> Virgo 


Într-un sincron aproape perfect, planetele individuale Luna, Venus şi Mercur, în 
ordinea enumerată, îşi schimbă azi zodia, modificând pe rând vibraţiile contextului social 
şi impunând alte standarde de dezvoltare a vieţii personale, după cum se vor arăta zorii 
noilor dorinţe şi aspirații impuse de vibraţiile zodiilor în care păşesc. 

Pe lângă acest sincron interesant, Luna, în Rac, va crea o legătură subtilă cu Mercur 
din Fecioară, aducând o mare eficienţă acţiunilor cu caracter personal, rezultate bune în 
competiţii, evaluări perfecte, ridicarea standardului de muncă şi valorizarea efortului 
personal într-un mod cum nu am fost obişnuiţi până acum. 

Întreaga luna iulie, aşa cum ştim din analiza generală aplicată anului 2011, este 
supusă consecinţelor pe care un individ, din reavoinţă sau indiferenţă, le aplică grupului 
de apartenenţă. Ceea ce rămâne în urmă, din trăsătura acestei luni, vine sub forma unei 
sancţiuni ce apasă adânc pe memoria colectivă ca un exemplu negativ. Cei din jur, după 
exemplul vinovatului, se vor teme să nu păţească şi ei la fel şi asta le va afecta munca, 
atitudinea faţă de rezultatele efortului, puterea de înţelege, seriozitatea cu care îşi privesc 
colegii, rudele sau superiorii. Ceea ce se întâmplă azi va face legătura între vinovatul pe 
sectorul public şi căderea liberă a grupului pe care îl reprezintă, între respectul faţă de 
propria muncă şi dinamica socială pe care o impune retragerea dintr-o anumită zonă 
publică a celui vinovat, înlăturarea lui ca efect al unei sancţiuni. 

Trecerea Lunii în domiciliu ne oferă o dimineaţă melancolică, ca o prelungire a stării 
de visare în care sufletul îşi caută echilibrul prin preocupări casnice, schimbul de 
experiență cu un apropiat, nevoia de împlinire prin modelarea ambianţei şi necesitatea de 
a ne elibera de acele reziduuri care nu ne permit să ne dezvoltăm şi care ne ţin captivi în 
ataşamente penibile, motivate mai mult sau mai puţin corect. 

Până seara, când Venus trece în Leu, parcurgerea ultimului grad din Rac, va aduce 
între cele două planete feminine un schimb interesant de informaţii, ca şi cum se transferă 
sau se delegă responsabilitatea având la bază un deficit de imagine şi, în consecinţă, 
scopul nu va fi altul decât câştigarea încrederii unui auditoriu pentru a compensa acest 
disconfort social. Nu vom fi străini azi nici de efortul cu care ne implicăm în demersuri 
care nu ne convin, pe care nu le facem cu plăcere, dar pe care le vom finaliza din obligaţie, 
ca o corvoadă, ca o penitenţă de care nu ne putem separa. 

Tensiune şi frustrarea pe care o răspândeşte Venus din poziţia anaretică ne răstoarnă 
părerea pe care o avem despre oameni. Comunitatea devine astfel o scenă de care ne 
separăm pentru a o privi, pentru a analiza ce s-a întâmplat în ultimele săptămâni şi pentru 
a înţelege care au fost motivele schimbului afectiv pe care l-am avut cu oamenii. Cei care 
sunt obişnuiţi cu procesele mentale pot merge cu acest exerciţiu psihologic foarte departe 
şi îşi pot extinde observaţii dincolo de identificarea reacţiilor pe care le-am avut în 
intervalul analizat pentru a ierta greşelile celorlalţi, nu pentru a le sancţiona şi mai mult. 
Dacă prin cuadratura cu Junon şi opoziţia cu Pluton, Luna ne desenează pe cer un careu în 
T cardinal, care ne mobilizează relaţiile şi ne duce spre o zonă a neîncrederii în faptele 
celor din jur, implicând şi pe Uranus din Berbec în această ecuaţie ne vedem dintr-odată 
în faţa unei cruci cosmice cardinale care va face din conflictele mici, evenimentele lipsite 
de importantă, întâmplări de pomină ale anului 2011, surse ale unor conflicte ce pot 

degenera în disensiuni de proporții. În felul acesta vedem cum o scânteie, fie ea şi foarte 
mică, ce se susţine pe o dizarmonie a relaţiilor personale, atunci când o lăsăm să acţioneze 
liberă în registrul social, pe motiv că ne-am putea permite acest lux de vreme ce ni se cere 
cu insistenţă dreptul la existenţă, poate aprinde un foc imens care, cât a-i clipi, va 
transforma în scrum agoniseala de o viaţă. 

Azi agoniseala de o viaţă face referire la registrul emoţional, la schimbul de 
sentimente, la împărtăşirea de impresii şi, spre seară, ele vor avea nevoie să fie elogiate, să 
li se vadă partea fierbinte, revoluţionară, galantă sau impunătoare, pentru a nu se 
transforma în surse de mânie sau dezordine. Această trăsătură, ce se amplifică până la 
21:10, când Mercur îşi schimbă zodia, vine din parcurgerea ultimului grad al zodiei Leu şi 
poate fi echilibrată doar prin aplecare spre muncă, prin sublimarea impulsului de a 
străluci prin efortul de a transmuta, prin identificarea acelor resurse care nu cer atenţie, 
elogiu sau apreciere, ci de a lăsa în urmă rezultate care vor produce, în mod impersonal, 
aceste reacţii. Legătura dintre Luna din Rac şi Mercur, trecut acum în Fecioara, va deveni 
un element de maturitate şi va fi vizibil prin seriozitatea pe care am cultivat-o din 4 iulie 
încoace, de când Venus a trecut în Rac. Aşadar, abia spre seară înţelegem de ce ne-am 
lăsat tulburaţi de incidentele lunii iulie, de ce promovările sau sancţiunile acestei luni, 
privite în contextul general al anului 2011, vor deveni surse de suferință pentru luna 
august 2011. Pentru a se proteja, cei puternici pot recurge acum la gesturi categorice de 
afiliere sau de dezicere de o cauză, de avansare spre o destinaţie de care s-a aflat în 
primăvara acestui an şi pe care şi-o propun spre a fi atinsă în luna august. Trecerea 
planetelor în zodiile următoare ne aduce, pe acest context al idealurilor desfăşurate pe mai 
multe luni, o clipă de luciditate. Azi înţelegem de ce nu ne putem atinge dezideratul şi de 
ce luna august, aşa cum se anunţă în analiza generală, nu ne permite să facem pasul 
înainte, ci dimpotrivă. 

Prin urmare, 28 iulie este o zi de încercare spre un sincron periculos. Unii vor alege 
să se mişte în ritmul evenimentelor complicate ale lunii iulie, amintindu-şi de tot ceea ce i- 
a umilit, sancţionat, lovit sau împovărat cu sarcini suplimentare, alţii se vor rătăci în iluzia 
succesului pe care îl văd aproape, aproape, mai că, dacă întind mâna, îl ating. 

Indiferent de categorie, cu toţii avem azi sentimentul că ni se întâmplă ceva, că 
suntem în cărţi pentru schimbări importante şi că ceva magnific se poate întâmpla. Dacă 
toată ziua multe din evenimente ne vor convinge că binele umblă cu capul spart sau 
pantalonii rupţi, spre seară, după ce se consumă sextilul Lună-Jupiter, combinaţiile 
negative se vor rări şi ne revine încrederea. În felul acesta, vom ajunge să înţelegem că 
succesul îl vom adjudeca doar în sectorul în care am muncit cel mai mult, doar în 
domeniul unde am dat dovadă de perseverenţă şi sacrificiu, doar acolo unde ne-am folosit 
curajul cel mai mult. 

Multe dintre aceste noi elemente de înţelegere se vor extinde brusc asupra 
următoarelor zile şi nimic nu le mai poate opri din a ne oferi indicii, chiar statistice sau 
date exacte din an când vom intra în posesia marilor beneficii. 

Recomandarea pentru această zi este aceea de a ne lăsa acaparaţi de un exerciţiu 
subtil magic: să ne substituim, ca atitudine şi personalitate, unui cunoscut şi să acţionăm 
ca şi cum tot ceea ce obţinem va ajunge la el. În felul acesta ne vom testa generozitatea, 
pentru că aceasta va fi măsura pe baza căreia vom adjudeca progresul la care am visat 
întreaga zi. 


Vineri, 29 iulie 
Vineri 29- 7-2011 2:01 Luna (Can) Squ (Lib) Saturn 
Vineri 29- 7-2011 5:50 Luna (Can) Squ (Ari) Lilith 
Vineri 29- 7-2011 7:26 Mercury (Vir) Opp [Pis] Neptune 


Nici nu a intrat bine în Fecioară (domiciliu) Mercur că şi trebuie să treacă prin 
opoziţia cu Neptun. Asta aduce o gravă nemulţumire aplicată schimbărilor la care am 

sperat ieri şi pe care, în parte, le-am şi săvârşit. Ceea ce este mai grav ne aduce opoziţia 
Mercur-Neptun, adică o notă negativă accentuată ce vine din agresarea factorului mental 
după ce, prin careu Luna-Saturn şi careul Luna-Lilith, ne-au fost agresate experienţele de 
viaţă, relaţiile de factură socială, ceea ce ne conferă trăinicie, aspiraţiile spre o schimbare 
substanţială a vieţii, dorinţa de cercetare, nevoia de a identifica noi dovezi, de a stabili noi 
criterii pe care să le expunem societăţii, dar şi de a ne oferi privilegiul de a reproduce 
exemplul pe care îl primim din partea societăţii, acolo unde el este potrivit cu aspiraţiile pe 
care le avem. 

Azi, o banală îndoială ne duce într-un sector pătimaş, într-o zonă a indiferenţei față 
de ceea ce a fost bun pe motiv că binele nu durează şi chiar dacă durează el iese din orice 
confruntare cu capul spart şi pantalonii rupţi. Această aspirație către putere, privită ca o 
formă de impunere, ca o agresivitate, şi prin dinamica pe care o presupunere dominarea 
fără scrupule, îi tulbura pe oameni şi îi lasă într-o stare de confuzie, de incertitudine, în 
aşa fel încât compromisurile, chiar dacă nu le plac sau chiar dacă le percep cu luciditate, le 
vor inspira mai multă încredere decât gesturile săvârşite prin verticalitate morală. 

Sub impulsul acestor iluzii dureroase, speranţele sunt deformate şi sunt 
reconfigurate după contextul agresiv în care alegem să ne plasăm. Ceea ce gândim este 
periculos, ceea ce simţim este dureros, iar ceea ce vom săvârşi este greşit. Cei care nu 
doresc să opună nici cea mai mică rezistenţă acestor tendinţe astrale vor avea o zi 
complicată, cu multe evenimente intense, cu nervozitate, iritare, cu ghinioane penibile şi 
cu o clară înclinaţie spre ceea ce până ieri consideram imoral, indecent, nepotrivit pentru 
o conversaţie sau pentru un statut. 

Efectul acestora va fi conform proverbului care spune că „leneşul mai mult 
aleargă...”, adică un consum haotic de energie, o tensiune nervoasă inutilă şi o înclinaţie 
spre efort ce ne tulbură şi ne oboseşte în acelaşi timp, dar ne şi oferă în mod clar indiciul 
că lenea ne deformează părerea despre sine şi ne păcăleşte cu epuizarea resurselor, cu 
lipsa de putere, de luciditate sau de determinare. Alergând sau implicându-ne dinamic 
într-un demers negativ vedem că de fapt nu suntem deloc săraci, bolnavi aşa cum credem 
sau lipsiţi de vlagă, ci doar leneşi, iar lenea nu are motivaţie, ci doar justificări pentru a-şi 
susţine propria stare. 

Prin focalizarea mentală, prin idei practice formulate clar în minte şi prin 
descinderea spre acţiuni fără a le raporta la contextul negativ al zilei, adică de a face doar 
pentru a face, nu pentru că trebuie să facem într-un anumit fel, ne putem proteja de 
influenţa negativă a acestei zile şi de patima pe care o poate lăsa în urmă pentru a ne 
convinge că bucuria, aşa cum o vedem, împlinirea socială, aşa cum o speram, sunt iluzii, 
că pentru orice pas mic făcut în acestă direcţie este nevoie de muncă, de efort, de 
disponibilitate. Fericirea absolută, aşa cum ne învaţă societatea, aceea a lenii absolute pe 
baza căreia însăşi ideea paradisului ne captează atenţia prin faptul că acolo oamenii nu 
trebuie să muncească, nu trebuie să facă nimic, şi asta o veşnicie, este o impresie falsă, nu 
doar azi, ci în general, dar pe care va trebui să o înfruntăm acum cu curaj şi determinare. 
Munca este un privilegiu, este o formă de activitate care ne ţine activi, ne menţine tonusul, 
ne păstrează structurile într-o activitate constructivă pentru că, fiind asemenea 
universului, care se află într-o activitate continuă, în realitate munca este unul din factorii 
care ne duce spre progres, indiferent cât de îndrăzneţ este el construit în minte. 

Prin urmare, 29 iulie este ziua în care suntem tentaţi cu fapte inutile, cu gândurile 
necurate, cu sentimente care dor şi care pot lăsa urme adânci în grupul de apartenenţă sau 
în societate. Pentru că presiunea dintre acţiune şi nonacţiune este mare nu ne va interesa 
efectul pe are îl vom produce asupra celorlalţi, nu ne va interesa starea în care se află ei, ci 
vom experimenta mai curând o stare de retragere în inacţiune, o renunțare, o abandonare 
a muncii pentru a îmbrăţişa tristeţea şi grija pentru propriul dezechilibru. Azi omul uită 
cine este, cum a lucrat până acum, de ce a trebuit să lucreze în felul acesta şi, detaşându-se 
de dinamica efortului pe care îl săvârşeşte întregul univers, se separă de întreg şi tinde să 
trăiască în autonomie. Din fericire, universul are propriile sale mecanisme de reglare şi, 

abandonând încercările mici din anturaj, ne vor veni altele şi mai mari sau vom fi invitaţi 
la a săvârşi fapte de o mai mare însemnătate, la decizii cu o mare greutate sau la un mai 
mare efort pentru a ne menţine în actuala schemă. Ziua are însă propriul ei ritm de 
dezvoltare şi ne cere să ne apropiem de muncă atunci când îndemnul venit din societate 
sau din familie ne creează impresii false despre muncă, despre necesitatea ei, despre 
raționamentul pentru care am depune un efort în această direcţie, despre gradul de 
puritate sufletească şi libertatea pe care o are cel care îşi susține evoluţia prin efort nu prin 
transfer de valori. A dărui şi a primi, fără a implica prin asta şi efortul de a te ridica, fără 
efortul de a ne uni conştient cu ceea ce ne învălui şi ne îndeamnă spre activitate, adică a ne 
bucura de mişcare şi de diversitatea ei, va menţine în permanenţă o distanţă între 
atingerea muritoare a fiinţei umane şi degetul lui Dumnezeu aflat într-o extensie magică, 
aşa cum este el reprezentat pe Capela Sixtina prin inspiraţia genială a lui Michelangelo. 

Recomandarea pentru această zi este aceea de a ne respecta dreptul la mişcare, de a 
ne oferi privilegiul dinamismului, al activităţii curate, într-un mod personal şi plăcut. Să 
nu ne lăsăm păcăliţi de faptul că dacă apropiații nu ne văd gândurile altcineva din preajmă 
nu ni le poate vedea. Fiinţe de lumină care convieţuiesc cu noi ne inspiră pentru a depăşi 
această barieră. Tot ceea ce gândim şi facem rămâne, tot ceea ce desenăm pe peretele alb 
este înrămat şi expus într-o vitrină sub titlul: „Aceasta este viața mea!”. 


Sâmbătă, 30 iulie 
Sambata 30- 7-2011 5:34 Venus (Leo) Sex (Lib) Juno 
Sambata 30- 7-2011 9:11 Luna (Can) --> Leo 
Sambata 30- 7-2011 12:27 Luna (Leo) Sex (Lib) Juno 
Sambata 30- 7-2011 12:58 Luna (Leo) Con (Leo) Venus 
Sambata 30- 7-2011 16:43 Luna (Leo) Tri [Ari] Uranus 
Sambata 30- 7-2011 21:38 Sun (Leo) Con (Leo) Luna (New Luna) 


Luna nouă din Leu de anul acesta va activa în sectorul muncii, cel al relaţiilor de 
subordonare, al sănătăţii şi al nevoii de a oferi, ajuta sau susţine un individ, un grup sau 
un ideal. Poziționarea planetei Neptun pe ascendentul momentului de Lună nouă 
complică mult situaţia, lăsând în aer oportunităţile reale şi încercându-ne cu demersuri 
care nu au nicio finalitate. Nu este însă nicio surpriză această păcăleală pentru că ea se 
încadrează perfect în trăsăturile acestei săptămâni, ceea ce ne aduce acum în plus este o 
uşoară precipitare a faptelor, ca o anticipare a revenirii lui Neptun în Vărsător în 5 august. 

Ca un preambul al acestei tendinţe, sextilul Venus-Junon, împlinit cu Luna în Rac, 
ne face pătimaşi, excesiv de ataşaţi de legăturile de prietenie, posesivi cu bunurile 
achiziţionate prin efort propriu, dând sentimentului de nesiguranță o înfăţişare 
omenească, pozitivă, motiv pentru care întregul spectru al preocupărilor noastre se va 
ghida după nevoia de a menţine o imagine, de a ne impune în faţa unui grup, de a-l 
convinge pe cel din față că avem dreptate şi de a justifica toate acestea prin motivul 
sacrificiului, prezentat în tonuri aprinse, pasionale sau eroice. 

Pe acest fond, Luna nouă din Leu ne va ridica problema timpului ca şi cum acesta ne 
este o rudă apropiată, ca şi cum suntem în mod direct răspunzători de modul cum îl 
folosim. Timpul, prin aceste predispoziţii, pare accelerat, pare extrem de grăbit şi asta în 
mod special până pe 5 august când Neptun va părăsi domiciliul său şi va intra în Vărsător, 
unde va sta până în februarie 2012. Cei care sunt pasionaţi de astrologie, nu doar de 
previziuni, ştiu că Neptun întruchipează iluzia care îngheaţă sentimentele şi îl 
abandonează pe individ în uitare. Această formă de agresivitate, ce întrece cu mult 
agresivitatea fizică predispusă de alte aspecte, pentru că nu oferă posibilitatea unei 
apărări, aduce în următoarele 30 de zile sarcini imposibile, tendinţa de a nega valorile şi 
de a ridica ceea ce nu va fi apreciat, de a iniţia un demers care nu va putea fi finalizat sau 
de a răsturna criteriile după care este stabilit preţul, moneda şi puterea. Ceea ce este bun 
din acest episod nu va putea fi folosit de generaţiile de acum, nu va putea fi utilizat de cei 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


care participă la acest demers, ci de cei care se vor integra în această ecuaţie din februarie 
2012 încolo, de când Neptun va intra definitiv în domiciliu. 

Prin urmare, 30 iulie ne oferă doar un mic indiciu asupra a aceea ce va urma în luna 
august a acestui an, pe care o anticipam, încă de la începutul anului, ca fiind una dintre 
cele mai dificile luni de peste an. Condiţia pentru a depăşi acest impas, de a adjudeca un 
succes stabil şi de a ne menţine în afara demersurilor irealizabile sau a acţiunilor sociale 
fără finalitate, este să ne mulţumim cu puţin. Câştigul mic, acumulările în tranşe, 
achiziţiile prin sistemul ratelor sau eşalonat, de la un salariu la altul ori de la un câştig 
suplimentar la altul, ne ţine departe de golul în care putem cădea acum dacă ne implicăm 
în cheltuieli materiale sau de energie în speranţa că riscul va fi mic şi că viitorul ne va 
proteja de eşec. 

Lipsa de măsură afişată acum ascunde neputinţa de a cuantifica rezultatele muncii, 
nepăsarea faţă de propriul corp, față de propria sănătate, față de materie, față de lucrurile 
pe care le avem în jur şi pentru a fi siguri că nu pierdem ajungem să dezvoltăm față de 
acestea un comportament obsesiv. Toate acestea au asupra destinului un efect negativ 
puternic de care vor profita unii oamenii pentru a-şi spori averile sau pentru a ne distruge 
încet. 

Ceea ce vine spre noi azi ne duce spre fapte fără judecată, spre a percepe excesiv de 
emoţional totul şi de a încadra greşit etapele care vin. Asta nu poate fi decât o formă de 
rătăcire, o criză, o nouă formă de manifestare a crizei, una care nu se ceartă cu oamenii 
pentru că oamenii nu mai opun rezistenţă. 

Recomandarea pentru această zi este aceea de a ne gândi întâi de toate respectul, 
dragostea, susținerea şi apoi să oferim informaţii, critici, recomandări sau sfaturi. 


Duminică, 31 iulie 
Duminica 31- 7-2011 0:21 Luna (Leo) Squ (Tau) Jupiter 
Duminica 31- 7-2011 6:06 Luna (Leo) Sex (Lib) Saturn 
Duminica 31- 7-2011 9:53 Luna (Leo) Tri (Ari) Lilith 
Duminica 31- 7-2011 20:52 Luna (Leo) Tri [Sag] Node 


Ultima zi a săptămânii este o zi în care ne vom acorda circumstanţe atenuante. Orice 
am perceput ieri, orice formă de teamă, orice gând care ne-ar fi alarmat sau măcar 
îngrijorat puţin azi este trecut în rezervă pentru că totul va fi făcut azi pentru a nega 
tendinţele zilei anterioare. 

Dacă din careul Luna-Jupiter oameni nu se aleg cu nimic bun, ci mai curând cu o 
stare de nelinişte, de rătăcire, de abuz sau nepăsare, spre dimineaţă, când Luna intră în 
fereastra sextilului cu Saturn, vom reuşi să privim toate acestea ca o formă neobişnuită de 
ghidare, ca o condiţionare venită din partea vieţii, a destinului pentru a ne întări şi susţine. 
Asta ne face să fim încrezători în forţele proprii, dar în mod artificial, prin ignorarea celor 
importante, prin respingerea luminii sau a discernământului şi îmbrăţişarea riscului, 
distracţiei, pasivităţii. 

Relaţiile personale sunt astfel centrate pe ideea de consum, epuizarea resurselor, 
achiziţionarea unui produs sau încălzirea inimii cu dorinţe care ne năucesc şi din punct de 
vedere afectiv, dar şi material. Gesturile acestei zile nu pot avea perspectivă şi nici nu ne 
va interesa această componentă. Din această cauză evenimentele pot uşor scăpa de sub 
control, dar ne vom consola cu poziţia socială, cu imaginea pe care o avem în grup, cu 
valorile personale ce au trecut testul aprecierii fiind validate de societate, fără să observăm 
că de fapt ne minţim frumos. 

Prin urmare, ultima zi a săptămânii, dar şi a lunii, ne pune în faţa unei forme de 
egoism ce ia proporţii înfricoşătoare. Ceea ce vom face azi va fi în aşa fel ghidat şi 
coordonat încât totul să se desfăşoare în contrast cu ziua de ieri. Aceasta va fi modalitatea 
noastră de a scăpa de probleme, de a echilibra balanţa şi de a ne elibera de perspectiva 
terifiantă a lunii august. Doar se va vorbi despre curaj, îndrăzneală, destin sau doar se va 

aminti în treacăt de sacrificiu, ajutor acordat unui apropiat, ponderaţie. În realitate, tot 
ceea ce este important şi valoros trece drept subiect de conversaţie, deci ca o idee 
interesantă căreia nu oricine îi poate găsi un loc în sectorul practic. Cei care nu se 
mulţumesc doar să viseze la prinți şi prințese, ci mai şi doresc să lase o urmă importantă, 
ca dovada a trecerii lor prin lume, vor considera ziua de 31 iulie ca fiind una ciudată, care 
le aduce spre împlinire evenimente pe care nu le-au dorit, le ies în cale oameni cicălitori, 
pasionaţi de conversații stupide, laşi care dintr-odată au o putere de seducţie deosebit de 
mare. 

Recomandarea pentru această zi este aceea de a ne rezerva timpul prietenilor sau 
prieteniilor. Cu cât ne gândim mai mult la ceea ce ne ţine aproape de oameni, cu atât mai 
mult refuzul seriozităţii, al spiritului practic, al lucidităţii nu ne va atinge şi ne vom petrece 
ziua departe de focul arzător al lucrurilor inutile sau de sentimentul devitalizant al 
nepăsării. Izolarea, indiferent ce argument are, azi devine apanajul slăbiciunii. Gândul 
îndreptat spre socializare, chiar dacă va rămâne în stadiul exerciţiului mental, ne va ajuta 
să ne regăsim echilibrul. 


Luni, 1 august 
Luni 1- 8-2011 7:08 Venus (Leo) Tri [Ari] Uranus 
Luni 1- 8-2011 9:17 Luna (Leo) Sex (Gem) Mars 
Luni 1- 8-2011 11:39 Luna (Leo) --> Virgo 
Luni 1- 8-2011 11:48 Luna (Vir) Opp [Pis] Neptune 
Luni 1- 8-2011 13:25 Luna (Vir) Con (Vir) Mercury 
Luni 1- 8-2011 17:40 Sun (Leo) Squ (Tau) Jupiter 
Luni 1- 8-2011 18:36 Luna (Vir) Opp [Pis] Chiron 
Luni 1- 8-2011 20:34 Luna (Vir) Tri [Cap] Pluto 


Începutul lunii august este furtunos aducând evenimente astrale dificil de înţeles şi 
integrat, dar perfect logice în contextul amplu al dinamicii astrale pe care îl aduce luna 
august anului 2011. 

În această primă zi, pe fondul trigonului Jupiter-Pluton, încă activ, Venus şi Uranus 
se întâlnesc în trigon, Soarele şi Jupiter în careu, iar Luna, prin trigonul cu Pluton împlinit 
spre finalul zilei, aduce vagi semne ale regresării, va trece prin fereastra opoziţiilor pe care 
Neptun şi Chiron le realizează cu Mercur, întărind convingerile eronate şi aducând 
concepţiilor false despre lume şi viață atâta de multă putere încât vom considera că nicio 
bucurie nu poate fi întreagă şi nici o nenorocire nu poate fi evitată, chiar dacă este 
cunoscută cu ceva timp înainte. 

Ceea ce se adăugă acestui context periculos, vine din relaţia lui Marte cu Pluton. 
Marte se va afla azi pe gradul 28 din Gemeni, abia după miezul nopţii trecând pe gradul 
anaretic al zodiei, dar va fi suficient de avansat încât să intre în relaţie de opoziţie cu 
Pluton, octava sa superioară. Este însă o variabilă de care se va ţine cont în analiza acestei 
zile, dar nu un element categoric ce ar putea schimba direcţia dinamicii astrale. 

Când Venus şi Uranus sunt în trigon nevoia de libertate se combină armonios cu 
simţul estetic şi cu înclinația spre creaţie. Inspirația este un element esenţial în a vehicula 
acum energia astrală şi tocmai de aceea dimineaţa zilei ne va brusca prin amintirii stranii, 
întâlniri spectaculoase, semne de afecţiune sau de respingere desfăşurată la aceleaşi 
intensităţi, ipostaze inedite care ne ajută să ne construim o anumită părere despre această 
zi şi despre cum se va desfăşura ea. Iluzia mulţumirii sau încântări se va menţine doar în 
prima parte a zilei, pentru că după 11:40, când Luna va trece în Fecioară, vom deveni 
restrictivi în a ne manifesta sentimentele, rezervaţi în a ni le împărtăşi şi atunci când o 
vom face ne va îndemna un motiv practic, un avantaj, un câştig, ceva ce am putea obţine 
prin acest gest sau demers. Nici nu vom observa că schimbându-ne fundalul pe baza 
căruia acţionăm ne vom îndrepta spre ale evenimente, spre alte fapte. Nici nu vom observa 
că, dacă e să ne fie greu şi trist, a stat în puterea noastră să ne alegem această cale. 
Intrarea Lunii în Fecioară, pe fondul cald şi dinamic al evenimentelor prin prima parte a 

zilei, ne face să ne dorim aprecierea, succesul cu orice preţ, chiar şi cu preţul misiunii, 
falsului, disimulării sau bârfei. Judecând toate acestea după ingresul Lunii în Fecioară, 
axa afectivității (V-XI) va fi atât de mult zdruncinată, atât de puternic şi de amplu, încât în 
termen de câteva ore, adică până la 17:40, atunci când Soarele şi Jupiter trec prin careu, să 
ne împotrivim tuturor celor care doresc să ne ofere un exemplu corect de a simţi, tuturor 
celor care ne invită la o stare sufletească simplă şi echilibrată. Vom ajunge să judecăm 
oamenii în ansamblu pornind de la părerile pe care le au acum, şi ni se va părea cât se 
poate de corect şi bun să procedăm în felul acesta, fără să ne preocupe mustrările de 
conştiinţă sau regulile în care am crezut până acum şi în acest moment le încălcăm. 

Cei care aleg să nu procedeze în felul acesta se vor situa într-o altă dinamica astrală, 
care ne zdruncină propriile convingeri despre lume şi viață, despre societate, despre 
viitorul îndepărtată sau despre perspectiva imediată a acţiunilor lor. Se vor speria de cât 
de mult au de lucrat, de cât de puternică este negația, de cât de nefericit poate fi sufletul 
atunci când este pus să mintă pentru a supravieţui. În faţa acestei conştientizări, careul 
Soare-Jupiter îi face pe oameni chiar şi pe cei puternici şi siguri pe ei să se ascundă, să le 
fie frică, să-şi schimbe planurile de viitor, să se lasă pradă îndoielii şi să ne dezică de 
idealurile pe care le aveau până acum de îndeplinit. Cu toate acestea, relaţia celor doi aştri 
este una care ne îndreaptă spre acţiune, spre a face ceva, spre a acţiona atât în sectorul 
vieţii personale, cât şi în cel public, dar spre acţiuni riscante, lipsite de armonie, dezvoltate 
din intenţia de a sări etape, de a rupe regulile, de a sfida legile şi de a împinge efortul până 
la limita lui maximă, dar nu pe calea respectului, ci pe cea a dispreţului faţă de tot ceea ce 
implică armonia procedurii, indiferent că ea se referă la viaţa socială sau la cea publică. 

Trigonul pe care Luna şi Pluton îl împlinesc spre seară ne aduce o trezire la viaţă, o 
revenire în albia sentimentelor, o înţelegere a gesturilor necugetate din timpul zilei şi 
încercarea acelor fapte care ar putea fi interpretate ca regret sau iertare. Totuşi, pentru că 
aici vorbim despre Pluton, sentimentele sunt vulcanice, intense şi cei sensibili, care deja 
au traversat o zi cu şocuri şi lovituri în acest sector vor întâmpina dificultăţi în a-şi găsi 
echilibrul, în a-şi aduna gândurile, în a se stabiliza pe o stare sufletească, cu toate că acesta 
va fi sensul, aceasta va fi direcţia şi într-acolo ne vom îndrepta cu toţii. 

Însă nu trebuie să ne aşteptăm la minuni, pentru că ele nu vor veni, cel puţin nu azi, 
dar este important ca măcar în acest moment al finalului de zi să ne respectăm regimul de 
viață, să ne apropiem cu alte gânduri de semeni şi să ne amintim că fac parte din viaţa 
noastră cu un rost şi că noi, la rândul nostru, suntem parte din vieţile lor pentru că aşa s-a 
decis într-un program subtil de dezvoltare spirituală. Experiențele comune sunt 
importante pentru că avem o viață comună şi a ne depărta de conceptul de firesc, normal, 
obişnuit, fără a ne implica într-un alt cadru şi folosind alte instrumente înseamnă a ne 
depărta de propria fiinţă, de armonia pe care şi-a creat-o până acum în care semenii au 
roluri pe care propriul subconştient le ştie şi le acceptă. A schimba ordinea lucrurilor, dar 
a rămâne în acelaşi nivel înseamnă a merge pe un bulevard aglomerat cu spatele şi a ne 
lovi de toţi trecătorii. Cum este lesne de înţeles, nu vom obţine altceva decât atenţie, dar 
nu vom merge mai repede şi nici mai corect. 

Prin urmare, începem săptămâna cu o serie de evenimente situate pe graniţa dintre 
normal şi patologic, doar că nu vom fi în stare să înţelegem că în realitate este vorba 
despre o falie situată între acestea două. Se spun multe din grabă, din eroare de gândire, se 
fac gesturi care nu sunt deloc în regulă sau sunt interpretate greşit intenţii perfect normale 
ale celorlalţi din anturaj. Totul va fi privit cu o severitate astral, dură, nepotrivită 
contextului şi ea va fi urmărită mai ales în a doua parte a zilei când i se va stabili şi o 
perspectivă asupra căreia vom reveni spre finalul zilei. 

Ceea ce ne aduce ziua de 1 august este însă un avertisment ce trebuie luat în 
considerare dacă dorim să nu ne rătăcim aiurea toată luna august şi dacă nu vrem să ne 
deviem de la traseul pe care am mers până acum. Şi la nivel social, dar şi la nivel personal 
faptul că Marte intră în conul opoziţiei cu Pluton este un semn de agresivitate ce va fi 
vizibil prin evenimente sociale distrugătoare, o orientare a opiniei publice spre violenţă 

sau distrugere, spre acele demersuri care sporesc în ansamblu sau în mod particular 
confortul, dar care distrug un echilibru asupra căruia s-a lucrat mult timp. 

Recomandarea pentru această zi este aceea de a ne oferi privilegiul de a trăi firesc şi 
normal într-o lume aflat într-un proces de transformare agresivă. Fiţi buni şi iertaţi mai 
mult azi, iertaţi-vă şi pe voi înşivă aşa cum îi iertaţi pe ceilalţi pentru a ne dezlega de 
tensiune şi a simplifica viaţă atât de mult încât să poate înflori şi, prin asta, să ne ofere ale 
beneficii pe care în agresiune nu ni le poate oferi. Iubiţi-vă şi iertaţi-vă vieţile indiferent 
cum sunt ele desenate în contururi cosmice, acesta este îndemnul terapeutic şi existenţial 
al acestei zile. 


Marţi, 2 august 
Marti 2- 8-2011 2:37 Luna (Vir) Tri (Tau) Jupiter 
Marti 2- 8-2011 22:14 Luna (Vir) Squ [Sag] Node 


Între trigonul cu Jupiter din timpul nopții şi careul cu Axa Dragonului, împlinit seara 
târziu, Luna ne aduce azi în ipostaze stranii. Fie că am înţeles sau nu ceva din dinamica 
zilei anterioare, azi râdem de noi înşine sau ne distrăm pe seama erorilor de judecată ale 
celorlalţi, trişam în jocuri banale şi ne mândrim cu rezultatul încercând să-l transpunem la 
nivel existenţial, uităm lucruri esenţiale şi apoi căutăm să vedem în această zăpăceala 
penibilă semne ale unei protecţii subtile, ale norocului, şansei sau ale unor avertismente. 
Toate acestea vin dintr-o relaţie stranie ce se construieşte între Marte de pe gradul 
anaretic din Gemeni şi Luna ce hoinăreşte cu sticla de whisky în mâna fără o ţintă clar 
definită. 

Faptul că Luna se depărtează de opoziţiile pe care Mercur le împlineşte cu Neptun şi 
Chiron ne face mai puţini mincinoşi şi ne duce într-o zonă în care putem o parte din fapte 
să ni le recunoaştem. Pe fondul acesta, remanenţa tulburătoare a zilei anterioare îi va face 
pe unii să plângă în pumni ca pruncii, să se arunce într-un pahar de băutură, să recurgă la 
alte substanţe care să-i ajute să evadeze din durerea pe care le-o provoacă acum contactul 
cu realitatea, cu sinceritatea, cu adevărul. 

Ceea ce este straniu va veni tocmai din această relaţie pe care Luna o va dezvolta cu 
Mercur. Pe ideea de ceea ce fugi, nu scapi, faptul că Mercur azi se situează o bună bucată 
de vreme în poziţie statică, ne va lăsa impresia că problemele nu se mai termină, ca orice 
am face nimic nu are rezolvare. De mâine Mercur va intra în mers retrograd în Fecioară si 
problemele vor deveni mai vizibile, dar azi ne taie de la porţia de fericire, de la împlinirile 
pe care le-am intenţionat până acum şi ne avertizează că în perioada 3-27 august ne vom 
întoarce la locul faptei pentru a ne confrunta cu erorile de judecată, deciziile incorecte, 
cuvintele jignitoare sau alte răutăţi pe care le-am dezvoltată în zilele anterioare. 

Prin urmare, 2 august este o zi de plăceri periculoase, de bucurii penibile şi de 
întâlniri cu o parte din greşelile pe care le-am făcut săptămâna anterioară. Mulţi au crezut 
anterior ca izolându-se în preocupări personale sau într-o anumită gamă de acţiuni se vor 
proteja de erori, de critici, de situaţii penibile însă azi constată că s-au înşelat. Un plan, un 
proiect, o decizie ce vine dintr-un sector pe care nu l-au luat în calcul anterior le pune 
ordine în viaţă, le face planuri de viitor şi traseul pe care vor porni îi va duce la întâlnirea 
cu fricile săptămânii anterioare. 

Dincolo de aceste direcţii, parfumul zilei este aducător de emoţii puternice. Dacă ele 
nu sunt pasagere şi dorim să le menţine de-a lungul zilei, pentru că ne va face plăcere sa 
simțim aşa, dar spre seară ele vor fi înţelese greşit sau se vor transforma în elemente de 
tristeţe şi neîncredere. Astfel se va considera că nevoia de confort vine prin suferinţă şi că 
de fapt bucuriile comune ale vieţii nu sunt decât o pendulare între confort şi distrugerea 
acestuia. 

Recomandarea este de fapt invitaţia la a nu fi duri cu sine, la a nu ne minţi şi la a 
accepta ceea ce se va împlini azi pentru că a deschide încă o repriză de renunțare sau fuga 
de sine înseamnă a ocoli. 

Miercuri, 3 august 
Miercuri 3- 8-2011 6:47 Mercury <Vir> S/R 
Miercuri 3- 8-2011 12:21 Mars (Gem) --> Cancer 
Miercuri 3- 8-2011 13:04 Luna (Vir) --> Libra 
Miercuri 3- 8-201113:07 Luna (Lib) Squ (Can) Mars 
Miercuri 3- 8-2011 13:53 Mars (Can) Tri [Pis] Neptune 
Miercuri 3- 8-2011 18:19 Luna (Lib) Con (Lib) Juno 
Miercuri 3- 8-2011 20:12 Luna (Lib) Opp [Ari] Uranus 
Miercuri 3- 8-2011 21:53 Luna (Lib) Squ [Cap] Pluto 


Intrarea lui Mercur în mers retrograd cu ascendentul momentului trecând prin Leu 
va acutiza problemele de comunicare între asociați, între soți, între persoane care 
formează un cuplu, pe ideea de bun comun, ideal în comun sau pe cea a nerespectării 
promisiunilor ori a angajamentelor. Prin acest tranzit, până pe 27 august, vor fi puse la 
încercare modalitățile de plată, retribuirea echivalentului muncii, revenirea la o formă 
veche de remuneraţie, schimbarea unui lider sau agresarea lui până la diminuarea puterii 
de influenţă şi a reaşezării, în fundal, a următorului atac pe care contextul astral al lui 2011 
îl plasează spre finalul anului. 

Prin întoarcerea lui Mercur se agresează piramida de pământ pe care acesta o ridică 
împreună cu Jupiter şi Pluton, deci acele valori ce vin prin titluri de proprietate, prin 
retrocedări sau prin tratative pe ideea acordării drepturilor minorităţilor. Schema de 
acţiune ia acum o altă direcţie şi în loc să se ofere, se ia, în loc să crească puterea celor 
puţini, a minorităţilor, prin avansarea lor spre o zonă a maximei vizibilităţi, prin scoaterea 
lor în evidenţă, acţiune ce a fost vizibilă în prima parte a anului, atrage după sine acum o 
cădere în gol a celor puţini, a celor care au devenit puţini prin schimbare, a celor care au 
pierdut susținerea socială sau personală, a celor care s-au autointitulat lideri de opinie. 
Intrând în segmentul celor puţini au de înfruntat acum o mare agresivitate astrală şi se 
pare că vor suporta repercusiuni mai grave decât ceea ce li s-a întâmplat în luna iulie 2011. 

Prin agresarea triunghiului de pământ şi schimbarea direcţiei de deplasare a 
intenţiilor de acumulare din zona publică spre zona personală, crucea cosmică pe semne 
cardinale, ce se împlineşte cu trecerea lui Marte în Rac, devine activă şi, până la sfârşitului 
săptămânii, ea va funcţiona în cascadă producând leziuni în segmentul medical prin 
devitalizare, crize pe sistem respirator, manifestări neobişnuite ale sistemului endocrin, 
probleme în sectorul neonatologic şi, ca organizare, complicaţii legate de modalitatea de 
plată a serviciilor medicale în sectoarele indicate, dificultatea de menţine o funcţie aşa 
cum indicau visele, neputinta de a pune în aplicare un plan de revendicare, răzbunare sau 
retrocedare aşa cum era el creionat din iunie 2011. 

Este mai puţin important ce se va întâmpla pe sectorul public. În viaţa privată, cea 
care determină, prin voinţa cumulată a indivizilor, deviza de grup, trigonul Marte-Neptun, 
dar şi relaţia de sextil pe care Marte o realizează cu Mercur îl transformă pe Zeul 
războiului într-un mesager al păcii şi concilierii. Mesajul acestei planete, imediat ce intră 
în Rac, va fi anul acesta acela al pasivităţii, al devierii de la cale, al compromisului, al 
renunţării la un atac agresiv pentru a lăsa să treacă furtuna. Greu de înţeles cum se va 
putea integra acest mesaj al concilierii în sectorul social pentru că pasivitatea acum nu este 
decât o altă formă de agresiune, lipsa iniţiativei pentru a soluţiona ceea ce s-a declanşat 
este o altă înfăţişarea a incompetenţei sau a dorinţei de distrugere. Aşadar, refuzul, 
amânarea, eşecul în înţelegeri de factură economică sau medicală va fi explicată de cei în 
cauză ca pe o formă de inspiraţie, ca o nouă soluţie, iar de ceilalţi ca pe o lipsă de 
consideraţie față de grup, naţiune, ca o dovadă de incompetenţă, ca o formă de a ne 
convinge că suntem prea mulţi pentru o planetă atât de mică. Deci, nimic nou! 

Centrul de greutate al acestei zile va fi opoziţia Lunii cu Uranus. Integrată perfect în 
determinismul astral al acestei zile, deci care ne va amplifica starea de nesiguranţă, de la 
lucruri mărunte, până la mesajele care ne vin din planul social referitoare la mobilitatea 

maselor sau mersul economiei, opoziţia Lună-Uranus va primi o mediere din partea 
planetei Venus. Cu alte cuvinte, vom încerca să compensăm deficitul social, cu bucurii 
personale, cu întâlniri misterioase, cu schimbări de planuri, cu renunţarea la obiceiuri care 
ne împovărau şi întoarcerea la altele, pe care le făceam cu plăcere în trecut. Motivate acum 
într-un mod mai sever, dată fiind întreaga presiune impusă de crucea cosmică pe semne 
cardinale, bucuriile acestor zile, dar în special a celei de azi, nu pot fi întregi: ieşi la 
plimbare şi se rupe tocul, te duci la tenis şi faci entorsă, pleci la cumpărături şi rămâi fără 
bani, investeşti într-un echipament, pe care apoi îl găseşti mai ieftin în altă parte ş.a.m.d. 
Întreaga zi pare să fie presărată de asemenea situaţii complicat, care se interpun printre 
cele majore, de parcă se iau la întrecere cu emisiunile de ştiri sau cu informaţiile penibile 
ale tabloidelor de scandal. 

Prin urmare, ziua ne aduce câteva direcţii majore pe care vom încerca să le integrăm 
armonios în propria existență, fără să reuşim într-un mod mulţumitor. De fapt 
mulțumirea va fi elementul care ne va lipsi azi şi pentru a ne ascunde acest deficit vom 
încerca tot felul de acţiuni şi demersuri, o multitudine de gesturi prin care să ne ascundem 
acest deficit. 

Retrogradarea lui Mercur ne va afecta însă mai mult decât celelalte aspecte care se 
împlinesc azi pentru că ne va ţine într-o zonă a deficitului de comunicare. Vom gândi mult 
şi vom spune puţin, vom avea impresia că înțelegem multe din cele ce ni se întâmplă, dar 
în realitate nu facem decât să rememorăm impresiile pe care le-am avut pe întâmplările 
care ni se repetă. 

Pentru că 3 august este un fel de joc de şah, în care sunt obligaţi să joace şi cei care îl 
ştiu bine, dar şi cei care nu, recomandarea pentru această zi este aceea de a gândi 
strategic, adică să alegem să facem ceea ce produc efecte benefice pentru următoarele 4 
sau chiar 5 mutări în faţă. 


Joi, 4 august 
Joi 4- 8-2011 1:56 Luna (Lib) Sex (Leo) Venus 
Joi 4- 8-2011 8:06 Sun (Leo) Sex (Lib) Luna 
Joi 4- 8-2011 9:54 Luna (Lib) Con (Lib) Saturn 
Joi 4- 8-2011 13:54 Luna (Lib) Opp (Ari) Lilith 
Joi 4- 8-2011 23:39 Luna (Lib) Sex [Sag] Node 


Intrată de ieri în Balanţă, Lună are de înfruntata azi conjuncţia cu Saturn, după ce 
luminariile se întâlnesc în sextil şi după ce Luna şi Venus îşi împlinesc sextilul. Pe lângă 
acestea Luna va mai împlini azi o opoziţie cu Lilith şi un sextil cu Capul Dragonului, 
aducând, după modelul zilei de luni, o undă de echilibru, o soluţie, o rezolvare 
evenimentelor de peste zi. 

Dacă sextilul Lună-Venus predispune evenimente de factură personală, încurajând 
întâlnirile, relaţiile simple, tandre, eleganța în mers, gândurile paşnice şi grija pentru corp 
şi suflet, conjuncţia Lunii cu Saturn în semnul guvernat de Venus, mută acest interes la 
nivel social sub îndemnul sextilului dintre luminarii. Cu alte cuvinte, se schimbă gama, dar 
muzica este construită din aceleaşi secvenţe. 

Ziua aduce deci o revigorare a receptivităţii, o ridicare a nivelului de încredere, o 
sporire a vitalităţii, însă doar în anumite sectoare şi doar pentru a obţine plăcere, confort 
sau satisfacţie. Dintr-odată circulaţia sângelui se reglează, în special pe reţeaua venoasă, 
toxinele sunt eliminate, respiraţia se echilibrează, iar complicațiile ce vin prin forme 
tradiţionale de comunicare (vorba, scris) ne impun reguli de la care nu ne vom abate. Prin 
acestea 4 august devine o zi de spionaj, de acţiune sub impulsul unei motivații practice, ce 
va folosi diverse metode, unele dintre ele nu chiar corecte. 

Ceea ce este plăcut şi folositor şi vine cu ziua de 4 august ţine de modul cum reuşim 
să îndreptăm lucrurile. Rectificarea pe care o aduce această zi se va referi mai curând la 
nevoia de confort, mai mult la a crede, la a considera ceea ce este bine şi în special la 
nivelul conştiinţei. Dacă un gest mic ne mulţumeşte şi ne umple de bucurie conştiinţa 

atunci restul nu mai contează, vom alege să ne relaxăm, să ne facem planuri de viitor 
conform faptelor de azi sau să evadăm într-o zonă personala construită mental sau intr-un 
spaţiu concret împreuna cu un apropriat, unde se aleagă mult, se râde zgomotos, se 
consuma substanţe interzise şi se gândeşte necuviincios. Prin prisma unei conştiinţe 
stabile, de nezdruncinat, ne vom simţi bine pentru că totul va fi permis. 

Ceea ce este interesant vine din sextilul Lunii cu Capul Dragonului, care va oferi un 
mare privilegiu celui asupra căruia se acţionează, supunându-l la privaţiuni care îl va ţine 
departe de o bogăţie, un drept sau un privilegiul care îl va tulbura şi îl va duce spre 
dezechilibru sau boală. Un mic incident ne ţine departe de drum, de prieteni, ne face să ne 
amânăm planurile să ne schimbăm soarta şi să depăşim o grea cumpănă a vieţii. Dacă ziua 
de 3 august ne-o petrecem în echilibru şi încredere în 4 august nici nu se va pune 
problema protecţiei din exterior, vom fi în stare să alegem singuri de ce anume trebuie să 
ne protejăm. 

Prin urmare, 4 august este o zi dificilă pentru cei neatenţi şi uituci. Azi se cântă într- 
o altă gamă decât ieri, chiar dacă multe din sunete, din fragmente sunt la fel. Multe din 
evenimente îşi vor păstra consistenţa şi ne vom trezi într-un vârtej căruia cu greu îi putem 
face față. Dincolo de aceste atracţii şi respingeri ce ne vor veni din planul social, în sectorul 
personal ziua ne aduce o revigorare a sistemului imunitar prin eliberarea de toxine. Corpul 
va fi deposedat de ceea ce nu-i foloseşte, de ceea ce-i prisosea şi asta ar putea produce 
dureri sau o uşoară senzaţie de disconfort. Tocmai de aceea este important să-i oferim 
corpului privilegiul de a se elibera de reziduuri, pentru a ne putea susţine în continuare. 

Cei care lucrează cu energia, care sunt obişnuiţi cu sensurile abstracte ale vieţii vor 
recepționa azi discontinuități în practică, o atracţie către ceea ce consideră vicios şi imoral. 
Pot simţi azi că viciul şi imoralitatea se nasc întâi în minte şi apoi este desenat de oameni 
prin obiceiurile lor. Disconfortul pe care îl simt prin această atracţie poate fi folosit ca un 
îndemn din partea sufletului spre a înţelege ce a creat mintea şi ce susţine cu atâta efort. 


Vineri, 5 august 


Vineri 5- 8-2011 2:12 Mercury [Vir] Sex (Can) Mars 
Vineri 5- 8-2011 5:47 Neptune [Pis] --> Aquarius 
Vineri 5- 8-2011 7:33 Venus (Leo) Squ (Tau) Jupiter 
Vineri 5- 8-2011 13:47 Sun (Leo) Sex (Lib) Saturn 
Vineri 5- 8-2011 14:58 Luna (Lib) Tri [Aqu] Neptune 
Vineri 5- 8-2011 14:59 Luna (Lib) --> Scorpio 

Vineri 5- 8-2011 16:34 Luna (Sco) Sex [Vir] Mercury 
Vineri 5- 8-2011 17:28 Luna (Sco) Tri (Can) Mars 
Vineri 5- 8-2011 21:44 Luna (Sco) Tri [Pis] Chiron 
Vineri 5- 8-2011 23:54 Luna (Sco) Sex [Cap] Pluto 


5 august este ziua când ne întoarcem la un trecut dureros. Momentul de separare 
dintre ceea ce am încercat să construim şi ceea ce ne atrage spre ceea ce nu am reuşit să 
depăşim ni se va înfățiga azi ca o durere în fața unui eşec. În realitate, el nu este un eşec, 
dar aşa vom fi tentaţi să-l vedem, aşa îl vom înţelege şi până în februarie 2012, când 
Neptun va reveni în Peşti, ne vom comporta ca şi cum toate eforturile pe care le-am făcut 
din aprilie până acum nu au fost suficiente. 

Întoarcerea lui Neptun în Vărsător este un semn că oamenii se întorc la gândirea 
negativistă, la speranţele false, la lipsa de perspectivă, la tristeţile adânci şi la doza de 
nepăsare pe care au avut-o în faţa suferinţei celorlalţi. Aceasta patimă îndreptată spre 
negativ, eşec, nervozitate, incertitudine este alimentată prin deficitul de atenţie, lipsa de 
coordonare, evaluări negative venite din anturaj ori suplimentarea sarcinilor profesionale 
ale celui avantajat de soartă cu un succes important prin mărirea răspunderii şi 
nesocotirea gradului de uzură în care se situează. Cei slabi şi pasivi văd în această situaţie 
un exemplu de gândire negativă, un îndemn de a subtiliza idei-forţă cu substrat negativ, 
nu un îndemn la responsabilitate. 

Cu Neptun în Vărsător teoria struţului, a celui care în faţa pustii strigă „Îmi iubesc 
duşmanul!”, „Te iert pentru că am apărut în faţa ta!”, dar nu se aruncă după un tufiş 
pentru a-şi apăra viaţa şi a fi în continuare un tată pentru copii sau un frate bun, ori un 
bunic respectabil, este o incredibilă dovadă de superficialitate. Această ipostază astrală 
leagă negarea realităţii de visul unui viitor luminos în care ajungem să credem de frică sau 
de nevoie, numai prin voinţa liberă nu. 

Momentul 5 august, în aspectul său cel mai pozitiv, este pentru poeţi o sursă de 
durere şi de inspiraţie în acelaşi timp pentru a creiona prin cuvinte frumoase dezamăgirea 
umană. Căderea liberă pe care o pornim de acum în ceea ce privesc idealurile comune, 
dezideratele naţionale, speranţele într-un crez comun, idealurile de grup, credinţa într-o 
forță Unică şi Inseparabilă ne va face să ne minţim că suntem fericit, mulţumiţi, să 
refuzăm să spunem adevărul care doare, să ne sustragem discuţiilor care nu vin cu „mesaje 
pozitive”, „suport optimist”, „echilibru între emitent şi receptor” etc. 

Este opţiunea lor să aleagă un astfel de vis sau de coşmar, cei care doresc să facă o 
fuziune între mesajul astral şi nevoia de a ne călca pe frică privind-o în faţă vor înţelege că 
după 5 august tot ceea ce ni se întâmplă până acum în acest unic an 2011 este simplu uşor 
şi plăcut faţă de ceea ce ar putea să se întâmple de acum încolo. 

Mulţi astrologi se întreabă dacă vibraţiile potenţiale ale acestei zile pot duce aceste 
idei spre concret. Este greu de stabilit cu certitudine o ideea unitară care, cuprinzând toate 
aceste noţiuni, să ne reliefeze o gamă de evenimente asupra cărora să ne oprim. Luând în 
calcul antagonismul dintre trăsăturile careului Venus-Jupiter şi sextilul Soare-Saturn, 
putem însă să ne oprim asupra unei componente care pare să se ridice deasupra celorlalte: 
ruşinea de a fi. A alege să ne fie ruşine pentru naţionalitate, pentru coloarea pielii, 
onduleuri, orientarea religioasă, pasiunile sau obiceiurile pe care le avem înseamnă să ne 
sugrumăm dreptul la credinţă, la libera exprimare. De partea cealaltă a baricadei, dar cu 
aceeaşi trăsătură a informaţiei, îi găsim pe cei care luptă pentru a-şi ascunde ruşinea de a 
fi, arătând că sunt exact ceea ce le este mai jenă să fie. Balansându-ne preocupările între a 
ne confrunta dur cu ruşinea sau a o înfrunta cu agresivitatea, până în februarie 2012 se 
pare că ne vom pierde vremea demonstrând sau ascunzând ceea ce prin natura lucrurilor 
ar trebuie să-şi urmeze cursul altfel. 

În felul acesta vom vedea schimbări de roluri atât în viaţa personală, cât şi în cea 
publică şi cine este sincer cu sine va înţelege că acesta este mecanismul pe care îl va folosi 
atunci când va dori să facă ceva ieşit din comun: să se ascundă de propria ruşine. 

Într-o formă mai puţin pătimaşă, vibraţiile cumulate ale acestor unghiuri care 
îmbrăţişează ingresul lui Neptun în Vărsător ne aduc dorinţa de vindecare, de renunțare la 
acţiunile sociale care ne epuizează corpul şi mintea, care ne slăbesc puterea interioară, 
care ne oferă răspunsuri false, care ne aduc în preajmă oameni ce nu sunt aşa cum se 
declară şi abordarea unor metode restrictive pentru a nu permite acelor dorinţe care ne-au 
dus spre efort sau plăcere să se manifeste. Acţionând aşa dur cu sine mulţi se vor agresa 
fără să intenţioneze asta în mod direct şi pot ajunge relativ uşor pe patul de spital sau în 
cabinetele de consiliere psihologică. Dacă ruşinea este motivaţia pe care o vom folosi 
pentru a acţiona sau a nu acţiona în această zi, dar şi în următoarele 5 luni, lipsa 
echilibrului ia forma instinctului care ne va duce aproape sau foarte departe de ruşine. 

Trecând prin toate aceste etape descoperim care sunt elementele sociale sau 
personale pe care oamenii le folosesc pentru a se ruşina, pentru a se disimula, pentru a se 
refuza pe sine pentru a se oferi idealului, sentimentului sau plăcerii de moment în perfectă 
cunoştinţă de cauză. Dacă am face ca toate aceste demersuri să nu fie temporare, să nu le 
privim cu respingere şi în acelaşi timp să le îndrăgim, fie pentru paloarea lor ingrată, fie 
pentru nimbul strălucitor al iluziei, am reuşit să trecem dincolo de ruşine şi să spunem: 
„Eu sunt cel ce sunt!”. 

Fiind un aspect suficient de puternic încât să nu permită elementului superficial să se 
interpună decât pentru a-şi construi propria identitate, nu pentru a o fura pe a altuia, 
puţini vor fi cei care să-şi poată accepta propria revelaţie, să-şi poată privi în faţă propriul 

adevăr până când, într-un act de supremă afecţiune, să-l înlăture şi să-şi ia Straie divine, 
adică să se îmbrace în Lumina Nedefinitului. Neînţelegându-le, cei mai mulţi dintre cei 
care vor să-şi păstreze dramul de superficialitate care i-a făcut fericiţi până acum vor 
refuza duritatea evenimentelor folosind metoda struţului. În întunecimea aleasă, la 10, 15 
sau 20 cm în nisip nu putem mirosi decât amintirile părinţilor, fraţilor, prietenilor şi nu ne 
putem permite decât să înfruntăm inamici imaginari, cărora să le oferim puteri după cât 
de dispuşi suntem pentru efortul de a învinge. Realitatea este însă în ghearele unei păsări 
de pradă din care scapă cine poate sau cine e deştept. 

Prin urmare, fără avea parte de puterea de a schimba lucrurile, liderii, cei care vor fi 
în principal vizaţi de schimbarea semnului de către Neptun, se vor confrunta cu o acută 
lipsă de susţinere, cu trădare, abandon, accidente, refuzul maselor de a le oferi suport şi 
asta pentru că nici informaţiile lor nu mai sunt de actualitate, dar nici masele nu mai pot 
tolera trezirea la realitate. Dominaţi de instinct oamenii îşi vor apăra visurile, coşmarurile, 
abuzurile sau lipsa de consecvență, aşteptând, într-un consens general, momentul 
februarie 2012, un element absolut fabulos al anului 2012. 

Păstrându-ne în segmentul acestei zile trecerea Lunii de la Balanţă la Scorpion ne 
bulversează cu planuri pe care nu le putem realiza, cu proiecte care se amân sau cu 
demersuri care trec în alt sector, dosare ce se mută pe alte mese şi schimbări de şefi. În tot 
acest forfot mulţi îşi vor consuma toată energia lor pentru a-şi menţine raţia zilnică, doză 
de răutate, înclinația spre nervozitate, plăceri lumești, izolare crezând că prin această 
constantă vor avea un ascendent asupra celorlalţi. Să nu-i întrebaţi nimic despre idealurile 
lor, despre dorinţele cele mai fierbinţi, despre plăcerile culinare cele mai intense sau 
despre ambițiile lor pentru că îi veţi scoate din această autohipnoza lui „Trebui să mă 
menţin!” şi îi veţi abandona în derivă în aşteptarea unei insule, adică a unor recomandări, 
a unor sugestii sau susţineri pe care s-ar putea să nu le puteţi oferi. 

Recomandarea pentru această zi ciudată este aceea de a ne detaşa de spectacolul zilei 
şi de a ne oferi privilegiul de a fi martori. A înţelege conceptul de martor atunci când 
întregul context astral ne atrage spre punctul opus, acela de a ne implica vehement în orice 
lucru mărunt, înseamnă a câştiga o bătălie importantă. 


Sâmbătă, 6 august 
Sambata 6- 8-2011 6:53 Luna (Sco) Opp (Tau) Jupiter 
Sambata 6- 8-2011 9:00 Luna (Sco) Squ (Leo) Venus 
Sambata 6- 8-2011 14:11 Sun (Leo) Squ (Sco) Luna (Half Luna) 


Trecerea Lunii prin Scorpion ne va îndrepta acum atenţia spre ceea ce ne doare, ne 
deranjează sau ne nemulţumeşte cel mai mult. În general, oamenii se simt îndemnați să 
nu se preocupe de ceea ce-i stresează ca o formă de apărare. În felul acesta, instinctul de 
conservare îi ajută să-şi păstreze energia şi să o dozeze pentru mai multe preocupări pe 
care ar putea să le facă în acelaşi timp. Azi, careul în T pe semne fixe pe care Luna, Soarele 
cu Venus şi Jupiter îl ridică pe cer ne aduce, pe ideea careul cu unghiul cel mai mic = 
aspectul eliberator, o formă de înţelegere dureroasă, neplăcută, care ne salvează timp şi 
energie. 

Soluţiile vin prin două careuri: Lună-Venus şi Lună-Soare şi ne aduc o împărţire a 
timpului, o discutare a problemelor de cuplu, a nemulțumirilor de factură socială, fie cu o 
persoană competentă, în cuplu, fie cu propria persoană într-un dialog interior, de această 
dată, constructiv şi înţelept. 

Când Luna şi Venus sunt în careu oamenii se simt deposedaţi de noroc, simt că 
depun mai mult efort pentru ceea ce au de făcut în mod obişnuit şi din cauza acestui 
neajuns dezvoltă un comportament uşor irascibil. Nu se plâng atât de mult că nu au 
soluţionat un demers ce se consumă pe spaţiul public, ci că au fost jigniţi de un funcţionar, 
că nu li s-a respectat dreptul la opinie, că au fost minţiţi sau că s-au făcut la adresa lor 

remarci mai puţin corecte. Asta înseamnă că vor lua totul în sens personal şi abia aici 
descoperim tensiune în intensitatea sa cea mai mare. 

De partea cealaltă, careul luminariilor aduce un fel de instabilitate care duce la un 
conflict interior, la o nepotrivire ca timp, nivel de studii, rang, statut. Prin relaţia negativă 
dintre Soare şi Luna pe oameni nu-i va mai interesa adevărul, ci raportul de forţe în cadrul 
evenimentului, nu cine deţine informaţia veridică, nu cine are dreptate, ci cel mai 
puternic. 

Dacă privim cele două careuri, cele două tipuri de soluţii prin prisma opoziţiei Lună- 
Jupiter, centrul de interes se mută spre valorile personale şi pentru noi toţi va fi mai puţin 
important ceea ce facem pe spaţiul public, de vreme ce ochiul va fi în permanenţă 
îndreptat asupra reacţiilor interne. 

Având o componentă atât de personală, este relativ dificil de stabilit prin repere 
generale care vor fi reacţiile personale, însă se poate indica faptul că din această zi ne vor 
rămâne impresiile, stările sufleteşti, reacţiile temperamentale şi mai puţin finalitatea 
demersurilor în care ne vom implica. Cunoscând acest element, cei care doresc să-şi 
ajusteze raportul emoţional transferându-l dintr-o gamă agresivă, irascibilă, într-una 
ponderată, lucidă şi pozitivă, vor avea parte de o stare deosebită de confort şi plenitudine. 
În absenţa problemelor acute ale zilei, careul în T pe semne fixe aduce câştig prin 
conciliere, pace, compromis, depăşirea orgoliilor. 

Prin urmare, 6 august ne plasează într-un sector complicat. Puţini sunt cei care vor 
să-şi privească viaţa prin curaj şi îndrăzneală şi tocmai de aceea cei mai mulţi dintre noi 
vor avea o zi de tensiune în care lucruri minore, ce doar în aparenţă vor semăna cu cele din 
zilele anterioare, ne vor tulbura şi ne vor duce într-un sector al irascibilităţii mai mult 
decât au făcut-o anterior. Motivaţiile vor veni tot prin subiectivitate invocându-se 
contextul (se desfăşoară în familie sau prin intermediul relaţiilor personale), însă în 
realitate modul de gândire şi înclinația spre a lua totul în sens personal este adevărata 
cauză a acestora. 

Cu toate că multe din cele ce ni se vor întâmpla azi ne vor atinge în punctele cel mai 
sensibile, ceea ce trezesc ale nu sunt decât elemente de comportament care cer o ajustare, 
care se revoltă pentru că au în plan psihologic o inflamație sau poate chiar sunt traume 
asupra cărora nu am avut curajul să ne îndreptăm atenţia în mod serios. În felul acesta, 
careul în T pe semne fixe se comportă ca un remediu homeopat, simulând efectul pentru a 
întări fiinţa şi a o ajuta să-şi descopere propriile resurse de vindecare. 

Recomandarea pentru această zi este aceea ce de a ne accepta defecte şi de a încerca 
să le oferim o înfăţişarea pozitivă. Privind incertitudinea, nervozitatea, durerea, plânsul, 
nemulțumirea dintr-o perspectivă pozitivă, cea a înţelegerii dintr-un alt unghi şi am putea 
descoperi, în funcţie de puterea pe care suntem dispuşi să o folosim aici, cât de imaginare 
sunt problemele şi cât de multă energie ne folosim pentru a ne convinge că sunt reale. 


Duminică, 7 august 
Duminica 7- 8-2011 6:43 Uranus [Ari] Opp (Lib) Juno 
Duminica 7- 8-2011 18:15 Luna (Sco) Squ [Aqu] Neptune 
Duminica 7- 8-2011 18:22 Luna (Sco) --> Sagittarius 
Duminica 7- 8-2011 18:54 Luna (Sag) Squ [Vir] Mercury 


Opoziția lui Uranus cu Junon ne aduce la acest final de săptămâna complicațiile pe 
care le-am avut într-un cadru oficial în a doua parte a lunii februarie, când aceşti doi aştri 
s-au întâlnit de asemenea în opoziţie, dar pe axa Fecioară-Peşti si într-un alt registru 
personal ceea ce s-a întâmplat în preajma zilei de 13 iunie 2011 când Uranus a trecut în 
mers direct peste acelaşi grad pe care îl tranzitează acum şi când, printr-o coincidenţă 
stranie, Luna se află tot în Scorpion, reproducându-se cu destul de mare fidelitate ecartul 
Lună-Uranus de atunci. 

Dacă ar fi să privim vibraţiile acestei zile doar prin unghiurile care se împlinesc azi 
am considera că ultima zi a săptămânii aduce şi finalul unor tensiuni care au început de 
miercuri de când Mercur a intrat în mers retrograd şi am greşit pentru că în realitate ceea 
ce se finalizează acum nu reprezintă decât un abur fin care se ridică descoperind adevărata 
problemă, informaţia sau contextul pentru care am fost pregătiţi din 13 iunie încoace. 

Contextul general, cel prin care se derulează evenimentele sociale, este unul construit 
prin mistere, prin tehnici de inducere a unor informaţii false, prin devieri de la declaraţiile 
iniţiale, chiar prin exercitarea unei anumite influenţe asupra opiniei publice folosindu-se 
procedee de manipulare şi coordonare. Cei care sunt familiarizați cu tehnicile de 
programare neurolingvistică ştiu că tentaţia de a folosi cuvântul şi imaginea pe care o 
reprezintă pot manipula impresiile subiecte spre a obţine o anumită finalitate, spre a 
coordona comportamentul uman spre un anumit punct. Dacă ar fi să ne amintim doar 
câteva dintre axiomele pe care programarea neolingvistică le prezintă, cum ar fi: 

1. fiecare comportament are la bază o intenţie pozitivă, în cadrul hărții despre lume a 
persoanei în cauză; 

2. nu există greșeli, există doar feedback; 

3. harta lumii este diferită în funcţie de locul de unde este privită; 

4. oamenii înţeleg mult mai uşor ceea ce li se întâmplă dacă le este familiar; 

descoperim că forme de inducere a ideii de schimbare, apocalipsă, de colaps, de 
revenire a crizei mondiale nu sunt decât elemente de manipulare programate din timp şi 
care ascund în realitate alte intenţii. 

Privind cerul acestei zile când dinamica acestui tip de programare este evidentă, nu 
putem să punem elementul misterios din spatele acestei motivații pe seama unor impresii 
de moment. Careul Lună-Neptun cu Luna în Scorpion şi apoi, spre seară, careul Lună- 
Mercur, cu Luna în Săgetător, ne oferă indicii despre caracterul spatio-temporal al acestui 
procedeu. Se acţionează de mult, prin mijloace mass-media, dar şi prin tehnici oculte, prin 
convingeri religioase, prin agresarea crezului, a emoţiilor pe care un adept şi le-a format 
despre relaţia cu sine şi despre finalitatea actului său sacru, prin devierea de la scopul 
practicilor spre o zonă a divergenţelor de opinie, chiar a războiului. Că e creştin, budist sau 
musulman, nu contează până când nu există un factor de dezordine care vine să nege, să 
intervină pentru a suprima agentul viu care îi animă celuilalt convingerea, pe ideea 
“Credinţa mea este mai puternică, renunţă la credinţa ta!”. În felul acesta, nu este de 
mirare că scopul în sine al istoriei este acela de a nega existenţa divinității sau de a-i 
schimba perspectiva. În mod sigur elementul activ al acestor conjuncturi ne pune într-o 
mare dificultate. Vom fi invitaţi să ne spunem opinia, să ne exprimăm punctul de vedere, 
să ne deschidem sufletele, să ne relansăm şi tocmai prin aceste mijloace, cu sau fără 
intenţie, oamenii se coordonează unii pe alţii spre direcţii noi, spre trasee pe care nu şi le- 
au dorit în mod direct sau pe care le acceptă pentru că au fost pregătiţi, pentru că sunt 
obişnuiţi cu gândul că le sunt cunoscute, accesibile. 

Ultima zi a săptămânii este o zi de intrare într-un nou set de reguli. Gândurile sunt 
deosebit de mobile şi sub pretextul că am devenit mai comunicativi, că acceptăm mai uşor 
punctul de vedere al celorlalţi, direcţia de dezvoltare se ajustează sau se schimbă radical. 
Asta implică îndreptarea spre un nou domeniu, schimbarea convingerilor religioase, 
inițierea unei perioade de înţelegeri şi tratative speciale, renunţarea la obiceiuri 
periculoase sau refuzul revenirii la anumite obiceiuri vechi ce s-au dovedit în timp corecte. 

Se vorbeşte în ultima vreme în anumite medii despre revenirea la formele 
nonagresive de guvernare, la schimbarea sensului de decizie şi transferarea 
responsabilităţii pe umerii maselor, aspect ce nu poate decât să încânte opinia publică pe 
care noul context doreşte să o pună într-o lumină favorabilă. Societatea noastră este ca un 
organism bolnav care, prin acest procedeu, doreşte să amputeze un organ care i-a crescut 
în timp datorită unei funcţii noi şi să se întoarcă dintr-odată la obiceiuri ce erau cândva 
sănătoase. După cerul acestei zile şi judecând după întregul ansamblu al anului, a ne 
îndrepta spre această direcţie acum înseamnă a săvârşi o greşeală şi mai mare. În acest 

moment, în actualul grad de uzură morală în care se afla omenirea, întoarcerea spre firesc 
reprezintă o utopie şi nu este indicat să ne folosim speranţele pentru a visa la un lucru 
irealizabil. Oamenii nu sunt pregătiţi să ia parte la decizii colective, iar responsabilizarea 
unui om nepregătit înseamnă haos şi acesta poate fi unul din obiectivele sistemului de 
programare practicat la nivel mondial prin exploatarea fricilor colective. Avem nevoie de 
sănătate socială, de corectitudine, de exprimare în absenţa sugestiilor, de acceptare a 
liberului consens şi nu de limitare a alegerilor la câteva variante pentru că ştim că asta 
implică manipulare, iar finalitatea ei nu poate fi mai bună decât situaţia pe care o 
traversăm acum. 

Prin urmare, ultima zi a săptămânii este o formă de trezire la realitate. Unora poate 
li se va părea dură această trezire, altora nu, asta depinde de cât de bine s-au pregătit 
pentru a înfrunta adevărul în multiplele sale aspecte. Evenimentele ce se vor declaşa în 
această zi sunt iniţiatoare de tulburări sociale, dar nu prin caracterul lor spontan, ci printr- 
o dinamică psihocomportamentală programată. Ceea ce se iniţiază acum este legat de ceea 
ce s-a întâmplat în preajma zilei de 13 iunie 2011 când Uranus şi Luna aveau cam acelaşi 
ecart, când Saturn a revenit la mersul direct, când Soarele şi Mercur şi-au împlinit una din 
cele şase conjuncţii de peste an şi când Uranus şi Venus au împlinit un sextil. Acum Luna 
ridică un careu cu Mercur şi unul cu Venus pe fondul unui aspect agresiv (opoziţie 
Uranus-Junon) care ne duce cu gândul că nimic din ceea ce am crezut că va fi bun în 13 
iunie nu se dovedeşte a fi bun acum. 

Referindu-ne strict la cadru acestei zile, vibraţiile astrale ne plasează într-un pasaj al 
viselor, speranţelor şi al falselor salvări. Ceea ce se spune este total diferit de ceea ce se va 
face, mesajul este altul decât realitatea faptelor şi asta nu pentru că se doreşte ascunderea 
adevărului, privit ca scop, ci coordonarea opiniei publice spre un anumit punct, spre o 
anumită finalitate. Fiind vorba de Uranus cu greu se poate anticipa amploarea 
evenimentelor şi gradul de reacţie, însă se poate şti că manevrele ce pornesc de azi vor 
accelera o dinamica periculoasă, ceea ce ţine de fricile colective şi cei care manipulează 
aceste energii ori deţin informaţii care le scapă celor pasionaţi de ezoterism, ori se joacă cu 
focul, ori ştiu exact despre ce este vorba şi în mod vădit se alege această formă de panică 
pentru a distrage atenţia opiniei publice şi a lucra în background fără a oferi explicaţii. 

Recomandarea pentru această zi este aceea de a ne aminti de pildele lui Iisus. 
Exemplul său este încărcat de afecţiune şi orice formă de manifestare a acesteia poate 
duce azi spre o nouă înţelegere - adevăratul îndemn al planetelor în această zi. 


Luni, 8 august 
Luni 8- 8-2011 1:12 Luna (Sag) Squ [Pis] Chiron 
Luni 8- 8-2011 1:46 Luna (Sag) Tri [Ari] Uranus 
Luni 8- 8-2011 2:14 Luna (Sag) Sex (Lib) Juno 
Luni 8- 8-2011 5:18 Venus (Leo) Sex (Lib) Saturn 
Luni 8- 8-2011 10:38 Sun (Leo) Tri (Ari) Lilith 
Luni 8- 8-2011 12:13 Mercury [Vir] --> Leo 
Luni 8- 8-2011 16:59 Mercury [Leo] Opp [Aqu] Neptune 
Luni 8- 8-2011 17:08 Luna (Sag) Sex (Lib) Saturn 
Luni 8- 8-2011 18:15 Luna (Sag) Tri (Leo) Venus 
Luni 8- 8-2011 21:38 Luna (Sag) Tri (Ari) Lilith 
Luni 8- 8-2011 22:22 Sun (Leo) Tri (Sag) Luna 


Aflat în mersul său retrograd de câteva zile, Mercur trece acum în Leu şi la puțin 
timp de la această schimbare de vibraţie îl întâlneşte pe Neptun într-o opoziţie, prea 
curând de pe 29 iulie când cele două s-au întâlnit în aceeaşi ipostază. 

Tot azi Venus şi Saturn împlinesc un sextil, Soarele şi Lilith un trigon la fel şi 
luminariile. La toate acestea se mai poate adăugă careul din ce în ce mai larg pe care 
Soarele, cu Venus alături, îl împlineşte cu Jupiter, ceea ce va aduce zilei o notă mai puţin 

plăcută în care evenimente de factură personală ies fără voia făptaşului pe spaţiul public şi 
aduc o lezare a imaginii şi o deviere de la scopul pentru care au fost intenţionate. 

Prima parte a acestei zile ni se va înfăţişa ca un joc, în care două fetiţe zglobii şi 
vorbăreţe îşi atribuie roluri de zeițe şi trec pe la fiecare din grup cu o steluţă în vârf 
preschimbându-şi interlocutorii în diverse animăluţe, aşa după cum le vin lor în minte. 
Până la un punct acest joc este cât de poate de firesc şi normal, specific vârstei prin care se 
pot lega prietenii trainice şi pot pune copilul în faţa unor dificultăţi după gradul de 
maturitate şi nivelul său de înţelegere. În a doua parte a zilei acest joc devine serios şi 
preschimbarea partenerului de joacă într-un animal imaginar se transformă într-o poreclă 
(etichetă) pe care grupul este dispus să i-o atribuie acestuia toată viaţa. Vedem cum dintr- 
o întâmplare de-a dreptul inocentă, lipsită de pericol şi care s-a declanşat şi prin intenţia 
incipientă a participanţilor, se ajunge la o situaţie extrem de neplăcută în care, în 
aparenţă, nimeni nu este de vină. 

Acesta pare să fie începutul, o glumă, o invitaţie, o formă de destindere pe care 
nimeni nu ar putea să o vadă ca fiind cauzatoare de complicaţii. În realitate, toţi cei care 
participă la eveniment vin acolo cu intenţia de a lăsa în urmă greutatea lipsei de 
comunicare, predispusă de retrogradarea lui Mercur ce ne doboară azi, şi doresc să iasă 
din stres, din tensiune şi din griji aşa cum ştiu mai bine. Problema este ca nefiind consens, 
nu este nici coordonare şi nicio formă de armonie nu pare să-i mulțumească până când 
stresul, ce le tensionează musculatura abdominală şi le strânge ochii de-i face cât o linie, 
nu se eliberează. 

Greutățile materiale, tulburările de factură emoţională sau de natură socială 
(probleme cu serviciul sau, mai exact, cu funcţia) sunt aduse din zona săptămânii 
anterioare în centrul atenţiei pentru că, având alt auditoriu, ni se pare că este şi mai 
competent. În felul acesta, ne oferim în continuu dovezi de dezamăgire, exemple negative 
pe care să ni le repetăm de-a lungul întregii săptămâni şi să ne amplificăm şi mai mult 
stresul şi neîncrederea. Când beneficii Venus şi Jupiter sunt în careu, Fortuna ne tot 
înconjoară şi ne tot ocoleşte pentru că până şi ea ne vede urâţi, cu părul vâlvoi şi 
bosumflaţi, iar noi, în acest cerc vicios, nu prea ştim cum să procedăm. 

Astfel, în a doua parte a zilei, elementul surpriză pare să ne acapareze cu totul. După 
ce Mercur şi Neptun îşi împlinesc opoziţia, Luna intră într-un registru benefic şi suntem 
tentaţi să ne încercăm norocul în orb, într-un risc total, ca şi cum nu mai contează pe cine 
supărăm, ce ni se mai întâmplă, ce mai pierdem sau ce mai încasăm, măcar ne rămâne vie 
speranţa într-o schimbare pozitivă. Această amplitudine este cât de poate de corectă şi 
benefică şi aproape că ne face să ne bucurăm de lucruri mici şi mărunte şi să reuşim 
cumva să-i vedem pe cei din jur aşa cum erau ei în primele ore ale dimineţii şi să gândim 
despre ei la fel. 

Prin urmare, prima zi a săptămânii ne aduce o tentaţie în faţa căreia nu se poate 
rezista. A mânui un instrument sau a deschide o carte, a apela un cunoscut la telefon, a 
face o programare este tot una cu a suna la o oră târziu la o emisiune de scandal şi a face 
audienţă prin limbajul trivial şi picanteriile împărtăşite. Acest lucru va fi greu de înţeles 
chiar şi în dimineaţa acestei zile când totul va fi calm şi liniştit şi când nici măcar 
amintirea unei săptămâni dificile, cum a fost cea care tocmai s-a încheiat, nu ne strică 
starea bună. 

Partea bună pe care o vor avea evenimentele de vârf ale acestei zile vin cu faptul că 
toţi, chiar dacă ne ciocnim ca bilele de bowling, suntem în aceeaşi stare şi că disputele nu 
vin din diferenţele de opinie, aşa cum s-ar crede, ci din faptul că oamenii nu reuşesc să se 
situeze pe canalul comun de comunicare, adică vorbesc pe rând şi se înţeleg separat. 

Recomandarea pentru această zi este aceea de a nu lua în sens personal nimic din 
ceea ce vine spre noi, oricât de real ar putea fi. Azi este ultima zi a ciclului draconitic şi cu 
toţii suntem obosiţi de ceva invizibil ce ne tot chinuie. 

Marţi, 9 august 
Marti 9- 8-2011 6:51 Luna (Sag) Con [Sag] Node 
Marti 9- 8-2011 7:29 Mars (Can) Tri [Pis] Chiron 
Marti 9- 8-2011 19:33 Mars (Can) Squ [Ari] Uranus 
Marti 9- 8-2011 22:20 Luna (Sag) Tri [Leo] Mercury 
Marti 9- 8-2011 23:24 Luna (Sag) Sex [Aqu] Neptune 
Marti 9- 8-2011 23:37 Luna (Sag) --> Capricorn 


Ultima zi de Săgetător (Luna în Săgetător) este o zi în care energia fizică pare să se 
întoarcă împotriva individului. În mod cu totul şi cu totul firesc, atunci când Uranus şi 
Marte sunt în careu sistemul neurovegetativ trimite semnale neclare, adică simţim şi nu 
ştim ce, ne îngrijorează sănătatea şi nu înţelegem ce anume sau pentru cei care, dintr-un 
noroc, nu au avut până acum parte de afecţiuni, o formă de energie în picioare, în mâini, 
un fior în tot corpul care îi pune să se mişte să se ferească de lumină, să caute în locuri 
ascunse, să-şi satisfacă o curiozitate nepotrivită contextului, să se arunce într-un demers 
riscant şi periculos pe care în alte perioade nu l-ar face atât de uşor. La această 
predispoziţie intervenind şi Luna din Săgetător, adică dorinţă de aventură, nevoia de 
spaţiu, de extindere, de deplasarea spre o destinaţie ce nu este atinsă uşor, pare să 
întregească tabloul pe care l-ar construi un astrolog dacă s-ar lua numai după ceea ce vede 
pe cerul acestei zile. 

Marte ridică însă un trigon cu Chiron şi această variabilă introdusă în ecuaţie 
schimbă tonul vocii, direcţia de mers şi chiar calitatea şi motivaţia deplasării, încurajându- 
ne să ne întoarcem la locurile pe care ochii şi sufletul ni le cer de mult timp. Apropierea de 
casa părintească, de bucuriile copilăriei, de găvanele de dulceaţă, ca în „La Medeleni”, de 
cireşele pe care le fură Ionică şi de caprele cele râioase ale Irinucăi, toate aceste elemente, 
ce în ochii celorlalţi nu au pic de însemnătate, pentru cel care le-a trăit sunt acum surse de 
bucurie şi armonie. 

Legătura dintre Marte din Rac şi Chiron din Peşti este însă de bun augur şi pentru 
marile grupuri de oameni, pentru ştiinţă, pentru arheologie, pentru cei care doresc să 
găsească în locuri inaccesibile dovezi ale originilor lor, exemple de cultură şi de dezvoltare 
pe care nimeni până acum nu le-a gândit şi nici interpretat în felul acesta. 

Iată cum 2011 va deveni neobişnuit şi prin acest aspect al reînnodării legăturilor 
dintre statele surori care au fost în conflict, de redescoperire a trecutului, de iertare a ceea 
ce s-a întâmplat, de împăcare cu părinţii, fraţii, de îngroparea securii şi intrarea într-un 
nou registru al relaţiile personale sau diplomatice. 

Nu este de mirare că toate acestea se ridică la orizont când Luna şi Capul Dragonului 
trec prin conjuncţie, când încă este activă crucea cosmică pe semne cardinale între 
Uranus-Marte-Junon şi Pluton şi când Saturn-Luna şi conjuncţia Soare-Venus formează la 
limita superioară a toleranţei un triunghi minor, cu Saturn focar, care vor lăsa o undă de 
mister asupra evenimentelor, convingându-i pe oameni că sacrificiile au trecut şi că, 
schimbând nivelul, bătând pasul înapoi ca semn de prudenţă nu înfrângere le oferă 
acestora o formă de libertate mult mai mare decât dacă ar fi riscat să-şi menţină nivelul. 
Ceea ce nu este în regulă vine din comparaţia inerentă pe care omul lucid o va face cu 
devizele săptămânilor anterioare. Nu va şti dacă a trecut criză, dacă până la urmă noi, cei 
din acest capăt al lumii suntem afectaţi, dacă e bine sau dacă e rău, dacă suntem sau nu 
sănătoşi, dacă medicamentul care îl face pe individ să se simtă bine îi este benefic sau doar 
îl minte, dacă tratamentul îi este potrivit sau doar îi prelungeşte suferinţa într-un ton mai 
blând, dacă lucrurile chiar vor fi aşa cum le-a crezut sau cum i s-a spus. 

Hm, nimeni nu poate şti! Nici chiar astrologii, nici chiar profeţii nu pot anticipa care 
va fi viitorul atunci când într-o dinamică socială atât de amplă sunt implicate atâtea 
elemente personale, atât de multe structuri personale alimentate de voinţă şi ambiţie. 
Sunt prea multe variabile, prea mult liber arbitru folosit fără un deziderat, fără un scop, 
fără o finalitate, doar de dragul de a menţine un bine bolnav, cel care a fost până acum, 

sau de a schimb structura pentru a aduce alt bine, unul nou, despre care nu ştim încă 
nimic. 

Oameni cu acelaşi nivel de înţelegere, cu aceeaşi forță şi poate chiar acelaşi nivel de 
cunoaştere depun eforturi pentru a menţine în viaţă cele două structuri peste care anul 
2011 se suprapune. În felul acesta, anticiparea evenimentelor trebuie să includă şi această 
componentă a voinţei personale, a liberului arbitru, chiar dacă acum este folosit pentru a 
nega, menţine falsul în viaţă, pentru a consuma din energia de grup nu pentru evoluţie, ci 
pentru confort. 

9 august ne aduce astfel o nouă formă de conflict: să procedez şi eu ca persoană „x” 
sau să merg mai departe? Între a privi în trecut şi a ne împlini dorinţe pentru care am fost 
în stare de muncim atât de mult şi a schimba nivelul de înţelegere considerând că dorinţa, 
cea care ne-a animat până acum, nu a fost decât un mijloc de a ne motiva efortul, nu 
scopul în sine, este o prăpastie adâncă, cea a deziluziei şi a depresiei. Careul lui Marte cu 
Uranus, împlinit azi va activa crucea cosmică de pe semne cardinale şi ne va oferi termene 
limită, viziuni de ambele tabere, adică ne va arăta lumina de la capătul tunelului. 

Este greu de anticipat dacă după ce se termină tunelul va mai fi ceva, dacă drumul pe 
care am ales să mergem ne este benefic ori nu, dar cu certitudine cel care şi-a înţeles 
încercările, chiar dacă nu le-a luat în seamă va şti pe ce drum a apucat. 

Prin urmare, 9 august este o zi de iniţiativă, de abandon sau de amândouă, moment 
în care suntem invitaţi să ne decidem asupra unui plan, proiect, dacă pornim sau nu într-o 
vacanţă, dacă renunţăm la planurile pe care ni le-am făcut pentru a ne întoarce la locul 
copilăriei, la visurile pe care le aveam în trecut, la locurile misterioase pe care le-am dorit 
aproape, la prietenii mai vechi, la parfumul misterios al însemnărilor de demult sau la 
albumul de fotografii. 

Cei care sunt puţin tulburaţi de evenimentele săptămânii anterioare şi nu au reuşit să 
se detaşeze de ele pornesc în această zi şi în nou ciclul draconitic cu negaţie, cu patima 
eşecului, cu teama de a nu fi înşelaţi, păcăliţi, furaţi sau indugi în eroare de un apropiat, 
asociat, cunoscut pentru a depinde de aceştia şi a construi în felul acesta o relaţie 
păguboasă. 

Pe acest tip de negativitate se poate activa o uşoară invidie față de cei care se 
integrează bine în planul social, faţă de cei care privesc multe din evenimente cu 
maturitate şi le selectează drastic, fără a lua nimic în sens personal. Procedând aşa nimic 
nu le va plăcea, nimic nu le va veni pe gât şi dacă vor fi obligaţi, conform serviciului, să 
execute un control, vor fi cât se poate de subiectivi şi vor reuşind să întruchipeze acele 
structuri pe care cei mai mulţi dintre noi le vrem schimbate. 

Recomandarea pentru această zi este aceea de a fi sinceri cu sine. S-ar putea ca în 
încercarea de a gusta din sinceritate mai mult decât până acum să spunem adevăruri care 
ne vor leza. Nu este greşit şi nu vor lăsa urme pe viitor, ci doar ne vor întări convingerea că 
prin sinceritate se trăieşte eficient, chiar dacă uneori este dureros sau trist. 

Miercuri, 10 august 

Miercuri 10- 8-2011 6:34 Luna (Cap) Sex [Pis] Chiron 
Miercuri 10- 8-2011 7:14 Luna (Cap) Squ [Ari] Uranus 
Miercuri 10- 8-2011 7:53 Luna (Cap) Opp (Can) Mars 
Miercuri 10- 8-2011 9:07 Luna (Cap) Squ (Lib) Juno 
Miercuri 10- 8-2011 9:08 Luna (Cap) Con [Cap] Pluto 
Miercuri 10- 8-2011 10:07 Pluto [Cap] Squ (Lib) Juno 
Miercuri 10- 8-2011 10:55 Venus (Leo) Tri (Ari) Lilith 
Miercuri 10- 8-2011 17:18 Luna (Cap) Tri (Tau) Jupiter 
Miercuri 10- 8-2011 23:33 Luna (Cap) Squ (Lib) Saturn 


Careul lui Junon cu Pluton aduce azi o nouă etapa a crucii cosmice pe semne 
cardinale şi ne lasă în urmă un gust amar pentru că se suprapune peste un aspect benefic, 
trigonul Venus-Lilith, care încearcă să repare unele din neajunsurile pe care le considerăm 
de primă importanţă. 

Până la 10:07, când Pluton şi Junon ating momentul maxim al unghiului, Luna, abia 
intrată în Capricorn, se luptă cu sentimentul de neapartenenţă şi pregăteşte un teren 
nefertil relaţiei malefice dintre cei doi aştri implicaţi în careu. La rândul ei are de trecut 
prin careul cu Junon şi implicit conjuncţia cu Pluton, prin careul cu Uranus şi sextilul cu 
Chiron, dar şi prin opoziţia cu Marte, plasându-ne într-o zonă a conflictelor percepute cu o 
maximă luciditate, ca şi cum am fi operaţi fără anestezie şi pe lângă întreaga paletă de 
trăiri mai avem parte şi de un spectacol vizual special. 

Relaţia dintre Pluton şi Junon, aşa cum se prezintă acum, aduce în ecuaţie 
complicaţii noi pe probleme vechi. Nu se va pune problema doar a vorbelor, a 
conversaţiilor scăpate de sub control, ci şi a nevoii de a obţine de la un apropiat un avantaj 
suficient de solid pentru a compensa lipsa de suport social pe care o traversam acum cu 
toţii. Pentru că Venus şi Luna neagră se dau bune prietene din zodii Leu şi respectiv 
Berbec, o formă de nesăbuinţă pare să ne învăluie şi să ne expună la riscul de a pierde din 
vedere detalii importante. Se va considera că acţiunea directă, în forţă, este cea mai 
eficientă, că recunoaşterea titlului, a diplomei, a studiilor, a proiectului sau acceptarea 
unei cereri, fie ea şi cu caracter temporar, reprezintă finalitatea demersului şi împlinirea 
cea mai mare pe care ne-o poate oferi acum contextul astral. Din păcate, dacă vom ajunge 
să ne limităm la acest mod de a percepe lumea şi viaţa vom da dovadă de superficialitate, 
chiar dacă o parte dintre probleme vom reuşi să le soluţionăm, chiar dacă prin efort 
numele personal va fi auzit, remarcat, descoperit şi apreciat. 

Cei care se vor împăca acum cu aceste valuri de succes, vor pierde din vedere că sunt 
în faţa unor sarcini şi mai mari, că împreună cu noii asociaţi, cu noua postură, cu noua 
imagine, cu noile deschideri şi relaţii vin şi noi responsabilităţi care vor fi dificil de 
împlinit fără un consum interior puternic. 

Fiecare are însă de ales cum îşi trăieşte viaţa şi nimeni nu este vinovat că se consumă 
în plăceri personale diferite de ale celorlalţi, dar în mod sigur persoana în cauză la finalul 
anului, în preajma zilei de 7 noiembrie, când Pluton şi Junon vor trece printr-un sextil şi 
când vor înţelege că asocierile de acum au însemnat un compromis ce nu mai poate fi 
schimbat, că, intraţi deja pe un drum, va trebui să mergem pe el fără a mai devia, vom trăi 
regrete adânci. 

În acelaşi registru de fapte, însă pe un alt plan al existenţei, Venus şi Lilith, azi în 
trigon, aduc o soluţie problemelor ce s-au consumat în preajma zilei de 14 iulie, însă ne va 
fi greu să separăm problemele pentru că şi în 14 iulie cerul ne indică tensiunea nu a unei 
cruci cosmice, aşa cum se întâmplă acum, ci a doua. 

Spre seară, când spiritele se mai temperează, când tensiunile ce ne vin din fapte se 
mai domolesc, ne rămân doar spiritul critic, tendinţa de a nu accepta drept adevărat ceea 
ce ne-a speriat peste zi şi vom avea tendinţa de a căuta în jur vinovaţii. Luna şi Saturn, 
prin careul pe care îl vor împlini cu puţin timp înaintea miezului nopţii, ne aduc 
problemele şi grijile în somn şi prin acesta spre spaţiul zilei de mâine. Această doză de 

negativitate, chiar dacă se va materializa printr-o relaţie încordată, cu sau fără cauze clar 
definite, ne poate aduce dureri de spate, de ochi, tulburări ale sistemului circulator sau 
dureri ce se mişcă haotic prin corp fără a avea o cauză clară. 

Prin urmare, 10 august este o zi de decizie. Suntem azi invitaţi să ne gândim la 
perspectiva următoarelor luni, la cea a următorilor ani fără să ne stabilim un plan clar, cu 
etape clare, ci doar ne gândim. Din acest gând nu se poate naşte ceva constructiv pentru că 
el se va amesteca destul de mult cu ceea ce ni s-a întâmplat cu aproximativ o lună în urmă, 
în preajma zilei de 14 iulie, când Venus şi Lilith au trecut prin careu. Acum vrem să 
înţelegem şi să iertăm ceea ce a fost atunci şi pentru că timpul a trecut, şi pentru că datele 
problemei sunt acum altele, dar şi pentru că, fiind încă sub imperiul tulburărilor de 
comunicare şi înţelegere cauzate de mersul înapoi a lui Mercur, nu le mai vedem şi nici 
judeca aşa cum am făcut-o atunci. lertând sau trecând cu vederea constată că nu schimbă 
cu nimic situaţia, ca nevoile merg în acelaşi registru, că face asta pentru un confort 
interior, pentru a se linişti conştiinţa, nu pentru a-şi rezolva probleme. În felul acesta, 
multe din dilemele acestei zile, din registrul psihoemoţional merg spre credinţă, pedeapsă, 
viaţa de apoi, voinţă divină. Omul, cel care îşi ispăşeşte o greşeală, prin careul lui Pluton 
cu Junon, situându-se în postura de a căuta răspunsuri pentru relaţiile sale, pentru tipul 
de experienţă pe care îl parcurge, are tendinţa de a judeca dreptatea divină şi de a o situa 
în afara cazului său particular. Consider eronată această înclinaţie şi chiar dacă ea îl atrage 
pe individ în această capcană, această convingere nu este construită acum, ci este doar 
adusă la lumină prin ceea ce ni se întâmplă azi. Chiar şi dacă sufletul se linişteşte sau chiar 
dacă ne vom izola ori sustrage din faţa tentaţiilor ori încercărilor de acum, spre seară 
mintea va fi aspră cu cei din jur, învinuindu-i pentru ceea ce nu au făcut perfect, pentru a 
ascunde imperfecţiunea celui care acuză. 

Recomandarea pentru această zi este o invitaţie, aceea de a ne aminti proverbul 
evreiesc „Să nu laşi să cadă noaptea peste mânia ta!”. 


Joi, 11 august 
Joi 11- 8-2011 4:22 Luna (Cap) Squ (Ari) Lilith 
Joi 11- 8-2011 8:14 Mars (Can) Opp [Cap] Pluto 


A treia etapă a crucii cosmice ne aduce Luna în careu cu Lilith şi Marte în faza de 
opoziţie cu octavă sa superioară, Pluton. 

Dacă ar fi să luăm în calcul doar aceste aspecte, ziua ar trebui să ne ofere ipostaze la 
fel de dificile ca şi cele din zilele anterioare, doar că se va desfăşura într-un rit alert, cu mai 
puternică implicare emoţională şi vizând mai curând familia, integritatea personală decât 
imaginea socială sau cariera. În felul acesta, se poate vorbi despre impulsuri agresive care 
susţin lipsa de moralitate sau simpatie, care duc spre greşeli majore săvârşite faţă de un 
apropiat sau care pot să afecteze atât de mult propria persoană încât cel în cauză să-şi 
amintească în timp cu tristeţe de această zi. Totul este făcut prin obsesie şi pentru a 
întreţine o fixaţie, pentru a răni şi a produce plăcere din asta, indiferent de motivaţie. Că 
se merge de la a ne bucura de răul altuia, chiar dacă nu l-am produs în mod direct sau că 
intenţionam să rănim prin cuvânt sau chiar în față pe cineva care ne-a provocat răni 
similare, în preajma zilei de 11 aprilie când cele două planete s-au întâlnit în careu totul se 
ghidează după o tensiune şi îl duce pe individ spre fatalitate. Luând în calcul că Lilith se 
află încă în Berbec, zodia pe care o tranzita Marte la ultimul careu cu Pluton, ne face pe noi 
să ne aducem uşor aminte de ceea ce s-a întâmplat în acea perioadă şi să considerăm că 
modul în care suntem motivaţi să acţionăm este o formă de dreptate. 

Totuşi, este important să luăm în calcul că Marte, fiind în cădere, forţa sa este 
diminuată şi că, dacă va leza grav aşa cum se întâmplă când se opune lui Pluton, semnele 
de apă vor fi cel mai mult afectate, însă, în general, căderea sa îi mai toceşte din coli şi din 
gheare şi cel mult poate speria prin umbra imensă pe are o ridică pe clădire la răsăritul 
Lunii. Marte în cădere îşi întoarce agresivitatea către sine, lezând propria fiinţă prin 

îndoială şi lipsă de încredere. La polul celălalt se vor situa cei care îşi neagă felul de a fi ori 
dezvolta un comportament prin care să-şi confirme sieşi cât sunt de puternici şi că ceea ce 
ştiu ei despre sine este fals. Aşa după cum se observă, pe acest context omul acţionează 
pentru că nu crede în sine şi doreşte să-şi confirme că neîncrederea sa este perfect 
justificată. Ce putem face într-un context în care suntem invitaţi să dovedim să putem face 
ceea ce ştim, pentru că ne-am convins de atât vreme, că nu putem? 

Aici intervine o variabilă greu de folosit, dar se pare că este singura noastră şansă: 
Lilith în trigoanele ei active încă pe care le ridică cu Soarele şi Venus. Pe semne de foc 
suntem prima dată tentaţi să ne gândim că şansa ne vine printr-o cultivare a 
personalităţii, să ne arătăm că suntem aşa cum credem că suntem şi totul va fi bine. Exact 
asta este problema! Având un unghi încă activ între acestea, ce va acţiona în backgroundul 
zilei, vom fi tentaţi să alegem calea cea mai uşoară şi cum Racul, atunci când îşi neagă 
calităţile, doreşte să preia din calităţile celorlalţi care au fost verificate şi au trecut testul 
timpului şi eficienţei, ne va îndemna să fim curajoşi, impulsivi, isnoranţi cu sentimentele 
celorlalţi, să inspirăm putere şi detaşare, să muncim mai mult, dar să părem relaxaţi şi 
destinşi ca şi cum plăcerea este cea care ne istoveşte, nu teama de sărăcie, renunțare sau 
eliminare şi nu vom acorda deloc importanţă realităţii imediate. 

Realitatea imediată, pentru acest context astral, vine din aspectul fizic. Culoarea 
pielii, a părului, rozul din obraz, sănătatea dinţilor, poziţia corectă a coloanei vertebrale, 
gradul de purificare a aparatului digestiv sunt câteva elemente care ne vor da de gol în faţa 
celorlalţi că doar bravăm şi că nu suntem aşa cum încercăm să convingem. Bariera va fi 
mai evidentă în cazul celor care nu ştiu să-şi asculte corpul, nu înţeleg semnalele pe care 
acesta le lansează şi chiar dacă le înţeleg le încadrează greşit. 

Azi este admisă şi folosirea avantajelor pe care le implică aspectul fizic, fără a obţine 
efecte negative, fără a zdruncina karma. Cu toate acestea, tocmai pentru că este un plan de 
rezervă, nu îndemnul principal al zilei, vom fi uşor temători în a face aşa ceva. 

Cei mai avantajaţi vor fi cei intuitivi, care ştiu să asculte informaţia astrală şi să o 
integreze în acest plan, care pot emite forme-gând puternice şi în felul acesta pot construi 
o atmosferă plăcută pentru cei care nu s-au regăsit încă. 

Prin urmare, 11 august este o zi de motivaţie. Că suntem în regulă faţă de propria 
fiinţă sau că vom caută prin tot ce facem să fugim de ceea ce ne doar sau ne supără, nu are 
importanţă. Ceea ce este important acum vine din ceea ce ni se pare secundar. Întregul 
context al anului, dar în special cel al lunii august este agresiv, şi nu vom fi mai câştigaţi 
dacă, privind în jur, ajungem să credem că totul este real. Ceea ce vine spre noi azi ne va 
oferi dovada că dincolo de ceea ce este foarte evident şi imbatabil, dincolo de ceea ce 
atrage atenţia şi pe care ochiul se opreşte prima dată, există ceva magnific, sublim care ne 
încântă prin frumuseţe, eleganţă şi plăcere. În tot acest dezastru, în toată această nebunie 
găsim un moment, o ipostază ce poate fi întruchipată de o situaţie sau personificată de un 
apropiat care ne va da putere şi ne va tămădui rănile despre care nu am spus nimănui. 

11 august este ziua care ne aminteşte de minunatele cuvinte ale Fericitului Augustin 
„Există în noi ceva mai adânc decât noi înşine!”. Azi putem să privim în altă parte şi să nu 
luăm în seamă ceea ce se consumă în familie sau pe spaţiul public pentru a ne ţine departe 
de tristeţe. 

Vineri, 12 august 
Vineri 12- 8-2011 5:06 Mars (Can) Squ (Lib) Juno 
Vineri 12- 8-2011 6:49 Luna (Cap) --> Aquarius 
Vineri 12- 8-2011 14:34 Luna (Aqu) Sex [Ari] Uranus 
Vineri 12- 8-2011 17:59 Luna (Aqu) Tri (Lib) Juno 


Împlinim şi depăşim azi ultima etapă a crucii cosmice cardinale prin careul pe care 
Marte şi Junon îl desăvârşesc, lăsându-ne impresia unei desprinderi de ceea ce am sperat 
cel mai mult şi risipindu-ne visurile pentru care nu am depus prea mult efort. Relaţia 
dintre cele două planete dispuse în careu şi Luna aflată toată ziua de ieri în Perioada fără 
direcţie, va face ca acest aspect să treacă neobservat. Pentru astrologi însă asta atrage un 
semnal de alarmă că tensiuni şi mai mari tind să treacă în subteran, să se mute în alte 
sectoare, să fie transferate într-o zonă din care nu se aşteaptă nimeni să izbucnească ceva. 

Atunci când Marte şi Junon sunt în careu dorinţele ne distrag atenţia de la activităţile 
zilnice, reuşind să ne răscolească atât de mult încât să nu ne mai recunoaştem înclinații, 
meseria, să rupem contracte de colaborare, să refuzăm orice formă de parteneriat pe motiv 
ca niciodată nu ne-am dorit să facem asta şi că, brusc, ne simţim conştiinţa afectată de 
fapte care nu ne reprezintă. Indiferent că acestea acţionează pe spaţiul public sau pe cel 
personal, ceea ce vor schimba va însemna o ultimă etapă al transformării pe care întreaga 
săptămână a adus-o asupra noastră. 

Luna, trecând în Vărsător, va produce schimbări majore de înclinaţie şi mod de 
gândire. Ceea ce vom recepționa, ceea ce vom vedea, auzi sau simţi din jur va face parte 
dintr-o gamă de trăiri şi acţiuni menite să ne atenueze impactul cu evenimentul care se va 
consuma în a doua parte a zilei, spre seară. Ridicând un trigon cu Junon şi un sextil cu 
Uranus în direcţia sa de mers, Luna, prin trecerea ei prin Vărsător, va limpezi gândurile şi 
ne va oferi argumente puternice, forţa şi mijloace stabile pentru a rezista efectelor 
tensiunilor anterioare. 

Prin aceste unghiuri se va pune problema unor discuţii, a unor informaţii, a analizării 
unui mesaj sau a descifrării unui cod şi prin asta să se stabilească partitura, zona în care 
vom acţiona şi faţă de cine. Fiind în aplicaţia careului Lună-Jupiter, dacă ne referim la 
marile zone de influenţă ale lumii, seara zilei de 12 august ne va strecura şi informaţii false 
despre împărţirea zonelor de interes, despre configurarea puterii sau despre pierderile pe 
care le vom comporta. Mulţi vor considera însă că totul este un circ ieftin, că opinia 
publică se distrează jonglând cu informaţiile fără să se preocupe prea mult care dintre ele 
sunt adevărate şi care sunt false. 

Paradoxul abia aici intervine: deşi ziua împlineşte careul Marte-Junon, un braţ al 
crucii cardinale, Uranus, de pe alt braţ, ridică un aspect major cu Luna, la fel şi Junon, 
ceea ce o transformă pe aceasta în planetă mediatoare şi fiind un aspect cu o planetă din 
afară crucii, ea devine şi purtătoarea soluţiei majore pe care crucea cosmică o prezintă 
acum, în această ultimă etapă. Adică, deşi prin careul Marte-Junon vom considera că 
tensiunea relaţiilor, că tulburarea pe care o vom traversa în urma deciziilor de viaţă la care 
luăm parte, reprezintă cea mai mare problemă a zilei, în realitate, nesiguranța care ne 
determina să luăm aceste decizii şi nu hotărârea în sine, constituie impasul pe care cerul 
acestei zile ni-l construieşte. Cu alte cuvinte „ai grijă în cine loveşti, că nu ştii cine ţipă” şi 
prin acest ocol karmic, prin această deviaţie de la ceea ce ne apare în mod direct, întregul 
context astral ne va deplasa spre subteran. Dacă Marte, ca personaj principal, nu ar fi fost 
în cădere, retenţia, interiorizarea, atracţia către o zonă a întunericului, către o viaţă de 
noapte, către un proces ce nu se desfăşoară în văzul tuturor nu ar fi fost posibile. 

Prin urmare, 12 august ne va oferi indicaţii preţioase referitoare la direcţia spre care 
ne vom îndrepta. Dacă până acum ceea ce am aflat a luat mai curând forma informaţiei 
acum evenimentele par să fie decisive. Suntem obligaţi să decidem într-un anumit fel, în 
cele mai multe din cazuri în mod neplăcut, dar constructiv. Ceea ce ne va deranja va fi însă 
modul cum vom fi integrați în aceste decizii. Având un Marte în cădere nu este cazul să ne 

aşteptăm la respect, chiar dacă Luna mediază printr-o varietate de forme şi modalităţi de 
exprimare aceste evenimente, şi tocmai de aceea este indicat să privim puţin dincolo de 
perspectiva acestora. 

A ne elibera brusc de durere, chiar dacă am alimentat ani de zile cauza care o 
produce acum nu înseamnă că ne şi vindecăm. Regenerarea, în această perioadă de efort, 
dacă se face sub îndrumarea unui terapeut sau a unui medic competent va fi lentă, sigură, 
dar în neconcordanţă cu ceea ce ne aşteptam. Ne-am făcut prea multe speranţe visând la 
forme alternative, sperând că o ființă înzestrată va interveni şi ne va oferi ceea ce ne 
trebuie, iar acum va trebui să ne confruntăm cu acea parte iluzorie a gândului. 

Indiferent că este vorba despre vindecare, un demers social de redresare a unei 
afaceri, reechilibrarea bugetului familiei, de împărţire a bunurilor, de atenuare a efectelor 
schimbărilor sociale pe care le traversăm, efortul credinţei, aplicarea convingerilor, 
dezvoltarea unui sistem propriul de înţelegere şi aplicare a propriilor valori sunt cele care 
ne vom pune la încercare. 

Chiar dacă datele spun altceva, nu societatea este de vină pentru ceea ce ni se 
întâmplă, nu americanii, nici chinezii şi nici organizaţiile oculte. Fiecare este vinovat 
pentru ceea ce a visat că poate obţine prin aspirații false. 

Recomandarea pentru această zi este aceea de a medita la cuvintele Părintelui 
Arsenie Boca: „Nouă toate necazurile ne vin de la greşeli, nu de la Dumnezeu. El numai le 
îngăduie şi spală cu ele vinovăţiile noastre.” 


Sâmbătă, 13 august 
Sambata 13- 8-2011 1:19 Luna (Aqu) Squ (Tau) Jupiter 
Sambata 13- 8-2011 7:59 Luna (Aqu) Tri (Lib) Saturn 
Sambata 13- 8-2011 13:03 Luna (Aqu) Sex (Ari) Lilith 
Sambata 13- 8-2011 15:12 Sun (Leo) Tri [Sag] Node 
Sambata 13- 8-2011 20:23 Luna (Aqu) Opp (Leo) Venus 
Sambata 13- 8-2011 21:25 Luna (Aqu) Sex [Sag] Node 
Sambata 13- 8-2011 21:58 Sun (Leo) Opp (Aqu) Luna (Full Luna) 


Depăşind momentul careului Lună-Jupiter, intrăm într-un con pozitiv. Pentru ce în 
general noaptea este rezervată pentru odihnă, chiar dacă unii preferă să înceapă acest 
moment după miezul nopții, elementele ce vi din careul Luna-Jupiter (deficitul de 
încredere, setea excesivă de apă, băuturi diverse, de bani sau acumulări, înclinația spre 
abuzuri etc.) se vor situa la cotele minime în aga fel încât multe dintre acestea le vom 
experimenta în timpul somnului. Se pare că este o variantă cât se poate de corectă pentru 
că ziua va fi dominată de trigonul Soarelui cu Capul Dragonului, implicând în acest unghi 
şi planeta Venus, ce îşi va perfecta aspectul pe spaţiul zilei de mâine. 

În absenţa unei risipiri a sentimentelor, a lipsei de coordonare, a înclinaţiei spre 
autoindulgenţă sau credulitate, aspecte ce se pot citi din opoziţia Luna-Venus, întreaga zi 
va aduce la cote ridicate sentimentul de împlinire, de prietenie, de curaj. Impulsul, dublat 
de aspectul de Lună plină, ne face să ne spunem mari adevăruri în glumă, să ne tachinăm 
şi să nu ne deranjeze acest lucru, să trecem printr-o dispută şi la câteva minute după aceea 
să ne reluăm conversaţia ca şi cum nimic nu s-a întâmplat. 

Luna plină din Leu aduce anul acesta reverberaţii plăcute (se foloseşte drept locaţie 
zodia tranzitată de Soare pentru că Luna plină este doar o fază a Lunii, iar zodia Soarelui 
reprezintă pentru faza Lunii o încadrare în timp. Excesul de zel al unor astrologi de a pune 
faza Lunii pe zodia pe care aceasta o tranzitează vine dintr-o confuzie semantică şi apare 
ca strădania lui Vanghelie de a conjuga verbul „a fi” sau ca în celebra piesa a lui 
Mărgineanu „Mă iubeşte femeile”. Se înţelege oricum despre ce este vorba, dar dacă este 
să folosim terminologia în mod corect atunci vom spune „Luna plină în Leu”, că astrologia 
a auzit şi ea de omonime, iar cei care o folosesc nu trebuie să cadă în patima 
agramatismelor pentru a arăta că înţeleg şi ei unde se afla Luna şi de unde îi zâmbeşte 
Soarelui cu toată gura). 

Chiar dacă Luna este în Vărsător, sentimentele prin contur, se aşează după un plan 
pe care am tot încercat în zilele anterioare să-l implementăm. Că ne dorim să ne plimbăm 
toată ziua, să ne consumăm energia, să ne simţim bine sau să ne rezolvăm nişte probleme 
pe care anterior, obstrucţionaţi de planurile altora, nu am putut, totul se consuma în mare 
grabă şi cu mare consum energetic. Această fază a Lunii se dovedeşte a fi un generator de 
energie şi o sursă de idei. În felul acesta, vom căuta să copiem ceea ce se întâmplă în 
curtea vecinului, să îi reproducem, să imităm un procedeu şi să ne simţim bine în aceste 
haine noi, tocmai pentru că ne ascund îndoiala şi teama sub aparenţa eficienţei dovedită 
de cel de la care preluăm. 

Aplicând o simplă comparaţie a opoziţiei Soarelui din cele două momente majore ale 
zilei (trigonul Soare-Capul Dragonului şi Luna plină) se observă o legătură de tipul 
semnele de foc, în prima temă Soare-Venus şi NN în casele a IX-a respectiv I, iar în tema 
Lunii plină Capul Dragonului ocupa casa a IX-a, iar Soare casa a V-a. Conjuncţia Soare- 
Venus, ce se va împlini la grad perfect abia marţi, 16 august, este despărțită de cuspida 
casei a V-a, ceea ce va segmenta şansa şi norocul pe linii profesionale, pe abilităţi, pe 
categorii sociale, după cum este educaţia, după cum este mesajul primit din familie, dar nu 
oricum, ci pe linia maternă. Ceea ce se întâmplă acum este o formă de a spori fertilitatea, 
dar de a nu o folosi în scopuri comune, ci în creaţie, dezvoltare personală, rafinament 
spiritual sau elevarea modului de a gândi. 

Poziţia lui Venus pe axa Leu-Vărsător este celebră pentru uşurinţa cu care, cei ce 
beneficiază de aceste influxuri prin tema natală, îşi pot răni neintenţionat apropiații. 
Leziunile nu vin deci din dorinţa de a face rău, ci din nevoia de putere, din necesitatea 
extinderii spre zone din care persoana să-şi acumuleze forţa şi energia sa. Într-o 
transpunere hilara, imaginaţi-vă că vă treziţi dimineaţa şi la marginea patului vă întindeţi 
musculatura cu braţele lateral şi savurând momentul de destindere vă loviți cu forță 
partenerul care, dacă este sensibil, se alege cu o vânătaie de toată frumuseţea. Extinzând 
acest exemplu la nivelul social, momentul de extindere se realizează printr-o combinaţie 
între plăcere şi forţă. Nevoia de strălucire, de confort, de a avea bani, funcţie, statut, de a fi 
recunoscut, de a împlini aşteptările familiei, de a-şi împlini un vis din copilărie seamana 
mai curând cu o formă de ambiţie care nu ar putea veni din partea lui Venus din casa IV. 
În felul acesta, înţelegem că Venus din casa a IV-a este doar un receptor, un canal prin 
care se transferă ambiţii spre o zonă potrivită pentru a fi îndeplinite. Astfel, sentimentele 
devin un mijloc prin care ne mulţumim şi îi mulţumim pe ceilalţi fără să ne mai interesăm 
dacă nu cumva mulțumirea de acum implica şi suferinţa celor pe care în trecut i-am 
persecutat. 

Dispunerea soluţiilor pentru cele două tabere implică o raportare la aceste trăsături 
standard, la aceste îndemnuri pe care fiecare le va personaliza după cum le-au fost 
implementate educaţia, ambițiile sau speranţele prin buna creştere. În felul acesta, îi vom 
avea învingători pe cei care îşi vor privi imaginea crescând în ochii celorlalţi şi se vor gândi 
„Am ştiut eu că voi reuşi!”, iar în braţul celălalt al balanței eşecul le va şopti la ureche 
învinşilor „Doar mi s-a spus că nu voi reuşi!”. Acest contrast devine un element principal 
al acestei Luni pline şi el va lega identitatea familiei, grupului de apartenenţă cu 
disponibilitatea individului şi modul cum este el compatibil cu aceste directive. 

Prin urmare, 13 august este o zi de compoziţie. Mintea şi sufletul sunt acum în alertă, 
chiar dacă trupul, epuizat de atât de multe arsuri venite din partea crucii cosmice 
cardinale simte că nu mai poate ţine pasul cu ceea ce este îndemnat acum să facă. Pentru 
că starea psihică din timpul zilei va fi una potrivită pentru demersuri pe sectorul public, 
pentru a ne implica în fapte şi mai puţin în a vorbi despre ele, vom considera că orice 
bariera trebuie depăşită, că limitele impuse de oboseală sunt în mare parte înşelătoare şi 
au de-a face mai curând cu nevoia de stagnare, de a acumula rezultate obţinute de alţii, de 
a-şi revendica meritele altora sau foloase nemeritate. Factorul ambiţie va aduce explozia 
de putere, înclinația spre a acţiona în direcţia faptelor mari în aşa fel încât, sub impulsul 

faptei, vom pierde din vedere detalii, vom privi doar contextul, barca în ansamblu şi nu 
mai contează cei câţiva oameni care cad în apă la desprinderea ambarcaţiunii de mal. 

În felul acesta, în timpul desfăşurării, vom minţi că toate nu sunt decât pagube 
colaterale şi că în realitate beneficiarii rezultatelor finale vor fi mult mai numeroşi decât 
cei care s-au pierdut pe parcurs. 

Petru succesul personal, pentru orgoliul personal îndemnul acestei zile este cât de 
poate de benefic şi stimulator, însă el trebuie aplicat în absenţa compătimirii. Minciunile, 
indiferent că sunt îndreptate spre a ne susţine convingerea sau a atenua opoziţia venită 
din partea celorlalţi, vor acţiona în viitor prin efectul lor coroziv deposedându-ne relativ 
repede de ceea ce intenţionam să ne adjudecăm azi prin forţă. 

Ceea ce trebuie înţeles din această zi este că dincolo de motivațiile personale, în 
fundal totul este un joc al puterii, al forţelor de dincolo de elementul personal al vieţii. Cei 
care fură din acest sipet scânteia, asemenea lui Prometeu, chiar dacă vin cu scopuri nobile, 
faptul că săvârşească aceste fapte acum aşa şi nu lasă natura să-şi urmeze cursul dovedesc 
egoism şi vanitate şi acestea vor fi sancţionate. 

Pe ambele teme Pluton se situează pe casă II şi respectiv X, de aceea recomandarea 
pentru această zi este aceea de a ne încadra în abundența Universului din care facem 
parte, dar să nu ne pierdem cu firea în proces şi să ajungem să credem că tot ceea ce iese 
de pe mâinile noastre ne aparţine. Azi, a lucra alături de Putere şi a ne întoarce apoi în 
sărăcia condiţiei umane denotă generozitate, supleţe în gândire şi rafinament. 


Duminică, 14 august 
Duminica 14- 8-2011 6:35 Venus (Leo) Tri [Sag] Node 
Duminica 14- 8-2011 8:30 Luna (Aqu) Opp [Leo] Mercury 
Duminica 14- 8-2011 15:27 Luna (Aqu) Con [Aqu] Neptune 
Duminica 14- 8-2011 15:56 Luna (Aqu) --> Pisces 
Duminica 14- 8-2011 22:53 Luna (Pis) Con [Pis] Chiron 


Trigonul lui Venus cu Capul Dragonului ne depărtează de schema complicată a zilei 
de ieri. Ultima zi a săptămânii devine astfel un exemplu de acceptare şi înțelegere. Această 
înțelegere este însă stranie azi şi nu se poate explica doar prin cerul acestei zile, ci prin 
îndemnul acestuia privit prin prisma evenimentelor de ieri. De fapt, cu toţii vom acţiona 
azi în contrast cu ceea ce a fost ieri. Că am săvârşit un act caritabil, că am pornit un 
demers social, că am ales să nu facem nimic pentru ceilalţi doar pentru sine acum nu mai 
contează. Ceea ce se ridică este un element straniu care ne îndeamnă să privim cu alţi ochi 
viaţa, oamenii, să dezvoltăm un alt mod de înţelegere şi să reuşim să iertăm, nu dintr-o 
compasiune nemărginită, ci dintr-un considerent practic: suntem cu toţii în aceeaşi barcă. 

Prima parte a zilei apare deci o reacţie la un tratament, la o acţiune, ca un feedback 
direct la faptele pe care le-am săvârşit anterior. Spre deosebire de alte zile când am 
gestionat cu agresivitate acest feedback, acum vom da dovadă de o anume pasivitate, de o 
formă de inactivitate care ne va ridica în jur o aură de înţelepţi, cunoscători, de oameni 
superiori ce nu răspund provocărilor. 

În realitate, retrogradarea lui Mercur în Leu, care a intrat deja sub toleranța de 5 
grade a conjuncţiei cu Soarele, ne va pune în dificultate în a mai da curs pornirilor aşa cum 
am făcut-o în ziua anterioară. Astfel, chiar de dimineaţă, mai exact în preajma orei de 
8:30, când Luna trece prin opoziţia cu Mercur, gândurile se răvăşesc, pornirile zilei 
anterioare se rarefiază şi o uşoară senzaţie de oboseală pare să motiveze lipsa unui demers 
clar pe care să-l aplicăm pe parcursul aceste zile. În felul acesta, ne vom propune să 
lenevim, să nu facem nimic, să ne lăsăm antrenați de impulsuri ocazionale, să ne gândim 
la cât de intensă şi tulburătoare a fost întreaga săptămână şi cum să facem să ne 
debarasăm de ceea ce ne apasă cel mai mult. 

Pe acest fond, trigonul pe care Venus şi Capul Dragonului îl ridică este pentru cei mai 
mulţi dintre noi un semn de noroc şi oportunitate. A nu face nimic, acum, când întregul 
context astral ne îndeamnă să acţionăm peste limita puterii personal sau a înţelegerii 

directe, este un semn de înţelepciune. Alegem azi să nu acţionăm în direcţia în care am 
acţionat anterior rănind neintenţionat pe cineva. Alegem să cultivăm sentimente pozitive, 
fără a le dovedi, alegem să nu judecăm aspru o greşeală a unui apropiat pentru că nu ştim 
dacă nu cumva, într-un context similar, chiar față de aceeaşi persoană nu am procedat la 
fel, dar aflată acum sub impulsul vinei sau durerii nu-şi aminteşte. Să încercăm deci să fim 
corecţi cu cei din jur, pentru că multe din impulsurile care ne făceau ca ieri să ne credem 
lideri, zei, şefi, azi au dispărut ca prin farmec şi, reveniţi la forma iniţială, căutăm să ne 
integram cu umilinţă printre muritorii de rând. 

Prin urmare, ultima zi a săptămânii este o zi de acceptare. Multe din cele ce ni se vor 
întâmpla azi se vor consuma la nivel mental sau prin comunicare indirectă, însă nu 
contează mijlocul prin care o informaţie îşi atinge ţinta, ci contează că prin mesajul pe care 
îl conţine această informaţie uniformizează impulsurile şi mulţumeşte auditoriul care ieri 
era revoltat de diferenţele mari care există între oameni aparţinând aceluiaşi grup. Nu se 
ştie care este cauza directă a acestei atenuări, însă din punct de vedere astral, opoziţia 
Lună-Mercur retrograd în Leu aduce teamă de consecinţe, înţelegere prin diminuarea 
posibilităţilor de acţiune, acceptare unilaterală, neputinţa de a accede şi aspectul paşnic 
este construit din intenţia de a privi viitorul printr-o detentă strategică. 

Recomandarea pentru această zi este aceea de a ne integra în grup prin sinceritate. 
Nu contează ce vârfuri am atins, prin ce mijloace, ci contează starea prezenţa. Prin prezent 
putem înţelege judecata celor pe care i-am rănit, dar şi aprecierea celor pe care i-am 
ajutat. În această postură statică, a ne separa de teama de a nu fi ceea ce am crezut că 
suntem, ne duce spre o observare magică. Viaţa este ceea ce trăim, iar ceea ce trăim poate 
fi azi fascinant. 


Luni, 15 august 
Luni 15- 8-2011 1:55 Luna (Pis) Sex [Cap] Pluto 
Luni 15- 8-2011 7:08 Luna (Pis) Tri (Can) Mars 
Luni 15- 8-2011 11:23 Luna (Pis) Sex (Tau) Jupiter 


Împlinirea triunghiului minor în prima parte a zilei este un element absolut special al 
acestei zilei ce ne aduce semnul unei redresări în ceea ce privesc problemele personale, 
viaţa intimă sau demersuri pe care nu le-am desfăşurat pe spaţiul public pentru că nu am 
avut echilibrul necesar. Acum, prin sextilul pe care Luna îl împlineşte în timpul nopţii cu 
Pluton, apoi prin trigonul pe care îl împlineşte cu Marte şi sextilul cu Jupiter din preajma 
prânzului ne aduce indicii că în interior s-au produs schimbări importante pe care să ne 
bazăm şi să ieşim pe spaţiul public cu solicitări sau proiecte noi. 

Ceea ce ne tentează acum, prin faptul că Luna este în Peşti, ne pune în faţa unor 
jocuri periculoase. Ele nu par să fie mai periculoase decât au fost săptămâna anterioară 
sau mai încărcate de neprevăzut decât a fost prima jumătate a lunii august. În faţa acestor 
evenimente, configuraţia numită Cortul, ce se ridică intre Lună, Jupiter, Marte şi Pluton, 
ne readuce în centrul atenţiei o schemă de conflict pe care am crezut că am lăsat-o în 
spaţiul săptămânilor anterioare. Se trezesc astfel o mânie faţă de partener, o agresivitate 
verbală față de schema lui de acţiune, față de ceea ce ar putea veni din zona lui de 
activitate, însă nu pentru a perpetua conflictul său a-l lega de alte elemente negative, ci 
pentru a-l soluţiona, pentru a se ajunge la un compromis, pentru a-şi împărți spaţiul în 
zone de influenţă, pentru a depăşi momentul penibil al conflictului lipsit de motivaţia 
conflictului. 

Cei care încă mai au proaspăt în minte seria evenimentelor din săptămâna anterioară 
vor înţelege acum că avertismentele de atunci, care ne îndemnau la înţelegere şi control al 
agresivităţii aveau un substrat real. Abia acum, când rezervele pe care am fost dispuşi să le 
folosim în descinderi publice s-au epuizat, abia acum când constatăm că dialogul interior 
folosea personaje imaginare, replici ireale înţelegem că dinamica astrală are o formă de 
modulație care îl ajută pe om să-şi descopere sensibilitatea şi să şi-o exprime. Se întâmplă 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


însă ca această sensibilitate să nu fie ca florile frumoase ce cresc pe câmpuri, ci îmbrăcată 
în agresivitate şi tristeţe, în resentimente sau în veşmintele unor amintiri înţelese, 
analizate şi încadrate greşit. 

A ierta, a lăsa de la sine, a uita, a rupe un conflict, a abandona o temă de dialog 
interior, a schimba modul de a comunica sau abordarea în sine este pentru cerul astral al 
acestei zile principalul îndemnul şi, evident, principalul beneficiu. 

Prin urmare, lupta cu sine este o formă de expresie a acestei zile. Faptul că ne vom 
aminti de ceea ce s-a întâmplat în ultimele două săptămâni nu trebuie să ne mire. Orice 
formă de sensibilitate, dacă nu este prelucrată, rafinată şi încadrată într-o albie construită 
prin educaţie şi dorinţă de autoperfecţionare răbufneşte în reprize, prin ton ridicat, 
irascibilitate, duritate în atitudine sau chiar agresivitate. Nu înseamnă că persoana care 
trece prin asta este vinovată pentru că deţine o aşa structură, dar ar putea deveni dacă 
persistă în a o menţine. 

Semnul de armonie vine azi ca în versul eminescian „c-o năframă-n vârf de băț” şi, 
iniţial, va primi o opoziţie ca în acelaşi vers „Baiazid, privind la dânsul, îl întreabă cu 
dispreţ”. Instinctele, impulsurile primare, obişnuinţa de a acţiona într-un anumit registru 
comportamental va avea în primele momente întâietate, apoi fiecare va face un pas înapoi, 
fie pentru că nu mai deţine suficientă motivaţie, suficientă susţinere, fie pentru că nu mai 
are ce consuma în confruntare. În felul acesta, ne întoarcem la obiceiurile lunii iulie, la 
aspiraţiile ei şi la complicațiile pe care le-am lăsat acolo nerezolvate. Este însă important 
să nu gândim superficial această situaţie, deoarece un îndemn spre agresivitate nu este 
atât de uşor temperat de astre, tocmai de aceea întoarcerea la complicațiile lunii iulie, 
cumulat cu retragerea din lipsă de putere, va readuce în discuţie o tensiune, un disconfort 
care exista în acea perioadă în familie. Că este vorba de o disfuncţie organică sau pur şi 
simplu de un dialog neterminat, nu are importanţă. Dependenţa de nervozitate, de 
tensiune îşi va spune cuvântul şi va lua azi, în cazul cel mai fericit, forma unei griji care în 
realitate ascunde o teamă pe care fiinţa nu o poate ţine vie dacă o formă de agresivitate nu 
este ea însăţi prezentă undeva în fiinţă. 

Recomandarea pentru această zi este aceea de a ne oferi momente de delectare prin 
peisaj, oameni, printr-o retrospectivă pozitivă a ceea ce am reluat prin activităţi publice, 
dar şi printr-o hrănire a mulţumirii personale. Mulţumirea este un balsam pentru aceste 
vremuri. 


Marţi, 16 august 
Marti 16- 8-2011 7:40 Luna (Pis) Squ [Sag] Node 
Marti 16- 8-2011 15:07 Sun (Leo) Con (Leo) Venus 


Momentul conjuncţiei Soarelui cu Venus este un element spectaculos al lunii august 
nu pentru conjuncţia în sine, pentru că ea este un element comun, ci şi pentru că peste 
acest unghi se suprapun încă trei aspecte, ceea ce va complica gama de trăiri sufleteşti, dar 
şi pe cea a evenimentelor pe care le dictam prin sentimente. Mercur, în mersul său 
retrograd, se află la un pas mic de conjuncţia perfectă cu Soarele şi Venus, iar Neptun 
aruncă săgeți otrăvitoare către explozia de vitalitate, către dinamismul personal şi social ce 
ne vine dinspre Leu. De asemenea, Luna, la 24 grade Peşti împlineşte o inconjuncţie cu 
toate acestea în momentul conjuncţiei Soare-Venus. 

Pornind de la o idee-forţă pe care amplasarea planetelor o sugerează, ne putem opri 
asupra unei direcţii pe care mulţi o văd ca o poveste frumoasă sau ca o construcţie 
filosofică deosebit de complexă: magia destinului. Destinul nu este o linie absolută de la 
care mulţi consideră că nu trebuie să se abată, că le este interzis să se îndrepte spre alte 
construcţii decât cele pe care le au deja desfăşurate înaintea lor. În realitate, destinul 
reprezintă o sinteză a faptelor trecute, a dorințelor, a planurilor şi programelor de viitor pe 
care fiinţa le deţine şi pe care alege să le experimenteze sau să le reevalueze într-o înşiruire 
pe care singur şi-o dictează. Evident, atunci când se vorbeşte despre destin, este important 

să se înțeleagă că direcţia sa de deplasare prin care îşi aranjează evenimentele se referă în 
mod special la acest plan. Mulţi dintre cei pasionaţi de ezoterism ştiu însă că se foloseşte 
adesea şi termenul de destin cosmic, însă el este confundată cu anumite fapte pe care un 
individ, înclinat spre evoluţia sa spirituală, le săvârşeşte pentru a se conecta la o reţea 
subtilă şi pentru a-şi extinde orizontul cunoaşterii. Acestea nu ţin de destinul cosmic 
tocmai pentru că sunt ocazionale, tocmai pentru că fiinţa nu trăieşte în mod conştient 
expansiunea sa spre alte nivele. Magia destinului, aşa cum ni se va înfăţişa în această zi, se 
apropie mult de acest concept de destin cosmic, de acele înclinații care îl duc pe om spre 
expansiunea câmpului conştiinţei, spre a percepe ce fiinţe puternice sunt în univers şi cum 
pot fi ele abordate. Ideea de fiinţă puternică, de corp frumos, minte sănătoasă, de putere 
de influenţă, de fascinaţie prin personalitate, prin vitalitate, prin înţelegeri superioare, dar 
şi printr-o predestinare magică va aduce acestei zile o serie de evenimente care în prima 
parte vor bulversa, apoi vor fascina tocmai pentru că vor impune o deplasare a percepţiei, 
a conştiinţei de la neclar la luminos, de la incertitudine la susţinere şi de la eşec la o 
reuşită stranie, ce stătea ascunsă în spatele unor evenimente şi aşteptau să ne decidem. 

Această componentă benefică pe care avem privilegiul de a o experimenta azi este un 
semn de zdruncin pentru grupurile oculte, pentru secte, pentru acele adunări de oameni în 
care liderul dictează deplasarea spre o anumită zonă şi nu se preocupă dacă oamenii sunt 
sau nu liberi. Încărcarea axei Leu-Vărsător aduce sentimentului de neapartenenţă 
justificări ample, elaborate, unele dintre ele foarte aproape de realitate pe care, însă, cel în 
cauză, nu va reuşi să şi le explice inteligibil. Că este vorba despre un conflict de idei, că 
dintr-odată ideologia practicată nu mai seamănă cu ideile iniţiale, că un membru al 
grupului îşi schimbă tactica, orientarea sau încearcă să se integreze şi în alte grupuri face 
din atmosfera de lucru una acidă, tensionată şi, prin aceasta, sunt aduse la lumină cele mai 
mari şi complicate probleme de natură morală pe care le au deopotrivă individul şi grupul 
de apartenenţă. 

Mulţi vor considera că nefăcând parte oficial dintr-o organizaţie nu sunt în raza de 
acţiune a acestor predispoziţii astrale, însă rezonanţa pe care astrele o impun azi porneşte 
de la idee, de la forme-gând, de la emanaţii, de la asocieri prin limbă sau prin mod de a 
simţi, prin dorinţe ori practici abordate chiar din locuri diferite, elemente pe care le avem 
cu toţii în sfera noastră de preocupare. Destinul, atunci când iese din sectorul personal şi 
uneşte mai mulţi indivizi sub deziderate comune, depăşeşte bariera spaţiului construind o 
reţea de gânduri şi acţiuni comune de care vor uza cei cu idealuri asemănătoare. În felul 
acesta, oameni care nu s-au văzut niciodată, care nu şi-au vorbit niciodată, ajung să facă 
parte dintr-o construcţie comună, dintr-un grup, chiar dacă din punct de vedere fizic se 
află la mari depărtări unii de alţii. A face sau nu parte dintr-un destin comun, adică a 
activa în majoritatea timpului într-o reţea de grup şi mai puţin în domeniul personal, este 
o problemă ce ţine de devotament, de alegere, de desprindere de trecut, de ştergere a 
trecutului şi de recuperare a energiei pe care am lăsat-o în evenimente. 

Privind întreaga construcţie prin ochii celor pe care o formează, tandemul între 
oportunitatea care ni se oferă acum şi teama pe care o resimţim în faţa noului vor fi cele 
care ne vor situa pe trepte diferite. Magia destinului se va naşte deci din această 
suprapunere, din această îngemănare între determinismul unor evenimente ce ne vor 
apărea clar în faţa ochilor (neputinţa de a schimba un tip de relaţie, de a depăşi o condiţie 
materială, de a învăţa mai repede, de a promova un examen, de a elimina un inamic etc.) 
în acelaşi timp cu tentaţia de a ignora toate acestea pentru a ne pune în braţele unui ideal 
care ne va înnobila sufletul şi ne va arunca în necunoscut. Privind toate acestea din 
perspectiva căutătorului, înţelegem cât de multe variabile vor intra în joc, cât de amplă va 
fi modificarea, însă nu vom reuşi să avem nici cel mai mic indiciu asupra a aceea ce ne 
aşteaptă. 

Dacă ne depăşim puţin cadrul destinului personal, obţinând rezultate pe spaţiul 
public, nu înseamnă că avem un destin social, ci doar că avem în destinul personal 
elemente sociale pe care ne-am propus să le împlinim. În această devenire socială Eul 

personal este înfrânt şi motivații sociale importante ne fac să trăim prin grup, comunitate, 
să ne bată inimile prin amploarea schimbărilor prin care trece societatea, dar să preferăm 
în continuare fotoliul din sufragerie şi fereastra veche care scârţâie sau strigă de durere la 
fiecare deschidere, decât să invocăm elogii de la tribună. Totul ţine de o magie, de o 
lumină subtilă, de o formă de transformare care atinge acum apogeul, care cere acum o 
schimbare de nivel. Cel care va fi implicat în transformarea personala, în progresul cei 
permite să se ridice deasupra nevoilor personale pentru a se preocupa de bunul mers al 
grupului, va putea să facă diferenţa între a merge pe Cale şi a vorbi despre ea. 

Aşadar, chiar dacă azi suntem în stare să vedem componenta socială a destinului 
personal, multe din evenimente sunt construite şi ghidate doar pentru împlinire 
personală. Careul Lunii cu Nodurile sale ne va face în aşa fel încât să fugim de sine, să nu 
ne dorim să mai stăm în casă, să refuzăm acel fel de mâncare pe care l-am tot preferat, să 
ne depărtăm de ceea ce ne-a făcut atât de bucuroşi şi puternici până acum tocmai pentru 
că se activează acea componentă falsă a destinului, acel element care ne aduce confuzii. 
Pentru că Soarele şi Venus sunt în conjuncţie multe din cele ce le vom face vor fi plăcute, 
chiar dacă nu vor avea un final pozitiv. Pentru că este şi Mercur în ecuaţie o parte dintre 
acestea nu vor fi percepute la adevărata intensitate deoarece vor fi privite prin înţelesuri 
noi, prin expresii cu substrat filozofic, prin vorbe de duh, prin proverbe. 

Prin urmare, ultima zi de Peşti (Luna în Peşti) are de oferit multe lecţii de viaţă şi 
multe alegeri complicate vor trebui abordate acum. Dacă în ceea ce priveşte viaţa 
personală gândul de a nu răni un apropiat ne face să ne concentrăm mai mult pe aspectul 
practic al evenimentelor, pe spaţiul public noile responsabilităţi vor speria atât de mult 
încât vom accepta noul doar dacă va veni îmbrăcat în haina minciunii totale sau 
adevărului parţial. Opoziția lui Neptun cu Soarele, Mercur şi Venus pe axa Leu-Vărsător, 
aduce o agresare a tot ceea ce este personal şi benefic în acelaşi timp, a tot ceea ce s-a 
construit ca element benefic, tot ce ţine de karma bună, de oportunitate, de sporire a 
averii, a cunoştinţelor, a bagajului emoţional, a personalităţii. Privind la modul concret, 
această ipostază astrală este semn de pagubă în sectorul cel mai bogat şi preschimbă 
ierarhia în aşa fel încât cel mai bogat devine cel mai sărac sau rămâne bogat pentru că se 
îmbracă cu hainele noului bogat, deci pentru a se prezenta prin identitatea altuia. 

Aceasta este o formă de anulare a libertăţii prin mijloace meschine, egoiste, susţinute 
pe frică în general sau teamă de singurătate în special, dar este încadrată în modificările 
benefice, necesare pe care societatea trebuie să le comporte. Nimănui nu-i va conveni să se 
încadreze în termenul de „pagube colaterale”, nimeni nu va accepta să fie indus în eroare, 
să cadă sub influenţa personalităţii celorlalţi, dar nici nu se va dori aflarea adevărului 
pentru a se evita durerea. Ne vom referi aici şi la marile descinderi sociale, dar şi la 
confruntările din sfera personală, în aşa fel încât copia va fi mai apreciată decât originalul, 
ambalajul mai valoros decât conţinutul. 

Cei care sunt familiarizați cu tehnicile de manipulare ştiu că o sectă îl va respinge pe 
cel care va opune chiar şi cea mai mică rezistenţă mentalităţii de grup. Pentru că acest crez 
al grupului, la care se face apel, are motivații înalte lipsa de toleranţă este cel mai clar 
exemplu că evenimentele mici, schema de lucru privită la nivel individual sunt greşite, cu 
toate că scopul pentru care grupul în sine există este unul bun. În felul acesta, magia 
destinului va face să coexiste binele şi răul într-o formă compactă, atribuindu-şi fiecare 
areale diferite de acţiune într-o absenţă aproape totală a disputei directe. Cine va vrea să le 
combine, va şti că este tras în două direcţii, că se complică făcând acelaşi lucru în două 
domenii, că trebuie să se cloneze pentru a îndeplini două cerinţe în acelaşi timp ş.a.m.d. 

Recomandarea pentru această zi confuză este aceea de a ne apropia corect faţă de 
propria persoană şi de a o privi cu obiectivitate. Dacă nu o putem vedea decât prin 
profesie, statut social, apartenenţă la un grup atunci să încercăm, doar printr-o simulare, 
să ne detaşăm de ceea ce ne învăluie. Dacă din grup întâmpinăm chiar şi cea mai mică 
opoziţie, dacă de acolo ne vin semnale cum că nu ni se respectă individualitatea, atunci 
prima etapă a dezvoltării personale — destinul personal — nu este îndeplinită şi deci ne 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


alegem statutul de „pagubă colaterală” pierzând pe sectorul personal, dar creând un rost 
grupului, fiind un număr într-o listă sau o banală cifră statistică. 
Fiţi liberi, gândiţi liber, purtaţi-vă liber, dar nu vă depărtaţi de bunul simţ! 


Miercuri, 17 august 
Miercuri 17- 8-2011 2:21 Mercury [Leo] Con (Leo) Venus 
Miercuri 17- 8-2011 3:01 Luna (Pis) --> Aries 
Miercuri 17- 8-2011 4:04 Sun (Leo) Con [Leo] Mercury 
Miercuri 17- 8-2011 11:04 Luna (Ari) Con [Ari] Uranus 
Miercuri 17- 8-201113:18 Luna (Ari) Squ [Cap] Pluto 
Miercuri 17- 8-2011 18:10 Luna (Ari) Opp (Lib) Juno 
Miercuri 17- 8-2011 22:11 Luna (Ari) Squ (Can) Mars 


Între ultimele grade din Peşti şi trecerea în Berbec, Luna aduce azi o mediere prin 
ingres, un transfer de lumină, aşa cum se întâmplă când trece de la un aspect la altul. 
Separarea predispoziţiilor astrale impuse de Lună prin ingresul său în Berbec împlineşte 
printr-un eveniment social, pus pe seama unei decizii, elemente ce vin din conjuncţiile lui 
Mercur cu Venus şi respectiv cu Soarele apoi le încadrează după conjuncţia sa cu Uranus 
din preajma prânzului, careurile cu Pluton şi Marte, dar şi a opoziţiei pe care o împlineşte 
cu Junon. Aşadar, din nou se împlineşte crucea cosmică pe semne cardinale, din nou ne 
revine teama de a nu fi ales corect, de a nu fi fost sub impulsul inspiraţiei atunci când am 
decis. 

Jocul pe care îl face Luna acum, vine însă să ascundă tulburarea de gândire pe care a 
predispus-o ieri. Nu trebuie să uităm că încă de ieri Luna a fost în perioada fără direcţie, 
că prin acest apel la fond, context general, a înclinat spre a ne depărta de lucrurile 
esenţiale, spre a nu putea înţelege care este miezul problemei, dar spre a oferi dezlegare 
marilor decizii ale căror efecte ne vor urmări toată viaţa. Azi, intrând în Berbec ne va oferi 
indiciul că, în ciuda faptului că alegerile de ieri au fost tulburate de o întunecare stranie a 
minţii, destinul, atunci când îşi pune în funcţiune rotiţele, poate declanşa un proces de 
autoconservare, de protecţie pentru a da vieţii un rost şi de a o face plăcută şi utilă. 

Pe ideea plăcerea şi prostia se plătesc, 17 august ne aduce confuzie de termeni, 
imagini ale unor situaţii din trecut înţelese răsturnat, decizii argumentate subiectiv şi 
tendinţa de a trăi viaţa prin bucurii iluzorii, prin poezie, prin nostalgie, printr-un 
romantism artificial indus de neîmpliniri sau de o nevoie prea mare de sensibilitate într- 
un context care ne îndeamnă la spirit practic sau rațiune. 

Cei care sunt obişnuiţi să-şi judece viaţa, să-i înţeleagă impulsurile şi să şi le explice 
vor vedea o legătură stranie între ziua de azi şi cea de ieri prin fatalitate. Această 
componentă a destinului este adesea confundată cu destinul în sine, tocmai pentru că a 
înţelege că acţionăm sub impulsul unei megaconstrucţii subtile depăşeşte adesea puterea 
de cuprindere sau nivelul de intuiţie şi invocarea fatalităţii nu reprezintă decât apelul la 
slăbiciune, la neputinţă, la starea de învins pe care o formă de lăcomie rafinată o dezvoltă. 

Pasul înapoi pe care îl facem azi prin relaţia cu Mercur ţine deci de înţelegere sau de 
absenţa ei. A simţi şi a nu înţelege, adică a nu avea față de sine acel feedback, unul în 
absenţa raţiunii, ce ţine tot de intuiţia care a produs percepţia sau cunoaşterea, înseamnă 
a rătăci în întuneric, înseamnă a murit înainte de a muri şi de a trăi fără viaţă printre cei 
vii. Azi înţelegem că toate acestea ne vin din minte, din gândire, din mecanismul care ne 
forţează să ne integrăm cuvintele, ideile, formele şi ceea ce reprezintă acestea într-un 
sistem de valori pe care apoi să-l utilizăm în viaţa comună, dar şi în cea socială fără a avea 
un alt criteriu de comparaţie, ca modalitate de control. Pentru lumea întreagă ceea ce se 
întâmplă acum şi în fizic, nu doar în subtil, reprezintă o formă de manifestare a legii dual, 
pentru că lumea pe care o percepem cu simţurile cere după percepţie şi un ecou uman 
pentru a ştii dacă se afla în contact cu o fiinţă vie, dotată cu inteligenţă şi voinţă proprie 
sau cu o marionetă a unui lider, ghid spiritual, ori o altă fiinţă charismatică. 

Nu trebuie să ne simţim jigniţi dacă lumina astrală azi ne arată ceea ce este neviu, 
ceea ce menţinem în stare de activitate, dar fără viaţă, ideile false, idealurile absurde, 
conflictele inutile, relaţiile păguboase. În felul acesta, vom înţelege cât de artificiali sunt 
acestea, în ce domeniu activează şi care este intensitatea cu care ne implicăm în 
desfăşurare evenimentelor, care este dinamica subtilă pe care dorim să o implicăm în a ne 
menţine pe axa acţiunii conştiente. Tot ce ţine de seriozitate, putere, ambiţie, dorinţa de a 
învinge, cunoaştere, certitudine şi iniţiere de proiecte noi vine azi cu un nou elan care ne 
va tulbura şi mai mult percepţia realităţii. Refuzând ideea că percepţia este şi reală, mulţi 
vor trăi azi cu sentimentul confuziei, dar îşi vor încuia acest gând într-un locaş ascuns al 
sufletului, refuzând să arate cât sunt de nesiguri atunci când sunt răscoliţi de viaţă sau 
când dau cu pieptul de necunoscut. 

În sectorul evenimentelor relaţia lui Mercur cu Venus şi cu Soarele ne face să ne 
concentrăm eforturile pe probleme mai vechi. Este o zi a eficienţei pe probleme mai vechi, 
deoarece anterior când Mercur a trecut prin Leu nu a fost suficient timp pentru a le 
soluţiona, deplasarea făcându-se prea repede. Acum suita de evenimente ne lasă impresia 
că multe ne sunt aduse la picioare, că ne vin cuvintele în gură fără să mai fie nevoie să le 
gândim, că le şi putem spune fără să avem probleme, că sentimentul potrivit survine în 
momentul prielnic şi că nu suntem solicitaţi mai mult decât putem oferi. În realitate, 
mulțumirea survine pentru că nu suntem în stare să înţelegem că dilemele pe care le trăim 
cu intensitate, că momentele de sincronizare a unor procese pe care nu le controlăm, dar 
nici nu recunoaştem asta față de noi înşine sau faţă de ceilalţi, se petrec în timp real cu noi 
şi cu ceilalţi în egală măsură. 

Dacă în acest proces am avea dorinţa şi luciditatea de a ne opri asupra a aceea ce ne 
iese bine prin sincronizare, nu prin determinare directă, asupra a ceea ce destinul, prin 
magia sa, ne pune la dispoziţie într-un mod foarte aproape de elaborarea finală, am 
descoperi imperfecţiunile sistemului de gândire, ideile false pe care le avem despre sine şi 
neputinţele pe care le ascundem faţă de ceilalţi prin şansa şi norocul acestei conjuncturi. 
Dacă prin dinamica zilei de ieri a spune „Sunt cel ce sunt” implică o formă complexă de 
înţelegere, azi gândul de a construi o oglindă clară ne ajută să ne vedem într-o clipă şansa 
conjuncturii de a se consuma singură în virtutea unei inerţii subtile, dar şi absenţa acelui 
proces mental, absenţa acelei idei care ne convinsese deja că suntem singurii făuritori ai 
procesului. 

Fiind vorba de un proces subtil determinat de Venus şi de Soare multe din cele ce se 
întâmplă sunt pozitive şi ele ne ajută să devenim mai puternici prin înţelegere. În 
ansamblu, ceea ce se consuma azi ne aduce, indiferent de durerea pe care ne-o provoacă, 
înțelegerea că nu suntem atât de complecşi, dar nici atât de puternici pe cât ne-am crezut. 
Finalul acestui proces poate fi totuşi unul pozitiv, iar experienţele acestei zile, cu toate 
procesele de înţelegere intermediare, vor lăsa o amprentă pozitivă evidentă, sub forma 
unei conştientizări, a unei speranţe, a unor schimbări care, în viitor, nu acum, vor fi mult 
mai uşor acceptate de ceilalţi sau chiar privite ca soluţii salvatoare. 

Prin urmare, 17 august ni se înfăţişează ca o zi tulburătoare, periculoasă pentru cei 
care doresc să fie veneraţi ca lideri absoluţi, tulburătoare pentru cei care şi-au încuiat 
înțelegerea continua într-un sipet şi au uitat de ea. Evenimentele care se vor consuma azi 
vin după o perioadă de intense eforturi interioare, după o zi în care am fost puşi să 
mergem pe sârmă, după ce ne-am confruntat cu întâmplări ce ar fi putut deveni 
periculoase dacă ar fi fost scăpate de sub control. Controlul, ieri, nu ne-a aparţinut, însă 
cine şi-a mai pus problema asta când se afla în fața admiraţiei sau dezamăgirii totale. 
Judecând după efect cu toţii am considerat că suntem făuritorii sau coordonatorii direcţi 
ai mecanismului. 

Azi apare prima eroare. Primul eşec, primul semnal că mecanismul are nevoie de o 
altă minte pentru a funcţiona, primul indiciu că nu suntem potriviţi pentru funcţia 
deţinută, pentru statut, pentru nivelul pe care ni-l atribuim şi nici pentru gradul de 

credibilitate pe care-l deţinem. Dacă ne referim strict la evenimentele sociale, soluţia nu 
poate veni acum, ci ea este cârpită pentru ca zâmbetul să fie larg şi convingător. 

Prin relaţiile de conjuncţii pe care Mercur la împlineşte cu Venus şi respectiv cu 
Soarele se continua azi ideea de pagube colaterale, ideea de război dur, rece cu privire la o 
dominare a lumii, la ideea că un asociat puternic a vândut, iar vândutul, deşi până acum 
nu a avut suflet chiar dacă s-a crezut viu, trebuie să supravieţuiască în condiţii austere sau 
de agresiune strategică maximă. 

Nu greşim dacă invocăm din nou ideea că pe aceste unghiuri lumea se schimbă, 
centrele de putere se reaşează şi că pe nesimţite, dar nu pentru că nu s-ar vedea asta, ci 
pentru că nu avem acel simţi social al înţelegerii marilor evenimente, puterile îşi negociază 
zonele de interes după nivelul meschin la care se situează acum. Lărgind puţin cadrul şi 
intrând în sectorul destinului social, răul de acum reprezintă în realitate forţa care 
distruge un obstacol asemenea tăriei de caracter pe care o are chirurgul care taie pentru a 
salva corpul într-un caz de urgenţă absolută. Începând din septembrie vom trăi, unii spun, 
mai bine, mai sigur, dar din punct de vedere astral se poate spune încă de pe acum că vom 
trăi amputaţi. Unii vor învăţa să meargă, îşi vor dezvolta simţuri noi, vor inventa mijloace 
noi de supravieţuire, care vor fi reale şi pozitive, dar fiinţa pentru care sunt inventate 
aceste noi mijloace nu mai este întreagă. 

În sectorul personal ziua este aducătoare de confuzii, tocmai de aceea recomandarea 
merge în direcţia empatiei. Purtaţi-vă cu cei din faţă ca şi cum ar fi propria fiinţă pe care 
nu doriţi să o păcăliţi sau să o răniţi. 


Joi, 18 august 
Joi 18- 8-2011 6:47 Luna (Ari) Opp (Lib) Saturn 
Joi 18- 8-2011 12:23 Luna (Ari) Con (Ari) Lilith 
Joi 18- 8-2011 19:37 Luna (Ari) Tri [Sag] Node 
Joi 18- 8-2011 19:48 Mars (Can) Sex (Tau) Jupiter 


În mod standard sextilul lui Marte cu Jupiter reprezintă o explozie de vitalitate, o 
înclinaţie spre artistic, dar într-un mod practic, jovial, printr-o bogăţie de stări sufleteşti şi 
evenimente care va face din întreaga suită de întâmplări un capitol special în dinamica 
personală. Prin acest unghi oamenii se laudă unii pe alţii, îşi declară simpatia şi 
susţinerea, se încurajează spre realizări reciproce, dar în realitate fiecare îşi urmăreşte 
propriul interes şi îl ascunde interlocutorului. 

Acest mic neajuns al sextilului Marte-Jupiter va fi exploatat azi mai mult decât este 
cazul şi va face din optimism o formă de a spori pagubă sau de a amplifica 
superficialitatea. Să nu uităm că suntem în perioada mersului retrograd al lui Mercur şi 
comunicarea nu se situează la cotele cele mai bune, iar argumentul nu se apropie nici 
măcar puţin de obiectivare. Descoperim astfel ca opoziţia Lună-Saturn, care se împlineşte 
azi chiar de dimineaţă, nu ne va speria de ceea ce nu putem face, ci de ceea ce nu ne va fi 
permis, de ceea ce va produce o reacţie agresivă la adresa anturajului. „Iar nu-mi dă voie”, 
„Iar mă lăsa baltă”, „Iar trebuie să duc muncă de lămurire” vor fi expresiile cu care vom 
începe orice demers, doar că azi, în secunda imediat următoare vom alege să acţionăm 
singuri, printr-o cale ocolitoare, printr-o rută nouă, pe un traseu auxiliar pentru a evita 
dialogul şi a înlocui acest neajuns prin acţiune. 

Evident, nu toate acţiunile cer etape preliminare, tratative, negocieri, în special cele 
din familie, însă acolo unde se doreşte sărirea etapelor, devierea de la calea obişnuită 
printr-o abordare inedită, ce iese din schemă, efectul va fi exploziv şi purtător de conflict. 
Relaţia de trigon pe care Luna o împlineşte cu Capul Dragonului, după ce s-a întâlnit cu 
Lilith în conjuncţie, ne avertizează faţă de erorile de gândire şi decizie pe care le putem 
lua. Greşeala va veni din lipsă de viziune. Se va dori soluţionare a aceea ce vine din trecut, 
fără a ne preocupa câtuşi de puţin de perspectivă. Interpunerea lui Lilith în acest aspect 
benefic, de înţelegere şi soluţionare ce vine dinspre Lună, ne va convinge că trecutul, 

greşelile pe care le-am făcut anterior, intenţionat sau prin reproducerea schemei la care 
apelăm acum poartă toată vina insuccesului şi vom trage concluzia că sfidând aceste reguli 
ne garantăm succesul. Nu poate fi decât o abordare nesăbuită a prezentului care ne 
convinge că, alegând un anume episod din trecut şi rezolvându-l, am putea să atenuăm 
efectele unui viitor neclar, eventual dificil ori periculos. 

Prin urmare, 18 august este o zi plină de vitalitate ce ne îndeamnă spre acţiuni în 
absenţa discernământului sau sfidând tot ceea ce anterior a însemnat discernământ sau 
judecată. Regulile sunt înlăturate şi se construiesc demersuri pe senzaţii, provocări sau 
dorinţe arzătoare. Tinerii în mod frecvent trec prin aceste situaţii fără să-şi facă griji de 
consecinţe şi pentru că nu le pot anticipa în totalitate, dar şi pentru că dispun de o 
vitalitate specială care ne oferă garanţia că pot corecta orice situaţie care le iese în afara 
schemei gândite sau dorite. Cu timpul însă vitalitatea scade şi multe evenimente nu se mai 
pot susţine cu atât de multă eleganţă sau dexteritate şi asta nu pentru că avansarea în 
vârstă înseamnă şi devitalizare, ci pentru că multe din dorinţele din trecut, multe din 
evenimentele în care ne-am implicat cu tărie şi ambiţiei ne ţin captivi într-un fel de 
închisoare afectivă care ne consumă din putere şi ne întunecă mintea. Printre ezoterişti 
circulă ideea că a recupera energia din evenimentele trecute este un proces foarte accesibil 
şi tot ei susţin că multe din probleme sociale sau chiar de sănătate se rezolvă dacă ne 
eliberăm structura afectivă sau anumite scheme de gândire pe care şi acum le folosim din 
prizonieratul resentimentelor, maniilor sau intoleranţei. Azi, pe sextilul dintre două 
planete expansive, dar care acum acţionează în domenii diferite, descoperim doi sori, unul 
în interior, hrănind frica de oameni, teama de despărţire sau angoasa insuccesului şi 
celalalt, mult mai deschis către înţelegere, mai optimist şi jovial, care speră în continuu 
într-o modificare substanţială a vieţii. Întâlnirea celor două direcţii cere omului puţină 
flexibilitate, puţină indulgență faţă de sine, puţină dragoste şi încredere față de judecata 
pe care a folosit-o în trecut şi cine ştie poate acum va găsi resursele necesare să se detaşeze 
de ceea ce s-a întâmplat, adică să se elibereze de condiţionarea unei înţelegeri pe care o 
aduce din trecut. Prezentul, prin îmbinarea celor două, ne oferă o variantă de mijloc, 
iniţial privită ca un compromis, apoi ca un nou început. 

Evident, amintirea rămâne, şi începutul va fi cu atât mai plăcut cu cât ne vom împăca 
mai mult şi cu uitarea, o trăsătură importantă a condiţiei pe care o avem acum. 

Recomandarea pentru această zi ne îndeamnă spre a gusta din sentimentele paşnice, 
din explorarea acelei laturi pe care o folosim pentru a acţiona, pentru a duce la medic acel 
organ care nu vrea să fie sănătos, care nu poate să stea locului, de a tempera acele 
impulsuri care nu s-au oprit niciodată şi de a ne apropia de toate acestea cu sentimentul 
împăcării pe ideea: „Ajunge cât am făcut”. Lipsa de măsură, când vine vorba de muncă, 
ce ne vine prin Marte dinspre Rac, cumulată cu pasiunea pentru respectul față de sine, 
pentru sentimentul confortului, siguranţei şi integrităţii personale ce ne vine prin Jupiter 
dinspre Taur, ne poate duce fiinţa spre vindecare prin deconectare de la sursa de boală, 
stres, sărăcie sau orice altă formă de alterare. 


Vineri, 19 august 
Vineri 19- 8-2011 0:02 Luna (Ari) Tri [Leo] Mercury 
Vineri 19- 8-2011 7:12 Sun (Leo) Tri (Ari) Luna 
Vineri 19- 8-2011 8:52 Luna (Ari) Tri (Leo) Venus 
Vineri 19- 8-2011 14:49 Luna (Ari) Sex [Aqu] Neptune 
Vineri 19- 8-2011 15:35 Luna (Ari) --> Taurus 
Vineri 19- 8-2011 22:24 Luna (Tau) Sex [Pis] Chiron 


Trecerea Lunii de la Berbec la Taur, de la Marte la Venus, ca guvernatori ai celor 
două semne, ne aduce o trecere de la confruntare, la bucurie, de la război la pace, însă la o 
pace sugrumată de teama de a nu pierde o poziție, un privilegiu, o atenție. 

În prima parte a zilei, când Luna ridică trei trigoane cu Mercur, Soarele şi Venus, dar 
şi un sextil cu Neptun, variantele pe care ni le propunem spre consum sunt cât se poate de 

lejere, cât se poate de importante pentru confortul personal, cât se poate de elegante. Din 
nefericire, două din cele patru aspecte sunt împlinite cu două planete aflate în 
retrogradare, ceea ce ne face să nu judecăm limpede situaţia, să ne construim bucurii pe 
schema tristeţilor din trecut, să căutăm să reparăm scheme mai vechi, să cercetăm 
dezamăgirile din ultima perioadă doar pentru a le soluţiona, nu pentru a vindeca întregul 
edificiu, nu pentru a schimba întregul din care ele fac parte. 

Pentru mulţi dintre noi, apelul la trecut înseamnă apelul la elemente cunoscute şi pe 
fondul atâtor necunoscute câte am avut parte în această săptămână, ceea ce vine acum 
oferă plăcerea respectului față de muncă, faţă de gând, idee, previziune, faţă de gestul în 
sine de a îndrepta atenţia spre ceea ce strigă de durere. 

În a doua parte a zilei, sextilul Lunii cu Chiron, care este de asemenea retrograd, ne 
introduce într-o dimensiune mai curând mentală a zilei decât într-una coordonată de 
acţiune. Această perioadă este încărcată de reflexie, de gânduri edificatoare, de înţelegere 
ale unor mecanisme subtile, de aflare a unor informaţii despre ceea ce se consumă în 
spatele observaţiei directe, în spatele evenimentelor directe şi toate acestea duc spre un 
confort mental. 

Chiar dacă în aparenţă cele două intervale ale zilei sunt asemănătoare, diferenţa 
dintre Berbec şi Taur, în calitate de gazde ale tranzitului Lunii ne apare ca diferenţa între 
Cruciade şi mesajul opoziţiei pasive lansat de Gandhi. 

Prin urmare, 19 august este o zi de segregare. Multe din evenimente ne duc spre 
trecut, dar nu pentru a ne amplifica tensiunea sau pentru a spori neajunsul, ci pentru a ne 
repara o întâmplare, pentru a corecta o vorbă spusă necuviincios, pentru a salva o 
prietenie, pentru a găsi o cale a dialogului şi de a pune pe linia de plutire valori solide ale 
convieţuirii. Apelul la evenimentele săptămânilor anterioare ne îndeamnă să ne schimbăm 
vestimentația, modul de adresare, să căutăm cuvinte, învățături, să răscolim amintiri care 
au o însemnătate comportamentală, să ne lăsăm antrenați de acele foloase pe care nu le- 
am văzut atunci când evenimentele s-au consumat din prea multă determinare, mânie, 
agresivitate, pasiune sau pur şi simplu pentru că nu am vrut. 

Spre seară, mulţumiţi de ceea ce s-a consuma de-a lungul zilei vom înţelege esenţa 
evenimentelor, vom surprinde elemente delicate de comportament şi asta ne va face să ne 
simţim bine. Putem să invocăm pe acest fond o stare de linişte, de mulţumire, pentru că ea 
nu va fi iluzorie. Ea va fi produsul reparării, a iritării, a înţelegerii şi cei care se lasă 
antrenați în mod conştient în valul acestei stări nu vor face altceva decât să-şi consolideze 
acele elemente de comportament care să-i apropie de armonia comunicării, echilibrul 
convieţuirii sau stabilitatea în relaţii. 

Recomandarea pentru această zi este aceea de a ne lăsa antrenați de valul 
evenimentelor în direcţia lor firească. Să nu intervenim cu mintea, să le lăsăm să se 
consume, să ne ducă spre destinaţie fără să intervenim cu reguli, aprecieri sau bariere. A 
trăi ca apa, aşa cum ne învaţă înţelepciunea isihastă, înseamnă a accepta dinamica 
valurilor şi liniştea aproape nepământeana a adâncurilor şi de a le integra pe acestea în 
propria existenţă ca două talere ale unei balanţe ce trebuie să fie în permanenţă în 
echilibru. 


Sâmbătă, 20 august 
Sambata 20- 8-2011 1:53 Luna (Tau) Tri [Cap] Pluto 
Sambata 20- 8-2011 12:12 Luna (Tau) Con (Tau) Jupiter 
Sambata 20- 8-2011 14:25 Luna (Tau) Sex (Can) Mars 


Fiind în valul de linişte şi acceptare, aşa cum ne-a fost predispus de ziua anterioară, 
dar şi sub imperiul opoziţiilor pe care Soarele şi Venus le ridică împreună cu Neptun şi 
Chiron, dar şi sub razele binefăcătoare ale trigonului pe care Mercur îl împlineşte cu Capul 
Dragonului, pe fondul opoziţiei Marte-Pluton pe final de acţiune, 20 august devine o zi de 
luciditate. 

Azi putem privi în jur cu o mai mare înţelegere, puteam vedea marile evenimente 
benefice, mari descinderi de forțe, marile întâmplări ale vieţii, dar şi perspectiva lor sau 
dinamica socială ce ne-a urmărit de-a lungul întregii vieţi. Nu este o zi de retrospectivă, ci 
o zi în care sentimentul că urmează să se consume evenimente majore ne strânge stomacul 
şi întâi ne aduce aminte de teama că am putea să nu reuşim şi abia apoi ne pune în faţa 
unor motivații absolut justificate pe care să le avem în minte în următoarele 10 zile, dar şi 
de-a lungul lunii septembrie pentru a produce, prin intermediul lor, alegeri importante. 

Cei care sunt obişnuiţi să-şi judece viaţa, să şi-o înţeleagă, se vor bucura azi că nu au 
nimic urgent de împlinit, pentru a se delecta cu aceste rememorări sau observaţii. 

Totuşi, bucuria deplină a acestei zile este umbrită de judecăţi care tind să întunece o 
parte din sentimente, să le ducă într-un sector al patimilor sau durerilor sufleteşti, într-un 
joc perfect justificat al întâmplărilor în care personajele încă mai fac parte din viaţa activă 
a persoanei în cauză. Pentru că suntem în aplicaţia opoziţiei Venus-Neptun, ce se va 
împlini mâine, cazuistica nu va folosi toate instrumentele în mod corect şi concluziile la 
care ajungem, dacă ating regretul sau dezamăgirea, în mod sigur se întâmplă pentru că 
sunt impurificate de reziduuri pe care nu am dorit sau nu am ştiut cum să le eliminăm. 

Luna, prin conjuncţia ei cu Jupiter, se va transforma azi în planetă mediatoare 
opoziţiei Marte-Pluton şi toate aceste elemente dureroase ale relaţiilor, toate aceste cauze 
pe care suntem tentaţi să le abordăm superficial sau prin avantajul imediat cu care ne vor 
tenta, ţin de o anume determinare astrală, de o formă complexă de rezolvare a unor 
probleme, de detensionare a unor probleme de natură socială. O împăcare realizată azi are 
mai multe conotaţii decât ar fi avut în altă perioadă a anului, pentru că tind spre echilibru 
nu doar două inserţii social ale celor implicaţi, nu două fiinţe, ci două zone sociale, două 
profesii, două sectoare, două areale ce au ales în mod subtil ca acele persoane să le 
reprezinte. Medierea pe care Luna o aplică opoziţiei Marte-Pluton nu este o noutate, ea 
este realizată de Jupiter prin demersuri sociale, soluţii de natură financiară sau legată de 
reinventarea, redimensionarea sau aşezarea obiectelor de patrimoniu pentru a depăşi un 
moment de impas social, doar că acum, prin trecerea Lunii peste acest punct sensibil, 
evenimentele se îmbogăţesc cu un feedback pozitiv din partea maselor, cu o reacţie 
pozitivă din partea unui factor de decizie. Absența obstacolului direct, renunţarea la luptă, 
dezvoltarea unor relaţii paşnice, doar pentru o zi, pe fondul în care Lilith încă se află în 
opoziţie cu Saturn, ne face să credem că soluţiile acestei zile, acestei perioade nu sunt 
viabile şi multe din cele ce le vom face acum sau în această perioadă nu vor avea impactul 
aşteptat, că sunt îndreptate împotriva noastră sau că sunt periculoase. Aşa cum probabil 
mulți se aşteaptă, mesajele Lunii negre ele însele nu sunt confortabile şi nici reale, tocmai 
de aceea punctul în care se sădeşte îndoiala, elementul care doare cel mai tare, zona care 
este cel mai ameninţată de dezordine sunt de fapt elementele care cer din partea noastră 
toată atenţia de care suntem capabili pe ideea: „Ce nu te doboară, te face mai puternic!” 

Prin urmare, 20 august este o zi de alegeri dificile. Fiind în aplicaţia opoziţiei Venus- 
Neptun, dar şi într-un context neobişnuit în care mesajele planetelor pot fi interpretate 
eronat sentimentele vor fi azi la fel de confuze ca mesajele ce ne vin din social. Impulsul 
principal al zilei este acela de armonie, însă, în mod cu totul şi cu totul straniu, chiar în 
adâncimea liniştii sau a relaxării, semne ale unor breşe de siguranţă ce ne vin din societate 
ne tulbură şi ne duc într-o zonă a nesiguranţei. Menţinându-ne atenţia asupra acestor 
indicii echilibrul unei zile de weekend se risipeşte şi mulţi vor arunca pe fereastra toate 
planurile pe care şi le-au făcut azi pentru a se ocupa de ceea ce le tulbură mai mult liniştea. 
Din acest punct orice eveniment nu va face decât să ne depărteze de zona obiectivităţii, de 
acel sector de unde am putea vedea tot ceea ce urmează să se întâmple, cât de reale sunt 
semnalele şi care este perspectiva lor. 

Venus, micul benefic, fiind în aplicaţia opoziţiei cu Neptun se va comporta azi ca şi 
cum este lovită pe la spate, mişeleşte şi tocmai pentru că sentimentele sunt agresate, 
judecata, axată în mod special pe o anume siguranţă emoţională construită prin dovezi de 
prietenie ce nu mai pot fi invocate acum, nu mai funcţionează normal. 

Recomandarea pentru această zi este aceea de a ne oferi azi momentul de linişte 
programat, de a ne bucura de toate lucrurile pe care le avem în jur şi să lăsăm stresul 
evenimentelor, confruntarea cu sursa de stres pentru ziua de mâine. Toată săptămâna 
viitoare este presărată de evenimente asemănătoare celor care ne tulbura azi, tocmai de 
aceea să încercăm cât de mult putem să nu ne lăsăm antrenați azi în situaţii negative, 
oricât de urgente ar părea. 


Duminică, 21 august 
Duminica 21- 8-2011 9:11 Luna (Tau) Squ [Leo] Mercury 
Duminica 21- 8-2011 16:38 Venus (Leo) Opp [Aqu] Neptune 


Primele reacții negative ale mesajelor de ieri apar chiar de dimineață, când Luna şi 
Mercur vor împlini un careu. Fiindcă avem un Mercur pasionat de evenimente trecute, 
prin retrogradarea sa, mulţi se vor uita azi peste umăr pentru a identifica acele probleme 
care le-au tulburat ieri armonia căminului. Se pare că se va merge mai departe de ziua de 
ieri sau cel mult ziua de vineri, pentru că o configuraţie numită aripi de pasăre, de această 
dată atipică, ne aduce soluţii de preschimbare a lumii, reaşezare a societăţii într-o albie 
pozitivă, cât de pozitivă se poate pentru a nu produce modificări esenţiale. 

Ridicată între Pluton, Uranus, Jupiter şi Marte, dar prin careul Uranus-Marte, nu 
trigon, această configuraţie este neobişnuită, iar aspectul ei apare de construcţie frântă, de 
aripa lovită, de deformaţie, de anomalie şi ea se va manifesta prin careul Lună-Mercur, 
prin constrângerile legate de ideologie, împărţire teritorială, repartizarea sarcinilor 
profesionale, prin caracterul penetrant, obsesiv al unor demersuri, prin rigiditatea cu care 
se doreşte implementarea unor soluţii care nu au fost îndeajuns de mult studiate. Această 
deformaţie poate lua forma instabilității, a căderilor, a devalorizării, a risipei, a 
împrumutului fără a avea garantul unei surse de venit pe baza căreia acesta să fie returnat. 
O formă de conflict pe baza unor declaraţii, a unor mişcări de culisă, pe baza unor 
evenimente care au fost aduse la lumină în ziua anterioară pare să inducă panică sau o 
formă neobişnuită de manifestare. Ceea ce se va întâmpla azi este contrar logicii, a 
judecății raţionale şi tocmai de aceea legăturile sociale ce se bazează pe scandal, bârfa, 
indecenţă, imoralitate, par să aibă un substrat social puternic. Mesajele care ne vin azi nu 
sunt însă reale, ci doar purtătoarele unor semne acute de pierdere de imagine şi de 
dezechilibru în aparatele de conducere. 

Cu toate că Uranus este implicat în ciudata configuraţie aripi de pasăre, pentru că 
aspectul nu este nou, ci azi doar se finalizează pentru că Marte de mâine iese din limita 
maximă a toleranţei pentru careu, apetitul pentru aventură, ce s-a tot consumat de două 
săptămâni încoace, impulsul de a striga cât mai tare şi cât mai urât pentru a rămâne în 
istorie, va face din această zi una uşor dizgraţioasă, negativă, care va murdări ceea ce am 
avut mai preţios şi mai frumos. 

Situându-ne într-o zonă a decepţiilor, a incapacității de a percepe evenimentele prin 
prisma realităţii nu a ataşamentului sau reziduurilor relaţionale ori afective, ziua de 21 
august ne aduce o formă de revoltă ce este mai curând tangentă ilegalităţii, aberaţiilor 
afective, indecenţei, decât spiritului revoluţionar, cel pe care îl tot experimentăm de la 
începutul anului încoace. 

Prin urmare, ultima zi a săptămânii ne va tenta cu sonorități ciudate, cu finalizări 
neobişnuite ale unor demersuri pe care nu vom reuşi să le vedem decât prin prisma 
jignirilor, a tentaţiilor pe care le-am avut de parcurs în zilele anterioare. Ceea ce vine azi 
spre noi pare absurd şi se consumă în împrejurări ciudate, pare dispus să ne defăimeze, să 
ne mintă, să ne ducă într-o zonă unde să ne pierdem controlul şi, la fel ca mulţi alţii din 
jur, să ieşim în stradă şi să spargem vitrinele magazinelor din care nu ne-am permis 
niciodată să facem cumpărături. 

Ceea ce este şi mai neplăcut vine dintr-o deformare a realităţii care va aduce 
planurilor de viitor un caracter costisitor, chiar păgubos ceea ce poate compromite funcţia, 
imaginea socială, statutul în familie sau stabilitatea financiară. 

Recomandarea pentru această zi este aceea de a ne aminti, dacă tot suntem atraşi 
puternic spre trecut, doar de ceea ce a fost frumos, doar ceea ce s-a consumat într-un 
context echilibrat, cu pasiuni normale şi aspirații realizabile. Ziua ne zdruncină credinţa, 
ne tulbură sufletul cu îndoieli pe care le-am crezut stinse sau despre care nu am ştiut, 
tocmai de aceea să nu luăm nimic în sens personal şi să căutăm cel mai potrivit argument 
pentru a înţelege ieşirile celorlalţi pentru a nu intra în ritmul lor dizarmonic. 


Luni, 22 august 
Luni 22- 8-2011 0:53 Sun (Leo) Squ (Tau) Luna (Half Luna) 
Luni 22- 8-2011 1:10 Venus (Leo) --> Virgo 
Luni 22- 8-2011 2:57 Luna (Tau) Squ [Aqu] Neptune 
Luni 22- 8-2011 3:50 Luna (Tau) --> Gemini 
Luni 22- 8-2011 4:08 Luna (Gem) Squ (Vir) Venus 
Luni 22- 8-2011 10:12 Luna (Gem) Squ [Pis] Chiron 
Luni 22- 8-2011 11:25 Luna (Gem) Sex [Ari] Uranus 
Luni 22- 8-2011 13:35 Mercury [Leo] Tri [Sag] Node 
Luni 22- 8-2011 21:54 Luna (Gem) Tri (Lib) Juno 


Trecerea planetei Venus în Fecioară, pe fondul Ultimului Pătrar şi al careului Lună- 
Neptun, ne aduce în centrul atenţie ideea de traseu, de drum, de deplasare, de afaceri 
soluționate prin intermediul unei mobilizări importante. Fiind vorba de căderea lui Venus, 
deplasarea se va face prin suprimarea unui aspect al vieţii personale, prin înlăturarea unui 
obstacol sau prin renunţarea la o preocupare ori la un obiect din sfera personală. 

Trecând în Gemeni, Luna schimbă puternic registrul evenimentelor, lănsându-ne 
impresia că ne va fi uşor să acţionăm, să ne ridicăm la nivelul aşteptărilor şi să 
impresionăm un auditoriu. Chiar dacă Venus este în cădere în Fecioară, trăsătură ce 
amplifică spiritul critic, negativitatea, suferinţa, privaţiunile, există şi o componentă 
benefică a acestei poziţii: câştigurile mici. Judecând-o după relaţia sa cu careul în T pe 
semne fixe, ce are ca bază opoziţiile grupurilor de planete de pe axa Leu-Vărsător (Soare- 
Neptun) şi respectiv Fecioară-Peşti (Chiron-Venus), ne aduce în faţa unui refuz categoric, 
în faţa unor deviații de la traseul stabilit anterior, dar nu din considerente practice, aşa 
cum vom argumenta, ci dintr-o emotivitate copleşitoare, dintr-un conflict între ceea ce 
simţim că ne apasă şi ceea ce ne dorim sau urmărim să realizăm prin ambiţie. 

Acest tip de combinaţie este prielnic pentru demersuri mercantile. O contracție, o 
pasiune, o încordare a nervilor la maximum, cumulată cu desprinderea de o structură ne 
duce spre concentrare, spre o rememorare uşoară a tuturor informaţiilor de care avem 
nevoie, spre o mai bună optimizare a funcţiilor psihice. În realitate, nu se suplimentează 
nimic, averea nu creşte şi nici sănătatea nu se remediază, ci se transferă energia din alte 
sectoare pentru a ne îndeplini un deziderat, pentru a realiza o echilibrare a balanței, 
pentru a preîntâmpina pierderi majore. 

În sectorul public această modificare va acţiona asupra structurilor independente, 
asupra sectoarelor de producţie, asupra celor care îşi câştigă existenţa din creaţie şi care 
dovedesc o putere de muncă şi mai mare cu cât sunt supuşi mai mult unui stres material 
important. Aşa după cum înţelegem, intrarea lui Venus în Fecioară ne aduce o uşoară 
tristeţe. Liniştea pe care ne-o conferă doar va lua forma modestiei, a traiului în simplitate 
şi a purității trupeşti pentru că, în realitate, toate acestea ni se întâmplă, nu sub impulsul 
unei dorinţe particulare, ci ca efect al unei condiţionări. 

Opoziţiile agresive ce se construiesc pe axa Leu-Vărsător, ne aduce o trezire la 
realitate, o înţelegere rapidă a contextului material în care ne aflăm, o intuiţie specială 
asupra următoarelor luni, dar şi asupra efortului pe care acesta îl vor conţine. Se va vorbi 
azi despre admiraţie, recunoaştere, măreție, achiziţie, speranţă prin recalculare, 

supraviețuirea prin împărţire, dar totul va fi construit de dragul nevoii de confort, pentru a 
ne menţine standardul de viaţă, cu riscul compromisurilor, a coborârii pretențiilor sau a 
seriozităţii. 

În mijlocul zilei, trigonul pe care Mercur îl va împlini cu Capul Dragonului nu va face 
decât să sporească această conştientizare, nu va face decât să confirme, prin calitatea de 
martor al unor evenimente, ceea ce ne vine dinspre Venus şi, prin asta, nu va face decât să 
aducă un argument în plus semnalelor negative care ne vin din social referitoare la 
realitatea evenimentelor. Prin Fecioară, a trăi mai bine înseamnă a avea percepţia 
realității asupra costurilor, a ne baza pe un calcul făcut perfect, fără a ne preocupa de 
volumul informaţiilor, de calitatea produselor, ori de bogăţia lor. 

Prin urmare, începeam săptămâna cu un tribut oferit onoarei, în încercarea de a ne 
stabiliză pe piaţa muncii, de a ne aşeza cheltuielile într-o albie a siguranţei sau de a ne 
proteja de eventualele obstacole prin a ne ascunde din faţa unor inamici ce sunt acum 
invizibili. 22 august este o zi de mare forţă, de aplecare asupra bunurilor pământeşti, 
pentru a mai savura o dată din cupa plăcerilor, nu pentru că nu ne putem desprinde de ea, 
ci doar din nostalgia vremurilor de mult apuse, în amintirea unor evenimente fericite din 
viaţă care ne vin acum în minte. 

Trecerea lui Venus în Fecioară înseamnă pentru toţi o deplasarea de la plăcere la 
abstinenţă, de la calcul sau nevoia de a risipi bani şi energia, la apropierea de reguli de 
bună practică, odihnă, muncă pentru a face faţă vremurilor care vor veni. Totuşi, Fecioara 
are şi o componentă mercuriană ce o face compatibilă cu Gemenii, cu zodia tranzitată 
acum de Lună, ceea ce va face ca mesajul acestei zile să conţină erori de redactare, aplicate 
intenţionat pentru a deforma adevărul şi de a-l face să semene cu propria simțţire, adică 
după chipul şi asemănarea celui care îl exprimă. Chiar dacă luna septembrie va aduce 
semnele unei redresări, nu doar prin schimbări concrete, de ordin practic, ci mai ales prin 
optimismul pe care îl va lansa faptul că un val de complicaţii sociale s-a consumat deja, 
acum vom refuza să vedem puţinul bine pe care capătul tunelului ni-l va arăta. 

Aspectul va fi atât de neplăcut cu cât în a doua parte a zilei de azi şi în prima parte a 
zilei de mâine Soarele va fi anaretic în Leu, ceea ce ne va aduce o formă a judecății de apoi, 
o retrospectivă ce îi va solicita mult pe cei care sunt hipersensibili, care nu pot să ierte, să 
treacă cu vedere o jignire sau pe cei care au adresat-o pentru a avea în permanenţă 
certitudinea unei valori. 

Recomandarea pentru această zi este aceea de a căuta compania oamenilor pozitivi, 
iar dacă acest lucru nu este posibil, de a da curs unui element pozitiv care ne vine dinspre 
Leu. Că este vorba despre generozitate, căldură, protecţie sau că ne lăsăm antrenați de 
vocaţie şi ne mai şi dorim să ne sacrificăm pentru ea, nu are importanţă. Ceea ce este 
valoros va striga din interior. Nu trebuie decât să ascultăm unde trebuie. 


Marţi, 23 august 

Marti 23- 8-2011 2:25 Sun (Leo) Opp [Aqu] Neptune 
Marti 23- 8-2011 7:42 Luna (Gem) Tri (Lib) Saturn 
Marti 23- 8-2011 13:09 Luna (Gem) Sex (Ari) Lilith 
Marti 23- 8-2011 14:20 Sun (Leo) --> Virgo 

Marti 23- 8-2011 17:30 Luna (Gem) Sex [Leo] Mercury 
Marti 23- 8-2011 18:25 Luna (Gem) Opp [Sag] Node 


Dacă Soarele şi Neptun nu şi-ar împlini opoziția azi, când Luna ridică un trigon şi un 
sextil cu Saturn şi respectiv Lilith, atunci maniera prin care ne vom stăpâni, prin care vom 
încerca să controlăm toate impulsurile care ne duc spre greşeli de exprimare, fapte 
necuviincioase sau chiar spre demagogie ori agresivitate, ar putea pune o amprentă mai 
puţin evidentă şi, dacă toate acestea ar fi resimţite, atunci efectele s-ar păstra într-un 
cadru intim, între prieteni sau în familie, acolo unde multe dintre acestea pot fi înţelese, 
iertate sau tolerate mai mult decât se întâmplă între colegi sau chiar între necunoscuţi. 

În felul acesta problemele de natură socială, alegerile greşite, vulnerabilitatea, lipsa 
de perspectivă sunt atât de intense acum pentru că, prin îndemnul pozitiv ce vine din 
trigonul Lună-Saturn şi din sextilul Lună-Lilith, ni se va părea că nu există niciun risc, că 
sentimentele nu ne vor fi trădate, iar întâmplările se vor desfăşura într-un registru 
preferenţial, adică, indiferent de situaţie, ni se va părea că putem controla orice sau putem 
întoarce orice situaţie în avantaj propriu. Se pare că lucrurile nu vor fi chiar aşa, iar lipsa 
simțului practic şi a maturității îi vor face pe unii dintre noi să cadă pradă laudelor deşarte 
sau a onorurilor false. Acesta va fi practic primul eveniment nefericit al zilei, primul semn 
de dezordine ce va veni în sectorul cel mai sigur, din locul în care, dacă ar exista o 
problemă, atunci ea nu va fi popularizată, nu va fi spusă nimănui. 

Faptul că azi riscăm prin nesăbuinţă să fim loviți în ceea ce ne doare cel mai mult 
este doar un aspect al zilei pentru că, în prima parte, gradul anaretic al Soarelui în Leu 
pare să aducă atâta orgoliu şi atâta vanitate cât nu am văzut în ultimele 30 de zile. Va fi 
deci vizibil un apetit pentru activităţi fizice, către competiţii, către a demonstra forţa şi 
superioritatea. 

În a doua parte a zilei când Soarele va trece în Fecioară şi când raţiunea de a fi tinde 
să se încadreze în alţi parametri, când Soarele descoperă că ieri sentimentele nu ne-au 
înşelat când ne-au spus că neplăcerile ce vin prin intermediul femeilor sau prin trăsăturile 
feminine (Venus în Fecioară), că tulburările de memorie, neputinţa de a avea un somn 
odihnitor, de a asimila, de a simţi gustul mâncării sau de a ne permite o simplă relaxare, 
nu sunt iluzii şi că ele trebuie tratate ca atare. 

Trecerea Lunii prin sextilul cu Mercur şi apoi prin conjuncţia cu Coada Dragonului 
ne pune la încercare răbdarea. Rămasă singura planetă în Leu, dar şi lovită puternic de 
neputinţa de a vedea înapoi, pedepsită să-şi repare propriile greşeli, să aleagă boabele de 
neghină din cenuşă, să facă munci grele, să plătească pentru greşelile altora sau să revină 
asupra unor întâmplări mai vechi doar pentru că atunci când s-au consumat nu a fost 
suficient de atent şi vigilent, Mercur va încuraja apelarea la resurse negative, la alcool, la 
substanţe care produc iluzia puterii, a liniştii sau relaxării, la stupefiante sau orice 
substanţă care produce modificări substanţiale stării de conştiinţă. Totul va fi privit ca o 
lehamite, dar va fi explicat ca pe un privilegiu, acela al domnului Goe, căruia îi era permis 
să fumeze şi să-şi facă de cap de dragul mondenităţilor stupide sau prost înţelese. 

Prin urmare, 23 august este o zi de retragere. Chiar dacă Soarele păşeşte într-o altă 
zodie şi teoretic ar trebui ca lucrurile să se schimbe substanţial în bine, azi nu se va 
întâmpla asta. Azi ne vom simţi săraci şi părăsiţi de iubiţi ori iubite, abandonaţi, trădaţi în 
dragoste sau în relaţiile de parteneriat, puşi la încercare de oameni de condiţie inferioară, 
ceea ce va motiva un comportament dur, bazat de egoism şi vanitate, pe intrigă şi 
duplicitate. Între opoziţia cu Neptun şi trecerea în Fecioară, Soarele are un răstimp de 12 
ore (2:25 — 14:20) în care va încerca să înţeleagă de ce muncă ar putea fi un atribut al său, 
de ce există o discrepanţă atât de mare între viaţa socială şi cea privată şi de ce 
sentimentul poate deveni o sursă de extaz şi în secunda următoare o adâncă deziluzie. 

Toate aceste procese interioare sunt elemente de slăbiciune, dovezi ale faptului că nu 
se poate separa de dorinţa de a fi lumina tuturor fără să-i ardă pe cei care se apropie prea 
mult. În felul acesta, azi vom înţelege din gradul anaretic al Leului că vocaţia căldurii, a 
protecţiei, a vieţii aduce şi compromisul solitudinii dacă se doreşte ca ea să fie manifestată 
la nivel public. Cele două elemente, prin Soarele anaretic în Leu, nu au elemente de 
legătură, iar cei care doresc să le combine, vor reuşi să dea viaţă unui Frankenstein care se 
va crede când Don Juan de Marco, când Martin Luter King. 

Recomandarea pentru această zi este aceea pe care am regăsit-o de multe ori de-a 
lungul acestui an: fiţi sinceri cu sine, nu va minţiţi şi nu încercaţi să întoarceţi situaţiile 
zilei în avantaj propriu. Viaţa are propriul ei curs, cei care pot să-i schimbe direcţia, întâi îi 
înțeleg rostul şi apoi intervin cu modificări. 

Miercuri, 24 august 
Miercuri 24- 8-2011 12:27 Luna (Gem) Tri [Aqu] Neptune 
Miercuri 24- 8-2011 13:24 Luna (Gem) --> Cancer 
Miercuri 24- 8-2011 13:53 Venus (Vir) Opp [Pis] Chiron 
Miercuri 24- 8-2011 15:16 Sun (Vir) Sex (Can) Luna 
Miercuri 24- 8-2011 19:13 Luna (Can) Tri [Pis] Chiron 
Miercuri 24- 8-2011 19:48 Luna (Can) Sex (Vir) Venus 
Miercuri 24- 8-2011 20:27 Luna (Can) Squ [Ari] Uranus 
Miercuri 24- 8-2011 22:45 Luna (Can) Opp [Cap] Pluto 


În ciuda aparențelor, opoziția Venus-Chiron de azi trece în plan secund lăsând 
locului sextilului pe care luminariile îl ridică şi asta pentru că aceste aspect este un braţ al 
dreptunghiului mistic pe care Luna, Soarele cu Venus, Pluton şi Chiron cu Neptun îl 
construiesc. Dar asta nu e tot, pentru că Luna este şi parte într-un careu în T pe semnele 
cardinale împreună cu maleficii Uranus şi Pluton, ceea ce o face deosebit de importantă 
azi. 

În primul rând dreptunghiul mistic de azi ne aduce şansă de a beneficia de relaţii 
pozitive, oportunităţi care să ne pună în valoare posibilităţile artistice, sensibilitatea, 
cunoştinţele, dar şi de acele situaţii care ne ajută să ne adaptăm, să ne deschidem faţă de 
ceilalţi, să le înțelegem mesajele şi să le câştigăm mult mai uşor încrederea. Având la baza 
opoziţia Luna-Pluton, ce se va împlini la grad perfect abia spre seară, şi opoziţiile lui 
Chiron cu Venus şi Soarele, necesitatea de a fi plăcut, de a plăcea, de a iubi şi de a fi iubit, 
de a fi acceptată într-un grup, de a comporta un succes pe linie profesională prin 
acceptarea nivelului de cunoştinţe sau a valorii, se bazează pe o teamă îndelung exploatată 
în zilele anterioare: teama de eşec. Dacă această teamă a fost mult exploatată este posibil 
ca sentimentul de nesiguranţă să nu ne permită să ne deschidem prea mult sufletul față de 
ceilalţi şi să batem în retragere, să fim circumspecţi față de oportunităţile care ne vin din 
social. 

În a doua etapă a acestei construcţii, indicată de careu în T pe semne cardinale, 
faptul că ne conştientizăm inhibiţiile, limitările, neajunsurile materiale ne face să trăim cu 
mai multă intensitate eşecul. În felul acesta simţim că o simplă stare proastă, o simplă 
nervozitate ne duce imediat la cote foarte intense lăsându-ne în voia unor crize personale 
de toată frumuseţea. Relaţiile personale, pe fondul acestei ezitări cad într-o derivă 
periculoasă. Acestei încercări nu-i vor supravieţui decât acele relaţii construite cu oameni 
înţelegători, care au cunoştinţele necesare, dar care sunt şi suficient de înzestrați să poată 
accepta aceste elemente ciudate de psihologie comportamentală. 

Mâine, când Luna va ajunge în mijlocul zodiei Rac careul în T se va transforma în 
cruce cosmică, şi o tensiune personală, nerezolvată acum, va deveni eveniment social sau 
va găsi pe spaţiul public elemente care să o ducă spre cronic. 

Elementul bun al acestei zile vine din faptul că oricât de duri am fi cu noi înşine, 
oricât de mult ne-am teme de eşec, oricât de multe semnale negative ar veni din spaţiul 
public, întotdeauna vom avea în jur pe cineva care să ne echilibreze cu o vorbă bună, cu un 
zâmbet, chiar şi numai pentru simplu fapt că există. La rândul nostru, printr-o magie 
căreia nu-i vom înţelege pe deplin mecanismul, vom putea să gustăm puţin din 
înțelepciune, pentru a înţelege că oricât de greu ne-ar fi, în lume, poate chiar aproape de 
noi, în cercul de prieteni sau în familie, există cineva care duce pe umeri o durere şi mai 
mare. 

Din punct de vedere astral, această înţelegere devine apanajul sextilului Lună-Soare, 
ca semn de bunăstare, de putere lăuntrică, de lumină, fie ea cât de mică, în întunericul 
adânc al nopţii. 

Prin urmare, 24 august este o zi de cercetare, de tatonare şi de echilibrare prin 
depăşirea blocajelor. Dacă până acum tensiunea, frica de eşec, de oameni, de răutatea lor, 
am experimentat-o mai mult la nivel mental, iar ceea ce venea din social, fiind efecte ale 
altor cauze, doar semănau cu ceea ce simţeam, acum avem ocazia să vedem pe viu cum 

temerile cele mai mari prind viaţă. Dacă în ultimele şapte zile aceste temeri au fost ţinute 
sub control şi fiecare gând de eşec avea în permanenţă o umbră după el numită iertare, 
ziua de azi ne duce spre durerile celorlalţi, ne informează despre marile eşecuri ale 
apropiaților, despre întâmplări stranii ce s-au tot repetat de-a lungul anului şi de care n- 
am ştiut. Fiind într-o stare pozitivă, pentru că am lucrat cu mintea, cu gândul, cu sufletul, 
cu lumina spiritului pentru a fi aşa, fără să ne fi căzut ceva din cer, ştim ce anume trebuie 
să facem, ce ton să avem, ce atitudine, pentru că simţim că suntem în afara condiţionărilor 
impuse de frică. 

Dacă la acest test ce s-a tot întins în ultimele şapte zile am picat, nu trebuie să 
disperăm, în jur vom avea suficiente persoane care să ne limpezească apele şi să ne putem 
curăța în ele, fără a rămâne impregnaţi de eşec. 

Recomandarea pentru această zi este aceea de a ne lăsa în voia curajului. 24 august 
este ca un bungee jumping care îi va oferi senzaţii tari celui care îşi va lua inima în dinţi şi 
se va juca, într-o siguranţă totală, cu gravitația. 


Joi, 25 august 
Joi 25- 8-2011 7:43 Luna (Can) Squ (Lib) Juno 
Joi 25- 8-2011 8:18 Luna (Can) Sex (Tau) Jupiter 
Joi 25- 8-2011 13:46 Mars (Can) Squ (Lib) Saturn 
Joi 25- 8-2011 15:52 Luna (Can) Squ (Lib) Saturn 
Joi 25- 8-201115:58 Luna (Can) Con (Can) Mars 
Joi 25- 8-2011 21:03 Luna (Can) Squ (Ari) Lilith 


Nu este deloc puţin lucru să descoperim că Pluton devine planetă mediatoare într-o 
opoziţie în care să fie implicată o altă planetă cu deplasare lentă (Neptun), cum la fel de 
rar este momentul în care acelaşi Pluton să fie şi parte într-o cruce cosmică pe semne 
cardinale care s-a tot format în ultima vreme şi despre care am obosit să tot vorbim. Dar 
asta nu e tot, acelaşi Pluton este un vârf al unei piramide de pământ (cu Soarele şi Jupiter) 
şi până în preajma orei 10:00 un vârf al dreptunghiului mistic activ şi ieri. 

Aşa după cum lesne se poate înţelege, Pluton este un personaj principal al acestei zile 
şi un element care va interveni din umbră pentru a construi un edificiu pe care să nu mai 
putem să-l schimbăm pentru mult timp de acum încolo. Ceea ce se întâmplă cu această 
planetă se încadrează în ciudăţenia specială a acestui an care îl face unic faţă de tot ceea ce 
am mai trăit până acum. 

Faptul că participă la atât de multe configurații ajută această planetă să intervină 
într-un mod cât se poate de complex pentru a se desfăşura în sectoare şi în domenii în care 
nu a acţionat până acum sau a acţionat superficial. În primul rând crucea cosmică pe 
semne cardinale, cu Pluton în Capricorn, construită împreună cu Junon, Uranus şi Marte 
aduce finalului de august o lovitură sub centură ce ni se va înfăţişa ca o redresare 
spectaculoasă dintr-un conflict sau dintr-o cădere liberă. Elementul surpriză va veni deci 
din partea planetei Pluton, care având şi calitatea de planeta mediatoare opoziţiei Neptun- 
Soare înlătură toate convenienţele şi aduce la masa tratativelor sectoare care nu aveau 
nimic în comun, puteri care nu puteau fi văzute în această ipostază pentru a impulsiona 
redresarea, iar asta duce la o schimbare spectaculoasă de optică şi viziune. 

Totuşi, nu trebuie să visăm prea frumos, cel puţin nu în 2011, pentru că tot ceea ce 
vedem acum pe cer poartă amprenta transformării, a ridicării din albie şi extinderii spre 
noi teritorii, de dominare printr-un nou sistem, de echilibru într-o zonă care poate impune 
la rândul ei control asupra celor pe care îi vedem acum la conducere, dar nu reprezintă 
conducerea în sine. Cu alte cuvinte, evenimentele din spatele informaţiilor comune ne 
prezintă o reaşezare a centrelor de putere, o stopare a expansiunii unei mari puteri spre o 
zonă mai veche, adică stoparea „noului Soare” de a prelua sectorul, arealul „vechiului 
Soare”. Piramida de pământ la care participă şi Pluton, împreună cu Jupiter şi Soarele, 
aduce un argument în plus acestei extinderi, acestei severe împărțiri teritoriale despre care 
puţini se încumetă să vorbească. Ceea ce vom vedea va fi o uşoară redresare a unei mari 

puteri care, spre deliciul multora, părea în cădere liberă. Pluton, ca planeta mediatoare 
unei opoziții care subliniază chiar visul de a trăi bine în ciuda eforturilor celor mulţi, de a 
beneficia de condiţii de trai care nu se mai găsesc aşa nicăieri pe glob, adică principala 
cauză a căderii, va aduce o ridicare printr-un armistițiu, printr-o negociere dură, printr-o 
formă de comerţ în care nu sunt oferite unui cumpărător generos roşii, ardei sau ceapă, ci 
mari întinderi de pământ ori sectoare importante ale economiei mondiale. 

Totuşi, scopul acestui blog nu este acela de a stabili cine învinge şi care sunt cei care 
pierd, pentru că din punctul de vedere al muritorului de rând cu toţii sunt la fel, de vreme 
ce pe noi ne subjugă o structura socială, iar ei se luptă pentru a deţine controlul asupra 
acelei structuri. Deci, nu contează cine câştigă, pentru că noi vom trăi la fel. În felul acesta, 
ne arătăm totalul dispreţ pentru asemenea dispute, pentru modul gregar în care se pierde 
şansa unei emancipări în masă de dragul unui război imbecil dus pentru confortul, iar 
lumea întreagă stă gură-cască şi cu inima cât un purice „Vai, a căzut bursa!”, „Vai, a căzut 
euro”, „Vai, a căzut dolarul!” compătimindu-i pe aceştia, aşa cum a fost compătimită SUA 
de comunitatea internaţională la căderea turnurilor gemene, deşi cu toţii ştim deja că tot 
ei au fost în spatele aceste mascarade. Schemele oricum sunt făcute, tocmai de aceea noi 
aici creionăm câteva direcţii pe care nici chiar ei, cei care şi-au calculat în detaliu toate 
acestea, nu am putut să le anticipeze. 

Neinteresându-ne deloc de toate acestea, doar le-am trecut în revistă pentru a se 
vedea că dacă studiem astrologia înţelegem mecanismul puţin altfel decât îl prezintă ei, ne 
vom opri azi asupra furturilor terapeutice pe care le predispune Pluton în Capricorn şi mai 
ales pentru semnul de putere pe care îl va oferi fiecăruia. Indiferent că este vorba despre 
un cadou, despre o decorație, despre o confirmare, despre o reconfirmare în post, despre a 
primi o nouă funcţie sau un nou statut, totul va avea o perspectivă stabilă şi ne va încânta. 

Pluton reprezintă deopotrivă voinţa divină şi renaşterea valorilor după momentul 
scufundării în abisuri, iar asta înseamnă că redresarea, stabilizarea sau aprecierea vor veni 
din sectorul cel mai vitregit, din zona cea mai afectată de schimbările rapide la care ne-a 
tot invitat acest an. Pe lângă aceste minunate două trăsături, Pluton intervine şi prin 
personificarea stării de martor. Un personaj misterios, o vorbă auzită în treacăt la 
televizor, o recomandare care vine dintr-o zonă căreia nu i-am acordat până acum atenţia 
cuvenită ne face să ne gândim serios la viitor, să ne schimbăm modul de a privi oamenii, 
să decidem ce vom face în următoarea perioadă şi să ne ţinem de această schemă. 

Privind toate aspectele care se împlinesc azi, un pasionat de astrologie ar avea un 
adânc moment de pauză dacă nu ar lua în considerare intervenţia masivă a planetei 
Pluton. Axându-se doar pe careul Marte-Saturn va şti că oamenii vor avea tendinţa să-şi 
însuşească unii de la alţii exact lucrurile sau meritele pentru care nu au muncit şi toate 
acestea, în a doua parte a zilei, vor lua amploare. Da, este adevărat că ziua va avea şi 
componenta aceasta, numai că privind doar aşa, se va pierde din vedere cauza care duce 
acolo, adică de ce din careul lui Marte cu Saturn să se aleagă doar aceste trăsături şi nu 
anularea scopurilor, schimbarea proiectelor, de ce oamenii să se îndoiască unii de alţii şi 
nu să-şi dorească să se perfecţioneze, adică să caute să nu schimbe o structură veche a 
propriei existenţe decât să-şi însuşească munca altuia pentru a-şi întreţine actuala situaţie. 

Pluton intervine ca un catalizator şi reglează elemente kamice atât într-un mod 
plăcut, cum ar fi spre exemplu componenta profesională legată de promovare şi 
recunoaştere a valorii, dar şi într-un mod dureros prin deposedare de bunurile pe care le- 
am acumulat din prea multă încrâncenare materialistă. Privind acestea şi judecându-le din 
perspectiva magică a destinului, aşa cum s-a înfăţişat el săptămâna anterioară, înţelegem 
că totul se face pentru un scop bun, doar că în acest moment nu prea avem puterea sau 
resursele necesare pentru a le vedea, iar ceea ce vedem la suprafaţă va fi durerea de umeri, 
de spate sau de genunchi, nu şi semnalul că vin ploile. 

Prin urmare, 25 august este o zi de strategie. Ceea ce aduce această zi nu este deloc 
puţin lucru şi nu trebuie să ne mirăm dacă 25 august 2011 va intra ca o zi importantă în 
destinele fiecăruia, dacă va deveni o dată de referinţă în istoria personală. Viaţa este acum 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


privită aşa cum ne-am dorit, aşa cum am sperat cel mai mult şi recunoaşterea ei nu va 
putea fi oprită doar pentru simplul fapt că, din umbră, un mecanism a eliberat scheme 
blocate la nivel global. 

Elementele personale asupra cărora vom lucra în această zi vor fi legate de nevoia de 
a munci, de a fi remunerat pe măsură, de a avea o viaţă intimă împlinită şi de a descoperi 
care este sursa nefericirii pentru a putea fi combătută. Aceste elemente, ce în trecut ni se 
păreau adevărate fantasme, acum devin obiective asupra cărora ne vom îndrepta întreaga 
atenţie în următoarea perioadă, devenind şi primele semne că mentalitatea, sub imperiul 
complicaţiilor pe care le-am tot traversat de la începutul anului până cum, s-a schimbat. 

Recomandarea pentru această zi este aceea de a ne lăsa în voia evenimentelor. 
Mesajul de nonataşament ce ne vine dinspre Pluton este cel mai important indiciu al 
succesului pe care un context astral atât de neobişnuit ni-l poate oferi. Viaţa este într-o 
continuă transformare şi de la un punct încolo nu mai contează în ce ritm se schimbă, dar 
dacă în această furtună cel în cauză nu-şi pierde pălăria, peste ani, cei din jur nu vor uita 
cine este şi în continuare îl vor saluta respectuos: „Bună ziua, domnule!”. 


Vineri, 26 august 
Vineri 26- 8-2011 2:12 Venus (Vir) Tri [Cap] Pluto 
Vineri 26- 8-2011 17:39 Sun (Vir) Opp [Pis] Chiron 
Vineri 26- 8-2011 19:04 Luna (Can) --> Leo 


În ultima zi de Rac (Lună în Rac) se oferă primele semne ale descinderilor de ieri, 
primele indicii că am ajuns în punctul în care cântăm în altă gamă sau pe alte tonalități şi 
nu ne este rău deloc. Opoziția Soarelui cu Chiron de această dată nu este un aspect 
negativ. Ea ne aduce la suprafaţă probleme pe care nu am reuşit să le soluţionăm în trecut, 
dureri de care nu am ştiut şi nu oricum, ci în momentul cel mai potrivit posibil, adică 
atunci când printr-o intervenţie exterioară se poate soluţiona în mod fericit problema. 

Pe acest fond, acţiunea trigonului Venus-Pluton, care nu este văzut cu ochi buni de 
astrologi datorită căderii lui Venus ce face să sune ca prietenia dintre tuse şi junghi, are 
darul de a vindeca, de a se comporta ca o anestezie. Fără să mai simţim atât de tare ce ne 
doare şi cu disponibilitate spre muncă, spre a lăsa o urmă consistentă în mediu (Luna în 
Rac), dar şi de a ne folosi cunoştinţele şi abilităţile în mod public, valoarea charismei, a 
magnetismului personal, a echilibrului emoţional, a puterii de vindecare prin eliminarea 
toxinelor, prin reglarea cantităţii de oxigen din sânge, prin atracţia către natură, către apă, 
către mediul răcoros din zonele montane sau din preajma pădurilor lasă o amprentă 
plăcută zilei. În felul acesta, nu ne vom aminti de 26 august ca de o zi de întâlnire cu ceea 
ce ne-am dorit cel mai mult să ştim, cu informaţii despre sănătate, despre un posibil 
diagnostic, ci ca de o zi în care am reuşit să le gestionăm pe toate acestea. 

Spre seară, Luna, trecând în Leu, ne face să fim simpatici, admirabili, strălucitori, cu 
sensibilitate faţă de frumos, faţă de ceea ce ne pune în valoare sau faţă de cei care ne 
apreciază cel mai mult. Chiar dacă sentimentele devin uşor teatrale, maniera dezinvoltă 
prin care ne vom exprima va ascunde multe deficienţe de limbaj, educaţie defectuoasă, 
carenţe de informaţie sau ruşine, trecându-le drept evenimente nostime şi plăcute, ce nu 
vor provoca nicicum invidie, respingere sau dispreţ. 

Prin urmare, 26 auguste este o zi de fertilitate. Multe din cele ce vin spre noi azi sunt 
purtătoare de mesaje pozitive, de îndemnuri sănătoase şi chiar dacă informaţia nu este 
una dintre cele mai plăcute, chiar dacă cel care ne-o oferă nu este chiar cea mai plăcută 
persoană, nu ne va interesa absolut deloc. Azi pătrundem într-un sector al măreției şi 
simţim cum este să îmbini caracterul practic al Fecioarei, disponibilitatea spre muncă, 
grija pentru a proteja şi hărnicia care vine dinspre Rac, dar şi măreţia, ambiția şi căldura 
care vine dinspre Leu. 

Mercur, în cea mai mare parte a zilei, va fi static, pentru că la noapte, în spaţiul zilei 
de mâine, la ora 1:02, va intra în mers direct aducând zilei de mâine tendinţa de a ne 
odihni în liniştea solitudinii pentru a putea face un bilanţ al ultimelor trei săptămâni. 

Recomandarea pentru această zi este aceea de a ne pune a dispoziţia celorlalţi cele 
mai frumoase gânduri, de a ne lăsa antrenați în evenimente chiar şi de către cei 
necunoscuţi pentru că 26 august ne aduce un mod special de a înţelege şi de a accepta, 
deci într-o aură a echilibrului şi armoniei. 


Sâmbătă, 27 august 
Sambata 27- 8-2011 1:02 Mercury <Leo> S/D 
Sambata 27- 8-2011 1:29 Luna (Leo) Tri [Ari] Uranus 
Sambata 27- 8-2011 12:38 Luna (Leo) Squ (Tau) Jupiter 
Sambata 27- 8-2011 13:16 Luna (Leo) Sex (Lib) Juno 
Sambata 27- 8-2011 20:03 Luna (Leo) Sex (Lib) Saturn 


Revenirea lui Mercur la mersul direct reprezintă de fapt şi încheierea unei perioade 
de frământări interioare, de reactualizări, de verificări, de controale, de întoarceri la 
preocupări mai vechi, la griji mai vechi, la probleme de care ne-am tot temut că nu am 
putea să le soluţionăm. Această revenire şi-a început procesul chiar de ieri de când Mercur 
a trecut prin faza statică, însă azi vom resimţi din plin o îmbunătăţire a aspectului 
senzorial, o corectare a situaţiei, nu neapărat că va fi mai bună în comparaţie cu ceea ce a 
fost în ultimele zile, ci că va fi altfel. 

Mercur în mers direct prin Leu are o componentă fixă centrată pe propria imagine, 
pe confortul ce poate veni dintr-un mod de adresare, din schimb de cuvinte, dintr-o 
imagine atribuită, dintr-o relaţie de tip senzorial cu mediul, dar într-un registru cunoscut. 
Nu este o poziţie care să aducă surprize şi nici una care să amplifice viteza de lucru, tocmai 
de aceea deciziile sunt luate într-un ritm lent, cât mai aproape de finalitate. Pentru că nu 
este o poziţie care să încurajeze ignoranţa, decât dacă în cazul în care aspectul senzorial 
este dezvoltat în detrimentul voinţei, comunicării sau educaţiei, ceea ce nu este cazul 
acum, Mercur direct în Leu va predispune spre a dezvolta o atitudine fermă, ambițioasă cu 
scopul de a observa tot ceea ce cuprinde anturajul pentru a permite o mai bună cunoaştere 
a mediului şi a posibilităţilor sale de dezvoltare. Fiind o poziţie negativă a lui Mercur, 
absenţa mobilităţii aduce informaţiilor o umbră de egoism, o înclinaţie spre a fi folosite în 
special pentru satisfacţie personală. Nicio altă poziţie a lui Mercur nu aduce un mai mare 
interes față de Ego decât aceasta tocmai de aceea trigonul pe care Mercur încă îl face cu 
Capul Dragonului aduce noi idealuri, noi scopuri, chiar noi direcţii în sectoarele de viaţă în 
care s-a lucrat în ultimele trei săptămâni. Unii vor spune că luna august, care este în 
general o lună de vacanţă, i-a ajutat să-şi sedimenteze gândurile, să şi le clarifice, să 
înțeleagă multe din cele ce treceau pe lângă ei şi acum se văd mai înţelepţi, mai siguri pe 
ei, mai deschizi spre posibilităţi de dezvoltare, mai liberi. 

Mercur în Leu nu aduce libertate, ci o formă de independenţă ce este dependentă de 
libertatea celorlalţi. Independenţa lui Mercur în Leu va avea formă şi direcţie în funcţie de 
gradul de constrângere impus de anturaj sau prin contrast cu ceva din jur. El nu va putea 
să-şi construiască singur destinul şi nici să şi-l descopere decât după parcurgerea unor 
experienţe dure, puternice, poate chiar agresive, care îi va zdruncina din temelii natura 
fixă, înclinată spre ataşamente puternice şi comodităţii apăsătoare. 

Pe acest fond, relaţia de trigon a Lunii cu Uranus aduce primei părţi a zilei o libertate 
pe care relativ simplu am putea să o înţelegem greşit. Cumulat cu aspectul fix al lui Mercur 
în Leu, dar care îl lasă pe individ să vadă care îi sunt inhibiţiile, să şi le exploreze sau să şi 
le trăiască, fără a-i oferi o soluţie în a se desprinde de ele, libertatea ce ne vine din trigonul 
Lună-Uranus aduce o nesăbuinţă ce poate fi plătită scump. Ea sună a lipsă de control, a 
escapadă, a nebunie săvârşită într-un moment de entuziasm maxim. Aspectul este însă 
activ doar în prima parte a zilei şi se menţine mai departe ca o amintire a gafelor făcute, a 
neatenţiei, a lipsei de control, a bucuriei pe care o simte cel care dă iama prin magazine şi 

plăteşte cu banii altuia, a celui care uita de stresul economiilor şi se aruncă în valurile 
comerţului, risipind ceea ce, pe aceste vremuri, a strâns cu atât de multă greutate. 

Depăşind momentul de teamă în faţa unei asemenea lipse de control, adică lăsând în 
urma careul Lună-Jupiter, spre seară, Luna intră în sextilul cu Saturn aplicând o selecţie 
pozitivă evenimentelor de peste zi şi alegând să păstreze doar amintirea a ceea ce a fost 
frumos şi plăcut, a ceea ce ne-a încântat, a destinderii, a libertăţii şi curajului de care am 
dat dovadă, fie numai şi pentru o secundă. 

Prin urmare, revenirea la mersul direct a lui Mercur înseamnă şi încheierea unei 
perioade de sancţiuni şi penitenţe, de umilinţe şi regrete, de revenire asupra unor 
probleme mai vechi, în cele mai multe din situaţii extrem de neplăcute, pe care, la 
momentul când s-au consumat, a trebuit să le depăşim repede poate şi pentru că nu ne-am 
împăcat deloc cu ele, nu doar că nu a fost timp suficient. 

27 august este o zi de severitate, de întoarcere la acele senzaţii şi percepții care ne 
conferă siguranţă de sine şi stabilitate, la acele reguli morale pe care ne-am bazat 
întotdeauna şi care au dat rezultate bune, nu doar în relaţiile cu ceilalţi, dar şi în relaţiile 
cu sine, apărându-ne mai bine interesele şi privindu-ne viitorul printr-un gen de siguranță 
care ne-a cam lipsit în ultimele săptămâni. 

Chiar dacă în prima parte a zilei explozia de libertate ne poate pune în pericol această 
integritate, ceea ce rămâne este frumos şi plăcut, iar în timp ne vom aminti doar această 
componentă, fără să ne mai chinui cu consecinţele dramatice ale lipsei de control sau cu 
perspectiva rătăcirii în derivă de dragul unei bucurii de o secundă. 

Recomandarea pentru această zi este aceea de a ne bucura de viaţă şi de a ne 
înconjura, în special în prima parte a zilei, de oameni liniştit şi pozitivi pentru a fi în 
siguranţă dacă ne trece prin cap să ne testăm senzațiile prin experienţe inedite. 


Duminică, 28 august 
Duminica 28- 8-2011 0:54 Luna (Leo) Tri (Ari) Lilith 
Duminica 28- 8-2011 2:47 Luna (Leo) Con (Leo) Mercury 
Duminica 28- 8-2011 4:12 Luna (Leo) Tri [Sag] Node 
Duminica 28- 8-2011 18:11 Sun (Vir) Tri [Cap] Pluto 
Duminica 28- 8-2011 20:08 Luna (Leo) Opp [Aqu] Neptune 
Duminica 28- 8-2011 21:11 Luna (Leo) --> Virgo 


Componenta pozitivă a zilei de ieri se păstrează încă, iar azi multe din cele negative 
pe care le-am tot traversat de-a lungul acestei luni se ridică uşor ca aburul fin la 
îmbrăţişarea razelor de soare. Luna încă trece prin Leu şi încă ne menţine aproape o 
căldură a sentimentelor, o nevoie de siguranţă prin urmărirea exemplelor solide, prin 
experimentarea puterii de a înţelege, influenţa, convinge sau coordona, prin destindere 
într-un mod calculat şi sigur, dar care să ne ofere multiple satisfacţii. 

În prima parte a zilei, Luna trece prin conjuncţia cu Mercur, după ce în prealabil, la 
puţin timp de la miezul nopţii a împlinit trigonul cu Lilith. Până la răsăritul Soarelui ea va 
împlini şi trigonul cu Capul Dragonului aducând nopţii de sâmbătă spre duminică o 
componentă magică. Când este vorba despre legătura dintre Lilith şi Capul Dragonului, 
dar mai ales când Luna este implicată, dinamica sufletească ia o direcţie specială. Oamenii 
devin mai sensibili la valorile spirituale, la frumosul sufletesc, la simplitate şi se comportă 
ca şi cum sunt hipnotizaţi de fiinţe supranaturale, dovedind că acest aspect al vieţii 
spirituale nu este o plăsmuire a minţii, ci o realitate, dar menţinându-se încă şi în sfera 
lipsei de voinţă şi a incapacității de a lua decizii de unul singur sau fără o condiţionare 
directă. 

În felul acesta ne trezim cu sentimentul că trebuie să profităm de vreme, de timp, de 
contextul social, de o şansă pe care abia acum o vedem clar desfăşurându-se la picioare. 
Este însă important să ne gândim de mai multe ori pentru a face un pas în direcţia asta 
pentru că azi nu mai beneficiem de avantajele zilei de ieri, însă din punct de vedere 
sufleteşte nu vom putea să observăm asta decât după ce se consumă evenimentul. 

Trigonul pe care Soarele şi Pluton îl împlinesc azi ne ajută să ne apropiem de marile 
demersuri cu o altă înţelegere. Vom reuşi să vedem spre ce ni se îndreaptă viaţa, care sunt 
punctele importante pe care trebuie să le atingem în această viață, cum se construieşte 
viitorul apropiat şi chiar cel îndepărtat şi care ar fi cele mai importante condiţii pe care 
trebuie să le îndeplinim pentru a fi în conformitate cu această viziune. Ceea ce înţelegem şi 
vedem acum este puternic, viu şi duce spre afirmare cu condiţia să nu alegem varianta „fac 
orice pentru a-mi atinge scopul”. A alege direcţia categorică şi egoistă a acestei viziuni 
înseamnă a ne dezintegra total sau parţial şansa pe care o trăim acum, prezentul valoros, 
cel care ne permite să avem o asemenea perspectivă, ceea ce ne ajută să vedem clar şi 
limpede şi să nu facem confuzie între rău şi bine. A pune un component de plastic într-un 
mecanism care cere altceva, refuzăm să acceptăm riscurile unui eşec total şi ajungem să 
compromitem întreaga structură, să corupem în mod indirect şi celelalte componente ale 
vieţii, celelalte sectoare, pentru că totul în viaţă există pe baza interconectărilor, a 
legăturilor complexe care ne susţin dreptul de a alege şi deopotrivă acela de a crea. 

Prin urmare, ultima zi a săptămânii, care este şi ultima zi a ciclului (mâine este Lună 
nouă) ne aduce în fața unor decizii plăcute, puternice şi revigorante. Indiferent că aceste 
idei le-am visat, că le-am primit prin inspiraţie în timpul nopţii sau în prima parte a zilei, 
ceea ce ne-a preocupat în această zi are o mare perspectivă şi ne hrăneşte sufletul cu 
elemente pozitive, cu viziuni clare, adică ne încurajează să avem o perspectivă solidă 
asupra vieţii să fim în profunzimile existenţei, să trăim din plin viaţa, fără a o distruge. 
Stările sufleteşti sunt cele situate în absenţa fricii, a grijilor care ne paralizează gândirea şi 
ne strâng stomacul şi vin cu o mare lejeritate mentală. Pe acest fond, bucuria de a fi şi 
necesitatea de a supravieţui se întâlnesc azi că apa şi focul oferindu-ne o baie caldă şi 
reconfortantă, ajutându-ne să ne pregătim în curăţenie şi simplitate pentru vremurile ce 
vor veni. 

Pentru că riscul de a implica egoismul şi vanitatea într-un edificiu care se descoperă 
în mare parte azi este foarte mare, recomandarea merge în direcţia cumpătării. Nici nu va 
fi prea greu să avem măsură în ceea ce facem, dar va exista şi un îndemn spre lăcomie, 
spre mai mult, spre a depune într-un loc ceea ce nu ne trebuie acum, dar poate ne va 
trebui cândva. E greşită această acumulare acum pentru că acum suntem invitaţi să ne 
pregătim cu mintea, sufletul şi corpul pentru evenimentele predispuse de astre pentru 
toamna lui 2011, adică spre o altă etapă de transformare, nu de a ne face depozite din 
materialele de care la un moment dat va trebui sa ne despărțim. 


Luni, 29 august 
Luni 29- 8-2011 1:55 Luna (Vir) Opp [Pis] Chiron 
Luni 29- 8-2011 5:15 Luna (Vir) Tri [Cap] Pluto 
Luni 29- 8-2011 6:01 Sun (Vir) Con (Vir) Luna (New Luna) 
Luni 29- 8-201112:07 Luna (Vir) Con (Vir) Venus 
Luni 29- 8-2011 13:55 Luna (Vir) Tri (Tau) Jupiter 


Luna nouă în Fecioară, cu ascendentul momentului în Leu, aduce o nouă sclipire de 
forță zodiei Leu, chiar dacă forţa ei a trecut în subsidiar, prin ultima răbufnire a crucii 
cosmice cardinale, activă doar în prima parte a zilei, dar şi prin două piramide, una de foc 
(Lilith, Mercur, Capul Dragonului) neconvenţională, şi una de pământ (Pluton, Jupiter, 
Venus) păstrând atmosfera de dinamism şi forță, de stabilitate şi mai ales punând prea 
multă încredere în zorii unei noi ere, doar pentru că se vorbeşte despre ea. 

Pasionaţii de astrologie ştiu că zodia Leu este însă responsabilă şi de multă 
teatralitate, de multă exprimare actoricească, de simulare a unor reacţii, a bucuriei, a 
forţei cu care oamenii se mândresc sau îşi construiesc imperii. Prin zodia Leu, actul 
artistic este măreț şi el căpătă o dimensiune eroică importantă. El nu mimează doar 
sentimentul, ci întreaga paletă de stări care îl translatează pe individ în totalitate într-o 
lume imaginară şi îl convinge că totul este real. Având Luna neagră implicată într-o 
piramidă neconvenţională, dinamica actului actoricesc este acum nu teatrală, ci falsă 

pentru că ea nu doar simulează pentru a recrea un cadru afectiv sau mental special, ci 
minte pentru a ne face pe noi, cei care ne uităm cu gurile căscate la declaraţii şi informări, 
că lumea chiar se schimbă, că totul îşi revine ca prin farmec dintr-un haos iminent. 

Se pare că nimic din tot ceea ce suntem forţaţi să credem nu există, nimic din toate 
aceste elemente de dinamică social nu sunt în realitate aievea, ci doar minciuni extrem de 
elaborate pentru a ne convinge de realitatea iminentă a distrugerii pentru ca acceptând 
supunerea să ne protejăm de căderea în infern. Într-un cadru hilar, diferit de ceea ce 
înțelegem din indiciile de mai sus, ne putem imagina credulii epocii de criză pe care o 
traversăm aruncându-se printre lăzile de gogoşari, printre prosoapele de plastic şi jucăriile 
toxice produse în China, printre roşiile fără gust sau castraveţii care se strică imediat ce-i 
scoţi din învelişul protector, întinzând mâna după revistele frumos colorate cu chipuri de 
oameni care nu există în realitate şi povestind despre virtuțile terapeutice ale apei de canal 
strigând cât îi ţine gura „Take me!”, „Take me!”. Hm, nu ne putem gândi acum la una din 
ecranizările lui Spielberg (Jurassic Park (1993), spre exemplu) şi nici la „Atacul 
marţienilor” (1996) când Sarah Jessica Parker (Nathalie Lake), din prea multă aventură s- 
a trezit cu un trup de căţel ataşat de cap, o metaforă misogină pe care nu prea am gustat-o. 
Ideea de teatru ieftin o găsim acum peste tot în jur, nu doar în cinematografe, ci chiar în 
viaţa de zi cu zi, prin moda lingvistică aberantă ce îi face pe unii să se simtă mai 
confortabili spunând „ok”, în loc de „bine” sau cosmopoliţi dacă, după o excursie la mătuşa 
Curcubeţica, ce produce şi ea ceva prin Roma sau Milano, îşi aruncă ochii peste cap şi 
obligându-şi genunchiul să facă rapid mişcări de du-te - vino aruncă, printre degetele 
crăpate de soare sau de plivitul buruienii de după casă, un salut eructat: „Ma bene, Ciao!”. 

Între o opoziţie cu Chiron, un trigon cu Pluton, înainte de Lună nouă, şi o conjuncţie 
cu Venus şi un trigon cu Jupiter după, relaţia dintre persoană şi mască, dintre actor şi 
rolul pe care îl joacă trece printr-un dezechilibru straniu. Se caută o soluţie paşnică pentru 
a se continua în modul în care a fost făcut jocul actoricesc până acum, se urmăreşte 
atingere aceluiaşi scop, însă prin mijloace diferite de ceea ce s-a aplicat până acum, 
necuantificabile, tentante ca vibraţie şi finalitate, dar imposibil de atins. 

Această situaţie apare din relaţia stranie pe care Saturn, Mercur, Marte şi Lilith o 
construiesc, desenând pe cer, din nou, o configuraţie numită aripi de pasăre, dar cu 
braţele inegale, scoțând în evidenţă puternicul dezechilibru care există acum, când Marte 
s-a desprins de crucea cosmică de pe semne cardinale. 

Dinamica neplăcută a acestei configurații atipice, privită ca o succesoare a crucii 
cosmice, ne sugerează că nu vom fi în regulă cu gândurile, nu vom avea măsură în a ne 
stabili obiectivele şi nu vom putea găsi un loc potrivit pentru a ne încadra reziduurile. 
Nefiind în ton cu realitatea, jucăm teatru, însă nu unul constructiv, superior, ce ne poate 
construi episoade din viaţa terestră sau subtilă, ci unul penibil, încărcat de teama de a nu 
ni se descoperi fricile, secretele cele mai mari, lipsa de consistenţă a ideilor sau neputinţa 
de a iubi în mod constant. 

Având aceste două piramide de foc şi de pământ active suntem îndemnați să 
acţionăm, să ne exprimăm ideile, să fim curajoşi, să ne implicăm în demersuri publice, 
fără să avem nici cea mai mică perspectivă. O formă neplăcută de spontaneitate va aduce 
celor din afara demersurilor active o înţelegere neplăcută, un adevăr, o formă de 
cunoaştere care nu ne ajută la progres, dar ne ajută să facem distincţia între bine şi rău. 

Cu alte cuvinte, binele material, devine azi o tentaţie datorită căruia moralitatea trece 
în plan secund, se ascunde de frică şi-şi roade unghiile urmărind cu pupilele dilatate şi 
inima bătând cu putere în piept evenimente ce sunt în mare parte imaginare sau care nu 
au finalitatea care ne inspiră atât de multă reţinere, teamă sau groază. 

Prin urmare, Luna nouă din Fecioară se detaşează puternic de celelalte prin 
reprezentaţie. Azi începem un ciclu al descoperirilor negative, începem să ne dăm de gol, 
să ne spunem în public ce ne doare, să ne descoperim rănile şi să urmărim prin asta să 
impresionăm până la lacrimi un auditoriu superficial sau needucat. Multora nu le stă în 
fire să facă asta, nu le este propriu să-şi descopere viaţa intimă, dorinţele personale sau un 

secret. Tocmai de aceea în 29 august sunt avertizaţi că în următoarele 30 de zile, liniştea 
nu le va veni decât dacă vor vorbi despre problemele lor, dar le vor explora, le vor oferi un 
dramatism aparte. Că ne vom apropia mai mult de Caragiale sau de Eugen Ionesco, de 
Sofocle sau de Henrik Ibsen va ţine de elementul particular al informaţiei sau de educaţie. 

Acest mesaj este de fapt o invitaţie la realism. Nu se poate spune că neîmpărtăşirea 
este cea mai bună soluţie şi nici îndemnul puternic spre a da curs destăinuirilor nu poate fi 
în totalitate corect. Tocmai de aceea, începând ziua în opoziţia Lună-Chiron, este 
important să nu uităm că tensiunea care ne limitează libertatea este cea care trebuie 
soluţionată prin dialog, destăinuire, consiliere, terapie, nu tot arsenalul de amintiri şi 
trăiri de care acestea sunt legate. 

Judecând după faptul că ziua, oferindu-ne putere de exprimare, inspiraţie în a vorbi, 
scrie, comunica, dar şi intensitate trăirilor, plăcute ori neplăcute, ca şi cum ne amintim tot 
ceea ce am făcut până acum, ca în ultima secundă de viaţă, patima cu care vom găsi o 
replică, o atitudine sau o faptă pentru fiecare dintre cei cu care ne înconjuram va fi 
arzătoare. Dinamica astrală nu are azi şi, pornind de la acest etalon al Lunii noi, nu va 
avea nici în următoarele 30 de zile, armonia necesară să se regleze într-un cerc restrâns. O 
greşeală în familie, într-un grup va produce un efect negativ în social şi abia acolo 
mecanismul de reglare îşi poate stăpâni intensitate vulcanică prin raportare la un alt 
cadru, în mare parte necunoscut. În faţa unui auditoriu mai mare, mintea se linişteşte şi 
cu toţii putem înţelege că teatrul este un act de creaţie, nu un circ ieftin. 

Recomandarea pentru această zi este aceea de a ne aminti de trei ori pe zi, dimineaţa, 
la trezire, la prânz, înainte de masă şi seară înainte de culcare, de liniştea şi pacea minţii, 
de modestie şi iertare pentru că ele sunt mărgăritare, condiţii esenţiale ale descoperirii 
unei alte forme de linişte ori a acelei trăiri, ce ţine de suflet ori spirit, pe care însuşi 
Creatorul, dintr-o nemărginită modestie, ne-o presară ca neaua ce cade din nori în liniştea 
şi adâncimea unei nopţi de iarnă. Cei care spun şi vor să ne convingă, într-un act de o 
neplăcută teatralitate, că modestia este pentru proşti, văd asta numai când se uită în 
oglindă. 


Marţi, 30 august 
Marti 30- 8-2011 1:14 Luna (Vir) Sex (Can) Mars 
Marti 30- 8-2011 4:41 Luna (Vir) Squ [Sag] Node 
Marti 30- 8-2011 9:45 Venus (Vir) Tri <Tau> Jupiter 
Marti 30- 8-2011 12:17 Jupiter <Tau> S/R 
Marti 30- 8-2011 12:19 Mercury (Leo) Tri [Sag] Node 
Marti 30- 8-2011 21:24 Luna (Vir) --> Libra 
Marti 30- 8-2011 22:53 Mars (Can) Squ (Ari) Lilith 


Intrarea lui Jupiter în mers retrograd este pentru astrologi semnul că se intră într-o 
perioadă de refulări. Privind această trecere în contextul imenselor reformulări pe care le 
tot traversăm de la începutul anului încoace am putea să vedem ca tardivă această direcţie, 
însă ea este o susținătoare a mesajului planetei Pluton de a schimba prin trezire, prin 
amplitudine, prin explozie, iar dacă toate acestea se pot face prin agresivitate, prin 
descinderi sociale, prin renunțare la tradiţie, convenţional sau prin menţinerea unei stări 
de tensiune înseamnă că şi aceste situaţii nu sunt decât etape care ne pregătesc pentru alte 
schimbări despre care acum nu putem aminti nimic. 

Luna îşi finalizează azi tranzitul ei prin Fecioară, aducând la lumină ambiția de a 
reuşi în confruntări, în concursuri, într-o dispută verbală, de a ieşi învingătoare, de a face 
lucruri care ele însele să se constituie ca o distincţie, ca a medalie şi care să producă, fără o 
altă verificare, acceptarea sau recunoaşterea socială. Există însă şi puţină ezitare în acest 
context prin faptul că şi Luna, dar şi Venus din Fecioară, ca şi Mercur din Leu, intervin în 
ecuaţie mai mult cu îndemnuri decât cu curaj. Vor gândi mult, vom simţi mult şi vom 
acţiona mai puţin de teama de a nu strica un element important, de a nu ne face rău 

singuri, de a nu ne conduce pe un drum greşit pe care să-l vedem bun doar pentru că 
dintr-o prostie ne-am distrus singurele şanse. 

Când încă Luna mai tranzita Fecioara, Venus şi Jupiter se întâlnesc într-un trigon, cu 
Jupiter static şi acesta poate fi unul dintre cele mai prielnice momente de peste an. Fiind 
static, evenimentele vieţii nu ne vor grăbi spre finalitate, ci multe dintre ele ne vor oferi un 
moment de respiro, o pauză, o ieşire din ritm care ne vor permite să câştigăm timp, bani, 
să ne facem multe cunoştinţe sau să depăşim un interval mare de timp pe care l-am fi 
folosit pentru a organiza un eveniment sau pentru a promova un examen. Adică, ne vom 
simţi îndreptăţiţi să ne ridicăm deasupra condiţiei limitate pe care mersul lucrurilor ne-o 
impune si să insistăm după cum vom dori asupra unor evenimente pe care le vom selecta 
după propriile preferinţe. 

Intrarea lui Jupiter în mers retrograd aduce acestui eveniment parfumul de inedit, de 
ultima şansă de care am profitat, de ultimii rămaşi în viaţa din familie, de conştientizare a 
întregului şir al evenimentelor vieţii, ca şi cum întreagă existenţă ne trece prin faţa ochilor, 
dar ochii nu se opresc decât la câteva întâmplări care în acest moment ni se par 
reprezentative pentru ceea ce am devenit. 

A deveni „cineva” important, a te construi într-un anumit fel, a învinge un adversar 
sau a depăşi un obstacol şi a te întoarce la locul faptei pentru a culege roadele reprezintă 
mesajul sintetic al retrogradării lui Jupiter în Taur. Acest mers înapoi ne va însoţi până la 
finalul anului, fiind martor la creşterea şi decăderea unor episoade importante ale istoriei, 
ce au fost stabilite în această lună. În felul acesta nu închidem doar o lună calendaristică, 
ci o perioadă de calcule, scheme, ameninţări, de exerciţii şi simulări ce vor fi puse în 
aplicare din septembrie. Scopul acesta este de a crea un spaţiul cât mai mare de 
desfăşurare, de a transforma convingerile oamenilor în terenuri fertile pentru noile ideii, 
pentru mentalitatea lumii de mâine. Din nefericire, careul lui Marte cu Luna neagră, pe 
care îl tot trăim de ceva timp încoace pe crucea cosmică de pe semne cardinale ne tulbură 
conştiinţa în procesul ei de expansiune şi în loc să ne îndreptăm atenţia spre lucrurile care 
sunt cu adevărat importante, ne lăsăm preocupaţi de gesturi huligane, de demersuri 
penibile, de istorii construite pentru a simula scârțâitul de uşi din filme de groază sau 
umbrele ucigându-se unele pe altele din filmele lui Hitchcock. A dori să faci ceva cu viaţa 
ta, dar a-ţi folosi curajul pentru a participa la situaţii negative este cea mai dificilă 
încercare a acestei zile şi nu doar a acestei zile, ci a întregii săptămâni. 

Chiar dacă la împlinirea careului Marte-Lilith, Luna se afla în Balanţă şi frica, 
reținerile, au justificări cosmopolite, destăinuindu-ne că de fapt a munci pentru 
achiziţionarea unui cub de sticlă înseamnă a da curs nevoii de siguranţă. A depune efortul 
maxim pentru achiziţionarea unei mari sume de bani, pentru a munci în alt loc, pe mai 
mulţi bani, cu alt colectiv sau în alt domeniu va face în aşa fel încât cubul de sticlă despre 
care acum vom crede că ne protejează, la timpul la care îl vom achiziţiona ne va fi 
nefolositor sau chiar periculos. Vom confunda însă proverbul „Nu lăsa pe mâine ceea ce 
poţi face azi” cu alte proverbe care ne îndemnă la cumpătare şi seriozitate, la a decide în 
mod responsabil refuzând categoric să credem că momentul cel mai important al zilei este 
Jupiter static, nu îndemnul pe care ni-l lansează prin retrogradare. 

Hm, puţini vor fi cei care vor face diferenţa între a profita de şansa de a ne face un 
loc, de a depăşi un obstacol şi păcăleala cea mare ne va convinge că şansa de a depăşi 
obstacolul este de fapt semnul că trebuie să ne depăşim condiţia. Judecând aşa, ei decid în 
cunoştinţă de cauză după ce deja au depăşit linia adică atunci când simt că obosesc mai 
repede, că se consumă în teribile şi inutile intrigi, că multe din cele ce vine spre ei se 
repetă, că trecutul îi invadează ca un roi de muşte, dar îi şi chinuie teribil pentru că acum 
îşi amintesc de decizii pe care le-au luat greşit. 

Prin urmare, ceea ce ne aduce 30 august este din capul locului cel mai neobişnuit 
context de care am avut parte în tot acest an, care, la rândul lui, excelează la capitolul 
ciudăţenii. Dacă şansa şi bucuria de care vom profita azi pentru a relua o schemă de 
tratament sau de a ne întoarce la un terapeut, de a ne schimba atitudinea faţă de un 

superior sau de a ne depăşi inhibiţii dureroase pentru a ne împăca sau măcar de a trăi în 
armonie cu un adversar, a nu ne opri la acest stadiu pentru a interioriza îndemnul şi a ne 
purifica energia, a ne limpezi gândurile, a ne reaminti că viaţa se trăieşte simplu şi dacă 
este simplu este şi hrănitor, iar dacă este hrănitor atunci este tot ceea ce avem nevoie 
pentru a trăi mai departe. 

Este însă extrem de dificil să combini două direcţii care conţin două stări de 
conştiinţă diferite pentru că atunci când ştii cum eşti, eşti deja altfel, iar daca eşti într-un 
fel, nu poţi şti cum este de partea cealaltă decât când eşti efectiv acolo. Poţi să te opreşti la 
momentul oportun fără a da curs curiozităţii sau lăcomiei, ambiţiei de a învinge inamici 
invizibili sau construiți de mintea umană şi după aceea nu mai contează cum ai fi văzut 
lumea de acolo, pentru că oricum aşa cum o vei vedea depăşind încercarea va fi cel mai 
aproape de realitate. 

Cum oameni sunt curioşi din fire, interesul lor îi va îndrepta spre mari eşecuri, spre a 
strica o şansă cu totul specială de a redobândi starea de echilibru şi trăinicie pe care o 
căuta toată viaţa. Dacă mâncând numai îngheţată crezi că te saturi şi nu mai ai nevoie de 
hrană consistentă doar pentru că ţi se scurg ochii după ea, este la fel de greşit ca atunci 
când refuzi totul, inclusiv îngheţată pe motiv că îngerii nu mănâncă dulciuri, supă şi nici 
nu beau apă, nu cultiva roşii, ardei sau castraveți pentru a se bucura de deliciile sănătăţii 
vegetariene. Din punctul în care suntem, exemplele de viaţă ale celorlalţi sunt percepute 
greşit. Privind acestea ca pe semne statice, momentul imediat următor s-ar asemăna cu 
abordarea unei cure de dezintoxicare la care nu se poate renunţa la anumite alimente, din 
cauza unor bariere psihice, sau, din exces de zel, se impune o abordare a acesteia prin 
renunţarea în totalitate la hrană, fără să se ţină cont de limitele de rezistenţă ale 
organismului, fiind important doar scopul. 

Aflat cu piciorul în două partituri, ziua de azi ne recomandă să ne păstrăm pentru 
alte momente decizii importante de viaţă. Este important ca azi doar să le gândim, să le 
analizăm, să le cântărim, să le trecem pe hârtie, dar să nu ne propunem nimic şi nici să nu 
declanşăm ceva. Azi putem învăţa de la arbori sau flori cum este să exişti în static şi 
mişcare, fără a-ţi schimba locul, fără a te strămuta, fără a-ţi transfera sfera preocupărilor 
într-o altă zonă, dar să rămânem aceiaşi oameni, cu aceeaşi inserţie socială, doar cu o altă 
viziune. 


Miercuri, 31 august 
Miercuri 31- 8-2011 3:08 Luna (Lib) Opp [Ari] Uranus 
Miercuri 31- 8-2011 5:21 Luna (Lib) Squ [Cap] Pluto 
Miercuri 31- 8-2011 16:47 Luna (Lib) Con (Lib) Juno 
Miercuri 31- 8-2011 21:43 Luna (Lib) Con (Lib) Saturn 


Ultima zi a lunii august ne lasă într-o stare de neputinţă dificil de înţeles şi integrat. 
În continuare sunt active piramidele de foc şi respectiv pământ, despre care am amintit 
anterior, însă Luna, trecând acum prin opoziţia cu Uranus, careul cu Pluton şi apoi 
conjuncţiile cu Junon şi Saturn ne menţine puţin din duplicitatea zilei anterioare, dar 
evenimentele se vor axa mai curând pe impactul pe care îl au asupra vieţii personale. Azi 
ne preocupăm de casă, de familie, de design, de culoare, de curăţenie, de tot ceea ce ne 
schimba ambianța pentru a ne îmbunătăţi confortul, iar preocupările ne duc spre griji care 
nu sunt în totalitate reale. 

Trecând prin opoziţia cu Uranus, Luna ne pune la îndoială sinceritatea celuilalt şi 
dintr-odată ne cuprinde suspiciunea că poate nu-şi respectă datele contractuale, că poate 
nu doreşte să mai participe la colaborare în aceleaşi condiţii şi ne simțim nesiguri de ceea 
ce ne închipuim. Tensiunea ce vine din acest aspect poate fi reală, dacă, anterior, la 
conjuncţia Lună-Uranus, pe 17 august, am acţionat în maniera în care ne aşteptam din 
partea celorlalţi. Azi, efectul negativ real se va susţine pe o acţiune negativă săvârşită acum 
două săptămâni în urmă. 

Când Luna împlineşte careul cu Pluton se declanşează energia activă a careului în T 
cardinal şi ne revine încrederea, forţa, dorinţa de acţiunea, puterea de a soluţiona orice şi 
vom acorda mai multă importanţă întâmplării în sine, finalităţii, decât modului cum este 
rezolvată. 

În a doua parte a zilei, când Luna trece prin curtea lui Junon şi a lui Saturn, devenim 
martori ai unor evenimente pentru că vom fi atraşi mult de partea vizuală, de comunicarea 
de la distanţă, de spaţiul virtual, de ceea ce nu ne atinge în mod direct, de ceea ce, printr- 
un mecanism verificat, poate decide în locul nostru. 

Spre finalul zilei vom realiza că multe din cele pe care le-am parcurs azi nu vor 
rămâne, nu pentru că ce s-a întâmplat nu a fost important, ci pentru că întâmplările zilei 
au o doză de unicitate şi nu se pot compara cu ceea ce s-a întâmplat anterior, nu au 
amploarea zilelor anterioare, greutatea lor şi nici nu am participat cu atâta determinare şi 
consum la toate acestea. Neavând această intensitate, viaţa, printr-o simplă comparaţie, 
ne spune că 31 august a fost banală, chiar dacă pe alocuri anumite evenimente ne-au 
consumat şi ne-au reamintit de frică sau de efortul intens. 

Prin urmare, ultima zi a lunii august este zi de zăpăceală, de efort între două 
extreme, de deplasare în viteză între două destinaţii fără a obţine efectul scontat, Ceea ce 
ne rămâne este o tensiune psihică, o grijă că oamenii cu care am interacţionat şi care ne- 
au oferit informaţiile pe care le-am solicitat nu au avut cele mai bune intenţii sau nu ne-au 
oferit ceea ce aveam nevoie cu adevărat. 

Iluzia cuvintelor este invocată acum spontan şi asta nu pentru că unghiurile acestei 
zile ne îndeamnă să facem asta, ci pentru că ne lasă în voia efectelor produse de cauze 
generate în preajma zilei de 17 august. Dacă în 17 august am ţipat, strigătul de durere 
însoţit de mesajul aferent ne duce într-o zonă corectă pentru contextul ce s-a consumat 
atunci, dar total nepotrivit acum. Acum nu numai că nivelul de informaţii este altul, 
valorile materiale de care dispune au trecut printr-o transformare, dar şi anturajul este 
diferit de atunci. Mulţi ar fi tentaţi azi să transfere relaţia cu şeful sau subalternul, cu un 
coleg, de serviciu, în familie, să caute învăţăminte din situaţii de acest gen sau să caute 
cumva să ne integreze în cercul de cunoscuţi pe care îi are chiar dacă va fi evident un semn 
de incompatibilitate ce poate fi legat de nepotrivire de timp, caracter, loc etc. 

Ziua ne aduce, aşa după cum se constată, mari tensiuni în sfera preocupărilor, multe 
confuzii pe fapte, pe direcţii de deplasare. Se vrea, de fapt, o combinaţie între nevoia de 
stabilitate şi teama de a decide într-un context din grijă sau din prea multă conştiinţă. Tot 
acest context devine o supă pe care unii o văd prea fierbinte, alţii prea rece, iar cei mai 
mulţi o vor consuma chiar dacă e fără sare. Ne vom păcăli că suntem la regim şi împotriva 
confortului gustativ o consumăm. 

Recomandarea pentru această zi este aceea de a acţiona în conformitate cu ceea ce ne 
vine din preajma zilei de 17 august, când Luna a trecut prin conjuncţia cu Uranus, doar 
dacă înţelegem corect ceea ce s-a întâmplat atunci. Aplicând un transfer agresiv vom 
construi efecte la fel de agresive, la fel de confuze, care îşi vor cere drepturile pe 
următoarele unghiuri majore ale Lunii cu Uranus, până în 13 septembrie când Luna şi 
Uranus vor fi din nou în conjuncţie şi când vor apărea alte situaţii ce le vor înlocui pe 
acestea ce ne consuma acum. 


Joi, 1 septembrie 
Joi 1- 9-2011 2:27 Luna (Lib) Opp (Ari) Lilith 
Joi 1- 9-2011 3:28 Luna (Lib) Squ (Can) Mars 
Joi 1- 9-2011 4:38 Luna (Lib) Sex [Sag] Node 
Joi 1- 9-2011 6:27 Luna (Lib) Sex (Leo) Mercury 
Joi 1- 9-2011 20:36 Luna (Lib) Tri [Aqu] Neptune 
Joi 1- 9-2011 21:48 Luna (Lib) --> Scorpio 


Ultima zi de Balanţă (Luna în Balanţă) ne aduce împlinirea de cinci aspecte majore, 
din care două aspecte agresive se împlinesc noaptea, opoziţia Luna-Lilith şi careul Lună- 

Marte, ceea ce ne va plasa într-o lume a visului destul de confuză şi dătătoare de neplăceri. 
Acestea ne inspiră visele neplăcute, agresive, bizare, care se impun prin adevărul 
unilateral ori prin confuziile pe care ni le lansează, înfăţişându-ne chipuri cunoscute în 
conjuncturi penibile. 

Sextilul Lunii cu Capul Dragonului ne-o aduce pe aceasta în postura de planeta 
mediatoare, în postura de deschizătoare de drumuri în ceea ce privesc relaţiile de 
parteneriat, armonia în cuplu şi înţelegerea între asociaţi. Chiar dacă atunci când unghiul 
se împlineşte (4:38) ziua încă se lăsă aşteptată, vibrația ce vine dinspre acest aspect are o 
notă misterioasă şi prin faptul că se consumă în separaţia celorlalte două aspecte malefice 
ne va impregna cu o undă de fascinaţie, de pasiune, de curaj. Nimic din cele ce ni le va 
lansa nu va fi împlinit, însă nu va avea importanţă pentru că oricum idealurile sunt false, 
neclare şi curtate de o gândire indecisă, centrată pe satisfacţie ori câştiguri imediate. 
Important va fi că, încă de dimineaţă, ne vom decide să schimbăm ceva, să ne pornim pe 
un drum, să ne lansăm în proiecte ce altădată ne inspirau multă reţinere. 

Păşind în lumina soarelui prin sextilul Lună-Mercur, ideile devin volatile, mobile, se 
succed cu mare rapiditate şi ni se va părea că ne simţim chiar bine, că ne oferim o libertate 
reconfortantă, că nu trebuie să luptăm pentru sentimentul de neapartenenţă, că nu trebuie 
să ne epuizăm sufletul cu tehnici sau cu procedee obositoare, că nu trebuie să suportăm 
oameni care ne tulbura liniştea sau ne complică existenţa, ci este suficient să alegem şi ne 
vom strecura unii printre alţii prin masa de indivizi sau prin urzeala de conjuncturi care 
există deja, bucurându-ne de stări sufleteşti, de lumina zilei, de mâncare, de cuvintele pe 
care le auzim în jur, de haine, de imagini, de peisaj şi de perspectiva de a trăi liber, curat 
într-un univers aflat într-o continuă transformare. 

Trecerea Lunii în Scorpion dă un scop practic acestor senzaţii şi percepțiile zile ne 
duc într-o zonă a eficienţei. Chiar dacă este seară şi multe din cele ce le-am putea face trec 
într-un alt registru, ne va plăcea să le menţinem în minte, iar unii dintre noi le vor scrie, le 
vor consemna, le vor schiţa în aşa fel încât să nu piardă nimic. Deşi pare mai mult a viaţă 
coordonată după reguli necunoscute, această directivă ne plasează într-o dinamică 
specială, ce ţine mai curând de voinţa personală, de mobilitatea gândurilor personale sau 
de folosirea acelor structuri personale pe care nu suntem obişnuiţi să le folosim cu 
eficienţă. 

Prin urmare, prima zi a lunii septembrie ne aduce o stare de descoperire, o stare de 
dinamică interioară pe care nu prea ştim să o folosim, nu ne simţim confortabil atunci 
când se desfăşoară şi pe care de multe ori am refuzat să o trăim pentru că ni s-a părut că 
nu este momentul potrivit şi nici contextul. Acum ne lăsăm în voia invitaţiilor, a 
senzaţiilor, a dorințelor şi simţim că ne protejează o forţă nevăzută, că oricât de multe 
nebunii ne-ar trece prin cap, oricât de mult pericol ar sta, potenţial vorbind, într-un gest 
făcut împotriva regulilor de până atunci, o forţă nevăzută construieşte o saltea pneumatică 
încât fiecare cădere se transformă într-o nouă distracţie. 

Combinația dinamicii ce vine din sfera personală cu înţelegerea lor corectă ne 
menţine azi într-o schemă veche, dar prin preocupări noi. Severitatea regimului de viaţă, 
duritatea programului de lucru, neplăcerile pe care le-am putea avea din menţinerea unor 
obiceiuri alimentare sau de conduită ne vor părea azi inofensive sau cel mult plăcute, nu 
atât de obositoare şi cauzatoare de dezechilibre. 

Recomandarea pentru această zi vine să ne amintească de privilegiul de a ne simţi 
bine cu propria fiinţă, de a ne lăsa îngânaţi de tot ceea ce este în jur pentru a descoperi 
bucuria de a convieţui cu propria fiinţă într-un mod paşnic şi constructiv. 

Vineri, 2 septembrie 
Vineri 2- 9-2011 2:16 Luna (Sco) Tri [Pis] Chiron 
Vineri 2- 9-2011 5:57 Luna (Sco) Sex [Cap] Pluto 
Vineri 2- 9-2011 13:44 Sun (Vir) Sex (Sco) Luna 
Vineri 2- 9-2011 14:54 Luna (Sco) Opp [Tau] Jupiter 
Vineri 2- 9-2011 22:09 Luna (Sco) Sex (Vir) Venus 


Menţinându-ne în aceeaşi schemă comportamentală, ziua de 2 septembrie ne aduce 
un şoc, o activitate, ce se va îndrepta exact împotriva a ceea ce a fost mai plăcut şi 
confortabil în ziua anterioară. Azi echilibrul acido-bazic pare să se fi modificat, 
înţelegerea, schemele gândirii se zdruncină puţin şi pentru a ne menţine ceea ce a fost 
plăcut şi încurajator azi vom apela la procedee ale gândirii, la idei care ne-au consumat 
prin caracterul lor iluzoriu, pasager sau involuntar. „Minte-mă frumos, dacă tot mă 
minţi!” vom auzi în jur şi cele mai multe dintre gânduri, la fel şi preocupările se vor 
orienta spre această acceptare a minciunii sau la integrării ei în actualul sistem de valori 
pentru a oferi celui minţit statutul de fiinţă inteligentă. 

În realitate, acest bine pare să ne arate că stabilitatea structurilor noi, a gândirii 
echilibrate nu este definitivată şi la cel mai mic efort cedăm şi revenim în structurile vechi, 
în acceptarea indecenţei, a neadevărului, revenim la plăcerea de a trăi cu toate acestea, la 
rememorarea lor cu întreaga ființă. 

Dacă prima parte a zilei ne va duce spre consum, spre a ne reaminti care sunt 
elementele de care trebuie să ne debarasăm, care sunt acele evenimente pe care trebuie să 
le păşim, să le abandonăm, care sunt acele stări sufleteşti pe care le preferăm pentru a ne 
menţine depozitul de toxine, pentru a ne duce mai departe grija faţă de imperfectiune, 
teamă de sărăcie, incertitudinea sau indiferenţă faţă de efortul susţinut. 

Opoziția Lunii cu Jupiter, împlinită azi şi alăturată piramidei de pământ ridicată 
între Jupiter, Soare şi Pluton, face din revoltă, nemulţumire, efort direcționat spre a 
distruge o structură sau de a întreţine un proces de dizarmonie, o formă de supravieţuire 
şi se vom căuta multiple argumente pentru a susţine, prin acest mecanism, gesturi 
reprobabile, cuvinte neadevărate, fapte cu caracter antisocial despre care acum nu avem o 
înțelegere clară. 

Dacă ne revoltăm, nu vom şti de ce, dacă ne lăsăm cuprinşi de starea de linişte, de 
plutire pe care ziua de ieri ne-a adus-o, observăm că nu mai există susţinerea 
conjuncturală de ieri şi neştiind de ce trebuie să alegem între aceste două extreme, 
balansăm între fapte total opuse, lăsând impresia de zăpăceală, confuzie, necunoaştere sau 
de escrocherie, şarlatanie, în cazuri unde concentrarea mentală trebuie exprimată la cote 
foarte ridicate. 

Spre seară, descoperim că oricât de multe ni s-au întâmplat în această zi, oricât de 
multe neajunsuri am avut din partea prietenilor, din partea superiorilor, oricât de incertă 
pare perspectiva, aşa cum ajunge ea la urechile noastre din gură în gură, am reuşit totuşi 
să ne păstrăm un echilibru pe care să-l explorăm acum. Seara zilei de 2 septembrie ne 
reaminteşte că este important să trăieşti în armonie cu vocea interioară, nu într-un 
dezacord cu aceasta de dragul unei convenţii false cu cei din comunitate, cu familia sau 
câţiva apropiaţi. Fiecare viaţă este privită de Lumină Universului în mod individual şi noi, 
fiind universuri în miniatură, avem acest simţ al respectului faţă de Creaţia continuă, faţă 
de Creaţia la care am participat. A păstra respectul faţă de Lumină înseamnă a asculta 
vocea interioară şi a fi împăcat cu asta. 

Prin urmare, 2 septembrie ne aduce o încercare față de un apropiat, un eveniment 
desfăşurat în raport cu o instituţie sau un schimb neobişnuit cu un individ care reprezintă 
o instituţie. Ceea ce facem azi ne va tulbura pentru că nu va avea cota majoritară de 
rațiune, nu ne va oferi percepţia realităţii aşa cum am învăţat de la părinţi şi cunoscuţi că 
se desfăşoară. În această dizarmonie suntem tentaţi să abandonăm, să ne refuzăm un 
drept, să pierdem o oportunitate lăsându-ne doborâţi de teama de necunoscut sau de 
neîncredere în forțele proprii. 

„Gnothi seauton” (,„Nosce te ipsum” sau „Cunoaşte-te pe tine însuţi!”) scria pe 
frontispiciul de la Delphi pentru a ne reaminti că viziune este cea care vine prin 
suprimarea îndoielii de a fi şi eliberarea plenitudinii de a fi. Atunci când fiinţa există, 
plenitudinea o însoţeşte pretutindeni şi nu se mai preocupa de scheme incomplete, dureri 
obsesive, eşecuri sociale sau evenimente care umbresc certitudinea. A fi, prin relaţiile 
planetare ale acestei zile, înseamnă alungarea demonului care ne face să ne depărtăm de 
oameni, care ne spune că regula este prioritară relaţiei care a construit-o. Oamenii se 
păcălesc îmbrăţişând cu toate mâini fizice sau subtile reguli care sunt importante doar aici 
în fizic şi doar ocazional. Impunându-şi această confuzie, oamenii îşi pun singuri etichete 
de „vinovat”, „eşec”, „refuzat”, „părăsit”, „alungat”, „distrus” şi uită că dacă s-ar cunoaşte 
prin strategia bunului simţ, prin desprinderea legăturilor pe care Eroul Fals le-a lipit de 
Eu şi apoi ne-a convins că sunt reale, ar deţine toată Cunoaşterea. 

Să ne legăm de Lumină, să ne îmbrăcăm în fapte ce vin din lumină, să ne încurajăm 
lumina cu atât mai mult cu cât ne simţim doborâţi de întuneric, de îndoială, invidie, 
răutate, incertitudine, frică. Pasul Luminii este dureros dacă nu suntem un pământ stabil 
şi senin asemenea piscurilor înalte ale munţilor. Nu întâmplător mlaştinile sunt asociate 
misterelor bolnăvicioase, eşecurilor comportamentale, pierderilor, durerii şi disperării 
veşnice. 

Schema acestei zile ne pune într-o balanţă lumina şi întunericul, dar nu ne forțează 
să alegem, ci ne supraveghează alegerile şi după fiecare gest ni le motivează printr-un 
feedback pe care îl primim din jur, prin conjuncturi sau chiar verbal prin intermediul celor 
din jur. 

Recomandarea pentru această zi este aceea de a ne oferi privilegii, nu de a ne apăsa 
sufletul cu şi mai multe condiţionări. 


Sâmbătă, 3 septembrie 
Sambata 3- 9-2011 6:58 Sun (Vir) Tri [Tau] Jupiter 
Sambata 3- 9-2011 7:13 Luna (Sco) Tri (Can) Mars 
Sambata 3- 9-2011 11:09 Luna (Sco) Squ (Leo) Mercury 
Sambata 3- 9-2011 22:41 Luna (Sco) Squ [Aqu] Neptune 


Sub razele binefăcătoare ale trigonului Soare-Jupiter oamenii se simt impulsionați să 
facă fapte bune pentru ceilalţi, dar şi pentru sine, să se consume cu răspundere în acţiuni 
sociale, în demersuri publice, să se consume din dragoste faţă de un apropiat sau se 
arunce în gesturi ample de dor şi jale. 

Acest unghi nu ne duce numai spre a ne menţine optimismul, ci şi de a ne pune în 
valoare calităţile şi de a ne lăsa consumaţi de o ambiţie pozitivă. Simţul averii, a 
acumulărilor se va sprijini azi pe cel al necesităţii de a deţine bani, proprietăţi, de a avea 
parte de un tratament special, de a se face dreptate, de a se împărți sau egaliza nivelul, de 
a da viaţă speranţelor de a trăi cu bucurie şi împlinire. Trigonul Soare-Jupiter este bun 
pentru sănătate, pentru întărirea sistemului imunitar, pentru a stabiliza metabolismul, 
pentru a identifica un tratament secundar, o formă de vindecare care să folosească atât 
omul, cunoştinţele sale, cât şi legătura cu valorile, cu arhetipurile, cu credinţa. 

Prima parte a zilei se va desfăşura pe acest fond al expansiunii socio- 
comportamentale şi, pentru că aspectul ne îndeamnă şi la o cumpătare susţinută pe 
educaţie şi bună creştere, îndemnul spre explorări intime, spre a cunoaşte oameni noi, 
spre a construi noi tipuri de legături ori de asocieri, aspect ce vine din trigonul Luna- 
Marte, va fi ţinut secret, va fi tăinuit şi ne va oferi suficiente prilejuri de incertitudine, 
neîmplinire sau distragere deoarece ne va lăsa impresia că nicio bucurie nu este întreagă. 
Aspectul, în prima parte a zilei, nu ne duce spre risipă, teamă ori disperare, pentru că ceea 
ce simţim, dragostea pe care o avem de oferit, sentimentul pe care dorim să-l oferim sau 
tipul de relaţie pe care dorim să-l dezvoltăm ne spune că nu este timpul necesar, că omul 
nu se încadrează în pretenţii şi nici veleităţile noastre nu au fost încă verificate pentru a 

face faţă eventualelor situaţii neprevăzute, un element des întâlnit în aspectele la care 
participă Marte. 

Toate acestea vor fi însă percepute cu o altă intensitate în a doua parte a zilei când ni 
se va părea că nu ne ajunge mulţumirea ori bucuria, când oamenii care participă la schema 
binelui evident nu pot lăsa o amprentă profundă şi nici nu ştiu cum să facă asta, dacă şi-ar 
dori. În felul acesta, în a doua parte a zilei, din nemulţumire, ajungem să ne dorim 
împlinirea unor dorinţe care ne schimbă vibrația cotidiană şi este posibil ca totul să se 
răstoarne, să ne ducă într-o zonă a tristeţii, conflictelor deschise, dezamăgirilor, 
imprudenţelor, declaraţiilor tendenţioase. În ton cu noi, vremea pare că şi ea se manifestă 
ciudat fiind în contrast total cu ceea ce ne-am dori să facem pentru ca totul să fie perfect. 

În realitate, a doua parte a zilei va fi nefastă pentru cei care nu dispun de o educaţie 
practică solidă. Cei care ştiu doar teoretic la ce să se aştepte, cum să soluţioneze o 
complicaţie de factură emoţională, văd în conjuncturile acestei zile oportunitatea vieţii şi 
mireasa îşi aruncă voalul şi fuge în lume cu cavalerul de onoare care de fapt era dragostea 
vieţii ei. Aceste scene de film le pot părea unora total irealizabile sau chiar penibile, însă 
ele devin aievea atunci când rotiţele destinului par să prindă un punct sensibil, un blocaj. 

Prin urmare, ziua ne oferă un exemplu de control într-o zonă pe care nu am 
considerat-o niciodată aşa cum o vedem acum. Pentru cei mai mulţi bucuriile sunt libere 
să se ridice, să se consume, să atragă în jur alte bucurii similare şi să ne umple sufletul de 
amintiri frumoase, însă de prea puţine ori oamenii îţi aşează bucuriile lor alături de 
modestie sau ponderaţie. Măsura bunului simţ este azi atacată, în special în a doua parte a 
zilei când se trece brusc de la petrecere la ceartă, de la comedie la tragedie, de la 
destindere la tensiune. Motivul principal este chiar lipsa de control a şansei care se 
manifestă acum, neputinţa de a o canaliza spre scopuri nobile care să ne ducă într-o zonă 
lipsită total de pericol. În bucurie şi expansiune mulţi sunt orbi şi au impresia că toţi din 
jur le împărtăşeşte sentimentul. Această beţie afectivă poate fi azi fatală şi ea ra putea 
transforma un gest frumos, un sacrificiu, o formă de exprimare într-un fiasco total. 

Recomandarea pentru această zi este aceea de a ne oferi de-a lungul întregii zile, nu 
doar în a doua parte, momente de luciditate. Trăirile sufleteşti, ca şi fluctuațiile de 
temperatură, nu trebuie să atingă valorile maxime pentru a simţi pulsaţia vieţii. Vara, dacă 
se trece de la temperatura de 22-23 grade Celsius din casă sau maşină la 35-40 grade 
Celsius sau poate mai mult corpul intră în stres şi nefiind obişnuit cu aceste treceri se 
poate îmbolnăvi. Asta se întâmplă azi, însă nu este vorba despre boala fizică, ci de cea 
sufletească. 


Duminică, 4 septembrie 
Duminica 4- 9-2011 0:03 Luna (Sco) --> Sagittarius 
Duminica 4- 9-2011 4:36 Luna (Sag) Squ [Pis] Chiron 
Duminica 4- 9-2011 6:01 Luna (Sag) Tri [Ari] Uranus 
Duminica 4- 9-2011 20:41 Sun (Vir) Squ (Sag) Luna (Half Luna) 
Duminica 4- 9-2011 23:34 Luna (Sag) Sex (Lib) Juno 


Trigonul Lunii cu Uranus ne desenează pe cer o Nicovală, adică o configuraţie care ne 
supune la mari presiuni, însă nu gratuit, ci cu scopul de a ne descoperi independenţa prin 
eliberarea de frică, boală şi neîncredere. 

În această primă zi de Săgetător (Luna în Săgetător) oamenii îşi vor folosi puterile 
pentru a-şi întări convingerile, pentru a se căli, pentru a înţelege mai bine intenţiile 
celorlalţi, pentru a scoate la lumină adevăratele intenţii pe care le au alţii asupra lor şi a 
înţelege contextul în care se află. În felul acesta, provocările care ne vin azi par să ne 
solicite foarte mult. Pentru mulţi adevărul este o grea povară şi a-l privi în faţă nu 
înseamnă şi privilegiul de a-l înţelege. Pasul pe care îl face un om când află adevărul poate 
fi nesigur, dureros sau supus unei greutăţi suplimentare şi de fiecare dată va avea nevoie 
de o susţinere care să-l protejeze de rătăcirile de moment, de uitarea selectivă pe care o va 
prefera, de noile temeri pe care le poate avea în faţa necunoscutului. 

Azi nevoia de libertate, curajul, dreptatea, voinţa pentru a susţine o schemă mentală, 
un concept, pentru a susţine o persoană, pentru a contribui la răspândirea unei idei ne 
ţine departe de turbulenţele sociale. Această a doua parte a săptămânii, deşi mai liniştită 
la capitolul evenimente astrale, ne invită la meditaţie, la reculegere, la rememorarea acelor 
episoade ale lunii august care ne-au tulburat liniştea şi ne-au pus să facem alegeri dificile. 
Curajul de acum ni se pare simplu şi uşor de abordat comparativ cu cel pe care ar fi trebuit 
să-l arătăm în luna august, însă nu trebuie să privim în uşor întreaga situaţie pentru că 
trigonul Lună-Uranus, răspunzător acum de nevoia de independenţă şi de exprimare, ne 
va duce spre o zonă a eficienţei dacă vom şti să ne înţelegem problemele de acum. Ceea ce 
credem că seamănă cu august vine doar dintr-o raportare instinctivă, dintr-o comparare 
pe care o facem fără să ne dăm seama şi din care, fără parfumul realităţii acestei zile ne 
duce spre concluzii greşite, susținute pe prejudecăţi, erori de gândire, ciudăţenii. 

Întâi să privim în faţă careul Luna-Chiron, adică refuzul de a urma exemplul 
celorlalţi, refuzul învăţăturii, educaţiei, experienţei, practicii, a aplicaţiei, şi apoi să ne 
amintim cu lux de amănunte când am folosit toate acestea şi când ne-au fost luate în 
considerare, când ne-am construit această traumă. Dacă procesul nu porneşte pe acest 
traseu, orice alt drum ne duce la gesturi reprobabile, erori de judecată, fapte abuzive şi, în 
consecinţă, efectele lor distrugătoare. 

Deşi vom avea impresia că tot ceea ce ni se întâmplă azi cunoaştem, că evenimentele 
acestea nu sunt unice, ci chiar le-am mai trăit în maniera aceasta, să nu ne sabotam 
propriile idealuri, ci să respectăm ordinea lucrurilor, pentru că este adevărat când se 
spune că „Istoria nu se repetă, istoricii da!” 

Prin urmare, azi ni se risipeşte senzaţia de pământ nou, de tărâm nou, de început 
nou confruntându-ne cu probleme vechi, într-un mod foarte concret şi palpabil. Indiferent 
că ne referim la contextul vieţii personale sau la cel public, întregul magnetism astral se 
pare că ne atrage spre un gen de recunoaştere neplăcută a unor situaţii din trecut. În 
realitate, noi suntem cei care facem apel la întâmplări traumatizante, dureroase pentru că 
sunt ultimele legate de sentimentul de libertate. Azi, prin trigonul Luna-Uranus, aflat într- 
o dispunere astrală specială (Nicovala) astrele ne invită să ne folosim curajul, însă noi va 
trebui să ni-l eliberăm întâi din conjuncturi sau motivații socio-comportamentale vechi. În 
felul acesta se explică de ce nu conjunctura astrală este cea care ne duce spre confuzie, ci 
neputinţa noastră de a ne detaşa din timp de durere, neputinţă sau incertitudine. 

Dacă am trecut în august prin nedreptăţi majore legate de profesie, meserie, avere, 
patrimoniu, exprimare, creaţie, conducere, azi ne vom reaminti cu lux de amănunte 
întreaga gamă de stări sufleteşti şi riscăm să cădem în confuzia de a pune pe seama celor 
ce ni se întâmplă azi toate resentimentele care ne vin din trecut, ajungând la concluzii 
extrem de eronate ce pot deveni periculoase prin perseverenţă. 

Recomandarea pentru această zi este aceea de a ne aminti de-a lungul întregii zile ca 
Lumina, indiferent că este fizică sau spirituală, este complet detaşată de ceea ce am 
construit noi şi nu este ea de vină dacă îi bucură pe copii într-o poieniţă magică, ascunsă 
printre copaci, sau le provoacă altora puternice dureri de cap. Ea doar există. Când 
pândeşti un rezultat uiţi că prin Lumina din jur toţi îţi pot vedea gândurile, intenţii şi 
poziţia. Fiţi luminoşi azi, fiţi pozitivi şi iertaţi tot ceea ce lumina vă descoperă. 


Luni, 5 septembrie 
Luni 5- 9-2011 3:18 Luna (Sag) Sex (Lib) Saturn 
Luni 5- 9-2011 6:57 Luna (Sag) Squ (Vir) Venus 
Luni 5- 9-2011 8:34 Luna (Sag) Tri (Ari) Lilith 
Luni 5- 9-2011 9:44 Luna (Sag) Con [Sag] Node 
Luni 5- 9-2011 20:08 Luna (Sag) Tri (Leo) Mercury 


Ultima zi de Săgetător ne pune într-o lumină pozitivă dorinţa de înţelegere şi curajul 


de a ne menţine pe o linie a armoniei sau moralității. Întâlnirea Lunii cu Capul Dragonului 
ne aduce un nou ciclu draconitic, o nouă serie de încercări şi o nouă serie de evenimente, 

unele dintre ele cu iz revoluţionar. 

Motivul zilei nu este însă revolta, nici disputele de idei, mai puţin agresive decât 
confruntarea fizică, decât consumul pe care îl implică descinderile de grup, ci punctul de 
vedere. Privind cerul de acum, înţelegem că forma de comunicare ce ne vine din apelul la o 
schemă mai veche, din compilarea unor idei, pe care ni le-am însuşit din diverşi autori sau 
din surse neconvenţionale, cu întâmplări din propria existenţă, ne duce spre o nevoie de 
acţiune pe care să o abordăm şi deopotrivă să o urmărim în desfăşurare, fără să înţelegem 
pe deplin cum se realizează acest proces. Forma de manifestare prin cantitate, prin mult, 
abundență, prin lipsa măsurii sau indiferenţă faţă de consecinţe este acum trecută în plan 
secund. Dintr-odată ne interesează tot ceea ce este legat de propria persoană, tot ceea ce 
putem face, ceea ce nu putem face, care sunt efectele pe care le obținem muncind asupra 
unui proiect, care sunt elementele de comportament pe care le mobilizăm pentru a ne 
duce la îndeplinire un plan sau un deziderat. 

Aripile de pasăre (aspect de o mare complexitate intelectuală ne pune într-un singur 
loc convingerile şi îndoielile pentru o finalitate eficientă şi rapidă), ridicat între Lună, 
Saturn, Venus şi Marte, primesc o replică interesantă din partea Lunii negre, care însă se 
află încă în opoziţie cu Saturn. În felul acesta, motivul punctului de vedere, al opiniei, 
devine în 5 septembrie centrul de interes, elementul care ne ridică sau ne coboară într-un 
timp scurt, de trimite de la o extremă la cealaltă, ne pune să ne consumăm întreaga 
energie pe care am conservat-o în săptămâna anterioară pentru a ne exprima o idee pe 
care nu am apucat să o rafinăm, pentru a susţine un concept pe care nu l-am verificat însă 
sau pentru a pune în aplicare un plan pe care nicio metodă de verificare nu l-a atins însă. 
Totuşi, relaţiile dintre planete, aşa cum se construiesc ele azi, ne aduc într-un punct 
comun ambiția de a construi ceva important, magnific cu plăcerea de a face ceva ce nu am 
mai făcut până acum şi asta înseamnă un drum nou, o nouă strategie, o nouă formă de 
organizare sau un nou mod de a lucra cu sine ori cu societatea. 

Cerul conjuncţiei Lună-Capul Dragonului leagă casele III cu XII, XI şi X, adică aduce 
un plus de forţă liberului arbitru, puterii de a acţiona şi forţei care iniţiază. În felul acesta 
sunt vizate toate elementele ce ţin de ecoul negativ, încercări, lipsa de echilibrul, 
suspiciune pe ceea ce seamănă cu trecutul din ceea ce facem acum împreună cu întreaga 
gamă de elemente comportamentale negative pe care nu vom putea să le compensăm 
decât prin muncă, prin efort, prin renunțare, prin acceptarea unui element incomplet, a 
corpului nesănătos, a proiectului care nu mai primeşte suport. Toate acestea au ca ţintă 
epurarea, curăţarea acelui suflu vital care strică mesajul sau îl deviază pe individ de la 
adevărata sa cale. În felul acesta, se schimbă tratamentul, forma de organizare, schema de 
lucru şi ceea ce vine spre noi acum este mult mai bun decât orice ne-am fi închipuit in 
stadiul iniţial că ni se poate întâmpla. 

Prin urmare, suită de evenimente pe care această zi le conţine reprezintă un indiciu 
de forţă al lunii septembrie. Deşi nu se împlinesc azi aspecte între planetele cu mers lent, 
ci doar cele cu Luna, faptul că Luna împlineşte o conjuncţie cu Capul Dragonului aduce pe 
un alt plan al valorilor toate elementele personale, pe care va încerca din răsputeri să le 
valorizeze, şi tot ceea ce simte, tot ceea ce speră sau urmăreşte să împlinească prin legături 
de ordin personal sau ca urmare a aspirațiilor personale devine un element reprezentativ 
pentru grup sau chiar societate. Mulţi îşi vor dori azi să facă ceva neobişnuit, îşi vor 
planifica să se ridice din starea în care sunt, să facă un pas pe un nou drum, să urmărească 
un nou traseu şi nu ştiu dacă acest pas mic pentru ei este şi un pas mare pentru familie, 
grup, comunitate. 

Forma de echilibru pe care planetele o încearcă acum este aceea a predării ştafetei, 
dar nu între structuri, ci în cadrul aceluiaşi element, sub acelaşi acoperiş, dând viaţa unui 
motiv nou: supraviețuirea în mod plăcut. Deşi ne sunt accesibile multe din informaţiile 
evenimentelor săptămânii anterioare, azi vom experimenta o nouă formă de relaţie şi 
chiar dacă va părea banal, datorită faptului că gândim încă prin vechile structuri sau 
mentalități, forța noului element ne poate scoate din întuneric evenimente nesperate şi ne 

poată duce aproape de împliniri magnifice. 
Este important azi să avem încredere în forțele proprii şi aceasta privită, nu ca o idee 
forţă, în mod imperativ, ci ca o recomandare. 


Marţi, 6 septembrie 
Marti 6- 9-2011 3:31 Luna (Sag) Sex [Aqu] Neptune 
Marti 6- 9-2011 5:05 Luna (Sag) --> Capricorn 
Marti 6- 9-2011 9:40 Luna (Cap) Sex [Pis] Chiron 
Marti 6- 9-2011 11:12 Luna (Cap) Squ [Ari] Uranus 
Marti 6- 9-2011 12:00 Venus (Vir) Squ [Sag] Node 
Marti 6- 9-2011 14:03 Luna (Cap) Con [Cap] Pluto 
Marti 6- 9-2011 23:49 Luna (Cap) Tri [Tau] Jupiter 


Când Luna se afla în exil, Venus împlineşte careul său cu Capul Dragonului, 
speriindu-i pe astrologi cu dificultăţile de natură relaţională, cele legate de administrarea 
banilor, a bugetului, a funcţiei. 

Pentru că vibraţiile benefice, revoluţionare ale zilei anterioare încă sunt active, azi se 
merge pe două fronturi: 

1. teama de eşec, fuga de realitatea dură, pe care o recunoaştem ca fiind dureroasă, 
încărcată de nemulţumire sau disperare (careul Venus-NN); 

2. provocarea destinului de a vedea eşecul, obstacolul şi de a lăsa toate bucuriile de 
moment pentru a înlătura problema, iar asta implică acceptarea limitelor de gândire şi 
acţiune într-un mod mai puţin plăcut, chiar penibil (opoziţie Saturn-Lilith, NN în 
trigon/sextil cu Lilith, respectiv Saturn). 

Modul cum Venus avansează spre sextilul cu Marte, dar şi luând în considerare că 
ieri aceste două planete au participat la o configuraţie care a zdruncinat din temelii 
convingerea că nu se poate face nimic şi dezamăgirile paralizează orice formă de acţiune, 
cele două direcţii sunt azi, prin aplicaţia sextilului Venus-Marte împlinit pe 11 septembrie, 
dependente de o anume percepţie fizică asupra evenimentelor. Muşchii, dorinţa de 
acţiune, nevoia de a mişca sau, de partea cealaltă, contracția, nevoia de a menţine în 
tensiune, dar într-o formă statică, un element, face din nevoia de a schimba în bine 
contextul o formă de a exploda, de a strica, de a arunca pe fereastra televizorul care nu mai 
funcţionează, de a schimba uşa de la intrare, reşedinţa, locul de cazare sau terenul unde ne 
programasem să se desfăşoară confruntările din această săptămână. 

Totuşi, fiind vorba despre un aspect în aplicaţie, multe nu se vor consuma azi, ci doar 
se vor amesteca prin gama întreagă de decizii sau de fapte ce vor oscila între nevoia de a 
schimba şi teama de a nu dispune de resursele necesare pentru a face față unei 
confruntări. Cei mai mulţi dintre noi vor vedea cele două provocări ca venind din exterior, 
iar revolta ori absenţa ei, dorința de mişcare şi deopotrivă nevoia acută de repaus total 
sunt singurele elemente care fac parte din gama personală, singurele plăceri care ne-au 
mai rămas. Dacă acest gen de resemnare nostalgică nu pare să aibă niciun efect asupra 
vieţii sociale, ea doar lansând în anturaj aspecte ale vieţii personale, careul Venus-Capul 
Dragonului, ce se împlineşte azi la grad perfect, ne aduce semnul că un anume demers pe 
care l-am lucrat săptămâna anterioară acum da semne de surpare pentru că intervin în 
ecuaţie alte persoane, că ni se cere o ajustare în raport cu nou program doar pentru că 
suntem la capătul lanţului efector, doar pentru ca am acceptat să fim puşi într-o postură 
proastă faţă de amici, colegi, faţă de noi înşine, doar pentru că datele problemei sunt brusc 
schimbate sau că îşi anunţă o schimbare pe care nu o vom accepta. 

De pe modul vibrator cardinal, Luna şi Uranus se întâlnesc într-un careu şi factorul 
psihic, atât de important azi, este zdruncinat de elemente neprevăzute. Întâlni neplăcute, 
invitaţii care ne schimbă programul, o simplă discuţie ori o deviere de la un plan pe care l- 
am avut în cap de dimineaţă ne pune în situaţii complicate. Nu situaţiile în sine sunt 
negative, ele sunt chiar banale, ci modul cum le percepem. Mulţi se vor simţi secaţi de 
noroc, neputincioşi în faţa unor simple ironii, agresaţi de tot ceea ce înseamnă întrebare, 

solicitare ori invitaţie, de orice formă de interacţiune pentru că agresarea principală se 
desfăşoară în structurile psihice, acolo unde ideile se află într-un conflict constant. 

Spre seară, ne revine liniştea şi putem să evaluăm corect ceea ce ni s-a întâmplat 
peste zi. Apelul la evenimentele dureroase ale acestei zile nu este însă o soluţie pentru a ne 
edifica asupra a ceea ce s-a întâmplat azi, ci mai curând un îndemn ce reprezintă tot o 
rămăşiţă a ceea ce ne-a pus în asemenea situaţii sau ne-a convins să ne privim atât de 
tragic, enervant sau complicat. Pentru că vom avea senzaţia că ni se schimbă regimul de 
viaţă, că ne sunt agresate cu severitate şi răceală acele structuri ale minţii la care nu 
umblăm des (gândirea abstractă, idealizare, internalizarea ş.a.) ni se pare că nimic nu mai 
este cert, nimic nu mai este stabil şi păşim pe un teren nesigur. Singurul element pe care 
ne putem baza, ce ni se înfăţişează în preajma prânzului şi care vine din conjuncţia Lună- 
Pluton, ne îndreaptă spre oamenii care au aceleaşi tipuri de frământări. Această rezonanţă 
conjuncturală este cea care ne va reaminti de stabilitate, ne va oferi sentimente 
recunoscute şi ne va readuce încrederea în propria inteligenţă, în propriul mod de a 
percepe şi înţelege oamenii din jur şi întâmplările la care luăm parte. 

Prin urmare, 6 septembrie este o zi de exil. Într-o rezonanţă stranie oamenii se 
grupează pe interese, pe preocupări, pe nivele de inteligenţă deşi forţa care îi motivează să 
se respingă pe motiv că sunt diferiţi, în mod paradoxal, îi convinge că au puncte comune. 
Cei care ne ies în cale azi, cei care prin comportamentul lor ne lasă o amintire neplăcută, 
ca semn al trecerii lor, îi întâlnim azi doar pentru că avem cu ei elemente profunde de 
rezonanţă şi prin aceasta devin personajele principale ale zilei. O structură negativă, de 
altfel cea pe care am dorit să o înlăturăm acum, este cea care ne atrage oamenii în jur 
tocmai pentru că îi dispreţuim. 

Dispreţul, nervozitatea, respingerea sunt forme de rezonanţă negativă care ne 
consumă energia şi se pare că acesta este scopul final. A cicăli pe cineva, a agasa cu ironii 
sterile, a exploata sau a-i sfida cuiva inteligenţa va exista azi ca formă de manifestare 
pentru că este legată în mod indubitabil de o negaţie lipită pe structurile psihice ale 
oamenilor slabi, laşi sau prea apăsaţi de destin, karma sau evenimente pasagere ale vieţii. 
Aşa cum ni se spune în general, că rezonanţa negativă este menţinută doar de cel care o 
trăieşte, forța evenimentelor va deveni azi cu atât mai puternică şi mai neplăcută cu cât o 
vom hrăni mai mult prin voinţă proprie. Nu negația este cea mai bună soluţie acum, ci 
îndreptarea gândurilor spre altceva, spre alte sfere, spre alte preocupări, spre alte senzaţii, 
alte persoane. 

Patima este o mare capcană a acestei zile tocmai de aceea a ne depărta de ea şi a ne 
căuta preocupări care să ne ducă spre linişte mentală, spre confort afectiv, fără emoţii 
puternice, este soluţia şi deopotrivă recomandarea acestei zile. 


Miercuri, 7 septembrie 
Miercuri 7- 9-2011 7:10 Sun (Vir) Tri (Cap) Luna 
Miercuri 7- 9-2011 7:18 Luna (Cap) Squ (Lib) Juno 
Miercuri 7- 9-2011 10:14 Luna (Cap) Squ (Lib) Saturn 
Miercuri 7- 9-2011 15:44 Luna (Cap) Squ (Ari) Lilith 
Miercuri 7- 9-2011 19:22 Luna (Cap) Tri (Vir) Venus 
Miercuri 7- 9-2011 23:35 Luna (Cap) Opp (Can) Mars 


Ultima zi de Capricorn (Luna în Capricorn) conţine un trigon între luminarii şi altul 
Luna-Venus, ceea ce ne va duce azi mai multă încredere în forţele proprii, în modul cum 
percepem lumea, dar şi în cel referitor la contactul interuman, comunicare nonverbală, 
schimbul de impresii. În intervalul 7:10 — 19:22 ne vom situa practic într-o zonă specială, 
favorabilă, care ne va încuraja sentimentele frumoase, sinceritatea şi rafinamentul, gustul 
pentru lectură, pentru activităţi practice, pentru a ne petrece timpul cu prietenii sau 
pentru a ne relaxa, deci pentru a obţine o stare reconfortantă ne vom încuraja să ne 
depăşim limite legate de timp, spaţiu sau chiar limite personale legate de puterea de 
înțelegere, inhibiţie sau acceptare. 

Luna, lăsându-l în urmă pe Pluton, care în continuare este planeta mediatoare 
opoziţiei Mercur-Neptun, devine azi distribuitor de lumină între Pluton şi Neptun, 
ajutându-ne să soluţionăm azi o parte din probleme prin spiritul practic, simplificare, 
explorarea unei game restrânse de trăiri pentru a obţine maximum de eficienţă. Aşa după 
cum se înţelege din parcurgerea ultimei zile de Capricorn zâmbetele şi bucuriile simple pe 
care le vom alege azi vin să susţină un deficit de afectivitate, o nevoie de a iubi şi a fi iubit 
şi asta dintr-o necesitate, nu din confort afectiv. 

Şi când vine vorba despre iubire, dar mai ales în acest context al transferului pe care 
Luna îl face de la Pluton la Neptun, totul pare că se complică. Cu tot binele, cu toată 
armonia, tot nu ne ajunge din urmă, tot ceea ce primim, ceea ce ne dorim cel mai mult ne 
instigă spre un plus periculos, spre o uşoară lăcomie. Punem mâna pe un produs şi pe 
raftul de mai sus vedem altul care e şi mai frumos şi după ce îl atingem pe acesta vedem 
altul şi mai frumos, şi mai mare, şi mai ieftin. Având în mijlocul zilei un careu Lună- 
Saturn încadrat de trigoane Lună-Soare, Lună-Venus, bucuriile de azi se vor plăti scump 
tocmai pentru că sunt alese în orb sau după raţiunile inimii. 

Spre seară, când Luna depăşeşte trigonul cu Venus şi trece prin opoziţia cu Marte, 
dacă încercăm să ne amintim ce s-a întâmplat peste zi vom lua totul în sens personal şi ni 
se va părea că nimic nu a fost corect sau că mici erori de gândire, alegere sau chiar de 
comportament ne-au compromis nişte şanse. 

La capitolul evenimente ziua ne îndeamnă deopotrivă spre petrecerea într-un mod 
plăcut a timpului liber, spre cultivarea relaţiilor interumane, aşa cum sunt ele înscrise în 
matricea existenţială indicată de tema natală, la cultivarea schimbului de sentimente aşa 
cum le deţinem noi. Pentru unii ziua poate fi plină de evenimente nefericite, plină de 
dezamăgiri sau marcată de ipostaze agresive, chiar dacă se vor strădui din răsputeri să se 
ţină departe de conflicte sau dispute. Asta se întâmplă pentru că de multe ori neîmplinirea 
unei dorinţe a dus la uciderea ei prin negaţie: „Ia uite cât de mult mi-am dorit şi s-a ales 
praful”, „Ce mult îmi doresc, dar nu e bine!”. Amestecând senzațiile şi aspiraţiile în faţa 
unei asemenea finalităţi cu dezamăgirile rezultate din loviturile destinului său a celor din 
jur oamenii îşi ucid dorinţele şi apoi convieţuiesc cu ele. Este deci lesne de înţeles cât de 
vulnerabili sunt oamenii care convieţuiesc cu aceste stări proaste, cu aceste emoţii moarte 
şi cât de tare îi parazitează. De aceea ne învaţă Iisus să fim generoşi şi iertători cu cei care 
ne chinuie pentru că ei nu ştiu ce fac. O agresiune nu este îndreptată împotriva unui 
individ, ci este atrasă de el prin aceste emoţii moarte pe care le păstrează cu atât de mult 
ataşament. 

Prin urmare, 7 septembrie ne oferă şansa de a ne purifica fiinţa de întâmplări 
negative, de a ne vedea prietenii mai clar, de a ne descoperi realitatea stărilor sufleteşti pe 
care le avem faţă de ceilalţi, de a descoperi adevărul ascuns printre multe reziduuri şi 
poate chiar gunoaie pe care nu am fost obişnuiţi să le privim aşa. Pasiunile bolnăvicioase, 
indolenţa, invidia, răutatea şi-au construit culcuşuri călduţe în aceste dorinţe moarte, în 
aceste sentimente paralizate de dragul unor convenienţe sociale sau din cauza unor 
deficienţe de înţelegere. Psihologia comportamentală depinde mult de aceste blocaje şi 
diversitatea este adesea impurificată de acestea pentru că un rău atrage întotdeauna altul 
asemănător, un gând negativ, o stare sufletească vicioasă, indiferent ce argument ar avea, 
va hrăni o emoție moarte, o va îmbrăca în haine noi, curate aşa cum îşi îmbracă o fetiţă 
păpuşile şi vorbeşte cu ele de parcă sunt vii. 

Într-o transpune alegorică, azi folosim în loc de vorbe, păpuşi vorbitoare, păpuşi care 
mişcă, păpuşi care se luptă cu alte păpuşi şi care vor câştiga cu cât sunt mai sofisticate sau 
mai mari. Un om răutăcios, dur, apăsător, posac sau mereu pus pe ceartă, care nu-şi poate 
susţine puritatea sufletului prin lumina ochilor sau surâs, care nu poate să-şi transpună 
emoția pozitivă în ton, glas, în mimică, a ajuns să fie o păpuşă neînsufleţită care este 
animată de sforile unui păpuşar de asemenea mort. 

Recomandarea pentru această zi este aceea de a ne accepta emoţiile apoi de a ne ierta 
pentru ceea ce simţim. Cel care nu a mai încercat asta până acum i se pare ridicol să facă 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


asta, însă punând în practică cu seriozitate această recomandare poate vedea schimbări 
substanţiale ale punctului de vedere, eliberarea de tensiuni şi descoperirea unei stări de 
bucurie sau de linişte cu care nu va şti ce să facă. Nu trebuie să facă nimic cu ea, ci doar să 
o menţină cât mai mult timp. Este fiinţă, iar rolul său principal este să trăiască, tocmai de 
aceea se spune că viaţa este ceea ce trăieşti, nu ceea ce crezi că trăieşti. 


Joi, 8 septembrie 
Joi 8- 9-2011 12:44 Luna (Cap) --> Aquarius 
Joi 8- 9-2011 18:18 Mercury (Leo) Opp [Aqu] Neptune 
Joi 8- 9-2011 18:54 Luna (Aqu) Sex [Ari] Uranus 


Când toate semnele se construiesc pentru a-ți susține argumentul şi reacțiile este 
greu să ierți, dar tocmai acest efort, tocmai această frământare este cea care ne divulgă cel 
mai mult din natura complicată a structurii emoţionale, tocmai ea ne spune cât de multă 
frică am strâns şi cât de multe îndoieli avem faţă de propria persoană. Prima zi de 
Vărsător (Luna în Vărsător) va duce mai departe convingerile zilei de ieri. Azi, apele 
Vărsătorului se separă în două segmente. Oamenii nu mai merg, în aceeaşi direcţie, nu se 
mai consumă la unison şi nu se mai caută după cum le este înclinația, ci având conştiinţa 
că înţeleg, ştiu sau pot, pornesc singuri pe cărare şi nu doresc să fie ajutaţi. 

Întreaga zi va sta sub semnul acestei false încrederi în sine şi pe aceste traume forţa 
interioară se va diminua ajungând spre seară epuizați şi nervoşi, convinşi că oricât ne-am 
strădui, nimic din ceea ce facem nu va fi suficient. 

În realitate, nu doar remanenţa vibraţiilor de ieri poartă vina erorile de azi, ci şi 
opoziţia Mercur-Neptun cea care ne construieşte idei false despre lume, despre oameni, 
despre faptele lor, cea care ne duce spre depresie sau ne tulbură imaginaţia. Având un 
Neptun retrograd, relaţia cu Mercur ne duce spre cele întâmplate în prima jumătate a lunii 
martie când Neptun trece, în mers direct, prin acelaşi punct. Indiferent că ne amintim sau 
că evenimentele de azi au legătură directă cu acel interval, ne vom simţi fragili în faţa 
vieţii, mici şi umili, nemulţumiţi de ceea ce avem în jur şi de efortul pe care trebuie să-l 
depunem pentru nimicurile materiale pe care nu le luăm cu noi la finalul vieţii. Această 
formă de înţelegere este de asemenea falsă, pentru că, fiind legate de dureri de moment, 
nu ţine de înţelepciune, ci mai curând de inteligenţa practică de care vom uza şi pe care o 
vom folosi azi din plin. 

Judecând după faptul că aspectul nu s-a format azi, ci el se construieşte de la 
începutul săptămânii în unghi strâns, tendinţa spre fraudă, nemulţumire, defect, 
stricăciune, de a ocroti ceea ce nu este important şi de a irosi energia pe plăceri iluzorii au 
comportat, de luni şi pana azi, un crescendo interesant. Ceea ce se finalizează azi a fost 
început de luni, iar demersurile care rezolvă, soluţionează sau încheie un capitol acum, au 
parcurs, cu fiecare zi de luni încoace, câte o etapă. De aceea ne simţim cunoscători deplini 
ai problemei, pentru că deşi ceea ce se consuma azi pare diferit de cele ce s-au întâmplat în 
prima jumătate a săptămânii, totul se află într-o strânsă corelaţie, totul este legat, ca într- 
un mecanism care porneşte de la o piesă foarte mică şi se ajunge la întregul edificiu. 

Cei care pot să se sustragă decepţiilor, care îi pot vedea pe oameni aşa cum sunt şi 
care nu se grăbesc să judece discursul după primul cuvânt, avansează în înţelegere şi se 
simt mult mai sigur pe ei şi mai liberi decât ieri. Dacă nu există o problemă gravă de 
comunicare, un eveniment care să ne ofere acum „şansa” să gustăm din cupa regretului 
sau a disperării, ziua se consumă în linişte, cu rememorări stranii, dar inofensive, cu 
întâmplări neprevăzute, multe, pe alocuri chiar obositoare, dar care nu schimbă nimic în 
decor. 

Prin urmare, 8 septembrie este o zi a experienţelor. Opoziția lui Mercur anaretic din 
Leu cu Neptun din Vărsător ce aduce tulburări efective, dialog interior epuizant, ceartă cu 
sine, trezeşte la lumină complexele de inferioritate şi face ca întâmplările să fie alunecoase 
şi din această cauză periculoase. 

Cearta cu sine, disputele în interiorul grupului, fisurile de înţelegere, refuzul unui 
ajutor, izolarea unei părţi din întreg, cu scopul ca aceasta la rândul ei să formeze un întreg 
aduce zilei de 8 septembrie complicaţii majore, evenimente stranii şi stări sufleteşti 
contrare. 

Dacă în ceea ce privesc sentimentele ele se conturează fără a fi exprimate, 
evenimentele ce se bazează pe acestea, întâmplările care se sprijină pe înțelegerile noi ale 
acestei zile nu se vor consuma azi, dar vor eroda sufletul celui care se lasă consumat de ele. 
Îndoieli, suspiciuni, nu doar legate de sinceritatea în cuplu, ci şi cele legate de respectarea 
asociatului, a datelor contractuale, de schimbare a furnizorului, produsului, ingredientelor 
sau chiar a schemei de tratament ori a medicului, pot crea situaţii fără precedent. 

Recomandarea pentru această zi este aceea de a ne folosi puterea minţii nu pentru a 
ne hrăni îndoielile, ci pentru a le înţelege şi apoi elimina. 


Vineri, 9 septembrie 

Vineri 9- 9-2011 7:41 Node [Sag] Tri (Ari) Lilith 
Vineri 9- 9-2011 8:08 Luna (Aqu) Squ [Tau] Jupiter 
Vineri 9- 9-2011 8:50 Mercury (Leo) --> Virgo 

Vineri 9- 9-2011 17:34 Luna (Aqu) Tri (Lib) Juno 
Vineri 9- 9-2011 19:32 Luna (Aqu) Tri (Lib) Saturn 


Trigonul pe care Luna neagră îl împlineşte cu Capul Dragonului ne va face azi să 
grăbim lucrurile. Fiind însă un aspect pozitiv între doua elemente karmice, unul decisiv 
prin negație, iar celălalt prin amploare ori strategie, orice pas pe care am putea să-l facem 
azi ni se va părea esențial. Gândim repede, foarte repede sau uneori foarte încet şi 
jumătăţile de măsură sunt în afara noastră. 

Când Lilith se afla în trigon cu Capul Dragonului oameni sunt uşor de păcălit, cred în 
tot ceea ce le trece prin faţă, sunt superficiali şi se poartă de parcă le-a luat Dumnezeu 
minţile. Dacă Lilith reprezintă încercarea şi Capul Dragonului destinul, relaţia celor doi ne 
aduce evenimente care doar par esenţiale, doar simulează reuşita şi doar ne incită 
simţurile cu puterea, doar ne-o aminteşte, nu ne-o şi oferă. În felul acesta, multe din 
promisiunile de azi, chiar dacă sunt spectaculoase, minunate, strălucitoare,  înşeală, 
păcălesc sau şantajează până la limita maximă de rezistenţă. Chiar dacă aceste presiuni 
pot produce în noi reacţii superioare, de înţelegere şi curaj, chiar dacă ne poate motiva să 
ne ridicăm deasupra condiţiei, în realitate ne păcălesc pentru că ne ofere spre soluţionare 
probleme false sau obstacole imaginare. Ne putem alege însă cu experienţa unei simulări 
reuşite, doar dacă evenimentele se vor consuma după 8:50, când Mercur va trece în 
Fecioară. În felul acesta, hoţul îl va fura pe hoţ şi dintr-o dublă negaţie (iluzia iluziei) 
demersurile intră forţat în planul realităţii ca şi cum sunt obligate să iasă la lumină, nu 
doar să stea în umbră şi să tot simuleze, folosindu-i pe oameni drept cobai. 

Într-un plan al acţiunilor concrete, relaţia de tipul "iluzia iluziei”, aduce la lumină 
momentul descoperirii, iluminării, scurtării drumului de la cauză la soluţie şi de 
desprindere de suferinţă, chiar dacă într-un mod dureros sau penibil. Oamenii din umbră, 
care au lansat comentarii la adresa unor episoade ce s-au desfăşurat pe spaţiul public şi 
care au complicat, prin poziţia lor, evenimentele, acum sunt descoperiţi într-un moment 
de explozie, într-un moment de neatenţie din partea lor, şi asta din prea mare siguranţă pe 
schemele aplicate anterior, pe metoda pe care o tot foloseam. 

Ideea că minciuna are picioare scurte devine azi un element important şi mulţi vor 
judeca eficienţa acestor acţiuni după câte au aflat, câţi au fost descoperiţi, câţi hoţi au 
prins sau câte manevre de culisă au descoperit. Chiar dacă demersul lor este perfect 
justificat, consumul de energia orientat în această direcţie, este ca acela de a căra apă cu o 
găleată de 10 litri în încercarea de a umple un butoi de 100 de litri care nu are fund, adică 
de efort împotriva raţiunii, a gândirii echilibrate, a judecății de moment, ca o muncă de 
sisif îndreptată împotriva naturii fireşti a lucrurilor. Aşa după cum se poate constata, fiind 
vorba despre Lilith şi Axa Dragonului, gesturile pe care un om le poate face sub directa lor 

influenţă poate trece drept un gest genial, eroic sau ca unul pur şi simplu prostesc. 

Intrând în domiciliu, Mercur rupe tăcerea şi povesteşte de traumele pe care le-a 
suportat anterior. Acesta este momentul când mulţi vor începe să vorbească despre ceea ce 
li s-a întâmplat în august, mai ales în cele trei săptămâni de retrogradare (3-27 august 
2011). Acum oamenii se vor plânge pentru că se simt siguri pe replici, familie, patrimoniu, 
pe promisiuni sau pe tipul de relaţie pe care îl dezvoltă cu apropiații. Înţelege şi pentru că 
înţelege crede că totul în viitor va fi corect şi benefic pentru că ştie adevărul despre ceea ce 
a fost sau va fi. Hm, să nu uităm, ziua este dominată de iluzie şi chiar dacă ştie adevărul, 
faptul că nu va putea face nimic cu el este la fel de dureros ca minciuna în sine. 

Prin urmare, 9 septembrie este o zi de disconfort. Fie că se va munci prea mult, fie că 
se va depune un efort în direcţia nedorită, că se va rupe o colaborare sau că se va reinventa 
o nouă formă de asociere, totul va fi sub egida epuizării. Faptul că Luna neagră face cu Axa 
Dragonului un unghi atât de îndrăzneţ aduce la lumină minciuni îmbrăcate frumos, 
exprimate artistic şi vândute că pe nişte veritabile obiecte de preţ. Pe ideea minciuna are 
picioare scurte, trecerea lui Mercur în Fecioara ne aduce un nou simţ, o nouă modalitate 
de a extrage informaţia, de o valorifica sau de a o vinde. Considerând că marile adevăruri 
se spun în glumă, oamenii devin azi mai îndrăzneți şi îşi spun cu mai mare uşurinţă ceea 
ce nu şi-au spus niciodată, oricum în niciun caz anul acesta. 

Recomandarea pentru această zi este aceea de a ne concentra mai mult pe gândire şi 
mai puţin pe faptă. A demara un proiect pe un context atât de neobişnuit, înseamnă a 
consuma, mai mult decât o zi, energia valoroasă şi de a arunca pe fereastră valori 
importante de comportament şi nu numai. Nu este o zi de fantezie, ci de păcăleală şi 
tocmai de aceea trimiteţi toate gândurile către un for interior, acolo unde avem mai mute 
şanse să nu fim cuceriţi de zâmbete false sau promisiuni deşarte. 


Sâmbătă, 10 septembrie 
Sambata 10- 9-2011 1:00 Luna (Aqu) Sex [Sag] Node 
Sambata 10- 9-2011 1:13 Luna (Aqu) Sex (Ari) Lilith 
Sambata 10- 9-2011 19:24 Mercury (Vir) Opp [Pis] Chiron 
Sambata 10- 9-2011 20:32 Luna (Aqu) Con [Aqu] Neptune 
Sambata 10- 9-2011 22:26 Luna (Aqu) --> Pisces 


Luna împlineşte, în prima parte a zilei, două sextile, cu Lilith şi Capul Dragonului, 
încercând să elucideze, prin gândire limpede, schimb de informaţii pe cale verbală sau 
chiar inspiraţie, ceea ce a fost a atât de greşit în manevrele zilei anterioare şi pentru care 
succesul întârzie atât de mult. Momentul de luciditate pe care Luna îl aduce în această 
ultimă zi de Vărsător este unul periculos, nu prin calitatea sa, ci prin volumul 
informaţiilor. Prea multă energie s-a folosit pentru a răscoli fără rost, pentru a aduce la 
lumină informaţii, pentru a schimba ordinea lucrurilor sau pentru a o menţine pe cea 
veche, împotriva dorinţei de grup, încât în efortul susţinut de a afla se dă peste o prea 
mare problemă, peste o informaţie care este atât de corozivă şi de periculoasă încât ea 
poate distruge într-o secundă prietenii sincere sau poate pune la îndoială colaborări vechi 
între parteneri. 

Opoziția lui Mercur cu Chiron, pe axa Fecioara-Pesti, aduce o prea mare greutate 
adevărului, una prea mare valoare pentru a putea fi înţeleasă corect de cel ce caută. Dacă 
Mercur în Fecioară, am văzut ieri, se simte îndreptăţit să facă destăinuiri, să vorbească 
despre perioada de detenţie, despre modul cum i-au fost încălcate drepturile, despre 
neputinta de a riposta, în opoziţia cu Chiron el este încurajat să spună tot pentru a se găsi 
vinovatul. Cel care procedează aşa nu ştie că va fi depăşit de volumul informaţiilor pe care 
le descopere pentru că azi opoziţia Mercur-Chiron loveşte prin informaţie, nu caută să 
soluţioneze ori să vindece. 

O altă componentă a acestui unghi este aceea de a renunţa la obiceiuri sau la lume, la 
un canal de informaţii, la a stabili sau restabili o legătură. În felul acesta, oamenii se 
autodenunţă, îşi risipesc pe un concept de două parale succesul, faima, recunoaşterea şi îşi 

donează conştiinţa şi atenţia unor idealuri pe care nu le înţeleg prea bine. Acest fapt nu 
apar în mod inopinat, ci sunt o continuare a celor de ieri, o descindere în dizarmonie sau 
în adevăr incomplet acolo unde se cerea meditaţie, reanalizarea oportunităţilor, rațiune, 
cumpătare, bun simţ. 

Trecerea Lunii în Peşti, la puţin timp de la conjuncţia cu Neptun nu schimbă cu 
nimic lucrurile. Oamenii se simt îndreptăţiţi să gândească aşa, chiar dacă văd că 
evenimentele spun altceva. Un mod ciudat de a simţi îi face să se pună împotriva 
curentului şi să cerceteze lucruri care nu le sunt utile acum. Privind la modul general, în 
contextul destinului derulat ieri, gestul eroic de renunțare sau de destăinuire are un rost, 
chiar unul eminamente benefic, însă şi această viziune de ansamblu tot o simulare este, 
pentru că încă nu s-a ajuns la final şi nu se ştie acum cum vor reacţiona toţi cei care sunt 
implicaţi în proces, care vor fi direcţiile spre care se vor îndrepta şi cum se va zdruncina 
structura, grupul, familia fără ei. 

Prin urmare, într-un ton cât se poate de ciudat, unghiurile acestei zile sunt desprinse 
parcă dintr-un documentar despre război sau dintr-un film de groază. Toţi protagoniștii se 
implică pentru a-şi spune replica, se consuma pentru a-şi convinge auditoriu de 
veridicitatea rolului său, însă nimic din ceea ce se vede nu poate fi adaptat la realitate. Să 
prezinţi episoade ale unui război desfăşurat pe o durată de ani de zile în două ore de 
documentar este un aspect realmente inofensiv al abundenței de informaţii, dar să afli că 
războiul este de fapt real şi transmisia se face în direct te pune în faţa unei situaţii în care 
nu poţi reacţiona în mod comun. 

Relaţia dintre astre ne face azi să vorbim mai mult decât este cazul şi să divulgăm 
informaţi pe care nu trebuie să le spunem, fie pentru că sunt secrete personale, fie pentru 
că nu sunt suficient de bine elaborate. Erorile acestei zile îl aruncă pe cel în cauză într-un 
val ucigaş, într-un carusel încărcat de evenimente pe care nu le mai poate controla. 

Recomandarea pentru această zi este aceea de a fi atenţi la cuvinte, la informaţii, la 
transferul acestora, la dezvăluirile pe care dorim să le face, la modul cum interpretăm 
amintirile şi la cât de multă importanţă le acordăm, pentru că nu am mai avut anul acesta 
o suită atât de dificilă de aspecte care să ne lezeze pe informaţie aşa cum se întâmplă 
acum. 


Duminică, 11 septembrie 
Duminica 11- 9-2011 2:55 Luna (Pis) Con [Pis] Chiron 
Duminica 11- 9-2011 4:07 Luna (Pis) Opp (Vir) Mercury 
Duminica 11- 9-2011 7:21 Venus (Vir) Sex (Can) Mars 
Duminica 11- 9-2011 8:03 Luna (Pis) Sex [Cap] Pluto 
Duminica 11- 9-2011 18:17 Luna (Pis) Sex [Tau] Jupiter 


Ultima zi a săptămânii încearcă să compenseze conflictele de interese pe care 
întreaga săptămână le-a predispus, aducând, prin sextilul Venus-Marte, plăceri casnice, 
personale, desfăşurate într-un registru ponderat, ce se încadrează între două extreme: 
drama şi nevoia de înţelegere. 

Faptul că Venus şi Marte se întâlnesc în sextil deşi amândouă sunt în cădere ni ne 
înfăţişează ca o prietenie între doi infirmi, ca o înţelegere strânsă între două persoane care 
nu se pot detaşa de dramele existenţiale şi pe care simt că-i uneşte o infirmitate, un 
neajuns sau o nemulțumire, fie ea chiar şi de moment. Totuşi întâlnirea lor este benefică şi 
pe fondul conjuncţiei Luna-Chiron şi sextilului Luna-Pluton, valenţele personale, curajul 
de a amplifica o tensiune doar pentru a beneficia de privilegiul de a vorbi despre asta ni se 
înfăţişează printr-o dinamică socială majoră. Oamenii sunt când trişti când nemulţumiţi 
sau agresivi, când patetici, când reci şi indiferenți față de latura sentimentală. Asta se 
întâmplă pentru că există multă emoție, chiar dacă izvorul ei (căderile lui Venus şi a lui 
Marte în zodiile Fecioară şi respectiv Rac) nu este tocmai benefic, însă opoziţia pe care 
Luna şi Mercur o împlinesc chiar de dimineaţă aduce cuvintelor un sens răsturnat, 
mesajelor o întârziere ciudată şi nu se poate trece peste acestea fără a ironiza, critica, jigni 

sau stabili reguli clare, ca pe nişte interdicții, pentru a se evita pe viitor neplăcerile pe care 
le abordează. 

Este important să înţelegem că implicaţiile opoziţiei Luna-Mercur sunt azi majore, 
tocmai pentru că nu este o banală opoziţie pe care cei doi o împlinesc în fiecare lună, ci 
este o ipostază specială când Luna amplifică opoziţiile pe care Mercur le tot face cu Chiron 
şi Neptun. Astfel, se va pune sub semnul rătăcirilor, a incertitudinilor, a visurilor ceea ce 
avem mai important. Pentru că multe din cele ce ni se întâmplă săptămâna asta sunt 
inedite, factorul reglare prin recunoaştere se va situa la cote minime. Ştim, credem că 
înțelegem, identificăm, însă nu ne putem conforma pentru că nu avem perspectiva 
finalităţii. Unii, mai curajoşi, se vor arunca în valurile vieţii considerând că sfidând acum 
regulile se eliberează de condiţionări şi mai mari, se înşeală la fel de mult ca aceia care se 
lasă doborâţi de ceea ce percep. 

Înţelegem deci că parfumul special al acestei zile ne aduce bucurii centrate în jurul 
problemelor din zilele anterioare, care înseamnă o coborâre a nivelului, înseamnă 
reducerea întregii existenţe la nevoile de acum, însă nu este aşa. Opoziția Lună-Mercur 
intervine cu informaţii tendenţioase acolo unde ele erau deja încadrate pe această filieră şi 
dă o nouă amploare dinamicii lor prin faptul că, tot azi, Luna împlineşte aspecte benefice 
cu Chiron, Pluton şi Jupiter, adică ne permite că ne cumpărăm bucuriile prin schimburi 
diverse, nu doar prin cele bazate pe bani. 

Prin urmare, ultima zi a săptămânii ne aduce lămuriri suplimentare referitoare la 
problemele pe care le-am dezvoltat în prima parte a săptămânii şi pe care le-am amplificat 
în ultimele trei zile. Indiferent că am pus la îndoială buna înţelegere cu asociatul său că 
ne-am îndoit de propriile metode, ceea ce vine azi spre noi este impur, dar plăcut, 
neglijent, dar apreciat. 

11 septembrie este o zi de confruntare între firesc şi nefiresc, între ceea ce trebuie 
făcut şi ceea ce nu mai corespunde normelor, între elementul care trebuie să se schimbe şi 
ceea ce nu se vrea distrus. 

În sfera gândurilor, mulţi se simt apăsaţi de sarcini pe care nu le pot duce la 
îndeplinire, care nu sunt conforme cu ceea ce şi-au propus să facă în această zi şi toate 
acestea le creează încurcături în aşa fel încât sunt dispuşi să renunţe la orice tip de 
implicare. Cumulând mersul înapoi, ce ne vine dinspre Rac, cu mersul numai înainte, dar 
cu paşi mici, ce ne vine dinspre Fecioară, şi privind de la alt nivel evenimentele sociale, 
toate ni se vor părea ca un grup neomogen implicat un dans suspect, într-o horă tristă în 
care sunt prinşi toţi cei care vor să fie avansați, deşi ştiu că nu merită. 

Toată lumea are însă dreptul să trăiască sub soare şi tocmai de aceea nemulţumirea, 
conflictele, incertitudinea sau micile conflicte desfăşurate pe sectorul public ne amintesc 
azi de reziduurile emoţionale, de dorinţele moarte pe care nu le putem abandona, de ceea 
ce ne consumă energia pentru a oferi tribut tristeţii. Bucuria de a fi trist, nemulţumit, 
îngrijorat este un paradox al naturii şi ea nu ne va elibera, până când nu ne vom desprinde 
de această sursă şi până când nu vom descoperi alte izvoare, cu apă curată şi rece. 

Recomandarea pentru această zi este aceea de a ne aminti că suntem ceea ce gândim 
şi să ne folosim timpul şi energia pentru a emite forme-gând simple şi curate, asemenea 
noului izvor. 


Luni, 12 septembrie 
Luni 12- 9-2011 1:56 Sun (Vir) Squ [Sag] Node 
Luni 12- 9-2011 8:22 Mercury (Vir) Tri [Cap] Pluto 
Luni 12- 9-2011 11:35 Luna (Pis) Squ [Sag] Node 
Luni 12- 9-2011 12:28 Sun (Vir) Opp (Pis) Luna (Full Luna) 


Chiar dacă Pluton încă este planetă mediatoare opoziției pe care Mercur şi Neptun o 


ridică (se reactivează această configurație datorită împlinirii trigonului Mercur-Pluton), 
ceea ce aduce un plus de forță şi soluții practice tendințelor antisociale cu care ne tot 

confruntăm, faptul că azi, pe Lună plină, Soarele şi Luna sunt în careu perfect cu Axa 
Dragonului nu ne mai poate ajuta prea mult, nu ne mai poate oferi indicii viabile despre 
cum să soluţionăm sau măcar cum să încadrăm dinamica astrală a zilei într-un canal bun, 
viabil, cald ori profitabil. 

Când Soarele şi Axa Dragonului sunt în careu, dar mai ales când această relaţie se 
produce pe modul vibrator mutabil, sunt afectate proiectele pe termen lung, planurile ce 
aveau nevoie de mult de o zi pentru a se împlini. Pe aceste unghiuri se pune problema 
alegerilor multiple sau a selectării celei mai bune variante dintr-un şir, ceea ce nu se poate 
împlini. Mulţi vor spune că de vină va fi Luna plină din Fecioară, cu modalitatea sa de 
agresare a sănătăţii şi a proceselor de purificare a ficatului şi ale celor catabolice. În felul 
acesta, orice nemulțumire este brusc amplificată şi trecută într-un alt registru, cel al 
acţiunii directe. Pe aceste unghiuri oamenii gândesc mult, dar nu pot pune în practică în 
mod corect, deşi intenţia, chiar fapta în sine, se îndreaptă spre finalitate, însă nu le iese 
nimic. Că e vorba despre refuzuri sau de stângăcie, de absenţa unor informaţii, aspect 
invizibil până acum, sau de stabilirea unor idealuri prea înalte pentru a putea fi împlinite 
într-un timp scurt, nu mai contează. Faptul că evenimentele nu merg în direcţia stabilită 
produce sincope, iar obstacolele vor fi în general reprezentate de fiinţe, nu de situaţii. 

Prin trigonul pe care Mercur îl împlineşte cu Pluton se va reuşi o temperare a lipsei 
de finalitate, a ghinionului de a finaliza o acţiune, oricât de banală ar fi ea. Pluton, în acest 
context, dar şi în cel de Lună plină, prin plasarea ascendentului momentului în Scorpion, 
devine principalul personaj, iar vibrația sa cea pe care o vom regăsi peste tot. Legând casa 
a Il-a a momentului de Lună plină cu Mijlocul Cerului, visul de a deţine controlul asupra 
strictelor necesităţi, de a ne alimenta, de a acapara, de a anula negaţiile trecutului sau 
insuccesele sale prin eficienţă, fie ea cât de mică, de a trai succesul prin trecutul confirmat, 
prin privilegii, prin spirit practic sau inteligenţă practică poate face din 12 septembrie o zi 
a luptei împotriva vechilor obiceiuri. Totuşi, vorbim aici de Pluton şi evoluţia, indiferent 
de nivelul la care se aplică, de segmentul social care o include, presupune o anume 
dedicație faţă de scop şi o detaşarea de etapele intermediare. Aşa că, tensiunea va fi cu atât 
mai mare pentru cei care nu au suficientă mobilitate ca, văzându-şi idealurile sau 
aspiraţiile mari risipite, să se bucure de acumulări mai mici, de împliniri minore, chiar 
insignifiante raportând la intenţii pe care le avea la început. Nu trebuie să uităm că 
succesul sau acumulările care ne vin din casă II, cu atât mai mult pentru că este vorba 
despre Pluton, reprezintă rezultatul unei munci anterioare, produsul unui statut, al unui 
proces natural desfăşurat în absenţa propriei voințe sau efectul secundar al unei elevări 
sociale. Totul vine ca un efect al unor eforturi susţinute, clare, practice şi intens formulate 
anterior şi nu este nicidecum efectul unor întâmplării sau a hazardului. 

Accentuând axa Fecioară-Peşti prin aceste trăsături se complică mult relaţia dintre 
criza personală, cea de natură psihologică, axată pe dorinţe neîmplinite sau împlinite 
incomplet, aspirații irealiste, condiţionări de natură organică sau psihologică, şi criza 
socială, cea dată de divergenţele ample de opinie dintre scopurile grupurilor, naţiunilor, 
cheltuială, de folosirea în comun a bunurilor spaţio-geografice, de impunerea într-un mod 
dramatic sau agresiv a unui concept, a unei idei sau al unui crez. Acest tip de raportare a 
crizei psihologice, personale, la cea socială, vine cu un mesaj agresiv care va pune capăt 
unei forme de putere socială, falsă, susţinută pe teama de indiviziune, pe aroganță şi 
supraapreciere, folosind deziderate legate de procesul de metamorfoză continuă. De altfel 
această ipostază poate fi punctul terminus al unor demersuri sociale, ipostază când 
transformările personale capătă un contur, când aflăm dacă ne-am sacrificat pentru un 
ideal real sau dacă ne-am risipit în speranţe iluzorii. 

Prin urmare, prima zi a săptămânii se introduce într-o dimensiune practică a vieţii, 
într-una care ne cere că ne judecăm viaţa după starea de sănătate, după echilibrul mental, 
după puterea de a produce schimbări şi după grija faţă de ceea ce am creat sau am crescut. 
Visurile, fanteziile, nevoia de a integra structurile personalităţii în problematica grupului, 
de a identifica un fir practic prin care să devenim utili pentru comunitate ne umplu viaţa 

în intenţia de a ne-o face mai bună. Azi ne vom preocupa de cămin, de sănătatea fizică, de 
echilibrul emoţional, dar într-un mod amplu şi complicat, ajungând des la confuzia dintre 
satisfacția personală şi cea socială, dintre împlinirea personală şi cea socială. 

Greşind prin lipsa de apartenenţă la una dintre aceste direcţii, individul va rătăci în 
derivă într-un plan al efortului inutil care nu-l va hrăni decât cu dezamăgiri, asta dacă mai 
are rost să descoperim că această lume este plină de tristeţe şi eşecuri. 

Recomandarea pentru această zi este aceea de a ne rezerva critica pentru alte zile, de 
a ne aminti că e important cum trăieşti, nu neapărat ce faci şi faţă de cine. Emanaţiile pe 
care le lăsăm în această lume, în comparaţie cu puritatea şi savoarea celorlalţi, sunt lipsite 
de importanţă, dar este important să le facem cât mai curate, cât mai puternice şi cât mai 
aproape de ceea ce ne-ar plăcea să primim de la alţii. 


Marţi, 13 septembrie 
Marti 13- 9-2011 2:17 Luna (Pis) Tri (Can) Mars 
Marti 13- 9-2011 4:46 Luna (Pis) Opp (Vir) Venus 
Marti 13- 9-2011 9:50 Luna (Pis) --> Aries 
Marti 13- 9-2011 16:00 Luna (Ari) Con [Ari] Uranus 
Marti 13- 9-2011 19:38 Luna (Ari) Squ [Cap] Pluto 


Trecerea Lunii în Berbec, după ce îşi împlineşte trigonul cu Marte şi opoziția cu 
Venus, ne aduce o formă de reverberaţie pe care fiecare vom alege să o trăim în intimitate. 
Dacă trigonul cu Marte duce spre acţiune, iar opoziţia cu Venus spre reacțiune, ceea ce ne 
va rămâne în urma acestui tip de interacţiune este o formă de persistenţă a bucuriei şi 
tristeţii, a succesului şi deziluziei, a puterii şi slăbiciunii în părţi egale. Cele două tipuri de 
aspecte are fiecare o gamă de trăiri, aşa cum sunt trăirile feminine, faţă de cele masculine. 
Nu se poate face o sinteză a acestora, ele nu se combină ca să genereze un produs sintetic, 
ci se prezintă pe sine ca forme diferite de mişcare şi autoexprimare. Avantajul, pentru cei 
mai mulţi dintre noi, va vei din faptul că acestea se produc noaptea, când somnul deja ne 
cuprinde şi multe dintre acele impulsuri spre acţiune se consumă într-un alt plan, cel al 
somnului sau al reacţiilor subconştiente. 

În Berbec, Luna este înclinată să activeze şi apoi să simtă, să invoce motivul 
descinderii, fără a o interesa analizele preliminare, schemele de proiecte sau efectele 
secundare. Trăirilor sufleteşti, cele pe care le analizăm mai mult aici, sunt cu această 
poziţie superficială. Ideile fixe sunt cele care ne domina şi iritarea apare foarte repede 
atunci când ceva nu va merge bine sau măcar simplu. În această gamă, boala este semn de 
risipă, de luptă între sensibilitate şi rațiune, de disconfort cu una dintre acestea sau de 
ruşinea pe ce poate descoperi una dintre cele două părţi, pe motiv că feminitatea sa nu 
este aşa cum se spunea sau, de partea cealaltă, calităţile masculine înclină prin a fi o 
umbră a ceea ce se credea despre sine. 

În a doua partea zile, trecând prin conjuncţia Lună-Uranus şi careul Lună-Pluton, 
acestea devin pârghii de lansare. În funcţie de această stare, indiferent că este confuză sau 
nu, se alege un obiectiv, dar şi seria de acţiuni care vine după. Oamenii nu mai au timp să 
le fie teamă sau să se gândească la cine le va absorbi roadele muncii. 

Prin urmare, 13 septembrie este o zi de trecerea între două forme de a simţi. 
Gândind într-un fel, şi poate nu chiar corect, ajungem să ne alegem un traseu, o categorie 
socială, o formă de adresare care poate dintr-odată înclina balanţa acţiunilor la care am 
lucrat în ultima vreme. Mulţi oameni nu dau importanţă deloc modului de a simţi. Ei simt 
şi atât şi nu se preocupă deloc de ce ajung să trăiască într-un anumit fel un stimul pe care 
cei de lângă ei îl trăiesc altfel. Lipsa de consideraţie pentru emisie, pentru modul cum se 
generează informaţia, considerând josnic sau impur să te laşi preocupat de astea, ţine de 
elementul gregar al ambelor tabere, masculină sau feminină. Vulgaritatea, grosolănia nu 
sunt neapărat sinonime cu agresivitatea şi tocmai de aceea mulţi se vor păcăli azi că dacă 
folosesc un limbaj trivial şi produc în jur ilaritate, dacă întreţin atmosfera prin gesturi 
obscene sau lipsite de respect faţă de un simbol, o credinţă sau un element social ori 

personal, dar nu sunt agresivi, nu atentează la integritatea fizică a nimănui înseamnă că 
este şi corect. Dizarmonia acestei zile este una de natură afectivă şi ea este la fel de 
periculoasă ca orice altă formă de agresivitate fizică ştiută. 

Recomandarea pentru această zi este aceea de a ne controla emoţiile şi de a le găsi 
izvorul. A ne extrage emoţiile dintr-un izvor al liniştii şi generozităţii, dintr-o sursă a 
binelui şi înţelegerii înseamnă a ne hrăni fiinţa cu viaţă şi nu a o ucide încet cu negatie, 
urâţenie verbală său viciu. 


Miercuri, 14 septembrie 
Miercuri 14- 9-2011 5:05 Saturn (Lib) Con (Lib) Juno 
Miercuri 14- 9-2011 19:26 Luna (Ari) Opp (Lib) Saturn 
Miercuri 14- 9-2011 19:43 Luna (Ari) Opp (Lib) Juno 
Miercuri 14- 9-2011 23:30 Luna (Ari) Tri [Sag] Node 


Conjuncţia lui Saturn cu Junon, dacă nu s-ar fi produs pe gradul anaretic al lui Venus 
în Fecioară, multe dintre cele ce ţin de relaționare, de înțelepciunea absolut necesară pe 
care trebuie o aibă oricine când îşi alege prietenii nu ne-ar fi părăsit şi am fi putut judeca 
totul într-o stare exemplară de obiectivare. 

Din nefericire, pierdem de această dată şansă de a ne construi un anturaj aşa cum ne- 
ar plăcea, aşa cum ne-ar reprezenta. Forme subtile de dizarmonie se interpun azi şi o 
schemă solidă, un exemplu anterior, o formă de asociere la care am tot speram se 
blochează, are de întâmpinat un obstacol major sau se loveşte de o formă de pragmatism 
total nepotrivit. Mulţi îşi pun mari speranţe în această zi, însă vor fi dezamăgiţi. 

Când Saturn şi Junon sunt în conjuncţie segmentul emoţional trece într-un plan al 
acţiunilor directe. Ceea ce am simţit şi sperat trebuie să se împlinească, este pus în 
discuţie, proiectul se lansează, sunt acceptate sugestiile, iar nimbul personal devine uşor 
de remarcat pentru ceilalţi. Când în această cromatică plăcută şi eficientă intervine Venus 
pe ultimul grad din Fecioară, cu toate fricile sale de despărţire, de boală sau de trădare, cu 
angoasa sa față de temperatură sau față de sărăcie, legăturile pe care dorim să le 
construim nu se pot finaliza aşa cum speram. În felul acesta, putem primi un răspuns la o 
solicitare, dar nu sub forma unui accept, ci sub forma unei amânări sau reevaluări, şi 
aceasta este maximum din ceea ce se poate obţine. 

În sfera personală, raportul dintre Eu şi Celălalt devine, prin Saturn şi Junon, o 
formă de stres. Una cerem, altă primim, una ni se cere, alta avem de oferit şi nu pentru că 
ne pierdem minţile sau devenim dintr-odată zăpăciţi, ci pentru că suntem puşi să 
interacţionăm cu oameni care au un mod diferit de a simţi, care au un alt izvor al 
sentimentelor, oameni care se tem de lucruri mărunte şi care îşi simt fiinţa umilită atunci 
când nu sunt supraapreciaţi, adică nu sunt văzuţi acolo unde se cred. 

Opoziţiile pe care Luna le va împlini apoi cu Junon şi Saturn ne va confirma că 
norocul este floare rară şi că eşecul său amânarea este binevenit, că a fost mai bine că nu 
s-a consumat aşa cum am dorit sau cum am cerut pentru că informaţiile suplimentare 
despre asociat sau despre situaţiile la care participă el se dovedesc a fi mai complicate 
decât se credea. În felul acesta, trigonul Lunii cu Capul Dragonului, aduce prin acest eşec 
modulat, prin această disimulare, prin această retragere motivată, justificată, 
argumentată, o formă de reuşită ce doar seamănă cu măsura, ponderaţia sau 
înțelepciunea. 

Prin urmare, 14 septembrie devine o zi a măsurii pe care o descoperim de nevoie. 
Începutul va fi complicat şi supus dorințelor variate. Cu cât avansăm în zi ne dăm seama 
că multe nu le putem face şi renunţăm treptat la ceea ce sperăm pentru a ne rezuma la 
ceea ce pare a fi esenţial, după cum ne vin informaţiile din anturaj. Spre seară, ne vom 
simţi chiar confortabil cu ceea ce am refuzat, cu faptul că am fost refuzaţi sau că nu am 
reuşit să ne integrăm într-o structură aşa cum am sperat. 

Gradul anaretic al lui Venus în cădere este însă plin de frică şi oricât de multă 

motivaţie pozitivă ar aduce, frica este tot frică, iar inhibiţia, principala sa consecinţă, este 
cea care simulează mai bine decât orice ponderaţia şi rezerva. 

Recomandarea pentru această zi este aceea de a ne explora fricile cele mai intense, de 
a ne simţi confortabil cu ele şi de a înţelege că a ne elibera de conţinutul lor înseamnă a ne 
dezlipi aripile de înger pe care acestea le ţin blocate. Există un beneficiu al curajului şi 
acesta este zborul, plăcerea zborului, adică explorarea, cunoaşterea. 


Joi, 15 septembrie 
Joi 15- 9-2011 1:24 Luna (Ari) Con (Ari) Lilith 
Joi 15- 9-2011 4:41 Mercury (Vir) Tri [Tau] Jupiter 
Joi 15- 9-2011 5:39 Venus (Vir) --> Libra 
Joi 15- 9-2011 18:06 Luna (Ari) Squ (Can) Mars 
Joi 15- 9-2011 20:10 Luna (Ari) Sex [Aqu] Neptune 
Joi 15- 9-2011 22:24 Luna (Ari) --> Taurus 


Un alt compromis sau un alt obstacol ori o altă formă de pierdere pe care o vom 
comporta azi este cea dată de trigonul lui Mercur cu Jupiter, împlinit cu puțin timp înainte 
ca Venus să treacă în domiciliu. De asemenea, Luna îşi încheie azi ultima sa zi de Berbec 
nu înainte de a împlini un careu cu Marte şi un sextil cu Neptun. 

Când Mercur se afla în trigon cu Jupiter apar semne că divergentele se sting şi pentru 
că există răbdare şi înţelegere de ambele părţi creşte eficienţa muncii, se dezvoltă spiritul 
de organizare, mintea devine ageră, judecata sănătoasă. Când însă toate acestea se 
desfăşoară când Venus este temătoare în faţa noului, generoasă doar în critici şi stresată 
de ceea ce nu s-a întâmplat încă, îngrozită de perspective sumbre, ce poate nu se vor 
adeveri niciodată, multe din cele benefice, ce ne vin din acest trigon, sunt umbrite. 

Ceea ce este negativ nu se va consuma ca eveniment, ci mai curând că o absenţă a 
evenimentului, adică într-o zonă a aşteptărilor, a nerăbdării. Nimeni nu poate şti însă dacă 
poate ieşi învingător dintr-o confruntare până când nu parcurge confruntarea în sine şi, în 
absenţa evenimentului poate face din 15 septembrie o zi a aşteptărilor, a iluziilor, a 
discuţiilor ipotetice. 

Venus în Balanţă aduce insă un gust special pentru frumos, pentru artă, pentru 
poezie, pentru lucrurile frumoase, pentru armonie şi înţelegere. Având un aspect cu 
Mercur împlinit la grad perfect, armonia lui Venus va atinge însă şi sferele mentale, în 
judecată, în toate tipurile de asocieri, însă fără a se finaliza în vreun fel. Cu Venus la 
începutul Balanţei şi Luna la finalul Berbecului, axa Berbec-Balanţă devine o axă 
prioritară azi şi ea va fi vizibilă prin plăcerea de a ne implica în activităţi care cer mişcare, 
dinamism, într-o deplasarea de la nevoile personale spre cele sociale. Pentru Venus din 
Balanţă, cea care dă dimensiune socială acestei axe este nimeni alta decât Luna care, 
pregătindu-se să părăsească Berbecul, cel responsabil de dimensiunea personală, 
răstoarnă valorile zilei. Ne simţim bine pe spaţiul public, dar în familie nu reuşim să ne 
găsim liniştea şi nu se poate compensa acest neajuns nici măcar prin implicarea împreună 
cu întreaga familie la activităţi sociale. Inversiune zilei rămâne activă indiferent ce am 
face, iar conştiinţa noastră captivă în acest balans. Azi lăsăm impresia că recunoaşterea 
grupului înseamnă putere personală, iar disensiunile personale se pot răsfrânge brusc 
asupra statutului social. Totul se desfăşoară însă într-o gamă personală şi vom fi atât de 
preocupaţi cu ceea ce ni se întâmplă încât nu vom putea vedea similitudinile pe care le 
avem cu cei de lângă noi, nu vom putea observa că tuturor ni se întâmplă la fel. Fiecare îşi 
va trăi drama însă cu o mare intensitate şi nu va mai fi loc de nevoile celorlalţi. 

Trecând în Taur, Luna va restabili echilibrul. Magia acestei inversiuni se va ridica şi 
situaţii pe care toată ziua le-am văzut într-un fel, acum la lumina stelelor le vedem altfel. 
Nu doar că putem gândi altfel, dar putem accepta că de la începutul săptămânii şi până 
acum ne urmăreşte un ghinion teribil, o umbră care nu ne lasă să ne ducem la îndeplinire 
planurile şi nici nu ne permite să pune pe tapet în relaţiile de parteneriat toţi termenii. Ne 
vom mulţumi însă cu câştiguri pasagere, acordându-le acestora valori mai mari decât cel 

pe care le au în realitate. 

Prin urmare, 15 septembrie ne încurajează să ne desfăşurăm viaţa în individualitate. 
Azi vom face confuzie între nevoile grupului şi cele ale liderilor, între îndemnul de a opera 
într-un registru personal sau de a acţiona pe spaţiul public şi, indiferent ce vom face, nu 
vom reuşi să ne mulțumim sufletul pentru că vom trăi tot timpul cu senzaţia că nu este 
suficient. 

Cei serioşi în munca lor care ştiu că orice rezultat vine după efort susţinut, vor 
medita azi la productivitate, îşi vor căuta asociaţi care să le suplinească singurătatea sau 
neînțelegerile din familie, îşi vor vărsa amarul în fața unui auditoriu care nu da două 
parale pe intimităţile dureroase pe care le află. Având planetele individuale într-o relaţie 
dureroasă şi punându-se accent atât de mult pe continuarea planurilor din zilele 
anterioare, putem să înţelegem de ce înclinația spre activităţi mondene, spre armonie, 
susţinere, sprijin, rafinament, predispuse de Venus, vor părea în ochii fiecăruia soluţii 
miraculoase. 

Azi oamenii se vor minţi mult şi se vor răni în tenacitatea lor de a susţine 
argumentele şi tocmai de aceea recomandarea merge spre a anula această insistență cu 
care sunt puse nevoile personale înaintea celor de grup, plăcerea egoistă şi confortul 
personal înaintea celorlalte. 


Vineri, 16 septembrie 
Vineri 16- 9-2011 2:34 Luna (Tau) Sex [Pis] Chiron 
Vineri 16- 9-2011 8:19 Luna (Tau) Tri <Cap> Pluto 
Vineri 16- 9-2011 18:25 Luna (Tau) Con [Tau] Jupiter 
Vineri 16- 9-2011 21:23 Pluto <Cap> S/D 


Din nou avem parte de o zi liniştită şi prosperă, de o zi importantă pentru 
comunitate, pentru vieţile particulare ale celor din jur, pentru cei aflaţi în suferinţă, nu 
atât prin vibraţiile speciale pe care Pluton static (la ora 21:23 intră în mers direct), cât mai 
ales prin soluţiile pe care le poate oferi prin trigonul cu Luna din Taur. 

Triunghiul minor pe care Luna, Pluton şi Chiron îl ridică devine un element 
important al acestei zile şi prin faptul că Luna se întâlneşte într-o conjuncţie cu Jupiter, 
iar Chiron retrograd este planeta focar a acestei configurații. 

Multora aceste date tehnice nu le sugerează nimic, dar dacă ne gândim că Pluton în 
Capricorn ne aduce preschimbarea bazelor gândirii, noi forme de a susţine un ideal, Luna 
din Taur, ajutată de Jupiter, lansează noi forme de producţie, noi modalităţi de a aprecia 
sau a fi apreciat, noi zăcăminte, noi resurse, atunci Chiron din Peşti va considera că apelul 
la vechile percepte despre moralitate, vechile culturi, moda retro, sfaturile bunicilor, chiar 
redobândirea unor drepturi de succesiune, atunci toate vor căpăta un sens, toate se vor uni 
sub acelaşi deziderat, acela de a face lumea un loc mai bun de trăit. 

Chiar dacă entuziasmul va fi asemenea aceluia din unele ecranizări în care 
protagoniştii pornesc într-o călătorie neprogramată, aducându-se buluc într-o maşină şi 
traversând jumătate de continent în câteva zile, atât elementele de confuzie strategică, de 
înclinaţie nesănătoasă, de inversiune pe care le-am tot experimentat până acum, cât şi cele 
legate de fuga de responsabilitate, pe care o vom avea de înfruntat mâine, vor găsi în 
spaţiul acestei zile un cuibuşor călduţ ajutându-ne să ne oprim asupra fiecărei decizii pe 
care am putea-o lua. Deşi aceasta înseamnă discernământ, traseul care ne duce acolo nu 
are nimic de-a face cu judecata sănătoasă, ci mai curant cu zăpăceala de o clipă a minţii 
care are în faţa prea multe informaţii de procesat şi o alege prea cea care o înţelege cel mai 
puţin, şi asta din curiozitate pentru ca dacă oricum sancţiunea karmică este la fel de ce să 
nu-şi satisfacă măcar curiozitatea. 

Legătura dintre Luna din Taur şi Pluton în Capricorn este însă una specială pe 
momentul revenirii la mersul direct a lui Pluton. Ascendentul în Taur al acestui eveniment 
ne sugerează că ne aflăm în faţa unor ipostaze revendicative, că acum va fi valorificat ceea 

ce în ultimele 6 luni a fost în stadiul de experiment. Strict pe această problemă şi nu pe 
cele de mare anvergură, orizontul înţelegerii se extinde şi se trece la următoarea problemă 
care presupune punerea în aplicare a unui plan care va ţine 6 luni. Dacă ne referim aici la 
patrimoniu, la structuri administrative, la folosirea banului câştigat din valorificarea de 
proprietăţi sau din evaluarea unei moşteniri, din vânzarea unui pământ sau din 
închirierea unui spaţiu, nu greşim deloc. 

Tot ceea ce vine pe această filieră şi îndeplineşte condiţia procesării preliminare în 
ultimele 6 luni obţine de la cerul astral al acestei zile garanţia succesului. 

Prin urmare, 16 septembrie este o zi de iniţiativă. Mulţi vor simţi că sunt îndemnați 
să-şi finalizeze proiectele lăsate în urmă, că primesc aprobări şi că uşile le sunt deschise 
pentru a le finaliza în tip scurt, însă nu ştiu că nu toate demersurile au suport astral, ci 
doar acelea care au fost în stadiul de experiment, de proiect în ultimele 6 luni. 

Celelalte tipuri de demersuri urmăresc linia iniţiativei menţinută de liderul de 
echipă, de şef, de capul familiei. Cu cât grupul este mai închegat, cu cât legăturile dintre 
membrii sunt mai strânse cu atât ideea centrală va fi mai bine percepută. Fără suportul 
grupului, fără acest feedback venit din social integrarea organică nu este posibilă şi oricât 
de viabil este demersul, proiectul sau oricât de îndrăzneață se dovedeşte a fi iniţiativa 
toate rămân în părăsire, abandonate şi uitate fără vreun motiv. 

Recomandarea pentru această zi este aceea de a ne descoperi sau redescoperi 
respectul faţă de aproape, faţă de un grup format din oameni ce se las apropiaţi de lucruri 
pe care, poate, la un moment dat nu le acceptăm fie pentru că nu le înţelegem, fie pentru 
că nu dorim. Toleranţa este un secret care poate amplifica vibraţiile venite din zodia Taur 
şi primind echivalentul din zodia complementară să se reuşească o integrare solidă pentru 
a face individul conştient de chestiunile sociale, morale sau politice mai largi. 


Sâmbătă, 17 septembrie 
Sambata 17- 9-2011 1:34 Luna (Tau) Tri (Vir) Mercury 
Sambata 17- 9-2011 14:04 Venus (Lib) Opp [Ari] Uranus 


Opoziția lui Venus cu Uranus ne duce spre instabilitate. Brusc ne pierdem răbdarea 
şi dorim să deţinem controlul chiar în situaţiile pe care nu le cunoaştem, chiar şi în 
domeniile despre care nu ştim mare lucru. Dacă din timpul nopţii, din trigonul Lunii cu 
Mercur, valoarea informaţiilor va fi altfel apreciată, invocându-se promisiunea, cuvântul 
dat, angajamentul, seriozitatea informaţiilor, garantul, cu cât ne apropiem mai mult de 
opoziţia lui Venus şi Uranus, împlinită la 14:04, valorile prieteniei, criteriile de selecţie ale 
oamenilor, posesiunile, nevoia de atenţie, de a împărtăşi din informaţii, de a schimba 
obiecte, de a împrumuta sau de a folosim în comun ceva, trec prin crize şi lăsa impresia 
unui dezastru iminent, cu oscilaţii între pasiune şi conflict, cu dezamăgirea că orice am 
face nimic nu va fi valorificat. 

Judecând după faptul ca Uranus este retrograd, iar Venus abia intrată în Balanţă, 
conflictul celor doi, în care primul este bătrân şi obosit de atâtea experienţă, iar cealaltă 
naivă şi dispusă să facă orice pentru a trăi uşor şi fără griji, se poate sublima printr-un 
ideal comun ce ţine de sfera relaţiilor, asocierilor, ca în cazul lui Hugh Hefner (fondatorul 
revistei Playboy) care chiar şi la această vârstă îşi mai face planuri de căsătorie sau 
alimentează cu subiecte incitante tabloidele de scandal. 

Într-un alt registru comportamental, relaţia celor doi, pentru cei care doresc altceva 
de la viaţă, care privesc contextul social cu maturitate şi nu se bucură când sunt încercaţi 
cu acest gen de tentaţii, cum sunt cele pe care le vinde bine Hugh Hefner, opoziţia celor 
doi le aduce întâi întrebări de genul „Cu ce greşesc?” „Cum să fac să arăt mai bine?”, 
„Cum să-mi limpezesc gândurile?”, „Cum să mă liniştesc?” ş.a.m.d. În felul acesta 
gândurile lor se îndreaptă spre prieteni, spre familie, spre regulile pe care le respecta 
oamenii când convieţuiesc şi mai puţin spre dorinţele care îi ţine împreună. Elementul 
naivitate pe care îl aduce în ecuaţie Balanta, prin poziţia lui Venus, are, pentru că este în 

relaţie cu o planetă din Berbec, o înclinaţie spre concret, însă prin instrumente diferite 
decât cele pe care le foloseam până acum. Astfel, se intervine în relaţie cu motive noi, 
invocând situaţii aparent abstracte, vise, speranţe, aspirații, modalităţi de înţelegere şi de 
apreciere care nu au încă simţul material şi nu sunt încă atinse de voinţa de a poseda sau 
deţine. Efortul de a înţelege care este legătura între aceste elemente de subtilitate 
comportamentală, concrete, într-un plan al ideilor, dar total ireale într-o lume organică, a 
posesiunilor şi motivaţiilor mercantile înseamnă pentru cei rafinaţi şi dispuşi să-şi trăiască 
viaţa prin educaţie, nu prin plăcerile simţurilor, un moment de criză. 

Prin urmare, 17 septembrie ne aduce un semn de pace insă atât de greu de înţeles, 
nu pentru că nu suntem dispuşi să ne soluţionăm problemele, ci pentru că este scris într-o 
limbă necunoscută. Vinovaţii sunt situaţi acum în planuri diferite de exprimare. Atât 
Uranus cât şi Venus vin cu motivații extrem de importante pentru viaţa personală, dar 
lipsite de simţ social, imposibil de pus în aplicare şi fără vreun rost atunci când le 
raportăm la perioade mari de timp. Ele ar putea aduce momente de reconciliere prin 
apropierea părţilor, dar nimeni nu va face nici cel mai mic efort pentru a ieşi din lumea sa 
şi a atinge puntul zero, valoarea mediană. Doar deplasându-se fizic, fără a modula 
probleme pe un alt nivel de înţelegere, fără a le raporta la un etalon pentru a înţelege totul, 
va încuia în structuri rigide totul, chiar şi atitudinea va fi una inflexibilă, tonul vocii va fi 
rece, impunând distanţă, indiferenţă. Nu trebuie să uităm că Balanța şi Berbecul sunt zodii 
cardinale, adică ele creează elementul pe care îl reprezintă, ele aduc primele semne ale 
unei noi conflagrații, ale unor noi conflicte sau probleme tocmai pentru că, fiind 
promotorii ideilor novatoare, nu au încă percepţia renunţării şi nici a modulaţiei, deci nu 
au flexibilitate. Pentru aceste două semne a fi la mijloc însemna a vorbi din centru şi a nu 
fi atins de nici o extremă (Balanța) sau de a ajunge cel mai repede la oricare dintre acestea 
(Berbecul), nu a fi în consonanţă cu trăirile celorlalţi pentru a trăi în înţelege şi armonie. 

Pentru că acesta este genul de instabilitate pe care îl vom experimenta azi, gama de 
evenimente este extinsă şi de aceea recomandarea merge spre a cultiva multumirea pentru 
esenţa lucrurilor, nu pentru posedarea lor, pentru cunoaşterea desprinsă dintr-o carte sau 
orice altă informaţie, nu pentru însuşirea obiectului, vehiculului sau suportului material ce 
le conţine pe acestea şi, prin asta, a fi în consonanţă cu „Există în noi ceva mai adânc 
decât noi înşine!”. 


Duminică, 18 septembrie 
Duminica 18- 9-2011 0:19 Sun (Vir) Tri (Tau) Luna 
Duminica 18- 9-2011 8:43 Luna (Tau) Squ [Aqu] Neptune 
Duminica 18- 9-2011 10:06 Luna (Tau) Sex (Can) Mars 
Duminica 18- 9-2011 11:03 Luna (Tau) --> Gemini 
Duminica 18- 9-2011 14:57 Luna (Gem) Squ [Pis] Chiron 
Duminica 18- 9-2011 16:49 Luna (Gem) Sex [Ari] Uranus 
Duminica 18- 9-2011 20:00 Luna (Gem) Tri (Lib) Venus 


Pe ultimul segment al zodiei Taur, Luna ne pune în faţa concretului şi asta ne face să 
ne pierdem din parfumul misterios al zilei anterioare. Astfel devenim grăbiţi pentru a 
vinde, a cumpăra, a achiziționa, a ne însuşi bunuri care nu ne folosesc în speranţa că 
acestea ne vor împlini sufleteşte, ne vor ţine pe linia de mijloc, ne vor oferi senzaţia de 
putere prin acumulare, bogăţie. 

Trigonul Luna-Soare, împlinit la puţin timp de la miezul nopţii, ne va alimenta toată 
ziua aceste impulsuri negative de a acumula şi doar cei înzestrați cu percepții subtile vor 
putea să se abţină, să înţeleagă că dincolo de acest impuls nu există decât o frică teribilă de 
tot ceea ce este rece, sterp, lipsit de valoare său urât. 

Trecând în Gemeni, Luna ne menţine în această teamă de urât, făcându-ne, pe de o 
parte, sensibili la frumuseţile cu care rezonăm prin etaloanele pe care le deţine deja, iar pe 
de alta egoişti şi mizantropi când nu putem să acceptăm că etaloanele de frumuseţe ale 
altora se construiesc pe alte baze, prin alte structuri şi integrează alte elemente decât cele 

ale noastre. 

Lupta cu urâtul, cu schemele sale de exprimare, prin artă, vorbire, prin scris sau prin 
maniere devine azi o preocupare comună. Înainte de a ne spune nevoile, spune ce ne place 
şi ce nu la ceea ce ne apare în faţa ochilor. Că aceste lucruri se rezumă doar la decorul din 
locuinţa, la schimbatul perdelelor, a ornamentelor din sufragerie, a preşului de la intrare 
sau că ele vizează lansarea unor aprecieri faţă de persoane publice, nu are importanţă. Va 
fi esenţial modul teatral şi expresiv prin care vom alege cuvintele, gesturile, felul cum vom 
privi sau cum ne vom folosi intonaţia glasului pentru a obţine un efect maxim. 

Până la un punct toate acestea ţin de plăcerea jocului, cea care ne vine dinspre 
Gemeni, dar, pentru că studiem astrologia, ştim că toate acestea sunt susţinute de o 
legătură stranie pe care Lună o realizează între Taur şi Gemeni prin intermediul careului 
cu Neptun, din prima parte a zilei, şi respectiv cel cu Chiron, din a doua partea zilei. 
Privind dintr-un context general şi luând în considerare că Taurul şi Gemenii găsesc cu 
greu un punct comun, în absenţa unei motivații, de regulă stabilite scriptic sau impuse de 
o autoritate care are asupra lor aceeaşi influenţă, înţelegem că trecerea de la un semn la 
altul este pentru acelaşi individ bulversantă, ca trecerea de la a avea cu 100 kg în plus faţă 
de greutatea normală sau a avea minus cu 30 kg, că diferenţa dintre a purta pe umeri o 
greutate mare sau a zbura. 

Nici măcar seara nu se poate găsi un punct comun şi tocmai de aceea, aspectele 
esenţiale ale vieţii, cum se întâmplă în general cu situaţiile ce ne vin dinspre Gemeni, sunt 
trecute în planul al doilea sau privite ca un joc, iar de aici până la a pierde trenul vieţii 
pentru că ne-am oprit să ne cumpărăm o vată de zahăr şi mai facem şi conversaţie cu 
trecătorii care ne confundă, nu este decât un pas. 

Prin urmare, ultima zi a săptămânii ne introduce într-o atmosfera unui carnaval. 
Aici vedem tot felul de persoane care imită într-un mod caraghios celebrităţile sau care se 
contorsionează impresionând publicul, care simulează levitaţia sau se aruncă de la mari 
înălțimi, care citesc gândurile sau fac acrobaţii cu animalele sălbatice. Chiar dacă este 
plăcut şi frumos, distractiv şi deconectant, totul ascunde o dramă sentimentală. În funcţie 
de intensitatea cu care o trăiesc, oamenii îşi creează personaje imaginare, văd lucruri pe 
care nu ar trebuie să le vadă şi se consumă în toate acestea ca şi cum ar fi cu adevărat 
reale. 

În felul acesta frumosul şi urâtul nu mai sunt evaluate după un etalon, ba mai mult 
aceste două noţiuni nu pot convieţui. Pentru că acela care face aprecierile nu are drept 
motivaţie evaluarea noţiunilor sau lucrul cu noţiunile, ci doar impulsul de a nega, 
desconsidera, aprecia, sau, de partea cealaltă, ataşamentul şi posesivitatea faţă de confort, 
bine câştigat uşor, relaţia dintre cele două porneşte, nu la obiectivare, ci de la obsesie. 
Fiind vorba de obsesie, se va face în mod indubitabil apel la experienţă, la ceea ce am 
cunoscut sau întâlnit, la ceea ce am trăit, la suferinţe, bucurii sau emoţii puternice, 
oferindu-ne azi libertatea de a avea totul, de a cere totul şi asta doar pentru că ştim să 
vorbim limba. 

Recomandarea pentru această zi este aceea de a ne oferi azi dreptul de a fi obiectivi, 
de a vedea întâi urâtul în propria fiinţă, înainte de a-l judeca şi critică pe cel din afară, de a 
admira întâi frumosul din interior şi apoi de a-l lăuda pe cel din afară. 


Luni, 19 septembrie 
Luni 19- 9-2011 4:07 Venus (Lib) Squ (Cap) Pluto 
Luni 19- 9-2011 4:50 Mars (Can) --> Leo 
Luni 19- 9-2011 14:12 Juno (Lib) Sex [Sag] Node 
Luni 19- 9-2011 18:47 Mercury (Vir) Squ [Sag] Node 
Luni 19- 9-2011 21:18 Luna (Gem) Tri (Lib) Saturn 
Luni 19- 9-2011 23:35 Luna (Gem) Opp [Sag] Node 
Luni 19- 9-2011 23:54 Luna (Gem) Tri (Lib) Juno 


Dispreţul faţă de urât este lăsat în urmă şi pentru că azi, chiar de dimineaţă Marte 

intră în Leu, abandonându-şi dramele existenţiale, tragediile vieţii, restricţiile de natură 
emoţională, tot ceea ce îl îndeamnă spre frică şi neîncredere. Trecând în Leu, Marte simte 
că îi este recunoscută puterea, se simte apreciat şi se lasă antrenat în aceste onoruri până 
când se ridică deasupra celorlalţi şi, invocând experienţa traumatizantă a căderii sale din 
Rac (3 august — 19 septembrie), se autoproclamă înţelept. 

Mulţi astrologi consideră că trecerea lui Marte prin Leu este benefică pentru sporirea 
încrederii în sine, pentru dezvoltarea calităţilor de lider, pentru a conduce, coordona sau 
pentru a schimba ordinea lucrurilor care este deja pentru a se instaura alta. În Leu, Marte 
nu este un revoluţionar, dar este în mod sigur un uzurpator, putând, pentru că are 
amintirea experienţelor din tranzitul prin Rac, să-şi şi exalte orgoliul până la aroganță 
prostească, dar să şi-l şi disimuleze pentru a-şi atinge scopul. În orice caz, îi place 
onorurile şi stima de sine, prin aceasta, este prea mult dezvoltată, la fel şi expresiile 
personale şi grandoarea. Lipsa de modestie va fi la ea acasă, la fel şi ironia şi agresivitatea. 
Va fi greu în următoarea perioadă (19 septembrie — 11 noiembrie) să ne controlăm 
modestia, simţul măsurii, dorinţa de aventură şi plăcerea de a domina prin impunere. 

Însă oricât de negative ar fi trăsăturile acestea, comparativ cu ceea ce s-a desfăşurat 
în săptămâna anterioară, orice formă de dezordine ce ne parvine prin contactul cu vibrația 
lui Marte din Leu va păli în faţa fricii şi neîncrederii de altădată, şi nu va conta câtă 
nerăbdare ne va cuprinde, de vreme ce acţionăm, spre deosebire de perioada anterioară 
când nici nu aveam curajul de a acţiona, dar nici nu ne simţeam confortabili cu această 
atitudine. 

Spre deosebire de altă poziţie a lui Marte, în Leu el scoate la suprafaţă tot arsenalul, 
tot armamentul din dotare, tot farmecul său este pus pe tarabă, la lumina soarelui, pentru 
ca toţi cei care trec prin faţa sa să-l admire şi să-i laude strălucire şi dotarea. Nu este 
obligatoriu că această poziţie să ducă spre superficialitate, doar pentru că îi place să guste 
din elogiul Eului, dar în mod sigur ea instigă la plăcerea de a fi în centrul atenţiei, fie a 
grupului, fie în centrul atenţiei sale, ceea ce contravine destinului, scopului sau chiar 
elevării spirituale. Când Leul îl găzduieşte pe combativul Marte el îi va oferi tot ceea ce nu 
a putut face, tot ceea ce nu a putut împlini prin impunere sau prin forță şi vede în acest 
tânăr naiv şi ambițios o şansă de a-şi redobândi poziţiile pierdute. Asta înseamnă că mulţi 
se vor simţi obligaţi să reia proiecte lăsate în părăsire la începutul lui august, demersuri pe 
care nu le-au putut finaliza sau se oferă bucuroşi să-şi ajute apropriaţii pentru a-şi dovedi 
sieşi că dacă vreodată se vor confrunta cu o problemă asemănătoare va reuşi să o 
soluţioneze la fel de simplu ca acum. Vedem astfel cum mănunchiul de stări sufleteşti îi 
duce pe oameni spre simulare, spre a se interesa mai mult de exterior, de ceea ce se află în 
curtea vecinului, de ceea ce se consumă în piaţa centrală, de ceea ce nu este în fiinţa sa. 
Această simulare abordata mai mult timp îl va convinge că sentimentele sunt false, că 
oamenii nu sunt diferiţi de el şi că nu trebuie să se încreadă în sentimente pentru că altfel 
pierde aşa cum pierd cei care se încred în sentimentele lui. 

Pentru un novice această pare înţelepciune, maturitate, dar de fapt este o 
conştientizare a proceselor pe care le foloseşte. Să te gândeşti că oamenii sunt asemenea 
ţie nu este o dovadă de profunzime, ci o simplă idee ce se naşte dintr-o corelaţie banală. 
Oamenii, în general, se aseamănă între ei din considerente karmice (ocultiştii susţin că 
oamenii se reincarnează în grup), iar această idee nu este descoperirea celui coordonat de 
vibrația lui Marte din Leu, ci o lege universală. Dacă aşa cum lumea este structurată în 
Stăpâni şi Sclavi pe criteriul muncii, cum bine ne învață Hegal în Fenomenologia 
spiritului, la fel una dintre aceste idei despre putere, ce ne parvine prin vibrația lui Marte 
din Leu, devine reală şi poate construi prin relaţionare un tip de asociere de genul Stăpân= 
liber de natură, dar constrâns de imaginea pe care şi-o face despre sine ori condiţionări 
versus Sclav = robul unul ideal pe care şi-l îndeplineşte prin muncă, dar liber de percepţia 
egoului ce trebuie slujit. 

Într-un plan al concretului, dimensiunea socială a lui Marte în Leu ne va aduce, până 
pe 11 noiembrie 2011, când va intra în Fecioară şi va pune în aplicare din poziţia a doua 

ceea ce nu va reuşi acum, puterea de a descoperi defectele, de a scoate la lumină ceea ce 
nouă înşine ni se pare ridicol, penibil şi tocmai de aceea am putea vedea prin acest tranzit 
dovezi de superficialitate, prostie sau incultură cum nu am mai avut parte in ultimii doi 
ani. Totuşi, faptul că intră în Leu, când Soarele este deja în Fecioară, arată că orice acţiune 
am face, oricât de mult ne-am consuma pentru afirmarea personalităţii, pentru a ne face 
cunoscuţi sau pentru a ne vinde într-un mod subtil ori concret, vom fi cu un pas în urmă, 
tot timpul în spatele liniei. 

Alături de această poziţie, azi Venus va fi în careu cu Pluton, Junon în sextil cu Capul 
Dragonului şi Mercur în careu cu Axa Dragonului, iar Luna va împlini un trigon cu Saturn, 
o conjuncţie cu Coada Dragonului şi un trigon cu Junon. 

Este lesne de observat că de fapt multe din conjuncturile acestei zile ne arată că 
suntem pe val, în plin elan al unor decizii sociale majore, că fiecare element din acest 
carusel îşi duce mai departe planul său. Venus, prin careul cu Pluton, se va comporta azi 
de parcă a găsi soluţia cea mai potrivită pentru a acţiona pe spaţiul public. 
Comportamentul afectiv va fi azi complicat, prea senzual, prea axat pe sentimente. Alegem 
să fim aşa pentru că suntem prea convinşi că doar aşa vom atrage atenţia, doar aşa vom 
domina auditoriul, doar aşa facem cele mai bune glume şi doar aşa ideile pe care le 
spunem vor fi auzite şi apreciate. 

Înţelegem că, implicând Axa Dragonului în atât de multe aspecte dintr-odată, multe 
din segmentele personale vor fi importante pentru grup, pentru comunitate, pentru că 
deţin acum secretul succesului. O idee pe care o avem, un sentiment care ne cuprinde, o 
decizie în care suntem implicaţi ne conferă, prin elanul arzător al lui Marte în Leu, vocaţia 
de lideri de opinie, de exemple şi prin acestea ne simţim îndreptăţiţi să recomandăm, să 
ne impunem punctul de vedere şi să reuşim acolo unde anul acesta nu am avut nicio 
şansă. 

Prin urmare, ziua de 19 septembrie ne pune în gardă cu elemente importante pe care 
le avem de finalizat, referitor la carieră, relaţii personale. Cu toţii simţim o forţă care ne 
cuprinde, un îndemn, faptul că din această clipa ceva s-a schimbat, că avem puterea 
necesară, dar şi voinţa corespunzătoare pentru a ne modifica gândirea, sentimentul, 
pentru a renunţa la un viciu, pentru a ne pune în valoare mai bine şi pentru a fi mai 
sociabili, mai plăcuţi ori, pentru cei combativi, pentru a fi temuţi, ocoliţi sau criticaţi. 

Indiferent din ce unghi privim, indiferent în ce tabără ne situăm deciziile acestei zile 
sunt legate de grupul de apartenenţă, de oameni, de lideri, de familie şi direcţia spre care 
merge un individ în acelaşi sens se deplasează întregul său grup. Va învinge cel care este 
mai puternic şi care va reuşi să răstoarne ceea ce nu-i este plăcut sau ceea ce-i stă în cale. 
Este deci vorba despre putere, despre dorinţa de a domina, despre nevoia de a străluci şi 
nu oricum, ci prin tot arsenalul de care dispunem. Toate acestea deşi par elemente ale ego- 
ului personal, ele conţin şi elemente comune, ce duc la realizări de grup. 

Recomandarea pentru această zi este aceea de a ne lăsa în voia bunului simţ. Se pare 
că va fi singurul element care va reuşi să combată tendinţele arzătoare ale acestui tranzit şi 
să dea un sens pozitivi predispoziţiilor astrale ale aspectelor ce se împlinesc azi. 


Marţi, 20 septembrie 
Marti 20- 9-2011 0:28 Luna (Gem) Squ (Vir) Mercury 
Marti 20- 9-2011 3:01 Luna (Gem) Sex (Ari) Lilith 
Marti 20- 9-2011 16:33 Sun (Vir) Squ (Gem) Luna (Half Luna) 
Marti 20- 9-2011 19:30 Luna (Gem) Tri [Aqu] Neptune 
Marti 20- 9-2011 21:51 Luna (Gem) --> Cancer 


Ultima zi de Gemeni ne aduce Luna în ipostaza de anticipație, aceea de a oferi lui 


Jupiter privilegiul de a media în probleme de natură socială, de a ieşi în evidenţă cu soluţii 
pentru grup, comunitate sau pentru familie. Acum, prin careul cu Mercur, sextilul cu Lilith 

şi trigonul cu Neptun, Luna va simplifica mult modul de conversaţie, informaţiile, modul 
cum se prezintă în faţa celorlalţi, încurajându-i pe oameni să se poarte aşa cum sunt, să 
nu-şi mai ascundă sentimentele să nu se mai disimuleze. Momentul acesta, pentru că vine 
după o perioadă de câteva zile de complicaţii în ceea ce privesc deciziile personale, este 
unul destul de delicat la capitolul relaţionare. În contextul general al zilei, Lilith, aflată în 
continuare în opoziţie cu Saturn, devine mediatoare opoziţie Luna-Pluton, ipostază pe 
care Jupiter o va împlini în ziua următoare. 

Între Lilith, că mediatoare, şi Jupiter ca principal personaj al soluţiilor, dinamica 
acestei zile este una delicată. Oamenii sunt nervoşi, irascibili, nemulţumiţi de condiţiile de 
trai, neputincioşi şi cu cât află mai multe despre viaţă, cu cât sunt mai conştienţi de ceea ce 
trăiesc cu atât sunt mai agitaţi. 

Totuşi, aceste predispoziţii nu sunt deloc întâmplătoare pentru că se face apel la 
Saturn în mod indirect, prin intermediul lui Lilith, şi asta implică un apel la lege pentru 
schimbarea ei, pentru ajustarea ei aşa cum s-a tot anunţat în luna septembrie, dar şi 
pentru a face loc unor interese obscure, pentru a scoate la lumină înţelegeri stranii făcute 
în umbră, aşa cum vom descoperi abia după februarie 2012, când Neptun va reveni în 
Peşti. Trecerea Lunii în Rac, azi, nu va schimba cu nimic ordinea lucrurilor şi nici nu ne va 
oferi o înţelegere mai bună a lor. Mâine însă vom regreta instabilitatea de azi şi vom 
încerca să împăcăm pe toată lumea, în special pe cei pe care i-am rănit azi prin a ne 
împrieteni cu ei, prin a le oferi, în compensație, prin propria persoană, o prezenţă plăcută. 

Prin urmare, 20 septembrie este o zi de rătăcire. Nu ne vom pierde în totalitate cu 
firea şi ceea ce vom face azi nu va fi în totalitate greşit, doar că luăm în calcul cam cum ar 
arăta gestul, dacă el ar fi fost săvârşit cu atenţie maximă şi cu simţ de răspundere şi 
comparându-l cu ceea ce vom face din plictiseală sau iritare vom constata că diferenţele 
sunt destul de mari. Repercusiunile acestei zile nu rămân, dar rămâne informaţia, rămâne 
ceea ce s-a văzut din ceea ce nu trebuia să se vadă, rămâne gestul şi imprudenţa de care 
suntem în stare, ceea ce poate lăsa în ceilalţi o amprentă negativă. 

E mai puţin important dacă unii, în special cei cu funcţie publică sau demnitate, 
vedetele sau persoanele ce lucrează cu imaginea, nu vor mai fi atât de iubite, dar într-un 
cadru intim, a greşi şi a zdruncina unui apropiat încrederea este destul de grav. Chiar şi cei 
care depind de auditoriu se pot consola cu gândul că nimeni nu este vedetă pe veci, că 
faima creşte, scade, că ea comportă modulaţii şi dacă nu există adaptare căderea este 
sigură, însă a răni un prieteni este o formă de greşeală care se răzbuna întotdeauna. Noi, 
cei care studiem astrologia, ştim că nimic din ceea ce ne îndeamnă azi nu este intenţionat, 
dar chiar şi noi suntem oameni şi durerea personală nu seamănă cu nimic din ceea ce 
audiovizualul ar putea prezenta. 

Aşadar, recomandarea pentru această zi este aceea de a depune toate eforturile 
posibile pentru a ţine dragostea departe de latura întunecată pentru a nu o răni. Chiar 
dacă rana se va vindeca în timp, semnul va rămâne şi el ne va aminti de oamenii pe care 
să-i ocolim sau de drumurile pe care să nu mai mergem niciodată. 


Miercuri, 21 septembrie 
Miercuri 21- 9-2011 1:21 Luna (Can) Tri [Pis] Chiron 
Miercuri 21- 9-2011 3:07 Luna (Can) Squ [Ari] Uranus 
Miercuri 21- 9-2011 7:04 Luna (Can) Opp (Cap) Pluto 
Miercuri 21- 9-2011 12:31 Luna (Can) Squ (Lib) Venus 
Miercuri 21- 9-2011 15:46 Luna (Can) Sex [Tau] Jupiter 


Azi vom încerca să compensăm erorile pe care le-am săvârşit ieri. Regretul, pasul 
înapoi, nostalgia vremurilor bune, când nu se consumă ca în evenimentul nefericit de ieri, 
amintirile frumoase, plăcute devin singurele izvoare care ne mai dau puteri. 

Luna împlineşte azi un trigon cu Chiron, două careuri cu Uranus şi respectiv cu 
Venus, o opoziţie cu Pluton şi un sextil cu Jupiter. Dacă în plină noapte aceste unghiuri au 
adus o configuraţie numită aripi de pasăre pe care Jupiter, Luna, Marte şi Venus le-au 

construit, în a doua parte a zilei opoziţia cu Pluton secătuieşte Luna de puteri şi devine un 
instrument al planurilor pe care Jupiter din Taur, acum în mers retrograd, doreşte să le 
pună în aplicare. 

În aparenţă, ziua de azi va semăna cu cea de ieri pentru că ne ţine în preajma 
aceloraşi persoane, în acelaşi registru relaţional, doar că azi se va acţiona diferit față de 
ieri, cu mai multă responsabilitate, cu mai multă emoție, nu doar din nevoia de a ne 
menţine relaţiile pozitive, dar şi datorită faptului că frica de a nu ne izola, de a nu ne 
pierde un protector important, nu tot auditoriu, un susţinător sau o relaţie, ne modifică 
substanţial comportamentul şi ne ajută să trecem peste orgolii, resentimente sau umilinţe. 

De partea cealaltă a baricadei, pentru a menţine în continuare tipul de relaţie la care 
se face apel, cel nedreptăţit ieri va cere azi dovezi de afecţiune, va cere să se probeze 
sinceritatea, priceperea, nivelul de cunoştinţe şi pentru a se juca invocă tot felul de scuze, 
neînţelegerea celor oferite sau lipsa timpului necesar. Uranus şi Jupiter, aflaţi în zodii 
succesive, dar nu oricum, ci în zodiile Berbec şi Taur, înţelegem că soluţionarea 
problemelor de natură relaţională se bazează pe faptele bune făcute anterior şi invocate pe 
viţa nobilă, prietenii de familie cu oameni importanţi, experienţe anterioare, titluri 
ştiinţifice, concursuri câştigate anterior. 

Toate aceste dovezi de pricepere se vor constitui ca un preambul al dialogului, ca o 
formă de a incita curiozitatea sau atenţia, de a demonstra: „Uite cu cine trebuie să stai de 
vorbă!” 

Prin urmare, 21 septembrie este o zi de mare efort, fie că muncim pentru a ne 
îndeplini sarcinile de serviciu, care vin azi în număr mai mare decât de obicei, fie că în tot 
ceea ce facem avem acea senzaţie de greutate pe care o avem când nu ne place ceea ce 
facem. Azi nu se întâmplă să nu ne placă ceea ce facem, doar că ni se pare greu să facem 
ceea ce avem de făcut şi în acelaşi timp să şi reparăm multe din cele ce s-au întâmplat 
anterior, să ne lăsăm antrenați în vise şi planuri în care se începe întotdeauna cu o 
reparația capitală, o rectificare bugetară, o reeşalonare a unui împrumut, o reîntoarcere la 
vechile colaborări ş.a.m.d. 

Spre seară, când Luna se depărtează de sextilul cu Jupiter şi când ceea ce era neclar 
ieri, ceea ce am făcut din neatenţie devine azi evenimentul principal discutat la ştiri sau în 
cercul de prieteni, înţelegem ce anume nu putem controla, ce impulsuri se mişcă singure 
prin cap fără stăpân şi ce anume din ceea ce s-a întâmplat am făcut intenţionat. 

Totuşi, ziua nu trebuie trăită cu regrete, de aceea recomandarea este aceea de a ne 
stabili că azi să ne cerem iertare de la toţi cei pe care îi avem în jur verbal sau nonverbal, 
de la toţi cei pe care i-am rănit, chiar dacă nu putem prin cuvinte, dar putem măcar în 
gând. Când un om cere iertare, spun clarvăzătorii, aura sa i se luminează şi din subtil 
ajutorul şi iertarea Divină îi cuprinde în egală măsură pe amândoi direct proporţional cu 
sinceritatea pusă în joc. Azi vom observat că nu există fapte de neiertat, ci doar blocaje în a 
cere cu sinceritate asta. 


Joi, 22 septembrie 
Joi 22- 9-2011 6:32 Luna (Can) Squ (Lib) Saturn 
Joi 22- 9-2011 9:55 Luna (Can) Squ (Lib) Juno 
Joi 22- 9-2011 11:48 Luna (Can) Squ (Ari) Lilith 
Joi 22- 9-2011 18:11 Luna (Can) Sex (Vir) Mercury 


Trecând prin ultimul segment al zodiei Rac, Luna construieşte un careu în T pe 
semne cardinale cu Lilith din Berbec şi Saturn cu Junon din Balanţă. Dintre acestea, 
având un focar din Rac, deci un punct reflex în Capricorn, relaţia careul Luna-Saturn, cel 
care dă şi startul aspectelor de azi, devine evenimentul principal al zilei. Viaţa este supusă 
astfel unor constrângeri majore. Ni se cere răbdare, rezistenţă, timp, încredere 
necondiționată într-o abordare venită din jur faţă de care nu ştim nimic, siguranţă în faţa 

pericolului. Cu alte cuvinte ne vedem în postura de a fi perfecţi pentru a fi pregătiţi în faţa 
unor pericole despre care nu ştim nimic. 

În realitate, fiind vorba despre careu, nu este atât de mult vorba despre o problemă 
de natură socială, despre o serie de evenimente sociale, cât este vorba despre un mod de a 
ne raporta la aceste informaţii, despre un mod de a simţi, de a înţelege un conflict 
potenţial, despre a integra corect o informaţie care ne vine din anturaj şi care nu trebuie 
neapărat să însemne avertisment sau pericol. 

Va fi însă destul de greu să privim aşa lucrurile pentru că Soarele, în cea mai mare 
parte din zi, trece prin ultimul grad din Fecioară şi asta ne aduce un plus de grijă faţă de 
strictele necesităţi, faţă de statutul social, despre ceea ce va spune lumea, despre locul pe 
care îl deţinem în societate. Luând contact cu o parte din trăsăturile negative ale acestei 
zodii ce se suprapun peste careul în T pe semne cardinale, înţelegem că instabilitatea şi 
goana după noutate, după mişcare, ascunde de fapt o negaţie a propriei persoane, refuzul 
unui element personal, refuzul mâncării, a vestimentaţiei vii, colorate, a stării de bine şi 
izolarea în efort, stres, contracție, ca o formă de autopedepsire. 

Spre seară, când Mercur şi Luna se întâlnesc în sextil anxietatea pare să-şi găsească 
explicaţii, justificări şi ne va cuprinde o stare de linişte argumentată, încadrată în reguli, 
explicată prin efectele pe care le-am obţinut sau credem că le-am obţinut, prin purificare, 
prin plata ce o aşteptăm pentru efortul depus, pentru ceea ce am ţinut aproape, am 
acumulat, am lucrat, reaşezat, procesat. Dorinţele acestei zile sunt supuse unei puternici 
restricții şi mulţi se vor declara nemulţumiţi de acest lucru dacă spre seară crizele zilei nu 
sunt corect încadrate, raportate la comunitate, dacă ele nu sugerează o inserţie în plan 
social pentru a ne stabiliza poziţia sau a ne găsi un rost, o menire. 

Prin urmare, 22 septembrie ne trezeşte pe toţi la viaţă şi ne arată partea negativă a 
lucrurilor, ne pune la muncă, la efort susţinut nu pentru a ne face loc în societate, adică de 
a înlătura pe cineva dintr-o poziţie, ci pentru a creşte într-un sector pe care l-am abordat 
greşit până acum. A lupta cu limitările, cu condiţionările, cu necesitatea de a depune efort 
susţinut pentru traiul obişnuit este o provocare a acestei zile din care fiecare persoană va 
învăţa ceva legat de propriile sale limite de dezvoltare. Nu are importanţă că aceste limite 
ne pot vorbi despre lipsa de bani, de spaţiu, de studii, de mişcare, de sănătate sau de 
judecată, ci are o mai mare relevanţă contextul în care se manifestă. Careul în T pe semne 
cardinale ne grăbeşte pasul, ne îndemnă să acţionăm în viteză şi nu ne prea dă timp de 
gândire. În acest context tendinţa de a repeta aceeaşi greşeală, de a ne întoarce la un mod 
cunoscut de a acţiona, chiar dacă este greşit, şi de a pufni cu indignare la adresa 
contextului sau a unei persoane care ne obligă să trecem prin asta, este prioritară. 

Tocmai de aceea recomandarea pentru această zi este aceea de a ne respecta munca, 
efortul, consumul ca pe nişte procese naturale de recunoaştere a limitelor şi de depăşire a 
lor. Azi puteam descoperi care este diferenţa între a munci şi a obţine beneficii de pe urma 
efortului şi ne simţim opriţi din evoluţie tocmai din cauza caracterului repetitiv al 
operaţiilor. Dincolo de acestea, ziua ne lasă loc să înţelegem ceva despre modestie şi 
smerenie, dar ca să atingem aceste nestemate, să le simţim şi să le înțelegem consistenţa şi 
locul pe care îl au în propria viaţă este nevoie de linişte şi acceptare. 


Vineri, 23 septembrie 
Vineri 23- 9-2011 4:17 Sun (Vir) Sex (Can) Luna 
Vineri 23- 9-2011 4:50 Luna (Can) --> Leo 
Vineri 23- 9-2011 9:17 Luna (Leo) Con (Leo) Mars 
Vineri 23- 9-2011 9:32 Luna (Leo) Tri [Ari] Uranus 
Vineri 23- 9-2011 12:04 Sun (Vir) --> Libra (Autumnal Equinox) 
Vineri 23- 9-2011 14:23 Mars (Leo) Tri [Ari] Uranus 
Vineri 23- 9-2011 21:11 Luna (Leo) Squ [Tau] Jupiter 
Vineri 23- 9-2011 23:48 Luna (Leo) Sex (Lib) Venus 


Trecerea Soarelui în Balanța se produce când Luna se afla deja în Leu şi când 

amândouă luminarii au memoria unul sextil, când Luna încă se afla în Rac, pe care îl 
împlinesc dis-de-dimineaţă şi când Luna ştie ce înseamnă libertate de expresie, de mişcare 
şi de gândire prin conjuncţia cu Marte şi respectiv trigonul cu Uranus. 

Etapa premergătoare trecerii Soarelui în Balanţă, ce se produce în mijlocul zilei, ne 
aduce o undă de prospeţime, de încredere şi de noutate. Se aleg bine cuvintele şi orice 
formă de competiţie este încurajată încât curiozitatea se situează la cote înalte şi elemente 
ale gândirii abstracte ne tentează, însă nu le vom da curs decât ca o simplă preocupare 
mondenă, ca schimb de experienţă, ca informare, nu ca formă de manifestare sau studiu. 

Intrând în Balanţă din casa a X-a, Soarele ne aduce ca motivaţie în faţa indeciziei şi 
comodităţii absenţa unui anumit statut sau chiar a feedback-ului afectiv de care oamenii 
vor fi atât de mult dependenţi în următoarele 30 de zile. Prin Balanţă oamenii simt nevoia 
să renunţe la ceva personal, să îşi nege o preocupare personală, o imagine, să se depărteze 
de importanţa acordată aspectului fizic sau sufletului, să menţine vie o vivacitate mentală, 
o implicare în activităţi multiple, în contacte multiple doar pentru a avea certitudinea 
ignorării acelui element. 

Nu se ştie precis de ce toţi cei născuţi în acest semn vin cu instinctul ignorării, al 
detaşării, de parcă ar avea o memorie selectivă a episoadelor karmice chiar şi în această 
lume în care ne pierdem amintirile trecute sau nu le putem accesa. Acum, când Soarele va 
trece prin Balanţă, cu toţii vom avea privilegiul de a simţi puţin din această trăsătură 
stranie a celor născuţi în Balanţă de a refuza, de a nega, de a ignora, fără a dezvolta prin 
asta o agresivitate sau o obsesie, ca şi cum ar mai avea un simţ. În felul acesta, mulţi vor 
confunda fuga de realitate, refuzul unui titlul, a unei avansări, a durerii sau chiar a 
sănătăţii cu stări similare pentru că vor să se detaşeze de o durere nevăzute pe care 
subconştientul lor, probabil, o leagă de ceea ce refuza, însă nu vor şti să integreze corect. 

În aspectul său bun, intrarea Soarelui în Balanţă îmblânzeşte puţin tonul relaţiilor. 
Oamenii se vor simţi confortabil şi când vor vorbi altfel, mai frumos, mai corect, dar şi 
când se vor consuma pentru a aduce judecata la linia de mijloc, adică departe de extreme. 
Suntem cu toţii acum ajutaţi să gândim fin, să evităm situaţiile dramatice şi să nu mai 
preferăm confruntarea ca primă soluţie, ci mai curând răbdarea ori, mai exact, opoziţia 
pasivă, una dintre cele mai eficiente arme ce ne vin din acest semn. 

Ascendentul în Scorpion, la trecerea Soarelui în zodia sa de cădere, îl plasează pe 
Pluton, ca guvernator al temei, în casa a II-a pe axa Capricorn-Rac interceptată, iar asta 
aduce în primul rând probleme de natură conceptuală, legate de nevoile comune de 
subzistență. Complicaţiile nu vor veni însă din menţinerea lor, ci din nevoia de schimbare, 
din necesitatea de a cere o schimbare, de a lucra pentru asta. Aripile de pasăre pe care 
Pluton, Uranus, Jupiter şi Luna în conjuncţie cu Marte le împlinesc, aduce un plus de 
inteligenţă situaţiilor, mai ales că această configuraţie de această dată nu mai este 
deformată, ci tipică, amplificând creativitatea şi autoexprimarea, însă pornind de la nevoi 
agasate anterior. 

Întregul tablou ne apare ca un pas înainte făcut de cei care în ultimele luni au mers 
doi paşi înapoi şi le-a sunat ca rezolvare, ca redobândire a unor drepturi, prin justiţie, prin 
apel la cadrul legal, la legi, verdicte toate însă în total dezacord cu cadrul general al 
revendicării, chiar dacă analizat pe individualităţi, pe departamente, structuri ale statului, 
membri ai grupului său comunităţii, câştigul va fi evident. 

Prin urmare, 23 septembrie este o zi de descoperire a unui nou traseu. Mulţi vor 
considera că acest nou traseu este abordat pentru prima dată în viaţă şi că niciodată de-a 
lungul existenţei lor nu au mai avut ocazia să treacă prin această ipostază, însă se înşeală. 
Formele de agresare a structurilor emoţionale, de impunere a întoarcerilor la 
evenimentele lunilor anterioare, iar şi iar, le-a uzat mentalul şi le-a afectată luciditatea. 
Da, personajele sunt altele, cuvintele şi mesajele par desprinse din cărţile de istorie, atât 
de ample şi de importante par, însă se pierde din vedere că materialul de lucru, mobilul 
evenimentului, rostul confruntărilor sau a imboldurilor nu sunt de găsit nicăieri în 
manuale, ci doar în istoria personală. 

23 septembrie este ziua în care refuzăm să vedem vinovatul pentru că nu ştim cum să 
rezolvăm problema pe care o avem în față, cum să ajutăm un apropiat, cum să căutăm 
locul cel mai potrivit pentru a pune mâna şi a anula durerea. De aceea sunt folosite 
cuvintele, este folosit zona mediană între două extreme comportamentale, este folosit 
tactul şi toate acestea au rolul de a destinde zona de conflict şi a crea o consonanţă cu 
mediul, cu familia, cu sine. Totuşi vom şti perfect că nu aceasta este soluţia, ci doar 
tranziţia spre soluţie, dar azi, oricât de mult am căuta-o, nu o vom găsi. Prin Balanţă, dar 
şi prin trigonul magic pe care Marte îl împlineşte cu Uranus, putem suporta multe greutăţi 
în aşa fel încât să nu le percepem apăsarea reală. Avem multă energie şi cei mai mulţi 
dintre noi nu vor şti de ce trebuie să o folosească aşa, dar fiind câtuşi de puţin intuitivi îşi 
vor da seama că folosind-o se dovedesc eficienţi. 

Recomandarea pentru această zi este aceea de a ne folosi intuiţia altfel decât am 
folosit-o până acum, eliberându-ne toate gândurile sau conştientizându-le atent prezenţa 
timp de 5-10 min. La un moment dat vom observa că, din când în când, intervine un 
element care diferă de ceea ce deţinem deja, care se mişcă independent, pe care nu-l 
putem stabiliza şi nici nu putem să-l percepem lucid aşa cum facem cu celelalte. Acela este 
mesagerul intuiţiei spirituale care pregăteşte terenul pentru ca informaţia să acţioneze 
nestingherit. Fiţi conştienţi de această particulă, cât de mult puteţi, atingerea ei cu puterea 
lucidităţii este sinonimul graţiei şi poate schimba într-un mod magic întreaga structură. 


Sâmbătă, 24 septembrie 
Sambata 24- 9-2011 11:29 Luna (Leo) Sex (Lib) Saturn 
Sambata 24- 9-2011 12:08 Luna (Leo) Tri [Sag] Node 
Sambata 24- 9-2011 15:30 Luna (Leo) Sex (Lib) Juno 
Sambata 24- 9-2011 16:22 Luna (Leo) Tri (Ari) Lilith 


Trigonul Lunii cu Capul Dragonului, în separaţia sextilului Lună-Saturn, este semn 
de mobilizare. Azi înţelegem că soluţiile pe care am tot încercat să le aplicăm de-a lungul 
săptămâni au avut componente relaţionale care ne-au scăpat din vedere, că de luni am tot 
încercat să fugim după inamici invizibili şi că acum descoperim că elementul concret al 
vieţii este legat de tipul de asociere pe care am încercat să-l modificăm, de rezonanţă 
subtilă pe care am invocat-o atunci când am respins o colaborare sau când am spus că pur 
şi simplu cineva ne este antipatic. 

Cele două perechi de sextile şi trigoane care se împlinesc azi sunt mijloace de a ne 
reevalua asocierile, a ne cântări mai bine vorbele şi de a ne pune în slujba unui ideal pe 
care nu l-am formulat noi, ci ne parvine din anturaj şi pe care azi îl vedem mai puternic şi 
mai eficient decât ceea ce am putea să născocim cu minţile şi experienţele noastre. 

În a doua parte a zilei, când ne confruntăm cu sextilul Luna-Junon şi trigonul Luna- 
Lilith, elementele importate ale săptămânii aproape că sunt anulate complet. Unii vor 
spune că se relaxează şi pentru că fac asta nu este nevoie să mai gândească, să mai 
mediteze, să discute în termeni elevaţi, ci îşi defulează dorinţele sau impulsurile într-un 
mod libertin. Faptul că îşi găsesc sau nu companie pentru a face toate acestea nu este 
important, pentru că schimbarea registrului comportamental nu va fi discutată de anturaj 
(tocmai ce ne anulăm inserţia în anturaj, aşa cum am văzut-o de luni încoace), ci de modul 
de a gândi, alege şi chiar de modul de a simţi. Mulţi se gândesc la sentimente ca la un 
factor imprecis, care, tocmai pentru că nu pot fi controlate, produc efecte greu de anticipat 
sau coordonat. Azi lucrurile stau puţin altfel. Sentimentul este produsul unei intenţii, al 
unei înclinații, ce nu trebuie separat de gând sau voinţă pentru că nu puteam să le vedem 
ca acţionând împreună. Orice emanaţie a fiinţei umane conţine această construcţie 
complexă în care gândul, sentimentul şi voinţa ocupa fiecare câte o parte. În funcţie de 
calitatea emanaţiei ea poate fi preponderent afectivă, mentală sau volitivă, dar nu exclusiv 
afectivă, mentală sau volitivă. A descoperi care este mesajul sentimentului în emanațţiile 
de azi, în ultima zi de Leu, înseamnă a ne preocupa să aflăm care sunt dorinţele inimii, 

cum emanam, care este calitate propriei fiinţe şi, în funcţie de această trăsătură, care este 
gamă de acţiuni în care vom lucra. 

Prin urmare, 24 septembrie este o zi de mare intensitate efectivă. Azi vom porni în 
perceperea sentimentelor cu o uşoară tendinţă negativă, cu amintirea disconfortului 
afectiv pe care l-am avut întreaga săptămână şi care ne-a determinat să ne punem la 
încercare toate tipurile de asocieri pe care le avem. Azi ne amintim că în orice decizie a 
există un risc, o formă de revoltă, un război sau un concept care ne-a motivat acţiuni ce ar 
trebui să ne ducă într-un timp scurt dincolo de linia orizontului. Într-un mod greu de 
înţeles cu mintea, întreaga noastră structură se îndreaptă azi spre acele sentimente pe care 
le-am folosit când am ales şi pe care le-am negat că ar fi avut vreo implicaţie în decizie. 
Mulţi s-au arătat duri, raţionali, puternici, fără slăbiciuni de ordin afectiv şi azi viaţa îi 
copleşeşte cu trăiri pe care nu şi le mai pot controla. 

Gama acestor trăiri poate porni de la drame iraționale, un blocaj interior intens sau o 
formă de curaj prin care să luăm viaţa în piept şi să doborâm bariere care până acum ne 
inspirau teamă. Toate acestea dau năvală peste noi în această zi şi ne inundă cu putere sau 
slăbiciune după cum ne este inima. 

Recomandarea pentru această zi este aceea de a ne adapta ritmurilor inimii şi a 
recunoaşte deopotrivă că viaţa fără cultivarea sentimentelor este o viaţă ciobită, este un 
vas spart care nu poate aduna în interiorul său apa vieţii, savoarea cunoaşterii sau Amrita 
(hrana zeilor). 


Duminică, 25 septembrie 
Duminica 25- 9-2011 5:35 Luna (Leo) Opp [Aqu] Neptune 
Duminica 25- 9-2011 7:44 Luna (Leo) --> Virgo 
Duminica 25- 9-2011 10:26 Luna (Vir) Opp [Pis] Chiron 
Duminica 25- 9-2011 15:44 Luna (Vir) Tri (Cap) Pluto 
Duminica 25- 9-2011 22:45 Luna (Vir) Tri [Tau] Jupiter 


Ultima zi a săptămânii ne pune la mare încercare etapa afectivă pe care am parcurs-o 
ieri. Trecând de la Leu la Fecioară, Luna îi învaţă pe oameni că iubirea, dragostea, prin 
feedback, devin o surse de bogăţie, de satisfacţie sau de stabilitate. În termeni mai puţini 
agreabili, opoziţia Luna-Neptun, împlinită cu câteva ore înainte de trecerea Lunii în 
Fecioară, ne oferă motivații negative în faţa dăruirii sau sacrificiului, încercând să ne 
convingă că a dărui înseamnă a seca, iar a te sacrifica înseamnă a te risipi. 

Cu acest gând, Luna va trece prin fereastra opoziţie cu Chiron o mare parte din zi şi 
din această cauză vom încerca toată ziua să găsim explicaţii asupra multor întâmplări în 
care am fost insensibili, agresivi, mercantili sau răutăcioşi. Azi orice semn de ridicare este 
un îndemn la invidie şi ceva negativ ne pune în faţa ochilor numai pasiuni bolnăvicioase, 
numai ironii ieftine sau numai atitudini refractare faţă de ceea ce ar reprezenta un succes 
sau o realizare pentru cel de lângă noi. 

Acest mod necuviincios de a gândi şi simţi survine pentru că, temându-ne pentru 
lipsa de puritate mentală, pentru gândurile imperfecte şi menţinându-ne în sfera obsesiei 
faţă de lucrurile făcute perfect, micile discontinuități, factorii care dau naştere la discuţii 
sterile, lene, nepăsare, invidie sunt efecte ale neîncrederii în sine. În felul acesta, 
descoperim ce mari similitudini există între zodiile Leu şi Fecioară, cât de mult elan afectiv 
au ambele semne şi ce mod diferit de manifestare dezvoltă cele două. Cei care sunt 
obişnuiţi să urmărească comportamentul oamenilor şi să înţeleagă relaţia de natură 
psihologică între diferite tipuri temperamentale, înțeleg că aceeaşi forță care duce la 
exacerbarea egoului „Eu strălucesc”, „Eu mă ridic”, „Eu câştig” atunci când în înălţarea sa, 
lipsită de simţ practic sau modestie, îşi neagă puritatea gândurilor, izvorul puterii sale, îşi 
îndreaptă focul arzător spre interior, către sine, adică în celălalt sens, devenind „Eu sufer 
cel mai mult”, „Eu muncesc cel mai mult”, „Eu câştig cel mai puţin”, „Eu nu am suficient”. 

În a doua parte a zilei, avem ocazia să ne integrăm acest discurs negativ pe un făgaş 
firesc, să-i oferim o explicaţie în ceea ce ni s-a întâmplat anterior, într-o pierdere 

importantă, o deposedare de bunuri sau o secătuire a resurselor, însă doar cei puternici, 
doar cei care sunt obişnuiţi să lucreze cu noţiunile, să-şi folosească gândirea într-un mod 
constructiv reuşesc să separe impulsurile de acum, de informaţiile de demult, ceea ce ne 
vine din prezent şi se lipeşte pe aceste scheme comportamentale, de ceea ce este 
întâmplare veche, veritabilă şi de necontestat. 

Prin urmare, ultima zi a săptămânii este o zi de test, de încercare, de provocare. Azi 
nu putem să gândim lucid faţă de ceea ce ne-a consumat întreaga săptămână, dar putem 
să încercăm să ne rafinăm relaţiile, să ne educăm simţurile, să ne oferim un final plăcut şi 
eficient. În calitate de creatori ai propriei existenţe oamenii se lăsă în voia emoţiilor 
primare şi încep uşor ceva fără a mai putea finaliza cu acelaşi elan cu care au început. În 
felul acesta, integrează în ideal drama neputinței care nu era prevăzută în scenariul iniţial 
şi încearcă din nou, iar şi iar, până când se apropie oarecum de finalitate sau măcar au 
impresia că au obţinut chiar şi numai parţial ceea ce şi-au dorit. 

Ceea ce nu se finalizează în prima etapă, amestecat cu sucul amar al dezamăgirii, îşi 
va cere drepturile peste un timp când situaţii similare sunt pe punctul să se manifeste. 
Când astfel de situaţii se înmulţesc viaţa devine un şir întreg de eşecuri şi din ele, cu 
mândrie, extragem o înţelepciune practică ce se va mula perfect pe dezamăgirile celorlalți 
care nu au fost capabili să-şi atingă idealurile pe care şi le stabilesc. 

Privind la modul schematic această situaţie, deşi cei care sunt invocaţi nu par să aibă 
altă structură a fiinţei decât cei din jur, ajung să se ridice deasupra lor prin manipularea 
acestor elemente de detaliu. Ei ştiu să-şi stabilească idealuri realizabile, îşi cunosc 
valoarea, nu se lasă consumaţi de lăcomie şi nu sunt prostiţi de primele frunzuliţe şi să 
creadă că a venit vara. Această zi le oferă acestora dovezi în favoarea seriozităţii pe care o 
dovedesc în munca lor, a simplităţii sentimentelor, a puterii de concentrare şi a 
respectului faţă de experienţă acumulată prin încercări, nu a dispreţului faţă de eşec. 

Recomandarea pentru această zi este aceea de a proteja fiinţa de vraja mâniei sau de 
puterea falsă pe care o dă revolta. Voința creşte în special prin concentrări repetate pe 
imagini simple, pe idealuri realizabile sau pe respectul faţă de ceea ce am câştigat, nu pe 
disprețul faţă de ceea ce nu am obţinut încă. 


Luni, 26 septembrie 
Luni 26- 9-2011 0:08 Mercury (Vir) --> Libra 
Luni 26- 9-2011 3:14 Sun (Lib) Opp [Ari] Uranus 
Luni 26- 9-2011 12:56 Luna (Vir) Squ [Sag] Node 
Luni 26- 9-2011 16:47 Saturn (Lib) Sex [Sag] Node 
Luni 26- 9-2011 20:49 Juno (Lib) Opp (Ari) Lilith 


Trecerea lui Mercur în Balanţă schimba multe din situaţiile săptămânii anterioare în 
mod negativ, la fel şi opoziţia Soare-Uranus ce se împlineşte în timpul nopţii, sau opoziţiei 
Junon-Lilith. Însă cel mai interesant aspect al zilei nu este nici opoziţia Soare-Uranus, nici 
opoziţia Junon-Lilith şi nici ingresul lui Mercur în Balanţă, ci sextilul lui Saturn direct cu 
Capul Dragonului, aspect de o mare importanţă pentru societate, pentru existenţa 
individuală, pentru devenirea fiinţei şi împlinirea aspirațiilor. 

Mercur în Balanţă este semnul că negația, elementul definitoriu al acestei zodii, se 
conturează în idei şi expresii, în demersuri sociale cu caracter selectiv, într-o eficienţă 
relațională care poate ascunde deficitul de informaţie sau caracterul superficial al 
demersurilor în care se implică. Se spune că în această zodie Mercur instigă la simţul 
culorii, al formei, la gust pentru artă, pentru frumos, pentru elegantă, dar în acelaşi timp 
se poate construi un comportament care să nege toate acestea dacă avem de-a face cu un 
tip de educaţie restrictiv, în care televizorul este o tentaţie, fardurile un mod de a dezlănţui 
senzualitatea, iar vestimentația bogat colorată o manifestare imorală îndreptată împotriva 
credinţei sau a conceptelor spirituale. Predispunând la oscilație permanenta influxurile 
Mercur în Balanţă lasă uşor impresia de indecizie sau de preocupare exclusiv materialist, 
de pas înapoi, de ezitare sau de ascundere a acestora prin indiferenţă ori detaşare. Este 

adevărat că planetele în Balanţă devin rafinate şi distinse, însă componenta educaţie, 
adică etalonul la care tind mereu să facă apel, ne indică nouă care este materialul ce va fi 
sculptat şi ce este considerat balast. Discernământul nu vine din acest semn şi tocmai de 
aceea experienţele anterioare, până pe 13 octombrie când Mercur va trece în Scorpion, nu 
ne vor folosi decât să îmbrăcăm ideile cu explicaţii, dar nu să ne dezvoltăm din punct de 
vedere social şi nici personal. Aşa după cum se poate înţelege tranzitul lui Mercur prin 
Balanţă, de altfel şi foarte rapid, prea rapid de a lăsa urme stabile în modul cum apreciem 
lumea sau în tipurile de relaţii asupra cărora ne îndreptăm atenţia, ne aduce mai curând 
modalităţi de supravieţuire, ne oferă câteva etaloane, specifice altor tranzite, de care se va 
prinde şi care ne va salva de forţa distrugătoare a vântului astral, manifestat într-un mod 
dinamic şi agresiv în această săptămână. 

Opoziția Soarelui cu Uranus şi careul pe care Luna îl împlineşte cu Axa Dragonului 
va fi perceput ca o luptă împotriva valorilor personale, ca o desconsiderare faţă de tot ceea 
ce s-a constituit ca etalon de moralitate şi evoluţie, faţă de tot ceea ce ne-a plăcut să facem, 
să mâncăm, să folosim ca vestimentaţie pentru corp sau spirit. Ruptura apare brusc, fără 
avertismente, fără elemente ajutătoare pe care citindu-le să putem controla ceea ce ni se 
întâmplă, fără a avea nici cea mai mică informaţie despre ceea ce vine spre noi. Modul 
cum ni se va părea că se mişcă evenimentele va inspira teamă, refuz de a lucra, refuz de a 
primi ajutor, refuz de a accepta un sprijin şi deopotrivă de a oferi soluţii viabile. Nu ne 
hazardăm deloc dacă vom pune pe acest aspecte un vârf al declinului, o dovadă a 
degradării condiţiei umane, una care va face referire la familie, valorile tradiţionale. Şi ca 
un paradox, deşi puterile ne părăsesc suntem invitaţi să facem dovada lor, să facem 
dovada eficienţei, să muncim pentru a umple un gol, să acoperim un deficit de sistem, să 
ascundem caracterul bizar al eşecului şi efectele sale în cascadă. 

Aceste informaţii, în comparaţie cu tot ceea ce am avut ocazia să experimentăm de la 
începutul anului până acum, ne lasă indiferenți, nu ne vor impresiona mai mult decât au 
făcut-o celelalte informaţii cu care am intrat în contact de-a lungul acestui an. Însă sextilul 
lui Saturn din Balanţă cu Capul Dragonului din Săgetător ne aduce un rost al acestor 
evenimente pe care nu l-am mai avut până acum şi care era programat în general pentru 
anul 2011 şi în special pentru această perioadă. Astfel, trăsăturile acestor aspecte, care se 
împlinesc azi, au fost active din 8 august şi se vor finaliza în preajma zilei de 8 noiembrie. 
În tot acest interval dinamica socială aduce la lumina informaţii prin intermediul 
confruntărilor, din descinderi de forţe, fiecare parte cu motivațiile lor, ipostază în care vor 
fi mult mai bine percepute motivațiile fiecărui participat față de reuşită personală sau 
socială. 

Când Saturn şi Capul Dragonului sunt în sextil oamenii se simt motivaţi să facă 
gesturi categorice pentru a-şi îndeplini idealurile. Simt că adevărul este de partea lor, îşi 
pot explica mai bine motivațiile intuitive cărora le-au dat curs anterior şi îşi gândesc 
fiecare pas pentru reuşită, fără să se intereseze dacă succesul lor nu atentează cumva la 
integritatea celorlalţi. Combinația dintre maturitate, gândire, discernământ şi ideal, 
menire, scop, privite prin intermediul sextilului, a armoniei gândurilor, dar luând în 
considerare că sextilul aduce o anume frânare impulsurilor, înţelegem că maniera prin 
care evenimentele vor fi scoase la lumină, ca reuşită în sine, conjuncturile sociale pe care 
le vom experimenta în valuri vă depinde mult de trăsăturile definitorii ale Săgetătorului. 
Dacă simţul dreptăţii ce ne vine din acest semn este atât de dezvoltat încât se poate 
îndrepta chiar şi asupra propriei persoane în egală măsură ca asupra celorlalţi, poate şi 
pentru a compensa imensa indulgență pe care Gemenii, semnul complementar, o au față 
de sine, nevoia atingerii unui ideal înalt, de a obţine o performanţă, de a ţinti punctul cel 
mai înalt de pe bolta cerească, de a fi în poziţia cea mai înaltă din ceea ce le poate oferi 
destinul. În felul acesta sextilul Saturn din exaltare cu Capul Dragonului din domiciliu ne 
aduce o ipostază magnifică, o formă de reuşită dezlănţuită într-un mod imbatabil. Acesta 
este momentul când un adevăr spus de a începutul anului a început să prindă contur, însă 
nu azi, ci în perioada 8 august — 8 noiembrie cât timp aspectul va fi activ sextilul. 

Dacă privim înapoi, ultimul sextil dintre cele două au fost în 2004 (17.05), dar cu 
Saturn în exil participând alături de Lună şi Mercur la unul din punctele Vaporului — 
configuraţie care aduce un control puternic asupra situaţiei ce poate fi folosit ca 
modalitate de expresie. Interesant este că poziţia lui Pluton din 2004 este aproximativ 
aceeaşi cu poziţia lui NN de acum, că opoziţia lui cu Lilith din Gemeni a însemnat atunci 
modificarea unei opinii publice, demascarea unor informaţii, schimbarea direcţiei de 
valorificare a informaţiilor şi apariţia premisei unor schimbări calitative însemnate. 

Anterior acestei poziţii, ultima dată când Saturn din Balanţă a fost în sextil cu Capul 
Dragonului s-a petrecut în 1981, când Axa Dragonului era pe Leu-Vărsător şi când a 
dezvoltat simţul creaţiei, nevoia de a manipula informaţia pentru putere, pentru a controla 
necontrolabilul şi a schimba ceea ce nu putea fi schimbat. Anul 1981, nu doar în ştiinţă, 
dar şi în politică a adus ipostaze sociale importante, momente de descindere socială într- 
un mod convenabil pentru istorie, adică util pentru cei mulţi. 

Anul 1806 este însă anul când cele două s-au întâlnit din acelaşi poziţii ca acum, 
Saturn din Balanţă şi Capul Dragonului din Săgetător. Dacă ne gândim la efectele 
Revoluţiei franceze asupra zonei Haiti, Egipt, America Latină, desfăşurată în perioada 
1791-1824, în care apar semne ale schimbărilor sociale susținute de acest mare Moment al 
istoriei, faptul că se asociază abolirea sclaviei cu independenţa de stat, nu reprezintă decât 
întruchiparea ideală a țintelor impuse de zodia Săgetător, prin intermediului lui Saturn 
aflat în Balanţă în una dintre cele mai favorabile expresii ale sale. La vremea aceea, cea 
mai favorabilă expresie era aceea a libertăţii sociale ce nu putea fi înfăptuită decât printr-o 
consonanţă cu idealul de grup, cu statul. 

În vremurile pe care le trăim, când sclavia are alte forme de expresie, când bogaţii nu 
mai au titluri nobiliare, ci eticheta unui produs de care noi consumatorii suntem 
dependenţi, desprinderea de vechile structuri, de formele de îngrădire a libertăţii va 
întâmpina o opoziţie teribilă în Luna neagră, care opunându-se din zodia complementară 
aduce lui Saturn din Balanţă prea multă confuzie şi teamă în faţă schimbărilor sociale 
majore. Deşi semnele unei reorganizări dau un sens pozitiv frământărilor sociale, multe 
din relaţiile sociale stagnează sau se desfăşoară într-o zonă necunoscută opiniei publice. 
Judecând după faptul că în 1806 ciclul Uranus-Pluton, denumit şi ciclul războiului, era în 
fază descrescătoare, deşi îndeplinea condiţiile necesare finalizării unor etape, deci un 
moment bun pentru a schimba un sistem, indiferent de consecinţe, acum, ciclul războiului 
început în 1965, prin conjuncţia celor doua din 9 octombrie, se află în faza ascendentă, 
deci sextilul Saturn-NN devine un subsidiar pentru alte evenimente astrale, ce se vor 
consuma în viitor şi care vor preschimba actuala faţă a mapamondului. Dacă pentru 
ipostaza 1806 a fost relativ simplu ca evenimentele să se desfăşoare spre a revaloriza 
independenţa şi exprimarea personală a individualităţilor, acum ne confruntăm cu un 
fenomen care pentru împlinire are nevoie de mai multe etape. Structura administrativă 
este cea care va trebui trecută prin schimbare şi, prin noua formă de organizare, se va 
descinde la un proces de epurare etnică, izolare a elementelor negative, gruparea pe zone 
sau aplicarea unor strategii menite să strămute, ca în chirurgie, elementul negativ pentru a 
salva organismul. Ciclul ce include etapa 1806 a fost iniţiat în 1710 prin conjuncţia celor 
două planete pe gradul anaretic din Leu, iar etapa 2011 se consuma în cadrul ciclul început 
în 1965 cu conjuncţia celor două planete în Fecioară, iar comparaţiile ori similitudinile 
între cele două referitoare la devenirea societăţii umane şi preschimbarea structurilor 
administrative se opresc aici. 

Pe acest fond opoziţia Junon-Lilith are rolul de substanţă de contrast. Ea nu va rupe 
de la sine nicio alianţă, pentru că nu va avea o putere de distrugere mai mare de câtă forţa 
de coerciţie are sextilul Saturn-NN. Este, de altfel, un element pozitiv, poate unul din 
puţinele din anul acesta care ne spune că toate au un final pozitiv, chiar dacă nu şi pentru 
noi, chiar dacă poate nici nu vom mai trăi în vremurile acelea pentru a le vedea. Viaţa are 
un curs sinuos şi pe lângă existenţa individuală, care se desfăşoară după legi karmice 
personale, pe care le ducem cu noi de la o existenţă la alta, multe le consumăm şi le lăsăm 

aici în aşteptarea unei alte întâlniri cu societatea pentru o nouă etapă de purificare, pentru 
o nouă dezvoltare personale, pentru o nouă încarnare. Avem deci obligaţia de a participa 
cu implicare totală şi cu toate elementele pozitive pe care le avem pentru a da şi celorlalţi 
dreptul la o etapă fizică de cunoaştere aşa cum noi, la rândul nostru, am beneficiat de 
acest privilegiu. Ideea de sacrificiu nu intră aici în discuţie, ci doar aceea de determinare, 
respect şi muncă. 

Prin urmare, prima zi a săptămânii ne aminteşte azi ce vremuri trăim, ce efort intens 
de voinţă şi cunoaştere trebuie să facem pentru a ne menţine pe poziţie, cât de multă 
energie trebuie să consumăm pentru a ne integra în noile structuri, cât de multă atenţie 
trebuie să avem pentru a nu ne desprinde şi apoi pluti în derivă fără a avea un rost sau a 
ne dezvolta câtuşi de puţin. 

Vibraţiile pe care această zi le conţine sunt cu mult mai importante decât 
evenimentele personale care se vor consuma acum şi prin ele disputele personale, formele 
de revoltă nu vor mai reproduce aceeaşi schemă ca în 1806, pentru că baza acum este alta. 
Independenţa a fost obiectul de atunci, cea personală, prin abolirea sclaviei, a 
feudalismului, prin anularea titlurilor nobiliare şi prezentarea omului prin ceea ce este el 
ca individualitate, nu prin grupul de apartenenţă sau prin statutul pe care îl poate avea la 
un moment dat. Acum nu se mai potriveşte nici dezideratul şi nici stadiul transformărilor 
nu mai este similar celui de acum 200 de ani. Tocmai de aceea, păcăleala pe care Lilith o 
lansează este aceea dată de noile forma de asociere. Sub deviza „împreună suntem mai 
puternici” se va iniţia o strategie de fuziune socială, de reaşezare pe zone mai întinse fără a 
observa că inamicul de această dată nu este în exterior, ci în interior, prin ceea ce 
întreţinem noi, prin frica de puţin, sărăcie, prin frica de deposedare a ceea ce ne întreţine 
acum un mod aberant de trai. 

Într-un cadru personal ziua este complicată de nepotriviri de caracter, de refuzuri, de 
schimbări ale direcţie, reindexare, reinventare, de schimbare a asociatului, de întoarcere 
din drum, însă toate acesta făcute pentru un scop bun de a perfecționa metoda, de a obţine 
o mai mare eficienţă în demersuri sau de a câştiga într-o confruntare. Ținta pe care ne-o 
vom stabili va fi însă foarte mare, foarte sus şi trebuie să ne aşteptăm ca pentru asta să ne 
sacrificăm întregul spectru al percepţiilor sau întreaga energie de care dispunem. 

Recomandarea pentru această zi este aceea de a ne împăca azi cu destinul personal. 
Multe din cele care nu ne plac sunt reziduuri, pe unele le-am creat pe altele le-am preluat 
din jur, însă a trăi cu ele înseamnă a ne hrăni structuri moarte sub falsă impresie că ne 
sacrificăm pentru un ideal. Scopul vieţii este acela de a perfecta, iar dacă prin existenţa 
comună sau de avangardă, prin faptele obişnuite sau stranii nu reuşim să îmbunătăţim 
calitatea vieţii înseamnă că nu avem un scop mai înalt decât stadiul în care suntem şi 
nefixându-ne un astfel de deziderat nimic nu ne va trage în sus, ci dimpotrivă. 


Marţi, 27 septembrie 
Marti 27- 9-2011 7:49 Luna (Vir) --> Libra 
Marti 27- 9-2011 9:30 Mercury (Lib) Opp [Ari] Uranus 
Marti 27- 9-2011 11:47 Luna (Lib) Opp [Ari] Uranus 
Marti 27- 9-2011 12:06 Luna (Lib) Con (Lib) Mercury 
Marti 27- 9-2011 14:07 Sun (Lib) Con (Lib) Luna (New Luna) 
Marti 27- 9-2011 15:33 Luna (Lib) Squ (Cap) Pluto 
Marti 27- 9-2011 15:53 Luna (Lib) Sex (Leo) Mars 


Aspectelor de ieri li se adăugă azi opoziţia lui Mercur cu Uranus şi nu oricum, ci chiar 
pe Lună nouă, moment de mare importanţă pentru dimensiunea personală a vieţii. 

Când Mercur şi Uranus sunt în opoziţie oamenilor le este diminuată puterea de 
înțelegere, abilitatea de a lucra cu noţiunile, limbajul se simplifică, iar replicile au în ele o 
doză de răutate gratuită greu de controlat. Pornind de la această modalitate complicată de 
a relaţiona se ajunge relativ uşor la a se considera că duritatea şi atitudinea care 
bruschează sentimentele sunt elemente absolut justificate pe care orice om le foloseşte 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


atunci când sănătatea îi este afectată, când cineva din anturaj nu ţine cont de acest lucru şi 
când, pe deasupra, este şi ignorat orice autor pe care l-ar putea cere. 

În acest context, Luna nouă plasează această dispunere negativă de forţe pe axa 
caselor III-IX ceea ce va aduce disfuncţii în sistemul educaţional, complicaţii legate de 
deplasări, sistemul de comunicaţii sau aplicarea unui proiect. Aripile de pasăre, 
configuraţie responsabilă de înclinarea spre creaţie, spre valorificarea unui talent, spre a 
comunica în scris sau prin vorbă ceea ce mentalul, gândirea elaborează. Punând aceste 
elemente personale, de creaţie, de deschidere, pe acelaşi nivel cu tulburările de 
comunicare, lipsa de coerenţă, uitarea sau refuzul de a folosi judecat pe un instrument de 
lucru, îi va pune pe oameni în mare dificultate. Totuşi, nimeni nu se poate sustrage 
gândirii, chiar dacă ea se va situa la cote minime, aşa cum se întâmplă cu sentimentul sau 
cu voinţa şi folosirea ei în dizarmonie relaţională aduce efecte negative în plan social, 
devitalizare, confuzie, suferinţă. 

Ceea ce este special în Luna nouă din Balanţă de anul acesta vine din modul cum se 
va integra o sancţiune, o restricţie pusă pe picior de egalitate cu modul cum este 
consumată o sumă de bani, cum este valorificat un obiect sau cum este pus în valoare un 
talent. Cu Pluton planeta focar al careului în T cardinal din casa I orice demers va avea 
susţinere şi el va fi stimulat spre a se împlini. Din nefericire, contextul astral nu ne ajută să 
alegem între bine şi rău, nu ne dă discernământul necesar şi nici nu ne lasă să înţelegem 
asta din rezultate. Binele va fi astfel amestecat cu răul şi sub apelativul de „bine” sau sub 
cel de „rău” se va găsi tot ceea ce ne va face plăcere, tot ceea ce ne va incita simţurile, tot 
ceea ce ne face fericiţi, tot ceea ce ne ajută, nu ceea ce ne ne conferă stabilitate în 
perspectivă. 

Astfel în următoarele 30 de zile pornind de la aceste confuzii de ordin interior, pe 
spaţiul public mulţi vor căuta să-şi adjudece cât mai multe avantaje, să agaseze 
moralitatea, bunul simţ, integritatea fizică pentru a-şi oferi sieşi bunăstare şi succes. 
Această formă de descindere doar seamănă cu supraviețuirea, dar nu este pentru că acum 
se va proceda aşa pentru că se doreşte mai mult, se cere mai mult, se aspiră la mai mult 
decât merită sau poate înţelege ori duce. 

Prin urmare, 27 septembrie ne va abandona unei forme stranii de uitare astrală care, 
celor raţionali, educați, care nu-şi trăiesc viaţa doar prin plăcere şi încântare, le va inspira 
haos. De data aceasta nu este haos, ci doar absenţa discernământului moral, cel care îi face 
pe oameni să nu-şi îngrădească unii altora liberul arbitru. Dacă din opoziţia lui Mercur cu 
Uranus oamenii se vor alege cu injurii, capete sparte şi bani mai puţini în buzunare, 
opoziţia pe care Luna nouă o primeşte de la Uranus pe axa Berbec-Balanţă va agresa la 
modul amplu tot ceea ce implică spirit estetic, justiţie, comunicarea unei sancţiuni, verdict 
ca şi cum vinovaţii au voie să umble liberi pe stradă, iar cei care nu au săvârşit nicio 
infracţiune să se ascunde în casă de teama poliţiei. 

Amploarea evenimentelor care se iniţiază acum va atinge un moment de maximum la 
Luna plină din Balanţă de pe 12 octombrie 2011 când abuzurile cu substrat material de 
acum, desprinse din relaţia de trigon iminent dintre Neptun şi Saturn va primi atunci şi 
influxurile altor planete (Mercur, Junon), chiar şi a Soarelui, la o toleranţă a unghiului 
foarte mare, ceea ce va însemna o pedeapsă, ca soluţie, prin identificarea unui tap 
ispăşitor. 

Recomandarea pentru această zi este aceea de a nu abuza de luciul iluzoriu al şansei 
de azi pentru că nu se ştie cine va fi peste două săptămâni sacrificat şi oferit ca exemplu 
pentru că atunci la fel ca şi acum va pluti în aer o formă de inconştienţă ascunsă prin 
agresivitate, lipsă de control, boală, neputinta de a ţine un secret. 

Miercuri, 28 septembrie 
Miercuri 28- 9-2011 9:34 Luna (Lib) Con (Lib) Venus 
Miercuri 28- 9-2011 12:08 Luna (Lib) Sex [Sag] Node 
Miercuri 28- 9-2011 12:36 Sun (Lib) Squ (Cap) Pluto 
Miercuri 28- 9-2011 12:37 Luna (Lib) Con (Lib) Saturn 
Miercuri 28- 9-2011 17:08 Luna (Lib) Opp (Ari) Lilith 
Miercuri 28- 9-2011 17:27 Mercury (Lib) Squ (Cap) Pluto 
Miercuri 28- 9-2011 17:50 Luna (Lib) Con (Lib) Juno 
Miercuri 28- 9-2011 23:15 Sun (Lib) Con (Lib) Mercury 


Azi Soarele şi Mercur, înainte de a ridica împreună o conjunctie la grad perfect ridică 
pe rând câte un careu cu Pluton. Luna, în ultima zi de Balanţă, trece prin conjuncţiile cu 
Venus, Saturn şi respectiv Junon, opoziţia cu Lilith şi sextilul cu capul Dragonului, 
mediind tendinţa Nodurilor şi aducând zilei o notă în plus de instabilitate. 

Chiar dacă Soarele şi Mercur sunt în conjuncţie, faptul că primesc un careu de la 
Pluton ne spune că ne vom alege prost momentul de a vorbi, clarifica anumite lucruri, de a 
acţiona într-o anumită direcţie, pentru că ceea ce vom afla sau lucrurile cu care vom intra 
în contact vor fi atât de agresive încât să ne inspire frică. 

Ziua de 28 septembrie este o zi de frică. Mulţi pe această teamă o vor numit grijă, 
suspiciune, încordare, stres, dar în realitate fiecare se va teme acum să nu piardă o poziţie 
socială importantă prin subminarea autorităţii, printr-un gen de gafă sau replică aruncată 
în mod necontrolat, să nu se degenereze o tensiune deja existentă şi să se apeleze la 
justiţie, la avocaţi sau poliţie pentru soluţionare. 

Din capul locului, ziua de 28 este o zi de tensiune şi oricât de mult ne-am dori să ne 
controlăm, de la sine nu ne va veni liniştea. Cuvinte ca „pur”, „puritate”, „urmaş”, „modă, 
„acceptare”, „expansiune” vor tulbura mult şi vor scoate la lumină cele mai periculoase 
explicaţii raţionale dezvoltate împotriva lor. În absenţa careurilor care ne transformă în 
combatanți, conjuncţie Soarelui cu Mercur ar fi fost extrem de binefăcătoare pentru 
echilibrul psihic, sănătatea fizică, pentru relaţiile socio-profesionale sau pentru cercetarea 
spirituală. 

Cei mai mulţi vor acţiona pentru că vor avea impresia că nu sunt ajutaţi, că sunt 
abandonaţi în momentele cele mai importante, că sunt folosiţi ca momeală pentru 
personaje periculoase şi că nu sunt deloc protejaţi în faţa fatalităţii vieţii. În aspectele 
avansate, unghiul îmbracă forma violenţei fizice, a luptelor în ring, pe stradă, a 
agresiunilor în propria locuinţă sau a marilor descinderi sociale ca efect al unor planuri 
făcute chiar din prima zi a săptămânii, când Saturn şi Capul Dragonului şi-au împlinit la 
grad perfecte sextilul. 

Prin urmare, 28 septembrie este o zi severă. Indiferent că este vorba despre 
contactul cu duritatea verbală sau cu cea fizică, că suntem deposedaţi de ceea ce ne 
întunecă mintea prin posesiune, de ceea ce nu putem să protejăm, nu suntem destul de 
puternici să folosim pentru binele celorlalţi, tot ceea ce implică replică sau gest obţine ca 
efect o nemulțumire. 

Având nemulţumirea ca element comun, dar că mobil nevoia de a ieşi în frunte, de a 
crea, de a gândi în profunzime, de a căuta în locuri ascunse, de a da viaţă unei forme 
deranjante de curiozitate, înţelegem că în două parte a zilei, când aceste aspecte se vor 
consuma, cu cât ne apropiem de miezul nopţii, cu atât tensiune va fi mai intensă. Cu mai 
puţin de o oră înainte de miezul nopţii, când Soarele şi Mercur vor fi în conjunctie, pentru 
că toată ziuă ne-am ţinut în tensiune şi ne-am supărat până şi pe direcţia vântului sau 
lumina soarelui, înțelegerea ce survine acum ne oferă multiple argumente în favoarea 
acestui comportament. 

Ştiind care este cursul natural al influxurilor este firesc să ne folosim energia pentru 
a contrabalansa această tendinţă. Tocmai de aceea recomandarea merge spre a ne controla 
azi foarte mult orice impuls gândindu-ne că nu reprezintă realitatea, ci doar o parte din 
adevărul total. Nefiind întreg, acest adevăr poate fi relativ uşor considerat minciună, cu 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


atât mai mult dacă el instigă la iritare, nervozitate, comportament antisocial. 


Joi, 29 septembrie 
Joi 29- 9-2011 4:52 Luna (Lib) Tri [Aqu] Neptune 
Joi 29- 9-2011 7:07 Luna (Lib) --> Scorpio 
Joi 29- 9-2011 9:30 Luna (Sco) Tri [Pis] Chiron 
Joi 29- 9-2011 10:28 Mercury (Lib) Sex (Leo) Mars 
Joi 29- 9-2011 14:58 Luna (Sco) Sex (Cap) Pluto 
Joi 29- 9-2011 15:51 Venus (Lib) Sex [Sag] Node 
Joi 29- 9-2011 17:14 Luna (Sco) Squ (Leo) Mars 
Joi 29- 9-2011 21:13 Luna (Sco) Opp [Tau] Jupiter 


Trigonul Lună-Neptun este un semn de înțelegere subtilă, de sensibilitate, de 
inspirație şi intuiție, însă nu este semn de maturitate şi nici de discernământ. Tocmai de 
aceea în prima zi de Scorpion (Luna în Scorpion), severitatea cu care se trece de la emoţii 
la spirit practic este încărcată de duritate. Se ştie că în Scorpion, Luna nu prea face 
concesii de dragul celorlalți, ci doar de dragul său şi pe cât de multă duritate predispune 
atunci când omul nu trebuie să se abată cu niciun chip de la cale, pe atât de indulgență 
este atunci când dragostea îi înmoaie sufletul. La fel, se ştie că dragostea ce vine dinspre 
Scorpion este ca floarea rară, cu cât e mai rară cu atât este mai frumoasă şi mai rezistentă 
la intemperiile vremii. Totuşi, doza de negativitate ce ne vine dinspre Scorpion atunci când 
este îndreptată împotriva propriilor metode, atunci când se autoreflectă în metodele de 
lucru sau în instrumente este un element de auflagelare şi toate acestea îi duce spre 
interior. În cazul fiinţelor superioare această călătorie spre interior, singurul traseu pe 
care merge fără să-l poată desfiinţa cu săgețile lor acide, devine un mijloc de a sări etape, 
de a obţine acea transformare pe care mulţi o obţin prin moarte şi renaştere periodică. 
Acest semn de elevare pe care îl indică Scorpionul pentru că porneşte de la negatie, otravă, 
conflict, contracție, ambiţie rece şi ajunge la împăcare cu sine şi compasiune, este azi 
absent din schema astrală. Faptul că întâi trecem prin trigonul Luna-Chiron, sextilul 
Mercur-Marte, sextilul Luna-Pluton şi sextilul Venus-Capul Dragonului, abia apoi careul 
Luna-Marte şi opoziţia Luna-Jupiter, înțelegem că traseul evolutiv este inversat şi tentaţia 
victoriei, atât de periculoasă pentru evenimentele ce vin din Scorpion, ne va acapara în 
totalitate. 

A beneficia de confirmarea gradului de analiză pe care îl aplicăm anturajului, de 
aprecieri la adresa nivelului de cultură, profesionalismului, apoi de a descoperi că de fapt 
elementul care ne aduce succes este uşor de obţinut este o tentaţie care ne depărtează de 
efort, muncă, seriozitate, chiar de respectul faţă de creaţie. 

Dacă sextilul lui Mercur cu Marte ne aduce o formă de gândire îndreptată spre 
autoexprimare, punând totul pe seama personalităţii, fără a ne asuma răspunderea 
expresiilor, ideilor, ci doar de a pune preţ pe modul cum sunt ele valorificate, sextilul lui 
Venus cu Capul Dragonului ne aduce beneficii fără să facem efort direct. Acesta este 
semnul norocului, a beneficiilor care ne parvin uşor şi simplu, prin vorbire, prin contact, 
prin creaţie, prin rafinament, fără să fim obligaţi să trecem prin etape intermediare, acelea 
în care ni se testează încrederea, rezistenţa la efort, credinţă. 

Prin urmare, 29 septembrie este o zi de mare determinare. Azi putem să fim păcăliţi 
cu bucurii pe care nu ni le-am dorit în mod direct, cu beneficii pe care nu le-am cerut sau 
cu drepturi pe care nu prea ştim să le valorificăm. Gândirea şi voinţa, acţiunea şi 
nonacţiunea sunt azi într-o consonanţă plăcută. 

Mulţi vor aprecia azi viaţa uşoară, beneficiile unui trai foarte simplu pentru că 
oricum încercările de natură spirituală sunt departe de a le produce vreun fior. Asta nu 
înseamnă că sunt vinovaţi, că se situează pe o poziţie dizgraţioasă, ci înseamnă că 
ambițiile lor se situează la nivelul stadiului de consumator şi că oricât de elevate le par 
ideile, oricât de bine îşi disimulează lipsa de profunzime, faptul că au cedat tentaţiilor de a 
se bucura de nimicul care străluceşte ne dezvăluie nivelul nu prea strălucit pe care îl au. În 

felul acesta putem înţelege pildele lui Iisus cu Fericile şi doar aşa putem integra beneficiile 
rafinamentului moral în schema unui noroc trecător pe care viaţa, în multiplele sale 
meandre, ni le oferă necondiţionat. 

A parcurge, prin Scorpion, traseul de la beneficiu la nemulțumire înseamnă a ne 
situa pe arcul descendent al evoluţiei. Nu se ştie care este motivaţia acestui proces, dar el 
se manifestă la fel de pregnant aşa cum se manifestă negația în cazul Balanţei sau 
performanţa în cazul Săgetătorului. 

Recomandarea pentru această zi este aceea de a ne opri puţin asupra profunzimii 
lucrurilor şi de a ne întreba dacă rostul acestui univers infinit este acela de a produce fiinţe 
muritoare lipsite de putere sau profunzime. Dacă descoperim prin asta un element 
misterios care animă viaţa înseamnă că bucuriile de carton ale acestei zile nu ne vor atinge 
şi putem fi chiar şi numai pentru noi înşine stâlpi ai autocunoaşterii şi înţelepciunii. 


Vineri, 30 septembie 
Vineri 30- 9-2011 2:47 Venus (Lib) Con (Lib) Saturn 
Vineri 30- 9-2011 9:42 Sun (Lib) Sex (Leo) Mars 


Ultima zi a lunii septembrie ne-o aduce pe Venus în conjuncţie cu Saturn, iar pe 
Marte în sextil cu Soarele, activând astfel o trăsătură complicată a tranzitului Solar, aceea 
de a-şi nega propria avere pentru a se preschimba într-o fiinţă rafinată şi distinsă. 

Când Venus şi Saturn sunt în conjunctie, într-un semn în care ambele planete se simt 
bine, Venus este în domiciliu, iar Saturn în exaltare, se constată o eliberare masivă de 
energie, dar nu pentru a constrânge, ci pentru a detensiona, destresa, destinde într-un 
mod plăcut şi constructiv. Dacă în Balanţă, Venus vine cu prospeţimea organică, cu 
subtilitatea gesturilor, cu eleganța limbajului, toate combinate într-o armonie specială, ce 
ne duce cu gândul la perfecțiunea spiritului şi strălucirea desăvârşită a zeilor şi zeiţelor, 
Saturn în acest semn ia înfăţişarea unui bătrân realizat, care nu mai este consumat de 
chinurile progresului său, care a atins stadiul suprem al elevării sale şi îşi permite să se 
delecteze, în mod obiectiv, în tot felul de preocupări, fără să le influenţeze în vreun fel. 
Combinația celor doi, dar numai în această ipostază, este semnul unei supreme realizări. 
Numai că Venus, în acest context, având şi o relaţie de opoziţie cu Lilith va face ca această 
asociere cu Saturn să fie imperfectă şi asta înseamnă că înțelegerile între frumuseţe şi 
experienţă nu vor da rezultate, iar bucuriile nu vor fi nicidecum întregi. 

Pentru a compensa această neputinţă, această nesincronizare sau acest mister 
negativ care se ridică între Venus şi Saturn, oamenii se vor lăsa antrenați de dorinţa de 
acţiune, de nevoia de competiţie, de a se relaxa în aer liber, prin activităţi plăcute, printr- 
un gen de activitate care incită simţurile, produce plăcere şi încântă. 

În felul acesta 30 septembrie devine o zi plăcută, dar incapabilă să împlinească 
momentul de graţie, ipostaza unică a acestui an în care să ne ridicăm, fără prea mare efort, 
ci doar prin sinceritate şi alegeri totale, deasupra condiţie de fiinţă suferindă. 

Prin urmare, ultima zi a săptămânii ne oferă privilegiul relaxării, beneficiul de a ne 
simţi bine în casă, în grupul de prieteni sau de a ne simţi confortabil pur şi simplu. Mulţi 
nu-şi vor pune problema de unde le vine binele, cum de se simt confortabil cu acele 
probleme nerezolvate în zilele anterioare, sau în ansamblu cu propria viaţă. 

Într-un alt registru, prin relaţiile dintre grupuri, influxurile astrale ale acestei zile ne 
simplifică mult evenimentele. Cei care şi-au programat întâlniri dificile azi, care doresc să 
discute în termeni elevaţi, care au nevoie de atenţie maximă din parte auditoriului şi apoi 
să primească şi un feedback realist pot comporta un succes major. 

Condiţia esenţială a acestei zile şi, în acelaşi timp recomandarea, este aceea de a nu 
risipi o şansă prin lăcomie, de a nu ne hazarda prin a cere mai mult, ci de a ne menţine 
într-o zonă a bunului simţ şi de a profita de energia pozitivă care ne inundă. 

Sâmbătă, 1 octombrie 
Sambata 1-10-2011 5:20 Luna (Sco) Squ [Aqu] Neptune 
Sambata 1-10-2011 7:46 Luna (Sco) --> Sagittarius 
Sambata 1-10-2011 10:09 Luna (Sag) Squ [Pis] Chiron 
Sambata 1-10-2011 11:43 Luna (Sag) Tri [Ari] Uranus 
Sambata 1-10-2011 20:31 Luna (Sag) Tri (Leo) Mars 
Sambata 1-10-2011 21:32 Sun (Lib) Sex (Sag) Luna 


Prima zi de Săgetător (Lună în Săgetător) este ca şi ziua anterioară dependentă de un 
element de detaliu. Chiar de dimineaţă, înainte de a-şi schimba semnul, Luna împlineşte 
un careu cu Neptun şi asta înseamnă că întreaga zi ne va consuma un gând, o idee fixă, o 
imagine pe care nu ne-o putem scoate din cap şi nici nu ne-o putem sublima într-o altă 
preocupare. 

Intrând în Săgetător cu o asemenea predispoziţie, Luna ne va convinge că este 
important să ne ascundem sentimentele, să nu ni le împărtăşim auditoriului, să nu ne 
deschidem sufletul în faţa nimănui şi nici să nu ne facem planuri că măcar în viitorul 
apropiat vom discuta cu cineva despre asta. Aglomerându-se în special pe segmentul 
Berbec-Balanţă, dar în parte superioară a zodiacului, nemulţumirile vor avea pentru 
fiecare în parte o explicaţie solidă. Nu vom veni cu explicaţii gen „Aşa simt şi nu ştiu de 
ce!” pentru că imaginea reprezintă o frântură dintr-un episod pe care nu putem să-l uităm. 

În acest context, fixaţia ne poate motiva să lucram mai mult, să ne schimbăm 
atitudinea faţă de anumiţi oameni, să fim mai disponibili, fără mofturi, fără pretenţii şi 
înclinați mai mult să ascultăm opiniile celorlalţi decât propria opinie înşirându-se în 
multiple variante. 

Trigonul Lunii cu Marte împlinit în a doua parte a zilei şi apoi sextilul luminariilor ne 
duce pe un tărâm corect. Pe aceste influxuri ne regăsim liniştea şi piesele lipsă din schema 
pe care am frământat-o în gânduri toată ziua. În acest moment vom considera că a fost o 
fază, un moft, un episod care a trecut, însă nu este aşa. 

Prin urmare, ziua de întâi octombrie ne loveşte cu o schemă veche pe care nu o 
putem integra într-un mecanism nou. Nu putem să ne adaptăm schema veche, modul 
vechi de a gândi şi simţi, revoltele de altădată, reproşurile şi chiar obsesiile din trecut la 
noile modalităţi de manifestare, la noile scheme de comportament, la noile relaţii, la nou 
mod de comportare al oamenilor. 

Schimbările nu sunt majore, ci minime, dar chiar şi aşa, nu vom putea să ne adaptăm 
la noile scheme sociale cu aceleaşi expresii, cu aceleaşi idei fixe şi cu aceleaşi texte. Ziua nu 
ne îndeamnă spre schimbare, dar ne arată că universul apreciază schimbarea oricât de 
mică este, că relaţiile cu ceilalţi, acum trebuie să se ajusteze după schemele de acum, adică 
luând în calcul, şi respectând asta pentru că, poate, cei din jur, între timp s-au schimbat. 

Evenimentele acestei zile nu au însă nimic nou şi nici nu ne dorim o schimbare 
pentru că oricât de bine ne-am simţi de dimineaţă, repetând aceeaşi idee fixă obosim. 
Tocmai de aceea recomandarea pentru această zi este aceea de a ne aminti de acea parte a 
rugăciunii Tatăl nostru în care rugăm Divinitatea să ne ierte greşelile după măsura iertării 
pe care o aplicăm celorlalți. 


Duminică, 2 octombre 

Duminica 2-10-2011 1:59 Luna (Sag) Sex (Lib) Mercury 
Duminica 2-10-201113:54 Luna (Sag) Con [Sag] Node 
Duminica 2-10-2011 14:51 Venus (Lib) Opp (Ari) Lilith 
Duminica 2-10-201115:41 Luna (Sag) Sex (Lib) Saturn 
Duminica 2-10-2011 20:34 Luna (Sag) Tri (Ari) Lilith 
Duminica 2-10-2011 21:05 Luna (Sag) Sex (Lib) Venus 
Duminica 2-10-2011 23:03 Luna (Sag) Sex (Lib) Juno 


Azi se împlineşte opoziţia pe care Venus şi Luna neagră au tot construit-o în ultima 

vreme. Înainte de a ne confrunta cu momentul de vârf al acestei vibrații, Luna împlineşte 
un sextil cu Mercur şi trece prin conjuncţia cu Capul Dragonului inițiind un nou ciclu 
draconitic. 

Având şansa de a se iniţia ciclul draconitic în aplicaţia opoziţiei Venus-Lilith o vom 
considera pe aceasta ca un prim eveniment al ciclului, nu ca un element care a intervenit 
informaţional la formarea să. 

În acest moment zodia Balanța este deosebit de încărcată şi primeşte opoziţie de la 
Luna neagră din Berbec, ceea ce înseamnă că rezonanţA mesajelor ce ne vin din această 
axă este puţin distorsionată, că oricât de negativă ar fi agresivitatea, spiritul combativ sau 
negativ, atunci când o compari cu obsesia dreptăţii, a schimbărilor pe baza exclusivă a 
regulilor, fără pic de implicare afectivă, te simţi îndreptăţit să înclini spre păcat, greşeală, 
dizarmonie invocând motivul umanului: „Măcar aşa ştiu că trăiesc”, „Nu vreau să fiu 
robot” Ş.a.m.d. 

Marcajul de pe zodia Balanţă aduce o doborâre a limitelor prin adaptare şi luând în 
considerare cuiul din talpă, adică Lilith, multe din cele ce se vor decide în aceasta 
perioadă, chiar azi, ce sunt bune în forma în care se prezintă acum, vor fi ajustate în timp 
pentru a conveni celor puţini. Nu cred că este cazul să ne mai mirăm de acest fapt pentru 
că trăim într-o societate în care cei puţini fac regulile pentru că profită de lipsa de fuziune 
a maselor şi cu cât grupul este mai mare cu atât este mai greu de găsit un consens, iar fără 
consens decizii delicate de grup sunt amânate sau adoptate într-un mod impracticabil. 

Contextul planetar al zilei de azi ne aduce la lumină valorile oscilante ale conceptului 
de echilibru, aşa cum îl înţelegem noi. Balanța, aşa cum învăţăm din manualele de 
astrologie, aduce în zodiac mesajul echilibrului. Ea îşi dedică întreaga structură pentru a 
lucra cu noţiunile, cu evenimentele şi pentru fiecare dintre acestea ea are de partea 
cealaltă o contraparte. În situaţia în care braţele sale sunt inegale, când relaţiile sociale, 
încurajate de anumite predispoziţii planetare le înclină, apare în mod indubitabil procesul 
de creare a problemelor. Sextilele pe care Luna le face cu planetele din Balanţă indică 
rezonanţa majoră a acestor frământări, complexul major al factorilor sociali generatori de 
dizarmonie asupra cărora mulţimea în sine nu poate găsi o soluţie. Abia în 7 octombrie 
când Luna va fi în sextil cu Lilith şi trigon cu planetele din Balanţă vom fi în stare să 
integrăm o parte din soluţiile de acum şi să le urmărim rezultatele, numai că atunci Venus 
se va afla la limita maximă a toleranţei în opoziţia cu Lilith, deci soluţiile ar viza mai mult 
probleme ce apar atunci, pe loc, sau în răstimpul de aproximativ o săptămână între cele 
două momente. 

Prin urmare, ultima zi a săptămânii ne aduce o formă de revoltă pe care omul 
obişnuit nu o poate înţelege. Responsabilitatea faţă de procesul social produce în individ o 
schimbare profundă care poate aduce uneori schimbarea agresivă a polarităţii: cel care a 
lucrat pentru binele ţării se poate întoarce brusc împotriva statului şi îl poate negat 
datorită confruntărilor de tip personal nu cu grupul, ci cu cel care conduce grupul. Cel care 
se responsabilizează pentru grup obţine printr-un proces subtil dreptul de a migra de la o 
zodie la alta, de la un centru de putere la altul, de la a se integra în fluxuri secundare 
pentru a le face prioritare, la situaţia în care nu poate să se substituie pe sine în proces. La 
cel mai mic semn de egoism el se va comporta ca zodia Balanţă întinzând braţele şi 
punând greutăţi egale pe ambele pentru a cântări. Când nu va avea ce pune într-unul din 
talere el îşi va construi situaţii, probleme, va invoca roluri mesianice, îşi va victimiza 
familia, prietenii şi se va rătăci uitând de unde a plecat şi unde trebuie să ajungă. 

Acest fenomen relativ simplu, pentru un ocultist, se va manifesta azi printr-o 
provocare, printr-o tentaţie de ordin personal care îl va devia pe individ de la scopul 
pentru care acţionează. Nu va fi important pentru grup că datele problemei se schimbă, că 
asocierile se rediscută, că prieteniile se rup şi se leagă altele, ci va fi importantă nouă 
poziţie pe care o va avea cel în cauză. 

Judecând după tipul de predispoziţie pe care oamenii o vor lua în serios azi este mai 
mult decât limpede că tot schemele clasice dau rezultate şi că proverbul „prostul dacă nu e 

şi fudul, nu e prost destul” este şi azi cât se poate real. 

Recomandarea pentru această zi este aceea de a ne aminti cine suntem şi pentru ce 
lucrăm, de ce suntem membri ai unui grup, de ce suntem prieteni cu anumiţi oameni. 
Toate acestea, atât cât ni le putem explica sunt elemente de progres, scheme de gândire pe 
baza cărora individul participa la procesul de transformare socio-profesională. El nu ştie 
că până când nu se erijează în lider de opinie toate acestea îi vor fi arhisuficiente pentru a 
evolua în grup şi tocmai de aceea momentul luciferic al acestei zile apare când vom 
considera că „unele animale sunt mai egale decât altele”, ceea ce poate deveni secunda 
magnifică a decăderii. 


Luni, 3 octombrie 
Luni 3-10-2011 8:20 Mars (Leo) Squ [Tau] Jupiter 
Luni 3-10-2011 8:41 Luna (Sag) Sex [Aqu] Neptune 
Luni 3-10-2011 11:20 Luna (Sag) --> Capricorn 
Luni 3-10-2011 13:45 Luna (Cap) Sex [Pis] Chiron 
Luni 3-10-2011 15:23 Luna (Cap) Squ [Ari] Uranus 
Luni 3-10-2011 20:10 Luna (Cap) Con (Cap) Pluto 


Între careul lui Marte cu Jupiter şi conjuncția Lunii cu Pluton, în acest răstimp de 
aproximativ 12 ore, vibrația astrală va trece de la trăsăturile centrate pe performanţă, pe 
comunicare, schimb pentru valorificarea unui produs sau pentru a întări propria bază, cea 
dată de tradiţie, mod de gândire, argument, explicaţie, sistem de comportare ori mod de a 
percepe lumea, la cele bazate pe impuls, voinţă, senzualitate, independenţă. 

În general, această trecere de la ţintă la bază, de la punctul cel mai înalt al unei 
construcţii la baza sa, nu pare să aducă niciun impediment, nu pare să ne stânjeneasca 
existenţa, indiferent de modul de a o percepe, de gesturile pe care le facem faţă de cei din 
anturaj, indiferent de cum dorim să ne facem remarcaţi sau cum suntem evaluaţi. Ideea de 
performanţă, de eficienţă ne aduce o nouă înfăţişare inserţiei sociale. Azi ne schimbăm 
mediul, suntem atraşi de alte idei şi în tot ceea ce facem visul, speranţă sau rezultatele 
practice se vor încadra în alte scheme. 

În cazul particular al acestei zile, trecerea bruscă de la sextilul Lună-Neptun, ca un 
ultim eveniment al tranzitului Lunii prin Săgetător, la sextilul Lună-Chiron, ca prim 
eveniment al trecerii Lunii prin Capricorn, o segmentare a visului pe etape realizabile. 
Acest lucru ne bruschează sentimentele şi va da careului Lună-Uranus mai multă forţă 
decât ar fi avut în mod obişnuit. Mergând pe acest raţionament înţelegem că ultimul 
eveniment al zilei va avea rol regulator al proceselor zilei. Impulsul de a schimba o regulă, 
de a ne împotrivi alteia, de a ne modifica un obiectiv al unui proiect şi de a ne reconfigura 
structurile fiinţei face din această zi o formă de expansiune socio-comportamentală. 

Abia spre seară vom înţelege că toate aveau un rost, că misterul zilei poate fi dezlegat 
prin necesitatea unei schimbării în forţă şi că elementul surpriză nu era important prin 
inedit sau mirare, ci prin efectul pe care îl produce asupra maselor, asupra structurilor 
statului, asupra unei decizii pe care toţi membrii familiei trebuie să o ia de comun acord. 

Ziua nu înclină însă spre remodelarea valorilor familiei şi nici spre schimbarea 
viziunii asupra lumii, ci ne incită dorinţa de acţiune sau chiar acţiunea în sine într-o 
direcţie în care nu acţionăm decât constrânşi de o teamă sau presaţi de o finalitate 
negativă. 

Toate acestea, datorită careului lui Jupiter cu Marte, ne vor părea epuizante, triste, 
complicate, înclinate sper a negocia aspecte neimportante ale vieţii şi, de partea cealaltă, 
de a ne impune soluţii fară a se ajunge acolo prin schimb de idei sau discuţii armonioase. 
Putem să ne referim aici şi la exces, la greşeli datorate lipsei de maturitate, la alungarea 
unei şanse prin nerăbdare sau o stare de nervozitate care atinge pentru o secundă valoarea 
de pericol. Înţelegem de aici că rivalitatea, dezlănţuirea orgoliilor, falsul în declaraţii, lipsa 
de scrupule devin apanajul unui individ care azi se simte obligat să facă orice pentru a-şi 

atinge scopul. Dacă acel individ este născut într-un semn de apă va prefera să acţioneze 
prin manevre de culisa, dacă e născut într-un semn de aer va antrena pe toată lumea în 
discuţii sterile şi va lupta pentru a nega, prin argumentul de grup, prin părerea pe care o 
construieşte prin diversiune, un adevăr imbatabil, acela al preschimbării lumii, mediului 
prin epurare. Dacă ne referim la cei născuţi în zodii de pământ, agresivitatea lui Marte din 
Leu le va zdruncina din temelii ambițiile şi le la oferi perspective pe care nu le pot integra 
pentru că par a se împlini prea repede, iar pentru cei născuţi în semne de foc argumentul 
lor îi va orbi şi le va motiva unele dintre cele mai imprudente gesturi ale perioadei, poate 
chiar ale anului. 

Prin urmare, prima zi a săptămânii ne încadrează aspiraţiile şi pretenţiile pe care le 
avem de la viaţă în scheme noi. Lumea nu se schimbă azi, dar ceea ce vedem modificat în 
jur ne sperie şi ne motivează gesturi reprobabile. Azi ne descoperim slăbiciunile şi nu se 
întâmplă doar atât pentru că le vedem exploatate de ceilalţi în conjuncturi asupra cărora 
nu avem control. Azi vorbim despre toate, amenințăm, promitem fără acoperire şi ne 
gândim într-o intimitate periculoasă cum ar fi ca toate acestea să se schimbe în favoarea 
noastră. 

Trecând de la vis la necesitatea de a selecta aspiraţiile pe considerente practice, 
evenimentele zilei ne pun în dificultate. Nu vom şti ce să alegem, cum să le gestionăm şi 
care să fie criteriul cel mai eficient pe care să-l utilizăm. În felul acesta, riscăm să pierdem 
momentul magic al acestei dimineţi în care să ne decidem şi intrăm în a doua parte a zilei 
cu pretenţii susţinute pe iluzii, vise, speranţe, percepții ireale sau viziuni care chiar dacă 
sunt reale nu se pot împlini într-un timp scurt. 

Recomandarea pentru această zi este aceea de a ne respecta viaţa, alegerile, 
drepturile pe care le avem, dar şi de a ne aminti că aşa cum pe acestea le-am obţinut 
printr-o schimbare, la fel elementele comportamentelor viitoare vor veni peste noi printr- 
o modificare mai mult sau mai puţin substanţială când ne vom separa de trecut şi îl vom 
trece pe acesta într-o amintire dulce sau tristă, după cum îi este calitatea. 


Marţi, 4 octombrie 
Marti 4-10-2011 2:25 Luna (Cap) Tri [Tau] Jupiter 
Marti 4-10-2011 2:59 Venus (Lib) Con (Lib) Juno 
Marti 4-10-2011 6:19 Sun (Lib) Squ (Cap) Luna (Half Luna) 
Marti 4-10-2011 14:52 Luna (Cap) Squ (Lib) Mercury 
Marti 4-10-2011 21:53 Luna (Cap) Squ (Lib) Saturn 


Primul Pătrar aduce acestui ciclul lunar primul eveniment major peste care nu se 
poate trece uşor cu privirea. Schemele personale sunt acum scoase pe spaţiul public, 
valenţele mijloacelor de exprimare sunt acum evaluate nu numai după limbă, mimică sau 
eleganța stilului, ci mai ales după realismul subiectului sau perspectiva dezvoltării acestui 
într-un nou tip de colaborare. Cu alte cuvinte, când vorbim, interlocutorul se va gândi la 
tipurile de colaborare pe care le poate construi prin informaţiile primite şi cât de practice 
sunt acestea. 

În aparenţă, această dinamică socio-comportamentală este până la un punct 
constructivă, dar dacă ne gândim ca după împlinirea Primului Pătrar Luna trece prin două 
careuri, cu Mercur şi respectiv Saturn, este important să luăm în considerare că mesajul 
lansat şi perceput, forma de inserţie, dar şi administrarea noului produs apărut din 
colaborările sugerate prin evenimentele zile vor trece prin crize substanţiale încât se pare 
că nimic din ceea ce se conturează azi nu va avea finalul creionat acum. 

Când în această ecuaţie avem de parcurs variabile predispuse de conjuncţia Venus- 
Junon, oamenii nu vor putea nicicum să se abţină de la a promite lucruri pe care nu le pot 
împlini sau nu vor putea nicicum să fie rezervaţi față de cei care zâmbesc doar atunci când 
vor să obţină ceva, nu de plăcere. Vibraţia conjuncţiei este benefică, elegantă, delicată şi ea 
ne îndemnă să nu-i suspectăm deloc pe cei din jur de nimic şi să credem cu naivitate că tot 

ce zboară poate fi trecut prin ou şi pesmet şi servit la prânz. Mulţi se vor simţi atât de 
încurajați de aluzii, atât de stabili în schimbul empatic ce se realizează azi încât severitatea 
problemelor, aşa cum le ştim din ultima perioadă, va fi aproape inexistentă şi nu vor 
observa nimic toxic în termenul de garanţie modificat, nici în insistenţele colegilor sau ale 
cunoştinţelor, dar nici în poftele personale pe care nu şi le mai pot stăpâni. 

Începând bine şi terminând prost, pornind de la un schimb eminamente benefic şi 
reconfortant şi descoperind, abia după despărţire, că nimic din ceea ce ni se sugerează nu 
este real, va face din această zi una plină de contradicții şi resentimente care parcă ne 
izolează de realităţile vieţii printr-un câmp de forță ridicat artificial şi de care trebuie să ne 
bucurăm. Dacă în timpul derulării evenimentelor totul e real, bucuriile nu par a fi 
suprafaţa poleită cu aur a unui gunoi aflat în stare de putrefacție, ci un fruct proaspăt de la 
care am fost opriţi, pe care nu l-am putut primit şi de la care ne-am sustras din teamă sau 
modestie, aspecte neobişnuite ale acestei zile ne vor consuma pornirile şi ne vor lăsa liberi, 
adică în voia unor alegeri pe care nu le vom încadra în raţiunile de acum şi nici în 
aspiraţiile de altădată. În felul acesta, fără să observăm dacă facem bine sau nu, ne 
bucurăm de inocenţă, şi superficialitate, de lucrurile simple, de linişte, destindere, chiar 
dacă afară se porneşte furtuna sau pământul este zguduit de bombe. 

Aceasta manieră de a percepe realitatea nu se construieşte însă pe superioritate, pe 
evoluţie şi tocmai de aceea nu poate fi vorba aici de detaşare, ci de o stare de plutire, care, 
în a doua parte a zilei, nu va fi nicicum răspunzătoare de ceea ce s-a întâmplat acum. Fiind 
vorba despre un careu cu Saturn în a doua parte a zilei, bucuriile de care am aminti 
anterior pot deveni motive de neîncredere, de a considera că un ghinion penibil face ca de 
fiecare dată când ne bucurăm să atragem o serie de evenimente nefaste care să ne 
pedepsească sau să ne reamintească, iar şi iar, că suntem ființe împovărate de griji şi 
obligaţi să trăim într-o continua nefericire. 

Prin urmare, 4 octombrie ne oferă o gamă de trăiri care nu se încadrează în 
evenimentele obişnuite, aşa cum le ştim noi, fie că este vorba despre o ipostază 
încântătoare, în care relaţionarea să ne reînvie bucuriile inimii, armonia sau schimbul 
constructiv de gânduri, impresii sau stări sufleteşti, fie ca toate acestea obţin în final o 
mare nemulțumire pentru că se dovedesc perfecte în sine, dar imposibil de încadrat într-o 
schemă socială dificilă, cea moştenită din zilele anterioare. 

Cu toate că orice faptă bună va fi plăcută şi ne va duce spre o serie de evenimente 
speciale care să ne umple albumul personal de fapte bune, de amintiri plăcute şi de 
experienţe benefice, în a doua parte a zilei mulţi se vor lovi de scheme rigide, de 
prejudecăţi, de răutăţi gratuite care, cu toate că vin dintr-o altă zonă socială, vor reuşi să 
umbrească bucuria şi savoarea unor întâmplări de un rafinament aparte. 

Recomandarea pentru această zi este aceea de a ne trăi viaţa aşa cum ne apare ea, 
fără ajustări, fără prejudecăţi şi mai ales fără resentimente. Ceea ce vine dintr-o schemă 
karmică personală se va consuma cu titlul de prezent, iar ceea ce ne va fi pus în spate va 
veni din scheme comportamentale eronate. Să nu ne lăsăm azi manipulaţi de agresiune, 
sentimente negative sau de răutate. Ceea ce este bun şi ne vine prin conjuncturile acestei 
zile trebuie să rămână, celelalte ne vor încerca, arătându-ne de ce trebuie să abordăm 
schimbarea cu atât de multă seriozitate. 


Miercuri, 5 octombrie 
Miercuri 5-10-2011 3:07 Luna (Cap) Squ (Ari) Lilith 
Miercuri 5-10-2011 6:51 Luna (Cap) Squ (Lib) Juno 
Miercuri 5-10-2011 9:01 Luna (Cap) Squ (Lib) Venus 
Miercuri 5-10-201118:20 Luna (Cap) --> Aquarius 
Miercuri 5-10-2011 22:26 Luna (Aqu) Sex [Ari] Uranus 


Ultima zi de Capricorn ne aduce o nouă formă de luciditate, de răceală, de revenirea 
la o formă a realităţii pe care cei mai mulţi dintre noi nu o pot percepe în afara dramelor, 

nemulțumirilor sau cezurii. Ca o amintire a zilei de ieri, mulţi vor prefera azi să se detaşeze 
de latura sentimentală, să acţioneze într-un registru al raţiunii, prin calcule, scheme, 
făcând apel la reguli şi dovedindu-şi prin asta că pasiunile, dorinţele, sentimentele în 
general nu i-au depărtat de spiritul practic. 

Ceea ce ni se va părea azi că este cenzură este de fapt reticenţă, nervozitate inhibată, 
mânie refulată pe care mulţi şi-o vor menţine în această sferă a sentimentelor, fără a dori 
să o scoată la lumină şi să o facă vizibilă prin aprecieri sau reproşuri. În felul acesta, 
careurile pe care Luna pe ridică împreună cu Lilith, Junon şi Venus, o transformă pe 
aceasta în planetă focar, accentuându-se complicațiile pe care le-am scos la lumină încă de 
luni, când a trecut prin conjuncţia cu Pluton. 

Aşadar, multe din evenimentele zile ne duc spre paradox, spre concentrare, spre 
renunțare şi toate acestea vor fi abordate cu o înţelepciune a momentului, dar fără a ne 
tempera sentimentele rănite ieri, fără a găsi măcar vreo explicaţie pentru ceea ce ni s-a 
întâmplat. 

De partea cealaltă a baricadei sunt cei care nu cunosc sentimentul iertării, care nu se 
pot linişti deloc decât în momentul în care îşi văd suferinţa răzbunată. Ei vor descoperi azi 
că bunul simţ este o povară şi consideră că în lumea în care trăiesc aceasta poate deveni o 
slăbiciune ce i-ar compromite. Fiind reci în sentimente, vor părea azi buni judecători ai 
sentimentelor, curajoşi în a aprecia caracterele oamenilor şi severi în deciziile pe care le 
iau. Doar ei ştiu însă câtă mânie au reuşit să acumuleze şi cât de reci pot fi cu ceilalţi, doar 
ei pot să facă aprecieri asupra gradului de implicare în conflicte şi doar ei ştiu ce le-au 
pregătit celor care, mai mult sau mai puţin intenţionat, i-au rănit ieri când au fost 
vulnerabili prin sentimente. 

În a doua parte a zilei, mai exact spre seară, când Luna trece în Vărsător, experienţele 
din prima parte a zilei care nu au primit feedback şi care au fost discutate doar într-un 
dialog interior, devin etaloane şi prin ele se justifică alegerile majore ale vieţii. „Uite, aşa 
ar fi trebuit să fac!”, „Ce bine ar fi fost dacă acum 10 ani aveam mintea de acum!” 
ş.a.m.d. acestea vor fi tipurile de aprecieri pe care Luna, pe primul segment din Vărsător, 
le va încuraja. 

Prin urmare, 5 octombrie este o zi de tulburare sufletească. Apelul la experienţele 
anterioare ne face să percepem cu şi mai multă intensitate consistenţa şi, în acelaşi timp, 
contradicţia evenimentelor din zilele anterioare. Înţelegându-le, oamenii pot face un pas 
înainte, pot depăşi o barieră comportamentală şi se pot arunca în muncă, efort intelectual, 
studiu, pot depune mai mult efort în disperarea lor de a se preocupa de ceea ce le-ar putea 
cel mai uşor distrage atenţia de la memoria afectivă. 

Pentru că nu este o zi a sincerităţii, multe dintre acestea se vor petrece într-o 
adâncime terifiantă a sufletului. Nu va putea fi nici măcar citită pe chip şi nici nu se va 
putea construi o conjunctură în care să se discute despre asta. Lovitura aplicată binelui din 
ziua anterioară le-a creat multora traume pe care azi le vor lua foarte în serios, adică se vor 
ghida după ele, fără a lăsa să se vadă asta. 

Dacă avem neşansa de a nu fi obligaţi de conjuncturile sociale să ne descoperim 
câtuşi de puţin încordarea pentru a vedea şi noi cât de stupidă şi penibilă poate fi, în a 
doua parte a zilei ne vom lăuda cu rigiditatea sentimentelor, cu performanţele pe care le- 
am obţinut lucrând în absenţa lor. 

Recomandarea pentru această zi este aceea de ne aminti că Dumnezeu este iubire, 
adică trăire empatică. Cei care iubesc se simt vii şi realizează că prin ceea ce simt atrag în 
fiinţele lor alte sentimente nobile sau şi le descoperă, dacă le deţin deja. Trăind, ei păşesc 
cu grijă, dar grija lor nu are nimic de-a face cu frica, ci cu ceva ce vine dintr-o preocupare 
metafizică a Omului care vrea, prin existenţa sa, să aducă lumină şi să facă lumea un loc 
mai bun de trăit. 

Joi, 6 octombrie 
Joi 6-10-2011 0:09 Mercury (Lib) Sex [Sag] Node 
Joi 6-10-2011 9:54 Luna (Aqu) Squ [Tau] Jupiter 
Joi 6-10-2011 14:11 Luna (Aqu) Opp (Leo) Mars 
Joi 6-10-2011 19:15 Sun (Lib) Tri (Aqu) Luna 


Sextilul lui Mercur cu Capul Dragonului, îl aduce pe acesta în postura de a media 
relația celor două capete ale Axei (trecutul şi viitorul), deci de a genera o formă de armonie 
controlată prin care o idee îşi va găsi o bază rațională pentru a se materializa, dar în plan 
secund ea îşi va căuta consoarta pentru a acţiona în ambele planuri ale timpului. 

Întrega zi este deci supusă acestui proces dual, acestei tendinţe duplicitare în care 
cuvintele, replicile sunt folosite pentru a stabiliza o relaţie interumană, nu pentru a servi 
unui interes referitor la autoafirmare sau obţinerea de câştiguri materiale. Deşi 
controversat, Mercur în Balanţă, va vedea în aspiraţia ce îi vine din zodia Săgetător, o 
formă de înţelepciune pe care nu a mai încercat-o până acum. În felul acesta, mulţi vor 
simţi că norocul le arată oamenii cu vocaţie, pe cei care reuşesc să se afirme uşor, nu doar 
printr-o facilitate de natură socială, printr-o şansă, ci prin cultivarea unui talent. „Ce 
talent am eu?” ne vom întreba azi, „La ce mă pricep cel mai bine?” ne vom gândi şi 
pornind de la aceste idei maniera în care vor relaţiona va fi dependentă de informaţie. Nu 
se va pune problema unei rătăciri, ci a unei rarefieri a sarcinilor zilei, concomitent cu 
dezvoltarea unei eficienţe sporite. Mulţi se vor remarca azi prin tonul vocii, prin eleganța 
exprimării, prin uşurinţa cu care acceptă ideile altora şi le integrează în discursul propriu 
făcându-le acestora plăcere, prin rapiditatea cu care emit raționamente şi prin 
predispoziția de a cântări fiecare deciziei. Spre deosebire de alte zile aceste elemente de 
comportament, chiar dacă nu urmăresc în mod direct asta, au ca scop elevarea socială şi 
stabilizarea imaginii personale. 

Când Mercur şi Capul Dragonului sunt în sextil mintea lucrează pentru destin şi 
efectele acestei preocupări pot fi deosebit de valoroase pentru cei care lucrează cu 
cuvântul, pentru scriitori, oameni de litere, ziarişti sau cei care decid prin referire 
obligatorie la un sistem standard, cum sunt procurorii, judecătorii, avocaţii. Într-un cadru 
mai larg, pasul pe care vom fi tentaţi să-l facem azi este important pentru destin. Fiind, în 
mare parte, fiinţe raţionale multe elemente ale comportamentului propriu nu ni le putem 
explica azi, dar le vom putea aprecia ca fiind „gesturi inspirate” ce vor avea un rol esenţial 
în împlinirea demersului sau în finalizarea proiectului. 

Pe acest îndemn astral major, careul Lunii cu Jupiter şi apoi opoziţia sa cu Marte, îl 
plasează pe Marele Benefic în postura de planetă focar. Speranţa de mai bine, nevoia de 
supravieţuire, de a câştiga într-o confruntare pe motivul revendicării sau a retribuirii unui 
drept câştigat prin muncă sau moştenit prin titlul de familie, aduce o mare tensiune în 
grupurile care au urmărit până acum o schimbare majoră la locul de muncă sau, într-un 
cadru restrâns, a sarcinilor în familie. Disputa dintre a simiţi nevoia personală (Marte în 
Leu) şi a o percepe pe cea de grup (Luna în Vărsător) vă trebui mediată acum de ideea de 
necesitate şi va trebuie să se găsească cel mai bun canal de comunicare pentru a se 
gestiona evenimentele predispuse de această relaţie între puncte antagonice. Oamenii nu 
vor putea să devină eficienţi nici dacă se vor preocupa excesiv de mult de nevoile şi 
plăcerile personale, dar nici dacă se vor rătăci în sacrificii pentru societate, grup, familie. 

În acest context relaţia dintre careul de pe semne fixe şi sextilul lui Mercur cu Capul 
Dragonului ne construieşte o zi de frământări metafizice, de efort pentru a soluţiona două 
tipuri de nevoi. Cei care nu sunt instruiți să lucreze concomitent pe două fronturi, ar putea 
să împlinească proverbul „Cine fuge după doi iepuri, nu prinde niciunul!”. 

Prin urmare, ziua de 6 octombrie ne va împlini aşteptări majore în ceea ce privesc 
conjuncturile sociale. Multe dintre cele ce vin spre noi nu ne cer decât puţină luciditate 
pentru a decide şi tocmai de aceea, în aspectele cunoscute ale vieţii, în cele ce ţin de 

simplele relaţii, de modul de a pune în aplicare stereotipuri profesionale, ne vom descurca 
de minune şi chiar vom observa că ziua va fi mai uşoară decât altele. 

Însă, există şi un sector al deciziilor care poate creea probleme, iar evenimentele pe 
care le va genera vor fi încărcate de risc. Acestea sunt deciziile la nivel de stat, cele 
referitoare la bugetul familiei, la schimbarea unui obiect, achiziţionarea altuia nou sau 
bunuri pe care să le folosească mai mulţi oameni în comun. Evenimentele cele mai fericite 
ale zilei sunt cele care nu implică relaţii de tipul competiţional, cele care presupun un 
concurs, adică niciun fel de dispută. Când intervin acestea în ecuaţie, apar forme 
revendicative ce pot relativ uşor să scape de sub control, iar oamenii să îşi spună multe, 
verzi şi uscate, pe care apoi să le regrete amarnic. 

Spre seară, vom găsi fie o explicaţie, fie un făgaş normal pentru evenimentele din 
timpul zilei pentru a ne ajuta pe noi înşine, dar şi pentru a le facilita celorlalţi accesul la o 
stare sufletească plăcută, confortabilă. 

Recomandarea pentru această zi este aceea de a ne implica mai mult în 
responsabilizare şi mai puţin în a rumega întâmplări uşoare ce ne sunt servite de-a gata. 


Vineri, 7 octombrie 
Vineri 7-10-2011 1:01 Mercury (Lib) Con (Lib) Saturn 
Vineri 7-10-2011 3:53 Luna (Aqu) Sex [Sag] Node 
Vineri 7-10-2011 7:27 Luna (Aqu) Tri (Lib) Saturn 
Vineri 7-10-2011 8:23 Luna (Aqu) Tri (Lib) Mercury 
Vineri 7-10-2011 12:53 Luna (Aqu) Sex (Ari) Lilith 
Vineri 7-10-2011 17:55 Luna (Aqu) Tri (Lib) Juno 


Faptul că ieri am fost bulversați cu multe întâmplări, cu multe decizii, unele dintre 
ele făcând parte din sectoare diferite sau implicând finalităţi diferite ne va folosi mult azi. 

Mercur, la puţin timp de la miezul nopţii, va trece prin conjuncția cu Saturn aducând 
abilități organizatorice, răbdare, maturitate în gândire şi calm. Chiar dacă acestea se 
împlineşte noaptea şi chiar dacă Mercur se deplasează rapid, unghiul se va păstra la fel de 
activ şi în timpul zilei, iar asta ne va îndemna spre studiu, spre a gândi mai bine situațiile, 
spre a analiza toate posibilităţile sau spre a ne consulta cu cei din jur. Conjuncţia lui 
Mercur cu Saturn va întări sextilul acestui cu Capul Dragonului (împlinit la grad perfect 
ieri) şi va genera un val de modificări de natură comportamentală cu repercusiuni benefice 
majore asupra grupurilor de oameni sau asupra naţiunilor. 

Pe acest unghi, se poate vorbi despre modificări de înţelegere, despre combinaţii de 
natură financiară, despre aplicarea unor soluţii pe care lunile anterioare nu le-a permis, 
despre diseminarea unor rezultate în serie pe care doar istoria le poate cataloga sau le 
poate aprecia la adevărata lor valoare. Este clar că pentru evenimente importante este 
nevoie de oameni importanţi, de oameni care să intervină prin funcţiile pe care le deţin, 
prin informaţiile speciale pe care doresc să le pună acum la dispoziţie spre binele 
semenilor sau pentru a rămâne în istorie. 

Înţelegem astfel că sectorul negocierilor, cel al înțelegerilor transgeneraţionale sau 
între zone diferite ca ideologie, nivel de trai sau bogăţie, vin cu noi perspective în care 
reflecţiile, reanalizarea posibilităţilor, condiţiile de pace, de lucru în comun, de efort 
comun pentru un scop, sunt atât de mult luate în considerare încât vor lăsa impresia că 
însăşi baza tratativelor devine brusc alta. 

Aspectele pe care apoi le împlineşte Luna din Vărsător, cu Capul Dragonului, Saturn, 
Mercur, Lilith sau Junon sunt de asemenea benefice, trăsătură ce va aduce zilei un plus de 
înţelegere şi eficienţă. 

Elementul cel mai dificil al zilei va fi oferit de o concluzie, de o formă de rezultat, de o 
formă de informaţie pe care să nu ştim cum să o integrăm, pe care să nu o putem folosi 
acum pentru că provine din evenimente de masă, care nu se finalizează acum. 
Componenta care ar putea grăbi consumarea faptelor nu va avea o sursă astrală singulară, 

ci va fi susținută de relaţia de trigon dintre mănunchiul de planete din Balanţă şi cele din 
Vărsător, pe baza unor idei de avangardă, noi descoperiri, dar şi curajul de a le folosi la 
scară largă. 

Aspectul nu este neobişnuit prin modul cum se construieşte, dar poate aduce 
evenimente magnifice într-o zonă a acţiunii directe, în aşa fel încât să se integreze perfect 
în trăsătura unică a acestui an. 

Prin urmare, ziua de 7 octombrie ne mobilizează pentru fapte mari. Mulţi se vor 
consuma azi pentru că au conştiinţa că participă la ceva important. Chiar dacă de 
dimineaţă ne vom arăta calmi, liniştiţi, dispuşi să ascultăm părerile celorlalţi, să nu ne 
consumăm în proiecte ample, nu ne vom simţi epuizați ca şi cum faptele importante vin de 
la sine, iar asta ne va mulţumi foarte mult. 

Dacă în aspectele importante, majore ale vieţii mulţi vor realiza că oricât de puţine 
sunt dispuşi să facă, dacă le fac aşa cum trebuie, dacă nu resping nicio formă de 
responsabilizare, succesul va veni garantat. Totuşi, o parte din cele ce ne vor întâmpina azi 
ne vor lăsa în ceaţă, vor fi greu de integrat şi asta mai ales de către cei care se aşteaptă la 
rezultate imediate. Această doză de nerăbdare face şi ea parte ca şi multe alte elemente 
speciale din trăsătura inedită a lui 2011. 

Recomandarea pentru această zi este aceea de a ţine cont de recomandarea poetului 
„Eu nu strivesc corola de minuni a lumii/şi nu ucid/cu mintea tainele, ce le-ntâlnesc/în 
calea mea/în flori, în ochi, pe buze ori morminte.”. 


Sâmbătă, 8 octombrie 
Sambata 8-10-2011 0:58 Luna (Aqu) Tri (Lib) Venus 
Sambata 8-10-2011 1:07 Luna (Aqu) Con [Aqu] Neptune 
Sambata 8-10-2011 2:27 Venus (Lib) Tri [Aqu] Neptune 
Sambata 8-10-2011 4:14 Luna (Aqu) --> Pisces 
Sambata 8-10-2011 6:35 Luna (Pis) Con [Pis] Chiron 
Sambata 8-10-2011 14:07 Luna (Pis) Sex (Cap) Pluto 
Sambata 8-10-2011 19:51 Luna (Pis) Sex [Tau] Jupiter 
Sambata 8-10-2011 19:51 Mercury (Lib) Opp (Ari) Lilith 


Trigonul pe care Venus îl împlineşte acum cu Neptun, împreună cu multe aspecte 
benefice la care participă cele două împreună cu Luna, dar şi pe care Luna le împlineşte cu 
Chiron, Pluton şi Jupiter, adică acestei zile o ambiţie aparte. 

Când Venus şi Neptun se întâlnesc într-un trigon oamenii se simt inspirați, îşi pot 
exprima mai bine sentimentele şi simt că legăturile care îi apropie sunt eminamente de 
natură afectivă. Rațiunea, prin relaţia celor două planete, devine un element care 
impurifică structura şi îi face pe oameni să sufere, să se oprească din evoluţie şi să nu mai 
poată empatiza. Deşi unii astrologi consideră că trigonul dintre "Micul Benefic" şi "Planeta 
de Gheaţă" nu este un aspect atât de pozitiv, chiar dacă este vorba despre trigon, acest tip 
de întâlnire înclină spre pasiuni personale, spre confort, spre plăcerea de a descoperi ce 
anume îi face pe oameni să simtă într-un anumit fel, iar cei care sunt înclinați spre 
introspecţie sau care sunt angrenaţi într-un proces de cercetare lăuntrică pot face pe acest 
unghi descoperiri majore ce le poate schimba viaţa în mod considerabil. 

Este important să luăm în considerare că unul din protagoniștii acestui unghi este în 
domiciliu şi asta înseamnă că vibraţiile sale benefice se desfăşoară la cote maxime. În 
cazul nostru, pentru că Venus este în domiciliu, relaţia de trigon va revigora relaţiile 
personale, confortul afectiv, starea de bine, întoarcerea către căldura căminului, către 
obiceiurile care nu ne complicau viaţa, spre un loc de muncă plăcut sau aprecierea 
acestora ca şi cum nu mai sunt surse de neîmplinire şi insatisfacţie, ci dovezi asupra 
faptului că am supravieţuit, elemente de mândrie şi încântare, dovezi ale eficienţei. 

Cu toate că Neptun este retrograd şi vibrația lui are o uşoară tentă de întoarcere, de 
revenire, inclinând mai mult spre a repara nemulţumirile trecutului, decât pe cele din 
prezent, faptul că nu se mai află pe ultimul grad din zodie (anaretic) face această tendinţă 

mai puţin agresivă şi, prin asta, ne oferă posibilitatea să alegem cât de departe dorim să 
merge pentru a corecta realitatea, în a ne extinde simţurile, impregna structura cu un simţ 
artistic sau cu aprecierile pozitive ale celorlalţi. Neptun ne îndreaptă spre o viziune globală 
însă are o calitate destul de abstractă pentru omul comun: arde, dar nu i-a foc, fierbe, dar 
nu clocoteşte, se evaporă, dar nu se volatilizează. Aceste noţiuni sunt paradoxale în această 
lume, în schema raţională de înţelegere şi fiind atât de categorice, pentru că exprima o altă 
realitate într-un mediu nepotrivit, pare inversiune, opoziţie, rătăcire sau aberaţie. Privind 
calitatea acestei planete prin prisma învăţăturii lui lisus şi luând în considerare că Neptun, 
în astrologia iniţiatică, reprezintă principiul cristic, adică lumina spiritului care se 
eliberează într-o clipă de materie şi de legile sale descoperindu-şi gradul de înrudire 
subtilă cu ierarhiile superioare şi cu însuşi Creatorul, înțelegem cât de neobişnuită poate fi 
acum o idee, cât de complicate pot fi relaţiile sociale ce se bazează pe acest îndemn şi cât 
de marcante se pot dovedi acest experienţe. Prin trigonul Venus-Neptun oamenii nu-şi 
construiesc relaţii armonioase, ci şi le descoperă pe cele pe care nu le vedeau în perioadele 
de tulburare a minţii şi sufletului, iar dezideratul lor cere simplificarea faptelor până la a 
descoperi că viaţa trebuie trăită aşa cum ne este dată, în simplitate şi schimb reciproc. 

Aşa cum se poate înţelege, aceste noţiuni nu pot fi deocamdată aplicate în masă, 
decât cu consecinţa fanatismului pentru că acţiunea pe spaţiul public, prin Neptun, nu 
împinge spre acţiune cu intenţia de a modifica mediul, ci de a recunoaşte realitatea 
ascunsă în ceața densă a iluziei. Aud şi ştiu ce aud, văd nişte umbre şi ştiu ce văd, simt un 
miros şi ştiu ce simt, pipăi o formă şi ştiu ce reprezintă, ştiu de legi esenţiale ale 
întunecimii iluziei, dar sunt prinşi prea mult în acest fals proces de cunoaştere, uită că de 
fapt acestea nu trebuie aplicate decât pentru acomodare, pentru recunoaşterea locului în 
care ni se află conştiinţa şi abia apoi pentru implicarea sufletul în procesul continuu de 
recunoaştere. Prin suflet, a vedea, a mirosi, a simţi, înseamnă a cunoaşte, iar cunoaşterea, 
pentru cei care încă tatonează în orb, este un paradox. Iată de ce trigonul Venus-Neptun 
nu este văzut cu ochi buni de unii astrologi. 

Lăsând deoparte acest paradox al binelui esenţial, pe care nu-l putem folosi în 
această lume pentru că ţine de o lume a energiei, a spiritului, opoziţia lui Mercur cu Lilith 
ne va lovi în punctele cele mai sensibile, neputând însă să umbrească percepţia, colectarea 
informaţiei, dar reuşind cu brio să o oprească în timpul traversării, să blocheze canalele de 
comunicare, să-i dea o nouă formă în momentul explicaţiilor sau să încurajeze deschiderea 
către acele persoane care nu pot aprecia sau care nici nu o vor. 

În felul acesta, ceea ce este frumos va fi ascuns, protejat, încuiat într-un loc secret al 
sufletului şi în exterior va fi declarat altceva, se va uza de minciună, de disimulare. 
Aspectul ne duce însă şi spre regrete, şi spre atracţia către elemente de simţire care par 
plăcute, dar care ne îndreaptă şi spre complicaţii, agresiune verbală, disconfort. Opoziția 
lui Lilith cu Mercur, pe fondul zilelor anterioare în care Pluton a fost o vedetă a 
predispoziţiilor, aduce zodiei Scorpion o forță malefică teribilă. Cei născuţi în acest semn 
sau care au marcaje pe această zodie în tema natală sau anuală, devin torţe, uragane, 
adevărate forţe ale naturii dezlănţuite fiind favorizați de această opoziţie malefică ce le va 
explora latura negativă ascunsă. Pornind de la un joc de cuvinte de la a înţepa cu acul 
veninos în joacă, pentru a-şi testa puterea, pentru a se distra pe seama imaturităţii 
celorlalţi sau pentru a se hrăni cu puritatea celor din jur şi apoi de a-i arunca în gol pentru 
a le arăta că au fost folosiţi pentru un scop ce s-a aflat întotdeauna dincolo de interacţiune, 
cei cu aceste marcaje au azi o forţă teribilă şi nu-şi dau seama cât de uşor distrug, ceea ce 
ating. 

Prin urmare, 8 octombrie este o zi a paradoxurilor. În intimitate, fiecare va fi azi 
tentat să simtă limpede şi curat faţă de orice din jur, indiferent de acţiunea anterioare şi, 
doar în această ipostază se poate detaşa de stări vicioase, de egoism sau nervozitate. Nu va 
putea însă să-şi menţină această stare sufletească şi sentimentele frumoase nu vor 
supravieţui pentru că nu primesc din jur un feedback pe nivelul lor. În felul acesta se va 
renunţa la linişte, pace, înţelegere sau bună colaborare, de dragul unui antagonism fals. 

Oamenii nu-şi vor spune că, până să se întâlnească pe zona publică — spaţiul în care 
paradoxul lui Neptun devine viu, erau liniştiţi şi că tensiunea a pornit de la prima secundă 
a contactului, când n-au fost confortabili cu cea ce în mod irațional au simţit în regulă la 
ceilalţi. În mod raţional, prin educaţie sau pur şi simplu printr-o calitate a spiritului, mulţi 
nu dezvoltă spontan un astfel de comportament, dar azi vor fi înclinați să aibă reacţii într- 
o neconcordanţă totală cu ceea ce simțeau sau apreciau pentru simplu motiv că nu ar fi 
dispus de puterea sau de argumentul necesar pentru a explica. Fără să-şi asume 
răspunderea pe această schimbare, fără să-şi recunoască erorile de alegere, fără să poată 
să accepte că şi-a construit în viaţă multe lucruri inutile, iar acum munceşte să şi le 
menţină pentru ca privindu-le să se mintă că trăieşte intens, complex sau superior, omul 
se ceartă întâi cu sine şi apoi cu cei din jur care par a fi în acelaşi stadiu cu el. 

Negarea este însă omniprezentă în societatea noastră şi tocmai de aceea Scorpionul, 
ca vibraţie, ce ştie foarte bine să exploateze negația (o înţelege şi ca structură, şi ca 
devenire), va avea azi o putere teribilă. Planetele din Scorpion, din tema natală sau anuală, 
vor fi puternic utilizate şi nu într-un mod plăcut. Prin uşurinţa cu care sunt reunite 
sentimentele cele mai vulnerabile azi pot fi distruse aspirații înalte sau zdruncinate 
destine care până acum păreau perfecte. 

Recomandarea pentru această zi este aceea de a ne preocupa de încredere. Neptun ne 
mai aduce azi şi credinţa sau acceptarea realităţii care se află dincolo de fiinţă individuală, 
a supunerii în faţa acestei lumini subtile dintr-un sentiment copleşitor de fuziune, 
apropiere de Acasă, Origini, chiar dacă acum, în această lume a suferinţei şi păcatului, 
gestul de Înnobilare a spiritului prin Lumina va fi luat ca un gest de sacrificiu, cu toate 
elementele pe care le implică. Trigonul Venus-Neptun ne aminteşte azi de Fericile lui 
lisus. 


Duminică, 9 octombrie 
Duminica 9-10-2011 8:49 Venus (Lib) --> Scorpio 
Duminica 9-10-2011 14:43 Luna (Pis) Squ [Sag] Node 


Despre tranzitul lui Venus prin Scorpion se spune, în general, lucruri nu chiar bune, 
iar aprecierile favorabile sunt de cele mai multe ori pasagere, în ambele cazuri scoțându-se 
în evidenţă lipsă de scrupule, nevoia de a trăi totul intens şi de a intra în permanenţă în 
contradicție, fie ca informație, ca apreciere aplicată pe marginea unor subiecte preferate 
sau referitor la preocupări care definesc temperamentul ori personalitatea, fie ca trăire 
afectivă. Dincolo de aceste trăsături negative pe care cu toţii le ştim şi nu le prea acceptam, 
Venus în Scorpion are o calitate care îi poate disimula atât de mult trăsăturile negative 
încât poate trece drept calitate sau talent: severitatea. Influxurile astrale ale acestui tranzit 
instigă la opoziţie, beneficiind de vivacitatea semnului şi de lipsa de respect faţă de 
elemente plăpânde ale vieţii, neputinţa de a simţi curat, nu doar intens şi pasional. 
Severitatea duce această regulă până dincolo de limita permisivului, având o singură 
calitate, aceea de a produce maturizarea prin suferință. Cel care dă viaţă acestui sentiment 
devine astfel un torţionar, iar cel care are în preajma o fiinţă ce dă viaţa acestor trăiri 
devine în mod inevitabil o victimă. 

În Scorpion, Venus preia din natura pasională Scorpionului, simțindu-se atrasă de 
vulgaritate, eros grosier, senzualitate, în detrimentul rafinamentului estetic sau al plăcerii 
de a trăi viaţa în bucurie şi simplitate. În felul acesta, descoperim că trăsăturile ei se mişcă 
într-un cerc vicios, nici nu se ridică deasupra condiţiei sale, nici nu construieşte 
monumente în tenebre, transformându-se în timp chiar şi pe sine într-o victimă a propriei 
sale răutăţi. Această poziţie ne face să ne simţim atraşi de membrană, carcasa lucrurilor, 
de farduri, culori artificiale, dar să ne lăsăm pătrunşi de mirosuri naturale, chiar dacă 
unele sunt dizgraţioase, de a descoperi cu fascinaţie că elementele inferioare pe care 
anterior le respingeam cu vehemenţă, acum produc asupra fiinţei senzaţii noi, încântare, 
plăceri erotice epuizante. 

Dacă până aici toate sunt bune şi frumoase şi când vine vorba despre sentimente 
nimeni nu are nimic de obiectat, fiecare simte cum poate mai bine pentru că inima are 
rațiuni pe care raţiunea nu le poate înţelege, în ceea ce priveşte echilibrul mental lucrurile 
se complică. Multe din trăiri sunt confuze, au prea multă emoție, acordă prea mare 
intensitate trăirii şi de multe ori mintea rămâne în urmă. Dacă la început, în vremurile 
tinereţii, corpul susţinea această defazare, având o mare putere de regenerare (trăsătură 
pe care Scorpionul se bazează foarte mult) în timp această defazare nu mai poate fi 
recuperată, corpul nu mai ascultă sau dacă ascultă atunci o face ca un bătrân docil, fără 
vlagă. În felul acesta, mintea va rămâne în urmă, înțelegând din ce în ce mai puţin din ceea 
ce fiinţa simte, comportându-se ca un aparat ce funcţionează doar pe baza unei 
telecomenzi. Mediul virtual dintre minte şi corp, datorită pasiunilor intense şi a neputinței 
de a rafina vulgarul, imensa energie şi ambiția puternică pe care o pune în joc măreşte 
mult distanţa dintre aceasta şi corp şi de asemenea şi reacţiile de răspuns la un stimul 
venit din mediu este mai mare. 

Primul efect este izolarea. Aceşti oameni se simt neînţeleşi, marginalizaţi şi supuşi 
unor opresiuni permanente. Dacă la început îşi recunoșteau micile răutăţi, acum se simt 
îndreptăţiţi să se apere şi nu se împacă deloc cu efectul karmic al faptelor sale, iar de aici şi 
până la a rătăci în derivă într-o zonă a relaţiilor pasagere, a tulburărilor de comunicare, 
pline de trădări şi intrigi, nu este decât un pas. 

La toate acestea se gândesc astrologii când evaluează poziţia lui Venus în Scorpion, la 
exilul acestei planete într-un semn al intrigilor şi tenebrelor. Totuşi, nimeni nu este 
vinovat înainte de a face ceva, tocmai de aceea ne întâlnim aici pentru a începe orice 
tranzit mai informaţi, pentru a parcurge cu spor orice conjunctură, oricât de negativă ar fi 
ea. Severitatea pe care o manifestă această poziţie poate deveni un atribut benefic dacă ea 
se îndreaptă asupra propriei fiinţe şi nu oricum, ci pentru a lucra mai mult, pentru a 
recupera deficitul de iubire, pentru a dărui fără a cere ceva în schimb, pentru a oferi dovezi 
de iubire şi, evident, pentru a ne folosi de isteţimea cu care intervine Scorpionul în această 
ecuaţie pentru a ne uşura deciziile şi de ce nu chiar iertarea. 

Hm, acum este greu de făcut aşa ceva, nu doar din cauza atracției către tenebre, cu 
tot pachetul aferent ce vine din poziţia lui Venus în Scorpion, ci şi din careul pe care Luna 
îl împlineşte azi cu Axa Dragonului, moment când ecoul astral nu este în armonie cu 
intenţiile personale şi când una simţim şi alta trebuie să face. Acest careu al Lunii este 
dificil de acceptat, tocmai pentru că oamenii nu ştiu să piardă, nu se pot mulţumi cu faptul 
că instrumentele plăcerilor se schimbă periodic, nu pot lăsa în urmă onoruri şi nu se pot 
detaşa de răutăţile pe care le fac pentru a-şi justifica faţă de sine că sunt puternici. 

Dacă din poziţia lui Venus în Scorpion înţelegem că puterea este un element evident 
în sfera relaţiilor efective, careul Lunii la Axa Dragonului va suplimenta nevoia de a 
riposta la un rău cu unul şi mai mare pentru a ne proteja puţinul pe care îl avem deoarece 
nu suntem în stare să vedem dincolo de realitatea imediată. Astfel, înţelegem că Venus în 
Scorpion nu este creatoare, ci doar lucrează cu ceea ce deţine şi nu pentru a rafina, ci 
pentru a recupera plăceri pierdute, fără să înţeleagă că nu are materialul necesar pentru a 
se simţi bine, pentru a se destinde şi a trăi viaţa în plăcere şi bucurie, iar pe deasupra 
careul Lunii cu Nodurile sale presară puţină sare pe rană şi ne aduce numai confirmări 
negative, lăsându-ne un gust amar, acela al vieţii trăită cu greutate. 

Prin urmare, ultima zi a săptămânii ne introduce într-o nouă etapă a relaţiilor. 
Sentimentele se schimbă, gândurile de asemenea, iar apelul la rezerve se va face şi mai 
intens, şi mai agresiv decât s-a făcut până acum. Oamenii simt că se schimbă, îşi propun 
ţinte relaţionale stranii şi îşi declară război unii altora pentru că simt că le-a revenit 
vitalitatea şi puterea. Această suplimentare a forţei este o iluzie, pentru că ea este 
alimentată de agresivitate, de nervi şi ştim cu toţii că performanţa ce se sprijină pe această 
atitudine este de scurtă durată. 

Ceea ce ne va plăcea la acest nou tranzit este că nu vom fi nevoiţi să dăm socoteală 
pentru ce se întâmplă în interior, nu vom mai fi obligaţi de conjunctură să fim deschişi, să 

fim veseli şi bucuroşi şi să ne apropiem de sine cu seriozitate, chiar cu severitate şi numai 
dacă vom dori am putea înlocui jovialitatea cu dorinţa de a munci, de a depune efort, de a 
câştiga, de a obţine rezultate prin administrare, schimb, troc sau comerţ. Pe 2 noiembrie 
Venus îşi va încheia aceste tranzit epuizant şi prin mersul rapid pe care îl va avea în 
Săgetător va încerca să valorifice din experienţele, unele dintre ele terifiante, ale acestei 
perioade. 

Recomandarea pentru această zi, dar şi a următoarei perioade, până pe 2 noiembrie 
2011, este aceea de a nu confunda puterea cu agresivitatea şi de a nu ne lăsa păcăliţi de 
atracţia spre solitudine. Dacă solitudinea fizică nu se realizează pentru a rafina structura 
interioară, pentru a întări forţa gândurilor şi a evolua spiritual sau moral este susţinută pe 
frustrare sau inhibiţie, deci rigidizează şi mai mult fiinţă şi o chinuie. 


Luni, 10 octombrie 
Luni 10-10-2011 6:43 Venus (Sco) Tri [Pis] Chiron 
Luni 10-10-2011 15:57 Luna (Pis) --> Aries 
Luni 10-10-2011 19:58 Luna (Ari) Con [Ari] Uranus 


Numai ce a trecut în Scorpion ca Venus şi face un trigon cu Chiron din Peşti, aducând 
împreună cu asimilarea elementelor rezultate din tranzitul Lunii prin Peşti o uşoară 
desconsiderare a valorilor materiale, dezvoltându-se un comportament universal, extins, 
care cere bogăţie de idei, dorinţa de cunoaştere, netulburare, plăceri liniştite, chiar studiul. 
Toate acestea se sprijină pe ceea ce zodiile de apă dezvolta mai mult decât zodiile de aer: 
setea de cunoaştere. 

Din combinaţia Venus în Scorpion - Chiron în Peşti se naşte o înclinaţie spre 
înțelegerea comportamentului oamenilor, a gândirii, reacţiilor şi, ca domenii conexe, o 
aplecare asupra psihologiei, metafizicii, misticii, religiei sau chiar matematicii din nevoia 
de a stabili cu precizie care sunt elementele esenţiale pe care le foloseşte viaţa pentru 
extindere. Această nevoie de extindere îi poate duce pe oameni spre cunoaşterea spaţială, 
spre descoperirea elementului lipsă care nu ne permite să cunoaştem adevărul, abordarea 
teoriei într-un mod ştiinţific, riguros şi analizarea ei cu o mare detaşare ce se află dincolo 
de orice umbră de conflict, dincolo de orice lăcomie sau greutate. Prin aceste componente 
socio-comportamentale, evenimentele cotidiene nu sunt programate, ci vin ca un efect al 
gândurilor, al cultivării unor idei, ca reacţie în faţa unor nedreptăţi ce trebuie înlăturate cu 
tact şi sârguinţă. 

Vând Venus şi Chiron sunt în trigon oamenii au de-a face cu şansa destinului. Un 
noroc neaşteptat, o formă nouă de a facilita dialogul şi de a îmbogăţi spiritul cu noi 
abordări ale aceloraşi informaţii. Când acest unghi se construieşte cu o planetă debilă, 
norocul nu vine spontan, iar beneficiile sunt cele pe care omul în sine şi le construieşte sau 
pe care le cere în mod direct. Nu se poate vorbi deci despre spontaneitate, chiar dacă ceea 
ce se alege şi ceea ce se primeşte au componente benefice importante. 

Faptul că în a doua parte a zilei Luna trece prin conjuncţia cu Uranus ne aduce un 
plus de vitalitate de iniţiativă. Ceea ce se dorea corectat este acum supus unei noi analize, 
este încadrat în reguli noi şi se constată că absenţa spiritului practic imediat, cel care ne 
facilitează accesul rapid la rezultatele muncii, a lipsit din acţiunile anterioare şi se doreşte 
recuperarea timpului pierdut. Această abordare greşită ne duce la diversificarea spectrului 
emoţional rezervat zilei, dar nu ne va permite obţinerea a ceea ce dorim. 

Prin urmare, prima zi a săptămânii ne aduce descoperirea unei noi dimensiuni a 
spiritului. Moralitatea, gândirea sănătoasă, echilibrul dezvoltat prin diplomaţie, pacifism, 
ponderaţie, modestie şi rezervă ce se poate transpune în reacţii organice, produce 
vindecarea de afecţiuni agravate prin extreme termice, aciditate, mişcări bruşte, efort sau 
stres. Tot acest mediu acid spiritual este pentru omul obişnuit o dovadă de deviaţie de la 
cale, de încercare majoră a vieţii, de tulburare a conştiinţei, pe motiv că nu suntem nici 
împăcaţi cu restricţiile, nici dispuşi să ne îndreptăm spre noi direcţii de dezvoltare. 

În timpul derulării acestora, printr-un liberalism adecvat momentelor de criză, ne 
vom vedea în situaţia de a ne hrăni cu bucurii simple, dar într-un mod dinamic şi amplu, 
fără timpi morţi, aşa cum o pisică se joacă plină de inventivitate cu o minge de plug. 

Recomandarea pentru această zi este aceea de a ne apleca asupra sensurilor vieţii. 
Viaţa este minunată dacă alegem să o trăim în absenţa fricii. Fără frică evenimentele ne 
hrănesc cu informaţii de o bogăţie fascinantă, iar savoarea lor creşte cu cât suntem mai 
atenţi la esenţa lucrurilor. 


Marţi, 11 octombrie 
Marti 11-10-2011 0:16 Mercury (Lib) Con (Lib) Juno 
Marti 11-10-2011 2:05 Luna (Ari) Squ (Cap) Pluto 
Marti 11-10-2011 2:44 Sun (Lib) Sex [Sag] Node 
Marti 11-10-2011 19:03 Luna (Ari) Tri (Leo) Mars 


Săptămâna 10 — 16 octombrie 2011 este plină de evenimente astrale, practic fiecare zi 
conţine unghiuri speciale, care se vor regăsi, ca influenţe de bază, în tot acest interval şi 
care vor aduce acestui ultim sector al anului evenimente marcante. 

A doua zi a săptămânii ne va aduce o conjuncţie Mercur-Junon şi un sextil pe care 
Soarele din Balanţă îl va împlini cu Capul Dragonului, devenind astfel planta mediatoare 
Nodurilor, aspect deosebit de benefic pentru proiectele personale ce nu au avut până acum 
şansa să se finalizeze. În fundal, Luna împlineşte un careu cu Pluton şi un trigon cu Marte 
conturând, de dimineaţă, o configuraţie numită „aripi de pasăre”, împreună cu Jupiter 
Marte şi Pluton. 

Când Mercur şi Junon sunt în conjuncţie se întăresc convențiile de colaborare, se 
facilitează contactele umane, schimbul de experienţă, deschiderea față de nou, faţă de 
oameni în general în aşa fel încât multe dintre barierele impuse de statut, profesie, nivel 
de cultură, sex, religie sunt înlăturate de dragul stării de confort, prioritară în această zi. 

Pasul important pe care suntem acum dispuşi să-l facem pentru a fuziona, pentru a 
cădea la o înţelegere, pentru a aplana un conflict sau pentru a soluţiona un demers ce 
implică relaţii sociale de factură publică ne va duce spre o satisfacţie personală ce 
contravine sentimentelor. Judecând întregul context după careul pe care Luna îl face cu 
Pluton, în separaţia conjuncţiei Mercur-Junon, finalitatea evenimentelor, chiar dacă este 
bună, nu se va încadra în premize şi asta ne va oferi o uşoară nesiguranţă. Totuşi, 
disconfortul pe care careul Luna-Pluton îl va menţine toată ziua va fi atenuat de percepţia 
reală a evenimentului, de extinderea viziunii personale la nivelul unei perioade mai mari, 
depăşirea impasului personal impus de concepţii rigide despre cum ar trebui să arate 
viitorul şi cu ce bagaje socio-comportamentale am putea ajunge acolo. 

Când Soarele şi Capul Dragonului se află în sextil relaţiile personale şi sociale trec 
printr-o preschimbare benefică importantă. Dacă până acum multe din demersuri au 
stagnat sau nu s-au putut finaliza, în special cele care aveau nevoie de un îndemn 
suplimentar, de o formă de încurajare, de o susţinere dintr-un alt plan al existenţei, fie ca 
protector, persoană dintr-un alt sector social, fie ca inspiraţie, prin susţinerea acordată de 
fiinţele subtile, angelice, prin relaţia benefică dintre Soare şi Axa Dragonului, ce implică 
nu doar sextilul cu Nodul Nord, ci şi trigon cu Nodul Sud, faptele bune devin acum 
elemente de netăgăduit, dovezi ale eficienţei şi elementele personale cele mai preţioase la 
care se va face acum apel pentru a se avansa pe un traseu corect, pentru a se împlini cu 
bine, un demers. 

Aşa cum se spune adesea că „acolo unde-i stă puterea, îi stă şi slăbiciune cea mai 
mare”, aspectul magnific al acestei zile pe lângă triumful binelui asupra răului aduce şi 
elementul de slăbiciune prin descoperire, divulgare, împărtăşire, destăinuire. În felul 
acesta, înţelegem cât de important este să nu avem aşteptări nerealiste pentru că această 
nesăbuinţă, producându-se în aplicaţia Lunii pline de mâine, poate fi imediat sancţionată, 
nu prin eliminarea şansei, ci, mai rău, prin diminuarea ei, în aşa fel încât dintr-o poziţie 

secundă să urmărim promovarea altora care nu au dispus de un trecut atât de bogat în 
elemente pozitive, apreciate acum, deci care nu ar fi meritat într-un mod atât de evident sa 
primească ceea ce primesc. 

Putem aici să amintim şi de sentinţă, decizie, pronunțare sau o amânare a deciziei 
negative ceea ce va constitui o şansă pentru cel acuzat şi o neşansă pentru cel care aprecia 
sancţiunea altuia ca fiind un gest de dreptate pe care destinul i-l făcea. În schema aceasta 
complicată, relaţiile de factură sentimentale vor trece prin intensificări bruşte, prin 
tensiuni pe probleme ciudate, nerealiste, care vin din trecut în mod fracţionat şi care nu 
par să aibă, în contextul vieţii de acum, nicio logică. În contextul major, totul are însă 
logica şi totul se susţine pe rădăcinile faptelor bune din trecut. Schema lor nu se extinde 
însă haotic şi se rezumă la acea karmă pozitivă construită prin cuvânt, prin adresare, prin 
recomandare, prin intervenţie oratorică, prin demers săvârşit prin cuvinte. 

Prin urmare, 11 octombrie este o zi de celebrare a binelui, de onoruri aduse faptelor 
bune, de înţelegere a mecanismului subtil care ne permite să ne uşurăm viaţa, să ne 
schimbăm sensul destinului şi să-l îndreptăm spre demersuri plăcute, spre mai puţine 
umilinţe sau spre o formă de manifestare în armonie cu concretul şi deopotrivă cu 
perceperea realităţii, fiecare după puterile sale. 

Sextilul Soare-Capul Dragonului va veni însă cu un mesaj pozitiv acolo unde 
rugăminţile erau mai arzătoare, acolo unde solicitările au fost cel mai intens formulate şi 
acolo unde lumina avea cel mai mult nevoie de o spărtură în zid pentru a se extinde. Nu 
este în mod obligatoriu un semn de câştig material, decât dacă demersurile sociale şi 
personale ale unui individ nu au fost săvârşite anterior decât în acest registru 
comportamental. În general, oamenii îşi doresc şi nu ştiu cum să încadreze răspunsurile, 
trec de la o dorinţă la alta şi amestecă bucuriile unor împliniri cu eşecul neîmplinirii 
altora. Din combinaţia celor două tipuri de rezultate nu poate ieşi decât un conglomerat de 
stări sufleteşti, destul de confuze pentru a ne putea face acum lucizi în faţa a ceea ce vom 
primi. Pentru unii, care au dezvoltat anterior o severitate intensă faţă de semeni, chiar şi 
apropierea stranie pe care o cunoştinţă o prefera faţă de distanţa sau chiar evitarea 
contactului, momentul prezentului poate fi considerat un gest de clemenţă din parte 
destinului care se pare ca nu are altceva de făcut decât să ne spună că dragostea este cea 
care ne uneşte şi ea se manifesta prin trăsăturile angelice, lipsite de orgolii sau de inhibiţii. 
Fiind lucizi, putem să înţelegem şi care este sectorul unde avem cel mai mult nevoie de 
susţinere pentru a putea integra corect rezultatul său, dar şi de a înţelege cum se face 
vizibil elementul cel mai vulnerabil. 

Recomandarea pentru această zi este aceea de a ne oferi privilegiul de a fi deschişi 
faţă de tot ceea ce avem în jur, fără teamă că asta ar însemna vulnerabilitate sau coborârea 
standardului personal. Ceea ce există în jur face parte din schema karmică pe care o 
deţinem, de vreme ce încă funcţionam aici, de vreme ce încă nu ne-am mutat fiinţa într-un 
alt plan al existenţei. Azi această formă de acceptare ne poate face sensibil la elemente 
esenţiale, personale care ne pot ajuta să depăşim în mod miraculos obstacole importante. 


Miercuri, 12 octombrie 
Miercuri 12-10-2011 2:47 Luna (Ari) Tri [Sag] Node 
Miercuri 12-10-2011 5:05 Sun (Lib) Opp (Ari) Luna (Full Luna) 
Miercuri 12-10-2011 8:17 Luna (Ari) Opp (Lib) Saturn 
Miercuri 12-10-2011 13:11 Mercury (Lib) Tri [Aqu] Neptune 
Miercuri 12-10-2011 13:49 Luna (Ari) Con (Ari) Lilith 
Miercuri 12-10-2011 21:33 Luna (Ari) Opp (Lib) Juno 


Luna plină din Balanţă de anul acesta pare să aducă o severă zdruncinare a 


contextului social, prin impunerea unor elemente minore de dizarmonie într-un context 
macro ceea ce poate produce fisuri majore prin lipsa de integrare, neatenţie, răutăţi 

personale îndreptate împotriva unei persoane cu repercusiuni ample asupra 
evenimentelor sociale. 

Când luminariile se opun pe axa Berbec-Balanţă, celorlalte două protagoniste aflate 
în prejmă, Lilith din Berbec şi Saturn din Balanţă, ce se opun şi ele aliniindu-se tensiunile 
vechi la cele ce apar acum, iar pe axa următoare, Taur-Scorpion, beneficii Jupiter şi Venus 
se opun şi ei, se intenţionează aducerea la lumină a focarelor de tensiune pe care lunile 
august şi septembrie le-au dinamizat apoi temperat într-un mod specific. Pe lângă acestea 
Mercur şi Neptun retrograd ridică un trigon, participând la evenimentele agresive majore 
de pe axele Berbec-Balanţă şi Taur-Scorpion cu o notă boema, de nostalgie, de inspiraţie, 
de implicare a cunoscutului într-un cadru necunoscut pentru a combate teama. 

Luna parcurge sectorul final al Berbecului, participând la o distanţă de doar trei ore 
de la Luna plină la opoziţia cu Saturn, apoi, mai târziu, la conjuncţia cu Lilith şi respectiv 
opoziţia cu Junon. Nu se poate spune că unghiurile, materialul didactic al lecţiilor astrale 
de acum, sunt benefice, chiar dacă începem ziua cu trigon Lună-Capul Dragonului şi ar fi 
trebuit ca întregul arsenal să se coordoneze după ceea ce este important pentru destin, 
după ceea ce ne strigă din interior, după ceea ce ne dictează vocea conştiinţei. Cu atâtea 
opoziții se poate spune că tipul de acţiune pe care îl vom prefera azi va fi cel care se 
împotriveşte normalităţii, echilibrului şi acumulărilor materiale. Ceea ce se ridică în faţa 
noastră şi ţine de un anume şablon material, moral sau spiritual este combătut, alungat 
sau negat. Pentru că la finele lunii august, pe opoziţia Soare-Neptun au fost speculate erori 
individuale, greşeli cauzate de uitare, rătăcire mentală, imaginaţie haotică, aprecieri 
eronate la adresa uni grup de oameni, acum, prin trigonul pe care Neptun, de asemenea 
retrograd, le împlineşte cu Mercur, avem de înfruntat o reacţie din partea acuzațiilor din 
trecut, ca o replică scurtă, tăioasă, ce lasă urme adânci în toate tipurile de relaţii. În felul 
acesta, ne putem opri asupra jocului de imagine, asupra exploatării imaginii de victimă, 
lovit, năpăstuit al sorții sau de salvator, de lider de opinie ce este cu atât mai blamat cu cât 
schimbările pe care le aduce sunt mai îndrăzneţe. 

Privind Luna plină în mod separat de opoziţia Saturn-Lilith pasionaţii de astrologie 
pot obţine aprecieri eronate, privind complicațiile zilei ca pe nişte episoade trecătoare, ca 
pe nişte elemente de comportament ce pot fi ignorate. Pentru că Saturn se află în preajma 
Soarelui, tocmai problema comportamentului, a memoriei, tocmai relaţionarea sunt cele 
care vor fi luate în considerare, care vor conta, care ne vor mobiliza. A privi Luna plină 
unilateral înseamnă a accepta să ne lăsăm în voia dinamizării, amplificării pornirilor 
comune, a inspiraţiei sau a tendinţelor marcante ale personalităţii cu care suntem în 
conflict sau pe care nu le acceptăm uşor. Dacă pe acest fond intervine opoziţia Saturn- 
Lilith, care ne va selecta din acele trăsături ale comportamentului acele elemente care 
deranjează şi pe noi şi pe ceilalţi şi cu toate acestea este impotant să le folosim, rezultanta 
nu poate fi decât o formă de manifestare ce conţine elemente de comportament antisocial, 
dar şi impulsuri care ne permit să vedem ceea ce facem, să ne reflectăm în acţiunile pe 
care le facem. În felul acesta, ne vedem puşi în faţa unor experienţe inedite prin 
intensitate, nu prin calitatea lor şi care pot avea o semnificaţie negativă în contextul în 
care se produc. 

Luna plină din Balanţă ne agresează noţiunile legate de geneză, cicluri, caracterul 
repetitiv al fenomenelor, legătura de natură biologică între fiinţe, despre moştenirea pe 
care o primim de la părinţi şi despre modul cum se integrează aceasta în relaţiile socio- 
culturale pe care societatea de acum le manifestă. Ideea de naştere, de renaştere va avea 
pe această Luna plină o direcţie importantă. În mod comun, oamenii îşi vor aminti azi de 
copilărie, de trecutul îndepărtat, iar alţii, înzestrați cu o sensibilitate aparte, vor depăşi 
bariera impusă de ipostaza astrală a spiritului şi se vor delecta cu senzaţii cu totul stranii 
legate de gust, miros, impresii despre oamenii, atracţia către o anumită zonă de pe glob, 
către o anumită cultură fără a avea o explicaţie raţională cu care să-şi susţină toate aceste 
orientări. 

Apropierea şi depărtarea dintre oameni ne duce pe noi acum într-un sector al 
rememorărilor, al puterii de a pătrunde esenţa lucrurilor, de a înţelege de ce suntem 
prieteni cu anumiţi oameni şi de ce ne luptăm cu prejudecățile altora, ori de ce ne luptăm 
cu întunericul lor, cu personalităţile lor aberante. Experienţa este însă rezultanta 
principală a acestei zile şi ea ne reaminteşte că înţelegerea şi apoi cunoaşterea vin în mod 
individual, ca atunci când le primim pe acestea în mod colectiv atunci este vorba despre 
un proces care poate depăşi nivelul de înţelegere comun şi poate însemna întoarcerea 
sufletului într-o zonă astrală în care viaţa este privită şi socotită altfel, în care elementele 
fundamentale nu ne apar codat sau simbolic, aşa cum sunt semnele rutiere, nu au referiri, 
indicaţii, unele vorbesc singure despre ceea ce reprezintă, nu pentru că întregul univers s- 
ar schimba pentru a ne face nouă pe plac, ci pentru că fiinţa individuală trece printr-un 
proces de expansiune a conştiinţei, adică trece de la daltă şi ciocan, la creion şi hârtie, 
până când atinge stadiul comunicării în eter, adică până când poate vorbi în limba zeilor. 

Deşi ni se va părea că ziua de 12 octombrie ne aduce cam multe pentru o singură zi, 
azi vom fi disponibili, vom fi deschişi faţă de tot ceea ce se îndreaptă spre noi, ne vom 
elibera de prejudecăţi şi vom privi dezvoltarea, întâi prin necesitatea de a acumula cât mai 
multe informaţii, apoi prin dorinţa de a le încadra într-o albie nouă, una personală. 

Spre seară, când Luna se va întâlni cu Junon într-o opoziţie, cei mai mulţi vor fi în 
contrast cu experienţele zilei, vor plânge că au pierdut şansa vieţii lor, că nu au fost înţeleşi 
cum trebuie sau că nu au trăit suficient de profund şi, într-un mod numai de ei ştiut, s-au 
izolat într-o zonă care le-a oferit mai multă protecţie. 

Prin urmare, Luna plină de azi ne va vorbi despre viaţă, despre înţelegere, despre 
cunoaştere, despre descendență, despre transfer de informaţii şi despre locaţia personală 
pe care dorim să o folosim pentru a le oferi acestora o însemnătate aparte. Azi intrăm în 
contact cu forma holistică a relaţiilor sociale, fiind liberi să alegem deschiderile spre 
informaţii noi sau limitarea în prejudecăţi penibile Şi într-un caz, şi în celălalt, finalitatea 
este cea legată de cunoaştere prin conştientizare. Ceea ce pare a fi aprioric este de fapt 
rememorare şi aceste trăsături ne hrănesc individualitatea aducându-ne cu cei din jur 
relaţii stranii, abordări neobişnuite pe care nu le-am mai folosit până acum. Se va pune azi 
problema pasului, a numelui, a faimei, a revelaţiei, dar şi a sentimentului că între oameni 
există o diferenţă substanţială, că dincolo de elementele vizibile, explicaţii sau de 
justificări există o construcţie magnifică numită „experienţă”. 

Nu ne vom arăta însă azi vulnerabili şi acea parte ascunsă a vieţii pe care 
predispoziția astrelor ne-o aduce la lumină, ne-o inundă de înţelegere şi cunoaşterea nu ne 
oferă informaţii haotice, ci este edificatoare în direcţia în care ne-am manifestat setea de 
cunoaştere, în direcţia în care ne-am folosit cel mai mult curiozitatea şi din locul despre 
care am dorit să ştim cel mai mult, de acolo ne vin informaţii bogate. Este ca în o relaţie de 
tip empatic, afectiv şi multor ar putea să le scape din vedere că centrul interesului de azi 
este omul cu simţirile lui, nu omul cu interesele lui. 

Recomandarea pentru această zi este aceea de a accepta cu seninătate şi curaj tot 
ceea ce vine spre noi azi pentru a înţelege care sunt raţiunile inimii, pe care raţiunea nu le 
înțelege sau nu le ştie. 

Joi, 13 octombrie 
Joi 13-10-2011 1:13 Luna (Ari) Sex [Aqu] Neptune 
Joi 13-10-2011 3:08 Luna (Ari) Opp (Lib) Mercury 
Joi 13-10-2011 4:34 Luna (Ari) --> Taurus 
Joi 13-10-2011 6:42 Luna (Tau) Sex [Pis] Chiron 
Joi 13-10-2011 10:42 Venus (Sco) Sex (Cap) Pluto 
Joi 13-10-2011 13:52 Mercury (Lib) --> Scorpio 
Joi 13-10-2011 14:51 Luna (Tau) Tri (Cap) Pluto 
Joi 13-10-2011 15:20 Luna (Tau) Opp (Sco) Venus 
Joi 13-10-2011 19:24 Luna (Tau) Con [Tau] Jupiter 


Prima zi de Taur (Lună în Taur) ne aduce şi ingresul lui Mercur în Scorpion, însă 
opoziţia celor două planete nu atinge momentul de maximum pe axa Taur-Scoprion 
pentru că, înainte de a trece în Taur, Luna a împlinit cu Mercur acest aspect când acesta 
încă se afla în Balanţă, iar ea in Berbec. Venus, aflată în plin tranzit prin Scorpion ne 
aduce un sextil cu Pluton, lăsând impresia că orice înţelegere poate fi legată dacă există un 
argument raţional şi dacă se identifică interesul comun. 

Rotindu-ne în jurul acestei idei şi plasându-ne speranţele în vârful acestor 
preocupări, chiar dacă ziua ne aduce o vivacitate specială, avem toate şansele să ne risipim 
în ambiţii inutile şi să ne consumăm energia pentru a face impresie, pentru a culege 
roadele din acţiuni sterile sau pentru a lenevi, motivând odihna atât de necesară. 

Ultimul segment al Berbecului, pe care îl parcurge Lună în noaptea de miercuri spre 
joi, ne aduce un sextil Lună-Neptun şi o opoziţie Lună-Mercur, ceea ce va face din Neptun 
planeta mediatoare opoziţiei. Soluţiile care vin prin Neptun nu sunt niciodată simple, ba 
mai mult ele nu se finalizează niciodată aşa cum se stabileşte iniţial. În această întorsătură 
de situaţie nu intervin elemente noi, cum se întâmplă în cazul aspectelor cu Uranus, ci se 
întâmplă ca energia să fie distribuită altfel, în funcţie de ceea ce individul, prin folosirea 
intuiţiei sau prin ascultarea celuilalt, descoperă pe parcurs. Împlinindu-se noaptea, când 
activitatea principală a celor mai mulţi dintre noi este somnul, mesajele, înțelegerile vin pe 
această cale, prin imagini cu un substrat existenţial, simboluri, vise premonitorii. 
Activitatea mentală a nopţii de miercuri spre joi este importantă pentru că implică accesul 
la informaţii ce până acum ne-au fost ţinute ascunse, iar calitatea acestora nu este una 
plăcută. Ne îndoim de metodele pe care le-am aplicat, de tipul de relaţionare pe care l-am 
folosit, de replicile folosite, de modul cum le-am răspuns celor din jur sau chiar de modul 
cum i-am tratat. Ne vom simţi vinovaţi de o anume răceală pe care am dezvoltat-o 
anterior, fără să ne acordăm circumstanţe atenuante. Dacă raţiunea, pe baza educaţiei 
primite, se va dovedi mai puternică, am putea să ne consolăm cu gândul că am făcut ceea 
ce trebuia, că în realitate ne-am apărat de ceea ce era evident sau măcar ni s-a părut aşa, 
de ceea ce mocnea şi ar fi putut să se transforme într-un conflict deschis. 

Înfruntarea sextilului Venus-Pluton cu aceste gânduri aduce o resemnare rece, acidă, 
care roade stomacul şi ne oferă palpitaţii. O lume fără prieteni, fără amici, ci doar 
încărcată de comercianţi de impresii, de vânzători de iluzii sau patroni ai speranţelor 
deşarte este o lume care ne va tenta foarte mult. Producându-se la câteva ore de a 
împlinirea sextilului Lună-Chiron, dar cu Mercur încă pe gradul anaretic din Balanţă, ne 
face să apelăm la un balsam otrăvitor pentru suflet. Pe aceste unghiuri simţim că putem 
alege orice, că durerea nu ne mai sperie pentru că de fapt cea mai mare dezamăgire o avem 
faţă de noi înşine şi, fugind de aceea ce suntem sau ne-am fi dorit cândva să fim, 
considerăm că am rezolvat problema şi am eliminat multe dintre complicațiile ce se arătau 
la orizont. 

Trecerea lui Mercur în Scorpion ne aduce o nelinişte legată de anturaj, dar pe care 
deja ştim să o ascundem, să o încadrăm, să o ţinem departe de aprecierile superficiale ale 
celorlalţi din jur. Brusc devenim sensibili la bârfe, ne interesează ceea ce se întâmplă cu 
ceilalţi, dar refuzăm categoric să vorbim despre sine, ne ascundem, ne disimulăm 
problemele, şi pe cele reale, dar şi cele închipuite, pentru a fi tot timpul cu simţurile vii şi a 

recepționa totul în jur. În absenţa pericolului, spiritul studios, dorinţa de cunoaştere, de a 
şti cât mai multe ne va îndrepta spre mistere, ocultism, spre acele informaţii care au 
nevoie de mecanisme mentale ample pentru a putea fi sondate, înţelese şi aplicate. Dacă 
această condiţie este îndeplinită, ceea ce descoperim este un adevăra izvor de împlinire şi 
linişte. Puterea va creşte prin folosirea lor, atât cea interioară, cât şi cea dezvoltată prin 
relaţii de subordonare, profesionale sau sociale. 

În a doua parte a zilei, ceea ce se consideră că este pentru zodia Scorpion lama cu 
două tăişuri — critica — va atinge relaţiile personale impunându-le noi standarde sau poate 
nu standarde noi, dar cu siguranţă noi etaloane, noi repere, fără a considera că atingerea 
lor este obligatorie. Aceste elemente noi nu sunt figuri apărute pentru prima dată în 
schemă, ci etape noi, deschideri noi pe care cel care studiază le-a accesat lucid din 
subconştient şi care au fost predispuse încă din timpul nopţii. Lucrând cu acestea în cele 
două etape, spre seară vom descoperi că ceva s-a schimbat în modul de a simţi, că ne 
simţim bine, siguri pe sine şi mulţumiţi de ceea ce am adjudecat în timpul zilei. Bucuriile 
şi fericirile Scorpionului nu sunt însă niciodată întregi şi tocmai de aceea modul cum le 
obţinem ne va lăsa azi un gust amar. 

Prin urmare, 13 octombrie este o zi de descoperire a adevărului. Privind realist, 
nimeni nu se aşteaptă ca adevărul să fie descoperit într-o clipă, până şi Iisus în rugăciunea 
Tatăl nostru ne invită la realism („pâinea noastră cea de toate zilele dă-ne-o nouă astăzi”), 
deci „astăzi”, nu „acum”, „în secunda aceasta”. Tocmai de aceea procesul de înţelegere va 
avea pentru fiecare un făgaş extrem de personal. Alianţele, înțelegerile de factură socială, 
pasul înainte pe care credem că îl putem face prin asocieri sau contracte va deveni de fapt 
un prilej de a afla mai multe despre sine, despre oameni, despre modul cum îşi 
organizează timpul, ce le place, cum se simt unii în prezenţa altora sau ce fel îşi motivează 
acţiunile. Acest mod de comportare nu reprezintă Cunoaşterea, dar este un mijloc de a 
sonda teritoriul, de a înţelege viaţa şi de a aprecia relaţiile şi motivele celor ce se întâlnesc 
sau se asociază după faptele lor, în mod practic nu după declaraţiile lor sau după un filtru 
subiect pe care l-am putea folosi la un moment dat. 

În absenţa unui stimul negativ, a unei confruntări sau pur şi simplu în absenţa unor 
probleme ce ar putea să vină din zilele anterioare, curiozitatea merge până departe, până 
la experimentare, la aprofundare şi abia prin acestea ea poate deveni cunoaştere. 

Pentru că mulţi vor putea azi să facă diferenţa între curiozitate în preocupare, între a- 
ţi umple timpul de plăcere studiind şi a cerceta cu seriozitate, recomandarea merge în 
direcţia spre care ne duce atenţia. Azi nimic nu este ceea ce pare a fi, dar nu pentru a ne 
păcăli, ci pentru că dincolo de fiecare element există unul şi mai mare, şi mai puternic, şi 
mai interesant ce aşteaptă să fie descoperit. 


Vineri, 14 octombrie 
Vineri 14-10-2011 0:12 Sun (Lib) Con (Lib) Saturn 
Vineri 14-10-2011 5:20 Mercury (Sco) Tri [Pis] Chiron 
Vineri 14-10-2011 10:53 Luna (Tau) Squ (Leo) Mars 


Azi se împlineşte ultima conjuncţie Soare-Saturn din acest ciclul, următoarea va fi pe 
28 octombrie 2039, în următorul ciclu al lui Saturn. Dar conjuncţia Soarelui cu Saturn nu 
este singurul eveniment al zilei, şi Mercur cu Chiron se întâlnesc într-un trigon, iar Luna 
din exaltare ridică un careu cu Marte din Leu. 

14 octombrie devine astfel o zi a orgoliilor, o zi a înțelegerilor răsturnate, o zi deosebit 
de complicată care, pe baza semnalelor pe care le am primit în ultimele 7 zile, se arată 
deosebit de importantă. Chiar dacă Saturn este în exaltare şi multe din elementele de 
factură sociale care ţin de schimbare, relaţionare în condiţii vitrege, complicate, au 
protecţia sa, Soarele este în cădere în Balanţă şi, în ceea ce privesc relaţiile animate de 
motive personale, cariera personală, interesul egoist de a susţine o ideea sau de a obţine o 
realizare, vor trece printr-o acută criză de identitate, generând o întreagă colecţie de 

situaţii penibile şi abia pe acestea Saturn va dori să le repare cu brio pentru a nu cădea în 
derizoriu. 

Dacă nu putem privi decât în direcţia spre care arata degetul, conjuncţia lui Saturn 
cu Soarele este o reuşită a perioadei pentru că ea ne va pune stop pe demersuri 
constructive, răbdare, schimbarea politicii sau a orientării sociale, dezvoltarea ambiţiei, 
pentru a culege cele mai multe plante medicinale, pentru a face curăţenie într-un timp 
record, pentru a depăşi planul la serviciu, pentru a aduna cele mai multe informaţii de pe 
net, pentru a face cele mai multe achiziţii sau a purta cele mai multe discuţii ori a parcurge 
într-un timp record cele mai multe interviuri. Aceste situaţii "record" sunt lipsite de 
relevanţă pentru cei care se preocupă de aspecte profunde ale vieţii şi care nu se 
mulțumesc cu simplul fapt că respiră, mănâncă şi seara au un televizor într-o cameră cu 
care îşi omoară timpul. Ei vor vedea în toate acestea o pierdere de vreme, o risipire a 
timpului preţios şi vor dezvolta faţă de acest feedback pozitiv un dispreţ total, ceea ce 
poate duce spre însingurare şi respingere a popularității. Dacă în cazul unor femei dacă nu 
se duc periodic la coafor, la un salon, dacă nu se epilează periodic sau nu-şi îngrijesc 
unghiile la specialist este o tragedie, pentru o altă categorie de oameni, a fi obligaţi să facă 
asta reprezintă o pedeapsă teribilă, chiar dacă, privind în mod obiectiv înfăţişarea şi 
aspectul plăcut, agreabil ar putea să avantajeze ambele tabere. Norocul nu este însă tot 
ceea ce te face frumos la trup, adică tot ceea ce te şlefuieşte pe dinafară, ci el trebuie să se 
îngrijească şi de componentele mentale, de suflet, de rafinamentul spiritual care poate fi 
azi lăsat într-o părăsire totală. 

În ceea ce privesc evenimentele sociale ample, ultima conjuncţie a acestora pe 
Balanţă poate fi şi ultimul semn de pace rece între două sau mai multe puteri, ultimul 
semn de păcăleală pe care îl primesc grupurile de oameni de la cei care le negociază 
drepturile sau condiţiile viitoare de trai. Saturn va mai sta însă pe Balanţă şi vă mai avea 
ocazia să ridice şi alte aspecte cu Soarele, însă ceea ce se iniţiază acum, pe ultima 
conjuncţie a ciclului în Balanţă, se constituie ca o ultimă şansă de a împlini un deziderat, 
de a da o formă unei idei sau de a stabiliza, printr-o restricţie sau printr-o corectare a 
restricţiei, o lecţie de viaţă absolut esenţială pentru tranzitul lui Saturn în Scorpion ce va 
începe din 5 octombrie 2012. 

Componenta care se va evidenția cel mai mult este cea legată de maturitate. Un 
examen important sta să se producă, unul în care gândirea şi dificultăţile vieţii, curajul de 
a experimenta şi încrederea în relaţiile severe cu greutăţile vieţii fac din acest ultim 
interval o formă de maturizarea pe care oamenii o vor primi cu deschidere şi acceptare. 
Relaţia Soarelui cu Saturn, când Seniorul karmei se afla în exaltare, se reproduce cu o 
periodicitate de aproximativ 28 de ani, şi de fiecare dată oamenii pun schimbările pe care 
vieţile lor le comportă pe seama noilor conjuncturi, a vârstei, a noilor forme de înţelegere 
la care au avut acces în ultimul interval, la faptul că le-a venit mintea la cap sau ca li s-au 
stins din dorinţele arzătoare încărcate de hormoni, deci la instrumentele lui Saturn. 

Acum ele vor lăsa urme importante în existenţa propriei şi ne vor maturiza în aşa fel 
încât căutările să ni le rafinăm şi să obţinem prin folosirea noilor instrumente realizări 
stabile. Aspectul nu favorizează însă inspiraţia, tocmai de aceea mulţi dintre cei care 
lucrează cu energia, care se preocupă de ezoterism vor simţi că multe din elementele 
practice ale vieţii îi frânează, îi întârziere sau le îngreunează activităţile. Dacă vor face un 
efort de înţelegere, vor observa că starea de greutate pe care o resimt este cauzată de 
modul greşit cum interpretează simbolurile, semnele, cum îşi caută răspunsurile la 
frământări existenţiale, adică după cum le este practica. 

Prin urmare, 14 octombrie este o zi de conduită. Oamenii vor căuta azi sensuri 
complicate, vor încerca să se implice în activităţi dinamice pentru a câştiga timp şi pentru 
a obţine maximum de efect. Cariera îi va preocupa mult, imaginea socială de asemenea şi 
pe toate le vor judeca după modul cum vor obţine rezultatele, după cât de sus vor reuşi să 
ajungă, după cât de bine îşi vor organiza munca şi mai ales după cât de stabile le vor fi 
rezultatele pe care le vor obţine. 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


Pentru că azi experimentăm relaţia dintre o planetă colectivă în exaltare şi una 
individuală în cădere, maniera prin care oamenii îşi vor suprima nevoile personale pentru 
reuşita socială va fi demnă de luat în seamă. Ceea ce se va iniţia acum va fi perceput ca o 
ultimă etapă, ca o ultimă formă de manifestare a unor structuri vechi ce nu vor mai putea 
niciodată să ocupa locul privilegiat pe care îl deţin acum, tocmai de aceea unii se vor grăbi 
la tot felul asocieri, adică să se facă aşa cum spune proverbul: "frate cu dracul, până trec 
puntea". În această formă de anulare a elementelor personale, structurile sociale, 
grupurile, vor trece prin preschimbări interesate. În cadrul lor un interes personal 
substituit unuia social poate fi legată de o deviză de grup, de un efort comun de a promova 
valorile în care au crezut până acum, chiar schimbări de factură administrativă ori în 
organigramă. Totul va fi făcut de dragul unei reuşite sociale, cu promisiunea sau speranţa 
unor beneficii de grup direct proporţionale cu privaţiunile fiecărei persoane în parte. 

Ziua este însă şi sub aspectul de careu intre Luna şi Marte şi tocmai de aceea nevoile 
personale, plăcerile, pasiunile particulare trec acum prin criză şi raportul dintre atenţia pe 
care ne-o acordăm acum pentru ceea ce ne place mult să facem şi ne delectează şi ceea ce 
construim pe spaţiul public va fi menţinută până la anul viitor în octombrie când Saturn 
va părăsi Balanța şi va intra în Scorpion. 

Recomandarea pentru această zi este aceea de a căuta echilibrul între Eu şi Celălalt şi 
de a ne preocupa mult de echilibrul, de armonia care trebuie să existe între oameni sau 
între om şi idealurile sale. 


Sâmbătă, 15 octombrie 
Sambata 15-10-2011 2:53 Venus (Sco) Opp [Tau] Jupiter 
Sambata 15-10-2011 13:49 Luna (Tau) Squ [Aqu] Neptune 
Sambata 15-10-2011 17:13 Luna (Tau) --> Gemini 
Sambata 15-10-2011 19:12 Luna (Gem) Squ [Pis] Chiron 
Sambata 15-10-2011 20:51 Luna (Gem) Sex [Ari] Uranus 


Împlinirea opoziţiei beneficilor pe axa Taur-Scorpion, cu Venus în exil, ne aduce 
momente de consum interior, de înclinaţie spre dramă, spre tragedie, spre pesimism şi 
deznădejde. Pentru că şi Luna din Taur se află în careu cu Neptun, ideea de necesitate, de 
consum fizic, de deschidere spre evenimente care încep într-un ton lipsit de gust sau simţ 
al aventurii şi se finalizează periculos, prima parte a zilei ne îndeamnă spre panică, spre 
himere, spre acele evenimente pe care viaţa le încadrează în categoria celor periculoase 
pentru că sunt trecătoare. Mulţi consideră că fiind vorba de benefici, chiar dacă ei sunt 
într-o relaţie negativă, raportul de forţe duce cel mult la divergențe de opinie, care pot fi şi 
constructive nu numai păguboase, însă se pierde din vedere faptul că prin relaţia celor doi, 
Jupiter este cel care stabileşte ţintele foarte înalte, iar Venus ne oferă substratul, energia 
de bază, materialul pe care, prin tipul de unghi pe care-l dezvolta cei doi, îl vor prelucra. 
Țintele lui Jupiter în Taur nu sunt foarte înalte sau dacă sunt atunci ele ni se înfăţişează ca 
un terasament amplasat la o mare înălţime, cum sunt celebrele culturi de orez amplasate 
pe celebrele chei ale Fluviului galben (Huang He), deci nu impresionează decât prin 
consecinţe, prin fructele pe care le obţin, prin minuni culinare, prin menţinerea vieţii sau a 
hranei în condiţii vitrege de viață. De partea cealaltă, materialul, baza pe care Venus în exil 
le menţine sunt viciate de ambiţii prea mari, de interese materiale dezvoltate în afară 
necesităţii epurării sufletului, cizelării metodelor sau studierii amplasamentului. În felul 
acesta fuziunea celor două elemente ne aduce o modalitate specială de a străbate un deset, 
de a săpată la mari adâncimi, de a descoperi tunele ascunse sub pământ, de a găsi metode 
de epurare a apei de a găsi noi metode de folosire a apei sau de influenţa clima, regimul 
hidric al planetei. 

Privind toate acestea în raport cu cuadratura dintre Luna şi Neptun, ziua de 15 
octombrie ne va aduce aşteptări nerealiste, o dorinţă de a modela ceea ce se afla deja într- 
un stadiu final, ceea ce nu poate fi prelucrat decât dacă se doreşte schimonosirea artei, a 

capodoperei pentru a produce o creaţie aberantă, lipsită de vraja şi situată în afară vreunui 
simbol eficient. 

În a doua parte a zilei, Luna, trecând în Gemeni, ne oferă explicaţii pentru această 
atitudine haotică, pentru această dorinţă aprigă de a strica, de a ponegri, de a impurifica 
ceea ce se află deja în stadiul final şi ne aduce o plăcere aproape neomenească de a ne juca 
de-a vorbele, de a folosi cuvintele într-un mod necuviincios, de a ne detaşa în totalitate de 
simțul ridicolului, ca şi cum am fi într-o stare avansată de ebrietate. 

Spre seară, toate iau însă o formă neobişnuită. Motivând că patina timpului este 
adesea haină cu sentimentele sau cu relaţiile la distanţă, ne va încerca un gând de 
despărţire, de înstrăinare sau de ruptură. Din fericire, toate acestea fac parte dintr-o fază, 
o ipostază ciudată a personalităţii, care doreşte să uite de bine pentru ca binele pe care nu- 
l înțelege o arde cel mai tare. Realizând că tot ceea ce am dorit să menţinem, să trăim, să 
dezvoltăm ne-a consumat mai multă energie decât am obţinut, punem totul pe capriciile 
vieţii, pentru a nu regreta mai mult decât este cazul. Aici putem deci include şi decepţiile 
sentimentale, senzaţia de gol, neplăcerile în cuplu, lipsa banilor suficienţi, neputinţa de a 
ne stabili un ideal realist şi de a-l atinge cu rezervele pe care le avem acum. Trăind această 
lipsă de putere, această şchiopătare, mulţi îşi vor consum viaţa mai multe pentru anturaj şi 
se vor gândi mai puţin la aşteptările lor nerealiste, la neputinţa de a gândi corect 
evenimentele, de a le încadra pe făgaşul normal şi a evita pe viitor o ipostază penibilă. 

Prin urmare, 15 octombrie este o zi a penibilului. Azi vom considera că diferenţele 
dintre individ şi societate nu sunt realiste şi tocmai de aceea cei mai îndrăzneţi vor aprecia 
oportunitatea care le apare acum în faţă şi care îi îndeamnă să-şi revendice munca 
celorlalţi. Furând, mai mult sau mai puţin intenţionat, cei instabili, care văd deformat şi 
care consideră asta o şansă a vieţii ajung să se sugestioneze ca simt valoros şi în final ajung 
să creadă că produsul final pe care îl deţin le aparţine în totalitate şi este doar meritul lor 
că au atins acest stadiu. 

Diferenţa între o ţintă realistă şi una fantasmagorică, apare azi că diferenţa dintre 
bine şi rău, într-un context în care binele nu are loc să iasă în frunte, ci doar ridică într-un 
mod hilar un tablou cu chipul său într-o mare de mulţime dezordonată. Sentința, 
negativitatea, egoismul şi lipsa de scrupule face, dintr-o zi în care binele se uneşte cu raul, 
o zi a decăderii, a ruperii de întreg, a schimonosirii prin fapte rele sau prin greşeli 
lamentabile. 

Evenimentele sociale ale acestei zile nu au consistenţă, dar o vor simula prin apelul la 
tragic, efemer sau la rezultatul spectaculos pe care demersurile iniţiate azi l-ar sugera. În 
realitate, totul pare să fie un circ, o adunătură de saltimbanci care i-au viaţă în balon şi, în 
mod paradoxal, când vine vorba de rezultatele muncii lor îşi dau importanţă şi se cred 
mult mai sus decât sunt. 

Recomandarea pentru această zi este aceea de a refuza orice avantaj, dacă el nu este 
produsul muncii, dacă el nu reprezintă o formă de recompensă pentru un efort anterior 
sau un mod de a aprecia statutul ori gradul de cultură. Viaţă are multe cărări tocmai 
pentru că trebuie să încăpem cu toţii pe ele, dar nu putem merge pe mai multe drumuri în 
acelaşi timp, decât dacă suntem într-o avansată stare de ebrietate. 


Duminică, 16 octombrie 
Duminica 16-10-2011 19:58 Mercury (Sco) Sex (Cap) Pluto 


Ultima zi a săptămânii este lovită de dualitate. Ceea ce ieri părea o iluzie teribilă, ceea 
ce ieri ne îndemnă la revendicări penibile azi se dovedeşte a fi exemplu de viaţă ce începe 
cu titlul „Aşa nu!”. Dacă sextilul lui Mercur cu Pluton nu ar fi venit în aplicaţia opoziţiei 
beneficilor, atunci nu ar fi predispus înclinația spre demagogie, spre ridicol, spre grotesc 
sau penibil într-un mod care îi va face pe cei înzestrați cu bun simţ sau bună creştere din 
familie să roşească. 

Dacă prin apelul la baza problemelor, la cauza lucrurilor, la natura intrinsecă a 
fenomenelor reprezintă o calitate pe care cu toţii o vom simţi cum se dinamizează, atunci 
când se încearcă menţinerea amintirilor, a relaţiilor de până acum într-o zonă a 
convenţionalului, după ce ieri au explodat pur şi simplu şi au împroşcat cu noroi sau cu 
frişcă, aşa cum se întâmplă în celebrele scene cu Stan Laurel şi Oliver Hardy (Stan şi Bran) 
când nu exista plăcere mai mare decât să-şi arunce cu felii de tort în faţă, raporturile de 
familie par să devină un fel de oază pentru cei rătăciţi, pentru cei care nu sunt siguri pe 
sentimentele lor, pentru cei care nu au un etalon de normalitate foarte clar şi care se 
bazează mai mult pe declaraţii decât pe fapte sau pe realitate. Acţionând în acest registru, 
mulţi vor bate pasul înapoi, renunțând la ceea ce au făcut până acum, separându-se de 
binele de până ieri pentru a se elibera de greşelile zilei anterioare, pentru a uita că a gândit 
sau a procedat în felul acesta. 

Nu este însă o acţiune impulsivă, ci una raţională ce ne împinge spre studiu, lectură, 
analiza caracterelor, cercetare documentară, arhivare, îndosariere, categorisire. Depăşind 
momentul periculos pe care îl moştenim din ziua anterioară, momentul dureros ce ne 
sugerează că suntem fii ai eşecului sau urmaşii unui ghinion teribil, putem deveni creatori, 
inspirați şi puternici în a ne orienta pe un traseu nou şi a deschide un drum acolo unde 
nimeni nu a reuşit vreodată să meargă. Nu trebuie să uităm că acest sextil se construieşte 
între două zodii (Scorpion şi Capricorn) care au asemănări izbitoare şi care, atunci când 
reprezintă punctul cel mai înalt al unui demers progresist, ne sugerează că au pornit din 
Leu, adică din generozitate, creaţie, din mândrie sau din sacrificiul săvârşit pentru un 
ideal. Luând în considerare acest detaliu, putem mult mai uşor să înţelegem de ce pe 
sextilul Mercur-Pluton oamenii nu sunt atât de creatori sau dacă sunt atunci de ce li se 
pune o condiţie, aceea de a depăşi o încercare sau de ce sunt chinuiţi până când se 
desensibilizează de sursa suferinţei. La noapte, la puţin timp de la miezul nopţii Soarele şi 
Lilith împlinesc opoziţia la care au muncit toată săptămâna şi tot ce ţine de creaţie, 
dăruire, căldură, simbolul tatălui său de putere în general este lezat ca şi cum cineva ne-a 
blestemat să ne amintim doar ceea ce ne sperie cel mai tare, doar ceea ce ne enervează sau 
să ne îndreptăm spre acţiuni care ne compromit personalitatea. 

Rămânând în stadiul percepţiei, adică doar observând ceea ce se întâmplă şi care ne 
sunt impulsurile şi nedepăşind tonalitatea acestei partituri zgomotoase multi se vor trezi 
că îşi somatizează aceste neîmpliniri acuzând dureri de spate, dacă se tem de viitor, dureri 
de gleznă dacă se simt nesiguri pe faptele lor şi dezvoltă, pentru a supravieţui, 
încăpățânare, rigiditate, crize biliare dacă nu sunt în armonie cu deciziile lor, afecţiuni 
gastrice dacă nu pot digera evenimentele vieţii lor ş.a.m.d. În aparenţă, lipsite de o 
relevanţă subtilă importantă, aceste afecţiuni, privite prin contextul lucid al lui Mercur din 
Scorpion, au o explicaţie perfect logică. Mulţi vor putea să observe că de câte ori greutăţile 
vieţii le tulbură perspectiva şi viziunea muncii rămân contractaţi mai mult timp, se 
confruntă cu crampe musculare şi spatele se rigidizează, că stomacul îi doare mai ales 
dimineaţa în zilele care seama unele cu altele sau ca de fiecare dată când nu sunt luaţi în 
seama, când ideile pe care le spun le sunt respinse trec prin migrene cumplite. Toate au o 
legătură specială şi meritul acestei zile pare să fie acela de a le conştientiza, de a le percepe 
aşa cum sunt. 

Prin urmare, ultima zi a săptămânii este parte dintr-un proces amplu de cunoaştere. 
Gândurile şi experienţele, conexiunile şi evenimentele la care se referă par să se 
împrietenească nu împotriva noastră, ci pentru creşterea şi dezvoltarea morală, 
educaţională sau chiar spirituală. Luându-le în considerare simţim ca ne cuprinde un 
moment de progres, însă el nu este aşa, ci doar o simplă percepţie a realităţii, un val scurt 
care ne loveşte țărmurile sufletului şi ne aminteşte de o muzică subtilă, cea a modulaţiei 
valurilor vieţii. Din toate acestea putem învăţa şi ne putem hrăni sufletul mult timp de 
acum încolo, dar condiţia pentru a beneficia de toate acestea este aceea de a depăşi 
momentul de schismă faţă de propria fiinţă. Fiind lucizi şi făcând, prin această lumină a 
atenţiei, diferenţa între ceea ce a fost până ieri şi ceea ce a fost ieri, mulţi vor prefera să 

nege beneficiul apei tulbure a zilei anterioare pentru a uita de suferinţă sau penibil. Cei 
înţelepţi nu se tem de apa tulbure ei ştiu că în trecut, când apele nu erau poluate de atâţia 
compuşi extrem de toxici, ci doar cu ceea ce natura însăşi a produs, oamenii tulburau apa 
din rău înainte de a o bea şi asta nu pentru că se temeau să-şi vadă chipul în luciul apei, ci 
dintr-un concept de salubritate. Ei antrenau argila pe care o introduceau în corp pentru a 
se vindeca. Cei ce preferă să rămână în sfera superficialităţii nu văd în cercurile apei decât 
o simplă superstiție. Cei care nu se tem de natură, chiar dacă uneori este teribilă, se 
apropie de ea şi se unesc cu informaţia pe care lumina Spirtului Universal a impregnat-o, 
căutând vindecarea. Între a căuta vindecarea şi a prefera uitarea, sextilul Mercur-Pluton 
singurul aspect major ce se împlineşte azi la grad perfect, ne oferă informaţii. Numai de 
noi depinde ce vom face cu ele. Dacă vom prefera să râdem de viaţă sau să o luăm în 
serios, aşa cum ne-am jucat ieri, va trebui să o şi dovedim şi nu în faţa unui auditoriu, ci 
faţă de noi înşine. 

Recomandarea pentru această zi este aceea de a ne aminti pe tot parcursul zilei că 
viaţa este ceea ce trăim, iar traiul nostru poate fi o scară ca să ne înalțe spiritul către 
lumină sau o forță, poate chiar a gravitaţiei, care ne duce spre abisuri în care întunericul 
este singura lumină despre care se poate vorbi. 


Luni, 17 octombrie 
Luni 17-10-2011 1:47 Sun (Lib) Opp (Ari) Lilith 
Luni 17-10-2011 2:04 Luna (Gem) Sex (Leo) Mars 
Luni 17-10-2011 3:08 Luna (Gem) Opp [Sag] Node 
Luni 17-10-2011 10:12 Luna (Gem) Tri (Lib) Saturn 
Luni 17-10-2011 15:29 Luna (Gem) Sex (Ari) Lilith 
Luni 17-10-2011 16:33 Sun (Lib) Tri (Gem) Luna 
Luni 17-10-2011 21:55 Mercury (Sco) Opp [Tau] Jupiter 
Luni 17-10-2011 21:58 Neptune [Aqu] Tri (Lib) Juno 
Luni 17-10-2011 23:17 Mars (Leo) Tri [Sag] Node 


Momentul 17 octombrie este unul special pentru că aduna nu mai puţin de cinci 
aspecte majore la care iau parte Soarele, Luna, Mercur, Jupiter, Junon, Neptun, Marte, 
Lilith şi Capul Dragonului într-o construcţie magnifică. Se ridică astfel o opoziţie Soare- 
Lilith, un trigon între luminarii, o opoziţiei Mercur-Jupiter şi două tigoane, Neptun-Junon 
şi respectiv Marte-Capul Dragonului. În fundal, Luna ne aduce două sextile cu Marte şi 
respectiv Lilith, o conjuncţie cu Coada Dragonului şi un trigon cu Saturn. 

Aceste unghiuri construiesc pe cer configurații variate, de la triunghiuri minore, la 
piramide de aer şi chiar un cort lăsând impresia de zi importantă, de delimitare între două 
perioade, nu prin caracterul penetrant al unui ingres, ci prin amploare, prin amplitudinea 
forţelor ce acţionează acum ca o forță comună pentru a atinge un ideal foarte înalt. 
Coloratură acestor forţe, care îşi unesc idealurile pentru a da viaţa unuia şi mai înalt, se 
află pe vibrația zodiei Săgetător, iar Capul Dragonului devine astfel personajul principal al 
acestei direcţii. 

În primul rând, azi se va pune problema sensibilităţii. A simţi sau nu ceea ce trebuie, 
a ne racorda la un ocean de emoţii, a înţelege cu sufletul nu doar cu mintea ceea ce ne 
sugerează anturajul va avea azi o forță specială. Mulţi vor alege să nu-şi împărtăşească 
emoţiile pentru că sunt acaparaţi în totalitate cu ale simţi pe ale celorlalţi. Semnul 
înțelegerii, privit prin percepţie, nu ca proces analitic, se integrează azi în evenimente prin 
scop. Simţi ceea ce este conform cu scopul, trăim ceea ce ne face plăcere, dar nu oricum, ci 
ceea ce ne alimentează placerea închipuită pe care o legăm de succes, victorie, rezultate, 
finale, apreciere, statut. În acest proces oamenii fug de sine, de impactul pe care îl are 
asupra celuilalt schimbul de cuvinte şi vor lăsa impresia de rezervă, retragere, bun simţ, 
măsura. Este însă doar o simulare şi nefiind reală, dinamica acestor impulsuri va face din 
prima parte a zilei o perioadă grea apăsătoare în care vom privi totul prin confuzia dintre 
emoţiile proprii şi cele induse prin cuvânt. Aşa cum de multe ori am specificat, este mai 

puţin important pentru o analiză astrologică elementul care se interpune, suita de 
evenimente. Mecanismul care le ordonează este însă absolut esenţial şi orice ajustare a sa 
va produce valuri de modificări pe care superficialitatea analizelor de duzină, care se 
prezintă ca adevărate colecţii de cuvinte, evenimente şi ipostaze comune, trec într-un plan 
secund, se evaporă, îşi pierd din relevanţă. Azi mecanismul este controlat de emoție şi nu 
este deloc puţin lucru pentru că prin ele se ating extreme periculoase pentru destin, pentru 
sensul şi direcţia vieţii, pentru modul cum cercetăm viaţa şi cum reuşim să o rafinăm. 

Când Soarele şi Lilith sunt în opoziţiei oamenii sunt irascibili, se simt goi pe 
dinăuntru, scapă din mâna obiecte, lucruri, pierd sensul frazelor pe drum, se simt cuprinşi 
de o negură mentală şi nimic din ceea ce-şi propun nu realizează în totalitate. Sunt însă 
extrem de virulenţi cu greşelile celorlalţi şi nu se jenează deloc să-şi atribuie roluri 
negative. Percepția asupra propriei existenţe le este deformată şi acum pot privi totul cu 
reticenţă, suspiciune, tristeţe. Vocaţia li se pare o conjunctură a naturii şi nu pot nicicum 
să se apropie de lumina vreunui talent, decât dacă acesta produce răni, suferinţa, dacă 
aduce tristeţe, dacă loveşte sau lasă o urmă negativă oricât de discretă ar fi. 

Pe fondul acesta, trecerea Lunii prin punctul de pedeapsă, de sancţiune, de 
confruntare cu trecutul (Coada Dragonului) ne oferă explicaţii despre modul cum aceste 
valori se integrează, despre cum sunt înţelese faptele oamenilor şi care le este rostul. 
Perfect în sine, mecanismul se autosusţine prin argumentul negativ al faptei. Ceea ce nu 
înțelegem este perpetuat, iar ceea ce este perpetuat se menţine prin propria energie fără să 
se autoanalizeze fără să se raporteze la un etalon subtil, fără să ceară ajutor, fără să 
conţină în vreun fel dorinţa de a preschimba întunericul cu lumina. A învinui un apropiat 
de greşeală înseamnă a continua această latura negativă şi a ne integra pe sine în această 
schema perfectă în sine. “Pasul pe loc” este elementul cel mai dureros al acestui aspect de 
opoziţie între Soare şi Lilith, iar Luna prin ataşamentul ei faţă de trecutul cuvintelor, faţă 
de declaraţiile patetice, faţă de închipuiri efective, speranţe false, alimentează această 
schemă afectivă, acest proces subtil care îi va ţine pe oameni captivi în negativitate. 

Totuşi, amploarea evenimentelor de azi ne pune într-un lumină pozitivă pentru că ne 
lasă să alegem între negativitate şi nevoia de o părăsi. Aflaţi la intrarea în această peştera 
oamenii vor alege între a-şi încadra imaginea în schema omului primitiv şi a-şi încadra 
existenţa în condiţia acestuia de viaţă sau a urmări curenţii de aer, a percepe consistenţa 
lor, mirosul, umiditatea, viteza de deplasare pentru a înţelegere esenţa tenebrelor, pentru 
a şti unde ne aflăm, cât de departe suntem de lumină şi dacă avem vreo şansă să ne 
întoarcem spre ea. A ne apropia de schema de recunoaştere a curenților de aer implică o 
tensiune şi forţă de coerciţie ce trebuie integrate în gândire. Se va pune problema să 
iertăm, să ne detaşăm de impactul negativ pe care îl are un eşec, să căutăm informaţia din 
evenimente nu remanenţa negativă a rezultatului şi doar prin acestea ne putem încadra 
într-un curent pozitiv care ne va scoate eroare şi nu ne va lăsa captaţi de ecoul negativ al 
faptelor. 

În a doua parte a zilei, valorile personale sunt puternic zdruncinate de semnale 
negative. Cu toţii, pentru că vom fi prinşi în acest mecanism negativ, vom fi înclinați să 
participăm la o suită de evenimente care ne vor motiva să ironizam, să jignim, să negăm, 
să minţim să ameninţăm cu despărţirea, cu izolarea, să ne propunem să o luăm pe un alt 
drum. Mulţi vor considera că interpretarea este esenţială în acest context şi se vor 
consuma căutând sensuri care îi vor depărta de la drumul corect. Opoziția Mercur-Jupiter 
ne duce în postura de a repeta aceeaşi greşeală ca în trecut, de a folosi aceleaşi cuvinte 
într-un context complicată şi de a face din nou dovada neputinței, de a pică un examen în 
acelaşi mod ca în trecut, de a interpreta legea la fel de greşită ca atunci când am fost 
favorizați de ea. Acum însă elementul particular chiar dacă este nostalgic, doare prea tare, 
ne oboseşte şi ne reaminteşte de situaţii din trecut pe care nu am putut să le rezolvăm. 
Ceea ce ni se pare că se repetă nu este altceva decât o reexaminare, adică ni se oferă din 
nou şansă să promovăm un examen, să depăşim o etapă, să încheiem un ciclu să ne putem 
preocupa de ceva constructiv şi bun. 

Trăsăturile acestei zile se încheie într-un ton pozitiv. Marte şi Capul Dragonului, prin 
trigonul pe care îl ridică, ne inundă cu impresii pozitive, cu mulţumire, dar mai ales cu 
fapte bune. Ceea ce vine prin acest unghi este pozitiv şi puternic, dar nu prin modulație, ci 
prin finalitate. Azi avem puterea să integrăm toate acestea într-un context macro şi vedem 
semnul de evoluţie pe care îl conţin. În acest context, trigonul pe care Neptun şi Junon îl 
împlinesc azi va fi mai vizibil în ziua următoare, când Luna va trece în domiciliu şi când 
elementul feminin şi înclinația spre a ne lipi de ceea ce este mai dulce şi plăcut va domina 
întreaga conjunctura astrală a zilei. 

Prin urmare, 17 octombrie este o zi de segregare a celor mai dificile elemente de 
peste an. Întâi suntem inundaţi de acestea prin caracterul lor mental, ne amintim şi le 
analizăm în minte cu o mare rapiditate şi orice am face nu ne putem desprinde de 
informaţia pe care o conţin. Apoi ne trezim că simțim conjunctura ca în trecut, că ne 
temem la fel ca atunci, chiar dacă acum personajele sunt diferite şi avem toate 
prerogativele necesare pentru a nu crede asta. Inima are raţiuni pe care rațiune nu le 
poate înţelege şi tocmai de aceea nu trebuie să ne aşteptăm să fim acceptaţi de anturaj, să 
fim înţeleşi, să ni se aprecieze argumentul, ci să ni se opună rezistență pe o înclinaţie 
spontană spre negativ pe care cu toţii o vom aveam. În prima jumătate a zilei nu vom 
putea să înţelegem acest mecanism la care luăm parte şi, cuprinşi de dramă, vom suferi 
sau vom face scene pentru a ne apăra propriul argument. 

Aceste atitudini afective constituie un bagaj negativ pe care conjunctura acestei zile îl 
va exploata la maximum. Acţionând în acest registru fiecare se va simţi îndreptăţit să 
capteze atenţia, să fie consultat, să i se ofere ocazia să demonstreze ce ştie, cum ştie şi cât, 
asta pentru a ascunde teamă sau neputinţa de a soluţiona ceea ce nu s-a putut soluţiona 
anterior. Cei care sunt realişti şi sinceri cu sine, văd în conjuncturile acestei zile un prilej 
de a se desprinde de modele greşite de acţiune, de oameni de joasă factură, de relaţii 
păguboase sau de obiceiuri proaste. 

Recomandarea pentru această zi este aceea de a ne situa la mijlocul situaţiilor. 
Echidistanţa, măsura în adresare, bunul simţ sunt azi agresate şi având simţurile atenuate 
nu vom fi deloc ajutaţi să ne menţinem echilibrul. Să nu uităm că scopul zilei este acela de 
a trece pe malul celălalt al fluviului şi este posibil ca, pentru unii, fluviul să fie învolburat, 
cu cascade sau cu deviații bruște de curs. 


Marţi, 18 octombrie 
Marti 18-10-2011 1:16 Luna (Gem) Tri [Aqu] Neptune 
Marti 18-10-2011 1:22 Luna (Gem) Tri (Lib) Juno 
Marti 18-10-2011 4:35 Luna (Gem) --> Cancer 
Marti 18-10-2011 6:21 Luna (Can) Tri [Pis] Chiron 
Marti 18-10-2011 7:53 Luna (Can) Squ [Ari] Uranus 
Marti 18-10-2011 14:30 Luna (Can) Opp (Cap) Pluto 
Marti 18-10-2011 17:28 Luna (Can) Sex [Tau] Jupiter 
Marti 18-10-2011 20:27 Luna (Can) Tri (Sco) Mercury 


Chiar dacă multe din aspectele zilei anterioare sunt şi azi active, acţionând în acelaşi 
mod strâns, ca într-o țesătură, trigonul lui Neptun cu Junon se va evidenția, oferind zilei o 
notă nostalgică, de tristeţe, de expansiune într-un câmp de forţă ce impune constrângere 
sau experimentare tragică. 

Înainte de a trece în Rac, Luna împlineşte un trigon cu Neptun şi altul cu Junon, 
aducând zilei tonul şi gama, lăsând impresia că starea sufletească pe care ne-o presară 
visul se va reproduce în totalitate şi în starea de veghe. 

În Rac, Luna devine melancolică, atrasă de tot ceea ce este maleabil, de tot ceea ce 
curge sau care îşi modifică uşor forma, de tot ceea ce are nevoie de o structură pentru a o 
umple sau pentru a-i preschimba statutul. Ea devine din mesager colecţionar şi ceea ce 
memorează duce mai departe în timp sau spaţiu pentru a oferi vieţii o componentă absolut 
esenţială: curgerea. 

Fiind într-o continuă deformare, într-o continuă ajustare a formei sale exterioare, 
dar într-o stabilitate impresionantă în ceea ce priveşte structura sa internă vibrația apei 
din Rac aduce prospeţime şi preschimbare, noutate şi perseverenţă, deschidere spre un 
nou câmp de trăiri şi atingerea unor noi orizonturi arhitectonice. Având o mare putere de 
absorbţie, această formă poate părea o forţă descinsă în afară sentimentului, dar aceasta 
este dor o iluzie. Când priveşti un element din exterior, îl judeci după unghiurile pe care le 
formează, după liniile frânte pe care le pune în contururi şi nu pui toate acestea pe o 
anumită emergenţă specifică structurii sale interioare. În felul acesta, judecăm vibrația ce 
ne vine din Rac drept purtătoarea unor elemente negative şi nu reflecţia unor drame cu 
care s-a încărcat într-un trecut mai mult sau mai puţin îndepărtat. 

Trigonul pe care Junon şi Neptun îl împlinesc azi aduce la lumină această forma 
maleabila a apei şi o transpune într-un limbaj al emoţiilor dând zilei o notă tristă, dar 
plăcută, dureroasă, dar suportabilă. În felul acesta, ne vom confrunta cu emoţii ce ni se 
par noi, cu observaţii pe care nu le-am mai făcut, cu imagini care ne-au fost ascunse până 
acum. Având parte şi de o opoziţie Lună-Pluton chiar în mijlocul zilei multe dintre aceste 
contacte ar putea avea o notă uşor agresivă, ar putea brusca simţul cu care intră în contact 
şi prin conţinut, dar şi prin caracterul inopinat (careu Luna-Uranus). 

“Aveam impresia că ştiu totul despre el/ea, dar m-am înşelat!”, “Nu conteneşte să 
mă surprindă! , “Până nu face el/ea o gafă nu se simte bine!” ar fi câteva din reperele 
spre care ne vom îndrepta atenţia în această zi. 

Când Junon şi Neptun sunt în trigon schema efectivă trece printr-o reformulare 
căreia nu i se poate opune rezistență. Oamenii îşi vorbesc frumos, dar rece, renunţă la 
dispute pe un ton ridicat, nu mai doresc să-şi reproşeze nimic, dar asta înseamnă şi a 
amâna o clarificare. Pe acest fond al îngheţării relaţiilor, o formă de îndoială apare, dar 
fiind vorba de trigon între cele două şi nu de alt unghi, ea va fi controlată de o motivaţie 
socio-comportamentală. “Nu am ce să fac, trebuie să fac aşa cum spune!” vom gândi şi ne 
vom comporta ca şi cum deţinem soluţia şi ea este relativ simplu de aplicat. În realitate, 
este o formă de diminuarea a independenţei sau a libertăţii de expresie. Este adevărat că 
în absenţa careului Lună-Uranus imensă determinare relaţională de azi ar fi luat forma 
unei abundenţe cu care nu am fi ştiut ce să facem, dar acum nu vom şti asta, nu vom reuşi 
să construim virtual variante posibile pentru a cântări gravitatea faptelor sau pentru a 
judeca amploarea deciziilor. Acest semn de reţinere a impulsurilor în albia proprie este un 
îndemn spre puritate şi nu oricum, ci unul practic. 

Prin urmare, 18 octombrie se va afla sub deviza “Frica păzeşte bostănăria!” pentru că 
ea include ipostaze sociale sau personale în care libertatea de expresie este sever afectată. 
Nu ne va păsa însă de ceea ce am fi putut face dacă nu ne-am fi confruntat cu această 
condiţionare pentru că ne vom simţi bine trecând peste podul de gheaţă fără ghetuţe în 
picioare. 

Ipostaza cea mai neplăcută a acestei zile va depinde mult de anturaj. Anturajul este 
cel care ne va răscoli temerile cele mai mari şi tot din anturaj ne vor veni semnalele de 
boală pe care le vom amplifica şi le vom aplica la nivel individual. Pe ideea “Parcă am şi eu 
simptomele acestea!” mulţi vor internaliza gândurile de boala şi le vor alimenta până când 
acestea vor somatiza în conformitate cu informaţia de acum. Cu toate acestea azi ne va 
lipsi, fie acea formă de revoltă care ne amplifică tristeţea față de problemele de natură 
materială, fie cele referitoare la perspectiva socio-profesionaleă. 

Recomandarea pentru această zi este aceea de a nu confunda calmul şi deciziile 
mature cu diminuarea voinţei sau renunţarea la visele şi aspiraţiile ce consumau timp şi 
energie. Liniştea este o stare şi ea se înfige în pământ, adică în motivaţie, la fel ca bucuria, 
tristeţea, entuziasmul sau ambiția. Azi descoperim că linişte fără motivaţie ori scop ne 
duce spre o formă modernă de sclavie. 

Miercuri, 19 octombrie 
Miercuri 19-10-2011 3:56 Luna (Can) Tri (Sco) Venus 
Miercuri 19-10-2011 20:18 Luna (Can) Squ (Lib) Saturn 


A doua zi de Rac ne aduce într-o formulă constructivă două planete feminine. Luna şi 
Venus se întâlnesc azi în trigon, iar Luna şi Saturn în careu ceea ce va face din 19 
octombrie o zi practică, o zi în care demersurile sociale vor fi mai curând necesare decât 
plăcute. 

Multe din cele ce le vom face azi vor fi încărcate de o dramă afectivă suspectă. Deşi la 
exterior oamenii vor părea cât se poate de raţionali, vor judeca situaţiile cu maximă 
luciditate, vor cânta replicile şi reacţiile celorlalţi de asemenea, când elaborează deciziile 
ele nu se bazează deloc pe ceea ce observă ca şi cum un simbiont le oferă decizia, dar 
pentru asta, fiind că este simbiont, are nevoie de ceva în schimb. Acţionând în acest 
registru, confuzia dintre liniştea aparentă oferită de judecata raţională şi neputinţa de a 
uita o întâmplare consumată în ultimele două zile va face din această zi una agitată în care 
oamenii îşi pot pierde relativ uşor popularitatea, pot strica obiecte importante din casă sau 
se vor confrunta cu crize ale unor boli pe care până azi le-au ignorat. Putem vorbi aici de 
afecţiuni ale oaselor, de cele de natură tumorală sau chiar de crize reumatice. 

Partea cea mai bună a acestei zile vine dintr-un confort intim straniu. Obiectele din 
jur radiază ceva special, prin formele lor, prin emoţiile cu care le-am încărcat, prin 
amintirile de care sunt legate. Toate acestea au azi o rezonanţă specială asupra 
segmentului afectiv şi ele se vor dovedi adevărate talismane. Cei care suferă azi de dureri 
sufleteşti sau fizice vor observa că terapiile cu pietre, cu lichide încărcate informaţional 
sau meditaţiile cu figuri geometrice sacre sunt deosebit de eficiente. 

Prin urmare, 19 octombrie ne vine în ajutor cu o dihotomie specială. Valenţele 
sociale, comportamentale vor avea asupra noastră o greutate specială, ele vor fi greu de 
ignorat şi chiar de înţeles pentru că poartă cu ele stigmatul frustrării sau chiar al 
abandonului. Ceea ce atingem se strică, scăpăm din mâini şi obiectul se duce într-un loc 
inaccesibil, renunţăm la un contract de colaborare sau chiar se consumă azi o despărţire 
cu care ameninţam în ultima perioadă. Toate acestea se consumă azi tocmai pentru că o 
presiune interioară nu este privită aşa cum este, tocmai pentru că lumina spiritului, a 
înțelegerii sau moralității nu ne spune nimic şi credem că fără ele ne putem descurca de 
minune. Dacă în privinţa dezamăgirilor sau durerilor sufleteşti acestea pot fi tolerate, când 
vine vorba de dureri fizice lucrurile se complică pentru că ni se vor înfăţişa ca nişte 
copilaşi plângăcioşi pe care nimic nu-i poate mulţumi. 

Recomandarea pentru această zi este aceea de a ne oferi privilegiul de a iubi. Nu 
există un rost mai important în viaţă decât să iubeşti, nu să te laşi consumat de senzaţii, 
plăceri sau trăiri care doar seamănă cu iubirea. A trăi prin ceilalţi fără ca ei să vadă acest 
lucru ţine de magia iubirii pe care cel iubit o vede numai după ce cel ce iubeşte dispare. 


Joi, 20 octombrie 
Joi 20-10-2011 1:15 Luna (Can) Squ (Ari) Lilith 
Joi 20-10-2011 6:25 Sun (Lib) Squ (Can) Luna (Half Luna) 
Joi 20-10-2011 11:29 Luna (Can) Squ (Lib) Juno 
Joi 20-10-2011 12:59 Luna (Can) --> Leo 
Joi 20-10-2011 15:58 Luna (Leo) Tri [Ari] Uranus 


Azi vom experimenta o legătură specială între Lună şi Marte, prin faptul că prima va 
fi toată ziua în trigon cu Uranus, iar a doua este deja în trigon cu Capul Dragonului. Luând 
în considerare că marţi, când nostalgia trecutului şi tristețea ne-au cuprins, Luna şi 
Uranus ne-au pus în faţa unor situaţii penibile, relaţia lor de acum ne aduce repararea 
acelor situaţii pe care acum două zile le-am stricat intenţionat sau din neatenţie. Sigur, nu 
tot ceea ce se ridică de la sol zboară, asta pentru că Luna şi Junon nu sunt încă într-o 

relaţie armonică, iar rectificarea de care spuneam se produce doar într-un registru limitat, 
cel al deciziilor, nu şi în cel al relaţiilor. 

Până la trecerea sa în Leu, Luna are de împlinit trei careuri, cu Lilith, Soarele şi 
respectiv Junon, aducând, în preajma orelor 1:00, 6:00 şi 11:00, tot atâtea ipostaze 
eliberatoare. Se ştie din manualele de astrologie că într-o temă cuadratura cu orbul cel mai 
mic este considerat aspectul eliberator, adică acel instrument care, prin înţelegere şi 
experimentare, poate detensiona întreaga construcţie a hărţii. 

Dacă în timpul nopţii careul Luna-Lilith poate aduce insomnie, nelinişte, agresivitate 
ce poate pune corpul în alertă, stricând somnul prin inversiune oferindu-i o prea multă 
energia şi de aici neputinţa de a se relaxa, spre dimineaţă, când luminariile sunt în careu, 
disponibilitatea spre efort poate fi substanţial diminuată. În mijlocul zilei careul Luna- 
Junon va risipi încrederea în apropiaţi şi ne va aduce o uşoară criză în relaţii. Dacă în 
primul caz ne impunem o relaxare fizică, în mod gradat, de la picioare până la cap, a doua 
presupune trezire lentă, o pozitivare a gândurilor prin folosirea unor formule sacre, un 
peisaj, o secvenţă video, iar spre final de a ne opri orice gând de reproş detaşându-ne de 
întregul context care duce spre dizarmonie. Asta înseamnă că am folosit cu brio toate cele 
trei aspecte eliberatoare ale zilei. 

Trecând în Leu, Luna ne introduce într-o atmosferă caldă în care trăirile sunt 
elemente de bază şi în care propria opinie este mai importantă decât orice stimul din jur. 
Pe această nouă poziţie portretul, stima de sine, laudele, egoul, excelența, culoarea şi 
imaginaţia sunt elemente care îşi vor cere dreptul la exprimare. Prin trigonul pe care Luna 
şi Uranus îl vor împlini, valorile pe care Luna din Leul le distribuie devin forme de 
exprimare a personalităţii, ca şi cum ceva ne-a schimbat dintr-odată şi nu mai privim viaţa 
prin tragic sau nostalgic, ci urmărim să trăim clipă, iar clipa înseamnă “Eu simt”, “Eu 
vreau”, “Eu spun”. 

Prin urmare, 20 octombrie ne aduce la lumină o formă severă de stimă de sine. 
Pentru că în prima parte a zilei avem trei ipostaze în care suntem încercaţi, în a doua parte 
a zilei ne vedem înţelepţi, cu multe experienţe la activ, mult mai siguri pe sine şi mult mai 
indulgenţi faţă de propriile păreri decât faţă de ale celorlalţi. Integritatea şi onoarea sunt 
elemente pe care oamenii le vor prefera, la care vor face apel şi de care nu se vor putea 
desprinde uşor. Se vor arăta dispuşi să înveţe din greşelile lor pentru a construi situaţii în 
care să vorbească despre experienţele pe care le-au avut şi această disimulare va apărea 
celor lucizi ca o formă neplăcută de iluzie. 

Parte cea mai bună a acestei zile este aceea că oferă tuturor ocazia să vorbească 
despre sentimente, oportunităţi, despre relaţiile dintre oameni, despre aspirații sau 
idealuri, elemente care până acum erau mult prea abstracte pentru a putea fi integrate în 
discurs, iar asta înseamnă o nouă deschidere, o experienţă utilă, în niciun caz un stadiu. 

Recomandarea pentru această zi este aceea de a ne oferi privilegiul de a învăţa de la 
viaţă şi de a ne exprima folosind un limbaj elevat, prin cuvinte noi, o nouă intonaţie sau o 
nouă atitudine, nu pentru a epata, pentru a teatraliza situaţii banale, ci pentru a le valoriza 
şi a ne oferi dreptul de a simţi şi trăi viaţa într-o diversitate mai mare decât cea pe care am 
trăit-o până acum. 


Vineri, 21 octombrie 
Vineri 21-10-2011 0:36 Luna (Leo) Squ [Tau] Jupiter 
Vineri 21-10-2011 10:49 Luna (Leo) Squ (Sco) Mercury 
Vineri 21-10-2011 16:19 Luna (Leo) Squ (Sco) Venus 
Vineri 21-10-2011 18:52 Luna (Leo) Tri [Sag] Node 
Vineri 21-10-2011 23:10 Luna (Leo) Con (Leo) Mars 


Momentul de careu al Lunii cu Jupiter şi respectiv Mercur o aduce pe aceasta în 
postura de planeta focar a careului în T pe semne fixe. Această dispunere aduce o notă 
specială zilei pentru că, dacă de dimineaţă oamenii vor avea impresia că a invoca legea lui 
“ochi pentru ochi, dinte pentru dinte” ca un privilegiu şi o modalitate de a rezista 

agresiunii, spre seară puterea de a cuprinde sensurile unor întâmplări ne fac să credem că 
lipsa de control este o formă de explorare a limitelor, chiar dacă are integrată o notă 
vulgară, ridicolă sau haotică. Mintea va păşi în schema aceasta cu reţinere şi discreţia celui 
care vrea să i se facă dreptate, dar nu ştie ce lege să invoce. Ideea lui “nu ştiu cum să se 
facă, dar trebuie să se întâmple” aduce acestei zile o dinamică specială. Curajul celui care 
crede în sine este azi agresat pentru că, având de-a face cu semnul vibrator fix, 
magnetismul astral ne loveşte în elementul cel mai stabil, în elementul de la baza 
edificiului, în Piatra Călcâiului, în convingerile cel mai solide, punând astfel în balans ceea 
ce în mod obişnuit este static sau parţial mobil. În felul acesta, careul Lunii cu Mercur, 
direct răspunzător de caracterul maliţios al replicilor, dar şi cel cu Jupiter, ce caută să 
discrediteze creativitatea, dreptatea sau adevărul transpuse în idei, devin mijloace de a 
aprecia viaţa, de a o interoga sau de a delimita concepte care, la prima vedere, par 
identice. 

Întregul tablou de complicaţii psiho-comportamentale ce constă din defect, îndoială, 
temeri sau dintr-o relaţie încordată cu subalternul, cu cel care ne susţine, cu cel care ne-a 
soluţionat o problemă sau care intervine prin efort propriu pentru a ne preschimba 
statutul sau pentru a ne diminua din instabilitate, are azi înfăţişarea unui îndemn 
revoluţionar. Chiar dacă în interiorul său el nu mai poate rabdă, se teme că în plan social 
drama sufletească poate lua înfăţişarea lipsurilor sau a singurătăţii şi devine categoric. 
Acest mod categoric de a fi, fără a renunţa la frică, fără a ne desprinde de gândul trist al 
singurătăţii, fără a reuşi să se hrănească din bucurii simple, dar fertile, are asupra 
destinului un efect benefic. Dacă invocăm motivul sacrificiului, ne vom grăbi să tragem 
concluzii şi vom rătăci în sensuri superficiale deşi, privind din afară sau din viteză, totul va 
lua chipul eroului care este dispus să moară pentru familie, ţară, naţiune. 

Să nu uităm că oricât de categoric este îndemnul şi oricât de rigid par încadrate 
idealurile, Luna este în Leu şi eroismul este confecţionat, drama este mai curând strigătul 
unor culori aruncate pe o pânză nouă care trebuie să impresioneze un auditoriu. 

Ceea ce este important în această zi vine din pasul pe care îl facem pentru a ne depăşi 
limita curajului. Dacă nu ar exista nevoia de a impresiona un auditoriu, multe din cele ce 
se vor constitui ca un elevator pentru destin nu le vom atinge. 

Prin urmare, 21 octombrie este o zi a mirajului pe care îl avem în faţa eşecului sau 
efortului prea mare. Fie că este vorba despre un demers public (relaţie Lună-Jupiter), de 
unul de factură personală, ce implică un schimb de idei, o tranzacţie (relaţie Luna-Mercur) 
sau pur şi simplu o interacţiune de natură afectivă (relaţie Luna-Venus) ideea de a face un 
efort peste limita rezistenţei ştiute nu ne încântată deloc azi. Chiar aceste careuri, care ne 
cer aşa cum ne sugerează învăţătura creştină atunci când ne spune să dăruim şi ceea ce nu 
avem, vin şi ne epuizează, ne slăbesc puterile, ne diminuează luciditatea mentală şi ne 
induc o stare de somnolenţă atunci când este nevoie mai mult de activitate. 

Pentru că în a doua parte a zilei Luna şi Capul Dragonului sunt implicate într-un 
trigon, iar Marte intervine cu un plus de putere peste toată devitalizarea din prima parte a 
zilei, elementele lui 21 octombrie ni se vor înfăţişa ca o recompensă pentru efortul depus. 
Este, de altfel, o mare iluzie şi lipsa de putere, dar şi sporirea ei din a doua parte a zilei, 
însă implicaţi până peste cap în demersuri nu vom reuşi să vedem totul clar. În felul 
acesta, ne consumăm cu intensitate în dispute, ne lăsăm cuprinşi de tristeţe sau chiar de 
disperare şi nu ne putem exalta sufletul în parfumul stelelor, în savoarea unei stări 
sufleteşti neatinsă de ură, dispreţ, mercantilism sau indecenţă. Vom privi totul cu 
implicare şi în cele mai multe cu dramă, iar recompensa, care va veni după, va fi privită ca 
o răsplată faţă de suferinţei. 

Pentru că azi vom greşi aducând un elogiu durerii, amplificând-o până când ne va 
apăsa cu caracterul ei real, chiar gregar, recomandarea pentru această zi este aceea de a ne 
aminti că suferinţa este un privilegiu doar când nu ne-o cumpărarăm din talcioc, când nu 
o adunăm din ploaie ca o plată în avans aplicată destinului, Universului, karmei sau lui 
Dumnezeu. Lumina evoluţiei nu poate fi în afara unei binecuvântări pe care spiritul a 

primit-o împreună cu atingerea divinității la care putem face azi apel pentru a ne reaminti 
cine suntem, nu ce suntem. 


Sâmbătă, 22 octombrie 
Sambata 22-10-2011 2:33 Luna (Leo) Sex (Lib) Saturn 
Sambata 22-10-2011 2:56 Sun (Lib) Tri [Aqu] Neptune 
Sambata 22-10-2011 7:02 Luna (Leo) Tri (Ari) Lilith 
Sambata 22-10-2011 14:34 Luna (Leo) Opp [Aqu] Neptune 
Sambata 22-10-2011 15:28 Sun (Lib) Sex (Leo) Luna 
Sambata 22-10-2011 17:31 Luna (Leo) Sex (Lib) Juno 
Sambata 22-10-2011 17:35 Luna (Leo) --> Virgo 
Sambata 22-10-2011 19:00 Luna (Vir) Opp [Pis] Chiron 
Sambata 22-10-2011 20:12 Juno (Lib) --> Scorpio 


Gradul anaretic al lui Junon în Balanţă ne introduce într-o atmosferă complicată în 
care în această zi a aparenţelor să descoperim că predomină binele, inspirația şi echilibrul. 

În prima jumătate a zilei ne vom confrunta cu trigonul pe care Soarele şi Neptun îl 
împlinesc, aspect încadrat de un sextil Lună-Saturn şi un trigon Luna-Lilith. Între 
severitate şi prefăcătorie, între privilegiul obţinut din munca serioasă şi cel adjudecat prin 
inginerii financiare, prin păcăleală sau promiscuitate, trigonul Soarelui cu Neptun va 
dezvolta o înclinaţie spre acele fapte care uşurează muncă, spre acele demersuri legate de 
frumos, simţul estetic, inspiraţie combinând urâtul şi frumos în aşa fel încât niciunul 
dintre acestea să nu-şi dezvăluie în totalitate caracterul. 

Când Soarele şi Neptun sunt în trigon, oamenii se simt invadaţi de emoţii pozitive. 
Elementul emotivitate, cu toată gama de trăiri pe care le implică, de la instabilitate 
afectivă, la inspiraţie, medumitate sau chiar clarviziune, ne apare azi ca un instrument al 
maturității. Oamenii ştiu că simt corect şi cei mai mult îşi vor coordona evenimentele, nu 
după informaţii, ci după emoţii. Relaţiile susținute pe acest tip de abordare are o 
componentă diplomatică prin care vom fi mai eficienţi în a ne îndeplini un ideal, în a duce 
la punctul final un deziderat sau pur şi simplu pentru a socializa de dragul de a pierde 
timpul în mod plăcut. 

Ceea ce este interesant la acest unghi vine din uşurinţa cu care vom dori să ne 
disimulăm problemele. Chiar dacă, în cele mai multe din situaţii, oportunităţile vieţii ne 
motivează aceste gesturi, cu toţi ne vom comporta ca şi cum ne căutăm singuri 
problemele, ca şi cum le atragem, printr-un mecanism mental, prin teama de eşec, 
neîncredere, fixaţii, repetarea unui automatism cu sentimentul că orice am face finalul va 
fi nefast. Având susţinerea pe care o impune trigonul, multe din cele pe care le antrenăm 
acum, indiferent că este vorba de persoane sau situaţii vom fi învăluiţi într-un nimb 
pozitiv. “Uite, până la urmă nu e chiar aşa!”, “Am crezut altceva, dar până la urmă are 
intenţii bune.”, “Ce tare m-am speriat şi uite că, până la urmă, m-am speriat degeaba!” 
sunt doar câteva din expresiile ce ne vin din această conjunctură. 

Aşa după cum se poate observa, elementul Eu, împreună cu egocentrismul 
caracterului său, are azi mai multă greutate, dar nu întreaga zi, ci până la 17:35 când Luna 
trece în Fecioară. Cu Soarele în Balanţă şi Lună în Leu, impulsul spre a pune în valoare 
omul, propria fiinţă, gustul sau, simţul său estetic, mersul, lucrurile pe care le deţine, 
titlurile ştiinţifice, chiar cunoştinţele, se manifestă azi într-un mod stângaci. Eul nu este pe 
deplin susținut sau nu este susţinut într-un mod corect din cauza căderii Soarelui. 
Persistenţa acestui impuls, prin poziţionarea Lunii în Leu, nu face decât să simuleze, să 
teatralizeze sau să sugereze ceea ce în luna august, când Soarele trecea prin Leu, s-a 
împlinit. Aceste aspecte, care în mare parte par nevinovate, pot fi cauzatoare de probleme 
şi mai mari dacă se vor situa la baza unor decizii. Fiind pe gradul anaretic din Balanţă, 
Junon nu va şti cum să înţeleagă şi prin asta să repare anturajul în ansamblu, ci se va axa 
doar pe poziţia şi rolul Eului în acest context, doar pe ceea ce a rănit acest Eu, pe ceea ce a 
fost distrus, pe ceea ce nu s-a realizat sau nu a reuşit să împlinească. Ceea ce va face, va fi 

în mare parte pozitiv, dar nu va fi real, nu va fi de viitor şi cine se va ambiţiona să vadă în 
aceasta o realitate, va avea de lucru apoi cu efectele sale iluzorii pentru care contextul lunii 
noiembrie nu va fi aşa de indulgent. 

Trecerea Lunii în Fecioara schimbă fundalul aducând o reţinere sentimentelor, o 
plăcere de a se apropia de lucruri mici, de ceea ce pare mic şi neînsemnat, de ceea se 
diminuează prin consum. Seara acestei zile ne aduce, din nefericire, un gen de lăcomie 
care creşte cu cât ne apropiem mai mult de miezul nopţii. Ne va consuma dorinţa de a face 
mai mult, de a acumula mai mult, de a clarifica o situaţie iar şi iar, de a relua o discuţie 
care se încheiase, de a reaşeza mobila prin casă sau de a reinventaria relaţiile pentru a le 
încadra după reguli, scheme. Fecioara, prin intermediul Lunii, are această obsesie pe care, 
dacă o scapă de sub control, o duce la degradare. Dintr-o nevoie acută de a încadra, tot 
ceea ce deţine aşează în rafturi, în locuri precis delimitate, până atunci neocupate, în spaţii 
inaccesibile pe care le face utilizabile prin implicare personală. Când această ordine devine 
obsesie, declara război spontaneităţii şi neprevăzutul, mai exact ordinii Universului 
susținută de mecanisme care într-un context major au altă înfăţişare decât într-unul 
minor. În felul acesta, oamenii vor considera că anturajul este imperfect şi doar schemele 
lor de gândire, doar ceea ce fac ei este edificator pentru a restabili ordine. Chiar dacă în 
cazul unora acest comportament aste puţin probabil să fie vizibil, pentru că sunt, din 
naştere, prea detaşaţi de acest aspect, va exista un element asupra căruia mintea se va opri 
mai mult decât până acum în intenţia obsesivă de a-i găsi un loc sau de a modifica întregul 
ansamblu, întregul edificiu, pentru a-l pune în valoare. 

Trecerea lui Junon în Scorpion ne aduce un moment de separare de plăcere şi 
bucurie, de acea componentă a relaţiilor care le mențineau fără un scop practic evident, 
doar de dragul diversităţii, şi abordarea unui mod de comportare uşor refractar faţă de 
plăcerea rafinată, faţă de convenienţe sprijinind totul pe scop, motiv, finalitate. Aşa cum 
lesne se înţelege, până pe 26 ianuarie, când Junon va intra în Săgetător, pasiunile ne vor 
consuma atât de mult încât părerile pe care le avem acum despre oameni vor fi substanţial 
schimbate, şi nu în bine. Scorpionul intervine asupra acestui asteroid cu vocaţii ce nu-i 
sunt specifice, iar pentru a menţine armonia mecanismului va aborda sacrificiul, 
renunţarea ca pe nişte elemente de strictă necesitate. Asta se va întâmpla pentru că se va 
pierde din vedere o componentă absolut specială: înţelegerea. Pentru că Scorpionul nu 
poate ierta uşor, compasiunea îi este străină, iar pentru a o învăţa el se foloseşte iniţial de 
mijloace auxiliare, aşa cum, într-o vreme, în Republica Moldova se foloseau chirilicele 
pentru scrierea cuvintelor româneşti. În fluxul acesta totul este disimulat şi luat ca pe o 
aventură, fie a cunoaşterii, fie una propriu zisă, transformând un eveniment aparent banal 
într-unul de amploare, cu multe etape şi presărat la tot pasul cu obstacole sau drame. 
Scopul acestui demers este acela de a ascunde stresul, tensiunea, neîncrederea, disprețul 
spontan pe care această zodie îl predispune pentru că sinceritatea va fi văzută ca un punct 
vulnerabil. 

Prin urmare, 22 octombrie este o zi emoţională. Oricât de mult am încerca să o 
vedem altfel, oricât de mult ne vom lăsa cuprinşi de aspecte ale personalităţii, de elemente 
impuse prin voinţă sau rațiune toate sunt trecute prin judecata inimii şi vom considera că 
doar prin intermediul lor vom avansa. 

Aceasta atracţie către disimulare ne va face să ne menţinem structură la acelaşi nivel 
de vibraţie, doar că folosind alte instrumente. Că ne vom simţi mai atraşi de poezie sau de 
literatură, de ceea ce este matematic, precis, ordonat, nu va fi important. Azi va fi 
important tot ceea ce ne hrăneşte ego-ul şi, în acelaşi timp, ceea ce ne oferă sentimentul 
menţinerii, al permanenţei, al continuității, al respectului. Nu este suficient să fie clar, azi 
orice element trebuie să fie şi precis. Dacă Luna nu ar fi fost lezată de Chiron sau de un alt 
element astral responsabil cu maturitatea, cu profunzimile existenţiale, această trecere de 
la volatil la dens, de la bucurie, la durere ar fi avut o explicaţie practică, ar fi fost susţinută 
de o delimitare, de o situaţie de frontieră între cele două tipare. Acum singurul element de 
legătură între cele două situaţii va fi eşecul, indiferent sub ce formă se va prezenta el, ca 

modalitate de a repara o greşeală a trecutului sau ca un mijloc de a anticipa posibile 
neîmpliniri, înfrângeri. 

Recomandarea pentru această zi este aceea de a ne respecta dreptul de a ne tempera 
aciditatea energetică pe care ne-o va oferi din abundență criticismul, individualismul sau 
comportamentele obsesive. Calmul, privit ca un pansament cu care s-a curăţat o rană, va 
trebui să fie imediat urmat de un unguent terapeutic pe care să-l aplicăm pe rană pentru a 
ne vindeca. Acest unguent este azi iertarea. Intrând în spaţiul zilei de mâine cu experienţa 
iertării înseamnă a depăşi acea etapă confuză în care ţi se cere să mergi pe sârmă sau să 
vorbeşti într-o limbă nepotrivită contextului sau pe care nu o cunoşti bine. 


Duminică, 23 octombrie 
Duminica 23-10-2011 2:24 Luna (Vir) Tri (Cap) Pluto 
Duminica 23-10-2011 3:51 Luna (Vir) Tri [Tau] Jupiter 
Duminica 23-10-2011 19:44 Luna (Vir) Sex (Sco) Mercury 
Duminica 23-10-2011 21:14 Luna (Vir) Squ [Sag] Node 
Duminica 23-10-2011 21:30 Sun (Lib) --> Scorpio 
Duminica 23-10-2011 23:46 Luna (Vir) Sex (Sco) Venus 


Ultima zi de Balanţă ne aduce o ipostază astrală interesantă în care Luna, pe lângă 
piramida de pământ pe care o împlineşte împreună cu Jupiter şi Pluton ridică un careu cu 
Nodurile sale şi ne plasează întreaga gamă de trăiri într-un sector complicat, plin de 
extreme, cu tendinţa spre duplicitate şi cu nevoia de a preschimba vorba bună în 
interdicţie sau ordin, iar pe cea rea într-o recomandarea negativă cu titlul de avertizarea 
sau adevăr. 

Primele două aspecte pozitive ale zilei sunt chiar trigonale prin intermediul cărora 
Luna ridică piramida de pământ. În felul acesta, primul impuls, prima reacţie ne îndreaptă 
atenţia spre dorinţa de putere, de a domina anturajul şi de a dezvolta, prin fiecare intenţie, 
o formă pozitivă de posesivitate care ne ţine voinţa întinsă şi ne permite să obţinem 
multiple avantaje, chiar materiale. Pentru că azi Soarele este anaretic în Balanţă, avantajul 
pe care îl aşteptam de la anturaj ne îndeamnă să sfidăm bună conduită, de regretăm o 
perioadă, un statut, să ne dezicem de o etapă şi asta nu dintr-o implicaţie spre negaţie, ci 
dintr-o nevoie de risipă, de a gusta din plăcerea opulentei, chiar şi atunci când opulenţa nu 
există. Nu mai este însă nicio surpriză această tendinţă extravagantă a Balanţei care îi 
îndeamnă pe unii să-şi consume agoniseala de o viaţă într-o seară dacă asta înseamnă a 
simţi libertatea bogăției sau a îndestulării. Azi însă această risipă se răzbună pentru că 
atrage replici şi remarci răutăcioase. Menţinându-ne în aceeaşi tendinţă dihotomică, 
putem spune că voinţa şi puterea, privite ca instrumente ale devenirii, sunt zdrobite de o 
tentă superficială ce ne poate pune foarte uşor într-o lumină proastă, ne poate 
compromite sau ne poate deposeda de o imagine socială pozitivă. Cei care sunt atent 
implicat într-un proces de înţelegere a vieţii, care nu se mulţumesc cu bucurii superficiale, 
se vor uita la sine şi nu se vor recunoaşte. Nu doar că multe din cuvintele pe care le vor 
folosi nu-i caracterizează, dar multe din gesturile pe care le vor face nu le sunt specifice şi 
vor fi contrariați. 

Toate acestea vor lăsa semne adânci pe corp sau pe suflet, pe structura emoţională 
sau pe cea mentală pentru că vor fi privite ca erori majore ce nu vor fi tolerate de grup sau 
de anturaj. Privind toate acestea din afară, înţelegem că o mică greşeală, o rătăcire de 
moment va genera repercusiuni pe termen lung. Dacă această ipostază devine decizie, 
efectele negative, indicate pe cerul zilei de careul Lunii la Noduri, vor fi mai ample şi cea 
mai rapidă reparare va apărea cel mai devreme la începutul lunii decembrie, când Soarele 
va intra în conul conjuncţiei cu Capul Dragonului şi când fondul negativ al gradului 
anaretic de acum, ce se răsfrânge fatidic asupra Axei dragonului prin intermediul Lunii, va 
fi adus la lumină şi i se va da acestuia o tentă pozitivă. 

Sextilul Lunii cu Mercur, în acest context, va fi ca un talent folosit într-o conjunctură 
negativă. În felul acesta, cuvintele care ne vin, inspiraţia, înclinația spre a comenta, 

discuta, împărtăşi, de a transfera o informaţie sau de a ne folosi de calitatea acesteia 
pentru a obţine avantaje ne va amplifica starea de dizarmonie, stricând mai mult, decât ar 
putea să repare. 

Trecerea Soarelui în Scorpion va amplifica această tendinţă spre dezintegrare. 
Ascendentul în Rac al acestui eveniment astral ne aduce o motivaţie complicată, o teamă 
dezvoltată pe o agresiune anterioară sau un eşec peste care nu am reuşit să trecem. 
Mândria, plăcerea de a deţine un statut, o funcţie, lipsa de măsură când vine vorba de 
avansare, neputinţa de a simţi ridicolul ne aduce un alt risc al trăirilor şi noi motivații. 
Dacă în ultima lună motivațiile de natură estetică ne-au coordonat viaţa, acum plăcerea de 
a aduce la lumina trăiri ascunse, de a ne scufunda în tenebre, de a evita sau de a îngropa 
ceea ce a fost evident pentru a lăsa libere sentimente care anterior nu aveau voie să umble 
libere pe strada pentru a nu strica relaţiile, acum se constituie ca judecători şi în loc să 
rezolve au menirea de a amplifica problemele sau de a le treace într-un alt plan. 

Scorpionul ce are Racul la ascendent intră în posesia unei calităţi deosebit de râvnite: 
tenacitatea. Combinația ambiţie + tenacitate aduce contextului astral calităţi pe care 
puţini vor reuşi să le folosească în mod pozitiv. Semnul de putere pe care îl implică aceasta 
avantajează mai curând natura vulgară, ceea ce nu are nevoie de rafinament pentru a-şi 
reconfigura elementele puterii, ci doar de spaţiu pentru a se extinde, doar de oameni în jur 
care să le execute ordinele sau să-şi asume statutul de contribuabili. 

Cu toate acestea o componentă legată de adâncimea sentimentelor va fi evidentă şi ea 
nu va fi în totalitate vulgară, ci va avea şi momente de eleganţă ori modulație mai ales în 
retorică, în dialogul interior, în analiza care se realizează într-un for interior la care să nu 
aibă acces nimeni din exterior, ci doar prin medierea realizată de persoana în cauză. Toate 
acestea vor fi încadrate într-o formă de extremism dramatic în care elemente legate de 
viaţă şi moarte, de bucurie şi suferinţă, de atracţie şi respingere au o dinamică aparte. 
Chiar dacă la exterior nu va fi vizibilă frământarea decât printr-o încleştare a fizionomiei, 
o expresie rigidă sau o privire rapace, interiorul va fi ca un vulcan încins. 

Unii dintre noi au însă firi pacifiste, care nu se lasă uşor compromise de această 
dinamică a pasiunii, însă chiar şi aceştia îşi vor depăşi limitele obişnuitului şi se vor 
consuma mai mult decât până acum. Cei mai mulţi nu vor observa că alunecă pe o pantă a 
stresului şi, pe nevăzute, vor scădea în greutate, li se va diminua rezistenţa la stres, la boli, 
că nu li se mai potriveşte tratamentul sau că relaţiile li se depreciază progresiv. 

Această dinamică a personalităţii, va aduce o tentă negativă impulsurilor pe care le 
vom avea în următoarele 30 de zile. Azi însă nu vom fi în totalitate influenţaţi de ingresul 
Soarelui în Scorpion, ci mai curând de gradul anaretic din Balanţă, adică de tendinţa de a 
nega ceea ce până acum a fost reprezentativ pentru personalitate. 

Prin urmare, 23 octombrie ne introduce într-o zonă neobişnuită. Azi avem nevoie să 
ni se tolereze ieşirile, să ne fie înţelese gândurile, să ne fie acceptate ideile atât cele pozitive 
cât şi cele negative. Semnul de putere pe care Luna îl va construi împreună cu Pluton şi 
Jupiter ne permite să ne deschidem spre noi direcţii, să ne extindem într-o zonă pe care 
nu am explorat-o până acum şi aceasta să ni se înfăţişeze ca o dezvoltare într-un domeniu, 
ca o elevare într-un sector pe care nu-l putem controla, dar din interiorul căruia ne 
aşteptam la semnale pozitive, chiar la susţinere sau apreciere. 

Pentru că este o zi duplicitară, o zi a extremelor, ceea ce credem că este realizare azi 
este de fapt eşec, iar eşecul ne va oferi oportunităţi pe care să nu ştim cum să le integrăm 
corect. Toată ziua va fi presărată de situaţii în care intenţiile bune vor fi răsplătite cu 
refuzuri, ironii ieftine, sfidare. 

Recomandarea pentru această zi este aceea de a ne aminti că iertarea este mai 
valoroasă şi mai eficientă în situaţiile în care este cel mai puţin preferată, cum se întâmplă 
azi, ca în proverbul "Iubeşte-mă când merit cel mai puţin, atunci am nevoie cel mult!". 

Luni, 24 octombrie 
Luni 24-10-2011 11:05 Sun (Sco) Con (Sco) Juno 
Luni 24-10-2011 16:36 Sun (Sco) Tri [Pis] Chiron 
Luni 24-10-2011 18:46 Luna (Vir) --> Libra 
Luni 24-10-2011 21:09 Luna (Lib) Opp [Ari] Uranus 


Conjuncţia Soare-Junon şi trigonul Soare-Chiron aduce din această zi o înclinaţie 
spre eleganța gândirii şi apropierea de rafinamentul acelor elemente de comportament 
care implică respect şi schimb reciproc. A da curs acestor tendinţe înseamnă a rezona cu 
lumina, cu înţelegerea, cu acele elemente de dinamică socială care sunt constructive, care 
ne duc spre profunzimile spiritului şi care ne menţin atenţia într-un balans plăcut şi 
constructiv. 

Când Soarele şi Junon sunt în conjuncţie oamenii îşi vor folosi personalitate pentru a 
consolida o relaţie, pentru a oferi dovezi de bună practică, de înţelegere şi curaj, pentru a 
întări legăturile de prietenie pe care le dezvoltă şi de a le extinde pe acestea într-o zonă 
socială pozitivă. Având loc pe Scorpion, conjuncţia celor doi poate avea o componentă mai 
puţin corectă şi ea să fie legată de ambiția prea mare, de lipsa de respect faţă de viteza de 
lucru a celorlalţi, faţă de ritmul mai lent de dezvoltare pe care unii îl abordează, faţă de 
incultură sau chiar faţă de indecenţă. Un înţelept, o persoană care se prezintă ca un etalon 
de armonie şi înţelegere, va avea o atitudine specială faţă de aceste elemente antisociale, 
nu în sensul de a le tolera, ci de a le găsi acestora sâmburele pozitiv ascuns printre multe 
petale ofilite care, trezite, să poate ajuta la regenerarea întregii construcţii, a întregii 
plante. A desconsidera răul, a dispreţui aroganţa sau egoismul, a respinge din start 
vulgaritatea, fără a avea faţă de acestea o atitudine constructivă care să devină, prin 
raportare, un contrast pozitiv, înseamnă a răspunde la rău cu rău sau la degradare cu o 
degradare şi mai mare. 

Conjuncţia Soarelui cu Junon pe Scorpion ne duce într-o zonă a supraaprecierii prin 
selecţie pozitivă, adică să ne selectăm doar elementele constructive ale relaţiilor şi să 
definim prin acestea raporturile sociale pe care le dezvoltăm. În felul acesta, nu reuşim să 
ne definim corect inserţia socială şi aplicăm politica struţului care îşi ascunde capul în 
nisip pentru a se proteja. Partitura în care vor acţiona aceşti oameni este una perfect 
justificată, pentru că se spune adesea că răutatea va face tot timpul casă bună cu prostia, 
iar prostia cu îngâmfare, poate de aceea o răutate are atât de mult nevoie să se laude 
singură, să se vândă, să-şi facă reclamă şi să cerşească în mod sistematic toată atenţia 
auditoriului. 

Depăşind această etapă, omul va înţelege că dinamica socială nu este nicidecum o 
schemă perfectă în care el să devină personajul principal, ci este alcătuită din noduri pe 
care el doar le întreţine cu gândirea şi percepțiile sale, cu experienţele sale de viaţă, cu 
speranţele şi efortul său susţinut de a se ridica deasupra condiţiei sale. 

Când în acest context Soarele trece prin trigonul cu Chiron, sentimentele sunt 
susţinute de experienţe, de învăţăturile celorlalţi, de sfaturile înțelepte ale celorlalţi, de 
apropierea caldă a unui grup ce produce prin fuziunea pe care o reprezintă un pilon de 
rezistenţă în elevarea morală şi spirituală a individului. 

Când Soarele şi Chiron sunt în trigon oamenii ştiu cum se se poarte unii cu alții şi nu 
se resping unii pe alţii, ci se susţin pentru un ideal comun. În felul acesta, prin 
identificarea acestei ţinte comune ei descoperă că rezonanţa este cea care îi ţine aproape, 
că asemănarea corporală, a sentimentelor sau a structurii mentale îi face să se susţină unii 
pe alţii, să-şi combată singurătatea sau împreună să-şi cultive sentimente nobile şi 
înălțătoare. 

Lucrând în acest sector pozitiv, zodia Fecioară, ca fundal al acestora prin tranzitul 
Lunii, ne oferă până la 18:46 direcţii practice pe care, abordându-le, să obţinem o 
certificarea a competentelor personale, o valorizare a abilitaţilor fără a ne pierde în 
idealuri fantasmagorice sau care consumă mai mult decât oferă. În felul acesta, până în 

preajma serii oamenii se vor ocupa de relaţiilor lor, de ceea ce necesită reparaţie, 
rectificare, ajustare ori clarificare. 

Opoziția Lunii cu Uranus ne face însă nesiguri pe ceea ce nu este al nostru, pe ceea ce 
ni se spune sau ni se confirmă, pe ceea ce ni se oferă, pe o promisiune, o funcţie sau un 
privilegiu. Cei mai mulţi vor da curs fundalului negativ ce ne vine din zodia Scorpion, acela 
de a da viaţă negaţiei, adică de a ne îndoi de caracterul pozitiv al zilei, de tot ceea ce s-a 
dovedit constructiv şi elevat, de ceea ce a fost profund şi plăcut, oferindu-le acestora o 
concluzie care nu aduce linişte, ci dimpotrivă, care nu hrăneşte speranţa, ci o corodează 
până la uzura ei totală. 

Prin urmare, prima zi a săptămânii este o invitaţie la bucuria de a trăi. Chiar dacă o 
parte din cele pe care le vom experimenta azi nu vor avea prea multe drepturi, multe din 
stările sufleteşti, gândurile sau contactele vii stabilite acum nu vor dăinui, va rămâne 
experienţa şi amintirea a ceea ce ni se va întâmpla în prima parte a zilei va fi mult timp vie 
în memorie. Chiar dacă Scorpionul ne îndeamnă la acţiuni practice, aspect înserat destul 
de sever în destin, poate atât de sever încât ar putea trece drept o penitenţă, un chin, o 
corvoadă, visul, speranţa, curajul de a ne ridica trăirile la un nivel superior, aparent 
abstract, ne oferă privilegiul de a descoperi cam ce calităţi ascundem, cât de buni suntem, 
cât de curat ne este sufletul, ce scheme mentale folosim şi cât de practic integrăm în viaţă 
elementul spiritual. 

Evenimentele zilei vor fi însă în mare parte pozitive, iar ceea ce va fi negativ va ţine 
de un mod de răspuns, de o un mod de a le percepe sau analiza. Azi ne vom comporta ca şi 
cum nu vedem toate culorile obiectelor, dar vedem alte nuanţe, ce ţin de un comportament 
ascuns privirii directe, de natura subtilă, de aură, de corpurile subtile, pentru ca apoi, spre 
seară, această percepţie să fie negată şi pusă pe o imaginaţie prea bogată sau pe o fantezie 
scăpată de sub control. 

Recomandarea pentru această zi este aceea de a ne respecta dreptul la simplitate, la 
trăire, dincolo de regulile rigide ale vieţii, aşa cum le ştiam până acum. A fi liber nu 
înseamnă numai a avea plăcerea de a nu resimţi vreo îngrădire, ci şi obligaţia de a folosi 
noile elemente ca nişte instrumente perfect viabilă. 


Marţi, 25 octombrie 
Marti 25-10-2011 2:23 Chiron [Pis] Tri (Sco) Juno 
Marti 25-10-2011 3:10 Luna (Lib) Squ (Cap) Pluto 
Marti 25-10-2011 20:59 Luna (Lib) Sex [Sag] Node 


Trigonul lui Chiron cu Junon este însă un eveniment de mare clasă şi el poate aduce 
o notă de echilibru perioadei, oferind soluţii celor care îşi depun toate eforturile pentru o 
reconciliere, pentru a găsi canalul de mijloc într-o negociere sau pur şi simplu pentru a 
tinti mai sus. Pe lângă aceste aspect, ziua mai conţine un careul Lună-Pluton şi un sextil al 
Lunii cu Capul Dragonului, ce o transformă pe aceasta în planetă mediatoare Nodurilor. 

Când Chiron şi Junon sunt în trigon se construieşte o relaţie între experienţă şi 
disponibilitate, între ceea ce am învăţat şi ceea ce trebuie experimentat. Dacă în Peşti, 
Chiron este înclinat în permanenţă să-şi extindă orizontul de cunoaştere, să evadeze în 
lumea materialistă, să se piardă în spaţii deschise, în cunoştinţe remarcabile prin 
profunzimea lor, Junon în Scorpion devine un administrator eficient al acestor impulsuri, 
stabilind întâi ce s-a mai discutat despre acest subiect şi apoi care sunt punctele 
vulnerabile ale structurii ce trebuie lovite pentru a permite ca pe acolo să se infiltreze noi 
învățături, noi relaţii sau noi idealuri. Relaţia celor două, când Chiron este lezat de 
retrogradare, iar Junon de prea mult spirit practic, de prea multe mistere sau de prea 
multe intrigi devine un alt dar special, acela al visatului. 

Pentru că Junon aduce în această relaţie înclinația spre intimitate, spre a ascunde 
gesturi, spre a le suprima sau spre a le reduce ca intensitate, misterul, necunoscutul sau 
secretele personale ori cele de stat sunt elementele care ne vor colora conjuncturile acestei 

perioadei, dar în special pe cele de azi, lăsându-ne impresionați de culoare, formă, parfum, 
de tot ceea ce adie în mistica firească a vieţii, tot ceea ce se preschimbă după ce omul sau 
alte vieţuitoare trăiesc mai mult într-un loc. Severitatea ce ne vine dinspre Scorpion 
devine astfel o formă de rațiune, o formă de austeritate care garantează succesul de la 
primele semne. Judecând după faptul că bunătatea, eleganța sau căldura, pentru 
Scorpion, nu sunt specifice naturii sale interioare, ci doar participă la formarea unui 
înveliş protector, zâmbetele, gesturile, eleganța, pacea, armonie sau chiar dragostea 
ascund azi impulsuri agresive, motivații negative sau ambiţii care ţin de dorinţa de putere. 
De partea cealaltă, experienţele spirituale ne duc spre o deschidere şi mai mare a gândirii, 
spre o disponibilitate şi mai mare față de profunzimile spiritului în aşa fel încât, plăcerea 
de a trăi în comoditate şi de a consuma fără a produce nimic poate aduce zilei o 
dezamăgire teribile, o ruptură în sfera relaţiilor personale pe care timpurile care vin să nu 
o poată repara corect. 

O altă formă de manifestare a acestei dispute energetice dintre cei doi asteroizi este 
aceea legată de lumea magicului. Dorinţa de putere cumulată cu abilitatea de a ne folosi de 
cunoştinţe de natură ezoterică, de intuiţii speciale, de o anume înclinaţie spre a manipula 
energia face din 25 octombrie o zi potrivită pentru tehnici de magie, pentru incantaţii sau 
farmece. Cei care s-au confruntat cu aşa ceva, înţeleg că pentru reuşita unui ritual nu este 
nevoie doar de elemente de factură exterioară legate sau nu de astrologie, simbolistică 
ş.a.m.d., ci este absolut necesar ca practicantul să fie iniţiat in tehnici de manipulare a 
energiei pentru a impregna obiectele cu o anume informaţie care apoi să funcţioneze pe 
principiul perpetuum mobile până când îşi atinge scopul. Comparând toate acestea cu cele 
două direcţii ce ne vin dinspre Peşti şi Scorpion, înţelegem de ce 25 octombrie este o zi în 
care magia este foarte mult favorizată, iar magia nu reprezintă doar un ritual ocult cu 
lumânări, plante, pietre sau simboluri, ci şi o idee ce este menţinută mentală în mod activ 
pentru a fi proiectată într-un ambient energetic, asemenea celui de azi, care o va duce la 
îndeplinire. La toate acestea se intervine cu o acută dorinţa de a regla lucrurile într-un 
sens cât se poate de personal, de individualist. Careul Lună-Pluton ne aduce frustrare şi 
neputința de a înţelege sentimentele celorlalţi, însă această direcţia nu este atât de 
puternică încât să învăluie contextul majore impus de trigonul Chiron-Junon, împlinit azi, 
dar sâcâie, ca o pietricică intrată rapid în pantof. 

Spre seară, când Luna şi Axa Dragonului se întâlnesc într-un unghi eliberator, 
medierea ce vine din partea astrului nopţii, când aceasta încă se află în Balanţă, ne oferă 
soluţii tonice gen: uitare, indiferenţă, distragerea atenţiei cu activităţi superficiale, 
transferul răspunderii sau chiar a sarcinii celui mai puternic pentru care soluţionarea să 
apară ca un gest de o maximă uşurinţă. 

Prin urmare, 25 octombrie ne introduce într-un domeniul al puterii subtile. Azi vom 
descoperi că multe din cele pe care le gândim se întâmplă, că mintea nu mai merge în gol 
şi că este suficient să ne propunem pentru că imediat mecanismul să se declaseze şi 
evenimentele să se succeadă cu o mare rapiditate. Într-o astfel de conjunctura mulţi se vor 
vedea obligaţi să vorbească frumos, să se comporte cum nu s-au mai comportat până acum 
şi să folosească un fond de cuvinte ce pare rigid, rece, fals, nepotrivit limbajului lor. 

Dincolo de toate aceste elemente de detaliu, 25 octombrie este ceea ce se spune în 
ocultism o zi de intenţie. Intenţia, ca formă de energie, este un instrument deosebit de 
puternic pe care un practicând îl foloseşte pentru a obţine un rezultat ireversibil. Însă doar 
cel ce practică ştie că intenţia mobilizează întregul spectru al fiinţei, întreaga forță subtilă, 
întregul arsenal subtil de care dispune un individ. În intenţie practicantul este total, iar 
efectul survine cu atât mai repede cu cât de multă energie este dispus să folosească pentru 
a atinge finalitatea. Magia acestui proces este însă un mister al vieţii şi el vine din 
caracterul viu al Universului aşa cum spiritul animă corpul, oricât de mult ne încăpăţânam 
noi să credem că dincolo de un mecanism deosebit de complex — organismul — nu există 
nimic. 

Din nefericire, oameni nu au de ales între cele două direcţii aşa cum se întâmplă la 
piaţă când aleg un produs şi apoi pot reveni la celălalt oricând doresc. Alegerile acestei zile 
sunt ireversibile, iar efectele sunt pozitive sau negative după calitatea individului. Jocul 
vieţii, dansul lui Shiva de-a lungul întregului univers, este acela care menţine balanţa în 
echilibru, asta înseamnă că vor fi zone preponderent benefice şi zone preponderent 
malefice. Universul nu judecă niciuna dintre acestea şi nici nu se identifică în mod 
singular cu una dintre ele. Noi, ca pitici, ca piese ale acestei imense construcţii aflată într-o 
continuă mişcare, avem libertatea să alegem pe care trunchi acţionăm şi nimeni în afara 
propriei fiinţe nu ne judecă pentru alegerile făcute, tocmai de aceea există o karma 
pozitivă şi karma negativă şi tocmai de aceea se spune că pentru a atinge stadiul de 
desăvârşire spirituală individul trebuie să depăşească ambele tipuri de karma. Azi avem 
ocazia să vedem că binele nu reprezintă suprema recompensă sau graţia divin, aşa cum 
răul nu este întotdeauna egal cu maleficul sau degradarea. Acest concept controversat 
devine prima treaptă care separă un practicant sincer de un fanatic, atunci când ambii se 
dedică trup şi suflet practicii. 

Recomandarea pentru această zi este aceea de a medita asupra echilibrului, asupra 
fricii pe care o avem de echilibru şi, mai ales, asupra proceselor subtile care se declanşează 
atunci când curajul se trezeşte. Dacă îndrăznind să ne simţim ciudat sau ciudaţi, să ne 
menţinem curajul şi să nu cădem în această disperare a minţii care pierde controlul, ci să 
fim aceiaşi pentru că dincolo de orice limită există un alt orizont. 


Miercuri, 26 octombrie 
Miercuri 26-10-2011 4:50 Luna (Lib) Sex (Leo) Mars 
Miercuri 26-10-2011 5:03 Luna (Lib) Con (Lib) Saturn 
Miercuri 26-10-2011 9:07 Luna (Lib) Opp (Ari) Lilith 
Miercuri 26-10-2011 12:38 Mars (Leo) Sex (Lib) Saturn 
Miercuri 26-10-2011 15:18 Luna (Lib) Tri [Aqu] Neptune 
Miercuri 26-10-2011 18:08 Luna (Lib) --> Scorpio 
Miercuri 26-10-2011 19:19 Luna (Sco) Tri [Pis] Chiron 
Miercuri 26-10-2011 20:19 Luna (Sco) Con (Sco) Juno 
Miercuri 26-10-2011 22:55 Sun (Sco) Con (Sco) Luna (New Luna) 


Prima zi lunară (ziua în care se produce faza de Lună nouă) este considerată în 
astrologia lunară o zi a începutului, a deschiderii către noi directive, a planurilor de viitor 
şi a trezirii speranţelor de viaţă, de supravieţuire, de încredere sau de izbândă. Azi ne vom 
apleca mai curând asupra speranţelor de izbândă, pentru că, prin sextilul lui Marte cu 
Saturn, totul va fi privit ca pe o luptă, totul va fi luat în serios, iar rezultatul va fi 
interpretat printr-un ton grav, cel care ne convinge că lucrăm mai mult în excelenţă şi mai 
puţin în mediocritate. 

A fi bun, priceput la ceva şi prin asta a te prezenta ca specialist este o formă de 
autoexprimare pe care zodia Leu nu o ratează niciodată. Psihologii numesc asta stima de 
sine şi consideră că inserţia depinde mult de standardele pe care fiecare om şi le stabileşte. 
Cu Marte în Leu problema standardelor este un punct nevralgic al zilei şi al perioadei. Fie 
că ne referim aici la cunoaşterea de sine, la sentimentul de siguranţă, de apartenenţă la un 
grup, un ideal, un curent, o categorie socio-profesională sau la o abilitate ori competenţă, 
maniera de evaluare sau valorizare a acesteia este una individuală. Pentru că stima de sine 
nu este o acţiune definitorie a personalităţii, ci doar un atribut care intervine sub impulsul 
unui element personal sau al unui stimul exterior care amplifica sau agresează o valoare 
personală, elementul grup, feedback-ul ne transpune într-o dimensiune necunoscută în 
care ni se cere să stimăm ceea ce nu cunoaştem încă. Există au concept modernist care 
susţine că performanţa sportivă ţine mult de o stima de sine ridicată, la fel şi performanţa 
şcolară, însă ea nu este definitorie pentru acest atribut este fals, de vreme ce depinde, nu 
de natura sa intrinsecă, adică de calitatea sa susţinută de încrederea în sine, de confortul 
de a fi într-un anumit fel, ci de un îndemn venit din anturaj, de un stimul pe care individul 

îl percepe şi în virtutea căruia execută un salt. Deci nu prea avem de-a face cu ipostaze ale 
lucidităţii şi nici cu cele legate de autocontrol pentru că acest concept modern pune stima 
de sine foarte aproape de breşele de personalitate pe care un val social îl foloseşte pentru 
a-şi menţine un statut, o direcţie, o preocupare sau pentru a-şi îndeplini un deziderat. 

Lăsând deoparte aceste elemente de dezvoltare personală, relaţia dintre Marte din 
Leu şi Saturn din Balanţă, adică dintre domiciliul Soarelui şi căderea sa, ne aduce o forţă 
masivă ce ne pune în situaţia de a dezvolta pasiuni reci, ambiţii teribile şi apoi să ne 
detaşăm de ele ca şi cum nici nu le-am cunoscut vreodată. Asta implică şi rezistenţă şi 
prudenţă, însă doar în ceea ce privesc pericolele imediate, ceea ce ne va face să rezonăm 
foarte bine cu conceptul modernist al stimei de sine în care performanţa individului 
depinde de stimulul sau feedback-ul social. 

Fiind pe ultimul segment din Balanţă, Luna va împlini azi un sextil cu Marte şi o 
conjuncţie cu Saturn, dar la aproximativ patru ore de la întâlnirea cu Seniorul karmei va 
trece prin opoziţia cu Lilith aducând atât de multă neînțelegere în conversații, atât de 
multe divergențe de opiniei pe acelaşi gen încât oameni ajung să se certe, să se agreseze 
chiar fără un motiv clar, adică pornind de la nişte confuzii. 

Trecând în Scorpion, Luna îi ajută pe oameni să fie rezervaţi în declaraţii, să regrete 
gesturile imprudente din prima parte, să apeleze la terapie, la linişte, la odihnă şi să-şi facă 
o analiză succintă ultimei perioade. 

Pe acest fond, ascendentul în Rac pe Lună nouă din Scorpion (combinaţie cu care ne- 
am mai întâlnit — Soare în Scorpion cu ascendent în Rac) plasează întreaga ambiţie pentru 
a consolida relaţiile de familie, pentru a vindeca o rană ce s-a adâncit în familie de la 
începutul anului şi până acum. Sectorul sănătăţii, al bolilor cu evoluţie rapidă este uşor 
afectat de un prea mult efort depus pe spaţiul public, de o solicitare ce poate fi tangentă la 
sectorul profesional. De partea cealaltă, consumul afectiv, dorinţele neîmplinite, eşecurile 
în a lega relaţii sentimentale, neputinţa de a realiza un schimb armonios în relaţiile care 
există deja ne face să ne îndoim de sinceritatea prieteniilor în care suntem acum implicaţi 
şi să ne lăsăm tentaţi de noi asocieri. Pe ideea “vrabia mălai visează...” şi noi, în 
următoarele aproximativ 30 de zile, ne vom lăsa consumaţi de speranţe false, de 
oportunităţi care nu au o greutate socială corectă şi care ne propulsează spre performanţă 
de parcă performanţa în sine reprezintă şi garantul mulţumirii, a succesului sau fericirii. 

Prin urmare, 26 octombrie ne aduce o lecţie de viaţă. Aplecându-ne atenţia asupra 
propriei fiinţe, asupra paşilor pe care i-am făcut până acum, asupra demersurilor în care 
ne-am lăsat consumaţi vom descoperi că elementul care ne-a impulsionat este fals şi, cum 
uşor se poate înţelege, direcţia spre care ne îndreaptă nu este corectă. În faţa acestei 
informaţii mulţi vor fi furioşi, categorici în deciziile lor şi dispuşi să depună un efort şi mai 
mare pentru a salva funcţia, statutul, imaginea, aprecierea celorlalţi, încrederea unui 
prieten. 

Toate acestea ne inspiră un acut sentiment de teamă pentru că ne vor lovi în 
elementul cel mai sensibil, în locaşul unei ne apărăm cel mai mult sentimentul, în 
dragostea faţă de un apropiat, părinţi, copii, în căldura căminului său în stabilitatea 
acestui sector atât de important pentru echilibrul psihoemoţional. Loviţi în Călcâiului lui 
Achile oamenii se vor comporta ciudat, vor fi foarte agresivi, aşa cum le spune Marte, pe 
motiv că îşi apăra “nevoile şi neamul”, alţii vor bate în retragere, ca într-o detentă 
calculată cu minuţiozitate, în aşteptarea unui moment mult mai potrivit pentru a se arcui 
şi a depăşi bariere impuse de divergentele de opinie, tulburări emoţionale, probleme de 
sănătate sau de natură profesională, aşa cum le spune Saturn. 

Recomandarea pentru această zi este aceea de a ne implica în gesturi nobile, în fapte 
ce dovedesc milă, compasiune, înţelegere faţă de apropiaţi, pentru a lua cunoştinţă de 
măsura iertării pe care o vom primi de la ceilalţi. 

Joi, 27 octombrie 
Joi 27-10-2011 1:22 Venus (Sco) Squ (Leo) Mars 
Joi 27-10-2011 2:28 Luna (Sco) Sex (Cap) Pluto 
Joi 27-10-2011 2:54 Luna (Sco) Opp [Tau] Jupiter 


Careul lui Venus cu Marte ne aduce azi, nu doar complicaţii de natură relațională, ci 
dificultăţi de înţelegere, probleme de integrare a ideii în context, ca o consecinţă a fricii de 
a ne apropia de celălalt, de un obiect care este încărcat de amintiri, ca o teamă de a merge 
pe un anumit traseu sau de a ne stabiliza într-un loc. Hipersensibilitatea şi deopotrivă 
absenţa sentimentelor sunt puse în balanţă pentru a ascunde, ca o compensație, înclinația 
exagerată spre plăcere. Ideea de a fi simpatic, plăcut, jovial sau de a trece în tabăra cealaltă 
şi de a produce auditoriului reacţii negative, repulsie, ţine de o dinamică a 
comportamentului care ne scapă azi de sub control. 

În tot acest joc, aspectul fizic pare să fie prea mult îngrijit, să i se acorde prea multă 
atentei, în detrimentul calităţilor orale. În felul acesta, a fi tot timpul pe poziţie, a dovedi 
lipsă de scrupule, a face orice pentru confortul fizic, pentru a fi apreciat sau pentru a capta 
atenţia implică o descindere socială interesantă. 

Prima parte a zilei este dominată de această confuzie între impulsul de a ieşi în 
frunte, de fi evidenţiat şi apreciat, chiar dacă atunci când vorbim despre calităţi aproape 
absente, ceea ce poate produce rupturi sociale, un ghinion teribil consumat chiar de 
dimineaţă care ne introduce pe un alt traseu, care strică mijlocul de comunicare, mobilul 
cuvintelor, instrumentul de lucru sau baza relaţiei ori a comunicării, cu cât ne apropiem de 
seară cu atât nemulţumirea se desprinde de evenimentele sociale, se debarasează de 
opoziţia Lună-Jupiter şi ne lasă într-un ambient stresant în care nici nu ne simţim 
confortabil cu sentimentele pe care le deţinem, dar nici nu putem face apel la un context 
social stabil, armonios, echidistant pentru a ne linişti. 

Deşi ziua nu aduce tensiuni majore, unghiurile, chiar dacă sunt stresante, nu au 
amploarea planetelor cu mers lent sau a configuraţiilor majore pe care le-am tot 
experimentat în ultima vreme, este demn de luat în seamă că elementele feminine şi cele 
masculine ale personalităţii sunt în conflict din două zodii de putere (Leu si Scorpion), din 
două semne care cer şi obţin relativ uşor puterea, iar influenţa lor este recuoscuta în tot 
zodiacul ca fiind una imbatabilă. În această ecuaţie îl avem pe Marte din Leu, cu plăcerea 
de a străluci în societate, de a face din EU un instrument care produce în jur un vibrato, 
iar de cealaltă parte pe Venus în Scorpion, cu nevoia de a deţine controlul asupra 
sentimentelor pentru a nu depăşi limita confortului, a cunoscutului, de a menţine 
sentimentele într-o activitate umedă, scufundate în dorinţe, plăceri, critici, reacţii multiple 
pentru a nu le curăţă de frici sau ambiţii exagerate. În acest raport, ceea ce vine din social, 
pentru a atrage atenţia trebuie să fie major. Opoziția Lună-Jupiter aduce o ruptură faţă de 
un element de legătură sau un pion important, ceea ce poate distrage atenţia de la dramele 
emoţionale pe care le trăim. 

Prin urmare, 27 octombrie ne aduce o formă de visare teribilă pe care chiar dacă nu 
o preferăm, ne captează atenţia şi ne menţine într-un vibrato neplăcut, într-o formă de 
fierbere a sentimentelor. Azi vom observa că plăcerea ne complică trăirile, ba mai mult cu 
cât ne dorim mai mult, cu cât ne implicăm în elemente de dinamică social, în mai multe 
evenimente sau în demersuri ce ţin de nevoile familiei sau ale grupului de apartenenţă, cu 
atât dăm de conflicte, de nemulțumiri sau de nemulţumiţi, de tensiuni şi orice pas îl facem 
cu greutate şi efort supradimensionat. 

Faptul că încă de dimineaţă un blocaj mic încearcă să ne distragă atenţia de la marea 
drama este doar un element de diversiune pentru că el ne va capta atenţia doar dacă este 
major, doar dacă implică în desfăşurare elemente care, la rândul său, au o puternică 
încărcătură emoţională. 

Recomandarea pentru această zi este aceea de ne aminti că emoţiile nu sunt stăpânii 
noştri, ci doar nişte instrumente şi că doar până la un punct nu-i poţi dicta inimii cum să 
simtă, dar îi poţi oferi stimuli pozitivi pentru a-i coordona emisia şi a-i uşura munca. 


Vineri, 28 octombrie 
Vineri 28-10-2011 5:10 Luna (Sco) Con (Sco) Mercury 
Vineri 28-10-2011 5:58 Luna (Sco) Squ (Leo) Mars 
Vineri 28-10-2011 7:26 Luna (Sco) Con (Sco) Venus 
Vineri 28-10-2011 14:52 Luna (Sco) Squ [Aqu] Neptune 
Vineri 28-10-2011 17:47 Luna (Sco) --> Sagittarius 
Vineri 28-10-2011 18:09 Mercury (Sco) Squ (Leo) Mars 
Vineri 28-10-2011 18:58 Luna (Sag) Squ [Pis] Chiron 
Vineri 28-10-2011 19:30 Jupiter [Tau] Tri (Cap) Pluto 
Vineri 28-10-2011 19:59 Luna (Sag) Tri [Ari] Uranus 


Dihotomia acestei zile are o orientare atât de specială, atât de ciudată încât mulţi îşi 
vor aminti de această zi cu frică sau cu o uşoară tensiune. Dinamica bidirecţională se 
susţine pe faptul că prima jumătate a zilei este dominată de tranzitul final al Lunii prin 
cădere (Scorpion), iar spre seară trecerea în Săgetător ne aduce o nouă formă de activitate, 
ca şi cum am renunţat la un viciu şi starea de sevraj ne tulbură întreaga structură. Totuşi, 
nu este singurul element care ne împarte ziua în două, careul Mercur-Marte şi trigonul 
Jupiter-Pluton vor face din această zi un teren de bătălie, o formă de fragmentare a 
îndemnurilor, o formă de haos în care fiecare încearcă să-şi controleze impulsurile cum 
poate mai bine şi nu ştie dacă reuşeşte sau nu. 

Prima parte a zilei este centrată pe dorinţa de a regla defecţiunile zilei anterioare. Fie 
că este vorba despre sentimente, despre relaţii sau că ne implicăm în defecţiuni fizice ale 
unor aparate, mai păstrăm încă din tensiunea anterioară, din frica de despărţire sau mai 
mult teama de a pierde controlul, de a nu şti ce se ascunde dincolo de cortină, de a pierde 
statutul obţinut prin funcţie, rând sau demnitate. 

Trecerea Lunii în Săgetător ne reaminteşte de vocaţia misiunii, de talent, de scop şi 
ne motivează să ne ridicăm, întâi deasupra condiţiei zilei anterioare, cea dată de durere, 
nemulţumire sau suferință, spre un ideal înalt, spre o nouă zonă socială, printr-o 
independenţă de tip burghez, adică în conformitate cu condiţionări rafinate impuse de 
conveniente sociale, tabieturi, sentimente şi mai puţin de lipsuri materiale, tradiţie sau 
aspirații morale. 

Pe acest fond, careul Mercur-Marte aduce metode mai puţin corecte. Viclenia şi 
arogantă sunt elemente care se interpun în această ecuaţie oferind convingerea că doar 
prin acestea se poate atinge un scop atât de înalt şi nobil. Pe această conjunctură astrală 
oamenii îşi amintesc de zicală “scopul scuză mijloacele” şi prin asta îşi justifică cele mai 
ciudate şi neobişnuite gesturi, de la renunțare la propria avere, pentru faimă şi renume, 
până la defularea unor dorinţe perverse sau chiar violenţă fizică. A fi practic, pentru mulţi, 
azi înseamnă a trece peste părerile celorlalţi, a impune propriul punct de vedere, a 
distruge orice element care le apare în faţă pentru că este văzut ca obstacol. În felul acesta, 
înțelegem că o parte a negativităţile acestei zile ne întunecă mintea, ne schimbă percepțiile 
şi ne ridică şi mai multe bariere sub păcăleală că ne eliberează de grijile faţă de obiectele 
cunoscute, prin înlăturarea lor. A considera că distrugând ceea ce nu se poate controla sau 
înlocuind personajul care opune rezistență aplicăm cea mai buna soluţie este un element 
periculos al acestei zile şi deci una dintre cele mai mari capcane. 

Trigonul lui Jupiter cu Pluton este unul din marile evenimente ale anului 2011, iar 
acesta care se împlineşte acum nu reprezintă altceva decât reiterarea celui care s-a 
consumat în iulie 2011. Acum, cu Jupiter în mers retrograd, atracţia către a explora, a 
descoperi, a repara, a întruni va aduce la lumină acele izvoare ce au fost ascunse 
individului, familiei, aparatului de conducere sau chiar omenirii. Principala calitate a 
acestui aspect vine din dorinţa de a marca momentul printr-un eveniment care să rămână 

în istorie, având deopotrivă un rol revoluţionar, dar şi unul educativ. Experiențele pe care 
le presupune sunt marcante şi ele ţin de relaţia cu sănătatea, cu sectorul medical, cu 
sistemul educaţional sau cu cel legat de ingineriile financiare şi de redresare a imperiului 
financiar aşa cum îl ştiam noi cândva. Judecând după faptul că Jupiter este retrograd, 
aceasta formă de redresare este susținută numai de dorinţă, nu şi de evenimente sociale, 
iar consecinţa acestui eşec nu este alta decât încă o frustrare adăugată la şirul celorlalte 
legate de efortul unor de a-şi susţine confortul social pe muncă şi suferința unei lumi 
întregi. 

Ceea ce vine însă spre noi acum are o dublă semnificaţie, susţinută în fundal de 
careul Luna-Chiron şi trigonul Luna-Uranus, adică are rolul de a destabiliza o structură 
veche, de a o dizolva, de a o uzurpa, pentru a se putea introduce noi etaloane de 
normalitate, chiar avangardiste. Nu puteam însă să privim acest trigon Jupiter-Pluton fără 
să luăm în considerare că Jupiter se află de la începutul săptămânii fereastra opoziţiei cu 
Soarele şi orice iniţiativă personală ce porneşte din această săptămână, oricât de frumos 
pare construită, este lezată de neputinţa de fi susţinută împotriva părerii generale, a 
părerii de grup, a opoziţiei ce vine din partea celorlalţi. În felul acesta, descoperim că în 
fundal tensiunea este menţinută nu de eşecurile anterioare, aşa cum ar sugera 
retrogradarea lui Jupiter, ci de valul de negaţie la care contribuie fiecare. 

Mulţi nu vor şti ce să înveţe din aceste conjuncturi şi fiind într-o perioadă în care 
suntem învăluiţi şi de alte unghiuri, cu aceeaşi amploare, dar cu altă calitate, alt conţinut, 
se vor arăta atenuaţi, indiferenți sau detaşaţi de ceea ce-i invită pe spaţiul public. Dacă 
acest aspecte este însă mai puţin important, factorul decizie devine prioritar pe aceste 
predispoziţii astrale. A decide este prioritar azi, cu toate că nimic din ceea ce este evident 
nu pare să dea vreo importanţă acestui aspect, ci mai curând preschimbărilor, a reînnoirii. 

Prin urmare, ziua de 28 octombrie ne aduce o formă de adâncire a percepţiei 
evenimentelor aşa cum nu ne aşteptam în această perioadă. Ceea ce se întâmplă acum nu 
este neprevăzut şi nu se manifesta prin atingerea lui Uranus, pentru a face totul 
imprevizibil, ci este mai curând învăluit într-un mister, într-o ceaţă densă a evenimentelor 
în care cei mai mulţi se vor rătăci. Nimeni nu se va întreabă ce ascunde ceața şi care este 
rostul ei, ci toţi se vor gândi ca la o perioadă obişnuită, ca la manifestare comună naturii, a 
destinului, a vieţii în general. În realitate, ceea ce se consuma acum ne pune la încercare 
puterea de decizie şi discernământul. Pentru ca parcurgem reiterarea trigonului Jupiter- 
Pluton, trecutul ar trebui să ne fi oferit deja multiple exemple pentru a-i recunoaşte acum 
paşii, însă oamenii preferă să participe cu minţile lor la construirea unui val imens de 
negative, la o stare de spirit dizarmonică şi în timp ajung să devine victimele propriilor 
dizarmoni. 

Factorul decizie, aplicat în cunoştinţă de cauză, reprezintă farul, raza de lumină care 
ajută vasele să nu naufragieze printre stânci. 

Pentru că decizia esenţială a zilei este legată de propria avere, de modul cum ne 
gestionăm avutul, valorile cele mai preţioase ale fiinţei, recomandarea acestei zile merge în 
direcţia cultivării simțului măsurii. Chiar dacă banii, confortul material ne oferă baza 
integrării, legăturile dintre oameni sunt altfel, de natură subtilă, aşa cum sunt şi între 
îngeri, în cer. A considera că poţi cumpăra sau vinde orice, că poţi manipula trăirile 
celorlalţi sau îi poţi şantaja material sau emoţionale şi prin asta să invoci motivul puterii 
este un evident semn de degradare. Omul este ceea ce este, iar azi avem ocazia să vedem 
calitatea emanaţiilor sale, fie ca raze de lumină ce se distribuie în jur asemenea unui far, 
fie ca valuri adânci de ceaţă care izolează de grup, de ceilalţi. 

Sâmbătă, 29 octombrie 
Sambata 29-10-2011 4:41 Sun (Sco) Opp [Tau] Jupiter 
Sambata 29-10-2011 6:10 Sun (Sco) Sex (Cap) Pluto 
Sambata 29-10-2011 20:33 Luna (Sag) Con [Sag] Node 


Opoziția Soarelui cu Jupiter ne aduce azi o piatră de încercare. Dacă nervozitatea şi 
îndoială ne duc într-o zonă a stărilor sufleteşti neplăcute, greu de controlat şi gestionat, 
vanitatea, orgoliul, ambiția sunt elemente pe care le vedem ca elemente salvatoare. Chiar 
dacă situaţiile pe care le parcurgem azi sunt neplăcute, ele au menirea, prin sextilul 
Soarelui cu Pluton, să aducă la lumină ceea ce nu este corect în relaţiile pe care le 
dezvoltăm. Azi se poate invoca motivul banilor, a averii, a patrimoniului, a ceea ce suntem 
dispuşi în orice moment de folosim, să administrăm, să împărțim. A avea sau nu bani, a 
deţine sau nu o anume influenta în sfera socială tine de o abilitate dezvoltată în trecut, tine 
de o memorie a evenimentelor şi de un întreg complex de factori psihosociali care au 
participat la derularea acestor eveniment. Azi încercăm să aducem în prezent un trecut 
sumbru, să ne impunem în faţa unui individ care este deja învins, să reedităm memoria 
unui defunct, să construim într-un mediu virtual o lume dispărută faţă de care simţim că 
ne leagă un trecut intens. 

Toate acestea sunt instrumente care ne duc spre degradare, spre cădere, spre eşec 
pentru că nu dispunem de resursele necesare pentru a reitera trecutul. În felul acesta, 
segmente ale corpului dau semne de uzură, semnalează absenţa forţei necesare şi mai ales 
avertizează prin dureri localizate, printr-o senzaţie de slăbiciune evidentă că întregul 
organism este obosit, epuizat. 

Pentru vorbim aici, nu doar de Jupiter, dispus să încurajeze excesele până la 
epuizare, ci şi de Pluton care se pierde adesea în explorări subterane mai mult decât îl ţin 
puterile, mulţi vor apela azi la adjuvante, la stimulente, la substanţe care să le crească 
performanţă, să le menţină atenţia vie, să le întărească puterea de a rezista în faţa unor 
evenimente importante. 

Ceea ce se întâmpla azi este însă paradoxal. Dacă ieri, pe trigonul Jupiter-Pluton, 
mulţi au considerat că valul de ceaţă este banal sau măcar identic celorlalte elemente de 
factură socială ce ne tot cuprinde de la începutul lui septembrie, azi el acordă opoziţie 
Soare-Jupiter sau sextilului Soare-Pluton o importanţă majoră, un rol covârşitor în bună 
inserție socială. Această inversiune se sprijină pe valorile egoiste pe care le-am dezvoltat 
anul acesta, pe faptul că în descinderile sociale în care se cerea coeziune de grup oamenii 
au intervenit prin dorinţe egoiste şi pasiuni extrem de personale. Acum, egoismul de 
atunci îi controlează şi-i ţine captivi, nu le permite să vadă pădurea din cauza copacilor şi 
nici să se ridice deasupra propriei condiţii. 

Pe aceste fond al orbirii spirituale, conjuncţia Lunii cu Capul Dragonului ne aduce un 
nou ciclul draconitic, o nouă serie de experienţe de factură morală sau spirituală. Această 
dispunere astrală aduce o mobilizare masivă din sectorul muncii, al medicinei printr-o 
pierdere de statut, printr-o diminuare a rolului de lider sau prin preschimbarea 
priorităţilor pe care serviciul şi sănătatea le deţin asupra vieţii omului comun. Într-o altă 
transpunere, relaţiile de subordonare, ambițiile de a deţine controlul într-un anumit 
sector social, ce ar implica o mobilizare a elementelor afective intră, prin acest nou ciclul 
draconitic, pentru patru săptămâni, într-un regres. Cine va pune accent pe sentimente 
pentru a obţine un avantaj, va pierde şi nu oricum, ci întreaga sa structură se va zdruncina 
din temelii. 

Prin urmare, 29 octombrie este o zi de mari încercări existenţiale. Oamenii nu se pot 
sustrage emoţiilor, chiar dacă nu au nici cel mai mic interes în a şi le controla, tocmai de 
aceea cei mai mulți se vor vedea azi, dar şi în următoarele patru săptămâni, luaţi de val, 
duşi în conjuncturi pe care nu le pot controla, care nu se dovedesc utile pentru partea 
materială, pentru stabilitatea profesională sau pentru sănătate. Cu toate că văd clar acest 
aspect al vieţii, nu se pot sustrage ambițiilor şi nici nu le pot remodela pentru că avalanşa 

de trăiri şi deci implicarea efectivă majoră nu le permite, nu-i lăsa să se liniştească, nu le 
dă un moment de răgaz să-şi adune gândurile şi să selecteze persoanele. În felul acesta, 
mulţi îşi vor vedea barca scufundându-se fără să poată face ceva pentru a se salva. 

Recomandarea pentru această zi este aceea de a ne stabili ţinte realiste, de a face apel 
la etaloane morale solide indiferent de cât de amplu este valul evenimentelor, indiferent 
de locul în care ne aflăm. A experimenta interiorizarea, liniştirea minţii în locuri 
aglomerate, a invoca sentimente sublime în mijloacele de transport în comun şi a reuşi să 
le menţii prin argument sau pur şi simplu prin trăire este un semn că sentimentul nu este 
o corvoadă sau o spărtură în cala vasului, ci un catarg înalt şi puternic care poate susţine 
vele puternice pentru a duce vasul la destinaţie. 


Duminică, 30 octombrie 
Duminica 30-10-2011 5:21 Luna (Sag) Sex (Lib) Saturn 
Duminica 30-10-2011 8:08 Luna (Sag) Tri (Leo) Mars 
Duminica 30-10-2011 9:42 Luna (Sag) Tri (Ari) Lilith 
Duminica 30-10-2011 15:35 Luna (Sag) Sex [Aqu] Neptune 
Duminica 30-10-2011 18:42 Luna (Sag) --> Capricorn 
Duminica 30-10-2011 19:54 Luna (Cap) Sex [Pis] Chiron 
Duminica 30-10-2011 20:55 Luna (Cap) Squ [Ari] Uranus 
Duminica 30-10-2011 23:33 Luna (Cap) Sex (Sco) Juno 


Pe ultimul segment al Săgetătorului, Luna ne va grăbi să ne rezolvăm cât mai multe 
probleme, să ne implicăm în cât mai multe evenimente de factură personală sau socială. 
Prin aceasta, înţelegem că prima parte a zilei este supusă unei agitaţii teribile, că oamenii 
nu-şi găsesc locul şi nu pentru că ceva îi împinge spre a se consuma în felul acesta, ci 
pentru că nu mai există un unghi major, aşa cum s-a întâmpla de luni până azi, care să-i 
implice în ceea ce nu puteau controla şi, în absenţa acestei presiuni, toate forţele pe care 
le-au dezvoltat anterior, pentru a rezista atracției astrale puternice, îşi cer drepturile. 

Privind din exterior, totul pare un circ distractiv sau o agitaţie teribilă ce-i cuprinde 
pe oameni care se mobilizează să aducă resturile ce au rămas în urma furtunii. În felul 
acesta, se poate vorbi de calităţi fracţionale. Se poate vorbi despre curaj, abnegaţie, 
disponibilitate, putere de a suporta mai uşor o situaţie tensionată, lipsurile sau durerile, 
dar şi o înclinaţie plăcută spre visare. 

În a doua parte a zilei, când Luna trece în Capricorn, contextul astral se schimbă şi 
nu doar exilul lunii predispune la rezervă, dar şi careul Lună-Uranus aduce un pic de 
nemulțumire acestui final, iar de aici şi la a ne aminti ce săptămâna dificilă am avut nu 
mai este decât un pas. De această dată nu suntem invitaţi să facem nimic, dar ne vom lăsa 
preocupaţi de trăiri existenţiale, ne vom gândi dacă nu cumva deciziile săptămânii au fost 
greşite, dacă nu cumva ne-am făcut mai mult rău fiind atât de categorici, dacă nu cumva 
faptele lunii octombrie nu au fost atât de eronate încât, atârnate de gât, să ne facă să ne 
scufundăm sau să plutim în derivă. 

Apropierea lui Mercur de Venus va aduce însă putere ideilor şi orice am gândi azi va 
fi intens şi amplu, dinamic şi poate produce, la rândul său, efecte în plan social, tocmai de 
aceea evenimentele acestei zile ne vor părea uşor de controlat, ca şi cum abia azi, când am 
ajuns la fundul sacului, avem şi noi puterea să controlăm ceea ce ni se întâmplă. 

Prin urmare, ultima zi a săptămânii ne aduce liniştea de după furtună. Unii se vor 
afla în convalescenţă, alţii în sevraj, cei mai mulţi vor fi însă într-o derivă interesantă. 
Apelul la dinamica întregii săptămâni nu ne prea ajută să ne liniştim, cu atât mai mult cu 
cât azi Luna îşi schimbă zodia şi, trecând de la o vibraţie la alta, va fi percepută ca un nou 
stres, că o nouă formă de modificare a conduitei. 

Cel mai dificil moment al zilei se poate consuma în a doua parte a zilei când, spre 
seară, Luna şi Uranus trec printr-un careu şi când nevoia de siguranţă se va situa la cotele 
minime. Teama de a nu fi părăsit, de a nu suporta într-un mod şi mai dureros consecinţele 

unor alegeri dificile, face din această ultimă zi a săptămânii una a regretelor şi 
resentimentelor. 

Tocmai de aceea recomandarea pentru această zi vine sub forma unui îndemn la 
linişte şi detaşare. Dacă am luat în serios recomandarea zilei anterioare şi am căutat să ne 
testăm limita calităţilor pozitive prin expunerea discretă a acestora în zone aglomerate, 
atunci azi ne va fi relativ simplu să ne lăsăm cuprinşi de liniştea absolută pe care ne-o 
poate oferi şi starea de meditaţie. 


Luni, 31 octombrie 
Luni 31-10-2011 3:21 Luna (Cap) Tri [Tau] Jupiter 
Luni 31-10-2011 4:01 Luna (Cap) Con (Cap) Pluto 
Luni 31-10-2011 7:38 Sun (Sco) Sex (Cap) Luna 
Luni 31-10-2011 23:19 Venus (Sco) Squ [Aqu] Neptune 


Începem săptămână pe un unghi suficient de periculos pentru a ne impregna 
memoria cu evenimente nefericite, dar şi suficient de motivant pentru a ne introduce într- 
o nouă dimensiune a vieţii sociale, pentru a ne ajuta să ne dezvoltăm un comportament 
special, acela care ne rupe lanţurile suferinței prin înţelegerea lor şi prin cultivarea 
sensibilităţii acolo unde nu am intervenit niciodată cu sentimentul, ci mai curând cu 
rațiunea sau voinţa. 

Trigonul pe care Luna şi Jupiter îl împlinesc azi de pe semne de pământ ne aduce 
dorinţe puternice, speranţa că lipsurile materiale vor fi în sfârşit soluționate, dar şi o 
uşoară determinare în a ne porni pe un drum nou. Drumul nou, privit prin prisma 
unghiurilor pe care planetele le împlinesc azi, este un omagiu adus muncii şi respectului 
faţă de lucrul făcut cu bună ştiinţă, faţă de rezultatul produs prin sudoarea frunţii. Nu se 
ştie precis cum se întâmplă asta, dar azi oamenii îşi găsesc resursele necesare să se implice 
în munci încărcate de responsabilitate, îşi stabilesc obiective înalte şi nu se gândesc nici 
măcar o secundă, că, nu până mâine, ci chiar până spre seară, ele se vor spulbera în aburul 
unei oboseli fizice accentuate. Tandemul dintre a visa şi a fi visat, dintre a munci şi a fi 
muncit, dintre a spera şi a fi sperat, ne aduce pe o scenă în care piesa este jucată doar de 
două personaje, în care momentele de tensiune sunt de fapt simple îmbrăţişări între cele 
două tendinţe, iar sublimarea momentului culminant într-un simbol înseamnă de fapt 
trecerea spre o nouă dimensiune a vieţii, în care fie datorită suspiciunii, fie datorită 
ambițiilor supradimensionate, omul îşi atribuie finalităţi imposibil de atins. Că vrea să 
scape de suferinţă, că vrea să şi-o înnobileze, finalitatea, azi, este aceeaşi. 

Ca o diversitate sau mai curând ca un fundal plăcut şi reconfortant, sextilul Lună- 
Soare ne descrie un traseu plăcut. Evenimente simple, încărcate de jovialitate, semne ale 
prieteniei, conversații reconfortante, un semn de viaţă primit de la un prieten drag, 
descoperirea unei noi forme de expresie sunt mijloace de diversificare a suferinţei, în 
tandemul pe care îl trăim azi: lupta cu durerea versus speranţa că vom scăpa de ea. 

Careul pe care Venus şi Neptun îl împlinesc azi se înscrie în seria evenimentelor care 
ne leagă viaţa personală de cea socială prin evenimente similare. Azi, printr-o mistică a 
evenimentelor străină omului comun, ceea ce se consumă în familie, se consumă şi în 
spaţiul social. Pe ideea sugerată de Iisus (“Vă spun că tot ceea ce veţi lega pe pământ să fie 
legat şi în ceruri şi tot ceea ce veţi dezlega pe pământ să fie dezlegat şi în ceruri” (Matei 
18.18)) ceea ce vom impulsiona într-un cadru personal, în zona publică va avea un ecou 
puternic. Cel care nu este obişnuit să-şi privească viaţa cu o anume doză de misticism, 
farmecul acestei rezonanţe înseamnă diversitate, multitudine de evenimente, semnul că 
Dumnezeu ne răsplăteşte faptele bune cu evenimente plăcute, mult dorite. În realitate, nu 
este decât o consonanţă spectaculoasă care, la rândul ei, ne va mijloci o formă de 
combatere a fricii de sărăcie, singurătate sau chiar spre a ne elimina acele sentimente 
confuze prin care atribuim oamenilor sau altor fiinţe din jur roluri terifiante, de torţionari 
sau eliberatori. 

Pentru că ziua are o dimensiune afectivă evidentă, multe nu ne vor fi clare, multe vor 
fi înaintate gândirii după ce se vor consuma ca trăire şi, atunci când vor face apel la 
amintirea acestei zile, vom spune că ultima zi a lunii octombrie este aceea când mintea a 
rămas în urmă, când gândurile nu şi-au putut face loc să iasă la lumină şi au strigat uşor 
gâtuite în întuneric. Acest tablou nu vrea să exprime altceva decât o înclinaţie spre trăiri 
necontrolate, spre a explora o zonă periculoasă a comportamentului, despre care ştim că 
ne încarcă de decepţii. 

Relaţia specială dintre Venus şi Neptun ne aduce însă şi o încurajare a talentelor. 
Este adevărat că, fiind vorba despre o cuadratură între cele două protagoniste, abilităţile 
sunt mai curând cele de natură poetică sau închipuiri ale acelor posibilităţi la care 
individul spera. Cert este ca orice am face, rezultatul în ansamblu va fi negativ şi vom pune 
tot acest insucces pe lipsa de prudenţă. 

Prin urmare, ultima zi a lunii octombrie ne îndeamnă spre a ne redimensiona viaţa, 
raportând-o la un nou sistem de valori. Aşadar, aceasta va fi cea mai mare problemă a 
zilei: sistemul de valori. Unii îşi vor reduce câmpul de percepţie pentru că nu mai pot 
accepta privaţiunile şi îndatoririle sociale, alţii se vor extinde, în ambele cazuri cu scopul 
de a elimina un stres, o nemulţumire, o formă de însingurare care mai mult sperie decât 
produce dureri reale. 

Cei care nu se sperie de micile complicaţii ale vieţii şi care nu s-au educat să le 
exagereze pentru a se integra într-un cor de bocitoare, înzestrate au o singură vocaţie, 
aceea a revendicării, vor privi această zi cu o mai mare încredere. Ei vor şti că viaţa socială 
reprezintă un ecou al celei private şi că divinitatea, Universul, nu se implică, prin 
totalitatea sa personalizată, în această suită de evenimente, ci doar le integrează în propria 
sa construcţie, impregnându-le, aşa cum le impregnează şi pe cele pe care le vedem noi 
negative sau dureroase cu acelaşi parfum karmic special, în faţa cărora un înţelept se 
înclină cu respect: “Doamne, facă-se voia ta”. 

În această confuzie uşor parfumată să medităm asupra credinţei, ca o recomandare 
specială aplicată acestei zile. Faptul că înţelepţii fac trimitere la această dimensiune a 
existenţei este unul dintre cele mai profunde şi binefăcătoare daruri pe care oamenii şi le 
pot face. A crede este în acelaşi timp practic şi abstract aşa cum se poate constata din 
vibrația acestei zile. Numai că problema poate surveni atunci când refuzăm să ne implicăm 
întreaga fiinţă în această trăire şi ne umplem bagajul sufletesc doar cu simplismul vieţii 
cotidiene. Pentru cine înţelege, această trăire implică şi Alegerea, pentru cine nu, ea se 
rezumă doar la a fi dominat, controlat, la obligaţii de factură socială sau religioasă, adică 
de transpunere într-o dimensiune a spiritului a obligaţiilor desprinse din viaţa comună. 


Marţi, 1 noiembrie 
Marti 1-11-201110:20 Luna (Cap) Squ (Lib) Saturn 
Marti 1-11-2011 10:38 Mercury (Sco) Squ [Aqu] Neptune 
Marti 1-11-2011 12:05 Mars (Leo) Tri (Ari) Lilith 
Marti 1-11-2011 14:57 Luna (Cap) Squ (Ari) Lilith 
Marti 1-11-2011 21:57 Luna (Cap) Sex (Sco) Mercury 
Marti 1-11-201123:00 Luna (Cap) Sex (Sco) Venus 


Prima zi a lunii noiembrie nu este generoasă în a ne oferi exemple de bună practic[, a 
în a ne susţine proiectele sau în a ne proteja investiţiile. Mercur, aflat pe final de tranzit 
prin Scorpion, împlineşte acum un careu cu Neptun din Vărsător, sugerând o tulburare a 
sentimentelor, o încurcare a planurilor de viitor şi o zăpăceală care, acestei poziţii, nu prea 
îi este specifică. 

Într-un contrast straniu, Marte şi Luna neagră devin prieteni prin ridicarea unui 
trigon, iar Luna parcurge ultimul sector al zodiei Capricorn, aducând un tribut tristeţii şi 
oferind motivații în favoarea desprinderii de grup, a izolării sau a reaşezaţii principiilor de 
viaţă, supunându-le unei trieri severe. Fie că ne referim aici la careurile cu Saturn şi 
respectiv Lilith, sau la sextilele cu Venus şi respectiv Mercur, paragraful pe care îl scrie 

acum Luna se consuma prin linii frânte, în tonuri închise, din care se aud doar alunecările 
stranii ale peniţei pe foaia de hârtie şi câteva suspine în fundal. Înţelegem deci că prima zi 
de noiembrie este o zi a tristeţii în care nu observăm cât de uşor oferim tribut melancoliei. 

Când Mercur şi Neptun sunt în careu imaginaţia, chiar inspiraţia sunt instrumente 
care sunt întoarse împotriva individului. A spera devine, prin acest unghi, un motiv în plus 
pentru a amplifica dezamăgirea. Fiind un unghi care aduce complicaţii de natură 
interioară, forţa cu care sunt acum manipulate amintirile, amplitudinea stărilor sufleteşti 
ne duce spre o selecţie negativă, în care decepţiile, dezamăgirile, tristeţile sunt atât de uşor 
accesate încât am putea crede că în afara lor viaţă nu mai conţine nimic altceva. În felul 
acesta, sunt alese căile ascunse, exprimarea vagă, trimiterile imprecise şi asta nu pentru că 
din partea Scorpionului ar veni o influenţă spre viclenie sau invidie, ci dintr-o slăbiciune 
aproape organică. O teamă se răspândeşte peste tot şi, dacă la început o privim ca pe o 
ezitare, cu cât ne apropiem de seară îi descoperim natura adevărată. Astfel, părerile pe 
care le dezvoltăm azi sunt incorecte şi dacă ne străduim să le construim cât mai precis 
consumul de energie va fi incomparabil mai mare decât cel de ieri sau decât cel de mâine. 
Aşa descoperim că începem luna noiembrie cu o umbră pe faţă, cu o apăsare pe suflet, 
toate acestea fiind legate de întâmplări de natură nefastă, de evenimente complicate care 
nu se pot finaliza sau care ne duc într-o zonă a grijilor exagerate sau temerilor majore. 

Spre seară, când trigonul lui Marte cu Lilith este lăsat în urmă, sextilele Luna-Mercur 
şi Luna-Venus ne vor oferi prilejul să ne bucurăm de evenimente mici, simple, de întâlniri 
care nu pot schimba starea generală, dar care pot să ne ofere o scurtă alinare. Unii vor 
considera că este plăcut, util sau eficient să ia o pauză din acest consum interior, alţii să se 
piardă în bucurii care nu au nicio perspectivă. Această oscilare ţine în continuare de 
maniera ispititoare prin care trigonul Marte-Lilith intervine asupra vieţii private. Lupta cu 
dorinţa, neputinţa de a o vedea pe aceasta ca pe un instrument de ridicare deasupra 
condiţiei, incapacitatea minţii de a lega un ideal superior de dorinţă pun pe picior de 
egalitate “a dori” cu “a consuma”. 

Prin urmare, melancolia nu ne ocoleşte în această primă zi a lunii şi această atracţie 
către duioşie sau tristeţe nu este azi un îndemn pozitiv. Oricât de mult am dori să vedem 
ziua în tonuri pozitive, oricât de mult ne vom folosi forţa interioară, experienţa, 
cunoştinţele, gândirea, apelul la forme superioare de organizare, tehnici de manipulare a 
energiei substratul, baza, elementul, materia primă a acestei zile nu ne vor permite să ne 
desprindem de ceea ce se colorează în tonuri gri, de plumbul bacovian, de acea formă de 
apăsare care se conştientizează pe sine ca fiind o negaţie, dar nu ştie cum de a ajuns la 
această negaţie şi nici de ce. 

Evenimentele acestei zile vor oferi, aşadar, un îndemn spre a ne separa de întreg, 
spre a ne izola sau spre a ne alunga fiinţa într-o zonă a decepţiilor, a oboselii, a epuizării 
psihice, a nervozităţii sau a precipitării. Pornind de la această bază ceea ce va produce 
această zi va fi incomplet, impur sau dispus să ne devieze de la cale. Este mai puţin 
important ceea ce ne amintim azi, cât de compulsivi ne-am dovedit, cât de ambiţioşi în a 
ne menţine maturitatea prin negaţie sau dezamăgire, cât de important este să privim totul 
cu detaşare şi ironie şi să considerăm, indiferent de relevanţă faptei, că totul trece. 

Recomandarea pentru această zi este aceea de a ne aminti cât de multă putere şi forţă 
are ființa, cât de mult contează motivaţia şi deci cât de preţios se poate dovedi scopul, 
chiar şi atunci când luminiţa de la capătul tunelului nu poate fi văzută. Fiinţa umană este 
mult mai complexă decât simţirea de moment, decât percepţia pe care o avem într-un 
timp dat, tocmai de aceea viaţa este o suită de experienţe, tocmai de aceea se spune că 
viaţa este o căutare. A trăi înseamnă a acumula o colecţie de simţiri până când toate 
acestea devin prietene şi realizează că locuiesc în aceeaşi casă. Tonurile gri ale acestei zile 
au un chip şi nu ar fi deloc potrivit să renunţăm la frumuseţea cromatică a apusului, la 
strălucirile diafane ce se desprind din lumina ce străbate particule fine de apă ridicate de 
la baza unei cascade, de savoarea unei zile de vară, pentru o spaimă pe care ne-o poate 
oferi o căzătură în noroi. Dacă nu ne pierdem amintire apusului, răsăritului sau cromatica 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


unui suflet atins de bucurii simple, noroiul nu va fi decât o pată de culoare, un alt 
instrument al bucuriei de a fi. Copiii ştiu acest lucru. 


Miercuri, 2 noiembrie 
Miercuri 2-11-2011 0:07 Luna (Cap) --> Aquarius 
Miercuri 2-11-2011 2:25 Luna (Aqu) Sex [Ari] Uranus 
Miercuri 2-11-2011 6:57 Luna (Aqu) Squ (Sco) Juno 
Miercuri 2-11-2011 8:57 Luna (Aqu) Squ [Tau] Jupiter 
Miercuri 2-11-2011 10:51 Venus (Sco) --> Sagittarius 
Miercuri 2-11-2011 18:41 Sun (Sco) Squ (Aqu) Luna (Half Luna) 
Miercuri 2-11-2011 18:55 Mercury (Sco) --> Sagittarius 
Miercuri 2-11-2011 23:52 Venus (Sag) Squ [Pis] Chiron 


Trecerea planetelor Venus şi Mercur în Săgetător împreună este un semn de 
schimbare atât de important încât mulţi nici nu vor şti ce să facă prea bine cu atât de 
multă energie, cu atât de multă voie bună, cu atât de multă disponibilitate sau de 
încântare. Faptul că Luna, din fundal, oferă spre consum vibraţiile zodiei Vărsător este un 
deliciu pentru că asta presupune înclinaţie spre conversaţie, spre limpezimea gândirii sau 
spre a aborda aspecte ale vieţii care chiar dacă sunt mai puţin obişnuite se dovedesc a fi 
plăcute sau constructive. 

Totuşi, nu ne vom ridica în totalitate valul de pe ochi şi nu vom renunţa de tot la 
pasivitatea sau dramatismul pe care ni le-a oferit din belşug ziua anterioară, ci ne vom 
diversifica viaţa oferindu-ne privilegiul de a spera, de a ne îndrepta atenţia spre anumite 
aspecte ale vieţii care nu implică discriminare, intoleranţă, ranchiună, gelozie, obsesii, 
egoism sau invidie, ci deschidere, sinceritate, eleganţă în exprimare şi rafinament în 
gândire, bun gust, respect față de muncă, artă, dreptate. 

Venus în Săgetător ne aduce un gust special faţă de experienţe, faţă de aventură, faţă 
de tot ceea ce ne oferă privilegiul de ne depăşi condiţia comună, de a ieşi în evidenţă, de a 
depăşi bariera rutinei şi de a lăsa în urma automatismele gândirii sau interdicțiile sociale 
care ne ţin blocaţi la serviciu, la program, în zona urbană sau rurală în mod exclusiv. 
Evadarea este însă presărată şi cu riscuri, cu aventuri, cu ieşiri din ritm, cu dezlănţuirea 
acelei laturi a personalităţii pe care în ultima vreme nu ne-am permis să o desfăşurăm. 
Faptul că toate acestea vin spre noi ca o consecinţă a modificărilor astrale generale şi nu 
particulare, stabilite de tranzitele pe o temă natală, indică o descindere specială în grup, o 
formă de comunicare facilă, ca atunci când toţi oamenii descoperă că sunt la unison, 
gândesc la fel şi au aceleaşi reacţii. 

Dincolo de acest aspect plăcut al vieţii, ca un preambul al trecerii lui Venus în 
Săgetător, direct răspunzătoare de modificările de vibraţie incluse în această zi, careurile 
Luna-Junon, Luna-Jupiter aduc efortul de dinaintea bucuriei, stresul de dinaintea 
succesului, furtuna care precede întotdeauna liniştea. Particularizând, cele două careuri 
aduc divergențe de opinie, încălcarea unui drept, preschimbarea unor sarcini profesionale, 
impunerea unui asociat sau despărţirea de un grup într-un mod amplu, exploziv şi 
complicat. Judecând după ceea ce va veni după această personificare a unghiurilor, mai 
exact trecerea lui Venus în Săgetător, este de la sine înţeles că se pierde ceea ce nu era 
esenţial sau se renunţă la ceea ce reprezentă un excedent, fie ca greutate corporală, sarcină 
neplătită, răspundere suplimentară, fie ca apăsare psihică, pentru a se oferi o nouă şansă 
de promovare, care, pentru că sunt anunţate de careuri, nu vor fi primite cu braţele 
deschise. 

Atât Venus cât şi Mercur ne oferă şansa de a ne cultiva curiozitatea, de a ne preocupa 
de libertate, poziţie socială, de curaj, de capacitatea de abstractizare, de a dezvolta o justă 
atitudine faţă de semeni, chiar şi atunci când ea dezavantajează propria persoană sau lasă 
urme dureroase pe corpurile lor emoţionale. Fie că este vorba de religie, de comerţ, de 
comunicare, oamenii se vor dovedi mai sociabili, preocupaţi excesiv de propria libertate de 

expresie şi implicit de necesitatea de a-şi câştiga drepturi care să ne garanteze un anume 
statut, o anume imagine sociale sau o apreciere justă. 

Personal, consider că se va merge puţin cam departe cu această atitudine, pentru că, 
foarte aproape de miezul nopţii, Venus împlineşte un careu cu Chiron şi ne avertizează că 
una este dreptatea din lumea fizică şi alta este cea din spirit. Legile acestei lumi sunt 
corecte şi pot chiar perfecte în sine, însă raportate la un sistem superior de organizare, 
calitatea de a coordona sau universaliza devine un element de factură dizarmonică, unul 
care îngrădeşte elementul superior pentru a se potrivi unui etalon fizic al frumosului ce ar 
putea fi foarte uşor evaluat ca fiind hidos, eronat, grotesc. În felul acesta, ziua ne pune în 
faţa unor extravaganţe ce menţin conceptul de artă futuristă care, prin excentricitatea ei, 
tinde să se depărteze de etaloanele morale ale frumosului pentru o diversitate sterilă, 
aberantă, dar deosebit de creativă. A fi sau nu de acord cu artistul sau criticul care 
evaluează o asemenea lucrare devine, la rândul său, o situaţie lipsită de sens. A-ţi legăna 
genunchii şi a-ţi arunca manile în gesturi efeminate peste faţa plină de farduri, a scoate 
sunete variate în fața unor linii frânte care îmbine doar vreo trei patru culori şi a sublinia 
prin asta caracterul abstract şi implicit profunzimea creatoare a artistului înseamnă, în 
primul rând, a te desconsidera pe tine ca privitor, ca beneficiar al creaţiei. Dacă Universul 
este perfect în sine, înseamnă că şi urâţenia are locul ei şi, la fel ca şi frumos, urâtul are 
chip, culori, forme sau expresie. A iubi urâtul ţine de o nobleţe sufletească ce vine dintr-o 
alegere echivocă a binelui, ceea ce poate fi înţeles, acceptat şi reprodus, dar a nu reuşi să 
laşi în urma hidoşenia şi a o contorsiona pentru a o face să semene cu un medium posedat 
de un spirit inferior, dar invocând prin asta semnul cunoaşterii absolute, este o atitudine 
demnă de toată mila. Există în univers şi o asemenea bandă energetică însă ea nu face 
decât să diversifice un aspect paradoxal al lumii, al Creaţiei, însă Creaţia în sine, pentru a 
avea sens, nu se sprijină, aşa cum poate sugera extravaganţa psihocomportamentală a 
lumii moderne, pe paradoxuri, ci le lasă libere pentru a-i distra pe înţelepţi. 

Cei care sunt familiarizați cu filosofia orientală ştiu că sistemul Maha Vidya există o 
mare forţă a Creaţiei numită Tripura Sundari care, pe lângă faptul că personifică 
frumusețea şi binele divin, este considerată cel mai aproape de principiul unic, Absolutul, 
cel situat în afara Creaţiei. În Creaţie, Tripura Sundari patronează artele şi justiţia divină 
într-un mod extrem de diversificat. Transpunerea sa simbolică, Sri Yantra, reprezintă şi 
pentru matematicieni un model perfect, o îmbinarea extrem de particulară de linii şi 
triunghiuri. 

Venus în Săgetător poate personifica acea formă evidentă a frumuseţii şi binelui care 
nu se preocupă de profunzime, dar o poate arăta printr-o expresie diafană, prin forme 
voluptoase, prin eleganța mersului, privirea caldă, glas rafinat, gândire precisă, echilibru 
emoţional. Când acestea lipsesc şi totuşi sunt simulate, apare urâtul, nefirescul, grotescul 
sau paradoxul binelui sau cel al adevărului pe seama cărora înţelepţii din toate timpurile 
s-au distrat. 

Prin urmare, 2 noiembrie este o zi în care luăm contact cu frumuseţea, adevărul şi 
binele în forme complexe. Având parte de unghiuri care pot impurifica acest transfer, care 
pot deprecia calitatea informaţiei şi o pot duce într-un sector al falsului sau erorii, fericirea 
nu poate fi întreagă, însă îi simţim atingerea şi ne va încânta sufletul, chiar şi numai 
pentru puţin timp cu o savoare de care, în ultimele săptămâni, nu am avut parte. 

Având loc o trece atât de bruscă spre o nouă dimensiune a vieţii, mulţi, care nu 
beneficiază de o vitalitate potrivită, azi vor traversa încercări majore ale corpului. Se pot 
accentua crizele biliare, tensiunea arterială poate deveni oscilantă, iar metabolismul 
calciului ori cel al magneziului pot avea de suferit. Pentru că pe multe le vom înfrunta 
când deja se vor situa la cote intense, în a doua parte a zilei se poate instala o uşoară 
oboseala pe care, în mod greşit, o vom combate cu substanţe care stimulează. Careul lui 
Venus cu Chiron, pe lângă trăsăturile spirituale evidente pe care le predispune, ne aduce şi 
un îndemn la odihnă activă, la alegerea preocupărilor, nu la consumarea celor care vin 
spre noi, la o dozare a efortului, a plăcerii, a gustului, a savorii. 

Recomandarea pentru această zi este aceea de a ne aminti azi de respect, nu doar de 
cel ce ţine de regulile de bună practică, ci şi de respectul faţă de sine, cel pe care îl neglijam 
cel mai mult, cel pe care îl uităm cel mai repede, cel de la care cerem cel mai mult când 
corpul, mintea sau sufletul dau semne de boală. 

Joi, 3 noiembrie 

Joi 3-11-2011 6:26 Luna (Aqu) Sex [Sag] Node 
Joi 3-11-2011 6:50 Mercury (Sag) Squ [Pis] Chiron 
Joi 3-11-2011 9:53 Venus (Sag) Tri [Ari] Uranus 
Joi 3-11-2011 15:59 Mercury (Sag) Tri [Ari] Uranus 
Joi 3-11-201119:07 Luna (Aqu) Tri (Lib) Saturn 
Joi 3-11-2011 23:59 Luna (Aqu) Sex (Ari) Lilith 


Începem ziua cu un sextil Luna-Capul Dragonului, adică prin aspirații sociale înalte, 
prin intenţii care ne mobilizează rezervele de vitalitate, dar şi pe cele financiare. 3 
noiembrie este, pornind de la acest indiciu, o zi de consum, de ipostază inedită când scoate 
din recuzita acel costum colorat şi puţin purtat prin care dorim să ne punem în valoare o 
latură a personalităţii ce ţine de jovialitate, deschidere, sprint, exerciţiu, demonstraţie. 

Ulterior acestui moment, Mercur va împlini un careu cu Chiron şi apoi, alături de 
Venus, vor trece, succesiv, prin trigoanele cu Uranus. Finalul zilei aduce Luna în postura 
de planetă mediatoare opoziţie Lilith-Saturn, căutându-se, prin dialog, să se demareze 
acele proiecte care, de la jumătatea desfăşurării încolo, nu mai au nevoie de susţinere ori 
asistenţă care, până la urmă, se împlinesc singure şi care mai mult oferă decât consumă. 

Aşa după cum se poate observa, 3 noiembrie ne introduce într-o dinamică socio- 
comportamentală nouă, invitându-ne întâi la un exerciţiu de memorie, apoi la unul de 
abilitate oferindu-ne, prin asta, posibilitatea de a ne demonstra ce ştim să facem cel mai 
bine şi de ce. 

Când Mercur şi Chiron sunt în careu lumea viselor se spulberă, gândurile sunt uşor 
negate de exemple practice, iar evenimentele au o notă apăsătoare tocmai pentru că le 
lipseşte determinarea. Având un Mercur în Săgetător nu se poate invoca lipsa 
consecvenţei, ci mai curând o abordare prea incisivă, unilaterală a situaţiei, care nu 
permite, aşa cum invocă Peştii, în calitate de gazdă a tranzitului chironian, exprimare în 
spaţii deschise, în profunzimi impresionante sau în varietate de culori şi forme. Se va 
încerca astfel, prin această dizarmonie, să se ascundă lipsa de vocaţie. În felul acesta, 
oamenii pot deveni prea mecanici, prea mult preocupaţi de procedeu, schema de lucru, de 
formula matematică, de seriozitatea pe care o prezintă ştiinţa exactă pentru a invoca 
motive abstracte, tangente vocației şi care sunt legate de destin, de abstractizare, de 
echilibru psiho-mental sau de alte calităţi morale (modestie, abnegaţie, credinţă). Această 
formă de precizie ţinteşte spre finalitate cu viteza lui “veni, vedi, vici”, fără a admira 
peisajul, fără a se preocupa de relaţia cu mediu, cu anturajul, cu emoţiile care ne vin de 
acolo, cu elementul surpriză care ne împle viaţa şi ne purifică fiinţa de reziduuri. 

Pe acest fond al scopului care nu se preocupă de mijloace, trigoanele pe care Venus şi 
Mercur le împlinesc cu Uranus ne aduce o înclinaţie foarte mare spre libertate, spre 
dezlănţuirea sentimentelor, spre a ne depăşi limite ale fiinţei, spre a da vieţii o dimensiune 
tangentă artei, spiritualităţii, gândirii abstracte, expresivităţii, ceea ce ne va îndemna spre 
experienţe sociale cu totul speciale. Ceea ce va impresiona, nu va fi atât de mult suită de 
întâmplări pe care contextul astral le va predispune, ci, mai ales, trăirile pe care le vom 
avea pe parcursul acestora. Întregul context ne va îndemna spre legături în afară regulilor, 
spre prietenii abordate în afară acceptului societăţii, spre a ne stabili ţinte împotriva 
grupului sau fără a avea nevoie de acceptul acestuia. Ceea ce se dezlănţuie pe aceste 
unghiuri nu se preocupă deloc de control, nu are ca obiectiv autoanaliza şi nici nu va 
înclină spre vreo formă de compresie care să modeleze gândirea şi să o aducă înapoi în 
albie, atunci când îşi iese din fire. Tocmai de aceea, atât trigonul Venus-Uranus, cât şi 
trigonul Mercur-Uranus intervin în schema acestei zile cu o formă de tatuaj periculos. 
Dacă ne referim aici la specialişti, la cei care în mod frecvent sunt atenţi asupra 

comportamentului şi doresc să înţeleagă ansamblul grupului sau al societăţii în care 
activează, atunci vorbim de procese care se desfăşoară sub un control acceptabil şi care nu 
pot produce pagube substanţiale din nesăbuinţă. Dacă entuziasmul este o noutate 
absolută, dacă suită de evenimente ne atinge un sector pe care abia l-am activat, pe care 
abia l-am atins şi nu dispunem de experienţa necesară pentru a înţelege procesele ample 
care se consuma acum, ne vom referi la ipostaze stânjenitoare, penibile în care individul se 
integrează într-o stare de ebrietate astrală şi nu se preocupă deloc de consecinţele faptelor 
sale. Isteţimea vicleană ce ne vine din Gemeni, semn opus Săgetătorului, pe care Mercur şi 
Venus îl parcurg acum, se va interpune azi şi ne va face să înţelegem că dacă tot nu 
contează nimic din ceea ce facem, ci doar faptul că facem, atunci să renunțăm la 
constrângeri de natură comportamentală şi să fim cu adevărat liberi. Este important să ne 
amintim aşadar că oricât de insignifiante ar putea fi considerate faptele acestei lumi, ele 
trebuie întâi săvârşite în cunoştinţă de cauză, cu respnsabilitate şi apoi înlăturate 
(consumate, arse) pentru a se descoperi dincolo de ele responsabilitatea de a fi pe care noi, 
datorită unui nivel al conştiinţei scăzut, o amestecăm cu reziduurile vieţii cotidiene. Cu 
alte cuvinte, nimic din ceea ce faci nu contează, pentru că învelişul este fals, dar contează 
că faci, pentru că prin asta dovedeşti că viaţa din spatele iluziei, cea care îşi pierde pentru 
un timp statutul în favoarea învelişului (“eu sunt corpul”), trăieşte. 

Prin urmare, 3 noiembrie ne aduce o combinaţie Scorpion-Sagetător-Vărsător într-o 
formă explozivă şi pe deasupra vasul în care se ţine această formulă periculoasă se 
dovedeşte a fi prea mic şi neîncăpător. Dincolo de această alegorie, exprimarea individuale 
va trece azi pe un nivel superior, brusc, fără să i se acorde termen pentru gândire, fără să 
fie lăsată să se acomodeze cu nou statut, cu noile responsabilităţi, fără să apuce să citească 
eticheta produsului, fără să i se permită să protesteze, nu ca opoziţie, ci ca un banal drept 
la replică. Consecințele acestei îngrădiri, puse în contextul imensei determinări ce ne vine 
prin trigonul lui Venus cu Uranus, pe de o parte, şi a imensei libertăţi de expresie, ce ne 
vine din trigonul lui Mercur cu Uranus, pe de altă parte, punea la grea încercare 
sentimentele comune, înţelegerea obişnuită, viaţa trăită fără valori. 

Azi o banală plimbare se poate transforma într-un eveniment major al vieţii şi, noi, 
cei care ne preocupăm de previziunile astral, nu avem certitudinea că elementul ce ne 
cuprinde este în mod exclusiv benefic. Careul Mercur-Chiron va veni azi cu o sancţiune şi, 
la prima vedere, înclinăm spre a ne aştepta la ce-i mai bun şi mai plăcut, dar nu trebuie să 
uităm că în aspect este Uranus, elementul imprevizibil al previziunilor astrale, şi că 
dincolo de aspectele sigure pe care le-am creionat mai sus pot interveni variabile care să se 
integreze în acest termen de “sancţiune”. Este însă binecunoscută excentricitatea lui 
Uranus care poate da sensuri noi unor situaţii şi, evident, în cazul nostru, poate pedepsi 
un individ împovărându-i destinul cu o saţietate materială care să-l depărteze de la efortul 
susţinut de a se cizela din punct de vedere spiritual. Modalitatea clasică de sancţiune, 
aceea indicată de privaţiune, ar putea fi străină acestei zile, dar nu următoarelor, când cel 
două trigoane vor fi încă active, dar când ne vom lovi de alte unghiuri care ajustează albia 
acestora şi le cere oamenilor mai multă luciditate, mai multă responsabilitate. 

Recomandarea pentru această zi este aceea de a ne oferi privilegiul, aşa cum ne 
îndeamnă vibraţi astrală a acestei zile, de a fi liberi, dar să nu uităm de înţelepciunea 

populară care ne reaminteşte că “nu tot ce zboară se mănâncă”. 

Vineri, 4 noiembrie 
Vineri 4-11-2011 2:06 Luna (Aqu) Opp (Leo) Mars 
Vineri 4-11-2011 5:42 Luna (Aqu) Con [Aqu] Neptune 
Vineri 4-11-2011 9:20 Luna (Aqu) --> Pisces 
Vineri 4-11-2011 10:38 Luna (Pis) Con [Pis] Chiron 
Vineri 4-11-2011 12:53 Jupiter [Tau] Opp (Sco) Juno 
Vineri 4-11-2011 14:04 Luna (Pis) Squ (Sag) Mercury 
Vineri 4-11-2011 14:35 Luna (Pis) Squ (Sag) Venus 
Vineri 4-11-2011 17:57 Luna (Pis) Sex [Tau] Jupiter 
Vineri 4-11-2011 18:09 Luna (Pis) Tri (Sco) Juno 
Vineri 4-11-2011 20:07 Luna (Pis) Sex (Cap) Pluto 


Pe ultimul sector al zodiei Vărsător, Luna se întâlneşte cu Marte într-o opoziție şi cu 
Neptun într-o conjuncţie, reactivând opoziția Marte-Neptun ce se afla la baza multor 
confuzii şi tulburări comportamentale ale zilei şi din cauza cărora deciziile atât de speciale 
ale perioadei sunt atât de uşor impurificate de idei eronate sau idealuri lipsite de suport 
real. Implicarea Lunii în acest demers special vine să întărească ideea că faptele cu 
caracter social sunt supravegheate, nu neapărat pentru a corecta un demers prin natura 
lui, ci doar pentru că se desfăşoară public. Ideea de supraveghere, de urmărire, de a 
analiza ceea ce se întâmplă în zona comună, pe spaţiul public, va face din dimineaţa 
acestei zile un element de referinţă în tot acest interval de 7 zile pe care îl analizăm aici. Că 
intervenim în discuţii cu păreri viciate de neîmpliniri mai vechi, că dorim să ne spunem o 
părere care nu este suficient de bine gândită, care este neavizată sau care adună în ea prea 
mult venin sau prea multă teamă, consecinţele a ceea ce vine pe calea exprimării vorbite, 
prin tonul vocii, prin sunet, prin viteză de reacţie, argumentată de persoana în cauză ca un 
drept la replică sau ca o consecinţă a implicării sale într-un dialog, atrage după sine 
consecinţe nefaste referitoare la statutul profesional sau chiar la cel al libertăţii civice. 

Trecând în Peşti, Luna nu se va detaşa de amprenta afectivă dramatică sau 
cauzatoare de probleme ce s-a manifestat în prima parte a zilei şi îşi atribuie rolul de 
înțelept. Parcurgând o asemenea experiență, oamenii se simt încărcaţi de un suflu nou, 
dispuşi să dea sfaturi, se arată atotcunoscători în problemele sociale şi ştiu cât de dificilă, 
complicată de insipidă poate fi existenţa fără un ideal moral superior. Călcând pe aceste 
urme de fum, individul se condamnă singur alegând un traseu care va extrage din opoziţia 
Jupiter-Junon, o vedetă a acestei zile, exact componenta pe care trebuie să o evite. A 
reproduce după un model eronat, a inventa scheme de acţiune doar pentru a salva o 
imagine terfelită, a menţine o relaţie de prietenie chiar dacă ea nu funcţionează în 
termenii aşteptaţi, a sugruma gândirea cu idei viciate de prejudecăţi sau incultură face din 
aceşti copişti ai vieţii un maldăr de guri revoltate care îşi invocă în continuu statutul de 
victime. Dacă nu au bani, dacă nu au alimentul dorit, dacă nu se pot delecta pe o canapea 
roz sau dacă lumina razelor de Lună nu le pun în evidenţă, prin tonuri grave sau 
sclipitoare, luciul galoşilor făcuţi din gumă, întotdeauna altcineva este de vină, 
întotdeauna altcineva trebuie să poarte stigmatul mizer al propriei lor condiţii existenţiale. 

Lipsa de originalitate, îmbrăţişată acum că o consecinţă a gândirii eronate dezvoltată 
ieri şi în primele ore ale dimineţii de azi, devine apanajul unui individ cu o structură 
densă, lipsită de rafinamentul vorbiri, incapabil să-şi controleze tonul vocii, să-şi 
coordoneze mersul, să privească frumos pe cel din faţă, să-i înţeleagă mesajul sau să poată 
emite păreri pertinente, pe aceeaşi lungime de unde cu interlocutorul. Pe opoziţia Jupiter- 
Junon aceste fiinţe devin personaje principale, exemple de bună practică la capitolul “Aşa 
NU!. 

Într-o altă accepţiune, opoziţia Jupiter-Junon afectează marile structuri ale statului 
printr-o responsabilizare a celor mai slabe verigi, printr-o schimbare a regulilor şi 
promovarea vulgarităţii sau comportamentelor aberante. Având un Jupiter retrograd, 
rezistenţa marii mase de oameni va fi slabă sau deloc, iar liderii, grupurilor de interese sau 
chiar cei care au depus toate eforturile pentru a-şi menţine funcţia sau statutul, dar în mod 

artificial, nu prin merite personale, au acum ocazia să-şi susţină printr-un apel la 
legislaţie, printr-o construcţie eronată, dar susţinută juridic, ideile sau chiar planurile de 
viitor. 

În a doua parte a zilei, când Luna trece prin careurile cu Mercur şi Venus, prin 
sextilele cu Jupiter şi Pluton şi prin trigonul cu Junon, schemele vechi, pe care le tot 
invocăm aici de ceva vreme, ne pun în postura de a refuza un angajament, de a schimba 
regulile colaborării, de a ne împotrivi pur şi simplu, fără a justifica acest gest, fără a oferi 
nici cea mai mică explicaţie. Această luptă cu sistemul, cu regulile în care până de curând 
am crezut, aceste idealuri pe care le-am susţinut o perioadă trec brusc în ograda altuia, îşi 
schimbă sursa, se construiesc prin alte etaloane şi vor trebui puse în aplicare prin 
intermediul altora. Se poate vorbi aici şi de o depersonalizare, de o golire a fiinţei de un 
conţinut, de o abandonare a unui obicei care, cu bune cu rele, împlinea un anumit aspect 
al personalităţii. 

Sextilul Lunii cu Pluton, ce se împlineşte cu câteva ore înainte de miezul nopții, 
devine un element important al zilei prin faptul că se constituie ca bază a configurației 
numită vapor, ridicat împreună cu Jupiter şi Junon. Acest unghi nu aduce în mod direct 
evenimente, ci mai mult le sugerează, le secondează şi le dă un rost mental sau unul 
afectiv menit să soluţioneze complicațiile pe care opoziţia Jupiter-Junon o evidenţiază. În 
felul acesta, înţelegem că prin efort interior, prin amplitudinea gândirii, prin emanaţiile 
personale se poate echilibra balanţa dezechilibrelor indicate de la începutul acestei 
prezentări. Orice element ar fi invocat aici, el este atins deopotrivă de compromis şi 
iluminare, de reconstrucţie şi surpare, aşa după cum sunt aşeazate pe tema personale 
Luna şi Pluton. 

Prin urmare, 4 noiembrie se ridică deasupra celorlalte zile ale săptămânii cu 
elemente de comportament care nu se pot încadra în reglă, schema de gândire, arhetip sau 
obicei. Când, prin evenimente, toate acestea sunt fie şi numai sugerate, relaţiile dintre 
oameni îşi schimbă pilonii de susţinere şi se folosesc alte cuvinte, o altă abordare, alte 
instrumente. Tot acest proces este mare consumator de energie, epuizează orice formă de 
rezervă atinge şi nu poate fi controlat de vreun mecanism exterior. Înţelegem astfel că 
efortul interior, autoanaliza, autoeducaţie, spiritul autocritic sau orice alt element 
comportamental care duce la rafinamentul moral şi spiritual oferă individului acum cel 
mai mult sprijin. În toată această ecuaţie, trigonul Jupiter-Pluton, aflat încă într-un orb 
foarte strâns, transmite raze de preschimbare a structurilor sociale, după cât de uşor sau 
amplu se modelează individul. Privind din exterior, problema, indiferent de natura ei, 
sugerează dezorganizare, haos, revoltă, agresivitate, chiar ca manifestări extreme în plină 
stradă, însă privind din interior cel implicat ştie că schimbarea sa produce imediat 
modificări la nivelul structurii grupurilor şi nu invers. 

Acest concept nu este deloc nou, ci el vine să susţine o idee mai veche care spune că 
societatea este expresia nivelului individual, tocmai de aceea oamenii se grupează după 
afinități, după mod de gândire şi după orientări, pe ideea "ceea ce nu se întrepătrunde, nu 
se poate amesteca”. 

De la tulburare la elevare, de la savoare la dezamăgire, de la efort la relaxare, toată 
gama de trăiri ne împrăştie multe din speranţele pe care ne-am construit sau chiar din 
idealurile înălţătoare. Cerul, privit prin aceste situaţii, pare tot mai sus, iar izvorul din ce 
în ce mai greu de găsit. Nu este de mirare că ziua de 4 noiembrie ne va aduce la lumină 
dezamăgiri pe care nu le vom recunoaşte de frică şi bucurii care ne reduc vorbirea la doar 
câteva sunete. Tocmai de aceea recomandarea acestei zile este o invitaţie spre a descoperi 
care este elementul ce ne ajută să trecem rapid prin mai multe nivele de expresie, care este 
elementul de comportament ce ne oferă cea mai mare mobilitate. Nici fericirea şi nici 
tristeţea nu sunt idealuri pentru care luptăm, ci doar stări de agregare ale spiritului în 
timpul procesului de reclădire a universului. 

Sâmbătă, 5 noiembrie 
Sambata 5-11-2011 10:06 Sun (Sco) Tri (Pis) Luna 
Sambata 5-11-2011 16:53 Luna (Pis) Squ [Sag] Node 


Careul Lunii cu Axa Dragonului transforma tot caracterul complex al zilelor 
anterioare în evenimente cu caracter practic. Zodia Peşti, atunci când este privită ca semn 
de evoluţie, îţi extrage izvorul din zodia Săgetător şi duce mai departe vocaţia pe care şi-a 
cultivat-o respectând valorile, muncind pentru a aprecia frumosul, eficientul, practicul, 
pentru a impregna anturajul cu reguli universale şi prin asta să se lanseze etaloane de 
normalitate. 

În această a doua zi de Peşti, oamenii îşi amintesc de ceea ce a fost greşit în 
comportamentul lor şi, de această dată, când li se va întâmpla ceva rău, nu se vor mai 
gândi la cât de vinovată este societatea, ci la ceea ce a fost greşit în comportamentul lor. 
Nu este însă vorba de niciun progres şi nici nu se poate invoca faptul că inspiraţia, un alt 
element care leagă cele două zodii, ar curge mai liber. Ceea ce ni se întâmplă azi vine 
dintr-un banal proces de conştientizare care va fi cu atât mai intens cu cât individul este 
aproape de moralitate, mai atent la bunul simţ şi mai sensibil ca mod de exprimare şi 
înţelegere. A ne împotrivi destinului, aşa cum îl vedem în această clipă, nu trebuie să ne 
facă să ne privim întreaga existenţă ca pe o structură negativă. Atracția materială, 
magnetismul pe care îl exercită obiceiurile vechi se poate constitui ca o replică fidelă a 
destinului adevărat faţă de care acum suntem obligaţi să ne detaşăm. Este de altfel 
arhicunoscut faptul că un eveniment nefericit care ne face să ne pierdem un obiect 
important, să ne separăm de un grup care, până la acest moment, ne-a împlinit toate 
aspiraţiile şi ne-a oferit perspectiva de care aveam nevoie, poate constitui un salt spre o 
nouă dimensiune a vieţii, o deplasare spre o nouă zona socială pe care nu am fi putut-o 
aborda cărând în spate aspiraţiile vechi. 

De cele mai multe ori separarea de vechile structuri, desprinderea de aburul 
amăgitor al trecutului ne poate duce în situaţii complicate. Durerea sufletească, durerile 
fizică, depresia, disperarea, necazurile de tot felul sunt invocate aici ca o consecinţă a 
faptului că viaţa este dificilă, grea şi că această componentă indică o energie densă de 
natură karmică pe care individul este obligat să o lase în urmă. Nu este întotdeauna vorba 
despre evenimentul în sine, despre înţelegere, cunoaştere sau cultură, despre varietate de 
cunoştinţe, despre acel „a şti” atât de des invocat azi, ci în astfel de situaţii este mai curând 
vorba despre ataşament. Fiind atât de mult agasaţi de o mare varietate de informaţii, în 
general sărăcăcioase, omul îşi neglijează sentimentele, nu se mai trezeşte dimineaţa cu 
gânduri pure, nu-şi zâmbeşte când îşi vede chipul prima dată în oglindă, nu-l încânta 
nimic din ceea ce ar putea să facă peste zi şi se lasă acaparat, în faţa unei ceşti de cafea 
cuprins de o amărăciune metafizică în care laitmotivul este dat de patima pentru senzaţii 
de plăcere pe care nu şi le poate împlini niciodată pe cât ar dori. Plăcerea de a avea bani, 
de a satisface un gust, poftele în general, de a hani orgoliul, de a fi în centrul atenţiei, 
eclipsează un emoţional slab şi pus să stea în genunchi, pe coji de nucă, pe motiv că nu se 
integrează. Repetând această schemă zilnic ne transformăm viaţa în destin nu prin 
acceptarea provocărilor impure ale societăţii, ci prin neglijarea binelui pe care îl deţinem. 
Dacă am munci la fel de intens pentru a ne oferi bucurii personale, intime, inocente, chiar 
naive (de a privi îndelung pe fereastră, de a mângâia un obiect, de a vorbi cu o floare, de a 
aşterne pe hârtie gândurile cele mai intime, de a dărui iubire unei persoane din anturaj 
fără a-i spune etc.) am reuşi să ne construim un drum paralel, un fel de ieşire auxiliară pe 
care să o abordăm în cazuri deosebite, acum cum este cel de azi. Din nefericire, aceste 
obiceiuri practicate în grup devin tradiţii, iar tradiţiile se schimbă greu şi în general prin 
evenimente nefericite, prin întâmplări tragice, prin desprinderi dureroase. Acest tip de 
destin construit în autonomie, în fals, în dizarmonie, în absenţa unei armonii a tonului, 
este sancţionat azi. 

Prin urmare, 5 noiembie ne aduce în faţa obiceiurilor pe care trebuie să le purificăm, 
pe care să le ajustăm, pe care să ni le reaşezam într-o nouă albie şi pe care ar fi potrivit să 
ni le cultivăm într-un alt cadru, mult mai echilibrat şi mult mai propice dezvoltării 
psihoemoţionale armonioase. Oamenii nu ştiu că tocmai acest ataşament faţă de obiceiuri 
care îi degradează, tocmai această lipsă de mobilitate reprezintă indiciul că sunt implicaţi 
în derularea unui proces aberant. Evoluţia înseamnă mişcare, viaţa în sine se menţine prin 
mişcare, prin mobilitate, iar blocarea acestui transfer ne duce într-o zonă a 
autoconsumului, a autodevorării. În felul acesta, a fi în linişte înseamnă pentru omul 
modern singurătate, iar a fi în solitudine înseamnă a fi abandonat. Exact aceste reziduuri 
sunt agresate azi, iar fiinţele care se îmbracă în aceste veşminte putrede şi urât mirositoare 
se fac de râs întâi faţă de ei înşişi şi dacă nu văd penibilul situaţiei, dacă nu le este suficient 
ceea ce li se întâmplă însuşi destinul adevărat îi atrage către un câmp de forţe sociale şi 
mai puternic în care li se vor ridiculiza faptele şi statutul, în care vor fi agresati, 
deposedaţi, totul în încercarea vieţii de a supravieţui prin dezbrăcarea acestora de acel 
parfum care impregnează şi impurifica întregul grup, indiferent de puritatea şi lumina 
celorlalţi. 

Deşi în mare parte abstract, acest mesaj vine cu scopul de a ne avertiza în privinţa 
unor atingeri majore, tocmai de aceea recomandarea vine azi să ne ofere un indiciu, o 
lămurire, o informaţie, o încredere. Ceea ce simţim este real doar dacă este mobil, iar ceea 
ce este mobil trebuie să uniformizeze, adică să revitalizeze sau să tempereze pentru a ne 
apropia de destinul adevărat şi a nu mai trăi în autonomie. 


Duminică, 6 noiembrie 
Duminica 6-11-2011 21:02 Luna (Pis) --> Aries 
Duminica 6-11-2011 23:14 Luna (Ari) Con [Ari] Uranus 


În cea mai mare parte a zilei Luna va fi în Peşti, însă fără să împlinească la grad 
perfecte niciun aspect, menţinând astfel direcţia pe care a predispus-o în ultimele două 
zile aceea de a ne face mai intuitivi şi de a ne apropia, prin ceea ce simţim, de mari 
deschideri, de mari izvoare ale cunoaşterii, de ceea ce ne împlineşte prin realizare socială 
sau trăire sufletească. Pentru că este pe final de zodie, dar şi de zodiac, ideea de finalitate 
nu ne va fi deloc străină, însă nu aceea care ne spune că se închid drumurile, că ni se 
epuizează resursele, ci acelea care ne spun că un demers şi-a atins scopul şi anumite 
elemente, pe care le-am dezvoltat pe parcursul său, acum devin continuatoare ale acestuia 
într-o încercare de a extinde limita cunoaşterii, puterea personală, de a forţa norocul spre 
„mai mult”, „mai bine”, „mai sus”. 

Această latură emoţionantă a Lunii ne îndemnă să ne respectăm dreptul la a simţi 
frumos, la fi noi înşine cu sentimentele noastre, la a căuta confortul în a trăi, chiar dacă e 
dureros ceea ce conştientizăm, chiar dacă aceasta implică dezamăgire. Puterea vine din 
minte, dar când mintea este slăbită de neînţelegerea evenimentelor pe care individul le 
parcurge, sentimentul se macină pe sine şi acceptarea este prima alegere pe care o poate 
face. Pe această poziţie, a accepta înseamnă a nu face nimic, a refuza acţiunea, a refuza 
implicarea, dar a urmări din umbră deplasarea evenimentelor, din inerție, spre finalitatea 
dorită. Putem să amintim aici şi de frică, nu în aspectul ei de panică, ci doar acela de grijă 
faţă de ceea ce se poate controla, faţă de ceea ce acum ni se strecoară printre degete, față 
de ceea ce abia acum aflăm că s-a întâmplat şi care va avea, împreună cu propriile 
demersuri, o finalitate imediată. Neştiind dacă ceea ce ne-a scăpat atenţiei va deveni 
periculos sau nu oamenii se vor preocupa acum de iertare, de acceptare, de umilinţă, însă 
nu din convingeri pozitive, ci din teamă. Ştiind din învăţătura ezoterică faptul că frica are 
întotdeauna cu sine pedeapsa, această trăire îmbrăcată în hainele elevării lăuntrice va 
amplifica povara sufletească şi ne va îndemna să ne apropiem de ceea ce ne va face să 
suferim cel mai mult sau să ne legăm prietenii ori asocieri pe grijă, mai exact teamă, 
motivând că singuri nu putem face nimic. 

Trecerea Lunii în Berbec, spre seara acestei zile, ne duce într-o zonă a curajului şi 
autodeterminării. Uşor revigorată de nouă vibraţie cu care intră în contact, Luna îi face pe 
oameni să se scuture de anumite înclinații, nu definitiv, ci doar pentru a-şi oferi confortul 
de moment, implicându-se în activităţi care nu au atras deloc atenţia peste zi. Rămânând 
însă în aceeaşi partitura a emoţiilor care ne apasă pe umeri, dar reuşind să ne descoperim 
măcar locul din dreptul ochilor, reuşim să vedem că multe din cele negative care ne-au 
speriat de-a lungul zilei, care au luat înfăţişarea grijilor materiale sau morale, care au 
invocat motivul lipsei de respect, a pierderii statutului, a anularii personalităţii, sunt de 
fapt reziduuri afective cu care lucrăm acum. 

Ridicând această draperie, descoperim dincolo o altă lumea, o altă formă de viaţă, 
care a aşteptat în linişte să ne trezim voinţa şi să lăsăm în urma vocile care ne tot şoptesc 
sfaturi mediocre, recomandări penibile şi care ne tot invoca motivul umilinţei sau al 
suferinţei. Suferinţa este menţinută de stimul şi pentru a o face cât mai reală acest stimul 
se va lipi prima dată de efort. În felul acesta, vom avea impresia că suferim de fiecare dată 
când suntem puşi în situaţia de a munci intens pentru ceva, de a ne consuma energia mai 
mult decât o făceam în mod inconştient în viaţa de zi cu zi. Trezindu-ne din această 
hipnoză şi apropiindu-ne cu plăcere de efort, dar în acelaşi timp bucurându-ne de ceea ce 
facem, de acţiunea în sine, nu întristându-ne de înţelegerea falsă ce vine împreună cu 
efortul, ne detaşăm de tot ceea ce vine spre noi ca povară, complicaţii, durere fizică, teamă 
de viitor, într-un cuvânt ne detaşăm de „grijă”. 

Prin urmare, ultima zi a săptămânii este o zi de respect faţă de propria persoană. A 
invoca lipsa de timp, lipsa de bani, lipsurile în general, implică o apropiere declarată de 
grijă ca element de neîncredere. A fi tot timpul atent şi a urmări un proces, adică a avea 
grijă de el, nu este totuna cu a privi cu teamă spre viitor pe baza unor închipuiri sau pe 
baza unor scenarii sugerate de societate. Viaţa este ceea ce trăim şi noi alegem cum trăim, 
pe ce traseu de munte urcăm sau cât de periculos ne consum efortul înainte de a ajunge la 
ţintă. Frică fără viclenie nu poate exista, tocmai de aceea menţinându-ne în această sferă a 
autoagresiunii prin împovărare ne ascundem adevăratele intenşii să ne limităm 
capacitatea de expresie îmbrăcând-o în hainele neîncrederii, lipsei de experienţă, 
traumelor, în timp ce ea nu este altceva decât o formă de negaţie a propriei fiinţe, adică o 
teamă preschimbată în virtute. 

Trecând în Berbec cu acest bagaj informaţional, Luna va îndemna la imprudenţă, la 
lipsa de măsură, la a acţiona în direcţia care înlătură senzaţia de apăsare pe care am 
resimţit-o întreaga zi şi fie că dorim să ne umplem viaţa cu mişcare, dinamism sau 
acţiune, fie că ne dorim un moment de linişte profundă, factorul exterior va avea un rol 
covârşitor. În mod greşit, vom aştepta să ne vină din exterior soluţia şi de aceea nu vom 
avea încredere în altă sursă. 

Recomandarea pentru această zi este aceea de a fi sinceri cu sine. Viaţa nu este ceea 
ce ne închipuim, ci doar ceea ce trăim, şi nu este nici decor al prezentului aşa cum cei 
iresponsabili invocă, ci o formă de permanentizare a universului într-o dimensiune 
restrânsă, ca şi cum ai privi o încăpere într-un glob de cristal. Frica este duşmanul cel mai 
puternic cu care ne aliem împotriva propriei existenţe. 


Luni, 7 noiembrie 
Luni 7-11-2011 8:15 Luna (Ari) Squ (Cap) Pluto 
Luni 7-11-2011 9:16 Luna (Ari) Tri (Sag) Mercury 
Luni 7-11-2011 9:26 Luna (Ari) Tri (Sag) Venus 
Luni 7-11-2011 14:34 Mars (Leo) Opp [Aqu] Neptune 
Luni 7-11-2011 20:35 Pluto (Cap) Sex (Sco) Juno 


Începem săptămâna cu aspirații înalte. Dacă pe multe dintre ele ni le imaginăm, şi 


ştim foarte bine acest lucru, în ceea ce privesc aspirațiile lipsite de bază, dar încurajate de 
societate, pe care le dezvoltăm azi, elementul atitudine are un cuvânt important de spus. 

Mulţi dintre cei pasionaţi de astrologie care consulta aceste previziuni, luând contact 
cu această primă ideea, se gândesc la faptul că ea se susţine pe poziţia Lunii în Berbec, pe 
careul Lunii cu Pluton şi pe opoziţia lui Marte cu Neptun care se vor împlini de-a lungul 
acestei zile la grad perfect. În parte, observaţiile lor sunt exacte pentru că aceste unghiuri 
nu sunt simple şi nici de trecut cu vederea, însă relaţia lui Mercur cu Venus este una cu 
totul specială. Urmărind efemeridele observăm că acestea sunt situate foarte aproape, însă 
nu în conjunctie perfectă şi, în mod absolut surprinzător, nici nu vor ajunge să treacă prin 
conjuncţie, pentru că această diferenţă de doar 4 minute se va reduce mâine la 3 minute, 
apoi Venus o va lua înainte cu viteză părăsindu-l pe Mercur care pe 24 noiembrie când va 
şi intra în mers retrograd. 

Rolul pe care îl împlinesc azi cele două planete este unul neplăcut. Se joacă o carte 
nereuşită, se invocă o cauză ireală sau se încearcă aplicarea unor măsuri care nu dau 
rezultate nici măcar în simulări, dar mai ales în plan real. Săgetătorul intervine însă cu un 
suflu proaspăt prin aceste două planete şi ne oferă plăcerea de a ne cere drepturile, de a se 
face dreptate, de a aplica metode noi, de a schimba o regulă prin înăsprirea ei sau prin 
raportarea la scheme viabile, de părăsire a unor obiceiuri care nu produceau decât plăcere 
şi care, după ce se consumau, lăsau în urmă un munte de oboseală, lipsuri sau dezamăgiri. 

Această intervenţia va fi vizibilă azi prin atitudine, prin ceea ce invocă atitudinea, dar 
şi prin faptul că orice am face toate drumurile duc la respect, dreptate, moralitate sau 
absenţa acestora. 

Acest element va avea rolul de a interveni în întregul context ca o cifră de control, ca 
o cheie, pe care cel care coordonează demersul o va deţine. Problema principală abia acum 
va apărea şi ea ne va aduce în centrul atenţiei personaje imorale, fiinţe care nu se 
evidenţiază prin ceea ce invocă, inculţii, fiinţele inferioare în postura de mari judecători ai 
lumii. Este puţin probabil ca metoda lor să dea rezultate, mai ales că nici nu cred în ceea ce 
spun, însă impulsul spre anarhie, spre a strica o regulă, spre a rupe legătura sau a distruge 
o relaţie între două sau mai multe instituţii ale statului doar de dragul de a spune o 
prostie, de a se vedea în postura de a oferi o declaraţie, doar pentru că unui individ, căruia 
i se ofilesc neuronii în cap de plictiseală, i se îndeplineşte o dorinţă mai veche: aceea de a 
vorbi la tribună. 

Luna, prin fundalul activ pe care îl oferă din Berbec, prin trigoanele cu Mercur şi 
respectiv Venus, ne face să credem că toţi gândim şi simţim la fel, că mirajul succesului, 
intervenţia pe spaţiul public a celor lipsiţi de educaţia necesară să acţioneze în felul acesta 
este un drept de care cu toţii vom uza la un moment dat. Aşa cum se poate deduce, este 
complicat de emis o părere obiectivă, este dureros să critici liderul care se erijează în vocea 
grupului şi este de-a dreptul periculos să te ridici deasupra mulţimii cu intenţia de a oferi 
o soluţie viabilă când tendinţa generală a vibraţiei este aceea de a pune eticheta liderului 
gen: “Vorbeşte în numele tuturor, deci nu e bun de nimic!”. 

Combinația pe care ne-o oferă opoziţia Marte-Neptun şi sextilul pe care Junon îl 
împlineşte azi cu Pluton este aceea de a ne oferi un prilej de a face fapte bune prin pierdere 
controlului. Este adevărat că e mai puţin plăcut să-ţi pierzi controlul într-un cadru oficial 
sau atunci când reprezinţi o instituţie, însă efectul miraculos şi paradoxal în acelaşi timp 
este acela că dincolo de aparenţe mecanismul astral are rolul de a produce o fisură în 
structurile rigide ale societăţii, de a declanşa un val de nemulțumiri care, de această dată, 
să nu fie scăpat de sub control în timpul desfăşurării ce va avea lor de-a lungul întregii luni 
noiembrie, ci să aducă la lumina ideile sau indivizii ce le poartă pentru a le putea 
implementa în 2012. 

Prin urmare, 7 noiembrie este o zi de mare determinare subtilă. Mulţi vor dori să 
iasă din casă, să se plimbe pe stradă, se vor simţi atraşi de zone aglomerate, se vor lăsa 
uşor antrenați în conflicte sau în discuţii în contradictoriu pentru că o forță subtilă îi 
îndeamnă. În familie, aceste îndemn de a ieşi pe zonă publică îi uneşte pe oameni şi îi face 
să-şi depăşească uşor divergenţele de opinie, să nu mai fie în conflict, să cedeze fiecare 
câte puţin pentru a-şi uni forţele în faţa aceluiaşi inamic. Această mobilizare de forţe este 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


pentru societatea umană o dovadă că mecanismele care au adus-o aici o pot duce mai 
departe spre o mare decădere, că schemele de lucru, dacă ajută grupul, care nu protejează 
interesul general, ci doar îl promovează ca pe un produs nou, ca pe o nouă cremă de faţă 
sau un nou parfum, se compromit chiar în faţa celor care aşteaptă să fie susținuți. 

Ceea ce se consuma azi va fi greu de recuperat, mai ales în zona personală. A lupta cu 
boala, cu un dezechilibru, cu o carenţă de informaţii, cu o lipsă de informaţii sau cu 
absenţa unui document personal care ar oferi un alt statut, unul mai bun, va consuma 
multă energie şi nu va aduce vindecarea, ci o nouă formă de boală, care îşi va extrage 
informaţia din alte cauze, mult mai ample şi mai greu de controlat. 

Recomandarea pentru această zi este aceea de a ne oferi un moment de răgaz 
înaintea fiecărei reacţii. Avem nevoie ca azi să dovedim că suntem fiinţe gânditoare, care 
prin vârstă nu înţeleg numai un număr de ani cu care intervin asupra celorlalţi cu un 
ascendent, ci şi o suită de reguli morale capabile să-şi demonstreze fără argumente verbale 
rangul şi superioritatea. 


Marţi, 8 noiembrie 
Marti 8-11-2011 5:02 Luna (Ari) Tri [Sag] Node 
Marti 8-11-201120:09 Luna (Ari) Opp (Lib) Saturn 


O parte din ciudăţeniile zilei anterioare se ridică, se rarefiază prin faptul că Luna 
încearcă să medieze tendinţele Nodurilor, încearcă să ne împace cu trecutul, cu tendinţele 
sale cu ceea ce este neclar sau negativ. Nu doar pentru că Luna, trecând prin faza de 
trigon/sextil cu Nodurile sale, ci şi pentru că pe acest sector de zodiac ea se apropie de 
opoziţia cu Saturn, valenţele acestei zile sunt cele legate de purificare şi înţelegere a ceea 
ce s-a întâmplat în trecut, dar nu la modul general, ci punctual, pe întâmplare, eveniment, 
perioadă, ci şi pentru că apropierea ei de Lilith ne îndreaptă spre evenimente penibile, 
spre ceea ce este greşit, dar care vrea să se impună ca un element pozitiv. 

Înțelegerea trecutului este însă un pas important pentru cel care doreşte să-şi rezolve 
situaţiile neclare din prezent. A beneficia de îndemn, impuls, forţă, iniţiativă şi voinţă, 
prin trecerea Lunii prin Berbec, înseamnă a alege în cunoştinţă de cauză, înseamnă a ne 
îndrepta în mod conştient spre o formă de soluţie, spre persoane, spre evenimente pe care 
să le putem înţelege mult mai bine decât am făcut-o atunci când s-au consumat. Pentru că 
deplasarea Lunii este una spre negarea propriilor calităţi, prin apropierea de Lilith, cu care 
va ridica o conjuncţie la puţin timp de la miezul nopţii, înţelegerea este distorsionată şi ne 
apropiem periculos de mult de sentimentul de vinovăţie, de negaţie, de agresivitate sau 
chiar răutate, de invidie, adică de acele sentimente care cer dreptate acolo unde ele au 
distrus-o pentru a o înlătura de tot sau pentru a o preschimba în “propria dreptate”. 

Aşadar, este uşor de observat că vibrația care ne îndemnă spre trecut, care ne pune în 
faţa lui “mea culpa”, care ne convinge că ar cam fi cazul să ne cerem şi iertare de la cei pe 
care i-au jignit, nu doar să reparăm situaţia ori conjunctura, nu face altceva decât să 
tulbure din nou sentimentele, să ne facă din nou nesiguri în faţa celorlalţi, să ne ducă spre 
situaţii pe care nu le putem controla, în fața cărora să ne pierdem controlul şi în loc să 
reparăm, aşa cum ne este intenţia, să adâncim şi mai mult gravitatea faptei. 

Se poate aminti aici de intoleranţă, element care se situează întotdeauna în 
apropierea limitelor, a extremelor, în vecinătatea stărilor periferice pe care, din lipsă de 
explorare, nu le putem controla. Ceea ce nu putem tolera azi este o reeditare a aceea ce s-a 
întâmplat anterior şi cu cât înţelegem mai mult acest lucru cu atât ne apasă mai tare 
neputinţa de a soluţiona într-un timp scurt toate acestea. Timpul este, însă, o mare 
problemă, nu ca succesiune repartizată intervalului acestei zile, ci ca valoare sintetică 
menită să includă mai multe elemente care, aparent, nu sunt deloc compatibile. Cu alte 
cuvinte, ceea ce ne amintim doare, cu atât mai mult cu cât înţelegem cât de gravă a fost 
greşeala, câtă necunoaştere dovedeşte ea şi cât de periculoasă se poate dovedi această 
înţelegere dacă ea îi atinge pe cei din jur faţă de care această informaţie a fost ascunsă. 

Prin urmare, 8 noiembrie încearcă să ne facă azi mult mai responsabili cu noi înşine 
şi această încercare din pricina lui Lilith şi a opoziţiei Lună-Saturn ceea ce se răscoleşte 
tulbură şi mai mult, ceea ce ne reamintim ne agasează şi mai mult şi ne face să ne pierdem 
controlul, să nu mai avem randamentul necesar, chiar să ne strice întreaga zi. Dialogul 
interior epuizant, cel în care ne repetăm la nesfârşit replici încărcate de agresivitate, 
durere sau iubire neîmpărtăşită ne poate amplifica şi mai mult amărăciunea sufletului. 

Astfel, complicațiile acestei zile ne vin din lipsă de coordonare, din neîncadrarea în 
timp, din neputinţa de a coordona bine o activitate, prin timpi sau prin refuzul de a acorda 
atenţia cuvenită oamenilor, situaţiilor, programului, celor care vorbesc sau care trasează la 
rândul lor sarcini pentru că nu le pot îndeplini singuri. 

Recomandarea pentru această zi este aceea de ne a preocupă de acea formă personală 
de expresie. A lupta cu limitele presupune existenţa unui scop, însă a transfera frica, 
neîncrederea în zonele intime ale celor din jur nu dovedeşte spirit practic, ci abilitatea de a 
ne menţine în iresponsabilitate. 


Miercuri, 9 noiembrie 
Miercuri 9-11-2011 1:13 Luna (Ari) Con (Ari) Lilith 
Miercuri 9-11-2011 5:58 Luna (Ari) Sex <Aqu> Neptune 
Miercuri 9-11-2011 7:45 Luna (Ari) Tri (Leo) Mars 
Miercuri 9-11-2011 9:44 Luna (Ari) --> Taurus 
Miercuri 9-11-2011 11:02 Luna (Tau) Sex [Pis] Chiron 
Miercuri 9-11-2011 17:19 Luna (Tau) Con [Tau] Jupiter 
Miercuri 9-11-2011 20:53 Neptune <Aqu> S/D 
Miercuri 9-11-2011 21:07 Luna (Tau) Tri (Cap) Pluto 
Miercuri 9-11-2011 22:28 Luna (Tau) Opp (Sco) Juno 


Revenirea lui Neptun la mersul direct ne aduce o formă de finalitate la care am 
sperat din 3 iunie 2011 de când această planetă şi-a pornit mersul său înapoi. În ultimele 
cinci luni valorile care ne-au făcut curte au fost cele care au lăsat o urmă dureroasă pe corp 
sau minte, care au ştirbit încrederea într-un tip de prietenie sau de colaborare, într-o 
formă de terapie şi ne aduc în ipostaza de a ne mobiliza altfel, într-un mod mult mai 
practic, mai aproape de concret, pentru a ne îndeplini un ideal sau în deziderat. 

Revenirea la mersul direct a lui Neptun ne aduce o formă de trezire la realitate. Mulţi 
dintre cei care visează frumos se bucura de această formă de iluzie pentru că sunt obişnuiţi 
să fie agresat direcţi, să se atenteze la bunurile lor într-un mod impenetrabil. Observând 
că nu le este agasat visul, speranţele false, că nu se preocupă nimeni să-i jignească, să-i 
ironizeze, să-i marginalizeze, adică să le ştirbească din imaginea socială se lasă păcăliţi de 
o nouă formă de iluzie, aceea că în absenţa unei corecţii, verbale sau fizice, ceea ce fac este 
corect, bun, conform standardelor sau potrivit pentru sine. În felul acesta, descoperim că 
retrogradarea lui Neptun este mult mai agresivă decât retrogradarea lui Saturn, pentru că 
e mai puţin grav să ţi se îngrădească dreptul la libertate, adică să fii ţinut într-un spaţiu 
închis în care, dacă te dovedeşti inventiv, te poţi desfăşura, decât să fii legat la ochi şi să fii 
lăsat liber pe stradă. Agresiunile aplicate credinţei, convingerilor personale care pot 
promite o elevare a personalităţii nu sunt trăsături specifice lui Neptun prin tehnică sau 
procedeu, ci prin contextul în care intervine şi prin finalitate. Pentru cei care nu s-au 
preocupat pana acum de acest aspect al vieţii este greu să separe procedeul în sine de 
tehnică şi finalitate, adică de a citi în retrogradarea lui Neptun rămăşiţele unui Saturn 
retrograd neînțeles sau neacceptat. Dacă luăm spre exemplu cazul unei înjurături, am 
putea să împărţim această schemă de acţiune în: 

1. sensul aberant al cuvintelor, care poate avea un efect negativ asupra celuilalt prin 
ton, dar mai ales prin pericolul iminent pe care îl sugerează în mod direct; 

2. contextul în care este amplasată, de la cine vine şi ce anume ataca această 
înjurătură. 

Dacă în primul caz îl descoperim pe Saturn, în aspectul său de retrogradare, direct şi 
dispus să lanseze limite prin acţiunea la vedere, în al doilea caz se face apel la un 
mecanism prin care persoana care foloseşte această combinaţie de cuvinte atinge un 
sistem de valori, o experienţă care, prin caracterul ei impur, deoarece conţine fire de 
vulgaritate, lipsă de experienţă, autoamăgire, orgoliu spiritual, destabilizează întreaga 
structură a convingerii prin faptul că este atinsă de rezonanţa cu mesajul adresat, dar şi de 
neputinta de a se automenţine, aşa cum se spune despre orice convingere. 

Revenind la mersul direct, Neptun îi îndeamnă pe oameni să renunţe la convingerile 
şi aspiraţiile abstracte pe motiv că lipsa elementului concret în procent majoritar atrage 
după sine complicaţii şi probleme pentru că rezonează cu ceea ce este vulgar în societate şi 
nu duce decât spre autodistrugere. Acest mesaj este cât se poate de real pentru începători, 
pentru cei care nu au avut până acum preocupări ezoterice, pentru cei care, într-o 
conjunctură asemenea exemplului indicat mai sus, nu pot face diferenţa dintre agresiune 
directă şi cea subliminală. Când se face separarea celor două, păcăleala lui Neptun, în 
ambele sensuri (cea în care lipsa agresiunii înseamnă progres, dar şi cea care instigă spre 
descurajare) este privită prin tărie de caracter, adică printr-o trăsătură ce vine din 
înţelegerea lui Saturn retrograd. Ştim din astrologia natală că retrogradarea lui Saturn 
aduce nativilor obsesia lucrurilor imperfecte, a complicaţiilor care pot compromite 
imaginea publică sau zdruncina convingerile. Transpuse într-o reprezentare tranzitorie, 
aşa cum se întâmplă azi cu relaţia subtilă dintre Neptun şi Saturn, ceea ce nu s-a finalizat 
în mod clar, imbatabil, în ultimele cinci luni vine spre noi cu un mesaj menit să ne 
descurajeze. Mulţi îşi vor vedea speranţele risipite în van şi vor avea tendinţa să renunţe la 
privilegiile pe care le au pentru că le lipseşte acel "puțin" pentru a fi întregi, pentru a 
deţine controlul deplin într-un sector sau pentru a se folosi, fără drept de apel din partea 
celorlalţi, de prerogativele unei funcţii. 

Cadrul general în care intervine această descurajare este însă unul pozitiv şi acesta va 
fi marele nostru noroc. Trecerea Lunii în exaltare ne face să revenim uşor asupra 
deciziilor, să ne gândim dacă nu cumva ne-am pripit în decizii, dacă nu cumva am judecat 
greşit pentru că, privind din alt unghi, oamenii nu sunt aşa cum par şi nici nu se menţine 
acea componentă agresivă din partea celor ce ne-a zdruncinat convingerile. 

Cu toate acestea, dimineaţa acestei zile este complicată. Luna încă se află în Berbec 
şi, chiar dacă pe final de zodie, ea împlineşte numai aspecte bune, faptul că începem ziua 
pe conjuncţia Lună-Lilith ne va face să interpretăm totul greşit, să privim cu suspiciune 
orice faptă bună ce ar putea veni din anturaj şi să considerăm că supraviețuirea, 
soluţionarea unei probleme implică în mod obligatoriu escaladarea unor situaţii noi, 
confruntarea cu persoane noi. În felul acesta, ideea de noutate negativă, de efort nou, 
probleme noi, ne diminuează voinţa şi capacitatea de a rezista. 

Spre seară, când Neptun revine la mersul direct, multe din cele ce s-au întâmplat 
peste zi sunt trecute printr-un filtru practic, sunt raportate la alte etaloane şi tocmai de 
aceea le vom înţelege altfel. Cei care se grăbesc să finalizeze în mod agresiv un demers, 
doar pentru că aşa s-a arata de dimineaţă, sunt sfătuiţi să se mai gândească, să lase să 
treacă această zi sau, dacă sunt obligaţi să ia o decizie, atunci să facă acest lucru spre seară, 
când orice element negativ are un contraelement, adică primim un sprijin, atât cât se 
poate din tot acest context agresiv. 

Prin urmare, 9 noiembrie este o zi de revenire la vechile obiceiuri, la deschiderea 
vechiului sipet cu haine şi de rememorare a tuturor evenimentelor la care am folosit 
această vestimentaţie. Comparativ cu ziua de ieri, multe elemente de viață, multe aspecte 
de comportament sunt acum mai bine justificate, mintea pare mai puţin împovărată, 
gândurile mai clare, însă sentimentele sunt puse să ia decizii în domenii nespecifice. Doar 
comparând cu ziua de ieri ne vom simţi mai bine şi doar având în faţa ochilor această 
raportare ne mai domolim puţin din revoltă, însă întreaga zi va fi sub semnul grijilor 
pentru ziua de mâine sau pentru ceea ce nu s-a putut soluţiona în ultimele cinci luni. 

Judecând după faptul că pe final de Berbec Luna de fapt împlineşte un dreptunghi 
mistic alături de Marte, Saturn şi Neptun, suntem obligaţi să indicăm faptul că toate 
aceste frământări, toate aceste complicaţii pe care ziua de 9 noiembrie le aduce sunt de 
fapt elemente de destin, ţinte karmice majore pe care nu le putem nicicum împlini uşor. 
Cei care sunt obişnuiţi să lucreze cu instrumente abstracte vor putea să gândească altfel 
situaţiile însă omul comun ori cel superficial va considera că toţi cei din jur au azi ceva cu 
el şi nu se va putea deloc abţine să nu răspundă provocărilor. El nu va şti că nu individul 
care îi face un reproş este vinovat, ci el că doreşte să-şi păstreze acele elemente negative de 
comportament, acea energie densă, acel limbaj inferior sau acele înclinații vulgare. 

Pentru că nimeni nu este vinovat înainte de a săvârşit o faptă, recomandarea pentru 
această zi este aceea de a oferi tuturor celor din jur circumstanţe atenuante. În felul acesta, 
ne testăm puterea de a înţelege, de a ierta, dar ne şi protejăm de conflicte inutile care nu 
vin spre noi pentru a se consuma în evenimente sociale, ci pentru a ne consolida 
convingerile, credinţa, pentru a ne spori încrederea în sine, nu pentru a cerşi atenţia, a ne 
impune sau a domina. 


Joi, 10 noiembrie 
Joi 10-11-2011 22:15 Sun (Sco) Opp (Tau) Luna (Full Luna) 


Luna plină din Scorpion de anul acesta aduce momentul unor mari descinderi 
sociale. Cu ascendentul momentului în Leu, cu Marte pe gradul anaretic din Leu, ipostaza 
când luminariile sunt în opoziţie ne aduce în sfera vieţii private explozii temperamentale, 
multe dintre ele se sprijină chiar pe neînțelegerile zilei anterioare, iar pe spaţiul public un 
moment de conflict deschis, de aducere la lumină, din profunzimile structurilor, a celor 
mai fragile elemente, a acelor convingeri ce nu pot fi nicicum combinate pentru a se atinge 
un ideal comun, ci trebuie asimilate noilor structuri si apoi sublimate. 

Când Soarele şi Luna sunt în opoziţie din zodiile Scorpion şi respectiv Taur se 
încearcă desţelenirea câmpului conştiinţei pentru implementarea unor idei noi, pentru a 
cultiva idealuri noi, pentru a deschide un nou traseu şi a ascunde dorinţa de putere printr- 
o negociere pornind de la concepte practice. În felul acesta, pe această conjunctură 
oamenii se vor preocupa mai mult de bani, locuinţă, de ceea ce le conferă cel mai mult 
confort, de necesitatea de a vinde casa, terenul, de a amaneta ceasul primit moştenire sau 
argintăria familiei, de a încerca, prin aceste mişcări în forţă, să schimbe direcţia spre care 
se îndreaptă sau de a reduce timpul necesar acestui demers. 

Multe dintre aceste mişcări ţin de ceea ce oamenii numesc “înţeles”. Că vindem sau 
cumpărăm, că ne schimbăm câteva haine sau întreaga garderobă, că facem economii şi 
renunţăm la orice tip de cheltuială pentru a ne pregăti pentru vremuri mai bune toate 
trebuie să aibă pentru sine un înţeles. Dacă în ceea ce privesc valorile personale situaţiile 
sunt cât de cât clare, la fel şi cele ale familiei pentru membrii ei, referitor la relaţiile de 
factură socială, cele profesionale care nu implică şi un grad de rudenie între colegi va trece 
în mod indubitabil printr-o criză. Dintr-odată oamenii se văd pe trepte diferite, îi animă 
sentimente negative şi ştiu că nu împărțind bunurile vor prospera, ci valorificându-le după 
un sens pe care îl oferă conceptul personal sau cel al familiei. 

Pe ideea "acolo unde-i stă puterea, îi stă şi slăbiciunea cea mai mare" 10 noiembrie 
ne mobilizează spre a face fapte mari doar în comparaţie cu ceea ce am făcut în ultimul 
timp, dar care se vor dovedi mici ori tendenţioase în raport cu faptele celorlalţi, atunci 
când se vor întâlni pe zona publică. În felul acesta, vom reveni din nou la ideea lansată la 
începutul analizei acestei zile, cea referitoare la “înţeles”. A săvârşi o faptă care are înţeles, 
reprezintă un mod de a ne proteja de un feedback negativ. Fiind vorba de o Lună plină 
dificilă, una dintre cele mai complicate pe care vrăjitorii o folosesc pentru a pregăti cele 
mai ciudate vrăji, ceea ce nu are înţeles, ceea ce nu este raportat la un sistem de valori, 
ceea ce nu este argumentat prin rațiune, voinţă sau sentiment, ci este pur şi simplu trăit va 
fi sancţionat. 

Prin urmare, aşa după cum se înţelege azi descoperim că izvorul multor acţiuni ce se 
află în luna august a acestui an, când Soarele trecea prin Leu, şi când dorinţele pe care ni 
le-am formulat au fost suficient de complicate pentru a ne pune într-o lumină proastă faţă 
de prieteni, faţă de asociaţi sau, în societate, față de anturajul în care ne duce traiul de zi 
cu zi. În felul acesta, observăm că multe din elementele acestei Luni plină sunt de natură 
personală şi ele se susţin pe acele resentimente pe care luna august nu le-a putut rezolva, 
dar şi pe acele frustrări pe care dorinţe formulate tot atunci le-au generat. Este însă 
complicat să încerci să desparţi firele încurcate ale acestor evenimente, pentru că sunt 
prea multe elemente personale ce nu au fost împărtăşite şi care au acţionat atunci, fie în 
calitate de cauză, fie ca o consecinţă a retrogradării lui Neptun, începută din 3 iunie 2011. 
Tocmai de aceea, pentru a reuşi să ne ridicăm deasupra complicațiile ce ne vin acum din 
mai multe perioade ale anului, este vital să ne implicăm doar în demersuri care au înţeles. 

Recomandarea pentru această Lună plină este aceea de a ne ţine sub control 
pornirile. 


Vineri, 11 noiembrie 
Vineri 11-11-2011 1:11 Chiron <Pis> S/D 
Vineri 11-11-2011 6:15 Mars (Leo) --> Virgo 
Vineri 11-11-2011 18:25 Luna (Tau) Squ (Aqu) Neptune 
Vineri 11-11-2011 22:09 Luna (Tau) --> Gemini 
Vineri 11-11-2011 22:51 Luna (Gem) Squ (Vir) Mars 
Vineri 11-11-2011 23:26 Luna (Gem) Squ <Pis> Chiron 


Azi este rândul lui Chiron să revină la mersul direct, iar a lui Marte să treacă în 
Fecioară, semnul care îi va oferi atât de multă siguranţă prin reguli, scheme de lucru, 
proceduri, ordine de serviciu, restricţii sau indicaţii. Pe ultimul segment al zodiei Taur, 
Luna va avea şi ea de împlinit un careu cu Neptun, apoi va trece în Gemeni şi va împlini 
două careuri, unul cu Marte şi celălalt cu Chiron. 

Întreaga pleiadă de aspecte va face din 11 noiembrie o zi a nevoii de progres. Cele 
Cele două evenimente astrale (revenirea lui Chiron la mersul direct şi trecerea lui Marte în 
Fecioară) ne vor face să ne gândim mai mult la sănătate, la luciditate, la echilibrul 
emoţional, la cât de sinceri suntem cu cei de lângă noi şi cât de corect acţionăm atunci 
când suntem solicitaţi să îndeplinim o sarcină profesională. În Peşti retrogradarea lui 
Chiron a fost percepută ca un accident al unui sportiv, adică în dubla sa semnificaţie, fizică 
şi emoţională: ieşirea din competiţie şi drama de a nu i se da ocazia să-şi dovedească 
abilităţile. Momentul în care acest asteroid revine la mersul direct nu este însă unul fericit. 
Imediat ce Marte trece în Fecioară, el va intra în fereastra opoziţiei cu acesta, punând în 
balanţă valori care nu sunt compatibile, în încercarea de a explica neexplicabilul sau de a 
demonstra lucruri ce nu sunt deloc concludente. Agasându-se reciproc, cei doi aştri (Marte 
şi Chiron) îi bulversează pe oameni şi le schimba direcţiile pe care ar fi dorit să meargă. 
Azi nimic nu funcţionează corect şi pentru a fi din nou pus în funcţiune obiectul trebuie 
trecut prin reparaţie capitală. Această manevră îi descurajează pe cei tineri, îi face 
nerăbdători, imprudențţi şi în felul acesta îi motivează să se arunce în acţiuni riscante cu 
viaţa lor. 

În timp ce Marte şi Chiron vin cu reguli noi în această ecuaţie, Luna, trecând de la 
Taur la Gemeni, ne pune în vedere că relaţiile cu autorităţile vor intra într-un stadiu de 
probare. Fie că este vorba de examen, de verificări periodice, de controale, de testări, de 
inspecții sau de simple chestionare aplicate unei anumite categorii sociale, profesia, 
relaţiile cu autorităţile sunt acum revigorate aşa cum erau până pe 8 iunie 2011 când 
Chiron a intrat în mers retrograd. 

Semnul de evoluţie pe care îl indică acest unghi nu se adresează însă maselor, ci 
individului, iar evoluţia globală, saltul unui grup va fi doar o consecinţă a unei descoperiri, 
al unui sacrificiu sau al unui gest de clemenţă pe care un individ cu mare putere de 
influenţă îl face azi. 

Spre finalul zilei, când Luna şi cele două vedete ale zilei de azi (Marte şi Chiron) trec 
prin careu oamenii încep să se îndoiască de faptul că îşi amintesc corect ce s-a întâmplat în 
prima parte a anului. La polul opus, acţionând în acelaşi registru al reacţiunii sau 
răzbunării, îi găsim pe cei care îşi amintesc totul ca şi cum retrogradarea de aproximativ 5 
luni nici nu ar fi existat. 

Există însă şi o morală a acestei zile şi ea vine din faptul că, trecând de la poziţia sa în 
Taur (prima jumătate a lunii iunie), la poziţia sa în Fecioară (prima jumătate a lunii 
noiembrie), Marte îi încurajează pe oameni să-şi revendice acele valori care nu le aparţin, 
să fure din avutul celuilalt sub pretextul că îl administrează sau că nu are ce face de vreme 
ce între timp legile s-au schimbat. A invoca un suport legal, o regulă ce s-a schimbat între 
timp, înseamnă a beneficia de retrogradarea lui Chiron, adică de a profita de tulburările 
sociale, de naivitatea oamenilor, a fi oportunist sau a păcăli cu bună ştiinţă, dar în spatele 
unor legi greşite mai mult sau mai puţin intenţionat. 

Prin urmare, 11 noiembrie este o zi de iniţiativă. Pentru că trăim într-o lume în care 
valorile disimulării, furtului, comerţului sub orice formă sunt promovate împotriva 
oricăror reguli de bun simţ sau de respect față de individ sau libera lui decizie, ceea ce ne 
aduce contextul cosmic de acum ni se va părea ca o oportunitate de a acumula mai mult, 
de a ne revendica mai mult, de a pretinde şi, prin inginerii financiare, de a obţine mai 
mult. Crucea cosmică atipică între Soare, Chiron, Lună şi Marte, ne aduce deci sentimente 
confuze. Pentru că îl avem acum pe Chiron direct, regulile morale, educaţia, bunul simţ, 
chiar perceptele spirituale de la care în general nu dorim să ne abatem revin la adevărat 
lor valoare şi drama se intensifică şi mai mult. A oscila între a face şi a nu face, a cere şi a 
nu cere, a pretinde sau a privi din umbră totul este un element pe care ziua de 11 
noiembrie ni-l oferă din plin. 

Pentru cei care lucrează cu energia, care se preocupă de emanaţiile lor şi urmăresc să 
gândească frumos sau constructiv despre ceilalţi, 11 noiembrie va fi o zi de mare încercare. 
Tocmai de aceea, ca recomandare aplicată acestei zile, a spune şi a face trebuie să fie azi în 
armonie. 


Sâmbătă, 12 noiembrie 
Sambata 12-11-2011 0:06 Luna (Gem) Sex [Ari] Uranus 
Sambata 12-11-2011 12:58 Mars (Vir) Opp (Pis) Chiron 
Sambata 12-11-2011 23:21 Luna (Gem) Opp (Sag) Mercury 


Azi se împlineşte opoziţia lui Marte cu Chiron şi tot azi Luna şi Mercur trece printr- 
un unghi de 180 de grade. Aceste două opoziții le vom înfrunta însă cu un maximum de 
eficienţă, cu o libertate de expresie sporită pentru că se produce în aplicaţia sextilului 
Luna-Uranus, ce se va împlini la câteva minute de la începutul acestei zile. 

Aceste câteva detalii pe care le obţinem de la aspectele care se împlinesc azi nu 
reprezintă însă întregul tablou cosmic. Luna şi Mercur, Marte şi Chiron, două câte două, în 
opoziții construite la începutul celor două axe Gemeni-Săgetător şi Fecioară-Peşti, ne 
ridică pe cer o cruce cosmică pe semne mobile care ne va obliga să ne implicăm în foarte 
multe demersuri, să ne simţii capabili de a face foarte multe lucruri care, din nefericire, să 
nu fie apreciat, nici ca demers, nici ca finalitate. Ideea de risipă, de refuz a regulii, a 
sugestiei venită din societate devine, prin acesta cruce cosmică, un mijloc de expresie. Fie 
că este vorba de un refuz concret de a comunica, de a răspunde la telefon, de a oferi indicii 
celor care le solicită, fie că este vorba despre un refuz impersonal, construit prin 
conjuncturi nefaste (a pierde trenul, a rătăci un număr de telefon ş.a.m.d.) întreaga zi se 
va desfăşura într-un cadru dizarmonic, a defazării, a lipsei de înţelegere. 

Ceea ce este însă benefic se va consuma în prima parte a zilei, până la împlinirea 
opoziţiei Marte-Chiron, din preajma orei 13:00, şi ea va veni dintr-o anticipare pozitivă, 
dintr-o intuiţie salvatoare care va tempera o neînțelegere mai veche, nu doar cu un 
apropiat, ci chiar un grup de persoane sau cu o instituţie. În felul acesta, se vor căuta 

replici, remarci, se vor căuta şi persoane care să le înţeleagă şi, prin acest demers, aparent 
fără rost, să se depăşească un moment penibil în care toată lumea vorbeşte şi fiecare se 
înţelege separat. 

Ceea ce nu poate fi trecut cu vederea - opoziţia Marte-Chiron - ne aduce îndoieli 
majore legate de cunoştinţele pe care le deţinem, de abilităţile cu care suntem înzestrați, 
de inteligenţa practică de care dispunem, chiar dacă de multe ori ea s-a dovedit eficientă. 
Această îndoială poate fi uşor trecută cu vederea dacă nu survine nicio conjunctură social 
în care să dovedim că deţinem aceste cunoştinţe. Orice mijloc de a dovedi, de a proba, de a 
demonstra ne ridică tensiunea, de sperie, de trimite spre o zonă a suspiciunii şi în felul 
acesta ne înstrăinam de cei mai buni prieteni sau ne supărăm pe cei mai de încredere 
asociaţi fără să ştim concret de ce. Această opoziţie, pentru că pune în puncte diametral 
opuse dorinţa de putere, plăcerile acestei lumi, cu nevoia de a ne detaşa de ea pentru a fi 
liberi ca simţire şi apoi ca expresie, va face în aşa fel încât ceea ce vine spre noi azi să sune 
a ghinion sau a pericol pe care îl atragem prin deciziile pe care le luăm. 

Este adevărat că unghiurile careurilor acestei cruci cosmice sunt puţin cam largi şi 
unii astrologi nu le admit importanţa atât timp cât nu se încadrează în recomandările 
manualelor de astrologie, însă din practică se va observa că această cruce cosmică îşi va 
impune regulile cu atât mai mult cu cât elementul neprevăzut, neobişnuitul (sextilul Luna- 
Uranus) deschide ziua, oferindu-ne motive în plus să înţelegem, să intuim sau să ştim cu 
precizie ce anume va merge şi ce nu din cea ce vom întâlni azi. 

Prin urmare, 12 noiembrie este o zi pătimaşă. Mulţi nu ştiu cum să-şi asculte intuiţia 
şi, atunci când simţurile lor subtile le sugerează ceva, amestecă aceste idei prin 
multitudinea de replici pe care mintea le pune pe seama dialogului interior. Replici de 
genul "am ştiut eu că nu voi reuşi" pot trece drept dovezi de neîncredere, chiar dacă doar 
azi intuiţia i-a spus că nu va reuşi pentru că aşa s-a anticipat, iar în alte zile şi-a sugerat 
din neîncredere acest lucru. 

12 noiembrie ne tentează însă şi cu sentimente false. În absenţa unei comunicări 
libere, acolo unde oamenii trebuie să se implice într-un schimb de replici, opoziţia lui 
Marte cu Chiron ne aduce în postura de a simula stări sufleteşti, de a arăta celuilalt ceea ce 
vrea să vadă, de a zâmbi fals sau de a face un compliment în care niciodată nu am crezut. 
Mecanismul care se va dovedi mai puternic va fi cel al refuzului, pentru că încă mai avem 
amintirea lui Chiron retrograd şi chiar dacă vom intra în contact cu elemente noi, chiar 
dacă ne va reveni tonusul şi convingerile vor părea ca în prima parte a anului, ne vom 
simţi forţaţi, condiţionaţi, obligaţi să acţionăm într-un mod rapid sau într-un alt registru 
şi vom vorbi sau acţiona aşa cum am făcut-o în ultimele 5 luni. 

Recomandarea pentru această zi este aceea de a ne respecta semenii aşa cum ne 
respectăm pe sine şi de a nu ne minţim că dacă ne ascundem pentru a nu oferi explicaţii 
procedăm corect. Barierele acestei lumi sunt doar pentru ochii noştri şi... ai struţilor. 


Duminică, 13 noiembrie 
Duminica 13-11-2011 0:13 Luna (Gem) Opp (Sag) Venus 
Duminica 13-11-2011 5:02 Luna (Gem) Opp [Sag] Node 
Duminica 13-11-2011 21:21 Luna (Gem) Tri (Lib) Saturn 


Ultima zi a săptămânii ne duce spre o zonă a disconfortului şi credulităţii, a 
superficialităţii în ceea ce privesc relaţiile profesionale, ceea ce ne pune în postura de 
efectori, de executori ai planurilor pe care nu le-am gândit şi din care nu facem parte decât 
ca elemente de transmisie. 

Când Luna şi Venus sunt în opoziţie şi nu oricum, ci când aceasta trece şi prin 
conjuncţia cu Coada Dragonului oamenii devin trişti, neîncrezători în forţele proprii şi au 
impresia că au intrat într-un con de umbră în care norocul i-a părăsit. În felul acesta, le 
este afectat limbajul, sinceritatea şi întregul lor comportament le este modificat de noile 
schimbări pe care le traversează. Fiind apăsaţi de greutăţi, de lipsa unei iubiri împărtăşite, 

de tensiunea pe care o au la locul de muncă, de o nemulţumire care li s-a cuibărit în suflet 
pe motiv că nimic special nu li se întâmplă ajung să gândească altfel, să se comportă altfel 
decât au făcut-o până acum, se pierd cu firea şi uită de datoriile pe care le au, emit 
raționamente greşite şi până la urma aleg să se certe cu cineva sau cu sine pentru a se 
elibera de tensiune. 

Deşi ar fi trebuit să fie o zi liniştită, în care să fie afectate doar utin relaţiile de familie 
şi doar pe segmentul reglării unor situaţii care nu s-au putut finaliza de-a lungul 
săptămânii, 13 noiembrie va îndeplini un rol negativ aducând doar evenimente negative 
care ne duc spre tristeţe, decepţie sau nervozitate. 

Spre seară, când ziua şi implicit săptămâna se încheie, relaţia de trigon dintre Lună şi 
Saturn aduce o detaşare stranie de ceea ce s-a tot întâmplat peste zi, printr-o ajustare a 
rolului pe care l-am îndeplinit de-a lungul zilei, antrenându-ne în jocuri, preocupări 
simple, discuţii plăcute, deconectante. 

Ideea de rol, face din această zi un element foarte important al întregii săptămâni şi 
chiar al săptămânii care urmează, ca şi cum ar fi reţeta succesului. Cei care vor ajunge să 
creadă asta se vor înşela pentru că numai când este în Gemeni Luna da o astfel de 
reprezentaţie fără să se uite în jur, iar mâine dimineaţă când ea va trece în Rac vibrația 
generală şi motivele de bază vor fi altele. Acum ne va induce o stare de ebrietate astrală, o 
exuberanţă plăcută ce va deveni periculoasă doar pentru cei care îi vor acorda mai multă 
importanţă sau care vor vedea în ceea ce li se întâmplă o schimbare decisivă. Când facem 
trimitere la rol atunci ne putem gândi la oricare dintre ele, dramatic, liric, la un rol de 
comedie ş.a.m.d. Motivul pentru care unii pot cădea pradă unei asemenea stări este acela 
dat de lipsa de credibilitate. În felul acesta, pot deveni foarte duri, foarte liniștiți, profunzi 
sau comici după cum le este predispoziția şi după cât de tare au fost loviți de evenimente 
de-a lungul zilei. 

Prin urmare, ultima zi a săptămânii ne pune la încercare răbdarea şi respectul față 
de oameni. Chiar dacă Luna se întâlneşte cu Coada Dragonului şi se opune lui Venus, iar 
asta ar presupune ca mulţi să-şi piardă controlul sentimentelor, bunul simţ nu trebuie 
uitat niciodată pentru că el poate modula orice predispoziţie generală negativă într-un 
câmp diversificat de forţe. Cine uită de această regulă, cei care se risipesc în obsesii 
penibile, acelea de a conduce cu orice preţ, de a vorbi cel mai mult, cel mai tare, de a 
respinge orice glumă, de a impune respect, de a cere fără să ofere nimic aleg să-şi trăiască 
ziua în nervozitate şi tensiune. 

Spre seară, când lucrurile par că se mai limpezesc puţin, se poate uşor depăşi bariera 
calmului sau a deconectării în solitudine ori în grupuri restrânse prin abordarea unei 
atitudini uşor nepotrivite. Mulţi îşi vor atribui roluri, îşi vor da importanţă şi nu-i va 
interesa cum vor fi percepuți, dacă stresează cu atitudinea lor sau dacă devin caraghioşi. 
Evident, se poate râde pe seama lor, dar nu acesta va fi scopul. 

Recomandarea pentru această zi este aceea de a ne rezerva această zi pentru 
reculegere, pentru rememorări pozitive, pentru lectură, studiu şi mai puţin pentru 
activităţi mondene, pentru a evita penibilul, indiferent sub ce formă se va prezenta el azi. 

Luni, 14 noiembrie 
Luni 14-11-2011 2:11 Luna (Gem) Sex (Ari) Lilith 
Luni 14-11-2011 5:39 Luna (Gem) Tri (Aqu) Neptune 
Luni 14-11-2011 9:15 Luna (Gem) --> Cancer 
Luni 14-11-2011 10:31 Luna (Can) Tri (Pis) Chiron 
Luni 14-11-2011 11:02 Luna (Can) Squ [Ari] Uranus 
Luni 14-11-2011 12:24 Luna (Can) Sex (Vir) Mars 
Luni 14-11-2011 15:19 Luna (Can) Sex [Tau] Jupiter 
Luni 14-11-2011 20:24 Luna (Can) Opp (Cap) Pluto 
Luni 14-11-2011 21:48 Venus (Sag) Con [Sag] Node 


Trecerea Lunii în Rac ne întoarce spre clipe de linişte, spre gânduri paşnice, stări sufleteşti 
melancolice şi, deci, spre o atenţie mai mare acordată moralității, spiritului, cunoaşterii. Trecând 
prin sextilul cu Lilith şi apoi trigonul cu Neptun, Luna îi ajută pe oameni să se înţeleagă mai bine, 
să-şi vadă defectele şi apoi să şi le depăşească cu mai mult interes, cu mai mult elan, cu mai mult 
spor. Din Rac, Luna ne face evidentă una din trăsăturile reprezentative ale Racului — tenacitatea. 
Acesteia i se alătură înclinația spre muncă, spre efort, spre a construi, spre a aşeza, reaşeza, 
schimba, ridica un edificiu pentru a admira deliciile lui “eu pot” mai mult decât să simtă durerea 
lui “nu sunt în stare”. A combate o nemulţumire, o patimă, o durere, devine prin conjuncturile 
acestei zile un mijloc de a renunţa la frustrare, la tensiunea lui “nu am destul” pentru a înfrunta o 
complicaţie şi mai mare ce vine dintr-o disonanţă mai veche. Racul, atunci când este tranzitat de 
Lună, pentru că Luna îi este planetă guvernatoare, se simte în măsură să-şi deschidă sufletul şi să 
se elibereze de ceea ce nu i-a fost clar, de ceea ce la nemulţumit sau ceea ce nu a reuşit. Pe motiv că 
s-a săturat să facă totul cu greutate, s-a săturat de tensiune şi apăsare, griji şi disconfort omul se 
deschide şi se îndreaptă spre un gen de mimetism, ca un copil care scoate limba la trecători sau îi 
strâmbă pentru că ochiul său pur îi vede schimonosiţi, deformaţi, îmbrăcaţi în grijile lor şi 
disperaţi să-şi ascundă această latură negativă a vieţii. Apropiindu-se de puritatea sufletească, 
adică îndreptându-se spre această stare de confort care îi redă omului sănătatea şi armonia, spre 
acea pace a minţii, spre acele fire de lumină pe care gândirea comună nu le poate gestiona, fiinţa 
umană, aflată acum în aburul acestor predispoziţii cosmice, ajunge să se comporte ciudat. Întâi îşi 
va aminti de un sentiment reprimat ieri, de o acţiune pe care nu a finalizat-o din vina sa şi acum se 
simte revigorat şi dispus să creadă că nu este suficient decât de puţină mobilitate pentru a depăşi 
această barieră. Apelul la poziţia sa din Gemeni nu este un caz singular. Prin analogie, nativii 
născuţi în Rac se simt în general atraşi de tragicomedia Gemenilor pentru că lasă impresia unei 
depersonalizări eficiente, ceea ce pe un Rac apăsat de griji numai de el ştiute îl captivează 
instantaneu. Fie că se va alege varianta hilară, în care ne vom distra pe ceea ce s-a întâmplat ieri, 
pe penibilul unor conjuncturi consumate în ziua anterioară, fie că ne vom decide să înfruntăm un 
pericol, îndemnul acestor vibrații vine să ne ofere informaţia că este important să ne rupem de 
ceea ce ne preocupă, indiferent ce tip de acţiune vom folosi, pentru a putea privi în urmă cu 
detaşare şi linişte. 

Pe acest fond, simţul grupului, al apartenenţei sau al neapartenenţei, dar menţinut în aceeaşi 
sferă a atenţiei faţă de un sector (ce se manifestă ca pasiunea pentru dulciuri, care e la fel de 
periculoasă şi dacă ne gândim toată ziua la ele, chiar dacă nu le consumăm) evenimentele acestei 
zile vor fi dominate de conjuncţia lui Venus cu Capul Dragonului, adică de ipostaza inedită în care 
viaţa ne este atinsă de noroc, de prospeţimea unor noi conjuncturi, de o invitaţie spre a ne depăşi 
condiţia şi, prin aceasta extindere, de a ne apropia de o nouă formă de manifestare. 

Când Venus şi Capul Dragonului sunt în conjuncţie pe Săgetător sentimentul de 
neapartenenţă ia o formă pozitivă, una constructivă pentru grup, societate, dar care se va dovedi la 
fel de epuizantă şi uneori nefastă pentru individ. Mulţi se aşteaptă ca, având de-a face cu un 
element pozitiv, aşa cum este Venus, Micul Benefic, să comporte un salt personal evolutiv şi să 
trăiască mai bine, să fie mai calmi, mai liniştiţi, mai sănătoşi sau bogaţi. Săgetătorul nu poate avea 
sentimentul autoconservării pentru că intervine în zodiac, mai mult decât orice alta zodie, cu 
elementul înălțimii, a țintelor înalte, a aspirațiilor de depăşire a condiţiei, de elevare până la 
limitele superioare ale observaţiei, sentimentului, gândirii sau cunoaşterii spirituale. Consumat în 
acest proces de depersonalizare pentru a se ridica pe un nou nivel şi trăind în sferele înalte, 
alimentate de aspiraţiile sale continue, nu mai ştie ce se întâmplă aici pe pământ, nu mai ştie să se 
preocupe de latura sa inferioară, de elementele de bază legate de traiul comun, echilibru 
sentimentelor, reguli morale, şi ajunge, datorită unui scop nobil, să încalţe toate valorile, să le 

preschimbe, să le reinventeze, să le revalorizeze, fără a se uita cu drag la ceea ce are în jur, ci doar 
cu înțelegerea celui care îşi lasă în urmă familia pentru a pleca, cu traista-n băț, la studii, pentru a- 
şi găsi un rost în viaţă. Această exprimare are o componentă agresivă pe care contextul de acum o 
va găsi nepotrivită. Atât Luna din Rac, dar şi trigonul pe care îl va împlini cu Chiron din Peşti, 
până şi opoziţia Luna-Pluton, vin să conserve, să contracte valorile, să le apropie de un spaţiu 
redus ca dimensiune, spre un fond de economii, spre o relaţie şubredă, spre o complicaţie 
medicală. Toate acestea cer, într-adevăr, o altă abordare, dar nu o extindere spre un ideal atât de 
înalt, ci o simplă reaşezare, într-un cadru intim, o încălzire a atmosferei căminului, o apropiere de 
un tip de acţiune pe care viaţa agitată pe care o traversăm acum nu o va putea împlini. 

Atraşi de complicaţii de natură socială, mulţi vor considera că o mână o spală pe cealaltă, că 
oricât de multe vor greşi vor fi iertaţi, îşi vor recunoaşte vină, vor apela calităţi pe care le deţin şi 
vor vinde orice secundă de atenţie pentru a-şi salva lipsa de control. Această goană de a ne 
abandon problemele pe care nu le putem rezolva, ne va duce spre o pierdere importantă, aceea a 
unei şanse unice, de a câştiga, prin autocontrol, un loc privilegiat în relaţia cu sine. 

Prin urmare, prima zi a săptămânii ne introduce într-un sector dificil de controlat pentru 
tipurile de combinaţii cosmice pe care le traversăm azi. A simţi că zona socială este cea în măsură 
să ne tempereze temerile, să ne elimine stresurile, a consuma puţina energie pe care o mai avem 
pentru a demonstra o calitate, pentru a vinde impresii sau pentru a ţinti din nou foarte sus ţine de 
gama de acţiuni nepotrivite aplicate acestei zile. 

Chiar dacă traversăm Scorpionul, iar Luna încă nu a ajuns în Leu, mulţi se vor simţi azi “ca 
un leu în cușcă”, apăsaţi de nimicurile vieţii cotidiene, de complicațiile inutile ale unor relaţii 
pasagere şi tragedia se amplifică atunci când reuşesc să-şi vadă multiplele variante pe care le au de 
urmat şi mai ales ce pierd mergând pe drumul pe care merg acum. În felul acesta, conjuncţia 
Micului Benefic (Venus) cu Capul Dragonului devine o lecţie de viaţă, nu un prilej de a ne 
îmbogăţi. A fi mulţumit cu ceea ce ai şi a căuta, prin orice formă benefică de comportament, să-ţi 
îmbunătăţeşti traiul de zi cu zi, înseamnă a învăţa să trăieşti, nu să construieşti ţinte care să-şi 
confere statutul de ființă vie. Viaţa este deosebit de complexă şi, chiar dacă uneori este important 
să ne arunce funia spre o stâncă situată foarte sus pe traseul pe care mergem, pentru a ne ridica 
deasupra unor complicaţii ce nu merită atenţie sau consum energetic, a renunţa la sentimentul de 
“intimitate”, “personal” pentru a da viaţa unei pasiuni care poate produce ovaţii, care poate şoca 
datorită performanţei, este un semn al dezrădăcinării, a pierderii de sine, al elevării către o zonă în 
care Eul se îmbracă în hainele mamei, ale tatălui, ale fraţilor sau bunicilor şi defilează pe rând în 
faţa oglinzii pentru a-şi demonstra, prin suita de imagini, că nu este singur. 

Un sentiment de gol, o durere preponderent sufletească ne aduc azi o încercare majoră — 
aceea de a ne părăsi ființă, pentru că nu ne putem domoli, nu avem răbdarea necesară pentru a 
păşi în noua lumină, pentru a fi calmi şi împăcaţi cu ceea ce avem şi aţinti spre vârfuri ale 
echilibrului şi armoniei, nu spre însuşirea unor noi valori care prin prospeţimea lor să ascundă 
faptul că vechile trăiri sunt ofilite sau chiar în stare avansată de putrefacție. 

Recomandarea pentru această zi este aceea de a descoperi azi cum este să te simţi bine cu 
tine însuţi, nu cu ceea ce reprezinţi, cu exteriorul sau cu ceea ce simţi că deţine sufletul tău, ci pur 
şi simplu cu tine. 


Marţi, 15 noiembrie 
Marti 15-11-2011 0:48 Luna (Can) Tri (Sco) Juno 
Marti 15-11-2011 16:54 Mercury (Sag) Con [Sag] Node 


Trigonul pe care Luna îl împlineşte cu Junon şi conjuncţia lui Mercur cu Capul Dragonului 
sunt singurele aspecte pe care ziua de azi le conţine şi care ne aduc un comportament răsturnat. 
Dacă din relaţia cu Junon, Luna ne îndeamnă să ne îndreptăm spre spaţiul public prin activităţi de 
grup, prin consumarea energiei în spaţii întinse, prin implicarea în demersuri ce nu pot fi 
finalizate de unul singur, când Mercur şi Capul Dragonului trec prin conjuncţie direcţia spre care 
ne vom îndrepta va fi aceea de a ne oferi satisfacţii personale, de a ne retrage din activităţile care 
ne îndreaptă atenţia spre exterior. 

Cele două direcţii nu sunt însă în conflict de interese, pentru că ele nu fac referire la aceeaşi 
persoană, ci mai curant ajută în selectarea oamenilor pe categorii de interese, pe preocupări, pe 
pasiuni sau aspirații şi le oferă acum diverse prilejuri de a se lansa în ceea ce le place să facă. Acest 
îndemn devine astfel o modalitate de a împlini un deziderat la care ne-am gândit mult în ultima 
vreme: împlinirea destinului. Este puţin probabil ca într-o singură zi întregul edificiu al vieţii să-şi 

găsească finalitatea în aşa fel încât ceea ce se continua să fie ca o descindere în zona opusă, ca o 
revărsare a talentului de a fi dincolo de limitele cunoscute. 

Aşa după cum se poate observa, paradoxul care ne spune că Luna şi Junon ne duc spre 
spaţiul public, iar Mercur şi Capul Dragonului spre cel personal, deşi ar fi trebuit să fie invers, îi va 
îndemna pe mulţi să facă destăinuiri în public, să confunde casa cu studiul emisiunilor tv, să-şi 
părăsească liniştea şi căldura căminului pentru fericiri iluzorii, aventuri de o noaptea sau 
promisiuni deşarte. Este adevărat că simţul dreptăţii, patima pentru a lăsa în urmă un mesaj, o 
realizare, de a se vorbi de bine, de a primi laude, onoruri prin invocarea unor calităţi, nu gratuit, 
ţine de o înclinaţie la care Săgetătorul nu poate renunţa. Pentru că aceste predispoziţii vin în plin 
tranzit prin Scorpion, dar mai ales după o perioadă de mari complicaţii relaţionale, schemele 
sociale, rampele de lansare nu iau azi înfăţişarea lor clasică, prin care un individ să se propulseze 
spre înaltul societăţii sau, mă rog, spre ceea ce-şi doreşte cel mai mult, ci spre ceea ce-l poate 
împlini, spre ceea ce îl mulţumeşte sau spre ceea ce îi aduce stabilitate. Declanşând acest proces de 
elevare prin consolidarea propriilor baze, valorile se inversează şi, chiar dacă iniţial acest îndemn 
are un motiv cât se poate de corect şi benefic, mulţi vor reacţiona greşit, confundând, aşa cum 
spuneam mai sus, viaţa privată cu cea publică şi invers. 

Elementul cel mai bun pe care îl aduce Mercur, prin conjuncţia sa cu Capul Dragonului, este 
acela care ne scoate dintr-o criză existenţială, dintr-o criză de idei, dintr-un gol afectiv în care nu 
ştim precis cum am ajuns şi datorită căruia considerăm că nu ne putem regăsi acel echilibru cu 
care ne împrietenisem în trecut. 

Prin urmare, 15 noiembrie este o zi în care putem experimenta o întâlnire cu inversiunea. 
Pentru mulţi această inversiune nu se referă la comportament, ci doar la o schimbare a direcțiilor, 
a priorităţilor, o ajustare a schemelor de lucru pentru a îmbina ceea ce nu se poate îmbina. Cele 
două direcţii planetare nu vor conlucra, ci doar vor împărţi oamenii în două categorii, doar ne vor 
evidenția celor două sectoare ale vieţii, cu ceea ce au ele cel mai bun şi mai tentant. Crizele 
existenţiale, neputinţa de a păşi pe o cale nouă, neîncrederea pe care o proiectăm asupra celui mai 
bun prieten, asupra unui apropiat sau asupra unui animal de companie, ne scoate în evidență 
puternicul conflict pe care îl traversăm azi şi necesitatea de a ne pune ordine în gânduri, de a 
stabili ce studii să facem, cum să vorbim cu cei apropiaţi, ce să scriem, cum să completăm un CV, 
care sunt mijloacele de care trebuie să uzăm pentru a accede acolo unde am sperat dintotdeauna. 
Faptul că azi ne gândim într-un mod practic, că ne apropiem mai mult de farmecul unei realizării 
pe care altădată o urmăream doar în vise ne schimbă ceva în structura sufletului şi dacă iniţial ne 
va suna ca o decizie, cu cât ne apropiem de finalul lunii vom realiza că ea de fapt azi, când s-a 
născut, a fost atinsă de graţia destinului. 

Recomandarea pentru această zi este aceea de a ne apropia mai mult de necunoscut, de ceea 
ce ne-a fost ascuns, de oameni, de anumite persoane din anturaj sau chiar de propria persoană. 
Azi, ceea ce ne refuzăm se dovedeşte a fi esenţial şi asta nu că nu putem să ne atingem țintele, ci 
pentru că nu ne acordăm credibilitate. In felul acesta, toţi vom învăţa, unii de la alţii, cum să ne 
acordăm credibilitate, după măsura pe care noi o impunem. 


Miercuri, 16 noiembrie 
Miercuri 16-11-2011 5:59 Sun (Sco) Tri (Can) Luna 
Miercuri 16-11-2011 7:18 Luna (Can) Squ (Lib) Saturn 
Miercuri 16-11-2011 11:55 Luna (Can) Squ (Ari) Lilith 
Miercuri 16-11-201118:13 Luna (Can) --> Leo 
Miercuri 16-11-2011 19:51 Luna (Leo) Tri [Ari] Uranus 
Miercuri 16-11-2011 23:32 Luna (Leo) Squ [Tau] Jupiter 


Trigonul luminariilor, urmat de careurile Lunii cu Saturn şi respectiv Luna neagră, ne aduce 
azi un moment de inspiraţie. Pentru că o mare parte din zi Luna se află încă în domiciliu, valorile 
spirituale, sensul emoţiei, importanţa senzitivă a gesturilor sau întâmplărilor va fi etalonul, 
moneda de schimb de care vom uza. 

Luna va ajunge să se implice în acest demers, nu prin liber consimţământ, ci mai mult 
obligată de nebuloasa relaţională în care intră. Situându-se la jumătatea distanţei dintre Saturn şi 
Lilith, Luna încearcă azi să sublimeze vina prin explicaţii, prin justificări, prin informaţii 
suplimentare despre un subiect sau despre o persoană şi, pentru că azi îi place să sară într-un 
picior şi să se plimbe pe stradă, visând că aleargă plină de viaţa printr-un câmp plin de flori, 
înclinația spre a judeca temperamentul oamenilor, spre a le surprinde comportamentul pentru a-l 

încadra, a-l înţelege mai bine sau pentru a gestiona anumite informaţii sau atitudini ce vin dinspre 
ei. În felul acesta, dintr-un considerent pur practic, azi deviem orice discuţie spre a o judeca din 
punct de vedere sentimental, spre a cântări eficienţa unui om după comportament sau pentru a 
evalua o persoană după purtarea sa. Dacă acest tip de abordare se menţine într-o dimensiune 
personală, adică dacă nu generalizam şi nu facem din părerile personale legi, reguli de bună 
practică sau criterii de evaluare ale personalului, atunci 16 noiembrie va fi o zi a succesul şi a 
eficienţei. 

Ideea de expansiune, fără a şti precis care ne este direcţia, va face din careul Luna-Saturn, 
împlinit chiar de dimineaţă, un etalon la care vom face apel de-a lungul întregii zile. Pentru a ne 
menţine însă pe linia evenimentelor aşa cum o pornisem în zilele anterioare vom face apel la 
tradiţii, la necesitatea de a câştiga puţin, dar sigur, la sfaturile şi învăţămintele ce ne vin din partea 
persoanelor în vârstă, tocmai pentru că vom fi temători în faţa a ceea ce ne-ar putea lovi cu 
duritate sau lua pe nepregătite. 

Relaţiile de familie sunt acum puse la încercare pentru că se descoperă un neadevăr, se 
alunecă spre atitudini nepotrivite, spre jigniri, spre o anume instabilitate care va face să se 
risipească atmosfera liniştită şi orice schimb am putea avea în preajma dimineţii tinde să se 
amplifice pe ideea eliberării de tensiune, a renunţării, a selectării. Dacă în cazul cuplurilor mature, 
care s-au rodat în timp şi care îşi cunosc unii altora atât defectele, cât şi calităţile, care le sunt 
limitele pozitive şi negative, pentru cei mai tineri care abia acum îşi explorează zona intimă 
comună, vibrația cosmică a acestei zile îi încearcă mult îndemnându-i să aibă secrete, să se simtă 
confortabil prin neîncredere, suspiciune, analiză critică, adică să oprească acel flux afectiv amplu, 
care este de fapt motivul principal pentru care oamenii formează cupluri. Refuzând să bea apă din 
izvor pe motiv că e prea rece, corpul se deshidratează. La fel se va întâmpla şi cu tendinţa de a trăi 
în autonomie, însă nu prin grupul spre care viaţa ne-a încurajat. 

În a doua parte a zilei, a trăi în autonomie devin un mijloc de afirmare, un instrument de 
elevare, de transformare a suferinţei în balzon ori decorație pe care ne-o punem în piept şi ne-o 
afişam cu mândrie. Trigonul pe care Luna şi Uranus îl împlinesc azi este oarecum nepotrivit 
tocmai pentru că încurajează această atitudine principală în defavoarea simțului practic, a 
respectului pentru armonia cuplului. Este adevărat că acest unghi intervine în ecuaţie prin 
tendinţa de a explora noi limite, ceea ce poate aduce, ca semn al supervizării pe care o primim din 
partea necunoscutului, o atingerea soluţiilor geniale, însă acesta poate fi un caz particular ce 
depinde mult de cât de pozitivă este poziţia lui Jupiter în temă natală. Pentru cei mai mulți 
expansiunea din a doua parte a zilei ne duce spre o nouă serie de fapte nepotrivite, superficiale, ce 
vor primi spre finalul zilei replici dure din partea anturajului. Pentru pasionaţii de astrologie care 
înţeleg bine că relaţiile dintre planete trebuie privite în complex, în ansamblul contextului, nu în 
mod singular, prin unghi, nu va fi nicio surpriză să identifice care este elementul particular ce nu 
poate fi citit de “astrolog”, dar este uşor de perceput de “om”, care nu se încadrează în scheme 
raţionale sau metode de lucru, dar este perceput cu emoție, cu trăire, cu intuiţie. A pune prea mult 
accent pe veleităţile profesionale, a invoca un nivel moral şi spiritual doar după abilităţile 
conjuncturale pe care cineva şi le va putea afişa prin profesie este un semn că “astrologul”, cu 
eticheta sa, trece în faţa omului şi trebuie să ne aşteptăm ca, din nou, traseul pe care se va îndrepta 
să fie doar amintirea a ceea e i-a şoptit uşor la ureche “omul”, nu o emanaţie proprie. Când 
informaţia se va termina, “cărarea galbenă” a lui Dorothe va dispărea că prin minune. Tocmai de 
aceea este important să nu confundăm azi calitatea pe care o îndeplinim acum, în această ipostază 
existenţială, fie că ne descoperim puterea de a face ceva sau că ne construim într-un anumit fel, 
prin vocaţia ce a uza eficient de conjuncturile sociale, cu condiţia esenţială de a fi, de a trăi, de a 
reprezenta un univers în miniatură, nesfârşirea însăşi în formă concentrată şi pusă într-o sticluţă 
mică. 

Prin urmare, 16 noiembrie ne introduce într-o zonă periculoasă pentru neavizaţi, dificilă 
pentru începători, dar edificatoare pentru cei care au dorit să înţeleagă de ce li se întâmplă ceea ce 
li se întâmplă şi nu doar au trăit orbeşte şi cu intensitate ceea ce viaţă le-a pus dinainte. Dacă în 
prima parte a zilei ne cuprinde un fior atunci când vine vorba de relaţii, de schimb de experienţă, 
lucru în echipă, lăsându-ne antrenați în suspiciuni sau îndoieli prin care vom considera că ne 
protejăm de efort suplimentar, în a doua parte a zilei totul se va amplifica, totul va căpăta o 
dimensiune personală, totul va fi exprimat prin “eu fac”, “eu pot”, “eu ştiu”. Având de-a face cu o 
limită destul de şubredă ce s-ar putea ridica între elementele necesare şi cele neimportante, 
barierele evidenţiate azi de argument (“am încercat, dar uite că nu se poate”, “eu am toată 
disponibilitatea, dar el/ea nu vrea” ş.a.m.d.) sunt menținute prin argumente forţate, susţinute pe 

întregul edificiu personal (“adică, vrei să spui că eu nu ştiu?”, “dacă nu crezi ce-ţi spun, înseamnă 
că eu nu valorez nimic!” ş.a.m.d.), situaţie în care vor greşi doar cei slabi, doar cei superficiali sau 
fără experienţă care nu pot interveni rapid şi cu discernământul de a separa ansamblul fiinţei, 
caracterizată de trăsături generale, de o simplă conjunctură, cum este cea de azi, ce nu poate avea 
greutatea pe care o are experienţa unei vieţi, chiar dacă asta i se invocă. 

În această dilemă mulţi vor considera că viaţa iar le joacă feste, că mintea nu mai poate fi 
controlată cum s-a sperat, iar viitorul pare complicat şi periculos. Acesta este momentul când am 
aflat că “omul” a rămas în urmă, iar “astrologul” s-a erijat în ghid pentru sine sau pentru cei din 
jur. Tocmai de aceea recomandarea pentru această zi este aceea de a ne strădui să fim înţelepţi, nu 
inteligenţi, puternici nu combativi, utili în ansamblu, nu eficienţi pe moment. 


Joi, 17 noiembrie 
Joi 17-11-2011 0:07 Mars (Vir) Tri [Tau] Jupiter 
Joi 17-11-2011 10:28 Luna (Leo) Squ (Sco) Juno 
Joi 17-11-2011 22:14 Luna (Leo) Tri [Sag] Node 


Menţinându-ne în trăsăturile acestei săptămâni, din nou ne confruntăm cu unghiuri care, 
deşi ar fi trebuit să ne confere o reuşită socială importantă, vin cu beneficii personale în aşa fel 
construite încât zonă publică să nu mai constituie o atracţie. Careul Lunii cu Junon, pe fundalul 
trigonului Marte-Jupiter, împlinit azi la grad perfect cu Jupiter retrograd, dar şi trigonul pe care 
Luna îl va împlini, spre seară, cu Capul Dragonului ne conferă o atracţie către lucruri esenţiale, 
însă privite prin scheme sigure, prin metode verificate în timp, departe de riscuri sau pericole, cel 
puţin în afara celor pe care putem să le anticipăm. 

Când Marte şi Jupiter sunt în trigon survine o optimizare a funcţiilor psihice, memoria se 
îmbunătăţeşte, forţa fizică de asemenea şi multe din temerile legate de demersuri personale sunt 
soluționate prin organizare, metodă, schemă, calcul, plan de lucru. Fiind siguri pe metodă, azi vom 
îndrăzni mai mult, ne vom extinde preocupările spre noi zone sau spre acele sectoare unde nu am 
mers niciodată singuri. Conjunctura nu ne aduce astfel pasiuni pentru activităţi în echipă, ci ne 
duce spre evenimente care se împlinesc pe zona publică, dar într-o reprezentare individuală. Ceea 
ce pare să se extindă, să ia proporţii se argumentează prin “aşa simt”, “aşa gândesc”, “aşa vreau” 
fără să permită câtuşi de puţin ajustarea elementului personal în raport cu comunitatea, grupul de 
prieteni sau chiar familia. În felul acesta, se răstoarnă valorile şi doar aşa ajungem să considerăm 
că o plimbare de unul singur prin parc va fi mai valoroasă decât un schimb de experienţă, o zi de 
salariu sau participarea la o conferinţă ori un simpozion. Acest tip de inversiune este, până la un 
punct, nedureros, nepericulos, chiar inofensiv, pentru că presupune atingerea unei performanţe 
sau a unor beneficii în alt sector decât intenţionasem, dar, vorba românului, “ceea ce intră în casă 
este spor”, deci nu poate deranja. 

Atunci când vine vorba unor demersuri sociale ce trebuie continuate, atunci când se pune 
problema judecăților între două sau mai multe părţi, când grupuri de oameni se preocupă de 
soarta lor, a poporului său a rasei umane în ansamblu, preschimbarea direcțiilor, inversiunea 
fluxului energetic aduce încurcături administrative, schimburi nepotrivite de replici, ajustarea 
procedurilor sau schimbarea priorităţilor. În faţa acestei situaţii, pentru că avem de-a face cu un 
aspect major benefic ce devine important prin implicarea planetelor Marte şi Jupiter, oamenii se 
dovedesc deosebit de inventivi, de creatori, de pătimaşi în a-şi rezolva totul într-un timp scurt 
pentru a-şi rezerva seara sau cea mai mare parte din zi pentru plăceri personale, pentru a participa 
la întâlniri importante, pentru a cerceta, a căuta, a identifica un concept sau de a găsi o cale de 
rezolvare a unor probleme cu adevărat complicate ale vieţii personale. Nu doresc să descurajez, dar 
fiind vorba de Jupiter retrograd, atracţia către trecut nu pare să aibă o consistenţă specială. Ar fi 
fost suficient că Luna este legată de Axă Dragonului, de ceea ce ne vine din trecut şi ceea ce ne 
stabilim ca ţinte, pentru a ne putea mobiliza pentru a produce anumite schimbări asupra vieţii, şi 
nu ar mai fi fost nevoie de un element în plus pentru a întări această înclinaţie. Totuşi, pentru că 
acest element există, nu putem să nu-l luăm în calcul, nu putem să-l ignorăm şi atunci vom şti că el 
nu va face decât să accelereze căderea spre visare sau pierderea simțului realităţii pentru a 
compensa o nefericită rătăcire de moment, sancţionată prea dur la momentul când s-a produs. 
Într-o manifestare extremă, ne putem trezi că ne întrecem prea mult cu vizita, că vom consuma 
prea multă cafea, prea mult ceai, prea mult vin, prea multă bere sau că trecem în extrema cealaltă, 
abandonând alimentele sau apă, că ne izolăm de lumina soarelui, că ne îndepărtăm de orice tip de 
relaţionare pentru că nu le putem selecta sau gestiona cum se cuvine. 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


În mod surprinzător, pentru că traversăm un careu Luna-Junon, amploarea evenimentelor 
va fi dată de relaţia pe care o vom dezvolta cu noi înşine. Mulţi nu se preocupă de această relaţie, 
nu se consultă cu sine, nu se ascultă şi nici nu acordă importanţă cuvenită semnalelor ce ne vin din 
interior. Râd de intuiţiile care le vin, de senzațiile pe care le au în faţa unor stimuli, de cei pe care 
le seamănă, îşi resping înfăţişarea, inteligenţa, disponibilitatea, nu se preocupă de regulile minime 
de igienă fizică, afectivă sau mentală. Aceştia când se vor vedea cu atât de mută putere în mâini nu 
vor şti ce să facă şi se vor adânci şi mai mult în preocuparea lui “să mă simt bine” fără să se 
preocupe cumva dacă, între timp, cineva i-a învăţat cum să se simtă bine. Aflaţi la voia întâmplării, 
fără a respecta nici cele mai simple reguli de purificare fizică, afectivă sau mentală, se vor vedea 
izbiţi de pereţi la modul figurat, prin accentuarea stărilor inferioare, sau la propriul dacă, din lipsă 
de control sau supraapreciere, supără pe cine nu trebuie. 

Prin urmare, 17 noiembrie se înscrie pe linia zilele delicate. Orice bine care vine spre noi azi 
este încărcat cu o dublă semnificaţie, ne ridică şi ne conferă un statut pozitiv de lungă durată sau 
ne coboară, ne pregăteşte pentru o altă serie de încercări, de greutăţi pe care anul 2012 se va 
strădui să ni le ofere cu toată generozitatea. 

Dacă tot ce ţine de a simţi, a înţelege sau a experimenta, ne aduc un suflu aparte şi ne oferă 
indicii că ne diferenţiem de ceilalţi, că nu degeaba ne-am preocupat până acum de creştere, de 
dezvoltare sau de înţelegerea sensurilor esenţiale ale vieţii, visurile ce ţin de a ne face un rost în 
viaţă, de a fi constructivi, de a pune bazele unei relaţii pline de înţeles cu oamenii de lângă noi, ne 
duc spre un rod al pământului pe care nu l-am întâlnit până acum. Prin aceste înţelesuri, viaţa 
poate intra pe un nou făgaş prin ceea ce dezvoltăm urmărindu-i procesul. In felul acesta, ceea ce 
este iubit creşte, iar ceea ce este desconsiderat se ofileşte din ce în ce mai mult până când moare, 
chiar dacă în ambele cazuri lucrăm cu acelaşi material. 

Oricât de mult vor fi inversate priorităţile azi, oricât de multe putem obţine din a face opusul 
faţă de ceea ce făceam până acum, sintagmele gen “banii nu aduc fericire, dar o întreţin”, “munca îl 
înnobilează pe om, dar nici lenea nu a omorât pe nimeni” aduc zilei o mare diversitate, o jovialitate 
specială şi un gen de împovărare foarte delicată pe care nu am putut-o anticipa, dar pe care o vom 
înfrunta cu ironie sau sarcasm. Tocmai de aceea recomandarea pentru această zi este aceea de a 
evita superficialitatea, indiferent cât de lipsită de pericol se arată iniţial, pentru că 17 noiembrie nu 
este deloc o zi simplă. 


Vineri, 18 noiembrie 
Vineri 18-11-2011 2:05 Luna (Leo) Tri (Sag) Mercury 
Vineri 18-11-2011 5:54 Luna (Leo) Tri (Sag) Venus 
Vineri 18-11-2011 14:22 Luna (Leo) Sex (Lib) Saturn 
Vineri 18-11-2011 17:04 Sun (Sco) Squ (Leo) Luna (Half Luna) 
Vineri 18-11-2011 18:46 Luna (Leo) Tri (Ari) Lilith 
Vineri 18-11-2011 21:03 Luna (Leo) Opp (Aqu) Neptune 


Ultima zi de Leu (Lună în Leu) ne aduce dorinţa de a trăi într-un tempo interesant. Azi, 
aspectele benefice sunt majoritare, iar cele negative sunt în minoritate, se consuma mai ales în a 
doua parte a zilei. Vorbim aici de trigoanele Luna-Mercur, Luna-Venus, Luna-Lilith prin care se 
construieşte o piramidă de foc, de sextilul Luna-Saturn, dar şi de careul Luna-Soare şi opoziţia 
Luna-Neptun. Elementul întâmplare, adică acel eveniment care iese din schemele gândirii, care nu 
poate fi anticipat şi căruia nu i se poate vedea o derulare ni se înfăţişează azi ca un element care 
sperie sau ca unul care ne întăreşte moralul. 

Piramida de foc ne aduce un elan foarte mare, o disponibilitate în a construi din lucruri mici 
evenimente importante, de a participa în calitate de simplu observator la mari întâlniri, de a 
cunoaşte oameni noi, de a demara un proiect nou, adică de a dezvolta acea iniţiativă menită să 
pună în valoare personalitatea şi de a o extinde spre o zonă nouă, spre un spaţiu nou, spre o 
dimensiune socială în care, din nefericire, nu va reuşi să-şi controleze impulsurile fiindcă pentru a 
ajunge acolo se foloseşte de un element nespecific, de o forţă care acţionează pe principiul focului 
de paie (repede şi intens). Implinirea predispusă de piramida de foc este dată de realizare, iar cel 
care după atingerea acestei ţinte se aşteaptă ca aceeaşi conjunctură să-i ajute să se menţină în 
funcţie, să-şi menţină noile relaţii pe care şi le formează să le pună cuvinte în gură pentru a fi 
ascultați de mulţime, se înşeală. Aici intervine Ultimul Pătrar, ca element care demarează o serie 
de evenimente care vor segrega multe din intenţiile acestei luni. De la Luna nou din 26 octombrie 
2011 ne-am implicat în evenimente cu un caracter particular, în demersuri care să ne scoată din 

întunericul apăsător. Acum, când luminariile intră pe ultimul segment, când aduc la vedere 
intenţiile, când le face publice sau le împărtăşeşte ca idealuri sau îi convinge pe cei din jur să-şi 
prezinte proiectele la care au lucrat, pasul pe care îl vom face va fi foarte riscant. 

Cerul acestei zile, raportat la Luna nouă din 26 octombrie ne oferă iluzia privilegiilor, 
tentaţia puterii prin magia discursului, forţa cuvintelor, replici spuse cu inspiraţie care duc la 
câştig în ceea ce priveşte cauza, idealul, proiectul ori demersul, dar aduce pierderi la capitolul 
factor uman, prieteni, asociaţi sau susţinători. 

Spre seară, când Luna intră în conul opoziţiei cu Neptun vom avea tendinţa de a ne învinui 
de ceea ce nu am făcut şi să vedem deformat erorile personale. Nu este, însă, o inversiune, aşa cum 
am avut ocazia să vedem în zilele anterioare, nu este nici măcar o perturbare a fluxului 
informaţional, cel care, în ezoterism, leagă întotdeauna cauza de efect, ci este pur şi simplu o 
reacţie umană în a-şi anula vina pentru a se proteja, dar, în acelaşi timp, de a se arăta conştient de 
erorile făcute atribuind vina unui factor exterior, în cazul de faţa oamenilor din jur. 

Nu mai mult decât în altă zi, însă mai evident şi mai spectaculos, 18 noiembrie ne aduce în 
faţă oameni certaţi cu legea, figuri pătimaşe care nu se mulţumesc niciodată cu ceea ce au şi care 
tânjesc cu mai mult patos spre ceea ce nu le aparţine, chiar dacă ceea ce deţin este valoros şi 
important. Pe acest fond, energia refuzului, manifestată sub multiplele ei forme, atât ca negare, cât 
şi ca îmbrăţişarea a unui ideal care contravine interesului general, se manifestă prin ataşamentul 
sau nonataşamentul faţă de obiecte. Pornind de la ideea “îmi trebuie sau nu acest obiect?” gândul 
tulbura sistemul de valori şi transpune în oglindă schema de lucru. Obiectul va înlocui astfel o 
fiinţa, iar interesul pentru a folosi acest instrument devine afecţiune artificială față de obiect, deci 
o anomalie afectivă. Cultivând de-a lungul zilei acest sentiment de siguranță în faţa unui 
instrument amorf, care nu poate oferi o replică, nu poate răspunde şi nu poate pune pe nimeni în 
dificultatea de a cere lămuriri sau de a pretinde un mod de comportare, oamenii tind să-şi facă 
singuri rău apropiindu-se într-un mod greşit de singurătate. Solitudinea este un privilegiu al 
destinului pe care cei mai mulţi îl cer fără să fie conştienţi de el, fie şi numai de câte ori pe zi 
spunem sau gândim “Să mă lase în pace!”. Când ea este abordată cu această atitudine refractară 
faţă de viu, faţă de fiinţe, de oameni, viul răspunde cu aceeaşi negaţie lăsându-l pe individ cu 
sentimentul activ, însă fără interlocutor. Această situaţie nu este însă decât o transpunere la 
exterior a dialogului interior, care, din câte ştim din ezoterism, este un impediment în atingerea 
stării de echilibru. 

Prin urmare, 18 noiembrie este o zi de tatonare a curajului. Pasul pe care îl vom face către 
lume, către acel univers spre care, până acum, am privit cu ochii umezi de impresie şi exaltare, se 
poate dovedi şi o adevărată cădere în gol, dacă ne preocupăm numai de ţintă, nu şi de traseu. 
Incepând de acum şi până pe 25 noiembrie când luminariile trec din nou prin conjuncţie, 
demarându-se un nou ciclu, intrăm într-o zonă de segregări, de evidenţieri ale intenţiile pe care le- 
am dezvoltat din 26 octombrie până azi. Dacă, pe de o parte, interacţiunile umane ne încurajează 
să ne descoperim gândurile, să ne împărtăşim secrete, să ne descoperim, modul cum ne vom 
comporta după momentul deschiderii va fi o mare nebuloasă pentru fiecare. 

Misterul, aşa cum ne vine el din zona planetei Neptun, nu este totuna cu necunoscutul. În 
timp ce necunoscutul ignoră în totalitate fiinţa care se îndreaptă spre el, misterul îşi face simțită 
prezenţa şi îi tentează pe cei care doresc mai mult. Azi, cei mai mulţi vor avea senzaţia acelui “mai 
mult”, însă a atinge un stadiu superior, a ne menţine pe o linie pozitivă de exprimare, a nu pierde 
un privilegiu prin recunoaşterea unei vine va fi o imensă încercare pe care contextul general nu o 
poate integra, ci doar cel particular al hărţii natale. 

Visul ne inundă prin caracterul său diafan când este urmărit, când se proiectează în faţa 
analizatorilor ca imaginile la cinematograf. Când însă creatorul se implică în creaţie lucrurile se 
complică şi visul se risipeşte fiind înlocuit de muncă, de efort, de disperare, de tot ceea ce 
protagoniştii imaginilor de până atunci trăiau. 

Recomandarea pentru această zi este aceea de a ne stabili ţinte reale, de a ne aminti că simţul 
realităţii se ascunde dincolo de multitudinea de stări şi este diferit de cel pe care ni-l imaginăm. 
Cei maturi în gândire şi în sentimente nu se sperie dacă trec de la vis la realitate tocmai pentru că 
ştiu ce implică asta. 

Sâmbătă, 19 noiembrie 
Sambata 19-11-2011 0:18 Luna (Leo) --> Virgo 
Sambata 19-11-2011 1:27 Luna (Vir) Opp (Pis) Chiron 
Sambata 19-11-2011 4:46 Luna (Vir) Tri [Tau] Jupiter 
Sambata 19-11-2011 7:07 Luna (Vir) Con (Vir) Mars 
Sambata 19-11-2011 10:27 Luna (Vir) Tri (Cap) Pluto 
Sambata 19-11-2011 16:54 Luna (Vir) Sex (Sco) Juno 


Trecerea Lunii în Fecioara ne întoarce gândurile spre eficienţă, spre spirit practic, spre rolul 
pe care îl are inteligenţă în procesul de integrare socială, pe abilitatea de a deschide ochii în faţa 
realităţii şi de a completa cu informaţii sau cu un altfel de conţinut spaţiile care inspiră teamă prin 
adâncimea lor. Zodia Fecioară intervine prin intermediul Luni cu această componentă dramatică 
pe care individul, când o combină cu teama de a nu reuşi, de a pierde, teama de cădere în gol, sunt 
mobilizate resurse impresionante pentru a construi un înveliş protector care să nu dea naştere la 
comentarii sau agresiuni gratuite sau pentru a acumula cât mai mult capital. Oricât de mult 
acumulează, niciodată nu poate atinge mulţumirea şi tocmai de aceea dezvoltă un fel de lăcomie 
controlată, pe care şi-o alimentează prin motivații, necesităţi, tendinţa de a-şi ascunde defectele în 
spatele disponibilităţii şi înclinația spre a judeca aspru pe cei care sunt împotriva asociaţilor sau de 
a dezvolta o indulgență exagerată faţă de cei pe care şi-i apropie. 

În mod cu totul straniu, există şi o a treia reacţie pe care zodia Fecioară o lansează şi care 
vine din respingerea celor care le apreciază defectele, justificată ca o luptă împotriva propriilor 
defecte, ca o dezicere de plăcerile periculoase, ca o respingere a ceea ce ar putea compromite 
întreaga structură. Pentru un astrolog, teama de nu descoperi un defect minor pe motiv că acesta 
poate răsturna întregul edificiu ţine de o schemă negativă de gândire, de o înclinaţie spre a 
transforma totul în vină, culpă, agresivitate sau ura, pentru ca apoi să-şi atribuie toate aceste 
scheme cu o forță aproape ambigue care va reuşi să se impună prin noroc, şansă, conjunctural, nu 
în mod calculat aşa cum pretinde. Insistând în această schemă amplă de impunere a anturajului, 
prin modelarea lui după scheme de gândire care nu sunt clare sau nu sunt complete, care nu 
satisfac toate pretenţiile şi deci nu se pot adresa tuturor membrilor grupului îl duce pe individul 
care dezvoltă această schemă spre ciudăţenii comportamentale, care nu sunt nici pe departe 
geniale, aşa cum sunt ale vărsătorilor, nici eroice, aşa cum sunt cele ale berbecilor, semnele situate 
la 150 de grade (inconjuncţia — umanul), ci răpuse, devorate de propriile ambiţii susţinute orbeşte 
pe primele impresii. 

Când aceste scântei de început sunt cizelate, raportate la rândul lor la un etalon existent, 
amploarea dorințelor devine o scenă compactă, un fel de utopie ce poate trăi atât timp cât 
creatorul său trăieşte. La cea mai mică scânteie de abandon, de renunțare, la cea mai simplă 
dezicere întregul edificiu se năruie, neavând puterea să se menţină în sine. În felul acesta, dorinţa 
de perfecţiune şi teama continuă de a nu fi în stare să construiască ceva magnific va coexista într- 
un temperament specific acestei zodii până când va învăţa să accepte dezamăgire pentru a putea 
trece mai departe de condiţionările vieţii. 

Acum, pentru că avem descris întregul context sau schema mentală pe care intervin 
unghiurile planetelor ridicate împreună cu Luna, putem mult mai uşor să înţelegem ce anume ne 
motivează frică şi ce ne menţine activă ambiția. Conştientizându-le, ştim că Fecioara doar 
simulează vocaţia, ea nu o poate atinge, chiar dacă este capabilă de mari performanţe, ridicându-se 
prin sprijinul din umbră al unor apropiaţi, ca o liană pe un copac bătrân. În felul acesta opoziţia 
Luna-Chiron, trigonul Luna-Jupiter şi conjuncţia Luna-Marte, ce se împlinesc, o parte dimineaţa 
şi cealaltă spre seară, ne pregătesc fiinţa pentru ceea ce vom experimenta de-a lungul întregii zile — 
pe stare de plenitudine, de mulţumire, de împlinire pe care o vom afişa ca urmare a unei selecţii 
dure. Fie că vom schimba planul de lucru, schema de gândire, modul de abordare, că ne vom 
schimba garderoba sau că vom scoate din sipet haine vechi pe care le vom pregăti pentru a le 
prezenta lumii, faptul că am renunţat la ceea ce am fi făcut cu greu ori fără sentimentul împlinirii 
sau fără a primi prin faptă confirmarea că facem ceva important ne oferă senzaţia de vitalitate, 
putere, luciditate, disponibilitate. 

Rostul acesta nu este însă acela de a ne afirma prin fapte, ci de a ne consolida poziţia prin 
confruntarea cu informaţii noi, cu secrete ale relaţiei, cu ceea ce ne-ar fi zdruncinat dacă nu am fi 
redus consumul, programul de lucru, cheltuielile sau agitația. Deşi seamănă a conservare, ceea ce 
ne îndeamnă azi ne va face în mod sigur mai puternici, chiar dacă nu ne vom putea detaşa chiar 
aşa de uşor de plăcere, consum, abundență şi nevoia de atenţie ce ne vin dinspre Leu. 

Prin urmare, 19 noiembrie ne aduce azi o fărâmă de cunoaştere prin experienţă directă. 
Universul, pentru că are ca principal deziderat armonia, va ţine cont de pretenţiile acestei zodii de 
a înţelege, explica sau încadra, de a stabili unde începe şi unde se termina ceea ce îi trece pe 
dinainte, din ce material se construieşte şi cum poate fi reprodus modelul la o altă scară sau cu alte 
instrumente. Această gândire inginerească, analitică ascunde teama de a pierde esenţialul şi este 
justificată de curiozitate, nu întreţinută de ea. Un astrolog ştie că îndemnul care vine dinspre 
Fecioara poate fi uşor adormit prin atingerea punctului care eliberează frică. Ei ştiu că rinichii, 
numiţi de chinezi “izvorul vieţii”, atrag frica şi o ţin captivă până când apa, sentimentul, emoția, 
legătură cu esenţa vieţii nu va constitui doar un sistem de eliminare a impurităților, ci un mijloc de 
a descoperi, de a cunoaşte, de a explora, de a păstra minunile personale pentru a le duce mai 
departe, împreună cu spiritul, pe alte segmente de timp, în alte epoci, în alte vieţi. Un terapeut va 
explora cu atenţia zona rinichilor, în special în această zi, pentru a înţelege sursa fricii, dar va şti că 
ambițiile şi obsesia perfecțiunii, va conduce aceste frici, ca argumente şi justificări spre zona 
ficatului devorându-l prin mânii, resentimente sau lezând bilă cu neputinţă de a decide pe măsura 
pretențiilor. Hrănind plexul solar, toxinele emoţionale depozitate în colon sunt eliminate, iar 
sănătatea corpului pe punctul de a se restabili, asta dacă şi pacientul se apropie de rinichii săi, de 
izvorul vieţii, cu convingerea că dacă viaţa este în mare parte emoţională atunci procesul de filtrare 
reprezintă o preschimbare a vieţii pe care o reprezintă, o moarte şi o renaştere ritualică prin fiecare 
pahar de apă pe care îl consumă. 

O altă zodie, în afară de Fecioară, nu ar avea nevoie de atât de multe explicaţii pentru un 
proces atât de simplu: iubeşte-ţi viaţa pe care o trăieşti. 

Recomandarea pentru această zi este aceea de a ne apropia de experienţele vieţii cu 
înţelegere şi de a ne simţi confortabil cu ceea ce avem. A pune stop pe scheme existente, cu intenţia 
de a ne odihni, nu doar fizic, ci şi emoţional sau chiar spiritual, va fi, pentru spaţiul acestei zile, o 
mare realizare a fiinţei. 


Duminică, 20 noiembrie 
Duminica 20-11-2011 2:27 Luna (Vir) Squ [Sag] Node 
Duminica 20-11-2011 8:45 Luna (Vir) Squ (Sag) Mercury 
Duminica 20-11-2011 14:49 Luna (Vir) Squ (Sag) Venus 
Duminica 20-11-2011 22:41 Sun (Sco) Squ (Aqu) Neptune 


Abia azi vom înţelege de ce dramele cu care ne-am tot confruntat de la începutul săptămânii 
nu au avut soluţie şi abia acum ne dumirim ce a tot fost cu tensiunea sufletească pe care am dus-o 
cu noi de la începutul săptămânii şi nu am reuşit să o gestionăm corect. Azi, spre seară, Soarele şi 
Neptun, ce se întâlnesc într-un careu, ne fac slabi în faţa greutăților vieţii, ne îndeamnă spre 
gânduri sumbre, de pierzanie, de descurajare, de confuzie, aducându-ne în postura de a ne 
dedubla pentru a depăşi aceste momente de mare tensiune. 

Dacă ar fi să privim totul cu maximă seriozitate, prin spiritul critic pe care îl avem de la 
tranzitul Lunii prin Fecioară, nimic nu se va lega, nimic nu pare să stea în picioare, doar că oricât 
de clar ne-ar fi, oricât de multă luciditate am pune în intenţia de a ne desprinde de trecut, de 
suferinţe fizice, de nemulțumiri, de întâmplări confuze care ne vin acum în minte, nimic nu ne 
iese. În felul acesta, oamenii se vor simţi mai în siguranţă aruncându-se în valurile vieţii, în 
evenimente lipsite de sens, pierzându-şi vremea sau risipind timp preţios pe urmărit emisiunile de 
scandal ori jucând table. Pentru că azi avem de parcurs patru careuri, din care unul îl face Luna la 
Nodurile sale, iar pe celelalte Luna le împlineşte cu Mercur şi Venus, careul Soare-Neptun ne 
apare ca un vas fantomă care pluteşte în derivă pe apele liniştite ale Mării Caraibilor, ca în celebrul 
film “Piraţii din Caraibe”. Nu este deloc întâmplătoare asemănarea cu celebra serie, dar nici 
trimiterea la domeniul cinematografiei de fiecare dată când intervine Neptun în ecuaţie. Că este 
vorba despre fotografie statică sau în mişcare, imaginea îngheţată, adică Neptun, are un scop şi 
acesta nu ţine de un rezultată imediat, ci de unul care se ascunde în timp, se învăluie în mister şi 
ne face dependenţi de el. Din nou facem apel la mister şi la intenţia sa de a-l face pe privitor 
dependent de el, spre deosebire de necunoscut care ignoră dimensiunile mici şi pe cei care şi le 
atribuie. 

Într-un cadru intim, dinamica astrală a acestei zile ne duce spre a ne demonstra că suntem în 
stare să depăşim limitele care ne inspiră teamă, pe motiv că nu avem motive să ne îngrijorăm nici 
de sănătate, nici de sărăcie şi că o scurtă ieşire din cadrul confortului, în natură, la munte, la mare, 

undeva la ţară, oricum departe de locul unde ne vieţuim traiul de zi cu zi, reprezintă soluţia cea 
mai bună. Nu, nu poate fi aceasta soluţia cea mai bună pentru că prin aceste careuri sunt lezate 
comunicările de orice tip (careul Luna-Mercur), ambițiile de a ne depăşi limitele sau de a ne 
împlini într-un timp scurt demersuri ample, aspirații majore sau ţinte importante (careul Luna — 
Axa Dragonului), dar şi orice nou amplasament în care să ne găsim liniştea într-un cadru afectiv 
plăcut, deconectant (careu Luna-Venus). Deci oriunde ne-am duce, nu ne putem stabiliza, nu ne 
găsim liniştea pentru că, în realitate, nu facem decât să schimbăm locaţia geografică, însă marile 
tensiuni le ducem cu noi în vacanţă pentru că şi ele, asemenea creatorilor, au nevoie de relaxare. 
Atunci când vine vorba de bani orice invenţiei, orice plan care ne vine acum în mine şi pe care 
intenţionăm să-l punem în aplicare începând de mâine ne va consuma şi mai mult din resurse, fără 
să ne confere vreun câştig. 

Prin urmare, ultima zi a săptămânii ne îndeamnă să ne implicăm în situaţii sau probleme 
care nu ne privesc, să ne pierdem cu firea în întâmplări penibile să nu putem tolera micile ieşiri 
din ritm ale celor din jur şi apoi să generalizăm pentru a ne justifica ieşirile temperamentale. Tot 
ceea ce ne aduce această zi este menit să strice un echilibru, să finalizeze o tensiune pe care am 
dezvoltat-o de-a lungul întregii săptămâni şi pe care am pus-o pe seama lipsei banilor, a 
devitalizării sau a programului de lucru alert. În realitate, tensiunea afectivă a trăit într-o 
individualitate stranie, ca şi cu mintea şi sentimentul nu mai formează o familie, ci fiecare şi 
trădează consoarta implicându-se în câte o relaţie extraconjugală. Secretul acesta consuma orice 
boare de armonie şi orice ieşire din ritm duce la explozii, nemulțumiri, pierdere, risipă, abandona, 
părăsire. 

Pentru că totul este azi sub semnul decepţiilor, recomandarea merge spre a ne oferi un 
îndemn spiritual. Lumea aceasta este o iluzie şi cel care va reuşi să fie dezamăgit de ea pentru că 
nu îi găseşte esenţa pe care spiritul său o caută atunci va reuşi să facă un salt spre profunzimile 
spirituale ale fiinţei, dacă nu confundă frustrările cu melancolia metafizică sau detaşarea 
spirituală. Cei care caută fericirea în această lume şi nu privesc întreaga viaţă ca pe o sarcină 
profesională de care trebuie să se achite exemplar, riscă să aştepte o remuneraţie care nu va veni 
niciodată, că... doar suntem în criză! 


Luni, 21 noiembrie 
Luni 21-11-2011 0:20 Sun (Sco) Sex (Vir) Luna 
Luni 21-11-2011 3:14 Luna (Vir) --> Libra 
Luni 21-11-2011 4:32 Luna (Lib) Opp [Ari] Uranus 
Luni 21-11-2011 13:00 Luna (Lib) Squ (Cap) Pluto 


Trecerea Lunii în Balanţă, acum când Soarele se află pe final de Scorpion ne 
determină să abordăm probleme cu o maximă de reticenţă. Deşi, în Balanţă, Luna aduce 
un simţ al dreptăţii şi o înclinaţie spre echilibru, în contextul de acum, când se cere 
acţiune, replică, dinamism, implicare, a sta deoparte, invocând rafinamentul şi buna 
creştere, ascunde deopotrivă laşitate şi o răutate ascunsă care devine cu atât mai acidă cu 
cât este afişată cu mai multă eleganţă sau cu o mai evidentă detaşare. Pentru că vibrația 
Scorpionului azi este doar dinamică, mâine fiind malefică prin atingerea gradului anaretic, 
relaţia dintre luminarii ne aduce o dorinţă aprigă de răzbunare, de a spune ceea ce-i 
deranjează pe ceilalţi, de a trata totul cu o răceală extrem de dureroasă şi de a ieşi dintr-o 
conjunctură în momentul cel mai nepotrivit posibil. Balanța ca semn de cădere al Soarelui 
exercită față de Scorpion o uşoară obedienţă pentru că vede în acesta un instrument care 
îşi poate afişa aroganţa, orgoliul şi vanitatea, de vreme ce ea nu poate face acest lucru. În 
felul acesta, opoziţia pe care Luna o va împlini cu Uranus şi careul Lună-Pluton vor fi 
modulate în funcţie de aceste tendinţe şi este important să nu ne aşteptăm la complicaţii 
de natură comportamentală, de devieri de la traseu, la conflicte în grupul de apartenenţă, 
aşa cum ne spun aceste unghiuri, dacă nu le gândim, adică dacă nu le dăm viaţă prin 
atingerea malefică pe care o produce azi Luna din Balanţă. 

Cei care sunt realişti, care se preocupă de comportamentul lor şi nu lasă evenimentul 
să-i ia pe nepregătite înţeleg, în primă instanţă, că o atitudine personală, poate chiar o 
replică, declanşează azi reacții în cascadă şi îi duce spre conflict sau spre situaţii 
neplăcute. Judecând după faptul că protagoniştii acestei zile (Luna, Uranus şi Pluton) 

construiesc pe cer un careu în T cardinal, cu Pluton focar, iar Pluton participă şi la 
construirea piramidei de pământ, împreună cu Jupiter şi Marte, relaţia de tensiune nu 
poate fi deloc o situaţie conjuncturală, iar reacţia, chiar şi a persoanei care o declanşează 
prin atitudine, nu poate fi efectul unei situaţii de moment. Din punct de vedere mental se 
ridică problema unei împărțiri, a unei succesiuni, a unei delimitări sau chiar a împărțirii 
unor sarcini într-un grup, situaţie care produce un val de nemulțumiri care, deocamdată, 
se pierde în murmurul general pe care îl presupune contactul cu noutatea. Cel care se 
dovedeşte mai puternic, cel care înţelege mai bine contextul general şi doreşte să se 
interpună, să protesteze, să-şi exprime părerea, să se exprime, nu pentru a strica ordine 
deja stabilită, ci poate pentru a înţelege mai bine cum se integrează el în context, devine 
azi şi lider de opinie. Aşadar, fie că ştim cât ne-a ţinut nemulţumirea pe care am acumulat- 
o de la începutul lunii noiembrie, fie că o luăm pe fir înapoi şi judecăm ce s-a întâmplat cu 
trei săptămâni în urmă cu cel care ţipă mai tare azi, valul de evenimente care ne loveşte azi 
ne va lăsa o rană adâncă în sectorul impresiilor. 

Chiar dacă oamenii se învaţă unii pe alţii să-şi vadă interesul, considerând că este o 
atitudine cât se poate de corectă, când vine problema încrederii, cu toţii devenim prea uşor 
dezamăgiţi. Asta se întâmplă pentru că ne punem prea mari speranţe în ceilalţi, ba mai 
mult, chiar ajungem să pretindem celor din jur lucruri, stări, atitudini, atenţie, sprijin, 
doar pentru că traversăm o perioadă de complicaţii relaţionale. Luna în Balanţă, nu la 
modul general, ci aşa cum se prezintă azi, ne aduce ca principal argument lipsa de 
consideraţie ca efect al dezamăgirii pe care o comportam în faţa unor situaţii pe care nu le- 
am anticipat corect sau de la care am aşteptat mai mult decât a fost cazul. Fiind 
dezamăgiţi, oamenii nu se mai preocupă de buna vecinătate, de înţelegeri, de evoluţie şi îşi 
blochează schimbul emoţional, se şantajează sau simulează înţelegeri sau însăşi armonia 
pentru a ascunde ceva. Doar din unghiurile acestei zile nu putem anticipa ce anume poate 
fi ascuns, dar putem să lansăm un avertisment că, a pierde controlul unei relaţii, cu 
Pluton, înseamnă a răsturna valorile, a stinge o legătură şi, în felul acesta, a risipi în van 
un val întreg de evenimente ce se legau de acest nod. 

Prin urmare, prima zi a săptămânii ne aduce un şoc, un eveniment neprevăzut, ce se 
prezintă ca o formă de manifestare al unui gând, ca o manifestare haotică a unei 
conjuncturi bune doar pentru că în context s-a integrat un factor perturbator. Că acest 
factor poate ţine sau nu de natura umană este mai puţin important, ceea ce se produce va 
constitui însă finalul unei perioade de 30 de zile, adică un fel de raport de analiză a 
tranzitului Soarelui prin Scorpion. 

Ascunzându-se în spatele evenimentului şi invocând prezumția de nevinovăție cel 
implicat va reuşi să acţioneze azi în dubla ipostază, ca martor şi inculpat, într-un context 
în care sunt analizate sau urmărite atât faptele în ultimele 30 de zile, ci şi calitatea celor 
care au intervenit. Nu contează dacă aici ne referim la curent electric, baze de date, 
bloguri, la reţete culinare, termene de garanţie, drepturi de autor, practică spirituală sau 
schimb de experienţă pe sectorul public sau prin intermediul internetului, detaşarea va fi 
uşor confundată cu sancţiune în sensul că acela care nu va dori să se implice o va face 
pentru a sancţiona pe cineva. 

Recomandarea pentru această zi este aceea de a ne respecta dreptul la adevăr şi dacă 
sufletul cere reguli pe care societatea nu le poate integra atunci să retrăim totul la nivel 
interior, dar să nu ne răzbunăm dorinţele neîmplinite doar pentru că nu au încă în exterior 
condiţii propice pentru a se dezvolta. 

Marţi, 22 noiembrie 
Marti 22-11-2011 3:56 Luna (Lib) Sex [Sag] Node 
Marti 22-11-2011 10:18 Venus (Sag) Sex (Lib) Saturn 
Marti 22-11-2011 11:34 Luna (Lib) Sex (Sag) Mercury 
Marti 22-11-2011 18:07 Sun (Sco) --> Sagittarius 
Marti 22-11-2011 19:41 Luna (Lib) Con (Lib) Saturn 
Marti 22-11-2011 20:28 Luna (Lib) Sex (Sag) Venus 
Marti 22-11-2011 23:42 Luna (Lib) Opp (Ari) Lilith 


Pe gradul anaretic al Soarelui în Scorpion, Venus şi Saturn se întâlnesc într-un sextil 
şi tot în sextil se va întâlni Luna şi cu Mercur, şi cu Capul Dragonului, iar spre seară, când 
Soarele trece deja în Săgetător, va împlini acelaşi unghi şi cu Venus, după ce va trece prin 
conjuncţia cu Saturn. Ultimul pas pe care Luna îl va împlini azi va fi opoziţia cu Lilith 
aducând bucuriei şi deschiderilor speciale care ne-au cuprins de dimineaţă o notă posacă, 
o dezamăgire, un răspuns negativ, un ecou neaşteptat ce ar putea, dacă gestionarea sa nu 
este potrivită, să răstoarne totul. 

Când Venus şi Saturn sunt în sextil oamenii se implică pentru a construi elemente 
durabile, pentru a da viaţă unui concept stabil, pentru a ne lăsa pradă unei fericiri pe care 
nu o pot separa de universul material, de condiţia morală, de onestitate sau profunzimile 
gândirii. Judecând după faptul că, fiind implicate zodiile Săgetător şi Balanţă atunci când 
Soarele trece prin gradul anaretic din Scorpion, azi se va lucra cu noţiunile, cu sensurile 
ascunse, cu expansiunea, chiar cu lipsa de măsură într-un mod care, în condiţii normale, 
poate deranja. Neobişnuitul situaţiei este acela că mesajul din Săgetător este mult mai 
puternic decât vibraţiile celorlalte semne şi tocmai de aceea tendinţa de a ascunde frica, de 
a tăinui ceea ce poate compromite, de a refuza un conflict direct dacă se anticipează că 
şansele sunt diminuate. În felul acesta, este ridicat la rampă ceea ce străluceşte, 
semantica, dicţia, expresivitatea, judecând persoană după aspectul exterior, după semnul 
de echilibrul pe care îl poate oferi sau după intonaţia discursului, folosirea corectă a 
regulilor de pronunție sau după impact. Toate acestea, judecate după miză, după ceea ce 
se poate obţine prin folosirea lor la scară largă, mimează uşor profunzimile sufletului 
pentru că sunt raportate la etaloane de sezon. Dacă se judecă vestimentația, atunci ea va fi 
raportate la noile tendinţe, nu după modul cum sunt alese culorile, dacă este sau nu în ton 
cu temperamentul, iar dacă se judecă exprimarea ori gândirea atunci se va face apel la 
expresii, la mode culturale, la autori care apar şi trec aşa cum vine şi trece o ploaie de vară, 
la ceea ce captează acum interesul general. 

Nu putem, însă, să nu luăm în considerare faptul că ultimul grad al Scorpionului 
intervine pentru a stinge orice urmă de modestie sau compasiune şi de a da viață 
succesului obţinut în condiţii aride, a reuşitei în situaţii în care nimeni nu putea anticipa 
aşa ceva. Nu sunt excluse nici manifestările extreme ce ţin de depersonalizare, de 
abandonare a acelor trăsături care sunt în categoria binelui, dar nu ţin de sentimente 
benefice, ci mai curând de rațiune, de calcul, de autocontrol, ce par în ochii celor care se 
consuma pe emoţii confuze drept exemple de bună practică. Procesul de suprimare a 
emoţiilor, abordată aşa cum se desprinde şopârla de coada sa pentru a supravieţui, ne 
apare azi ca o condiţie necesară şi ca un prilej de a ne soluţiona fără complicaţii ori 
probleme. Situaţia se schimbă atunci când vine vorba de relaţii, când în ecuaţie intervin 
raporturile cu familia, cu persoanele mai în vârstă, cu părinţii sau cu bunicii, cu cei care 
ne-au susţinut o parte din traseu, cu protectori cu care avem legături afective importante. 
Totul va fi însă judecat din punctul de vedere al avantajului, ca şi cum totul se vinde şi 
totul se cumpără, totul poate fi gândit în prealabil şi dacă lucrăm bine cu durerea atunci 
nu există obstacol pe care să nu-l depăşim. 

Din nefericire, medicina poate oferi indicii prin care un tratament administrat prost, 
o schemă aplicată greşit, chiar dacă vindeca ea poate aduce dereglări altor procese, leziuni 
pe alte organe sau chiar alte afecţiuni. Se ştie, de pildă, în homeopatie ca un tratament 
greşit al eczemelor poate duce la tulburări respiratorii, ceea ce înseamnă un alt nivel de 

raportare şi o altă gamă de produse. Pielea este o poartă de intrare, un organ care 
interacționează direct cu exteriorul şi netratându-l corespunzător, adică nealungând 
profesional soldaţii care vor să-i escaladeze zidurile, îi îndreaptă pe aceştia spre alte porţi 
de intrare, adică îi îndreaptă spre plămâni. 

În mod analogic, ziua ne oferă ipostaza în care să credem că suntem slăbiţi, bolnavi, 
epuizați, agresaţi şi că, a suprima semnalul care strigă cel mai tare, implică o detaşare 
completă de sursa suferinţei sau a bolii. 

Trecând în Săgetător, Soarele aduce un nou mod de a vedea lucrurile şi o nouă 
modalitate de a ne raporta. Dacă în prima parte a zilei am trăit în Evul Mediu, cu intrigile 
sale pătimaşe, spre seară, când Soarele trece în Săgetător, toate acestea devin piese de 
muzeu pe care le expunem pentru a vinde imagini, pentru a câştiga un capital de impresii, 
respect ori apreciere. Astfel, renunțăm la ceea ce este rudimentar şi ne depărtăm de 
semnalele organice, de intuiţiile egocentrice prin care înţelegem că oricât de corect este un 
eveniment, există ceva în componenţa sa care ne agasează şi ne îndreptăm spre o 
simplificare a situaţiilor, spre o judecare la vedere, la scenă deschisă, cu glas tare, sincer. 

Faptul că imediat de la trecerea Soarelui în Săgetător, direct răspunzător de nevoia 
de dreptate, adevăr şi recunoaştere, Luna trece prin conjuncţia cu Saturn este pentru 
astrologi momentul când se face dreptate, când din subtil justiţia divină va acţiona oferind 
un verdict, pedepsind ceea ce s-a dovedit rău şi egoist şi, prin schimbarea pe care o va 
produce, va avea darul de a lăsa în timp o altă amprentă. 

Prin urmare, 22 noiembrie, ca prima zi de Săgetător, ne aduce conştiinţa graniţei, a 
frontierei dintre bine şi rău, dintre moştenirea trecutului şi speranţele unei noi ere. Fiind 
pe falie, multe din cele ce ne vor cuprinde azi nu sunt nici separate de mânie, dar nici 
scăldate în totalitate în sinceritate sau onestitate, ci atinse câte un pic de fiecare. Ceea ce 
vine acum spre noi este semnul clar al faptului că nu noţiunea sau instrumentul este de 
vină, ci modul cum le analizăm, nu întunericul duce cu el apăsarea suferinţei sau 
neînțelegerilor, ci orbirea noastră, datorită căreia nu putem să vedem dincolo de ceea ce se 
îmbracă în penumbră. 

Azi vom jongla între dorinţa de bine, confort, echilibru, reuşită şi necesitatea de a 
merita toate acestea, între necesitatea de a abandona apăsarea şi intenţia de a căuta 
adevărul care să ne dezvăluie natura reală a persoanelor. Fiind o zi în care necesitatea de a 
suprima sentimentul scoate în evidenţă o natură emoţională intensă, aşa cum durerea cere 
vindecare unui organ bolnav, întâmplarea în sine nu va fi mai puţin importantă dacă nu se 
va lăsa citită cu sufletul, chiar dacă azi citim în Braille, dar ne povestim unii altora cât de 
frumoase sunt culorile, ce forme minunate au şi cât de necesar este să ne desfăşurăm 
existenţa în raport cu magia specială a ceea ce se desprinde din îmbinarea celor două. 

Recomandarea pentru această zi este aceea ce ne oferi privilegiul culorii, de a ne lăsa 
cuprinşi de modul cum se împrieteneşte culoarea cu forma şi cât de minunată poate fi 
viaţa atunci când se trece de la gri, la o cromatică variată, dispusă pe multiple nivele de 
expresie şi într-o mare diversitate de forme. 

Miercuri, 23 noiembrie 
Miercuri 23-11-2011 1:03 Luna (Lib) Tri (Aqu) Neptune 
Miercuri 23-11-2011 3:57 Luna (Lib) --> Scorpio 
Miercuri 23-11-2011 5:06 Luna (Sco) Tri (Pis) Chiron 
Miercuri 23-11-2011 7:23 Luna (Sco) Opp [Tau] Jupiter 
Miercuri 23-11-2011 11:13 Sun (Sag) Squ (Pis) Chiron 
Miercuri 23-11-2011 12:13 Sun (Sag) Tri [Ari] Uranus 
Miercuri 23-11-2011 13:29 Luna (Sco) Sex (Vir) Mars 
Miercuri 23-11-2011 13:33 Luna (Sco) Sex (Cap) Pluto 
Miercuri 23-11-2011 16:07 Mars (Vir) Tri (Cap) Pluto 
Miercuri 23-11-2011 21:36 Luna (Sco) Con (Sco) Juno 


Trecerea Soarelui în Săgetător, ce ne aduce o schimbare de vibraţie cosmică şi ne 
oferă multiple prilejuri să ne destindem, să fim deschişi şi oneşti, primeşte acum prima 
lovitură: intrarea Lunii în Scorpion (cădere). Chiar dacă, înainte de a se integra în acest 
semn, Luna ridică un trigon cu Neptun, şi chiar dacă la aproximativ o oră de la ingres 
împlineşte un alt trigon, de această dată cu Chiron şi, faptul că dimineaţa ne lovim de 
opoziţia Luna-Jupiter, apoi Soarele şi Chiron împlinesc careul pe semne mutabile, face 
prima parte a zilei un interval de complicaţii medicale, de scăderi ale vitalităţii, de semnale 
confuze în care ar putea predomina setea puternică, refuzul hranei, confuzie, pierderi de 
memorie, dureri de gât, dureri musculare, dureri de cap sau o nervozitate pe care să nu o 
putem lega de evenimente concrete. 

Starea de devitalizare, neputinţa de a ne menţine pe o linie de echilibru ne poate 
amplifica aceste simptome, transferându-le în relaţiile sociale, în raporturile pe care le 
avem cu cei din jur, refuzând comunicarea sau dezvoltând față de ei un gen de sinceritate 
caustică, în care alegem să spunem numai adevărurile care dor, doar ceea ce nu întreţine 
armonia şi care ne deviază de la calea stabilităţii, a calmului, de la acea serie de fapte care, 
dacă am lua-o în considerare, ne-ar stabiliza gândurile şi prin intermediul lor tot ceea ce 
cere urgentare să intre pe un făgaş al normalităţii. 

Cerul acestei zile nu se deosebeşte prea mult de cadrul general al acestui an, doar că 
intervine cu elemente concentrate pe un spaţiu restrâns şi asta poate avea repercusiuni 
negative asupra sănătăţii, agresând picioarele, mersul, sentimentul de neapartenenţă, 
relaţia cu trecutul, cu copilăria, sentimentul de apăsare, rigiditatea concepţiilor, 
încăpăţânarea sau fragilitatea în faţa a ceea ce nu cunoaştem. Descoperim astfel că a ne 
implica într-o acţiune în care baza, elementul situat la temelie nu ne conferă siguranța 
necesară ne duce spre o zonă a stresului, a tensiunii, a nesiguranţei în care orice acţiune 
trebuie îndeplinită repede pentru că simţim că nu putem întreţine un proces îndelungat, 
ne pierdem concentrarea şi ne căutăm în jur un sprijin, o susţinere. 

Pe aceste fond al sensibilităţii şubrezite, al fricii de a merge mai repede, de a mări 
viteza de lucru, de a ne intensifica purificarea corpului, a minţii, de a ne elibera de sarcini 
suplimentare, de a ne schimba statutul, ajungem în postura de a ne canaliza voinţa în sfere 
sociale noi, asupra cărora nu avem niciun control. Ne putem referi aici la activităţi riscante 
legate de sporturi extreme, declaraţii incendiare, ipostaze penibile în plină stradă, 
complicaţii de natură emoţionale care ne fac să avem ieşiri explozive față de obiecte sau 
persoane. Toate acestea vor fi cosmetizate, îmbrăcate, ascunse într-un gen de inventivitate 
şi expuse prin siguranţă de sine şi curaj. 

Acest tablou în care ceea ce afişăm este extrem de diferit de ceea ce trăim poate face 
din această zi una tragică în care să câştigăm pe de o parte, iar pe alta să pierdem în 
puncte esenţiale, să ne risipim şansa pe care o aşteptam de mult timp, dar să beneficiem 
de o alta pe care nu ne-am dorit-o foarte mult, dar care să ne apară ca o compensare a 
vieţii, a naturii, a anturajului, a familiei. Invocăm acestea cu gândul la trigoane Soare- 
Uranus şi respectiv Marte-Pluton, la sextilele pe care Luna le împlineşte cu Marte şi 
Pluton şi la conjuncţia pe care o traversează cu Junon. 

Deşi azi vom părea certaţi cu legea, invocând situaţii dramatice sau nevoi pe care nu 
ni le-am manifestat zgomotos până acum, totul se rezuma, nu la nevoia de a simţi altfel 
sau de a ne integra într-un grup diferit şi prin asta să accedem pe o treaptă superioară 
pentru “mai bine”, “mai frumos”, “mai corect”, ci pentru a dezvolta o ambiţie puternică şi a 
amesteca elemente incompatibile în ideea de a genera într-un timp scurt un produs nou, 
şocant de nou, neconvențional care să aibă dublă valoare, aceea de organic şi amorf. 

Prin urmare, 23 noiembrie ne aduce în faţa unei conjuncturi puternice, ample, dar 
care nu va putea să se manifestă pe măsură mesajului lor pentru că fiinţa este atrasă în 
cercuri inferioare, pentru că simţul social al omului este educat, prin nivelul de conştiinţă 
pe care îl are, să pună pe picior de egalitate elevarea socială cu ambiția de a demonstra 
ceva semenilor, nu de a ne spori puterea interioară pentru a susține comunitatea, pentru a 
interveni în grup cu elemente noi de comportament în vederea întării structurii acestuia, 
nu pentru a lovi, asemenea ciocanului în structura sa pentru a produce o spărtură, în 
spatele căreia să ne afişăm chipurile şi să ne facem reclamă individuală. A interveni într-o 
urzeală de forţe astrale cu această înclinaţie spre individualism atrage după sine o 
coborâre a nivelului de înțelegere, o deviere de la cale prin uzurparea ei invocându-se 
motivul greşelii, a neatenţiei, a lipsei de concentrare, a neputinței de a identifica acele 
resurse care să optimizeze demersul, dar, în realitate, totul se bazează pe o educaţie spre 
individualism, pentru a face totul spre binele propriu, pentru a simţi numai bucuria de a 
beneficia de o împlinire personală şi de a nu vibra cu intensitate la împlinirea celuilalt ca şi 
acum, fiind din acelaşi grup, ar putea fi şi împlinirea sa, cu toate că acolo el are rol numai 
de spectator. Ca societate, am alunecat pe această pantă şi pentru a ne întreţine această 
atitudine muncim mult, depunem toate eforturile posibile pentru a ne întreţine zidul de 
pământ pe care influxul astral, evenimentele vieţii, spre a ne împlini destinul, spre a ne 
face binele pe care îl cerem, ni-l distruge din când în când. Speriaţi şi neînţelegând că, prin 
ceea ce se întâmplă suntem ajutaţi să ne extindem fiinţa spre ceea ce este valoros în 
societate, în univers, investim şi mai mult efort în a ne repara ceea ce s-a distrus. În felul 
acesta, ne vom mândri spre finalul vieţii că am menţinut cu mare efort un edificiu pe care 
natura îl va înghiţi în uitarea să mută. Dacă în această construcţie punem şi amprenta 
altor fiinţe atunci se va face o legătură subtilă între edificiul propriul şi alte construcţii, iar 
prin fuziunea lor reuşim să construim, prin grup, o cetate, o catedrală sau o aşezare 
umană. 

Azi, prin unghiurile pe care vibrația astrală le ridică, vom avea ocazia să vedem clar 
diferenţa între a munci în individualitate sau a ne părăsi ego-ul limitat şi a da curs 
invitaţiei universului întreg spre “Goleşte-te de tine însuţi şi Eu te voi umple!”. Când 
Soarele şi Chiron sunt în careu, omul simte invitaţia de a se goli de ceea ce-l împinge spre 
suferinţă, durere sau dizarmonie, dar tentaţiile ce vin prin trigoanele Soare-Uranus şi 
respectiv Marte-Pluton aduc un curaj nebun, care se simte atras mai curând de extreme, 
de ceea ce tulbură, vociferează, urlă, agită, decât de ceea ce produce acelaşi efect, dar prin 
adâncime, profunzime, linişte, efort susţinut. 

Cei care sunt angrenaţi în cercetarea spirituală, care se preocupă de efortul sistematic 
de a-şi îndrepta atenţia spre alte izvoare ale simțţirii, care doresc să-şi scalde structura 
gândurile sau emoţiile în razele puterilor subtile ştiu că în acest demers efortul susţinut, 
perseverenţa ajustată în permanenţă la nivele sau scheme ce apar acum în faţă, la nouă 
construcţie care se ridică în mod continua din ceea ce rămâne după ce lăsăm în urmă 
obiceiuri greşite, gânduri şi stări sufleteşti parazitare, întunericul sufletului. A evolua, a 
deveni mai bun, mai profund înseamnă a depune un efort continuu până la limita maximă 
a puterii, dar a nu uita că o parte din dorinţe, o parte din ambițiile care ne ridică vin din 
grup, din anturaj, din comuniate, din cetatea pe care societatea umană se străduieşte să o 
menţină în stare de funcţionare. Omul este o ființă complexă şi tocmai de aceea când 
doreşte mai mult este important să-şi amintească faptul că, ridicându-se, nu face altceva 
decât să deschidă uşa trezoreriei personale şi nu trebuie să se ocupe cu inventarierea 
bunurilor, ci cu identificarea acelei pietre minunate care ne permite să ieşim din această 

temniţă. Piatra filosofală, tot un obiect de preţ, pe principiul rezonanţei se va ascunde 
printre alte nestemate, multe dintre ele asemănătoare, iar căutarea ei va trebui abordată 
cu maximă seriozitate. 

Recomandarea pentru această zi este aceea de a ne tempera pornirile pentru că 
numai aşa avem ocazia să vedem cu luciditate ce folosim, cum folosim şi pentru ce. 


Joi, 24 noiembrie 
Joi 24-11-2011 9:06 Mercury <Sag> S/R 
Joi 24-11-2011 14:43 Venus (Sag) Tri (Ari) Lilith 


Intrarea lui Mercur în mers retrograd este un eveniment important al acestei luni 
prin care multe dintre iniţiativele pe care le-am dezvoltat în timpul tranzitului Soarelui 
prin Scorpion, dar în special în perioada 1-23 noiembrie ne aduce o reducere a costurilor, 
o diminuarea a voinţei şi o risipire în planuri şi proiecte iluzorii. Fiind în Săgetător, 
Mercur va impune folosirea neadecvată a vocii, cuvintelor, informaţiei, a adevărului fără a 
se preocupe de tact, eleganța în exprimare, echilibru. Pentru că în mod obişnuit în acest 
semn Mercur aduce o atracţie spre mari întinderi, retrogradarea îl va pune în 
imposibilitatea de a se desfăşura şi în loc să predispună spre destindere şi distribuire de 
informaţii, puterea sa devine contractilă, refuză să vorbească, devine posac, indecent, 
vulgar sau răutăcios folosind discursul doar atunci când doreşte să streseze, să strice, să 
diminueze, să-şi impună etalonul. În felul acesta, Mercur va acţiona într-un registru mult 
diminuat atacând tot ceea ce până acum nu s-a putut exprima singur, tot ceea ce ar putea 
să prindă rădăcini prin transfer de informaţie, penetrare, îndeplinirea unui ideal înalt, 
cercetare documentară, explorare, consum în a urca pe un traseu abrupt. 

Astfel, până pe 14 decembrie pasul înapoi pe care Mercur îl va face ne va pune în 
situaţia de a rătăci sensurile frazelor, de a ne îndrepta excesiv de mult pe o direcţie greşită, 
de a renunţa la un proiect, de a da curs unei temeri pe care niciun element din anturaj să 
nu-l susţină. Se poate vorbi aici şi de boală fizică, dar şi de un anume dezechilibru afectiv, 
care ne vor tulbura procesele cognitive şi ne vor face să ne îndoim de calităţi situate pe 
linia de delimitare dintre tipul normal şi cel supranormal. 

Retrogradarea lui Mercur este însă celebră nu pentru rătăcirile de moment, nici 
pentru pierderile de memorie ori pentru discontinuităţile ce pot apărea în procesele aflate 
în derulare, ci pentru atracţia selectivă pe care o va dezvolta pentru trecut. Această 
întoarcere spre documentele vechi, spre promisiuni mai vechi, spre ceea ce poate 
reprezenta drept înscrisuri, vechi tratate sau angajamente ne poate aduce acum o nouă 
etapă, un nou mod de a păşi spre devenirea personală, chiar o nouă identitate. De fapt, 
această atracţie către trecut, această valorizare a ceea ce s-a stins, a ceea ce s-a consumat 
reprezintă o căutare în orb, o atracţie către rădăcini şi se manifestă la cei care nu sunt 
siguri pe apropiaţi, pe rude, pe prieteni, la cei care simt că, pentru demersurile pe care le 
dezvoltă, au nevoie de mai multă susţinere sau de mai mult spaţiu ca profunzime, nu ca 
extindere. Multe dintre aceste demersuri sunt în dezacord cu spiritul de grup şi mulţi 
dintre cei implicaţi dau adesea dovadă de lipsa de tact, de îndrăzneală şi sunt respinşi de 
grup sau, pentru că sunt în ton cu mersul înapoi al lui Mercur, rămân uşor în urmă. Pentru 
că îşi atribuie această ieşire din grup, ei au puterea să vadă totul cu alţi ochi şi pentru cei 
care caută, pentru practicanți ştiinţelor oculte, pentru adepţii căilor de evoluţie spirituală 
ei sunt preferaţi pentru că au o duritate care se evidenţiază prin obiectivare. Când se trece 
peste modul lipsit de tact de a acţiona, dinamica lui Mercur retrograd poate contribui la 
perfectarea căi spirituale, a demersului prin construirea unui traseu auxiliar aproape la fel 
de bun ca traseul iniţial. 

Lăsând impresia că lucrăm în autonomie, că grupul este doar un paravan pentru a 
combate plictiseala, solitudinea dureroasă sau pentru a umple un gol ce nu poate fi 
înlăturat altfel, trigonul pe care Venus şi Lilith îl împlinesc aduc acestor demersuri 
utilitate şi importanţă personală. În felul acesta, desprinderile de grup, separările şi 

descinderile au o dimensiune personală importantă şi un scop clar, practic, unul menit să 
pună în valoare acea latură a personalităţii pe care din pudoare, lipsă de înţelegere sau 
marginalizare nu am putut să o manifestăm. Schema socială construită din aceste două 
combinaţii va oferă azi senzaţia unui balans în care nu este nevoie decât de puţină voinţă, 
de determinare, de un impuls spre a face primul pas, spre a declanşa un mecanism care, în 
timp, se va menţine singur. 

Din nou facem apel la cei care sunt căliţi în cunoaşterea personală, care sunt 
familiarizați cu procesele de înţelegere a mecanismelor de evoluţie, de rafinare a 
moralității, de probare a sincerităţii sau a devotamentului față de un concept sau un ideal. 
Pentru că avem de-a face cu Lilith, este de la sine înţeles că avem de-a face cu tentaţia de a 
renunţa, de a alege calea cea mai simplă, modalitatea cea mai comodă care ar putea 
compromite cel mai mult întregul demers. În Berbec, Lilith ne va tenta cu ideile noi, cu 
pionieratul, cu ceea ce ne poate ridica brusc deasupra mediei, cu ceea ce se rezolvă repede 
sau foarte repede şi care nu ne consuma prea mult timp cu etapele intermediare, însă nu 
pentru a ne ajuta, ci pentru a ne strica din grabă tot ceea ce e bun sau ne mulţumeşte. Aici 
putem integra şi neputinţa de a ne stăpâni angoasele, tristețea, egoismul şi uşurinţa cu 
care ne puţin lăsa antrenați în acţiuni de răzbunare sau în lansarea unor replici dure 
tăioase, agresive. 

Prin urmare, 24 noiembrie descrie un capitol nou, de trei săptămâni, în cartea vieţii 
în care se face apel la valorile ascunse, la cele trecute în neființă, uitate sau îngropate, 
rătăcite sau care nu au avut cum să se ridice deasupra pentru a se face remarcate. Până pe 
14 decembrie, efortul de a ne ridica, de a continua un demers va fi cel puţin dublu pentru 
că acum avem de făcut faţă unei forţe care ne atrage înapoi, ne face să ne întoarcem des, să 
privim în urmă la intervale mici de timp sau să ne lăsăm preocupaţi de evenimentele 
trecutului care doar seamănă cu cele din prezent, decât de a ne preocupa de ceea ce trăim 
acum. 

Evident, asemenea scafandrilor care lucrează la mari adâncimi organismul fiecăruia 
se va adapta în aşa fel încât momentul 14 decembrie să ne bulverseze din nou, să ne facă să 
credem că vom fi din nou răvăşiţi sau scufundaţi în ape tulburi şi unii, mai sensibili sau 
mai pătimaşi, să se arate indignaţi pe viaţă, pe apropiaţi, arătându-se nemulţumiţi de 
faptul că din nou trebuie să schimbe metoda sau ritmul de lucru. 

Retrogradarea lui Mercur va avea în tot acest timp o undă de pionierat şi ne va cere 
să ne amintim de calităţile cele mai mari, de prietenii cei mai deschişi, de cei pe care i-am 
îndrăgit foarte mult şi să fim tentaţi să reluăm un demers lăsat în părăsire pentru a 
completa un gol al vieţii ce se acutizează acum. În felul acesta, ne simţim îndreptăţiţi să 
abandonăm frâiele, să schimbăm direcţia, să ne întoarcem din drumul gândurilor, aşa cum 
le ştiam până acum pentru a face față noilor situaţii. Este uşor de înţeles că acest pas se 
face cu multă frică, iar teama de eşec este una dintre cele mai intense, urmate de teama de 
singurătate, de a trece drept o persoană neînsemnată, cu idealuri fade şi neputincioasă în 
faţa profunzimilor existenţiale. 

Recomandarea pentru această zi este aceea de a evada într-un spaţiu sacru pentru a 
oferi, chiar din prima zi, un etalon benefic, fertil, corect pentru ceea ce vom fi dispuşi să 
facem în zilele care urmează. Pornind de la o bază corectă, orice fluctuaţie se poate stinge 
sau se poate estompa într-un mod simplu şi discret. A refuza acest îndemn, a ne sustrage 
etalonului moral pe care îl avem formulat din perioada mersului direct înseamnă a intra 
într-o stare de amnezie astrală, în care să luăm totul de bun şi să considerăm că dacă tot 
ceea ce facem nu ne agresează în mod direct înseamnă că e bun şi corect. 

Vineri, 25 noiembrie 
Vineri 25-11-2011 1:04 Luna (Sco) Squ (Aqu) Neptune 
Vineri 25-11-2011 3:51 Venus (Sag) Sex (Aqu) Neptune 
Vineri 25-11-2011 3:58 Luna (Sco) --> Sagittarius 
Vineri 25-11-2011 5:10 Luna (Sag) Tri [Ari] Uranus 
Vineri 25-11-2011 5:10 Luna (Sag) Squ (Pis) Chiron 
Vineri 25-11-2011 8:11 Sun (Sag) Con (Sag) Luna (New Luna) 
Vineri 25-11-2011 15:08 Luna (Sag) Squ (Vir) Mars 


În timp ce Luna împlineşte un careu cu Neptun, Venus atinge faza maximă a 
sextilului cu acelaşi protagonist la doar o jumătate de zi distanţă amintindu-ne că suntem 
încă în faza de sextil Lilith-Neptun, adică Neptun încă este planeta focar în triunghiul 
minor împlinit între aceştia. 

Tot în prima parte a zilei, de fapt de dimineaţă, luminariile vor trece prin conjunctie, 
deschizând un nou ciclul lunisolar şi încercând, însă de această dată într-o altă 
dimensiune a vieţii decât a fost în cazul ciclurilor anterioare, să contureze elementele 
importante pentru aprecierea anturajului, pentru rafinamentul afectiv, pentru redefinirea 
moralității sau pentru a descoperi cel mai simplu şi armonios mod de a lucra în echipă. 

Sextilul lui Venus cu Neptun reprezintă un sextil între iubirea exprimată la nivel 
individual şi cea care se manifestă prin intermediul grupurilor, între sentimentul de 
apartenenţa la un grup şi pasiunea pentru a depăşi graniţe prin implicarea comunităţii sau 
pentru ea, de dragul unui ideal comun sau pentru un apropiat. Neptun este octava 
superioară a lui Venus şi de fiecare dată când unghiurile sunt benefice, aşa ca acum, 
oamenii sunt înclinați spre toleranţă, spre a le accepta mai uşor greşelile celorlalţi sau spre 
a găsi cele mai simple mijloace de a depăşi un impas. Pe acest fond, ei se preocupă şi chiar 
vorbesc despre evoluţie, iar subiectul principal este tandemul minciună-adevăr totul ţesut 
prin nevoia comună de a cultiva un simţ al realităţii cât mai aproape de idealul personal. 
Putem aici include şi câştigurile, dar şi pierderile ca semn al unui avertisment. Azi, banii 
sau obiectele de preţ devin etaloane ale creşterii sau decăderii, ale ridicării prin respect 
faţă de semeni sau prin respingerea oricărei valori spirituale sau oricărei atingeri 
superioare. 

Trecând în Săgetător, Luna ne sugerează că acum, când Mercur merge înapoi prin 
acest semn, îndemnându-ne să ne respectăm sentimentele refulate, să le dăm acestora 
rostul adecvat prin respectarea trecutului sau valorilor acestuia, ne îndeamnă spre studiu, 
spre analiză, spre cunoaştere practică sau spre a ne devia traseul cu intenţia clară de a nu 
atinge finalitatea. Nu foarte departe de iniţierea mersului retrograd al lui Mercur, ci doar 
la o zi distanţă, adică azi, ne confruntăm cu prima lovitură, cu primul semn de oboseală, 
de epuizare, cu prima ipostază de dezorientare pe care o putem avea. În felul acesta, 
cercetarea, studiul se transformă în interes negativ faţă de viaţa celuilalt, curiozitate 
bolnăvicioasă, bârfă şi se poate solda cu scandaluri majore, cu conflicte în care sunt 
terfelite emoţiile şi valorile personale, dar mai ales acele secrete pe care le-am împărtăşit 
uşor unor cunoscuţi cu toată încrederea de care am fost atunci în stare. 

Trigonul Lună-Uranus şi careul Lună-Chiron vin, pe fundalul acestui sextil între 
Venus şi Neptun, acela al emoţiilor constructive, să ne motiveze pentru a îndrăzni mai 
mult, pentru a risca să ne depăşim limite, să lucrăm mai mult, să vorbim mai mult, să 
insistăm într-un demers iniţiat la începutul lui noiembrie şi să ne oferim toate scuzele 
posibile pentru a ne menţine speranţa vie şi pentru a nu ceda în fața descurajării sau a 
presiunilor venite din anturaj. 

Acesta este deci fondul afectiv şi volitiv pe care Luna nouă de azi îl va lucra şi prin 
care aceste frământări interioare vor fi antrenate pentru a aduce un rezultat constructiv 
ambițiilor de a domina lumea, de o impregna cu o trăsătură personală sau de a sfida visele 
iluzorii prin obţinerea unor rezultate imediate într-un demers de scurtă durată, simplu, 
dar lipsit de componenta abstractă, cea care, în aprecierea pe care o vom face azi, se 
dovedeşte a avea singura vină. 

Trecând pe gradul 25 al Balanţei, Saturn intră de fapt în fereastra opoziţie cu Jupiter 
şi relaţia cu autorităţile se constituie un prilej de a izbucni, de a declanşa, de a zdruncina o 
structură care încă nu şi-a epuizat variantele şi care mai are încă un rost social. Legând 
casele a X-a şi a V-a a temei Lunii noi, opoziţia Saturn-Jupiter aduce vechii lideri în 
posturi mult mai puternice, lansând mesaje populiste, teme de gândire ample care vor 
manipula sfera emoţională şi o vor pregăti pentru marele impact pe care anul 2012 ni-l va 
oferi. Nu se poate însă şti cu precizie care sunt demersurile pe care acest ciclul lunar le va 
întări, pentru că avem conjuncţia Lună-Soare în casa a XII-a, guvernată de obscurul 
Pluton ce se este implicat într-un trigon cu Marte din Fecioară. Se poate însă anticipa că se 
lucrează pe scheme administrative, pe reevaluarea fondului bănesc, al banului public, 
jonglându-se cu cifre, cu sume virtuale prin care relaţia cu o autoritate din afara ţării va 
intra într-o criză delicată, fără a fi vorba de sancţiune, ci doar de absenţa unor favoruri. 
Judecând după relaţia Marte-Chiron conjunctura nu pune în discuţie teme noi, ci readuce 
la lumină avertismente mai vechi, recomandări de care nu s-a ţinut cont, iar deciziile pe 
care le vor lua vor fi menite să prelungească dezamăgirea unui popor atât de încercat de 
soartă. 

În spatele unor draperii lungi şi în semiobscuritate în acest ciclul de aproximativ 30 
de zile se decide soarta acestui popor, judecându-se după modul cum a fost probata 
autolezarea, autoflagelarea. Mulţi vor crede că această informaţie se referă la măsurile 
anticriză, la lipsa banilor şi la faptul că România este un fel de campion la capitolul 
“Măsuri de austeritate”. Nu, din nefericire, nu aceasta este direcţia la care fac trimitere, ci 
la cea referitoare la credibilitate poporului, la scopul pe care îl are în schemele europene 
sau chiar mondiale. Ajunşi în faţa unei situaţii extrem de penibile, în care liderii mondiali 
sunt aceiaşi cu cei din ultimele 10-12 secole nu prea s-a schimbat nimic în acest domeniu, 
românii ajung să creadă din ce în ce mai puţin în ei înşişi, refuzând să-şi acorde vreun rol, 
nici măcar în schema europeană. Nu este locul potrivit acum să ne ocupăm aici de 
procesul de degradare morală în faţa căruia omul de rând a cedat prin captarea atenţiei cu 
subiecte de scandal sau emisiuni ridicole, situate în afara oricărei reguli de bună creştere 
sau simţ al penibilului, dar m-am simţit obligat să precizez acest fapt ca să ştim, noi cei 
care ne preocupăm de astrologie, care este perioada când secretele nu mai sunt lipsite de 
pericol şi când dinamica socială o va lua încet, încet pe un alt drum. 

Prin urmare, 25 noiembrie ne oferă o ambivalenţă interesantă. De o parte sunt 
sentimentele personale care au nevoie de o recunoaştere socială, de un ecou plăcut, o 
dinamică socială importantă, o exprimare eficientă, iar pe de alta de o încercare majoră pe 
aderarea sau respingerea grupului, statului sau naţiunii într-o structură care nu ne vrea şi 
care cere, pentru a-şi justifica respingerea, măsuri imposibile, impuse pentru a împiedica 
atingerea liniei de sosire. Dacă până la un punct totul devine un joc, unul al provocării, cu 
cât avansăm mai mult acest ciclu cu atât mai mult ne vom dori să ne vindem ieftin pentru 
a opri umilința publică şi pentru a fi consideraţi cu toţii un popor normal. Hm, este o 
decizie cât se poate de greşită pentru că românii nu s-au născut pentru a împlini 
normalitatea, ci pentru a o schimba, ei au simţul viitorului şi dacă azi părem ridicoli se 
întâmplă pentru că ducem o povară pe care cei din jur nici nu se gândesc să o poarte. 
Lăsând deoparte această latură sentimentală, interesul sau dezinteresul faţă de acest 
spaţiu va fi manifestat în acest ciclu lunar cu scopul de a zdruncina şi mai mult siguranţa 
oamenilor în faptul că valul ucigaş a trecut. Nu, acest val nu a trecut şi, într-o dimensiune 
personală, cine nu-şi ia acum măsuri de precauţie va avea de înfruntat unul şi mai 
puternic decât cel pe care l-am întâmpinat în perioada 2008-2010, când opoziţiile Saturn- 
Uranus s-au dovedit deosebit de agresive. 

Într-o dimensiune personală, centrul de interes se va stabili în preajma nevoii de a fi 
recunoscut, apreciat sau, la polul opus, de a-şi şterge orice urmă. Dacă în cazul unui om 
obişnuit, care trăieşte deja simplu şi despre a cărei existenţă emisiunile de ştiri nu sunt 
interesate, pentru cei cu demnitate ziua le aduce rupturi importante prin deciziile lor şi se 
pare că nu vor fi deloc atenţi la acest aspect. 

Recomandarea pentru această zi este aceea de a ne opri puţin asupra propriei 
existenţe şi de a ne oferi privilegiul de a decide prin curaj şi echilibru, nu prin compromis. 
Azi, dar şi de-a lungul întregului ciclu, compromisul este elementul care ne încurajează să 
ne pierdem într-un anonimat tragic şi dureros. 


Sâmbătă, 26 noiembrie 
Sambata 26-11-2011 4:05 Luna (Sag) Con [Sag] Node 
Sambata 26-11-2011 12:04 Luna (Sag) Con [Sag] Mercury 
Sambata 26-11-2011 14:35 Venus (Sag) --> Capricorn 
Sambata 26-11-2011 21:13 Luna (Sag) Sex (Lib) Saturn 


Începutul ciclului draconitie porneşte din casa a II-a a temei de ingres, asta înseamnă 
că, pe de o parte, nevoia de confort, satisfacţie, hrănire, asimilare şi stadiul descoperirii 
controlului motric, se vor situa pe un taler al balanței, iar necesitatea de a recupera un 
teritoriul, de a revendica un titlu pierdut sau de a studia ecoul unei acţiuni şi, prin 
specularea ei, întreaga existenţă să treacă pe un alt nivel, fără ca individul să comporte 
vreo schimbare însemnată calitativ. Vibraţiile care vin din casa a Il-a nu schimbă, nu 
modifică, nu ajustează, ci doar hrăneşte, până la abuz sau restricţionează până la o limită 
greu de închipuit ceea ce înglobează. Judecând că alături de Soare şi Luna, Mercur îşi va 
face şi el de cap în această casă timp de aproximativ 30 de zile este lense de înţeles că până 
pe 14 decembrie, când Mercur va ieşi din mersul retrograd, oamenii se vor preocupa de 
recuperarea banilor, a averii, de a cere mărire de salariu, de a pretinde bani, de a primi 
bani în schimbul unor favoruri, ipostază ce-i va transforma pe unii în adevăraţi boieri, 
lideri de piaţă, persoane impozante care decid cine trăieşte şi cine moare, dar acordă 
libertatea de a respira sau de a privi cerul înstelat. 

În Săgetător şi din casa a II-a, Mercur va face calcul, va trasă sarcini, va constitui 
comisii de lucru, însă el se va ascunde pentru a se izola în deliciile unui pahar cu vin sau în 
beneficiile unei meditații transcedentale. Dihotomia aceasta depinde mult de tipul de 
orientare cu care intervenim în ecuaţie. Ceea ce ţine de lume, instigă la visare, iar ceea ce 
ţine de moralitate, de spiritualitate, de deliciile sufleteşti, ţine de nevoia de a ne extrage 
puterea dintr-un alt izvor. Această relaţie duce la descoperirea plăcerii de a fi, a senzaţiilor 
fizice, a deliciului pe care îl presupune interacţiunea cu celălalt, recunoaşterea unei forme 
de înţelepciuni prin care lumea fizică nu este desconsiderată, ci atinsă de un rafinament ce 
ne-a scăpat în trecut. Unora li se va părea că se opreşte timpul, alţii se vor simţi ca şi cum 
plutesc într-un dolce far niente, încântați de bucurii intense şi deconectante. 

Totuşi, nu trebuie să neglijăm faptul că Venus, până la 14:35, se află pe gradul 
anaretic din Săgetător şi această plăcere ascunde, în realitate, nevoia de a se sustrage unei 
responsabilităţi. Cu toate acestea, relaxarea nu presupune nimic negativ, iar deliciul, 
savoarea nu pare să lase vreo urmă rea pe acolo pe unde trec. 

Trecând în Capricorn, Venus îi va face pe oameni să treacă în extrema cealaltă. În 
felul acesta, în a doua parte a zilei, aceştia se vor trezi din ameţeală şi îşi vor aminti de 
sarcini pe care le-au lăsat în părăsire, de responsabilităţi profesionale şi vor fi dispuşi să 
stea peste program, să facă ore suplimentare ce doar azi nu vor avea pretenţia să le fie 
plătite, pentru că au decalat timpul de soluţionare din vina lor, însă de mâine lucrurile se 
vor schimba. 

Pentru cei care nu se află în timpul programului de lucru, pentru că e weekend, 
Venus abia intrată în Capricorn îi duce spre provocări pe care şi le lansează singuri, spre a 
cere dovezi ale fidelității, spre a se gândi mai mult decât altădată la cât de sinceri sunt 
ceilalţi cu ei, ce nu e în regulă în relaţiile cu ceilalţi şi cât de multă putere oferă fiecare 
pentru a susţine tipul de colaborare în care se implică. 

Putem aminti aici de sacrificii, de renunțare la o plăcere, de refuzarea atracției pentru 
a menţine buna convieţuire sau pentru a avea garantul siguranţei. Ceea ce este interesant 
în această poziţie vine din uşurinţa cu care omul se supune muncii în folosul unei idei. 

Venus în Capricorn este sensibilă la idealurile supradimensionate, la aspiraţiile cu iz 
misionaristic, la devotamentul şi supunerea individualităţii pentru a clădi o identitate 
naţională şi, abia această imagine să o încânte cel mai mult. Faptul că spre seară Luna şi 
Saturn trec prin sextil, va împlini această zi cu aspirații şi idealuri atinse de concret, de 
realism, de ambiția de a ridica tot edificiul cât mai sus pentru a beneficia cât mai mult de 
această construcţie îndrăzneață. 

Prin urmare, ziua de 26 noiembrie este o zi de studiu aplicat propriei fiinţe. Valorile 
individuale, cele centrate pe studiul în grup sunt abandonate pentru o zi de dragul unor 
plăceri vinovate. Fie că ne vom situa în categoria celor care vor experimenta plăceri fizice, 
care se vor lăsa antrenați în senzaţii fizice oferite de alimente, de parfumuri, de atingere, 
fie că ne vom încadra în rândul celor care caută bucurii în alte zone ale fiinţei, deliciul 
primei părţi a zilei ne va încărca sufletul de bucurii şi experimente pe care viaţa doreşte să 
ni le ofere azi din plin. Există însă şi o componentă negativă în tot acest context şi aceasta 
ţine de o latură negativă a personalităţii prin care unii oameni îşi provoacă plăcere prin 
suferința lor sau a celorlalţi, adică au un sistem de percepţie atât de scăzut încât doar 
semnalele primare de alarmare a corpului le oferă certitudinea că a sosit timpul să se 
bucure. Dacă cei mai mulţi se situează în categoria plăcerilor vinovate, aceştia din urmă se 
rezumă doar la a-şi explora vina, sentimentul de vinovăţie copleşindu-i la fel de intens 
cum îi copleşeşte pe ceilalți bucuria sau plăcerea. Este important de urmărit spre ce 
categorie ne îndreaptă azi firele destinului, pentru a descoperi dacă, fără să fim conştienţi 
sau fără să dorim în mod lucid acest lucru, ne place să ne chinuim, fie prin atracţia faţă de 
suferinţă, fie prin supradimensionarea sarcinilor de lucru sau a răspunderii. 

Trecerea lui Venus în Capricorn ne va trezit sentimentul datoriei față de 
responsabilităţile familiei, ale firmei, ale ţării şi ne va motiva gesturi importante, majore 
prin care să oferim mai multă stabilitate celor din jur sau mai multă protecţie. Este o 
poziţie în care identitatea personală are de suferit fără ca individul să simtă asta, însă dacă 
acest lucru se face prin acceptul persoanei, nu spre epuizarea sa prin muncă, modestia va 
înnobila sufletul şi, în timp, satisfacţiile vor fi mult mai ample şi mai plăcute. 

Recomandarea pentru această zi este aceea de a ne oferi privilegiul de a explora noi 
senzaţii sau noi bucurii, dar de a nu ne depărta de seriozitatea muncii, singurul privilegiu 
care ne ţine spiritul activ şi care ne poate preschimba nivelul sau statutul pentru a ne 
încununa această existenţă pe măsură aspirațiilor pe care le dezvoltăm. Ţintele lui Venus 
în Capricorn, pentru a nu răni, trebuie să fie alese într-o perioadă când Micul Benefic 
trecea prin alt semn, pentru a ne putea acum dedica unui ideal care nu se autodevorează 
prin ambiţie, ci se completează cu aceasta pentru a construi ceva magnific. Deci idealul 
pentru care muncim până pe 20 decembrie 2011 trebuie să fie stabilit în afara acestei 
perioade pentru a nu se întoarce îndărăt cu compromisuri sau privaţiuni şi mai mari. 


Duminică, 27 noiembrie 
Duminica 27-11-2011 1:24 Luna (Sag) Tri (Ari) Lilith 
Duminica 27-11-2011 2:07 Luna (Sag) Sex (Aqu) Neptune 
Duminica 27-11-2011 4:26 Venus (Cap) Squ [Ari] Uranus 
Duminica 27-11-2011 5:07 Luna (Sag) --> Capricorn 
Duminica 27-11-2011 5:34 Venus (Cap) Sex (Pis) Chiron 
Duminica 27-11-2011 6:20 Luna (Cap) Squ [Ari] Uranus 
Duminica 27-11-2011 6:26 Luna (Cap) Sex (Pis) Chiron 
Duminica 27-11-2011 6:31 Luna (Cap) Con (Cap) Venus 
Duminica 27-11-2011 8:05 Luna (Cap) Tri [Tau] Jupiter 
Duminica 27-11-2011 15:30 Luna (Cap) Con (Cap) Pluto 
Duminica 27-11-201118:26 Luna (Cap) Tri (Vir) Mars 
Duminica 27-11-2011 23:23 Venus (Cap) Tri [Tau] Jupiter 


Ultima zi a săptămânii ne aduce trei aspecte majore pe care Venus le împlineşte cu 
Uranus (careu), Chiron (sextil) şi respectiv Jupiter (trigon). In rest, Luna trece de la 

Săgetător la Capricorn lăsând în urmă jovialitate şi disponibilitate spre efort motivant, 
trecând prin conjuncţia cu Venus şi contribuind la dezvoltarea simțului datoriei, al 
gustului pentru lucruri simple şi încurajând disprețul față de tot ceea ce este sclipitor, 
strălucitor, foarte evident şi expresiv, în favoarea melancoliei, profunzimii sau succesului 
obţinut prin competiţii de scurtă durată, care nu implică agitaţie sau exprimare la scenă 
deschisă. 

Pe acest fond de tip bacovian, careul lui Venus cu Uranus ne aduce un acut sentiment 
de neîmplinire, de nesiguranţă şi de teama de a împărtăşi gândurile şi sentimentele. Dacă 
în ceea ce privesc relaţiile sociale a nu spune un secret este uşor de înţeles şi de acceptat, 
în familie, în cuplu această înclinaţie este periculoasă şi poate duce la izolare, separare sau 
dezvoltarea unor sentimente negative care nu pot conduce nicidecum la ceva bun. Pentru 
a compensa această problemă cu tot ceea ce este vechi, comun, obişnuit, mulţi se vor simţi 
mai bine antrenându-se în întâlniri ocazionale, pentru a ieşi din banal sau pentru a depăşi 
un impas emoţional. Această descindere, chiar dacă este un impuls puternic, el exprimă o 
viziune limitată asupra relaţiilor şi, în general, asupra vieţii. Ceea ce nu este cunoscut în 
detaliu nu înseamnă că este mai bun decât ceea ce deţinem deja, însă superficialitatea se 
bazează mult pe această atitudine, iar când intervine şi nevoia de a face urgent ceva pentru 
a scăpa de stres, tensiune, frustrare, nervi, atunci o ieşire în oraş, o evadare din cadrul 
comun, o abordare a unor domenii interzise, fie şi numai cu gândul sau cu privitul, face 
din dimineaţa acestei zile una asemănătoare dimineţii zilei anterioare, însă încărcată de o 
altă serie de fapte. 

În această tendinţă de a evada regăsim însă şi un dram de curaj, o formă de noroc 
absolut specială care ne spune că pasul în necunoscut nu înseamnă neapărat şi căderea în 
prăpastie. Sextilul Venus-Chiron este un semn bun pentru cei care evadează într-o zonă a 
tăcerii sau interiorizării, pentru cei care preferă să evadeze din rutina ce îi apasă sau le 
strică sănătatea. Aceştia se simt prinşi în mrejele unui peisaj îşi cheltuiesc ultimele 
economii plecând din oraş, pe dealuri, la munte sau făcând o vizită cuiva într-o locaţie 
diferită de a sa, lăsându-se antrenați de o destindere de-a dreptul terapeutică. 

Dimineaţa acestei zile ne va dicta direcţia spre care mergem şi tipul de acţiune care 
ne va domina. Că este vorba despre aceleaşi “plăceri vinovate” sau că încărcăm bateriile 
într-un loc nou, ziua se va dovedi extrem de bogată la capitolul evenimente sau trăiri. 
Trigonul dintre benefici, chiar dacă se va împlini spre seară, se va răspândi de-a lungul 
întregii zile şi oricât de malefic este careul Venus-Uranus, oricât de fricoşi ne vom dovedi, 
oricât de încărcată de coşmaruri, resentimente sau alte stări negative va fi noaptea de 
sâmbătă spre duminică, ultima zi a săptămânii devine un vârf al unor împliniri pentru 
care am lucrat tot anul. Fiind un Uranus deosebit de bine înfipt în acest context, elementul 
neprevăzut distorsionează multe din anticipări, dar în mod sigur se poate indica faptul că 
retrogradarea lui Jupiter presupune revenirea la o situaţie din trecut, reinventarea unui 
noroc, întâi printr-o întâmplare fericită, apoi printr-o menţinere conştientă din partea 
tuturor protagoniştilor. 

În această zi singurul aspect negativ este cel cu Uranus, deci elementul surpriză se 
pare că nu poate veni cu nimic bun. Este însă mai puţin important că în timpul dansului 
am putea călca strâmb, atâta timp când întreaga seară am petrecut într-o stare de bună 
dispoziţie de zile mari, la fel cum este mai puţin important că am urmat câteva ore pe un 
traseu de munte şi că febră musculară ne va chinui zile întregi, dacă panorama s-a dovedit 
de-a dreptul copleşitoare. 

Deplasarea dintr-o zonă inactivă sau activă într-un spaţiu restrâns spre o expansiune 
ce nu ţine atât de mult de o speranţă, ci de o serie de evenimente independente de voinţa 
noastră, va face din această zi una de care ne vom aminti mult timp de acum încolo. 

Prin urmare, ultima zi a săptămânii ne modifică mult percepţia asupra vieţii. Unii, 
mai pesimişti de felul lor, se vor simţi agresaţi de o serie de evenimente care vor anunţa un 
consum masiv de energie, însă cei mai mulţi se vor arăta deschişi față de noile evenimente 
care vin spre ei. 

Cei care se vor dovezi prudenţi, atenţi la tot ceea ce se întâmplă în jur sau care nu le 
risipesc în bucuriile pe care doresc să şi le ofere vor avea parte de o zi reuşită, care nu pare 
să fie ştirbită de absolut nimic negativ, de la început, de la trezire, şi până când se termină. 

Faptul că Jupiter şi Venus se întâlnesc azi într-un trigon, al treilea pe anul acesta 
(primul s-a împlinit pe 4 ianuarie şi al doilea pe 30 august) însă singurul cu Jupiter 
retrograd, va aduce zilei o notă emotivă specială. Totul va fi coordonat însă de destin şi tot 
ceea ce vine acum să se împlinească ţine de magia că omul nu trebuie decât să fie spectator 
în propria piesă de teatru pe care tot el, într-o altă stare de conştiinţă, a scris-o. 

Recomandarea pentru această zi este aceea de a ne lăsa în voia evenimentelor, fără a 
ne risipi în speranţe sau în lipsă de control. Pentru că atât Venus, cât şi Luna sunt în 
Capricorn, zodie ce încurajează reţinerile şi autocontrolul, intensitatea bucuriei nu este azi 
dependentă de lipsa de control, ci de factori ce vin din trecut şi care sunt daţi de 
seriozitatea cu care am muncit anterior, cu care am cerut vieţii o împlinire şi mai ales de 
abnegaţia cu care am revenit de mai multe ori anul acesta la speranţa că, poate, într-o zi, 
aşa cum se întâmplă azi, Soarele va răsări şi în curtea noastră. 


Luni, 28 noiembrie 
Luni 28-11-2011 2:14 Luna (Cap) Sex (Sco) Juno 


Începem săptămâna cu un sextil Lună-Junon, pe fondul unei puternice configurații 
astrale numită zmeu, care se ridică în jurul opoziţiei Marte-Neptun. Judecata acestei zile, 
prin faptul că sextilul Lună-Junon se împlineşte în timpul nopţii, este una serioasă, 
liniştită, paşnică şi are menirea de a contrabalansa tendinţele agresive ale întregii luni 
noiembrie pe care le-am prezentat anterior. 

În felul acesta, se va pune problema azi a unei împăcări, a încercării de a ne apropia 
de cel pe care l-am jignit, de a înţelege mai mult complexul de factori care ne-a determinat 
să spunem lucruri mai puţin corecte despre acea persoană sau să ne pripim în a trage 
concluzii. Putem invoca aici pasul indecis al unora, dar şi pasiunea bolnăvicioasă a altora 
pentru a ieşi în evidenţă, pentru a deţine controlul, pentru a avea ultimul cuvânt sau 
pentru a fi respectaţi şi puşi pe un piedestal fără a se evidenția prin meritele care şi le 
atribuie. 

Valoarea, privită azi ca simbol al trăiniciei, va inspiră o uşoară teamă şi tot ea ne va 
face să oscilăm între a îndeplini o misiune, a duce la finalitate o sarcină, a respecta un 
angajament, a completa un deficit sau a le rătăci pe toate acestea printre acele scuze 
lamentabile pe care le invocă în orice moment leneşul, mincinosul sau perfidul. Contextul 
general, dominat de opoziţia lui Marte cu Neptun, cel care ne face să ne diminuăm puterea 
de judecată, disponibilitatea spre a fi obiectivi sau respectul pentru adevăr, va părea azi 
mult mai temperat şi de aceea 28 noiembrie ne va păcăli cu faptul că ar putea fi o zi 
liniştită, un început paşnic de săptămână, lipsit de evenimente majore. În realitate, ceea ce 
vine azi spre noi este liniştea de dinaintea furtunii. Patima se diminuează acum pentru a 
studia mai bine ţinta, instrumentul şi a-şi garanta, prin volumul informaţiilor acumulate, 
că va reuşi să-şi atingă finalitatea. 

Prin urmare, 28 noiembrie ne pune în gardă pentru următoarea perioadă referitor la 
locul de muncă, tipul asocierii, sinceritatea celor cu care avem un contrat de colaborare 
sau cu care am stabilit un anume tip de asociere. A ne implica în toate acestea înseamnă a 
dispune de abilitatea de a lucra cu informaţiile, de disponibilitatea de a judeca 
sentimentele şi de a putea face o distincţie clară între persoană şi faptele sale. Mulţi se vor 
bulversa azi mai mult decât trebuie încercând să combine cele două elemente pentru a afla 
cheia, pentru a fi mult mai siguri pe ei sau pentru a-i devia de la adevăr pe cei care i-ar 
putea prinde cu minciuna. 

Totuşi, ziua nu este una menită să descopere adevărul, nici să impună destăinuiri, 
chiar dacă se lucrează intens cu informaţiile. Tocmai de aceea valoare, privită ca un produs 

ambivalent al omului şi deopotrivă al faptelor sale, ne va îndemna azi să ne întoarcem la 
modele vechi de judecată şi să nu ne asumăm răspunderea unor concluzii noi. 

Recomandarea vine astfel să ne ajute în a ne stăpâni emoţiile care caută să lucreze în 
autonomie. Vocea interioară ne va spune că simţirea personală este normală, perfectă şi ne 
va repeta continuu acest fapt, pentru a ne depărta de la imensa oportunitate de a vedea 
lumea şi oamenii altfel. 


Marţi, 29 noiembrie 
Marti 29-11-2011 1:01 Luna (Cap) Squ (Lib) Saturn 
Marti 29-11-2011 5:35 Luna (Cap) Squ (Ari) Lilith 
Marti 29-11-2011 9:06 Luna (Cap) --> Aquarius 
Marti 29-11-2011 10:21 Luna (Aqu) Sex [Ari] Uranus 
Marti 29-11-2011 11:55 Luna (Aqu) Squ [Tau] Jupiter 
Marti 29-11-2011 22:10 Sun (Sag) Sex (Aqu) Luna 


Pe ultimul segment al zodiei Capricorn, Luna va împlini două careuri, unul cu Saturn 
şi altul cu Lilith, ridicând de fapt un careu în T pe semne cardinale, pentru ca, în primul 
sector al Vărsătorului, să treacă prin sextilele cu Uranus şi respectiv Soarele, dar şi prin 
careul cu Jupiter. 

Între careul cu Saturn, din prima parte a zilei, şi cel cu Jupiter, din preajma 
prânzului, Luna ne pune în gardă pentru vremurile ce vor veni. Azi sunt urmărite 
semnalele, fără să se poată stabili care este ponderea fiecărei acţiuni în rezultatul final şi 
tocmai de aceea trecerea de la analiză, trăsătura specifică zilei de ieri, la cea de acţiune 
rapidă, urgentă, specifică zilei de mâine, aduce acestei zile panică, griji nejustificate, 
agitaţie lipsită de suport. La modul concret, mulţi se vor simţi azi între ciocan şi nicovală, 
se vor trezi în mijlocul unor situaţii conflictuale care nu-i privesc, dar în care trebuie să se 
implice. 

Amprenta zilei este pusă de careul în T pe semne cardinale care se consumă până la 
răsăritul soarelui, urmat de un moment de gol, între ora 5.30 şi 9.00, când Luna se afla în 
Perioada fără direcţie. Primul impuls, acela care ne va cuprinde de dimineaţă, este acela 
de a încerca să soluţionăm o tensiune, să ne stabilim un obiectiv clar, să ne impunem un 
program de lucru, pe hârtie sau numai ca ipostază mentală, dar pe care nu vom reuşi să îl 
punem în aplicare. Problemele vor apărea chiar din zori, de când tensiunile pe care le-au 
impus careurile peste noapte pot provoca dureri de spate, de stomac, o oboseală suspectă, 
un deficit de atenţie, o intoleranţă la alimente reci, conservate sau preparate din zilele 
anterioare. 

Trecând în Vărsător Luna ne îndeamnă spre a teoretiza, a generaliza, a scoate din 
contextul particular un element pe care să îl identificăm în toate structurile din jur. 
Evident, cei neinstruiţi vor cădea uşor în subiectiv, dar vor reuşi să-şi ascundă această 
tendinţă printr-o inteligenţă a momentului, o uşurinţă în a manipula conjunctura încât să 
nu se poată observa acest lucru. Nu se va pune problema unei intenţii negative, nici chiar 
atunci când se va alege neadevărul pentru a se promova o idee, ci de a împlini, prin orice 
mijloace, un deziderat. 

Azi, 29 noiembrie 2011, oamenii vor avea mai mult curaj, mai multă determinare, 
însă nu vor şti ce să facă cu aceste calităţi, spre ce să se îndrepte mai repede, cum să 
valorifice momentul de libertate şi cum să se debaraseze de cât mai mult balast emoţional, 
de cât mai multe reziduuri pentru a merge mai departe. 

Spre final, când luminariile sunt în sextil, valorile personale vor fi într-un oarecare 
echilibru cu cele sociale, însă nu pentru a susţine elementele durabile, ci pentru a le da 
acestora un nou sens. Cei care au mai lucrat cu noţiunile abstracte, care îşi amintesc de 
perioadele din primăvară acestui an când tensiunile personale au dus la o mobilizare 
specială a valorilor personale, punând din cumpănă necesitatea unui armistițiu, cu patimă 
pentru separare, distrugere sau reconversie, pot acum să gestioneze cu înţelepciune o 
dinamică astrală mai puţin intensă decât cea din primăvara, dar orientată spre aceeaşi 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


finalitate. Astfel, întorcându-ne spre trecut în încercare de a ne aminti ce anume din ceea 
ce s-a întâmplat în primăvară seamănă cu ceea ce ni se întâmplă azi, ne vom opri asupra 
lunii mai când, în încercarea de a repara ceea ce luna aprilie a predispus, am stricat, 
rătăcit sau ascuns elemente importante. Acum acestea ies la lumină, nu doar prin reacţii 
emoţionale, aşa cum s-a întâmplat atunci, ci prin evenimente aparent absurde care ne 
implică şi cu care, la prima vedere, considerăm că nu avem nimic în comun. Avem în 
comun intenţia care a fost îndreptată spre noi, critica, o nedreptate, lăcomia, teamă de 
despărţire sau intenţia de a reconstrui un viitor fără să se ia în calcul distrugerile 
intermediare. 

Prin urmare, 29 noiembrie va face apel la zona emoţională a lunii mai, însă nu prin 
trăiri, ci prin evenimente, nu prin exerciţiu mental, ci prin acţiune directă. Luând 
înfăţişarea unui cercetaş, caută să se preocupe de societate, naţiune, de grupuri mari de 
oameni, însă ascunde că, în realitate, toate acestea sunt animate de un individ sau un 
număr mic de indivizi care nu acţionează în grup sau în bloc, ci după propriul interes. Sunt 
agresate azi încrederea şi curajul, gândirea limpede, sănătatea mentală, echilibrul 
emoţional, respectul pentru lucrul bine făcut, empatia. 

Relaţiile dintre oameni se vor situa azi pe baze negative, cu toate că nu sunt 
încurajate comportamentele agresive. Azi nu mai avem încredere în dezideratele grupului 
şi nu ne mai interesează sacrificiul pentru a le îndeplini, ci ne preocupăm de binele 
personal, să ne apărăm elementele statice ale gândirii, schemele care nu ne permit să 
mărim viteza de lucru, să ne apropiem de valorile arhetipale sau să le schimbăm cu altele 
şi mai utile momentului. De teamă, azi, stăm, ne ascunde sau ne comportăm fals şi vom 
avea impresia că nu vor exista absolut deloc repercusiuni. Pentru că exact acest mod de 
comportare este un efect al acţiunilor săvârşite în luna mai 2011, recomandarea merge 
spre a ne aminti că viaţa se întinde mai departe dacă închidem ochii şi privim universul 
prin lumina interioară. Extinzându-ne orizontul, diluându-ne durerile şi frustrările într- 
un vas mai mare, apăsarea în nimicnicie se autosuspendă din lipsă de coeziune. 


Miercuri, 30 noiembrie 
Miercuri 30-11-2011 9:10 Luna (Aqu) Squ (Sco) Juno 
Miercuri 30-11-2011 11:50 Luna (Aqu) Sex [Sag] Node 
Miercuri 30-11-2011 15:38 Luna (Aqu) Sex [Sag] Mercury 


Pe ideea “Mai e puţin, mai e un pic, până la marele nimic!” întreaga zi va fi marcată 
de goana după spectacol motivat de înclinația spontană spre circ, spre nonconformism. 
Pentru că doar puţin a trecut de când Luna a făcut un sextil cu Junon, adică de luni, azi, pe 
careul dintre cele două, oamenii îşi vor pierde tactul, simţul răspunderii şi răbdarea. 
Pentru că Luna ridică un sextil cu Capul Dragonului, dar în faza crescătoare a ciclului 
draconitic, nu poate media tendinţele nodurilor, pentru că nu le cunoaşte încă în forma în 
care se manifestă ele acum, în acest ciclu, tocmai de aceea va incita la un comportament 
nepotrivit, sec, trist, blazat, care nu permite asimilarea de noi cunoştinţe şi nici 
dezvoltarea respectului de sine sau cel faţă de alţi oamenii. 

Chiar dacă azi nu prea ne ies planurile, chiar dacă vibraţile astrale ne blochează 
înclinația spre noutate, dar ne ţine interesul treaz față de această categorie, stilul şi 
comunicarea sunt bine aspectate, iar activităţile în grupuri mici sau de unul singur au un 
farmec aparte. Neputând să ne lăsăm în voia unui crescendo astral şi nesimţind ceea ce ni 
se transmite prin contactele pe care le avem azi, valorile morale, umanitare, cele care ne 
duc spre studiu, înţelegerea unui text sunt pervertite în preocupări simpliste. A înlocui 
utilul cu plăcutul este azi un îndemn spre a strica un demers sau a umple de drama o 
relaţie sentimentală care nu se îndreaptă spre eşec, dar trece printr-o buclă a existenţei 
sale. Acest moment de minim, tradus greşit ne va schimba atitudinea faţă de oameni ne va 
răsturna idealurile şi ne va duce în punctul de a decide greşit, mai ales atunci când vom fi 
grăbiţi să hotărâm ceva. 

Fiind în Vărsător şi în acelaşi timp luând contact cu veleităţile moderne ale vieţii 
sociale, cu înclinația spre zgomot, extravagante, risipă, îndemnul de a rectifica un demers 
prin ajustarea lui, aspect dedus din sextilul Lună-Capul Dragonului, sună ca o temă pentru 
acasă pe care azi ne permitem să nu o rezolvăm. Cum este de aşteptat, primim o notă 
proastă pentru asta, dar nu azi, ci chiar mâine când Luna, prin conjuncţia cu Neptun, va 
crede că a păcălit destinul şi a reuşit să scape nepedepsită. 

Prin urmare, cerul acestei zile ne informează despre un recul al zilei de luni, despre o 
manifestare negativă a iniţiativei pe care am avut-o în prima zi a săptămânii. Azi 
descoperim că nu ne-a reuşit demersul, iniţiativa, că planul pe care ni l-am făcut nu poate 
fi pus în aplicare şi este nevoie de o schimbare bruscă. Pentru acest eşec ziua de ieri, cu 
evenimentele şi persoanele pe care le conţine, este direct răspunzătoare, însă a găsi un 
vinovat nu ne va salva de răspunderea pe care o avem. 

Sextilul Lunii cu Mercur, aflat în mers retrograd, ne aduce azi aminte de întâmplări 

înşirate de-a lungul lunii noiembrie, pe care nu le-am înţeles şi cu care nu ne putem 
nicicum împăca. Întregul edificiu astral, cel de azi, dar şi cel din primele zile ale 
săptămânii, vine şi ne bulversează cu invitaţii complicate spre perioade diferite din an. 
Acest circ, această descindere ne sună a raport de monitorizare sau a raport final alcătuit 
cu prilejul încheierii unui proiect important. A spera că după acest moment urmează o 
vacanţă plăcută este o iluzie care se va spulbera chiar în următoarea zi, când Luna va trece 
prin conjuncţia cu Neptun. 
Pentru că invitaţia acestei zile este o formă de seducţie neplăcută pentru cei mai mulţi şi, 
în acelaşi timp, stranie, recomandarea vine să ne responsabilizeze faţă de viaţă în general, 
nu doar faţă de ceea ce facem azi. Să nu uităm că avem nevoie de tot ceea ce ne iese în 
întâmpinare, că ne sunt necesare toate lecţiile de viaţă pe care destinul ni le aşează 
dinainte pentru a ne împlini sufleteşte, nu a ne îndestula corpul, simţurile fizice cu senzaţii 
sau acumulări inutile. 


Joi, 1 decembrie 
Joi 1-12-2011 6:51 Neptune (Aqu) Sex (Ari) Lilith 
Joi 1-12-2011 8:41 Luna (Aqu) Tri (Lib) Saturn 
Joi 1-12-2011 13:30 Luna (Aqu) Con (Aqu) Neptune 
Joi 1-12-2011 13:34 Luna (Aqu) Sex (Ari) Lilith 
Joi 1-12-2011 15:50 Venus (Cap) Con (Cap) Pluto 
Joi 1-12-2011 16:48 Luna (Aqu) --> Pisces 
Joi 1-12-2011 18:27 Luna (Pis) Con (Pis) Chiron 
Joi 1-12-2011 19:25 Luna (Pis) Sex [Tau] Jupiter 


Într-un registru psihoemoțional special, prima zi a lunii decembrie, zi specială 
pentru români, Neptun are de împlinit un sextil cu Lilith, iar Venus o conjuncție cu 
Pluton. În fundal, Luna trece prin trigon cu Saturn, conjunctie cu Neptun, sextil cu Lilith, 
pe ultimul segment al zodiei Vărsător, iar, în a doua parte a zilei, când va păşi în primul 
sector al zodiei Peşti, va trece prin conjuncţia cu Chiron şi sextilul cu Jupiter retrograd. 

Între Vărsător şi Peşti, între curajul de a spune şi cel de a simţi, între neprevăzutul 
care poate construi/deteriora şi drama unei emoţii care nu doreşte să “strice colora de 
minuni a lumii” vibraţiile acestei zile au menirea de a ne umple viaţa de simboluri, de 
înțelesuri, de determinări, prin care să conştientizăm că a evolua înseamnă a munci, iar a 
munci înseamnă a ne pune la dispoziţie, fără egoism, toate calităţile de care dispunem, tot 
ceea ce la un moment dat am primit, pentru a oferi şi, oferind, să ne putem ţese o pânză de 
evenimente care să ne susţină grupul în care am ales să ne integrăm. 

A trece prin sextilul Neptun-Lilith implică a depăşi limita simţirilor comune şi a intra 
într-un sector al mesajelor elevate, într-o zonă a pasiunilor care pot fi deopotrivă creatoare 
de mari valori sau distrugătoare, devoratoare. A avea un ţel, a ne coordona viaţa după un 
ideal ne va duce azi spre o zonă a înțelegerilor abstracte, a cunoaşterii situate dincolo de 
ceea ce am încercat până acum. Evident, ca în cazul oricărui început, primele raze de 

lumină sunt sfioase, primele gesturi, primele exprimări lipsite de substanţă, dar, 
avansând, valorile se sedimentează, iar noile reprezentări devin instrumente ale sufletului, 
dovezi ale faptului că oamenii pot evolua prin voinţă, îşi pot schimba mediul, îşi pot ajusta 
comportamentele şi se pot rafina pe bază unui îndemn interior. Atingerea misterului, aşa 
cum am mai invocat şi în analiza aplicată lunii noiembrie, nu este aceeaşi cu atingerea 
necunoscutului. Într-un acord perfect cu sine cele două elemente tentează sufletul cu 
dimensiuni noi ale gândirii, cu forme novatoare de exprimare şi, evident, cu finalităţi noi. 
Dacă suntem obişnuiţi să menţinem viu momentul începutului, deschidere, iniţierea, şi nu 
ne retragem în cochilie imediat ce am dat de frig, de cald sau de umed, întâi de toate 
dovedim control şi apoi, de vreme ce ne-am probat tăria de caracter, rezistenţa în faţa 
minciunii, a falsului, a devierii, ne vom plasa sufletului într-o partitură nouă a vieţii. În 
acest mecanism este mai puţin important că Neptun şi Lilith acţionează ca proces efector 
asupra regimului hidric, asupra circulaţiei sangvine, asupra echilibrului hormonal, cât 
sunt de importante componenta psihică, mecanismul mental, încrederea sau 
disponibilitatea de a da vieţii o dimensiune nouă, de a ne ridica din locul în care am 
vieţuit, de a ne extinde cunoaşterea, orizontul simţirii sau pur şi simplu de a ne lărgi cercul 
cunoscuţilor, intrând în sfera de acţiune a unor persoane ce pot avea asupra noastră un 
impact major. 

Luând contact cu toate acestea, pe conjuncţia Venus-Pluton, efortul de a ne extinde, 
de a ne desprinde, de a lăsa în urmă ceea ce ne-a definit, cu plăceri şi neajunsuri, cu 
bucurii intense şi tristeţi adânci, amplifica forţa de a atracţie, însă nu spre finalitate, ci 
spre ceea ce ştim să facem cel mai bine, spre obiceiurile vechi, spre cunoscut, nu spre 
cunoaştere. Motivând necesitatea implicării în activităţi cu caracter practic evident, 
necesitatea de a munci pentru bani pentru a ne asigura traiul zilnic, renunţarea la acel stil 
de viaţă, ne face să credem că şlefuirea existenţei proprii se face prin mai mult, mai stabil, 
mai sigur. Ataşamentul faţă de o structură veche, fie ea culturală sau nu, chiar dacă are o 
formă rafinată de acţiune, chiar dacă ne îndeamnă spre a citi mai mult, spre a cunoaşte 
mai multe episoade din vieţile marilor gânditori, ne ţine blocaţi într-o formă rudimentară 
de evoluţie, aceea care este dependentă de mobilitatea materiei. Nu poţi afla despre un 
şablon de viaţă doar dintr-un roman, ci îl poţi observa în jur, poţi asculta atent modul cum 
îşi explică oamenii evenimentele, cum îşi prezintă ideile, cum le selectează şi cât de mult 
efort depun pentru a se face înţeleşi sau crezuţi. Acest tandem între exemplul personal, 
înțeles prin discurs şi implicare, şi raportarea la un sistem de valori proprii ţine de o 
anume senzualitate, aceea ce vine din dragostea de viaţă, plăcerea de a trăi, dorinţa de a ne 
extinde structura simţurilor, emoţiile spre noi sfere de înțelegere şi cunoaştere. Procedând 
aşa, curiozitatea devine apanajul omului înţelept şi nu instrumentul care o conţine 
defineşte calitatea sa, ci modul cum vibrează la ceea ce îl atinge. 

Dacă în prima parte a zilei vibrăm dinamic şi poate chiar lipsit de control, motivând 
nevoia de aventură, de a ieşi din banal, de a teoretiza, de a lucra cu informaţiile, de a ne 
juca cu sensurile ori cuvintele, în a doua parte a zilei această nevoie de extindere spre o 
stabilitate şi mai mare se apropie de zona sentimentelor şi cei care sunt prin excelenţă 
trişti, apatici, melancolici, vor simţi totul ca o cădere în gol. Nu planetele sunt cele care ne 
menţin atenţia în acest registru, ci obiceiurile pe care le tulburăm acum, dar mai ales 
faptul că vom refuza sistematic să vedem că teama de a nu pierde controlul, puterea, 
apreciere sau poziţia este cea care ne bulversează, nu contactul cu noutatea. 

Prin urmare, prima zi a lunii decembrie este o zi a simţirii, a dinamicii între vechi şi 
nou, a descoperirii unui nou mod de exprimare prin contactul cu exprimările celorlalţi, cu 
etaloanele lor de gândire. A sugera că viaţa este ceea ce deţii, că elevarea ori cunoaşterea 
este doar ceea ce poţi exprima sau demonstra în această lume este ceea ce ne va frământa 
azi. “Cât de bine ştiu să fac?” este ideea care ne va mobiliza sfera gândirii mai mult decât 
ne putem aştepta şi aceasta ne va duce spre a încadra mai bine experienţele vieţii, valorile 
pe care le deţinem prin exemple reale, ce ţin de lumea fizică, sau sufleteşti, ce ţin de o 
nouă dimensiune a sufletului. 

Azi suntem favorizați să simţim, să acumulăm, să ne exprimăm, să ne deschidem 
spre noi relaţii, însă nu fără repercusiuni. Tocmai de aceea este indicat să ne amintim azi 
de proverbul “Când îţi faci prieteni noi, nu-i uita pe cei vechi”. 


Vineri, 2 decembrie 
Vineri 2-12-2011 4:56 Luna (Pis) Sex (Cap) Pluto 
Vineri 2-12-2011 6:22 Luna (Pis) Sex (Cap) Venus 
Vineri 2-12-2011 10:46 Mercury [Sag] Con [Sag] Node 
Vineri 2-12-2011 11:56 Sun (Sag) Squ (Pis) Luna (Half Luna) 
Vineri 2-12-201112:05 Luna (Pis) Opp (Vir) Mars 
Vineri 2-12-2011 15:06 Sun (Sag) Squ (Vir) Mars 
Vineri 2-12-2011 20:04 Luna (Pis) Tri (Sco) Juno 
Vineri 2-12-2011 20:06 Luna (Pis) Squ [Sag] Mercury 
Vineri 2-12-2011 21:03 Luna (Pis) Squ [Sag] Node 


Conjuncţia lui Mercur cu Capul Dragonului, pe fondul careurilor pe care le fac 
luminariile şi respectiv Soarele cu Marte, aduce o notă agresivă zilei, care, iniţial, ar putea 
fi motivată de un eveniment periculos, tendenţios sau naiv ce s-a consumat în ziua 
anterioară. 

Când Mercur şi Capul Dragonului trec prin conjuncţie oamenii lucrează mai uşor cu 
noţiunile, înțeleg mai bine sensurile cuvintelor şi se simt mult mai atraşi de aspectele 
subtile ale vieţii pentru că le sunt mai accesibile, ca atunci când un vânzător abil scoate de 
sub tejghea piesele cele mai importante pe care le-a ţinut ascunse până când marfa 
inferioară calitativ s-a vândut. Momentul descoperirii, a ridicării valului iluziei, a 
înțelegerii noi este însă unul care ne bruschează şi ne complică următoarea serie de 
evenimente, nu atât prin amploarea şi dinamica evenimentelor, cât prin caracterul obsesiv 
pe care îl va avea. 

Că se exprimă în versuri, în proză, că visează să scrie în rime sau că aspiră să înveţe 
rapid o limbă străină ori un nou mod de exprimare, un nou limbaj, omul se simte agasat 
de prezenţa semenilor şi va căuta, prin tot ce face, să se impună, să demonstreze că-şi 
merită locul. Această atitudine este, aşa cum se poate observa, destul de periculoasă atunci 
când se manifestă pe spaţiul public. În felul acesta, mulţi îşi vor justifica agresivitatea prin 
gradul avansat de surmenaj menţinut prin teama de nu fi înfrânt, de a nu pierde o poziţie 
importantă, ceea ce i-a adus în această ipostază în care se arata aspri, agresiv, sfidători faţă 
de tot ceea ce le cere schimbare, o altă viziune, deschidere, calm sau înţelegere. 

Careul a două planete masculine (Soarele şi Marte) poate produce acţiuni în zona 
militară, generând sau revigorând o zonă de conflict. Luând în calcul că Săgetătorul este 
puternic în această construcţie astrală, religia sau interesul pecuniar, comerţul sunt 
domeniile în care această agresivitate se va manifesta. Mercur este retrograd, iar 
luminariile participă împreună cu Marte la un careu în T pe semne mutabile, ceea ce 
indică o extindere a interesului, o invadare, o imixtiune a unei grupări peste o alta pentru 
a ascunde o instabilitate integră, lăcomia sau neputinţă de a menţine un echilibru la 
nivelul propriilor structuri. 

Tot ceea ce vine pe zonă publică este încărcat de severitate şi, fiind în contrast cu 
ceea ce s-a întâmplat în ultimele zile ale lunii noiembrie, ce au adus o sinteză stranie a 
multor evenimente de peste ani, ceea ce se întâmplă azi este singular şi nu pare să fie legat 
de vreun demers declanşat anterior. Multora le vine pur şi simplu să acţioneze într-o 
anumită direcţie şi strică sau îşi însuşesc un bun important pentru ceilalţi sau apreciat de 
ei pentru a-şi ascunde lenea, indolenta, lipsa de organizare, deficitul, haosul. 

Indiferent că privim aceste unghiuri la nivel global sau că încercăm să le urmărim 
desfăşurarea la nivelul vieţii private, ele aduc primordiile unei schimbări, semnul că lumea 
intra într-un proces de reînnoire şi că nu această modificare reprezintă schimbarea pe care 
o anunţă ansamblul de evenimente astrale ce ne-au invadat din 2008 încoace, de când 
Pluton a intrat în Capricorn, ci doar o simplă modificare de registru, o exersare ce are 

menirea să ne pregătească pentru ceea ce va venit spre noi începând cu anul următor şi va 
fi deosebit de important. 

Impulsul care ne va cuprinde azi va avea ca finalitate producerea unei răni, fie pe 
corp, fie pe suflet, fie prin intermediul unui obiect contondent, fie prin vorbe aspre, 
tăioase. Nu doar careul Soare-Marte ne sugerează acest lucru, ci şi lipsa de îndemânare pe 
care configuraţia numită “Aripi de pasăre”, de această dată atipică (Marte, Soare, Pluton- 
Venus şi Lună), punând prea multă greutate pe sextilele Luna-Pluton, Luna-Venus, deci 
prea multă bază pe instinct, rafinament, educaţie, senzualitate. În felul acesta, descoperim 
că agresivitatea se autosusţine pe un deficit de informaţie, pe o lipsă de informare şi, în 
forme avansate, chiar pe incultură. Astfel, severitatea nu este nicidecum obiectivă, iar 
înclinația spre a critica, jigni, răni indică în primul rând o supraapreciere a propriei 
persoane şi o acută neputinţă de a-şi accepta propriile defecte şi de a şi el corectă. A fi 
agresiv, azi, prin cele două dispuneri negative majore (careul în T pe semne mobile şi 
aripile de pasăre), subliniază întâi de toate o intoleranţă aplicată propriilor deficienţe. 

Spre seară, când Luna trece prin careurile cu Mercur şi respectiv Axa Dragonului 
suspiciunea, neîncrederea, lipsa de toleranţă devin aievea prin întâmplări, vii prin 
conjuncturi şi permanenţe prin urmările pe care le produc. 

Prin urmare, 2 decembrie ni se înfăţişează ca o zi în care ne pierdem controlul, 
vorbim altfel şi ne purtăm altfel, dăm curs unor impulsuri care nu ne vor face cinste, dar, 
chiar dacă vom observa acest lucru, nu ne vom implica prea mult în a schimba impulsul 
pentru că el ascunde un deficit personal şi a menţine acest neajuns este mai dureros decât 
orice greşeală ce ar putea fi săvârşită azi. 

Din fericire, ceea ce vine spre noi azi nu poartă amprenta elementului categoric şi nu 
se va îmbrăţişa cu finalităţi asupra cărora să nu mai putem niciodată reveni, ci vine cu o 
mustrare, cu severitatea profesorului care îşi condiţionează elevul printr-o atitudine dură, 
nu pentru a întreţine o atmosferă rigidă, impenetrabilă, ci pentru a-i provoca acestuia un 
salt evolutiv spre a ieşi din mister şi a intra în necunoscut, de a-şi depăşi limita impusă de 
necunoaşterea subiectivă şi a intra in sectorul necunoaşterii obiective. 

Dacă din conjuncţia lui Mercur retrograd cu Capul Dragonului cuvintele par 
revigorate şi a rosti sau a nu rosti un gând este acelaşi lucru, de vreme ce el există, în a 
doua parte a zilei când Soarele şi Marte îşi împlineşte careul lor şi când Luna se află în 
careul cu Nodurile sale, ceea ce nu este construit pas cu pas, desenul care nu 
impresionează prin detaliu, prin simţul culorii, prin diversitate, sunt atrase în derizoriu. 
Tocmai de aceea, recomandarea pentru această zi este aceea de a ne aminti că fidelitatea şi 
stabilitatea este compatibilă cu schimbarea, dar ea este bazată pe gânduri de armonie şi 
evoluţie. 


Sâmbătă, 3 decembrie 


Chiar şi atunci când se gândesc că au găsit marea iubire, oamenii sunt nefericit, chiar 
şi atunci când efortul susţinut practicat de-a lungul unei perioade sau chiar de-a lungul 
întregii vieţi i-au adus în punctul său foarte aproape de finalitate. A dori şi a se mulţumi cu 
ceea ce primeşte sunt, în mintea omului modern, direcţii diferite. Dorindu-şi el va pierde 
din vedere că dorinţa şi timpul trebuie să se întâlnească la jumătatea drumului, că 
adevărul şi dreptatea, elementele pe care le stropim cu subiectivism, fac întotdeauna casă 
bună cu armonia. În felul acesta, inima strigă în cuşca sa disperarea oarbă asemenea 
mamei Esmeraldei din celebrul roman al lui Victor Hugo ("Notre Dames de Paris"), ca 
motiv al iubirii oarbe, al continuității unui sentiment, chiar şi în forma sa pervertită. Ea se 
chinuie să supravieţuiască şi suferinţa, lumina chimică a iubirii, obligată să trăiască în 
stare anaerobă, secătuieşte ființa de vlagă şi îi pune dinainte tot timpul lucruri pe care nu 
şi le poate împlini. Jocul dorinţei cu împlinirea tardivă sau într-un interval de timp 
necuantificat, joacă, în cerul astral al acestei perioade, un rol esenţial. Azi nicio planetă nu 

împlineşte perfect vreun aspect major, însă avem de înfruntat în continuare povara 
retrogradării lui Mercur, a lui Jupiter şi a lui Uranus, fără a avea nimic de urgentat în mod 
special. 

În absenţa vreunui aspect care să personalizeze vibraţiile generale la intervalul dintre 
două răsărituri, şi pe fondul tulburător al faptului că, la nivel macro, planetele nu ne 
învaţă azi cum să avem răbdare, cum să fim înţelepţi, cum să analizăm evenimentele vieţii 
şi să le înţelegem, ci doar ni le reaminteşte în forma brută, vântul schimbării ne duce în 
zone unde nu am mai fost până acum şi acest gen de noutate ne sperie. 

Dacă este vorba despre suflet, sentimentele, cu Venus în Capricorn şi Lună în Peşti, 
devin restrictive, retractile ce abundă în motivații pesimiste sau care ne îndeamnă mai 
mult spre solitudine. Ieşind în zona publică, depăşirea barierei impusă de blocajul 
emoţional succesul ne îmbată, ne face să uităm, să devenim superficiali tocmai pentru că 
este o şansă neaşteptată, neprogramată, un câştig la care nu am sperat. Nu putem însă să 
ne bucurăm de amabilitate, de ştiinţă, de mulţumire pentru că totul va trece în zona 
puterii consumându-ne energia, luptând cu demnitatea sau cu privilegiul pe care îl are 
săracul ce ştie să-şi folosească această ocazie sau oportunitate pentru evoluţie. 

Prin urmare, azi ne vedem brusc în faţa unui ecran pe care este proiectat un film 3 D. 
La început nu realizăm clar ce se întâmplă, care sunt elementele novatoare, ce trebuie să 
selectăm sau care este rostul a cele ce vedem. Când ne dezmeticim realizăm că îl 
cunoaştem prea bine pe personajul principal, însă nu-i putem vedea detaliile actoricești, 
decorul în care se derulează jocul său de scenă pentru că ne lipsesc ochelarii speciali. 
Când, în sfârşit, am făcut rost de ochelari şi putem urmări cu atenţie şirul evenimentelor, 
realizăm că ne este dificil să reconstituim secvențele iniţiale şi mintea se usucă de neştiinţă 
sau închistare în căutarea sensurilor. 

Dincolo de această alegorie, libertatea total neaşteptată a acestei zile ne introduce 
într-o zonă necunoscută în care nu ne-am mai deplasat, într-o linişte care ne sufocă sau 
într-o bogăţie de imagini care poate oferi în sfârşit un rost vieţii. 

Este trist însă că totul trebuie să fie atât de limitat, că neînțelegerile sau elementele 
incomplete trebuie să înflorească atât de simplu, iar înţelepciunea să se piardă printre 
buruieni într-o grădină în care dintr-odată nu mai sunt importante straturile de flori, ci 
diversitatea cromatica la care o plantă vulgară, lipsită până atunci de vreo calitate 
decorativă, trece drept element esenţial. Când sunt trişti, dezorientaţi, când nu văd ieşirea 
dintr-un impas sau când sunt copleşiţi de o bucurii intense oamenii se vizitează şi 
contactul, întâlnirea, schimbul constituie recomandarea sintetică pe care contextul astral o 
plasează acestei zile. 


Duminică, 4 decembrie 
Duminica 4-12-2011 3:51 Luna (Pis) --> Aries 
Duminica 4-12-2011 5:11 Luna (Ari) Con [Ari] Uranus 
Duminica 4-12-2011 10:52 Sun (Sag) Con [Sag] Mercury 
Duminica 4-12-2011 16:41 Luna (Ari) Squ (Cap) Pluto 


Trecerea Lunii în Berbec schimba orientarea şi se alege dinamismul şi acţiunea în 
detrimentul emoţiei sau meditaţiei. Ceea ce reiese din relaţia pe care o construiesc Luna, 
abia intrat în Berbec, conjuncţia ei cu Uranus, careul cu Pluton şi respectiv conjuncţia 
Soarelui cu Mercur ne duce spre o nouă formă de exprimare, spre o relaţie proastă cu sine, 
născută dintr-un abandon motivat greşit. 

Când Mercur şi Soarele sunt în conjuncţie sunt optimizate funcţiile psihice, se 
realizează o fuziune între gând şi intenţie, între a stabili o ţintă şi a găsi resursele necesare 
pentru a o atinge. A fi înțelept nu înseamnă a recita din cărţile sacre, a deţine o colecţie de 
amintiri, a avea tot timpul ceva de sus despre o situaţie sau persoană, ci de a-ţi ajuta fiorul 
interior, frumuseţea interioară în raport cu stimulii din interior încât să vibreze fără să 
aleagă în mod exclusiv singurătatea sau marile aglomerări. El ştie să fie singur în calea 

luminii subtile, reţinut în a-şi atribui vreun merit, dar se vede, prin ceea ce ştie că este, 
înconjurată de entități diafane. Ei nu-şi abandonează niciodată calea, țelul, nu se sfiesc să 
vorbească despre ceea ce-i cuprinde, nu se pierd cu firea când se pune problema dedicării 
sau renunţării, dar nu caută niciodată merite personale, în afară acelora care sporesc şi 
mai mult cunoaşterea, intensitatea luminii, acelea care îi molipsesc şi pe ceilalţi cu dorul 
său de bine, de profund, de superior. 

Trecând prin ipostaza de creator de idei (conjuncţie Soare-Mercur), receptivitatea 
ideilor ori modul cum sunt ele transferate comunităţii are azi de suferit. Mercur este 
retrograd şi trage înapoi, consuma prea mult pentru a se împlini într-un domeniu, se 
risipeşte în proiecte ce nu au finalitate sau îşi pierde timp preţios în relaţii doar pentru că 
nu se poate desprinde de trecut, doar pentru că nu se poate ajuta pe sine în a înţelege şi 
acceptă situaţia aşa se prezintă ea. A câştiga şi a pierde ţine de un joc al vieţii, iar rolul nu 
este unul de a stabili ierarhii pe baza soluţiilor finale, pe baza rezultatului, ci de a 
reîmprospătata structura socială cu emanaţiile personale din diverse ipostaze. Aceasta este 
componenta care ne va lipsit azi. Această viziune ne va părăsi trecând brusc de la înţelepţi, 
cunoscători ai iubirii, ai sentimentelor profunde, meşteri pricepuţi ai conjuncturilor 
sociale, la fiinţe lovite de conjuncturi pătimaşe. 

Dacă refuzam să luăm în calcul fundalul, sunetul care se desfăşoară în spatele 
evenimentelor zilei şi care influenţează totul, ne contractăm, motivând concentrarea, însă 
pierdem din vedere sensul larg al lucrurilor, uităm din ce comunitate facem parte, din ce 
oraş, din ce ţară, de pe ce planetă, din ce galaxie şi din ce univers sau structură a creaţiei 
pentru un interes localizat doar la nivel de individ, dorinţă neîmplinită, statut sau ideal. 

A gândi pentru evoluţie, implică şi a extinde percepţia spre zonele întinse ale ideilor, 
chiar spre spaţii întinse, chiar spre mari grupuri, fără a privi acest proces cu frica de a fi 
rănit, de a pierde acumulările pe care le-am comportat până acum sau de a ne descoperi 
goliciunea sufletului. Acest exerciţiu de sinceritate este un mod eficient de a combate 
tendinţa conjuncţiei Mercur-Soare de pe Săgetător ce va încerca prin toate mijloacele să 
ascundă defecte, să îmbrace produsul expirat într-un ambalaj atractiv şi să-i ofere o 
prezentare ingenioasă. Sinceritatea este, prin Săgetător, o cale periculoasă, atât prin 
duritatea adevărului, prin maniera nerafinată, brutală prin care se va exprima (ajutată 
fiind de Luna din Berbec), dar şi prin tonul special şi modulaţia foarte ingenioasă prin care 
înlocuieşte puritatea sufletului, cu elemente de comportament, zâmbete largi, convenienţe 
calculate şi plasate cu mare pricepere. 

Prin urmare, ultima zi a săptămânii este o zi de patimă, de îndoială, de consum 
interior în urma contactului cu direcţia de deplasare. Fie că aleg să se desfăşoare într-un 
spaţiu mic, fie că urmăresc să se extindă, să se desprindă de locul unde s-au făcut 
remarcaţi, tendința de mişcare este evidentă şi doar de noi depinde dacă acest impuls este 
transformat într-o cruciadă sau într-o călătorie iniţiatică. 

Fiind implicat Berbecul, ca zonă de desfăşurare a conjuncţiei Luna-Uranus, 
sentimentul de siguranţă va avea o definiţie concretă şi se va exprima prin intermediul 
obiectelor, frazelor, persoanelor şi mai puţin prin cel al experienţelor sentimentale. 

4 decembrie este ziua lui “voi obţine ceea ce vreau” tocmai de aceea recomandare 
este aceea de a ne aminti că orice element care participă la structurarea şi desfăşurarea 
vieţii are propriul său veşmânt, indiferent că este suflet, corp, că este piatră, sentiment său 
gând. Veşmântul poate fi asemenea unei flori sau a lavei vulcanice. Viaţa în ansamblu 
include toate aceste elemente şi nu se zdruncină dacă un element cade sub povara 
propriului veşmânt. Amintiţi-vă azi de lăcomie, de minciună, de uşurinţa cu care oamenii 
îşi ascund privirile, cu care refuză să se privească în ochi atunci când vorbesc despre ei 
înşişi, amintiţi-vă că sinceritatea vine dintr-o curăţenie a sufletului şi ea este trăire înainte 
de a fi informaţie. 

Luni, 5 decembrie 
Luni 5-12-2011 0:56 Luna (Ari) Squ (Cap) Venus 
Luni 5-12-2011 1:19 Mercury [Sag] Squ (Vir) Mars 
Luni 5-12-2011 1:59 Luna (Ari) Tri [Sag] Mercury 
Luni 5-12-2011 5:20 Sun (Sag) Tri (Ari) Luna 
Luni 5-12-2011 8:55 Luna (Ari) Tri [Sag] Node 
Luni 5-12-201117:05 Venus (Cap) Tri (Vir) Mars 


Începem săptămâna cu un careu între Mercur şi Marte, adică prin dihotomia dintre 
gând şi acţiune, dintre intenţie şi finalitate. De asemenea, începem săptămâna cu mari 
speranţe şi tendinţa de a ne consuma toate rezervele pentru a ne împlini dorinţele, chiar 
dacă unele dintre ele sunt ciudate. 

Între careul Mercur-Marte şi trigonul Venus-Marte, adică între viclenie, 
neîndemânare şi pasiune, căldura, vibrația celor două tipuri de conjuncturi ne inundă prin 
capacitatea lor de a disimula şi de a produce fructe cu gusturi opuse ca savoare şi 
intensitate, dar şi elemente similare prin utilitate, rost, finalitate. 

Dacă ne gândim ca Mercur şi Marte ne aduc o dorinţă aprigă de a conduce, de a 
impune un punct de vedere, dar şi de a diminua puterea de influenţă a celorlalţi sau de a 
ne complica existenţa cu viclenii, comportamente penibile, iritare, relaţia lui Venus cu 
Marte, în sfera comportamentelor pe care le conţine societatea noastră acum, în acest 
moment de răstrişte, aduce un prea mult subiectivism, o prea multă pasiune, o 
intensificare a dorinţei, o răsturnare a valorilor de dragul senzualităţii. Cele două direcţii 
devin astfel două feţe ale aceleiaşi monede, iar relaţiile sociale pe care le predispun, ce au 
ca finalitate, fie dorinţa de a riposta, fie pe cea de a împlini, de a consuma din energie, de a 
epuiza un fond, ne complica programul de lucru, îl schimbă, îl dă peste cap, îl înlocuieşte 
şi aduce o diversitate lipsită de consistenţă, însă abundentă ca trăire sau suită de 
evenimente. 

Marte din Fecioara este însă o vedetă a acestei zile şi vibrația lui impregnează ambele 
aspecte, nu doar pentru că o implicare direct, ci şi prin faptul că Luna, fundalul acestor 
predispoziţii, se află într-o relaţie de subordonare cu acesta, atingând în preajma dimineţii 
şi inconjuncţia cu stăpânul semnului, aducând zilei motivații umane, carnale, justificări 
printr-un comportament ce ţine de statutul de persoană, om, individ, cetăţean şi de 
argumentare a demersurilor printr-un gen de atac la persoană, acţiune în formă, lipsă de 
tact, prin agresivitate, impunere. 

Această componentă aduce zilei o dizarmonie ce vine dintr-o exagerare a 
comportamentului său şi care se susţine pe o apreciere subiectivă a comportamentului 
celorlalţi în a exagera, a prezenta faptele aşa cum nu sunt, însă cu implicarea celui care 
cunoaşte bine contextul şi pe care îl va prezenta în calitate de personaj principal, de lider 
de opinie, de strateg, de consilier. Absența ordinii, neputinţa de a respecta reguli, de a 
respecta programul de lucru în ceea ce ne propunem pe loc să facem, dar ocupându-ne de 
ceea ce nu am reuşit să finalizăm în luna noiembrie, aduce zilei finalităţi contrare. Pe de o 
parte ne oferim dovada că ceva nu este în regulă la noi înşine, că defectele stau să 
răbufnească până la limita compromisului, iar pe de alta ne dovedim abilitatea de a 
gestiona un pachet de atribuiţii ce ţin de funcţia de bază sau care sunt împrumutate 
conjunctural şi prin care putem duce la bun sfârşit un demers iniţiat anterior. Dacă eşecul 
ne aduce în ipostaza vizibilă defecte personale, acele trăsături negative de comportament 
cu care nu ne-am împăcat şi care ne consumă zi şi noapte, deci elemente personale, cele pe 
care le soluţionăm nu sunt ale noastre sau generează efecte pe care nu ni le vom putea 
însuşi. Această ipostază are, aşa cum se poate observa, nimbul unui misionarism voalat ori 
i se conferă statutul de misionarism pentru a ascunde un ego spiritual subtil şi rafinat, o 
formă de ruşine foarte bine mascată în spatele căldurii contactului, înţelegerii, iertării sau 
nonataşamentului. Este important de ştiut că în Fecioară, Marte aduce o înclinaţie spre 
negaţie, spre negativism şi urmărea acestui fapt conferă o fire rigidă, cu gesturi stranii, 
manifestate la extrem sau contradictorii. Ambiţia nu este nicidecum lăsată deoparte, ea 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


este abordată cu patos şi efervescentă, cu teama de a nu pierde controlul şi cu tendinţa de 
a impune reguli pentru a nu pluti în derivă în marea vieţii sociale, fără un scop clar, fără 
un reper social care să inspire protecţie. 

Pentru că e şi Venus şi Mercur, versatilitatea ne poate duce spre a dezvolta un interes 
crescut față de bani, acumulări materiale, spre a ne impune punctul de vedere, spre a ne 
promova un concept, un brand aducând în centrul atenţiei detalii legate de idee, text scris, 
exprimare, vorbire, prin promovarea detaliilor ca şi cum acestea ar dovedi inspiraţia, 
creativitatea, ingeniozitatea. 

Trigonul Lunii cu Capul Dragonului ne oferă o ipostază socială specială, un beneficiu 
de care nu am avut parte în luna noiembrie, deşi atunci s-a impus o astfel de şansă. Acest 
noroc se referă la conjuncturi, contacte, schimburi, procese ce ţin de comunicare prin 
mesagerie, obiecte, poştă electronică, scrisori oficiale. Toate acestea tind să se îndrepte 
spre finalitate cu mai mare uşurinţă, însă există un neajuns care se va constitui şi ca 
explicaţie a faptului că e mai important să se consume acum acest demers şi nu a fost bine 
să se consuma în luna noiembrie. Trigonul Lunii cu punctul de soluţie pe care îl obţine 
planeta mediatoare, din calitatea de mediator al Nodurilor, se plasează în Leu, deci sub 
directa oblăduire a Soarelui, lezat acum de careul cu Marte. Într-un mod straniu vom avea 
impresia azi că lucrurile vor merge după cum vrem, după cum le-am gândit, adică după 
cât de tragic şi pesimist am privit contextul, sugerând prin asta faptul că s-a dedus, s-a 
intuit sau s-a anticipat corect ceea ce s-a întâmplat. În realitate, Marte din Fecioară, cel 
arțăgos şi veşnic nemulţumit, dispus să critice în orice moment, chiar şi atunci când laudă, 
anticipează şi conduce evenimente în aşa fel încât profeția sa să se împlinească. 

Există oameni care se implică în acest proces în mod conştient, însă cei mai mulţi vor 
cădea pradă unui negativism care le va scăpa azi de sub control. În felul acesta, înţelegem 
că indiferent că e vorba despre plăceri personale, de ambiţii socioprofesionale, schemele 
de gândire sunt aceleaşi, reacţiile de asemenea şi azi nu vom reuşi să avem discernământul 
necesar pentru a separa problemele. Amestecându-le, le duce de fapt pe toate în aceeaşi 
zonă şi, deci, toate vor comporta cam aceeaşi finalitate. 

Prin urmare, prima zi a săptămânii ne duce într-o zonă complicată a existenţei în 
care ni se face o ofertă neobişnuită, nu neapărat prin caracterul novator, cât prin faptul că 
ni se scot în evidenţă detalii, fie la ceilalţi, fie la noi înşine, şi nu doar cele legate de 
comportament. Ezoterismul susţine că oamenii sunt valoroşi indiferent de calitatea pe 
care o pot îndeplini la un moment dat, indiferent de orientarea lor, asemenea plantelor 
vindecătoare sau otrăvitoare. Indiferent cât de ucigătoare poate fi seva unei frunze, ea, 
pentru planta din care provine, reprezintă hrană şi Universul îi permite să trăiască. Acest 
paradox se va desfăşura azi într-o libertate impresionantă, tocmai de aceea vom avea 
impresia că vulgaritatea sau inconştientă, răutatea sau ranchiuna sunt lăsate libere pe 
strada, să se împiedice toată lumea de ele. 

Totuşi, nu trebuie să uităm că dacă pielea rănită nu se înlocuieşte, zona se infectează, 
adică nu trebuie să pierdem din vedere că preschimbarea personală, reîntregirea fiinţei 
care suntem va trebui să se facă imediat, eventual în acelaşi timp cu înlăturarea vechiului. 
În caz contrar, de la un simplu gând, de la o simplă rana, fiinţa întreagă intră într-un con 
de umbră, locul se infectează şi totul este compromis. O fiinţă tristă, apatică, irascibilă, 
aflată mereu în tensiune, chiar dacă se mândreşte cu performanţe speciale, chiar dacă se 
roagă, îşi respectă familia, îi ajută pe cei nevoiaşi, faptul că nu i se citeşte pe chip o 
strălucire înseamnă că, aşa cum Maestrul Mikhael Aivanhov Omraam spunea, “se 
hrăneşte cu ceva putred”. 

Recomandarea pentru această zi este aceea de a ne raporta la Soare, la viaţă, la tot 
ceea ce este viu pentru a înţelege care este sursa hranei, ce animă universul şi care sunt 
valorile cu care trebuie să convieţuim. 

Marţi, 6 decembrie 
Marti 6-12-2011 8:55 Luna (Ari) Opp (Lib) Saturn 
Marti 6-12-201113:11 Luna (Ari) Sex (Aqu) Neptune 
Marti 6-12-2011 14:15 Luna (Ari) Con (Ari) Lilith 
Marti 6-12-2011 16:33 Luna (Ari) --> Taurus 
Marti 6-12-2011 18:32 Luna (Tau) Sex (Pis) Chiron 
Marti 6-12-2011 18:35 Luna (Tau) Con [Tau] Jupiter 
Marti 6-12-2011 21:14 Sun (Sag) Con [Sag] Node 


Conjuncţia Soarelui cu Capul Dragonului este un îndemn spre a ne calcula mişcările, 
gesturile, spre a fi mai atenţi la ceea ce vorbim, la ce marfă vindem, la ce autori citim, spre 
ce grup de interese ne îndreptăm atenţia. Una din condiţiile pentru ca o persoană să emită 
judecăţi corecte este să fie în Lumină, să se lase cuprinsă de ceea ce înalţă, de ceea ce 
descoperă natura ascunsă a lucrurilor, de ceea ce dă sens prin apropiere sau susţinere. 
Acest gen de întâlnire, cu Capul Dragonului în domiciliu, cu Luna în exaltare, dar şi cu 
celelalte planete individuale (Venus, Mercur şi Marte) în poziţii care nu le avantajează, ne 
invită la o călătorie a sufletului. De această dată, nu este vorba doar de o călătorie prin 
intermediul lecturii, a sensibilităţi, a gândirii, ci de o călătorie în lumea concretului, 
printre copaci, pe stradă sau chiar în locul sacre încărcate de un mesaj subtil special. 
Atracția către acele locuri care transmit un mesaj special înseamnă de fapt o rezonanţă cu 
forţe subtile, o magnetizarea a emoţiilor şi o aşezare a lor într-o albie paşnică, aceea care 
ne impune o altă raportare a vieţii, o aplecare supra curăţeniei sufleteşti, asupra regulilor 
morale, asupra stimei de sine sau asupra respectului pe care este necesar să-l avem faţă de 
ceilalți. 

Pe ultimele segmente ale zodiei Berbec, Luna va păşi şchiopătând în urma opoziţiei 
cu Saturn şi nu va şti dacă această atracţie spre cultură, spiritualitate, spre idei novatoare, 
spre ceea ce ar putea-o ridica deasupra mediei reprezintă de fapt un semn pozitiv sau este 
o altă încercare ce o duce la pierzanie. Pe acest fond al fricii, sextilul lui Neptun cu Luna şi 
conjuncţia acesteia cu Luna neagră pune jar pe foc, amplifică teama de ceea ce este nou, de 
ocultism, de mister, de acea latură acuzatoare a spiritualităţii prin care este scos în 
evidenţă caracterul degradat al vieţii laice. 

În a doua parte a zilei, când Luna trece în Taur, sentimentele devin stabile, gândurile 
îşi extrag puterea dintr-un alt izvor, iar ceea ce ne-a cuprins în prima parte a zilei va trece 
drept o experienţă, fără a şti corect cum să o încadrăm. 

Această tendinţă de a oscila între Berbec şi Taurul, de a acţiona pe două direcţii este 
o trăsătură răspândită în zodiac de Saturn din Balanţă. Această analogie nu se opreşte aici, 
ci merge mai departe spre o anume investigaţie lipsită de răspundere. Sub pretextul 
căutării celui mai bun mod de expresie, celei mai interesante exprimări, celei mai eficiente 
modalităţi de transfer, dialogurile, contactele, abordările pe care le vom avea în această zi 
vor veni ca un efect al lipsei de stabilitate, cu toate că rostul lor este acela de a împlini o 
dorinţă. Este şi asta o lecţie, aceea de a oscila şi de a realiza cât de instabilă poate fi 
mintea, cât de dezordonată poate fi atunci când structurile situate pe nivele inferioare îşi 
unesc forţele pentru a o solicita în elaborarea de decizii pertinente. 

Scopul, privit prin aceste tendinţe, dar şi prin dinamica pe care o impune nevoia de 
“mai bine”, “mai corect”, “mai sigur” (conjuncţia Soare-NN) pune linie de delimitare între 
ceea ce putem împărtăşi şi ceea ce nu trebuie să se vadă. Având în braţe un copil poznaş, 
adică o minte plină de inventivitate în ceea ce privesc temerile personale şi fiind incapabilă 
să-şi ascundă frământările pe cât îşi doreşte, ne trezim azi ca un actor de pantomimă fără 
a urmări să sugerăm prin mişcare o trăire sau un gând, fără a fi conştienţi că exprima atât 
de bine ceea ce ne preocupă. Omul abrutizat devine astfel un factor de stres, un element 
instabil al societăţii, insensibil şi mereu temător la schimbare. Cu toate acestea, el se 
consumă în dileme existenţiale pentru că doreşte să scape de tensiune, îşi doreşte liniştea, 
însă nu lasă în urma reziduurile produse de evenimente conflictuale. Şi le reaminteşte, şi 
le reinventariază în minte şi orice element nou se adăugă acestora sporindu-le trăsătura 

dizarmonică. De aceea percepe orice element nou pe ca o greutate în plus, de aceea orice 
modificare de registru comportamental înseamnă o sarcină în plus, o altă povara pe care 
trebuie să o adauge celorlalte. Într-un asemenea freamăt intern, evoluţia este o glumă 
bună, chiar dacă se încearcă abordarea unor tehnici de liniştire a minţii, de stimulare a 
comunicării, de dezvoltare a unor procedee de psihologie comportamentală, toate vor 
apărea ca în ipostaza în care un individ refuză sistematic să se spele, dar foloseşte cât de 
des poate şi într-o mare varietate de combinaţii cele mai scumpe şi rafinate parfumuri. 

Prin urmare, 6 decembrie se deschide în faţa noastră cu două direcţii strategice: 
debarasarea de poverile trecutului şi avansarea spre o ţintă stabilită deja. Dacă în privinţa 
relaţiei cu trecutul, cei mai mulţi dintre noi sunt repetenţi (poate de aceea a inventat 
Dumnezeu uitarea), în ceea ce privesc ţintele, trecerea de la mediul conflictual evident, 
manifestat în prima parte a zilei, la cel selectiv, uşor refractar față de dinamică şi 
schimbare, aduce posibilitatea impunerea în societate printr-o formaţiune, printr-o idee, 
printr-un grup nou de susţinători, printr-o nouă ideologie, adică printr-o nouă bază. Deşi 
pare o schimbare ad-hoc, ea nu face decât să aducă la lumină ceea ce anterior, în luna 
noiembrie, am gândit intens, am căutat mijloace prin care să le punem în aplicare, să le 
evidenţiem. 

Fiecare îşi va folosi însă procesele mentale şi aspiraţiile după inserţia pe care o are 
deja în societate, însă elementul care se va regăsi ca un factor general va fi acela de 
extindere spre o nouă zonă, de redimensionare a vieţii personale. Cei care sunt instruiți să 
înțeleagă aceste procese, se vor folosi de ele pentru a face un salt, cei superficial se vor 
implica în simple înlocuiri. Dacă în primul caz Omul este elementul de la care pornesc 
etaloanele şi pentru care ele sunt elaborate, în al doilea caz se cere ca omul să se supună 
etaloanelor, să le fie slugă, să dovedească faţă de acestea prea multă obedienţă. 

Nu se ştie dacă nu cumva un element predestinat cere, pentru a finaliza o anumită 
etapă, acest gen de experienţă, această cunoaştere, acest exercițiu de viaţă, tocmai de 
aceea recomandarea pentru această zi este aceea de a nu reţine absolut deloc ceea ce s-a 
prezentată aici, ci de a trăi cu spontaneitate ceea ce vine spre noi azi, pentru că, spre seară, 
comparând cu schema astrală generală, să înţelegem care ne este stadiul cum am 
reacţionat, care au fost elementele existenţiale care au dominat azi sfera preocupărilor, 
pentru a evolua. A înţelege implică a compara, iar a compara presupune o libertate 
psihoemoţională care ne face să ne situăm într-o zonă neutră faţă de experienţele 
personale şi faţă de informaţiile care ne vin din social. 


Miercuri, 7 decembrie 
Miercuri 7-12-2011 2:01 Jupiter [Tau] Sex (Pis) Chiron 
Miercuri 7-12-2011 5:37 Luna (Tau) Tri (Cap) Pluto 
Miercuri 7-12-2011 17:01 Luna (Tau) Tri (Vir) Mars 
Miercuri 7-12-2011 20:45 Luna (Tau) Tri (Cap) Venus 


Sextilul pe care Jupiter şi Chiron îl împlinesc, pe fondul celor două trigoane pe care 
Luna le împlineşte cu Pluton/Venus şi respectiv Marte, adică pe fondul unei piramide de 
pământ, vibrația astrală va înclină azi spre reformulări intense, spre a combate clasicul, 
spre a preschimba o regulă a vieţii, spre a ne însuşi o experienţă nouă, spre a ne finaliza un 
proiect pe care l-am început din prima jumătate a anului şi care s-a derulat greu, pe 
alocuri chiar foarte greu şi cu multe impedimente. 

Se va invoca azi speranţa de viaţă, continuitatea unei tradiţii, perseverenţa 
gândurilor, seriozitatea muncii în echipă, chiar desprinderea de o structură mai mare ce 
nu şi-a onorat dramul de susţinere pe care l-a promis. Toate acestea ţin mai curând de 
reacţii temperamentale, cum spune expresia “furtuna într-un pahar cu apă” pentru că, în 
realitate, altele sunt vizate, nu finalitatea acţiunilor, ci dezvoltarea unui nou tip de relaţii. 
Sextilul lui Chiron cu Jupiter cere o nouă abordare a cunoaşterii, un nou mod de a ne 
folosi cunoştinţele, de o nouă etapă a unui proiect, de un nou demers social, o nouă formă 

de implementare prin care să se ascundă sau să se uniformizeze cele două segmente ale 
vieţii, aşa cum erau ele conturate în ziua anterioară. Azi nu se va mai face diferenţa între 
oamenii care îşi înţeleg experienţele vieţii şi oamenii care se supun orbeşte regulilor 
pentru a-şi ascunde deficitul în ceea ce privesc deciziile, ci totul va fi privit ca un tot unitar, 
în care fiecare se va consuma într-o preocupare, indiferent de tipul sau calitatea ei. 

Ceea ce este interesant abia acum vine. Fiind suficient de aproape de Lună, Jupiter 
participa practic la piramida de pământ pe care Luna cu Pluton, Venus şi Marte o 
împlinesc, însă nu de unul singur, ci îl atrage pe Chiron şi prin intermediul său şi pe 
Neptun, spre această autoexprimare, spre această pozitivare a vieţii prin cultivarea unei 
calităţi, prin consumarea într-o preocupare constructivă, aducând în această ecuaţie 
veleităţile opoziţiei Marte-Neptun, care în mod direct nu mai este activă. Prin aceste 
corelaţii, deducem că iniţiativa, îndemnul, motivul pentru care sunt alese azi acţiunile, 
criteriul de selecţie a personalului, partitura în care vor vibra va avea la bază o frustrare, o 
nemulţumire, o compresie, o ardere. Pentru că nimic în Univers nu se face fără o ardere, 
fără o preschimbare menită să producă energie, finalitatea pozitivă pe care o citim imediat 
prin frumuseţea piramidei de pământ, talentul pe care ne simţim încurajați să-l folosim 
azi, uşurinţa cu care suntem ascultați, cu care vorbim, împărtăşim impresii sau suntem 
acceptaţi într-o organizaţie ori prin care ne formăm propria organizaţie pentru a ne 
asigura statutul pe viitor, îşi extrage energia dintr-un eveniment nefericit, dintr-o 
umilinţă, dintr-o nefericită conjunctura pe care acum o vom sublima aşa cum spune poetul 
“Din bube, mucegaiuri şi noroi/Iscat-am frumuseți şi preţuri noi.” 

A ne întoarce la opoziţia Marte-Neptun acum, când ea nu mai este activă, este un 
privilegiu astral, un exerciţiu pe care îl putem realiza în solitudine, în aglomeraţiile 
urbane, în orice loc dorim, fără să fim cumva condiţionaţi. Singura obligativitate este 
aceea de a nu putea păşi această etapă, însă locul şi mijloacele de expresie ne aparţin în 
totalitate. 

Prin urmare, 7 decembrie ne introduce într-o zonă a experienţelor personale 
realizate cu efort propriu şi fără prea mult sprijin din exterior. Având parte de o 
conjunctură atât de specială, de o combinaţie între pozitiv şi negativ într-un mod atât de 
constructiv, ceea ce vine acum spre noi nu are scopul de a ne slăbi puterile, nici de a ne 
constrânge să acţionăm într-un anumit registru, să primim efectele acţiunilor trecute, ci 
ne îndeamnă să ne implicăm în mişcări personale ce au la bază motivații complicate, poate 
chiar negative. A dovedi cuiva nivelul de cunoştinţe, a demonstra abilitatea, talentul său, a 
spune cuiva un adevăruri pe care nu l-a ştiut au la bază un resort care, judecat separat, nu 
are un potenţial evolutiv prea mare, însă combinat cu disponibilitatea de a folosi cu 
generozitate şi eficientă o trăsătură pozitivă de caracter ne rupe de superficialitate şi ne 
conferă un nou statut. Ulterior acestui moment, nu mai este problema sextilului Jupiter- 
Chiron dacă vom putea să menţinem pe mai departe ceea ce obţinem azi. În mod cert, azi 
astrele ne oferă privilegiul de a ne pune în valoare. 

Recomandarea este aceea de a medita azi asupra mişcării. Întreţinând anarhia, 
negativitatea, egoismul mişcarea se reduce şi forța ei nu mai poate menţine viaţa, nu o mai 
poate reîmprospăta şi nici nu mai poate întreţine transmutarea energiei inferioare ori 
deplasarea ei spre zone cu vibraţie superioară. Dacă vrem să ne ridicăm trebuie, înainte de 
toate, să ne mişcăm. E simplu, nu? 


Joi, 8 decembrie 
Joi 8-12-2011 0:19 Luna (Tau) Opp (Sco) Juno 


Luna trece azi prin opoziţia cu Junon şi, în mare parte, contextul de ieri se menţine, 
doar ca micile disensiuni, micile conflicte, divergenţele de opinie nu se mai soluţionează 
atât de uşor sau de la sine, ci pentru depăşirea lor este nevoie de argument ori de apelul la 
situaţii speciale, la exemple de bună practică. 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


De azi Saturn intra într-o opoziţie strânsă cu Jupiter şi pe fondul a ceea ce s-a 
desfăşurat azi apar alte complicaţii, elemente noi, disfuncţii în aparatul administrativ, 
defecţiuni în funcţionarea unor procese sau chiar defectarea unor obiecte casnice. Ne va fi 
însă greu să vedem dacă au sau nu perspectivă pentru că neîmplinindu-se toate la grad 
perfect, puterea de înţelegere a mecanismului nu este la valori optime şi ne vom consuma 
energia mai mult sperând că toate se vor disipa de la sine. Mulţi vor ta azi muţi şi vor privi 
cu gura căscată cum agoniseala de o viaţă stă să se năruie. 

Cei care sunt mai conştienţi, care reuşesc să înţeleagă contextul vieţii laice mai bine 
şi care ştiu că nimic nu este mărunt sau lipsit de importanţă se văd plasați între ciocan şi 
nicovală, irascibili, defazaţi, uituci şi, încercând să repare sau să explice ori să ajungă la un 
numitor comun cu cei din jur care, la rândul lor, îşi trăiesc evenimentele într-un nou 
diapazon, îşi aprind paie în cap, se complică şi mai mult şi ajung într-un punct în care se 
întreabă “Ce are toată lumea cu mine?”. 

Noi, cei care ne preocupăm de astrologie, ştim însă că nu doar Luna şi Junon, prin 
opoziţia lor, sunt vinovate pentru ceea ce se întâmplă, ştim că nu doar prin zdruncinarea 
din temelii a nevoilor şi plăcerilor oamenii ajung să se dezbine atât de uşor, ci pentru că, 
intrând în conul de umbră al opoziţiei Jupiter-Saturn, cu Jupiter retrograd la începutul 
zodiei Taur, relaţia Luna-Junon, de pe aceeaşi axă, tinde să preia din amploarea direcţiei 
şi să mute în planul social ceea ce ar fi trebuit să se rezolve în familie sau, oricum, într-un 
grup mic şi nu cu spectacol, ci simplu, discret. 

Prin urmare, azi viaţa ne întoarce spre sine, ne pune întâi în faţa unor evenimente pe 
care le-am crezut rezolvate şi apoi ne lăsăm cuprinşi de gânduri pentru ca, în final, să ne 
lăsăm în compania unui rezultat care nu ne mulţumeşte deloc. Hm, aşa este în viaţă, 
uneori pierzi şi poate chiar de mai multe ori ajungi să pierzi decât să câştigi în ceea ce ai 
intenţionat, dar de fiecare dată când cauţi să raportezi totul la un alt nivel, când schemele 
de gândire nu sunt lăsate în părăsire sau purtate în piept ca insignele patriotice, ci folosite 
la maximum, eşti câştigat, mulţumit că ai comportat un câştig, fie el şi mic. 

Cei care îşi cunosc limitele, care nu intră azi pe terenul minat al orgoliului, al falsei 
demnități, al minciunii cu intenţia de a păcăli un asociat, o persoană din jur, un cunoscut 
sunt cei câştigaţi care sunt izbiţi de furtuna de afară într-o încăpere find astfel protejaţi de 
evenimentele viitoare. Ceilalţi, care pe un asemenea context doresc să-şi tină discursul, 
sunt luaţi de val şi duşi într-o zonă unde nu mai pot uza în niciun fel de autocontrol, într-o 
zonă a pericolului. 

Tocmai de aceea recomandarea pentru această zi este aceea de a ne păstra starea 
sufletească în albia modestiei, a bunului simţ şi dacă suntem obligaţi într-un moment al 
zilei să acţionăm, să o facem cu gândul că jignirea noastră poate fi furtuna care îl poate 
distruge pe cel de lângă noi. Testaţi-vă azi căldura inimii acordându-vă privilegiul de a 
iubi, nu de a demonstra că iubiţi. 


Vineri, 9 decembrie 
Vineri 9-12-2011 1:38 Luna (Tau) Squ (Aqu) Neptune 
Vineri 9-12-2011 4:50 Luna (Tau) --> Gemini 
Vineri 9-12-2011 6:06 Luna (Gem) Sex [Ari] Uranus 
Vineri 9-12-2011 6:54 Luna (Gem) Squ (Pis) Chiron 
Vineri 9-12-2011 16:06 Luna (Gem) Opp [Sag] Mercury 
Vineri 9-12-2011 17:51 Venus (Cap) Sex (Sco) Juno 


Trecere Lunii în Gemeni, după ce a împlinit careul cu Neptun în plină noapte aduce, 
prin sextilul cu Uranus, careul cu Chiron şi opoziţia cu Mercur retrograd, o apropierea de 
istorie, de evenimente, de conjuncturi, o atracţie spre ceea ce se poate comenta pe 
marginea unui eveniment, pe ceea ce se poate arhiva, păstra, depune într-un colţ pentru 
posteritate. Mulţi dintre pasionaţii de astrologie ştiu că zodia Gemeni nu aduce în zodiac 
această înclinaţie, însă ea are abilitatea de a ne duce spre orice domeniu, dacă există o 
motivaţie practică. Situându-ne încă sub imperiul conjuncţiei Soare-Capul Dragonului, 

dar şi sub sextilul Jupiter-Chiron, veleităţile mercantile ce ne vin azi dinspre Gemeni pun 
capăt unor îndoieli, simplifică mult conduita şi ne informează pentru a ne distrage atenţia 
de la esenţial. 

Dacă de dimineaţă contactul cu această deschidere nu este atât de evidentă, 
simţindu-ne mai curând revigoraţi, mulţumiţi, bine, ca stare generală sau prin faptul că 
suntem puşi în gardă vis-a-vis de ceea ce urmează să se întâmplă peste zi, in a două partea 
zilei contactul cu opoziţia Luna-Mercur ne duce într-o zonă periculoasă. Fie ne complicăm 
gândirea cu idei inutile pe baza cărora facem promisiuni de fidelitate, legăminte de 
dragoste, însă toate sub o tensiune suspectă. Cel care îşi îndreaptă des atenţia asupra sa va 
şti că teama, atunci când pune piciorul în prag şi când dictează omului cum să simtă şi 
spre ce să se îndrepte, este de fapt momentul când fiinţa intră în decădere, în consum, în 
autonomie. Aşa că, socializarea pe care o vom aborda în a doua parte a zilei va reprezenta 
azi un mod de a ne pierde vremea, o formă de refuz a substanţei, de rupere de esenţial, de 
abandonare a preocupărilor care ne conferă progres, eficiență sau rezultate notabile pe 
termen lung. 

Nu tot ce vine dinspre Gemeni este negativ, cum nu tot ce vine dinspre Balanţă este 
pozitiv, tocmai de aceea azi aşternem pe hârtia albă a vieţii imaginea propriei conştiinţe, 
înclinația personală, cea care se desprinde de condiţionările liberului arbitru, cea care ne 
conferă cea mai mare libertate şi care poate să ne scoată din zona agresivităţii, perfidiei, 
minciunii, fricii, egoismului. Aceste trăsături ale personalităţii iau înfăţişarea unui resort 
datorită sextilului pe care Venus şi Junon îl împlinesc. Se pune baza unei forme noi de 
gândire, se consumă evenimente pe care nu le-am putut anticipa şi care ne conferă 
senzaţia că putem să ne depăşim o condiţionare, putem să trecem dincolo de negaţie şi să 
vedem ce ne aşteaptă, până unde putem ajunge, care ne sunt abilităţile active. 

Acest sextil îi avantajează pe cei care îşi cultivă creativitatea, care se exprimă în scris, 
care administrează un patrimoniu cultural şi care pot, prin ceea ce li se oferă acum, să-şi 
pună mai uşor în valoare calităţile. Azi oamenii se vad mai uşor, se observă, se analizează 
şi doar în cazul celor care sunt preponderent negativi acestea vor uzurpa conduita, vor 
agresa personalitatea, vicia şi mai mult gândurile. Acesta este momentul când într-o 
organizaţie se reconfigurează schema de lucru, organigrama, se reeşalonează efortul depus 
la un proiect, se lansează idei avangardiste şi ele sunt receptate şi pe alocuri puse în 
practică. 

Prin urmare, 9 decembrie este o zi de mare determinare comportamentală. Dacă a 
ne consuma în evenimente cotidiene pe baza rutinei, adică a ceea ce facem de luni sau 
chiar ani de zile, fără a ieşi din ritm, fără să ne extindem orizontul gândurilor dincolo de 
spaţiul îngust al condiţionărilor sociale, ia pentru cei mai mulţi dintre noi forma unei 
siguranţe, vibraţiile noi ale acestei zile pun la bătaie calităţi pe care nu le-am folosit din 
teamă, lipsă de timp sau de motivaţie, necunoaştere. Fiind vorba despre Venus în 
Capricorn şi de mecanismul amplu al libertăţii de expresie ne putem opri iniţial asupra 
muncii, serviciului, datoriei, însă nu prin groaza lipsei de perspectivă sau prin chinul pe 
care îl implică demararea unui proiect nou, acum, în vremurile pe care le trăim. 

Azi descoperim că avem puterea să ne îndreptăm emoţiile spre o altă zonă. Să fim 
mai siguri, mai puternici, selectivi şi să nu mai acordăm atât de multă importanţă 
tensiunilor, fricilor, chiar dacă, prin relaţiile Lunii cu Uranus şi Chiron, ele ne vor curta. 

Nimeni nu este de la sine pozitiv, ci foloseşte un mecanism, o schemă de gândire şi 
de comportare care îl face să nu părăsească această zona binefăcătoare. Dacă încă nu ne 
situăm în acest sector şi suntem cuprinşi de dizarmonie, să începem să ne îndreptăm spre 
noi înşine ceea ce am dori să îndreptăm spre ceilalţi pe ideea “Fii tu schimbarea pe care 
vrei să o vezi la ceilalţi” (Gandhi). Acordându-ţi iertare, nu indulgență, fiind atent, nu 
îngrijorat, urmărind comportamentul celorlalţi pentru a-i înţelege nu pentru a proiecta 
asupra lor prejudecăţi sau tensiuni reprezintă recomandarea pe care astrele o rezervă 
acestei zile. 

Sâmbătă, 10 decembrie 
Sambata 10-12-2011 6:41 Luna (Gem) Squ (Vir) Mars 
Sambata 10-12-2011 8:40 Luna (Gem) Opp [Sag] Node 
Sambata 10-12-2011 9:05 Uranus <Ari> S/D 
Sambata 10-12-2011 16:33 Sun (Sag) Opp (Gem) Luna (Full Luna) 


Revenirea lui Uranus la mersul direct este un element important al acestei luni, 
pentru că tot merge înapoi de prin 10 iulie. Revenirea sa coincide cu Luna plină din 
Săgetător, dar şi cu momentul când Luna se află în conjuncţia cu Coada Dragonului şi 
careul cu Marte. La prima vedere, momentele de tensiune generate de aceste unghiuri par 
imposibil de controlat, însă ele prin revenirea lui Uranus la mersul direct au un recul spre 
o zonă care le anulează mult din trăsătura negativă. 

Cu alte cuvinte, vom avea azi parte de un moment de respiro, de o orientare a stării 
de disconfort spre zone pe care nu le putem explora, fie pentru că ţin de latura 
profesională şi fiind weekend nu pot fi rezolvate de acasă, fie pentru că nu dispunem încă 
de toate detaliile pentru a le putea soluţiona sau pentru a le introduce pe un făgaş normal. 
Având Luna într-un semn de aer, în tensiune cu Marte în semn de pământ şi traversând 
Luna plină în Săgetător, zodie ce distribuie elementul aer creat în Balanţă, trăsătura 
poziţia a acestei zile ţine de respiraţie, de hrana ce ne vine prin intermediul aerului, ţine de 
oxigen, de ardere, de procesul de menţinere a vieţii, însă nu doar de atât, ci şi de ceea ce 
vine din subtil prin intermediul aerului pentru a ne susţine structura spirituală. Prin 
mişcarea aerului, focul este întreţinut, iar dacă focul este întreţinut multe din reziduurile 
pe care le tot ducem cu noi dispar, iar fiinţa se eliberează de greutate, poate pluti liberă 
sau poate intra în contact cu noi informaţii spre binele ei, pentru a se însănătoşi, a trăi 
mulțumită sau a explora. 

Momentul de Lună plină de acum îl aduce pe Mercur retrograd în postura de 
guvernator, iar Luna în conjuncţie strânsă cu ascendentul. Rolul pe care îl are acum Luna, 
prin relaţia ei cu celelalte planete, cu Axa Dragonului, dar, iată, şi cu Răsăritul astral 
(ascendentul), întăreşte ideea că aerul (Gemenii) şi focul (Săgetătorul) devine azi prieteni 
pentru a ne întări structura sau a ne slăbi acele elemente ce nu ne mai sunt necesare. Se va 
exercita astfel o anume influenţă în zona muncii, nu pentru a obţine un avantaj, ci pentru 
a se aşeza printre vechile ruine o altă structură, una nouă, uniformă sub pretextul ca prin 
această intervenţie se va deschide un nou capitol în existenţa firmei, se înfiinţează un nou 
departament, iar atribuţiile pe care le au de îndeplinit noii funcţionari sunt cele care vor 
salva omenirea. 

Nu ne vom da seama că azi ne vom înşela, ca gândurile nu sunt atât de bine conturate 
şi că adevărul de acum nu va fi, în mod absolut sigur, adevărul pe care îl vom trăi peste 
două săptămâni. Luna plină, dar în special cea din Săgetător, ne incită idealurile dincolo 
de linia orizontului, dincolo de punctul în care se poate comunica cu baza, cu familia, cu 
structura şi survine un gol. Puţini sunt cei care, după momentul de gol, reuşesc să se 
redreseze sau să impregneze structura pe care vor lăsa în urmă. Această forță de 
sustragere seamănă cu îndemnul ce ne vine din forţa cumulata aer-foc, ce se consumă 
până la ultima fărâmă, care nu poate ascunde nimic pentru că nu urmăreşte asta. Deşi 
pare abstractă, forţa cu care oamenii sunt azi secătuiţi de puteri este mare. Sunt ridicaţi 
sus, foarte sus şi apoi abandonaţi pentru că revenirea la punctul de unde au plecat să se 
facă prin cădere liberă. Analogia cu pisica despre care ştim că are abilitatea de a cădea tot 
timpul în picioare şi zodia Peşti, echivalentul acestui animal în zodiacul european, ne oferă 
şi soluţia acestei delicate situaţii: diplomaţia. Lucrând într-un tempo moderat, cu scheme 
cunoscute, fără a ne lăsa antrenați de intensitatea noului, ajungem să ne protejăm 
revenirea. Avertizarea merge însă şi spre sectorul medical unde suprasolicitarea, bucuriile 
intense, lipsa somnului, nervozitatea devin periculoase pentru că de această dată nu ne 
mai protejează limita pe care nu o putem depăşi, ci dimpotrivă. 

Prin urmare, revenirea lui Uranus la mersul direct şi Luna plină ce se împlineşte azi 
în Săgetător ne arată un pericol pe care nu-l mai atinge, cu toate că ar părea că ne ajuta să 
depăşim o situaţie dificilă, în realitate ne duce într-o zonă a lipsei de control. Cercetarea a 
tot ceea ce pare înalt, a tot ceea ce se situează la un nivel superior față de cel care 
realizează analiza ne ridică tensiune, sporeşte focul intens şi incită spre a înlătura trăsături 
negative cum sunt gelozia, furia, invidia, egoismul. A arde această formă de întuneric, 
neluând în calcul că acestea formau pelerina cu care ne-am acoperit atâta timp înseamnă a 
ne expune brusc la lumină şi urmarea imediată a acestui proces este o stare de durere 
resimţită ca atare pe corp sau ca o nelinişte intensă dacă ea provine din structurile subtile. 

Necunoaşterea, incultura, prostia sunt cele care dor atât de tare când se desprind, nu 
din propria lor structură, ci din faptul că se extind, că o urmează din ochiuri foarte dese, 
legând fiinţele între ele pentru un ideal sumbru: sugrumarea iubirii. Când iubeşte omul 
simte că se înaltă, că poate oferi ceea ce este mai bun şi mai curat din sufletul său şi, 
uneori, este posibil ca să nu i se răspundă la fel. Aici intervine această țesătură macabră, 
convingând că expansiunea este periculoasă, că dorinţa de a iubi este nefastă şi că dacă ea 
persistă îi duce pe oameni în calea unui destin fatidic. Legătura dintre aer şi foc ne face azi 
mai vizibilă legătura dintre iubire şi mobilul său, însă nu oricum, ci luptând cu o anumită 
condiţionare, dar, din neatenţie şi expansiune, lovindu-ne de alta. 

Recomandarea pentru această zi este aceea de a ne aminti de minunatele cuvinte ale 
Fericitului August „lubeşte şi fă ce vrei!”. Să nu ne minţim însă că sclifoseala şi 
dulcegăriile, pretenţiile, plăcere ori senzualitatea ar avea de-a face cu iubirea. Iubirea este 
cea care te face liber, adică acea stare care te face să te apropii de toate fiinţele, inclusiv de 
tine însuţi, cu gingăşie şi protecţie, nu pentru a-ţi însuşi ceva, ci pentru a păstra într-o 
căldură organică pulsaţia unei vieţi ce se extinde dincolo de percepţia directă. De aceea îţi 
este permis să faci orice, dacă iubeşti. 


Duminică, 11 decembrie 
Duminica 11-12-2011 9:02 Luna (Gem) Tri (Lib) Saturn 
Duminica 11-12-2011 12:21 Luna (Gem) Tri (Aqu) Neptune 
Duminica 11-12-2011 14:15 Luna (Gem) Sex (Ari) Lilith 
Duminica 11-12-2011 15:22 Luna (Gem) --> Cancer 
Duminica 11-12-2011 16:36 Luna (Can) Squ (Ari) Uranus 
Duminica 11-12-2011 16:46 Luna (Can) Sex [Tau] Jupiter 
Duminica 11-12-2011 17:31 Luna (Can) Tri (Pis) Chiron 


Între Gemeni şi Rac, Luna ne oferă azi ipostaze delicate, în care vom fi mult mai 
atraşi de autoindulgenţă decât de obiectivitate, pentru că aceea, aşa cum ne învaţă 
maeştrii, nu se obţine direct, ci prin intermediari, ea vine prin oameni, se manifestă prin 
intermediul lor şi o învăţăm din exemplele pe care ni le oferă ceilalţi. Nu ne referim aici la 
pacea socială, pentru că ea presupune apelarea la un concept utopic şi nu este locul 
potrivit să abordăm această ideea aici, ci ne referim la cea sufletească, la acea stare de 
netulburare mistică, de atenţia calmă în care sufletul pătrunde ambientul pentru a-l 
îmbrăţişa nu pentru a-i tulbura starea de fapt. În Gemeni, liniştea este întotdeauna 
aparentă, tonul calm este întotdeauna expresia unui control rece, educat, motivat, la fel şi 
în Rac. Când Luna trece în aceeaşi zi de la Gemeni la Rac impune o trecere de la aerul card 
şi fierbinte de afară, la o apă rece din râu. Unii, intrând în apă, răcesc, alţii se simt bine, 
unii se pierd în plăcerea de a se răcori şi se aventurează în locuri periculoase sau se 
întâlnesc cu vietăţi care atacă, apărându-şi teritoriul. Propria plăcere este azi un 
impediment. A ne fi prea cald, a fi încărcaţi de prea multe sentimente, a le amesteca pe 
toate, sentimentele cu evenimente, gândurile cu aspirații, instinctele cu intenţiile ş.a.m.d. 
ne vom consuma prea mult din timp şi ne va face să ne risipim în nevoi lipsite de sens. Dar 
lipsite de sens nu ni se vor părea cu o zi înainte sau începând de mâine, pentru că în 
această zi tot ceea ce ţine de confort devine brusc prioritar. 

Împlinind de dimineaţă trigoanele cu Saturn şi respectiv Neptun, Luna va participa, 
împreună cu Jupiter la împlinirea unei configurații numită zmeu în care opoziţia Jupiter- 
Saturn este elementul central. Nevoia de confort poate fi deci pusă pe seama unei intuiţii 
speciale, pe seama anticipării pe care o avem azi în faţa unui pericol invizibil. Ceea ce vine 
de la Jupiter, ar fi trebuit să fie cât se poate de luminos şi clar, dar Luna neagă întunecă 
această informaţie şi multe din demersurile negative se transmit pe alte canale, nu prin 
cele accesibile în mod direct. A intui un pericol şi a-l localiza în contextul în care întreaga 
fiinţă se îndreaptă spre linişte este un indiciu că un conflict stă pe punctul să izbucnească 
şi el va depinde de rapiditatea cu care este adusă informaţia la lumină. Anul acesta, cât a 
mai rămas din el, nu poate fi vorba despre o revelare a adevărului şi nici nu se va pune 
problema vreun intervenţii doar pe baza stimulilor pe care îi avem acum este însă 
important să ne notăm ceea ce ne îngrijorează pentru că începând din ianuarie să 
înțelegem cât de precisă este intuiţia, cât de corect putem deduce sau simţit ceea ce 
urmează să se întâmple. 

Acest element de predestinare, pentru că va agasa nevoia de confort, de pace, de 
linişte, de echilibru, va tulbura anumite procese metabolice din corp şi ne va slăbi 
rezistenţa la stres. 11 decembrie trebuie să fie o zi de linişte, relaxare, destindere şi tocmai 
de aceea a nu respecta acest îndemn înseamnă a nu respecta corpul, procesele sale şi a-i 
impune acestuia să trăiască în spaţiul virtual, după modelul pe care şi-l impune în minte. 
Pacea nu este o iluzie, dar poate deveni dacă nu înţelegem că ea vine dintr-o bună 
organizare, dintr-o cultivare a respectului şi acceptării, a obedienţei faţă de ceea ce este 
vechi şi nou deopotrivă, faţă de un firesc în care să fim acceptaţi nu pe care să-l strivim sub 
talpă. În felul acesta, descoperim că mintea, corpul şi sufletul au surse diferite de hrană, ca 
ele, prin natura loc intrinsecă, şi prin acest proces al atracției, al înmagazinării, al hrănirii, 
conferă fiinţei un aspect complex, asemenea universului pe care îl reproduce. 

Prin urmare, 11 decembrie este ziua în care ne vom văita când vom uita de fericire, 
de linişte, de echilibru, vom fi trişti şi abătuţi şi ne vom consuma timpul gândindu-ne la 
ceea ce nu am obţinut ca şi cum i s-ar fi cuvenit. O parte a acestei temeri vine însă pe cale 
intuitivă, vine prin deducție şi ea face trimitere la ceea ce urmează să se întâmple începând 
cu luna ianuarie 2011. 

Fiind însă într-o stare acută de instabilitate şi luând în considerare că azi, nu doar 
Luna trece prin careul cu Uranus, ci şi opoziţia Jupiter-Saturn devine din ce în ce mai 
puternică, dar luând în considerare şi faptul că trecem prin directa influenţă a careului pe 
care Marte îl face cu Axa Dragonului, ceea ce înseamnă imprudenţă, gesturi majore de 
laşitate, răutate, invidie, adică ceea ce am încercat să combatem de-a lungul întregii 
săptămâni, totul se va situa într-un balans straniu în care fie totul este bun, fie totul este 
rău şi în care discernământul umblă cu capul spart şi pantalonii rupti. Fiind şi în perioada 
de retrogradare a lui Mercur, azi vom simţi că multe din gândurile ce le-am avut de-a 
lungul săptămânii se întorc, se răzbună sau devine aievea. 

În faţa unei asemenea presiuni şi pe fondul unei acute nevoi de relaxare, de odihnă, 
mulţi vor ceda şi se vor pregăti pentru întâlnirea cu careul lui Marte cu Axa Dragonului 
împlinit mâine, coborând nivelul spre vulgaritate, indecenţă, risipă, nervozitate, lipsă de 
respect față de valori. Să nu uităm că pe aceeaşi conjunctură Luna se va opune lui Pluton şi 
tentaţia care vine spre noi azi este una prea puternică pentru a nu ne zdruncina. 

Recomandarea pentru această zi este aceea de a ne aminti azi de stări sufleteşti 
pozitive. În general, oamenii îşi amintesc episoade, chipuri, rareori retrăiesc ceea ce i-a 
consumat în trecut. Să ne amintim azi cum am simţit dragostea, cum ne-am rafinat 
gândurile când am iertat pe cineva, care este fiorul care ne cuprinde când primim o veste 
bună şi să ne hrănim de-a lungul întregii zile cu acestea. În felul acesta, ne vom proteja de 
capcana nervozităţii, cea care ştie cel mai bine să ne ofere iluzia puterii. 

Luni, 12 decembrie 
Luni 12-12-2011 4:01 Luna (Can) Opp (Cap) Pluto 
Luni 12-12-2011 14:55 Mars (Vir) Squ [Sag] Node 
Luni 12-12-2011 18:05 Luna (Can) Sex (Vir) Mars 


Ipostaza astrală în care Marte se întâlneşte cu axa Dragonului într-un careu este una 
de proastă factură, menită să complice relaţiile de prietenie, dar şi pe cele profesionale, le 
duce într-o zonă a disconfortului de natură fizică, prin blocaje musculare, dureri de spate 
sau oculare, crize de bilă ori de rinichi. 

Aspectele cele mai dificile pe care Marte din Fecioară le poate aduce este acela al 
erorilor de judecată pe care le poate emite prin acte legislative sau prin apelul la un cadru 
administrativ, prin susţinerea pe care o poate avea din parte statului sau din partea unui 
înalt funcţionar. Se va face astfel apel la legi, reguli morale, buna creştere, scheme de 
gândire sau calcul făcute în luna noiembrie şi pe care le descoperim azi incomplete sau 
eronate. Ajustarea schemei de lucru, inserarea în schemele patrimoniale a unui element 
nou, ce ţin de fişa postului sau chiar de legăminte pe care ni le-am aplicat singuri sunt 
greu de finalizat şi cer din parte aplicantului, a cetăţeanului obişnuit, a tatălui, copilului 
său elevului ori studentului, o modificare rapida de direcţie, o acţiune în forță, o 
renunţarea la orele de odihnă sau la preocupări plăcute care se întindeau pe multe ore în 
fiecare după amiază pentru a soluţiona ceea ce în noiembrie nu s-a reuşit. 

Descoperim azi că opoziţia Lunii cu Pluton cu care începem ziua ne va oferi exemple 
sociale asupra faptului că noiembrie 2011 a fost încărcat de erori de gândire şi judecată, că 
am greşit, nu prin folosirea cuvântului, ci prin forţa fizică ori prin impunerea autorităţii, 
prin bruscarea sentimentelor celorlalţi, prin agresarea unui superior ori a unui subaltern 
cu o trăsătură personală de caracter despre existenţa căreia nu se ştia. Puterea devine azi 
un instrument de tortură. Cei care au dorit să avanseze, să se ridice pentru că atunci li s-a 
părut că a fost loc, a venit momentul să li se recunoască meritele în alt mod, au acum de 
înfruntat consecinţele brutale ale alegerilor, efectele faptelor pe care nu le-au cântărit 
suficient. Din nou ne vom întoarce chipul către cer, din nou vom face apel la o persoană 
înzestrată cu echilibru, cu o gândire sănătoasă, cu discernământ, care ar putea să ne ofere 
soluţii sau ar fi dispusă să ne ajute în depăşirea acestui impas. 

Dacă pe unii dintre noi gravitatea relaţiilor interumane nu-i atinge foarte mult, 
Marte în careul cu Axa Dragonului poate suprima brusc un ideal din lipsă de energie, 
forță, fonduri, din retragerea unui sprijin sau din eliminarea unui intermediar. Această 
schemă demnă de teoria conspirației devine, prin dispută interioară între individul din 
prezent şi faptele sale, dar şi între aspirație sa şi mijloacele folosite, apanajul nebuniei, a 
ieşirilor agresive din ritm, din schemă, printr-un elogiu adus inversiunii sau rebutului, nu 
pentru a impune o noutate în schema aflată deja în desfăşurare, ci din necesitatea de a ieşi 
din încurcătură. Putem invoca aici şi minciuna sau furtul pentru ca tacâmul să fie întreg şi 
atunci nu mai este atât de important să ne aşteptăm la salvări spectaculoase, pentru că 
elementul superior, o fiinţă sau un criteriu echidistant de selecţie, din câte ştim, este 
incompatibil cu dizarmonia sau cu vulgaritatea. 

Prin urmare, azi se vinde şi se cumpără orice, sunt ajutaţi oamenii să se compromită 
şi bucuriile pe care le cerem de la viaţă tind să ne secătuiască şi mai mult de putere, să ne 
enerveze, să ne facă să ne certăm între noi, să ne spunem ceea ce nu credem despre 
ceilalţi, doar pentru a ieşi dintr-o situaţie sau doar pentru a-i controla la fel cum s-a 
întâmpla în luna noiembrie. 

Această descindere, ce sună a supravieţuire, chiar aşa va fi argumentată punându-ne 
în situaţia să ne compromitem structurile profunde ale fiinţei, reguli care, apelându-le, 
întotdeauna ne-au liniştit, întotdeauna ne-au apropiat de centrul fiinţei, de Eul profund şi 
pur. 

Cu toate acestea, nu este indicat să luăm totul în sens personal, nu este potrivit să ne 
izolăm într-un turn de fildeş şi să considerăm că orice sunet strident care se aude mai tare 

decât vântul ajunge la noi cu adresă directă pentru a reproşa, acuza sau cere ceva. 
Tensiunea, atunci când doare şi ne condiţionează să acţionăm într-un anumit sens, indică 
devierea de la calea pe care am putea-o aborda dacă nu înţelegem, dacă nu ne apropiem de 
spirit, de Dumnezeu. Este un fapt comun ca în suferință oamenii să se apropie mai uşor de 
suflet, de moralitate, de ceea ce ne duce spre armonie sau spre divinitate, însă nu este 
deloc firesc să se întâmplă numai atunci aşa ceva. În felul acesta, ceea ce ni se întâmplă 
azi, frământările care ne vor zdruncina corpul, trupul, mintea sau structura emoţională 
trebuie să ne pună pe gânduri asupra următorului fapt: apelând la Dumnezeu numai în 
momente de suferinţă, ajungem să-i atribuim acestuia plăcerea de a ne vedea suferind, ori 
cei care l-au cunoscut ne spun altceva. Este, de altfel, lesne de înţeles că ceea ce ne 
consuma şi se dovedeşte a fi fals nu este altceva decât propriul chip sculptat pe care nu-l 
putem lăsa din braţe, ce ajunge să ne deformeze mâinile, spatele şi percepţia, iar pentru 
asta nu e vinovat vântul, nici când bate cu putere din propriul său interes, nici ploaia care, 
dacă am trăi în simplitate şi smerenie, ne-ar spăla chipul întors întrutotul spre cer. 
Recomandarea este aceea de a ne respecta suferinţa, dar de a nu-i permite să ne 
coordoneze viața. Omul este o fiinţă liberă şi înainte de a descoperi asta îşi foloseşte 
libertatea împotriva sa, ceea ce nu poate fi decât o tragedie a propriei sale meniri. 


Marţi, 13 decembrie 
Marti 13-12-2011 0:15 Luna (Can) Tri (Sco) Juno 
Marti 13-12-2011 6:23 Luna (Can) Opp (Cap) Venus 
Marti 13-12-201118:02 Luna (Can) Squ (Lib) Saturn 
Marti 13-12-2011 23:12 Luna (Can) Squ (Ari) Lilith 
Marti 13-12-2011 23:47 Luna (Can) --> Leo 


Pe ultimul segment al zodiei Rac, Luna va trece prin trigonul cu Junon, opoziţia cu 
Venus şi prin careurile cu Saturn şi respectiv Lilith, desenând pe cer o cruce cosmică pe 
semne cardinale, prea iute şi prea agresivă pentru a mai putea repara ceva din melancolie, 
atracţie spre profund, metafizic sau efort analitic. 

Pentru că Luna şi Venus sunt într-o ipostază de conflict, tonul, cel care face muzica, 
este centrat pe o scânteie prea puternică, pe o fierbinţeală neaşteptată, chiar pe o apariţie 
neobişnuită care ne va face să ne încadrăm decepţiile zilelor anterioare într-o schemă 
vicioasă, folosind informaţii eronate care să producă în timp efecte distrugătoare. Totuşi, 
fiind vorba despre Rac, totul va fi în mişcare, într-o dinamică permanentă, dintr-o nevoie 
de a întreţine un proces, de a controla, de a simţi pulsul vieţii, de a recâştiga un statut ce 
pare că ne-a scăpat printre degete, de a redobândi recunoaşterea socială pe care în ultima 
perioadă ne-am cam terfelit. 

Dacă din relaţia celor două planete feminine, contracția sentimentelor, criticismul 
frica de rece, puţin, singurătate, boală, ne conferă într-un fel straniu plăcerea de a 
recunoaşte elementele generale de destin şi chiar de existenţă, în ceea ce priveşte crucea 
cosmică pe semne cardinale (cu obiecţia că între Venus şi Lilith există o toleranţă puţin 
cam mare) efectul coroziv al gândurilor pesimiste, la instabilitatea poate complica şi sau 
chiar finaliza ceea ce ne-a întâmpinat în ziua anterioară, pentru a ne compromite şi a 
scădea randamentul în cele mai importante proiecte ce se derulează acum. În felul acesta, 
azi avem deficienţe de limbaj, o sărăcire a ideilor, o formulare deficitară, dar şi o epuizare 
a rezervelor în încercare a de reedita o stare de bine, de a ne împlini un vis, de a ne 
satisface o plăcere. Contrastul dintre plăcere şi utilitate ne pune în postura de a judeca 
greşit un adolescent, de a ne pripi în a argumenta experienţa de adult, de a face legătura 
între familia tradiţională şi cea modernă, de a privi vulgarul că pe un element desuet sau 
de a încadra frumosul în scheme subiective încât să nu fie suficient primul contact, ci să 
necesite şi explicaţii suplimentare. Atitudinea faţă de muncă este greşit interpretată şi asta 
din lipsă de răbdare, din neputinţa de a ne menţine pe o linie, de a fi consecvenţi şi de a ne 
folosi de multitudinea de experienţe pentru progresa nu pentru a ne exalta simţurile. 

Aşa după cum se poate observa, această cruce cosmică, privită de astrologi cu 
indulgență, pentru că se situează puţin în afară toleranţei impusă de manualele de 
astrologie, ne mobilizează pe comportament. Cei care doresc să se folosească de aceste 
evenimente pentru a trece din zona reperelor, în cea a faptelor îşi va adânci şi mai mult 
rana şi va realiza că îşi stabileşte idealuri iluzorii. 

Afirmarea propriei personalităţi este azi abordată prin etapa sa incipientă, aceea de a 
atrage atenţia, de a străluci pentru a marca prezenţa, nu pentru a impregna un sistem de 
referinţă, pentru a lansa o idee, nu pentru a se face apel la concepte, idei-forţă, rezultate 
ale unei munci de echipa sau efort individual. Data următoare, integrarea socială se vă 
desfăşura pe Mercur direct, adică începând de mâine ceea ce va avea nevoie de o ajustare a 
motivaţiilor, poate chiar a coechipierilor. 

Prin urmare, 14 decembrie ne va păcăli că acţionând rapid, în viteză, cu maximum 
de forță şi mizând pe o singură mutare, obţinem maximum de efort. Situaţia este cât de 
poate de periculoasă pentru că această cruce cosmică pe semne cardinale, chiar dacă 
uneşte aspecte în limitele maxime ale unei toleranţe, ea nu-şi va centra energia şi modul 
de acţiune pe braţul format de unghiurile strânse, ci va acţiona în complex, cu forţă, 
tocmai pentru că se va folosi de elementele şubrezite de zilele anterioare. Pe ideea că „o 
nenorocire nu vine niciodată singură” accentele grave ale zilelor anterioare ne pun azi în 
dificultate şi ne păcălesc în mod abil că, uzând de toată forţa care ne-a mai rămas, 
câştigăm disputa, confruntarea, captăm atenţia şi putem obţine un succes care să ne ofere 
ulterior momente de calm, linişte şi relaxare. 

Acest gen de iluzie ne oboseşte şi ne suprasolicită sistemul nervos, echilibrul hidric şi 
metabolismul zahărului. 

Pentru că ştim cu toţii ca diabetul are drept cauză subtilă un program negativ pe baza 
cărui individul ucide iubirea, recomandarea pentru această zi este aceea de a ne îndrepta 
atenţia spre propria fiinţă cu sentimentul că iubirea nu are nimic de-a face cu datoria, cu 
obsesia de a ne finaliza un proiect, cu ambiția sau teama de singurătate. Iubirea este 
lumina care ajută fiinţa să-şi descopere unicitatea sa şi să se oglindească în unicitatea 
celuilalt. 


Miercuri, 14 decembrie 
Miercuri 14-12-2011 0:55 Luna (Leo) Squ [Tau] Jupiter 
Miercuri 14-12-2011 0:58 Luna (Leo) Tri (Ari) Uranus 
Miercuri 14-12-2011 3:49 Mercury <Sag> S/D 
Miercuri 14-12-2011 6:52 Luna (Leo) Tri <Sag> Mercury 


Revenirea lui Mercur la mersul direct este o mare binefacere, o graţie pentru fiecare 
şi un semn că, pentru a evolua, fiinţă trebuie să-şi lărgească zilnic orizontul preocupărilor. 
Acest eveniment astral se consuma când Luna, abia intrată în Leu, se întâlneşte cu Jupiter 
într-un careu şi cu Uranus într-un trigon, pentru că, înainte de răsăritul Soarelui, să treacă 
prin trigonul cu Mercur, în primele sale ore de revenire la mersul direct. 

Toate aceste unghiuri fac referire la caracter, la bună creştere, la ceea ce am hrănit, 
am cultivat, la cât de multă grijă am avut de sămânţa pe care am pus-o în pământ şi cât de 
multă atenţia ne-am promis că vor învesti în viitor. Expresia personală se susţine mult pe 
această trăsătură şi ea este puternic alimentată de gândul că puterea, cea care ne menţine 
în desfăşurare intensitatea dorințelor, dinamica acţiunilor sau focalizarea trăirilor 
sufleteşti, depinde, la rândul ei, de continua extindere a punctului de vedere. Asta 
înseamnă că a descoperi adevărul, indiferent că el reprezintă sămânţa structurilor subtile 
sau o simplă informaţie referitoare la o persoană sau la un anturaj, implică abordarea unei 
anumite forme de hrănire. Prin revenirea lui Mercur la mersul direct ne hrănim prin 
cuvinte prin conversaţie, prin schimb de idei, prin lectură sau vizionare, prin deplasare cu 
gândul ori, concret, prin plimbări sau o ieşire din localitate, într-o vizită scurtă. Aceasta 
este modalitatea de a combate stresul care se acumulează prin lipsa de mobilizare, prin 

încordare permanentă, prin respiraţie incorectă sau prin menţinerea în sfera gândirii a 
unor idei rigide, statice, lipsite de prospeţime sau înţelepciune. 

Sfera gândirii, prin ţintele pe care Săgetătorul le va stabili, sunt acum încercate de 
nevoi sociale ce contravin plăcerilor personale. Acum când în sfârşit ne-am putea simţi 
bine, mai liberi, mai relaxaţi, dispuşi să ne explorăm aceasta revenire prin preocupări ce 
nu ţin deloc de sfera profesională, anturajul, profesia, societatea ne atrage într-o zonă 
otrăvită, cu complicaţii de natură relaţională sau cu sarcini pe care corpul, mintea sau 
structura emoţională nu le mai poate menţine. Azi vom dori să fim liberi, dar nu puteam, 
însă ziua este câştigată tocmai pentru că ţinta, intenţia, idealul, deplasarea sunt vizibile 
într-un mod mult mai clar decât în ultimele trei săptămâni. 

Faptul că Mercur, încă din timpul nopţii revine la mersul direct, faptul că ideile sunt 
ordonate într-un mod mult mai clar, pe corpul fizic procesele tind şi ele să se conformeze 
acestui proces, realizându-se o revigorare a tonusului muscular, o restabilire a tonusului 
braţelor, a procesului respirator, dar şi a ficatului. În felul acesta, revigorarea pe care o 
primim în dar azi apare sub forma unei forţe fizice sporite, a rezistenţei mai mari la efort, 
a sporirii puterii de concentrare. 

Prin urmare, 14 decembrie ne aduce o revenire la starea de normalitate în ceea ce 
privesc principiile de viaţă şi relaţia pe care o avem cu propria persoană. Azi descoperim 
că avem mai multă putere în a ne concentra, în a ne hrăni sau a depăşi un impediment. 
Provocările care ne vin din planul social sunt însă cele ce ţin de o chimie a relaţiilor. Azi, 
dacă vom reproşa, o vom face celui mai apropiat prieten şi dacă ne vom revolta o vom face 
faţă de cel mai depărtat punct, faţă de o structură socială la care nu vom ajunge niciodată 
sau, oricum, nu prea curând. Alternanţa extremelor devine prin Mercur în Săgetător o 
revenirea la un balans controlat, la o formă de pendulare între două valori cunoscute, două 
repere socio comportamentale cu care a mai lucrat, dar nu acum, ci în prima jumătate a 
lunii noiembrie. 

Ceea ce este bun, va creşte şi se va hrăni prin extindere, prin socializare, iar ceea ce 
este rău va veni azi din lipsă de mobilitate, de viziune sau de înţelegere. A înţelege azi 
înseamnă a simţi, tocmai de aceea 14 decembrie ne recomandă să ne acceptăm aşa cum 
suntem şi să nu ne consumăm timpul şi energia pentru a demonstra faţă de sine sau faţă 
de ceilalţi că suntem într-un fel care nu este foarte evident. 


Joi, 15 decembrie 
Joi 15-12-2011 1:07 Luna (Leo) Tri [Sag] Node 
Joi 15-12-2011 8:38 Luna (Leo) Squ (Sco) Juno 
Joi 15-12-2011 18:03 Sun (Sag) Tri (Leo) Luna 


Soarele şi Capul Dragonului nu mai sunt în conjuncţie, însă azi Luna le aminteşte de 
ultima perioadă când cei doi şi-au unit forţele pentru a construi un destin sau pentru a da 
destinului o conotaţie magnifică. Între trigonul Lună-Capul Dragonului şi Lună-Soare, 
careul Lună-Junon pare să sedimenteze ceea ce ziua de ieri doar ne-a sugerat sau ne-a pus 
să trăim ori să experimentăm de la distanţă. Temperamentul azi atinge o notă extrem de 
dificilă, chiar neplăcută, dar asta ca reacţie, ca mod de raportare, ca analiză internă, nu ca 
mod de comportare. Ceea ce contravine duce la tensiune, iar reacţiile pe marginea lor sunt 
întârziate. Paradisul zilei de ieri în care ne permiteam să ne izolăm de un grup, de o 
structură şi să ne exprima părerile fără a produce efecte secundare a dispărut. Azi ne vom 
preocupa mult de ceea ce spunem, de cum formulăm, de structura frazei, de cui 
transferăm o informaţie şi cât de mult sentiment este necesar pentru ca vorba să fie 
puternică, eficientă. 

Dacă trigonul Luna-Capul Dragonului, pe ciclul draconitic descendent, aduce un bine 
steril, care nu se poate multiplica tocmai pentru că Luna fiind la 120 grade de Capul 
Dragonului nu poate media tendinţa celor două noduri, nu poate soluţiona prin 
amplitudine socială nimic din ceea ce s-ar constituit ca problemă personală şi ar avea 

nevoie de un debuşeu în societate pentru a echilibra fiinţa sau a o elibera de o tensiune, în 
ceea ce priveşte trigonul Lună-Soare lucrurile stau altfel. Acesta aduce devenirea 
personală în punctul în care se poate exprima în mod sferic, fără a ţinti spre o anume 
destinaţie, fără a urmări prin asta să se particularizeze sau să se motiveze într-un anume 
fel acţiunea în sine. Cele două tendinţe devin azi curba lui Gauss, în care trigonul Lună- 
Soare ne menţine în partea superioară, iar trigonul Lună-Capul Dragonului ne ţine blocaţi 
în partea inferioară. 

Problema superiorului şi inferiorului, în ceea ce priveşte destinul este o componentă 
delicată a evoluţiei. Dacă efortul personal susţinut pe un talent, o abilitate, dar şi pe o 
ambiţie pe măsură este o condiţie esenţială pentru a evolua rapid şi a face progrese într-o 
singură viaţă, condiţie pe care o aduce azi tentaţia, misterul, ce poate, prin adâncimea sa, 
să fie şi negativ, dispus să ne ofere surprize neplăcute, are rolul de „trădător” prin care 
lumina spirituală poate pătrunde în cele mai ascunse cotloane ale fiinţei. 

Marii iniţiaţi ne-au explicat că fiinţele care trăiesc în sferele subtile nu pot acţiona 
decât atunci când li se permite, ca în cazul unei fortărețe, în interiorul căreia nu poţi intra 
decât dacă cineva, dinăuntru, deschide porţile. Pentru natura statică a celor care 
populează fortăreaţa, gestul este incalificabil, iar pentru evoluţia socio-culturală sau 
progresul născut din uniformizarea conceptelor gestul este cât se poate de corect şi bun. 
Această analogie cuprinde ambele tipuri de trigoane, adică atât aspectul pozitiv, cât şi pe 
cel negativ, în acelaşi timp. De fapt, aceasta este trăsătura care conferă zilei aspectul cel 
mai dificil şi doar din această cauză oamenii se vor teme azi să-şi piardă controlul, să se 
abandoneze neprevăzutului, să se bucure la lumina soarelui fără să-şi privească din 10 în 
10 minute ceasul, să-şi descopere din nou ritmul biologic, cel care nu are nevoie de 
fortărețe pentru a trăi, ci se mulţumesc, la vreme de răstrişte, cu o colibă în pădure, 
înconjurat de fiinţele care îl acceptă în habitusul lor. 

Prezenţa lui Lilith în ultima vreme, dar în special azi, pe ultimul grad din Berbec, 
aduce asociere cu fortăreaţa foarte aproape de cazul concret. Ca urmare a acestui tip de 
influenţă, oamenii se vor simţi mai bine izolaţi, luptându-se de după un gard de protecţie, 
din spatele unei structuri pe care o consideră impenetrabilă. Lilith aduce perversitatea şi 
în cazul acesta ar fi de-a dreptul penibil să considerăm că nu există nimic pe lume care să 
lovească în structura cea mai puternică. Există pârghii multiple, există mijloace prin care 
omul poate descoperi că acolo unde-i stă puterea, acolo-i stă şi slăbiciunea cea mai mare, 
că nicio structură nu este impenetrabilă, mai ales când în ecuaţie se interpune Luna neagă. 

Prin urmare, 15 decembrie ne introduce într-o atmosferă duplicitară. Azi totul se 
diversifică brusc, totul pare clar, limpede, în probleme abordate anterior, şi, brusc, ceea că 
este nou devine greu de pătruns, dificil de abordat sau de soluţionat. Complicaţiile sociale 
sunt însă apanajul instabilității interioare. Cel care este dispus să accepte că este făuritorul 
propriului destin ştie că dialogul, diplomaţia, tactul sunt elemente de bază în reuşita 
socială. Vibraţia acestei zile nu ne îndeamnă să le folosim pe acestea şi nici să ne apropiem 
de ele tocmai pentru că avem două trigoane care ne va modifica percepţia faţă de sine, 
blocându-ne atenţia în acest sector. 

Cei care se detaşează de obsesia lucrurilor perfecte pot accepta că unele situaţii ating 
finalitatea altfel decât am gândit-o noi, iar asta nu înseamnă că împlinindu-se diferit de 
premize rămân în stadiul incomplet. 

Recomandarea pentru această zi este aceea de a ne diminua orgoliul de a face totul, 
de a controla totul, de a gândi totul şi de a lăsa evenimentul să se coordoneze după influxul 
general, pentru a beneficia de raze de lumină pe care gândirea nu le-a cuprins în schema 
intiala. Fiţi liberi şi lăsaţi-vă atingi de simplitate! 

Vineri, 16 decembrie 
Vineri 16-12-2011 0:49 Luna (Leo) Sex (Lib) Saturn 
Vineri 16-12-2011 3:18 Luna (Leo) Opp (Aqu) Neptune 
Vineri 16-12-2011 5:48 Luna (Leo) Tri (Ari) Lilith 
Vineri 16-12-2011 5:55 Luna (Leo) --> Virgo 
Vineri 16-12-2011 6:51 Luna (Vir) Tri [Tau] Jupiter 
Vineri 16-12-2011 8:09 Luna (Vir) Opp (Pis) Chiron 
Vineri 16-12-2011 13:34 Luna (Vir) Squ (Sag) Mercury 
Vineri 16-12-2011 17:52 Luna (Vir) Tri (Cap) Pluto 
Vineri 16-12-2011 19:55 Lilith (Ari) --> Taurus 


Pe ultimul segment a zodiei Leu, Lună are de împlinit trei aspecte, un sextil cu 
Saturn, o opoziţie cu Neptun şi un trigon cu Lilith, aflată pe ultimele minute în zodia 
Berbec. Această explozie de căldură se va manifesta în plină noapte, tocmai de aceea 
elanul şi atracţia către acele preocupări care pot strica o prietenie sau pot schimba 
direcțiile unor demersuri în aşa fel încât acestea să se situeze la cote minime. Toate acestea 
însă nu-şi vor diminua influenţa, însă vor acţiona mai mult în sfera subconştientă sau, 
pentru cei care lucrează noaptea sau prefera activităţile nocturne, aceste influxuri să le 
pună gândirea la grea încercare, să le aducă la vedere acele elemente de comportament ce 
sunt tangente la agresivitate. Noaptea de joi spre vineri este încărcată de agitaţie, plină de 
un dialog interior menit să confere chiar şi viselor un aspect dramatic, bizar. 

Trecând în Fecioară, Luna va împlini un trigon cu Jupiter, o opoziţie cu Chiron şi un 
careu cu Mercur, iar spre seară un trigon cu Pluton. Această triere severă a vibraţiilor, 
acest amestec de complex şi amplu, ne ajută să facem apel la un sistem de valori pe care 
educaţia noastră nu va reuşi să-l pună în totalitate în aplicare. Asta se întâmplă pentru că 
Lilith, aproape toată ziua, va fi pe ultimul grad din Berbec şi ne va aduce un îndemn spre a 
strica sau ne extinde orizontul gândirii spre limite pe care nu vom reuşi să le întreţinem. 

Dacă până la răsăritul Soarelui vibraţiile astrale se menţin încă în sfera căldurii 
sufleteşti, căutând să ofere, unora prin intermediul viselor, altora prin percepții situate la 
limita dintre planul fizic şi cel astral, odată cu trecerea Lunii în Fecioara ne vor cuprinde 
grijile şi teama de ziua de mâine ne rezervă numai evenimente complicate ce ne va oferi o 
tensiune teribilă. Jupiter este încă în Taur şi simţul valorile ne va face să ne consolăm cu 
spiritul organizatoric, să ne delectăm prin gust, contact uman, atingere, schimb de vorbe, 
de cuvinte de îmbărbătare, de o anume prospeţime legată de cum sperăm să ne ordonăm 
viața, gândurile, cu ne vom implica în demersurile zilei şi cât de mult dorim să ne 
consumăm din energie pentru a-i ajuta pe ceilalţi. 

Când numai bine intrăm în activitate, împlinirea opoziţiei Lună-Chiron ne este 
cerută o dovadă, o certificare sau, în calitate de iniţiatori, vom cerceta punctele nevralgice 
ale relaţiilor pentru a ne asigura că nimic agresiv nu ne va afecta iremediabil. Toate 
acestea iau înfăţişarea unei curiozităţi, a unei înţelegeri de suprafaţă în care puţină bârfă, 
puţin interes, poate chiar şi puţină mizantropie sunt confundate azi cu discreţia. 
Combinând toate acestea, în mijlocul zilei ne vom îndrepta atenţia spre ceea ce nu este 
important, spre deschiderile penibile, spre conversațiile sterile sau spre acele legăminte pe 
care cu greu le vom putea onora. 

Toate acestea iau înfăţişări salvatoare gen „Dacă nu mă compromiteam eu, nu aflai 
niciodată ce fel de om este!”, „E util, îmi face toate treburile murdare”, „Trebuie să am şi 
eu de cine să mă iau gratuit”, „N-are ce face, trebuie să suporte pentru că doar pe mine mă 
are”. Toate aceste vibrații, privite din punct de vedere practic şi doar într-un cadru limitat, 
cel al vieţii triste, patetice, încărcate de drama şi senilitate înainte ca acestea să se instaleze 
în real, ne oferă o falsă senzaţie de putere asemenea alcoolului, care ne convinge că poate 
atenua senzaţia de frig şi oboseală, dar în realitate epuizează şi mai mult organismul. 

Trecerea lui Lilith dintr-o zodie de foc într-una de pământ, dintr-un semn al 
iniţiativei într-unul al stabilităţii şi senzualităţii, pe fondul unor acţiuni nefinalizate, ne va 
pune în următoarele aproximativ nouă luni într-o mare dificultate. 

Intrând pe un semn al hrănirii, Lilith ne va convinge să atingem extremele acestui 
sector al vieţii şi ne va abandona într-un laborator chimic unde produsele finale sunt 
alimente, dar care conţin în rafturi, pe stative sau în dulapuri deschise substanţe toxice. 
Nimeni nu se gândeşte că fiecare situaţie, privită separat, este o otravă dacă ea nu este 
imediat combinată, dacă nu i se va găsi consoarta sau dacă nu va urma cu stricteţe o reţetă 
a succesului. De partea cealaltă, fiinţa socială, dublată, are nevoie de o altfel de hrană, de 
bani, recunoaştere, laude false, susţinere artificială şi compromisuri cât mai multe pentru 
a oferi prin asta garanţia imaturităţii şi a face entitatea dependentă de sursa de hrană. Fie 
că este vorba despre bani sau hrana, de ceea ce alimentează fiinţă cu elementul care o face 
să stea în picioare, să reziste atacului, consumului sau deplasărilor epuizante, de ceea ce-i 
conferă dinamism sau putere de expresie, imagine, sau recunoaştere totul se încadrează în 
segmentul plăcerilor. Această plăcere de a ne introduce în ființă un proces sau o valoare, 
de a fuziona cu ea poate lua, în cazul unor fiinţe aflate într-o relaţie dinamică cu grupul, 
societatea sau rasa umană în ansamblu, înfăţişări nebănuite. Lilith în Taur devine astfel 
dorinţa care ne suplimentează povara sufletească, plăcerile care ne încântă şi în acelaşi 
timp ne ţine încântarea într-o sferă inferioară ca şi cum numai aşa ne putem bucura sau 
împlini sufleteşte. Lăcomia gastronomică nu va putea fi niciodată înlocuită cu mirosul, 
adulmecarea aburilor care conţin rezumatul final al hranei, dar nici cu cromatica acesteia 
pentru că împlinirea este legată strict de stimulul chimic care nu doreşte să comunice cu 
altă zonă a corpului, nu se poate mulţumi cu ceea ce primeşte prin transfer, ci el trebuie să 
fie dealer-ul principal pentru întregul corp. Aceasta idee de „en gros” va combate 
vehement modul „en detail” şi va impune o deformare lentă a corpului fizic sau al corpului 
social prin acumulări abuzive, false, iresponsabile, prin acumulări de erori, greşeli, toxine, 
ce vor face întreaga structură vulnerabilă prin lipsă de mobilitate pe care o va predispune, 
în sporirea greutăţii, sarcinii sau a responsabilităţii. Evident, hrănirea poate însemna 
ingerarea unor substanţe cu efect halucinogen sau descoperirea unor mijloace de a simţi 
plăcere într-un mod cu totul ieşit din comun, atât în ceea ce priveşte ingredientele folosite, 
cât şi a procedeelor aplicate. 

Primul lucru pe care îl va face Lilith când va intra în Taur va stabili care este 
principala formă de hrănire, va inventaria sinapsele, centri nervoşi, va testa fiecare stimul 
tocmai de aceea seara acestei zile va fi marcată de percepții ciudate, stimuli neobişnuiţi şi 
o întreagă serie de informaţii de natură senzorială care circulă prin corp ca trepăduşii şi 
care nu-i putem nicicum controla. Acesta este momentul când am luat contact cu 
simbiontul Lilith care ne va hrăni toate simţurile fizice sau sociale şi ne va cere în schimb 
ataşament, lipsă de mobilitate, sclavie senzorială, blazare. 

Prima planetă lentă cu care se întâlneşte într-un aspect este Jupiter şi nu oricum, ci 
într-o conjuncţie, ceea ce va face din demersurile sociale un mijloc de a deborda de 
egoism, invidie, lipsă de scrupule. Marţi, 20 decembrie, se va întâlni cu Marele Benefic şi 
dacă nu suntem atenţi ne vom compromite întreaga carieră cu un trist moment de 
disconfort, cu o replică aruncată aiurea, cu o dezlănţuire iresponsabilă sau cu o decizie atât 
de ciudată încât peste ani ne vom mira de ciudăţenie a ceea ce ni s-a întâmplat acum. Nu 
degeaba anticipăm acum momentul zilei de marţi, pentru că firele evenimentului apar în 
seara acestei zile printr-o îndoială sau o suspiciune la adresa unei persoane cu care nu 
dorim să împărțim nimic şi pe care o vom percepe brusc drept un adversar sau o persoană 
care atentează la valorile celorlalţi cu intenţia clară de a păcăli. 

Prin urmare, ziua de 16 decembrie este o o zi importantă de peste an pentru a ne 
permite să trecem de la impulsivitatea, aroganţa şi autodistrugerea pe care le-am exercitat 
din plin în ultimele nouă luni, la o formă stranie de linişte, la o nouă partitură a vieţii, la o 
formă de stagnare care ne pune în dificultate, aceea de a nu putea să ne atingem ţintele, 
de a ne opri prea des, dar şi de a ne odihni corpul, mintea sau sufletul, de a ne ascunde de 

sărăcia de afară într-un univers interior de o rară abundență. În cea mai mare parte, ziua 
ne ia foarte mult prin surprindere. Dacă schimbarea semnului de către Lună este un fapt 
cunoscut, pentru că acest gen de modificare de vibraţie este întâlnit la 2-3 zile, Lilith îşi 
schimbă în general o sigură dată pe an zodia şi asta ne oferă prilejul de a ne inventaria cele 
mai dureroase evenimente, cele mai complicate trăiri şi să le privim cu maximă implicare. 
Luciditate nu prea vom avea azi, dar vom avea putere, energie, determinare, vom 
descoperi că putem face multe într-un timp scurt şi chiar ne va plăcea pentru că senzaţia 
că timpul se termină, trece momentul norocului, pierdem trenul, valul. 

Calmul Taurului în care se va pierde Luna neagră este însă nepotrivit celor care sunt 
din firea lor dinamici, energici, pentru că vor fi obligaţi să se oprească din mişcare, să 
reflecteze asupra unor aspecte neexplorate, să se confrunte cu ruşinea, la fel de tare cum 
se confruntă cu bucuria, ambiția sau plăcerea şi să-şi găsească singuri ieşirea. Având şi o 
Lună în Fecioară, ideea de schimb, de transfer de responsabilitate ne va tenta atât de mult 
încât este suficient o sugestie pentru a demara un proiect ce ne va sugera succes. 

Recomandarea pentru această zi este aceea de a reţine tot ceea ce este neobişnuit, 
eventual să notăm în detaliu toate aceste informaţii pentru a şti care este segmentul 
personal în care va acţiona Lilith în următoarele nouă luni. 


Sâmbătă, 17 decembrie 
Sambata 17-12-2011 6:05 Luna (Vir) Squ [Sag] Node 
Sambata 17-12-2011 9:30 Luna (Vir) Con (Vir) Mars 
Sambata 17-12-2011 14:47 Luna (Vir) Sex (Sco) Juno 


Careul Lunii cu Axa Dragonului cu doar câteva ore înainte de a trece prin conjuncţia 
sa cu Marte reactivează dinamica foarte complicată pe care o avem cu viaţa, cu relaţiile 
personale sau cu idealurile pentru care suntem implicaţi în demersurile sociale. Ceea ce ne 
aduce spre observaţie directă, conjunctura astrală a zilei de azi este, înainte de a fi o 
complicaţie penibilă, ca urmare a neputinței de a ne stăpâni impulsurile manifestată în 
ziua de ieri, o formă de înstrăinare raportată la un nivel macro, la societate, o formă de 
observaţie care se întinde pe mari suprafeţe şi care doreşte să-şi extragă informaţii din 
trecut, din timpuri vechi, de departe. 

În dimineaţa zilei, până la conjuncţia cu Marte, Luna devine planeta conducătoare 
într-o configuraţie numită locomotivă. Acest tip de dispunere aduce voinţă, determinare, o 
forță teribilă care are nevoie doar de un scop pentru a se desfăşura, pentru că energia şi 
determinarea şi-o extrage din evenimentele zilei anterioare sau, la nivel individual, fiecare 
din configuraţiile cerului natal. Unghiurile ne vorbesc despre o relaţie specială cu cerul, cu 
lumina spiritului, cu procesele gândirii, cu schemele administrative, cu relaţiile care se 
stabilesc între funcţionari şi cu relaţia dinamică pe care structurile sociale trebuie să le 
dezvolte atunci când doresc să se extindă pe spaţiul public. Având la baza piramida de 
pământ pe care Luna o formează cu Pluton şi Jupiter, dimensiunea socială este un resort 
important pentru a descoperi slăbiciuni, element negativ de comportament, frici sau 
obstacole pe care în mod obişnuit nu le vedem sau dacă le vedem nu le abordăm, ne ţinem 
departe de ele. Puterea locomotivei ne aduce spre executare proiecte dificile, demersuri 
complicate nu doar prin relaţia dificilă ce se construieşte între elemente incompatibile, dar 
şi prin amploarea evenimentelor şi deplasarea lor spre o zonă întunecată. Având o planetă 
individuală implicată în aspect, dar nu oricum, ci într-o postură atât de importantă nevoile 
personale devin un resort pentru a ne depăşi o condiţie socială sau a pune capăt unei 
situaţii conflictuale. Sunt invocate aici elemente de patrimoniu, echilibrul emoţional, 
nevoia de hrană, de stabilitate, ambițiile, ţinta relaţiilor personale, dar şi un uşor abuz de 
putere, o plăcere perversă de a însuşi bunurile celorlalţi, de a schimba calitatea 
informaţiilor, de a întoarce o situaţie complicată într-un avantaj propriu. Totul se face însă 
cu un mare consum de energie însă se merită acest efort pentru că rezultatul va fi pe 
măsură. 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


În a doua parte a zilei, sextilul pe care Luna îl împlineşte cu Junon ne aduce în 
postura de a ne îndrepta atenţia spre oameni noi, spre acele informaţii care judecă gradul 
de integrare, procesul de îndeplinire a sarcinilor profesionale, modalitatea de a ne 
îndeplini un deziderat sau amploarea unui schimb de cuvinte, sentimente sau idei într-o 
colaborare. 

Prin urmare, prima zi cu Lilith în Taur se manifestă ca un recul al demersurilor 
anterioare. Ni se cere mai mult efort, mai multă determinare, mai multă atenţie cu cât 
avem mai mult impresia că ne pierdem cu firea, că ne risipim în demersuri prea ample sau 
fantasmagorice. Cu Luna din Fecioara drept conducător al locomotivei (o configuraţie ce 
ne vorbeşte despre voinţă şi determinare) nevoia de putere, recunoaştere, de a ne integra 
într-o structură administrativă este privită ca o necesitate organică. Nu moralitatea sau 
dreptatea sunt elementele care ne conving să ne schimbăm optica sau punctul de vedere, 
ci teama de a nu pierde o oportunitate, de a nu risipi o şansă de care nu se ştie când mai 
avem ocazia. Toate acestea devin motive de a continua o dispută, de a duce mai departe un 
mesaj sau de a menţine în derulare un proiect pe care ieri eram pe punctul de a-l 
abandona. Azi ne vine o putere stranie din necunoscut şi uzăm de ea cu toate 
prerogativele. 

Această dispunere astrală are însă şi un avertisment acela de a folosi tonul, ambițiile, 
teama de implicare, răspundere pentru a obţine lucruri imposibile. Locomotiva nu este un 
bonus, ci ea consumă din aceeaşi karmă de care am uzat pe alte conjuncturi pentru a ne 
ridica spre vibrații superioare sau pentru a ne duce fiinţa spre profunzimi ale sufletului. A 
consuma un credit acum pe ceea ce trebuie schimbat, aşa cum ne-a îndemnat contextul 
astral al întregii săptămâni, poate trece drept o prostie şi numai după ce lăsăm în urmă 
teama sau inhibiţia putem judeca lucid, dacă se merită sau nu efortul. 

Recomandarea pentru această zi este aceea de a ne aminti că trăim înconjurați de o 
multitudine de lumi, de forme de energie care nu depind de experienţele fizice, la care 
putem avea acces printr-o simplă desprindere de vechile scheme. Trecutul este însă foarte 
lipicios şi ne poate şantaja emoţional cu efectele acţiunilor pe care le conţine. Să nu uităm 
ce ne-a învaţat Gandhi: „Nimic din ceea ce faci nu contează, dar contează că faci!” 


Duminică, 18 decembrie 
Duminica 18-12-2011 2:46 Sun (Sag) Squ (Vir) Luna (Half Luna) 
Duminica 18-12-2011 4:26 Luna (Vir) Tri (Cap) Venus 
Duminica 18-12-2011 10:03 Luna (Vir) —> Libra 
Duminica 18-12-2011 11:11 Luna (Lib) Opp (Ari) Uranus 
Duminica 18-12-2011 16:17 Venus (Cap) Squ (Lib) Saturn 
Duminica 18-12-2011 19:23 Luna (Lib) Sex (Sag) Mercury 
Duminica 18-12-2011 21:44 Luna (Lib) Squ (Cap) Pluto 


Ultima zi a săptămânii ne aduce un careu între luminarii, un trigon Luna-Venus, 
după care Luna va trece în Balanţă, iar Venus şi Saturn vor trece prin careu, aspect 
complicat pentru sănătate, pentru relaţiile de cuplu, pentru acele tipuri de asocieri care se 
bazează pe aspectul rece şi distanţă, pe date contractuale, dar şi pentru cele are implică un 
schimb cu persoanele învârstă. 

Prima parte a zilei ne va solicita pe ajustări ale demersurile pe care nu le-am finalizat 
ieri. Chiar dacă această ajustare se realizează mai mult în gând, printr-o reconfigurare a 
schemelor de acţiune, printr-o reorientare sau pur şi simplu printr-o reinventariere a 
patrimoniului. Această întoarcere spre cele personale, spre cele valoroase ne duce într-o 
zonă a confortului şi asta ne va spori încrederea în sine şi disponibilitatea de a ne consuma 
în mod paşnic său intim energia. Dialogul interior care apare în prima parte a zilei nu este 
însă atât de valoros, ci mai curând subiectiv, nu ne face mai puternici prin obiectivitate, ci 
ne duce acolo unde putem reinterpreta exteriorul şi îl putem ajusta sau îmbrăca în hainele 
care ne convin cel mai bine şi pe baza cărora să-l recunoaştem cel mai uşor. Cu trigonul 
Luna-Venus împlinit chiar de dimineaţă, reperele sunt cele de factură emoţională şi ele 

sunt legate de schema de utilizare, de tehnică, instrucţiuni şi mai puţin de ansamblul 
temei. 

În a doua parte a zilei, când Luna trece prin opoziţia cu Uranus, iar Venus şi Saturn 
împlinesc un careu, se va pune probleme vieţii, a reperelor, a eficienţei pe care o poate 
avea schema subiectivă construită sau ajustată de dimineaţă. Acum apare o reajustare a 
gândurile pe care le-am avut de dimineaţă şi ne îndreptăm spre a acţiona asupra celuilalt 
într-un mod invaziv, fiecare după puterea şi educaţia sa. Se porneşte de la o uşoară 
nesiguranţă, la îndoiala că, anterior, am judecat superficial, am fost prea mult captaţi de 
sentiment, prea personali în observaţii şi nu am putut sesiza că din anturaj ne sunt oferite 
dovezi de gelozie, infidelitate, ranchiuna, despărţire şi că asocierile pe care le-am făcut au 
fost, în cele din urmă, eronate pentru că ele urmăreau o altă dinamică a tandemului 
veselie-tristețe, ducând la o interpretare greşită a situaţiei. 

Într-o componentă mai puţin agresivă, ce ţine de puterea de a cerceta, înţelege şi care 
se bazează mult pe autocritică, relaţiile astrale de azi ne duc spre exacerbarea simțului 
datoriei pentru a compensa un neajuns, pentru a ascunde un deficit de putere sau 
neputinţa de a obţine altfel realizări în plan personal sau profesional. Sunt puse la 
încercare relaţiile de familie, dar şi acele relaţii profesionale care erau pigmentate cu 
sentimente sau chiar se bazează pe un schimb afectiv pasional, intim. 

Ziua conţine însă multe configurații care o vor scoate din banal. Avem astfel cortul 
(Jupiter, Saturn, Soare, Neptun), aripi de pasăre (Luna, Soarele, Venus, Jupiter), nicovala 
(Luna, Saturn, Soare, Venus), Venus planeta mediatoare opoziţiei Luna-Uranus, Neptun 
planeta mediatoare opoziţiei Jupiter-Saturn. Toate acestea aduc zilei o amploare specială, 
un mod personal de a aşeza evenimentele fără a le smulge din albia lor, dar reuşind să le 
coordoneze pe toate, prin cele două tipuri de relaţii care se realizează (prima parte a zilei şi 
a doua parte a zilei) şi care, în final, concluzionează printr-un schimb construit între 
acestea două. 18 decembrie devine astfel o zi decisivă a lunii şi un reper important pentru 
ceea ce va veni peste noi în 2012. 

Prin urmare, 18 decembrie ne introduce legaţi la ochi într-un paradis despre care se 
spune că deţine toate secretele vieţii. Despre viaţă este vorba azi, despre relaţiile pe are le 
dezvoltăm cu reperele pe care le avem, despre succes şi ierarhii sociale, despre cum se 
poate schimba ordinea lucrurilor şi despre severitatea şi seriozitatea cu care dorim să ne 
atingem aspiraţiile. 

A porni într-o călătorie specială, a privi cu rigiditate ţinta şi a nu ne preocupa absolut 
deloc de faze intermediare ţine de un complex de factori, nu doar de lipsa de mobilitate 
sau simplism afectiv. Ştiind care sunt conjuncturile acestei zile, ce configurații speciale se 
împlinesc şi cam ce roluri deţin planetele înțelegem că imensa determinare este susţinută 
de o structură complexă, nu de o ţintă şi în niciun caz de rigiditate. Ceea ce ne bucură, ceea 
ce ne supără, ceea ce ne ridică spre înălţimi ameţitoare sau ne scufundă în abisuri 
apăsătoare nu poartă azi stigmatul unui singur stimul, ci stindardul unor îndemnuri ce 
pun în fruntea lor omul şi valorile sale. 

Recomandarea pentru această zi este aceea de a căuta adevărul direct de la sursă. 
Dacă e un adevăr social, fizic, ideologic, să mergem la izvor întrebând persoana sau 
consultând lucrarea sa reprezentativă, iar dacă este vorba despre un adevăr spiritual să-l 
căutăm în adâncul sufletului, pentru a înţelege ce structuri fizice trebuie abandonate şi ce 
laturi ale personalităţii cer o altă abordare. Viaţa este complexă şi nu complexitatea este 
cea care sperie azi, ci comoditatea, laşitatea sau minciună prin intermediul cărora am 
obţinut de-a lungul timpului avantaje. O formă de adevăr ne învăluie azi şi pe de o parte în 
a ne stabili drept ţintă „drumul către sursa”, iar pe de alta ne protejează şi ne atinge de 
graţia profunzimii, cea care poate fascina într-un mod special, amplu, irevocabil. 

Luni, 19 decembrie 
Luni 19-12-2011 9:11 Luna (Lib) Sex [Sag] Node 
Luni 19-12-2011 18:24 Sun (Sag) Sex (Lib) Saturn 


Începem săptămâna cu un îndemn spre profunzime şi seriozitate. Azi Luna se va afla 
în sextil cu Capul Dragonului, pe finalul ciclului draconitic, iar Soarele îşi va împlini 
sextilul cu Saturn aducând în centrul atenţiei o formă de gândire matură, seriozitatea 
acţiunilor, pasiunea pentru ştiinţele exacte, dar şi o atracţie către aspectele concrete ale 
vieţii fără a leza în vreun fel sensibilitatea, visul. 

Sextilul Lunii cu Capul Dragonului se produce în momentul când Mercur şi NN intră 
în fereastra conjuncţiei ceea ce va aduce demersurilor finale un plus de luciditatea, o 
uşurinţă în exprimare şi o îmbinare interesantă între util şi plăcut. Veleităţile 
organizatorice pe care Luna din Balanţă le aduce, prin faptul că poate pune pe picior de 
egalitate elemente incompatibile, poate discuta egal orice subiect şi pune în aplicare orice 
soluţie, chiar şi pe aceea care este împotriva sa, devin acum exemple de bună practică sau 
sugestii pentru cei care se află la început de drum. În felul acesta, înţelegem că prima parte 
a zilei va fi încărcată de un tonus tineresc, de o atracţie către lucruri însuşite, moştenite, de 
a ne desprinde de caracterul particular al vieţii şi de a reuşi să ajungem în punctul în care 
greutăţile vieţii pot fi uşor echivalate în experienţe. De această preschimbare este 
răspunzător Mercur, cu aerul său tineresc, dispus acum, când este remarcat, adică atins de 
conjuncţia cu Capul Dragonului, să impresioneze şi să ridice nivelul vibraţiilor. A 
impresiona prin modul de a gândi, prin viteza de lucru, prin curajul de a stabili ţinte 
îndrăzneţe şi de a le atinge este la fel de valoros ca o experienţă acumulată în condiţii 
extreme, de exemplu de a rezista fără hrană şi apă într-un mediu agresiv, de a parcurge 
repetate deposedări de bunurile proprii sau de a fi atins de o boală necruțătoare. Semnul 
de echilibru devine azi, prin Balanţă, semnul în care direcţiile tind să se uniformizeze prin 
valoare, nu un balans in faţa spectatorilor realizat spre deliciul privirii. 

Această calitate cu totul specială de a uniformiza extremele pentru a nu se mai face 
diferenţa între fiinţe, pentru a nu încuraja comparaţia în a ascunde mediocritatea sau a o 
evidenția prea mult, vine din zodia Balanţă, dar nu doar de la Luna situată acum în acest 
semn, ci de la Saturn. Modul special, tainic, efervescent prin care sunt combinate elemente 
care până acum nu păreau să aibă vreo legătură unele cu altele sunt aduse în punctul în 
care devin prietene, surori intru religie, fraţi de cruce. 

Pe acest fond, sextilul lui Saturn cu Soarele, înainte de toate, vine şi combate 
abandonul, lipsa de implicare, superficialitatea, instabilitatea, urâţenie, abandonul. Scopul 
nu este însă acela de a egaliza trăirile, ci acela de a descoperi elementul comun celor care, 
aflaţi sub impusul destinului, ajung să descopere legături adânci, că sunt cunoştinţe vechi, 
că au prieteni comuni, că viaţa nu i-a adus degeaba împreună. Astfel, elementul superior, 
cel de supervizare, de extindere a sferei gândurilor spre o zonă a realităţii situată dincolo 
de realitatea imediată este paradoxul care se transformă în realitate imediată în secunda 
în care este atins. Această reprezentare oarecum abstractă este pusă în practică ori de câte 
ori se caută înlăturarea ataşamentului. Mulţi dintre căutătorii adevărului, dintre cei care 
îşi doresc să-şi uşureze sufletul de greutăţi inutile, ajung, prin practică, să considere că 
abuzul, indiferent că este motivat de teamă sau de necesitate, este un element josnic şi el 
trebuie combătut prin toate mijloacele. Aprofundând aceste noţiuni, practicantul 
descoperă că luptând împotriva abuzului va ajunge să se comporte asemenea celui pe care 
îl acuză, nu prin raportarea sa la un sistem superior în faţa căruia pare impur sau atins de 
aroganță, ci prin menţinerea atenţiei la nivelul la care cel combătut acţionează, 
consumând timp şi energie pentru a-i arata celui în cauză ceea ce acum nu vrea, nu poate 
sau nu-l interesează ori nu este deloc treaba interlocutorului să înlocuiască efortul susţinut 
al practicantului persistent în greşeală. Ideea de liber arbitru este şi ea inclusă în această 
schemă de gândire însă nu ca deziderat „fiecare este liber şi, prin libertatea sa, devine 
răspunzător de faptele sale”, ci prin atingerea limitelor superioare. 

Unde se finalizează liberul arbitru personal şi de unde începe a celuilalt? Acesta este 
punctul final în care căutătorul adevărului descoperă că destinul este o înlănţuire de cauze 
şi efecte şi cel care doreşte să se ridice deasupra condiţiei muritoare îşi poate eficientiza 
accelerarea căutării spirituale printr-o atenuarea a efectelor, nu prin neutralizarea lor. 
Acesta este un mod special prin care Saturn, în intransigenţa sa bine cunoscută, combină 
compasiunea, cunoaşterea şi severitatea evoluţiei pentru a genera un produs nou, o creaţie 
specială care, raportată la realitatea imediată a vechii stări a lucrurilor, deci în faza 
incipientă, nici nu putea fi concepută, dar care devine aievea imediat ce este atinsă de 
graţia conştiinţei extinse. 

Prin urmare, prima zi a săptămânii ne coordonează faptele şi ni le modifică pentru a 
descoperi nuanţe noi ale vieţii, puteri noi, reacţii noi, dar nu noi prin inedit, ci prin 
preschimbare. Vechile relaţii ne apar azi în cale, descoperim un rpieten pe care nu l-am 
văzut de mult timp sau ne simţim atraşi de viaţa privată şi publică ale popoarelor antice, 
ale celor care au trăit în Evul Mediu sau care se află pe alte continente şi care par, la prima 
vedere, atât de diferite. 

Totul ia înfăţişarea unei cercetări, a unei aventuri care depinde mult de ascuţimea 
minţii, de nivelul de cultură şi de experienţele anterioare. Nu, categoric nu este aşa, pentru 
că implicându-l pe Saturn într-un unghi atât de blând şi sever în acelaşi timp oamenii sunt 
coordonaţi de destin, nu ei conduc evenimentele, sunt pus în fata experienţelor, nu ei le 
selectează. În felul acesta, descoperă că o parte a vieţii lor este coordonată, unii spun că 
este predestinat, şi se simt bine că poate în întunecată schemă ascunsă privirii lor se 
găsesc şi doritele lor împlinite. În realitate, ceea ce este ascuns şi pare predestinat ţine de 
latura inconştientă a fiinţei, deci şi a destinului, care este privit de ezoterism ca o emanaţie 
a fiinţei, asemenea cometei care nu se poate separa de coada sa. 

Recomandarea pentru această zi este aceea de a ne lăsa în voia destinului, dar de a şi 
explora sfera gândurilor sau cea a sentimentelor pentru a „fura” din zona inconştientului 
ceva substanţial pentru a fi mai bogaţi cu o lumină sau mai înţelepţi cu o stea. 


Marţi, 20 decembrie 
Marti 20-12-2011 8:17 Luna (Lib) Con (Lib) Saturn 
Marti 20-12-2011 9:15 Sun (Sag) Sex (Lib) Luna 
Marti 20-12-2011 10:11 Luna (Lib) Tri (Aqu) Neptune 
Marti 20-12-2011 11:46 Luna (Lib) Squ (Cap) Venus 
Marti 20-12-2011 12:30 Luna (Lib) --> Scorpio 
Marti 20-12-2011 13:12 Luna (Sco) Opp (Tau) Lilith 
Marti 20-12-2011 13:12 Luna (Sco) Opp [Tau] Jupiter 
Marti 20-12-2011 13:44 Jupiter [Tau] Con (Tau) Lilith 
Marti 20-12-2011 14:51 Luna (Sco) Tri (Pis) Chiron 
Marti 20-12-2011 20:25 Venus (Cap) --> Aquarius 
Marti 20-12-2011 22:45 Sun (Sag) Sex (Aqu) Neptune 


Ceea ce aduce ziua de 20 decembrie este din capul locului una dintre cele mai 
neobişnuite combinaţii astrale ale anului. În aceeaşi zi Jupiter se întâlneşte cu Lilith în 
conjuncţie, Venus îşi schimbă semnul, trecând în Vărsător, iar Soarele împlineşte un sextil 
cu Neptun cu aproximativ o oră înainte ca ziua să se termine. Şi pentru că niciodată nu 
este suficient, aceste aspecte se împlinesc la grad perfect când Luna se află deja în cădere 
(Scorpion) şi după ce împlineşte, la ora 13:12, două opoziții cu Jupiter şi Lilith, ce îşi vor 
împlini la grad perfect conjuncţia jumătate de oră mai târziu. Acest tablou astral seamănă 
cu un tablou al lui Picasso, când cu „Domnişoarele din Avignion”, când cu „Trei 
muzicanți”, când cu „Bătrânul chitarist”, când cu „Figuri pe plajă”. 

Arhitectura stranie a acestei zile porneşte însă cu Luna în Balanţă, până la mijlocul 
zilei, împlinind patru aspecte: conjuncţie cu Saturn, sextil cu Soarele, trigon cu Neptun şi 
careu cu Venus. Această schemă ne aminteşte de simţul răspunderii, de lucrarea colectivă 
la care participăm, de riscul şi exprimarea personalităţii într-un mod ambivalent: putere — 

slăbiciune, curaj — frică, echilibru — dizarmonie. În afara lui Marte, situat la mijlocul 
Fecioarei, toate celelalte planete se situează între finalul Balanţei şi primul grad din Taur, 
conjunctură ce indică un simţ special al proprietăţii, nu doar orientat spre obiecte fizice, ci 
şi spre fiinţe, tipuri de relaţii sau funcţii, decoraţii, aprecieri, recunoașteri. Aşadar, prima 
parte a zilei ne aduce înainte principiile, dorinţele pe care nu le-am putut îndeplini şi pe 
care nici nu vom reuşi să ni le împlinim pentru că nu dispunem de timpul necesar. 

Trecând în Scorpion, Luna ne pune în faţa unor decizii dificile. Va trebui să alegem 
între a ne împlini un ideal personal sau de a ne abandona proiectele individuale şi a ne 
implica într-un proces social, într-un demers amplu ce ţine de funcţie, rang, faimă, 
schimbare de domiciliu, de locaţie, de comportament sau de disimularea unor impulsuri 
personale prin ascunderea lor în aburul interesului de grup. Primele efecte vin prin 
explicaţii de ordin personal, prin destăinuirea unor aspecte ale vieţii care nu sunt aşa în 
realitate, dar care vor putea fi văzute în felul in care sunt prezentate pentru că istorisirea 
este singura atingere pe care o primim din partea realităţii. Se impune atunci un subsidiar, 
o activitate psihică secundară ţelului ce depinde mult de forma de exprimare, schema de 
gândire de care poate dispune cel în cauză acum. Acest îndemn apare ca un foc de paie, ca 
o explozie de activitate, ca o formă spectaculoasă prin care simţim că norocul ne surâde, că 
avem o şansă, aceea de a ne depăşi condiţia, de a rezolva o problemă, de a folosim cu 
maximum de eficienţă inteligenţa şi spiritul practic. 

Această exprimare complexă ne parvine din conjuncţia lui Jupiter cu Lilith şi are 
menirea de a ne încerca limitele puterii fizice, a tactului, diplomaţiei, a calităţii intenţiilor, 
a moralității. A încălca un legământ, o regulă, a depăşi o limită a bunului simţ sau a invada 
intimitatea cuiva doar pentru a ne satisface o curiozitate sau a da curs unei nevoi, de a 
pretinde de la viaţă cu lăcomie acel „mai mult” care ne va prisosi înseamnă a ne 
compromite întâi ca informaţie, apoi ca statut sau persoană. 

Pe acest fond, îndemnul real ce ne vine din conjuncţia Jupiter-Lilith, nu doar ca 
influxuri pregătitoare, este aceea de decădere, imoralitate, scandal cu substrat 
administrativ, bănesc, furt din patrimoniul public, din casa cuiva, din sectorul privat al 
cuiva (site, e-mail etc.) sau agravarea unor relaţii conflictuale şi extinderea lor spre o altă 
zonă (divorţuri care se fac la tv, reclamaţii prin intermediul presei etc.). Ceea ce este 
nefiresc în această conjunctură este aceea de inversare a regulilor cu păstrarea respectului 
pentru structură, doar că de această dată se manifestă prin alt conţinut. A se acordă 
clemenţă unui funcţionar pentru că îşi face meseria într-un mod gregar, dar de a da 
exemplu de dreptate şi corectitudine cu altul din cauza unei erori minore de timp sau 
adresare ceea ce reprezintă un modest exemplu al acestui proces. Într-o reprezentare 
prozaică, această conjuncţie ne sugerează că 20 decembrie este ziua când cei certaţi cu 
legea fac legea, iar aici se includ nu numai cei care au primit un avertisment juridic, nu 
doar cei sancţionaţi, care sunt în mod vizibil pătaţi, ci toţi cei care trăiesc bine prin faptul 
că ei nu respectă ceea ce pentru ceilalţi reprezintă o barieră de netrecut. 

Dacă până seara, în preajma orei 21:25, când Venus trece în Vărsător, Luna se 
grăbeşte să împlinească un trigon cu Chiron, aducând o tentă pozitivă sensibilităţii, o 
înțelepciune conjuncturală, un moment de inspiraţie, ulterior acestui moment, sextilul 
Soare-Neptun va dezlănţui o sensibilitate cu totul specială, pe care o vom putea explica, 
încadra în reguli, în scheme şi care va putea fi reprodusă. 

Apelând la Picasso, fără a intra în detaliu, putem face o analogie cu cubismul pe care 
le-a reprezentat atât de bine. În felul acesta, el a renunţat adesea la formele înfăţişării 
obişnuite pentru a da imaginii o transpunere tridimensională la nivelul bidimensional al 
tabloului. La fel, acum, cele trei mai dimensiuni astrale pot fi raportate la această mişcare 
artistică de avangardă care este cubismul. Se ştie că pictura nu fost niciodată o fotografie, 
tocmai pentru că a interpus elementelor reale structuri născute din imaginaţie pentru a 
produce impresii, a crea stări sau a forţa gândirea să-şi depăşească propriile bariere. 
Tocmai de aceea pictura nu a concurat fotografia ori viceversa, nici când aceasta se ocupa 
de latura artistică. 

Într-un tablou bidimensional cu elemente tridimensionale, schema astrală a 
conjuncturilor de azi ne aduce în faţa a trei direcţii: emoţiile, gândirea, perspectiva. 
Transpus pe cele trei aspecte avem: emoţiile, reprezentate de sextilul Soare-Neptun, 
gândirea, de ingresul lui Venus în Vărsător, iar perspectiva este cea dată de conjuncţia lui 
Jupiter cu Lilith. În felul acesta, descoperim că aceste conjuncturi nu păstrează ordinea de 
succesiune a celor trei dimensiuni, ci le răstoarnă şi, prin asta, va produce un efect 
dezastruos asupra vieţii private cu repercusiuni ample asupra vieţii sociale. 

Perspectiva, prezenta mai puţin în perioada antică, s-a dezvoltat mult în perioada 
Renaşterii, oferindu-i nu doar calitatea prin care se reda obiectul în spaţiu, ci era şi 
inserată o anume iluzie a adâncimii ce s-a păstrat printre preocupările pictorilor până în 
secolul al XIX-lea. Această iluzie redă aparenţă nu realitatea şi permite artistului să-i 
poată transpune propria viziune asupra imaginii, ce ar putea fi o realitate ajustată, 
îmbunătăţită sau care nu există. Conjuncţia Jupiter-Lilith ne oferă acum iluzia adâncimii, 
a profunzimii, a mobilizării dinamice, a succesului atins printr-o contracție stranie situată 
dincolo de cunoscut. Plasând această percepţie dincolo de realitatea imediată, elementele 
pe care le manipulează devin semne ale unui hiperrealism ce bruschează emoţiile 
nerafinate, pe cele şubrezite de încercări sau drame. Partitura acestor unghiuri va fi deci 
redată mai mult prin perspectivă aeriană, adică prin acele procedee care modifică 
deopotrivă mărimea şi forma obiectelor, dar şi culoarea, valoarea sau claritatea lor. A pune 
într-o această relaţie deformată raporturile sociale impure înseamnă a da importanţă unor 
direcţii neclare, a pune în balans seriozitatea unei aspirații sociale formulată în mod realist 
şi a o devia spre o iluzie, o creaţie a minţii, o închipuire care este reală prin urma lăsată de 
pensula unui pictor priceput. 

Trecerea lui Venus în Vărsător este indiciul că intrăm într-o perioadă în care suntem 
atinşi de dorinţa de libertate, de a ne exprima emoţiile după bunul plac, de a ni le ţine 
încuiate în idei abstracte sau reguli morale în care alegem să credem cu tărie pentru că aşa 
este firesc, normal, la modă sau doar aşa ne putem acorda importanţă într-un mod cât se 
poate de subtil, disimulat. Totul este însă gândit, schematizat, încadrat, apreciat, cântărit 
şi nimic nu scapă fără să i se pună eticheta în funcţie de rostul pe care îl poate avea într-un 
context. Fiind vorba, nu doar de Vărsătorul “cel cu capul limpede”, ci şi de Venus, 
întruchiparea frumuseţii, gândirea se exprimă prin cuget, iar cugetul prin estetică: “o 
estetică nu se scrie nici pentru cel care creează frumosul, nici pentru cel care-l 
contemplă, ci, exclusiv pentru omul de cugetare” (Nicolai Hartmann). În felul acesta 
estetica prin care se exprimă cugetul şi implicit gândirea are drept ţintă contemplaţia, 
adică a urmări imaginea din perspectiva profunzimii sale, aceea ce-l duce la crearea unei 
atitudini filosofice. A gândi filosofic este însă o mare problemă a omului modern, agasat 
de bogăţia de informaţii. Tocmai de aceea estetica implică în mod obligatoriu existenţa 
unui sistem de valori pe care utilizatorul să-l folosească din abundență pentru ca la final, 
când îşi admiră opera, creaţia sa de devine etalon pentru următoarele sale expresii sau 
construcţii. 

Inserţia socială a acestor informaţii legate de ingresul lui Venus pune la grea 
încercare gândirea superficială, cea care produce bucurii simpliste, cea care se pune în 
slujba simţurilor, adică lucrează sub valoarea sa. A fi liber şi a lucra sub standardul optim 
de valoare implică a gusta din decădere, adică a duce raţiunea spre un somn adânc şi 
periculos care poate da naştere unor monştri teribili. 

În final, sentimentul exprimat în conjunctura astrală a acestei zile prin sextilul Soare- 
Neptun ne oferă valori cu mult peste standardul comun, pe care mai puţin le vom înţelege, 
dar pe care vom reuşi relativ simplu să le încadrăm într-o schemă cunoscută, în reguli 
ştiute din timp, în modele de analiză subapreciate. A lua contactul cu sentimentele 
înseamnă a te expune unei trăiri puternice care te schimbă iremediabil, adică de a fi, aşa 
cum A.S. Exupery spunea “clădit pentru a lua foc”, adică dispus să arzi total în 
transformarea pe care ţi-o conferă aprinderea emoţiilor. Relaţia de sextil dintre Soare şi 
Neptun este atinsă azi de melancolie, poezie, sensibilitate indiferent de stimul. Totul în jur 

pluteşte, se consumă, se încălzeşte, are un sens şi îl ridică pe cel în cauză spre o ţintă 
subtilă pe care iniţial nu o cunoaşte. Maniera specială, comună, obişnuită, uşor de 
recunoscut prin care suntem invadaţi de emoţii pozitive va face din acest ultim aspect al 
zilei o formă dinamică de expresie personală, una care ne poate face să ne blocăm pe 
mulţumire. Finalitatea nu este însă multumirea, dar necunoscând-o, cel în cauză se poate 
păcăli descoperind că de fapt a folosit totul pentru confortul personal. 

Toate acestea trei direcţii, dincolo de interpretările standard ce pot fi consultate 
relativ uşor dintr-un manual de astrologie, intervin asupra acestei zile cu patimi noi, cu 
finalităţi neclare, cu modele de gândire greu de menţinut sau integrat în societate, deci cu 
complicaţii, ghinioane, efort, suprasolicitare. Seamănă însă cu o perioadă de instruire, de 
cursuri, de pregătire suplimentară în care ne plângem că nu e în regulă ceea ce învăţăm, 
ne bucurăm că aflăm lucruri noi sau privim totul cu surprinderea celui care se gândeşte în 
permanenţă: “Cum voi aplica eu toate astea?”. Analogia cu pictura este abordată pentru a 
uşura înţelegerea modelului complex născut din întrepătrunderea acestor vibrații. 

Prin urmare, 20 decembrie ne pune în faţa unor evenimente speciale. Unii vor părea 
nedemne de noi, în faţa altora ne vom vedea pe noi înşine nedemni de a lua parte la aşa 
ceva. Vor exista însă şi persoane care vor parcurge această zi cu confuzia că nu înţeleg 
nimic din ceea ce ia cuprins, că sunt obligaţi să lucreze la un nivel total diferit de cum se 
aşteptau şi că orice tip de interacţiune le complică viaţa într-un mod iremediabil. Cu toate 
acestea vor avea puterea să-şi privească viaţa cu luciditatea, să-i vadă acesteia beneficiile şi 
să se aleagă şi cu un câştig nimic, dacă îşi învinge teamă şi discută, dacă îşi exprimă 
gândurile sau împărtăşeşte din experienţele proprii. Oricât de complicată va părea această 
structură, totul se va rezuma doar la disponibilitatea de a interacţiona, plăcerea de a gândi 
pentru grup şi bucuria de a ne extinde arealul, sfera gândirii sau ţinta emoţiilor. 

Recomandarea pentru această zi este aceea de a medita azi la hrana spirituală. 
Gândurile, emoţiile sau viziunile pe care le avem ne duc la succes sau decădere, dar nu 
oricum, ci prin manipularea dinamică a contextului astral, aşa cum se întâmplă azi. 


Miercuri, 21 decembrie 
Miercuri 21-12-2011 0:01 Luna (Sco) Sex (Cap) Pluto 
Miercuri 21-12-2011 4:19 Venus (Aqu) Squ [Tau] Jupiter 
Miercuri 21-12-2011 6:00 Venus (Aqu) Squ (Tau) Lilith 
Miercuri 21-12-2011 9:56 Venus (Aqu) Sex (Ari) Uranus 
Miercuri 21-12-2011 16:55 Luna (Sco) Sex (Vir) Mars 
Miercuri 21-12-2011 21:47 Luna (Sco) Con (Sco) Juno 


Cele trei aspecte pe care Venus le împlineşte azi (careuri cu Jupiter şi respectiv Lilith, 
sextil cu Uranus) ne pun la grea încercare răbdarea, sinceritatea, bunele intenţii, respectul 
faţă de muncă, faţă de rezultatele ei, dar şi respectul faţă de cel de lângă noi care se implică 
într-un proiect personal ce pare deosebit de important pentru realizarea sa profesională. 
Aceste trei aspecte sunt îmbrăţişate de două sextile pe care Luna le realizează cu Pluton, în 
primul minut al acestei zile, şi respectiv cu Marte, în a doua parte a zilei, punând curajul în 
lista primelor motivații pentru devenirea şi succesul social. 

Prin careul dintre Venus şi Jupiter, din zodii fixe, nu poate ieşi o atitudine sănătoasă, 
nu se poate naşte o dorinţă plăcută, echilibrată, iar finalitatea nu poate fi una care să 
întreţină şansa, echilibrul sau normalitatea. În felul acesta, se duce o luptă împotriva a 
ceea ce are nevoie de răbdare, de timp pentru a se finaliza şi se agresează un tip de 
conduită care este cel mai bun în aceste momente, dar căruia i se atribuie întreaga vină a 
suferinţei sau neîmplinirilor. Rezultatul nu poate fi altul decât o dezordine a vieţii 
personale, cauzată de o acută lipsă de coerenţă, de disconfort, de incapacitatea de a tolera 
greşelile celorlalţi şi de a da vina pe ei pentru lipsa de consecvență, de profunzime sau pe 
neputinţa de a atinge un ţel. Putem invoca aici şi abuzurile alimentare, cele legate de 
substanţe interzise, nu doar de lege, ci chiar de medic sau de familie, chiar cele cărora nu li 
se atribuie un statut privilegiat. 

Fiind vorba de un dublu careu, prezenţa lui Lilith alături de Jupiter ne compromite 
orice şansă şi ne duce într-o zonă în care simplele divergențe de opinie pot trece drept 
atitudini tulburătoare. De partea cealaltă, Vărsătorul va face o vrajă şi tot ceea ce nu este 
bun ne va speria şi ne va crea impresia că ne poate distruge o şansă. Ca apărare, vom 
acoperi totul cu o atitudine degajată, cu o prea multă libertate, cu prea multă îndrăzneală, 
cu prea mult tupeu, aspect care ne va strivi chiar şi ultimele şanse de a ne ridica deasupra 
celor care se vor lua la întrecere în concursul “cine face cele mai multe gafe”. 

Dacă lipsa de empatie, de încredere sau din cauza dezinteresului total în ceea ce 
priveşte ajutorul pe care suntem datorit să-l oferim, prin statutul de fiinţe pe care îl 
deţinem, sextilul cu Uranus ne pune în polul celălalt şi ne convinge că aşa deformat cum 
gândim este minunat, este perfect şi de bun augur. Mulţi vor greşi şi chiar nu vor realiza ce 
se întâmplă în sufletele celorlalţi şi neînţelegând vor considera că totul este în regulă, că 
totul se desfăşoară într-un registru al beneficului, într-o schemă corectă. Putem însă 
invoca aici şi motivul transmutării, a preschimbării materiei în energiei şi a sublimării ei 
pe un nivel superior. Această preschimbare, privită ca modalitate de a soluţiona o 
problemă ivită pe moment va avea repercusiuni majore asupra celorlalţi, asupra 
destinului. 

Ziua se încheie într-un ton condescendent, în care vom dezvolta cât de mult respect 
putem, cât de multă înţelegere ne încape în suflet şi cât de profunzi putem dovedi că 
suntem în stare să atingem prin gândurile şi sentimentele pe care le avem. Conjuncţia 
Luna-Junon pe Scorpion nu este una dintre cele mai bune pentru că nu poate gestiona 
sentimentul fără să picure puţină ambiţie, puţină gelozie sau indecenţă, dar poate oferi 
însă un contrast şi, fiind vorba de o zodie fixă, îl poate menţine suficient de mult încât să 
conteze ceea ce predispune, chiar dacă e firav şi plăpând. 

Prin urmare, 21 decembrie ne aduce în faţa unei ţinte, în faţa unei arme şi, dintr-un 
paradox al naturii, nu există un trăgător, ci noi înşine ne ţintim şi tot noi apăsam pe 
trăgaci, dacă nu dispunem de un antrenament special în a ne feri de aparenţe. A lupta azi 
cu aparențele nu înseamnă a sta deoparte de emoţii puternice, de durere, nemulţumire sau 
egoism, ci a gusta din toate acestea dar cu măsură. Tentaţia de a ne risipi în bucurii 
superficiale, care nu au nimic de-a face cu expresia personală, cu destinul, cu anvergura 
unei fapte esenţiale pentru o dezvoltare profesională face din această zi o ciudăţenie a lunii 
decembrie în care plouă din cer cu evenimente importante, iar noi ne petrecem timpul cu 
banalităţi. 

Mai multă importanţă vom acorda azi elementelor care nu sunt importante, pentru 
că Lilith este cea care decide împotriva tuturor şi grăbeşte lucrurile pentru a nu mai lăsa 
timp atenţiei şi a transfera forul interior sub directa influenţă a sextilului Venus-Uranus 
care dinamizează, protejează, susține ceea ce este pregătit deja. Tocmai de aceea 
recomandarea pentru această zi este aceea de a ne rezerva timpul pentru a cerceta, a 
studia, pentru a asculta şi a împărţi cu cei dragi ceea ce avem, pentru a refuza lucrurile 
uşoare doar pentru că ştim că este loc şi că aşa ne spune comoditatea. 


Joi, 22 decembrie 
Joi 22-12-2011 7:29 Sun (Sag) —> Capricorn (Winter Solstice) 
Joi 22-12-2011 11:48 Luna (Sco) Squ (Aqu) Neptune 
Joi 22-12-2011 14:02 Luna (Sco) --> Sagittarius 
Joi 22-12-2011 15:12 Luna (Sag) Tri (Ari) Uranus 
Joi 22-12-2011 16:30 Luna (Sag) Squ (Pis) Chiron 
Joi 22-12-2011 16:32 Sun (Cap) Tri [Tau] Jupiter 
Joi 22-12-2011 17:53 Luna (Sag) Sex (Aqu) Venus 
Joi 22-12-2011 23:38 Sun (Cap) Tri (Tau) Lilith 


Trecerea Soarelui în Capricorn, pe tema de ingres, îl aduce pe acesta pe axa 


interceptată Capricorn-Rac, iar pe Saturn, guvernatorul acestui semn zodiacal, în casa a X- 
a, în Balanţă, aflat încă în relația de careu cu Venus, pe care cerul acestei zile o plasează, 

asemenea Soarelui, în sectorul care interceptează. În plus, ziua mai conţine un trigon pe 
care Soarele şi Jupiter îl împlinesc în a doua parte a zilei, dar şi cel pe care Soarele şi Lilith 
îl împlinesc târziu spre finalul zilei. În tot acest timp Luna, după ce împlineşte un careu cu 
Neptun, aducând îndoieli mari asupra propriei persoane, temeri că demersurile mari cad 
în derizoriu din cauza unor erori de gândire, fapte cu caracter îndoielnic, trece în 
Săgetător, aducând bucurii false, împlinite împotriva seriozităţii, a faptelor esenţiale, a tot 
ceea ce are consistență sau maturitate. În felul acesta, fundalul zilei este în aparenţă 
dihotomic, pentru că aspectul negativ din prima parte este reanalizat şi ajustat în a doua 
parte pentru a indica un singur traseu, acela care ne îndeamnă să ne depărtăm încet, încet 
de probleme esenţiale ale vieţii personale, în ideea de a fenta destinul, de a anula o 
condiţie, aceea a experienţei severe, a muncii, a seriozităţii. 

Trecând în Capricorn, Soarele ne duce mai aproape de prudenţă şi ne oferă premizele 
unei mai bune concentrări pe proiectele individuale. În Capricorn, nu muncă este elogiată, 
aşa cum se întâmplă în Fecioară, un alt semn de pământ, ci rezultatul ei, motivul 
definitivării creaţiei proprii. Înţelegem astfel că această zodie ne aduce semnul unei 
finalităţi, a încheierii unui ciclu, a finalizării unor demersuri care, prin disiparea lor, ne 
sugerează povara karmică, ne reduce nivelul ambițiilor şi implicit ni se cere un mai mic 
efort de gândire sau de acţiune. Capricornul devine astfel un semn al pacifismului, al 
acţiunilor într-un calm amplu care radiază prin stabilitate, siguranţă, protecţie. Imaginea 
dură pe care o impune se naşte dintr-o contradicţie interioară. Capricornul, în special în 
această ipostază a Soarelui, ca semn cardinal, aduce dinamismul ca o condiţie dezvoltată 
împotriva dorințelor personale. Acest mister duce ființa într-o zonă a contradicţiilor 
născute din războiul pe care dorinţa îl duce cu realitatea şi autocontrolul. Simte că i se cere 
să acţioneze pentru că poate, dar nu este pe deplin convins că trebuie să facă asta de vreme 
ce simţirea sa este alta. Tipul Capricorn cu Venus în Vărsător este însă un vizionar şi 
tocmai de aceea finalitatea pe care ne-o anunţă acum ingresul solar în acest semn este una 
binefăcătoare pentru grup, ansamblul destinului personal, nu pentru realitatea imediată. 

Observăm însă că, apropierea lui Lilith de Jupiter, când acesta îşi întâlneşte prietenii 
tinde să acapareze din ce în ce mai mult din segmentul social rezervat idealuri superioare. 
Azi Lilith compromite forţa vitală, lumina interioară, vitalitatea gândurilor şi forţa 
credinţei. Compromisul, o consecinţă a acestei situaţii, va răsări sub forma scepticismului 
său a pesimismului şi ne va oferi siguranţa că, devenind prieteni cu suferinţa, vom fi mai 
puţin afectaţi de ea. Teama de a nu fi dezamăgiţi ne va duce azi în postura de a ne arăta 
înţelepţi, înţelegători cu reţinerile venite din partea celorlalţi, cu refuzul lor, cu jignirile. 

Totuşi, nu este o zi a eşecului, ci una în care luăm contact cu o dimensiune matură a 
gândirii, care, cum bine ştim, în aspectul ei negativ, dă naştere pesimismului şi 
melancoliei deviante care pot duce, în cazuri extreme, la negări severe a fiinţei, la refuzul 
de a trăi şi asta nu ca o consecinţă karmică, ci prin acţiuni deliberate, abordate, aşa cum 
aminteam anterior, sub impulsul fricii de a nu fi rănit. A fi prieten cu suferinţa îi poate 
duce pe unii şi spre a se împrietenii cu torţionarii, cu hoţii, cu vampirii energetici, cu 
lipitorile, cu căpuşele, cu cei care nu pot să trăiască prin forţa proprie, iar dacă luăm în 
calcul relaţia Soare-Jupiter şi cea construită între Lună şi Venus, dar şi prezenţa Micului 
Benefic în Vărsător, putem spune că această predispoziţie este semnul unei alinări, a unei 
sublimări a mâniei, a unei iertări motivată de teamă, care poate avea consecinţe magice 
asupra vieţii. Se spune adesea în învăţătura creştină că “iubirea cu frică atrage pedeapsă” 
şi această dinamică, acest set de fapte pe care îl vor aborda, ca urmare a trecerii Soarelui în 
Capricorn, poate atrage din anturaj un recul pe care l-am evitat anterior şi de a avansa în 
cunoaşterea de sine, în înţelegerea mecanismelor sociale, în avansarea pe calea unui 
demers. Prin această forţare a contextului, ceea ce se deschide nu este Cutia Pandorei, dar 
este o cutiuţă personală în care am ascuns ceea ce nu am putut ierta sau înţelege. Acestea 
vin din profunzimi şi ne invadează obligându-ne să le trecem şi pe ele prin apa iertării. Din 
nefericire, Capricornul are, asemenea Racului, o latură vulgară pe care şi-o ţine ascunsă şi 
care îi defineşte partitura personală mai mult decât se poate deduce din aparenţă şi care 

este cu atât mai amplă, cu cât încearcă să şi-o reprime sau să şi-o ascundă mai bine. 
Iertarea este un sentiment rafinat, ea nu vine prin vulgaritate şi, tocmai de aceea, a ne lăsa 
prinşi în mrejele gândurilor de răzbunare, a clemenţei alimentată de neputinţa de a face, 
nu de acceptarea lui “nu este nevoie să fac, pentru că iert”, înseamnă a rata momentul 
elevării. 

Nu toţi sunt interesaţi de cercetarea spirituală, nu toţi sunt practicanți ai tehnicilor 
de autocunoaştere, tocmai de aceea pentru aceştia ratarea momentului nu înseamnă prea 
mult. Tocmai de aceea este important să înţelegem că lecţia iertării este, în faza incipientă, 
una cumplită. Cu timpul, ea ne conferă o înţelepciune atât de personală încât ne umple 
viaţa fără să putem spune concret ce eveniment ne inundă sau ne oferă senzaţia de 
deplinătate. Când eşti invitat să ierţi, ţi se oferă o graţie, un privilegiu şi nu trebuie să pui 
bariere cu mintea gândindu-te că de iertare, în forma aceasta, au nevoie doar cei care vor 
mai mult de la viaţă. Trăim pentru a ne eleva, muncim pentru a ne înnobila sufletul şi 
cerem de la viaţa mai mult pentru a urca pe scara evoluţiei. Nu contează dacă ne sunt 
familiare tehnicile de cercetare spirituală, de vreme ce trăirea, gândul, percepţia sunt 
universale. Aşa că provocarea iertării este una generală şi este important să o abordăm azi 
cu maximă seriozitate, indiferent dacă suntem practicanți ai unei căi spirituale sau nu. 
Mânia ucide dragostea, la fel cum frica ucide puterea. Consecința menţinerii acestor stări 
viciate este dezastruoasă pentru sănătatea fizică, mentală sau pentru cea spirituală. A 
ucide dragostea înseamnă, printre altele, a ucide gradat funcţia pancreasului, a afecta 
echilibrul de zahăr din sânge care în timp va afecta, circulaţia sângelui sau vederea. De 
partea cealaltă, mânia menţie tensiunea în imediata apropiere şi grijile exagerate aduc 
inițial un deficit de atenţie apoi ne lasă să alunecăm pe panta concepţiilor eronate 
atingând punctul în care se poate contura un tablou simptomatic specific afecţiunilor 
psihice de graniţă, apoi cele de sine stătătoare. Suntem ceea ce gândim şi efortul de a ne 
menţine în sfera sănătăţii ne aparţine în totalitate. Să începem deci prin a nu mai oferi 
tribut mâniei, fricii, să începem prin a alege să privim în faţă cu demnitate, cu iertare şi cu 
mulţumirea fierbinte ca viaţa ne oferă ocazia să învăţăm o lecţie atât de prețioasă. 

Prin urmare, azi citim din cartea vieţii. Concepții despre lume, despre evenimentele 
pe care destinul le include, atunci când lucrează în autonomie, devin dureroase şi ele duc 
la dezechilibrul forţei vitale, iar consecinţele asupra sănătăţii sau inserţiei sociale devin 
dezastruoase. A ne educa să iertăm, să ne desprindem de tributul pe care îl oferim 
negativităţii înseamnă să ne ridicăm din nori şi să ne aplecăm chipul spre luciul apei. 
Imaginea pe care o vedem acolo ne poate speria, refuzând să credem că suntem spectatorii 
propriilor chipuri, dar, în timp, vom învăţa să discernem lumina de întuneric, curăţenia 
de murdărie şi împrietenindu-ne cu liniştea, calmul, iertarea, înţelegerea, profunzimea, 
descoperim lumina ochilor, luciul obrazului, surâsul extatic al chipului care se reflectă 
spontan în apa cunoaşterii. Totul porneşte de la iertare şi evenimentele sociale sau 
personale, pe care le abordăm azi, sunt fire ale destinului care se contorsionează în 
căutarea iertării. Prin iertare devenim puternici pentru că ne lăsăm inundaţi de lumină şi 
reproducem modelul universului care aplică fiinţelor aceeaşi stare, de vreme ce în acelaşi 
loc pot coexista fiinţe aflate în stadii diferite de evoluţie. Exemple avem, dar nu ne vor 
mulţumi azi. Tocmai de aceea recomandarea pentru această zi se îndreaptă spre acele 
tehnici de autoiertare pe ideea lansată de Gandhi “Fii tu schimbare pe care vrei să o vezi în 
lume”. Întinşi în pat, pe o canapea sau jos pe o pătură respiraţi de voie, amplu, câteva 
minute. Eliberaţi-vă mintea de gânduri agitate şi îndreptaţi-vă atenţia asupra propriei 
fiinţe. Puneţi-vă amândouă mâinile pe abdomen şi repetati încet, în armonie cu respiraţia, 
“Mă iert!”. A descoperi iertarea în ritmul respirației este unul din paşii pe care îi obţine un 
practicant al tehnicilor continue (să fim în rugăciune 24 de ore din 24, aşa cum ne învaţă 
Filocalia). Şi totul este cât se poate de simplu şi firesc. Nu ai nevoie de pregătire personală 
înainte, ci doar de intuiţia de a accepta simbioza dintre gândul iertării şi respiraţie. 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


Vineri, 23 decembrie 
Vineri 23-12-2011 0:13 Sun (Cap) Squ (Ari) Uranus 
Vineri 23-12-2011 5:11 Luna (Sag) Con (Sag) Mercury 
Vineri 23-12-2011 12:13 Luna (Sag) Con [Sag] Node 
Vineri 23-12-2011 19:31 Luna (Sag) Squ (Vir) Mars 
Vineri 23-12-2011 19:48 Sun (Cap) Sex (Pis) Chiron 


O altă zi importantă a acestei săptămâni este cea de 23 decembrie în care Soarele se 
întâlneşte cu Uranus într-un careu şi cu Chiron într-un sextil, în momentul în care Luna, 
trecând prin conjuncţia cu Capul Dragonului, declanşează un nou ciclu draconitic. Într-un 
ton mai puţin sever decât cel perceput în zilele anterioare, ceea ce vine azi spre noi se 
consumă prin lecţii de viaţă, prin conjuncturi complicate, diverse, diferite între ele ca 
intensitate sau mod de acţiune. 

Având un careu între două planete masculine, dar nu oricum, ci pe zodii cardinale, se 
va pune problema de patrimoniu într-un mod conceptual. Ideea de titlul nobiliar, de 
decorație, distincţie ca semn al aprecierii rangului, statutului sau nivelului de cultură 
devine azi o încercare majoră. Aşa cum se va pune problema recunoaşterii se va pune şi 
problema nerecunoaşterii, a desconsiderării a ceea ce este util, viabil puternic sau eficient, 
a ceea ce a trecut testul timpului. Acum se impune un nou test, cel al schimbării, al 
extinderii aprecierii la un cadru mai larg, spre o zonă mult mai întinsă. A lansa o idee, a o 
populariza prin mijloacele tehnicii moderne (tv, internet, radio) ţine de sfera de acţiune al 
lui Uranus, dar, pentru că azi el primeşte un careu din partea Soarelui, maniera prin care 
se va face acest lucru va lăsa de dorit. Cel implicat va considera că nu este susţinut, că 
primeşte o opoziţie agresivă din partea anturajului, a maselor sau că obţine ecoul scontat. 
Pentru că totul se face sub directa supraveghere a începutului de ciclu draconitic, totul 
devine un test al vieţii. În general, viaţa ne încearcă, iar lupta pentru supravieţuire, prin 
acest concept, ia forme nebănuite. Azi ne luptăm cu ideile şi acestea, pentru că ne 
reprezintă, sunt, ca în filmele ştiinţifico-fantastice, dronele sau roboții care mor în locul 
nostru sau care reuşesc să învingă un inamic abil şi capabil să se reconfigureze, să se 
adapteze noilor condiţii. 

Tema ciclului draconitic îl aduce pe Marte din Fecioara drept guvernator, ceea ce ne 
sugerează că, în aparenţă, lecţiile de viaţă vor îmbrăca haina disputelor de natură 
administrativă, a luptei între cel mai curat şi cel mai murdar, între gândul simplu şi 
îndreptat spre un apropiat pentru a ajuta, a servi şi egoismul atroce prin care se refuză 
orice formă de maleabilitate, orice umbră de dialog cu acesta. Avem nativi ai acestei zodii 
(Fecioară) în funcţii importante ale statului şi, din nefericire, acesta este momentul când 
năframa de fiinţe calde şi docile le va cădea şi vom vedea dincolo de manierele studiate ce 
oameni chinuiţi sunt, cât de multe condiţionări există în spatele deciziilor pe care le iau. 
Înţelegem din această urzeală de forţe că implicarea socială are azi justificări diferite faţă 
de implicarea în viaţa privată şi asta nu pentru că avem de-a face cu două sectoare diferite, 
ci pentru că trecutul, cel care ne-a construit, educaţia, nivelul de cultură, statutul, 
încercările vieţii au construit o bază pe care acum o vom folosi din plin. Fecioara 
întotdeauna va acţiona din teamă, din reţinere, iar curajul ei, atunci când îl vedem ridicat 
la rampe, nu este altceva decât o bravură îmbrăcată în costum popular, cu motive 
geometrice desenate cu minuţiozitate sau abnegaţie. 

Relaţia dintre Lună, personajul principal al ciclului draconitic, şi Marte, guvernatorul 
acestei teme, este una de careu, adică un unghi menit să cerceteze buna purtare, 
sinceritatea sentimentelor, seriozitatea idealurilor şi profunzimea pentru a le critica sau 
anula. Valorile ancestrale, cele care ne vin din casa a IV-a, vor fi în următoarele 
aproximativ 30 de zile agresate de relaţia cu străinătatea, de solicitări venite de pe zona 
străinătăţii şi care ţin de folosirea banului public, de gestionarea unor resurse sau de 
administrarea unui împrumut. Toată această direcţie vine să susţină o nouă împărţire 
spaţială, o nouă delimitare, chiar geografică, nu doar a zonelor de interes, după false reguli 
morale, după cifre interpretate eronat sau interpretate corect, dar neîmpărtăşite la 

valoarea lor reală. Venus, aflată la distanţă egală de Jupiter şi Saturn şi patronând casa 
parteneriatelor şi casa hrănirii, agresează simţul social prin ruperea unei înţelegeri, prin 
surparea elementelor din interior, prin generarea unui disconfort care se alimentează pe 
neîncredere şi suspiciune. A pune bazele unor evenimente, a-ţi programa viitorul prin 
suspiciune înseamnă a-ţi ridica o casă pe teren mlăştinos sau a-ţi construi un turn pe 
nisipuri mişcătoare. Statutul social, funcţia, demnitatea, cea care va fi uşor invocată în 
acest context, reprezintă punctul cel mai sensibil şi elementul care poate provoca 
decăderea totală. Nu se recomandă ca în următoarele 30 de zile să se facă apel la puterea 
provenită de la funcţie pentru că asta atrage forța negativă a acestei conjuncturi în acea 
direcţie. Pentru cei care sunt atinşi de sentimentul eroic, pentru cei care aleg uşor în 
favoarea celorlalţi, dintr-o căldură sufletească aproape nepământeană, a atrage spre ei o 
greutate, un rău, pentru a-i proteja pe ceilalţi este o supremă graţie. Eu am întâlnit oameni 
care ar trebui să poarte nume de flori, de arbori, de munţi sau ape, atât de ascunşi sunt şi 
de departe de lumea zgomotoasă a modernităţii. Aceste minunate fiinţe hrănesc binele şi 
mulţumirea celorlalţi şi tot timpul se raportează la perfecțiunea pe care Divinitatea o 
răspândeşte peste tot în natură. 

Spre seară, când Soarele şi Chiron se întâlnesc în sextil ne amintim de ei, ne vin în 
minte imagini calde ale acestor ființe minunate despre care am citit în istorisiri celebre sau 
pe care, printr-o graţie specială, i-am întâlnit. Fiind atât de luminoşi, atât de curaţi şi de 
atinşi de graţia spiritului astrele ne spun că simpla lor rememorare face parte dintr-un 
program planetar de respiraţie subliminală, de descoperire a respirației pranice, adică de a 
gândi şi a respira lumina prin vibraţiile aurice. Chiar dacă aceste noţiuni multora le par 
abstracte, ele sunt prezente în viața noastră, fie că le înţelegem, conştientizăm sau le 
vedem cu ochii subtili. 

Prin urmare, 23 decembrie ne ajută să ne depărtăm puţin din existenţa laică şi să 
oferim vieţii un sens spiritual, o formă de devenire pe care prin mijloacele materiale am 
putea fi în stare. Teama, incertitudinea, îndoială sunt elemente care ne pot zdruncina 
structura minţii sau cea a sufletului dacă alegem să le acordăm acestora o importanţă mai 
mare decât cea pe care o au în mod curent. A deţine o funcţie este un privilegiu, a abuza de 
ea este o încercare şi, meditând la acest aspect, 23 decembrie ne pregăteşte pentru mari 
schimbări pe care anul 2012 le deţine pentru noi. 

În afara acestor noţiuni de terapie spirituală, ziua este încărcată de contradicții şi, 
prin acestea, de conflicte pe care le putem anula sau înlătura prin vocaţie. În funcţie de 
cum alegem să fim, realizăm că scăderea temperaturii poate fi răcoare, deci confort, sau 
îngheţ, deci suferinţă. 

Recomandarea pentru această zi este aceea de a ne aminti că viaţa pe acest pământ 
este, în primul rând, o suită de experienţe, pe care, la un moment dat, punem piciorul 
pentru a ne ridica şi a depăşi bariera, zidul, gardul pe care îl avem în față. Nesfârşirea 
universului nu este o simplă metaforă, ci o realitate pe care o putem atinge printr-o severă 
practică. A ne aminti azi că “viaţa este ceea ce trăieşti” este doar începutul, a fi însăşi viaţa, 
este finalul, dar asta doar pentru ceea ce avem aici, doar pentru ceea ce reprezentăm aici, 
în această frântură de timp şi spaţiu. 

Sâmbătă, 24 decembrie 
Sambata 24-12-2011 12:05 Luna (Sag) Sex (Lib) Saturn 
Sambata 24-12-2011 13:38 Luna (Sag) Sex (Aqu) Neptune 
Sambata 24-12-2011 15:49 Luna (Sag) --> Capricorn 
Sambata 24-12-2011 16:26 Luna (Cap) Tri [Tau] Jupiter 
Sambata 24-12-2011 17:02 Luna (Cap) Squ (Ari) Uranus 
Sambata 24-12-2011 17:17 Luna (Cap) Tri (Tau) Lilith 
Sambata 24-12-2011 18:27 Luna (Cap) Sex (Pis) Chiron 
Sambata 24-12-2011 20:07 Sun (Cap) Con (Cap) Luna (New Luna) 


Trecerea Lunii în Capricorn o aduce pe aceasta în preajma Soarelui şi deci în postura 
de a construi cu acesta un nou ciclu lunar. Luna nouă de azi se plasează într-un colţ al 
trapezului (configuraţie numită vapor) format cu Saturn, Neptun şi Jupiter. Calitatea pe 
care o au luminariile acum este una cât se poate de importantă şi nu este mai prejos de 
celelalte configurații pe care le-a deţinut această săptămână. 

Ultimul sector al Săgetătorului, pe care îl parcurge Luna o pune pe aceasta în postura 
de a se întâlni cu Saturn şi Neptun în unghiuri de câte 60 de grade (sextile) aducând un 
elan prea mare pe o zonă alunecoasă, deci posibilitatea de a patina în derivă pe un sector 
periculos. Există însă o emoție specială, o trăire sufletească pe care suntem dispuşi să o 
consumăm acum şi care ne face să dăm vieţii un sens pozitiv, că ne amintim de iubirile din 
copilărie, că ne întâlnim cu persoane despre care am crezut că sunt încărcate de negativ şi 
le descoperim acum altfel, că suntem dezamăgiţi de prieteni cu care am împărţiţi o 
mulțime de amintiri. Ideea de eşec în aprecierile trecute face din prima parte a acestei zile 
una intensă şi dispusă să ne ofere evenimente ample şi diverse. 

Trecând în Capricorn, Luna va trece prin trigoanele cu Jupiter şi respectiv Lilith, 
careul cu Uranus şi sextilul cu Chiron înainte de a se întâlni cu Soarele într-o conjuncţie 
specială. Această dispunere duce la semnarea de contracte, de atingerea momentului în 
care oameni îşi fixează legăminte, îşi fac promisiuni şi nu se sfiesc să-şi deschidă sufletele 
unii altora. Plasată pe casa a V-a, Luna nouă ne vorbeşte despre dragoste, urmaşi, despre 
demnitate, idealuri fierbinţi şi ceea ce trebuie să dăruim pentru a ne menţine existenţa în 
echilibru. Din nefericire, Pluton se află în preajmă şi oricât de siguri ne-am afişa, oricât de 
multă putere am fi dispuşi să afişăm, bucuria nu poate fi întreagă şi orice umbră de 
vanitate sau orgoliu, poate fi sancţionată. Aceeaşi poziţie poate fi şi semn de creştere, de 
înălţare, de elevare, de identificare a acestui ideal care ne pune în mişcare sângele şi ne 
face să ne simţim importanţi şi puternici. Acest semn de creştere poate fi împotrivă şi 
semnul destrămării pentru cei care se extind fără a dispune de calităţi care să le susţină 
demersul. În final, casa V-a conferă luminariilor un simţ umanitar special, pentru că 
deţine puterea de a sacrifica Eul pentru a lansa mesajul şi a ajuta această structură 
personală să dăinuie într-o continuitate ideologică prin faptă, mesaj, urmaşi. Este semnul 
în care Dumnezeu rupe cortina care separa altarul de sala enoriaşilor pentru a-şi arăta față 
de toţi, în mod egal, inima şi sentimentele. Pentru unii această deschidere şi dăruire poate 
fi semnul unei deconspirări, însă infecția care înroşeşte o parte a pielii dacă se adună şi se 
elimină prin binecunoscuta secreția numită puroi poate indica semnul unei vindecări. În 
funcţie de cât de amplă este boala, aceasta poate indica vindecare finală sau una parţială. 

La capitolul evenimente, Luna nouă ne va surprinde prin situaţii inopinate, prin 
conjuncturi în care se cere exprimare la scena deschisă, să se facă dovada generozităţii sau 
a sacrificiului faţă de un ideal, o idee, un concept. Actele umanitare, donațiile, promovările 
pe linie ierarhică, prin grad de rudenie sau susţinere administrativă face deliciul multor 
încurcături ca şi cum destinul are un mesaj clar “Nu asta este ceea ce trebuie să faci!”. 

În realitate, nu evenimentul în sine este important, ci reacţiile pe care le avem în faţa 
acestor multiple situaţii. Azi uităm de iertare, dar ne gândim cât de spectaculoasă este 
medicina energetică, tehnicile de channeling, meditaţiile transcedentale, zenul sau 
isihasmul. Citind despre acestea, simţim că sufletul se înnobilează, dar vom rămâne 
deficitari la capitolul practică. Cei care nu sunt preocupaţi de aceste aspecte ale vieţii se 

vor axa pe transferul informaţie pe sectorul public: au păreri, îşi împărtăşesc viziunile lor 
faţă de oameni şi spera într-un viitor asupra căruia să aibă mai mult control 

Prin urmare, 24 decembrie ne aduce o formă de cunoaştere aproape sterilă, dacă 
urmărim să culegem roade imediate. A citi, a ne documenta, a câştiga încrederea cuiva 
sunt elemente care ne sublimează dorinţe mai vechi, dar nu ne aduc împliniri imediate. Se 
ştie că roadele educaţiei nu apar niciodată imediat, iar dacă apar atunci ele sunt 
superficiale, nu au continuitate, nu persistă şi pot fi uşor înlocuite de impresii, păreri 
subiective ce nu întrețin moralitatea şi nici nu conferă un statut special vieţii. 

Luna nouă de azi este creatoare pentru grup, societate, generoasă în a oferi 
experienţe, dar incapabilă să ne convingă că trăim pentru un rost. Ne poate sugera asta, ne 
poate mobiliza pentru asta, dar nu ne poate oferi indiciul clar că suntem învingători în 
acest sector. Chiar dacă multe din cele pe care le experimentăm pe zona publică ne înalţă 
spre zone spectaculoase, nu sunt uşor de controlat, ba mai mult vin spre noi cu tot 
arsenalul de informaţii, stări sau fapte. În felul acesta, mulţi se vor vedea conduşi de viaţă, 
trăiţi de ea şi vor avea impresia că nimic din ceea ce li se întâmplă nu poate fi oprit, 
controlat sau ghidat. În mare parte aşa este, şi asta pentru că efectele imediate nu sunt 
rodul acestei zile, ci, prin graţia casei a V-a, ele fac azi un arc peste timp şi sămânţa de azi 
aduce peste timp falnici arbori ce pot deveni seculari dacă mesajul lor este unul solid. 

Recomandarea pentru această zi este aceea de a ne lua în serios viaţa, dar nu în ceea 
ce privesc rezultatele imediate. Tocmai de aceea este important să medităm azi la efectele 
pe termen lung a acţiunilor noastre şi să încercăm pe cât posibil să ne temperăm dorinţele 
care cer rezultate imediate. 


Duminică, 25 decembrie 
Duminica 25-12-2011 3:44 Luna (Cap) Con (Cap) Pluto 
Duminica 25-12-2011 23:11 Luna (Cap) Tri (Vir) Mars 


Ultima zi a săptămânii ne oferă un moment de respiro, în comparaţie cu 
multitudinea de aspecte pe care le-am parcurs de-a lungul întregii săptămâni. Azi Luna 
trece prin conjuncţia cu Pluton apoi, la aproximativ 20 de ore distanţă, împlineşte un 
trigon cu Marte reeditând trigonul Marte-Pluton care s-a împlinit cu o lună în urmă. 

Trecând de la instinct la curaj, de la reţinere motivată de necesitatea încordării cu 
scopul de a eficientiza, prin extensie, procesul de cunoaştere şi expansiune emoţională, la 
explozia de calităţi şi informaţii, adică de la conjuncţia cu Pluton, la trigonul cu Marte, 
Luna din Capricorn devine semnatara uneia mode culturale. Că ea se manifestă prin 
vorbire sau prin scris, că preferă o mişcare anume, o înclinaţie spre un anumit segment 
literar şi că asta presupune atât jocul inteligent al cuvintelor, propoziţiilor, frazelor sau 
beţia de cuvinte, cadrul care se construieşte azi este unul cunoscut, comod, liniştit, deloc 
solicitant, ci, poate, cel mult determinant, pentru cei care dispun de un temperament 
dinamic şi a sta, a lenevi sau a desfăşura activităţi fără o implicare fizică sau psihică 
majoră reprezintă suprema suferinţă. 

Beţia, de cuvinte sau de licori bachice, este azi o formă de a ne păcăli că încă suntem 
dinamici, că suntem vii, că putem acţiona, dar şi că, dacă situaţia ne ajută, de ce să nu 
profităm de un pic de distracţie, de relaxare, de pierde-vară, pentru a ne dezlănţui acea 
parte a personalităţii, poate chiar una vulgară, pe care de regulă o ascundem sau o 
controlăm. 

Ceea ce este negativ din aceste unghiuri vine dintr-un egoism rece, dur, avansat ca 
argument şi experimentat ce ne rupe de anturaj, de căutare şi ne pune în faţa unei 
clepsidre vechi şi prăfuite care loveşte la stânga şi la dreapta într-un ritm egal, măsurând 
un timp personal, nu unul universal. Timpul, cu măsurătoarea sa, succesiunea 
momentelor de transformare, evită să se supună acum universalului, evită deschiderile, 
evită gândurile celorlalţi, evită schemele universale, exemplele venite prin tic-tac — urile 
altor orologii şi ajunge să sufere datorită acestei izolări. 

Prin urmare, înţelegem că dorinţa de a trăi în bucurii simple şi personale reprezintă, 
pe conjunctura astrală a acestei zile, modelul tipic de izolare, de desprindere de societate, 
grup, familie, chiar şi de simbiontul intern, cel care ne suflă la ureche ce alegeri trebuie să 
facem şi cât de drastic. Goliţi de acest conţinut, în absenţa unui îndemn astral cult, 
ezoteric, superior, emoţional, ci doar pentru a da curs unui concept modernist, 
cosmopolit, metrosexual (“Am nevoie de relaxare, altfel mor!”) oamenii ajung să se 
izoleze, să-şi savureze relaxarea, dar să o plătească scump. 

Relaţiile dintre Lună, Pluton şi Marte au la bază un confort afectiv, nu unul senzorial 
şi cei care confundă acest fapt cu nevoia de relaxare, cu sfidarea muncii de până acum îşi 
rarefiază şansele şi se rătăcesc într-o pădure pe care nu va reuşi să o vadă din cauza 
copacilor. 

Recomandarea pentru această zi este ceea de a ne oferi azi o relaxare activă, una care 
să nu fie foarte diferită de ceea ce a însemnat cea pe care am abordat-o de-a lungul întregii 
săptămâni, indiferent că ne referim la întâlniri, alimentaţie, vise ori speranţe. 


Luni, 26 decembrie 
Luni 26-12-2011 0:07 Jupiter <Tau> S/D 
Luni 26-12-2011 4:19 Luna (Cap) Sex (Sco) Juno 
Luni 26-12-2011 15:39 Luna (Cap) Squ (Lib) Saturn 
Luni 26-12-2011 19:17 Luna (Cap) --> Aquarius 
Luni 26-12-2011 19:55 Luna (Aqu) Squ <Tau> Jupiter 
Luni 26-12-2011 20:36 Luna (Aqu) Sex (Ari) Uranus 
Luni 26-12-2011 21:14 Luna (Aqu) Squ (Tau) Lilith 
Luni 26-12-2011 21:40 Mercury (Sag) Con [Sag] Node 


Revenirea lui Jupiter la mersul direct şi conjuncţia lui Mercur cu Capul Dragonului 
sunt cele două mari evenimente astrale ale acestei zile. Între ele, Luna împlineşte două 
aspecte, când se află încă în Capricorn (sextil cu Junon şi careu cu Saturn), şi trei când se 
află în Vărsător (careu cu Jupiter, sextil cu Uranus, careu cu Lilith). 

Revenirea lui Jupiter la mersul direct se referă la moralitate, la spiritualitate, la 
gândire dezvoltată în raport cu regulile, cu grupul de apartenenţă, cu idealul. Fiind în 
această postură din 30 august, Jupiter ne-a cârpit mai mult educaţia şi exprimarea 
valorilor morale, decât ne-a ajutată să ne dezvoltăm altele noi şi sănătoase. Având parte de 
conjuncturi speciale la care el a fost parte, din care relaţia de opoziţie cu Saturn şi 
conjuncţia cu Lilith sunt ultimele, maniera specială prin care s-a conturat canalul binelui 
ne-a întărit convingerea că succesul se obţine prin deschidere şi cultivarea unui talent, dar 
şi prin posibilitatea de a vedea întâi care sunt neregulile vieţii personale, care sunt fisurile 
inserției sociale, cât de siguri putem fi pe promisiuni, pe susţinere sau cât de dinamic 
poate fi viitorul, aşa cum am intenţionat să-l construim. 

De asemenea, revenirea din retrogradare a lui Jupiter ne va vorbi despre dreptate, 
despre modul cum suntem puşi să judecăm corect o situaţie, cu gestionam reacţiile 
celorlalţi, cum să le încadrăm şi cum să le apreciem în aşa fel încât expansiunea 
elementelor personale să nu contravină dezvoltării personale echilibrate ce ar putea veni 
din partea celorlalţi. Având o clipa în care nu ştie dacă să se risipească în expansiune sau 
să caute mesageri care să-i ducă mai departe mesajul, Jupiter are un moment de derută. 
Acest moment îl trăim azi descoperind ce anume a contat pentru anturaj din ceea ce am 
făcut. Durerea de a nu fi sacrificat efortul, de a nu fi considerat la dimensiunea cea mai 
mare, cea mai buna şi mai amplă, aduce zilei o notă tragică, o dezamăgire, un trist mesaj, o 
informaţie dureroasă, o sinteză sau un rezultat care nu ne mulţumeşte. 

Despre contactul cu realitatea, Jupiter nu a dorit prea mult să vorbească şi, cu atât 
mai mult, azi va face orice, va invoca orice mijloc pentru a se depărta de idee, pentru a 
fenta un proces căruia îi ştie finalitatea, pentru a depăşi un răspuns care să nu-l pună în 
valoare aşa cum a visat, şi-a dorit sau a intenţionat din 30 august încoace. Oricât de multă 
clemenţă are din partea astrologilor, retrogradarea lui Jupiter este un semn de penitenţă, 

este o modalitate de a ne întoarce la faptele trecutului pentru a repara, pentru a rectifica, 
pentru a corecta. Asta implică existenţa unei greşeli, însă doar într-un cadru general, nu şi 
pentru cel care săvârşeşte un act artistic, nu şi pentru cel a cărui prestație trebuie să fie 
apreciată la o înaltă calitate. 

Obsesia țintei foarte înalte o obţine Săgetătorul din zodia Fecioară. Trecutul său are 
experienţe marcante în acest semn şi tocmai de aceea având şi memoria ruginii, în dubla 
să ipostază de coordonator al gândurilor şi atitudinii sau de element ce trebuie în 
permanenţă sfidat, Săgetătorul şi, implicit, Jupiter, cel care îi este guvernator, ascunde 
realitatea imediată şi ne deschide porţile către adevărurile magnifice, către valorile care se 
situează departe sau foarte departe. Fără un element simplu, un supervizor, un susţinător, 
o fiinţă docilă care să moduleze ieşirile temperamentale, exploziile, în mare parte 
inofensive, dar vizibile, poate chiar unor deranjante, tendinţele ce ne vin din partea zodiei 
Săgetător şi implicit a guvernatorului său pe care îl analizăm aici, sunt dovezi ale 
decăderii, a lipsei de control, a succesului care îl consumă pe om şi care amestecă lumina 
şi întunericul în combinaţii catastrofale: nu ştii ce vrea, nu ştii când minte, nu ştii când e 
calm, nu ştii ce simte, cum simte, de ce trăieşte, de ce îşi doreşte ceva etc etc. 

Având de-a face cu un Jupiter în Taur, se extrage din Fecioara un element anume, 
selectat cu grijă şi cu un deosebit simţ al detaliului, coordonate de necesitatea de a avea 
“ce are şi celălalt”, de a deţine acelaşi element de valoare sau de a se completa cu cel care 
deţine aşa ceva. Se înţelege că pasul înainte, prin aceste scheme, reprezintă de fapt o 
ocolire motivată de lăcomie, dezordine. A vrea mai mult când rectificarea (retrogradarea) 
a fost marcată de tensiuni aproape la fel de mari ca faptele ce trebuie reparate, murdărind 
de minciună la fel de mult pe cat de agresive au fost cele ce trebuiau corectate, ne face să 
ne pierdem timpul şi să ne consumăm energia justificându-se acţiunile, ascunzând 
adevărul, salvând dovezile eronate, ezitând să recunoaştem minciuna, lenea, lipsa de 
maturitate sau ineficienţă. Fiind vorba de Jupiter este greu de stabilit ce anume este sincer 
şi ce nu, cât de mult adevăr există în declaraţii, pentru că la Jupiter calităţile şi defectele se 
discern greu, se separă cu mare dificultate, cu mare efort. 

Cea mai mare parte din zi, pentru că Luna este în Capricorn, adevărul va fi un articol 
într-un muzeu, despre care se va vorbi mult, de care nu va putea nimeni să uzeze pe motiv 
că trăim alte vremuri şi fiind vechi el nu mai foloseşte nimănui. În felul acesta, tendinţa va 
fi vizibilă prin răsturnarea valorilor, prin complicarea relaţiilor cu explicaţii peste 
explicaţii, cu justificări penibile sau ramificări inutile a demersurilor pentru a umple 
timpul până la refuz. 

Pe acest fond, trecerea Lunii în Vărsător şi conjuncţia lui Mercur din Săgetător cu 
Capul Dragonului ne pune pe gânduri, ne transformă brusc în comercianţi de idei, ne vin 
soluţii şi ni se pare că e loc pentru mai mult fals, mai multă disimulare, minciună sau 
duplicitate. Dacă în sensul strict pozitiv, Mercur în Săgetător aduce o abilitate specială de 
a susţine prin cuvânt, replică sau idee un ideal superior, sub razele dizarmonice ale lui 
Jupiter şi prin nevoia de a strica în mod controlat ceva pentru a ne umple timpul apoi cu 
reparația, aşa cum am făcut din 30 august încoace, face din această zi una în care vedem 
luminiţa de la capătul tunelului, dar refuzăm să atingem acest ideal banal şi ne vom 
întoarce spre stânga sau spre dreapta să săpăm un alt tunel despre care credem că are la 
capăt o luminiţă. 

Prin urmare, 26 decembrie este o zi de conflicte vechi într-un cadru nou. Fiind vorba 
despre o modalitate ciudată de a se pune în scena această piesă de teatru, suntem în 
primul rând avertizaţi asupra sincerităţii intenţiilor pe care le avem. Ne va veni uşor să ne 
ascundem, să spune ceea ce nu gândim sau să spunem incomplet, să cerem ceea ce nu ne 
este necesar, să ne însuşim din bunurile sau cunoştinţele celorlalţi când mult mai simplu 
şi util ar fi ca fiecare să-şi producă ceea ce îi este necesar, şi tot aşa până când, luaţi de val, 
ne dăm seama că ne-am ocupat toată ziua ascunzând ceva. 

Contextul astral al acestei zile nu ne îndeamnă să ascundem, dar ne aduce într-o 
formă concentrată perioada 30 august — 26 decembrie 2011 şi multe din situaţiile pe care 

atunci le-am parcurs într-un alt interval de timp, cu lejeritate, acum cer reacţii imediate, 
soluţii, verdicte, şi unii nu prea se vor descurca decât dacă folosesc un clişeu, o disimulare, 
dacă ezită şi pasează celorlalţi răspunderea decizională, dacă mint sau fură. 

Conjuncţia lui Mercur cu Capul Dragonului, pe fundalul acesta desprins parcă dintr- 
o piesă tragicomică, ne anunţă că a sosit momentul sintezei pentru că intrăm într-o nouă 
etapă. Momentul 26 decembrie şi, evident, zilele care vor veni, pot fi deja considerate ca 
fiind încadrate în vibrația lui 2012 când nu trebuie să minţim, ci întâi să recunoaştem 
erorile, fie şi cu perdea, pentru ca apoi să ne antrenăm în grupă, pe baza încrederii şi 
sincerităţii, evident, fiecare după cât poate, pentru a construi din invizibil un ţel, un ideal, 
pentru a pune bazele unui viitor magnific. 

Recomandarea pentru această zi este aceea de a ne întoarce spre trecut, aşa cum ne 
îndeamnă vibrația astrală a zilei de azi pentru a ne stinge dorul de adevăr şi a ne împăca, 
fie şi numai în gând, cu cei cu care am dezvoltat relaţii dizarmonice. Să ne amintim azi de 
proverbul evreiesc: “Să nu laşi să cadă noaptea peste mânia ta!”. 


Marţi, 27 decembrie 
Marti 27-12-2011 9:38 Luna (Aqu) Con (Aqu) Venus 
Marti 27-12-2011 18:51 Luna (Aqu) Sex [Sag] Node 
Marti 27-12-2011 21:03 Luna (Aqu) Sex (Sag) Mercury 


Cele trei aspecte pe care Luna le împlineşte cu Venus (conjuncţie), Capul Dragonului 
(sextil) şi Mercur (sextil) aduce zilei de 27 decembrie un elan ce îşi are sursa, izvorul în 
trăsăturile zilei anterioare. Chiar de dimineaţă ne vom aminti multe din întâmplările de 
ieri şi chiar şi starea sufletească se mai păstrează ca şi cum noaptea nu a delimitat două 
intervale distincte, ci avem de-a face cu un singur interval, despărţit de o penumbră 
subţire. 

Pe Vărsător, Luna este interesată să cerceteze, să studieze, să dezvolte o mare 
curiozitate faţă de ceea ce este cunoscut sau față de mistere şi ne impregnează pe toţi cu o 
curiozitate plăcută, aceea care ne ţine în activitate şi, prin asta, ne dă un rost special vieţii. 
Prin studiul structurilor mentale se dezvoltă, stările emoţionale, se stabilizează, şi omul îşi 
descoperă curajul de a spune adevărul. Dacă prin multe, primele două zile ale săptămânii 
se aseamănă izbitor, prin faptul că ieri am luat contact cu minciuna, disimularea sau 
eşecul, iar azi ne întâlnim cu curajul, descoperim că cele două intervale se şi deosebesc. 

În realitate, nu este o simplă deosebire, ci o descindere spre mai bine, mai profund, 
mai corect, dar nu oricum, ci prin cultivarea încrederii în sine, a siguranţei şi stabilităţii. 
Nu trebuie să ne gândim că elementele tulbure, ce ne-au venit din inserţia jupiteriană, se 
disipă şi că este suficient pasul făcut azi ca întreaga existenţă să se situeze pe altă bază; ar 
fi o mare păcăleală dacă am gândi aşa. Cunoaşterea se obţine prin efort susţinut, prin 
experimentare, prin muncă, devotament dus până în apropierea limitelor. Vărsătorul are 
însă tendinţa de a se păcăli cu iluzii pe care şi le construieşte singur. Deplasându-se pe un 
loc geometric atent ales, cunoştinţele inopinate, pământul nou, caracterul novator al 
demersurilor sale este pentru sine un joc mental, o reexperimentare, o formă de a reedita, 
de a jongla cu informaţia, de a se juca de-a viaţa, cunoaşterea, chiar de a se preface că a 
atins cunoaşterea sau înţelepciunea. Tocmai de aceea nu se poate şti cu precizie dacă 
impactul pe care îl au informaţiile asupra noastră ne duce spre cunoaştere, adică spre 
limitele superioare, însă se poate şti că în direcţia aceea vom merge gustând din libertate şi 
înţelegere. 

Prin urmare, 27 decembrie ne ajută să ne explorăm limitele. Pentru mulţi limitele nu 
sunt departe de schema cunoscută, nu implică o prea mare flexibilitate, tocmai de aceea 
prin interacțiuni ei vor vedea aceasta ca pe una sufocantă, care îi solicită prea mult, care îi 
pune în faţa unor eforturi mai mari decât pot duce ei. Se poate anticipa astfel, că faza 
incipientă, o uşoară nelinişte legată de indecizia de a ne opri asupra unei acţiuni, de a ne 
îndrepta spre o anumită persoană. Pentru că vorbim aici de un loc geometric construit de 

elemente cunoscute, sfera ideilor, a preocupărilor se poate situa într-o zonă a 
neadevărului, cea pe care ziua de ieri ne-a prezentat-o atât de clar. 

Cei care sunt angrenaţi într-un proces de cercetare interioară, care studiază sau 
aplică se vor simţi stânjeniţi de modul cum sunt antrenați azi în evenimentele sociale. 
Aceştia vor protesta şi nu pentru că sunt încărcaţi de negaţie, ci pentru că sesizează 
inadvertenţa dintre informaţie şi acţiune. Tocmai de aceea recomandarea pentru această zi 
este aceea de a ne aminti azi de Adevăr. A spune adevărul, a te adânci la precizia 
informaţiei, a te strădui să surprinzi schema reală din jur, fără ajustări fantasmagorice 
trebuie să fie o preocupare esenţială pentru cel care se interesează de evoluţie, indiferent 
de tipul ei. 


Miercuri, 28 decembrie 
Miercuri 28-12-2011 11:10 Luna (Aqu) Squ (Sco) Juno 
Miercuri 28-12-2011 22:11 Luna (Aqu) Tri (Lib) Saturn 
Miercuri 28-12-2011 23:31 Luna (Aqu) Con (Aqu) Neptune 


Ultima zi de Vărsător ne aduce trei aspecte pe care Luna le împlineşte cu Junon 
(careu), Saturn (trigon) şi Neptun (conjuncţie). În acest moment nu mai avem nicio 
planetă retrogradă, nu mai există condiţionări de care trebuie să ţinem cont în mod 
imperios, nu mai suntem obligaţi să ne îndreptăm într-un anumit sens şi nici să dăm curs 
unor direcţii care uneori contravin interesului personal sau aspirațiilor de fond. Acum 
planetele cu mers lens se axează pe mesajul lor general, pe trăsăturile desprinse din 
tranzitul lor prin zodii. 

Prin împlinirea acestor aspecte cu Luna, Junon, Saturn şi Neptun devin, pentru noi, 
ca stat Vărsător, un fel de paradigmă aplicată existenţei. Dacă toată săptămâna anterioară 
ne-am consumat în complicaţii pe care, fără un instrument ezoteric, nu am fi avut puterea 
să le anticipăm, săptămâna aceasta devine o cădere în gol, o plutire în sfera noţiunilor, a 
efectelor directe a acţiunilor anterioare, adică într-un cadru descris perfecte de legea 
cauzei şi efectului însă fără a ne indica, măcar şi în stadiul minim, finalitatea a aceea ce 
trăim. În felul acesta, ne vom consuma căutând sensul, cercetând, studiind viaţa, 
elementele ei constitutive, sensul ei, toate după puterea fiecărui. Paradigma aplicată vieţii 
nu este deloc un concept fantasmagoric, tocmai pentru că ne duce spre o învăţătură, una 
personală, desprinsă din experienţe personale şi dacă este raportată la exemplele celorlalţi 
se întâmplă doar tangenţial. 

Urmărind ordinea aspectelor şi trecând de la careul Lună-Junon spre conjuncţia 
Lună-Neptun, prin trigon Lună-Saturn, viaţa capătă conţinut, demersurile par încărcată 
de substanţă şi orice faptă în care ne vom implica va putea fi explicată, întâi prin nota 
dramatică, cea dată de durere, suferință, melancolie, şi apoi prin cea încărcată de speranţă 
în care noţiunile, poezia, visarea, clarviziunea, trăirea mistică să fie pusă la loc de cinste. 
Trigonul Lună-Saturn, o aduce pe Lună în postura de mediatoare opoziţiei Saturn-Jupiter 
sau opoziţiei Saturn-Lilith, aducându-se astfel soluţii practice celor mai complicate 
probleme ale lunii decembrie. Acum ne vom mira şi, într-un timp atât de scurt, reuşim să 
punem la punct aspecte pentru că întreaga lună decembrie nu a fost găsită nicio soluţie. 
Acesta este unul din meritele Vărsătorului, să depăşească barierele care le complică unor 
viaţa, dar să nu-şi poată depăşi sieşi condiţia de suferinţă continuă, de frământare 
metafizică, existenţială. Binele celorlalţi, aşa cum se prezintă el azi, nu reprezintă şi binele 
personal. Tocmai de aceea satisfacţiile personale vin azi prin autoeducaţie, nu prin stimul 
exterior, nu prin împlinire socială, nici într-un caz prin finalizarea unui demers sau 
proiect. 

Hm, nimic nu este simplu atunci când Vărsătorul are un cuvânt de spus, pentru că 
plăcerea sa cea mai mare este aceea de a sparge limitele, de a ridica un castel şi apoi de a 
se distra teribil asupra căderii sale zgomotoase când, cu o curiozitate stupefiantă, scoate de 
la baza edificiului cărămida pe care chiar el a pus-o acolo cu scopul de a susţine totul. 

Jocul vieţii, prin intermediul acestui semn zodiacal, dar şi impregnându-se de emoţiile 
binefăcătoare ale Lunii, întăreşte şi aduce spre atingere apele cunoaşterii. Misticii ştiu că 
emoțiile spirituale, trăirea religioasă sau interesul faţă de mister reprezintă o rezonanţă cu 
faţa nevăzută a lumii, a universului şi abordarea ei, în modul specific fiecăruia şi după 
măsură puterilor sale, reprezintă un elogiu adus vieţii. Chiar dacă într-un mod zbuciumat, 
complicat şi extravagant, intervenţia Vărsătorului, pe fondul absenței retrogradării 
vreunei planete pe cerul acestei zile se poate înţelege şi apoi împlini paradigma vieţii care 
ne sugerează că existenţa umană include toate sensurile vieţii cosmice, însă noi nu putem 
sau nu vrem să vedem asta. 

Prin urmare, ultima zi de Vărsător (Luna în Vărsător) ne aduce un sens special vieţii. 
Unii se vor simţi obosiţi de atâtea întrebări, de uşurinţa cu care dintr-odată toţi comunică, 
toţi fac schimb de impresii, de abundența de întrebări cu care trebuie să se confrunte, însă, 
în a doua parte a zilei, când vor lăsa în urmă careul Lună-Junon, împreună cu caracterul 
său refractar la activităţile de grup, interacţiune, asociere, ajung să înţeleagă că omul este 
o ființă puternică atunci când mintea sa este educată să cerceteze zborul. Fiinţa care îşi 
cercetează rostul pentru că-şi doreşte să zboare, să se ridice deasupra condiţiei sale, să-şi 
împlinească un vis, un ţel, să cunoască mai mult, să-şi rafineze structura, împlineşte un 
rost deosebit de rafinat al vieţii, acela de a reprezenta o lumină a unei structuri magnifice, 
pluridimensionale la care avem acces necondiţionat. 

Unii nu vor înţelege cum trezitul, igienă de dimineaţă, urmăritul serialelor preferate, 
o lectură captivantă poate duce conştiinţa în preajma acestor noţiuni atât de rafinate. 
Nimeni nu poate şti pentru că inima are raţiuni pe care raţiunea nu le poate înţelege. 
Tocmai de aceea emoția este cel mai bun indicator al faptului că ne aflăm sau nu pe 
drumul cel bun, cu condiţia de a nu ne minţi frumos. 

Recomandarea pentru această zi este aceea de a ne explora emoția, de a o lăsa liberă, 
de a o urmări cât de subtil şi frumos identifică drumul spre casă. Să nu ne pierdem vremea 
cu surprinderea, ci să ne hrănim sufletul cu acceptarea ei. 


Joi, 29 decembrie 
Joi 29-12-2011 1:46 Luna (Aqu) --> Pisces 
Joi 29-12-2011 2:29 Luna (Pis) Sex (Tau) Jupiter 
Joi 29-12-2011 4:23 Luna (Pis) Sex (Tau) Lilith 
Joi 29-12-2011 5:08 Luna (Pis) Con (Pis) Chiron 
Joi 29-12-2011 9:42 Sun (Cap) Con (Cap) Pluto 
Joi 29-12-2011 15:30 Luna (Pis) Sex (Cap) Pluto 
Joi 29-12-2011 16:00 Sun (Cap) Sex (Pis) Luna 


Un penultim aspect major al acestui an este cel dat de conjuncția Soarelui cu Pluton, 
adică de trecerea sau atingerea unui moment complicat de iniţiativă, ambiţie şi 
senzualitate. Luna, abia trecută în Peşti, va aduce dezamăgirea la mare artă, producând, pe 
baza analizei speciale impusă în zilele anterioare o rezultantă pe care o vom integra în 
gândirea de grup, în impactul pe care îl avem asupra celor din jur. Acest aspect ne 
vorbeşte despre putere, despre ambițiile reci ce stau la baza reuşitelor sociale majore, de 
compromisurile pe care trebuie să le facă cineva pentru a se ridica, pentru a-şi impune 
demersul sau ideea ca o valoroasa construcţie. 

Pentru că până la conjuncţia Soare-Pluton, Luna are de împlinit două sextile (cu 
Jupiter şi respectiv Lilith) şi o conjuncţie (cu Chiron) experienţele ultimelor săptămâni ne 
vin azi în minte cu sugestii speciale. Pe lângă aceste sugestii, întâmplările se succed parcă 
ghidate de cauzele produse în urmă cu două săptămâni. Azi ne putem aştepta la 
răspunsuri ale unor demersuri făcut atunci, la replici care sar peste timp chiar la împliniri 
ale unor iniţiative pe care nu le mai credem capabile să se finalizeze vreodată. 

Ceea ce este neplăcut vine din preponderența emoţională a zilei, Luna din Peşti 
amplifică această dramă însă, prin sextilele pe care le împlineşte cu Jupiter şi Lilith, 
ajunge să-şi inhibe anumite porniri pentru a le putea explica mai uşor. Din nefericire, ceea 

ce este explicat este total lipsit de importanţă, iar ceea ce nu se poate explica este exact 
acea latură efectivă care are cel mai mult nevoie de susţinere, consolare, apreciere, 
ridicare. 

Devenirea individului prin implicare masivă a sentimentului cere ființei un proces de 
regenerare periodică. Moartea şi renaşterea ritualică este un concept pus în aplicare de 
toţi cei care sunt preocupaţi de ştiinţele oculte, chiar dacă practică sau doar se ocupă de 
studiile teoretice. A formula implică a face apel la un etalon pe care dinamica astrală azi îl 
volatilizează şi pe care edificiul social, cel care este în mare parte raţional, aşa cum am 
observat din îndemnurile zilelor anterioare, ne pune în situaţia de a alege între două sau 
mai multe variante, fără a avea dispoziţie pentru aşa ceva. Aşa am vedea situaţia dacă, 
printr-o minune, am avea puterea să discernem, însă azi nu vom putea să ne sublimăm 
teama de regres sau decădere, nu vom reuşi să ne rupem de durere, dramă, eşec, apăsare, 
greutate. Peştii intervin în zodiac printr-un talent anormal de a-şi atribui poveri, sarcini, 
greutăţi doar pentru că există, doar că trec printr-un anumit mediu. Tactul şi 
neapartenenţa Peştilor este o metaforă, pentru că dincolo de corpul adaptat pentru a se 
strecura prin lume, ei aud, văd şi simt tot. Într-o zi puternic afectivă, aşa cum este aceasta, 
drama Peştilor ne va fi accesibilă mai mult decât credem la prima vedere. Se povesteşte, 
neoficial, despre Milarepa ca într-unul din multiplele sale tapasuri l-a vizitat un om. 
Acesta, prefăcut, s-a arătat îndurerat de suferința maestrului, şi a cerut să îi dea lui o parte 
din durere, să-l ajute. Milarepa i-a spus că dacă i-ar transfera lui suferinţa sa, l-ar omori şi 
a proiectat o parte din durere asupra uşii. Sunete ciudate, strigăte de durere au ieşit din 
bucăţile de lemn şi omul s-a ruşinat şi a fugit. Morala acestei întâmplări este aceea de a ne 
vedea locul, de a nu ne preface în faţa înţelepţilor pentru că risipim şansa de a obţine de la 
ei, nu un cuvânt de disimulare şi evitare, ci un răspund absolut esenţial pentru creşterea şi 
devenirea personală. Universul are un mecanism de autoconservare perfect în sine. Când 
se întâlnesc două sau mai multe fire energetice diferite ca vibraţie, transferul nu implică 
uniformizarea, aşa cum cerea vizitatorul lui Milarepa, ci se insistă pe progres, pentru 
atingerea țintei stabilite. Ceea ce se deschide azi, în acest context astral, în primul rând 
prin conjuncţia Soare-Pluton este un transfer dintr-o zonă vie într-una amorfă, din trupul 
firav al înţeleptului, în scândurile unei uşi uscate de vânt şi ploi. Rezultatul, în acest 
stadiu, este unul de natură informativă. Azi aflăm care ne este stadiul evolutiv, până unde 
putem merge cu înţelegerea proceselor în care suntem implicaţi şi cât de maturi suntem să 
ducem mai departe povara puterii ce ne-a fost dată. 

Senzualitatea, obsesia forţei, adjudecarea unui titlu sunt subsidiare acestei direcţii 
emoţionale, copilaşi ai sentimentului de apartenenţă sau neapartenenţă, ai emoţiei care ne 
cuprinde în timp ce traversăm lumea. Viaţa devine deci un principal beneficiar al acestui 
tip de activitate şi înţelegerea ei ţine tot de emoție, oricât de apăsătoare sau năvalnică 
poate fi azi. 

Prin urmare, 29 decembrie ne scaldă sufletul într-o cascadă de emoţii pe care le vom 
recunoaşte relativ uşor, dar pe care nu le-am mai întâlnit anul acesta în această formă. 
Anul trecut, când Soarele şi Pluton au fost în conjunctie, Luna trecea prin Fecioară şi 
dimensiunea afectivă nu ne-a permis să ne desprindem de condiţionări, să explorăm 
intensitatea sentimentelor, să ne scufundăm în tenebre pentru a şti cât de puternici sau 
slabi suntem. Am preferat neliniştea, nesiguranța într-un registru superficial pentru a 
reuşi să câştigăm uşor o funcţie, un statut, pentru a deţine un control sau a răsturnat o 
valoare sau un criteriu. Acum severitatea se îndreaptă mai curând spre sine. Indulgenţa 
faţă de sine ne tulbură, ne sperie şi ne face să ne arătăm refractari față de acele aspecte ale 
vieţii care cere lipsa de tact, superficialitate, viclenie. 

Pentru că orice răscolim, doare, dezamăgeşte, întristează sau creează o senzaţie de 
disconfort, în puţine cazuri există o parte pozitivă a acestei zile. Tocmai de aceea 
recomandarea merge în direcţia maturității şi a acceptării necondiționate. Viaţa este un 
dar, un beneficiu, o graţie pentru a înţelege că abundența, aşa acum o percep spiritele care 

trăiesc în mediul astral sau în alte sfere mult mai subtile sau rafinate, este expresia 
divinității, a Fiinţe Universale care din dragoste ne ajută să o descoperim aşa cum este. 


Vineri, 30 decembrie 
Vineri 30-12-2011 2:41 Luna (Pis) Squ [Sag] Node 
Vineri 30-12-2011 11:44 Luna (Pis) Squ (Sag) Mercury 
Vineri 30-12-2011 15:40 Luna (Pis) Opp (Vir) Mars 
Vineri 30-12-2011 21:41 Luna (Pis) Tri (Sco) Juno 


Momentul în care Luna şi Nodurile sale sunt în careu este întotdeauna un prilej de a 
ne reevalua relaţia cu societatea, cu familia, cu apropiații. Pentru că nu este un aspect ce 
ţine de sfera individuală, impusă de un tranzit anume peste tema natală, îndoiala şi 
suspiciunea ne cuprind şi pe verticală, în relaţia cu etaloanele sau idealurile pe care le 
avem, dar şi pe orizontală, adică între noi, unii faţă de ceilalţi. Când peste această 
dispunere avem şi planeta comunicării, Mercur, sentimentul de revoltă mai are puţin până 
când se lipeşte de o motivaţie, fie ea cât de mică împotriva unei autorităţi. 

Momentul de debuşeu al acestor nemulțumiri va avea loc în a doua parte a zilei când 
Luna şi Marte trec prin opoziţie şi când agresivitatea, nemulţumirea, lipsa de consideraţie, 
neputinţa de a empatiza într-un moment important declasează o formă de revoltă situată 
în afară raţiunii, poate chiar a inteligenţei. Dacă ne-am gândi la ceea ce am parcurs ieri 
atunci ne-am tempera, iar revolta nu ar mai avea o explicaţie personală, ci o justificare şi 
mulţi, în special cei care îşi coordonează viaţa după o educaţie aleasă, renunţă la reproşuri 
şi la orice direcţie greşită ar putea lua viaţa prin reacţii temperamentale. 

Centrând întreaga zi pe raportul dintre careul Luna-Axa Dragonului şi trigonul Luna- 
Junon, înţelegem că debuşeele finalizate sau nu din mijlocul zilei iau acum, spre seară, 
forma unor reproşuri formulate punctual. Se invocă lipsa de timp, neputinţa de a ne 
stabiliza o idee, lipsa de comunicare, de a cădea la o învoială, de a termina un anume gen 
de manifestare sau de a avea acces la o informaţie. Inconstanţa şi indecizia, agresivitatea 
manifestate prin limbaj sau chiar nonverbal, pun pe picior de egalitate tupeul şi curajul 
într-un mod periculos pentru viitoarea stabilitate a relaţiilor personale. A face sau nu o 
favoare cuiva, a da curs unei invitaţii sau a consuma din rezervele proprii pentru a 
alimenta binele şi confortul altuia ne îndreaptă azi spre interpretări eronate. Tocmai de 
aceea mulţi nu vor reuşi să facă azi distincţia clară între tupeu şi severitate, între a ne 
consuma pentru a îndeplini un plan, pentru a organiza un eveniment sau pentru a 
schimba atmosfera şi a ne impune propriul stil, propria idee, propriul mod de a gândi şi 
executa un lucru. 

Prin urmare, 30 decembrie ne pune în situaţia în care să ne pierdem relativ repede 
controlul. Pentru că influenţa zodiei Peşti, prin intermediul Lunii, trece acum în sfera 
cealaltă de acţiune, cea în care domină toată sfera vieţii sociale prin vocaţie, vom fi tentaţi 
să ne impunem, cu tact sau cu forţa propriul mod de a simţi şi înţelege, propria viziune 
asupra lumii, propriile emoții. 

Mulţi vor crede că nevoia de confort este cea care ne va duce spre acest gen de 
acţiune, dar nu este aşa, nici măcar atunci când acesta va fi declarat principalul motiv. 
Există în suflet, în sfera gândurilor sau în cea emoţională, motivații care nu au apucat să 
iasă la lumină, care nu au reuşit să se ridice la lumină şi acum, pe baza unui îndemn 
negativ, severitatea să treacă drept o condiţie importantă pentru a gusta din viaţă şi alte 
fructe. 

Recomandarea pentru această zi este aceea de ne studia cu atenţia impulsurile şi 
oricât de tentant va fi să ne desfăşurăm, să ne amintim că dacă ridicăm mână sau cuvântul 
pentru a lovi, de mână sau de cuvânt vom cădea loviți. Legea cauzei şi efectului poate fi 
topită prin iubire, pentru că Fiinţa Universală păşeşte în ființele noastre prin acest 
sentiment atât de amplu şi minunat încât se identifică în totalitate cu el. Dumnezeu este 


© Gheorghiţă Coşer, 2011 


ANUL 2011 — ANALIZA ASUPRA TRANZITELOR Fii în profunzime! 


Iubire se spune în învăţătura ezoterică, dar nu ştim asta până când nu ne lăsăm înălţaţi de 
ea. 


Sâmbătă, 31 decembrie 
Sambata 31-12-2011 10:11 Venus (Aqu) Sex [Sag] Node 
Sambata 31-12-2011 11:51 Luna (Pis) --> Aries 
Sambata 31-12-2011 13:30 Luna (Ari) Con (Ari) Uranus 


Ultima zi a lunii decembrie şi implicit a anului ne aduce un eveniment fericit, un 
sextil între Venus şi Capul Dragonului, fără a reuşi să o transforme pe aceasta în planetă 
mediatoare. Luna, în preajma prânzului, trece din Peşti în Berbec, împlinind conjuncţia cu 
Uranus şi păşind semeaţă spre careul cu Pluton, aspect pe care nu va mai reuşi să-l 
împlinească azi. 

Legătura dintre Venus şi Capul Dragonului este una specială, binefăcătoare, 
purtătoare a unui semn de evoluţie, aducătoare de şansă şi binefacere, dar şi de 
oportunităţi. Să vorbeşti de oportunităţi acum când oamenii se gândesc doar la petrecere, 
distracţie sau, în cel mai rău caz, la cum să organizeze mai bine petrecerea de Revelion 
poate trece drept o observaţie lipsită de simţ practic. Nu am însă acest simţ al coordonării 
după obscurantismul gândirii moderniste, aşa că în lumina acestor unghiuri este 
important să ştim că ultima zi a anului ne ajută să ne facem remarcaţi, prin voce sau 
mesaj, prin gesturi aprige, dinamice, lipsite de simţul măsurii sau categorice, care vor 
atrage atenţia celor din jur şi cărora li se va oferi o cu totul şi cu totul altă interpretare. 

Judecând după faptul că Venus în Vărsător nu se ia după haine, limbaj de lemn, 
titluri ştiinţifice, ci are propriul ei sistem de valori pe care îl aplica tuturor, fără să aleagă, 
pe motiv “Aşa simt şi nu pot fi altfel”. Ceea ce este interesant vine din faptul că 
sentimentele venusiene par rigide pentru că nu acceptă modelarea celorlalţi, ori un 
sentiment care nu se dezvoltă prin raportare ar avea, în mod obligatoriu, nevoie de a fi 
satisfăcut, împlinit ori consumat. Judecând după faptul că la împlinirea sextilului Venus- 
NN Luna se afla în Peşti, misterul relaţiei personale, dorinţele mediocre, pasiunile pentru 
a consuma o plăcere şi apoi a desconsidera instrumentul său persoanal devine în a doua 
parte a zilei, când Luna trece în Berbec, ambiția de a învinge lumea, de a o cuceri din nou, 
de a demonstra anturajului superioritatea prin dominare sau modulație. Trecerea de la 
plăcere la dorinţă, de la unduire, la efervescenţă, este pentru Venus în Vărsător un prilej 
de a-şi neglija aspectul fizic, exteriorul, pentru a se arăta altfel, chiar băieţoasă. Drama 
complexului de inferioritate, drama celui care refuză să fie ceea ce şi-a ales să fie, este 
drama celui care doreşte în permanenţă să schimbe regulile jocului. Când schimbi regulile 
jocului ca să găseşti cheia pentru a câştiga este de înţeles, dar când faci asta pentru a 
ascunde ceva devine un element care în Peşti se numeşte dramatism, iar în Berbec 
aroganță. 

Ultima zi a anului ne aduce o oportunitate obscură, pe care nu vom reuşi să o vedem 
din cauza temperamentului, pentru că nu putem să ne dezbrăcăm de defecte, nici măcar 
când este nevoie de asta. Tocmai de aceea raportul Lună în Peşti versus Lună în Berbec 
este benefic pentru că în timp ce oamenii îşi consumă timpul şi energia cu drame sau 
orgolii penibile, cei care ştiu ce vor de la viaţă îşi atribuie în mod repetate roluri prin 
intermediul cărora vor beneficia de oportunităţi importante în această zi. 

Prin urmare, ultima zi a anului ne invită într-un carusel. Multitudinea de chipuri, de 
posibilităţi, relaţiile care se construiesc între ele devin azi oportunităţi. Viaţa, prin acest 
joc al distracţiei şi al seriozităţii, al nevoii de a se consuma într-un mod plăcut devine un 
pastel. Într-o prezentare a cadrului natural atât de frumos, artistic, în tonuri lirice, 
dezlănţuirea sentimentelor, nevoia de libertate îmbracă educaţia în haine care nu-i vin 
bine, care o fac să arate altfel, nu o pune în valoare şi, prin acest veşmânt, să i se atribuie o 
altă înfăţişare. Sfera emoţională, cea care nu s-a simţit bine decât cu realizări ambigue a 
zilele anterioare, cere azi forme de manifestare care aduc şi mai multă confuzie. 

ANUL 2011 — ANALIZA ASUPRA TRANZITELOR Fii în profunzime! 


Resentimentele acestei zile, pentru cei care reuşesc să se detaşeze de cele două 
direcţii (dramă versus aroganță) ultima zi a anului le oferă oportunităţi de promovare, îi 
ajută să se facă remarcaţi să fie curajoşi, expresivi şi puternici. 

Recomandarea pentru această zi este aceea de a ne aminti că uneori nu trebuie să ne 
luăm viaţa în serios şi că suferinţa ori lupta pentru întâietate pot trece drept defecte 
lamentabile. Ultima zi a anului trebuie să fie, măcar şi pentru o satisfacţie personală ce 
poate trece odată cu anul, o zi de succes. Pentru aceasta este nevoie de libertate de 
gândire, deoarece emoția vine tiptil din urmă fiindcă a auzit şi ea că e loc la... distracţie! 

